ANTANAS 
MACEINA 


RAŠTAI 


IV 


Teologinės-filosofinės 
studijos 


4 
5 
HC 


Vilnius 
„Mintis“ 
1994 


UDK 1 
Ma32 


Serija leidžiama 'nuo 1987 m. 


Sudarė 
ANTANAS RYBELIS 


Redagavo 
RIMA DULKINIENĖ 


ISBN 5-417-00568-1 (6 Sudarymas — Antano Rybelio, 1994 


SAULĖS GIESMĖ 


ŠVENTASIS PRANCIŠKUS ASYŽIETIS 
KAIP KRIKŠČIONIŠKOJO GYVENIMO 
ŠAUKLYS 


PRATARTIES VIETOJE 


Didžiai Gerbiamam 
Prelatui 
PRANCISKUI M. JURUI 

Lawrence, Mass, USA 


Freiburg i. Brsg. Vokietija, 
1952 m. šv. Antano dieną, 


Garbingasis Prelate, 


Kai daugiau negu prieš metus kreipėtės į mane klaus- 
damas, ar neparašyčiau knygos, skirtos šventajam Jūsų 
Globėjui PRANCISKUI ASYŽIEČIUI, Jūs atspėjote gilų 
mano paties norą, seniai jau rusenantį manyje, bet vis 
nerandantį tinkamos progos apsireikšti. Tačiau Jūsų 60 me- 
tų amžiaus sukaktis ir popiežiaus Jums suteiktas Bažnyčios 
žygininko titulas — praelatus juk ir yra tasai, kuris žy- 
giuoja Apreiškimo minimų „giminių, kalbų, žmonių ir 
tautų“ (5, 9) priekyje, — paskatino mane sutelkti krūvon 
ilgamečius savo svarstymus ir sujungti juos vieningos stu- 
dijos rėmais. Todėl džiaugsmingai priėmiau Jūsų pasiū- 
lymą ir ėjau prie darbo. Dabar štai įteikiu Jums jį kaip 
kuklią dovanėlę anai, jau praėjusiai, Jūsų sukakčiai pa- 
žymėti. Tebūnie šie lapai bent mažutis įnašas į ištisą eilę 
Jūsų rūpesčiu išdygusių kultūrinių žygių lietuviškosios 
ir krikščioniškosios dvasios gyvybei palaikyti. Teišvysta 
jie Jūsų triūsu dienos šviesą ir tepatarnauja krikščioniš- 
kajam gyvenimui, pamirštam ir apleistam, suprasti. 

Savo knygą pavadinau SAULĖS GIESME. Tai vardas 
eilėraščio, kuriame Asyžiaus šventasis garbina Viešpatį 
seserimi saule, broliu mėnuliu, broliu vėju, broliu vande- 
niu, seserimi ugnim, seserimi žeme ir seserimi mirtim. 
Vis dėlto „Saulės giesmė“ nėra tiktai žodinis poezijos 
veikalas! Ne, patis šv. Pranciškūs yra saulės giesmė. „Kas 
gi esame mes, mažesnieji broliai, jeigu ne Dievo giesmi- 
ninkai ir Jo pokštininkai“,— pasakė jis pats vienos Sek- 
minių sueigos metu ir tuo išreiškė giliausią savos būties 
pobūdį. Šv. Pranciškus yra Dievo vaidila, einąs per žemę 
ir skelbias Jo garbę. Dievas jam yra „netoli nuo kiek- 

vieno mūsų“ (Apd 17, 27). Tai jis grodina žiogo smui- 
kelį ir nešdina skruzdėlės naštą. Tai jis šviesdina saulę 
ir nokina vaisių. Tai Jame visi mes „gyvename, judame 
ir esame“ (Apd 17, 29). Jo garbei gieda ir brolis fazanas 
savo rykavimu saulei tekant, ir brolis vyturiukas savo 
čirenimu viršum bąlančių laukų. Visa kūrinija yra pilna 
Viešpaties garbės. Reikia tik ją paliesti, ir ji suskambės. 
Reikia tik jai mostelti, ir ji prabils, kaip prabyla orkestras 
dirigento ženklui. Žmogus ir yra tasai, kuris būlį prabil- 
do Viešpaties garbei. Jo kviečiama ji kniumba ant veido, 
kaip anie Apreiškimo gyvūnai, ir taria: „Pagarba, galybė 
ir stiprybė mūsų Dievui per amžių amžius“ (7, 12). 

Šv. Pranciškus jautė šį aukštą žmogaus pašaukimą, 
todėl kiekviena proga kvietė pasaulio daiktus giedoti Ga- 
lybių Dievui. „Tebūnie pagarbintas mūsų Kūrėjas, broli 
fazane,— kalbėjo jis šiam gražiam paukščiui.— Giedok 
Dievo garbę, broli žioge“,— kreipėsi jis Porciunkulėje į 
žolėje čirškiančius vabalus. Kiekvienas daiktas buvo šv. 
Pranciškui nebytus garbinimo žodis. Visa gamta jam bu- 
vo didžiulė gaidų knyga, iš kurios jis sėmėsi melodijų 
savoms giesmėms. Ir jis giedojo — išsivilkęs šilko drabu- 
žius ir juos grąžinęs savo tėvui, taikindamas Asyžiaus 
vyskupą su pasaulinę miesto vyresnybė, eidamas per 
Gubio girią ir užpultas plėšikų, gulėdamas ligos patale 
ir galop mirdamas. Paskutinis šio didžio šventojo Žemiš- 
kasis atodūsis taip įpat buvo giesmė: „Voce magna ad 
Dominum clamo“ (Ps /42). = 

Tačiau šv. Pranciškus buvo ne tik giesmė apskritai, 
bet saulės giesmė; vadinasi, giesmė skaidros ir džiaugsmo. 
Nietzsche's beprotis, paskelbęs rinkos miniai, esą Dievas 
yra miręs, taip pat giedojo, tačiau nebe džiaugsmo ar 
pergalės himną, o „reguiem“— liūdesio, gėlos ir šiurpo 
giesmę, nes buvimas be Dievo yra lik liūdesys, šiurpas ir 
gėla. Tai metas, kai reikia degti žiburius jau priešpiet. 
Tai atkabintos žemės būsena. Ji taip pat yra giesmė, bet 
jau pakasynų raudos prasme. Šiuo atžvilgiu šv. Pranciš- 
kus yra Nietzsche's priešginybė. Jo giesmėje „reguiem“. 
aidų nėra. Dievas jam yra gyvas, visur jaučiamas, visur 
sutinkamas, todėl visur ir visados garbinamas. Net mirtis 
įsijungia į šią visuotinę „Gloria“. Kai gydytojas pasku- 
linės šventojo ligos metu jam pareiškė, jog jis gyvensiąs 
tik gal kokį mėnesį, ne daugiau, šventasis patylėjo va- 
tandėlę, o paskui sušuko: „Tad ateik, sesute mirtie!“ ir 
čia pat savo jau seniau parašytai „Saulės giesmei“ pri- 

dūrė naują posmą: „,„Pagarbintas būk, Viešpatie, mūs kū- 
no mirtimi, iš kurios nė vienas ištrūkti negali“. Kas yra 
giesmė Visagaliui savo buvimu, tas pasilieka giesme ir 
szvo mirtimį. Buvęs giesmė visą savo gyvenimą, šv. Pran- 
ciškus ir mirė su psalmės garsais lūpose. Jis buvo giesmė 
ligi galo: saulės giesmė giliausia šių žodžių prasmę. 

Knygos turinį, brangusis Prelate, sudaro ne istorinis 
šv. Pranciškaus gyvenimo aprašymas, bet filosofinė bei 
teologinė šio gyvenimo sklaida, kaip kad ir Jūs patys 
buvote pageidavę. Asyžiečio biograiijų turime pakanka- 
mai, pradedant „Dies irae“ autoriaus Tomo Celano atsi- 
minimais ir baigiant moderniais P. Sabatiero (1894), 
G. Schnūrerio (1902), H. Thode's (1904), J. Joergenseno 
(1908), V. Facchinetti'o (1936), P. Cuthberto-J. Wildlė- 
cherio (1927) tyrinėjimais. Bet mums stinga šv. Pranciš- 
kaus elgesio pagilinto nagrinėjimo. Asyžiaus Neturtėlis 
yra buvęs didžiai nuostabus žmogus. Tiek jo amžininkams, 
tiek ir mums patiems atrodo, kad jo idealas esąs nepasie- 
kiainas. Juk pagrindinis priekaištas, kurį kardinolų kolegija 
darė pirmajai šv. Pranciškaus regulai, ir buvo tasai, kad 
jos reikalavimai esą prašokstą žmogaus jėgas. Ir įeigu 
ne kard. Jonas Colonna, šv. Pranciškus būtų 1209 m. 
popiežiaus pripažinimo savam ordinui negavęs. Tačiau 
kard. J. Colonna suvokė šventojo mintį ir priekaištaujan- 
tiems kardinolams atsakė: „Šis žmogus nori tiktai vieno: 
gauti mūsų leidimą gyventi pagal Evangeliją. O mes sa- 
keme, jog tai peržengią žmogaus jėgas. Šitaip tvirtindami 
mes pareiškiame, kad Evangelija yra neįvykdoma. Ar tai 
nėra pasityčiojimas iš paties Kristaus, Evangelijos auto- 
riaus?“ - - 

Siuos žodžius reikia pakartoti ir mūsų laikams, nes 
ir mūsų amžius -ne sykį stebisi šv. Pranciškumi, tačiau ne 
todėl, kad jame regėtų paskutinį krikščionį, įvykdžiusį 
Evangeliją ligi galo, o todėl, kad Asyžiaus šventasis jam 
atrodo buvęs „originalus žmogus“, gyvenęs kitaip negu 
visi. Jis buvęs ne krikščioniškosios egzistencijos taisyklė, 
bet greičiau jos išimtis, kurių kartas nuo karto pasitaiką 
Bažnyčios istorijoje. Todėl savo knygoje ir noriu pasklai- 
dyti šio „originalaus“ šventojo būtį ir pažiūrėti, ar nėra 
jos „originalumui“ gilesnio pagrindo; ar krikščioniškoji 
egzistencija, kaip Evangelijos atvaizdas, nėra „originali“ 
pačia savo esme ir ar tai, ką mes šiandien laikome gyve- 
nimo „taisykle“, nėra kartais tik šio gyvenimo šešėlis, 
ne jo išjuoka, iškreipimas ir pasityčiojimas iš Kalno pa- 

mokslo ir iš viso išganomojo Kristaus žygio? Po savo 
mirties šv. Pranciškus buvo jo amžininkų pavadintas „ant- 
rvoju Kristumi“. S; pavadinimą pripažino ir pop. Pijus XI 
enciklikoje „Rite expiatis“ (1926 m. bal. 30 d., nr. 5). 
Tačiau argi tuo Bažnyčia nenorėjo pasakyti, kad šv. Pran- 
ciškaus būtis yra buvęs tobulas Evangelijos įvykdymas? 
Be abejo, vykdymo būdai bei priemonės gali ir turį kisti. 
Panieka pinigui, sakysime, nebūtinai turi reikštis jį iš- 
metant ant mėšlo krūvos arba lūpomis padedant ant asilo 
išmatų. Bet panieka kaip /okia turi pasilikti, nes ji yra 
sudedamasis krikščioniškosios egzistencijos pradas. Kitaip 
tariant, šv. Pranciškaus būtis yra amžinųjų Krikščionybės 
vertybių įkūnijimas, apvilktas asmeniniu ir istoriniu dra- 
bužiu. Amžių eiga keičia šį drabužį, bet ji negali išju- 
dinti Evangelijos vertybių, glūdinčių pačiame Kristuje, 
kuris yra visados dabartinis: vakar, šiandien ir per amžius. 
Mano tad uždavinys ir buvo: nuvilkti šį istorinį bei asme- 
ninį drabužį, neteikti jam reikšmės, bet užtat pasklaidyti 
pastovias vertybes Asyžiečio gyvenime bei veikime, mė- 
ginant surasti gilesnį jų pagrindą pačioje Krikščiony- 
bėje. Sv. Pranciškus buvo nepaprastai nuoseklus krikščio- 
nis. Paėmęs arklą į rankas, jis nebesidairė atgal. Mus nu- 
stebina šis jo nuoseklumas, bet kartu ir sugėdina, nes 
parodo, jog kiekviena mūsų pastanga laikyti Evangeliją 
neįvykdoma sudūžta į „antrojo Kristaus“ pavyzdį. 

Visą šios knygos medžiagą sutelkiau aplinkui keturis 
didžiuosius mūsų gyvenimo stulpus: aplinkui gamtą, turtą, 
žmogų ir Dievą. Aplinkui juos sukamės mes visi, aplinkui 
juos sukosi ir šv. Pranciškus. Todėl jo turėtas bei reikš- 
tas gamtos pergyvenimas bei valdymas, jo santykiai su 
turtu bei visiška jo elgetystė, jo buvojimas tarp žmonių 
ir kultūros vertybių, galop jo skendėjimas Dievuje ir jo 
nuostabi pagarba Bažnyčiai sudaro pagrindinius šios kny- 
gos skyrius, kuriuose iškyla visa eilė dar smulkesnių 
klausimų. Ar į šiuos klausimus yra tinkamai mano atsa- 
kyta ir ar Asyžiaus šventojo elgesiai iš tikro yra kiek gi- 
liau nušviesti, pasakysite Jūs, Prelate, šią knygą perskaitę. 

Biografinės medžiagos saviems svarstymams ėmiau: 
1) iš pačių pirmųjų šv. Pranciškaus biografijų-atsiminimų, 
savo metu parašytų J. Ceprano, T. Celano, šv. Bonaven- 
tūro, išleistų O. Karrero (Manesse Verlag, Zūrich); 2) iš 
Fioretti'o legendų, išleistų to paties O. Karrero (italų ir 
vokiečių kalbomis, ten pat); 3) iš J. Joergenseno biografi- 
jos (Mūnchen, 1935), kuri yra išversta ir mūsų kalbon. 

Jokių šv. Pranciškaus gyvenimo aiškinimų sąmoningai 
nenaudojau, nes man norėjosi pačiam susidurti su šio gy- 
venimo įvykiais jų tikrovėje, kol jie dar nėra pridengti 
žmogaus mintimi. Man buvo svarbi tiktai istorinė me- 
džiaga. 

Mielasis Prelate, leiskite man dabar Jums šią knygą 
įteikti ir šia proga viešai Jums padėkoti už tą nuolatinį 
rūpestį, kuriuo Jūs mane supote darbo metu. 


Giliai Jus gerbiąs 
A. Maceina 


Pirmas skyrius. , 


ŠVENTASIS PRANCIŠKUS . || 
GAMTOJE | 


Js 
p 


La 


ai. 


4 I. GAMTOS PERGYVENIMAS 


1. Popiežius Pijus XI savo enciklikoje apie šv. Pran- 
ciškų pastebi, kad šiandienis pasaulis garbina Asyžietį ne 
tik kaip poetą ar visuomeninio gyvenimo keitėją, bet ir 
kaip „gamtos mylėtoją, kuris žavėjosi negyvosios kūrini- 
jos didingumu, žvaigždžių spindėjimu, maloniais Umbri- 
jos kalnais bei slėniais, gyvūnijos grožiu ir, tarsi Adomas 
nekaltoje rojaus būsenoje, suprato gyvulius, mezgė su jais 
draugiškus ryšius, kalbėjosi su jais ir lenkė juos savo įsa- 
kymams“ !. Iš tikro, pakanka tik žvilgtelėti į šio didžio 
šventojo kelią, kad pastebėtume, kokio gilaus vidinio sąly- 
čio būta jame su gamtiniu pasauliu. Pradedant nakties 
pergyvenimu Asyžiaus gatvėse 1205 m. vasarą, kai šv. 
Pranciškus pirmą kartą aiškiai pajuto prabylantį Dievą, 
ir baigiant atsisveikinimu su Alvernos kalnu 1224 m. ru- 
denį, kai šventasis grįžo į Porciunkulę nešinas Kristaus 
žaizdomis savo kūne, gamta visą laiką buvo įsijungusi į jo 
buvimą, visą laiką ji buvo arti jo; ne, ji buvo jame pa- 
čiame, ji sudarė jo būties dalį, jo rūpesčių objektą; ji 
buvo jo globotinė ir mokinė. „Javų laukai ir vynuogy- 
nai, žemės akmenys ir miškai, plačios pievos, čiurleną 
upokšniai, vešlūs sodai, žemė, ugnis, oras, vėjas, — visa 
žadino kūdikiškai nekaltą jo sielą Dievo meilei ir džiaugs- 
mingam klusnumui“ (Celano 106). O gėlės, „kokį 
džiaugsmą jis jau.ė, žiūrėdamas į jų lytis ir traukdamas 
į save jų kvapą!“ (Celano 105). Prie savo gyvenamos tro- 
belės jis liepė kuo daugiausia jų sodinti, kad broliai turėtų 
ikuo džiaugtis. Džiaugsmas Viešpaties pasauliu buvo pir- 
masis šv. Pranciškaus gamtos pergyvenimas. 

Juo tačiau šis pergyvenimas nesibaigė. Meninis susi- 
žavėjimas, taip giliai užgavęs poetinę Asyžiečio sielą, buvo 
tiktai įvadas. Šv. Pranciškus matė, kad gamta yra nelai- 
minga ir kenčianti, kad ji tyliai šaukiasi žmogaus pagalbos 


12 


ir laukia savo išvadavimo. Ir šventasis ją vadavo: jis mai- 
tindavo žiemą žvirblius ir bites, atpirkdavo vežamus par- 
duoti ėriukus, pakeldavo nuo tako kirminą, neleisdavo 
pjauti žolės ir gesinti ugnies. Radęs sykį kilposna įkliuvusį 
kiškį, išvadavo jį sakydamas: „Broli kiškeli, kodėl leidais 
apgaunamas“ (Celano 103). O atėjęs prie upės ir pamatęs 
žveją su tinklu, pilnu žuvų, ėmė jas į rankas, glostė, kal- 
bėjosi su jomis ir tyliai jas leido atgal į vandenį. Gamtos 
globojimas, nuolatinis jai paramos teikimas padarė šv. 
Pranciškų tikru „būties sargu“, kokiu žmogų nori matyti 
M. Heideggeris?. Tai yra sena Šventraščio mintis, iš- 
reikšta jau pačiuose pirmuosiuose jo puslapiuose: Dievas, 
sukūręs žmogų, apgyvendino jį Edeno sode, kad jis „šį 
įdirbtų ir sergėtų“ (Pr 2, 15). Būti sargu-yra pirmykštis 
žmogaus paskyrimas. Sv. Pranciškus giliai jautė šį pagrin- 
dinį žmogiškosios būties bruožą, todėl pergyveno gamtą 
kaip paties Kūrėjo jam patikėtą, kurią jis turįs puoselėti 
ir už ją atsakyti. Gamtos globojimas yra antrasis bruožas 
šv. Pranciškaus santykiuose su pasauliu. 

Gilus žmogaus sargiškumo pajautimas padarė, kad 
ir artimas, kurį Kristus liepė mums mylėti, šv. Pranciš- 
kui buvo ne tik kiekvienas žmogus, bet ir kiekvienas kitas 
Viešpaties padarėlis. Savo broliais bei seserimis šventasis 
vadino saulę ir žemę, mėnulį ir žvaigždes, vėją ir debesis, 
fazaną, vyturiuką ir žiogą. „Ligi pat kirmėlaičių siekė jo 
meilė“ (Celano 105): Todėl rengdamasis po didžiojo susi- 
kaupimo dienų, atliktų Alvernos kalne, grįžti atgal, jis at- 
sisveikino ne tik su ten pasiliekančiais broliais, bet ir su 
visa gamta, kurioje jis kelias dešimtis dienų buvo gyvenęs 
ir kuri buvo tapusi jo ekstazių liudytoja: „Sudiev, šventa- 
sis kalne! Sudiev, Alverna! Sudiev, tu angelų kalne! Su- 
diev, broli sakale, kuris: mane rytais pažadindavai savo 
rykavimu. Dėkui tau už rūpestį manimi! Sudiev ir tu, 
didžioji uola, ant kurios aš meldžiausi. Jau nebegrįšiu jūsų 
aplankyti“ (Fioretti). Meilė kiekvienam padarui yra tre- 
čiasis bruožas, kuriuo. reiškėsi gamtos pergyvenimas šv. 
Pranciškaus sieloje. 

Šis tad įvairialypis pergyvenimas kaip tik ir randa 
atgarsio dabartinio žmogaus sieloje. Daugelis šv. -Pran- - 
ciškaus gyvenimo bruožų išsprūdo mūsų laikams iš akių: 
nuostabiai skaistus jo santykis su moterimi, jo panieka 
pinigui, pastovios buveinės vengimas, elgetavimo prasmė, 
pagarba dvasiškiams, rūpestis "Dievo Namais. Tačiau jo 
meilė gamtai nebuvo ir nėra pamiršta. Ji ir šiandien tebe- 

žavi pasaulį, kaip jį yra žavėjusi prieš septynis šimtus 
metų. Šv. Pranciškus yra laikomas poetu, išreiškusiu savo 
kūriniuose renesansinį gamtos jausmą ir Provanso kalne- 
lių grožį. Jis yra laikomas pirmuoju, kuris nusikratęs vi- 
duramžių niūrumu ir išvydęs gamtą tokią, kokia ji yra 
savo puošnybėje, didesnėje negu „Saliamonas visoje savo 
garbėje“ (Mt 6, 29). Mūsų dienų akimis žiūrint, šv. Pran- 
ciškus „nebuvo vienas iš visados pavargusiųjų, kurie vis 
labiau ir labiau pasilieka be džiaugsmo“. Ne, „jis ėjo pie- 
vos pakraščiu ir kalbėjosi su mažomis gėlelėmis, kaip su 
mažesniaisiais broliais... Jis atėjo, šis rudasis lakštingalų 
brolis, ir gyveno kaip pavasaris, žeme stebėdamasis, gėrė- 
damasis ir džiaugdamasis“ (R. M. Rilke). 

Todėl yra visai suprantama, kodėl dabarties žmogus 

ževisi šiuo gamtos mylėtojų. Sv. Pranciškus atsistoja 
prieš jo sielą kaip pasaulio puoselėtojas ir jo globėjas. Su- 
technintiems mūsų laikams jis nušvinta tarsi tolima rojinė 
liekana, primenanti mums šiltą žmogaus artimumą gam- 
tai. Nors savo gamtamoksliu žmogus ir apvalė „jūros Žu- 
vis ir dangaus paukščius ir kiekvieną gyvą padarą, kuris 
juda žemėje“ (Pr I, 28), tačiau savo dvasios gelmėse jis 
vis dėto įaučiasi neįvykdęs ano jam Viešpaties patikėto 
uždavinio, išreikšto žodžiais: „Pripildykite žemę ir ją ap- 
valdykite“ (i. p.). Jis jaučia, kad istoriniame savo kelyje 
yra su šiuo. pirmykščiu paskyrimu prasilenkęs, jį iškreipęs 
ir, užuot gamtą savo apvaldymu laisvinęs ir vadavęs, jis 
savo technika ją tik dar labiau yra sukaustęs ir pažeminęs. 
Todėl jis ilgisi kitokio gamtos pergyvenimo bei valdymo 
ir savaime kreipia savo akis į kiekvieną, kuris jam šį nau- 
ją kelią rodo. „Kur yra tasai, — klausia Rilke,—- kurį visi 
daiktai pažino?“ 

O vis dėlto pop. Pijus XI įspėja mus nepervertinti šio 
žavėjimosi, nes jis atskleidžiąs ne tiek tikrąjį šv. Pran- 
ciškaus gamtos pergyvenimą, kiek paties šiandieninio žmo- 
gaus gamtos ilgesį. Sv. Pranciškus, pasak Pijaus XI, 
„buvo didžiojo Karaliaus šauklys. Jo pastanga buvo vesti 
žmones į Evangelijos šventumą bei į Kryžiaus meilę. Jam 
buvo visiškai svetimas dalykas padaryti juos mylėtojais 
bei bičiuliais gėlių ir paukščių, žuvų ir kiškelių“ *. Kitaip 
sakant, ne gamta pati savyje buvo šv. Pranciškūus gy- 
venimo bei veikimo centras, bet Kristaus Evangelija ir Jo 
Kryžius, Gamta tarnavo jam tik laiptais, kuriais jis žengė 
į Dievo Karalystę. Palikti tad Asyžiaus Neturtėlį ant šių 
laiptų, o nematyti jo, gyvenančio Dievu ir Dievuje, reiškia 

iškreipti jo vaizdą. Tokias pastangas pop. Pijus XI vadina 
„laicizmo maru, įpratusiu mūsų šventuosius išvilkti iš tik- 
ro jų šventumo šviesos bei garbės“, ir stebisi, „kokios nau- 
dos visierns moderniesiems šv. Pranciškaus gerbėjams gali 
duoti žavėjimasis tokiu suskaldytu ir todėl klaidingu Pran- 
ciškumi“ (nr. 30). Šv. Pranciškaus gamtos pergyvenimas 
gali būti suprastas ir tinkamai įvertintas tiktai Krikščio- 
nybės šviesoje. Tiktai ana esminė Asyžiečio žymė, kad jis 
yra „antrasis Kristus“, teikia mums raktą prieiti ir prie 
jo santykių su gamia. Šv. Pranciškus nebuvo nei rene- 
sansinio praregėjimo pirmatakas, nei drąsus nusigrįžėlis 
nuo viduramžių, nei galop smaguriautojas mus apsupan- 
čiais gražiais daiktais. Jis anaiptol nebuvo Rousseau žmo- 
gus, pavargęs kultūroje, todėl ieškąs gamtos proglobsčio, 
kad pasilsėtų ir pasislėptų nuo visuomenės akių. Ne, Asy- 
žiaus šventasis buvo tikras krikščionis, tikras Kristaus se- 
kėjas ligi galo. Ir šiame jo krikščioniškume, šiame sekime 
Kristumi kaip tik giūdi pats tikrasis jo meilės gamtai šal- 
tinis. Kiek tad yra suprantamas šv. Pranciškaus kaip gam- 
tos mylėtojo garbinimas moderniojo žmogaus lūpomis, 
tiek yra ne kartą klaidingas šio garbinimo pagrindas. Nė- 
ra abejonės, kad Asyžiaus Neturtėlis yra naujojo pasau- 
lio vadovas į gamtą, tačiau ne tuo, kuo dažnai jis yra 
laikomas. 

2. Gamta krikščioniui yra visų pirma jo buvimo er- 
dvė, jo veikimo laukas ir jo kūrybos medžiaga. Jau pa- 
čiame Viešpaties plane kurti žmogų buvo jimtas gamtos 
palenkimas: „Sukurkime žmogų pagal mūsų paveikslą bei 
panašumą, kad jis būtų valdovas jūros žuvų ir dangaus 
paukščių, ir visų gyvulių, ir visos Žemės, ir visų kirminų, 
kurie šliaužioja žemėje“ (Pr 1, 26). Pagal savo pirma- 
xaizdį žmogus turėjo būti ne vienas iš gamtinių padarų 
daugybės, bet kažkas visiškai nauja. Jis turėjo būti ne 
dalis nuostabiai įvairioje visumoje, bet gamtą pralenkiąs 
ir ją sau palenkiąs valdovas. Viešpaties palaiminimas žmo- 
gų sukūrus kaip tik ir atskleidė šitą jau įvykdytą žmogaus 
išskyrimą iš gamtos ir jo pastatymą viršum josios: „Veis- 
kitės ir dauginkitės, pripildykite žemę, ją palenkite ir ap- 
valdykiie“ (Pr I, 28). Viešpatauti gamtoje, iškilti aukš- 
čiau už ją ir ją sau pajungti yra pats pirmykštis žmogaus 
paskyrimas, jaustas į jo prigimtį ir Dievo atskleistas Ap- 
reiškime, Todėl psalmininkas ir stebisi, kad žmogus bu- 
vęs sukurtas „maža ką menkesnis už angelus“ ir kad 
Viešpats jam davęs galios į savo rankų padarus (Ps 8, 

4—8). Šia prasme gamta krikščioniui yra žmogaus vieš- 
patavimo sritis: jo galios objektas ir jo valdžios laukas. 
Bet koks panteistinis susiliejimas su gamta krikščioniška- 
jai sąmonei yra neįmanomas. Krikščionis niekad nepamirš- 
ta valdoviškos savo vietos pasaulyje, anos karališkosios 
savo pareigos, kuri jį išskiria iš visų gamtinių daiktų, 
apvainikuoja garbe bei šlove (plg. Ps 8, 5) ir tuo būdu 
pakelia į aukštesnį rangą. Žmogaus valdoviškumas yra 
pats pirmutinis krikščionio pergyvenimas jo santykiuose 
su gamtiniu pasauliu. 

Tačiau šalia jo krikščionio dvasioje slypi ir kitas per- 
gyvenimas, kurį būtų galima pavadinti gamtos kūrinišku- 
mu. Krikščionis, plėsdamas savo kaip valdovo karalystę 
žemėje, niekados nepamiršta, kad gyvoji ir negyvoji gam- 
ta nėra tik paprasta sąlyga įo gyvybei ir tik medžiaga 
jo kūrybai, bet kad jis yra Dievo Kūrėjo padaras, išėjęs 
iš Visagalio rankų, kaip ir jis pats. Jis niekad neišleidžia 
iš akių pačių pirmųjų Apreiškimo žodžių: „Pradžioje Die- 
vas sutvėrė dangų ir žemę“ (Pr I, 1). Kaip žmogaus su- 
kūrime išeina aikštėn valdoviška jo paskirtis, taip pasau- 
lio sukūrime ryškiai matyti kūriniškasis gamtos pobūdis. 
Pirmieji Pradžios knygos puslapiai aiškiai teigia mintį, 
kad žmogui skirta apvaldyti ne ką kita, kaip Viešpaties 
kūrinį; kad mūsų buvimo erdvė, mūsų veikimo laukas 
ir mūsų kūrimo medžiaga yra visuotinė Visagalio kūrinija. 
Gamtos kūriniškumas yra Apreiškimo mums taip lygiai 
atskleistas, kaip ir žmogaus valdoviškumas. Mes esame 
gavę galios į Viešpaties rankų darbus (plg. Ps 6, 7). 

Ką tad reiškia, jeigu mes stovime prieš gamtą kaip 
prieš Dievo kūrinį, jį apvaldome ir sau palenkiame?— 
Kūrinys yra nemąstomas be kūrėjo. Pakanka archeologams 
iškasti praėjusių amžių statulą, ir daugybė klausimų tuč- 
tuojau susitelkia aplinkui jos autorių: kas jis buvo, kada 
gyveno, kaip kūrė, kokiai meno srovei priklausė, ką savo 
veikalu norėjo pasakyti... Ir tik atsakę į šiuos klausimus, 
tariamės suvokę pačios statulos pobūdį bei prasmę. Tiesa, 
meno kūrinys gali mums kartais nieko nepasakyti apie 
viršinį kūrėjo gyvenimą: jo gimimo vietą ir laiką, jo kilmę 
ir visuomeninę padėtį, jo tautą ir rasę. Tačiau visados jis 
mums pasako apie vidinį kūrėjo pasaulį. Visados jis mums 
atskleidžia kūrėjo dvasią. Jeigu mes šiandien galime kal- 
bėti apie seniai jau dingusių amžių pasaulėžiūrą, apie este- 
tinį jų nusiteikimą, apie dorinį bei religinį jų pergyvenimą, 
tai tik todėl, kad visa tai mums paliudija išlikę anų am- 

žių kūriniai. Kūrinys neša kūrėjo dvasią ir ją mums ap- 
reiškia. 

Taip yra ne tik su meno ar apskritai kultūros kūri- 
niais; taip yra ir su gamta. Jeigu yra tikra, kad gamta 
yra kūrinys,— o tai yra viena iš pagrindinių Krikščiony- 
bės dogmų,— tuomet ir gamta negali būti mąstoma be 
jos Kūrėjo. Gamta ir Dievas yra taip lygiai susijungusios 
sąvokos, kaip statula ir skulptorius arba kaip paveikslas 
ir dailininkas. Iš gamtos prabyla Dievas ir per ją mums 
Jisai apsireiškia. Štai kodėl šv. Paulius laiko neišteisina- 
mais stabmeldžius, kad jie „nemirtingojo Dievo garbę pa- 
keitė mirtingo žmogaus, net paukščių, keturkojų ir šliužų 
paveikslo panašumu“; neišteisinamais todėl, kad „Dievas 
jiems apsireiškė“ tuo būdu, jog „Jo amžiną „galybę ir die- 
vybę nuo pat pasaulio įkūrimo galima matvti proto švie- 
sa iš padarytųjų dalykų“ (Rom 1, 19—23). Kitaip sakant, 
gamta yra pirmykštis Dievo Apsireiškimas žmogui. Ji yra 
ne tik objektas jo darbams, bet ir liudytoja jo dvasiai. 
Kaip mūsų valdžios bei galios sritis, gamta yra neveikli 
ir net nebyli. Tačiau kaip Viešpaties kūrinys ji yra kal- 
banti ir reiškianti. Nuosekliai tad ir žmogaus viešpata- 
vimas gamtoje niekados negali būti tiktai įsakinėjimas, 
bet kartu ir įsiklausymas į jos kalbą; įsiklausymas ne 
jausmine Apšvietos laikų prasme, atkreipiant dėmesį į 
girios ošimą, į paukščių čiulbėjimą ar šaltinių čiurlenimą. 
Įsiklausymas į gamtos kalbą yra jos Kūrėjo pajautimas. 
Jeigu gamta yra kūrinys, ji savaime mums nurodo ir at- 
skleidžia Kūrėją. Jeigu gamta yra Dievo kūrinys, ji savai- 
me mums nurodo ir atskleidžia Dievą. Suvokti šį nuro- 
dymą, pajausti šį atskleidimą, jį pergyventi, permąstyti 
ir juo pagrįsti savo santykius su pasauliu — štai kas yra 
išgirsti pačią slapčiausią gamtos kalbą. 1, 

Gamtos tad kalbumas kyla iš jos kūriniškumo. Gam- 
ta liudija Dievą todėl, kad ji yra Jo veikalas. Kadaise prel. 
A. Dambrauskas-Jakštas rašė, kad antrasis Šv. Trejybės 
Asmuo, dieviškasis Logos yra apsireiškęs žmonijai trejopu 
pavidalu: Jis yra įsikūnijęs žmogaus prigimtyje, įsiraidi- 
nęs Šventajame Rašte ir įsimedžiaginęs gamtoje. Žmogiš- 
koji prigimtis Jį neša ir apreiškia Asmens pavidalu, Šven- 
tasis Raštas Jį neša ir apreiškia Tiesos pavidalu, gamta Jį 
neša ir apreiškia Būties pavidalu. Kiekvienas šis apreiški- 
mas yra kitoks, tačiau kiekvienas atskleidžia mums vieną 
ir tą patį dieviškąjį Logos, ne tik gimusį iš Mergelės Ma- 
rijos, bet ir jau nuo neatmenamų laikų gyvenantį Švent- 

raščio puslapiuose ir nuo pat pasaulio pradžios esantį 
kūrinių būtyje. 

Tai yra mintis, kuri mums atveria Viešpaties kūrinio 
gelmes: Kūrinys yra įsidaiktinęs Dievo žodis. Savo „Iš- 
pažinimuose“ nagrinėdamas pasaulio sukūrimą, šv. Au- 
gustinas klausia Viešpatį, kaip Jis yra kūręs daiktus, ir 
atsako: „Tarei ir pasidarė; savo žodžiu juos sukūrei“ 
(1, 5). Tai paties Apreiškimo mintis, nes Šventraštyje 
aiškiai yra pasakyta: „Tuomet Dievas iarė: „Teatsiranda 
šviesa“, ir šviesa atsirado... Jis tarė: „Teišželdo žemė 
žolę“ <...> ir žemė išželdė žolę“, ir taip toliau ligi pat 
žmogaus sukūrimo (plg. Pr 1, 3—24). Tačiau šv. Augus- 
tinas čia nesustoja. Jis klausia toliau: „Bet kaip tu tarei? 
Ar kaip iš debesies: „Šis yra mano mylimasis Sūnus“? 
Anas Tavo žodis atėjo ir praėjo, prasidėjo ir pasibaigė. 
Jo skiemenys suskambėjo ir prabėgo: antrasis po pirmojo, 
trečiasis po antrojo ir taip iš eilės, kol atėjo paskutinysis, 
o po jo —tyla“ (Il, 6). Šituo klausimu šv, Augustinas 
nori atkreipti mūsų dėmesį į skirtumą, esantį tarp Apreiš- 
kimo žodžio ir Kūrimo žodžio. Apreiškimo žodis suskamba 
ir nutyla. Tiesa, jis įsiraidina Šventraštyje, nors ir tai ne 
visados. Bet šis įsiraidinimas įvyksta tiktai ženklų pavi- 
dalu. Paties žodžio, kuris eitų tiesiog iš Viešpaties, ne- 
bėra. Jo skiemenys suaidi ir vienas po kito nutyla. Tuo 
tarpu Kūrimo žodis pasilieka visai kitaip. Jis suskamba 
ir nenutyla. Sv. Augustinas gražiai šį nenutilimą vaizduo- 
ja sakydamas: „Kūrinio judesys jį išreiškia“ (11, 6). Kū- 
rimo žodis suskamba daiktu. Jis nėra garsinis žodis, kaip 
Apreiškime, bet daiktinis. Jis pasilieka ne ženklo pavi- 
dalu, bet būties. Kaip Įsikūnijimo akimirką „Žodis tapo 
kūnu ir gyveno tarp mūsų“ (Jn /, 14), taip Kūrimo aki- 
mirką dieviškasis žodis tampa daiktu ir taip pat gyvena 
tarp mūsų. Kūrinys yra atoliepis į Viešpaties prabilimą. 
Daiktai yra tik todėl, kad Dievas nepasilieka nebylus, kad 
jis kalba, kad Jis taria ir šaukia. Buvimas yra pašauki- 
mas. „Esame tik todėl, kad esame sukurti“,— sako šv. 
Augustinas (Conf. 11, 4) ir tuo išreiškia pačią giliausią 
buvimo paslaptį. Esame todėl, kad esame Viešpaties iš- 
tarti arba pašaukti. Pasaulis yra ištartas ir nuolatos ta- 


riamas Kūrėjo žodis, nes Dievas kuria tik tardamas: „Nec 
-aliter guam dicendo facis“ (Conf. 11, 7). . 


3. Čia tad mums ir pradeda aiškėti šv. Pranciškaus 


santykis su gamta. Jeigu gamta yra įsidaiktinęs Dievo 


žodis, tai šį žodį ne tik galima, bet ir reikia išgirsti. Reikia 

gamtą ne tik apvaldyti, bet ir išklausyti, nes ji iš tikro: 
kalba ne savo pačios, bet jos Kūrėjo lūpomis: per ją kalba 
pals Dievas. Todėl šv. Pranciškus gamtos ir klausėsi. Tie-. 
sa, jis neatsisakė nė savo valdoviškumo. Kviesdamas gam- 
tos padarus — saulę, žemę, debesis, vėją — garbinti Vieš- 
patį, sakydamas pamokslą paukščiams ir liepdamas nutilti 
kregždėms, jis elgėsi kaip tasai, kuriam pasaulis iš tikro. 
priklauso ir kuris stovi aukščiau už jį. Tačiau šio valdo- 
viško bruožo šv. Pranciškus nepabrėžė ir jo ligi viena- 
šališkumo neišvystė, kaip tai padarė naujasis žmogus savo- 
technikoje. Asyžiaus Neturtėlis visų pirma stengėsi į gam- 
tą įsiklausyti. Jis stengėsi išgirsti jos balsą, kuriuo ji skelbė 
ir liudijo aną didįjį Karalių, pakvietusį šventąjį savo tar- 
nybon. 

Pirmą kartą šį gamtos liudijimą šv. Pranciškus patyrė 
1205 metais vieną vasaros naktį, kai, atsiskyręs po puo- 
tos nuo savo draugų, ėjo vienas siauromis Asyžiaus gat- 
vėmis ir staiga iš jį apsupančio pasaulio išgirdo praby- 
lantį Dievą. „Pranciškaus širdis,— aprašo Joergensenas. 
šį pergyvenimą,— pavargusi nuo pasaulio ir jo tuštybių, 
staiga patvino tokiu saldumu, įog jis nebejautė nieko 
kito: jis buvo be sąmonės ir — pasakojo vėliau jis patis — 
net jeigu jam kas sąnarį po sąnario būtų pjaustęs, jis 
būtų nepastebėjęs ir negalėjęs pajudėti ar sukliudyti“ 
(32). Kaip ilgai šis pergyvenimas truko, šv. Pranciškus 
nežinojo. Jis atsibudo tik tada, kai draugai, pamatę jo 
įsiklausymą, pradėjo įį erzinti: „Tai ką, Pranai, turbūt 
apie vestuves svajoji?“ —,,Taip,— atsakė šis,— aš noriu- 
vesti, bet mano sužadėtinė yra kilnesnė ir gražesnė už 
visas žinomas moteris“ (Tres socii 39). Tai buvo nebe 
pasaulio paviršiaus būtis, bet daiktų gelmė, anoji dieviš- 
koji Sofija, kuri dalyvavo visų daiktų sukūrime, žaisda-- 
ma ant Žemės rutulio Viešpaties akivaizdoje Adomo sūnų. 
džiaugsmui (plg. Pai 8, 20). Asyžiaus naktis kaip tik 
ir atskleidė šv. Pranciškui šį dieviškąjį gamtos pagrindą. 
Tą valandą jis suprato, kad viršinė daiktų regiinybė anaip-. 
tol dar nėra jų tikrovės pilnatuė; kad šia regimybe jie 
neišsisemia ir net tikros savo esmės bei prasmės neap-- 
reiškia. Kažkur anapus šios regimybės, kažkokioje šven- 
toje buvimo tyloje slypi Viešpaties ištartas žodis, daikto 
nešamas, skelbiamas ir reiškiamas, nors dažnai negirdi- 
mas ir nesuprantamas. Bet aną naktį jis Asyžiaus šven- 
tojo dvasiai prabilo. Aną naktį šv. Pranciškus suvokė pa-- 
saulio misteriją, glūdinčią daiktų simboliškume. Juk ne- 

tai yra nuostabu, kad vanduo susideda iš deguonies ir 
vandenilio, bet kad Krikšto sakramente jis turi galios nu- 
plauti nuo mūsų nuodėmes. Ne tai yra nuostabu, kad 
kviečiai ir vynuogės noksta saulėtuose. kalneliuose, bet 
kad Mišių metu virsta Kristaus kūnu ir krauju. Ne tai yra 
nuostabu, kad ėriukas gimsta, auga ir duoda mums vil- 
nų, bet kad Apreiškimas būties Karalių ir jos Pirmavaizdį 
vadina Avinėliu, kuris vienintelis yra vertas imti buvimo 
knygą ir atplėšti septynis antspaudus (plg. 5, 9). Gamtos 
misterija laikosi ne. „gamtamoksliniame, bet religiniame 
jos pažinime. Šis tad pažinimas ir atsiskleidė šv. Pranciš- 
kui aną palaiminią naktį, susiklostydamas jo dvasioje į 
vieną didžiulį gamtos simboliškumo pergyvenimą. 
Buvodamas San Verecunde (Gubio srityje), šv. Pran- 
ciškus išgirdo, kad vienas ką tik atsiradęs ėriukas buvo 
šerno sudraskytas. Sventajam taip pagailo gyvulėlio, jog 
jis net apsiverkė: -„Vargas tau, broli avinėli, tu nekaltas 
gyvuliuk, kuris mums primeni Kristų! Prakeiktas tebūna 
žvėris, kuris tave sudraskė“ (Bonaventura 315). Eriukas 
buvo šv. Pranciškui Išganytojo simbolis. Jame šventasis 
regėjo Dievo Avinėlį, kuris savo ramumu, savo tyla kan- 
čioje, savo atlaidumu priešams, savo nekaltu mirties iš- 
kentimu atpirko pasaulį. Kiekvieno tad ėriuko žudymas 
šv. Pranciškui ibuvo Kalvarijos dramos ženklas. Eriuką 
pjaunąs žmogus ar jį draskąs žvėris jam reiškė anuos 
Golgotos budelius, kurie Jėzų niekino, plakė ir galop 
prikalė prie kryžiaus. Todėl yra visiškai suprantama, ko- 
dėl šventasis, toks švelnus savo būdu, prakeikė laukinį 
žvėri; kodėl jis negalėjo žiūrėti, kaip ėriukai grubių ūki- 
ninkų yra rišami, metami į vežimus ir gabenami parduoti 
mėsininkams; kodėl jis Porciunkulėje jam padovanotam 
ir prie jo prijunkusiam ėriukui leido eiti net bažnyčion ir 
ten bliauti „prieš nekalčiausios Mergelės, dieviškojo Avi- 
nėlio Motinos, altorių, tarsi norėtų ją pasveikinti“ (Bo- 
naventura 316): Kristaus ženklui juk valia eiti visur — net 
į pačius Jo namus. Žas 
Tačiau simbolis Asyžiaus šventajam buvo ne tik ėriu- 
kas. Simbolis jam buvo: kiekvienas daiktas, nes kiekvienas 
jam reiškė aukštesnę tikrovę. Vanduo jam reiškė atgailą 
ir krikštą nuodėmėms atleisti, todėl jis taip labai gerbė. 
vandenį, jog rankoms mazgotis rinkdavosi tokia vietą, kur 
žemėn nutišką lašai nebūtų žmogaus kojų mindžiojami. 
Uolena jam reiškė aną „kertinį akmenį, kuris iš dviejų pa- 
daro vieną“ ir išgelbsti žmogų, sukurtą iš žemės dumblo 

(plg. brev. rom.), todėl jis žengė per uolas labai pagar- 
biai, nes po savo kojomis jautė Atpirkėjo atvaizdą. Miške 
"augąs medis jam reiškė kryžiaus medį, aną „vienintelį 
- kilnų medį, kurio neišželdo jokia giria“ (Crux fidelis), to- 
-dėl jis prašė brolį kirtėją, kad šis medžių neiškirstų ligi 
pat šaknų, bet paliktų dar kiek — tegu žaliuoja šventojo 
kryžiaus garbei. Lelija jam reiškė Mergelę Mariją; aną 
„leliją tarp erškėčių“, skaisčiausią iš visų Ievos .dukterų, 
todėl jis meldė brolį sodininką, kad šis lelijų veistų kuo 
daugiausia — Sarono Lelijos garbei. Sv.. Pranciškaus el- 
-gesys su gamta buvo aukštesnio jos simboliškumo išraiš- 
ka.'Ne per daikto ar gyvulio meilę žengė Asyžiaus Ne- 
"turtėlis prie žmogaus ir Dievo meilės, kaip mėgina aiškinti 
"paklydusi moderninė dvasia, ibet atvirkščiai: transcenden- 
tinės tikrovės meilė ir jai ištikimybė buvo jam pagrindas 
bei šaltinis šios tikrovės meilei..-Todėl į klausimą, kas 
„padarė šv. Pranciškų tikru būties sargu, pop. Pijus XI 
atsako: „Joks kitas akstinas neskatino jo visus šiuos 
daiktus mėgti, kaip tik Dievo meilė“ *. P 
Būdamas visa savo būtimi ypatingas . Kristaus atvaiz- 
das, šv. Pranciškus jautė gilų potraukį viskam, kas tik 
Kristų reiškė -ar apie Jį kalbėjo: Mylėdamas Dievą už: viš- 
ką labiau; jis kiekviename daiktelyje regėjo Jo atvaizdą, 
girdėjo Jo žodį, jautė Jo pėdsaką, todėl taip pat. gerbė ir 
mylėjo šiuos daiktelius, kaip Visagalio liudytojus, kaip 
"Jo garbės šauklius nuodėmės apkurtintoje mūsų žemėje. 
Gamta šv. Pranciškui buvo vienas didžiulis prasmuo, vie- 
nas didžiulis Viešpaties įdaiktintas dieviškasis žodis. Sena 
Jobo knygos mintis, siunčianti žmogų į gamtą ieškoti Die- 
vo, atgijo šv. Pranciškaus pergyvenimuose visa savo galy- 
be. „Paklausk galvijų, ir jie tave pamokys; dangaus paukš- 
čių, ir jie tau pasakys; prisimink žemės žvėris, kad jie 
„tau aiškina, ir jūros žuvys tau pasakoja: kad Viešpaties 
ranka tai sukūrė“ (Job 12, 7—9). Visa kūrinija yra vie- 
nas didžiulis šauksmas Die4op, nes visa kūrinija liudija 
„dieviškąją savo kilmę. Reikia tik ją paklausti, ir ji tuo- 
jau apreiškia savo gelmėse glūdintį dieviškąjį pagrindą. 
O kai šis pagrindas Žinogui atsiskleidžia, kai žmogus su- 
vokia, kad gamta yra Viešpaties prasmuo, jis negali' su 
ja elgtis taip,. tarsi ji neturėtų su Dievu -nieko bendro, 0 
"būtų tik grynas mūsų valdžios ir mūsų įgeidžių objektas. 
Įsidaiktinęs- Viešpaties žodis yra vertas gilios pagarbos 
ir meilės, nes jis neša savimi Jį patį ir Jį mums apreiškia. 
Todėl! ir šv. Pranciškus gerbė gamtą ne baimės pilna seno- 

xės pagarba ir ją mylėjo ne sentimentalia Apšvietos laikų 
meile, bet krikščioniškai, vadinasi, ne kaip dievybę ir ne 
ikaip mūsų pojūčių kutentoją, bet kaip didįjį Dievo ženklą. 

4. Jau esame sakę, kad artimas šv. Pranciškui buvo 
ne tik kiekvienas žmogus — kiekvienas ligonis ir kiekvienas 
nusidėjėlis, bet ir kiekvienas daiktas. Asyžiaus Neturtėlis 
iš tikro gyveno „būties artumoje“ ir buvo „būties kai- 
mynas“, jeigu šiam jo santykiui su pasauliu apibūdinti 
vėl panaudosime prasmingus Heideggerio posakius. Dar 
daugiau, būtis šv. Pranciškui buvo ne tik jo kaimynė, bet 
ir tikroji jo giminė, besilaikanti tame pačiame pagrinde 
ic besidalinanti tuo pačiu likimu. Todėl jis garbino 
Viešpatį seserimi saule, broliu mėnuliu, broliu vėju, bro- 
liu vandeniu, seserimi ugnimi, seserimi žeme, seserimi 
mirtim. Jis tvirtino, kad brolis vyturiukas turįs tokį pat 
įgaubtuvą kaip ir pranciškonai, Jis sudraudė seseris kregž- 
des, kad šios nutiltų čiauškėjusios ir leistų jam kalbėti. 
Jis apverkė šerno sudraskytą brolį ėriuką. Jis apsistojo 
Alvernos kalne kaip tik todėl, kad šis buvo mėgstamas 
brolių paukščių. Jis švelniai žiūrėjo į sesers raudongurk- 
lės lizdą. Jis liepė broliui fazanui ir broliui žiogui gar- 
binti Dievą savo rykavimu ir čirškėjimu, Visi gamtos pa- 
darai — gyvi negyvi — buvo šu. Pranciškui broliai ir se- 
serys. Ir juo labiau jis tobulėjo savo asmenybėje, juo gi- 
liau jis jautė šitą gamtos giminystę. Sventumas ne tik 
neatitraukė jo nuo Viešpaties pasaulio, bet dar labiau 
įjungė jo sielą į bendrą visos kūrinijos buvimą. „Juo la- 
biau šv. Pranciškus nuo žemės tolo, juo meiliau į ją žiū- 
rėjo“ 5. Kitaip sakant, juo labiau jis jautėsi tampąs Kris- 
taus broliu, juo didesni broliai ir seserys jam darėsi ir 
pasaulio daiktai. Ryšys su Dievu tamprino jo ryšį ir su 
žeme. 

Todėl šv. Pranciškaus posakiai „sesuo saulė“, -„brolis 
vėjas“, „sesuo kregždė“, „brolis žiogas“ nėra tik poetiniai 
palyginimai. Juose slypi gilus gamtos pergyvenimas, kurį 
galima pavadinti buvimo bendrumų. Asyžiaus šventasis 
jautė, kad žmogus ir pasaulis yra to paties Dievo kūriniai, 
vadinasi, kad abu turi tą pačią plotmę, kuri juodu suar- 
tina vieną su kitu, nepaisant jųdviejų esmių skirtingumo. 
Žmogus pralenkia pasaulį savos būties sąranga ir todėl 
yra jo valdovas. Tačiau šį savo valdoviškumą jis turi ne 
iš savęs. Jis yra jį gavęs iš to paties Kūrėjo, kuris ir pa- 
saulį pašaukė iš nebūties, dovanodamas jį žmogui kaip 
jo valdžios sritį. Todėl Dievo Kūrėjo akivaizdoje žmogus 

ir pasaulis stovi lygiomis. Sesuo kregždė yra taip pat Vieš- 
paties šūksnis, kaip ir brolis Leonas. Visi mes esame 
įsidaiktinęs Dievo žodis. Visi esame ištarti ir nuolatos 
tariami. Kūrinių gelmėse glūdintis dieviškasis žodis jun- 
gia mus visus į vieną nedalomą šeimą, kurioje Dievas 
yra Tėvas ir kurios nariai yra broliai ir seserys. Kūriniška- 
sis mūsų kilmės bendrumas padaro visas būtybes artimo- 
mis mūsų giminėmis. Mūsų ryšys su Dievu virsta ryšiu 
ir su kiekvienu, kad ir menkiausiu padaru. 

Vis dėlto šis kilmės bendrumas gamtos giminystės su 
mumis dar neišsemia. Mes dalinamės su gamta ne tik bu- 
vimo, bet ir likimo bendrumu. Gamta yra tiek ankštai 
susijusi su žmogumi, kad ji dalyvauja jo puolime ir pri- 
sikėlime, įo pasmerkime ir išganyme, jo ištrėmime ir per- 
Ikeitime. Žmogus, būdamas pasaulio valdovas, įtraukia į 
savo likimą ir visą kūriniją. 

Pasaulis buvo ištiktas blogio dar prieš žmogaus sukū- 
rimą. Gamtamokslis, pirmoje eilėje paleontologija, nepa- 
neigiamai mums tvirtina, kad baimė, kančia ir mirtis siautė 
gyvūnijos pasaulyje visą laiką, nors žmogus pasirodė 
palyginti gana vėlai. Kažkokia juoda ranka jau prieš žmo- 
gų buvo sujaukusi Viešpaties padarus, kurie, pasak Ap- 
reiškimo, pradžioje buvo iš tikro geri (plg. Pr 1, 10—31). 
Demoniškų žymių mes pastebime jau pačioje gamtos 
sąrangoje. Anoji visuotinė sandora ir anasai visuotinis 
tikslingumas, kuriais mes taip žavimės ir kuriuose regime 
begalinę Išmintį ir Meilę, ne vienoje gamtos srityje yra 
suardyti. Kažkoks tamsus planas išnyra aikštėn kai ku- 
rių gamtos padarų veikime. Kažkokia patyčia suskamba 
kosmo sutartinėje. Gamtoje esama dalykų, kurie yra įvyk- 
dyti Kūrėjo pastangoms išjuokti..Protas nesuranda šitoms 
išjuokoms pagrindo. Bet Apreiškimo šviesoje jų paslaptis 
darosi aiški. Šėtonas, sukilęs anapusinėje tikrovėje prieš 
Dievą, „buvo numestas žemėn“ (Apr 12, 9). Jis neišsi- 
žadėjo savo sukilimo nė po savo ištrėmimo. Priešingai, 
jis jį tik sustiprino ir tęsė toliau, „su didele Tūstybe“ 
(Apr. 12, 12) puldamas visa, kas tik turėjo dieviškumo 
žymių. Gamta, kaip įsidaiktinęs Viešpaties žodis, kaip 
pradinis amžinojo. Logos apsireiškimas, ,virto pačiu pir- 
muoju velnio puolimų taikiniu. Ji buvo jo iškreipta, su- 
žalota, išjuokta.ir pavergta. Tiesa, Apreiškimas sunaikini- 
mu graso tiems, „kurie pagadino žemę“ (11, 18), bet tuo 
pačiu kaip tik pripažįsta, kad žemė iš tikro yra pagadinta. 

Ji yra piktosios dvasios auka, pavergta „tuštybei ne savo 
valia“ (Rom 8, 20). 2 

Todėl žmogaus sukūrimas tarp eilės kitų siekinių tu- 
rėjo taip pat uždavinį išvaduoti kūriniją iš velnio užmačių 
ir grąžinti ją vėl „į Dievo vaikų garbės laisvę“ (Rom 6, 
21). Žmogus buvo sukurtas ne tik kaip pasaulio valdovas, 
bel ir kaip jo gelbėtojas. Konkreti atrama šiam gelbstima- 
jam jo darbui buvo paties Dievo įsteigtas rojus. Tai buvo. 
žemės kampelis, kuriame velnio pagadintos gamtos siau- 
tėjimas neturėjo dalios. Tai buvo „džiaugsmo sodas“. (Pr 
2, 8), paties Dievo išvaduotas iš visuotinio žemės suge- 
dimo. Rojus gamtos Srityje buvo tas pat, „kas „Marija 
žmonių giminėje. Kaip Marija, išlaisvinta iš gimtosios nuo- 
dėmės, tapo atrama išganomajam Logos veikimui, taip 
rojus, išgelbėtas iš šėtono rūstybės, turėjo virsti papėde, 
į kurią atsirėmęs žmogus galėjo eiti pasaulio laisvinti. 
Todėl šio palaiminto kampelio gyventojams ir buvo pasa- 
kyta, kad jie turį jį „įdirbti ir saugoti“ (Pr 2, 15); įdirbti, 
vadinasi, padaryti jį vaisingą, išplečiant jo šventumą vi- 
soje žemėje; saugoti, vadinasi, budėti, kad pagadintos že- 
mės dėsnių velnias neįneštų ir į šią šventą erdvę. Išlaikyti 
rojų ir jį išplėsti buvo pirmykščiai paties Dievo žmogui 
pavesti uždaviniai. Kadangi rojinis žmogus turėjo dau- 
gintis ir pripildyti žemę (plg. Pr I, 28), tuo pačiu jis tu- 
rėjo rojų nešti visur, kur tik jis pats ėjo. Rojaus išplėti- 
mas buvo susietas su žmonių giminės gausėjimu, nes gi- 
mimas turėjo perteikti visas tas antgamtines malones, 
kuriomis pirmasis žmogus buvo Dievo išpuoštas ir dėl 
kurių jis kaip tik ir buvo rojaus žmogus. Žmonėms išpli- 
tus žemėje, ji turėjo virsti visuotiniu rojumi, nes šis iš- 
plitimas turėjo būti ne tik gamtinis, didėjant individų 
skaičiui, bet ir antgamtinis, sklindant šventumui laike bei 
erdvėje. Pasaulio apvaldymas turėjo būti sykiu ir jo iš- 
ganymas. Palenkti žemę rojaus žmogui reiškė palenkti ją 
šventumui ir tuo būdu grąžinti ją iš velnio valdžios į Die- 
vo Karalystę. 

Užuot tačiau žygiavęs per žemę kaip gelbėtojas, žmo- 
gus atsidūrė joje kaip nusikaltėlis. Dėl savo nuodėmės 
jis buvo ištremtas iš rojaus, o prie šiojo vartų atsistojo 
angelas su liepsnos kardu, „kad saugotų kelią į gyvybės 
medį“ (Pr 3, 23—24). Anasai išvaduotosios žemės kam- 
pelis dingo, ir žmogus įsijungė į bendrą pagadintos 
gamtos likimą. Baimė, kančia ir mirtis virto nuolatiniais 
palydovais žemiškajame jo kelyje. Kūrinija, pasiruošusi 

regėti jame tąjį, kuris ją išvaduos „iš sugedimo vergijos“ 
(Rom 12, 21), pamatė, kad jis ir pats dūsauja savyje, 
laukdamas „Dievo įsūnystės“ (Rom I2, 23). Prasidėjo ilgi 
tamsos amžiai, lūkesčių ir dejonių istorija, kol galop Vieš- 
pats vėl sukūrė naują rojų — nekaltą Molerį, šį Sykį 
jau nebe gamtoje, bet paties žmogaus giminėje, ir į jos 
įsčių nusiuntė viengymj savo Sūnų, amžinąjį Žodį, kad 
Jis, prisiėmęs žmogiškąją prigimtį, atpirktų jau visą kū- 
riniją. Savo mirtimi bei prisikėlimu Jis pergalėjo velnio 
valdžią būtyje ir šiąją sutaikė pačiuose jos pagrinduose 
su Dievu. Kūrinija buvo sustabdyta jos kelyje į nebūtį ir 
išgelbėta iš demoniško jos išjuokimo. Atpirkimo veiksmu 
Viešpaties padarai virto naujais sutvėrimais (plg. Gal 6, 
15). | 
Tačiau šią naują būtį pasaulyje plėsti Viešpats ir to- 
liau patikėjo žmogui. Dar daugiau, Kristus atstatė pir- 
mykštį žmogaus paskyrimą — šventumu palenkti žemę ir 
tuo būdu ją išvaduoti. Gelbstimoji pareiga iškilo krikš- 
čioniui prieš akis visu savo svarumu. Jis buvo pasiųstas 
žygiuoti per pasaulį ir skelbti Karalystės Evangeliją „vi- 
sam sutvėrimui“ (Mk 16, 15). Kol žmogus buvo palenk- 
tas visuotiniam žemės pagadinimui, jis galėjo būti jos 
valdovas tik viršine prasme. Technika buvo jam vienin- 
telė priemonė savo valdoviškumui reikšti. Tuo tarpu Kris- 
taus atpirktas jis turėjo vėl prisiimti aną pradinį uždavinį 
ir suprasti, kad jo Žygiavimas per žemę turi būti jos lais- 
vinimas iš velnio galybės. Tačiau technika velnio neiš- 
varo. Jeigu techninių priemonių pakanka gamtai apval- 
dyti, tai jų anaiptol nepakanka jai išvaduoti. Gamtai lais- 
vinli iš velnio valdžios reikia šventumo. Todėl šv. Pau- 
lius ir sako, kad „sutvėrimas su išsiilgimu laukia Dievo 
vaikų garbės apreiškimo“ (Rom 8, 19). Jis laukia, kad 
žmoguje prasiveržtų atpirkimo vaisiai, kad žmogus taptų 
Dievo vaiku, Dievo garbės ženklu, regimu Jo paveikslu 
ir tuo būdu įgytų galios į vidinį gamtos gyvenimą. Kūri- 
nijos būsena, teisingai sako R. Guardini, aiškindamas mi- 
nėtus šv. Pauliaus žodžius, „yra laukti, ir šio laukimo dė- 
mesys krypsta ne tiesiog į Dievą, bet į žmogų, nes per 
jį eina daiktų kelias į Viešpatį... Ji laukia, kad žmoguje 
įvyktų išganymas ir kad per jį galėtų ir ji pati dalyvauti 
atpirkime. Iš visų pusių todėl ji kreipia į žmogų nebylius 
bei baimingus savo lūkesčius“ *. Technika gamtą pavergia 
ir ne sykį tik pratęsia velnio pradėtą jos gadinimą. Tuo 
tarpu šventumas ją vaduoja ir jai grąžina pirmykštį jos 

nekaltumą. Todėl suivėrimas laukia ne technikų, bet šven- 
tųjų. Jis laukia žmonių, kurie giliai jaustų savo atsakin- 
gumą už pasaulio viltis ir jas savo darbais įvykdytų. Su- 
tvėrimas laukia šv. Pranciškaus dvasios, 

Sie tad trys dalykai: pirmykštis žmogaus paskyrimas, 
jo puolimas ir jo atpirkimas kaip tik ir sudaro aną likimo- 
bendrumą, kuriuo žmogus dalinasi su gamta ir tuo būdu 
susiartina su ja ligi gilios ir tikros giminystės. Gamtos pa- 
darai yra žmogaus broliai ir seserys todėl, kad jie visi gy- 
vena su juo tą patį gyvenimą: jie džiaugiasi jo dieviškuoju 
pašaukimu, dejuoja jo nuodėmėje ir laukia dieviškosios jo 
įsūnystės apsireiškimo. Žmogus niekad nėra pasauliui sve- 
timas. Jau pačia savos būties sąranga jis suima savin vi- 
sus pasaulio pradus, sujungia juos aukštesne dvasine galia 
ir tuo būdu virsta žemės prasme. Tai, ką Nietzsche teigė 
apie savo antžmogį, kad šis esąs žemės prasmė ir kad mū- 
sų valia turinti jį padaryti žemės prasme, tinka kiekvie- 
nam krikščioniškajam žmogui, kuriame tik apsireiškia at- 
pirkimo vaisiai arba anoji šv. Pauliaus minima Dievo vai- 
kų garbė. Be žmogaus pasaulis būtų neprasmingas. Tačiau 
be pasaulio žmogus būtų neveiksmingas. Pasaulis randa 
žmoguje įprasmę, o žmogus pasaulyje — savo galios bei 
veiklos sritį. Tuo būdu šiedu Viešpaties kūriniai vienas 
kitą papildo ir vienas kitą paremia. Juodu tampa broliais 
giliausia šio žodžio prasme. Todėl kai šv. Pranciškus va- 
dino Dievo padarus broliais ir seserimis, jis kaip tik dėjo 
į šiuos vardus aną buvimo bei likimo bendrumą, kuris jį 
jungė su visa kūrinija. Asyžiaus Neturtėlis suprato, kad 
jis, apsisprendęs gyventi pagal Kristaus Evangeliją, turi 
ją skelbti ne tik kardinolams, vyskupams ir riteriams, ne 
tik Asyžiaus vyrams ir moterims, bet ir Gubio vilkui, ir 
kregždėms, ir fazanui, ir vyturiukui. Pamokslas paukš- 
čiams, pasakytas pakeliui tarp Canaros ir Bavagnos, yra 
gražiausia šitokio pergyvenimo išraiška. 

5. „Mano broliai paukščiai!“ — kalbėjo šventasis suskri- 
dusiems Dievo giesmininkams,—,„už daug; labai už daug 
ką jūs turite būti dėkingi Viešpačiui mūsų Dievui. Jūs 
turite Jį garbintį visur ir visados! Jūs esate laisvi ir ga- 
lite skristi kur tinkami, jūs turite po du ar tris drabu- 
žius; turite margą gražų abitą; turite maisto, nors ir be 
jūsų pačių pastangų; galite giedoti Viešpaties malone; 
esate didžiulis būrys, pasidauginęs Dievo palaima. Jau 
arkoje Jis išgelbėjo jūsų giminę. Oro erdvė yra jums pa- 
vesta. Jūs nesėjate ir nepjaunate, o Viešpats įus maitina. 

Jis davė jums upelį ir šaltinį atsigerti, kalnus ir kalne 
lius, uolas ir plyšius prisiglausti, aukštus medžius lizdams 
sukti. Jei jūs nemokate austi ir verpti, tai Jis vis tiek ap- 
rengia jus ir jūsų vaikučius. Taigi mylėkite savo Kūrėją, 
labai mylėkite, nes Jis tiek daug gero yra jums padaręs. 
Žiūrėkite, mano mieli broliai paukščiai, kad nepasirody- 
tumėte csą nedėkingi! Lenktyniaukite vienas su kitu, gar- 
bindami Viešpatį“ (Pioretti c. 16). 

Šiuose žodžiuose pasirodo šv. Pranciškus kaip pirmykš- 
čio žmogaus pašaukimo vykdytojas. Gamta yra sukurta 
Dievo garbei, kaip ir žmogus. Tačiau būdama pagadinta, 
ji yra nuo šio pradinio savo tikslo nukreipta. Nusviestas 
žemėn, šėtonas mėgino ir tebemėgina teikti gamtai sava- 
rankiškumo, padaryti ją sau-tikrove, atpalaiduoti ją nuo 
Viešpaties liudijimo ir išnaikinti joje bet kokius Jo apsi- 
reiškimo ženklus. Šv. Pranciškus jautė visus šiuos demo- 
niškus kėslus, todėl savo pamoksle ir kėlė aikštėn, iš vienos 
pusės, gamtos kūriniškumą, vadinasi, jos visišką priklau- 
somybę nuo Dievo, įš kitos — reikalą gamtai grįžti į Vieš- 
paties garbės kelią. Dievo garbė yra pagrindinė kiekvieno 
kiirinio paskirtis. Dvasiai ši paskirtis apsireiškia josios są- 
monėje. Gamtai ją apreiškia žmogus. Jis ištaria tai, kas 
yra įdiegta jos gelmėse, tačiau kas dvasios (angelų ir 
žmonių) puolimu yra aptemdyta ir iškreipta. Šv. Pranciš- 
kaus pamokslas paukščiams turi tą pačią prasmę kaip ir 
148 psalmė arba trijų jaunuolių — Sidracho, Misacho ir 
Abdenago — giesmė degančioje krosnyje. Kaip psalmi- 
ninkas kviečia saulę ir mėnulį, žvaigždes ir dangaus van- 
denis, didžuves ir jūros gelmes, ugnį ir ledą, sniegą ir 
rūkus, kalnus ir kalnelius, vaismedžius ir kedrus, žvėris 
ir galvijus, ropuolius ir paukščius garbinti Viešpaties var- 
dą ir Jo didybę (plg. Ps 148, 8—10); kaip karaliaus Na- 
buchodonosaro krosnin įmesti trys jaunuoliai liepia gar- 
binti „dievų Dievą“ lietui, rasai, vėjams, liepsnai, šalčiui, 
šerkšnui, šalnai, sniegui, nakčiai, žaibams, žemės augme- 
nims, jūroms, upėms, dangaus paukščiams ir gyvūnijai 
(plg. Dan 3, 59—81), taip lygiai ir šv. Pranciškus įspėja 
savo brolius paukščius nepamiršti, kad jų buvimas turįs 
būti: nuolatinė garbės giesmė Visagaliui. Visais šiais įspė- 
jimais, kvietimais, paraginimais žmogus kaip tik ir vykdo 
rojinį savo uždavinį: žygiuoti gamtos priekyje ir vesti ją 
paskui save Dievo linkui. Sv. Pranciškaus gyvenime šis 
žygiavimas yra ypatingai ryškus. Kaip didžiojo Karaliaus 
šauklys jis skelbė Jį ne tik žmonėms, bet ir pasauliui. 

Gamta jam buvo laukas išganymui skleisti. Jeigu tad Asy- 
žiaus šventasis yra vadinamas „antruoju Kristumi“, tai 
ne tik todėl, kad išryškino Išganytojo atvaizdą savo as- 
menybėje, gavęs net Jo žaizdų įspaudas savame kūne, 
bet ir dėl to, kad Kristaus atpirkimą jis nešė į kūriniją 
ir tuo būdu tęsė išganymo darbą-tarp vaitojančių, tačiau 
gilia viltimi gyvenančių sutvėrimų. Sv. Pranciškaus asme- 
nyje gamia išvydo tikrą savo gelbėtoja, kuriam jos liki- 
mas buvo jo brolių ir seserų likimas. 

Šiuo atžvilgiu šv. Pranciškus tęsė tai, ką Adomas bu- 
vo pradėjęs rojuje. Apreiškimas munis pasakoja, kaip Die- 
vas, sukūręs pirmąjį žmogų, atvedė prie jo padarus, kad 
šis juos pavadinių. „Ir Adomas pavadino jų vardais vi- 
sus galvijus, dangaus paukščius ir žemės žvėris“ (Pr 2, 
19—20). Skyrium paimtas šis pasakojimas atrodo tamsus 
ir net kasdieniškas, nes jį dažnai suprantame tokia pat 
prasme, kokia šiandien yra duodami vardai naujoms pre- 
kėms; greitiesiems traukiniams. arba laikraščiams. Tačiau 
sugretintas. su kitais to paties Apreiškimo pasakojimais, 
jis atskleidžia mums savo gelmes. 

Kai Dievas paskyrė Abramą. išrinktosios tautos tėvu 
ir pažadėjo padaryti jo įpėdiniją- tokią gausią, kaip dan- 
gaus žvaigždės (plg. Pr I5, 5), Jis pakeitė ir jo vardą: 
„Tu nebesivadinsi Abramu, bet tavo vardas bus Abraomas, 
nes aš paskiriu tave tautų tėvi“ (17, 5).— Zacharijui buvo 
angėlo pasakyta: „Tavo žmona Elžbieta pagimdys sūnų, 
ir tu praminsi jį vardu Jonas“ (Lk I, 13). Ir nors tokio 
vardo nebuvo visoje Zacharijo ir Elžbietos giminėje, vis 
"dėlio vaikelis apipjaustymo dieną buvo pavadintas Jonu 
(plg. Lk I, 61—62), nes jis turėjo, kaip pats angelas nu- 
rodė, eiti pirma Išganytojo ir „prirengti Viešpačiui tobu- 
los tautos“ (1, 17). Jono pasiuntinybė buvo nurodyta iš 
-aukšto, o su ja kartu ir jo vardas.— Tas pat buvo ir su 
Išganylojo vardu.- Marijai apsireiškęs angelas pasakė: 
„Nebijok, Marija, nes radai malonės pas Dievą. Štai pra- 
dėsi įsčioje ir pagimdysi Sūnų, ir praminsi jį vardu 
JEZUS“ (Lk I, 31). Kristaus vardas buvo apreikštas žmo- 
nijai su „Jo įsikūnijimu. Tai buvo Dievažimogio vardas, 
prieš kurį klaupia „kiekvienas kelis danguje, „žemėje ir po 
žeme“ (Pil 2, 10). Vardas Jėzus reiškia amžinojo Logos 
pasiuntinybę pasaulyje. Ir šis vardas turėjo nešti galią, 
kuri atleidžia nuodėmes, gydo ligonius, išvaro velnius, 
prikelia mirusius, pašventina daiktus ir žmones. Kaip ši 
pasiuntinybė bei jos galia buvo- iš Dievo, taip iš Dievo 

buvo ir vardas. Ne žmogus nurodė Dievo Sūnui Jo užda- 
vinį, todėl ir ne žmogus — Juozapas ar Marija — įsikūni- 
jusį Logos ir pavadino.— Viešajame savo veikime Kristus 
irgi taip elgėsi pasikviesdamas Petrą į savo apaštalų ei- 
les: „Įsižiūrėjęs į jį, Jėzus tarė: Tu Jono sūnus Simonas. 
Tu vadinsies Kelas, tai reiškia Petras (Uola)“ (Jn I, 42). 
Kristus norėjo padaryti Simoną žmonių žveju (plg. Mi 
4, 19; Mk I, 17; Lk 5, 10) ir pastatyti ant jo savo Bažny- 
čią bei duoti Dangaus Karalystės raktus (plg. Mt 16, 18— 
19), todėl pakeitė jam ir vardą. 

Visi šie Sventraščio minimi įvykiai rodo, kad vardas 
yra susijęs su jį nešiojančio asmens pasiuntinybe. Kai ši 
pasiuntinybė yra Dievo uždedama, tuomet ir vardas yra 
to paties Dievo duodamas arba pakeičiamas. Jeigu tad 
Adomas davė vardus kūrinijai, tuo pačiu jis nurodė jos 
uždavinius žemėje. Savo būtį kūrinija yra gavusi, tiesa, 
iš Dievo, Adomas nebuvo paukščių ir gyvulių kūrėjas. Ta- 
čiau ši būtis yra sutverta žmogui. Todėl žmogus ir turėjo 
ją pavadinti; kitaip sakant, jis turėjo ją įprasminti nu- 
rodydamas pareigas, kurias kūriniai eis jo valdomame pa- 
saulyje. Vardų davimas buvo pirmas žemės apvaldymo 
aktas. Kūrinys, nešiodamas žmogaus jam duotą vardą, 
tuo pačiu nusilenkia vardo davėjui, nes prisiima jam skirtą 
uždavinį. Vardų davimu žmogus pirmą sykį pasirodė kaip 
gamtos valdovas, tačiau ne viršine technikos, bet vidine 
žodžio galia. 

Pamoksle paukščiams kaip tik ir išeina aikštėn ši vidi- 
nė galia. Tiesa, šv. Pranciškus pavadino vardais ne atski- 
rus paukščius, nes jie savo vardus jau turėjo nuo amžių, 
bet jis davė vardą jų buvimui pasaulyje. Jis pavadino jų 
elgesį, jų nusiteikimą, jų darbus. Ir šis didysis paukščių 
būties vardas, šis vienintelis jų uždavinys ir svarbiausia 
jų pareiga buvo garbinti Viešpatį. Garbe ir padėka turėjo 
vadintis, pasak šv. Pranciškaus, paukštinis buvimas že- 
mėje. Tai ir buvo anoji: rojinė žmogaus pareiga, kurią 
pradėjo Adomas ir kuri Asyžiaus šventojo santykiuose su 
gamta taip-nuostabiai atsinaujino. Kūrinija jautė šv. Pran- 
ciškuje savą gelbėtoją kaip tik todėl, kad jis savo dva- 
sioje nešiojo dieviškąją gamtos prasmę ir ją jai perteikė 
savo žodžiu, Ir šis žodis buvo ne profaninis gamtamoks- 
lio žodis, bet pamokslas, vadinasi, Dievo žodžio skelbimas. 
Kaip žmogus, taip ir gamta gali būti išvaduota tik Evan- 
gelijos skelbimu, nes tik Evangelija neša naują būtį ir 
naujus jos ryšius su Kūrėju. Todėl šv. Pranciškus ėjo į 

gamtą nešinas ne žmogaus žodžiu, kaip naujieji jos ty- 
rinėtojai, bet Dievo žodžiu, kuris glūdi gamtos gelmėse, 
kuris tačiau yra apgadintas, užtrintas, subraukytas. Evan- 
gelija atitiesė gamtos gelmes ir pavedė žmogui, kad jis 
paskaitytų jose įdaiktintą dieviškąjį žodį, jį ištartų, pa- 
garsintų ir tuo būdu gamtą išvaduotų iš demoniško jos 
užbūrimo. Sakydamas paukščiams pamokslą, Asyžiaus Ne- 
turtėlis kaip tik šį žodį ištarė: įis pagarsino jį Viešpaties 
giesmininkams, įprasmino jų buvimą ir tuo būdu juos iš- 
vadavo iš aklos neprasmės. Likimo bendrumas su kūrinija 
ir atsakingumo jausmas čia apsireiškė aukščiausiu 
laipsniu. Sykiu tačiau čia apsireiškė ir žmogus apaštalas 
kūrinijos atžvilgiu. 

Kūrinija kenčia skausmus ir vaitoja ne tik velnio, bet 
ir bedievio Žmogaus valdžioje, nes šisai eina tuo pačiu ke- 
liu, kaip ir žemėn nutremtasis šėtonas. Bedievis žmogus 
nebėra būties sargas ir jos kaimynas. Jis nebebūna drau- 
ge su pasauliu, nebesirūpina juo, jo nebemyli ir nebeglo- 
boja. Bedievis žmogus, kaip anasai Dostojevskio Raskol- 
nikovas, stebi būtį iš tūkstančio mylių atstumo. Džiaugs- 
mas Viešpaties kūriniais čia pasikeičia į apmaudą, meilė 
į neapykantą, globa į gujimą šalin, giminystė į priešišku- 
mas Viešpaties kūriniais čia pasikeičia į apmaudą, meilė 
šis gamtos tironas jos dejones, pastebi „daiktų ašaras“ 
(Vergilijus) ir susimąsto. Jis susimąsto ties prarastąja 
savo pareiga pasauliui ir ties išniekintąja Žemės prasme, 
Tada jo akys savaime krypsta į šv. Pranciškų ieškodamos, 
o gal net ir melsdamos, kad šis jam atskleistų nuodėmės 
užželdintą taką į būties sargo namelį. 


II. GAMTOS VALDYMAS 


1. Eiti būties sargo pareigas reiškia ne tik įsiklausy- 
ti, ką gamta kalba, ne tik teikti jai prasmę, ją pavadinant, 
bet sykiu ją ir valdyti, palenkiant ją žmogaus norams 
bei reikalams. Jau esame sakę, kad Žmogaus valdovišku- 
mas priklauso prie pagrindinių krikščioniškojo gamtos 
pergyvenimo pradų. Taip pat minėjome, kad ir šv. Pran- 
ciškus šio valdoviškumo neišsižadėjo. Tiesa, jis jo nepa- 
brėžė. Jis nenorėjo stebinti žmonių sava valdžia gamtai, 
kaip tai daro dažnas indų fakyras. Vis dėlto Asyžiaus 
šventasis žinojo, kad jis yra kūrinijos karalius, jos valdo- 

vas bei globėjas, todėl kartkarčiais šią savo valdžią kaip 
tik ir panaudodavo. Atvykęs kartą su broliu Masseo į Al- 
viano miestelį, jis sustojo rinkos aikštėje ir rengėsi sakyti 
pamokslą. Buvo pavakarė, ir dideli būriai kregždžių siūte 
siuvo po orą, be paliovos čiauškėdamos. Šv. Pranciškus ir 
brolis Masseo, kaip įprasta, pagiedojo giesmę „Timete et 
honorate — bijokite ir garbinkite“; žmonės rinkosi aplin- 
ikui juodu ir tylėdami laukė, kada šventasis pradės kalbėti. 
Bet kregždės čiauškėjo kaip čiauškėjusios. Vis žemiau jos 
raižė orą ir vis labiau laidė savo gerkles. Tada šv. Pran- 
ciškus kreipėsi į jas: „Sesutės kregždės! Man atrodo, kad 
jau laikas, jog ir aš galop prabilčiau. Jūs jau pakankamai 
prisišnekėjot! Paklausykite dabar Dievo žodžio ir pabūki- 
te tylios tylutėlės, kol sakysiu pamokslą“ (Fioretti c. 16). 
Ir staiga stojo gili tyla. Kregždės nutilo ir tylėjo visą lai- 
ką, kol šventasis kalbėjo. 

Alviano miestelio gyventojai laikė šį įvykį tokiu dide- 
liu stebuklu, jog visi kaip vienas pareiškė norą sekti Asy- 
žiaus Neturtėliu ir tapti jo mokiniais. Stebuklų laikome jį 
ir mes, nes jis iš tikro yra nepaprastas. Ir vis dėlto jis yra 
tik savaiminga išplauka iš viso šv. Pranciškaus elgesio su 
gamta. Kas moka paskaityti gamtoje įsidaiktinusį Viešpa- 
ties žodį ir kas jį gamtai paskelbia, tas ją ir valdo.. Gam- 
tos pamokslininkas yra sykiu ir jos valdovas. Giliau svars- 
tant, Alviano rinkoje įvyko tai, apie ką Kristus buvo sa- 
vo metu apaštalams kalbėjęs. Evangelija pasakoja, kad 
sykį prie Kristaus priėjęs vienas žmogus, puolęs prieš jį 
ant kelių ir taręs: „Viešpatie, pasigailėk mano sūnaus! 
Jis serga mėnesienos liga ir labai kankinasi: dažnai įkrin- 
ta į ugnį ir neretai į vandenį. Aš atvedžiau jį pas Tavo 
mokinius, bet jie negalėjo jo pagydyti“ (Mt, 17, 14—15). 
Tuomet Jėzus paprašė atvesti ligonį ir jį pagydė, išvary- 
damas iš jo velnią. „Mokiniai slapčia priėjo prie Jėzaus 
ir tarė: Kodėl mes negalėjome jo išvaryti? Jėzus jiems 
atsakė: Dėl jūsų netikėjimo“. Ir čia pat pridūrė: „Iš tik- 
rųjų sakau Jums, jei turėsite tikėjimą kaip garstyčios 
grūdą, jūs sakysite šitam kalnui: persikelk iš čia į te- 
nai, ir jis persikels; ir jums nebus nieko negalima“ (Mt 
17, 18—19). Tačiau mokiniai neturėjo tokio tikėjimo, to- 
dėl piktoji dvasia jų neklausė. Nepaisant nuolatinio bu- 
vojimo su Kristumi, Jo mokinių tikėjimas nebuvo stiprus. 
Todėl Jėzus ir skundėsi išgirdęs, kad jie nepajėgė išgy- 
dyti ligonio: „O netikusi ir iškrypusi gimine! Iki kol aš 
būsiu su jumis, iki kol aš jus kęsiu!“ (17, 16). Kitaip sa- 

kant, tikėjimas yra šaltinis galios gamiai valdyti; tikė- 
jimo silpnėjimas yra šios galios silpnėjimas; tikėjimo pra- 
radimas yra valdžios gamtai praradimas. 

Kad iš tikro šitaip yra, patvirtina ir kiti Evangelijos 
papasakoti atsitikimai. Sykį Jėzaus mokiniai yrėsi per eže- 
rą. Jėzus buvo pasilikęs su miniomis ant kranto. Bet štai 
staiga jie išvydo Jį, einantį viršum vandens ir į juos be- 
siartinantį. Manydami matą šmėklą, jie nusigando ir net 
pradėjo šaukti. Bet Jėzus prabilo: „Nebijokite, tai aš“ 
(Mt 14, 27). Tačiau Petras, kaip ir visuomet, norėjo įsi- 
tikinti pojustiniu būdu, todėl tarė Kristui: „Viešpatie, jei 
tai Tu, liepk man ateiti pas Tave viršum vandens“ (14, 
28). Kristus atsakė: „Ateik!“ (/4, 29). Petras išlipo iš 
laivelio ir „ėjo viršum vandens“ pas Jėzų (14, 29). Jo ti- 
Ikėjimas, žengiant jam pirmą žingsnį, buvo toks tvirtas, 
kad vanduo jį laikė. Bet netrukus Petras susvyravo. Jo 
sąmonėje švystelėjo abejonė, o gal vis dėlto jis einąs pas 
šmėklą. Ir tą akimirką jis nusigando vėjo ūžimo, nusi- 
gando bangų ir pradėjo skęsti. Jėzus ištiesė jam ranką, 
ištraukė jį ir paaiškino jo nepasisekimo priežastį: „Zmo- 
gau menko tikėjimo, kam abejojai?“ (14, 3/).— Arba vėl: 
Jėzus su mokiniais yrėsi per ežerą ir užsnūdo. Tuo tarpu 
kilo didžiulė audra. „Laivelis buvo bangų apipilamas“ 
(Mt 6, 24). Mokiniai nusigando ir pažadino Kristų saky- 
dami: „Viešpatie, gelbėk mus, žūvame!“ (8, 25). Elgesys 
labai keistas. Juk argi Viešpats negali gelbėti žmogaus 
ir užsnūdęs? Argi Išganytojo miegas reiškė Jo užmarštį ir 
visišką atitrūkimą nuo Jam pavestos žmonijos? Žadinti 
Kristų audros metu buvo ne būtinybė, bet tik silpno ti- 
kėjimo ženklas. Mokiniai savo širdies gelmėse vis dar abe- 
jojo, ar Kristus tikrai yra Dievas, todėl ir žadino Jį už- 
snūdusį, kad bent savo akimis regėtų Jį veikiantį ir 
jiems padedantį. Todėl Kristus ir papeikė šį jų elgesį: 
„Kodėl esate bailūs jūs, žmonės menko tikėjimo?“ (8, 26). 
Jeigu mokiniai būtų buvę stipraus tikėjimo, jie nebūtų 
Jėzaus žadinę ir vis dėlto nieko nebūtų jiems atsitikę. 
Jų tikėjimas būtų išvedęs juos pro visus pavojus, nes ti- 
kinčiajam iš tikro nėra „nieko negalima“ (Mt 17, 19). 

Šių Šventraščio papasakotų įvykių šviesoje darosi aiš- 
kus ir šv. Pranciškaus kregždžių nutildymas. Pirmasis 
Asyžiaus šventojo biograias Tomas Celanas prasmingai 
leidžia šiam nutildymui įvykti tą pačią dieną, kurią buvo 
pasakytas pamokslas paukščiams pakelyje tarp Canaros ir 
Bavagnos. Tuo jis lyg ir nori pasakyti, kad kregždžių 

nutildymas buvo pamokslo paukščiams tesinys. Tr iš tik- 
ro! Kas iš šiandieninių krikščionių — net vienuolių ir ku- 
nigų — drįstų visų rimlumų sakyti pamokslą paukščiams 
ar žuvims? Tuo tarpu mes juk negalime nė minties pri- 
leisti, kad šv. Pranciškaus ar šv. Antano pamokslai būtų 
buvę nerimti. Kalbėdami neprotingiems Dievo padarams, 
šię šventieji norėjo ne pokštus krėsti, bet žikrai skelbti 
Viešpaties žodį kūrinijai. Jie buvo giliai įsitikinę, kad jie 
bus suprasti. Ir jie buvo suprasti. Jų tikėjimas padarė, kad 
neprotinga kūrinija išgirdo ne tik grynus jų lūpų gar- 
sus, bet suprato ir į šiuos garsus įdėtą mintį. Ji taip ge- 
rai juos suprato, kaip naminiai paukščiai ar gyvuliai su- 
pranta juos šaukiantį šeimininką. 

2. Todėl po pamokslo paukščiams šv. Pranciškus ga- 
lėjo visai ramiai kreiptis į kregždės ir paprašyti jas nu- 
tilti. Jeigu jis tikėjo, kad paukščiai medžiuose suprato, 
kai jis liepė būti Viešpačiui dėkingiems ir visur bei visa- 
dos jį garbinti, jis turėjo taip pat tikėti, kad ir kregždės 
jį supras ir jo paklausys. Tikras bei gilus gamtos įpras- 
minimo pajautimas pažadina ir valdomąją žmogaus ga- 
ligų. Kai žmogus visa savo būtimi pergyvena save kaip 
gamtos gelbėtoją per dieviškųjų jo gelmių atskleidimą, 
jis savaime įgyja galios į Viešpaties rankų darbus, nes 
virsta Jo bendradarbiu pasaulio atbaigime. Jeigu Dievas 
sukūrė žmogų maža kuo menkesnį už angelus ir po jo 
kojomis padėjo visą kūriniją; dar daugiau, jeigu Jis pa- 
skyrė jį žygiuoti per žemę ir skleisti joje malonės pilną 
rojinę būseną, tai tuo pačiu Jis įdiegė į jo prigimtį ir ga- 
lios gamtą palenkti ne tik kūniniu veiksmu per techniką, 
bet ir savo žodžiu, savo dvasia, tiesioginiu savo įsaky- 
mu. Žodis, kilęs iš tikėjimo, turėjo būti pirmykštė ir pa- 
grindinė gamtos valdymo priemonė. Juk argi Kristus ne- 
pasakė, kad tie, kurie įtikės jį ir bus pakrikštyti, „ims 
žalčius ir, jei ką mirtinga gertų, jiems nekenks“ (Mk /6, 
18)? Ir ar Melitės salos gyventojai nelaikė šv. Pauliaus 
„dievu“ kaip tik todėl, kad gyvatės kirtis į ranką jam 
nieko nekenkė (plg. Apd 28, 3—6)? Kaip pats Išganytojas 
savo žodžiu gydė ligonius, išvarinėjo velnius, tildė aud- 
ras, daugino duoną, taip lygiai turėjo daryti ir tie, kurie 
buvo pašaukti tęsti išganomąjį Jo darbą pasaulyje. Jis 
aiškiai šias pareigas savo mokiniams nurodė ir net uždėjo: 
„Eidami skelbkite ir sakykite: Dangaus Karalystė priar- 
" tėjo. Gydykite ligonius, prikelkite mirusius, apkuopkite 
raupsuotuosius, išvarykite velnius“ (Mt 10, 7—8). Šias 

tačiau pareigas Kristaus mokiniai turėjo atlikti ne me- 
dicinos ar higienos priemonėmis, ne psichologijos moks- 
lo pagalba, bet tiesiogine savo žodžio kaip dalyvio die- 
viškajame Kristaus žodyje galia. O jeigu jie ko nors kar- 
tais neįstengė, kaip tai atsitiko su minėtu jaunikaičiu, 
sergančiu mėnesienos liga; jeigu šiandien krikščionys iš 
viso neįstengia gamtos valdyti, tai ne todėl, kad Vieš- 
pats būtų sumažinęs ar atėmęs minėtą galią į savo ran- 
kų padarus, bet todėl, kad Jo mokiniai pradėjo svy- 
ruoti, kaip Petras ant vandens; pradėjo abejoti, netikėti, 
todėl ir negalėti. Argi mes šiandien tikime, kad nepro- 
tinga kūrinija mus suprastų, jeigu jai pprabiliume apie 
Dievo meilę ir Jo garbę? Tikėjimo silpnume glūdi krikš- 
čionio negalia apreikštli savo valdoviškumą pasaulyje. 

Ir juo pasaulio istorija ilgėja, juo labiau tikėjimas 
silpsta. Kristus tai žinojo, ir Jo skunde mokinių negalios 
akivaizdoje kaip tik ir glūdi šitas žinojimas. Kristus anuo 
metu pasakė: „O netikinti ir iškrypusi gimine! Iki kolei 
aš su jumis būsiu“ (Mt 17, 16). Jis žinojo, kad Jo buvimo 
laikas žemėje yra trumpas. Todėl Jis ruošė savo mokinius, 
kad šie perimtų tolimesnį pasaulio vadavimą. Šiam reika- 
lui Jis davė jiems visokeriopų malonių ir visokeriopos ga- 
lios. Tačiau sykiu matė, kad jų tikėjimas yra svyruojantis 
ir kad todėl Jo suteikta jiems galia ne sykį pasilieka ne- 
veiksminga, nes Krikščionybė yra ne magija, bet perkeis- 
tosios būties gyvenimas. Kol Kristus buvo pats su savo 
mokiniais žemėje, tol šis nesėkmingumas, kilęs iš tikėjimo 
silpnumo, galėjo būti pataisytas tiesioginiu Jo įsikišimu, 
kaip ir ano jaunikaičio atveju. Tačiau iki kolei Jis pasi- 
liks su šiais silpno tikėjimo žmonėmis! O paskui? Kas 
bus paskui, kai Jis atsisės Tėvo dešinėje ir paliks žmones 
jų laisvei? Tiesa, Jis ir tada nesiliaus tvarkęs istorijos 
eigos per šv. Dvasią. Jis ir tada siųs didelio tikėjimo žmo- 
nių. Tačiau visi kiti Jo pašauktieji ir pašvęstieji? Kaip 
jie elgsis pasaulyje? Ar jų gyvenimas nebus nuolatinis 
Jo žadinimas: „Viešpatie, gelbėk mus, žūvame!“ Ar jų 
žygiavimas žemėje su Evangelija rankoje nebus nuola- 
tinis skendimas, išsigandus vėjo ūžimo ir bangų siau- 
timo? Todėl Kristus ir klausė: „O žmogaus Sūnus, kai 
ateis, ar ras tikėjimo žemėje?“ (Lk /8, 8). Ar Jis ras anos 
pirmykštės tvirtos dvasios, nešančios Jo suteiktą galią 
per visus amžius ir per visas tautas? Šis Jėzaus klausimas 
skamba giliu liūdesiu, rodančiu, kad iš tikro pasaulyje 
tikėjimo bus labai maža, o tuo pačiu labai maža ir tik- 

rojo žmogaus valdoviškumo. Žmogus pasijus ne tik ne- 
galįs gamtos valdyti, bet priešingai, jis bus pats jos pa- 
vergtas, nuo jos priklausomas, nebe jos valdovas, bet 
jos išsivystymo vaisius, nevykęs vaisius, nes apiplėštas 
savo prigimtyje, nuskriaustas, ligūstas ir nelaimingas. Ir 
jis nustebęs klaus, kaip ir anie mokiniai Viešpatį, kodėl 
ligų, nelaimių, negandų, pagundų metu negelbsti jo mal- 
dos, prašymai, jo komunijos, mišios, kelionės į šventą- 
sias vietas?.. O atsakymas visados ir visiems bus tas 
pats: „Dėl jūsų netikėjimo“ (Mt 17, 19).- 

Todėl šv. Pranciškus ir stovi prieš šį svyruojantį ir 
abejojantį žmogų kaip gilaus tikėjimo vyras, tokio tikė- 
jimo, kuris įperkelia kalnus ir tuo būdu įvykdo tai, ką 
Kristus buvo žadėjęs likrai Jį tikintiesiems. Argi šis 
Išganytojo pažadas neįvyko šv. Pranciškaus akių opera- 
cijos metu? Akių liga jis buvo jau susirgęs būdamas Egip- 
te. Į gyvenimo pabaigą liga darėsi vis aršesnė. Sventasis 
beveik apako. Tuomet gydytojai, matydami, kad jokios 
kitos priemonės nepadeda, ryžosi įkaitinta geležimi iš- 
deginti smilkinius. Ano meto pažiūra, ši priemonė turė- 
jusi būti tikrai vaisinga, Kai gydytojas su baltai žėrinčia 
geležimi žnyplėse artinosi prie šv. Pranciškaus, šis per- 
žegnojo ugnį ir jai tarė: „Sesute ugnie, tu esi kilnesnė 
ir naudingesnė už daugelį kitų sutvėrimų! Aš tau visados 
buvau geras ir toks pasiliksiu iš meilės Tam, kuris tave 
sukūrė. Būk ir tu man švelni ir nedegink manęs labiau, 
negu galėčiau pakęsti“ (Spec. perl. 81). Broliai išbėgo 
laukan, išgirdę svylančio kūno čirškėjimą. Bet šventasis 
kreipėsi į gydytoją sakydamas: „Jei dar negana, pra- 
šau deginti toliau,— ir atsisukęs į brolius: — Jūs bailiai ir 
mažatikiai! Kodėl jūs pabėgote? Aš sakau jums tiesą: 
nejaučiau jokio skausmo ir jokio karščio“ (t. p.). Argi 
čia neįvyko minėtasis Kristaus pažadas, kad tikinčiajam 
krikščioniui niekas nekenks? Sv. Pranciškaus gyvenimo 
aprašinėtojai pasakoja, kad ugnį jis ypatingai mėgęs. 
Kai sykį, sėdint jam prie židinio, užsidegęs jo drabužis, 
šventasis nenorėjęs jo gesinti: Nustebęs brolis nubėgęs 
pas viršininką, ir šis atskubėjęs ugnį užgesinęs, nors ir 
prieš šv. Pranciškaus valią. Jam buvo skaudu užpūsti 
žvakę ar lempą. Taip jis buvo su ugnimi suaugęs! Jis 
ikalbėdavosi su ja apie Viešpatį ir ne sykį tokių pokalbių 
metu patekdavo ekstazėn. Todėl nė kiek nenuostabu, kad 
operacijos metu jis nejautęs jokio karščio: ugnis jam 
buvusi švelni sesuo, kaip ir jis jai mylintis brolis: Ji 

atliko savo pareigą: po operacijos jam buvo išdegusios 
visos gyslos nuo smilkinio ligi akies; tačiau atliko taip, 
kaip gailestingoji sesuo, nesukeldama skausmo. 

3. Vis dėlto šioje vietoje mums kyla pagrindinis klau- 
simas: kas gi yra savo gelmėse šis tikėjimas, kuris palen- 
kia gamtą žmogaus įsakymams?— Dažnai yra sakoma, 
kad tikėjimas esąs pripažinimas ko nors tiesa ne dėl vi- 
dinio aiškumo, bet dėl viršinio autoriteto. Visai teisingai. 
Tačiau šitaip suprastą tikėjimą turi kiekvienas žmogus — 
ir stabmeldys, nes ir jis juk kuo nors tiki. dėl autoriteto. 
Tai yra tik formalinė tikėjimo apibrėžtis, atskirianti jį 
nuo žinojimo, bet neatskleidžianti tikros jo esmės. Todėl 
ne šį tikėjimą turėjo galvoje Kristus, vadindamas savo 
mokinius menko tikėjimo žmonėmis, ir ne šis tikėjimas 
turi galios perkelti kalnus. Kol tikėjimas yra tik proto 
pritarimas autoritetui, tol jis pasilieka prigimtojoje sri- 
tyje ir tol jis yra tik teorinis aktas, nesugebąs pralaužti 
žmogaus vidaus ir virsti tvarkomuoju pasaulio pradu. 
Prigimtas tikėjimas visados yra menkesnės vertės negu 
žinojimas. Užuot atskleidęs mums tiesą, jis ne sykį pa- 
daro mus lengvatikiais ir įpainioja mus į prietarus. Todėl 
kai Sventasis Raštas kalba apie tikėjimą, jis supranta jį 
nebe prigimtąja, bet antgamtinė prasme. Tikėjimas kaip 
žmogaus galios šaltinis gamtai valdyti yra Viešpaties ma- 
lonė, vadinasi, atpirkimo vaisius, visiems laimėtas Jėzaus 
Kristaus kančia bei mirtimi ir kiekvienam perteikiamas 
Krikšio sakramentu. Tik šio tad tikėjimo sklaida gali 
mums atverti gamtos valdymo paslaptį. 

Krikštas yra pats nuostabiausias aktas visoje išgany- 
mo tvarkoje, nes jo metu esti žmogui įdiegiamos trys die- 
viškosios dorybės: tikėjimas, meilė ir viltis. Be šių dory- 
bių atpirkimo kelias yra neįmanomas: kas netiki, nemyli 
ir nesivilia, tas pasilieka anapus Kristaus žygio. Išga- 
nymas įvyksta tiktai per Krikštą, t. y. per minėtų die- 
viškųjų dorybių įdiegimą. „Kas tikės ir bus pakrikštytas, 
tas bus išganytas“ (Mk 16, 16). Tikėjimas yra pati pirmoji 
dorybė, kuri atidaro atpirkimo duris. „Kas netikės, bus 
pasmerktas“ (+. p.). Vis dėlto šis iš Krikšto sakramento 
kyląs tikėjimas yra duodamas iš aukšto. Jis yra dieviškoji 
malonė ir dorybė ta prasme, kad ir jo kilmė, ir jo objek- 
tas yra pats Viešpats.— Tačiau ką visa tai reiškia? Ką 
reiškia, kad Krikšto metu žmogus gauna tikėjimą? 

Krikštas yra Kristaus atpirkimo įvykdymas individua- 
linėje žmogaus prigimtyje. Tiek gimtoji nuodėmė, tiek 

bet kuri kita atskiria žmogų nuo Dievo, pastato jį nebū- 
ties kelin ir, Šventojo Rašto žodžiais kalbant, pasodina 
jį mirties unksmėje. Nusidėjėlio kelias eina į visišką nu- 
asmenėjimą, į visų būties galių suglebimą, į dvasinę ir 
net kūninę prostraciją. Žmogus, būdamas laikomas Aukš- 
čiausiojo Valia ir sykiu nuo šios Valios nusigrįžęs, negali 
nieko kito laukti, kaip tik visiško išsekimo. Jeigu tad 
psalmininkas, lygindamas teisųjį su nusidėjėliu, sako, kad 
bedieviai yra „kaip pelai, sklaidomi vėjo“ (Ps /, 4), arba 
kad „jie greitai kris kaip šienas ir suvys kaip žalia žolė“ 
(Ps 36, 2), tai jis čia kaip tik ir turi galvoje šį esminį 
išsekimą, nors iš viršaus ir atrodytų, kad piktiesiems nėra 
„jokių kentėjimų“, kad „jie nedalyvauja žmonių varguose 
ir neplakami kaip kiti žmonės“ (Ps 72, 4—5). Nuodėmė 
yra nusigrįžimas nuo Dievo ir tuo pačiu atsigrįžimas į 
nebūtį. „Aš mačiau,— sako psalmininkas,— bedievį, kuris 
kėlėsi puikybėn ir plėtėsi kaip šakotas kedras; praėjau, ir 
štai jo nebebuvo; ieškojau jo ir neberadau“ (Ps 36, 35— 
36). Nuodėmės pažadintas putlumas yra netikras: jis nėra 
būtis, bet tiktai būties kaukė, todėl nykstanti kaip ir vi- 
sos apgaulės. 

Prisiėmęs žmogiškąją prigimtį — jos kančią ir jos mir- 
tį — Kristus vėl sujungė žmogų su Dievu ir tuo būdu 
grąžino jį atgal iš nebūties kelio. Jis išvedė jį iš mirties 
unksmės į gyvenimo šviesą. Jis atstatė jo būties galias ir 
savo malone jas įveiksmino, Kai psalmininkas, piešdamas 
Mesijo Karalystę, sako, kad išganytojas „gins tautos paže- 
mintuosius ir gelbės bbeturčių vaikus“; kad „Jo dienomis 
žydės teisybė ir taikos apstybė“; kad „žemėje bus gausu 
javų ir ant kalnų viršūnių jos vaisiai oš kaip Libanas“; 
kad „miestų gyventojai klestės kaip žemės žolė“ (Ps 71, 
4—16), tai visais šiais konkrečiais vaizdais jis kaip tik 
nori išreikšti aipirktosios būties pilnatvę. Atpirkimas yra 
žmogaus atkūrimas, jo atnaujinimas ir atstatymas. „Jei 
kas yra Kristuje, tas yra naujas sutvėrimas: kas buvo se- 
na, praėjo; štai visa pasidarė nauja“ (2 Kor 5, 17). Tai 
nėra tik paviršutinis pakeitimas, įvykęs kurioje nors žmo- 
gaus būtybės galioje, sakysime: prote, prisiimant krikš- 
čioniškąsias mintis, valioje, klusniai vykdant krikščioniš- 
kuosius įsakymus, jausmuose, giliai pergyvenant krikščio- 
niškąjį kultą. Ne, tai yra pakeitimas pačios žmogiškosios 
būties. Galių pakitimas yra tik šio gilesnio bžiinio pakei- 
timo išraiška. Šv. Pauliaus minimas „naujas žmogus“ (Ef 
2, 15), kuriuo jis vadina krikščionį, iš tikro yra naujas 

visu savimi, naujas pačiu žmogiškuoju savo pradu. Būli 
krikščionimi reiškia naujai būti. . 

Krikštas kaip tik ir įvykdo šį esminį naujumą indivi- 
dualinėje mūsų prigimtyje. Pakrikštytasis žmogus ir yra 
anas „naujas sutvėrimas“, kuriame praėjo visa, kas buvo 
sena, ir visa pasidarė nauja: „corda, voces et opera — min- 
tys, žodžiai ir darbai“, kaip sako senas Prisikėlimo him- 
nas. Krikšias yra individualinis žmogaus Atkūrimas. Jis 
yra mūsojo atitrūkusio asmens sujungimas su Dievu, jo 
įveiksminimas naujai būčiai, jo atnaujintas pašaukimas iš 
nebūties. Žmogus, kaip ir kiekvienas kitas kūrinys, yra 
įsidaiktinęs Dievo žodis. Dar daugiau, jis yra įsidaiktinęs 
Viešpaties vardas, nes Dievas sukūrė žmogų pagal savo 
paties paveikslą bei panašumą, vadinasi, jį kurdamas iš- 
tarė pats save. Nuodėmė aptemdė šį paveikslą, ir žmogus 
pradėjo nebepažinti savyje Dievo. Kristus šią tamsą iš- 
sklaidė ir Dievo panašumą žmogiškojoje prigimtyje atstatė 
tuo būdu, kad Jis pats pasidarė „neregimojo Dievo pa- 
veikslas“ ir apgyvendino savyje „Dievo pilnybę“ (Kol I, 
15—19). Krikšto metu šisai atnaujintasis žmogiškasis 
pirmavaizdis kaip tik ir yra įdiegiamas individualinėje pri- 
gimtyje. Viešpats vėl taria savo vardą, ir šis iš naujo 
įsidaiktina nuodėmės nubūtintame žmoguje. Savo gelmė- 
mis Krikšto sakramentas yra panašus į pirmykštį kuria- 
mąjį Dievo veiksmą. Kaip iš pirmykščio chaotiško vandens 
Dievo Dvasia šaukė kūrinius gamtiškai būti (plg. Pr I, 
2), taip ta pati Dvasia iš Krikšto vandens šaukia žmogų 
iš naujo ani/gamtiškai būti. Ir kaip anuo metu dieviškasis 
šūksnis atsiliepė žmogiškąja būtimi, taip ir dabar tas 
pats šūksnis atsiliepia atnaujintąja būtimi. Tai ir yra tasai 
sakramentinis Krikšto charakteris, tasai neišdildomas 
įspaudas, kuriuo esti pažymimas kiekvienas pakrikštytasis 
žmogus. Tai anasai pirmykštis dieviškasis paveikslas, iš 
naujo Kristaus atpirkimu atstatytas ir nušviestas, 

Giliausia tad prasme Krikštas yra atskirame žmoguje 
įsidaiktinęs alnaujintasis Dievo pašaukimas antgamtinei 
būčiai. Kurdamas žmogų, Dievas jį kartu pašaukė ant- 
gamtiniam gyvenimui ir šį pašaukimą išreiškė įvairiomis 
malonėmis, kuriomis buvo papuoštas rojinis žmogus. Nu- 
sidėdamas jis šių malonių neteko ir pasidarė grynai gam- 
tinis žmogus, gamtažmogis tikrąja šio žodžio prasme. 
Krikštas jį šaukia antgamtinei būčiai antrą sykį. Jis vėl 
papuošia jį antgamtinėmis dovanomis, tiesa, šį sykį jau 
kitokiomis, nės -ir“ visas: tolimesnis pakrikštyto žmogaus. 

kelias žemėje yra kitoks, negu jis turėjo būti rojiniam 
žmogui. Štai kodėl Krikštas ir yra Bažnyčios vadinamas 
„atgimimo sakramentu“, kuriuo yra nuvalomas „kiekvie- 
nas senojo žmogaus susitepimas“ (plg. vandens šventini- 
mą didįjį Šeštadienį). 

Žmogaus atkūrimas, įvykstąs Krikšto metu, kaip tik 
ir išsiskleidžia minėtomis trimis dorybėmis: tikėjimu, mei- 
le ir viltimi. Šios dorybės yra atnaujintos žmogiškosios 
būties ženklai. Jomis įsidaiktina ir pasireiškia dieviškasis 
žmogaus pašaukimas antgamtiniam gyvenimui. Jos yra 
pirmieji šio gyvenimo želmenys. Trys dieviškosios dorybės 
yra individualinio žmogaus atpirkimo išraiškos. Tai yra 
tie saitai, kuriais žmogus iš naujo yra surišamas su Die- 
vu per Kristų ir Kristuje. Atstatytasis Dievo paveikslas 
Jėzuje išplinta šių dorybių pavidalu individualinėje mūsų 
prigimtyje ir padaro mus Logos dievažmogiškumo daly- 
viais. Per tikėjimą, meilę ir viltį žmogus išeina iš savo 
gamtiškumo ir tampa dievažmogiu: Kristaus padaru ir 
Dievo būsiu Dvasioje, kaip jį nuostabiai prasmingai va- 
dina šv. Paulius (plg. Ej 2, 10—23).— Palikdami šį sykį 
nenagrinėję meilę ir viltį, nes tai mus nutolintų nuo mūsų 
temos, norime truputį stabtelėti prie tikėjimo, kurio sam- 
pratą turi pagrindinę reikšmę žmogaus valdoviškumiui 
pažinti. Ė 24 As 

4. Būdamas dieviškoji dorybė, tikėjimas yra įdiegiamas 
mūsų būtin paties Dievo. Tai yra ano atnaujinto pašauki- 
amo įsidaiktinimas. Dievo alžvilgiu tikėjimas yra Sakra- 
mentinio charaklerio įgijęs dieviškasis žodis, į mūs tartas 
ir mumyse pasilikęs. Tačiau kad jis galėtų būti veiksmin- 
gas, jis turi būti mūsų išgirstas, pripažintas ir priimtas. 
Šv. Augustinas savo metu yra teisingai nurodęs, kad 
Viešpats sukūrė žmogų be jo paties noro ir prisidėjimo, 
bet Jis neišganys jo be jo paties valios. Kūrimo aktas 
yra vienasmeninis: jis kyla tik vienos dieviškosios valios 
sprendimu. Tuo tarpu išganymo aktas jau yra dviasme- 
ninis: jis kyla iš dieviškosios- ir žmogiškosios valios su- 
tartinės. Dievas atstato mūsų būtį ir paverčia mus nau: 
jais sutvėrimais. Bet kad šis naujumas išplistų individua- 
linėje prigimtyje, kad jis virstų a/skiro žmogaus būsena 
bei-veiksena, reikia, kad mūsoji-asmeninė valia atsilieptų 
į Viešpaties pašaukimą, kaip atsiliepė Saulius, kelionėje 
į Damaską nutrenktas žemėn: „Viešpatie, ko nori, kad da- 
ryčiau?“ (Apd 9, 6). Situo klausimu Saulius kaip tik at- 
vėrė savo „būtybę išganomajam Dievo veikimui. Jis pasi- 

rodė esąs pasiruošęs vykdyti išgirstą Išganytojo žodį. To- 
dėl šis žodis ir rado jame tokios našios dirvos (plg. / Kor 
15, 10). Žmogaus tad alžvilgiu tikėjimas yra teigiamas jo 
aisakymas į mumyse Krikšto sakramentu tartą dieviškąjį 
žodį. Tai yra laisvas žmogaus atsiskleidimas šio žodžio 
galiai, tai dieviškojo pašaukimo pripažinimas savo valia. 
Kaip Marija, išgirdusi angelo pranešimą, tarė savo „te- 
būnie“ (Lk I, 38) ir tuo būdu šį pranešimą įveiksmino, 
taip lygiai ir kiekvienas žmogus turi tarti savą „tebūnie“ 
Krikšto sakramentu įsidaiktinusiam dieviškajam žodžiui, 
kad šis galėtų virsti naująja mūsų būsena. Laisva būtybė 
gali būti išganyta tik jai pačiai norint. Sis tad noras, 
šis žmogiškasis „tebūnie“ kaip tik ir sudaro antrąjį esminį 
tikėjimo pradą. . 

Tikėjimas tad yra Viešpaties pašaukimas ir Žmogaus 
atsiliepimas. Ir tik tada, kai šie du pradai susijungia vie- 
nybėn, kai Dievo žodis krinta į žmogaus paruoštą našią jo 
iprigimties dirvą, tik tada jis turi galios perkelti kalnus. 
Krikšto metu Dievas pašaukia žmogų antgamtinei būčiai, 
įdiegdamas jam Kristaus atstatytąjį dieviškąjį jo pirma- 
vaizdį. Tačiau šiame pirmavaizdyje, kaip jau buvo sakyta, 
glūdi ir žmogaus valdoviškumas: kūrinys, sutvertas pa- 
gal paties Dievo paveikslą, pačia savo esme yra valdovas, 
kaip ir jo Originalas. Jeigu tad žmogus šį atnaujintą savo 
paties pirmavaizdį sava valia pripažįsta, jam atsiveria 
visa savo būtybe ir jį padaro apsprendžiamuoju viso savo 
buvimo pradu, jis savaime virsta tokiu, kokio siekia šis jo 
ipirmavaizdis, būtent gamtos valdovu. Galia valdyti gamtą 
tikėjimu nėra prigimtoji galia: nei gamtos dėsnių pažini- 
mas, nei psichologinė ar moralinė įtaiga, nei galop valios 
pajėgumas. Tai yra atstatytojo Dievo paveikslo galia. Tai 
grįžimas į anuos pirmykščius, paties Dievo norėtus ir Jo 
paties pagrįstus santykius tarp žmogaus ir gamtos, kai 
gamta savaime nusilenkė Žmogui, nes jame regėjo savo 
Kūrėjo atvaizdą. Gamtos nusilenkimas žmogui esmėje yra 
nusilenkimas Dievui. Žmogus kaip kūrinys — apie tai jau 
buvo kalbėta — stovi su gamta toje pačioje plotmėje. Bet 
žmogus kaip Dievo paveikslo nešėjas ir jo vykdytojas 
neapsakomai gamtą pralenkia, virsdamas jos valdovu per 
savo dalyvavimą dieviškojoje galioje. Galia valdyti gamtą 
iš tikro yra paties Dievo galia. Tačiau reikia, kad ši galia 
žmoguje būtų veiksminga; reikia, kad "Dievas žmoguje 
būtų toks ryškus, jog kiekvienas susidūrimas su gamta 
Teistų jai pajausti, kad tai yra susidūrimas ne su kūriniu, 

bet su pačiu Kūrėjų, per kūrinį kalbančiu ir jame vei- 
kiančiu. Tikėjimas arba Krikšto metu įdiegto dieviškojo 
žodžio pripažinimas ir išplėtimas mūsų būtyje kaip tik mus 
ir padaro šitokiais Dievo nešėjais bei reiškėjais ir tuo pa- 
čiu valdovišką Jo galią paverčia mūsų pačių galia. Tikė- 
dami mes tampame tikrais Dievo atvaizdais, anais psal- 
mės minimais dievais ir Aukščiausiojo sūnumis (plg. Ps 
81, 6), todėl ir galime išplėsti savo galią viršum gamtos, 
nes iš tikro tai yra dieviškosios galios išplėtimas, mums 
tarpininkaujant. Kaip per vandenį, duoną ir vyną, aliejų 
ir žodį Dievas plečia sakramentinį savo veikimą kūrini- 
joje, taip lygiai per žmogų Jis šią kūriniją veda Jo paties 
nurodytu keliu. Žmogus yra didysis sakramentas, vadinasi, 
Viešpaiies ženklas, veikiąs Jo vardu ir Jo galybe, todėl 
nerandąs nieko negalima savo žygiavime per pasaulį. 
Tikėjimas kaip tik įsakramentina žmogiškąją būtį, pada- 
ro ją Dievo ženklu bei įrankiu, todėl jis ir yra pats gi- 
liausias gamtos valdymo šaltinis. 

Šv. Pranciškaus galioje valdyti gamtą kaip tik ir išėjo 
aikštėn dieviškasis jo būties bruožas: jo gilus tikėjimas ir 
jo klusnumas Viešpaties pašaukimui. Visi jo santykiai sit 
daiktais — jo žodžiai ir veiksmai — buvo ne kas kita, kaip 
Dievo atvaizdo savyje ryškinimas bei vykdymas. Į kūri- 
nius jis žiūrėjo tik kaip į Dievo prasmenis, kurie apie Jį 
kalbėjo ir Jį liudijo. Su jais kalbėjosi jis tik apie Kūrėją. 
Juos mylėjo jis tik dėl Dievo, Juos vadavo kaip savo bro- 
lius ir seseris, vadinasi, kaip to paties Viešpaties vaikus. 
Didžiojo Karaliaus šauklys žygiavo per žemę, ruošdamas 
Jam kelią ne tik žmonėse, bet ir gamtoje. Todėl jį „visi 
daiktai pažino“ (Rilke) ir jam nusilenkė, nes iš jo bylojo 
pasaulio gelbėtojas kaip dalyvis visuotiniame Kristaus 
atpirkime. Todėl tikėjime — arba aname nuostabiai gilia- 
me atsiskleidime dieviškajam žodžiui — kaip tik ir glūdi 
Asyžiaus Neturtėlio paslaptis gamtai valdyti: Viešpaties 
suteiktą galią į žemės padarus šv. Pranciškus tik todėl 
taip galingai apreiškė, kad jis apreiškė savyje Dievą, 
kad jis buvo „antrasis Kristus“, vadinasi, žmogus, regimai 
nešąs atstatytąjį Dievo paveikslą. Ir gamta atsakė į šį 
Dievo apreiškimą, sklindantį iš visos šventojo būtybės. 
1224 m. keliavo šv. Pranciškus su broliais į seniau (1213) 
jiems grafo Orlando padovanotą Alvernos kalną, kad 
ten nuošalumoj atšvęstų Marijos į dangų ėmimo šventę, 
o paskui keturiasdešimt dienų pasninku pasiruoštų garbin- 
ti šv. Mykolą arkangelą (rugs. 29 d.), kuriam šventasis 

jautė ypatingą prisirišimą. „Kai jie atsidūrė vienoje Al- 
vernos aukštumoje po uolomis, šventasis norėjo pasilsėtf 
po ąžuolu, stovinčiu pakelėje. Besiilsint jiems medžio pa- 
vėsyje, šv. Pranciškus stebėjo prieš jų akis atsivėrusią 
-apylinkę. Taip jam bežiūrint, staiga atūžė didelis būrys. 
paukščių, giedojo ir švilpiniavo, tūpė jam ant galvos, ant 
pečių, ant kelių ir ant rankų. Matydamas tokį nuostabų: 
vaizdą, šventasis tarė savo broliams: „Dabar tikiu, mano 
broliai, kad Viešpačiui Jėzui patinka, jei mes ruošiamės. 
šiame kalne apsigyventi, nes mūsų broliai paukščiai taip: 
labai džiaugiasi mūsų atvykimu“ (Fioretti c. 55). Kūrinija: 
džiaugiasi žmogaus pasirodymu pasaulyje, bet tik tuo at-- 
veju, jeigu jis ateina vykdyti jam Viešpaties skirto pa- 
šaukimo. =. mo " 

5. Vis dėlto tikėjimo nešamas žodis buvo tiktai vienas 
pavidalas, kuriuo reiškėsi šv. Pranciškaus galia į gamtą. 
Jis mums atrodo nuostabus, nes šiuo būdų mes pasaulio: 
nebevaldome. Žodžio įtaka gamtai mūsų yra prarasta dėl 
menko mūsų tikėjimo. Tačiau mes turime kitą būdą pasau-- 
liui palenkti; būdą, kurį naudojo taip pat ir Asyžiaus. 
šventasis ir kuris mums ir jam yra bendras, būtent darbą. 
Savo testamente šv. Pranciškus yra parašęs: „Aš dirbauw 
savo rankomis ir noriu dirbti; labai noriu, kad ir visi 
kiti broliai užsiimtų padoriu darbu. O kurie nemoka, te- 
gu išmoksta, tik ne todėl, kad už darbą būtų atlyginami, 
bet kad duotų gerą pavyzdį ir išvengtų tinginiavimo. Jei 
už darbą nebus atlyginta, eikime prie Viešpaties stalo, 
elgetaudami nuo durų prie durų“ *. Darbo evangelijos. 
amžiuje, kurį gyvename, prasminga yra panagrinėti šį: 
šv. Pranciškaus palikimą. Ką reiškia, jeigu jis ir pats. 
dirbo, ir broliams liepė dirbti? Kokią prasmę darbas tu- 
Tėjo jo būtyje? | | 1 

Nesunku pastebėti, kad šv. Pranciškaus testamente dar- 
bas yra atsietas nuo uždarbio, vadinasi, nuo naudos, kuria 
jis yra grindžiamas moderniojo žmogaus sąmonėje. Mes: 
dirbame todėl, kad šį tą pelnytume. Darbas, kuris nežada 
jokio uždarbio, mūsų nevilioja. Dar daugiau, mes laikome 
nesąmone dirbti, nieko už tai negaudami. Tuo tarpu šv. 
Pranciškus aiškiai įsako broliams dirbti „ne todėl, kad už 
darbą būtų atlyginami — non par la cupidigia di ricevere 
il prezzo della fatica“. Kitaip sakant, šventojo broliai turi 


* Regula et Constitutiones Gen. Fratrum Minorum (Testamen- 
tum s. Francisci), Ad Claras Aguas, 1922, ' 2 a i 

dirbti kiekvienu atveju. Jeigu jie ką nors už tai gaus, 
tegu dėkoja Dievui. Jeigu nieko negaus, tegu „eina prie 
Viešpaties stalo, elgetaudami nuo durų prie durų“. Asy- 
žiaus Neturtėlio brolių darbas neturėjo būti susietas su 
ekonomine nauda. Darbo tikslas šv. Pranciškaus pergy- 
venime nėra uždarbis.— Kas tad jis yra? Kodėl šv. Pran- 
ciškus ir jo broliai dirbo? Į tai šventasis atsako nurody- 
damas du pagrindiniu darbo akstinu: kad broliai „duotų 
gerą pavyzdį“ ir. kad „vengtų tinginiavimo“. Abu šie aks- 
tinai yra nuostabūs, todėl verti gilesnio susimąstymo. 

Kame glūdi pavyzdžio darbu esmė? Jeigu šv. Pran- 
ciškaus broliai dirba ne uždarbiui, tai kokiu būdu jie šitą 
pavyzdį duoda? Mums atrodo, kad pavyzdys būtų tada, 
jei broliai imtų už savo patarnavimus tegu ir kuklų at- 
lyginimą ir tuo būdu -parodytų, kad štai jie pragyvena iš 
savo darbo, todėl nieko neprašo iš žmonių ir nėra visuo- 
menei našta. Bet taip nėra. Šventasis aiškiai savo testa- 
mente sako, kad broliai, nieko negavę už savo darbą, turi 
„eiti prie Viešpaties stalo“, vadinasi, elgetauti. Brolių 
pragyvenimo šv. Pranciškus nerišo su jų darbu. Kokiu 
tad būdu jie galėjo duoti žmonėms pavyzdį? Pačiu darbu 
kaip veikimu? Galbūt! Tačiau kokią prasmę tada turi 
šis veikimas, jeigu jis neneša naudos? Ką reiškia dirbti, 
neužsidirbant pragyvenimo? į : į 

Į šiuos klausimus atsako mums pats Apreiškimas, nu- 
rodydamas aną šaltinį, iš kurio darbui ištekėjo naudos 
pobūdis. Pirmiesiems žmonėms nusidėjus, Dievas metė 
eilę prakeiksmų: žalčiui, Ievai, Adomui (plg. Pr 3, 14— 
19). Šiam pastarajam Viešpats kalbėjo: „Tebūnie prakeikta 
žemė dėl tavo darbo (t. y. dėl nuodėmės.— Mc). Tu val- 
gysi iš jos, plušėdamas visą gyvenimą... Savo kaktos 
prakaite valgysi savo duoną“ (3, 17—19). Šie Žodžiai 
kaip tik ir atskleidžia darbą kaip žmogaus pragyvenimo 
šaltinį. Nusidėjęs žmogus turėjo sunkiai žemėje plušėti 
ir tik tokiu būdu pelnyti sau duonos. Šiandien mes visa 
tai laikome savaime suprantamu dalyku. Juk argi ne tas 
pats Apreiškimas šv. Pauliaus lūpomis yra pasakęs, kad 
kas nedirba, tegu ir nevalgo? O jei žmogus turi būtinai 
valgyti, vadinasi, jis turi būtinai ir dirbti, nes valgis kyla 
tik iš darbo. Todėl mes teisingai laikome netikusia tokią 
socialinę santvarką, kurioje žmogus gali pramisti ir be 
darbo. Visi žemėje turi dirbti, nes visi turi valgyti. Darbas 
yra vienintelis teisingas pragyvenimo šaltinis, nurodytas 
paties Viešpaties Dievo. Ka 

Ir vis dėlto pradžioje taip nebuvo. Pradžioje pragyve- 
nimas nebuvo susietas su darbu. Šventasis Raštas pasa- 
koja, kad Dievas, sukūręs žmones, jiems pasakęs: „Štai 
aš daviau įums visus žemės želmenis, brandinančius sėk- 
Tų, ir visus Medžius, turinčius savyje savo rūšies sėklų, 
kad jie būtų jums valgiui; <...> ir visus žemės gyvulius 
bei dangaus paukščius, ir visa, kas tik juda žemėje, kad 
turėtumėte kuo misti“ (Pr 1, 29—30). Kitaip sakant,. 
pats žmogaus buvimas gamtoje turėjo būti jo pragyvenimo 
šaltinis. Gamta turėjo būti jam anas šv. Pranciškaus mi- 
nimas „Viešpaties stalas“, Jo paties padengtas, prie ku- 
rio žmogui reikėjo tik sėsti ir sotintis. Pradiniam žmogui 
nebuvo skirta pirma gamtą perkeisti, perdirbti, liejant 
kaktos prakaitą, o tik paskui ja naudotis. Ne, pragyveni- 
mas buvo savaiminga išplauka iš žmogaus buvimo pasau- 
lyje. Anie iš visos žemės į Edeno sodą sugabenti medžiai, 
„Malonūs pažiūrėti ir skanūs valgyti“, anas „gyvybės me- 
dis“, augęs pačiame rojaus viduryje (plg. Pr 2, 9), buvo 
ne kas kita, kaip Dievo paruoštos sąlygos žmogui pasau- 
lyje išsilaikyti be jo paties plušėjimo šiam reikalui. 

Tačiau ar tai reiškė, kad rojinis žmogus nebuvo skir- 
tas darbui? Anaiptol! Šventasis Raštas aiškiai teigia, kad 
pirmieji žmonės buvo apgyvendinti rojuje, kad „šį įdirbtų 
ir saugotų“ (Pr 2, 15). Rojus turėjo būti pradinė žmo- 
gaus veiklos sritis. Plėsdamas savo giminę žemėje, jis 
turėjo tuo pačiu, kaip sakyta, plėsti ir rojų, savo veikla 
apimdamas visą pasaulį, visą jį sau palenkdamas ir jame 
viešpataudamas. Visa kūrinija turėjo virsti jo darbo ir 
jo sergėjimo objektu. Visa kūrinija turėjo patirti palai- 
mintos jo veiklos, iš kurios turėjo kilti naujas pasaulis, 
žmogaus pasaulis, jo paties susikurtas, todėl jam priklau- 
sąs ir jo klausąs. Darbas buvo pats pirmykštis, paties 
Dievo uždėtas žmogaus uždavinys. Bet jis nebuvo susietas 
su pragyvenimu. Rojinis žmogus ne todėl pragyveno, kad 
dirbo, bet todėl turėjo dirbti, kad pragyvenimas jam buvo 
suteiktas veltui. Pradžioje ne valgis buvo darbo išplau- 
ka, bet darbas buvo pastatytas ant Viešpaties dovanoto- 
valgio. Šias dvi vertybes sukeitė tiktai nuodėmė. Tik nuo- 
dėmė pavertė darbą pragyvenimo šaltiniu, nes rojus arba 
anas išvaduotosios žemės kampelis buvo prarastas, o visa 
žemė želdė tiktai erškėčius ir usnis (plg. Pr 3, 18); visa 
žemė buvo pagadinta, todėl nepajėgi žmogų išlaikyti be 
jo paties plušėjimo kaktos prakaite. Nuodėmė nutraukė. 
darbą į ekonominę sritį, jį pažemino ir jo prasmę aptem- 

«dė. Naudos prisišliejimas prie darbo yra nuodėmės pa- 
sėka. " 

Atjungdamas darbą nuo uždarbio, šv, Pranciškus kaip 
tik ir mėgino atstatyti pirmykštį žmogiškosios veiklos po- 
būdį. Jis mėgino nuvalyti darbą nuo nuodėmės prakeiks- 
mo ir atnaujinti rojinį jo paskyrimą. Žmogus turi būtį 
įdirbli ir ją sergėli, bet ne iš jos pelnytis: būtis yra jo 
veiklos, bet ne jo naudos objektas. Nuodėmė žmogaus 
žvilgį į pasaulį padarė pirklišką. Žemėje jis pradėjo ma- 
Ayti tiktai savo pragyvenimo šaltinį, tiktai laikinų lobių 
sandėlį, tik priemonę savo įgeidžiams tenkinti. Zemės 
apvalymas virto jos išnaudojimu. Pirkliai tapo „žemės 
kunigaikščiais“ (Apr 18, 23). Šv. Pranciškus kaip tik ir 
norėjo praskaidrinti šį žvilgį. Jis norėjo jį sudvasinti, iš- 
vaduodamas jį iš godumo ir iš pelno troškulio. Asyžiaus 
Neturtėlio broliai turėjo dirbti kaip Adomas rojuje, nežiū- 
rėdami, ar kas nors jiems už jų darbą mokės, ar ne. Jų 
veikla turėjo turėti kilnesnę prasmę negu tik pragyveni- 
mas. Rojaus žmogui stalas buvo padengtas paties Dievo: 
tai buvo išvaduotosios gamtos vaisingumas. Šv, Pranciš- 
kui šis stalas irgi buvo Viešpaties: tai pakrikštytojo žmo- 
gaus gailestingumas. Rojaus žmogus tiesė ranką į gamtą 
ir iš jos sotinosi. Asyžiaus Neturtėlis tiesė ranką į žmo- 
nes ir sotinosi įų širdies atvirumu. Tačiau nei rojinio žmo- 
gaus savaimingas pragyvenimas, nei šv. Pranciškaus el- 
getavimas nebuvo esmingai susietas su darbu. Anasai 
pavyzdys, kurį šventojo broliai turėjo duoti savo darbu, 
"buvo ne pats veikimas dėl veikimo, bet atnaujintasis vei- 
kimas rojaus pavyzdžiu. Matydami brolius dirbant ir vis 
«dėlto neieškant atlygio už savo darbą, žmonės turėjo pri- 
:siminti pamirštą darbo prasmę, aną kilnesnę jo pusę, jo 
+ojinį pobūdį; jie turėjo prisiminti, kad iš darbo kylanti 
nauda yra tiktai nuodėmės pasėka, tik Dievo prakeiksmas, 
iš kurio reikia vaduotis, o ne jį. stiprinti. Kas dirba dėl 
atlygio, ias šį prakeiksmą sunkina, nes stiprina Žemėje 
nuodėmės viešpatavimą. Kas dirba atlygio nepaisydamas, 
tas vykdo pirmykštę dieviškąją darbo prasmę ir tuo būdu 
vaduoja darbą nuo jį ištikusio nuodėmės slogučio. Šu. 
Pranciškaus skelbiamas darbo atjungimas nuo atlygio yra 
esmėje darbo atpirkimas. Asyžiaus Neturtėlis pasirodė že- 
"mėje ne tik kaip daiktų, bet ir kaip veiksmų gelbėtojas nuo 
„sugedimo vergijos“. 

Ko tad siekė šv. Pranciškus dirbdamas? — Ne ko kito, 
ko siekė ir Viešpats, įsakydamas pirmiesiems žmonėms 

įdirbti rojų. Aprašinėdamas, koks pasaulis yra buvęs tuš- 
čias bei nykus prieš žmogaus sukūrimą, Šventasis Raštas 
pastebi: „Ir nebuvo žmogaus, kuris įdirbtų žemę“ (Pr 2, 
5). Vadinasi, žemė laukė savo įdirbėjo. Ji laukė žmo- 
gaus, kad šis ją perkeistų, perkurtų, išvystytų ir atbaigtų. 
Ji buvo velnio pagadinta; jos padarai sukelti vieni prieš 
kitus; ji pati virtusi erškėčių ir usnių motina. Todėl ji 
laukė savo gelbėtojo. Ji ilgėjosi naujos, už ją aukštesnės 
būtybės, kuri ją išvaduotų iš šios užkeiktos būsenos ir 
vėl joje išplėstų aną pirmykštį Viešpaties darbų geru- 
mą, kuriuo ji buvo pradžioje pažymėta. Darbas kaip lik 
ir turėjo būti konkretus gamtos vadavimo- pavidalas. Ro- 
jinio, o vėliau tikinčiojo žmogaus žodis turėjo palenkti 
gamtą jo valiai. Tačiau pats vienas žodis gamtinių daik- 
tų nekeitė. Jis tik atskleidė dieviškąją gamtos prasmę. 
Tačiau šiai prasmei įvykdyti, vadinasi, daiktams pagal 
ją sutvarkyti reikėjo veikimo. Šis tad tvarkomasis bei 
keičiantysis veikimas ir turėjo būti žmogaus darbas. Savo 
veikla žmogus turėjo gamtai grąžinti tai, ko ji buvo ne- 
tekusi, ištikta iš dangaus ištremto šėtono. Tai ir buvo 
anasai pirmykštis darbo paskyrimas, dėl kurio žemė lau- 
kė žmogaus ir dėl kurio Dievas įsakė Adomui įdirbti rojų. 

Šis tad paskyrimas kaip tik ir atgimė šv. Pranciškaus 
darbo sampratoje. Mielai dirbdamas tiek pats, tiek liepda- 
mas broliams dirbti, Asyžiaus Neturtėlis norėjo duoti ge- 
rą pavyzdį ne tuo, kad jis veikia, bet tuo, kad savo vei- 
kimu atperka nuodėmės paliestuosius daiktus. Savo metu 
Rilke yra gražiai pasakęs, kad „kiekviename daikte slypi 
belaisvis“ 7. Tai yra ne kas kita, kaip anoji krikščioniškai 
suprasta gamtos vergija, apie kurią kalba šv. Paulius. 
(plg. Rom 6, 20). Tačiau Rilke šiam belaisviui išvesti į 
„Dievo vaikų garbės laisvę“ (Rom 8, 2/) šaukiasi ne dar- 
bo, bet muzikos: „Eik, muzika, į kiekvieną daiktą ir iš 
kiekvienų ilgai bei baimingai laukiančių durų išvesk pa- 
vidalus“. Kaip giesmė Rilke'i yra buvimas, taip lygiai ir 
muzika, nes ji esanti „giesmės siela“, todėl turinti galios 
praverti užkerėtas daikto duris ir dienos švieson išvesti 
tikrąjį, atburtąjį jo pavidalą. Muzika, „žengdama į dau- 
gelį daiktų“, iš šios daugybės „padaro vieną statinį“, 
vadinasi, išvaduoja pasaulį iš maišaties ir jį išgano, Su- 
tikime, kad Rilke klydo priskirdamas meninei kūrybai 
išganomąją reikšmę. Tačiau pats jo nujautimas, kad 
žmogus turįs „įspėti nebylius garsus“ kūrinijoje, kaip jis 
pats rašė 1899 m., buvo tikras. Ne tik poetas yra „gam- 

'tos mesijas“ (Novalis), bet ir kiekvienas krikščionis, Poe- 
tas atperka daiktus taip pat ne kuo kitu, kaip dieviškosios 
jų prasmės atspėjimu ir jos išreiškimu savo veikaluose. 
Jo kelias čia esmingai yra rojinio žmogaus kelias, 

Šiuo keliu eiti yra šaukiamas kiekvienas pakrikštyta- 
sis žmogus. Kiekvienas Kristų įtikėjęs ir jo paveikslą 
gavęs asmuo turi siųsti į daiktus savo pašvęstąją veiklą ir 
iš kiekvienų laukiančių durų išvesti aną pirmykštį be- 
laisvį. Tai ir yra tikrasis bei giliausias darbo paskyrimas. 
Būdamas poetinės nuotaikos, šv. Pranciškus suprato taip 
"pat ir giesmės vaidmenį daiktų vadavime. Todėl jis gie- 
dojo ne sykį tiek pats, tiek ir savo broliams liepė giedoti, 
kad sutaikintų, sakysime, susipykusius Asyžiaus vyskupą 
ir burmistrą. Ir šventajam pasisekė: burmistras atleido 
vyskupui, o vyskupas prisipažino esąs staigaus būdo. 
Vis dėlto pagrindinis daiktų vadavimo būdas šv. Pran- 
ciškui buvo darbas, nes tik darbu daiktai gali būti pa- 
keičiami, išimant juos iš seuosios gamtinės tvarkos ir 
perkeliant juos į Kristaus krauju atstatytą antgamtinę 
tvarką. Šiam tad perkėlimui Asyžiaus Neturtėlis ir dirbo. 
Jam nesvarbus buvo atlygis, nes, krikščioniškai žiūrint, 
jis su darbu yra susijęs tik paviršiumi, tik nuodėmės 
paliestoje žemiškoje sąrangoje. Sv. Pranciškui svarbus. 
buvo pats gamtos įgelbėjimas iš jos pavergimo. Jam bu- 
vo gaila pagadintos žemės, jis jautė atsakingumą už 
Viešpaties rankų veikalus, todėl ir dirbo. Jo ir jo brolių 
darbas turėjo būti atperkamasis veiksmas. Savo užsiėmi- 
mais jie norėjo pratęsti Kristaus pradėtą išganymą, iš- 
plėsti jį visoje kūrinijoje ir šiuo būdu duoti žmonėms pa- 
vyzdį. Visuotinis gamtos ganyiias yra pagrindinis pran- 
<ciškoniškojo darbo tikslas. 


III. SANTYKIAI SU KŪNU 


1. Kūninė mūsų būsena yra valdoma nuostabios prieš- 
ginybės. Iš vienos ptsės, kūnas apreiškia mūsų dvasią ir 
suveda ja į santykius su pasauliu. Jis yra didžios reikš- 
mės įrankis, kurio padedama dvasia atlieka savo uždavi-, 
nius ir vykdo savo pašaukimą. Šia prasme. kūnas iš tikro 
yra mūsų brolis, kaip jį vadino šv. Pranciškus, nes jis 
dalyvauja visame mūsų likime: mūsų nusikaltime, mūsų 
atpirkime ir mūsų perkcitime. Išganymas ir atmetimas, 
dangus ir pragaras laukia ne tik mūsų sielos, bet ir mūsų 

kūno. Iš kitos tačiau pusės, kūnas yra mūsų dvasios ap- 
sunkinimas. Jis pririša dvasią prie laiko ir erdvės, jis- 
susiaurina jos veikimo plotą, o būdamas esmingai šios. 
tikrovės padaras, jis gundo dvasią pasilikti šiapus ir čia 
pastoviai įsikurti. Kūninę žmogaus būseną dvasia pergy- 
vena kaip savotišką vergiją, kuria ji, deja, negali nusi- 
kratyti, nors kartais ir labai norėtų. Šia prasme kūnas 
yra mūsų priešas, kaip įį yra pergyvenę visų amžių aske- 
tai, rasdami šiam pergyvenimui pagrindą paties Kristaus 
nurodytame kūno pavojingume arba anoje keistoje kūno 
įgalioje papiktinti dvasią, vadinasi, įtraukti ją į nuodėmę: 
„Jei dešinė akis tave piktina, išlupk ją ir mesk šalin nuo: 
savęs, nes tau geriau, kad vienas tavo sąnarys žūtų, negu 
kad visas tavo kūnas būtų įmestas į pragarą. Ir jei tavo: 
dešinė ranka tave piktina, nukirsk ją ir mesk šalin nuo: 
savęs, nes tau geriau, kad vienas tavo sąnarys žūtų, negu 
visas tavo kūnas eitų į pragarą“ (Mt 9, 29—30), 

Kiek kūnas yra mūsų brolis ir mūsų dvasios išraiška, 
tiek jis turi būti globojamas ir ugdomas. Bet kiek jis yra 
mūsų priešas ir gundymas, tiek jis turi būti tramdomas ir 
varžomas, Pirmuoju atveju kūnas yra šventovė mumyse 
esančios Šv. Dvasios. Todėl šv. Paulius mums ir liepia: 
„Garbinkite ir nešiokite Dievą savo kūnė“ (1 Kor 6, 20). 
Kiekvienas kūno išniekinimas, ypač paleistuvystė, yra kū-- 
ne gyvenančio Dievo išniekinimas. „Kūnas yra ne paleis-- 
tuvystei, o Viešpačiui“ (6, 13). Tačiau mūsasis gyvenimas. 
žemėje yra savotiškos lenktynės, kurių laimikis yra am- 
žinybė. Tuo tarpu kiekvienas, kurs bėga lenktynių, „nuo: 
visko susilaiko“ (9, 25), kad nepakenktų šiam vienam 
pagrindiniam uždaviniui. Kūnas šių didžiųjų lenktynių 
metu kaip tik ir yra savotiška kliūtis, nes jis yra nukreip- 
tas ne į mūsojo bėgimo tikslą, bet visados į mūsų kelio. 
pašalį. Todėl tas pats šv, Paulius, kuris kūną vadina Šv. 
Dvasios šventove ir liepia jame garbinti bei nešioti Die- 
vą, sako: „Aš baudžiu savo kūną ir stengiuos pavergti, 
kad kartais, kitiems skelbdamas, pats nepasidaryčiau peik- 
tinas“ (9, 27). Kitaip sakant, kūnas sudaro mums nuola- 
tinį pavojų, todėl yra reikalingas drausmės ir tvarkos. Tai 
yra nuostabi priešginybė, kurios mes nei pergalėti, nei. 
nuo jos pabėgti negalime. Mes galime ją tik iškęsti, lauk- 
dami „mūsų kūno atpirkimo“ (Rom 8, 23). 

Si tad gili kūninės mūsų būsenos dialektika kaip tik ir 
išeina aikštėn šv. Pranciškaus santykiuose su savo kūnu.. 
Iš vienos pusės, jis buvo kūnui labai griežtas, kartais net 

žiaurus, iš kitos — jis gerai suprato jo reikšmę žmogaus 
buvime, todėl neleido savo broliams kūno kankinti arba jo 
niekinti, 

Nuo to laiko, kai 1207 m. balandžio mėnesį šv. Pran- 
ciškus išsivilko Asyžiaus vyskupo akivaizdoje nuogas ir 
atidavė tėvui visus savo drabužius, prisidengdamas tik se- 
nu vyskupo daržininko apsiaustu, — nuo to laiko jo kūnas 
nebematė šviesių dienų. Jo drabužiai buvo menki: sulo- 
pyti, pabrizgę, ploni, nes geresniuosius jis tuojau atiduo- 
davo vargšams. Jo valgis buvo prastas: šventasis retai 
valgydavo valgį tokį, koks jis buvo paruoštas; paprastai 
prisibarstydavo į jį pelenų arba prisipildavo šalto van- 
dens. Jo guolis buvo kietas: šventasis miegodavo ant že- 
mės, po galva pasidėjęs akmenį arba pagalį. Jo miegas 
buvo trumpas: dažnai pakakdavo įam snustelti sėdint. 
Norėdamas apvaldyti kūno įgeidžius, kartas nuo karto 
prasiveržiančius ir drumsčiančius dvasią, šv. Pranciškus 
šokdavo žiemą į šaltą vandenį, plakdavosi ir pasninkau- 
davo. Kai 1211 m., jam esant Sarteane, užpuolė jį pa- 
gunda mesti nekaltą gyvenimą ir susikurti šeimą, jis iš- 
bėgo pusnuogis iš savo trobelės į pusnis ir pradėjo risti 
sniego diedukus. Suritęs jų ištisą septynetą, tarė pats 
sau: „Štai, Pranciškau, tavo žmona — tasai didesnysis, 
o tie keturi mažiukai — tai tavo sūnūs ir dukros; gi anie 
du pastarieji — tai tavo bernas ir merga. Visi jie dreba 
ir miršta nuo šalčio. Skubėk juos aprengti! Ką? Neturi 
kuo? Tad džiaukis, kad tau nereikia niekam kitam tar- 
nauti, kaip tik vienam Dievui“ (Celano 119). Sykį ligos 
metu jis valgė truputį vištienos. Pagijęs liepė broliui pa- 
rišti jį virve ant kaklo, vesti per miestą prie gėdos stul- 
po ir šaukti: „Štai rijūnas, vištienos prisiėdęs“ (Joergen- 
sen 200). Šitaip elgdamasis su kūnu ištisą dvidešimtį 
metų, šventasis, be abejo, suardė savo sveikatą. Po ketu- 
riasdešimtųjų jo amžiaus metų prasidėjo vidurių krau- 
javimas, sutriko kepenys ir blužnis, sutino kojos, prasi- 
dėjo sunki akių liga. Todėl ne tik mūsų laikams, bet net 
jau ir jo amžininkams atrodė, kad šv. Pranciškaus san- 
tykiai su savo kūnu, objeklyviai žiūrint, nebuvo tinkami. 
Jie esą pateisinami tik gera šventojo valia, tačiau esą 
nesektini ir nepatartini. 

Vis dėlto šv. Pranciškus nebuvo kūno atžvilgiu už- 
sispyrėlis. Jis nelaikė jo blogiu, kaip manichėjai arba jo 
amžininkai katarai. Kūnas jam buvo „brolis asilas“; tiesa, 
asilas, vadinasi, neprotingas padaras, reikalingas dvasi- 

nės globos bei vadovybės; tačiau brolis, vadinasi, artimas 
ir savas, daug artimesnis negu visi kiti Viešpaties kūri- 
niai. „Brolis kūnas,— kalbėjo šventasis savo broliams, 
siųsdamas juos 1217 m. misionieriauti,— yra sielos vienu- 
tė, o siela yra atsiskyrėlis, gyvenąs šioje vienutėje: mąs- 
tydamas ir melsdamasis jis turi kalbėtis su Dievu“ (Spec. 
peri. 190). Juk jeigu jau gamtos padarai nurodė šv. Pran- 
ciškui į Dieva ir buvo Jo prasmenys, tai tvo labiau žmo- 
gaus kūnas, kuriam yra skirta regimai reikšti dieviškąjį 
mūsų panašumą: Tai šv. Pranciškus patyrė ypač to di- 
džiojo susikaupimo dieną Alvernos kalne, kur buvo pa- 
žymėtas Kristaus kančios ženklais. Stigmos padarė, kad 
jo kūnas virto kenčiančiojo Išganytojo atvaizdu. Nuo da- 
bar jis iš tikro nešiojo Dievą savo kūne visai apčiuopiamu 
būdu ir jautė kūno likimo bendrumą su savo siela, pilna 
dieviškosios meilės ir šviesos. Todėl kai gydytojai 1225 m., 
negalėdami savo vaistais, kompresais ir mostimis paleng- 
vinti vis sunkėjančios ligos, patarė jam keisti patį gy- 
venimo būdą, šventasis tuojau sutiko ir tarė savo kūnui: 
„Džiaukis, broli kūne, ir atleisk man! Nuo dabar esu 
pasiruošęs nusileisti tavo norams“ (Joergensen 433). Asy- 
žiaus Neturtėlis žinojo, kad ne sykį įis buvo kūnui labai 
griežtas, kad neišklausė net ir teisėtų jo reikalavimų, to- 
dėl dabar gailėjosi ir prašė kūną atleisti jam šias griež- 
tybes. Tačiau šventasis labai gerai žinojo, kad kol kūnas 
nėra visiškai persunktas Dievu, tol jis graso dvasiai ir 
todėl turi būti stipriai pažabojamas, kad nenuvestų mūsų 
į šunkelius ir nepaklaidintų juose mūsų sielos. Bet dabar, 
gavęs Išganytojo įspaudas ir dėl jų sunkiai kentėdamas — 
šv. Pranciškus dėl stigmų vos galėjo judėti, — kūnas pa- 
sidarė klusnus dvasios norams ir todėl galėjo būti kiek 
atleistas nuo griežtos pirminės priežiūros. Sv. Pranciškaus 
griežtumas savam kūnui iš tikro buvo griežtumas aniems 
iš kūno kylantiems pavojams ir gundymams, kuriuos, kaip 
sakėme, yra nurodęs pats Kristus. Mažėjant šiems pavo- 
jams, galėjo mažėti ir griežtumas. || 

Tačiau griežtumo be aiškaus reikalo šv. Pranciškus 
nepateisino ir jo imtis savo broliams neleido. Kūno draus- 
minimas, pasak jo, turįs būti toks, kad nekliudytų dvasiai. 
Kai vienos Sekminių sueigos metu šv. Pranciškus patyrė, 
kad jo broliai nešioja ašutines, geležinius lankus ir kan- 
kina savo kūną, jis tuojau įsakė mesti šalin visas šias ne- 
tikros askezės priemones ir pasakė šiuos reikšmingus žo- 
džius: „Broliai turi "saugotis, kad iš viršaus nesielgtų 

kaip fariziejai, vaikščioją nusiminusiais veidais ir nuleis- 
tomis akimis; jie turi būti linksmi Viešpatyje, smagūs, 
malonūs ir draugiški“ (Joergensen 302). Askezė, kuri nu- 
liūdina dvasią, Asyžiaus Nelurtėliui buvo almestina. Ji 
turinti būti džiaugsmo, ne nusiminimo šaltinis, Jeigu 
drausminimas pasiekia tokį laipsnį, kad jis neleidžia 
dvasiai apsireikšti, jis paneigia kūno iprasmę ir virsta 
nekrikščionišku. Kokia priemonė kūnui drausminti yra tin- 
kama, apsprendžia ne bendra taisyklė, bet individuali 
kiekvieno prigimtis. Buvojant sykį šv. Pranciškui Rivo- 
torte, vieną naktį, broliams miegant, vienas iš jų pradėjo 
šaukti: „Mirštu, mirštu!“ Visi nubudo išsigandę. Šventa- 
sis tarė: „Kelkitės, broliai, ir uždekite šviesą“. Kai visi 
sukilo, šv. Pranciškus paklausė: „Kuris šaukė „,„,mirš- 
tu““2— „Aš!“ — atsiliepė vienas.—,,Kas tau yra, broli, kad 
tu miršti?“— „Aš mirštu iš alkio!“ — atsakė šisai. Tada šv. 
Pranciškus čia pat naktį liepė paruošti stalą, sėdosi prie 
jo su išalkusiu broliu, valgė pats ir visiems liepė valgyti, 
o paskui pasakė: „Mano broliai! Sakau jums: kiekvienas 
turi žiūrėti savo prigimties. Jeigu kuris nors iš jūsų išsi- 
verčia su mažiau maisto negu kiti, tai tasai, kuriam jo 
daugiau reikia, tegu nesistengia būtinai pasekti anojo pa- 
vyzdžiu, bet tegu paiso savos prigimties ir tegu duoda kū- 
nui tiek, kiek jam reikalinga, kad jis būtų pajėgus tar- 
nauti dvasiai“ (Spec. perf. 160). Šis įvykis aiškiai rodo, 
kad šv. Pranciškus nebuvo askezės schematikas. Jam bu- 
vo svarbu ne taikyti visiems bendrą mastą, bet kūno 
drausmę taip individualizuoti, kad kiekvienas joje iš tikro 
rastų priemonių apsisaugoti nuo kūninės būsenos pavojų 
bei gundymų. 

Šitoks tad priešgyniškas šventojo santykis su kūnu 
kaip tik ir veda mus į paties klausimo gelmes: kodėl šv. 
Pranciškus buvo kūnui kartais labai griežtas, o kartais vėl 
gana atlaidus? Ar tai yra tik žmogiškasis svyravimas, ar 
gal kaip tik gili įžvalga į minėtą kūninės mūsų būsenos 
dialektiką? | 

2. Kūnas yra gamla mumyse. Jau buvo sakyta, kad 
pačiame Dievo nutarime kurti žmogų glūdi jo valdoviš- 
kumas pasaulio atžvilgiu. Žmogus turėjo būti viešpats 
jūros žuvų, dangaus paukščių, visų žvėrių ir galop pa- 
čios žemės (plg. Pr /, 26). Jis turėjo būti jos įdirbėjas ir 
jos sargas (plg. Pr 2, 5—7). Žemė buvo skirta tapti žmo- 
gaus buvimo erdve, tačiau ne ta prasme, kaip puolusiam 
angelui, kuris ją gadina ir niokoja savo rūstybėje, bet že- 

mė turėjo būli žmogiškosios būlies išsiskleidimo ir jos 
veiklos apsireiškimo viela. Žmogus buvo pastatytas pa- 
saulyje ne pripuolamai, bet esmingai. Todėl suprantama, 
kad įis turėjo būti su žeme surištas ypatingu būdu. Žemė 
turėjo būti įam ne tik iš viršaus kaip jo buveinė, bet ji 
turėjo gyventi jame pačiame, ji turėjo sudaryti jo pri- 
gimties dalį, nes tik šitaip ir žmogus galėjo būti žemei 
artimas, ir žemė galėjo buti žmogui sava. Pirmykščiame 
Viešpaties plane žemė nėra skirta būti mūsų ištrėmimo 
vieta ir ašarų kloniu, ikaip mes ją dabar vadiname savo 
maldoje (Salve, Regina). Tokia ji mums virto tiktai po 
nuodėmės. Pradžioje žemė buvo mūsų tėvynė, kurion bu- 
vome pašaukti ir kurioje turėjome atlikti pagrindinį mū- 
sų buvimo uždavinį: skleisti šventumą būtyje, paverčiant 
ją rojumi. Todėl ir žemės dalyvavimas mūsų prigimties 
sąrangoje buvo mums ne primestas, bet iš esmės atitiko 
mūsų pašaukimą. - 

Sitą žemės jėmimą į žmogiškąją būtį Dievas išsprendė 
tikrai nuostabiu būdu. Jis „padarė žmogų iš žemės molio 
ir įkvėpė jam gyvybės kvapą“ (Pr 2, 7). Kitaip tariant, 
Dievas įdvasino gamtos dalį, ir ši įdvasinta gamta buvo 
pavadinta Adomu (plg. Pr 5, 2), vadinasi, žemės žmo- 
gumi, laukų dirbėju, iš jų paimiu ir į juos grįšiančiu (plg. 
Pr 3, 19). Žmogus pasirodė pasaulyje ne atbaigtas iš 
anksto ten kažkur transcendentinėse srityse, nę pasaulin 
pasiųstas kaip jam svetimas, bet iš jo paties paimtas, jį 
nešąs savyje, todėl su juo suaugęs ir jam artimas bei 
savas. Žemė buvo skirta būti ne tik žmogaus buvimo bei 
veikimo erdve, bet sykiu ir nešėja ano dieviškojo „gyvy- 
bės kvapo“, kuris žemės molį pavertė įsielinta būtybe 
(plg. Pr 2, 7). Viešpaties vardas, nešąs Jo paveikslą, nu- 
sileido į gamtą, ją pašaukė, ir šio šūksnio atoliepis buvo 
žmogus. Todėl žmogus nėra, kaip kiti Dievo padarai, vie- 
nalypis: tiktai gamta, kaip gyvuliai, arba tiktai dvasia, 
kaip angelai. Žmogus yra viskas kartu: jis yra įdvasinta 
gamta ir sugamtinta dvasia. Galbūt kaip tik todėl jis yra 
Viešpaties paveikslas bei panašumas, kad jo Ikilmėje Die- 
vas apsireiškė kaip visos būties — medžiaginės ir dvasi- 
nės — Autorius. 

Šitą tad įdvasintą gamtos dalį, šitą žemę mumyse 
mes ir vadiname kūnu. Kūnas yra gamtinis padaras. Jis 
yra iš gamtos paimtas ir gamtoje laikosi, paklusdamas 
jos dėsniams. Tačiau jis yra įdvasintas. Jame gyvena nau- 
jas pradas, kurio gamtoje nėra ir kuris jam yra duotas 

iš aukšto. Dvasia iš kūno nekyla: ji nėra jo funkcija. Ji 
yra jam transcendenti, vadinasi, pačia esme jį prašoks- 
tanti. Vis dėlto ji gyvena ir veikia kūne ir per kūną. Bū- 
damas gamta, kūnas suveda dvasią į santykius su pasau- 
liu ir tuo būdu įgalina žmogų žemę palenkti bei apval- 
dyti. Be abejo, būtų nesusipratimas tvirtinti, esą dvasia 
pati viena neturinti galios į gamtą tiesioginiu būdu. 
Apreiškimas aiškiai mini angelų veiklą gamtoje: angelai 
apakina ištvirkusius Sodomos vyrus, besilaužiančius nak- 
tį į Loto namus (plg. Pr 19, 1!), ir sunaikina patį miestą 
(19, 24); angelas apsaugo Nabuchodonosaro pasmerktus 
tris jaunikaičius nuo krosnies liepsnų (plg. Dan 3, 49), 
angelas vadovauja jaunajam Tobijui kelionėje (plg. T0b 
5, 27), duodamas jam naudingų patarimų (6, 5; 6, 18—22); 
angelas atidaro kalėjimo vartus ir išleidžia suimtus apaš- 
tolus (plg. Apd 5, 19); angelai galop vykdo Dievo baus- 
mes pasauliui jo istorijos eigoje ir pabaigoje (plg. Apr 
8, 5; 9, 1—21; 16, 2—20). Net ir paties žmogaus gyveni- 
me esama akimirkų, kai jo dvasia susisiekia su gamta 
ne per kūną, bet tiesiog: tai įvairūs metapsichiniai reiš- 
kiniai, kaip šviesregystė, telepatija ir t. t. Vis dėlto šita 
tiesioginė dvasios galia į gamtą yra visai kitokio pobū- 
džio negu jos veikimas kūne ir per kūną. Tiesioginiu bū- 
du dvasia gamtos nekeičia ir jos neapipavidalina. Niekur 
Apreiškime mes nerandame, kad angelai būtų kūrę kul- 
tūros kūrinių. Taip pat ir Žmogus savo metapsichiniais 
veiksmais nieko pastovaus nėra pasiekęs. Pasaulis yra 
apvaldomas ir palenkiamas tiktai tarpininkaujant kūnui, 
nes tik su jo pagalba dvasia kuria pastovių pavidalų. Kū- 
nas yra paties Dievo žmogui duotas įrankis jo valdoviš- 
kumui žemėje vykdyti bei plėsti. Jis yra dvasios tiltas 
į gamtą, vienintelis tiltas, kuriuo eidama dvasia pasiekia 
pasiliekančių laimėjimų. 

Tačiau kaip tik todėl, kad kūnas yra tarpininkas tarp 
dvasios ir gamtos, kad jis yra šių dviejų būties plotmių 
jungiklis žmoguje, jis turi visai kitą prasmę negu gamta, 
iš kurios įis yra paimtas ir kurioje jis savo dėsniais tebe- 
silaiko. Būdamas įdvasintas, jis yra išskirtas iš gamtinio 
pasaulio pačia savo būsena, kuri aną naują pradą neša 
ir jį apreiškia. Būdamas (/arpininkas, jis yra pašauktas 
gyventi nebe savą gyvenimą, bet dvasios, jį reikšdamas 
ir vykdydamas regimu būdu. Kitaip sakant, kūnas, paly- 
gintas su gamta, neturi savarankiško buvimo. Paviršium 
žiūrint, mūsų kūnas yra toks pat kaip ir gyvulio: ląstelės 

turi tą pačią sąrangą, audiniai tą pačią paskirtį, organai 
tas pačias funkcijas. Ir vis dėlto tarp gyvulio kūno ir mū- 
sojo esama didžiulio skirtumo. Gyvulys ne turi kūną, bet 
jis yra kūnas. Jis yra tiktai gamta, todėl gyvena sava- 
rankiškai: gyvulio kūnas yra kūnas sau, būtis savyje, 
tikra substancija senąja prasme. Tuo tarpu žmogus nėra 
kūnas, bet jis /uri kūną. Žmogaus kūnas yra palenktas 
mūsajam Aš ne tik moraline, bet ir ontologine prasme. 
Jis jau yra kito „nuosavybė“; jis jau turi „šeimininką“. 
Žmogaus kūnas veikia ne iš savęs, bet iš dvasios, nes 
dvasia jį formuoja ir valdo ligi pat jo ląstelių. Todėl jis 
yra „nepilna substancija“ (šv. Tomas Akvinietis). Pagrin- 
dinis kūno uždavinys yra ne būti sau, bet tinkamai at- 
sakyti į dvasios reikalavimus ir vykdyti jos norus. Todėl 
žmogaus kūno paskirtis yra ne paprastai būti, bet visų 
pirma reikšti per save žmogaus dvasią. Kūnas žmogiškoje 
būtyje visų pirma yra prasmuo. Būtis jis yra tik tiek, kad 
galėtų būti prasmeniu. Tačiau ne šitas jo būtiškumas pa- 
daro jį žmogiškuoju kūnu, bet anas „gilus jo prasmeniš- 
kumas, 'anas dvasios apreiškimas visu savimi. Ir tik tol 
gamta mumyse yra kūnas, kol ji mūsų dvasią neša ir reiš- 
kia, vadinasi, kol ji yra prasmuo. Virtusi gryna būtimi, 
ji tuo pačiu nustoja buvusi mūsų kinu. Tai įvyksta mir- 
ties valandą. Mirtis atitraukia dvasią iš gamtos, ir kūnas 
nustoja buvęs dvasios reiškėjas. Todėl jis ir virsta lavonu. 
Jis grįžta atgal į žemę, iš kurios buvo paimtas. Kūno 
atsipalaidavimas nuo .dvasios, jo pastanga virsti sava- 
rankiška būtimi reiškia jo paties žlugimą. . | 
3. Mirtyje šis atsipalaidavimas ir sykiu šis žlugima 

yra pats ryškiausias; tačiau ne: vienintelis. Didesnio ar 
mažesnio atsipalaidavimo ženklų matyti visame žmogaus 
buvime. Visas žmogaus gyvenimas yra savotiška kova su 
kūno pastangomis palikti prasmens sritį ir pereiti į gry- 
nos būties plotmes. Tai yra pastanga grįžti atgal į gamtą, 
į aną žemę, iš kurios jis buvo Viešpaties paimtas ir su- 
jungtas su dvasine siela. Čia kaip tik ir glūdi kūno pa- 
vojingumas žmogui. Be kūno žmogus negali virsti žmo- 
gumi, vadinasi, tokiu, kokį Viešpats jį yra numatęs am- 
žinajame savo plane, būtent pasaulio valdovu ir jo gelbė- 
toju. Tačiau būdamas kūne, jis yra nuolatos tykomas 
grėsmės teikti gamtai mumyse tokią pat prasmę, kokią 
ji turi būdama šalia mūsų. Kūno sąranga, jo funkcijos, 
jo aprūpinimas, globa bei priežiūra,— visa stengiasi ati- 
trūkti nuo tarpininko vaidmens ir pradėti būti tiktai sau. 

Nuodėmė yra suardžiusi dvasios ir kūno pirminę sando- 
rą. Mūsų kūne „negyvena įgerumas“ (Rom 7, 18). Prie- 
šingai, mes randame „savo sąnariuose kitą įstatymą“, 
besipriešinantį mūsų dvasios įstatymui ir todėl ne sykį 
padarantį mus belaisviais „nuodėmės įstatymo“ (Rom 7, 
23). Tai yra nepaprastai gili ir skaudi mūsų prigimties. 
pradų sankirta, kurios akivaizdoje šv. Paulius skundėsi 
laukdamas, kas išvaduos įį „iš to mirtingo kūno“ (Rom 
7, 24). Tai nėra skundas dėl mūsų kūninės būsenos ap- 
skritai. Šv. Paulius nelaiko kūno savyje nevertingu ar 
nuodėmingu. Jis tik skundžiasi dėl klaidingos kūno link- 
mės, dėl jo apgaulingų pastangų tolti nuo dvasios, jos. 
nereikšti, jos valios nevykdyti, jos prasmeniu nebūti. Tau-- 
tų apaštalas ilgisi ne paties kūno kaip tokio žlugimo, bet. 
jo perkeitimo, jo išvadavimo iš šito klystkelio; jis ilgisi. 
„mūsų kūno atpirkimo“ (Rom 8, 23), kada mirtingas kū- 
nas „apsivilks nemirtingumu“ (/ Kor 15, 24). Tai įvyks. 
kūno prikėlimu istorijos pabaigoje. Tuomet sugriautoji 
sandora bus atstatyta, kūnas apsireikš garbėje ir galy- 
bėje, tačiau ne savo paties, bet dvasios jėga. Jis bus: 
„dvasinis kūnas“ (1 Kor 15, 44), nes virs tobula dvasios: 
išraiška ir visišku jos ženklu, netekdamas bet kokio klai- 
dingo ir su jo paskirtimi nesuderinamo savarankiškumo.. 

Tačiau kol visa tai įvyks, mes gyvename bei veikiame 
gyvuliniame kūne (plg. 1 Kor 15, 44), vadinasi, tokiame, 
kuris nuolatos svyra į gamtą ir sykiu traukia mus neper- 
keistu savo svoriu. Jis lenkia mus pripažinti jam sava- 
rankiškumą ir dvasios priemonėmis jį net įvykdyti. Jis. 
nori, kad būtų atleistas nuo uždavinio reikšti dvasią ir 
kad pati dvasia pradėtų tenkinti jo reikalavimus. Istorija 
yra pilna kūno kovos už savo nepriklausomybę. Kas gi 
yra Kaino žmogžudystė (plg. Pr 4, 8), jeigu ne kūno per- 
galė prieš dvasinį žmogaus buvimą drauge? Kas yra La-- 
meko dvipatystė (plg. Pr 4, 19), jeigu ne kūno pergalė 
prieš dvasinius lyčių santykius? Kas yra anasai keršto 
dėsnis „akis už akį, dantis už dantį“ (Iš 21, 24), jeigu: 
ne kūno pergalė prieš dvasinį ailaidumą, aukščiausią laips- 
nį pasiekusį Kristaus maldoje ant. kryžiaus: „Tėve, at- 
leisk jiems, nes. jie nežino, ką darą“ (Lk 23, 34)? Gamta 
mumyse yra nuodėmės. sukelta. prieš dvasią. Ji nuolatos. 
„su ja kovoja ir nuolatos daugiau ar mažiau laimi, o iš 
šių-laimėjimų kaip tik ir kuriasi istorijoje aipalaiduoto kū- 
no karalystė. Jos apraiškų randame visais laikais. Visais 

laikais kūno pageidimas (plg. 1 Jn 2, 16) painioja žmo- 
gų į pasaulį, verčia jį vergu ir temdo, o kartais net vi- 


„siškai paneigia jo valdoviškumą. 


Tas pat yra ir mūsų amžiuje. Nepaisant techninių da- 
barties stebuklų, atrodo, kad mūsų amžius sąmoningai sta- 
to aną atpalaiduoto kūno karalystę. Kas stebi dabarties 
gyvenimo būdą, vargiai gali nusikratyti įspūdžiu, kad 
kūno reikalai šiandien yra fyčiomis pabrėžiami. Gyve- 
namieji dabarties namai vis labiau kelia aikštėn kūni- 
nius žmogaus patogumus; jie nebėra dvasios buveinė; jie 
dvasios nebeišreiškia; priešingai, jie ją net žlugdo, ne- 
leisdami skleistis jos asmeniškumui (masinės ikolonijos) 
ir šeimiškumui (ankšti butai). Užtat jie labai gerai pa- 
tenkina kūną savo švara, šviesos gausumu, šiluma, tech- 
niniais įrengimais.— Dabarties maitinimasis yra taip su- 
tvarkytas, kad kuo labiausiai pataikauja gomuriui, mažiau 
žiūri sveikatos, o visiškai nepaiso dvasinės valgio pras- 
mės, turinčios mums nurodyti į mūsų buvimą gyvais „ne 
viena tik duona“ (Mt 4, 4). Valgymas yra virtęs pirmine 
ir net centrine mūsų gyvenimo funkcija; mes net laiką 
matuojame tarpais nuo vieno valgymo ligi kito: pusryčiai, 
priešpiečiai, pietūs, pavakariai, vakarienė. Bažnytinis lai- 
ko padalinimas pagal maldos tarpsnius — matutinum, lau- 
des, prima, tertia, sexta, nona, vesperes, completorium — 
yra visiškai pamirštas. Juo nebėmatuoja savo dienos net 
tie, kuriems šis padalinimas yra nuolatos primenamas jų 
maldose— Mūsų moterų drabužiai, užuot atspindėję sa- 
vimi jų dėvėtojų asmenybę, skuba pabrėžti atskiras kūno 
dalis, kad vyriškoji akis ties jomis sustotų ir jų „geistų. 
Dabartinės mados, kas keleri metai apkeliaujančios mote- 
riškąjį kūną, yra skiriamos patvirtinti bei įvykdyti tam, 
ką Kristus yra pasakęs: „Kiekvienas, kuris žiūri į moterį 
jos geisti, jau su ja svetimoteriavo savo širdyje“ (Mt 5, 
26). Mūsų amžiaus moterys šitokio svetimoteriško žvilgio 
ne tik nesibijo, bet jo net nori ir ieško, todėl siūdinasi 
atitinkamus drabužius. Šiandieniniai madų salonai yra 
įstaigos moteriškajam kūnui puoselėti ir geisdinti — Da- 
bartiniai pasilinksminimai yra atremti ne į žaismą, išreiš- 
kiantį dvasios atsipalaidavimą nuo kasdieninių rūpesčių, 
bet į aistrą, ieškančią pasitenkinimo grubiais pavidalais. 
Poetinis pradas iš naujųjų pasilinksminimų yra dingęs. 
Jie yra pasidarę tik pavargusio, suglebusio, tačiau aist- 
ringo kūno skeryčiojimusi be grakštumo, be fantazijos, 
be gilesnio judesių prasmingumo.— Ekonominis dabarties 

gyvenimas yra taip pat kūno tarnybos persvaroje. Tiesa, 
tenkinti kūninius mūsų reikalavimus yra vienas iš pa- 
grindinių uždavinių. Tačiau šalia jo ekonominė kūryba 
turi padėti medžiaginius pagrindus dvasinei kultūrai: 
moksiui, menui, auklėjimui, visuomeniniam bendravimui. 
Ji taip pat turi tarnauti religijai, teikdama priemonių 
Dievo žodžiui skelbti ir jam tikrovėje įkūnyti. Tuo tarpu 
šį antrąjį savo uždavinį dabartinis ūkis vykdo nepaly- 
ginti silpniau negu kūno aprūpinimą. Tik menka dalelė 
jo išradimų, patobulinimų, išteklių, organizacijos yra ski- 
riama dvasios reikalams. Visas šiandieninio ūkio svoris 
yra nukreiptas į kūną. 

Nenuostabu todėl, kad Pijus XI, apibūdindamas mū- 
šų laiko blogybes bei pavojus, yra pasakęs, įog „negalima 
išgalvoti didesnio maro griauti ne tik šeimoms, bet ir pa- 
čioms valstybėms, kaip kūno pageidimas, kitaip tarus, ma- 
lonumų ieškojimas“ š. Malonumas yra aukščiausia kūno 
karalystės vertybė. Jeigu ši vertybė yra dedama į žmo- 
giškojo gyvenimo pagrindą, visos kitos vertybės — tiesa, 
(gėris, grožis, šventumas — yra savaime nustumiamos že- 
myn ir padaromos antraeilėmis. Bet tuo pačiu esti pa- 
daroma antraeile ir pati dvasia, kuriai šios vertybės yra 
esminės, Tokiu atveju jos veikla, užuot buvusi aukščiau- 
sia ir centrinė, virsta pagalbine, nes įkinkoma kūno tar- 
nybon. Jos pasiekti laimėjimai mokslo, meno, visuome- 
nės ir net religijos srityse, užuot buvę vertingi patys sa- 
vyje, esti puoselėjami tik tiek, kiek jie įsijungia į kūno 
„rūpesčius. Kūno persvaros amžius todėl visados reiškia 
artėjantį arba jau net ir esantį kultūros nuosmukį. Dar 
daugiau, jis reiškia ir religijos nuosmukį, nes „Dievo Ka- 
ralystė yra ne valgis ir gėrimas, bet teisybė, ramybė ir 
džiaugsmas Šventojoje Dvasioje“ (Rom 14, 17). Kas tad 
atsideda duonos medžioklei, tam išsprūsta Dievas, nes 
negalima kartu tarnautį dviem valdovam: ne tik „Dievui 
ir Mamonai“ (Mt 6, 25), bet nė Dievui ir kūnui. Pagrin- 
dinis krikščioniškosios egzistencijos dėsnis yra anasai šv. 
Pauliaus įspėjimas romėnams: „Negriauk dėl valgio Dievo 
darbo“ (Rom I4, 20). Kūno tenkinimas neturi kliudyti 
Dievo Karalystei žemėje. Jeigu tad kūnas, kaip yra šian- 
dien, įgyja persvaros prieš dvasią, jo viešpatavimas griau- 
na ne tik šeimas ir valstybes, bet sykiu ir Dievo darbus. 
Būdamas iš gamtos paimtas, kūnas traukia žmogų į gam- 
tą, vadinasi, į gyvulinę būseną, į barbarybę, į aną piktojo 
angelo pagadintą žemę. Mūsų laikai kaip tik nėra atsi- 

spyrę šitai demoniškai traukai. Todėl subarbarėjimo ženk- 
lų vis daugiau regime pačiuose aukščiausiuose technikos. 
laimėjimuose, kurie, tenkindami kūną, vis labiau uja dva- 
sią. L. Klageso šauksmas ištremti šią nelemtą įsibrovėlę 
į metalizines aukštumas šiandien yra vykdomas visu plotu, 

4. Sių pasvarstymų šviesoje kaip tik ir atsiskleidžia 
gilus šv. Pranciškaus santykių su kūnu prasmingumas. 
Jeigu kūnas mūsų gyvenime yra ne savarankiška būtis, 
bet dvasios prasmuo, tai mūsų uždavinys yra šį jo pobūdį 
išlaikyti, saugant jį nuo bet kokio nuslydimo į grynąjį 
būtiškumą. Pirmykštis Viešpaties paskyrimas įdirbti žemę 
liečia ne tik gamtą šalia mūsų, bet ir gamtą mumyse 
arba mūsų kūną. Mūsų kūnas taip pat turi būti įdirblas, 
vadinasi, palenktas ir apvaldytas. Jam taip pat turi būti 
suteikta aukštesnė lytis, pro kurią dvasia geriau galėtų 
būti regima negu pro grynai gamtinį patiekalą, kurį mū- 
sasis Aš gauna prasidėjimo akimirką. Gamlos apipavida- 
linimas turi būti pritaikytas ir mūsų kūnui. Kaip žmogus 
ima gamtinį daiktą ir iš jo padaro kultūrinį kūrinį, taip: 
lygiai jis turi imti gyvūninį kūną ir iš jo padaryti dva- 
sinį. Kaip gamtinis daiktas virsta kultūriniu kūriniu tuo, 
kad jam esti įdiegiama dvasinė žmogaus idėja, virstanti 
šio daikto forma, taip lygiai žmogus turi elgtis ir su savo: 
kūnu: jis turi kūninei savo būsenai įdiegti aukštesnę idė- 
ją ir pagal ją tvarkyti visus 'savo kūno veiksmus. Šiam 
reikalui jo žinioje yra visa eilė priemonių, pradedant gra- 
žaus elgesio taisyklėmis ir. baigiant krikščioniškąja as- 
keze. Jų visų paskirtis yra padaryti, kad dvasia gyventų 
kūne ne tik jos buvimo, bet ir vispusiško reiškimosi pras- 
me. Dvasios būsena turi virstį kūno būsena. Žmogus turi 
būti valdovas visoje gamtoje, vis tiek ar ji būtų šalia 
jo, ar jame pačiame. Dar daugiau, gamta mumyse arba 
mūsų kūnas turi būti apvaldomas pirmoje eilėje. Juk jei- 
gu kūnas yra tarpininkas tarp dvasios ir viršinio pasaulio, 
tai šį vaidmenį jis turi gerai atlikti, nes kitaip dvasia 
negalės prieiti prie daiktų ir jų keisti. Kad anas mums 
svetimas didysis pasaulis paklustų dvasiai, reikia, kad 
jai visų pirma paklustų mažasis pasaulėlis, kuriame ji 
gyvena, kuris ją neša bei reiškia. Kūno apvaldymas yra 
pirmasis žmogaus valdoviškumo aktas. 

Šiuo atžvilgiu kūno įdirbimas jau šioje tikrovėje pra- 
deda aną visuotinį kūno sudvasinimą, kuris bus įvykdytas. 
prikėlimu iš mirusiųjų, pergalint sunkų kūno medžiagišku- 
mą ir padarant jį tobulu dvasios. paveikslu (claritas) bei 

klusniu jos laidininku (agilitas). Savo esme būdamas tar- 
pininkas tarp mūsojo Aš ir pasaulio, kūnas pirmykščiame 
Viešpaties plane nebuvo skirtas būtį dvasios apsunkinimu 
ar jos kliūtimi. Priešingai, jis turėjo būti jos pagalba ir 
jos įrankis. Todėl rojinėje žmogaus būsenoje jis buvo 
išpuoštas nuostabiomis, gyvūniniam kūnuį transcendenti- 
nėmis malonėmis: neskausmingumu, neaistringumu, ne- 
mirtingumu. Rojinis žmogus nekentėjo, nejautė atpalai- 
duotų aistrų šėlsmo ir nemirė, Jo kūnas, nors ir būdamas 
susijęs su erdve ir laiku, gyveno tobuloje dvasios valdžioje. 
Tačiau nuodėmė, atitraukusi dvasią nuo Dievo, tuo pačiu 
atitraukė kūną nuo dvasios. Kūnas pasidarė savarankiš- 
kas. Bet kaip tik todėl jis įsijungė į gamtos likimą: į jos 
kentėjimus, į jos aistras ir į jos mirtingumą. Todėl šian- 
dien kūno įdirbimas reiškia ne tik erdvės ir laiko perga- 
lėjimą, kaip rojiniam žmogui, bet kartu pergalėjimą kan- 
čios, aistros ir mirties. Kitaip sakant, kūno apvaldymas 
zeiškia jo išganymą. Tai yra pastanga grąžinti jį atgal 
į dvasios valdžią, kurioje jis buvo pradžioje ir kurioje 
jis bus po visuotinio išskaistinimo. Todėl krikščioniška- 
sis santykis su kūnu renkasi savo išeities tašku ne da- 
bartinį gyvūninį kūną, tamsų ir sunkų, bet būsimą dva- 
sinį kūną, perkeistą ir išskaistintą, ir pagal šį kūninį pir- 
mavaizdį tvarko savo kūninę tikrovę. Prisikėlęs kūnas yra 
visos kūninės mūsų būsenos idealas. 
Krikščioniškoji askezė kaip tik ir yra idealo vykdymas 
kūno tikrovėje. Tiesa, ji neišsisemia žmogaus santykiu 
su jo kūnu. Askezė apima ir dvasią, nes ir ji nėra sutapu- 
si su savo pirmavaizdžiu, kuriuo yra pats Dievas. Vis 
dėlto darbas su kūnu sudaro patį plačiausią ir gal net 
sunkiausią askezės uždavinį. Nors žmogaus išganymas turi 
prasidėti dvasioje, tačiau jis negali išplisti, jeigu kūnas 
nėra dvasiai palenktas. Dvasia visiškai atsiskleidžia Die- 
vui tik tada, kai kūnas atsiskleidžia dvasiai. Krikščioniš- 
kajame tobulėjimo kelyje, kaip ir apskritai visoje mūsų 
gyvenimo sąrangoje, ikūninės vertybės sudaro medžiaginę 
atramą dvasinėms vertybėms, ir gyvenimo sutartinė ne- 
gali būti pasiekta, jeigu žemesnės vertybės nėra palenk- 
tos aukštesniosioms. Todėl apsisprendęs būti didžiojo Ka- 
raliaus šaukliu, šv. Pranciškus nukreipė savo dėmesį visų 
pirma į kūno apvaldymą. Pats apsisprendimas buvo, be 
abejo, dieviškoji malonė, duota dvasiai. Asyžiaus šventojo 
nusigrįžimas nuo pasaulio —,„exivi ex saeculo“, kaip jis 
pats sakydavo,— nebuvo kūno drausminimo vaisius. Jis 

įvyko paties Dievo pakvietimu ir buvo todėl grynai dvasi- 
nis dalykas. Tačiau jis negalėjo būti įvykdytas, nepriver- 
tus kūno šį pakvietimą priimti ir pagal jį gyventi. Juk 
argi anas didysis Karalius nebuvo kitų tarnas? Ar jis 
nepasilenkė prie ligonių ir jiems negelbėjo? Taip turėjo 
daryti ir Jo šauklys, jeigu jis norėjo iš tikro gyventi pa- 
gal Evangeliją. Tačiau kaip tai įvykdyti, jeigu jį krato 
šiurpas, išvydus raupsuotąjį? Kaip tai įvykdyti, jeigu jį 
ima neapsakomas noras dėvėtį švelniais šilkais, miegoti 
minkštuose pataluose, vesti žmoną, turėti vaikų, statytis 
ištaigingus namus, taupyti pinigus? Kaip tai įvykdyti, 
jeigu kūnas eina visiškai kitu keliu, negu jį rodo ant Por- 
ciunkulės altoriaus atverstoji Mišių knyga? Reikia tad 
kūną įstatyti į dvasios rodomas vėžes. Reikia jį pergalėti, 
sudrausminti, priversti. Kitokios išeities čia nėra ir ne- 
gali būti. Kūno atsipalaidavimas perskelia žmogaus bū- 
tybę, ir dvasios norai lieka tik svajonės, jeigu jie neran- 
da atsakymo kūne, atsakymo palankaus ir klusnaus. 

Todėl šv. Pranciškus ir lenkė savo kūną, kad šis į dva- 
sios apsisprendimą atsakytų teigiamai, kad nesipurtytų 
įsijungti į didžiojo Karaliaus šauklio pareigas. Sutikęs 
raupsuotąjį, šventasis nebebėgo nuo jo, kaip seniau, bet 
nušoko nuo arklio, priėjo prie jo, pasilenkė ir pabučiavo 
žaizdotus jo pirštus. Tėvo reikalaujamas grąžinti pasiim- 
tus Porciunkulės bažnytėlei atnaujinti pinigus, jis atidavė 
jam ne tik tai, kas dar buvo likę, bet ir drabužius, pasi- 
likdamas pusplikis. O kad būtų tikras keleivis žemėje, 
jis nei pats negyveno, nei broliams neleido gyventi na- 
muose: jo buveinė buvo molio ir žabų lūšnelė, kalnų ola, 
laiptai ar bažnyčios prieangis. Jo pragyvenimo šaltinis 
buvo elgetavimas tik šiai dienai: kas likdavo, jis išda- 
lindavo vargšams, kad rytoj kūninį savo buvimą pradėtų 
visiškai iš naujo. 2 

Visi šitie Asyžiaus šventojo poelgiai mums atrodo ne- 
higieniški, nemediciniški, neekonomiški, neestetiški, nepsi- 
chologiški. Tačiau šitaip juos vertindami, mes pamiršta- 
me vieną dalyką: nėra nei higienos, nei medicinos, nei: 
ekonomijos, nei estetikos, nei psichologijos šventųjų. Baž-- 
nyčia nė vieno nekanonizavo todėl, kad jis žiūrėjo savo 
kūno švaros ir saugojosi užsikrėsti ligomis, kad laiku ėjo. 
pas gydytoją ir neleido įsisenėti savo negalioms, kad buvo: 
apdairus savo apsirūpinime ir krovė gėrybes savo vai- 
kams, kad dėvėjo be priekaištų pasiūtais drabužiais ir 
elegantiškai parištu kaklaraiščiu. Ne, nė vienas dėl to- 

nebuvo kanonizuotas ir nebus! Tai nereiškia, kad nerei- 
kalinga yra higiena, medicina, ekonomija, estetika ir psi- 
chologija. Anaiptol! Visi šie dalykai yra žmogiškosios 
dvasios laimėjimai. Jie yra gamtos valdymo ženklai, todėl 
savyje geri ir vertingi. Tačiau ten, kur dvasia susiremia 
su kūnu ir kur visi šie dalykai atsistoja kūno pusėje, 
grėsdami dvasiai pralaimėjimu, ten jie turi būti paneig- 
ti —ne iš esmės, bet egzistenciškai, kad dvasia įgytų 
persvara prieš kūną. Akis ir ranka yra patys svarbiausi 
mūsų kūno organai ir patys lanksčiausi įrankiai dvasiai 
reikštis. O tačiau Kristus nesibijo liepti mums atskirti 
juos nuo kūno visumos ir mesti šalin, jeigu jie mus pik- 
tina, vadinasi, jeigu jais naudojimasis įpainioja mus į 
kūno pinkles ir neleidžia dvasiai būti kūno valdove (plg. 
Mt 5, 29—30). Kūno puoselėjimas yra prasmingas tik ta- 
da, jeigu jis yra dvasios persvaros ir jos laimėjimo iš- 
raiška. Ugdyti kūną dėl įo paties reiškia naikinti pras- 
minį jo pobūdį, versti jį savarankiška būtimi ir tuo pačiu 
neigti pačią pagrindinę įo paskirtį. 

Šv. Pranciškus jautė, kad naujasis jo kelias į pasaulį 
turi būti visų pirma kino apvaldymo kelias; kad jis, ki- 
tiems skelbdamas Evangelija, pats nepasidarytų peiktinas 
(plg. 1 Kor 9, 27). Todėl jis nepaisė net ir teisėtų kūno 
reikalavimų, kad pabrėžtų dvasios pirmenybę ir laimėtų 
jai neabejofiną persvarą savamę -buvime. Asyžiaus švern- 
tojo griežtiumas savam kūnui buvo vaisius jo visiškos iš- 
tikimybės Evangelijai. Pridėjęs ranką prie arklo, jis ne- 
besižvalgė atgal. Jis neprašė savo Karalių leisti jam 
eiti namo palaidoti mirusių pasaulio geismų. Jis nenuliūdo 
išgirdęs Kristaus žodžius: „Neturėkite nei aukso, nei si- 
dabro, nei pinigų savo juostose, nei delmono kelyje, nei 
dviejų jupų, nei kurpių, nei lazdos“ (Mt 10, 9—10). At- 
virkščiai, jis apsidžiaugė patyręs tokią aiškią tolimesnio 
savo gyvenimo programą. Ir pagal ją jis gyveno, Jis gy- 
veno dvasia ir dvasiai, o kūnas gavo tik tiek, kad pajėgtų 
šią dvasią nešti, tačiau be jokio nukrypimo į savarankiš- 
kos būties sritis. Evangelijos kelias turėjo apimti visą 
šventojo būtybę. Juo eiti turėjo ne tik jo dvasia, bet ir 
šo kūnas. 

Stai kodėl šv. Pranciškaus elgesys su kūnu buvo kar- 
tais net ir labai griežtas. Tai nebuvo fakyriškas fanatiz- 
smas arba manichėjiškas kūno laikymas blogybe. Tai bu- 
vo tik pastangos atstatyti sandorą tarp dvasios ir gamtos; 
sandorą, kurią Kristus atstatė būties gelmėse ir kuri turi 

įvykti kiekvieno Žmogaus prigimtyje. Tačiau kaip apskri- 
tai išganymo įvykimas yra negalimas be paties žmogaus 
“ prisidėjimo, taip lygiai be jo yra negalimas nė šios san- 
doros atstatymas. Dvasios ir kūno sutartinė kyla iš die- 
viškosios malonės ir iš žmogiškosios veiklos. Be abejo, 
ši veikla yra ir turi būti labai individuali, nes ne kiek- 
vienas kūnas ta pačia prasme yra dvasios apsunkinimas. 
Visa kūninė būsena yra dvasiai pavojinga, nes ji visa 
yra nuodėmės apardyta ir aptemdyta. Todėl ji visa turi 
būti dvasiai palenkta ir jos persunkta. Tačiau atskiruose 
žmonėse gali ta ar kita kūninės būsenos sritis virsti ypa- 
tingu pavojumi. Vienam tokį ypatingą pavojų gali suda- 
ryti valgymas bei gėrimas, kitam apsirengimas, trečiam 
poilsis, ketvirtam lytinis geismas, penktam buveinė ir t. t. 
Kiekvienas randa savame kūnę kurį nors ypatingą priešą, 
su kuriuo turi susigrumti labai aštriai, jeigu nori, kad 
šis dvasios neįveiktų ir jos pirmenybės nesunaikintų. 

Iš šalies žiūrint gali atrodyti, kad šios grumtynės ne 
sykį yra per žiaurios, neprotingos if nepateisinamos. Iš 
tikro tačiau jos tokios yra tik todėl, kad kūnas vienur ar 
kitur pasirodo ypatingai atsparus ir todėl reikalauja grieb- 
tis ypatingų priemonių. Be abejo, taisykle virsti šios prie- 
monės negali, nes kūno įdirbimo taip lygiai negalima pa- 
mėgdžioti, kaip ir gamtos apipavidalinimo. Pasaulio ap- 
valdymas — vis tiek ar šis pasaulis būtų gamta šalia mū- 
sų, ar gamta mumyse — yra kūrybinis veiksmas, vadi- 
nasi, nepasekamas ir nepakartojamas. Kiekvieną sykį jis 
turi kilti iš asmens gelmių; kiekvieną sykį jis turi būti 
naujas bei originalus. Kas tad kūno drausminimui yra 
vieno vartota, dar nereiškia, kad turi tikti ir visiems ki- 
tiems. Kas nori pergalėti savo skaistybei gresiančius pa- 
vojus, nebūtinai turi šokti į šaltą vandenį ar pusplikis 
ritinti sniego diedukus. Kas nori nugalėti gomurio gun- 
dymus, nebūtinai turi barstyti savo valgius pelenais. Kas 
nori nugalėti norą puoštis, nebūtinai turi dėvėti sulopytą 
švarką ar pabrizgusias kelnes. Atskiri kūno drausminimo 
veiksmai yra individualūs, todėl turį būti pritaikyti kiek- 
vieno mūsų prigimčiai, atsižvelgiant į įos sąrangą, į jos 
silpnąsias ir stipriąsias puses. Tačiau viena yra krikš- 
čioniui aišku: kūno pergalėjimas ir visiškas jo palenkimas | 
dvasiai turi būti įvykdytas. Tai yra pagrindinė krikščioniš- 
kosios egzistencijos taisyklė. Kokiu pavidalu ir kokiomis 
priemonėmis bus tai pasiekta, yra kiekvieno reikalas sky- 
rium. Šventųjų gyvenime naudoti būdai gali mums tikti, 

bet gali ir netikti. Todėl Bažnyčia, laikydama šventuosius 
kūno apvaldymo pavyzdžiais, niekad neliepia mums pa- 
kartoti konkrečių šio apvaldymo aktų. Kaip pats kūno 
santykis su dvasia yra nepakartojamas, taip lygiai ir jo 
apvaldymas, nes šis juk ir yra ne kas kita, kaip anų san- 
tykių sustiprinimas. Štai kodėl ir šv. Pranciškus, taip 
labai būdamas griežtas savam kūnui, neleido broliams jo 
elgesio pamėgdžioti, bet liepė, kad kiekvienas žiūrėtų sa- 
vo prigimties, vadinasi, kad kiekvienas susikurtų savą 
elgseną su kūnu, savą taktiką kovai su jo puolimais ir 
susirastų savų priemonių šiems puolimams atremti. Sko- 
linimasis čia taip lygiai gali būti pražūtingas, kaip ir 
dvasios gyvenime. 

5. Šv. Pranciškus stovi tad prieš mus kaip individua- 
linės askezės skelbėjas ir sykiu kaip dvasios didvyris, 
laimėjęs anas šv. Pauliaus minimas lenktynes, kurioms 
ruošiantis tenka daug ikko atsisakyti. Ir ne veltui tautų 
apaštalas krikščioniškąjį gyvenimą lygina su pasiruoši- 
mu sportiniams uždaviniams. Iš tikro tarp jų esama gi- 
laus panašumo. Juk sportininkas taip pat yra savotiškas 
asketas: „Kiekvienas, kuris eina imtynių, nuo visko susi- 
laiko“ (1 Kor 9, 25). Jis neleidžia savo kūnui elgtis taip, 
kaip jis norėtų, bet lenkia jį pagal savo dvasią, apspręs- 
tą sportinio tikslo. Tai yra mūsų amžiui visai supran- 
tama. Mes nieko gero nelaukiame iš tokio sportininko, 
kuris leidžia savam kūnui visa, ko tik šis įsigeidžia, jo 
nedrausmina ir tam tikra kryptimi nelenkia, Todėl reikia 
tik nustebti, kad mūsų amžius tiek maža nusimano apie 
kūno drausminimą anigamtiniam tikslui. Juk jeigu kū- 
nas nėra pačia savo prigimtimi tikęs sporto siekimams, tai 
kaipgi jis gali būti tikęs antgamtiniams uždaviniams? 
Jeigu dvasia suteikia jam sportinę lytį, tai kodėl ji ne- 
galėtų suteikti jam krikščioniškosios lyties? Todėl mo- 
derninė krikščioniškosios askezės kritika yra pagrįsta ne- 
susipratimu. Askezė nėra kūno žalojimas, bet kaip tik jo 
gelbėjimas. Palenkdama kūninę mūsų būseną dvasinei, ji 
tuo pačiu atstato esminę kūno paskirtį būti prasmeniu ir 
išvaduoja jį nuo žlugimo, nes kiekvienas kūno atsipalai- 
davimas nuo dvasios reiškia jo mirtį. | 

Svarstant kūninę žmogaus būseną, reikia niekad ne- 
išleisti iš akių svarbaus biologinio fakto, kad žmogus 
neturį instinkio. Kitaip sakant, jo kūnas yra netekęs ano 
biologinio tikrumo bei saugumo, kuriuo yra pažymėtas 
gyvulys. Vietoje instinkto žmogui yra duota dvasia, kuri 

kūne veikia ir jį tvarko. Biologinis žmogaus kūno tikru- 
mas bei saugumas yra nebe savaimingas, bet sąmonin- 
gas. Kiekviena kūno funkcija, palikta pati sau, veikia 
žmoguje netvarkingai ir pražudo galop visą kūną. Tai 
yra ženklas, kad kūnas turį būti dvasios vadovaujamas 
ir tvarkomas. Askezė kaip tik ir yra šitoks vadovavimas. 
Ir visi šventieji, anie didieji krikščioniškojo gyvenimo 
lenktynininkai, buvo askezės vykdytojai, nes įie Žinojo, 
kad „visi, tiesa, bėga, bet tik vienas tegauna laimikį“ 
(1 Kor 9, 24), būtent tasai, kuris labiausiai save paruošia 
anam nežūstančiam vainikui. Šventieji kaip tik ir buvo 
save paruošę, taip labai paruošę, kad jų kūnas jau šioje 
tikrovėje buvo virtęs tikru jų dvasios atvaizdu. Sv. Pran- 
ciškaus stigmos, gautos Alvernos kalneė 1224 metų ru- 
denį, yra geriausias tokio paruošimo ženklas. Be abejo, 
jos yra didelė Viešpaties malonė. Tačiau ši malonė, kaip 
ir visos kitos, reikalauja prigimtojo pagrindo. Ji reika- 
lauja kūno dalyvavimo dvasios būsenoje. Kenčiančiojo 
Išganytojo paveikslas gali būti ikūnui įspaustas tik tuo 
atveju, jei šis kūnas gyvena tą patį gyvenimą kaip ir 
dvasia; jeigu jis dvasios virpėjimus priima nuostabiu to- 
bulumu ir į juos atsako, juos savimi išreikšdamas. Kūnas, 
kurio kelias nesutampa su dvasios keliu, niekados nebus 
tikęs stigmoms nešti, ir Viešpaties malonė jame bus veltui. 

Sios malonės vaisingumas Asyžiaus šventojo kūnę 
kaip tik ir rodo, kokio didelio sudvasinimo jo kūnas buvo 
pasiekęs. Tai kas, kad jis atrodė sunykęs, apleistas, uja- 
mas. Šitas viršinis vaizdas niekad neturi klaidinti krikš- 
čioniškojo žvilgio. Kūnas yra ne tam, kad jis klestėtų 
savarankiškai, bet tam, kad per jį klestėtų dvasia. Tik 
tokiu atveju jis atlieka Dievo jam skirtą uždavinį ir įvyk- 
do savo buvimo prasmę. Šv. Pranciškaus būtyje kūnas 
suklesdino jo dvasią kuo ryškiausiai ir tuo būdu savo 
paskirtį atliko kuo tobuliausiai. Jeigu mes visi turime 
nešioti „Dievą savo kūne“ (1 Kor 6, 20), tai šv. Pranciš- 
kus jį nešiojo kuo ryškiausiai, nes jis buvo „antrasis Kris- 
tus“ ne tik savo dvasia, bet ir savo pavidalu, sužeistas, 
kaip ir jo didysis Karalius, kuriam jis ištikimai tarnavo, 
todėl vertas gauti net ir lizinius Jo ženklus. Stigmų ga- 
vimas buvo paskutinis ir sykiu aukščiausias kūno palen- 
kimas dvasiai. 

Minėtoji tad ikūninės mūsų būsenos priešginybė — kū- 
nas yra mūsų brolis ir sykiu mūsų priešas — buvo šv. 
Pranciškaus išspręsta nuostabiu būdu. Griežtas jo elge- 

sys buvo skirtas kūnui priešui, "vadinasi, anam nuodė- 
mės iškreiptam, savo paskirtyje aptemusiam ir savo veik- 
loje savarankiškam kūnui. Šitokio kūno nugalėjimas buvo 
dvasios laimėjimas. Dar daugiau, tai buvo laimėjimas ir 
ano kūno, kuris yra išėjęs: iš Viešpaties rankų kaip dvasios 
prasmuo ir todėl savaime ilgisi dvasios viešpatavimo. Siam 
tad kūnui broliui šv. Pranciškus buvo atlaidus, jį gerbė, 
mylėjo ir globojo.“ Jame jis matė išskaistintojo ir prikė- 
limu perkeistojo kūno: pradininką, Kristaus Kūno sąnarį 

(pig. / Kor 6, 15) ir dalyvį toje garbėje, kuri yra jam te- 
kusi Logos įsikūnijimo paslaptimi, įjungiančia kūną į Šv. 
Trejybės gyvenimą. Šitas kūnas buvo Asyžiečiui šventas 
ir tuo: pačiu tikrasis Kūnas. Visa, kas kūne yra priešin- 
ga dvasiai, kas jį veda tolyn nuo Kristaus, kas naikina 
jame pirmykštę Dievo paskirtį, — visa tai buvo šventajam 
ne kas kita, kaip kūno iškrypimas, jo išsigimimas, jo nuo- 
"dėmė ir klaida. Todėl visa tai jis negalėjo nei pakęsti, nei 
tuo labiau mylėti. „Kūnas-yra Viešpačiui“ (1 Kor 6, 13) — 
štai šv. Pranciškaus kūninės būsenos dėsnis, tobulai įvyk- 
dytas jo gyvenime. 

. Šiuo atžvilgiu Asyžiaus Neturtėlis ra vadovas mūsų 
laikams ne tik savo santykiu su gamta, bet ir savo elgesiu 
su kūnu. Mūsasis amžius, kaip buvo sakyta, yra kūno per- 
svaros metas, tačiau ne kūno brolio, bet kaip tik anojo 
kūno priešo, paklydusio ir atsipalaidavusio, todėl trau- 
kiančio dvasią į subarbarėjimą bei suplokštėjimą. Skelb- 
damas kovą kūnui priešui, šv. Pranciškus kaip tik vaduoja 
iš vergijos kūną brolį ir sykiu rodo mums tikrąjį kūni- 
nės mūsų būsenos kelią. Mūsų laikai yra paklydę daugeliu 
atžvilgių. Jie yra paklydę ir kūno kelyje. Jie teisingai su- 
vokia, kad reikia kūną mylėti. Bet jie klysta teigdami, kad 
reikia mylėti šį iš nuodėmės kilusį ir nuodėmę savyje ne- 
šantį bei reiškiantį kūną. Kūninės būsenos gili priešginybė 
dabartinio žmogaus yra nejaučiama ir nesuprantama. To- 
dėl jis ir yra susipainiojęs savo santykiuose su kūnu. Iš 
vienos pusės, jis leidžia jam viešpatauti visose gyvenimo 
srityse, iš kitos — jis įo neįima į pilnutinę žmogaus sam- 
pratą, tarsi žmogui jis būtų tiktai atsitiktinis. 

Dabarties egzistencinė filosofija yra paniekinusi ne 
tik gamtą, bet ir kūną. Po romantinės „gyvenimo tiloso- 
fijos“, kurioje gyvenimas buvo sutapdytas su gyvybinėmis 
funkcijomis, atėjęs egzistencializmas nusigrįžo nuo „„gy- 
venimo“ ir susitelkė siaurame „Aš“, bekūniame, neturin- 
čiame tilto į pasaulį, todėl pasaulio nevaldančiame ir jo 

sau nepalenkiančiame. Kūnas buvo išskirtas iš egzisten- 
cijos. Bet šiuo išskyrimu jis kaip tik ir buvo padarytas 
savarankiška būtimi, vadinasi, paneigtas kaip dvasios pras- 
muo. Argi tad nuostabu, kad ši savarankiška būtis buvo 
pradėta puoselėti visokiais būdais ir visokiomis priemo- 
nėmis? Kūnas priešas, paniekintas ir iš egzistencijos iš- 
guitas, atsistojo gyvenimo centre ir virto jo valdovu. 
B. Pascalis teisingai yra pasakęs: ,,Neniekinkite savyje 
gyvulio, nes jis keršija“. Ir niekur turbūt kūno kerštas 
nėra taip jaučiamas kaip mūsajamę amžiuje. Paniekintas 
dabarties metafizikoje, kūnas atsigavo dabarties prakti- 
koje, atsigavo pražūtingų būdu, nes iškėlė ir pabrėžė ne 
broliškąją, bet priešiškąją savo pusę. Jis atsigavo kaip 
savarankiška, vadinasi, į suirimą žengianti' būtis. 

Jeigu tad mūsų laikai nori apsisaugoti nuo šio pražū- 
tingo kūninės būsenos keršto, gresiančio visuotiniu kul- 
tūros nuosmukiu, jie turi atkreipti akis į tikrąją kūno 
dialektiką ir ieškoti tikrojo jos išsprendimo, gražiausiu 
pavidalu apsireiškusio Asyžiaus „šventojo gyvenime ' bei 
veikime. Griežtumas kūnui priešui ir meilė kūnui broliui 
yra tai, ko mūsų laikai SE ir ką Jie e tik šv. „2ran: 
ciškuje gali rasti. 2 s 


! Rite expiatis, 1926 m. bal. 30 d., nr. 39. - I 3 
2 Plg. Uber den Humanisinus. ZFrankiurt / M. 1949.— P. 29. 
"8 Encikl. „Rite expialis“, nr. 40, - 
- 4 Ten pat. - 
- 5 Gemelli A, Das Franziskaner kin Las 1936.— P. 39. 
S Drei Schriftenauslegungen.— Wūrzburg, 1949.— P. 38. 
?7 Tagebicher aus der Freizeit.— Leipzig, 1942.— P. 361. 
8 Encikl. „Ubi arcano Dei“, nr. 10, liet. vert. 235 p. Lux.,. 1949, 


"Antras skyrius 


ŠVENTASIS PRANCIŠKUS 
IR TURTAS 


I. NUSISTATYMAS TURTO ATZVILGIU 


I. Evangelija mums. pasakoja, kad Jėzus gimęs tvar- 
telyje, nes „užeigoje nebuvo vietos“, ir kad Marija, suvys- 
čiusi savo pirmgymį, „paguldė prakartėn“- (Lk 2, 7). Šis 
prakartėje gulįs Kūdikis buvo angelo nurodytas kaip ženk- 
las, kad „Dovydo mieste gimė Išganytojas, kurs yra Kris- 
tus, Viešpats“ (2, 11). Prakartė vietoje rūpestingais mez- 
ginėliais ir minkšto šilko antklodėlėmis išpuošto lopšio 
turėjo būti liudijimas, kad joje gulintysis yra Aukščiau- 
siojo Sūnus, kuriam „Viešpats Dievas duos jo tėvo Do- 
vydo sostą“ ir kuris „karaliaus Jokūbo namuose per am- 
žius“ (1, 32). Liudijimas: iš tikro nuostabus ir giliapras- 
mis! Įsikūnijęs Dievas, mūsų pirmavaizdis ir atpirkėjas, 
atėjo pasaulin tokioje aplinkoje, kurioje buvo tik trupu- 
tis šiaudų pirmajam Jo guoliui. Visa kita čia nebuvo 
Jam. skirta. Visi kiti daiktai čia nebuvo Jo reikalui. O ir 
tų pačių čia buvo labai nėdaug: pastogė nuo lietaus, gal 
durys nuo vėjo, gal mažas langelis šviesai. Tvartas juk 
yra gyvulių būstinė, ne žmonių. Todėl žmogiškųjų reikalų 
jis neaprūpina. Jis yra skirtas gamtai „globoti, o ne dva- 
siai skleisti bei reikšti. Jis neduoda žmogui nieko, kuo 
šis galėtų pasididžiuoti ar pasigirti. Jis priima įį tik gry- 
najam buvimui, neapsurikintam jokiu medžiaginiu ištek- 
liumi. Tvartas yra neturto prasmuo. Išganytojo tad gi- 
mimas Betliejaus tvartelyje ir Jo guolis prakartėje buvo 
ženklas ne tik pirmiesiems Jo garbintojams, bet jis taip 
pat yra ženklas, kad pašvęsiasis žmogiškumas esmingai 
yra susijęs su gyvenimo paprastumu. Jėzus Kristus gimė 
tvartelyje ne tik todėl, kad Betliejaus užeigos namai buvo 
perpildyti, bet ir todėl, kad išvaduotų žmogiškąją prigimtį 
nuo sąsajų su Žemiškosiomis gėrybėmis. Gimimas tvarte 
buvo išganomasis aktas: jis aipinėS žmogų nuo pasiver- 
gimo- daiktui. 

Ta pati mintis yra jausta ir į „pasakojimą apie šv. 
Pranciškaus gimimą. Kai jo motinai madonai Picai at- 
ėjęs laikas gimdyli, ji ilgai kentusi gimdymo skausmus, 
o kūdikis vis tarsi kažko lūkuriavęs ir nesiskubinęs. Taip 
jai besikankinant, į duris pasibeldęs nepažįstamas pake- 
leivis ir pasakęs, esą ji pagimdysianti tik tada, jei bū- 
sianti nunešta į tvartą ir paguldyta ant šiaudų. Namiškiai 
paklausę šio keisto patarimo, ir Pietro di Bernardone's sū- 
nus tuojau išvydęs pasaulį. Vėliau anas tvartas buvo pa- 
verstas koplyčia, kuri ir šiandien tebestovi su užrašu vir-. 
šum durų: „Hoc oratorium fuit bovis et asinį stabulum, 
in guo natus est Franciscus mundi specttlum — ši koply- 
čia yra buvusi jaučio ir asilo tvartas, kuriame gimė Pran- 
ciškus, pasaulio veidrodis“.- Be -abejo, tai yra-,legenda, 
atsiradusi penkioliktajame šimtmetyje. Jos kūrėjas: jau Ži- 
nojo žemiškąjį. šv.-Pranciškaus kelią, todėl išreiškė jį ir 
savo kūrinyje. Jis sąmoningai pravedė lygiagretę. tarp 
Kristaus gimimo. ir šv. Pranciškaus, norėdamas atkreipti 
mūsų dėmesį į tai, kad Asyžiaus Neturtėlis buvęs pana- 
šus į savo didįjį Karalių ne tik savo gyvenimu, bet jau 
ir savo atėjimu į,šį pasaulį. Kaip Išganytojas, gimęs Bet- 
liejaus tvartelyje, praėjo pro mus, neturėdamas „kur gal- 
vos priglausti“ (Mt 8, -20),. taip. lygiai ir“ Jo "šauklys, 
gimęs: Asyžiaus tvartelyje, turėjo būti : prastuolis tikrąja 
ir pilnutine šio žodžio prasme. Madonos Picos negalia 
pagimdyti jį ištaiginguose namuose buvo. tarsi dieviškoji 
kūdikio apsauga, kad jis nesusiliestų su Mamona ir nė: 
būtų padalintas, bet kad jau, nuo pat pirmosios savo bu- 
vimo akimirkos. priklausytų vienam tik Dievui. Minėta 
legenda nori mums pasakyti, kad šv. Pranciškus buvo 
paties Kūrėjo pašauktas gyvenimo paprastumui ir kad to- 
dėl bet koks išteklius jam buvo kliūtis šiam RaEaWs imu 
vykdyti: net kliūtis ateiti pasaulin. : 

Be abejo, ne iš sykio šv. Pranciškus "pasirinko netur: 
tėlio būseną. Skirtas paveldėti tėvo: užsiėmimui, jis jau 
nuo pat vaikystės stovėjo krautuvėje-už stalo ir pagelbėjo 
prekiauti. Jo .-biografai (Celano) tvirtiria, kad šventasis 
buvęs apsukrus pirklys, net apsukresnis negu jo tėvas. 
Tačiau jie neslepia, kad jam stigę vienos- dorybės, be ku- 
rios nė vienas negalįs būti geru pirkliu, būtent /aupumo. 
Šv. Pranciškus buvęs labai išlaidus. „Linksmas ir didžia- 
dvasis savo siela, linkęs juokauti ir dainuoti, jis trauk- 
davo dieną ir naktį su savo draugais per Asyžiaus miestą 
ir eikvojo pinigus tokiu mastu, kad lėbavimui išleisdavo 

viską, ką tik gaudavo arba uždirbdavo“ (Tres socii 34). 
Žinoma, tai buvo yda. Išlaidumas nusikalsta ne tik eko- 
nominiam, bet ir religiniam principui. Vis dėlto šioje ydoje 
slypi savotiškas žmogaus nusistatymas turto atžvilgiu. 
Išlaidus žmogus pergyvena asmenį kaip aukštesnį už daik- 
tą ir daiktą kaip mpalenktą dvasios norams. Jis eikvoja 
pinigus ar kurias. kitas medžiagines gėrybes. kaip tik to- 
dėl, kad jų nevertina savyje, kad už. jas jis perkasi tai, 
kas jam atrodo reikalinga, naudinga arba bent malonu. 
Be-abejo, išlaidumas yra netvarkingas daikto palenkimas 
asmeniui. Išlaidus žmogus neregi atitikmens tarp savo 
norų ir medžiaginių gėrybių kiekio. Jis moka per brangiai 
ir perka per daug menkaverčių dalykų. Kiekvienu tačiau 
atveju jis stovi aukščiau už turtą ir jaučiasi esąs jo val- 
dovas. Jam „pinigas yra nešvarus“, kaip sakydavo senieji 
krikščionys, ir jo „naudojimas glūdi jo išleidime“ (šv. 
Tomas Akvinietis). Todėl išlaidumo yda lengvai gali būti 
paversta dosnumo dorybe. Reikia tik leidžiamus pinigus 
ar barstomas gėrybes nukreipti gerų tikslų linkui: su- 
šelpti beturtį, aprengti nuskurdėlį, pavalgydinti alkaną. 
Išlaidaus žmogaus nerėikia perauklėti jo pažiūrose į tur- 
tą, nes šios pažiūros esmėje yra teisingos: turtas yra tam, 
kad būtų juo naudojamasi. Reikia tik šį naudojimąsi iš- 
vaduoti iš savimeilės ir palenkti artimo. meilės dėsniui. 
Dosnumas kaip tik tai ir įvykdo.. Dosnumas yra išlaidumo 
atpirkimas. Pinigas turi būti išleistas, tačiau ne lėbavi- 
mui, ne geismams, ne prabangai, bet artimui. Išlaidumas 
tuo ir skiriasi nuo dosnumo, kad pirmasis yra pagrįstas 
savimeile, o antrasis — artimo meile. Tačiau paties urio 
atžvilgiu juodu stovi toje pačioje plotmėje. Tiek išlaidus, 
tiek dosnus žmogus daiktą atiduoda, jo nepasilaikydamas 
ir netaupydamas. o L 

Jeigu tad šv. Pranciškus jau nuo pat jaunystės buvo 
išlaidus, tai reiškia, kad jame slypėjo teisingas turto per- 
gyvenimas, tik netvarkingai reiškiamas konkrečiame gyve- 
nime. Ligi savo atsivertimo jis švaistė pinigus lėbavimui, 
vedžiodamasis draugų būrį ir su įais puotaudamas. Po 
atsivertimo jis visas savo turimas bei gaunamas gėrybes 
skyrė vargšams. Tačiau ir lėbavimo metais jis vargšų 
neatstumdavo. Jis duodavo jiems tiek gausiai, kad šie net 
stebėdavosi. O kai sykį, būdamas užimtas krautuvėje, 
leido pavargėliui išeiti nesušelptam, šventasis ilgai igrau- 
žėsi ir pasižadėjo duoti kiekvienam, kuris tik jo prašys 
„per amor di Dio — dėl Dievo meilės“. Ir šį savo pažadą 

jis tesėjo visą gyvenimą. Neturėdamas nieko kito, jis ati- 
duodavo savo apsiaustą. O jeigu ir šis buvo jam vieninte- 
lis, jis nupjaudavo jo .skverną, kad. tik prašantysis nebūtų 
atstumtas. Turtas savyje niekados šv. Pranciškaus ne- 
traukė: nei jo jaunystės. metais, nei po atsivertimo. Jis 
jam buvo tik daiktas, esmingai palenktas žmogui, todėl 
šiam atiduotinas,-jeigu tik galįs bent kiek: jam pagelbėti. 

2: Todėl ir visiško neturto kelias šv. Pranciškui ne- 
buvo toks :sunkus. kaip anam . Evangelijos įaunikaičiui, 
kuris „nuo savo: jaunystės“ (Mt ./19, 20) laikė įsakymus, 
tačiau: jautė, kad dar kažko jam trūksta, todėl atėjo pas 
Kristų paklausti, kas tai būtų.: Kristus atsakė jam labai 
aiškiai: „Eik, parduok, ką turi, duok beturčiams, ir turėsi 
turtą danguje; paskui ateik ir“sek mane“ (19, 22). Nu- 
liūdo tada jaunikaitis, „nes turėjo labai daug lobio“ (t. p.). 
Jis buvo mėginęs tarnauti dviem valdovam: Dievui ir Ma- 
monai. Jo klausimas Kristui buvo iš tikro ne kas kita, 
kaip slaptas troškimas, kad Viešpats pateisintų šią jo 
dvilypę tarnybą. Tačiau kai -Kristus pareikalavo aiškaus 
apsisprendimo už Dievą, išsižadant Mamonos, jaunikaitis 
nusiminė, nes tokio griežto posūkio nenorėjo. Ir tada 
Kristus pasakė savo mokiniams: „Iš tikrųjų sakau jums, 
turtingam nepigu jeiti: dangaus : Karalystėn“ (/9, 23): 
nepigu. todėl, kad ši Karalystė reikalauja viso Žmogaus 
ir kad kiekvienas svyravimas. ar abejingumas jau yra šios 
Karalystės neigimas. Tuo tarpu turtingasis, įdėjęs savęs 
dalį į. žemės gėrybes, yra padalytas tarp Dievo ir Ma- 
monos, dažnai Dievui net abejingas, kad Mamoną išgel- 
bėtų arba ją padidintų. Štai kodėl nuliūdo Evangelijos 
jaunikaitis ir štai kodėl nuliūsta visų amžių turtingieji, 
išgirdę minėtus Kristaus žodžius. | 

Šv. Pranciškui toksai liūdesio jausmas nekilo, kai jo 
tėvas, pasipiktinęs atsiskyrėlišku sūnaus gyvenimu ir pi- 
nigų leidimu apirusioms koplytėlėms atstatyti, Asyžiaus 
vyskupo akivaizdoje pareikalavo grąžinti jam iš namų 
pasiimtą sumą. Priešingai, šventasis net džiaugėsi gavęs 
progos nusikratyti visu Žemiškuoju svoriu. Jau senokai 
jis ieškojo priemonių, kurios jam leistų persikelti visiš- 
kon vargšo būsenon. Todėl pirmą sykį lankydamas Romą, 
jis nusimetė šilkinius savo. drabužius, apsirengė elgetos 
skarmalais ir išėjo prie šv. Petro bažnyčios elgetauti. Be 
abejo, tuomet visa tai buvo dar tik savotiškas žaidimas. 
Gautoji išmalda šv. Pranciškui dar nebuvo reikalinga, nės 
jis pats turėjo pinigų iki valiai. Dėvimi skarmalai dar ne- 

buvo jo nuosavybė, nes jie buvo skolinti iš vieno Romos 
elgetos: Bet dabar-jo tėvo reikalavimas grėsė jį paversti 
tikruoju elgeta. Pietro di Bernardone nebenorėjo, kad 
jo sūnus Francesco, kuriam jis buvo numatęs šviesią atei- 
tį, valkiotųsi po Asyžiaus apylinkės tarsi beprotis, sekio- 
jamas ir pašiepiamas vaikų būrio. Jis norėjo arba jį susi- 
grąžinti visiškai namo ir padaryti garbingu bei turtingu 
piliečiu, koks ir pats, arba viską iš jo atimti, jo išsižadėti 
ir nutraukti su juo bet kokius santykius. Todėl jis ap- 
skundė jį vyskupui ir pareikalavo grąžinti viską, ką sūnus 
buvo pasiėmęs baigiančiai griūti San Damiano koplytėlei 
atnaujinti. Prieš šv. Pranciškaus akis atsistojo reikalas 
taip lygiai griežtai apsispręsti, kaip ir anam Evangelijos 
jaunikaičiui. Ir jis apsisprendė. Vyskupo ir visų susirin- 
kusiųjų akivaizdoje jis į tėvo reikalavimą atsakė: „Aš 
grąžinu mielai ne tik jam priklausančius pinigus, bet ir 
drabužius“ (Tres socii 49). Ir nubėgęs į vyskupo kambarį 
išsirengė nuogas, atnešė ryšulėlį šilkų ir padėjo ties Vys- 
kupo kojomis, o paskui pridūrė: „Klausykite visi ir supras- 
kite: ligi šiol aš vadinau. Pietro di Bernardonę savo tėvu. 
Bet dabar, pasiryžęs tarnauti Viešpačiui, grąžinu jam 
pinigus, dėl kurių jis taip jaudinasi, ir sykiu drabužius, 
kuriuos irgi iš jo turiu. Nuo dabar aš sakysiu ne „tėve Piet- 
ro Bernardone“, bet „Tėve mūsų, kurs esi danguje““ 
(49, 50). 

Tai ir buvo tasai žingsnis, kuriuo šv. Pranciškus žengė 
į visiško neturto: kelią. . Kaip gimdamas jis atėjo pasaulin 
nuogas, o tvartelyje, pasak legendos, rado tik šiaudų 
kuokštelę, taip dabar jau pats savo valia pasiliko plikas, 
kad pasitikėtų tiktai Dievi; kuris apvelka laukinę žolę, 
šiandien žydinčią, o rytoj metamą į krosnį (plg. Mt 6, 
30). Ir- iš tikro! Asyžiaus vyskupas praskleidė savo ap- 
siaustą ir pridengė žemiškąjį šventojo nuogumą. Tai bu- 
vo mostas, pilnas gilios prasmės. Vyskupo apsiaustas yra 
dieviškosios Apvaizdos išraiška. Juk argi ne vyskupui de- 
ra įpačiam pirmajam pridengti tą, kuris vykdo Kalno 
pamokslą? -Asyžiaus vyskupo elgesys esmėje yra ne kas 
kita, kaip visos Bažnyčios ryžtas imti globon alkanus, 
nuogus, skurstančius, nuliūdusius ir juos pavalgydinti, 
aprengti, sušelpti, paguosti. Tiktai Kalno pamokslų Baž- 
nyčia yra gyva per amžius. Tiktai tuo ji išsilaiko istorijos 
eigoje, kad visų pirma ieško Dievo Karalystės (plg. Mi 
6, 33). Žemiškoji Bažnyčios galia toli gražu neprilygsta 
pasaulio karalystėms ir puikybei, todėl šia galia ji negali 

su jomis lenktyniauti ir ja pasitikėdama grumtis už savo 
buvimą. Tik į žemę atsirėmusi Bažnyčia jau (būtų seniai 
sunaikinta ir nušluota. O jeigu ji vis dėlto -išsilaiko, tai 
tik todėl, kad joje veikia antgamtinis pradas, ją iškeliąs 
aukščiau už visas žemiškąsias valdžias bei galias ir tuo 
būdu jai laiduojąs nežlungamumą. 

Bet kaip tik dėl to Bažnyčia ir globia po savo apsiaus- 
tu visus, kurie ryžtasi gyventi .anuo antgamtiniu pradu 
ir įsijungia į Kalno pamokslo skelbiamą būseną, nes šitie 
žmonės savo (gyvenimu kaip tik išreiškia giliausią Baž- 
nyčios paskirtį ir, tuo būdu virsta geriausiais josios sūnu- 
mis. Tai kas, kad jiems tenka ne sykį dėvėti skarmalais! 
Tai kas, kad šv. Pranciškus. iš vyskupo gavo tik seną jo 
daržininko apsiaustą! Juk argi abitas padaro vienuolį? It 
ar drabužis, yra krikščionio žymė? Drabužis yra tam, kad 
pridengtų nuodėmės mums atskleistą mūsų nuogumą (plg. 
Pr 3, 7). Jo uždavinys yra nuolatos mums priminti, kad 
esame iš tikro. apnuoginti, apiplėšti tiek savo dvasioje, 
tiek. ir. savo kūne. Todėl juo drabužis. yra. puikesnis, juo 
labiau jaučiamės esą pridengti; vadinasi, paslėpti nuo 
mūsų..kaltės: Puikus drabužis yra priemonė: dildyli žmo- 
guje gimtosios nuodėmės pajautimą. Šilku ir aksomu, 
auksu. ir briliantais antikristas mėgina pakeisti žmogaus 
buvime Krikšto: if Atgailos sakramentus. Gražiai .apsirė- 
dęs žmogus jaučiasi švarus, todėl nereikalingas dieviš- 
kųjų valomųjų priemonių. Štai kodėl Bažnyčia drabužio 
niekados neugdė ir jo nepuoselėjo. Visais laikais ji skyrė 
didžią reikšmę „liturginiams drabužiams ir stengėsi įdėti 
į juos daug išlaidų; triūso ir: meno, nes jie yra: išskaistin- 
tosios tikrovės šaukliai. Jie nurodo į galutinį mūsų išva- 
davimą iš mūsų nuogumo. .Liturginiais drabužiais. apsi- 
rengęs -Žmogus yra viešpaties Atpirkėjo atstovas: Savo 
veiksmais jis vaduoja žemę iš nuodėmės prakeiksmo. Tuo 
tarpu kasdienos drabužis yra liudytojas, kad mes esame 
rojaus. tremtiniai. Todėl šis liudytojas: turi. būti kuklus, 
paprastas, nusižeminęs, nes jis liudija -ne mūsų garbę, 
bet mūsų gėdą. Jis nurodo į mūsų kaltė, dėl kurios tapo: 
me nuogi ir reikalingi priedangos.--- -- 

Todėl šv. Pranciškus lengva širdimi išsivilko iš tėvo 
šilkų,.-nes tuo būdu išsivilko iš tikrąją žmogaus būseną 
temdančio ir -net iškreipiančio lukšto ir džiaugsmingai pri- 
siėmė sudriskusį daržininko apsiaustą kaip žmogaus nuo- 
dėmės ir jo būties skurdo liudijimą. Jis išsipaišė kalkėmis 
ant nugaros kryžių kaip atpirkimo ženklą, nes ne drabu- 

žis gali išgelbėti mus iš mūsų nuogumo, bet tiktai. kry- 
žius, tiktai Kristaus kančia ir mirtis. Ir šitaip pasipuošęs 
jis išėjo iš vyskupo rūmų į platų pasaulį. Pirmykštis jo 
išlaidumas čia -pasiėkė pačią viršūnę: jis atidavė viską 
ligi paskutinio siūlo. Jis nieko: nebeturėjo, ką ibūtų galė- 
jęs pavadinti savu. Neturtas dabar tapo nebe .žaismine, 
kaip Romoje, bet tikrovinė šv. Pranciškaus būsena. ;- 

3. Jos. jisai laikėsi visą gyvenimą. Dar daugiau, ne- 
turto būseną jis įspaudė. ir savo: brolių bendruomenei. 
Savo testamente šv. Pranciškus rašė: „Tie, kurie atėjo 
dalytis su mumis mūsų gyvenimu, atidavė viską, ką tu- 
rėdami, vargšams ir“ pasitenkino sulopytu "abitu, virve 
ir kelnėmis; daugiau jie nieko nenorėjo“. O Jokūbas de 
Vitry šitaip aprašinėja pirmuosius pranciškonus: , „Eidami 
kelionėn, jie neima nei kapšiukų ar krepšiūkų, nei pinigų 
ar duonos, nei batų... Jie neturi nei vienuolynų, nei baž- 
nyčių, nei laukų 'ar" vynuogynų; nei gyvulių ar: namų, ar 
kurios. kitos nuosavybės, kur galėtų galvą priglausti. Jie 
nenešioja.ikailių ar drobių, paltų ar švarkų, ar kurių kitų 
drabužių,- bet tiktai vilnonius:apsiaustus su -gaubtuvais. 
Jei kas nors-pakviečia juos užkąsti, jie valgo ar geria, kas 
jiems padedama. Gavę: išmaldos, jie nepasilieka nieko 
ateinančiai dienai“: (Joergensen '243). Vis dėlto net“ ir 
tokiame neturteė šv. Pranciškui atrodė, kad: tiek jis pats, 
tiek jo Ibroliai dar: nėra -pakankami vargšai, nes tekdavo 
kartas nuo karto sutikti elgetų, labiau apiplyšusių ir su“ 
vargusių negu jie. O šventasis "trokštė troško, kad ne- 
turto atžvilgiu jie būtų .nepralenkiami; tikri vargo riteriai. 
Tokiu atveju šv. Pranciškus sakydavo. savo broliams: 
„Mes turėtume gėdytis, nes norime vadintis: vargšais ir 
visame pasaulyje esame garsūs savo neturtu. O štai čia 
regime tokį, kuris yra „neturtingesnis už mus, ir vis dėlto 
niekas jo dėl to negiria“ (Joergensen 376). - 

Nenuostabu todėl, kad bažnytinė vadovybė kurį laiką 
mėgino prikalbėti šv. Pranciškų leisti broliams' bent tiek 
turėti, kad šie galėtų. iš savo nuosavybės pragyvėnti: Ta- 
čiau šventasis čia buvo-'nepatenkiamas. Asyžiaus vysku- 
pui, kuris įam perdavė šiuos Bažnyčios pageidavimus, jis 
atsakė: „Jeigu mes turėsime nuosavybės, mums reikės tu- 
rėti ir ginklų jai saugoti bei ginti, 6 iš to kils tik vaidų bei 
kovų ir nukentės Dievo bei artimo meilė. Todėl mes ir 
nenorime niėko pasaulyje turėti“ (Tres socii 63). Išlai- 
kyti neturtą savo sukurtoje bendruomenėje buvo pats svar- 
biausias šv. Pranciškaus riipestis: Jis gerai žinojo, kad 


73 


duonos gundymas yra labai galingas ir kad jam pasiduo- 
da ne tik atskiri asmenys, bet ir bendruomenės, ir ištisos 
šalys. Dievui atsidėję ir tik Juo gyvenę žmonės yra įgun- 
dytojo ypatingai puolami, kaip ir -kitados Kristus dyku- 
moje. Pakanka čia tik menko neapdairumo ar menkos 
nuolaidos, kad duonos vilionė įsibrautų pro prasivėrusį 
plyšelį ir apvaldytų visą gyvenimą, Galimybė religinį vei- 
kimą paversti lobių šaltiniu yra tokia plati, jog iš tikro 
teikia stipriai budėti, kad Žmogus ja nepasinaudotų silp- 
numo ar reikalo valandą. Vienas viduramžių vienuolis 
skundėsi: „Religija teikė mums turtų, o turtai žudė: reli- 
gija“. Šv. Pranciškus žinojo šį religijos teikiamų turtų 
pavojingumą, todėl norėjo nuo jo apsaugoti savo bro- 
lius. Kiekviena tad proga — ar tai atskiruose pokalbiuo- 
se, ar Sekminių sueigų metu — jis „primindavo jiems ne- 
turtą kaip Evangelijos vykdymo būdą ir jokiu atveju ne- 
leido. nei savai bendruomenei, nei klarisių vienuolijai, ku- 
rios steigėjas ir dvasinis: tėvas jis buvo, nukrypti nuo-šių 
reikalavimų. Kai sykį jo padėjėjas Pietro dei Cattani pa- 
siūlė, esą naujokai turėtų ne viską atiduoti vargšams, bet 
dalį savo turto perleisti vienuolynui, kad iš jos būtų mai- 
tinami, šv. Pranciškus atsakė: „Jokiu būdu! Tai yra už- 
drausta mūsų regulos!“ Tada nusiminęs brolis pridūrė: 
„Bet aš neturiu kuo jų valgydinti!“— Į tai šv. Pranciškus 
atšovė: „Paimk altoriaus papuošalus ir parduok! Geriau 
yra turėti pliką altorių ir laikytis Evangelijos, negu turėti 
papuoštą altorių ir laužyti Evangeliją“ (Joergensen 378). 
Evangelijos laikymasis reiškėsi šv, Pranciškui neturto pa- 
vidalu. Todėl čia jis nenusileido nė per plauką, nes jau- 
tė, kad neturto išdavimas greitai virs ir Evangelijos iš- 
davimų. š 3 , 

Vis dėlto žmonės aukojo šv. Pranciškaus broliams kar- 
tais net gana gausiai. Viduramžiai iš tikro buvo didžios 
išmaldos laikas, kai žmonių širdyje buvo dar gyva šv. 
Jono Chrizostomo. mintis, kad jokia dorybė negalinti su- 
silyginti su išmalda: „Kilni. yra mergystė ir kilnus pas- 
ninkas bei kitos dorybės, bet- vis dėlto žemiesnės už iš- 
maldą“ ?; Jie taip pat ryškai prisiminė ir pranašo Danie- 
liaus žodžius karaliui Nabuchodonosarui: „Paklausyk mano 
patarimo, karaliau, ir išmalda išsipirk iš savo nuodėmių“ 
(Dan 4, 24). Viduramžiai norėjo išsipirkti, nes nuodėmių 
apsčiai turėjo, kaip ir kiekvienas kitas žemiškosios isto- 
rijos metas. Todėl jie davė gausiai išmaldos. Visas s0- 
cialinis klausimas viduramžiais buvo sprendžiamas kari- 

tatyviniu būdu. Artimo meilė be išmaldos anuo metu buvo 
nesuprantama. Priimti vargšą į namus reiškė garbę. 
„Hospes sicut Christus accipiatur“— svečias tebūnie pri- 
imamas kaip Kristus. Šis posakis yra gražiausia viduram- 
žių dvasios išraiška. Galėjo svečias būti turtingas ar 
elgeta — jis buvo sodinamas prie bendro stalo ir valgydi- 
namas. Mes- žinome daug pavyzdžių, kai nelurtėliai 
velgydavo kartu su vyskupais, kunigaikščiais, didikais. 
Didžiojo Ketvirtadienio kojų plovimo apeigos, kuriose 
dalyvauja dvylika elgetų, yra prasminga liturginė liekana 
iš anų gražių laikų. į d 

Todėl, kai pasirodė pirmieji pranciškonai, pasivadinę 
elgetaujančiais broliais, žmonės jiems mielai davė išmal- 
dos,:nes juosė .regėjo naują progą pasirinkti turto dan- 
guje. Kartais: tad pranciškonų bendruomenėje susirink- 
davo tam tikras kiekis žemiškųjų gėrybių. Tačiau šv. 
Pranciškus nieko neleido pasilaikyti: visa, kas atlikdavo 
nuo tos dienos reikalų, turėjo būti, prieš saulei nusilei- 
džiant, išdalyta vargšams. Rytojaus: diena turėjo prasi- 
dėti iš naujo. -:Ji turėjo būti ne senosios tęsinys, bet nau- 
ja Viešpaties dovana. Dieviškoji Apvaizda turėjo ją taip 
lygiai. globoti kaip ir praėjusiąją. Pirmykštis šv. Pran- 
ciškaus išlaidumas, kai jis švaistė. pinigus be aiškaus 
reikalo, virto dabar visos bendruomenės dosnumu, susi- 
telkusiu aplinkui artimą. Vargstančio žmogaus šelpimas 
buvo tasai didysis tikslas, kuriam šv.. Pranciškus skyrė 
visa, ką tik jis pats ar jo broliai darbu bei elgetavimu 
gaudavo. Vargšas juk yra ryškiausias Kristaus atvaizdas. 
Jį atstumti reiškia atstumti patį Kristų. Todėl šv. Pran- 
ciškus niekad neišleisdavo vargšo nesušelpto. Prašančia- 
jam „dėl Dievo meilės“ jis atiduodavo, kaip minėta, net 
paskutinius savo drabužius, Caritas pareiga šventajam 
buvo aukštesnė net už religinį kultą. Kai sykį į Porciun- 
kulę atėjo moteris ir skundėsi neturinti ko valgyti, šv. 
Pranciškus paėmė ir atidavė jai Naująjį Testamentą, bro- 
lių naudojamą pamaldoms, kad parsiduotų ir nusipirktų 
„maisto. : - 

Čia pasikartojo tas pat, kas ir pirmaisiais Krikščio- 
nybės amžiais šv. Ambraziejaus asmenyje. Kartą patyręs, 
kad būrys žmonių yra paimti nelaisvėn, kuriuos galima 
išpirkti, o neturėdamas nei pinigų, nei kitokio turto, šis 
šventasis ilgai nesvyruodamas paėmė bažnytinius indus, 
juos sulaužė, pardavė ir už gautą sumą išpirko belais- 
vius. O kai arijonai jį už tai kaltino, jis atsakė: „Bažny- 

čia turi aukso ne tam, kad jį laikytų, bet kad padėtų ir 
gelbėtų, atsiradus reikalui; Argi nepasiklaus Viešpats: ko- 
dėl leidai, kad tiek daug mirtų badu? Juk turėjai aukso 
ir būtum galėjęs duoti išmaldos. Kodėl tiek daug belais- 
vių buvo nuvestų į rinką ir, niekam jų -neišpirkus, buvo 
priešo užmušti? Geriau būtų buvę; jei -būtum saugojęs 
gyvus indus, o ne metalinius“ !9, Tą patį pakartojo ir šv. 
Pranciškus, patyręs brolių nuostabą, kad jie netekę vie- 
nintelio jų turimo Naujojo Testamento egzemplioriaus: 
„Aš manau, kad Viešpačiui geriau patinka, jei mes pa- 
dėjome mūsų motinai !', negu kad būtume“ pasilaikę:kny- 
są, o ją išleidę nesušelptą“ (Joergensen 378). Aukso in- 
dai, papuošalai, knygos yra skirti Kristui, esančiam duo- 
nos pavidalu mūsų altoriuosė. Jie išreiškia mūsų meilę 
Įsikūnijusiam Dievui, mus atpirkusiam savo mirtimi bei 
prisikėlimu ir pasilikusiam' tarp mūsų neregimu, eucha- 
ristiniu-būdu. Tačiau juk Kristus gyvena ir mažiausiame 
mūsų brolyje. Mylėti tad šį brolį ir jam gera daryti reiš- 
kia mylėti tą patį Kristų ir jį garbinti anais gerais dar- 
bais. Tai yra Jis pats nurodęs, kalbėdamas apie pasku- 
tiniojo teismo ištarmes: „Kiek kartų jūs tai padarėte -(pa- 
ve!gydinote, aprengėte, pagirdėte, aplankėte.-— Mc.) vie- 
nam iš šių mažiausiųjų brolių, man padarėte“ (Mi 25, 
40). Ir priešingai: „Kiek kartų tai mepadarėte vienam iš 
šių mažiausiųjų, nė man nepadarėte“ (25, 45). Kristaus 
meilė yra vykdoma artimo meile. | “ 

Tačiau painiame mūsų žemės gyvenime pasitaiko at- 
vejų, kai Kristus EĖucharistijoje užleidžia pirmenybę 
Kristui mažiausiame mūsų brolyje, kai tai, ką. mes iš 
medžiaginių gėrybių skiriame Jo garbei, turime: atiduoti 
vargšui. Šventiesiems —-Ambraziejui, Laurencijui,. Pran- 
ciškui — šis krikščioniškosios egzistencijos dėsnis buvo 
savaime aiškus, ir jie nė kiek nedvejojo Kristaus -garbei 
skirtus daiktus parduoti ir gautais pinigais gelbėti arti- 
mą. -Mūsasis amžius yra pasidaręs mažiausiajam broliui 
nejautrus. Eucharistinis Kristus jam -atrodo :stovįs neap- 
sakomai aukščiau už Kristų, gyvenantį šiame brolyje. To- 
dėl. dabartiniai krikščionys, kaip ir Ambraziejaus laikų 
arijonai, mano, esą paversti Kristaus garbei ar Jo atstovų 


„naudai -skirtas. gėrybes artimo. šalpa reikštų jas išniekin- 
„ti. Vis dėlto šitas jų nusistatymas esmėje yra ne kas kita, 
„kaip pakartojimas fariziejų ppriekaišto Kristui, kam Jo mo- 
-kiniai skynęsi per šabą varpų (plg. Mt /2,.2) arba kam 
-Zis pats:gydęs pėr šabą (plg. M: 12; 10), mat šie veiks- 

mai laužę šventės įsakymą. Bet .kaip ano meto fariziejai 
pamiršo, kad „Žmogaus Sūnus yra ir šabo Viešpats“ 
(Mt 12, 8), taip lygiai mūsų amžius pamiršta, kad žmo- 
gaus Sūnus yra .Jam skirtų gėrybių savininkas, o mės 
esame tiktai jų-užvaizdos. Tad argi Jis norėtų,-kad mes 
laikytume pustuščius rūmus, statytume Jam dideles šven- 
toves, puoštume auksu ir šilkais Jo altorius,. tuo tarpu 
mažiausiuosius mūsų brolius, kuriuose.yra Jis pats, ap- 
gyvendintume drėgnuose barakuose ir bunkeriuose, mai- 
tintume juos juoda. duona..ir nedažyta. sriuba, leistume jų 
vaikams ibėgioti .apiplyšusiems ir apšašusiems? Ne, Jis 
tikrai to nenorėtų! Eucharistinis Kristus, prisiėmęs. pa- 
prastutį duonos pavidalą, pasiliko toks pat Neturtėlis, koks 
ir buvo įgimdamas Betliejaus tvartelyje. Vargiai tad mūsų 
amžius įspėja Jo mintį, apsupdamas Jį ištekliais, o Ieisda- 
mas artimui kęsti skurdą: Eucharistinis Kristus taip pat 
ncri dalintis isloriniu žmogaus likimu, kaip juo yra da- 
linesis, veikdamas Palėstinos žemėje. Todėl šv. Pranciš- 
kus, atiduodąs moteriai Naująjį Testamentą arba liepiąs 
broliui Pietro dei Cattani'ui parduoti altoriaus: papuoša- 
lus, stovi prie Jo žymiai afčiai negu: mūsasis amžius, pa- 
miršęs išmaldą, o pasilaikęs viduramžių .norą kildinti tur- 
tą iš religinio veikimo.: Jeigu- Asyžiaus Neturtėlis gėdijosi 
sutikęs vargingesnį už save, tai kaip turi gėdytis mūsų 
amžiaus krikščionys akivaizdoje dabar siaučiančio visuo- 
tinio skurdo! Šv. Pranciškus „stovi prieš dabarties žmogų 
kaip nūolatinis, tačiau. skaudus. priminimas, kad artimą 
reikia mylėti „ne liežuviu, bet. darbu ir tiesa“ (1 Jn 3, 18). 

Ištikimybę neturtui šv. Pranciškus išlaikė ne tik savo 
gyvenime, bet ir mirtyje. Jausdamas besiartinančią pas- 
kutinę valandą, jis paprašė nurengiamas nuogas ir pagul- 
domas ant visiškai plikos žemės. Čia jis priėmė iš gvardi- 
jono rankų paskutinę  išmaldą — abitą;. kuriame turėjo 
mirti ir-būti palaidotas. Tačiau ši išmalda buvo skirta jau 
nebe gyvenimui: Kaip kadaise, pasiryžęs sekti didžiuoju 
Karaliumi, šventasis atidavė savo tėvui viską ligi paskuti- 
nio siūlo, taip dabar, to paties Karaliaus. šaukiamas pas 
save, jis grąžino: pasauliui viską ir ruošėsi eiti pas Vieš- 
patį savo Dievą toks pat plikas;.koks ir buvo išėjęs iš ku- 
riančiųjų Jo rankų: Neturtu žemiškąjį savo kelią pradėjęs, 
netuttu jis jį ir baigė. * L SA 

Vis dėlto šv. -Pranciškus turto neniekino ir jo blogiu 
nelaikė, kaip senovės. manichėjai ar viduramžių katarai. 
Savo broliams jis draudė blogai kalbėti -apie tuos, kurie 

gražiai dėvėjo ir gerai gyveno. Net į regulą jis įrašė, kad 
nevalia teisti žmonių, nešiojančių minkštus ar spalvingus 
drabužius, valgančių rinktinius valgius ir geriančių bran- 
gius gėrimus. Visi šie dalykai esą geri, nes visi jie esą 
Viešpaties dovanos žmonijai. O kad žmonės nemoką dažnai 
jomis naudotis ir dėl to. nusidedą, tai Dievo malonė esanti 
"didžiai galinga: ji galinti ir šiuos žmones pašaukti į tiesos 
bei meilės kelią. „Ne' turtas yra blogas, bet blogas' yra 
šykštumas, blogas godumas“,— šis šv; Jono - Chrizostomo 
posakis kaip tik buvo šv. Pranciškaus giliai pajaustas ir jo 
bendruomenės reguloje išreikštas. Šv. Pranciškus turto 
neneigė, bet tiktai jo vengė. Čia pasikartojo.tas pat, kas 
buvo ir jo santykiuose su kūnu. Vadindamas kūną bro- 
liu, jis vis dėlto laikė jį labai griežtoje priežiūroje. Lai- 
kydamas turtą geru, jis vis dėlto pasiryžo verčiau nieko 
neturėti: Ši lygiagretė savaime pažadina spėjimą, ar kar- 
tais turto būsenoje neslypi ta pati priešginybė, kurią ra- 
dome kūno būsenoje; ar turto vaidmuo krikščioniškojoje 
egzistencijoje nėra kartais valdomas anos keistos dia- 
lektikos, kuri turtą, kaip ir kūną, padaro, iš vienos pusės, 
atrama mūsų dvasios veikimui, iš kitos gundyMa bei 
pavojumi tai pačiai dvasiai:: 

+ Sv. Pranciškaus nusistatymas turto atžvilgiu yra nuo- 
stabus dar ir dėl to, kad jis, taip nuoširdžiai mylėdamas 
gamtą, bėgo nuo tos pačios gamtos, virtusios žmogaus 
nuosavybe. Turtas juk irgi yra gamta. Argi ne toks pat 
gyvulys yra laukuose ir mūsų tvartuose? Ar ne tokia pat 
yra papūga Brazilijos miškuose -ir+ paukščių pirklio nar- 
velyje? Ar ne toks pat yra javas ošiančiose varpose ir klė- 
ties aruoduose? Ar ne toks pat akmuo yra Alvernos kalnę 
ir Asyžiaus namų pamatuose? Kas tad įvyksta, kai laūki- 
nės gamtos dalis — gyvulys, augmuo,: mineralas — esti 
paimama žmogaus žinion. ir paverčiama jo turtu? Argi 
laukinė gamta jau būtų šventa ir dieviška, o kultūrinama 
virstų šėtono pinklėmis? Argi čia pasitvirtintų Rousseau 
mintis, kad visa yra gera, kas išeina iš Kūrėjo.rankų, ir 
visa genda žmogaus rankose? Argi žemėn nutremtasis. 
piktasis angelas iš tikro būtų apsigyvenęs žmogaus dar- 
buose, paversdamas juos „išjuokomis ir baidyklėmis“, kaip 
kultūrinius kūrinius vadino tas pats Rousseau? — Atsakyti 
į šiuos klausimus reiškia rasti turto vietą Žžmiogiškajame 
buvime ir tuo pačiu suprasti šv. Pranciškaus nusistatymą 
jo atžvilgiu; nusistatymą ne neigiamą, bet tiktai vengia- 
mą, tiktai pilną budėjimo ir maldos. 

4, Mes nė kiek nesistebime, kad Kolumbas, išlipęs į 
vieną iš Karibų jūros salų, įsmeigė jon Ispanijos vėliavą 
ir ją paskelbė šio krašto karaliaus nuosavybe. Sala juk 
nepriklausė niekam, todėl teko tam, kas pirmas ją užėmė. 
Sociologijoje šitoks nuosavybės įsigijimo pagrindas arba 
titulas yra vadinamas palikto arba niekam nepriklausan- 
čio daikto pasiėmimu: occupatio rei derelictae seu rei nul- 
lius. Tiesa, žmonių giminei žemėje plintant ir bendruome- 
niniams ryšiams stiprėjant, vis rečiau pasitaiko daiktų, 
kurie niekam nepriklausytų: Kultūringuose kraštuose pa- 
siėmimas yra beveik nebeįmanomas, nes čia niekam ne- 
priklausančių arba paliktų daiktų savininke yra pasiskel- 
busi valstybė. Tačiau pirmykščiais amžiais pasisavinimas 
buvo kasdieninis dalykas. Žmogus, atėjęs į negyvenamą 
šalį, tarė, kad ši šalis yra jo, ir ji buvo jo. Pasigavęs ar 
nusidobęs. laukinį žvėrį, jis sakė, kad šis žvėris yra jo, 
ir jis buvo jo. Prisirinkęs miške uogų ar grybų, jis manė, 
kad jie priklauso jam, ir jie iš tikro priklausė jam. Pa- 
sisavinimo titulas senaisiais žemės amžiais buvo įpats pir- 
maeilis. Šiandien jis, kaip sakyta, daug kur yra išblėsęs, 
bet nepaneigtas. „Tikrai niekam nedaroma skriaudos,— 
sako pop. Pijus XI,— nors ikai kas.ir kitaip mano, jei nie- 
kam nepriklausąs. daiktas yra. paimamas“ !2. Juk jeigu 
daiktas niekam nepriklauso, kodėl jis negalėtų būti pa- 
sisavintas? Kodėl žmogus negalėtų pareikšti, kad nuo šiol 
jis bus jo nuosavybė? — Tačiau ką reiškia šitoks pasisavi- 
nimas? Kokiu pagrindu.niekam-nepriklausąs daiktas virš- 
ta mano daiktu? Iš'kur manoji valia semia „galios gamtos 
dali paversti savu turtu? Ė o ' 

Pasisavinimo titulas, sakoma, remiasi tuo, kad daik- 
tas - niekam nepriklauso. Jis savininko arba iš viso ne- 
turi, kaip laukinė gamta, afba pirmykštis jo savininkas jį 
yra palikęs be noro kada nors jį pasiimti ir tuo būdu jį 
grąžinęs atgal į laukinę būseną, iš kurios' jis kadaise buvo 
paimtas. Abiem. atvejais daiktas nepriklauso „niekam, to- 
dėl gali būti pasisavintas pirmojo, kuris pasakys, kad jis 
„yra mano“. Vis dėlto žodelis „niekam“ yra stipriai ap- 
gaulingas. Čia jis turi tik grynai juridinę, bet ne mo- 

ralinę ar ontologinę prasmę. Čia jis- tik »reiškia, kad 
daiktas nepriklauso jokiam žmogui: nei asmeniui, nei ben- 
druomenei .paskirstomojo teisingumo atžvilgiu. Kitaip“ sa- 
kant, nė vienas konkretus asmuo ir nė viena konkreti ben- 
druomenė nėra pareiškusi. Žeisių į šį daiktą, todėl juri- 
diniu požiūriu jis. yra laisvas ir laukia savininko. Bet tai 

dar anaiptol nereiškia, kad. šitoks daiktas iš viso jokio 
savininko neturėtų ir absoliučiai niekam nepriklausytų. 
Krikščionybės šviesoje pasaulis nėra niekieno daiktas. Že- 
mė yra Viešpaties: „Domini-est terra et guae replent eam“ 
(Ps 23, I). Dievas yra jos savininkas ir valdovas, nes 
„Jis ją įkūrė ant jūrių ir įtvirtino ant upių“ (23, 2). Pa- 
-saulis priklauso Viešpačiui todėl; kad Jis yra jo Kūrėjas. 
Tačiau tiesioginių. būdu Dievas žemės -netvarko. Kaip 
jau sakyta, Jis yra pavedęs ją žmogui, sukurtam. .pagal 
savo paveikslą bei panašumą. Žmogus yra gavęs iš Die- 
vo žemę kaip savo buvimo erdvę ir savo veiklos lauką 
bei objektą. Žmonių tad giminė yra: tiesioginė žemės sa- 
vininkė. Jai yra patikėtas pasaulis su :visomis jo- dalimis 
ir šalimis. Tačiau -žmonija reiškiasi atskirais asmenimis, 
todėl ir šis bendras Viešpaties pavedimas esti kasdienia- 
me gyvenime suskaldomas. Pats Dievas žemės nepaskirstė. 
Jis ją pavedė žmonijai jos '*visumoje: visa žemė priklauso 
visai žmonijai. Tai yra sena Krikščionybės mintis, labai 
aiškiai ir-pabrėžiamai išreikšia Bažnyčios Tėvų, kaip šv. 
Kirilo Aleksandriečio, šv. Bazilijaus Didžiojo, šv. Jono 
Chrizostomo, šv. Ambraziejaus, ir pakartota .pastarųjų po- 
piežių Leono XIII ir Pijaus XI. Pasiskirstyti pasaulį „Die- 
vas yra palikęs patiems žmonėms bei tautų nuostatams“ B. 
„Pasisavinimas kaip tik' ir yra šio pasiskirstymo kon- 
kretus aktas. Tardamas, kad šis ar: anas daiktas priklauso 
jam, žmogus įvykdo Viešpaties pavedimą apvaldyti žemę. 
-Tačiau tai padaryti jis yra pajėgus nė todėl, kad žemė iš 
esmės niekam nepriklausytų, bet kaip tik todėl, kad ji 
priklauso žmonijai ir kad jis kaip. žmonijos narys yra sy- 
Kiu dalyvis anoje paties Dievo suteiktoje jai nuosavybėje. 
Pasisavinimu jis tiktai atsiima savo dalį. Daikią pasisa- 
"vinti žmogus gali tik todėl, kad Jis Kūrėjo iš tikro jam 
"yra atiduotas. Sakydamas „tai yra mano“, žmogus kon- 
krečiai įvykdo ' Viėšpatiės atidavimą ir tuo būdu plečia 
savo valdoviškumą pasaulyje. Daiktas, ligi tol buvęs tiktai 
Dievo: nuosavybė, dabar pereina konkrečion. žmogaus Ži- 
nion, įsijungia į jo tarnybą, virsta į6 gėrybe“ir apreiškia 
jo viršenybę gamtai. Nuosavybė, kilusi iš pasisavinimo, 
yra žmogaus — valdovo ženklas. į 
"Dar glaudesnių ryšių su žmogumi turi nuosavybė, ki- 
lusi iš darbo. Dievas pavedė žmogui pasaulį ne kaip jau 
uždirbtą palikimą, bet kaip Evangelijos talentą (plg. Mi 
25, 14—30), vadinasi, kaip uždūvinį, kurį žmogus turi sa- 
/va kūryba įvykdyti ir tuo būdu paversti žemę iš tikro sava, 

kaip. ji yra sava ir Viešpačiui — taip pat per kūrybą. Jei- 
gu žemė yra Dievo todėl, kad Jis ją sukūrė, tai daiktas 
yra žmogaus todėl; kad šis jį pagamino. Zmogiškoji nuo- 
savybė yra, be abejo, tik dieviškosios atšvaita:. Tačiau 
pagrindas joms abiem yra tas pat, būtent daikto sukū- 
rimas arba jo pagaminimas.: Kiek žmogus yra daikto au- 
torius, tiek šis daiktas yra jo. Ir tai yra absoliuti nuo- 
savybė, kurios niekas negali paneigti. Jeigu pasisavinimą 
galima aprėžti ir jeigu jis šiandien kultūringuose kraš- 
tuose yra tik retas dalykas, tai pagamintas daiktas visur 
ir visados yra to, kuris jį pagamino... Galima atimti arba 
aprėžti teisę šiuo . daiktu naudotis, bet negalima pada- 
ryti, kad jis nebūių padaras jo autoriaus. Taip yra dėl to, 
kad daikto pagaminimas yra gamtos dalies perkeitimas pa- 
gal žmogaus idėją. Gamta „duoda mums medžiagos, o 
mes savo veikimu įvykdome šioje medžiagoje savo norus, 
išreiškiame savo jausmus, įdedame jon savo idėjas. Zmo- 
giškąjį pradą neša ne tik mokslininko ar menininko kū- 
riniai, bet ir amatininko, ir ūkininko, ir darbininko gami- 
niai. Kiekvienas žmogiškasis veikimas, net ir pats papras- 
čiausias, jeigu tik jis neša vaisių, yra tam tikros idėjos 
įkūnijimas gamtinėje medžiagoje. Būdama žmogiškoji, ši 
idėja slepia savyje tam tikru būdu žmogaus asmenį ir jį 
daikte“ išreiškia. „Iš kiekvieno žmogaus padaro prabyla - 
“jo kūrėjas, kaip -iš. gamtos „prabyla Dievas. Be abejo, 
daiktas niekad nevirsta ir negali virsti asmeniu. Tačiau jis 
virsta asmens ženklu.-Jis įgyja jo bruožų, jo dvasios, jo 
būdo. Todėl daikto pagaminimas yra jo įasmeninimas. As- 
muo apsigyvena savo gaminyje idėjos pavidalu, įtraukia 
jj) į žmogiškojo buvimo sritis ir tuo būdu jį (padaro savu. 
Mūsų pagamintas daiktas yra mūsų, nes jis neša mus 
pačius. 

Šiuo atžvilgiu niiosavybė, kilusi iš.dūrbo, yrū žmogaus 
asmeniškumo išplėtimas - pasaulyje. Kaip pasisavinimu 
žmogus paskirsto žemę ir apreiškia savo valdoviškumą, 
taip savo darbu jis įtraukia daiktą į savą buvimą ir pėr 
jį išplečia savo asmeniškumą. Daikta pasisavindamas, 
Žmogus žemę apvaldo; daiktą pagamindamas, jis ją sau 
palenkia. "Abi pirmykštės, Viešpaties nurodytos. žmogui 
pareigos — ,„palenkite žemę ir ją apvaldykite — subjicite 
terram et dominamini“ (Pr /, 28) — kaip tik įvyksta nuo- 
savybėje. Šiai kodėl Bažnyčia visais laikais gynė ir te- 
begina žmogaus teisę turėti šį tą sava, gindama tuo būdu 
ne kapitalizmą, kaip dažnas nesusipratėlis jai prikaišioja, 

bet aną pirmykštį Viešpaties paskyrimą ir kartu žmogaus 
asmens kilnumą bei jo laisvę. „Zmogaus asmenybės kilnu- 
mas,— sako pop. Pijus XII,— reikalauja teisės asmeniškai 
naudotis žemės gėrybėmis kaip normaliu ir prigimtu gy- 
venimo pagrindu“ 4.. Paneigti nuosavybę reiškia paneig- 
ti žmogaus: valdoviškumą pasaulyje ir jo asmeniškumą 
savyje. Tai reiškia nustumti žmogų į gryną kolektyvinę 
būseną, kokią turį skruzdės ar bitės, be asmeninio sava- 
rankiškumo ir be asmeninės valios. Be abejo, žmogus yra 
bendruomenės narys ir turi paisyti jos reikalų. Tačiau jis 
yra visų pirma asmuo, vadinasi, nelygstama vertybė, 
aukštesnė už bet kokią bendruomenę. Todėl nors gyve- 
nimas bendruomenėje konkrečius asmens reikalus ir aprė- 
žia, tačiau paneigti jų jis negali. Bendruomenė negali 
atimti asmeniui teisių į daiktą, nes tai reikštų atimti įam 
teisę į pasaulį, kurį jam pats Viešpats yra pavedęs. Štai 
kodėl nuosavybės neigimas vyrauja kaip tik tose pasau- 
Tėžiūrose, kurios asmenį laiko arba tiktai gamtos dalimi 
(natūralizmas), arba tiktai bendruomenės nariu (kolek- 
tyvizmas). Tačiau kas pripažįsta, kad žmogus yra asmuo 
(personalizmas), nešąs savimi aukštesnį pradą negu gam- 
ta ir bendruomenė, tas savaime turi pripažinti ir nuosa- 
vybės teisę, kaip šios viršenybės ženklą ir regimą jos ap- 
: raišką. Todėl Bažnyčia, skelbdama žmogaus asmeniškumą 
savyje ir jo valdoviškumą pasaulyje, *uo pačiu skelbia ir 
nuosavybės teisę, kylančią iš pačios prigimties 5. Ji rei- 
kalauja, kad asmuo daiktais galėtų ne tik naudotis, bet 
ir jų lurėli. Nuosavybė Bažnyčiai visų pirma yra dvasinė 
žmogaus, teisė. 

Šia prasme žmogaus turimi daiktai giliai įsirėžia į že- 
miškąjį jo buvimą ir jame vaidina didžiai prasmingą vaid- 
menį. Kaip kūno padedama dvasia eina į gamtą, taip 
nuosavybės padedama ji gamtoje pasilieka. Juk kas gi yra 
visa mūsų technika ir visas mūsų ūkis, jeigu ne įdvasinta 
gamta? Tai gamta, iškelta iš laukinės savo būsenos ir 
jimta į kultūrinę, vadinasi, į žmogiškąją būseną. Tai nau- 
jas daiktų pasaulis, kuriame vyrauja nebe tiktai akli me- 
džiagos ir gyvybės dėsniai, dažnai plėšrūs ir žiaurūs, bet 
jau ir žmogaus reikalai, kilę iš dvasios ir dvasiai tarnau- 
ią. Kalbėdami apie šv. Pranciškaus darbą, sakėme, kad 
giliausia esme jis yra atperkamasis veiksmas, kuriuo gam- 
ta yra vaduojama iš jos pavergimo blogiui. Nuosekliai tad 
iš darbo kilę daiktai yra šio vadavimo vaisiai. Tai yra sa- 
votiškai išganyti „daiktai, išvaduoti iš „sugedimo vergi- 

jos“, iš „pavergimo tuštybei“, iš nutremtojo angelo val- 
džios. Jie gyvena žmogaus buvimo srityje, tarnauja jo 
būtybei, neša bei reiškia jo asmenį. Krikščioniškuoju tad 
požiūriu svarstant, ekonominė kultūra yra būsimos naujo- 
sios žemės šauklė; žemės, kurioje bus viskas atnaujinta, 
perkeista, išskaistinta (plg. / Pt 3, 13). Darbas ir ap- 
skritai visa žmogiškoji kūryba pradeda šį perkeitimą bei 
išskaistinimą, nes Viešpats yra pašaukęs žmogų būti ne 
tik žemės sargu, bet ir jos įdirbėju, vadinasi, jos keitėju 
bei vaduotoju..: Be abejo, darbas pats vienas pasaulio es- 
mės neatnaujina. Galutinis žemės išvadavimas yra die- 
viškojį malonė, turinti apsireikšti laikų pabaigoje ir sa- 
vimi istoriją užsklęsti. Tačiau darbas deda šiai malonei 
prigimtąjį pagrindą ir rengia salygas jai apsireikšti, nes 
Dievas ne tik žmogaus, bet ir pasaulio neišganys be 
žmogaus. Iš darbo tad kilę gaminiai, kurie sudaro mūsų 
turtą, kaip tik ir yra šis prigimtasis pagrindas būsimam 
visuotiniam perkeitimui. Jie yra išraiška,. kad žmogus 
savo esmėje nėra skirtas būti gamtos persekiojamas, bet 
kad jis yra pašauktas gyventi joje kaip karalius, turė- 
damas šiltų drabužių, jaukią buveinę, sotaus valgio, pa- 
togių susisiekimo priemonių. Turtas, apsupąs žmogų, yra 
gamtos dovana jos valdovui ir gelbėtojui, nes gamta, 
įtraukta į žmogiškąjį buvimą, iš tikro yra išgelbėta gam- 
ta, kaip žmogus, įimtas į dieviškosios malonės sritį, yra 
išganytas žmogus. Šia prasme turtas yra išraiška Vieš- 
paliSs (pažadėto žemės paveldėjimo (plg. Mi 5, 4; Apr 21. 
. 5. O vis dėlto „palaiminti:beturčiai dvasioje“ (Mt 6, 
3). Vis dėlto „jei nori būti tobulas, eik, .parduok, ką turi, 
ir duok vargšams“ (Mt 19, 2/), nes „turtingam nepigu 
jeiti.į dangaus Karalystę“ (/9, 25); taip nepigu, jog net 
„lengviau yra kupranugariui išlįsti pro adatos ausį“ (19, 
24). Kai kurie Šventraščio tyrinėtojai aiškina, esą posa- 
kis „adatos .ausis“ arba „adatos skylutė“ reiškiąs ne siu- 
vamąją adatą, bet vienus Jeruzalės sienose. buvusius siau- 
rus ir žemus vartus, pro kuriuos kupranugariai galėję 
išlįsti tiktai klupsčiomis. Tuo būdu, pasak jų, Kristus ne- 
paneigęs galimybės būti turtingam ir sykiu likti išgany- 
tam, tik nurodęs, kad ši galimybė esanti sunkiai įvykdo- 
ma, sunkiau negu kupranugariui keliaklupsčiom prasi- 
sprausti pro „adatos ausį“. Tačiau apaštalų atoveika, iš- 
girdus minėtus Jėzaus žodžius, verčia mus „adatos sky- 
lutę“ suprasti /iesiogine prasme. „Tai išgirdę, mokiniai 

labai stebėjosi ir sakė: Tai kas gi gali būti išganylas?“ 
(19, 25). Sios nuostabos prasmė yra labai aiški: apaštalai 
Kristaus posūkį suprato kaip negalimybę. Kupranugarių, 
lendančių pro „adatos ausį“ Jeruzalės sienose, jie būvo, 
be abejo, matę, todėl stebėtis turtuolio palyginimu su šiais 
sunkiai pro žemus vartus besispraudžiančiais gyvulėliais 
vargiai buvo galima. Daugių daugiausia Kristaus mokiniai 
igalėjo susimąstyti, kad štai ir jų Mokytojas skelbia tą 
patį, ką ir senieji Izraelio pranašai. Juk ir Senasis Testa- 
mentas labai aiškiai peikė turtuolius :ir grasino jiems .Die- 
vo bausmėmis 19. Turto nuodėmės Izraelyje buvo staiomos 
šalia stabnieldybės nuodėmių. Apaštalai. žinojo, kad tur- 
tuoliui sinku mylėti savo artimą net ir taip, kaip to rei- 
kalavo Mozės įstatymas: . „Visiško vargšo ar elgetos te- 
nebūna tarp jūsų“ (/st 15, 4). Jeigu tad jie Kristaus 
žodžiuose būtų. įžiūrėję tiktai jau žinomų šunkenybių 
vaizdingą „pakartojimą, jie nebūtų /abai nustebę ir šią 
savo nuostabą išreiškę neviltiės pilnu posakiu: „Tai kas 
gi gali būti išganytas?“. Tačiau apaštalai įspėjo tikrąją 
Kristaus posakio mintį: lurtas ir dangaus : Karalystė iš- 
skiria vienas kitą. Kaip kupranugariui negalima išlįsti pro 
siuvamosios adatos skylutę, taip lygiai turtuoliui nega- 
lima įeiti į anapusinį gyvenimą. Todėl nebus išganytas 
nė vienas, kuris nėra beturtis dvasioje, nė vienas, kuris 
savo turto neatiduoda vargšui, nė vienas, kuris artimo 
nemyli taip, kaip pats savęs. Tai buvo didelė naujiena, 
kurią apaštalai suvokė iš Kristaus žodžių, todėl nustebo 
ir net nusivylė. Negalimybė kupranugariui išlįsti pro ada- 
tos skylutę yra Evūngelijos simbolis Dievo ir Mamonos 
nesuderinamumui. | a L AT 

Kristus apaštalų nuostabos ir joje įaustos negalimy- 
bės ne tik neišsklaidė, bet ją pats dar patvirtino. Kai Jo 
mokiniai klausė, tai'kas gi gali būti išganytas, Jis atsakė: 
„Žmonėms tai nėgalimas daiktas“ (19, 26). Tai buvo ne 
kas kita, kaip pratęsimas Jo paties žodžių, pasakytų Kal- 
no pamoksle: „Negalite tarnauti Dievui ir Mamonai“ (Mt 
6, 24). Kėlias į dangaus Karalystę eina tiktai per tarnybą 
Dievui. Jeigu tačiau tarnyba Mamonai yra nesuderinama 
su tarnyba Dievui,—-'0 tai yra paties Kristaus teigimas, — 
savaime yra aišku, kad kiekvienas Mamonos tarnas, atsi- 
dėjęs turtui, užsitrenkia duris į anapus. Ir žmogui čia nėra 
jokios kitos išeities. Arba jis renkasi turtą ir atsitraukia 
nuo Dievo, arba renkasi Dievą ir atsitraukia "nuo turto. 
Jokios Dievo ir Mamonos sintezės, jokios tarp jų sutarti- 

nės, jokios santaikos būti negali. Kristaus žodžiai yra 
labai aiškūs ir Jabai griežti. Bet koks jų aiškinimas anų 
dviejų tarnybų sandėrio prasme yra žmogiškoji pastanga 
pridengti Evangelijos spindėjimą. Tiesa, savo atsakymo 
pabaigoje Kristus pridūrė: „Dievui viskas galima“ (19, 
26), tačiau ne ta prasme, tarsi Dievas derintų prieštarau- 
jančius dalykus, bet ta, kad Jis gali padaryti, jog turtuolis 
virstų beturčiu dvasioje ir tuo būdu paliktų tarnybą Ma- 
monai. Ne ką kita turėjo galvoje ir šv. Paulius, patarda- 
mas korintiečiams gyventi taip, tarsi šis gyvenimas netu- 
rėtų vertės. „Broliai, laikas yra trumpas. Tegu tad tie, 
kurie <...> -perka, lyg kad nieko neturėtų, naudo- 
jasi pasauliu, lyg kad juo nesinaudotų“ (! Kor 7, 31). 
"Šio pasaulio išvaizda praeina, todėl prisirišti prie jos, ją 
teigti, joje: pastoviai . įsitaisyti krikščioniui yra nepras- 
'minga. Pasaulis yra nevertas tokio didelio rūpesčio, kurį 
jam žmogus rodo ir tuo būdu atsitraukia nuo Dievo. „Kas 
vedęs, tas rūpinasi pasaulio dalykais“ (! Kor 7, 33). Kas 
turi turto, tas pririša prie jo savo širdį (plg. Mt 6, 21). 
Tačiau kaip pasilikti nevedusiam reikia Viešpaties malo- 
nės, nes „ne visi išmano tą žodį, bet tie, kuriems duota“ 
(Mt 19, 11), taip lygiai tokios malonės reikia ir atsipalai- 
davimui nuo turto. Žmonėms savo pačių valia ir galia tai 
yra negalima, nes daiktai, kaip netrukus. matysime, žmogų 
pririša if pavergia. Turlas luri „tokią pat galingą lrau- 
ką kaip ir priešinga lytis. Šiai traukai pergalėti reikalin- 
ga yra dieviškoji pagalba. Išsivadavimas iš turto vergi- 
jos: yra atpirkimas, todėl galimas tiktai Dievui, ne pačiam 
žmogui. Tačiau kol šio išsivadavimo nėra, kol santykis 
su turtu pasilieka tarnyba Mamonai, tol apie tarnybą 
Dievui negali būti kalbos, o tuo: pačiu: įėjimas dangaus 
Karalystėn darosi negalimas. Nuo turto žmogus turi būti 
taip lygiai Viešpaties išganytas kaip ir nuo nuodėmės, ka- 
dangi turtas kaip kliuvinys dangūus Karalystėn ir yra 
nuodėmės pasėka. Šia prasme Kristus-savo mokiniams ir 
pastebėjo, kad „žmonėms tai negalimas daiktas, o Dievui 
yra viskas galima“ (19, 26). | . : 

Čia tad mums ir atsiskleidžia antroji turto dialektikos 
„pusė. Vienu atžvilgiu turtas, kaip sakėme, yra žmogaus 
valdoviškumo ir'jo asmeniškumo apraiška. Jis yra nuro- 
dymas į perkeistąjį pasaulį, kuriame žmogui bus iš tikro 
gera būti. Kitu tačiau atžvilgiu turtas yra tarnyba. Ma- 
monai, vadinasi, kažkam svetimam, kas nėra nei žmogus, 
nei Dievas; kažkam, -kas stovi visiškai šalia mūsų, kuo 

mes, tiesa, naudojamės, bet kam sykiu ir nusilenkiame. 
Turtas kaip tarnyba apreiškia žmogaus pavergimą, paže- 
minimą, jo valdoviškumo paneigimą, nes čia žemės ka- 
ralius virsta jos.tarnu, Iš kitos pusės, kadangi ši tarnyba 
yra tarnyba daiktui, tai turtas, užuot Žmogaus -asmenį 
pratęsęs į pasaulį, jį sudaiktina ir sustingdo; užuot žmo- 
gaus laisvę praplėtęs, jis ją susiaurina, nes verčia asmenį 
prisiimti daikto būseną. Galop užuot buvęs perkeistosios 
žemės šaukliu ir žadinęs mūsų sieloje visuotinio atbai- 
gimo ilgesį, turtas pririša žmogaus širdį prie šiapusinės 
tikrovės, suklaidina mūsų žvilgį, nukreipdamas jį žemyn, 
ir tuo būdu virsta neperžengiama kliūtimi kelyje į dan- 
gaus Karalystę. Tarnybiniu, daiktiniu ir šiapusiniu savo 
pobūdžiu turtas iškreipia žmogaus buvimą žemėje.— Bet 
kodėl taip įvyksta? Kodėl žmogus, -skirtas pasauliui pa- 
lenkti, pasisavinęs“ ir įdinbęs žemę, ne tik nevirsta jos 
valdovu, bet pasidaro .klusnus jos tarnas? Kodėl jis, užuot 
nešęs išganymą pavergtiems gamtos padarams, pats 
tampa jiems pajungtas? ii sp L, 

Šį klausimą atsako mums Kristus, įšpėdamas mus Kal- 
no pamoksle nekrauti turtų žemėje ir sykiu nurodydamas 
nuostabų šio įspėjimo pagrindą: :„,Nes kur tavo turtas, ten 
ir tavo širdis“ (Mt 6, 21). Turtų nereikia krauti ne tik 
todėl, kad juos „rūdys ir kandys gadina“ arba. kad juos 
„Vagys iškasa ir vagia“, vadinasi, kad jie nyksta ir pra- 
eina, bet visų pirma todėl, kad jie paglemžia mūsų širdį. 
Viskas žemėje praeina: ir filosofija, ir mokslai, ir menai, 
ir net religinės formos. Tačiau apie šiuos dalykus Kris- 
tus nekalba ir mus nuo jų neįspėja. Praeinamumas pats 
savyje dar nepadaro kurio nors dalyko ypatingai pavo- 
jingu mūsų egzistencijai. Atvirkščiai, praeinamumas yra 
amžinumo rodyklė: jis sukelia mumysė pastovumo troš- 
kulį, nes mes niekad nesusitaikome su tuo, kas žlunga. 
Nykstančiame žemės gyvenime įvyksta tai, ko Bažnyčia 
meldžia Kalėdų prefacijoje: „Kad regimai Dievą. (įsikū- 
nijusiame Žodyje.— Mc.) pažinę, būtume patraukti nere- 
gimų dalykų meilės“. . 

Jeigu tad turtai būtų būdingi tik tuo, kad jie nyksta, 
jie atskleistų mums tiktai bendrąjį mūsosios būties po- 
būdį ir nesiskirtų nuo visų kitų šios tikrovės gėrybių — 
gamtinių ir kultūrinių, kurioms kurti žmogų yra pašaukęs 
pats Dievas. Sakydamas, kad turtus gadina rūdys bei kan- 
dys, Kristus įjungė juos į visą žemiškąjį buvimą, kurio 
„Išvaizda praeina“ (1 Kor 7, 31) ir kuriuo todėl nereikia 

ypatingai rūpintis. Pagrindinis. žmogaus egžistencijos rū- 
pestis yra Dievo Karalystė, kurios tad visų pirma ir rei- 
kia ieškoti (plg. Mt 6, 33). Tačiau šiam rūpesčiui, šiai 
geresniajai Marijos daliai (plg. Lk 10, 42) kenkia ne tik 
turtas, bet ir namų apyvoka (pig. Lk 10, 40), ir pastangos 
užsitikrinti pragyvenimą (plg. Mt 6, 25), ir garbės vai- 
kymasis (plg. M: 6, 2—18), ir vedybos (plg. / Kor 7, 33), 
ir giminės (plg. Mt /0, 37), ir galop apskritai visas že- 
miškasis buvimas (plg. Mt /6, 26). Siuo atžvilgiu turtas 
nėra pavojingesnis negu visi kiti pasaulio dalykai. Įspė- 
damas tad mus nekrauti turtų, Kristus turi mintyje ne 
tik šį bendrąjį turto kenksmingumą -dvasios polėkiui į ana: 
pus, bet ypatingą pavojų, kurį Jis išreiškė anuo trumpu, 
bet- nuostabiu posakiu: „Kur tavo turtas, ten ir tavo šir- 
dis“. Norėdami šį savotišką, vienam tik turtui būdingą 
bruožą susekti, turime nustatyti turto: vietą. mūsų egzis- 
tencijoje. Tuomet pamatysime, kur atsiduria mūsų širdis, 
turto. -paglemžta ir jo valdoma. Be abejo; ši: vieta nėra 
erdvinė, kaip ir pats mūsų buvimas nėra erdvinis. Ieš- 
kodami. turto vietos mūsojoje egzistencijoje, mes klau- 
siame ne jo erdvės, bet jo dvasinio vaidmens, jo santykio 
su mūsuoju Aš, nės tai, kuo turtas pažymi mūsų buvimą, 
jis pažymi ir mūsų širdį. Jo vaidmuo mūsų egzistencijoje 
yra sykiu ir mūsų širdies vaidmuo, jeigu ji esti turto pa- 
grobta. | 2 ma 2 

6. Turtas, kaip jau ir anksčiau buvo užsiminta, visa- 
dos yra daiktas, nes tik daiktas gali būti mūsų turimas. 
Asmuo niekados nevirsta kito nuosavybe. Tie amžiai, kai 
net ir žmonės buvo laikomi turtu ir--pardavinėjami 
rinkoje, nesuprato 'nelygstamos asmens vertės, glūdinčios 
tame, kad žmogaus asmeniškumas yra Dievo paveikslo 
nešėjas, vadinasi, šventas pats savyje, nepriklausomai 
nito dorinių atskiro asmens pastangų. Parduoti -tad žmo- 
igų reiškia parduoti šventenybę. Vergija šiuo atžvilgiu 
buvo ne tik socialinė institucija, bet kartu ir savotiška 
žmogaus filosofija, ikurioje asmuo buvo nustumtas į daik- 
tų sritis. Todėl vienas iš pagrindinių Krikščionybės už- 
"davinių ir buvo grąžinti asmeniui prigimtąjį jo šventu- 
mą, išgelbėti jį iš sudaiktinimo.ir tuo būdu pagerinti net 
ir socialinę jo padėtį. Vergijos išnykimas buvo nuosekli 
Evangelijos įsigalėjimo išdava. Krikščionybė griežtai at- 
skyrė asmens sritį nuo daikto srities ir neleido asmens 
žeminti, taikant jam daikto būseną, o daikto“ aukštinti, 
keliant jį į asmens .būseną, kaip tai buvo mitologijoje. 

"Asmenų ir daiktų karalystės buvo paskelbtos esmingai 
skirtingomis ir pastatytos viena priešais kitą. Turtas pa- 
siliko' šioje pastarojoje —-daiktų karalystėje. Vis tiek ar 
Žmogus -ką nors įsigyja -pasisavindamas, ar dirbdamas, 
kiekvienu atveju ši jo. nuosavybė yra daiktas. Daiktinis 
turto pobūdis yra jam esminis ir krikščioniškajai sąmonei 
savaime. aiškus. o ; o | ' 

Kokią tad vietą užima daiktas žmogaus buvime?— 
Visų pirma daiktas yra žmogiškosios egzistencijos vyk- 
dymo laukas. Be daikto žmogus negalėtų veikti, vadinasi, 
negalėtų vykdyti savo pašaukimo. Todėl daiktas savaime 
įsijungia į- mūsų egzistenciją ir virsta vienu iš- jos apim- 
ties pradų. Per „daiktą mes pratęsiame save į pasaulį, per 
įį išsivaduojame -iš gamtinės priklausomybės (plg. įran- 
kių "vaidmenį ' žmogaus buvime), per jį galop virstame 

žemės valdovais. Tuo.būdu priekaištas, daromas dabarti- 
nėi egzistenciriei ifilosofijai, esą ji paneigusi daiktą ir dėl 
to' susiaurinusi: egzistenciją, yra višiškai pagrįstas. Eg- 
zistencija apima. ne tik.mūsąjį Aš,/bet ir šalia mūsų esantį 
daiktą. Mes. galime ėgzistuoti tik todėl, kad esame::daik- 
tui atviri, kad galime jį įtraukti į savo veiklos sritis. : - 
+ Vis dėlto egzistencinė filosofija teisingai atkreipė mū- 
sų dėmesį į tai, kad egzistuoti reiškia vykdyti palį save. 
'Zmogiškasis buvimas tuo ir skiriasi nuo bet kurio .kito bu- 
vimo, kad jis yra ne tiek duotas, kiek užduotas. Evange- 
lijos pasakojimas apie padalintus talentus yra simbolinis 
egzistencijos vaizdas: Mums yra duodamas tik pradinis 
„kapitalas“: vienas, du ar penki talentai, kuriuos turime 
paleisti apyvarton ir padvigubinti, kad galėtume įeiti „jį 
Viešpaties džiaugsmą“ (Mt 25, 23): Mes turime veikti ir 
šiuo veikimu vykdyti pačius save. Jeigu senovės graikai 
ant savo šventyklos buvo užsirašę „pažink pats save“, 
tai mūsieji laikai žmogui skelbia: „Įvykdyk pats save.“ 
Egzistencinėje filosofijoje ši sąvoka yra šiandien labiau- 
siai pabrėžiama-ir labiausiai išvystyta. “ 

Tačiau iš tikro ji yra ne kas kita, kaip filošofine kalba 
išreikštas Evangelijos mokslas: „Ką padėtų žmogui, jeigu 
jis laimėtų ir visą pasaulį, o savo sielai kęstų nuoštolį?“ 
(Mt 16, 26). Sielos išskleidimas yra tikroji egzistencija. 
„Ką žmogus duos savo sielai atvaduoti?“ (Mt 16, 26). 
"Kuo jis pakeis prarastąjį save? Net ir visas pasaulis, vir- 
tęs žmogaus nuosavybe, čia nieko nepadės, nes pasaulis 
'būna kitaip negu žmogus. Bet jeigu egzistencija yra sa- 
vęs vykdymas, tai josios centre tuomet stovi ne daiktas, 

o mūsų asmuo, mūsasis Aš. Daiktas arba pasaulis čia pa- 
sitraukia į įpašalį ir atsiduria egzistencijos pakraštyje, Jis 
yra reikalingas ir -net būtinas, tačiau ne jis apsprendžia 
egzistenciją ir ne jis teikia jai būdingų bruožų. Egzisten- 
cija savo esme vyksta asmenyje:: ji yra asmens išsisklei- 
dimas. Asmuo yra pagrindinis jos veikėjas; dar daugiau — 
jos turinys ir jos linkmė. Daiktas yra tik priemonė, tik 
įrankis, tik laukas asmeniui regimai apsireikšti. Daiktas 
yra asmens medžiaga ir jo regimybės kūnas. Todėl į eg- 
zistencijos centrą jis niekados nepatenka ir egzistencijos 
turiniu nevirsta. Būti egzistencijos pakraštyje yra amži- 
nas daikto likimas. . a 

Tokio pat likimo yra ir turtas. Būdamas daiktas, tur- 
tas niekad negali atsidurti egzistencijos centre. Užtat mes 
patys galime atsidurti egzistencijos "pakraštyje. . Turtas 
niekad negali atsistoti mūsų Aš vietoje. Užtat mes patys 
galime atsirasti prie turto; kitaip sakant, mes galime įpa- 
tikti mūsojo buvimo centrą, pamiršti rūpestį savo siela ir 
prisiimti daiktinę būseną. Tokiu: atveju - mūsų buvimas 
virsta ne asmens, Ibet daikto išskleidimu. Tokiu atveju 
mes vykdome ne patys save, bet savo turimus daiktus; 
mes reiškiame ne mūsąjį Aš, bet mūsų: nuosavybe virtusį 
Ne-Aš. "Tai ir yra turtuolio buvimas. Turtuolis gyvena 
ne savo egzistencijos centre, vadinasi, ne savyje, bet eg- 
zistencijos pakraštyje, vadinasi, daikte. Jis „sudega kaip 
auka, tačiau ne Dievui ir ne Žmogui, bet daiktui, anam 
bevardžiam; neasmeniniam daiktui, kuris niekad' su mūsų 
asmeniu negali .susijungti ir todėl niekad negali virsti 
mums savas tikrąja šio žodžio prasme, kaip kad savas 
virsta mūsų mylimas asmuo. Tarp daikto ir asmens am- 
žinai tvylo neužgrindžiama bedugnė. Persikelti tad į daik- 
to būseną 'reiškia persikelti į mums svetimą, mums. ne- 
tinkantį buvimą, nutolti nuo savęs ir save patį išduoti. 
Šv. Augustinas prasmingai vadina šitokį svetimą buvimą 
buvimų lauke: foras eram, Tai yra buvimas už tikrosios 
egzistencijos durų. Turtuolio buvimas yra ryškiausia tokio 
bi:vimo lauke apraiška. Tai yra tasai nesavas buvimas 
(Uneigenilichkeit), apie kurį kalba šiandieninė egzisten- 
cinė Tilosofija ir kuris Evangelijoje yra išreikštas sielos 
nuostolio vaizdu. „Kur tavo turtas, ten ir tavo širdis.“ O 
kadangi turtas visados egzistuoja — mūsojo Aš atžvil- 
giu — lauke, tai savaime lauke atsiduria ir mūsoji širdis. 

-Kodėl tačiau širdis eina paskui turtą? Kodėl turtuo- 
lis neišvengiamai prisiima daiktinį buvimą ir apsigyvena 

lauke? — Šis klausimas atsakyti nėra sunku. Reikia tik 
atsiminti, kad turtas nėra paprastas daiktas, bet naudin- 
gas daikias. Daiktas, neduodas arba negalįs duoti nau- 
dos, nėra pergyvenamas kaip turtas. Turto buvimo prin- 
cipas yra naudos vertybė. Tuo tarpu nauda yra esmingai 
susijusi su daikto gamtiškumu. Daiktas yra naudingas 
tik tada, kai jis dar nėra visiškai dvasios perskverbtas ir 
7 jos sritis įtrauktas: Meno kūriniai taip pat yra daiktai. 
Tačiau juose gamtiškumas yra tik minimalinis, tik pa- 
grindas idėjai nešti bei reikšti, todėl jie nebėra naudingi. 
Naudingame daikte turi būti gamtos maks1mumas, o dva- 
sios minimumas. Dvasia naudingam daiktui yra reikalin- 
ga, kad padarytų jį kultūringą, vadinasi, suteiktų įam 
žmogiškąją formą, tačiau tik pačiame paviršiuje. Gelmės 
*turi pasilikti neliestos, nes kitaip gamta nustos savo gy- 
venimo ir taps žmogui nebenaudinga. Drabužiai, tiesa, 
turi įkūnyti savyje mados idėja, bet sykiu jie turi pasi- 
likti šilti ir stiprūs, vadinasi, išlaikyti savo medžiagos 
gamtines savybes. Valgiai, tiesa, turi būti estetiškai pa- 
ruošti, bet sykiu jie turi būti skanūs ir maistingi, vadinasi, 
tokie, kokius juos pagamino gamta. Namai, be abejo, turi 
reikšti architektūros kryptis bei stilius, bet svarbiausia — 
jie turi būti erdvūs ir paiogūs, vadinasi, išlaikyti erd- 
vės ir medžiagos gamtiškumą. Jeigu daiktas yra tiek 
sukultūrinamas, kad jis pasilaiko gamtos tik minimumą, 
jis netenka naudos vertybės ir tuo pačiu išsiveržia iš 
turto. kategorijos. - Kultūra uždeda turtui tiktai plonytę 
dvasios skraistę, kuri pridengia gamtos grubumą, bet ne- 
keičia jos gelmių ir turinio. Turtu vadinamuose daiktuose 
gamta gyvena savarankišką gyvenimą. || | |- 

Čia tad ir yra toji vieta, kurioje atsiskleidžia turto pa- 
vojingumas žmogui. Jeigu žmogus nori turėti turto, jis 
turi daiktui pripažinti gamtinį jo savarankiškumą. Dar 
daugiau, jis turi šį savarankiškumą teigti, jį globoti ir rū- 
pintis, kad jis išsilaikytų. Morėdamas turėti iš daikto nau- 
dos, žmogus turi šiam daiktui tarnauti. Turtas nėra tik 
paprasias daikto Lurėjimas. Turtas yra larnyba daiktui: 
tarnyba Mamonai, kaip turtuolio būseną yra pavadinęs 
pats Kristus. Užuot buvęs daikto valdovas ir jį keitęs taip, 
kaip dvasia reikalauja; turtuolis pasidaro daikto tarnu, 
neleidžia savo dvasiai keisti daikto gamtiškumo, pats 
imasi šį gamtiškumą globoti bei ugdyti, pripažįsta daik- 
to savarankiškumą ir esti jo apsprendžiamas. Gamta yra 
praeinantis dalykas iš esmės. Žlugimas yra jos būsena. 

Kur tik ji nėra jimta į dvasios sritis, ten ji nuolatos yra 
grasoma anų Kristaus minimų rūdžių, kandžių ir vagių. 
Drabužiai susidėvi dėl judėjimo ir dėl oro atmainų, val- 
giai sugenda dėl cheminių veiksmų, namai supūsta ir 
suyra, susisiekimo priemonės pasensta ir surūdyja. Norint 
tad turto turėti, reikia nuolatos dėti pastangų išlaikyti 
daiktų gamtiškumą arba jį atnaujinti ten, kur jis yra jau 
sunykęs. Todėl turtas niekad nėra įgytas visam laikui. Jis 
turi būti įgyjamas nuolatos. Dvasia nuolatos turi kovoti 
su gamtos žlungamumu ir stengtis jį nugalėti. Gamtos 
atnaujinimas yra svarbiausias turtuolio rūpestis. Ir juo 
daugiau yra turto, juo šis-rūpestis -darosi didesnis. Kiti 
daiktai, sakysime, meno kūriniai, sykį sukurti, reikalauja 
tik labai menkos priežiūros, nes jų gamtiškumas yra labai 
siauras: drobė, „dažai, akmuo, "marmuras, medis, popie- 
rius... Išsaugojant šį gamtinį pagrindą, meno kūrinys 
savaime esti išsaugojamas. Tuo tarpu turtui tokio menko 
rūpesčio nepakanka. Turtą: reikia išsaugoti ne tik kaip 
"daiktą, bet visų pirma kaip naudingą daiktą. Todėl rū- 
pestis turtu yra visados dvigubas, palyginus jį su rūpes- 
čiu visais kitais kultūros ar religijos kūriniais. Žmogaus 
padalinimas, apie kurį kalba šv. Paulius (plg. / Kor 7, 
33) ir kuris gresia iš kiekvienos pasaulio gėrybės, turto 
atveju pasidaro ypatingai aštrus, Turtas paglemžia mūsų 
širdį, vadinasi, mūsąjį Aš todėl, kad be ypatingo jam at- 
sidėjimo jis negali išsilaikyti. Jis „apsunkina žmogų ne 
tik iš viršaus, apkraudamas įį nereikalingais daiktais, bet 
ir viduje, nes priverčia atsisakyti asmeninės būsenos ir 
nusilenkti daiktinei būsenai. Žmogus, norėdamas būti ar 
Tikti turtuoliu, savaime ir visų pirma „rūpinasi pasaulio 
dalykais“ (1 Kor 7, 33), nes kitaip šie dalykai jam tuo- 
jau išsprūstų iš rankų. Negiobojamas turtas sudyla bere- 
gint. Kadangi tačiau Kristus liepia visų pirma ieškoti Die- 
vo Karalystės (plg. Mt 6, 33), todėl turtas savaime pasto- 
ja žmogui kelią į šią Karalystę. Patekti į dangų galima 
tik palikus žemę. Bet palikti žemę reiškia išsižadėti turto, 
Kol turtas yra pagrindinis žmogaus rūpestis, tol žmogus 
yra žemėje ir tol dangaus Karalystė yra nuo jo labai toli. 

7. Sitoje vietoje mes užčiuopiame ir kitą turto bruo- 
žą, kurį galima pavadinti šiapusiškumu. Būdamas nau- 
dingas daiktas, turtas esmingai būna šiapus. Su trans- 
cendentine tikrove jis nesusiliečia, nes naudos vertybė 
dangaus Karalystėje yra nežinoma. Visos kitos vertybės 
būsimajame (gyvenime ne tik išsilaiko, bet dar yra išvys- 

tomos ligi aukščiausio laipsnio. Tiesa, gėris ir -grožis 
apsireiškia antgamtėje visa "savo pilnatve. Net ir vitali- 
nės vertybės yra. atstaiomos kūno prikėlimu ir jo perkei- 
timu. Tuo tarpu nauda amžinybėje dalios neturi. Ji yra 
"esmingai šios:žemės vertybė: iš žemės: kilusi. ir žemėje 
pasiliekanti. Kaip jos nebuvo rojuje, taip jos nebus nė 
danguje. Tuo "pačiu ir turtas, būdamas naudos vertybės 
nešamas, esmingai pasilieka šiapus ir.žūsta. Kristaus mi- 
nimos rūdys ir kandys, kurios turtą gadina, kaip tik ir 
yra simbolis šiam esminiam "naudos vertybių žlugimui. 
Turtas žlunga ne tik viršiniu savo pavidalu, kaip mokslas, 
menas, visuomenė, bet pačia savo esme, pačiu savo nūu- 
dingumu. | naują dangų ir į naują žemę nepatenka..nie- 
Ikas, kas yra nešvaru. Tuo tarpu naudos vertybė kaip tik 
padaro daiktą nešvarų ir tuo. pačiu užkerta jam kelią į 
anapus. Būti ir likti šiapus yra ėsminis turto 'apspren- 
dimas: ai „(e 7 pas k 

- „Tuo tarpu krikščioniui visa šiapusinė tikrovė yra tik- 
tai trumpas praėjimas. Krikščionis:iš esmės yra keleivis 
žemėje, o ne pastovus jos gyventojas. Keleivinis buvimas, 
tasai „homo viator“, yra Krikščionybei pagrindinis 7. Jei- 
gu tačiau turtas esmingai būna šiapus, jeigu mes jo kaip 
turto negalime pasiimti' į anapus, vadinasi, jis savaime 
stabdo mus mūsų kelyje, neigia keleivinį mūsų pobūdį ir 
verčia mus pasilikti šiapus, kaip ir jis pals. Turtas žrmno- 
gų keleivį paverčia sėsliu žemės gyventoju. Sirdis; būda- 
ma pas turtą, darosi šiapusinė širdis. Žvilgis, glamonėda- 
mas -naudą, darosi žvilgis žemyn. Turtas žmogaus buvimą 
ne tik sudaiktina, bet ir prapuldo pasaulyje. Turtuolis 
nebetenka anapusinės tikrovės ilgesio. Jam atrodo, kad 
amžinybę jam galinčios atstoti naudos vertybės. „Vieno 
turtingo žmogaus laukas,— pasakoja Evangelija,— davė 
gausių vaišių. Jis manė sau vienas ir sakė: Ką čia daryti, 
kad neturiu kur sukrauti vaisių? Jis tarė: Štai ką pada- 
rysiu: išardęs savo klojimus, „pasidarysiu didesnių. ir tenai 
suvalysiu visa, kas man užderėjo, ir savo gėrybes. Tuomet 
sakysiu savo sielai: Mano siela, tu turi daug“ gėrybių, 
sukrautų. daugeliui metų: ilsėkis, valgyk, gerk ir poky- 
liauk“ (LA 12, 16—19). Tai yra tas -pat, ką šv. Jonas sako 
apie būsimąjį gyvenimą: „Nei dejavimo, nei šauksmo, 
nei skausmo nebebus daugiau“ (Apr 21, 4). Skirtumas yra 
tik tas, kad Evangelijos turtuolis laimę kildina iš turto, 
o šv. Jonas — iš Avinėlio pergalės prieš žvėrį (plg. Apr 
20, 9). Evangelijos turtuolis mano, kad pilni kluonai gė- 

rybių 'nušluostys nuo. jo akių: kiekvieną ašarą, panaikins 
skausmą ir dejones, leis jam ilsėtis-ir pokyliauti; žodžiu 
sakant; pirmykštį keleivinį jo buvimą pavers gryna da- 
bartimi, -pilna šviesos ir džiaugsmo. Jis nieko nebelauks, 
nes manys visko turįs. Mamonos žiburys apšvies jo būtį, 
ir jis laikys ją perkeistuoju bei: išskaistintuoju „pasauliu. 
Tai, kas krikščioniui ateina tiktai iš Dievo, turtuolis tikisi 
pasieksiąs per Mamoną. Kluonai, pilni gėrybių, yra supa- 
saulintos amžinybės vaizdas. i ' 

Evangelijos turtuolio nusiteikimas nėra kokia nors 
keista išimtis: tai yra visų žemės turtuolių nusiteikimas. 
Ilsėtis: ir:-valgyti, gerti ir pokyliauti, vadinasi; apsistoti 
šiapus liepia savo sielai kiekvienas, kuris turtų turi, nes 
kitaip kam.gi jis jų turėtų? „Kiekvienas turtuolis mėgina 
įvykdyti žemėje visų mūsų -trokštamą ir. ieškomą laimę, 
tačiau ne šią tikrovę pakeldamas į anapus ir ją sudvasin- 
damas, kaip skelbia Apreiškimas. (plg./2/, 1), .bet mėgin: 
damas dangų nutraukti į žemę, jį supasaulinti:ir net su- 
medžiaginti. Šiuo atžvilgiu /wrtas yra perkeistosios tik- 
rovės kaukė. Viršiniu savo blizgėjimu,:savo- galia žmogų 
pasotinti psichofiziškai jis pridengia žemės netikrumą, su- 
vilioja žmogų ir paklaidina jį būties kelyje. Užuot kelia- 
vęs į anapus, turtuolis sustoja ir įsitaiso šiapus: Šia pras- 
me turtas ir yra anas didysis kliuvinys patekti į dangaus 
Karalystę. Jis yra didžiulis svoris, kuris traukia Žmogų 
žemyn. Prefacijos kvietimas „sursum corda“ turtuoliui yra 
neįmanomas; nes jo širdis yra ten, kur yra turtas, o šis 
visados būna žemai ir dabar. Ateitis, o su ja ir viltis 
turtuoliui nyksta. Turtuolis gyvena dabartimi, nes jis tik 
dabar sotinasi savo gėrybėmis. „Valgykime ir gerkime, 
nes rytoj mirsime“ (/ Kor 15, 32) — šis šv. Pauliaus 
minimas 'epikūrininkų posakis virsta kiekvieno turtuolio 
egzistencinė žyme. Mirtis turtuoliui nėra išsivadavimas, 
nėra kelionės užbaiga, bet nelaukiamas žemiškosios-puotos 
nutraukimas. Todėl jis skuba pokyliauti, nes šis' nutrau- 
kimas — tai jis žino — netrukus ateis. Turtuolio „mirtis yra 
tam tikrų "atžvilgiu panaši į gyvulio mirtį. Kaip gyvulį 
mirtis ištinka netikėtai, taip ir turtuolį, nes šis gyvena nu- 
sigrįžęs nuo jos. Turluolis egzistuoja ne veidu, bet nu- 
gara į mirlį. Tuo. pačiu. jis egzistuoja nugara ir į amži- 
nybę. Šiapus ir dabar yra pagrindinės turtuoliško buvi- 
mo kategorijos, kurios kaip tik prieštarauja krikščioniškajai 
būsenai. ' ' į 

"Sie tad pagrindiniai turto bruožai — jo -daiktiškumas, 
jo gamtiškumas ir jo šiapusiškumas — kaip tik ir paver- 
čia jį mūsų egzistencijos apsunkinimu. Kiek turtas yra 
žmogaus pasisavintas ar pagamintas daikias, tick jis yra 
mūsų valdoviškumo ir asmeniškumo išraiška. Tačiau kiek 
jis yra naudingas daiktas, tiek jis yra mūsų pavergimo 
ženklas. Kiek pro turtą prabyla žmogiškosios dvasios kū- 
ryba, tiek jis yra pirmykščio mūsų paskyrimo įdirbti žemę 
regimybė. Kiek tačiau pro jį prasiveržia reikalas nusi- 
lenkti gamtai, kad galėtume ja pasinaudoti, tiek turtas 
yra nuodėmės pasėka, nes nusilenkimas gamtai yra kilęs 
tiktai iš nuodėmės. Čia tad ir glūdi anoji skaudį turto — 
kaip ir kūno — dialektika, kurios neišsprendžia jokia teo- 
rija. Žmogui reikia. šį ią turėti, kad jis galėtų keisti pa- 
saulį ir jį vaduoti. Bet jam reikia nieko neturėti, kad jis 
būtų laisvas nuo. žemiškųjų rūpesčių, nepadalintas ir ne- 
kliudomas melstis Viešpačiui. Krikščionybė šią turto prieš- 
ginybę sprendžia ne teoriškai, bet egzistenciškai.: Ji turto 
neneigia, nes gerai žino, kad jis ir kaip Dievo. dovana, ir 
kaip žmogaus gaminys yra šavyje geras. Bet ji skelbia, 
kad tie, kurie jo turi, gyventų: šį trumpą žemės laiką ne 
skubiai ir gausiai juo naudodamiesi, kaip minėtasis Evan- 
gelijos turtuolis, bet taip, „tarsi nieko neturėtų“ (1 Kor 
7, 30). Kitaip sakant, Krikščionybė liepia turtą pergyven- 
li kaip Dievo ir žmogaus sutartinio veikimo gaminį, bet 
ne kaip iš nuodėmės prakeiksmo kilusią naudą. Kaip ga- 
minys turtas apreiškia žmogaus kilnumą, jo kūrybiškumą, 
jo pašaukimą apvaldyti žemę. Kaip nauda jis parodo žmo- 
gaus prisirišimą prie žemės, jo norą nusilenkti gamtai, 
virsti jos tarnu ir net pamiršti keleivinę savo būseną. Ga- 
miniu galima gėrėtis, juo džiaugtis ir jo turėti. Tačiau 
naudą reikia aprėžti kuo labiausiai, ja nesirūpinti ir jos 
nesivaikyti. Palenkti žemę ir ją apvaldyti, bet sykiu :gy- 
venti: taip, tarsi nieko - neturėtum,— štai „krikščioniškojo 
žmogaus atsakymas.į turto klausimą. 

Šv. Pranciškaus gyvenime šis atsakymas išėjo aikštėn 
visu tobulumu. Asyžiaus Neturtėlis ne tik gyveno taip, 
tarsi nieko neturėtų, bet jis iš tikro nieko ir neturėjo. Jis 
buvo viską išdalinęs vargšams. Jis ir vėliau viskuo dalin- 
davosi su mažiausiuoju mūsų broliu. Net ir menkiausias 
turto gabalėlis, gautas dirbant ar elgetaujant, visų pirma 
priklausė artimui, o tik paskui jam pačiam. „Todėl nenuo- 
stabu,-— sako pop. Pijus XI,— kad vėlesnės kartos, net ir 
tokios, kurios buvo nutolusios nuo Evangelijos supratimo 

bei vykdymo, buvo pagautos vis didėjančio susižavėjimo 
šituo neturto mylėtoju“ !š. Net ir dabartinis žmogus, nė 
nemanydamas eiti, parduoti visa, ką jis turi, ir duoti varg- 
šams, vis dėlto gėrisi šv. Pranciškaus neturtu. O vis dėl- 
to ne šiame viršiniame turto atsisakyme glūdi šv. Pran- 
ciškaus gyvenimo nuostabumas. Jau esame sakę, kad šv. 
Pranciškus nelaikė žemės gėrybių blogybėmis, todėl jų 
savyje neneigė ir neleido broliams smerkti tų, kurie jų 
gausiau turėjo: Manichėjiško nusistatymo Asyžiaus Ne- 
turtėlio dvasioje nėra nė pėdsakų. Jeigu tad jis turto ven- 
gė, tai ne todėl, kad jis būtų nešvarus, kaip scholastikai 
sakydavo apie pinigą, bet todėl, kad savo neturiu jis vyk- 
dė Evangeliją. Sv. Pranciškaus neturtas yra išraiška jo 
nepadalintos tarnybos Dievui. 


II. NETURTO PRASMĖ 


1. Neturtas yra "neigimas: -pozityvaus turinio jis ne- 
turi. Jis yra atmetimas to, kas savyje yra gera .ir vertinga. 
Gali žemiškosios gėrybės būti mums ir labai pavojingos, 
gali jos nutraukti žmogų žemyn ir iškreipti jo buvimo link- 
mę, tačiau dėl to jos nevirsta blogybėmis savyje. Net ir 
netikusio jų pergyvenimo bei naudojimo atveju jos pasi- 
lieka vis dėlto gėrybės. Todėl joms atmesti reikia tei- 
giamo pagrindo, reikia ko nors aukštesnio, kam jos ga- 
lėtų būti paaukotos. Gėrio - neigimas gali būti krikščio- 
niškas tiktai aukos prasme. Jo atmetimas be gilesnio po- 
zityvaus pagrindo virstų grynu neigimu ir būtų viena iš 
demonizmo apraiškų. Šv. Pranciškui šitoks aukštesnis tei- 
giamas pagrindas buvo, kaip sakėme, pilnutinis Evange- 
lijos vykdymas ir nepadalinta tarnyba Dievui. Turto Asy- 
žiaus šventasis išsižadėjo todėl, kad galėtų likti ištikimas 
didžiajam Karaliui.— Tačiau šis' pagrindas kaip tik kel- 
dina klausimą: kame glūdi šitokio jos vykdymo esmė? 
Ką reiškia tarnauti Dievui, atsisakius tarnauti Mamonai? 

Pats pirmasis -Kalno pamoksle laimininias yra skiria- 
mas beturčiams dvasioje: „Palaiminti beturčiai dvasioje, 
nes jų yra dangaus Karalystė“ (Mi 5, 37); jų todėl, kad 
širdis, atitraukta nuo turtų, savaime atsigrįžta į Viešpa- 
Ųų. :Dievas - atsistoja tokiam žmogui Mamonos vietoje ir 
tuo pačiu pasiima. jo širdį. Žemiškasis nelurtas dvasioje 
kildina turtą danguje (plg. Mt 19, 21).— Tačiau kas gi 
yra šis Evangelijos „neturtas dvasioje“? 

Pop. Pijus XI, apibūdindamas šv. Pranciškaus netur- 
tą, pastebi, kad .„jis yra priešginybė anam nelaisvam, 
niūriu atkaklumu vykdomam ir išdidžiai rodomam kai ku- 
rių senovės-iilosoių neturtui“ '*. Kaip žinome, jau Sokra- 
tas skelbė, kad žmogus turįs būti savarankiškas ir net 
nepriklausomas "nuo viršinių gėrybių ir kad laimė esanti 
vidinis jo -nusiteikimas, apsireiškiąs sielos ramybe ir geis- 
mų tyla. Sokrato mokiniai bei sekėjai — Antistenas, Dio- 
genas iš Sinopės, Kratas. — išvystė šį savarankiškumo dės- 
nį ligi galo, mokydami kitus neturto ir patys gyvendami 
skurdų klajoklinųį gyvenimą (ypač Diogenas ir Kratas su 
savo palydove Hiparchija). Tai ir buvo filosofijos isto- 
rijoje "žinoma „cinikų“. mokykla, kurios žymių randame 
ir vėlesniame graikų bei romėnų stoicizme. Šių tad „ci- 
nikų“ neturtą pop. Pijus XI vadina niūriu ir išdidžiu, gre- 
tindamas jį su šv. Pranciškaus džiaugsmingu ir nusiže- 
minusiu turto atsisakymu. Tuo popiežius nori pasakyti, 
kad neiurias kaip paprasia turto stoka dar anaiptol nėra 

„Evangelijos vykdymas. Priešingai, grynai negatyvinis ne- 
turtas nę sykį padaro žmogų pavydų, gobšų ir net plėšrų; 
jis kelia neapykantą pasiturintiesiems, gadina socialinius 
santykius ir žadina klasių kovą. Kapitalizmo apiplėšta 
dabarties darbininkija yra geriausias šitokio neevangeliš- 
kojo neturto pavyzdys. Todėl Bažnyčia, laimindama „ne; 
turtą dvasioje“, niekad nelaimino ir nelaimina priverstinio 
neturto. Ji skelbia, kad naudojimasis žemės gėrybėmis yra 
prigimta žmogaus teisė, kurios jam niekas negali atimti, 
ir kad šis naudojimasis „padeda žmogui medžiaginį pa- 
grindą atlikti didžiulės reikšmės turinčioms jo dorinėms 
pareigoms“: 20. Tuo tarpu nelaisvas; pyktį keliąs ir godu- 
mą ugdąs neturtas kaip tik šioms pareigoms kenkia. To- 
dėl jis nėra būdas sekti Kristumi. Dangaus Karalystė at- 
siskleidžia tiktai beturčiui dvasioje, tiktai tam, kuris, nors 
teisiškai ir būtų turtingas; tačiau praktiškai gyvena taip, 
tarsi nieko neturėtų.— Kuo tad skiriasi šie du neturto pa- 
vidalai? Kuo: skiriasi šv. Pranciškaus neturtas nuo seno- 
vinių „cinikų“ -arba nuo šiandieninių darbininkų neturto? 
Kuo užpildo beturtis dvasioje žemės gėrybių stoką? . 

- Į šį klausimą atsako Kristus Kalno pamokslų. Palie- 
pęs Jo klausančioms minioms nekrauti turtų žemėje, nės 
negalima tarnauti dviem valdovam.— Dievui įr Mamonai, 
Išganytojas kalbėjo: „Nebūkite bailiai susirūpinę savo gy- 
vybe, ką valgysite, nei savo kūnu, kuo vilkėsite. Argi 
gyvybė ne svarbesnė už valgį ir kūnas už drabužį? -Žvilg: 

telėkite į dangaus sparnuočius: jie nesėja, nei pjauna, nei 
į kluonus nekrauna, o jūsų dangiškasis Tėvas juos maitina. 
Argi jūs ne daugiau verti kaip jie? Kas gi gali savo rūpes- 
čiu padidinti savo ūgį vienu mastu? Ir kam jūs bailiai rū- 
pinatės drabužiu? Įsižiūrėkite į laukines lelijas, kaip jos 
auga. Jos nesidarbuoja ir neverpia, tačiau aš jums sakau, 
kad Saliamonas visoje savo garbėje nebuvo taip apsivil- 
kęs, kaip kiekviena iš jų. Taigi:jei Dievas taip apvelka 
laukinę žolę, kuri šiandien yra, o rytoj metama į krosnį, 
kaipgi labiau jus, žmones menko tikėjimo? Nebūkite tad 
bailiai suširūpinę ir nesakykite: Ką valgysime, ar ką ger- 
sime, ar kuo apsidengsime? Nes visų šių dalykų labai 
ieško pagonys. Juk jūsų Tėvas žino, kad viso to jums rei- 
kia. Taigi ieškokite visų pirma Dievo Karalystės ir jos 
teisybės, o visa tai bus jums pridėta. Nebikite bailiai 
susirūpinę rytojumi, nes rytdiena pati savimi rūpinsis. 
Kiekvienai dienai gana jos vargo“ (MH 6, 25—34). 
Šiuose žodžiuose kaip tik ir glūdi tikrojo neturto es- 
mės atskleidimas. Turto žmogus ieško todėl, kad jis yra 
neaprūpinta būtybė: ens insecurum (P. Wust). Iš gamtos 
jis nėra beveik nieko gavęs, kas galėtų jam užtikrinti 
rytojų. Anas pirmykštis Viešpaties stalas rojuje, kai gam- 
ta jį dengė, o žmogus sėdosi ir valgė, yra amžinai pra- 
rastas. Žemės žmogus yra nuolatos grasomas bado, šal- 
čio, oro negandų, socialinės santvarkos netobulybių, ūkio 
svyravimų, piktos kitų valios, kandžių, rūdžių ir vagių. 
Visus šiuos jo išsilaikymo pavojus jis turi pergalėti susi- 
kurdamas reikalingų šiam sunkiam uždaviniui priemonių. 
Turtas kaip tik ir yra viena iš tokių priemonių gintis nuo 
rytdienos grėsmės. Šiandien žmogus yra dar pavalgęs ir 
apsirengęs. Šiandien jis dar turi pastogę ir darbą. Bet 
rytoj? Bet už mėnesio, už metų, už dešimties metų? Kas 
bus tada? Kas bus, kai ateis ūkinė krizė, kai ištiks ne- 
darbas, nusilps sveikata, priartės senatvė? Kuo tada žmo- 
gus pašalins rytdienos vargą? Todėl jis ir ieško turto, ir 
renka jį, ir taupo. Todėl jis ir yra susirūpinęs, ką valgys 
ir kuo vilkės. Apsirūpinimas rytdienai yra pagrindinis tur- 
io akstinas. Nuosekliai tad turtingas yra ne tas, kuris 
daug turi, bet tas, kuris į žemiškąsias įgėrybes atremia savo 
ateitį, tikėdamasis jomis pergalėsiąs rytdienos netikru- 
mą. Tai yra anas Evangelijos ūkininkas, kuris žiūrėjo į 
pilnus savo kluonus ir sakė: „Mano siela, tu turi daug 
gėrybių, sukrautų daugeliui metų“ (Lk 12, 19). Turtingu- 
mas Krikščionybės šviesoje yra ne tiek medžiagos kie- 

kybė, kiek dvasios kokybė: tai jos nusiteikimas žemiško- 
sios ateities atžvilgiu, -pagrindžiant ją turto galia. Tur- 
tuolis yra tasai, kuriam rytdiena yra jo paties rankoje, 
kuris jaučias pats esąs ateities viešpats. | 

Prieš šitą tad „turtuolį dvasioje“ Kristus kaip tik ir 

stato beturtį dvasioje, liepdamas nesirūpinti, „ką valgysi- 
me, ar ką gersime, ar kuo apsidengsime“ (Mt 6, 31). Šio 
rūpesčio yra pilni pagonys. Tačiau jie kitokie ir būt negali. 
Jie tiki juk tik savo rankų darbo stabus, kurie dūžta jų 
akivaizdoje, todėl žmogaus. aprūpinti nepajėgia. Grįsti 
šiais negyvais stabais savo ateitį būtų lengvapėdiškumas, 
nevertas žmogaus protingumo. Bet krikščionis? Juk jis 
tiki dangiškąjį Tėvą, kuris yra. Meilė, kuris siuntė savo 
Sūnų Jėzų Kristų pasaulio vaduoti, kurio sprendimu randa 
maisto žvirbliai ir apdaro lauko lelijos. Jeigu tad Viešpats 
iš meilės sukūrė žmogų ir jį atpirko, guldydamas gyvybę 
už jį, tai yra didelio netikėjimo ženklas manyti, kad Jis 
pamirš žmogų jo istorijos kelyje ir juo nepasirūpins sun- 
kią jo egzistencijos valandą. „Jeigu Dievas apvelka lau- 
king žolę, kuri šiandien yra, o rytoj metama į krosnį, 
kaipgi labiau jus, žmones menko tikėjimo?“ (M! 6, 30). 
Juk argi žmogus nėra vertesnis už visus kitus gamtos 
padarus? Argi ne po jo kojomis yra padėta visa Viešpa- 
ties kūrinija (plg: Ps 6, 7)? Kaipgi tad galėtų įvykti, kad 
Dievas, :aprūpindamas „visus kitus padarus, paliktų neži- 
niai žmogų, sukurtą pagal savo paties paveikslą? Todėl 
Kristus aiškiai ir sako: „Nebūkite bailiai susirūpinę ry- 
tojumi, nes rytdiena pati savimi rūpinsis“ (Mt 6, 34). 
Krikščioniui rūpestis ateitimi turėtų būti nežinomas, nes 
Išganytojas paima rytdieną iš žmogaus rankų ir sudeda 
ją į dangiškojo Tėvo rankas. Dievas yra rytdienos Vieš- 
pats, ne žmogus. Pavesti tad šiuos rūpesčius Viešpačiui, 
atremti rytdieną ne į medžiagines žemės gėrybes, bet į 
dieviškąją Apvaizdą ir yra būti beturčiu dvasioje. 

Neturto tad esmė glidi religiniame nesirūpinime ry- 
tojumi. Tačiau šis nesirūpinimas nėra grynas negalvoji- 
mas arba net lengvapėdiškas pamiršimas to, kas bus, va- 
dinasi, grynai negatyvinis dalykas, bet jis yra gilus tikė- 
jimas Dievo Apvaizda ir nuoširdus pasitikėjimas Jos 
galia. Neturtas yra apsisprendimas prisiimti rytdienos ri- 
zikg. Todėl krikščioniškasis beturtis nėra tasai, kuris nie- 
ko neturi, bet kaip tik dėl 0 graužiasi, nes rytdienos ne- 
tikrumas neduoda jam ramybės. Rūpestis rytdiena ir sy- 
kiu negalia šį rūpestį pergalėti padaro žmogų, kaip sa- 

kyta; godų, piktą, kerštingą ir nesugyvenamą. Netikras 
rytojus yra vienas iš pagrindinių žemiškosios kovos šal- 
tinių; kovos, kurioje žūsta net ir tai, kas dar šiandien 
turima. Teisingai tad Evangelija skelbia, kad žemę pa- 
veldės kaip tik ramieji (plg. Mt 5, 4), vadinasi, tie, kurie 
nesiplėšys dėl duonos, nesirgs jos rūpesčiu, bet žinos, kad 
savo valia bei galia jie nepadidins savo ūgio nė vienu 
mastu. Krikščioniškasis belurtis yra tasai, kuris žemišką- 
sias. „gėrybes tvarko ne pagal rytdienos, bet pagal šian- 
dienos dėsnį. „Kiekvienai dienai gana jos vargo“ (Mt 6, 
34) — šis Išganytojo posakis kaip tik ir nurodo žemiškųjų 
gėrybių esminę linkmę: turtas, būdamas dabartyje, turi 
šiai dabarčiai ir tarnauti. Jis yra iš esmės šiai dienai, šios 
dienos vargui atsimušti, šios dienos mažiausiojo brolio 
reikalams patenkinti. " 
Todėl beturtis dvasioje šiandienos reikalo akivaizdoje 
nesvarsto, ar jo išlaidos nepakenks jo rytdienai. Jis dali- 
na savo turimas gėrybes be atodairos į ateitį, kadangi ši 
yra ne jo, bet Viešpaties rankose. Jis visados atsimena 
Evangelijos turtuolį, kuris geru savo dirvų derliumi manė 
apsirūpinęs daugeliui metų, tuo tarpu Viešpats jam pa- 
sakė: „Paikas, šią naktį bus pareikalauta iš tavęs tavo 
sielos; tai kieno gi bus, ką tu prirengei?“ (Lk /2, 20). 
Apsirūpinimas rytdienai yra žmogaus pastangos tapti 
Taiko valdovu. Todėl jos yra ne tik juokingos savo ne- 
galia, bet sykiu ir. nuodėmingos savo mostu, nes vietoje 
Dievo jos stato Mamoną. Evangelija jas vadina paikomis, 
nes kol žmogus negali pergalėti mirties, tol jis negali val- 
dyti nė laiko: -o nevaldydamas laiko, jis negali nė apsi- 
rūpinti rytdienai taip, kad galėtų pasakyti savo sielai: 
„Ilsėkis, gerk ir pokyliauk!“ (Lk 12, 19). Prieš visokį šios 
rūšies apsirūpinimą, -prieš -visokį turtu pagrįstą rytojaus 
tikrumą stovi mums nežinomos mirties grėsmė, niekais 
paverčianti visas mūsų pastangas. Kaip niekas negali pats 
savo valia padidinti savo ūgio, taip lygiai niekas negali 
būti: tikras savo rytojumi. Todėl beturtis dvasioje nesi- 
džiaugia pilnais savo“ kluonais ir-į juos neatremia savo 
ateities. Jis žiūri į juos.grynai šiandienos žvilgiu, todėl 
juos atidaro visiems, kurie yra žemės gėrybių reikalingi. 
O jeigu jis šių kluonų neturi, jis yra patenkintas tuo, ką 
šiandien gauna, nesistengdamas vaikytis turto, kad užsi- 
tikrintų rytojų. Šitoks tad beturtis yra laiminamas Kalno 
pamokslo, ir šitoks žmogus savo neturtu vykdo Evangeliją 
tuo, kad vietoje turto jis savo būties pagrindu padaro Die- 

vą, į Jį sudeda savo viltį, Jo rankose regi savo ateitį ir 
ryžtasi pakelti rytojaus vargą, kuris jį ištinka taip pat ne 
'be Viešpaties sprendimo. „Jeigu gėrybes priimame iš Vieš- 
paties, kodėl neturėtume priimti blogybių?“ (Job 2, 10). 

Tuo būdu krikščioniškasis neturtas, būdamas esmėje 
visiškas savo buvimo sudėjimas į Dievo rankas, virsta žmo- 
gaus tobulėjimo keliu. Kai Kristus kvietė jaunikaitį eiti, 
visa parduoti ir išdalinti pavargėliams, tai Jis norėjo 
skelbti ne proletariato mintį, bet duoti žmogaus. ibuvimui 
naują kryptį, būtent kryptį Dievop. Jaunikaitis, tiesa, vyk- 
"dė įstatymą: jis neužmušinėjo, nesvetimoteriavo, nevogė, 
neteisiai neliudijo, gerbė savo tėvą ir motiną (plg. Mt 19, 
20). Tačiau jis „turėjo labai daug lobio“ (19, -22):.-Todėl 
jo buvimo linkmė vedė jį žemyn, į šiapus, į daiktą. Jo 
dėmesys ir jo širdis gyveno tiktai čia ir tiktai dabar. Jo 
viltis +buvo turtuose. Todėl Kristaus pakvietimas viso to 
išsižadėti pastatė jį didžio apsisprendimo akivaizdoje. Jis 
turėjo pasirinkti: arba savo Mamoną, arba Kristaus skel- 
biamą ir rodomą Dievą. Ir jis pasirinko — Mamoną. Jis 
„nuėjo nuliūdęs“ (19, 22), nes jam buvo gaila lobio; gai- 
la ne medžiagos kiekio, bet dvasios santykio su savu I0- 
biu, būtent savo įsitikinimo, kad jis esąs ateities viešpats, 
kad galjs būti ramus dėl rytdienos, galįs ilsėtis, valgyti 
"ir gerti, nes turįs gėrybių daugeliui metų: i 2 

Vis dėlto ne visi, Kristaus paraginti, apsisprendžia už 
Mamoną. Ne vienas pasirenka Dievą ir išsižada savo 10- 
biu; išsižada arba tik ano nelemto santykio su jais, pasi- 
laikydami jų“ kiekį, tačiau jį palenkdami šiandienos tar- 
nybai, arba net ir paties kiekio, pasirinkdami elgetos gy- 
venimą. Kiekvienu tačiau atveju apsisprendimas už Dievą, 
išsižadant Mamonos, yra savo buvimo įpalenkimas dieviš- 
kosios Apvaizdos dėsniui. Niekas negali būti beturtis dva- 
sioje, jei jis Dievo Palaikytojo nepadaro savos būties 
pagrindu, o ieškosi atramos pasaulio gėrybėse, net jeigu 
jų didesnio kiekio ir neturėtų. Ir priešingai, kiekvienas 
yra beturtis dvasioje, kurio buvime Apvaizda yra lemian- 
tysis pradas. Kam rytdiena iš tikro yra Viešpaties ran- 
kose, tas veda neturtėlio būseną, net jeigu jam to paties 
Dievo sprendimu ir būtų tekę būti tam tikro medžiaginių 
gėrybių kiekio užvaizda. . M 

2. Šitoks tad beturtis dvasioje kaip tik ir buvo šv. 
Pranciškus. Dabartinis žmogus žavisi tuo, kad Asyžiaus 
šventasis nieko neturėjo. Tačiau kaip tik ne čia glūdi tik- 
roji šv. Pranciškaus neturto prasmė. Ne tuo šis šventasis 

yra būdingas, kad jis nieko neturėjo, bet tuo, kad jis ne- 
sirūpino ryldiena, sudėdamas ją į Viešpaties rankas. Nie- 
ko neturėjo nė vienas krikščionis pirmykštėje Jeruzalės 
bendruomenėje, kurioje „kas. tik turėjo dirvų ar namų, 
tie parduodavo, pinigus už parduotąjį turtą atnešdavo ir 
dėdavo prie apaštalų kojų; kiekvienam gi buvo dalinama, 
kiek jam privalu“ (Apd 4, 34—35); todėl čia „nė vienas 
iš jų nesakė apie savo lobį, kad tai jo vieno būtų, bet 
visa buvo jiems bendra“ (4, 32). Egipto dykumose įsikūrę 
pirmieji vienuoliai taip pat gyveno griežtame neturte. 
Neturtas žymėjo ir šv. Benedikto vienuolijos kelią. Viršinio 
neturėjimo atžvilgiu šv. Pranciškus buvo tik vienas iš 
"daugelio. Tačiau iš visų krikščioniškųjų beturčių jis išsi- 
skiria ypatingu pasitikėjimu Dievo Apvaizda. Jis išsiskiria 
vidinės neturto prasmės pergyvenimu ir jos išreiškimu sa- 
voje būtyje. 

1209 m. vasario 24 d. šv. Pranciškus girdėjo bažnyčioje 
skaitant Evangeliją: ,„Neturėkite nei aukso, nei sidabro, 
nei pinigų savo juostose, neį delmono kelyje, nei dviejų 
jupų, nei kurpių, nei lazdos, nes darbininkas vertas savo 
valgio“ (Mt IO, 9—10). Tūkstančių tūkstančiai buvo gir- 
dėję šiuos Kristaus žodžius. Visi kunigai ir vienuoliai 
juos buvo .skaitę dešimtimis kartų. Tr vis dėlto šv. Pran- 
ciškus buvo pirmasis, kuris suprato tikrąją ir giliausiąją 
jų prasmę. Kodėl gi reikia Kristaus pašauktiesiems ir pa- 
siųstiesiems neturėti nei aukso, nei sidabro, nei pinigų, 
nei dviejų jupų? Todėl, kad „darbininkas vertas savo val- 
gio“ (Mt 10, 10). Kas dirba Viešpačiui, gyvena iš Vieš- 
palies. Ne jis pats save aprūpina, imdamas šventon kelio- 
nėn savo santaupas, savas čekių knygutes, savą drabužį 
ir apavą, bet jį aprūpina Dievas, pašaukęs jį savon tar- 
nybon. Eiti Kristaus pašauktojo pareigas ir nešiotis savo 
"juostose pinigų reiškia slapta netikėti savo Mokytoju. 
Leistis į apaštališkąją kelionę — ne tik erdvės, bet ir veik- 
los prasme — be aukso ir sidabro, be delmono ir dviejų 
jupu reiškia iš tikro visų pirma ieškoti Dievo Karalystės 
ir giliai tikėti, kad visa kita bus. Viešpaties pridėta. Ti- 
kėjimas globojančiąja Dievo Apvaizda yra minėtų Kris- 
taus žodžių esmė. Šv. Pranciškus kaip tik sugavo šią esmę 
ir ją savo būtyje įvykdė, Jis pasidarė beturtis todėl, kad 
tikėjo, jog jį aprūpins anas didysis Karalius, kurio tar- 
nybon jis buvo įstojęs. Viršinis turto atsisakymas buvo 
tiktai nuosekli šio tikėjimo išdava, tiktai jo regimybė. Sv. 
Pranciškaus neturtas liudijo jo tikėjimo galią. Iš tikro, 

jeigu žmogus tiki, kad Viešpats ir jį aprūpins, kaip Jis 
aprūpina dangaus sparnuočius ir lauko lelijas, kokia tad 
prasmė yra jam žemės gėrybes pasilaikyti arba jų vai- 
kytis ir jas- krauti? Kokia prasmė imtis. šioje žemės ke: 
"ionėje apsunkinančio aukso ir sidabro, jei žinai, kad 
Dievas vienokiu ar kitokiu būdu padengs stalą? Vadinasi, 
ne viršinis turto atsisakymas yra nuostabus šv. Pranciš- 
kaus gyvenime, ibet šis .nepaprastai gilus bei tvirtas ti- 
Ikėjimas, šis visiškas rytdienos pavedimas Viešpačiui. Šv. 
"Pranciškus buvo darbininkas, tikrai. vertas savo valgio. 
Jis norėjo misti iš Viešpaties rankos. Asyžiaus šveniojo 
neturtas remiasi dieviškosios Apvaizdos paslaptimi. 

- Tuo tarpu kaip tik šis esminis šv. Pranciškaus bruo- 
Žas šiandien yra pamirštas. Mūsų amžių žudo ne tiek pats 
turtas, kiek rūpestis: juo, kiek visos tos ekonominės pastan- 
gos, kurios nustelbia visas kitas. Apsirūpinti rytdienai, 
vis geriau ir saugiau apsirūpinti, vis tapti tikresniam, 
kad ateitis neiškrės nelaukto. pokšto,— štai mūsų dienų 
žmogaus »eiklos linkmė. Šiam reikalui tarnauja taupo- 
mosios kasos, bankai, indėliai, vertybių popieriai, apdrau- 
dos draugijos, socialinis draudimas, net visa valstybinė 
sąranga. Tuo tarpu mūsų laikų civilizacija yra tiek toli 
pažengusi ir mūsų technika yra jau tokia tobula, kad šian- 
dienos apsirūpinimui žmogus galėtų skirti tik mažą laiko 
dalelę, palyginus sų tuo, kiek jam skiria primityvus žmo- 
gus, kastuvu purendamas žemę ir ietimi ar strėle medžio- 
damas žvėris. Tikrovėje gi yra visai priešingai. Laukinis 
žmogus turi žymiai daugiau laiko negu civilizuotas ame- 
rikietis ar europietis. Ne todėl, kad jis būtų užimtas Die- 
vo Karalystės vykdymu; taip pat ne todėl, kad atsidėtų 
mokslui ir menui (šiems uždaviniams savo laiką aukoja 
tik labai mažutė visuomenės dalelė), bet todėl, kad jis 
serga rytdienos rūpesčiu, kad ateities netikrumas grau- 
žia jo širdį. Šiandieninio žmogaus skubėjime atsiveria 
nuostabi tragedija: juo daugiau civilizacija teikia prie- 
monių pragyventi, juo šis pragyvenimas darosi netikres- 
nis ir juo labiau jis paglemžia žmogaus būtybę. Juo dau- 
giau gėrybių kraunasi pasaulio kluonuose, juo rytojaus 
diena darosi: tamsesnė. Kadaise M, Scheleris rašė, kad 

technikos išradimai palieką mums daugiau laiko medita- 
cijai ir Dievo meilei. Naujoji civilizacija parodė, kad tiek 
meditacija, tiek ypač Dievo meilė įrankių amžiuje yra 
sumažėjusi ligi nejaučiamo laipsnio. Nepasitikėjimas' die- 
viškąja Apvaizda. yra ' pasidaręs pasibaisėtinas. Kristaus 

žodžiai „nebūkite bailiai susirūpinę“ atrodo šiandien kaip 
kažkokia svajonė, net kaip savotiškas Dievo gundymas. 
Mes visi rūpinamės. Net vaikai. jau iš pat mažens esti 
įjungiami į šį rūpestį, pratinant juos mesti jų gautus 
skatikus į taupomąsias dėžutės, užuot juos mokius atiduo- 
ti:juos vargšams arba paaukoti juos religiniams bei kul- 
tūriniams reikalams. Šiuo atžvilgiu šv. Pranciškus iškyla 
prieš mūsų akis kaip dieviškosios Apvaizdos šauklys, kaip 
mūsų vaduotojas iš bailaus susiržpinimo rytdiena ir kartu 
kaip didysis nurodymas į žmogaus negalią padidintį savo 
ūgį bent vienu. mastu. Šiandieninio žemės gėrybių dužliu- 
mo akivaizdoje nuostabus Asyžiaus šventojo pasitikėji- 
mas Viešpaties Apvaizda iš tikro yra tasai žiburys ant 
kalno, į kurį krypsta visų paklydusiųjų akys. 

3. S; pasitikėjimą Dievo Apvaizda šv. Pranciškus tu- 
rėjo ne tik pats, ibet jis stengėsi jį įskiepyti ir savo bro- 
liams. Visa pranciškonų bendruomenė turėjo būti netur- 
tinga ta prasme, kad rytojaus dienos apsirūpinimą ji su- 
deda į Viešpaties rankas. Individualinis neturtas buvo ži- 
nomas Bažnyčioje jau nuo pat jos gyvenimo pradžios. 
Kiekvienas vienuolis, stodamas į ta ar kitą ordiną, turėjo 
išsižadėti bet kokio turto. Tačiau kad pats vienuolynas 
kaip bendruomenė nieko neturėtų ir gyventų tiktai šian- 
diena, tai buvo naujiena Bažnyčios istorijoje. Į vienuo- 
lynus stojantieji krikščionys paprastai savo turtą arba 
bent jo dalį perleisdavo šavam ordinui, kad šis jį nau- 
dotų bendriems reikalams. Taip pat šiems reikalams vie- 
nuoliai atiduodavo visa, ką jie uždirbdavo asmenine savo 
veikla. Iš kitos pusės, nė vienas vienuolynas neatsisaky- 
davo imti jiems duodamų aukų pinigais ar daiktais: Val- 
dovai ir turtuoliai ne kartą užtašydavo vienuolynams že- 
mės plotų su miškais, upėmis, ežerais, malūnais, bravorais. 
Tuo būdu susidarydavo vienuolynams ne sykį nemaža 10- 
bio, taip kad nei seniau, nei net dabar vienuolynai nėra 
neturtingi bendruomenine prasme, ; 

Bet kaip tik šis bendruomeninis vienuolynų turtas ir 
atskleidžia savotišką paradoksą -krikščioniškojo tobulumo 
kelyje; paradoksą, kurį prelatas Paulius Simonas išreiškia 
šiais žodžiais: „Kas šiandien daro neturto įžadus, tas pa- 
prastai yra tikras, kad jokių didesnių 'medžiaginių sun- 
kenybių; neturės. Be abejo, tai nereiškia, kad jam nerei- 
kės turėti sunkių asmeninių aukų. Tačiau šiomis aukomis 
jis laimi tikrumą,: kurio jam teikia jį palaikanti ir ginanti 
bendruomenė“ ?!. Kitaip sakant, išsižadėdamas asmeninio 

turto, atskiras vienuolis laimi aprūpinimą rytojaus dienai; 
atsisakydamas turėti ką nors sava, jis užsitikrina pragyve- 
nimą, tegu ir kuklų; pėrleidęs kitam nuosavybės /urėjirmo 
titulą, jis kaip tik prieina prie šios nuosavybės praktinio 
naudojimo. Todėl P. Simonas ir sako, kad „askezė, kuri 
susideda iš to, kad atsisakoma gero ir gausaus maišto, 
šiandien yra, deja, didelio žmonių -skaičiaus likimas, ku- 
rie neturi įpragyvenimo ir yra patenkinti, jeigu apsigina 
nuo bado. Šiems žmonėms daugelio vienuolių gyvenimo 
būdas reikštų turtą, be abejo, kiek tai liečia maitinimą- 
si“ 22, Tas pat tektų pasakyti ir apie pastogę, ir apie dra- 
bužį, ir apie keliavimo būdą. Žodžiu sakant, bendruome- 
ninis turtas paverčia asmeninį neturtą grynai juridiniu, 
neturinčiu anos tikrojo neturto esmės, kurią sudaro pra- 
gyvenimas iš Viešpaties rankos, | B 

Kurdamas savo vienuoliją, šv. Pranciškus žinojo šį 
paradoksą, todėl pasiryžo jį sunaikinti. Jis norėjo, kad jo 
ordinas nieko neturėtų ir kaip bendruomenė. Visa, kas pri- 
klausė žmogui, stojančiam į pranciškonus, turėjo būti 
išdalinta vargšams. Jokia ankstesnės nuosavybės dalis 
negalėjo būti perleista vienuolynui. Ir šio nuostato šv. 
Pranciškus taip griežtai laikėsi, jog mieliau sutiko par- 
duoti altoriaus papuošalus, kad galėtų brolius pavalgy- 
dinti, negu leisti naujokams šį tą atsinešti ir tuo būdu 
sudaryti atsargų juodai dienai, ikaip buvo siūlęs Pietro 
dei Cattanį ir kaip tai padaryti įkalbinėjo bažnytinė vy- 
resnybė.. Broliai turėjo gyventi tik iš to, ką jie gauna iš 
žmonių. Elgetavimas turėjo būti pranciškoniška apsirū- 
pinimo forma. Tačiau šv. Pranciškus žinojo, kad ir elgeta 
gali pasidaryti turtingas. Ne tik dabar, bet ir seniau el- 
getos ne sykį statydavosi namus ir mirdami palikdavo 
stambių sumų. Kad taip neatsitiktų ir su jo „elgetaujan- 
čiais „broliais“, Asyžiaus šventasis uždraudė imti išmal- 
dos daugiau, negu reikia šiai dienai. Jis neleido net dar- 
žovių įmerkti iš vakaro, nes tai jau būtų susirūpinimas 
rytdienos valgiu, kuris juk priklauso Viešpačiui. Niekas 
pranciškonų bendruomenėje neturėjo būti paruošta būsi- 
mai dienai. žmogaus rankos. Viskas turėjo ateiti iš Dievo. 

Be abejo, Ibroliai ne sykį laužydavo šį bendruomeninį 
neturtą, pasilaikydami šį tą ir ateičiai. Bet šv. Pranciškus 
buvo šiuo atžvilgiu labai budrus ir jautrus. Jis visą gy- 
venimą uoliai stovėjo bendruomeninio neturto sargyboje, 
atitiesdamas brolių nukrypimus ir sugėdindamas juos savo 
povyzdžiu. Vieną Velykų pirmadienį Grecio vienuolyno 

broliai,- norėdami pagerbti juos aplankiusį aukštą svetį, 
vietoje paprastų molinių puodelių padėjo ant stalo stik- 
lines ir patį stalą užtiesė staldengte. Atėjęs šv. Pranciš- 
kus ir pamatęs tokį jo akimis „liuksusą“, tuojau pasišalino, 
persirengė elgeta ir grįžęs garsiai prašė išmaldos. Broliai 
ji tučtuojau pažino, bet nieko nesakydami padavė jam 
"dubenį sriubos ir duonos gabalą. Šventasis. atsisėdo ant 
aslos ir tylėdamas valgė. Tylėjo ir visi kiti, nes jautė, 
kad tai yra kažkokia pamoka, Truputį užsrėbęs, šv. Pran- 
ciškus padėjo šaukštą ir -tarė: „Dabar . „aš esu tikrai ma- 
Žžesnysis brolis. Bet pirma,. jėjęs ir pamatęs taip puikiai 
padengtą stalą, netikėjau esąs pas vargšus vienuolius, 
elgetaujančius valgio nuo durų prie durų. Mums, broliai, 
labiau tinka negu kitiems vienuoliams sekti Kristaus nu- 
sižeminimu ir neturtu, nes mes esame tam pašaukti“ (Spec. 
peri., 225). Savo buvimu liudyti neturtą, gyvenūnt tik 
šia diena ir neieškant nieko, kas peržengių jos rūpesčius, 
Turėjo būti šv. Pranciškaus ordino pašaukimas. Apie jį 
šventasis nuolatos savo broliams kalbėdavo ir į jį juos 
ragindavo. Atsisveikindamas su šv. Klara ir jos seserimis 
1225 m., šv. Pranciškus joms kalbėjo: „Aš, brolis Pran- 
ciškus, noriu sektį mūsų aukščiausiojo Viešpaties Jėzaus 
Kristaus gyvenimu ir -neturtu ir jame išsilaikyti ligi galo. 
Aš prašau ir patariu jums pasilikti ištikimoms neturtui. 
Budėkite, kad niekas savo patarimu-ar mokslu jūsų nuo 
šio gyvenimo nenukreiptų“ „(Joergensen 431). 

Iš tikro, jeigu. žmogus yra keleivis žemėje, kodėl jis 
turi rūpintis rytdiena, net ir būdamas bendruomenėje? 
Ar į anapus nekeliauja ir visos mūsų bendruomenės? Ko- 
dėl tad atskiras asmuo turėtų būti neturtėlis, o bendruo- 
menė turtinga? Kodėl pasitikėjimas Dievo Apvaizda iu- 
rėtų negalioti bendruomeniniame gyvenime? Čia tad ir 
glūdi šv. Pranciškaus pastangų naujumas, kurio pasaulis 
ligi tol nebuvo regėjęs. Daugelis asmenų gyveno neturte 
ir pasitikėjo Viešpačiu. Tačiau nebuvo bendruomenės, ku- 
Ti nieko neturėtų ir sykiu rytdiena- nesirūpintų. Šv. Pran- 
ciškaus pašaukimas ir buvo tokią bendruomenę sukurti. 
Jis norėjo neturto principą išplėsti į visą žmogiškąjį bu- 
vimą. Jis norėjo, kad dangiškasis Tėvas būtų garbinamas 
ne tik asmenine, bet ir bendruomenine būtimi. Jis norėjo, 
kad žmogus, pasižadėdamas Dievui gyventi neturte, iš tik- 
"ro šiame neturte ir gyventų, Enave: Ramas religinio savo 
įžado apdraudos bendrovės poliusu. 

“4. Draudimas sudarinėti atsargas rytdienai. vertė šv. 
Pranciškų griežtai nusistatyti ir pinigo atžvilgiu. Pačio- 
je pirmojoje reguloje jis rašė: „Už darbą jie. (broliai. — 
Mc.) gali imti visa, kas jiems reikalinga, bet tiktai ne pi- 
nigą“ (cap. 7). Ir truputį toliau: „Viešpats mokė mus 
"Evangelijoje: Žiūrėkite, kad jūsų širdys nebūtų apsunkin- 
tos godumo ir rūpesčio maistu. Todėl nė-vienas brolis, kur 
Šis eitų ir kur jis būtų, neturi imti pinigų nei drabužiams, 
nei knygoms, nei kaip atlygį už darbą, nei kuriuo kitu 
pagrindu“ (cap. .8). Tik dviem atvejais šventasis leido 
savo broliams susilieti su pinigu. Jeigu brolis sirgo ir 
buvo reikalingas pagalbos, jis galėjo imti pinigą ir jį pa- 
versti priemonėmis sveikatai taisyti. Taip pat broliams 
buvo leista parinkti pinigų į vargą patekusiems raupsuo- 
tiesiems ir juos tuojau jiems išdalinti (plg. cap. 8). Ta- 
čiau visais kitais atvejais broliai turėjo pinigo griežtai 
vengti. „Pinigą,— rašė šv. Pranciškus toje pačioje regu- 
loje,— mes turime vertinti ne daugiau kaip akmenis... 
Jeigu kur nors pinigų rastume, nevertinkime jų daugiau 
negu mūsų mindžiojamas dulkes“ (cap. 8). Kasdienoje 
šv. Pranciškus šitaip ir elgėsi. Kartą vienas vyras Por- 
ciunkulės koplytėlėje padėjo ant altoriaus stambią pinigų 
sumą. Tačiau kitą dieną nustebęs pamatė, kad ši jo „au- 
ka“ yra išmesta ant mėšlyno. Taip:pat kai sykį vienas 
brolis vis dėlto išdrįso priimti išmaldą pinigais, šv. Pran- 
ciškus įsakė jam lūpomis padėti juos .ant asilo išmatų. 
Dabartinio žmogaus akimis žiūrint, šitoks šv. Pran- 
ciškaus nusistatymas pinigo atžvilgiu yra. nesuprantamas 
ir nepateisinamas. Juk argi ne vis tiek, ką elgetaujant 
imti: dešimtį centų ar duonos riekę? Tą dešimtį centų 
galima gi krautuvėje pakeisti į bandelę. Kodėl tad duoną 
galima imti, o pinigo ne? Kodėl reikia į jį žiūrėti kaip 
į akmenis ir dulkes? Argi pinigas neatstoja daikto? Ko- 
dėl tad šv. Pranciškus daiktus leido broliams imti, o, pi- 
nigų ne? Kas vertė šventąjį pinigo vengti ir jį net nie- 
kinti?—- Į šituos klausimus galėsime atsakyti tik atskleidę 
pinigo vaidmenį žmogaus apsirūpinime ir tuo pačiu jo 
santykį su dieviškąja Apvaizda. Sv. Pranciškaus nusista- 
tymas pinigo atžvilgiu yra ne ekonominis, bet religinis. 
Galimas - daiktas, kad--ekonomikoje pinigas ir daiktas: yra 
tos pačios vertės. Tačiau religijoje juodu nestovi toje /pa- 
čioje plotmėje, nes nevienodai -santykiauja su rūpesčiu 
rytojaus diena. G a S i 

Pinigas yra ne daiktas, bet tik daikto ženklas. Pats 
savyje jis jokios vertės neturi. Tiesa, auksas ir sidabras 
yra gražūs, todėl naudojami papuošalams ir pagražini- 
mams. Bet tokiu atveju jie peržengia ekonominę sritį ir 
patenka jau į estetinių vertybių plotmę. O kol auksas ir 
sidabras yra piniginės monetos, tol jos yra tik ženklai, 
naudą reiškią, bet jos savyje neturį. Pinigas pats savimi 
nepavalgydina alkanojo, nepridengia nuogojo, nepagirdo 
trokštančiojo. Nuosekliai tad ten, kur jis kaip ženklas 
daikto nereiškia, sakysime, primityviųjų žmonių gyveni- 
me, arba ten, kur jo ženkliškumas negalį būti paverstas 
daiktiškumu, ten jis neturi jokios vertės. Duoti Afrikos 
džiunglių negrui, nesusisiekiančiam su baltųjų civiliza- 
cija, šimtą dolerių arba troškuliu mirštančiam Sacharoje 
"dešimtį dolerių, kad jis nusipirktų gėrimo, yra tas pats, 
ka ir nieko neduoti, nes negras nežino, ką su šiuo popie- 
riuku veikti, o trokštantysis dykumose neturi jokios gali- 
mybės šio popierėlio ženklą paversti vandens stiklu. Su- 
tartinis pinigo pobūdis yra jam esminis, Jis yra: kilęs iš 
žmogaus pastangų pasilengvinti mainų prekybą tuo būdu, 
kad, užuot už. daiktą davęs daiktą, jis galėtų už daiktą 
duoti sutartinį ir galiojantį ženklą. Todėl riors šiandien 
pinigo karalystė yra labai plati ir paini, nors jo vaidmuo 
visuomenėje yra virtęs ištisu mokslu, tačiau esmėje anas 
pirmykštis jo pobūdis yra pasilikęs ir šiandien. Pinigas 
yra daikto pakaitalas ženklu. p "E į 

Iš šito ženklinio pobūdžio kaip tik ir kyla būdingos 
pinigo -žymės: 1) jo linkmė į ateitį ir-2) jo-galia sutelkti 
daiktus. | | i . . 

Jeigu žmogus turi piniginėje šimtą dolerių, tai dabar, 
šį štai akimirksnį jis dar nieko neturi; nieko, kas jam 
būtų. naudinga ar reikalinga, išskyrus margą žalsvą po- 
pieriuką. Prireikęs ko nors dabar, štai šį akimirksnį, jis 
šiuo popieriuku pasigelbėti negali. Jis pirma turi jį iš- 
keisti į jam būtiną daiktą: į maistą, į drabužį, į darbo 
priemones, į vaistus ir t. t. Tik tokiu pakeitimo atveju 
pasirodo šio popieriuko naudingumas, Kitaip sakant, pi- 
nigo vertė glūdi ne jo dabartyje, bet jo ateityje. Pinigas 
pats savyje nėra vertė, bet jis tik reiškia vertę, todėl 
esmingai jis yra nukreiptas į ateitį, nes reikšmė virsti 
tikrove gali tik ateisiantį metą. Kaip ilgas šis metas bus, 
tai priklauso nuo žmogaus noro ir nuo įvairių ūkinių ap- 
linkybių. Kartais tarp pinigo reikšmės ir jo pavertimo 
tikrovine nauda praeina tik keletas minučių, o kartais net 

keletas metų ar dešimtmečių. Tačiau laiko ilgis čia ne- 
turi jokios lemiamos įtakos. Kiekvienu atveju pinigo ver- 
tė glūdi ateityje. Pinigo dabartis yra tiktai galimybė, bet 
ne tikrovė, Čia glūdi taupymo pagrindas: susikrovus pi- 
nigų, esti susikraunama ir šių galimybių ateičiai. Bet 
kartu čia glūdi ir pinigo rizikos pagrindas: susikrovus 
pinigų, bet pakitus jų reiškiamai vertei, šios galimybės 
sumenkėja, kartais ir visiškai žlunga. Todėl pinigas, bū- 
damas išesmės susijęs su ateitimi, slepia savyje saugu- 
mą ir netikrumą: sauguiną, nes jis patikrina. žmogui teisę 
susikrautas galimybes paversti realybėmis ir tuo būdu 
save aprūpinti; netikrumą, nes pastato žmogų į pavojų, 
susvyravus ekonominiam gyvenimui, šių galimybių ne- 
tekti ir palikti visiškai plikam. Turėti tad pinigo dar ne- 
reiškia realiai būti turtingam. Tai tik reiškia turėti gali- 
mybę tapti turtingam, jeigu ši galimybė ateityje virs !ik- 
rove, nes pinigas dar nėra tikrovė. i 

Bet kaip tik todėl, kad jis nėra tikrovė, pinigas turi 
galios sutelkti daiktus. Jeigu nebūtų pinigo, niekas ne- 
galėtų būti turtuolis. Jeigu, sakysime, už darbą būtų mo- 
kama ne pinigais, bet daiktais — maistu, drabužiu, vais- 
tais, knygomis, gyvuliais, — tuojau pasirodytų negalimybė 
ir neprasmė turėti šių daiktų daugiau, negu jų reikia 
dabarčiai. Aukštesnis valdininkas, gaudamas kas mėnuo, 
pavyzdžiui, tris poras batų, dvejetą kostiumų, dešimtį kny- 
gų, šimtą tablečių aspirino ar sulfanilamidų, vieną aviną, 
tris žąsis, tuojau pamatytų, kokia yra -didžiulė neprasmė 
krauti šiuos daiktus į sandėlį, kuriame juos tikrai suės 
rūdys ir kandys. Daiktų telkimas yra negalimas, nes daik- 
tas ekonomiškai yra vertingas tik tada, kai jis yra dabar 
naudojamas. Kalbėdamas Kalno pamoksle apie turto žlun: 
gamumą, Kristus išreiškė ne tik jo religinį, bet kartu net 
ir ekonominį. reliatyvumą. Ekonominės gėrybės prašosi 
naudojamos čia pat, šiandien. Jų krovimas ateičiai men- 
kina jų vertę ir galop ją visiškai pražudo: valgiai sugen- 
da, drabužius suėda kandys, darbo priemonės pasensta, 
gyvuliai nudvesia. 1 : : 

Bet štai pinigas kaip tik išgelbsti. ekonomines verty- 
bes nuo tokio žlungarmumo. Primityvus ir juokingas mums 
atrodo" „turtuolis“, kuris savo spintose turi šimtą porų 
batų, šimtą kostiumų, tūkstančius marškinių, o savo tvar- 
tuose nesuskaitomas bandas galvijų: Tačiau visiškai ne- 
juokingu mes laikome tą, kuris savo piniginėje varto tūks- 
tantines. EsmMėje gi abu jie yra vienodi: už tūkstantinės 

juk galima nusipirkti šimtus daiktų. Tačiau daiktus telkti 
realiu jų pavidalu yra sunku ir pavojinga. Todėl nė vie- 
nas protingas žmogus jų šiuo pavidalu nė netelkia. Užtat 
visiškai patogiai juos galima telkti ženkliniu arba pinigo 
pavidalu. Todėl visi juos šiuo pavidalu ir telkia. Taupy- 
mas ir praturtėjimas yra galimas tiktai pinigo forma. Pi- 
nigas yra priemonė telkti daiktams, išvengiant tikrovinio 
jų neprasmingumo arba, tiksliau sakant, šį neprasmin- 
gumą pridengiant. Šiuo atžvilgiu pinigas yra žmogaus 
atsakymas į Kristaus nurodymą, kad žemiškuosius tur- 
tus „rūdys ir kandys gadina“ (M! 6, 19). Daiktai iš tikro 
nyksta ir genda, bet ženklai ne. Todėl žmogus ir sugal- 
vojo vietoje daikto pastatyti ženklą ir tuo būdu apsisau- 
goti nuo rūdžių ir kandžių. Jeigu medžiaga, kurioje lai- 
kosi piniginis ženklas, kartais ir sugenda, tai pats ženk- 
las dėl to vertės nenustoja. Suplyšęs banknotas vis tiek 
yra pinigas, nes jį be vargo galima išleisti arba banke 
pakeisti nauju. Pinigo vertė glūdi jo ženkle, todėl jis lai- 
kosi tol, kol galioja žmonių susitarimas teikti šiam ženk- 
Tui tam tikrą daiktinę vertę. : | - i | 


neėmė nei pats, nei neleido broliams. imti. Jis jautė, kad 
pinigas objeklyvine savo prasme yra sukurtas dieviškajai 
Apvaizdai pakeisti; kad jis yra savotiška klasta, priden- 
gianti žemiškojo turto žlungamumą. Todėl šventasis nuo 
pinigo bėgo ir jį net niekino, nes jame regėjo demonišką 
pastangą atitraukti žmogų nuo pasitikėjimo dangiškuoju 
Tėvu. Kas turi pinigo, tas rytdienos rūpesčius paveda ne 
Viešpačiui, bet savo piniginei. Pinigas yra ženklas, kad 
jo savininkas — vis tiek ar jis būtų atskiras asmuo, ar 
ištisa bendruomenė — daugiau ar mažiau netiki dieviš- 

kąja Apvaizda. Tuo tarpu -kas savo likimą ne teoriškai 
savo prote, bet praktiškai savo egzistencijoje sudeda į 
dangiškojo Tėvo rankas, tas pinigo neturi ir net jo neima. 
Kristaus žodžiai, kad negalima sykiu „tarnauti Dievui ir 
Mamonai“ - (Mt 6, 24) randa čia giliausią patvirtinimą. 
Ir Dievas, ir Mamona yra ateities valdovai. Abu jie laiko 
žmogaus rytdieną savo rankose ir įą aprūpina. Žmogui 
belieka pasirinkti, kurią ateitį jis padarys sava: Dievo ; 
ar Mamonos. Pasirinkęs Dievo ateitį, jis tuo pačiu grin- 

džia rytojaus dienos vargų aprūpinimą dangiškuoju Tė- 
vu, kuris žino; ko mums reikia, ir sykiu atmeta Mamonos 
pasiūlas atsiremti į santaupas, indėlius bei čekių kny- 
geles. Pasirinkęs Mamonos ateitį, ijis atremia ryt- 
dienos rūpesčius į pinigo galimybes ir tuo pačiu 
atstumia Viešpaties Apvaizdą bei jos veikimą mūsų 
būtyje.. Tarp Dievo ir Mamonos, kaip sakyta, nėra 
ir negali būti sintezės. Tai yra du varžovai, rungiąsi už 
mūsų apsisprendimą būsimojo laiko atžvilgiu: kam mes 
pavesime savo rytdieną. Šv. Pranciškus giliai suprato šitą 
paties Kristaus paskelbtą Dievo ir Mamonos nesuderina- 
mumą, todėl aiškiai apsisprendė už Dievo ateitį ir savo 
rytdieną sudėjo į dangiškojo Tėvo rankas. Užtat jis ir 
neėmė pinigo, nes pinigas yra konkretus Mamonos ženk- 
las, jos priemonė aprūpinti mums rytojų. Pinigas šv. 
Pranciškui tiek tereiškė, kiek jo kojų mindžiojamos dulkės. 

dojamas šiandien, įei mes pinigą pasilaikome. Todėl būti 
visišku neturtėliu.ir turėti pinigo taip pat yra prieštara- 
vimas. Nors brolių bendruomenė, atėjus vakarui, būtų ne- 
turėjusi jokio daikto, skirto rytdienai, bet jeigu jos. eko- 
nomo stalčiuose būtų buvę pinigo, ji būtų buvusi, bent iš 
dalies, jau apsirūpinusi rytdienai ir tuo pačiu ne visiška 
beturtė. Pinigas yra klasta ne tik laiko, bet. ir daiktų at: 
žvilgiu. Nebūdamas daiktas, o tik ženklas, jis žadina įspū- 
dį, kad jo savininkas neturi nieko, ikuo galėtų čia pat pa- 
sinaudoti. Tačiau kaip tik šis ženkliškumas -padaro, kad 
jo savininkas yra turtingas galimybėmis rytojaus dienai.' 
Kas turi pinigo, tas gali būti neturtėlis šiandien, bet jis 
nebėra neturtėlis rytdienai. Tuo tarpu šv. Pranciškus kaip 
tik šiuo rylojaus neturiu ypatingai buvo susirūpinęs. Jis 

kaip tik pabrėžė ateities. sudėjimą į dangiškojo Tėvo ran- 
kas. Ši diena jam galėjo būti dar kiek turtingesnė. Bro- 
lių elgetavimas galėjo duoti gerų vaisių. Tačiau viskas 
šiandien ir turėjo baigtis. Rytdienai turėjo nieko nebelikti. 
Bet kaipgi nieko nebeliks, jei bus imamas pinigas: ir .sau- 
gojamas brolių bendruomenės kasoje? Rytojaus dienos ne- 
iurtą pinigas paverčia fariziejizmu. Štai kodėl šv. Pran- 
ciškus, būdamas nuoseklus ir ištikimas ligi gaio, pinigo 
neėmė. | | 

“ Si trumputė pinigo esmės sklaida rodo, kad šv. Pran- 
ciškaus nusistatymas pinigo atžvilgiu nebuvo kokia nors 
jo dvasios keistybė, bet višiškai nuosekli išvada iš pinigo 
vaidmens mūsajame buvime. Absoliučiai pasitikėdamas 
Dievu ir būdamas tikras rieturtėlis, Asyžiaus šventasis ne- 
galėjo pinigo teigiamai vertinti ir jo imti, nes tuo būdu 
jis būtų sulaužęs šį pasitikėjimą-.ir išdavęs savo neturtą. 
Dešimt centų religiniu atžvilgiu nėra tas pat, kas ir duo- 
nos riekė, Duonos riekė rytoj bus nebe tokia, kokia ji yra 
šiandien; už savaitės kitos ji visiškai nebebus maistas. 
Tuo tarpu dešimt centų bus tie patys rytoj ir po metų, ir 
gal net po kelių dešimtmečių. Imdamas daiktą, žmogus jį 
ima šiandienai. Imdamas pinigą, jis ima jį rytdienai. Daik- 
tas yra Viešpaties dovana, Jo Apvaizdos vaisius. Pinigas 
yra žmogaus išradimas Dievui pakeisti. Štai kodėl „„pini- 
gas yra nešvarus“, nes jis sutepa mūsų tikėjimą į dangiš- 
kąjį Tėvą. A 


III. ELGETAVIMAS 


1. Kokiu tad būdu šv. Pranciškus pragyveno? Nė -vie- 
nas iš mūsų naudojamų apsirūpinimo būdų Asyžiaus Ne- 
turtėliui netinka: nei darbas, nės jis nerišo jo su atlygiu; 
nei santaupos, nes jis gyveno tik šia diena, nieko nepasi- 
likdamas ateičiai; nei prekyba, nes. jis pinigo neėmė. Visi 
šie būdai yra profaniniai, visi jie atsiremia ne į dieviškąją 
Apvaizdą, bet į paties žmogaus vėiklą ir į daikto bei pi- 
nigo galią. Tačiau kadangi šv. Pranciškus pasitikėjo tiktai 
dangiškuoju Tėvu, todėl jis nepasirinko nė vieno iš čia 
minėtų būdų. Asyžiaus Neturtėlio kelias aprūpinti medžia- 
giniams savo reikalams buvo grynai religinis. Tai buvo 
tas pat kelias, kuriuo esti aprūpinami dangaus paukščiai 
ir lauko lelijos. Jie patys šiam reikalui juk nieko nedaro: 
nei sėja, nei pjauna, nei verpia, nei audžia. Jie viską gau- 

na iš kito: iš dirvos, kurioje auga; iš oro, kuriuo kvėpuoja; 
iš saulės, kurios spindulius suima į save; iš vandens, kurį 
geria. Jie gyvena anuo bendru gamtos turtu, kuris yra 
paties Dievo paruoštas, Tai yra Jo dovana savo kūriniams. 
Kodėl tad negalėtų tokiu pat keliu eiti ir žmogus? Kodėl 
ir jis negalėtų savo artimo pergyventi kaip dieviškosios 
Apvaizdos įrankio, siųsto jam šį tą duoti jo pragyvenimui? 
Kodėl jis negalėtų žiūrėti į visuomenę kaip į dirvą, kurio- 
je rastų maisto ir apdaro? 

Šitoks apsirūpinimo būdas vadinasi elgetavimu. Gam- 
tos padarai yra elgetos iš esmės, nes jie pragyvena tiktai 
iš kito. Tačiau ir žmogus virsta elgeta, kai savo pragy- 
venimą pradeda semtis ne iš savo paties veiklos (darbo, 
santaupų, prekybos), bet jį patiki kitam ir šįjį prašo pa- 
dėti įam žemėje išsilaikyti. Tokiu atveju ir jis įsijungia į 
bendrąją pasaulio elgetystę ir dalinasi jos likimu. E/ge- 
tavimas yra savo pragyvenimo sudėjimas į kilo rankas. 
Gali šitas „kitas“ būti Dievas, žmogus ar gamta, kiekvie- 
nu tačiau atveju apsirūpinimas, kyląs ne iš paties kūrinio, 
yra elgetavimas. Bet jis kaip tik yra nuosekli išvada — 
ir net būtina — iš nesirūpinimo rytdiena. Kas rytojaus rū- 
pesčius „visiškai ir egzistenciškai paveda Dievui, tas ne-- 
gali pavesti jų sau pačiam, vadinasi, negali jų tenkinti 
savo darbu, savo santaupomis ar savo bizniu; tas turi 
praktiškai kreiptis į kitus žmones ir juos prašyti išmaldos, 
nes Viešpats liesioginiu būdu paprastai manos nekris- 
dina ir putpelių nesiųsdina. Jis tik įkvepia žmones, kad 
šie atvertų prašančiajam savo spintas ir savo sandėlius. 
Elgetavimas tad yra vienintelis būdas pragyventi tiems, 
kurie tiki dieviškoją Apvaizdą ir todėl gyvena tik šia 
diena: O kadangi šv. Pranciškus kaip tik buvo vienas iš. 
šių retų tikinčiųjų, todėl savaime jis pasidarė elgeta ir 
visą savo vienuoliją pagrindė elgetystės dėsniu. Elgeta-- 
vimas virto pranciškoniškąja apsirūpinimo forma. - 

Tai yra pats nuostabiausias ir sunkiausiai supranta- 
mas šv. Pranciškaus bruožas jo santykiuose su turtu. Mes. 
dar galime susigyventi su mintimi, kad žmogus visiškai 
nieko neturi; kad jis viską, ką gauna, išdalina vargšams; 
kad jis neima pinigo, o tiktai daiktus. Tačiau sunkiai ga-- 
lime perprasti, kaip gali žmogus eiti elgetauti, galėdamas. 
dirbti ir užsidirbti. Mums darosi nesuprantama, kodėl šv. 
Pranciškus tiek savo, tiek brolių darbo nejungė su at- 
lygiu, bet ir pats ėjo ir brolius siuntė prašyti išmaldos! 
Nesusipratimams išvengti reikia pabrėžti, kad šventasis 

M anais 


ir jo broliai dirbo: jie anaiptol! nebuvo grynai kontemplia- 
tyviniai vienuoliai. Darbas buvo nuolatinis jų užsiėmimas. 
Tačiau kadangi jie šio darbo nesiejo su atlyginimu, todėl 
už jį dažniausiai nieko ir negaudavo arba gaudavo tiek 
maža, kad neužtekdavo pragyventi. Darbas nebuvo pir- 
miesiems pranciškonams jų pragyvenimo šaltinis. Todėl 
elgetavimas pasiliko vienintelė priemonė išsilaikyti. Štai 
kas mums yra nesuprantama. Moderninėmis akimis žiū- 
rint, šitoks elgesys atrodo esąs kažkoks nesusipratimas ir 
net iškrypimas. Mes tiesiog piktinamės, : jei kurią dieną 
elgeta paskambina prie mūsų durų ir paprašo išmaldos. 
Mes greičiau sutinkame duoti jam darbo ir už jį gerai 
užmokėti, negu išmesti kelias dešimtis centų „veltui“. Dar- 
bo „evangelijos“ amžiuje elgetavimas atrodo esąs socia- 
linis nusikaltimas. Todėl beveik visose moderninėse vals- 
tybėse jis yra uždraustas. Elgetos yra priskiriami prie 
nesocialaus, parazitinio visuomenės elemento ir esti poli- 
cijos persekiojami kaip nusikaltėliai. Štai kodėl elgetau- 
jančio šventojo vaizdas netelpa mūsų sąmonėje. Argi ir 
šv. Pranciškus būtų buvęs vienas iš šių visuomeninių pa- 
razitų? 

Išmėginti elgetos būseną šv. Pranciškus norėjo dar 
būdamas tėvų namuose. Kaip jau sakyta, vargšams jis ibu- 
vo visados gailestingas, turto nevertino iš pat. jaunumės. 
Tačiau jis nežinojo, kaip jaučiasi žmogus, kuris nieko ne- 
turi ir yra priverstas prašyti kitų pagalbos, kad galėtų iš- 
simaitinti ir apsidengti. Todėl jis ryžosi eiti elgetauti pats. 
Bet Asyžiuje to daryti jis negalėjo. Čia jį visi pažinojo, ir 
jo elgetavimas būtų sukėlęs mieste tik juoką ir buvęs pa- 
laikytas ne visai skoningu pokštu. Todėl šventasis įvykdė 
Šį savotišką savo norą toli nuo gimtinės tarp visai svetimų 
žmonių. Nuvykęs sykį į Romą ir stovėdamas prie šv. Petro 
karsto jo bažnyčioje, žiūrėjo, kaip tikintieji pro geležines 
groteles metė pinigus. Staiga kažkas jame švystelėjo. Jis 
išsitraukė piniginę ir visą jos turinį rėžė ant marmurinio 
antkapio. Pinigai sužvangėjo, žmonės sužiuro į šį jaunuo- 
Iį, bet jis greitai apsisuko ir išskubėjo laukan. Pamatęs 
bažnyčios pasienyje stovintį elgetą, pasivedė jį į šalį ir 
prikalbėjo pasikeisti drabužiais. Apsidaręs skarmalais, šv. 
Pranciškus atsistojo prie tako ir pradėjo prancūziškai 
prašyti išmaldos. Jo biografai pasakoja, kad prancūziškai 
šventasis kalbėdavęs tik tada, kai būdavęs laimingas ir 
pakilios nuotaikos. Gavęs iš praeivių kiek maisto, paval- 
gė, vėl apsirengė savais drabužiais ir grįžo į Asyžių. El- 

getos būsena buvo išmėginta' Turtuolio. Pietro di Berniar- 
done's sūnus ibuvo dėvėjęs vargo drabužius ir valgęs do- 
vanotos duonos. ' . . 
“Ir vis dėlto tai buvo daugiau žaismas negu tikrovė. 
Tiesa, šv. Pranciškus tai darė gera valia. Jis anaiptol čia 
nenorėjo vaidinti komedijos. Jis iš tikro norėjo patirti, 
kaip jaučiasi žmogus elgeta. Tačiau šiam patyrimui pasto- 
jo kelią pagrindinė kliūtis: paties šv. Pranciškaus turtin- 
gumas. Kas kita yra persirengti elgeta, ir kas kita yra 
būti elgeta. Romoje šv. Pranciškus buvo ne elgeta, bet 
tik elgetos kaukė, tik jo drabužis, tik jo regimybė. Galėjo 
jis išmaldos gauti, galėjo ir negauti, žemiškasis jo likimas 
nuo to nepriklausė, nes Asyžiuje jis turėjo turto ikiek tin- 
kamas. Rytojaus diena anuo metu buvo šv. Pranciškui ne 
Viešpaties ir jo įkvėptų žmonių, bet jo paties rankose. To- 
dėl elgetavimas Romoje ibuvo netikras. Tai Ibuvo tik psi- 
chologinis bandymas, bet ne egzistencinė būsena. 

Tikru elgeta šv. Pranciškus virto tik vėliau, kai išsi- 
žadėjo savo paties turto, kai atidavė savo tėvui net pasku- 
tinius drabužius, kai apsivilko sudriskusiu vyskupo darži- 
ninko apsiaustu. Tada elgetavimas jam pasidarė nebe žais- 
mas, nebe mėginimas, bet pati tikrovė, pats jo buvimas, 
nuo kurio priklausė rytojaus diena. Todėl ne Romoje šv. 
Pranciškus patyrė tikrąją elgetavimo -prasmę, bet Asyžiu- 
je, atnaujindamas San Damiano ibažnytėlę. Jos klebonas, 
norėdamas atsilyginti šventajam.už jo pastangas ir už 
jo darbą, nes šv. Pranciškus pats gabeno akmenis ir net 
psts imnūrijo, duodavo jam kasdien valgyti. Kurį laiką 
šventasis valgį priėmė. Bet vieną dieną staiga jam šovė 
mintis, kad juk tai užmokestis už darbą, bet ne išmalda, 
Todėl kitą dieną, kai tik Asyžiaus varpai sugaudė vidųu- 
dienio „Angelas Viešpaties“, šv. Pranciškus padėjo įran- 
kius, pasiėmė dubenį ir pradėjo eiti nuo durų prie durų, 
prašydamas valgio. Vienur jis gavo sriubos šaukštą, ki- 
tur mėsos gabalėlį, trečiur daržovių. Viskas ėjo į tą patį 
indą. Baigęs savo kelią, šventasis turėjo pilną dulbenį, ta- 
čiau tokio mišinio, kad tik pažiūrėjus į jį galėjo praeiti 
bet koks apetitas. Vis dėlto šventasis prisivertė, atsisėdo 
ir pavalgė. Grįžęs prie San Damiano, pranešė klebonui, 
kad daugiau pas jį nesimaitinsiąs, o valgiu pasirūpinsiąs 
patsai, Tai ir buvo pirmasis šv. Pranciškaus žingsnis elge- 
tos keliu. Tai buvo apsisprendimas gyventi tiktai dieviš- 
kąja Apvaizda ir gauti apsirūpinimą tiktai laisvomis Vieš- 
paties dovanomis per gailestingus žmones. .|||.| | ||| 

Šitokį apsirūpinimo būdą šv. Pranciškus norėjo įkū- 
nyti ir savo brolių bendruomenėje. Ne darbas, ne žemės 
ir miškai, ne santaupos ar prekyba, bet elgelavimas turėjo 
būti pagrindinė naujosios' vienuolijos pragyvenimo forma. 
Pirmojoje savo reguloje šventasis įrašė: „Jei yra reikalo, 
jie (broliai.— Mc.) turi eiti ir- prašyti išmaldos. Ir jie 
neturi gėdytis, bet atsiminti, kad mūsų Viešpats Jėzus 
Kristus, amžinojo ir visagalio Dievo Sūnus, sukietino savo 
veidą kaip akmenį ir nesigėdijo. Jis buvo vargšas ir gy- 
veno išmalda, kaip ir švenčiausioji Mergelė, ir Jo moki- 
niai. O jeigu žmonės brolius sugėdins ir išmaldos jiems 
neduos, jie turi už tai dėkoti Dievui ir nepamiršti, kad 
gėda kris ne ant jų, bet ant tų, kurie juos atstūmė. /š- 
malda yra paveldėjimas ir teisingumas, kuriuos žmonės 
yra skolingi vargšams ir kuriuos Kristus mums yra uždir- 
bes“ (cap. 10). Todėl brolį, nenorintį eiti elgetauti, šv. 
Pranciškus vadino „broliu tranu“, kuris minta avilio me- 
dum, bet nenori lėkti jo. rinktų. O tie, kurie grįžta elge- 
tavę, turį giedoti giesmes ir džiaugtis, nes jie grįžta ne- 
šini „angelų duona“, kaip šv. Pranciškus vadino išmaldą. 
Išmalda yra palaiminta ne tik tam, kuris įą duoda, bet ir 
tam, kuris ją ima. Ji pašvenčia juos abu. Savo testamentė 
šv. Pranciškus rašė: „Jei nebus nieko gauta už darbą, 
bėkime prie Viešpaties stalo, prašydami išmaldos nuo du- 
rų prie durų“. Tai buvo nurodymas būdo, kuriuo ibroliai 
galėjo patenkinti rytdienos rūpesčius. Ne „veltui tad šv. 
Pranciškus savo brolius vadino „elgetaujantieji broliai — 
fratres mendicantes“, nes elgetavimas- turėjo būti tasai 
bruožas,: kuris jo vienuoliją išskyrė iš visų kitų, ne syki 
turtingų, todėl išmaldos nereikalingų. . Maujasis Ordinas 
Turėjo būti elgetų bendruomenė. 3 6 

2. Laisvo elgetavimo įjungimas į žemiškąjį žmogaus. 
buvimą rodo, kad šitokį apsirūpinimo būdą šv. Pranciškus 
laikė „tikrai krikščionišku, galinčiu padaryti žmogų Kris- 
taus sekėju ir Evangelijos: vykdytoju. -Juk ne socialiniam 
ar ekonominiam reikalui Asyžiaus šventasis tapo elgeta; 
bet religiniam. Savo reguloje jis aiškiai teigia, kad Kristus 
buvo „vargšas ir „gyveno išmalda“ (cap. 10). Ar kitoks. 
+ad gali būti-ir nuoširdus Jo mokinys? Jeigu mūsų Pirma- 
vaizdis gyveno išmalda, vadinasi, elgetavimas yra kažkas 
daugiau negu tik socialinis dalykas; jis yra susijęs su pa- 
čiu žmogiškojo prado reiškimusi pasaulyje; jis yra ne iš 
nuodėmės -ar socialinės netvarkos kilusi būsena, bet tu- 
rinti. ryšio su pačia žmogiškąja prigimtimi. Būdamas el- 

geta, Kristus palaimino šią būseną, todėl šiandien ji turi 
galios pašvęsti kiekvieną, kuris ją laisvai pasirenka. To- 
dėl mums ir kyla klausimas: kokiu būdu. elgetavimas pa- 
daro žmogų Išganytojo paveikslu? Kokią vietą jis užima 
Ikrikščioniškojoje egzistencijoje? | i žs 
Elgetavimas yra iš esmės susijęs su neturtu. Kas yra 
turtingas, to elgetavimas yra žaismas. Kas yra neturtin- 
gas, tas savaime yra apspręstas kitam savo išsilaikyme: 
Tačiau kiek pats neturtas savyje yra neigimas, tiek elge- 
tavimas jau pralaužia šias grynai negatyvines sienas ir 
virsta pozilyviu dalyku, nes jis suveda žmogų į labai. sa- 
votiškus santykius su savo artimu. Elgetavimas atskleidžia 
prašančiojo ryšį su duodančiuoju. Ir vėl turime pabrėžti, 
kad tai nėra tik socialinis ryšys. Elgetavime atsistoja vie- 
nas priešais kitą ne Lik turtingasis prieš beturtį, bet ir 
žmogus prieš žmogų, krikščionis prieš krikščionį. Iš jų 
vienas prašo, kitas duoda; vienas atskleidžia savo stoką, 
kitas ją pašalina. Tai yra santykis, kuris siekia ligi pat 
žmogaus gelmių. Prašyti ir duoti yra du žmogiškiausi 
aktai, išreiškią mūsų buvimą drauge; tačiau išreiškią taip, 
kad jie šį buvimą arba pagilina, žmones suartindami mei- 
lės pagrindu, arba jį suardo, žmones perskirdami neapy- 
kantos pagrindu. Elgetavimas darosi demoniškas, jeigu 
žmogus užsidaro Žmogui. Čia kaip tik ir glūdi jo palaima, 
bet sykiu ir jo grėsmė. 2 M 
Kas yra tasai, kuris klabena duris ir prašo išmaldos? 
Be abejo, beturtis. Žmogus yra apgavikas, jeigu elge- 
tauja, būdamas turtingas. Neturtas yra dorinis elgetavi- 
mo pagrindas. Tačiau šis pagrindas gali būti atsiradęs 
dėl įvairių priežasčių. Beturčiu žmogus gali būti įpasida- 
ręs dėl nelaimės (gaisras, potvynis, karas, liga), dėl so- 
cialinės netvarkos (nedarbas, menkas atlyginimas, didelė 
šeima), dėl paties žmogaus neapsukrumo ar negabumo 
(nevykstąs biznis, bankrotas, prasiskolinimas). Visos šios 
priežastys žemiškajame buvime yra labai realios ir visos 
jos ne vieną išvaro elgetos keliu. Vis dėlto ši/okio be- 
turčio elgetavimas turi visai kitą prasmę negu šv: Pran- 
ciškaus. Šitokiam beturčiui elgetavimas — bent psicholo- 
giškai — yra tik praeinanti būsena, kuri pasibaigia, kai 
tik susirenka tam tikras kiekis reikalingų medžiaginių gė- 
rybių. Socialinis elgeta stengiasi visados grįžti į senąją 
savo būseną. Jis stengiasi nebebūti beturtis, vadinasi, vėl 
atsistoti, kaip sakoma, ant savų kojų ir pasidaryti nebe- 
priklausomas nuo kito. Tuo tarpu šv. Pranciškui elgeta- 

vimas buvo pasiovi būsena, nes ir neturtas jam buvo nuo- 
latinis. Moralinis pagrindas elgetauti jam buvo primestas 
ne iš viršaus ir todėl tik atsitiktinis, bet jo paties prisiim- 
tas laisvu noru, todėl pastovus. Savo elgetavimu šv. Pran- 
ciškus anaiptol nenorėjo savo neturto pergalėti ir juo 
nusikratyti. Jis neėmė daugiau negu reikia šiai dienai. 
Nuosekliai tad jis elgetavo visados. Jam elgetavimas bu- 
vo ne priemonė išbristi iš nelaimės ar iš socialinių pai- 
niavų, bet pastovi žemiškojo apsirūpinimo forma.— Kaip 
tad save pergyvena šiioks elgeta? Ką jis savimi reiškia ir 
ko jis siekia? .. 

Psichologiškai jis nesijaučia esąs neturtingas. Tiesa, 
jis yra beturtis ekonomiškai, nes iš tikro nieko neturi. Ta- 
čiau kadangi jis ir nenori turėti, todėl laikyti jį beturčiu 
reikštų nesuprasti jo nusistatymo esmės. Savanoriškas be- 
turtis gyvena anapus turto ir neturto. Šie dalykai jam 
tarsi neegzistuoja. Jų atžvilgiu jis elgiasi taip, tarsi jie 
neturėtų jokios reikšmės. Vis dėlto nė šitoks beturtis ne- 
gali išsilaužti iš būtinybės žemėje išsilaikyti. Jis taip pat 
yra žmogus kūne, todėl reikalingas maisto, apdangos, pa- 
stogės. Gali jis neturėti „nieko sava ir nenorėt turėti, bet 
jis vis tiek turi pavalgyti, apsirengti, išsimiegoti. Apsispren- 
dęs už nieko neturėjimą, jis savaime esti palenkiamas 
kitų malonei. Šios tad malonės prašydamas jis ir eina 
nuo durų prie durų. Tačiau jis eina laisvai. Jo niekas ne- 
verčia, nes jo neturtas yra ne socialinis, bet religinis. 

Tačiau kaip tik todėl šitoks žmogus jaučiasi ibeturtis 
melajizine prasme. Laisvai išsižadėjęs turto ir atsisakęs 
pragyventi iš savo darbo, religinis elgeta parodo, kad 
žmogus pūts iš saves nieko neturi ir negali turėti, kad 
net pats jo gyvybės palaikymas yra sudėtas į kitų ran- 
kas. Tai yra ne kas kita, kaip kūrinio esmės atskleidimas. 
Būdamas kilęs iš nebūties sprendžiamuoju Viešpaties Žo- 
džiu, kūrinys yra absoliučiai priklausomas nuo savo Kū- 
rėjo. Jis laikosi ne pats savimi, bet Kitu, kuris yra jį pa- 
šaukęs būti. Jis yra viską gavęs iš kito. Dar daugiau, jis 
ir toliau viską gauna iš šiojo Kito, nes kūrybinis aktas 
niekados nesiliauja. Kūrinio palaikymas yra nuolatinis jo 
kūrimas, vadinasi, nuolatinis jo šaukimas iš nebūties. Ne- 
būtis kūrinio atžvilgiu niekad nėra pergalėta, bet ikiek- 
vieną akimirką pergalima paslaptingu Viešpaties aktu. Tuo 
pačiu kiekviena kūrinio egzistencijos akimirka yra savos 
būties gavimas: dovana ir malonė. Kūrinys yra esminis ir 
amžinas elgeta pačia ontologine šio žodžio prasme. Todėl 

žmogaus elgetavimas, atsiremiant“į žmonių malonę, yra 
tik regima kūriniškumo išraiška, tik akivaizdus nuūrody- 
mas, kad gauti duonos, apdaro ar pastogės yra nepalygi- 
namai menkiau negu gauti būtį. Gavę būtį iš Viešpaties 
rankų ir todėl būdami elgetos metafizine savo sąranga, 
mes tuo pačiu galime, o kartais net turime būti elgetos 
ir kasdieniniame gyvenime. Eiti nuo durų prie durų, pra- 
šant išmaldos, reiškia skelbti metafizinį žmogaus neturtą, 
jo absoliučią priklausomybę nuo Dievo Kūrėjo ir nuo Die- 
vo Palaikytojo. Elgetavimas yra žmogaus kūriniškumo re- 
gimybė. > . 
Kas pragyvena iš savo darbo arba iš savo'turto, tas 
esti viliojamas pagundos manyti, kad jis išsilaiko pats sa- 
vimi. Turtas arba uždarbis šiuo atžvilgiu yra didelė ir pa- 
vojinga žmogaus apgaulė, Jis pridengia esminę jo elge- 
tystę ir kelia jam savimi pasitikėjimo jausmą. Turtingam 
Žmogui atrodo, kad jis stipriai laikosi savoje Ibūtyje ir tai 
ant savo paties kojų. Tuo tarpu-elgetystė šią kaukę nu- 
plėšia ir žmogaus būtį parodo visame jos plikume. Reli- 
ginis elgeta yra turtingųjų įspėjėjas paties Kristaus žo- 
džiais, kuriuos Jis liepė rašyti Laodikėjos bažnyčios ange- 
lui: „Tu sakai: Aš esu turtingas ir pralobęs ir nieko ne- 
privalau; o nežinai, kad esi nelaimingas ir apgailėtinas, 
beturtis, aklas ir plikas“ (Apr 3, 17). Todėl būti elgeta yra 
savotiškas pašaukimas, būtent: skelbti metalizinį žmogaus 
neturtą ir tuo pačiu jo priklausomybę nuo Dievo. 
Religinis elgeta šitaip save ir pergyvena. Atsistojęs 
prie durų ir laukdamas jų atidarant, jis jaučiasi atėjęs ap- 
reikšti anos didžios tiesos, kad visi esame kūriniai, vadi- 
nasi, elgetos savo esmėje, ir kad todėl visi esame lygūs.— 
tiek prašantieji, tiek duodantieji. Ir. suima jį didelis 
džiaugsmas, gavus išmaldos; ne todėl, kad jis gali ja pa- 
sisotinti ar apsidengti, bet todėl, kad jo pašaukimas buvo 
suprastas ir atsakytas. Štai kodėl šv. Pranciškus liepė savo 
broliams, grįžtant elgetavus, giedoti džiaugsino giesmę. 
Si giesmė turėjo būti sykiu ir padėka už dieviškosios Ap- 
vaizdos veiksmingumą, ir įvykdyto pašaukimo apvaini- 
kavimas. Ji turėjo būti savotiškas „Te Deum laudamus“ 
savos misijos pabaigoje. Čia taip pat glūdi pagrindas, ko- 
dėl šv. Pranciškus liepė broliams nesigėdyti eigetauti. Liu- 
dyti žmogaus prigimties menkystę, jos nuogumą, jos laiky- 
mąsi Viešpatyje juk nėra jokia gėda. Greičiau tai yra 
garbė, nes tik šitokiu liudijimu žmogus: esti pastatomas 
] tikrąją šviesą būties sąrangoje. Religinis elgeta yra žmo- 

gaus kūriniškumo šauklys. Todėl jis turi atlikti savo už- 
davinį nesigėdydamas, kaip ir jo Išganytojas nesigėdijo 
pasirodyti žemėje elgetos pavidalu. Būti kūriniu nėra gė- 
da. Tuo pačiu riėra gėda prisiimti tokią būseną, kuri šį 
kūriniškumą geriausiai išreiškia. 

3. Elgeta tad Krikščionybėje yra metafizinio žmogaus 
neturto liudytojas. Tačiau kas yra elgetos šelpėjas šiame 
nuostabiame žemiškojo buvimo santykyje? Kas yra tasai, 
kuris prašančiajam atidaro duris, įsileidžia jį į vidų, pa- 
valgydina, pagirdo, aprengia ir nakčiai priglaudžia? — Die- 
vo akyse jis yra toks pat elgeta, kaip ir prieš jį stovinty- 
sis. Šv. Augustinas šitaip išreiškia jųdviejų santykį: 
„Vargšas sako: Tu esi mano Dievas; turtingasis tesako: 
Tu esi mano Dievas, Anasai turi mažiau, šisai daugiau; 
bet pinigų, ne Dievo“ 3. Dievo pasiturėjimo atžvilgiu juo- 
du abu yra vienodi, nes abu yra kūriniai, todėl abu elge- 
tos ir abu visko reikalingi iš Kūrėjo. Jeigu tad davėjas 
ištiesia savo ranką ir sušelpia prašantįjį, tai jis tai daro 
ne iš savęs, bet iš Viešpaties malonės. Duoti išmaldos 
laip pat yra malonė, kaip ir jos gauti. Kristaus žodžiai 
„be manęs jūs nieko negalite padaryti“ (Jn I5, 5) visu 
svoriu tinka ne tik elgetai, bet ir šelpėjui. Šelpimas yra 
dalyvavimas aname visuotiniame dieviškosios Apvaizdos 
akte, kuris palaiko būtybių buvimą arba, evangeliškai kal- 
bant, maitina dangaus paukščius ir apdengia lauko le- 
lijas. Tai yra taip pat pašaukimas. Vienus Viešpats šau- 
kia, kad jie liudytų esminę žmogaus elgetystę dėl jo kū- 
riniškumo. Kitus tas pats Viešpats šaukia, kad jie apreikš- 
tų ir vykdytų Jo rūpinimąsi visomis būtybėmis. Pirmieji 
vadinasi elgetos, antrieji —-šelpėjai. Bet abeji išreiškia 
vieną ir tą patį Žmogiškumą. Elgeta jį išreiškia, kiek 
jis nieko- neturi pats iš savęs. Selpėjas jį išreiškia, kiek 
jis viską gauna iš Dievo, Būti šelpėju reiškia įsijungti 
į šį visuotinį aprūpinimą ir eiti dieviškosios Apvaizdos pa- 
reigas konkrečioje buvimo situacijoje. Todėl religinis šel- 
pėjas visados pergyvena save kaip Viešpaties įgaliotinį, 
kaip Jo gėrybių užvaizdą, kuriam yra pavesta globoti kil- 
niausią Jo kūrinį, Jo paveikslo nešėją bei reiškėją. Ne 
savo vardu religinis šelpėjas duoda. išmaldos, bet Dievo 
Palaikytojo. 11 

Elgetos tad akivaizdoje šelpėjas jaučiasi esąs toks pat 
beturtis, kaip ir pats prašantysis. Jis juk žino, kad gėry- 
bės jo kluonuose giliausia prasme yra ne'jo, bet Viešpa- 
ties; kad jis pats yra tik jų dalintojas reikalingiesiems, 

kuriuos Šventoji Dvasia atsiunčia prie jo durų. Šelpimas 
yra Dievo žmogui patikėtas talentas, už kurį jis turės 
duoti apyskaitą. Todėl šv. Augustinas ir įspėja turtinguo- 
sius nesididžiuoti ir nesigirti išmaldos davimu: „Nė vie- 
nas tegu nesididžiuoja, broliai, jei sušelpia vargšą. 
Tenesako savo širdyje: aš duodu, o anasai ima, aš priglau- 
džiu, o šisai reikalingas - pastogės. Tu esi gal iš tikro dau- 
giau reikalingas negu jis. Gal tavo priglaustasis yra tei- 
singas. Jis reikalingas duonos, o tu tiesos; jis reikalingas 
pastogės, o tu dangaus; jis reikalingas pinigų, o tu tei- 
singumo“ 2. Turėti turto Krikščionybės šviesoje reiškia 
dar nieko neturėti. Žmogus žmogaus turtu nepralenkia, 
nes turtas pats savimi mūsų netobulina, todėl ir mūsų 
matu būti negali. Jis stovi mūsų egzistencijos pakraštyje. 
Šiuo atžvilgiu šelpėjas nėra aukštesnis už elgetą. 

Todėl kaip nėra gėda prašyti, taip nėra garbė duoti. 

Girtis savo išmaldomis: reiškia girtis nesavu dalyku. Kris- 
tus Kalno pamoksle griežtai mus įspėja: „Duodamas iš- 
maldos, netrimituok ties savimi trimitu, kaip kad veid- 
mainiai daro sinagogose ir gatvėse, kad būtų žmonių ger- 
biami. Iš tikrųjų sakau jums: jie atsiėmė savo užmokestį. 
Tau gi duodant išmaldą, tegul kairioji nežino, ką daro 
tavo dešinioji, kad tavo išmalda būtų slaptoje ir kad tavo 
Tėvas, kurs mato slaptoje, tau atsilygintų“ (Mt 6, 2—4). 
Šelpimas yra religinis tik tada, kai jis vyksta ne garbei 
pelnyti, bet Dievo Apvaizdai žemėje vykdyti. Kas Viešpa- 
ties dovanas dalina trimituodamas ir tuo atkreipdamas į 
save žmonių dėmesį, tas yra veidmainis, nes jis šelpia 
taip, tarsi žemės gėrybės būtų tikra jo nuosavybė, Iš tikro 
tačiau jos yra žemės ir dangaus Valdovo. Todėl toks šel- 
pėjas- didžiuojasi tuo, kas jam giliausioje esmėje nepri- 
klauso. Laikydamas save tikruoju žemiškųjų gėrybių savi- 
ninku, jis užgrobia Dievo vietą pasaulyje, Jis pasisavina 
tai, kas priklauso Kūrėjui. Trimituojąs šelpėjas yra ne tik 
veidmainis, bet ir uzurpatorius Dievo atžvilgiu, nes jis mė- 
gina išstumti Jį iš Jo kaip Kūrėjo ir absoliutaus visa ko 
Savininko vietos. Tokio šelpėjo išmalda gali būti naudin- 
ga ekonominiu bei socialiniu atžvilgiu, bet ji yra bevertė 
religiniu atžvilgiu. Savo pasididžiavimu jis „jau atsiėmė 
savo užmokestį“. Ko nors dar ieškoti jam pas dangiškąjį 
Tėvą nėra prasmės. Eiti dieviškosios Apvaizdos įgaliotinio 
pareigas galima tik tyliai, nužemintai ir kukliai, kad kai- 
rioji nežinotų, ką daro dešinioji. Tai yra pats pagrindinis 
religinio šelpėjo ibruožas. 

Kitas bruožas yra nesirinkli šelpiamųjų. Selpimo pa- 
grindas yra tik vienas vienintelis: žmogaus neturtas, Jei- 
gu prieš.šelpėją atsistoja prašantysis, reikalingas maisto, 
drabužio, pastogės, tai šis negali jo klausinėti, kaip tai 
įvyko, kad jis nieko neturi. Selpimui pakanka fakto, kad 
žmogus yra reikalingas išsilaikymo, nes žemėje išsilai- 
kyti yra pagrindinė kiekvieno teisė, o padėti kilam išsi- 
taikyti yra pagrindinė kiekvieno pareiga. Mes apreiškia- 
me esminį savo apsprendimą būti drauge kaip tik tuo, kad 
nešame vienas kito naštas, Būti žemėje yra sunku. Todėl 
mes ir esame Šventosios Dvasios raginami ištiesti pagal- 
bos ranką kitam, kuris yra ištiktas. dar didesnių sunke- 
nybių negu mes patys. Todėl tik šios sunkenybės ir yra 
pagrindas mums rankai tiesti. Tuo tarpu ne sykį šelpėjus 
ima pagunda padėti tam, kuris yra (giminė, pažįstamas, 
jiems rekomenduotas, patinkamas savo išvaizda, savo dar- 
bais, daug žadąs ateičiai ir t. t: Kitaip sakant, pagunda 
rinktis yra šelpimo darbe visados dabartinė, Ją žinojo 
jau Bažnyčios Tėvai, todėl su ja kovojo, kad ji neiškreiptų 
krikščioniškosios šalpos ir nepaverstų jos beverte ant- 
gamtiniu atžvilgiu. Šia prasme šv. Bazilijus Didysis ra- 
šo: „Nesakyk: šis draugas, šis giminė, šis man gero pa- 
daręs, o anas praeivis, svetimas, nežinomas. Jei žiūrėsi 
nelygybių, nepasieksi gailestingumo. Prigimtis yra viena. 
Tiek šis, tiek anas yra žmonės... Dievas nori, kad padė- 
tum reikalingiesiems, nežiūrėdamas asmens. Visi esame 
artimi, visi broliai, visi vieno Tėvo vaikai“ 2, Žemiškasis 
buvimas visiems yra tas pats. Todėl kas jį benešdamas yra 
patekęs į vargą, tam ir turime padėti nepaisydami, kas 
jis būtų. Tą patį kartoja ir šv. Jonas Chrizostomas: „Dau- 
gelis vargšus smalsiai klausinėja tėvynės, gyvenimo, do- 
rovės, užsiėmimo, Ikūno sveikatos; dažnai kaltina ir pri- 
kaišioja, kad sveikam nereikią elgetauti... Todėl prašau 
mesti šį nenaudingą smalsumą ir gausiai duoti visiems 
neturtingiesiems“ 2. Arba kitoje vietoje: „Nesakykime: šis 
nedoras. ir nevertas, kad gautų išmaldos; anas bjaurus, 
anas vėl atstumiantis. Žiūrėk ne vertingumo to, kuris rei- 
kalingas pagalbos, bet fiktai jo vargo“ 27. Šelpimas slap- 
toje, kaip to reikalauja Kristus, ir šiuo atveju yra laidas, 
kad nebus renkamasi, bet duodama kiekvienam, kas tik 
yra reikalingas. < || In 4 

Šie tad trys bruožai — pergyvenimas savęs kaip die- 
viškosios Apvaizdos įgaliotinio, pagalba artimui nesidi- 
džiuojant ir prašančiųjų neskirstymas į vertus ir never- 

tus — kaip tik ir žymi tokį šelpėją, kuris suvokia savo 
pašaukimą ir jį savo turimomis gėrybėmis vykdo. Tokiu 
atveju jis iš tikro susitinka su elgeta kaip kūrinys. su kū- 
riniu, kaip Žmogus su žmogumi, kaip krikščionis su krikš- 
čionimi. Tokiu atveju elgetavimas virsta pašvenčiamuoju 
aktu ir pačiam elgetai, ir šelpėjui: elgetai, nes jis išreiškia 
savimi visišką žmogaus priklausomybę nuo Viešpaties ir 
pasitikėjimą Jo Apvaizda; šelpėjui, nes jis savo rankomis 
vykdo Dievo gailestingumą ir Jo rūpinimąsi visomis bū- 
tybėmis, pirmoje eilėje savo paties paveikslu. Štai kodėl 
mintis, kad tiek turtas, tiek neturtas gali būti kelias į krikš- 
čioniškąjį tobulumą, yra (gyva nuo pat pirmųjų Bažnyčios 
amžių. Be abejo, laisvą ir savanorišką neturtą Bažnyčia 
visados kėlė aukščiau už turtą, kadangi: šiame regėjo 
daugelį pavojų ir pagundų. Vis dėlto ji niekad jo nepa- 
smerkė. Priešingai, savo Tėvų lūpomis ji ne kartą skelbė, 
kad turtai yra blogi tik tiems, kurie yra patys blogi, va- 
dinasi, kurie blogai juos pergyvena ir tuo pačiu blogai 
naudoja. Tuo tarpu tiems, kurie turi teisingą jų sampra- 
tą ir kurie juos naudoja kaip jiems Dievo patikėtus talen- 
tus, turtai yra, kaip šv. Ambraziejus prasmingai pastebi, 
„parama dorybei — adiumenta virtutis“. į 
Elgetavime kaip tik ir išeina aikštėn ši turto ir neturto 
dialektika. Jame susitinka turtingasis su elgeta, ir abu 
atskleidžia savo nusistatymą žemiškųjų gėrybių atžvilgiu. 
Elgeta parodo, ar jis jų ieško tik kaip priemonės žemėje 
išsilaikyti, ar kaip pagrindo čia pastoviai įsikurti. Turtin- 
gasis parodo, ar jis laiko juos Viešpaties nuosavybe, pa- 
vesta jam dalinti, ar savu daiktu, kurio valdovas jis pats 
yra, Ir nuo šio nusistatymo priklauso, ar elgeta nueis nuo 
turtuolio durų meile širdyje nešinas ir giedodamas džiaugs- 
mo giesmę, kaip pirmieji pranciškonai, ar pilnas neapy- 
kantos ir ryžto atkeršyti kietaširdžiui ir išdidžiam turtin: 
gajam. Rengdamasis mirti, senasis Tobijas pasišaukė savo 
sūnų ir tarp kitų pamokymų jam pasakė, kad -šis..visados 
šelptų vargšus, „kadangi išmalda gelbsti nuo bet kokios 
nuodėmės ir nuo mirties“ (Tob 4, 11). Tą patį abiem Tobi- 
jam — tėvui ir sūnui — pakartojo ir angelas Rafaelis, va: 
dovavęs jaunajam Tobijui kelionėje: „Išmalda gelbsti nuo 
mirties“ (Tob 12, 9). Tai yra nuostabiai gilus religinės 
šalpos pobūdžio atskleidimas. Padėdamas netuftingajam 
žemėje išsilaikyti, šelpėjas ne tik jį išgelbsti: nuo: mirties, 
bet sykiu išsigelbsti ir pats, nes susikuria tuo būdu bendrą 
buvimo plotmę, kurioje, pasak šv. Jono-Chrizostomo, kiek- 

vienas kitam padeda ir kito yra. padedamas — „unusguis- 
gue et portat alterum et ab altero portatur“. Tuo tarpu 
tasai, kuris elgetą atstumia, ruošia sau mirtį ne tik amži- 
nojo pasmerkimo prasme, bet jau čia pat žemėje, nes iš- 
sijungia iš ibendrojo buvimo, pasidaro jo priešu ir todėl 
anksčiau ar vėliau yra sunaikinamas prasiveržusių socia- 
linių revoliucijų. Argi mes savo pačių akimis neregėjomę 
mirštant turtuolius kaip tik dėl to, kad. jie išmaldos ne- 
davė arba ją davė atbula ranka? Kas žemiškajame buvime 
yra veidmainis ir. uzurpatorius, tas netenka teisės turėti 
jame vietos. i : 

4. Išmalda yra tasai pradas, kuris stovi tarp elgetos ir 
šelpėjo. Pati savyje, tiesa, ji yra medžiaginė gėrybė, va- 
dinasi, daiktas. Tačiau duodama Viešpaties vardu ir ima- 
ma iš Viešpaties rankų, ji turi nuostabią galią sujungti 
žmonių sielas ir kartu virsti keliu dangaus Karalystėn. 
Jeigu išmaldos prašymu elgeta atskleidžia žmogaus kū- 
riniškumą ir jeigu išmaldos davimu šelpėjas parodo žmo- 
gaus užvaizdiškumą, tai pačioje išmaldoje išeina aikš- 
tėn tiek elgetos, tiek šelpėjo nusistatymas žemiškųjų gėry- 
bių atžvilgiu. Apsisprendęs už elgetos būseną, žmogus 
pergyvena žemės turtus kaip priklausančius visiems žmo- 
nėms kartu. Elgetos dvasioje visados yra gyvas šv. Amb- 
raziejaus teigimas: „Dievas liepė viskam atsirasti, kad 
pragyvenimas, visiems būtų bendras ir kad žemė būtų tam 
tikra visų nuosavybė. Prigimtis tad sukūrė bendrąją teisę, 
užgrobimas teisę padarė privatinę“ 28. Kitaip sakant, e/ge- 
los pergyvenime atsinaujina bendroji visų žmonių teisė 
į pragyvenimą, suteikta Viešpaties pačiu kūrimo akiu. Pa- 
šaukimas būti yra savaimingas- suteikimas teisės pragy- 
venti. Todėl kaip savo buvimą žmogus yra gavęs iš Die- 
vo, taip lygiai ir teisę žemėje išsilaikyti. Ir ši teisė yra 
pirmesnė bei -aukštesnė už žemiškųjų gėrybių privatinį 
pasiskirstymą.: Kur tad žmogus yra ištiktas sunkenybių 
pragyventi, tėn privatinės nuosavybės teisė turi nusileisti 
išsilaikymo teisei, ir žemės kluonai turi atsiverti vargšams. 

Štai kodėl šv. Pranciškus savo .reguloje ir teigia, kad 
„išmalda yra paveldėjimas ir teisingumas“. Tai reiškia, 
kad žemės gėrybių dalis priklauso vargšams ne dėl žmo- 
nių malonės, ibet dėl anos pagrindinės kiekvieno prigim- 
tyje slypinčios teisės žemėje išsilaikyti. Be abejo, niekas 
čia negali 'pats savo valia nubrėžti, ikokia ši dalis jam 
priklauso ir kas ją turi jam, reikalui esant, teikti. Tai 
Dievas paliko nustatyti žmonėms pagal jų papročius ir 

įstatymus. Viena tačiau yra tikra, kad ši dalis turi būti 
atiduota, nes kitaip bus pasilaikomas svetimas turtas. Šiuo 
atžvilgiu šv. Bazilijus Didysis: labai prasmingai sako: 
„Kam darau skriaudos, sakyk, jei saugau ir slepiu tai, kas 
yra mano? Bet kas gi, sakyk, yra tavo? Iš; kur tu visa tai 
gavai?.: Paimdami tai, kas yra bendra, jie tai pavertė 
nuosavybe“ 2?. Turto savininkas, pasak šv. Grigaliaus Teo- 
logo, yra „svetimų daiktų dalintojas — alienorum dispen- 
sator“, ir jo turimos gėrybės yra jo artimo paš jį pasidė- 
tos. O „jei kas pas tave ką nors pasideda,— sako šv. Chri- 
zostomas,— argi tu gali dėl to būti vadinamas turtingu? 
Anaiptol! Kodėl? Todėl, kad svetimus daiktus turi“ *?, Da- 
lis, neatiduota tiems, kurie, kaip ir mes, turi teisę į išsi- 
laikymą, yra nusikaltimas teisingumui, nes tai yra apiplė- 
šimas vargšo, kuris paveldi žemę kaip ir kiekvienas kitas. 

Čia tad ir glūdi giliausias pagrindas, kodėl šv. Pranciš- 
kus nesigėdijo -elgetauti. Jis beldėsi į turtuolių duris, ieš- 
kodamas ne malonės, bet. teisingumo. Prašomąjį daiktą 
jis pergyveno kaip jam priklausantį pačiu Viešpaties įsta- 
tymu. Jis ėjo nuo durų prie durų, kad susirinktų savo 
paveldėjimą. Asyžiaus Neturtėlio prašymas buvo esmėje 
ne maldavimas, bet priminimas, kad žmogus turi svetimų 
daiktų ir kad štai prieš jo akis stovi gyva proga juos 
grąžinti jų reikalingiesiems. Elgetos tad ir šelpėjo san- 
tykyje atsinaujina ana pirmykštė Dievo įsteigta tvarka, 
kai viskas priklausė visiems. Tai buvo rojaus tvarka. 
Nuodėmė ją pagadino. Ji pažadino žmogaus godumą, o 
šis žemę padalino, ištvarstė ir sutelkė į atskirų asmenų 
rankas, užuot palikęs-ją bendru pagrindu žemiškajam visų 
buvimui. Žmonės virto pasaulio savininkais, užuot buvę 
tiktai jo užvaizdos. Elgetavimas tad kaip tik ir kelia aikš- 
tėn šį pirmykštį žemės gėrybių pobūdį. Jis mėgina žadinti 
stipriai prigesusį rojaus atsiminimą, kad žemė yra paves- 
ta visiems žmonėms, o ne vienam kuriam stipresniam, 
akiplėšiškesniam ir apsukresniam luomui. Išmalda kaip 
tik yra konkretus tokio rojinio atsiminimo ženklas. Šv. 
Pranciškus vadina įą „Viešpaties stalu“ ir labai teisingai, 
nes kaip rojuje įpats Dievas padengė stalą, o žmogus tik 
ėmė ir valgė, taip lygiai ir elgetavime Viešpats teikia rei- 
kalingų gėrybių, o žmogus jas ima ir jomis naudojasi. 
Todėl išmalda yra savotiška rojaus liekana. Tai yra at- 
naujintas žmogaus santykiavimas su žmogumi: iššilaikymo 
atžvilgiu. Išmaldoje susitinka žmogus elgeta su žmogumi 
užvaizda, abu apreiškia žmogiškąją būseną pasaulyje ir 

suranda bendrą plotmę savame buvime. Štai kodėl niekas 
taip giliai nesujungia žmonių sielų, kaip išmalda, duo- 
dama religine dvasia. Gautame duonos kąsnyje, drabužy- 
je. nakvynei pavestoje pastogėje žmogus elgeta išgirsta 
iprabylantį dangiškąjį Tėvą per konkretų žmogų užvaizdą, 
virstantį mūsų artimu ir broliu. Juk žmogus lampa mūsų 
broliu kaip tik tuo, kad dalinasi su mumis mūsų buvimu. 
Kas pasiima nešti mūsų žemiškojo likimo naštą, tas yra 
mūsų artimas. Ne kunigas, kuris pro mus praeina, ir ne 
levitas, kuris į mus nė nepasižiūri, bet keleivis samarietis, 
kuris apriša mūsų žaizdas, apipila jas aliejumi, nugabena 
mus į prieglaudą, kad ten atsigautume — tik šis pastarasis 
yra mūsų artimas (plg. Lk 10, 31—36). Štai kodėl išmalda 
yra tiltas į kito sielą ir štai kodėl ji gelbsti mus — elgetas 
ir užvaizdas — nuo mirties. . 

Vis dėlto šia psichologine puse išmalda dar neišsise- 
mia. Ji yra ne tik tiltas į žmogaus sielą, bet kartu kelias 
ir į dangaus Karalystę, Šv. Benediktas savo reguloje yra 
įrašęs, kad vienuolyno sandėlininkas (cellarius) žiūrėtų į 
jo tvarkomus daiktus kaip į altoriaus indus —,,guasi vasa 
altaris“ (cap. 31). Tai yra posakis, kuriuo šis Romos pat- 
ricijų palikuonis išreiškė ne tik savo vienuolijos, bet ir 
apskritai krikščionio pažiūrą į žemiškąsias gėrybes. Visas 
pasaulis yra viena didžiulė Viešpaties šventovė, vienas 
didžiulis Jo garbės altorius. Atskiri daiktai yra tiktai šio 
altoriaus indai, skirti Dievo tarnybai. Jų esmė yra gar- 
binti ir tarnauti. Savarankiško buvimo jie neturi. Atskirti 
nuo tarnybos, jie darosi neprasmingi ir nevertingi. Todėl 
žmogus krikščionis, vaikščiodamas tarp šių daiktų, turi 
jaustis kaip žemiškosios šventyklos kunigas, kaip visų šių 
indų tvarkytojas, derintojas ir aukotojas dangiškajam Tė- 
vui. Jeigu jis pasiglemžia juos sau, jis padaro šventva- 
gystės nuodėmę. Jeigu jis atskiria juos nuo tarnybos Die- 
vui. ir jo paveikslui, jis išniekina patį jų“ buvimą. Santykis 
su daiktais yra tikras tik tada, kai žmogus juos pergyve- 
na kaip įjunglus į visuotinę Dievo garbę. 

Tačiau įjungti daiktą į Dievo garbę praktiškai reiškia 
paversti jį auka, paskiriant jį žmogui, kad jis juo naudo- 
tusi ir jį sunaudotų, nes auka turi išnykti. Dievas pats 
tiesiog daiktų neima. Užtat juos ima Jo paveikslas, nes 
jis yra susietas su daiktu per savo kūną. Kas tad aukoja 
daiktą žmogui, tas jį aukoja esmėje Dievui, padėdamas 
jį kaip šventą indą ant visuotinio Jo garbės aukuro. Tai 

ir yra daikto galia atverti mums dangaus Karalystę.. Re- 
liginę žmogaus vertę Kristus matuoja ne kuorkitu, „bet 
kaip lik šia daiktų auka, daiktų išmalda, skirta inūsų ar- 
timui: „Buvau išalkęs,. ir jūs. mane -pavalgydinote; buvau 
ištroškęs, ir jūs mane pagirdėte; buvau svečias; ir jūs. 
mane priėmėte; buvau nuogas, ir jūs mane pridengėte“. 
Todėl „eikite, mano Tėvo palaimintieji, ir paveldėkite jums 
nuo pasaulio įkūrimo prirengtą karalystę“ (Mt 25,.34—85). 
Šiuo atžvilgiu yra labai būdingas šv. Augustino minėtų 
Kristaus žodžių aiškinimas: „Paskutiniajame teisme Jis 
nesakys jiems: Ateikite ir paveldėkite karalystę,: nes jūš 
gyvenote skaistų gyvenimą, nieko neapgavote, nespaudėte 
vargšo, nepažeidėte kito teisių, kreivai neprisiekėte. Ne, 
viso to Jis nesakys. Bet: Paveldėkite karalystę, nes aš 
buvau alkanas, ir įūs mane pavalgydinote: Kaip nuostabu, 
kad Viešpats visa- kita nutyli, o kalba apie šį -vieną vie- 
nintelį dalyką. Kitam jis pasakys: Eik į amžinąją ugnį, 
prirengtą velniui ir jo angelams. Kiek daug jis galėtų juk 
bedieviams prikaišioti, jeigu jie jį paklaustų: Kodėl mes 
turime eiti į amžinąją ugnį? Kodėl? Tu klausi; kodėl, tu 
svetimotery, žmogžudy, sukčiau, blevyzgotojau, atskalū- 
ne? „Tačiau viso to Jis nesakys, bet tiktai: Aš buvau iš- 
alkęs, ir jūs manęs nepavalgydinote“ *!. Be abejo, tuo šv. 
Augustinas nenori pasakyti, kad visi kiti nusikaltimai ne- 
turės reikšmės pastarojo teismo valandą. Jis .pats toliau 
pastebi, kad ne todėl Viešpats pakvies Jį pavalgydinusius 
į Tėvo Karalystę, kad šie nebūtų nusidėję, bet todėl, kad 
išmalda jie-bus,savo nuodėmes išdildę, nes „kaip vanduo 
gesina ugnį, taip išmalda dildo nuodėmę“ (Koh 3, 3); 
dildo todėl, kadangi ji apreiškia Žmogaus -turimą meilę 
artimui kaip išplauką iš Dievo meilės, o „meilė pridengia 
nuodėmių daugybę“ (P/ 4, 8). Meilė padaro, kad žmogus 
nuodėmėse neužkietėja, todėl esti išteisinamas: pastarąją 
dieną. Būdama meilės ženklas, išmalda ' virsta nuodėmių 
dildytoja ir tuo pačiu žmogaus gėlbėtoja. Štai kodėl Kris- 
tus Teisėjas amžinojo mūsų likimo matu renkasi ne ką 
kita, kaip tik išmaldą. Kas davė išmaldos, tas turėjo mei- 
lės ir išdildė visas kitas savo nuodėmes. Kas jos nedavė, 
tas meilės neturėjo, tas sulaužė visus pranašus ir įstaty“ 
mus, to nuodėmės pasiliko, nutremdamos jį į „amžinąją 
ugnį, kuri sukūtta velniui ir jo angelams“ (Mt 25, 41). 
„Gailestingumas persveria teismą“ (Jok 2, 13), nes at- 
skleidžia. meilės pilną žmogaus širdį. Tačiau „teismas be 

pasigailėjimo tam, kuris nevykdė gailestingumo“ (f. p.). 
Tai yra paties Apreiškimo žodžiai, ties kuriais turėtų mū- 
sų dienų krikščionys sustoti ir giliai susimąstyti. Išmaldos 
teologija šiandien yra beveik visiškai pamiršta. Tuo tarpu 
ji yra pagrindas visai krikščioniškajai mūsų egzistencijai. 
“5. Šių tad trijų elgetavimo pradų — elgetos, šelpėjo 
ir išmaldos — sklaida rodo, kad elgetystė yra sudedama- 
sis krikščioniškosios egzistencijos pradas. Elgetos būse- 
noje susibėga pagrindiniai žmogaus nusistatymai: savęs 
kaip kūrinio atžvilgiu, kuris nieko: iš savęs neturi; todėl 
esmingai yra apspręstas Dievui; savęs kaip dieviškosios 
„Apvaizdos įgaliotinio atžvilgiu, kuris žmogų padaro Vieš- 
paties rūpestingumo vykdytoju; galop medžiaginių gėry- 
bių atžvilgiu, kurios yra skirtos tarnauti Dievo garbei 
tarsi altoriaus indai. Išmąsčius elgetavimą ligi galo, pa- 
sirodo, kad tikrai krikščioniškoji egzistencija ir tėra elge- 
tavimas.- Kas neelgetauja, tas teigia save kaip galintį išsi- 
laikyti savimi pačiu ir todėl pajėgiantį padidinti savo ūgį 
vienu mastu. Kas neelgetauja, tas laiko save tikruoju že- 
mės savininku ir virsta Dievo vietos pasaulyje užgrobiku. 
Kas neelgetauja, tas medžiagines gėrybes laiko ne šven- 
tais altoriaus indais, bet savarankiškais daiktais, būnan- 
čiais savyje ir sau. Tuo tarpu kiekvienas iš šitokių nusi- 
statymų yra aiškus Krikščionybės paneigimas. Paneigti 
tad elgetyslę reiškia paneigti Evangeliją; ir atvirkščiai, 
vykdyti elgelyslę reiškia vykdyti Evangeliją: elgetos bū- 
sena skelbiant žmogaus absoliučią priklausomybę nuo Die- 
vo, šelpėjo būsena reiškiant visuotinę Viešpaties Apvaiz- 
dą ir išmalda teikiant daiktams sakralinio šventyklos po- 
Ibūdžio. Kitaip sakant, vykdyti elgelystę reiškia visą že- 
miškąjį buvimą perskverbti antgamtinė šviesa, nes visą įį 
postatyti Dievo Kūrėjo ir Dievo Palaikytojo akivaizdoje. 

Stai kodėl šv. Pranciškus ir pasirinko elgetystę kaip 
geriausią būdą Evangelijai vykdyti ir ja gyventi. Jis jau- 
tė, kad elgetavimas yra vienintelė religinė priemonė išsi- 
laikyti, žemėje taip, kaip nori mūsų Išganytojas. Visi kiti 
išsilaikymo ibūdai yra profaniniai. Jie pabrėžia žmogaus 
savarankiškumą, kaip darbas, arba daikto savarankišku- 
mą. kaip turtas. Tuo tarpu tik: vienas elgetavimas viską 
sudeda į Viešpaties rankas ir tik iš Jo laukia pagalbos 
šiame laikiname mūsų buvime. Tai nėra kvietizmas ar 
misticizmas, kaip kai kas norėtų manyti. Sv. Pranciškus 
anaiptol nebuvo nei kvietistas, nei mistikas. Jis dirbo 

pats ir liepė broliams dirbti; jis nesmerkė turto nė turtin- 
gųjų. Tačiau šiais dalykais jis negrindė savo apsirūpini- 
mo. Tiek darbas, tiek turtas, kaip jau buvo minėta, įam 
turėjo aukštesnę prasmę: darbas jam buvo veiksmas 
daiktams atpirkti, turtas — žmogaus valdoviškumo ženk- 
las. Tai yra religiniai darbo ir turto bruožai. Šv. Pranciškus 
nežiūrėjo į darbą ir į turtą grynai ekonomiškai. Ekonomi- 
nis darbo ir turto pergyvenimas iš tikro yra šių dalykų 
gelmės pridengimas nuodėminga atsitiktinybe ir todėl sa- 
votiškas jų išniekinimas. Aprėžti jų prasmę tik pragyve- 
nimu reiškia nutraukti juos į prolanines sritis ir net pa- 
versti antikristo įrankiais, kaip tai šiandien regime -be- 
dieviškoje valstybių sąrangoje. Kiekvienas žemiškojo bu- 
vimo dalykas, net ir labiausiai medžiaginis, yra aukštes- 
nės tikrovės prasmuo, todėl savo regimybe bei kasdienybe 
neišsisemiąs ir joje tikros savo esmės bei paskirties neat- 
skleidžiąs. Tas pat yra su darbu ir su turtu, Už jų kas- 
dienybės — teikti žmogui pragyvenimą — slypi aukštesnė jų 
vertė, kylanti ne iš to, kad jie žmogų išlaiko pasaulyje, 
bet iš to, kad jie šį pasaulį keičia ir žmogaus viršenybę 
jame apreiškia, Todėl vertinti darbą ir turtą tiktai tuo, 
kad jie yra naudingi, reiškia jų neįvertinti ir jų vaidmens 
egzistencijoje nesuprasti, Jeigu tad šv. Pranciškus nesi- 
rinko nei darbo, nei turto savo pragyvenimo šaltiniu, sy- 
kiu abu šiuos dalykus pripažindamas ir net vykdydamas 
(darbas), tai tuo būdu jis juos kaip tik išvadavo iš jų 
nutrėmimo į grynai ekonominę sritį ir atskleidė gilesnį 
jų pagrindą. Darbas ir turtas Asyžiaus šventojo būtyje 
buvo išvaduoti iš juos ištikusio nuodėmės aptemdymo. 
Savo pragyvenimui šv. Pranciškus pasirinko religinį 
apsirūpinimo būdą, kuriame ekonominis pradas nyksta ir 
kuris visas susitelkia aplinkui Viešpatį Dievą. Elgetavi- 
mas nebėra ekonominis veikimas. Jis yra sakralinis pačia 
savo esme. Net ir socialinis elgeta bei socialinis šelpėjas, 
nors subjektyviai ir nenorėtų reikšti žmogaus priklauso- 
mybės nuo Dievo ir savo darbu vykdyti Jo Apvaizdos 
žemėje, vis dėlto objektyviai negali panaikinti elgetys- 
tės religinės prasmės. Nuosekliai tad žmogus, kuris 
nori gyventi Evangelija ir jos nuostatus paversti kon- 
krečia savo būsena, savaime renkasi elgetavimą kaip že- 
miškojo išsilaikymo būdą. Pragyvenimas juk yra viena 
iš mūsojo buvimo funkcijų. Todėl ji yra taip lygiai pati- 
kėtina Viešpačiui, kaip ir pats buvimas, Elgetavimas ir 
yra šio patikėjimo kasdieninė išraiška. Šios mintiės veda- 

mas šv. Pranciškus apsisprendė ne už darbą ir ne už tur- 
tą, bet už elgetystę. Tos pačios minties skatinamas jis 
mėgino elgetystę padaryti ir savo brolių kasdieninio apsi- 
rūpinimo forma. 


IV. NAMŲ BAIMĖ 


1. Sykį prisiartino prie Jėzaus vienas Rašto žinovas 
ir tarė: „Mokytojau, aš seksiu Tave, kur tik Tu eisi“ (Mi 
8, 19). Bet kurgi eis Išganytojas, kad jis neturi žemėje 
buveinės: „Lapės turi urvus, dangaus paukščiai lizdus, G 
žmogaus Sūnus neturi kur galvos priglausti“ (8, 20). 
Visi, artėjant vakarui, grįžta į savo židinį: ir žmonės, ir 
žvėrys. Visi nutraukia savo buvimą pakeliui, kad rytoj jį 
pradėtų iš naujo. Vienas tik Kristus jo nenutraukia. Jis 
yra keleivis dieną ir naktį, todėl negrįžta, nes neturi kur 
grįžti, dienai baigiantis. Kristus žemėje lurėjo užeigą, 
bet jis neturėjo namų. Jis neturėjo centro, aplinkui kurį 
telktysi žemiškoji Jo būtis. Krisius niekad nebuvo namie, 
be! visados pakeliui. 

Ar kitoks tad galėjo būti ir „antrasis Kristus“? Tiesa, 
šv. Pranciškus turėjo tėvų namus Asyžiaus mieste. Juose 
jis užaugo ir subrendo. Tačiau, pasiryžęs sekti didžiuoju 
Karalium, jis savo tėviškę paliko, o antrosios nesusikūrė. 
Jis norėjo sekti Kristumi, kur tik jis eis. Bet kadangi Iš- 
ganytojas neturėjo kur eiti, tai tuo pačiu ir šv. Pranciš- 
kaus kelias žemėje pasidarė benamio kelias. Ir šiuo at- 
žvilgiu Asyžiaus šventasis buvo nuostabiai panašus į Kris- 
tų; panašus ne tik tuo, kad neturėjo savo namų, bet visų 
pirma tuo, kad tiek savo paties, tiek savo brolių gyveni- 
mą pagrindė keleiviškumo principu. Tai buvo daug dau- 
giau negu tik pratęsti neturtą į pastatų sritį ir neturėti 
vadinamos nekilnojamosios nuosavybės. Visi kiti vienuo- 
liai taip pat neturi namų. Nekilnojamojo turto jie taip 
lygiai yra išsižadėję, kaip ir kilnojamojo. Tačiau jie gy- 
vena namuose, o kai kurie, sakysime, benediktinai, net 
visam amžiui yra prie vienos buveinės pririšti, būdami 
pasižadėję nesikilnoti iš vietos į vietą. Tuo tarpu šv. Pran- 
ciškus norėjo, kad broliai iš viso neturėtų jokių namų ir 
jokios buveinės ne tik nuosavybės, bet ir paties gyvenimo 
prasme. 

Išsinuomojęs 2 iš benediktinų apirusią Porciunkulės 
koplytėlę ir ją susitaisęs, šv. Pranciškus įsirengė šalia jos 

sau pačiam ir savo broliams būstą: nusipynė iš žabų lūš- 
nelę, apkrėtė ją moliu ir apdengė šakomis bei lapais; šiau- 
diniai čiužiniai buvo lovų vietoje, plika žemė buvo sykiu 
stalas ir kėdė; žalumynai aplinkui sudarė vienuolyno tvo- 
rą. Tai buvo pranciškoniškasis /uogo, locus, gyvenamoji 
vieta, turinti pagal aiškią šv. Pranciškaus valią būti pa- 
vyzdžiu visiems būsimiesiems brolių „namams“ (plg. Spec. 
peri. 209). Bendruomenei didėjant, didėjo ir trobelių skai- 
čius. Bet visos jos buvo pastatytos pagal aną pirmykštį 
„planą“. Visos jos buvo iš molio ir žabų. Kitose vietovėse, 
sakysime, Carceri, Ponte Colombo arba Alvernos kalne, 
nė to nebuvo: ten broliai gyveno olose arba po medžiais. 
Šio savo nusistatymo neturėti namų šv. Pranciškus taip 
griežtai laikėsi, kad kai sykį Asyžiaus miestas pastaty- 
dino broliams mūrinį namą, šventasis pats savo rankomis 
griebėsi įį griauti ir jau buvo nuardęs dalį stogo, kai įsi- 
kišo miesto atstovai, pastebėdami, jog jis naikinąs miesto 
nuosavybę. Tada šv. Pranciškus paliko ją ramybėje. 
Nenuostabu todėl, kad broliai, išauklėti keleivine dva- 
sia, nei supratimo neturėjo, kas yra tikras vienuolynas 
pastalų prasme. Eidami į svetimas šalis skelbti Evange- 
lijos, jie apsistodavo raupsuotųjų prieglaudose, rūsiuose 
arba apleistose bažnyčiose. Atvykęs į Erfurtą, brolis Jor- 
danas buvo gyventojų paklaustas, ar nenorėtų, kad mies- 
tas jam pastatytų vienuolyną. Šisai atsakė: „Aš nežinau, 
kas yra tasai jūsų „vienuolynas“. Bet jei norite, pastaty- 
kite mums namelį arti vandens, kad galėtume nusiplauti 
kojas“ (Joergensen 290). Kaip šie naujieji „vienuolynai“ 
turi atrodyti ir kokiomis sąlygomis jie turi būti steigiami, 
nubrėžė pats šv. Pranciškus, kai jam dėl akių ligos esant 
Sienoje kažkoks ponas Bonaventūras pasiūlė žemės skly- 
pa. Visų pirma, kalbėjo šventasis šiam geradariui, broliai 
turį imli žemės tik tiek, kad „visados pasiliktų neturtin- 
gi ir duotų gerą pavyzdį, kuriam mes esame kiekvienu 
atveju įpareigoti“. Toliau, broliai neturį imti „žemės nuo- 
savybėn, bet gyventi kaip svetimšaliai ir svečiai“. Jie turį 
kreiptis į vietos vyskupą ir prašyti palaiminimo darbui 
pradėti. Gavę leidimą steigti vienuolyną, jie neturį mū- 
ryti aplinkui sklypą aukštos sienos, bet tik apsodinti jį 
žalumynų tvorele. Nameliai turį būti „iš molio ir medžio“. 
Broliai turį „statyti tik mažas bažnytėles, bet ne didžiu- 
lius pastatus“ ir nesiteisinti reikalu sakyti žmonėms pa- 
mokslų, „nes didesnis yra nusižeminimas, jei mes Dievo 

žodį skelbiame svetimose. bažnyčiose“ . (Spec. perf. 258— 
259). a 

Reikalas neturėti savos buveinės šv. Pranciškaus dva- 
sioje buvo toks jautrus, jog kai sykį vienas brolis jam pa- 
sakė: „Aš ateinu iš tavo celės“, šventasis nebenorėjo ja 
daugiau naudotis. Jam buvo tiesiog nepakenčiama turėti 
žemėje savą pastogę. Štai kodėl jis, piešdamas mažes- 
niojo brolio idealą, šalia kitų brolių, kaip Bernardo de 
Ouintavalle's, ištikimo neturtui, Leono, tiesaus ir skais- 
taus, Masseo, protingo ir iškalbaus, Rufino, pamaldaus ir 
dievobaimingo, įtraukė ir brolį Liucidą, kadangi šisai nie- 
kur negalėjo ilgiau pabūti, kaip vieną mėnesį. Pabuvęs 
ilgiau ir pajutęs, kad prisiriša prie gyvenamosios vietos, 
jis tuojau ją palikdavo ir keldavosi kitur sakydamas: „Mū- 
sų buveinė yra danguje“ (Joergensen 386). Šis brolio Liu- 
cido polinkis kilnotis kaip tik ir išreiškė vieną iš šv. Pran- 
ciškaus kuriamos bendruomenės idealinių bruožų. Idealus 
mažesnysis brolis „turėjo nenustygti vietoje“, kaip ir bro- 
lis Liucidas. 

Šie pavyzdžiai rodo, kad šv. Pranciškus ne tik vengė 
didelių pastatų, prabangiai įrengtų butų ar apstatytų kam- 
barių, bet kad Jis iš viso nenorėjo žemėje turėti pastovios 
buveinės. Mieliausia jam būstinė buvo kalnų ola, paga- 
minta ne žmogaus rankos, bet dovanota Viešpaties Ap- 
vaizdos apsiginti nuo oro negandų. Todėl savo testamente 
jis ir rašė: „Tegul saugosi broliai priimti bažnyčias, :gy- 
venamus namus ir visa kita, kas tik bus jiems statoma, 
jei tai neatitiktų šventojo neturto, kurį esame reguloje pa- 
sižadėję; jie tegali tenai sustoti kaip ateiviai ir keleiviai“. 
Šiuo nuostatu šventasis nurodė savotišką namų reikšmę 
žmogaus egzistencijoje. Namai yra kažkas daugiau negu 
tik turtas, sakysime, maistas, drabužiai, įrankiai. Namai 
yra aprėžta Žemės erdvė, kurioje žmogus įsitaiso gyven- 
ti. Siuo atžvilgiu jie daro krikščioniui ypatingą įtaką, 
kurią šv. Pranciškus laikė nesuderinama su tobulu Evan- 
gelijos vykdymu. Todėl jis namų vengė, tiesiog jų bijojo, 
nes juose jautė įsikūnijusį savotišką krikščioniškosios eg- 
zistencijos gundymą. Nauja pranciškonų „bendruomenė 
turėjo namų išsižadėti ir tuo būdu šį gundymą pergalėti, 
vesdama savo buvimą žemėje ne namie, bet užeigoje. Eiti 
iš užeigos į užeigą, virsti svetimšaliu ir keleiviu turėjo 
būti pranciškoniškas gyvenimo būdas. būstinės atžvilgiu. 
Koks tad yra šitasai namų gundymas? Ką reiškia namai 
krikščioniškojoje būtyje? Kokia. prasmė glūdi šv. Pran- 

ciškaus apsisprendime už nuolatinį buvojimą užeigoje? 
Trijų Šventraščio pavyzdžių sklaida padės mums į šiuos 
klausimus atsakyti. || | 
2. Užmušęs savo brolį Abelį ir Dievo pažymėtas pra- 
keiksmo ženklu, Kainas išėjo į platų pasaulį ir „pasistatė 
miestą, praminęs jį savo sūnaus Henocho vardu“ (Pr 4, 
17). Šis miestas kaip tik ir buvo pati pirmoji žmonijos 
sodyba. Užmuštasis Abelis buvo, pasak Apreiškimo, „avių 
ganovas“ (Pr 4, 2) arba, etnologiškai kalbant, klajoklinės 
nomadinės kultūros pirmatakas. O šios kultūros atstovai 
pastovių namų neturi. Jie gyvena palapinėse, nes reikalas 
nuolatos kilnotis su bandomis, ieškant vis naujų ganyklų, 
neleidžia jiems prisirišti prie vienos vietos ir pastoviai 
įsikurti. Todėl ne Abeliui, bet Kainui teko pirmajam pa- 
sistatyti namus ir žmogų apgyvendinti aprėžioje erdvėje. 
Be abejo, šis jo Žygis gal būtų buvęs didelis laimėjimas 
žmonijos išsivystymui, jeigu jo pagrinduose nebūtų sly- 
pėjęs nuodėmingas pasipriešinimas Dievui. Kodėl Kainas 
pasistatė miestą, vadinasi, pastovių namų sodybą? Ne to- 
dėl, kad apsigintų nuo darganos ar šalčio: šis namų vaid- 
muo buvo reikalingas ir tolimam Kaino palikuoniui Ja- 
beliui, kuris tačiau nutraukė savo prosenio tradicijas ir 
virto „palapinėse gyvenančiųjų ir ganovų tėvu“ (Pr 4, 
20), vadinasi, nuėjo Abelio pėdomis. Taip pat ne dėl to, 
kad pastovūs namai padarytų žmogų ūkiškai stipresnį: 
nomadinės kultūros atstovai arba gyvulių augintojai, nę- 
turį pastovių namų, yra apskritai turtingesni negu žemės 
dirbėjai arba matriarchatinės kultūros atstovai (plg. Pr 
13, 6—7). Taigi ne klimatinės ar ekonominės sąlygos pa- 
ragino Kainą pasistatyti pastovią buveinę. Kaino žygio 
pagrindas buvo religinis: tai buvo atsakymas į jam mes- 
tą Viešpaties prakeikimą. 
Sventraštis pastebi, kad Kainas buvo žemdirbys (Pr 4, 
2). Jis pirmasis buvo pradėjęs vykdyti dar rojuje Viešpa- 
ties paskelbtą žmogaus paskyrimą palenkti žemę ir ją 
apvaldyti. Jeigu Abelis kaip avių ganovas dar naudojosi 
daugiau tuo, ką jam teikė gamta, tai Kainas jau keitė 
laukinę žemę pagal savo norus. Jis didino jos našumą, 
sėjo jos grūdus, ją tvarkė ir valdė, Kaino rankose žemė, 
pagadinta jo tėvo nuodėmės ir todėl želdanti tik usnis ir 
erškėčius, virto žmogaus išsilaikymo pagrindu. Kaip žem. 
dirbys Kainas buvo pirmasis pasaulio kultūrintojas. Bet 
štai įvyko nuodėmė. Kainas užmušė Aibelį, ir jo dirbama 
žemė sugėrė nekaltai pralietą kraują. Kainas sutepė dir- 

vą, įspaudė jai savo kaltės ženklą ir todėl nustojo teisės 
ja naudotis. Brolžudystė ištrėmė Kainą iš ankstesnio jo 
santykio su žeme. Suteršta dirva negalėjo toliau žmogžu- 
džio išlaikyti. Todėl Dievas jam ir tarė: „Jei tu ją dirbsi, 
ji neneš tau vaisių“ (Pr 4, 12). Kainas turėjo palikti pir- 
mykštį savo užsiėmimą. Jis turėjo liautis buvęs žemdir- 
bys ir turėjo imtis kažko kito. Pats Viešpats jam nurodė 
naująjį kelią: „Tu būsi tremtinys ir klajoklis žemėje“ 
(Pr 4, 12). Jokios pastovios buveinės, jokio artimesnio 
sąlyčio su žeme jis ateityje nebegalėjo turėti. Jis buvo 
pasmerktas keltis iš vietos į vietą, o kad galėtų išmisti, 
turėjo griebtis gyvulių auginimo ir virsti avių ganovu, 
kaip anksčiau Abelis. Gal šituo pasmerkimu Dievas kaip 
tik ir norėjo, kad Kainas tęstų toliau užmuštojo brolio 
pradėtą klajoklinės kultūros gyvenimą, kad jis perimtų 
Abelio pareigas, jo darbą ir jo uždavinius. Prasidėjęs žmo- 
nijos skyrimasis į dvi pagrindines kultūras — į gyvulių 
augintojus ir žemdirbius — Kaino brolžudyste buvo sustab- 
dytas. Kiek iš Šventojo Rašto matyti, tik šeštojoje kartoje 
po Kaino Jabelis vėl pradeda nomadinę kultūrą, virsda- 
mas, kaip sakyta, palapinėse gyvenančiųjų ir ganovų tė- 
vu. Gal todėl Dievas ir liepė Kainui būti klajokliu, kad 
Abelio palikimas būtų pratęstas ir kultūrinis žmonijos pa- 
siskirstymas nebūtų nutrauktas. Kiekvienu tačiau atveju, 
jeigu Dievas turėjo ir kitokį tikslą, Kainas buvo įsakytas 
keisti ligšiolinę savo gyvenimo linkmę. Tai buvo jam 
bausmė už jo įvykdytą brolžudystę. "E, 
Tačiau šią bausmę Kainas prisiėmė be gailesčio. Savo 
gyvenimo pakaitą jis pergyveno ne kaip logišką išvadą 
iš savo kaltės, bet kaip viršinę naštą; ne kaip atgailą, bet 
kaip prievartą, kuria reikia kuo greičiausiai nusikratyti. 
Tiesa, Dievo liepiamas, jis iškeliavo „į rytus nuo rojaus“ 
(Pr 4, 16). Bet čia pat Apreiškimas pastebi, kad kai tik 
gimė jo sūnus Henochas, Kainas „pasistatė miestą“ (4, 17). 
Kitaip sakant, jis nutraukė savo klajones ir virto -sėsliu 
gyventoju. Žemdirbiu jis, be abejo, nepasidarė. Šiuo at- 
žvilgiu Dievo prakeikimas pasiliko galiojąs. Bet Kainas 
pagrindė naujo tipo kultūrą, kuri etnologijoje yra žinoma 
kaip amatų ir menų pradininkė. Tai liudija ir Šventasis 
Raštas sakydamas, kad Kaino palikuonis Jubalis „buvo 
tėvas tų, kurie groja stygomis ir vamzdeliais“ (4, 2/), o 
kitas palikuonis Tubalkainas -„buvo geležies- kalėjas“ (4, 
22). Prie žemės Kainas nebegrįžo. Naujasis išsilaikymo 
šaltinis jam buvo žmogaus rankų. dirbiniai ir dvasios ga- 

bumų objektyvavimas menų pavidalu. Tai buvo naujas 
dalykas, ligi tol negirdėtas žmonijos istorijoje. 
Tačiau šis naujas pragyvenimo šaltinis, šis naujas 
gyvenimo būdas kilo ne iš „Dievo valios, bet kaip tik iš 
Jo paskirties paneigimo. Pasistatydamas miestą ir sustab- 
dydamas savo keliones, Kainas vietoje dieviškosios Valios 
pabrėžė bei įvykdė savąją, kaip ir anas legendinis Pro- 
metėjas. Pirmoji Kaino sodyba buvo Dievo paskirlos baus- 
mės almetimas. Viešpats jį skyrė būti tremtiniu bei pabė- 
gėliu žemėje. Tuo tarpu jis apsistojo vienoje vietoje ir 
įsitvirtino savo paties pasistatytuose namuose. Namai Kai- 
nui buvo savęs atpirkimo priemonė. Jie turėjo atsistoti at- 
gailos vietoje ir išvaduoti jį iš kaltės. Tai buvo žmogaus 
atsakymas į Dievo nurodytą kelią; nuodėmingo žmogaus, 
kuris tačiau neprašo pasigailėti, bet griebiasi savo paties 
rankų padaro, kad išsipirktų nuo įvykdytos kaltės. Pir- 
masis žmonijos miestas arba pirmoji pastovi žmonių so- 
dyba Ibuvo sykiu ir pirmoji regima išraiška to nuostabaus 
įvykio, kai žmogus atsitraukia nuo Dievo ir pradeda eiti 
savu keliu. Gal todėl šis trečiasis kultūrinio žmonijos pa- 
siskirstymo tipas ir yra etnologijoje laikomas bedievišku: 
jame esama gausiai magijos ir burtų, bet jame nėra Die- 
vo. Pats aukščiausias sprendėjas čia yra Žmogus, pasi- 
vergęs gamtos galias ir jomis naudojąsis saviems reika- 
jams, Nereikia beveik nė priminti, kad šis pirmykštis kai- 
niškasis kultūros tipas kaip tik ir yra gyvas moderniojoje 
mūsų civilizacijoje. i 
Antrasis pavyzdys yra Babelio bokštas. Jis buvo taip 
pat klajoklinės kultūros žmogaus šunkelis. Atkeliavę iš 
Rytų, šios kultūros atstovai „rado Senaaro šalyje lygu- 
mą ir joje apsistojo“ (Pr II, 2). Be abejo, jiems buvo 
aišku, kad čia jų klajonės nesibaigs, kad netrukus vėl rei- 
kės kilti ir žygiuoti toliau, nes bandoms gausėjant ga- 
nyklų greitai pritruks. Vis dėlto prieš išsiskirstydami šie 
žmonės ryžosi nuostabiam darbui: „Pastatykime miestą ir 
bokštą, kurio viršūnė siektų dangų ir skelbtų mūsų vardą, 
kai išsisklaidysime žemėje“ (//, 4). Koks tad turėjo būti 
šio miesto ir bokšto skelbimas? Ką jis turėjo pasakoti apie 
jį stačiusius žmones? Ne ką kita, kaip tai, kad jis yra 
Senaaro gyventojų valios išraiška paneigti klajoklinį sa- 
vo buvimą. Šį miestą it bokštą Senaaro nomadai statė, 
kaip ir Kainas, ne kūniniam ar ūkiniam reikalui, nes ppa- 
tys jame gyventi "nesirengė. Jie norėjo jį tik išmūryti ir 
paskui išsiskirstyti. 'Tačiau -bokštas turėjo pasilikti ir liu- 

dyti jų pastangas pastoviai žemėje įsitaisyti, Pasilikęs 
Ibokštas turėjo būti centras, į kurį kryps jų dvasia, apie 
kurį patirs būsimosios kartos, kuris amžinai bylos pasa- 
kose ir padavimuose. Ir šis centras bus čia, žemėje: toli- 
moje Senaaro šalyje; jis bus šiapus, bus pasiekiamas, 
apčiuopiamas, regimas. Tiesa, jo viršūnė sieks dangų, bet 
ne tam, kad jo laiptais būtų galima patekti į anapus, o 
tiktai tam, kad žmogus parodytų Dievui galįs dangų pa- 
siekti ne tik Jo malone, bet ir savo paties galia. Vis dėlto 
šio bokšto papėdė bus stipriai atsirėmusi į žemę. Jis tvir- 
tai stovės, nes bus skirtas liudyti šiapusinę žmogaus būtį. 
Babelio bokštas, kaip ir Kaino sodyba, buvo žmogaus at- 
sakymas Dievui į Jo kvietimą klajokliniu (gyvenimu reikšti 
tremtiniškąją žmogaus būseną žemėje; atsakymas neigia- 


tikrovėje. Jie norėjo būti pastovūs šio pasaulio gyven- 
tojai. O negalėdami to įvykdyti praktiškai, įie mėgino iš- 
reikšti savo valią bent simboliškai dangų remiančio bokš- 
to pavidalu. Tačiau Viešpačiui nepatiko toksai sumanymas, 
todėl jis sumaišė Senaaro gyventojų kalbą, ir šie išsiskirstė 
po žemę, „liovęsi miestą statę“ (1/, 8). | 

Šie du pavyzdžiai rodo, kad pastovi buveinė žemėje 
yra atsiradusi kaip išraiška žmogaus pasipriešinimo Die- 
vui. Namų pamatuose yra įmūryta prometėjiška idėja. To- 
dėl ir Aischilo Prometėjas, Hefaisto prikaltas prie uolos 
dėl neklusnumo Dzeusui, giriasi, esą prieš jį žmonės „ne- 
mokėję pasinaudoti nei plytomis, nei 'rentiniais šviesiems 
namams statyti“ 3. Namai esą jo išradimas: jis išmokęs 
žmonių giminę gyventi ne urvuose,. „kaip knibždančios 
skruzdėlės“, bet pastoviose sodybose su visu kultūriniu jų 
turtu. Prometėjo pagyros prasmingai prisijungia prie Kai- 
no ir Senaaro klajoklių žygio ir tik dar labiau paryškina 
mintį, kad žmogus apsigyveno pastoviuose namuose ta- 
da, kai pasijuto esąs žemėje nebe pabėgėlis ar svetimša- 
lis, bet čiabuvis. Tai yra išvada, aiškiai plaukianti iš mi- 
nėtų abiejų pavyzdžių. Pats Apreiškimas namus — Kaino 
sodybą ir Babelio bokštą — laiko priešginybe klajokliniam 
žmogaus buvimui. į 3 

Pažiūrėkime tačiau, k4 mums sako trečiasis pavyzdys. 
Jau minėjome Kristaus atsakymą į Rašto žinovo pasisiū- 
lymą sekti Juo, kur tik Jis eis: „Žmogaus Sūnus neturi 
kur galvos priglausti“ (Mt 8, 20). Tai: yra nepaprasti Žo- 
džiai. Jais Išganytojas nori nurodyti, kad Jis neturi namų, 
vadinasi, neturi pastovios buveinės ir kad todėl Juo sekti 

reiškia taip pat jos neturėti anba jos išsižadėti, jeigu ji 
buvo anksčiau įsisteigta. Kitaip sakant, sekli Kristumi 
reiškia nuolatos būti pakeliui. Sekimas Kristumi yra iš 
esmės keleivinis žmogaus buvimas žemėje. 

Bet šitoje vietoje mums kaip tik ir kyla klausimas: ko- 
dėl Kristus neturėjo namų? Juk argi jis nebuvo žmogus 
pačia tikriausia ir giliausia šio žodžio prasme? Argi jis 
neprisiėmė mūsų prigimties ir mūsų likimo? O kas gi yra 
žmoniškesnio, kaip namai? Kas yra žmoniškesnio, kaip 
turėti savą židinį, į kurį grįžtama pailsėti, susitelkti, pa- 
mąstytį ir pasimelsti? Gyvenimas šalia namų žmogų iš 
tikro perkelia, augustiniškai kalbant, į buvimą lauke: iš- 
blaško jį, atitraukia nuo jo paties, panardina į masę ir 
tuo būdu daugiau ar mažiau nuasmenina. Buvodamas 
šalia namų, žmogus niekad neišauga į didelę asmenybę. 
Asmeniniam subrendimui reikia vienatvės ir tylos, ramy- 
bės ir susikaupimo. Namai visa tai kaip tik ir teikia, Jie 
yra erdvė, kur žmogus suranda pats save, kur jis suvo- 
kia savo paskirtį ir savo uždavinius. Kiek pasaulis 
užgožia žmogų kolektyvine savo sąmone, tiek namai aštrį- 
na asmeninę jo sąmonę. Stai kodėl tiek (pedagogikos, tiek 
asketikos pastangos eina ne pasaulio, bet namų linkme. 
Zmogui reikia buveinės, nes jam reikia gyventi pačiame 
savyje. Mūsų dienų šūkis „kiekvienam asmeniui atskiras 
butas, kiekvienai šeimai atskiras namas“ yra pagrįstas ne 
ūkiniais, bet psichologiniais ir moraliniais motyvais. 

Ir vis dėlto Kristus neturėjo namų. Vis dėlto Jis buvo 
nuolatinis keleivis. Norėdamas susitelkti ir pasimelsti, jis 
grįždavo ne į namus ir ne į savo celę, ibet eidavo į 
kalnus arba į tyrus, vadinasi, į gamtą. Prieš pradėdamas 
išganomąjį savo veikimą Palestinoje, jis išbuvo dyku- 
mose net keturias dešimtis dienų Ibei naktų, pasninkau- 
damas ir melsdamasis (plg. Mt 4, 2). Kodėl? — Į šį klau- 
simą atsakytume kitu: ar galime įsivaizduoti Kristų, tu- 
rintį namus? — Ne! Kristus — namų savininkas yra kažko- 
kia keista, beveik piktžodžiaujanti sąvoka, tokia pat, kaip 
ir Kristus, turįs žmoną ir apsuptas vaikų būrio. Visi šie 
dalykai yra geri savyje. Visi jie yra nenuodėmingi, o 
priešingai, paties Dievo pašvęsti. Vis dėlto taikomi Kris- 
tui, jie apreiškia kažką, kas mus supurto ligi gelmių. O 
jeigu taip, tai namai nėra jau toks žmogiškas dalykas, 
kaip mums iš sykio atrodo. Kristus juk yra žmogaus pir- 
mavaizdis. Žmogiškumas Jame yra pasiekęs pačią mūso- 
sios būties pilnatvę. Mums yra visiškai suprantama, kad 

Kristus valgė ir gėrė, dirbo ir ilsėjosi, mokėsi ir mokė, 
pasninkavo ir meldėsi, dalyvavo vestuvėse, draugavo su 
nusidėjėliais, kentėjo ir mirė. Tačiau mes tučtuojau ve- 
jame nuo savęs mintį, kad Kristus būtų galėjęs turėti na- 
mus. Ne, Kristus negalėjo turėti namų. Ir ši negalimybė 
yra tokia stipri, jog jos sušvelninti nepajėgia jokia namų 
teikiama žmogui palaima: nei jų galia sutelkti žmogų 
savyje, nei jų pagalba asmenybei bręsti, nei apsauga nuo 
pasinėrimo minioje. Visos šios turimos namų vertybės 
nepriartina jų prie idealinio žmogiškojo buvimo, kaip jis 
yra mums apreikštas Kristuje. Kitaip sakant, namuose šalia 
jų gerųjų savybių glūdi kažkas, kas juos padaro svetimus 
tobulam žmogaus buvimui žemėje. Dar daugiau, namuo- 
se glūdi kažkas, kas šį tobulą buvimą kaip tik iškreipia, 
pasuka įį netikra linkme ir teikia jam klaidingų bruožų. 
Namai yra kažkokio gundymo regima apraiška. Jie yra 
dviprasmiai, kaip ir turtas. Todėl Kristus buvo ne tik el- 
geta išsilaikymo prasme, bet ir keleivis buvojimo prasme. 
Jis tvartelyje gimė ir užeigoje gyveno. O atsiminę, kad 
pirmoji pastovi žmonijos buveinė buvo Kaino pastatyta, 
suprasime, kodėl Kristus negalėjo tokios buveinės turėti. 
Kristus atėjo ne tam, kad Kaino žygį pateisintų ir įtvir- 
tintų, bet kad žmoniją nuo jo išvaduotų; ne kad Babelio 
bokštą užbaigtų, bet kad jo ir pėdsakus žemėje ištrintų. 

3. Krikščionybė vadina žmogų keleiviu: Aomo viafor, 
Be abejo, tai yra simbolinis posakis. Tačiau jis gerai iš- 
reiškia žmogiškąją būseną žemėje. Sukurtas pagal Dievo 
ipaveikslą bei panašumą, žmogus slepia savyje nuostabią 
dialektiką: kaip kūrinys jis yra aprėžtas ir reliatyvus; 
kaip Dievo paveikslas jis yra begalinis ir niekuo nepripil- 
domas, kadangi savimi reiškia begalinį Dievą. Savo tik- 
rovėje žmogus yra toks menkas, jog pats Viešpats jį yra 
pavadinęs dulke, lemdamas jam dulke ir virsti (plg. Pr 
3, 19); lėmimas, kurį mums Bažnyčia primena kiekvieną 
Pelenų trečiadienį. Savo galimybėmis jis tačiau yra toks 
didis, jog turi galios į Dievo padarus (plg. Ps 8, 7), yra 
Jo giminės (plg. Apd 17, 29), pasidarys panašus į Jį, nes 
regės Jį taip, „kaip Jis yra“ (1 Jn 8, 2) ir todėl atrodys 
esąs labiau dievas negu žmogus, kaip šią galimybę apibū- 
dina Romos katekizmas: „Potius dii guam homines vi- 
deantur“ ir kaip ją prasmingai pakartoja Goethe's Me- 
fistofelis, vadindamas žmogų „mažuoju pasaulio dievu“. 
Šitoji tad tikrovės ir galimybės priešginybė įspaudžia sa- 
votiškų bruožų ir visai žmogaus egzistencijai žemėje. Iš 

vienos pusės, žmogus kaip kūrinys yra priverstas paisyti 
šio pasaulio sąlygų, prie jų derintis, jausti jo veiklai nu- 
rodomas ribas ir šiose ribose pasilikti. Iš kitos pusės, kaip 
'Absoliuto paveikslas jis niekad nesusitaiko su tuo, kas 
yra jam duota arba kas jo paties yra laimėta. Jis visados 
eina vis toliau ir siekia vis daugiau. Kiekvieną valandą 
'jis stengiasi peržengti savo tikrovę. Žmogaus egzistencija 
žemėje yra nuolatinis peržengimas ir to, kas yra šalia jo, 
ir to, kas yra jame pačiame. Žmogus yra iš esmės save 
ir pasaulį peržengianti būtybė. Gabrielius Marcelis teisin- 
gai atkreipia mūsų dėmesį į tai, kad šis likimas visa per- 
žengti neturi nieko bendro su prigimtuoju išsivystymu 
arba evoliucija, kuri valdo visas kitas būtybes ir kuriai 
žmogus, kiek jis yra gamtos padaras, taip pat yra pa- 
lenktas **. Evoliucija visados eina aprėžto ir pasiekiamo 
tikslo linkui. Dar daugiau, šis tikslas jau glūdi išsivys- 
tančioje būtybėje: evoliucija jį tik išplėtoja ir apreiškia. 
Todėl išsivystanti būtybė greitai pasiekia savo kelio galą 
ir sustoja. : 

Tuo tarpu žmogaus pastanga peržengti savo tikrovę 
niekados nesibaigia, nes ji kyla ne iš jo prigimtyje esan- 
čių gamtinių užuomazgų, bet iš pačios metafizinės jo są- 
rangos būti Absoliuto paveikslu, vadinasi, Dievą savyje 
nešti ir Jį reikšti. Sv. Pauliaus posakis, kad Dievas yra taip 
„netoli nuo kiekvieno mūsų“, jog „Jame mes gyvename, 
judame ir esame“ (Apd 17, 28), kaip tik ir išreiškia ypa- 
tingą Žmogaus santykį su savo Kūrėju. Zmoguje glūdi ne 
tik polinkis išvystyti prigimtąsias savo galias, gautas gi- 
mimo keliu, bet sykiu ir kitas, žymiai gilesnis polinkis — 
susijungti su savo Pirmavaizdžiu, su savo Originalu, kurio 
paveikslas jis yra. Gamtinių galių evoliucija padaro žmo- 
gų išsiuystančia būtybe ir sukuria jam žemiškąją tikro- 
vę — fizinę ir psichinę. Metafizinių galimybių vykdymas 
padaro žmogų peržengiančia būtybe, nes šias. galimybes 
žmogus gali žemėje vykdyti, bet jis negali jų įvykdyti, 
vadinasi, negali virsti tokiu, kad visiškai sutaptų su savo 
Pirmavaizdžiu, jį tobulai išreikštų ir būtų Jo regimybė. 
Šis galutinis ir tobulas įvykdymas yra Viešpaties malonė, 

ne žmogaus pastangų vaisius, todėl pažadėtas tik anoje 
tikrovėje. Tik baigties būsenoje — in statu termini — me- 
tafizinės galimybės virs mūsąja tikrove ir sukurs mums 
tikrąją mūsų būtį. O kol esame šiapus, tol tik einame šių 
galimybių įvykimo linkui, toi jas vykdome tik iš dalies, 
tik netobulai, nes čia niekad visiškai neapsireiškia tai, „kas 

būsime“ (1 Jn 3, 2). Šioje žemėje mes esame visados tik 
pakeliui — in via. 

Tai ir yra anoji keleivinė žmogaus būsena, apię kurią 
kalba Krikščionybė. Mes būname pakeliui ne tik laiko 
prasme, kad kinta mūsų kūnas, mūsų sielos gyvenimas, 
mūsų pažiūros ir nusistatymai; ne tik erdvės prasme, kad 
mes pačiu savo organizmu nesame, kaip gyvuliai, pririšti 
(prie vienos erdvės, bet turime prieš akis visą pasaulį ir 
todėl nuolatos keičiame savo gyvenamąją vietą; bet svar- 
biausia metafizinės mūsų sąrangos prasme, kad nešame 
savyje Absoliutą ir todėl negalime nurimti tol, ko] Jis mu- 
myse visiškai bei tobulai apsireikš ir kol mes patys virsime 
Jo transparentu. Kol mes kaip Viešpaties paveikslas nesa- 
me sutapę su savo Originalu, tol mūsų egzistencija yra 
nerami pačia savo esme: mes virpame lyg kompaso adatėlė, 
nerandanti Siaurės poliaus. Sv, Augustinas šį Žmogaus 
nerimą išreiškė žinomu posakiu: „Tu mus sukūrei sau, ir 
mūsų širdis bus tol nerami, kol ras poilsio Tavyje“ *5. Tai 
nėra tik viršinių gyvenimo sąlygų sukeltas nepasitenkini- 
mas. Žmogus yra neramus ne todėl, kad jam negera že- 
mėje būti, bet todėl, kad žemė nėra jo būties pirmavaizdis. 
Jam todėl ir negera, kad čia jis yra svetimas pačia meta- 
šizine savo sąranga ir paskirtimi. Žemė yra tik žmogaus 
praėjimas. Čia jis niekur nesustoja ir prie nieko neprisi- 
riša. Nerimas stumia jį vis toliau ir toliau. Ne žemiško- 
sios negerovės gimdo šį nerimą, bet priešingai, šis esmi- 
nis nerimas padaro žemę negerą, svetimą, žmogaus nepa- 
tenkinančią, todėl reikalingą nuolatinio keitimo, pertvar- 
kymo, peržengimo. Nerimas yra egzistencinė žmogaus ke- 
leiviškumo apraiška. Jis yra ženklas, kad žmogus būna 
pakeliui. Ir juo labiau ši keleivinė žymė prasiskverbia 
1 jo sąmonę, juo jis darosi savyje neramesnis, o iš viršaus 
maištingesnis. Juo labiau tada auga jo nepasitenkini- 
mas visu tuo, kas šioje tikrovėje esti sukuriama ar laimi- 
ma. Keleivinis žmogaus pobūdis neleidžia jam jokių šios 
žemės pavidalų laikyti tikrais, pastoviais ir galutiniais. 
Šlai kodėl G. Marcelis ir teigia, kad „galimas daiktas, jog 
pastovi žemiškoji tvarka negali būti įsteigta, jei Žmogus 
turi aštrią keleivinės savo būsenos sąmonę“ 38. O kadangi 
jis šią sąmonę visados turi — pastangos nužudyti ją dirb- 
tinėmis priemonėmis yra nesėkmingos, — tuo pačiu žemiš- 
kasis gyvenimas ir yra visados pusiau chaotiškas, nes 
ardyti sena ir siekti kas kartą naujo yra amžinas žmo- 
gaus „užsiėmimas“ 37, 

4. Kas tad įvyksta, kai žmogus įsitaiso pastovią Že- 
mėje buveinę bokšto ar namų pavidalu? — Viršine savo 
išvaizda namai yra, be abejo, medžiaginis dalykas. Tie- 
siogine savo paskirtimi jie tarnauja mūsų kūnui. Tačiau 
tuo, kad jie pririša žmogų prie vienos vietos, kad verčia 
jį nuolatos grįžti į tą pačią erdvę, kad sulaiko jo dėmesį 
nuo neaprėžtų tolių,— visu tuo namai peržengia grynai 
medžiagines sritis ir įgyja gilią dvasinę prasmę. Savo 
pagrindais namai, kaip sakėme, yra metafizinis ir reli- 
ginis dalykas. Palapinė klajoklinės kultūros žmogui yra 
tiktai užuovėja, tik priedanga nuo lietaus ir saulės. Pa- 
lapinėje jis tiktai slepiasi arba ilsisi. Tuo tarpu sėsliems 
gyventojams namai jau yra tėviškė: juose jie gyvena. Čia 
atsiranda židinys su savo padargais, papuošalais ir šven- 
tenybėmis. Čia kuriasi meilė, gema bei auga vaikai, vyks- 
ta šeimos šventės, esti garbinami dievai, Namuose žmo- 
gus susikuria savos egzistencijos erdvę. Todėl namai nėra 
tiktai medžiaginė erdvė, tiktai vieta kūnui. Ne, namai yra 
apskritai viso žmogiškojo buvimo erdvė, kurioje vyksta 
mūsų būtis, kurioje ji skleidžia savo galimybes, bręsta, 
auga, kinta, galop miršta. Bet kadangi ši erdvė yra ap- 
rėžta ir pastovi, tai šių bruožų ji savaime įspaudžia ir 
mūsų būčiai. Pastovią buveinę žemėje įsitaisęs Žmogus 
nebėra toks pat, koks buvo ankščiau, šios buveinės netu- 
rėdamas. į 
Namai visų pirma užsklendžia žmogaus būties atviru- 
mą. Grįždamas iš pasaulio į namus ir užsitrenkdamas 
paskui save priebučio duris, žmogus užsitrenkia jas ir 
savo paties būčiai. Apsigyvenimas tarp keturių namo sie- 
nų yra savos begalybės išsižadėjimas. Būdamas Abso- 
liuto paveikslas, žmogus, kaip sakėme, yra neaprėžtas sa- 
vo galimybėmis. Jam niekur nėra esminių sienų, į kurias 
jis . principialiai atsidaužtų ir kurių negalėtų peržengti 
bent savo viltimi. Platus pasaulis, skirtas jam Viešpaties 
kaip jo buvimo erdvė, yra šio neaprėžtumo, šios galimos 
begalybės regima išraiška. Dievas pastatė žmogų gyventi 
ne namuose, bet pasaulyje. Pirmykštė žmogiškojo buvimo 
erdvė, išėjusi iš paties Kūrėjo rankų, buvo visas kosmas. 
Tuo tarpu žmogus šį kosminį plotą susiaurino ligi namų 
aslos, apstatė į4 sienomis, uždengė ją lubomis ir pats 
apsigyveno šioje ankštoje erdvėje. Argi tai nereiškia savo 
neaprėžtybės išsižadėjimo? Įsikurti namuose yra tas pat, 
kas ir atsisveikinti su neaprėpiamais pasaulio toliais ir tuo 

pačiu su absoliutinėmis savo galimybėmis. Tai yra nu- 
slysti į grynųjų Viešpaties kūrinių plotmes, pamirštant, 
kad mes esame ne tik kūriniai, bet kartu ir Kūrėjo pa- 
veikslo nešėjai, vadinasi, ne tik menki ir užuovėjos rei- 
kalingi, bet sykiu ir neaprėžti savyje. Todėl kiekvienas 
žmogaus aprėžimas, vis tiek ar jis įvyktų laiko, erdvės, 
medžiagos ar dvasios pavidalu, yra simbolinė pastanga 
sulyginti žmogų su gyvuliu, nes tik gyvulys yra aprėžtas 
ir įstatytas į siaurą erdvę, taip labai aprėžtas, kad net 
savo kūno pačia sąranga jis yra prie šios erdvės amžinai 
pririštas. Be abejo, žmogus tokio kūninio įjungimo į erd- 
vę neturi ir negali turėti. Vis dėlto savanoriškai apsi- 
stodamas - tarp keturių sienų ir į namų sklypelį perkel- 
damas savo egzistenciją, jis pririša save prie erdvės dva- 
sine prasme ir iš Dievo paveikslo nešėjo aukštybių nusi- 
leidžia į paprastų Viešpaties padarų eiles. Siuo atžvilgiu 
namai yra simbolinė savęs aprėžimo išraiška. 

Bet kaip tik todėl jie ir susikerta su metafizine žmo- 
gaus sąranga; susikerta todėl, kad ši sąranga yra atvira, 
tuo tarpu namai mėgina ją užsklęsti. Namai kyla iš žmo- 
gaus noro padarytį save kitokį, negu Kūrėjas yra suma- 
nęs. Štai kodėl anksčiau ir sakėme, kad namų pagrinduose 
glūdi prometėjiška mintis. Kai žmogus nebenori būti Die- 
vo begalybės nešėjas bei reiškėjas, kai jam įgrysta neuž- 
matomi toliai ir nuolatinis atvirumas, tada jis palieka pa- 
lapinę ir statosi namus. Tačiau tai yra ne išsilaikymo są- 
lygų būtinybė, o vidinio dvasios pakitimo ženklas. Ma- 
mai yra išraiška begalybės baimės. Jie yra pastanga nuo 
begalybės pabėgti, nuo jos užsidaryti ir į jos kvietimą 
neatsakyti. Stai kodėl graikai, sirgę begalybės baime, taip 
labai garbino namus, kad jų išradimą Prometėjas net 
laikė vienu iš savo didžiųjų nuopelnų žmonijai. O kas gi 
yra Homero „Odisėja“, jeigu ne didžiulė namų apologija 
ir sykiu Žmogaus atsisveikinimas su klajokline savo bū- 
sena? Dešimtį metų daužosi Odisėjas po tolimų marių 
plotus, bet jo dėmesys vis grįžta į Itakę, kur stovi jo na- 
mai ir kur jo grįžtančio laukia ištikima Penelopė. Namai 
yra įkūnytas Žmogaus mostas pasaulinei erdvei: aisisvei- 
kinimo mostas; dėl +0 metafizinis savo esme ir religinis 
savo prasme. ' 

Būdami aprėžta erdvė, namai neigia žmogaus bega- 
lybę. Būdami pastovi erdvė, jie neigia keleivinį žmogaus 
pobūdį. Keliauti, sakėme, yra žmogaus likimas, nes šio- 

ję tikrovėje nėra nieko, kuo žmogus galėtų save pripil- 
dyti ir todėl nurimti. Vienas tik Absoliutas gali žmogų 
kaip savo paveikslą patenkinti. Tačiau Absoliuto žemėje 
mes nepasiekiame ir su Juo nesutampame. Todėl visą 
laiką esame neramūs ir keleiviai savo gelmėse. Erdvės 
keitimas yra tik simbolis šios metaiizinės žmogaus kelionės 
Dievo linkui. Tačiau šis simbolis yra labai prasmingas ir 
žmogui turi nepaprastą svarbą. Jis regimu būdu išreiš- 
kia tai, kas neregimai glūdi pačioje mūsų prigimtyje. Ke- 
liaudami erdvėje, mes prisipažįstame keliaują savo esmė- 
je. Neapsistodami jokioje žemės vietoje, mes teigiame 
savo neapsistojimą prie jokio aprėžto bei reliatyvaus daik- 
to. Galimas daiktas, kad kaip tik šioje erdvės keitimo reikš- 
mėje glūdi priežastis, kodėl žmonijos istorijoje tik tos 
tautos išliko monoteistinės, kurios gyveno klajoklinį gyve- 
nimą. Nuolatinis jų kilnojimasis iš vietos į vietą suside- 
rino su metaliziniu žmogaus polinkiu nejsikurti pastoviai 
šioje tikrovėje ir todėl neleido joms pamiršti savo Kūrėjo, 
iškeičiant Jį į pasaulio apraiškų ir savo paties padarų 
kultą. Tuo tarpu sėslios tautos — matriarchatinės ir tote- 
mistinės — virto politeistinėmis. Apsistojimas vienoje vie- 
toje paneigė metafizinį žmogaus keleiviškumą ir tuo pačiu 
padarė, kad Dievas sėsliam žemės gyventojui buvo nebe 
transcendentinis, gyvenąs anapus dangaus skliauto, bet 
eąs šiapus ir reiškiąsis gamtos jėgų bei gyvenimo įvykių 
pavidalais. Namai ir politeizmas yra susiję tarp savęs, kaip 
šaltinis yra susijęs su ištekančia iš jo srove. Politeizmas 
yra namų išsiskleidimas religinėje srityje. 

Tai yra būdinga ne tik sėsliosios kultūros tautoms, 
bet ir kiekvienam žmogui, įsitaisiusiam pastovią buveinę 
žemėje. Kiekvienas namų savininkas yra sėslus žmogus, 
ir kiekvienas sėslus žmogus objektyviai yra svetimų die- 
vų garbintojas; svetimų ta prasme, kad transcendentinis 
Viešpats čia yra padaromas netikras, nutraukiant Jį tarp 
keturių sienų. Kiekvienas namų dievas turi romėniškųjų 
penatų dvasios ir tuo pačiu nėra krikščioniškasis Dievas. 
Kurdamas namus ir juose apsistodamas, ne pats žmogus 
keliauja Dievo linkui, bet Dievą atkeliaudina pas save. 
Namai yra keleivinio žmogaus pobūdžio išsižadėjimas. Tai 
simbolinė išraiška pastangų pasilikti šioje tikrovėje ir ją 
vienintelę laikyti savo tėviške. 

Sie tad namų esmėje glūdį bruožai — susikirtimas su 
Žmogaus begalybe ir su keleiviniu jo apsprendimu — kaip 

tik ir padaro juos savotiška kliūtimi krikščioniškojo tobu- 
lėjimo kelyje. Krikščioniškasis žmogus niekad neturi pa- 
miršti, kad jis yra Viešpaties paveikslo nešėjas, vadinasi, 
slepiąs savyje absoliutinių galimybių, ir kad žemės gyve- 
nime jis niekuo negali būti pasotintas, vadinasi, yra nuo- 
latiniame kelyje į anapus. Todėl visa, kas šią savos bega- 
Tybės ir savo keleiviškumo sąmonę silpnina arba neigia, 
nesiderina su krikščioniškuoju gyvenimo būdu. Be abejo, 
nė vienas krikščionis subjeklyviai nejaučia prieštaravimo 
religinei savo būsenai, jeigu įsikuria namuose. Tačiau šis 
subjektyvus nejautimas dar anaiptol nepanaikina objek- 
Tyvinės namų prasmės. Objektyviai svarstomi, namai yra 
ir pasiliks apsirėžimo ir žemiškojo apsistojimo simbolis. 
Galima naudotis šiuo simboliu ir nejausti prieštaravimo 
tarp jo reikšmės ir savos nuotaikos. Mūsų gyvenime t0- 
kios nedarnos pasitaiko labai daug. Tačiau pakanka krikš- 
čioniui paaštrinti savo sąmonę, pakanka pasiklausti, ko- 
dėl Kristus vis dėlto neturėjo namų, ir šis nedarnumas 
pasirodo visu savo sunkiu svoriu. Tuomet atsiskleidžia 
šio simbolio vidus, ir žmogus paregi, kiek jis yra svetimas 
krikščioniškajam jo keliui. 

Sv. Pranciškus kaip tik ir buvo vienas iš tų, kurie 
krikščioniškąją sąmonę turėjo nuostabiai aštrią ir kurio 
dvasioje žemiškieji dalykai buvo atvėrę simbolinės savo 
gelmes. Jis nesustojo prie daiktų paviršiaus, bet regėjo 
ipačią giliausią jų prasmę. Todėl ir namus jis pergyveno 
ne tik kaip žmogaus kūno apsaugą nuo šalčio, karščio, 
lietaus ar vėjo, ne tik kaip poilsio vietą, bet sykiu ir kaip 
žmogaus prisirišimą prie tos pačios erdvės, kaip jo susto- 
jimą kelyje į dangiškojo Tėvo buveines. Ir ši pastaroji 
prasmė jam buvo svarbesnė negu namų teikiama žmogui 
parama. Apsislojimas savuose namuose jam reiškė nuto- 
limą nuo Evangelijos, nes juk Kristus neturėjo kur galvos 
priglausti. O neturėjo todėl, kad vykdė tobulą žmogiškąjį 
(ne tik dieviškąjį) buvimą, kuriame kelionė Dievo linkui 
yra pagrindinis sudedamasis pradas. Kristus — namų savi- 
ninkas yra nebe Kristus, vadinasi, nebe tobulas žmogus, 
nebe mūsų Pirmavaizdis, bet žmogus, nusilenkęs žemės 
pagundai ir pasidavęs jos vilionėms. Nuosekliai tad ir šv. 
Pranciškus, apsisprendęs visur ir visados sekti Kristumi, 
atsisakė turėti pastovią buveinę, kad ne tik savo vidumi, 
bet ir viršiniu savo gyvenimo būdu pasiliktų keleivis ir 
tuo būdu panaikintų aną nedarną, kuri atsiveria tarp me- 

tafizinio žmogaus apsprendimo keleiviškumui ir jo įsitai- 
symo savuose namuose. 

Šiuo atžvilgiu Asyžiaus šventasis yra didelis įspėjimas 
mūsų laikams. Turbūt niekad žmonijos nebuvo apsėdusi 
tokia stipri aistra turėti namus, kaip šiandien. Kiekvienas, 
kas tik gali, stengiasi įsikurti pastovioje ir nuosavoje bu- 
veinėje. Valstybiniu ir net tarptautiniu mastu yra orga- 
nizuojama butų statyba. Tiesa, šis įkarštis turį pagrindo, 
nes du karai sunaikino daug gyvenamųjų namų, o žmonių 
skaičius per tą laiką žymiai paaugo. Žmonėms pasidarė 
ankšta gyventi žemėje. Vis dėlto nepaisant šio pasiteisi- 
nimo, aistra namams yra tokia pat didelė ir tuose kraštuo- 
se, kurie nekariavo arba karo audros nebuvo tiesioginiu 
būdu paliesti. Ir šių kraštų gyventojai stengiasi pabėgti 
nuo klajoklinio savo gyvenimo, statydamiesi namus ir 
juose kuo patogiausiai įsirengdami. Šios tad aistros pras- 
mė neišsisemia tiktai ekonominiu reikalu. Ji glūdi kažkur 
giliau, būtent moderninio žmogaus nusigrįžime nuo ana- 
pus ir jo atsigrįžime visa jėga į šiapus. Aistra namams 
yra psichologinis atsakymas į metalizinį anapusinės tik- 
rovės paneigimą. Kai žmogus nebežvelgia į dangiškojo 
Tėvo buveines, tuomet jis pradeda stropiai kurtis žemės 
buveinėse. Namai yra dangaus buveinių įpridengimas nuo 
žmogaus dvasios akių. 

Tačiau prieš šį bedievišką moderninio žmogaus stro- 
pumą ir stoja benamis Pranciškus kaip ibenamio Kristaus 
šauklys. Savo pavyzdžiu jis mums skelbia, kad pastovi 
buveinė žemėje nesiderina su tikruoju Evangelijos vykdy- 
mu, kaip su juo nesiderina kūno aprūpinimas ir turėjimas 
turto; kad žmogus, tikrai ir ištikimai sekdamas Kristumi, 
ne tik savo dvasia, bet ir savo kūnu turi būti keleivis, 
neturįs kur galvos priglausti; kad mūsų buveinės turi būti 
tik užeigos, bet ne pastovūs namai. Priešais aistrą namams 
šv. Pranciškus kelia kelionės ilgesį kaip tikro krikščioniš- 
kojo gyvenimo išraišką. Ir modernusis pasaulis galės būti 
atkrikščionintas tik tada, kai supras keleivinį žmogaus 
pobūdį ir todėl visas savo (buveines pradės pergyventi ne 
kaip namus, kuriuose būname, bet kaip užeigas, kuriose 
stabtelime valandėlę atsikvėpti. 


* Homilia de eleemos // Migne. P. G., 64. 

10 De oificis ministrorum II, 141 // Migne. P. L., 16. 

h „Mūsų motina“ šv. Pranciškus vadino šią moterį todėl, kad 
du jos sūnūs buvo įstoję į pranciškonų ordiną. 


144 


iš Šo Encikl. „Guadragesimo anno“, nr. 27, liet. vert. 273 p. Lux,, 
49. 

+ 37 Keleivinis žmogaus pobūdis neišnyksta nė netikėjimo atve- 
ju. Priešingai, jis tik dar labiau paaštrėja, nors ir chaotiška forma. 
Atmesti anapus reiškia pasimesti šiapus. Dievo kaip savos kelionės 
tikslo paneigimas pačios kelionės nesunaikina: žmogus keliauja ir 
toliau, bet tokiu atveju jis nežino, kur jis keliauja. Todėl netikin- 
čiojo Žmogaus žemiškasis buvimas pasidaro akla kelionė, kelionė 
užrištomis akimis; kitaip sakant, ėjimas ne į tikslą, bet sukiojimasis 
aplinkui patį save, nes aklieji visados eina ratu. Tokio žmogaus 
nėrimas nėra nė kiek mažesnis negu tikinčiojo. Bet jis neturi ob- 
įekto. Jis pasilieka tiktai viduje kaip sunkus akmuo, kaip slogutis, 
kaip neperskverbiama tamsa. Dabartinio žmogaus dvasios maišatis, 
apsireiškianti visose gyvenimo srityse, pradedant filosofija ir bai- 
giant politika, kaip lik ir yra šitokio ateistinio keleiviškumo apraiš- 
ka; keleiviškumo, neiekusio krypties, tikslo ir objekto. 


Trečias skyrius 


ŠVENTASIS PRANCIŠKUS 
TARP ŽMONIŲ 


I. GYVENIMAS BENDRUOMENĖJE 


1. Sukūręs pirmąjį žmogų ir apgyvendinęs jį rojuje, 
Dievas pravedė pro jį visus savo padarus, tačiau Adomas 
„nerado tarp jų padėjėjos, panašios į save“ (Pr 2, 20). 
Atvirkščiai, duodamas žemės žvėrims ir dangaus paukš- 
čiams vardus, jis tuo pačiu parodė, kad šie Viešpaties ki- 
riniai, nors ir labai nuostabūs savyje, vis dėlto yra že- 
mesni už žmogų ir kad Žmogus jiems, o ne jie žmogui turi 
padėti būti. Zemesnio už save pasaulio akivaizdoje žmo- 
gus jaučiasi nepaprastai vienišas. Tiesa, jis žino, kad su 
Viešpaties kūrinija jis yra susietas likimo bendrumu, kad 
turi pareigų jos atžvilgiu, kad ji byloja jam apie Dievą 
Kūrėją ir nusilenkia jam kaip Visagalio paveikslui. Vis 
dėlto šis likimo bendrumas nesuveda žmogaus į tokius 
su žemesniu pasauliu santykius, kad žmogus pasijustų 
esąs ne vienas, bet turįs šalia savęs sau lygų, į kurį galėtų 
prabilti kaip į Tu. Žemesnio pasaulio akivaizdoje žmogus 
nėra Aš, ir šis pasaulis nėra jam Tu. Tai nėra dviejų as- 
menų santykis, bet tiktai santykis tarp asmens ir daikto. 
Tuo tarpu daiktas niekad nėra asmeniui jo buvimo daly- 
vis. Asmuo gali daiktu stebėtis, apie jį mąstyti, jį įpras- 
minti, keisti, juo naudotis ir būti už jį atsakingas, bet jis 
negali subendrinti su juo savo buvimo. Asmuo ir daik- 
tas yra amžinai persiskyrę. Vienas kito akivaizdoje jie 
yra be galo vieniši, užsisklendę, neperregimi ir neper- 
skverbiami. Jų buvimas toje pačioje erdvėje visados yra 
buvimas šalia, bet ne buvimas drauge. Štai kodėl Adomas, 
peržvelgęs visą Dievo kūriniją, nerado nieko, ką galėtų 
pavadinti savo padėjėju. Net ir rojuje, anoje palaimin- 
toje ir tobuloje būsenoje, žmogus jautėsi vienišas. Ir juo 
labiau jis save pasaulio atžvilgiu pabrėžė, juo ši vienatvė 
jam darėsi didesnė. Žvelgti į pro mus žygiuojančius pa- 
saulio padarus reiškia žvelgti į vienišą savo būtį. ž 

Tuo tarpu „negera yra žmogui būti vienam“ (Pr 2, 
18). Sis paties Dievo ištartas žodis yra nepaprastai nuo- 
stabus. Juo Viešpats išreiškia vienatvinės žmogiškosios 
egzistencijos pobūdį: ji yra negera; negera ne kuriuo 
nors vienu savo uždaviniu ar viena kuria nors savo funk- 
cija, bet pačia savimi. Negera yra žmogui vienam ne 
dirbti, nes darbas rojuje turėjo, kaip sakėme, kitą prasmę, 
negu vėliau ji buvo jam nuodėmės įdiegta šioje vargingoje 
žemėje; ne ilsėtis, nes poilsio sąvoka yra nemąstoma be 
nuovargio, kurio palaimintoje būsenoje negalėjo būti; ne 
apvaldyti žemę, nes rojiniam žmogui pasaulio padarai 
savaime pakluso; ne daugintis, nes vienatvėje šis veiks- 
mas iš viso yra neįmanomas; bet — negera yra žinogui 
vienam būti. Vienišas buvimas yra negeras savyje: ne do- 
rine prasmę,.-nes rojuje kiekvienas žmogaus užsiėmimas 
buvo geras, kadangi buvo pilnas dieviškosios malonės, 
bet ontologine prasme; kitaip sakant, vienišas buvimas 
stoksta to, kas jam turi būti, bet ko jam tikrovėje nėra. 
Tai buvimas, dar. neatbaigtas ir neišvystytas ligi galo, 
Negera yra žmogui būti vienam todėl, kad jam stinga 
kežko pačioje jo egzistencijoje: ne jos sąlygose ar prie- 
monėse, bet joje pačioje. Pats jo buvimas yra dar nepil- 
nas. Vieniša egzistencija dar nėra visiška egzistencija. 
Vienišas žmogus dar nėra baigtas kurti. Jis dar nėra ga- 
lutinai pašauktas iš nebūties. Jis dar nėra visiškai ištar- 
tas Viešpaties vardas. Todėl jam ir negera bžti, kaip yra 
negera būti nebaigtai tašyti statulai arba nebaigtam pieš- 
ti paveikslui. Tai nėra psichologinė ar dorinė negerovė, 
bet metafizinė: negerovė pačioje būtyje. | - 

Kaip Viešpats šią negerovę pašalino? — Jis užleido Ado- 
mui gilų miegą, išėmė vieną jo šonkaulį, „padarė iš jo mo: 
terį ir ją atvedė Adomui“ (Pr 2, 21/—22). Veiksmas tikrai 
vertas mūsų - nuostabos! Egzistencijos nepilnybė yra Die- 
vo pašalinama antrojo žmogaus sukūrimu. Kitas to paties 
Dievo paveikslas atsistoja prieš pirmojo akis. Dabar Ado- 
mas jau turi panašų į save, kurį jis gali: pavadinti savo 
padėjėju, kuriam jis gali tarti Tu ir kuris gali įžiebti jo 
paties Aš, nes „Aš“ ir „Tu“ yra dvi sąvokos, nemąstomos 
viena be antros, ir dvį realybės, neegzistuojančios viena 
be antros. Vis dėlto šis antrasis žmogus buvo sukurtas jau 
visiškai kitaip negu pirmasis. Kurdamas pirmąjį žmogų, 
Viešpats paėmė „žemės molio“ ir įkvėpė jam „gyvybės 
kvapo“ (Pr 2, 7), Pirmasis žmogus buvo gamtos įr Dievo 
sulartinė. Jis buvo iš žemės paimtas, todėl nešė savyje 

ne tik Dievo, bet ir pasaulio paveikslą. Tuo tarpu antra- 
sis žmogus jau buvo paimtas nebe tiesiog iš Žemės, bet 
iš esančio pirmojo žmogaus. Jis buvo kūnas iš jo kūno 
ir kaulas iš jo kaulo (plg. Pr 2, 23). Jis buvo savotiškas 
pirmojo pratęsimas ir išvystymas. Ne antrą egzempliorių 
Dievas sukūrė, Adomui užsnūdus, bet pratęsė jį patį ir šį 
tęsinį pastatė šalia jo. Tai buvo Adomo Tu, paimtas iš 
jo Aš, nes „Aš“ visados slepia savyje „Tu“ kaip galimybę, 
į kurią būtinai atsiremia. Sonkaulio simbolis čia yra gi- 
lus Šventraščio nurodymas į antrojo žmogiškojo asmens 
išsiskleidimą iš pirmojo. Jeigu pirmasis žmogus buvo Die- 
vo ir gamtos jungtinis padaras, tai antrasis žmogus jau 
buvo Dievo ir žmogūus sutartinė, todėl nešė savyje ne 
tik Dievo, bet ir žmogaus paveikslą. Todėl jis buvo pir- 
majam Žmogui ne svetimas, atėjęs“ iš. šalies arba duo- 
tas — o gal net primestas — iš aukšto; ne, antrasis žmogus 
pirmajam buvo taip savas, kaip mums savas yra mūsų 
paties kūnas. Anirasis žmogus buvo dieviškasis atsakymas 
į pirmojo žmogaus ilgesį: atsakymas ne žodžiu, bet bžiimi, 
nes ir šis ilgesys buvo ilgesys būti visiškai. Stai kodėl 
Adomas jį tučtuojau pažino ir čia pat apibrėžė aną nuo- 
stabiai glaudų santykį, kuris turės būti tarp šių dviejų 
asmenų: antrojo žmogaus dėlei pirmasis „paliks savo tėvą 
ir motina ir laikysis savo žmonos, ir du bus vienas kūnas“ 
(Pr 2, 24), nes juodu iš tikro ir yra vienas kūnas, tik 
Viešpaties: sumodeliuotas į dvi asmenybes. ; 

Nenagrinėsime čia vyro ir moters kaip dviejų lyčių 
santykio ir iš jo kylančios moterystės prasmės. Tai šiek 
tiek paliesime kalbėdami apie šv. Pranciškaus turėtą mio- 
ters pergyvenimą. Šitoje vietoje mus domina Adomas ir 
Ieva ne tiek kaip vyras ir moteris, kiek kaip du žmogiš- 
kieji asmenys, kurie sudarė pačią. pirmąją buvimo bend- 
ruomenę ir tuo būdu užbaigė žmogiškają egzistenciją, pa; 
naikindami ankstesnę negerovę būti. „Kaip vyrą ir moterį 
Jis sukūrė juos“ (Pr 5, 2), vadinasi, kaip bendruomenę, 
Du žmogiškieji asmenys subendrino savo buvimą ir iuo 
būdu jį užbaigė. Kūrybinis Dievo veiksmas buvo įvykdy- 
tas ligi galo tiktai žmogiškųjų asmenų bendruomenėje. 
Zmogus buvo baigtas kurti tik tada, kai jo Aš buvo at- 
sakytas Tu pavidalu. 

Krikščionybės šviesoje šitoks žmogiškosios egzisten- 
cijos užbaigimas yra.visiškai suprantamas. Juk jeigu Die- 
vas ryžosi kurti žmogų pagal savo paveikslą ir panašumą, 
vadinasi, Pats būti šios naujos būtybės Modeliu (plg. Pr 

1. 26), tai Jis galėjo šį savo ryžtą įvykdyti tiktai Žžmo- 
giškosios bendruomenės forma. Dievas įuk nėra vienišas. 
Jis yra vienas, bet Jis nėra vienišas. Jis yra iriasmenis, 
vadinasi, tam tikra bendruomenė. Sv. Trejybė yra vienin- 
ga „savo prigimtimi, bet dauginga savo asmenimis. Die- 
viškasis AS turi dieviškąjį TU. Vienas ir tas pats dieviš- 
kasis buvimas yra nešamas trijų asmenų. Tai yra pats 
aukščiausias ir pats tobuliausias buvimas drauge. Todėl 
kol ši dieviškoji buvimo bendruomenė nerado bent netobu- 
los atšvaitos žmogiškojoje egzistencijoje, tol! žmogus ne- 
Ibuvo Dievo paveikslas ir tol jis nebuvo baigtas kurti. Tuo 
tarpu vienas asmuo jokia prasme ir jokiu būdu Šv. Tre- 
jybės bendruomeniškumo nevaizduoja. Tuo pačiu vienas 
asmuo nėra tikras ir pilnutinis žmogus, nes jis nėra tikras 
Viėšpaties paveikslas. Dieviškąją bendruomenę nešti ir jos 
paveikslu būti gali lik žmogiškoji bendruomenė. 

„Stai kodėl] tik su antrojo Žmogaus sukūrimu žmogus 
tapo tikru, nors ir netobulu, Dievo paveikslų ir tuo būdu 
tikru bei pilnutiniu Žmogumi, nes tik tuo būdu atsirado 
žmogiškoji bendruomenė kaip dieviškosios trejybinės bend- 
ruomenės atspindys. Bendruomeninis tad Ibuvimas nėra 
žmogui atsitiktinis ar tik ppaviršutinis, bet glūdįs pačiame 
jo „pirmavaizdyje, jo prigimties gelmėse, skirtose Dievo 
paveikslą nešti ir jį konkrečiai reikšti. Tik būdamas drau- 
ge žmogus būna tikrai žmogiškai. Aristotelio posakis, kad 
žmogus yra visuomeninis padaras, slepia savyje ne tik 
sociologinę prasmę, kurią šiems žodžiams davė graikai, 
bet sykiu ir ontologinę, kurią atskleidė Apreiškimas. Biu- 
vimas drauge yra geras buvimas, nes čia žmogus būna 
taip, kaip jis turi būti pagal amžinąjį Viešpaties apspren- 
dimą. Buvimas drauge yra užbaigtas buvimas: įis yra pil- 
nutinis savo pirmavaizdžio prasme. Jam gali daug ko 
stigti psichologine, dorine ar religine prasme, bet jis yra 
baigtas ontologiškai, o visos kitos negerovės įam kyla ne 
iš esminės jo nepilnatvės, bet tiktai iš žmogaus silpnumo 
šią esminę savo pilnatvę vykdyti kasdienos gyvenime. 

„Kaip tad šį buvimą drauge vykdė šv. Pranciškus? Kas 
įls buvo anam antrajam Žmogiškajam asmeniui, kuris tu- 
rėjo užpildyti jo egzistencijos spragą? Žmonos jis neturė- 
0: jo sužadėtinė buvo jo elgetystė. Todėl ne moters pavi- 
dalu jo Aš atsiliepė bendruomenėje. Būti drauge Asyžiaus 
šventajam reiškė kurti ne lyčių bendruomenę, bet žmo- 
giškųjų asmenų sąjungą. Kaip tad jis ją kūrė? Kaip jis 
su jos nariais santykiavo? Kokiais pavidalais reiškėsi 

šventojo buvimas drauge?— Stai klausimai, kurie mus ve- 
da į šv. Pranciškaus gyvenimą tarp žmonių. 

2. Biograiai pasakoja, kad Asyžietis jau iš pat jau 
nystės buvęs draugijos žmogus. Bičiulių jis turėjęs ištisą 
būrį. Ir ne tik todėl, kad buvęs turtingas ir išlaidus, +0- 
dėl "zalėjęs ruošti puotų ir už jas užmokėti. Pats jo būdas 
traukęs Žmones savęspi. Šv. Pranciškus buvęs linksmas, 
atviras, sąmojingas, mėgstąs pokštauti ir dainuoti, tačiau 
kartu drovus ir skaistus. Patarnauti artimui, priimti .at- 
ėjusį svečią, įgreitomis atsiliepti į pažįstamųjų pakvietimą 
jam buvo tokia savaime aiški pareiga, jog jis net nuo 
stalo pašokdavo išgirdęs, kad draugai jo laukią. Nenuo- 
stabu todėl, kad šventasis Ibeveik niekad nepasilikdavo vie- 
nas. Visą laiką jis sukiojosi tarp žmonių, jeigu ne tarp 
jaunimo aikštėse bei gatvėse, tai tarp suaugusiųjų savo 
tėvo krautuvėje. Bėgti nuo minios, užsidaryti savame kam- 
barėlyje ir melancholiškai svajoti saulėlydžių metu šv. 
Pranciškus nemokėjo. Pati prigimtis jį vedė į benžuo“ 
menę, ir jam buvo gera joje. 

Todėl pirmasis jo apsisprendimas buvo tapti ne vie- 
nuoliu, ne kunigu, net ne pirkliu, pratęsiant tėvo užsiėmi- 
mą, bet — riteriu. Riteris juk yra viešumos žmogus, Jis 
yra kovotojas už kitus: už prispaustuosius, pažemintuosius; 
moteris, našlaičius, vargšus. Riterio gyvenimas niekad 
nėra vienišas. Jis vyksta visados tarp žmonių, visados 
bendruomenėje. Buvimas drauge yra pagrindinė riterio 
žymė. Išgirdęs tad apie garsius žygius Walterio de Brie- 
nneso, kovojusio pop. Inocento III pusėje prieš vokiečių 
kariuomenę, šv. Pranciškus tuojau įsitaisė „nuostabius bei 
brangius“ riterio drabužius bei ginklus ir nutarė traukti 
Apulijon, kur stovėjo Walterio kariuomenė, įstoti į ją, pa- 
sižymėti ir būti pakeltas į riterius. Nėra abejonės, kad 
didelį šiam apsisprendimui vaidmenį turėjo ir garbės troš- 
kimas. Šventasis pats kartojo savo draugams, truputį be- 
sišypsantiems iš riteriškos jo aprangos, esą jis jaučiąs, 
jog turįs tapti garsiu žmogumi. Vis dėlto šios garbės jis 
ieškojo bendruomeninėje plotmėje. Ne kuriuo nors darbų 
vienatvėje — mokslu, poezija, dorove — jis norėjo pagar- 
sėti, bet savo žygiais viešumoje. Pradėjęs savo buvimą 
drauge Asyžiaus tavernose, šv. Pranciškus pasiryžo jį pa- 
kelti vienu laipsniu aukščiau ir tęsti toliau kovose bei tmp 
nyruose. 

Tačiau Viešpats nusprendė kitaip. Pasiekęs Spoletą, 
iš kur veda kelias į Pietų Italiją, šv. Pranciškus susirgo ir 

turėjo gultis Iovon. Čia jam karščiuojant įvyko anasai 
garsus pokalbis tarp būsimojo riterio ir kažkokio neži- 
nomo balso. „Kur tu keliauji?“— klausė jį šis Nepažįs- 
tamasis.— „Apulijon tapti riteriu.“— „Pasakyk man, Pra- 
nai, kas tau geriau gali padėti: ponas ar tarnas?“—,„Ži- 
noma, ponas!“ — „Tai kodėl tu palieki poną dėl tarno ir 
siuzereną dėl vasalo?“ — Šv. Pranciškus staiga suprato, 
ką šis pokalbis reiškia, ir šv. Pauliaus, nutrenkto žemėn, 
žodžiais paklausė: „Viešpatie, ko nori, kad daryčiau?“ 
(Apd 9, 6). Balsas atsakė: „Grįžk atgal į savo tėviškę, 
"ten tau bus pasakyta, ką turi daryti“ (Tres soc. 37—38). 
Sventasis grįžo į Asyžių. Vis dėlto savo apsisprendimo 
būti riteriu jis neišsižadėjo. Jis tik pakeitė šio riteriškumo 
būdą. Užuot tapęs tarno ir vasalo riteriu, jis pasidarė ri- 
teriu tikrojo Siuzereno, dangaus ir žemės Valdovo. „Prae- 
co sum magni regis — esu didžiojo Karaliaus šauklys“ — 
šitaip šventasis atsakė plėšikams, užpuolusiems jį Gubio 
girioje ir klausiantiems, kas esąs. Tai yra pats geriausias 
apibūdinimas viso tolimesnio šv. Pranciškaus gyvenimo. 
Galutinai atsivertęs ir apsisprendęs, jis taip pat, kaip ir 
anksčiau, neužsisklendė vienumoje, nepasidarė atsiskyrė- 
li: kur nors Umbrijos kalnuose, bet, kalkėmis išsipaišęs 
kryžių ant seno apsiausto, išvyko į pasaulį gyventi tarp 
žmonių, dalintis jų likimu ir skelbti jiems Kristų. Jaunys- 
tės metu prasiveržęs jo polinkis būti drauge čia buvo 
pakeltas į aukščiausią laipsnį ir pažymėtas dieviškąja 
šviesa. Jis buvo apvalytas nuo savimeilės priemaišų, nes 
nuo dabar šv. Pranciškus ieškojo ne savo garbės, bet skel- 
bė Dievo garbę, gyveno ne sau, bet visiškai kitiems, ko- 
vojo ne už žemę Walterio de Brienneso kariuomenėje, bet 
už Dievo Karalystę Kristaus pašauktųjų eilėse. Didžiojo 
Karaliaus šauklys virto riteriu tikriausia ir giliausia šio 
žodžio prasme. 

Anoji viešuma, kurioje šv. Pranciškus ėmėsi vykdyti 
natijas riterio pareigas, kaip tik ir buvo jo paties sukurta 
vienuolinė bendruomenė. Asyžiaus šventojo gyvenime mus 
stebina ne tiek tai, kad jis tvirtai pažabojęs laikė savo 
kūną arba kad jis buvo visiškas beturtis, kiek tai, kad sa- 
vo nusistatymą jis mėgino paversti bendruomeniniu ir 
juo pagrįsti savo ordiną. Pergyvendamas gamtą ikkaip ne- 
bylią Viešpaties liudytoją, kurią žmogus turįs prakalbinti, 
šv. Pranciškus norėjo, kad ir kiti ją šitaip suprastų. Vadin- 
damas savo kūną broliu asilu ir palenkdamas jį visiškai 
dvasios tarnybai, jis troško, kad ir kiti savo kūne nešiotų 

bei garbintų Dievą. Apsisprendęs už visišką neturtą ir 
eidamas elgetauti, jis ragino ir kitus sėsti prie šio palai- 
minto „Viešpaties stalo“. Kiekvienas šv. Pranciškaus nu- 
sistatymas ar poelgis nepasiliko užsisklendęs tik jo as- 
mens srityje, bet sklido į bendruomenę kaip pavyzdys, 
kurį reikia vykdyti. Asyžiaus šventasis atsistojo prieš pa- 
saulio akis ne kaip vienas iš dorinių ar religinių originalų, 
kurių yra buvę visais amžiais ir kuriems iš tikro tinka 
žinomas posakis „mirandi, sed non seguendi — stebiną, 
tačiau nesektini“, bet jis atsistojo kaip mokytojas, kuris 
savo būseną bei elgseną laikė ne kokia nors asmenine iš- 
imtimi, ne vienkartine, todėl praeinančia charizma, o tai- 
sykle — regula, Iorma, kviečiančia jos laikytis kiekvieną 
geros valios krikščionį. Naujasis ordinas turėjo būti šu. 
Pranciškaus gyvenimo pratęsimas ir išplėtimas arba jo 0b- 
įeklyvacija istorijoje. Tai, kas šventajame buvo indivi- 
dualu ir praeinama, istorijos eigoje turėjo pasidaryti bend- 
ruomeniška ir pastovu. Asyžiaus šventasis norėjo būti ne 
tik naujos vienuolijos steigėjas, bet ir jos dvasia bei prin- 
cipas. Ši vienuolija turėjo būti ne viena organizacija šalia 
daugelio kitų, bet tikra bendruomenė Evangelijai vykdyti; 
Evangelijai, kaip ją šv. Pranciškus, Sventosios Dvasios 
apšviestas, suprato; Evangelijai pirmykščiame jos skaid- 
rume, neaptemdytame žmogiškojo proto aiškinimais bei 
pritaikymais. 

Nuosekliai tad ne nuostatai ar paragrafai traukė ki- 
tus eiti pas šv. Pranciškų ir dalintis su juo jo gyvenimo 
būdu, bet jo asmuo. Naujoji vienuolija ilgą laiką jokios 
regulos neturėjo. Regula jai buvo Evangelija. Pasiskar- 
denus pirmiesiems dviem pranciškonams — Bernardui de 
Guintavalle'i ir vienam „„maldingam bei paprastam žmo- 
geliui“ iš Asyžiaus (jo vardas yra nežinomas), — šv. Pran- 
ciškus nusivedė juos į San Niccolo bažnyčią, atvožė Mi- 
šių knygą ir perskaitė — pirmą sykį: „Jei nori būti tobu- 
las, eik, parduok, ką turi, ir duok beturčiams, ir turėsi 
turtą danguje“ (Mt /9, 21); antrą sykį: „Jei kas nori eiti 
paskui mane, tegul išsižada pats savęs, tegul ima savo 
kryžių ir teseka mane“ (Mt /6, 24); trečią sykį: „Jis davė 
jiems valdžią netyrosioms dvasioms ir jiems įsakė nieko 
neimti su savimi į kelią, tiktai lazdą“ (Mk 6, 8). Paskui 
atsigrįžo į pirmuosius savo brolius ir tarė: „Broliai, tai 
yra mūsų gyvenimas ir mūsų regula. Ir ne tik mūsų. Tai 
yra gyvenimas ir regula visų tų, kurie norės su mumis 

drauge gyventi. Eikite ir vykdykite tai, ką esate girdėję“ 


"(Joergensen 86). 


Iš tikro Evangelija yra pati aukščiausia ir pati svar- 
biausia krikščioniškojo gyvenimo regula, nes ji yra ap- 
reikšia paties Dievo. Visos kitos regulos jau yra sukurtos: 
žmonių. Jos jau yra Evangelijos pritaikymas, išaiškini- 
mas, o kartais net inkvizitoriškas „pataisymas“. Todėl jos 
visos yra menkesnės už Evangeliją. Jos visos nebeturi 
anos pirmykštės liepsnos, kuria alsuoja kiekvienas Evan- 
gelijos puslapis. Jos yra raidė, kuri nebegaivina, o dažnai 
dvasią slegia, stingdo ir žudo. Šv. Pranciškus jautė šį 
skirtumą tarp Evangelijos ir žmonių sukurtų taisyklių, 
todėl ilgus metus savai ibendruomenei jokios regulos ne- 
rašė, net purtėsi rašyti. Ir tik susirinkus didesniam moki- 
nių būreliui, įis galop ryžosi duoti jiems lyg ir regulą. 
Tai įvyko 1210. metais. Šios pirmykštės regulos teksto 
šiandien nebeturime. Tačiau kiek iš šv. Pranciškaus bio- 
graių atstatymo galima spręsti, ji buvo anaiptol nepa- 
naši į įprastas vienuolynų regulas. Tai buvo ne taisyklės, 
kaip broliai turi gyventi, iš viršaus, bet pamokymai, kaip. 
jie turi ugdyti savo dvasią. Jie turį neimti jokios virši- 
ninkų vietos, turį dirbti, bet neimti pinigo, turį eiti elge- 
tauti, nesirūpinti rytdiena, būti nusižeminę, paslaugūs, 
linksmi ir maldingi. Todėl šv. Pranciškus prasmingai šias. 
„taisykles“ pavadino ne regula, bet forma sancti Evan- 
gelii — evangeliškuoju gyvenimo būdu. Tik žymiai vėliau, 
tik 1221 m., vadinasi, po 14 metų, kai šv. Pranciškus pa- 
liko savo tėvų namus (1207), buvo bendromis pastango- 
mis sukurta pirmoji regula — regula prima. . 

Buvimas drauge šv. Pranciškui turėjo būti grindžia- 
mas ne tiek teisiniais nuostatais ar aiškiai išvystyta or- 
ganizacija, kiek ana pirmykšte dieviškąja idėja, kuri Evan- 
gelijoje buvo aiškiausiai ir skaidriausiai išreikšta. Kaip 
Kristus savo Bažnyčią pastatė ant savęs Paties, taip ir Jo 
šauklys stengėsi savo vienuoliją — vieną Bažnyčios nar- 
velį — pagrįsti didžiojo Karaliaus paskelbtąja Naujiena. 
Todėl ne regulos studijavimas turėjo būti įvadas į naująją 
bendruomenę, bet aiškus apsisprendimas už konkretų Evan- 
gelijos vykdymą: eiti, atiduoti viską vargšams ir atėjus 
sekti Kristumi, kaip juo sekė ir šv. Pranciškus. Štai ko- 
dėl pop. Pijus XI ir sako, kad „pranciškoniškoji dvasia 
nė menkiausiu trupinėliu nesiskiria nuo Evangelijos dva- 
sios ir gyvenimo būdo“ 38. Būti pranciškonų esmėje reiš- 
kia būti tikruoju Evangelijos vykdytoju. Tai yra principas, 

kurį šv. Pranciškus dėjo į naujo savo ordino pamatus. Ga- 
"limas daiktas, kad kaip tik šiam principui nuo vėlesnių iš- 
kreipimų apsaugoti šv. Pranciškus savo testamento pabai- 
goje parašė dėmesio vertus žodžius: „Vardan klusnumo 
ir pabrėždamas įsakau savo broliams tiek kunigams, tiek 
pasauliškiams, kad jie neį regulai, nei šiems žodžiams 
(testamentui.— Mc.) nepridėtų jokio aiškinimo, pavyzdžiui, 
sakydami: „Tai reikią taip ir taip suprasti“; bet kaip man 
Viešpats leido regulą ir šiuos žodžius paprastai ir gryna 
širdimi diktuoti bei rašyti, taip ir jūs turite juos paprastai 
ir tiesiai suprasti be jokių komentarų ir juos šventai vyk- 
dyti ligi galo“. 

3. Vis dėlto ši šv. Pranciškaus sukurta bendruomenė, 
nors ir vienuolinė, buvo nuostabiai atvira. Asyžiaus šven- 
tasis nesteigė atsiskyrėlių ordino, kuris būtų užsidaręs 
nuo pasaulio, atsidėdamas tik maldai ir pasninkui. Ne, 
jo vienuolija ir kaip bendruomenė turėjo būti didžiojo Ka- 
raliaus šauklė, vadinasi, turėjo eiti į pasaulį ir skelbti 
Kristų savo žodžiu, savo darbais ir visu savo gyvenimo 
būdu. Todėl misijos buvo pirmutinis naujojo ordino užsi- 
ėmimas. Jau ir vienas būdamas, šv. Pranciškus skelbė Die- 
vo žodį aikštėse, rinkose, o gavęs klebono ar vyskupo lei- 
dimą, ir bažnyčiose. Bet kai tik atsirado jam mokinių, 
įis tuojau leidosi drauge su jais visais arba pasiskirstę 
po du į didesnes misijų keliones iš sykio tik Italijoje, o 
vėliau ir užsieniuose, ir net užjūriuose. Namie šv. Pran- 
ciškaus broliai labai retai tebūdavo. Kaip Kristaus apaš- 
talai senovėje, taip ir šie naujieji Jo šaukliai keliavo iš vie- 
"tos į vietą ir skelbė Evangeliją visam sutvėrimui, nes 
Evangelija nėra kažkada vieną kartą paskelbta, bet kas- 
dien skelbiama. Būdama savo esmėje ne teorija, bet gy- 
venimas, ji yra visados dabartinė. Kaip Kristus nėra tik 
kadaise ibuvęs, ibet nuolatos esąs, taip ir Jo Evangelija. 
Ji nėra duota prieš du tūkstančiu metų, bet duodama šian- 
dien, duodama kiekvieną dieną ir kiekvienai kartai vis iš 
naujo. Todėl misijos Krikščionybėje yra amžinai trunkan- 
tis uždavinys. Nuosekliai tad ir šv. Pranciškus, apsispren- 
dęs būti Kristaus šaukliu žemėje, negalėjo nei pats nuo 
pasaulio atsiskirti, nei savo brolių uždaryti tarp keturių 
vienuolyno sienų. Jis sukūrė keliaujantį ordiną ne tik 
metafizine, bet ir pastoracine prasme. Jo broliai buvo tik- 
rieji keleiviai žemėje tam, kad Kristaus išganymą pada- 
rytų dabartinį. Ir tik vieną kartą per metus jie susirink- 
davo Sekminių sueigosna, kad apsvarstytų bendrus reika- 

Jus, atsigautų draugėje ir susitelktų naujoms apaštalavi- 
mo kelionėms. ' 
Tačiau naujo ordino atvirumas pasauliui reiškėsi ne 
tik misijomis, bet ir pranciškoniškos bendruomenės atvi- 
rumu kiekvienam žmogui, kuris tik turėjo su ja kokio nors. 
sąlyčio. Savo senojoj reguloje šv. Pranciškus įrašė: „Kiek- 
vienas, kuris ateis pas brolius, turi būti maloniai priima- 
mas, vis tiek ar jis būtų draugas ar priešas, vagis ar 
plėšikas“ (cap, 77). Jokia socialinė padėtis, joks išsilavini- 
mas, joks turtas čia negalėjo turėti lemiamos reikšmės. 
Priešingai, juo žmogus visuomeninėje sąrangoje žemiau 
stovėjo, juo jis buvo artimesnis šv. Pranciškaus širdžiai. 
Atstumtieji, nuskriaustieji, paklydusieji, nusidėjėliai buvo 
jo apsupamį ypatinga meile ir rūpesčiu. Didžiojo Kara- 
liaus šauklys jautėsi esąs tikras riteris, įpareigotas globo- 
ži visus mažesniuosius žmonių giminės brolius. Tai buvo 
Gerojo Ganytojo sekėjas, kuris palieka 99 besiganančias 
avis ir eina ieškoti vienos pradingusios, į krūmus įstrigu- 
sios, išvaduoja įą, pakelia ant savo pečių ir parneša atgal 
į bandą. 

Prie Monte Kasale (vidurkelyje tarp Asyžiaus ir Al- 
vernos kalno) laikėsi plėšikų gauja, užpuldinėdama kelei- 
vius ir juos apgrobdama. Kai šv. Pranciškaus broliai aisi- 
kėlė į šią vietą, kai kurie plėšikai išdrįso pasibelsti į nau- 
jo vienuolyno duris ir paprašyti išmaldos. Tačiau broliai 
atsisakė plėšikus šelpti. Sužinojęs apie tai, šv. Pranciš- 
kus tarė: „Eikite ir parūpinkite jiems geros duonos ir gero 
vyno, nuneškite į mišką ir šaukite: „Broliai plėšikai, eiki- 
te šen! Mes, jūsų broliai, atnešėme jums geros duonos 
ir gero vyno!“ Kai jie ateis, patieskite ant žemės stal- 
dengtę, paruoškite valgius ir nusižeminę „bei linksmi jiems 
patarnaukite. Kai jie pasisotins, skelbkite jiems Dievo žo- 
dį ir prašykite jų pasižadėti, kad jie nieko nežudys ir kūno 
nežalos. Jei prašysite visko iš karto, pasakys „ne“. Bet 
šiaip jie pažadės jums dėl jūsų nusižeminimo ir gerumo. 
Kitą dieną, atsilygindami už gerą jų pažadą, jūs nunešite 
jiems duonos ir vyno, kiaušinių ir sūrio ir vėl jiems patar- 
nausite valgant. O kai pavalgys, pasakysite jiems: „Kam 
gi jūs'čia slankiojate per dienų dienas 'kęsdami alkį, nu- 
sidėdami mintimis bei darbais ir sudarydami savo sielai 
pavojaus? Juk yra daug geriau tarnauti Viešpačiui, Jis ap- 
rūpins jus viskuo, kas žemėje yra reikalinga, o jūs išgel- 
bėsite savo sielas“. Ir Dievas įkvėps jiems, kad jie dėl jūsų 
nusižeminimo bei kantrumo atsiverstų“ (Joergensen 214— 

215). Broliai padarė, kaip šv. Pranciškus jiems buvo lie- 
pęs. Ir iš tikro plėšikai iš sykio pradėjo broliams patar- 
nauti, prinešdami malkų į jų lūšneles, o paskui visi attiko 
išpažintį ir išsiskirstė, pasižadėję gyventi iš savo rankų 
darbo. Kai kurie įstojo net į šv. Pranciškaus ordiną (plg. 
Fioretti, cap. 26). Asyžiaus šventasis gerai suprato Kris- 
tų kaip Gerąjį Ganytoją ir šiuo atžvilgiu sekė Juo pėda 
į pėdą. | 

Svarbiausias tačiau dalykas, kuris šv. Pranciškų pa- 
darė tikru bendruomenės nariu, buvo jo atsiskleidimas 
žmonėms. Pirmieji jo mokiniai savo atsiminimuose pa- 
brėžia šitokį šventojo nusistatymą: „Jis nenorėjo, kad 
nuo žmonių būtų slepiama tai, kas yra atvira Dievui“ 
(Spec. perf. 226). Kitaip sakant, šv. Pranciškus stengėsi 
ir žmonėms būti toks perregimas, koks yra perregimas Die- 
gui. Susirgęs Pogio Butone ir nepakeldamas aliejaus, jis 
valgė Advento metu valgių, uždarytų lašiniais. Pagijęs 
pačiame pirmajame savo pamoksle kalbėjo savo klausyto- 
jams: „Jūs čion atvykote didelės pagarbos vedami, nes 
mane laikote šventuoju. Iš tikro tačiau aš turiu prieš Die- 
vą ir prieš jus prisipažinti pasninko metu išsivirdinęs val- 
gio su lašiniais“ (Spec. perf. 226). Ir tai nebuvo vien- 
kartinis prisipažinimas. Kiekvieną sykį, kai šv. Pranciškui 
pašokdavo pyktis, pavydas, išdidumas ar kuris kitas ne- 
tikęs jausmas kokiam asmeniui, jis tuojau čia pat tai iš- 
pažindavo ir paliestąjį atsiprašydavo savo mintimis įžei- 
dęs. Pakviestas pas ką nors pietų, grįžęs jis tuojau pa- 
pasakodavo broliams, ką ten gavęs. Kai gyvenimo pabai- 
goje jam sugedo viduriai ir sutino blužnis, broliai patarė 
jam pasimušdinti savo apsiaustą lapės kailiu, kad būtų 
šilčiau. Į tai šventasis atsakė: „Jei man reikia po abitu 
nešioti lapės kailį, tai prisiūkite jo gabalą ir iš viršaus, 
kad žmonės matytų mane dėvint lapės kailiais“ (Spec. 
peri. 227). Iš tikro jis taip ir padarė. Šv. Pranciškaus bū- 
tyje nebuvo skirtumo tarp viešosios įr privatinės gyveni- 
mo plotmės, kaip jo nėra nė Evangelijoje. „Atsiskyręs ir 
apskritai visur, kur tik apsistoju,— kalbėjo sykį šventa- 
sis savo broliams, — aš noriu gyventi taip, tarsi būčiau 
visų matomas“ (Spec. perf. 227). Todėl jis viską žmonėms 
ir pasakydavo, kad šie žinotų, kaip jis gyvena. Tai buvo 
savotiška viešoji šv. Pranciškaus išpažintis, kuri kaip tik 
derino jo privatinę plotmę su viešąja. ; 

Tikrai krikščioniškas gyvenimas bei sugyvenimas bend- 
ruomenėje yra galimas tik tada, kai jos nariai pasirodo 


157 


vienas kitam tokie, kokie jie iš tikro yra, nepridengti susi- 
dariusių apie juos pasakų, legendų, autoriteto, einamų 
pareigų, titulų, laipsnių, rangų ir kitokių žemiškų dalykų. 
Krikščioniškoji bendruomenė, būdama mistinio Kristaus 
Kūno narvelis, turi savotišką teisę žinoti, koks yra tasai, 
kuris šiame Kūne dalyvauja. Be abejo, žmogiškasis asmuo 
visa savo gelmę atsiskleidžia tiktai Dievui, Tik vienas jo 
Kūrėjas regi jo sąžinę ligi galo ir ją supranta taip, kaip 
ji yra savyje. Todėl tik klaidinga gyvenimo sąranga ga- 
li reikalauti, kad žmogus „skaudžiausias savo sąžinės pa- 
slaptis“ atvertų savo valdovams ar viršininkams ir kad 
jie apie viską spręstų, o žmogus su „džiaugsmu ir pasiti- 
kėjimu“ priimtų jų sprendimus *?. Krikščioniškasis atsi- 
skleidimas neturi nieko bendro su šiuo visišku apsinuo- 
ginimu. Būti perregimam krikščioniui reiškia ne išduoti 
savo asmenybę visuomenės sprendimui, bet tiktai suderin- 
*i privatinę savo gyvenimo plotmę su viešuoju bendruo- 
meniniu reiškimusi, kadangi ir Evangelija ležino vieną 
vienintelę plotmę — gyventi Dievo akivaizdoje. Kiekvienas 
krikščionio susiskaldymas, elgiantis vienaip privačiai, o 
kitaip viešai, yra veidmainiavimas, kurį į akis fariziejams 
prikaišiojo pats Kristus sakydamas: „Jūs esate panašūs 
jį pabaltintus kapus, kurie iš oro rodosi žmonėms labai 
gražūs, o viduje yra pilni mirusiųjų kaulų ir visokių pu- 
vėsių... Jūs iš viršaus rodotės žmonėms teisūs, o viduje 
esate pilni veidmainystės ir nedorumo“ (Mt 23, 27—28). 
Štai kodėl pirmųjų amžių Bažnyčia turėjo viešas išpa- 
žintis ir viešas atgailas. Jų prasmė Ibuvo neleisti veidmai- 
niavimui įsibrauti į krikščioniškąją egzistenciją. Kas no- 
rėjo gauti nuodėmių atleidimą iš Dievo, tas turėjo jas 
visų pirma išpažinti žmonėms pagal šv. Jokūbo paliepimą: 
„Išpažinkite vienas kitam savo nuodėmes ir melskitės vie- 
ni už kitus, kad būtumėte išgelbėti“ (5, /6). Nuodėmė juk 
savo pasėkomis paliečia ne Dievą, bet žmogų ir pasaulį. 
Todėl ji turi būti išpažinta ne tik Dievui kaip atšaukimas 
savo nusigrįžimo nuo Kūrėjo, bet ir žmonėms kaip atsi- 
prašymas už padarytą jiems skriaudą. Dar net ir šian- 
dien 'šio didžio individualizmo metu, eidami Komunijos 
arba pradėdamį šv. Mišias, mes kalbame „Confiteor“, tą 
nuostabią maldą, išpažindami savo kaltes „visagaliui Die- 
vui, palaimintajai Mergelei Marijai, palaimintajam Myko- 
lui arkangelui, palaimintajam Jonui Krikštytojui, šven- 
tiesiems apaštalams Petrui ir Pauliui ir visiems šventie- 
siems“, vadinasi, visam mistiniam Kristaus Kūnui; o ku- 


158 


nigas išpažįsta jas ir aplinkui stovintiems savo tikėjimo 
'broliams: „et vobis fratres“. Tai yra prasminga liekana 
iš anų pirminės Krikščionybės laikų. Reikia todėl tik ap- 
gailestauti, kad ji šiandien yra virtusi tiktai gryna cere- 
monija, nes mes, tiesa, tebekartojame, mušdamiesi į krū- 
tinę, „mea culpa, mea maxima culpa“, tačiau nebepasa- 
kome, kokia iš tikro gi yra ši kaliė. Mes nebepasakome 
garsiai ir viešai, kad svetimoteriavome, nužudėme nekaltą 
negimusią gyvybę, pavarėme nuo durų elgetą, apkalbė- 
jome artimą, nesilaikėme pasninko; ne, viso to mes nepa- 
sakome, pasitenkindami bendra „nusidėjėlio“ formule. To- 
dėl viešajame gyvenime esame laikomi padoriais, gailes- 
tingais, Bažnyčios šulais, beveik šventaisiais, o iš tikro 
esame, kaip anas Laodikėjos bažnyčios vyskupas, nelai- 
mingi, apgailėti, ibeturčiai, akli ir pliki (plg. Apr 3, 17). 

Prieš šitą tad krikščioniškosios aągzistencijos suskaldy- 
mą, prieš šitą melą nebe žodžiu, bet jau gyvenimų kaip 
tik ir stoja šv. Pranciškus su savo perregima būtimi. Šian- 
dien mes stebimės, kad 1221 m. žiemą, užvalgęs vištienos, 
šventasis liepė broliui Pietro bei Cattani parišti jį virve 
už kaklo ir nuvesti pusnuogį į rinką prie gėdos stulpo, kur 
subėgusiems žmonėms šventasis išpažino savo kaltę. Mums 
visa tai atrodo kaip kažkokia originalybė, sunkiai supran- 
tama, o dar sunkiau pateisinama. Tuo tarpu iš tikro tai 
yra gili krikščioniškoji pastanga stovėti įr žmonių aki- 
vaizdoje tokiam, koks žmogus stovi Dievo akivaizdoje. 
Juk jeigu žmogus yra Dievo paveikslas, tai slėptis nuo 
žmonių tikrovėje reiškia slėptis nuo Dievo. Mūsų gyve- 
nime tokio slėpimosi yra tiek daug, jog mes niekad nesa- 
me atviri ir tuo pačiu niekad negalime nuoširdžiai būti 
drauge. Slėpimasis padaro mus vienišus. Mes gyvename 
iužsisklendę ir atsiskyrę, nes niekas nežino mūsų vidaus: 
niekas jo neregi ir todėl niekas jame nedalyvauja. Savą 
buvimo naštą mes velkame vieni. Šv. Pranciškus kaip tik 
paneigė šitokį slapstymąsi nuo žmonių akių ir gyveno 
bendruomenėje taip, kad buvo perregimas tiek, kiek žmo- 
gaus akis gali perskverbti kitą asmenybę. Tuo būdu jis 
vykdė tikrai krikščioniškąjį buvimą drauge, nes šis buvi- 
mas yra ne gyvenimas šalia vienas kito, bet vienas kitame, 
vienas kitam ir vienas kitu. 

4, Vis dėlto šv. Pranciškus ilgą laiką buvo persekio- 
jamas minties mesti bendruomeninį gyvenimą, išeiti iš pa- 
saulio ir virsti atsiskyrėliu. Grįždamas su broliais iš Ro- 
mos [210 m., kur gavo žodinį pop. Inocento III savos 

vienuolijos pripažinimą, jis apsistojo porą savaičių Sabinų 
kalnuose Neros upės slėnyje-ir pajuto ypatingą norą pasi- 
tikti čia gyventi. Čia buvo nekalto vandens atsigerti ir 
apsiprausti; čia buvo plokščių akmenų išmaldos duonai 
pasidėti. O dangus buvo toks skaisčiai mėlynas ir saulė 
tokia šilta! Aplinkui čiulbėjo paukščiai ir ošė kalnų upe- 
liūkščiai. Visa vietovė viliote viliojo. Ji buvo tarsi atvira 
Viešpaties šventykla, kurioje trūko tik kunigo. Tačiau šv. 
Pranciškus ten nepasiliko ir vėl grįžo į Porciunkulę prie 
Asyžiaus.— Šv. Klaros ir jos seserų tylus gyvenimas mal- 
doje, sukurtas pagal šv. Pranciškaus nurodymus, taip pat 
buvo savotiška vilionė atsidėti tiktai savos sielos rūpes- 
čiams.— Keletas šv. Pranciškaus Ibrolių — Silvestras, Ru- 
Ainas, Egidijus — jau buvo nuėję atsiskyrėlių keliais. 
Todėl ir pats šv. Pranciškus ne sykį šį klausimą savo 
broliams kėlė ir su jais drauge sprendė: ar nereiktų šr 
jiems keisti savo gyvenimo būdo; ar nereiktų atsisakyti 
dažnų kelionių, nuolatinio sąlyčio su žmonėmis, pamoks- 
lų, ligonių slaugymo, išmaldų dalijimo ir išeiti į kalnus, 
pasirinkus kur nors nuošalią, niekieno nelankomą ir ne- 
žinomą olą? Noras buvo toks stiprus, jog šventasis pats 
vienas apsispręsti negalėjo. Tada jis nutarė pasiklausti 
Viešpatį, kurį kelią — apaštalavimo ar atsiskyrimo — Jis 
yra jam iš tikro skyręs. Pasiklausimas buvo labai savoliš- 
kas. Šv. Pranciškus pasiuntė brolį Masseo, kad šis nu- 
vyktų pas brolį Silvestrą, kuris jau gyveno Monte Suba- 
sio oloje, ir pas šv. Klarą ir juos pasiteirautų, kokia yra 
šiuo klausimu Viešpaties valia. Tiek brolis Silvestras, tiek 
šv. Klara aisakė, kad šv. Pranciškus esąs pašauktas rū- 
pintis ne tik savo siela, bet ir kitomis, kad jis turįs eiti į 
pasaulį ir skelbti žmonėms Dievo žodį. „Gerai!“ — sušuko 
šventasis, išgirdęs brolio Masseo pranešimą, ir čia pat pa- 
siėmė tą patį brolį Masseo ir brolį Angelą ir tučtuojau 
iškeliavo. Šioje kelionėje kaip tik ir buvo pasakytas anas 
garsusis pamokslas paukščiams. Noras atsiskirti nuo žmo- 
nių buvo pergalėtas. 

Tačiau tai dar nereiškia, kad pro šį norą bylojusi min- 
tis nebūtų buvusi savotiškas įspėjimas, gražiai išreikštas 
vieno šventojo posakiu: „Kiek kartų išėjau į žmones, tiek 
kartų grįžau mažiau žmogus“. Sv. Pranciškus jautė bend- 
ruomMeninio gyvenimo dialektiką, todėl ne sykį broliams 
kalbėjo, esą pamokslininkas, keliaudamas iš vietos į vietą, 
apsidulkina ne tik kojas, bet ir sielą: „spiritualium pul- 
verisatio pedum“ (S. Bonaventura). Gyvenimas bendruo- 

menėje, kaip ir visa mūsoji būtis žemėje, yra giliai prieš- 
gyniškas. Iš vienos pusės, jis įvykdo mūsų pirmavaizdį, 
kuriuo yra Dievas Šv. Trejybėje, ir tuo būdu atbaigia mū- 
sų žmogiškumą; iš kitos tačiau, jis mus nutolina nuo mūsų 
pačių. Bendruomenė yra laukas mums ir skleistis, ir men- 
kėti. Asmuo negali išsivystyti be bendruomenės. Bet joje 
atsidūręs ir įstrigęs, jis sunyksta, išsieikvoia, netenka sa- 
vo turinio ir virsta galop miniažmogiu. Todėl šalia įgimto 
žmogui noro gyventi drauge su kitais esama jame taip pat 
ne menkesnio troškimo pasilikti vienam. Ir šis vienatvės 
ilgesys yra savaimingas asmens gynimasis nuo bendruo- 
menės užgožėjimo. Juo giliau žmogus neriasi į bendruo- 
menę, juo labiau jame auga vienatvės pasiilgimas. 

Bet vėl: vienišumas taip pat turi savo pavojų ir net 
labai didelių. Ne veltui Fioretti'o legendos pasakoja apie 
atsiskyrėliškai gyvenantį brolį Rufiną, kurį velnias buvo 
jau bebaigiąs įtikinti jo pražūties tikrtumu ir kurį iš jo 
liūdesio išvadavo tik šv. Pranciškus (plg. cap. 29). Vie- 
natvėjeę Žmogus geriau gali susitikti su Dievu ir „melstis 
Viešpačiui be kliūčių“ (/ Kor 7, 35). Bet čia lengviau 
yra prasiveržti ir tokioms aistroms, kaip išdidumas, kitų 
niekinimas, savanaudiškumas, galop net neskaistumas, To- 
dėl tikrai krikščioniškoji būsena nėra nei visiškas pasinėri- 
mas bendruomenėje ligi nuasmenėjimo, nei visiškas atsi- 
traukimas nuo bendruomenės ligi vienišumo. Krikščionis 
ilgisi bendruomenės, nes tuo pačiu jis ilgisi, kad jam 
apsireikštų trejybinis Dievas. Bet sykiu jis ilgisi ir vie- 
natvės, nes tuo būdu jis ilgisi savęs paties, kuris yra ne- 
pakartojama, nepasekama ir ligi gelmių nė vienam žmogui 
neprieinama asmenybė. Tikra krikščioniškoji egzistencija 
vyksta bendruomenės ir vienatvės itampoje. 

Šią įtampą šv. Pranciškus išsprendė labai nuostabiu 
būdu. Patyręs Viešpaties valią, kad jis yra šaukiamas ne 
tik savo, bet ir kitų sieloms gelbėti, jis pasiliko tarp žmo- 
nių ligi pat savo gyvenimo galo; pasiliko visų regimas ir 
perregimas. Tačiau šiame buvime drauge su kitais jis 
pasiliko sykiu vienas pats su savimi. Ne tik tuo būdu, kad 
kartas nuo karto pasitraukdavo į kalnų olas pasimelsti ir 
papasninkauti. Šitokie pasitraukimai yra, be abejo, pras- 
mingi. Tačiau krikščioniškosios egzistencijos įtampos jie 
neišsprendžia. Krikščionis turi ne tik kar/ais būti bend- 
ruomenėje, o kartais iš jos pabėgti, bet jis visą laiką turi 
būti ir bendruomenėje, ir vienatvėje. Bendruomenė ir vie- 
natvė stovi jam ne viena šalia kitos ir eina ne viena po 

kilos, bet jos abi sudaro neatskiriamus jo egzistencijos 
pradus. Jos abi jam yra visados kartu. Todėl ir šv. Pran- 
ciškus, apsisprendęs likti bendruomenėje, turėjo surasti 
būdą likti ir vienatvėje. Ir šį būdą jis rado; jis rado būdą, 
į kurį mes per maža esame atkreipę dėmesio ir todėl daž- 
niausiai nesugebame būti bendruomenėje ir sykiu išsaugoti 
esminę savo vienatvę. 4 
Sekminių sueigos metu 1217 m. šv. Pranciškus paskirs- 

tė savo brolius ir išsiuntė juos į tolimas misijų keliones. 
Atsisveikindamas su jais, jis jiems kalbėjo: „Vardan Vieš- 
paties eikite po du savais keliais; eikite nusižeminę ir 
valdydamiesi. Ypač laikykitės griežtos tylos nuo ankstaus 
ryto ligi tercijos (brevijoriaus prasme.— Mc.), melsdamie- 
si kiekvienas savo širdyje. Tenebūna tarp jūsų tuščių ir 
nenaudingų žodžių, nes nors jūs ir esate pakeliui, tačiau 
įūsų elgesys turi būti toks nusižeminęs ir taip apvaldytas, 
tarsi jūs būtumėte atsiskyrėlio trobelėje ar vienuolyno 
celėje. Juk kur tik mes einame, visur nešamės savo celę: 
brolis kūnas yra mūsų vienutė, o siela yra atsiskyrėlis, gy- 
vengs šioje vienutėje mąstydamas, melsdamasis ir kalbė- 
dumasis su Dievu“ (Spec. peri. 189—190). Šiuo pamokymu 
šv. Pranciškus kaip tik ir išsprendė aną didžią priešginybę 
tarp bendruomenės ir vienatvės. Žmogus yra sukurtas būti 
drauge. Todėl bendruomenė yra tikrasis jo- buvimas ir vei- 
kimo laukas. Tačiau jam yra duotas kūnas, kad juo, tarsi 
vienutės sienomis, jis pridengtų pats save ir neleistų sau 
išsikvėpti bendruomeniniame gyvenime. Mūsų kūnas mums 
yra duota paties Dievo priebėga apsiginti nuo bendruo- 
menės grėsmės. Jis yra celė, kurioje siela pasilieka viena 
net ir didžiausiame minios erželyje. Kadangi šios celės 
mes niekad nepaliekame, tuo pačiu turime galimybę vi- 
sados būti atsiskyrėliais. Pati kūninė mūsų egzistencija 
mums yra priemonė apsisaugoti nuo bendruomenės įsibro- 
vimo į mūsų vidų. Tai yra nuostabiai gili metafizinė min- 
tis, atskleidžianti mums didelį kūno vaidmenį žmogaus 
uvime drauge. | į " 
5. Buvimas drauge yra grindžiamas vieno asmens at- 
siskleidimu kitam, šį pasitinkant ir įimant į savo vidų. 
Tai yra vidinio mūsų pasaulio subendrinimas, perteikiant 
kitam mūsų būties turinį ir jį iš kito priimant. Vis dėlio 
tiesioginis kelias į kito žmogaus vidų arba tiesioginis jo 
minčių, jausmų, norų, nuotaikų pažinimas yra labai siau- 
ras ir retas. Tiesioginiu būdu žmogus atsiskleidžia kitam 
ir esti kito suprantamas tik ypatingais egzistencinių įtam- 

pų akimirksniais. Dažnai yra sakoma, kad meilė yra tie- 
sioginis kelias į mylimojo vidų ir kad besimylintieji su- 
pranta vienas kitą ir ibe žodžių. Šiame teigime esama daug 
tiesos. Iš tikro meilė padaro žmogaus asmenį taip labai 
atvirą kitam, kad jo vidus tarsi išplaukia į paviršių ir da- 
rosi suvokiamas be jokių tarpininkų. Ir šitokio tiesioginio 
egzistencijų susitikimo esama ne tik meilėje. Jo esama ir 
kančioje, ir kovoje, ir kaltėje, ir ypač mirtyje. Visais tais 
akimirksniais, kai: žmogaus egzistencija artinasi prie sa- 
vo ribos, žmogus atsiskleidžia kitam visu savimi.— Vis 
dėlto šie akimirksniai nėra įprastas žmogaus buvimo drau- 
ge būdas. Jie yra reti ir trunka paprastai trumpą laiką. 
Visa kasdieninė mūsų egzistencija vyksta toli nuo šių 
įtampų ir tuo pačiu toli nuo tiesioginio atsiskleidimo. Nuo- 
latinis mūsų buvimas drauge yra grindžiamas ne šiais re- 
tais akimirksniais, ne šitomis įtampų bei ribų situacijomis, 
bet netiesioginiu keliu, kuris eina per tarpininką. Čia žmo- 
gus perkelia savo būties turinį į kitą ne tiesiog, bet visų 
pirma sudeda jį į tarpininką, kuris stovi tarp jo ir kito 
ir iš kurio kitas jį paskaito ir priima. Kasdieniniame bu- 
vime drauge mes susitinkame su kitu frečiajame prade, 
kuriame vienas save palieka, o kitas randa ir pasiima. Bend- 
ravimas čia darosi pagrįstas vienos egzistencijos apsireiš- 
kimu tarpininke ir kitos šito apsireiškmo priėmimu iš 
tarpininko. 

Pats pirmykštis tarpininkas, per kurį žmogus atsklei- 
džia kitam savo vidų ir tuo būdu būna drauge, yra mūsų 
kūnas. Jau pati kūno sąranga neša savimi atskiro žmo- 
gaus charakterį. Kūno pavidalas yra asmenybės visumos 
išraiška. Tas pat yra ir su kūno judesiais. Mūsų eisena, 
kalbėsena, mostaguosena, laikysena darbo ir poilsio metu 
yra mūsų vidinio gyvenimo atspindys. Per mūsų kūną 
bylojame mes patys savo gelmėmis. Kūnas yra mūsojo Aš 
reiškimosi scena. Ir tai yra pagrindas ne tik charaktereo- 
logijos mokslui, bėt ir kasdieniniam buvimui drauge. Tai, 
ką mes kasdienoje patiriame iš artimųjų — jų nuotaikas, 
įų džiaugsmus ir skausmus,— didžiausia dalimi ir arti- 
miausiu keliu patiriame per jų kūną. Kūnas yra pirmykš- 
tis žmogaus ženklas ir savaiminga jo objektyvacija. Jis 
yra tikrasis buvimo drauge vykdytojas. Per kūną spindi 
mūsų vidaus pasaulis ir tuo būdu susisiekia su kitais. 

Bet kaip tik todėl kūnas ir gali tapti mūsų vienute. 
Jis gali būti ne tik tarpininkas bei ryšininkas, bet sykiu 
ir mūsų pridengėjas, mūsų apgynėjas, mūsų priebėga nuo 

aplinkos. Mūsų kūne taip pat glūdį savotiška priešginybė, 
kaip ir visur kitur. Savą dvasios turinį mes perteikiame 
kitiems tik tada, kai mūsų kūnas byloja. Kitų turinius 
priimame irgi tik tada, kai mūsų kūnas savo jauslėmis 
ir juslėmis yra atviras. Kai kūnas yra nebylus savo dva- 
sios turiniu ir uždaras svetimiems turiniams, asmenybių 
bendravimas nutrūksta, žmogus pasitraukia į save, tarsi 
sraigė į savo namelį, ir pasilieka vienišas. Tokiu atveju 
jis užsisklendžia savame kūne tarsi celėje,. Žmogui nėra 
reikalo bėgti iš bendruomenės erdvės prasme. Jam pa- 
kanka tik nutildyti savo kūną, kad jis nebylotų apie savą 
sielą, ir jį taip uždaryti, kad jis nepriimtų svetimo by- 
lojimo,— ir Žmogus pasijunta atsidūręs nuostabioje vie- 
natvėje. Nebylus ir uždaras kūnas yra pati tobuliausia vie- 
natvės būsena. Per bylojantį ir atvirą kūną mes į bend- 
ruomenę įsijungiame. Per nebylų ir uždarą kūną mes iš 
jos išsijungiame. Kūnas virsta mūsų vienute tuo, kad jis 
nutyla. Tyla yra vienaivinė būsena bendruomenėje. 

Štai kodėl šv. Pranciškus ir liepė pasaulyje veikian- 
tiems broliams laikytis „griežtos tylos nuo ankstaus ryto 
ligi tercijos“, vadinasi, tam tikrą dienos dalį skirti išsi- 
jungimui iš bendruomenės — išsijungimui ne iš jos palbė- 
gant, bet erdviškai joje pasiliekant, tačiau uždarant savo 
vienutės — brolio kūno — langus ir duris, kad siela, tasai 
nuostabus atsiskyrėlis, galėtų mąstyti, melstis ir pabūti 
vieno tik Viešpaties akivaizdoje. Tyla kaip tik ir yra toksai 
langų ir durų uždarymas. „Jeigu siela, — užbaigė šv. Pran- 
ciškus minėtą pamokymą,— savo celėje tylos nesilaikys, 
veltui bus bet kokia viršinė žmogaus rankų pastatyta vie- 
nutė“ (Spec. perf. 190). Tuo šv. Pranciškus norėjo pasa- 
kyti, kad kūno (yla yra pagrindas tikrajai žmogaus vie- 
natvei. Kol kūnas yra bylojantis ir atviras, tol vienatvės 
žmogus neturi, nors ir būtų užsidaręs tarp storų vienuoly- 
no sienų arba išėjęs į negyvenamas dykumas. Erdvinis pa- 
sitraukimas iš bendruomenės yra prasmingas tik tada, jei 
su juo kartu eina ir kūno nutilimas. Kalinys, kuris savo 
akimis godžiai gaudo kiekvieną judesį, jam regimą pro 
mažą langelį kuris savo ausimis jautriai seka kiekvieną 
sienose pasigirstantį garsą, kuris yra pasiruošęs pprakal- 
binti kiekvieną sutiktą veidą, — toksai kalinys nėra vienas 
tikrosios vienatvės prasme. Jo kūnas yra bylojantis ir at- 
viras, nors ir nepatenkinamas arba patenkinamas labai 
menkai. Vienatvė yra galima tiktai tyloje: tyloje pačiu 
kūnu. Kaip kūnas savo bylojimu bei atvirumu mus su ki- 

tais suriša, taip lygiai jis turį nutilti ir užsisklęsti, kad 
mes galėtume pasilikti vieni. 

Šis kūno nutilimas bei užsisklendimas pirmoje eilėje 
yra žodinis. Norėdami pasilikti vieni, mes turime visų 
pirma nutraukti kalbą su kitais. Žodis taip pat yra dvi- 
ašmenis kardas mūsų būtyje, kuris mus ne tik stato, bet 
ir ardo, sužeisdamas giliausią mūsąjį Aš. Iš vienos pusės, 
Žodis yra Amžinojo Žodžio atspindys. Kaip Tėvas taria 
pats save ir tuo būdu pagrindžia dieviškąją bendruomenę, 
taip lygiai ir mes įdedame į žodį patys save ir tuo būdu 
save perteikiame kitam. Žodis virsta pačiu svarbiausiu 
tarpininku tarp mūsų ir mūsų artimųjų. Kalboje įvyksta 
buvimas drauge. Iš kitos tačiau pusės, žodis visados yra 
tiktai tarpininkas. Tiesa, jis neša mūsų būtį, bet jis pais 
nėra mūsų būtis. Jis yra tik mūsų būties ženklas, tik įos 
iprasmuo, tik garsinė jos objektyvacija. Žodis yra mūsų 
pačių kūrinys. O būdamas kūrinys, jis stovi šalia mūsų 
asmens ir yra mums svetimas bei nuo mūsų atitrūkęs daik- 
tas. Daiktinis buvimas žodžiui yra taip lygiai lemtas, kaip 
ir kiekvienam kitam mūsų padarui. Jeigu amžinasis Tėvo 
tariamas Žodis yra asmuo, todėl turįs savyje „Dievybės 
»pilnybę“ (Kol I, 19), tai mūsų žodis yra daiktas, todėl 
mus išreiškia jis tik labai netobulai, 

Kaip tik dėl šios daiktinės savo savybės žodis yra ne 
tik žmonių bendravimo, bet kartu ir jų išsiskyrimo prie- 
monė. Būdamas tiklai ženklas, jis slepia savyje galimybę 
būti nesuprastas, iškreiptas, suklastotas, paverstas netie- 
sos ir apgaulės priedanga. Nuodėmė yra pažeidusi ne tik 
mus pačius, bet ir mūsų kūrinius, tarp jų ir žodį. Babelio 
bokšto tragedija, išsklaidžiusi Senaaro šalies gyventojus 
po visą pasaulį, yra kilusi kaip tik iš tokio iškreipto Žo- 
"džio, nes iškreiptas žodis padaro mus priešais net pačių 
artimiausių žmonių. | ) 

Tyla tad ir yra pastanga vengti šio iškreipto žodžio ir 
tuo pačiu neardyti buvimo drauge. Iš viršaus Žiūrint, tyla 
išjungia mus iš bendruomenės ir uždaro mus mūsų vie- 
natvėje. Esmėje tačiau tyla atstato sakralinį žodžio pobūdį 
ir paruošia mus tikram bei giliam bendravimui. Tyloje 
gema tikras žodis, kuriuo mes kreipiamės į artimą, tiesos 
žedis, todėl galįs mus kitam teisingai perteikti ir būti kito 
teisingai priimtas. Maxas Picardas 4? prasmingai pastebi, 
kad tylėdamas žmogus atsiduria prieškalbinėje situacijoje, 
kai jis stovėjo prieš Kūrėją, laukiantį pirmojo jo žodžio. 
"Nutildamas žmogus grąžina Viešpačiui žodį, kad paskui 

jį vėl ištartų, bet jau atnaujintą, pašvęstą, perkeistą. Todėl 
lyla savo esmėje yra žodžio atpirkimas, Tai yra atstaty- 
mas tikrosios kalbėjimo prasmės, kuria yra asmenų susi- 
artinimas meilėje; tai yra .susimąstymas. ties nuodėmės 
žaizda mūsų kalboje; tai paslapties prabilimas mūsų bū- 
tyje. Štai kodėl kiekvieną didžią mūsų egzistencijos va- 
landą mes nutylame. Ir štai kodėl tyla yra sudedamasis 
krikščioniškojo <gyvenimo pradas. Krikščionis turi tylėti ir 
dažnai tylėti, kad tuo būdu pašvęstų savo kalbą. Tylos 
praradimas yra žodžio prasmės praradimas ir tuo pačiu 
atnaujinimas Babelio kivirčų kasdienine forma. . 
Šiandieninis žmogus, nors ir gyvena minioje, yra ne- 
paprastai nutolęs nuo kitų svarbiausia todėl, kad jis yra 
praradęs tylą. Dabarties pasaulis yra pilnas žodžių, pil- 
nas kalbų, pilnas triukšmo ir garso. Tačiau ši „pilnatvė“ 
žmonių ne tik nesuartina, bet juos tik dar labiau vieną 
nuo kito atstumia. Siandieninio pasaulio žodis yra to pa- 
ties pobūdžio kaip Senaaro gyventojų: mes nesusikalbame 
tarp savęs. Mūsų darbai lieka neišbaigti, kaip ir Babelio 
bokštas, nes mes daromės kitiems vis labiau nebesupran- 
tami. Mūsų žodis stumia mus nuo mūsų artimo ir veja 
mus iš bendruomenės. Jeigu tad modernusis žmogus nori. 
vėl atgauti galią būti drauge, jis turi išmokti tylėti. Jis 
turi laikytis griežtos tylos „nuo ankstaus ryto ligi terci- 
jos“. Šiuo atžvilgiu Asyžiaus šventasis yra taip lygiai di- 
delis dabarties mokytojas, kaip ir daugelis kitų. Pašauktas 
būti bendruomenėje ir joje skelbti Dievo žodį, jis suprato 
tylos reikšmę krikščioniškajai egzistencijai, nes Dievo žo- 
dis nusileidžia į mus tik didžios tylos metą. „Kai gili tyla 
laikė visa apglobusi ir kai naktis buvo pasiekusi pusę savo 
kelio, tuomet, o Viešpatie, pakilo Tavo Žodis nuo karališ- 
kojo sosto“ (Išm 18, 14—15). Jis pakilo, kad nusileistų į 
mūsų prigimtį ir pasiliktų gyventi tarp mūsų. Dievas pra- 
byla į žmogų tada, kai žmogus nutyla. 

Tyla todėl yra kelias Viešpačiui į mūsų sielą ir tuo 
būdu pats tikriausias susitikimas su mūsų artimu, nės mes 
esame kitam apspręsti todėl, kad visi nešiojame savo esmė- 
ję Dievo paveikslą. Juo tad šis paveikslas labiau mumyse 
spindi, juo mūsų buvimas drauge darosi gilesnis ir tikres- 
nis. Šiuo tad atžvilgiu šv. Pranciškaus pažiūra į brolį kū- 
ną kaip į mūsų sielos vienutę, kurioje mes tylime, atsi- 
traukę nuo iškreipto žodžio, yra laidas, kad Viešpats su- 
ras kelią į mūsąjį Aš ir kad tuo būdu bendruomeninis mū- 
sų (buvimas bus ne tolimesnis Babelio tragedijos gilinimas 

bei jos plėtimas istorijoje, bet visų mūsų susitikimas toje 
pačioje Šventojoje Dvasioje. Šv. Pranciškaus gyvenimas 
bendruomenėje — šio gyvenimo būdas su visomis savo ap- 
raiškomis — yra tai, ko stinga dabartiniam žmogui. Asy- 
žiaus šventasis yra bendruomenės atnaujintojas ne tik so- 
cialine prasme per neturtą ir elgetavimą, bet ir metafizinė 
p per tinkamą buvimo drauge atskleidimą ir jo vyk- 
ymą. . i 


-II. NUSIŽEMINIMAS 


1. Paskutinės Vakarienės metu pakilo Jėzus nuo sta- 
lo, pasidėjo viršutinius savo drabužius, prisijuosė drobulę, 
įsipytė vandens į praustuvę ir pradėjo mazgoti savo mo- 
kiniams kojas. Pabaigęs Jis tarė jiems: „Ar supraniate, 
ką aš Jums padariau? Jūs vadinate mane Mokytoju ir 
Viešpačiu ir gerai sakote, nes aš esu. Taigi jei aš, Vieš- 
pats ir Mokytojas, mazgojau jūsų kojas, tai ir jūs turite 
vienas kitam mazgoti kojas, nes aš daviau jums pavyzdį, 
kad, kaip aš jums dariau, taip ir jūs darytumėte“ (/n /3, 
12—15). Sis Išganytojo veiksmas liturginiu būdu kas- 
met yra kartojamas katedrose ir abatijų bažnyčiose. Vys- 
kupas arba abatas prisijuosia drobulę ir mazgoja dvyli- 
kai senelių kojas, chorui giedant antifoną: „Kur yra meilė, 
ten yra ir Dievas“. Paskui choras nutyla, seneliai užsimau- 
na batus, vyskupas arba abatas palieka altorių — visi iš- 
siskirsto. 

Tačiau kojų plovimas tuo nesibaigia. Liepdamas apaš- 
talams „vienas kitam mazgoti kojas“ (Jn /3, 14), Kristus 
turėjo galvoje ne tiek viršinį Jo veiksmo kartojimą ar jo 
įvilkimą į liturgines formas, kiek žmogaus nusilenkimą 
žmogui. Jeigu Jis, Viešpats ir Mokytojas, pasilenkė prie 
savo mokinių, tai juo labiau Jo mokiniai turi pasilenkti 
vienas įprie kito. Kojų plovimas iš tikro yra pavyzdys, 
kaip jį yra pavadinęs ir pats Jėzus (plg. /n 13, 15), tačiau 
ne pedagogine pamokomąja, bet ontologine keičiamąja pras- 
me. Krislus Dievas nusilenkė prieš žmogų ir tuo būdu iš- 
vadavo jį iš nuodėmės išdidumo. Šventasis Raštas vadina 
išdidumą kiekvienos nuodėmės pradžia (plg. Koh 10, 12). 
Ir tikrai! Pati pirmoji kūrinio nuodėmė kaip tik apsireiš- 
kė išdidumu. Liuciferis norėjo pastatyti savo sostą vir- 
šum žvaigždžių ir būti panašus į Aukščiausiąjį (plg. Iz 
14, 14), atsisakydamas Jam tarnauti. Pirmieji žmonės no- 

rėjo būti kaip dtevai (plg. Pr 3, 5), laužydami Viešpaties 
uždraudimą valgyti medžio vaisių (plg. Pr 2, 17). Abiem 
atvejais kūrinys nenusilenkė prieš Kūrėją. Ir šis nenusi- 
lenkimas kartojasi visą istorijos metą. Kiekvienos nuodė- 
mės pagrinduose glūdi išdidumas. Kiekviena nuodėmė yra 
p<žadinta savęs teigimo, mėginančio iškelti žmogų vir- 
šum kitų ir net viršum paties Dievo. Kiekvienas nusidė- 
įėlis, kaip anasai Dostojevskio Raskolnikovas, nori patirti, 
ar jis yra „utėlė, kaip kiti“, ar turi teisę žudyti, vadinasi, 
'spręsti apie savo artimo buvimą, iškildamas tuo būdu vir- 
šum jo ne kuria nors atsitiktine savo gyvenimo aplinky- 
be — išsilavinimu, turtu, titulu, užimama vieta,— bet pa- 
čia žmogiškaja savo būtimi. Būti „aukštesniu žmogumi“ 
yra kiekvienos nuodėmės vilionė. 

Norint tad nuodėmę sulaužyti pačioje jos prigimtyje, 

reikia prieš išdidumą iškelti nusižeminimą; reikia, kad 
Žmogus nusilenktų ne tik Dievui kaip savo Kūrėjui, bet ir 
žmogui kaip Viešpaties paveikslo nešėjui. Kojų plovimas 
Paskutinės Vakarienės metu kaip tik ir buvo šitoksai nu- 
sižeminimo bei nusilenkimo aktas. Nenusilenkiant žmogui 
prieš Dievą, Dievas nusilenkė prieš žmogų ir tuo būdu 
sunaikino bet kokį išdidumo pagrindą. Ligi kojų plovimo 
vienas žmogus galėjo laikyti save aukštesniu už kitus ir 
mėginti vykdyti šį savo „pranašumą“ bendruomenėje, žiū- 
rėdamas į kitus kaip į žemesniuosius. Po kojų plovimo 
toksai didžiavimasis neteko jokios įprasmės, nes neteko 
objektyvaus pagrindo, į kurį atsirėmęs žmogus galėtų teig- 
ti esąs aukštesnis už kitus. Dievui nusilenkus prieš žmogų, 
žmogus neluri kuo pateisinti savo išdidumo. Jeigu mano 
Viešpats ir Mokytojas mazgoja man kojas, aš neturiu ko 
griebtis, kad atsisakyčiau tai daryti savo artimui. 

Kojų tad plovimas buvo vienas iš atperkamųjų Kris- 
taus veiksmų. Krikščionis yra pašauktas plėsti šį veiksmą 
visoje istorijoje. Jis yra pašauktas mazgoti savo artimui 
kojas visą laiką, vadinasi, visą laiką jam nusilenkti, nes 
tik šitaip jis gali vykdyti buvimą drauge ir sykiu apšisau- 
igoti nuo atkritimo į liuciferišką 1užsisklendimą vienatvėje, 
"Kojų plovimas yra niekad nesibaigianti pareiga krikščio: 
niškoje egzistencijoje. Tai, kas liturgiškai yra kasmet kar- 
tojama didžiojo Ketvirtadienio apeigose, turi morališkai 
vykti nuolatos ir visur. Jeigu Žmogus yra apspręstas būti 
drauge, tai tuo pačiu jis yra apspręstas ir mazgoti artimui 
kojas, vadinasi, apspręstas nusižeminimui, nes išdidumas 
yra skaldomasis veiksnys pačia savo esme. Mes galime 

gyventi bendruomenėje tik todėl, kad nusilenkiame vienas 
prieš kitą. Nusižeminimas yra vienintelis veiksnys, kuris 
mus sieja ir suveda į draugę. Štai kodėl liturginio kojų 
plovimo metu giedamos antifonos kaip tik ir yra perpintos 
bendruomeninio gyvenimo motyvais: „Kristaus meilė su- 
jungė mus į vieną būrį... Surinkti į vieną būrį, saugoki- 
mės, kad neišsiskirstytume dvasioje. Tesiliauja pikti bar- 
niai ir nesutarimai. Mūsų centras tebūna Kristus Dievas“. 
: Sv. Pranciškaus gyvenime kojų plovimas buvo įvyk- 
dytas ligi aukščiausio laipsnio. Viena iš priežasčių, kodėl 
Asyžiaus šventasis nepasidarė atsiskyrėliu, kaip tik ir buvo 
jo turimas gilus nusižeminimo jausmas. Be abejo, ne vie- 
ną į dykumas išvaro pati Šventoji Dvasia, kaip Ji išvarė 
ir Kristų prieš Jo viešosios veiklos pradžią (plg. Mk I, 12). 
Tačiau ne vienas į šias dykumas patenka vedamas hora- 
ciško principo nekęsti minios ir todėl nuo jos bėgti: „Odi 
profanum volgus et arceo“. Ne vienas palieka bendruome- 
nę tam, kad gardžiuotųsi, kaip Nietzsche's Zaratustra, 
„savo dvasia ir savo vienatve“. Putli savimeilė yra ne vie- 
nam akstinas užsisklęsti savyje ir net erdviškai nuo kitų 
atsiskirti. Šv. Pranciškus gerai žinojo šią apgaulinga vie- 
natvės vilionę, todėl ir nedrįso apsispręsti už atsiskyrėlišką 
būseną, bijodamas, kad ji nesudarytų sąlygų išdidumui 
prasiveržti. Vienatvė juk nėra tinkama dirva nusižemini- 
mui išsivystyti, Tiesa, ir atsiskyrėlis gali būti nusižeminęs 
savo širdyje. Bet jis neturi aplinkos, kurioje šis vidinis 
jausmas galėtų regimai apsireikšti. Tuo tarpu bendruo- 
menėje progų nusižeminti esama kiekviename žingsnyje. 
Nuosekliai tad kas yra tikrai nusižeminęs, tas iš bendruo- 
menės paprastai nebėga. Nebėgo iš jos nė šv. Pranciškus. 
Jis pasiliko tarp žmonių kaip mažesnysis jųjų brolis — 
frater minor: 1 

Ir šis brolis pergyveno save iš tikro kaip vieną iš pa- 
čių mažiausiųjų; dar daugiau, kaip vieną iš pačių niekin- 
giausiųjų Viešpaties padarų. Nė vienas žmogus, šv. Pran- 
ciškaus pažiūra, nebuvęs didesnis nusidėjėlis, didesnis 
skurdžius savo sieloje, kaip jis. Pasišovęs tarnauti didžia- 
jam Karaliui, jis išsižadėjo ne tik savo tėvo bei motinos, 
savo gimtinės ir turto, bet galop ir paties savęs. Jo Aš tu- 
rėjo ištirpti šio Karaliaus meilėje ir garbėje, kad atsigautų 
nauju pavidalu: pavidalu naujo kūrinio, kuriuo yra kiek- 
vienas Kristuje ir Kristumi gyvenąs žmogus. Savo išdi- 
dume paklydęs nuodėmingas Aš kaip tik ir yra giliausia 
kliūtis išganymo pasėkoms regimai apsireikšti. Gali žmo- 

gus visko išsižadėti, tačiau kol jis pasilaiko savąjį Aš, 
tol tobulos vienybės su Dievu jis pasiekti negali. Būdamas. 
sukurtas pagal Dievo paveikslą bei panašumą, žmogus 
pačioje savo būtyje yra apspręstas Žvelgti į Kūrėją ir 
aplinkui Jį vieną telkti visą savo dėmesį. Tuo tarpu at- 
kreipęs savo žvilgį į patį save, jis savaime tolsta nuo: 
Dievo, foldamas tuo pačiu ir nuo savo būties pilnatvės. 
Savimeilė ardo Viešpaties paveikslą mumyse. - Mylėdami 
patys save, mes būname ne taip, kaip Dievas mus yra su- 
kūręs, bet taip, kaip patys norime. Savimeilės kelias nie- 
kad neveda žmogaus artyn prie Dievo, bet visados tolyn: 
nuo Jo. Ir tik tada, kai žmogus atsisako klausyti savi- 
meilės kuždėjimų, kai jis išsižada savo Aš, kai savo žvilgj 
nukreipia nuo savęs į Kūrėją, tik tada jis pradeda būti 
kaip paveikslas, vadinasi, taip, kaip jam Viešpats jo pir- 
mavaizdžiu yra nurodęs būti. Štai kodėl šv. Jonas nuo 
Kryžiaus, baigdamas garsiąją savo „Tamsios nakties gies-- 
mę“, tiesiog pasigardžiuodamas kartoja savęs išsižadė- 
jimo ir net pranykimo motyvą: „Palikau save ir pamiršau 
save, palenkęs savo veidą į Mylimąjį; palikau viską ir 
B save, palikdamas ir savo rūpestį, pamirštą tarp 
elijų“ *!, į 
Laikydamas save didžiausiu nusidėjėlių ir niekingiau- 
siu padaru, šv. Pranciškus apreiškė ne psichinį savo su- 
trikimą (menkavertiškumo jausmą), kaip tai atrodo ne 
vienam moderniam psichologui, bet priešingai, nuostabiai 
skaidrų savo dvasios žvilgį, kuris perskverbia žmogiško- 
sios būties gelmes ir jose randa tūnančią savimeilę kaip 
didžiausią atpirktojo ir Kristaus kančia pašvęstojo žmo- 
giškumo priešą. Kiekviena tad priemonė, padedanti šį prie- 
šą išguiti, buvo Asyžiaus šventajam gera: viešas savo ydų 
bei nuodėmių išpažinimas, nuolatinis savos menkystės pa- 
brėžimas, sąmoningas vengimas bet kokios aukštesnės vie- 
tos (net kunigystės šventimų). Visa tai padėjo jam tapti 
paskutiniuoju, kad Dievuje taptų pirmuoju, bet jau nebe 
psichologine, o religine prasme. Šv. Pranciškus tapo „ant- 
ruoju Kristumi“ tiktai dėl to, kad jis, kaip ir Išganytojas, 
„pats save sunaikino, prisiimdamas tarno pavidalą“ (Fil 
2, 7). Kelias į pilnutinį išaukštinimą eina tiktai per 
pilnutinį nusižeminimą. 

2. Savimeilinis žmogiškojo Aš niekingumas išeina aikš- 
tėn ypač tada, kai tenka atlikti kuris nors didelis užda- 
vinys. Dieviškojo pašaukimo šviesoje žmogus pasirodo ne 
tik silpnas savo galiomis, bet ir piktas savo nusistatymu, 

kadangi jis net ir Viešpaties jam duotą malonę mėgina 
paversti savo paties pasigyrimu. Ir juo Dievo skiriamas 
uždavinys yra didesnis, juo žmogaus menkystė darosi ryš- 
kesnė. Savo pašaukimo didybę šv. Pranciškus suvokė |a- 
bai gerai. Jau 1202 m. patekęs į nelaisvę Perudžioje, jis 
savo draugams kalbėjo, esą jo laukianti didelė ateitis: vi- 
:sas pasaulis pulsiąs prieš jį ant kelių ir jį garbinsiąs (plg. 
Joergensen 24—25). O ruošdamasis Apulijon, jis tvirtino, 
kad dabar tapsiąs dideliu kunigaikščiu (plg. Joergensen 
28). Be abejo, šiuose žodžiuose dar įglūdėjo žemiškasis 
turinys, Jie buvo sakomi dar jaunuoliškos dvasios, susiža- 
vėjusios atviromis galimybėmis, tačiau nežinančios šių ga- 
limybių linkmės. Religiškai tačiau svarstant, pro visas ši- 
tas pirmykštes šv. Pranciškaus svajones jau prasiveržė Šv. 
Dvasios balsas, kviečiąs jį tarnauti ne vasalui, bet siuze- 
renui, pačiam aukščiausiam Siuzerenui; tarnauti ne ginklu, 
bet su Evangelija rankoje. 

Todėl vėliau, kai šis kvietimas pasidarė aiškesnis ir 
kai šventasis jau tvirtai apsisprendė, kokios ateities jis tu- 
rės siekti, pasikeitė tik anų jaunų svajonių turinys, bet ne 
jų didybė. Šv. Pranciškus visą gyvenimą aiškiai jautė, 
kad įis yra paties Dievo vedamas ir nurodomas. Savo tes-. 
tamente jis aiškiai kalba apie jam Viešpaties apreikštą 
„naujo kelio pradžią“, apie Dievo suteiktą jam dvasios 
paprastumą, apie pagarbą kunigams; net pranciškonišką 
sveikinimąsi „tesuteikia Viešpats jums ramybės — il Sig- 
nore vi dia pace“ šventasis laikė jam Dievo apreikštu (plg. 
Karrer 721—725). Kitaip sakant, savo pašaukimą Asyžiaus 
šventasis suprato ir jį vykdė ne kaip savo paties sima- 
nytą uždavinį, ne kaip visuomeninę žemės pareigą, bet 
kaip aiškų Dievo balsą. O šis balsas kvietė jį įgyvendinti 
Evangeliją žmogiškojoje ibūtyje. Kai Gubio giriose sutikti 
plėšikai paklausė šventąjį, kas esas, jis nesvyruodamas 
atsakė: „Esu didžiojo Karaliaus šauklys — praeco sum 
magni Regis“. Šitaip atsakyti galėjo tik žmogus, tikrai 
jaučiąsis pašauktas didžiai misijai. . 

Bet kaip tik ši misija ir buvo anoji skvarbi šviesa, ku- 
ri šventojo vidaus akims atskleidė visą jo menkystę. Rite- 
rių kultūros augintinis, įpratintas gražiai dėvėti, gardžiai 
valgyti, siekti savo garbės turnyruose ir ją sukloti prie 
mylimosios kojų; Asyžiaus miesto pilietis, turįs paveldėti 
tėvo turtus ir užsiėmimą, vedantį jį į santykius su kylan- 
"Čiais ano meto miestelėnais, pirkliais, svetimšaliais; jau- 
nuolis, apsuptas draugų būrio, einąs iš svetainės į svetainę, 

dainuojąs Provanso albas ir serenadas, švaistąs pinigus: 
ir šypseną kiekvienam sutiktajam,— šis žmogus yra įpa- 
šaukiamas Šv. Dvasios „gimdyti vaikų Kristuje“, kaip jis. 
pats vėliau yra savo kalboje pop. Inocentui III pasakęs. 
Jis yra pašaukiamas paremti savo petimi svyruojančią ir 
besirengiančią griūti Laterano baziliką — visos Bažnyčios. 
simbolį, kaip pats popiežius sapne buvo regėjęs. Todėl yra 
visiškai suprantama, kad šv. Pranciškus labai ryškiai jau- 
tė tą prarają, kuri tvylojo tarp jo asmenybės ir jo pašau- 
kimo. Jis žinojo, kas jis yra savo prigimtimi, savo būdu, 
savo įpročiais, savo nuodėmėmis. Iš kitos pusės, jis jautė, 
ko Viešpats iš jo reikalauja ikviesdamas jį į savo Sūnaus 
šauklius, į Evangelijos vykdytojus, į Bažnyčios ramsčius. 
Viena iš Fioretti'o legendų kaip tik nepaprastai gražiai 
atskleidžia šv. Pranciškaus savęs pergyvenimą šio didžio 
pašaukimo akivaizdoje. | 
Sykį šventasis buvo išėjęs į mišką pasimelstų. Grįž- 
damas atgal, sutiko brolį Masseo, kuris lyg ir priekaištau- 
damas pradėjo kalbėti: „Kodėl visi žmonės bėga paskui 
tave? Kodėl kiekvienas nori tik tave pamatyti, tik tave iš- 
girsti, tik tavęs klausyti? Juk tu nesi nei gražus, nei mo- 
kytas, nei kilmingas. Kodėl tad visi bėga paskui tave?“ 
Tai išgirdęs, šv. Pranciškus įpradžiugo savo širdyje ir bro- 
liui Masseo atsakė: „Tu nori žinoti kodėl? Tu nori žinoti, 
kodėl visi bėga paskui mane? Tai man yra skirta paties. 
Viešpaties akių, kurios visur stebi gėrį ir blogį. Ir štai ka- 
dangi šios šventos akys nepastebėjo tarp nusidėjėlių nė 
vieno, kuris būtų menkesnis, netinkamesnis ir nuodėmin- 
gesnis negu aš; kadangi Dievas visame pasaulyje negalėjo 
rasti žemesnio padaro, kad užbaigtų sumanytą savo dar- 
bą, todėl Jis pasirinko mane, kad tuo būdu sugėdintų pa- 
saulį jo kilnume ir išdidume, jo jėgoje, jo grožyje ir jo iš- 
mintyje; kad žmonės pažintų, jog visa galia ir visoks gė- 
ris kyla tiktai iš Jo, o ne iš kūrinių, ir kad niekas nesigir- 
tų Jo akivaizdoje. O kas giriasi, tegul giriasi Viešpatyje, 
nes Jam priklauso garbė ir didybė per amžius“ (cap. 10). 
Ar brolis Masseo klausė šv. Pranciškų, iš tikro no- 
rėdamas išmėginti jo nusižeminimą, kaip teigia legenda, 
ar gal šie žodžiai buvo pakuždėti žmogiškojo pavydo, pra- 
siveržiančio net ir tobulesnėse širdyse, šiandien sunku 
pasakyti. Tačiau šventojo atsakymas yra būdingas kiek- 
vienu atveju. Jis yra būdingas tuo, kad šv. Pranciškus 
jautė savo pašaukimą, apie kurį kalbėjo šv. Paulius ir 
kuris visados yra gyvas Krikščionybėje, būtent: žmogiš- 

koja menkybe skelbti bei vykdyli Dievo didybę. „Dievas 
išrinko, kas pasauliui paika, kad sugėdintų išmintinguo- 
sius; kas pasauliui silpna, išrinko Dievas, kad sugėdintų, 
'kas stipru. Dievas išrinko, kas pasauliui negarbinga, nie- 
kintina ir tai, kas yra niekai, kad nieku paverstų tai, kas 
“yra šis tas“ (! Kor I, 27—28). Krikščionybė juk yra „pa- 
gonims paikybė“ (1 Kor I, 23); pagonims ne tik anų se- 
novinių laikų, kai žmogus ieškojo išminties, bet ir pago- 
nims mūsų dienų, kai žmogus ieško gerovės, nes Evan- 
gelija nėra nei graikiškoji filosofija, nei amerikoniškoji 
ekonomika. Kaip graikams Kristaus mokslas atrodė ver- 
*tas patyčios (plg. Apd 17, 32), taip lygiai amerikoniška- 
jai dvasiai jis atrodo vertas paniekos. Graikams nemoky- 
tas žmogus buvo barbaras, amerikonams neturtingas žmo- 
"gus atrodo kvailys, O kadangi Kristaus Evangelija kaip 
*ik skelbia tikėjimą Viešpaties malone, o ne proto įrody- 
mais, ir neturtą ligi visiško savęs išsižadėjimo, o ne apsi- 
rūpinimą ligi visiško tikrumo, todėl ji ir atrodo paikybė 
tiek senoviniam, tiek moderniniam pasauliui. 

Todėl šv. Paulius ir kviečia krikščionis: „Įsižiūrėkite, 
broliai, į savo pašaukimą“ (/ Kor I, 26). O šis pašauki- 
mas kaip tik ir yra savo menkybe — neišsilavinimu, nesu- 
gebėjimu, neturtu, net nuodėmingumu ir ydingumu — liu- 
dyti Viešpaties darbus ir juos vykdyti. Štai kodėl šv. Pran- 
ciškus, pasak legendos, pradžiugo savo širdyje, išgirdęs 
brolio Masseo klausimą; nudžiugo todėl, kad šiuo klausi- 
mu kaip tik ir prabilo anoji praraja, kuri glūdi tarp žmo- 
giškosios menkybės ir dieviškojo uždavinio didybės. Brolio 
Masseo klausimas yra klausimas visos istorinės žmonijos: 
kodėl šis paprastas, skurdus ir net naivus žmogelis pasi- 
darė Bažnyčios atrama? Dar daugiau, jis yra klausimas, 
liečiąs ne tik šv. Pranciškų, bet ir visą Kristaus Bažny- 
čią: kodėl Bažnyčios uola, kurios nė pragaro galybės ne- 
Zveikia, buvo karštabūdis, svyruojąs ir puoląs Petras? 
Kodėl tarp jo įpėdinių amžių amžiais išnyksta šventieji? 
Kodėl įgalop net pats Kristus pasirodė ne galingo valdovo, 
o paprasto tarno pavidalu? Tai yra klausimai, kurie pra- 
bilo Masseo žodžiais ir kuriuos kartoja kiekvienas savo 
širdyje. Visi jie kyla iš to paties šaltinio, būtent iš žmo- 
gaus ir Dievo santykių, iš žmogaus pagalbos Dievui, kuri 
tačiau apsireiškia ne tuo, kuo žmogus yra stiprus ir di- 
dis, bet kaip tik tuo, kuo jis yra silpnas ir menkas. Tai yra 
gili krikščioniškosios egzistencijos paslaptis, kurią galima 
jausti, bet kurios negalima suimti į kurią nors protinio 

atsakymo iormulę. Sv. Pranciškus šią paslaptį ypatingai 
jautė ir todėl gyrėsi ne savo didybe, bet kaip tik savo men- 
kybe, regėdamas joje Viešpačiui mielą įrankį nuostabiam. 
Jo darbui užbaigti. 

Tas pats savo menkybės pergyvenimas išėjo aikštėn 
ir šv. Pranciškaus elgesyje su šv. Klaros seserimis. Kartą: 
šventasis pažadėjo šv. Klarai ateiti į jos vienuolyną ir pa- 
sakyti pamokslą. .Visos seserys labai džiaugėsi galėsian- 
čios išgirsti šio didžios dvasios žmogaus žodžius. Ir šv. 
Pranciškus savo pažadą tesėjo, bet labai savotišku būdu. 
Jis atėjo į San Damiano bažnyčią, kur jo laukė visas kla- 
risių vienuolynas, atsistojo didžiosios navos viduryje, ty- 
lėjo ir meldėsi, pakėlęs akis į dangų. Paskui kreipėsi į še- 
serį zakristijonę, prašydamas pelenų. Šiai jų atnešus, šven- 
tasis nubrėžė jais aplink save ratą, o likusiais pasibarstė 
galvą. Ir tik tada jis prabilo. Tačiau koks būvo visų nuste- 
bimas, išgirdus ne pamokslo, bet „„Miserere“ psalmės žo- 
džiust Atkalbėjęs šią atgailos maldą, šv. Pranciškus sku- 

biai paliko bažnyčią ir grįžo į Porciunkulę. Pamokslas 
buvo pasakytas — ne žodžiu, bet pavyzdžiu, kuris seserims 
rodyte rodė, kad jų lauktas „garsusis pamokslininkas“ yra 
toks pat atgailos reikalingas nusidėjėlis kaip ir visi; kad 
jis yra tokia pat vėjo sklaidomų pelenų dulkė kaip ir 
kiekvienas, kad žmogiškosios didybės ir žmogiškojo garso 
nėra ko iš jo laukti. Kaip šv. Paulius apie savą Evan- 
gelijos skelbimą sako, jog šis „nesusidėjo iš įtikinančių 
žmonių išminties žodžių, bet iš dvasos ir galybės paro-- 
dymo“ (1 Kor 2, 4), taip lygiai tą patį savo „pamokslu“ 
norėjo pasakytį ir šv. Pranciškus. Jo pamokslai, kaip vė:- 
liau matysime, buvo paprastų paprasčiausi. Jeigu jie už- 
degdavo širdis Evangelijos grožiui, tai ne todėl, kad jie: 
būtų buvę žmogiškai tobuli, kaip senovės oratorių kal- 
bos, bet todėl, kad šv. Pranciškus kalbėjo taip, „kaip Dva- 
sia moko“ (1 Kor 2, 13), nes Kristus aiškiai pasakė, kad 
Jo Evangeliją skelbiant „ne jūs esate, kurie kalbate, tik 
jūsų Tėvo Dvasia, kuri jumyse kalba“ (Mt /0, 20). Krikš- 
'Čioniškai geras pamokslas yra ne tada, kai jis atitinka vi- 
sas retorikos taisykles, bet tada, kai jis atveria žmogaus. 
sielą dieviškajai malonei. O tai jau yra Šv. Dvasios dar- 
bas, įvykdomas paprastai ne garsių pamokslininkų, o pras- 
tutėlių „žodžio sakytojų“, kurie, kaip ir šv. Paulius, eina 
1 žmones „su silpnybe, su baime ir dideliu drebėjimu“ (1 
Kor 2, 3). Šitaip ir tiktai šitaip šv. Pranciškus pergyveno. 
savo pamokslus: juos jis laikė ne savais kūriniais, o Vieš- 

paties Dievo veikalu. Todėl kas norėjo jį išgirsti „kaip 
„garsų pamokslininką“. žemiškąja prasme, tiems jis pa- 
-sirodė tiktai nusidėjėlis, nieko "daugiau nežinąs, kaip tik 
melsti . Viešpatį pasigailėjimo ir atleidimo: „Pasigailėk 
manęs, Dieve, dėl savo gailestingumo, nes aš pažįstu sa- 
vo. nedorybę, ir mano nuodėmė nuolatos stovi mano aky- 
se“ (Ps 50, 1—5).. 

3. Nusižeminimas kaip žmogaus nusilenkimas Žmogui 
išėjo šv. Pranciškaus gyvenime aikštėn trimis ypatingo- 
mis apraiškomis, kurios yra -vertos. mūsų - dėmesio, bū- 
tent klusnumu, nekrilika ir pagarba nusidėjėliams. Visos 
jos kyla iš to paties šaltinio. Visos jos yra savęs išsižadė- 
jimo vaisius. Jų visų kaip tik nėra ten, sur žmogus gyvė- 
na užsisklendęs savimeilėje: . . 

Įkūręs vienuolyną, šv. Pranciškus iša laiką buvo jo 
viršininkas, todėl turėjo įsakinėti kitiems. Tačiau į savo 
gyvenimo pabaigą, regėdamas, kad griežto neturto ir ne- 
silavinimo idealas neranda brolių pritarimo ir kelia vidaus 
ginčų, jis nuo viršininko pareigų atsisakė ir pasiliko toks 
pat brolis kaip ir visi. Šiuo tad metu šv: Pranciškus pa- 
rodė tokį didelį klusnumą, jog jo broliams beliko tik ste- 
"bėtis. Paprastai šv. Pranciškus niekur nekeliaudavo vie- 
nas. Jis visados imdavosi kartu kurį nors brolį, laiky- 
-damas jį savo gvardijonu. ir jam visiškai paklusdamas. 
Šventajam buvo visai vis tiek, kas yra šis jo „gvardijo- 
nas“: pirmametis naujokas ar vienas iš senųjų jo brolių — 
visiems jis lygiai paklusdavo be jokių sąlygų. O kai sykį 
broliai paprašė jį pamokyti, kas yra tikrasis klusnumas, 
šv. Pranciškus atsakė: „Imk lavoną ir nešk, kur tik nori: 
jis nesipriešins, nekeis savo padėties, nenorės pabėgti. 
"Pasodink jį į sostą, jis žvelgs ne aukštyn, bet žemyn. 
'Apvilk jį purpuru, jis atrodys dar labiau išbalęs. Taip yra 
ir su tikruoju klusnumu. Klusnus žmogus neklausia, kodėl 
jis siunčiamas, nesirūpina, kur eina, nesistengia būti per- 
“keltas. Pasiekęs garbės, jis darosi dar labiau nusižeminęs. 
Ir juo labiau jis yra giriamas, juo netinkamesnis jis atrodo 
"sau pačiam“ (Spec. perf. 205—206). Joergensenas cituoja 
dar ir kitus šv. Pranciškaus žodžius, kuriuose klusnumas 
yra išvystomas ligi pat savo ribų: „Šventas klusnumas 
sunaikina kiekvieną kūninį norą. Jo įtakoje kūnas miršta 
sau pačiam, kad paklustų dvasiai ir artimui. Klusnumas 
„padaro žmogų nuolankų visiems pasaulio žmonėms ir ne 
tik žmonėms, bet ir naminiams gyvuliams bei laukiniams 


175 


žvėrims, taip kad jie gali su juo elgtis kaip tinkami, pagal 
įiems suteiktą Viešpaties galią“ (390). 
Šiuose žodžiuose Joergensenas norėtų matyti budistinį 
nusiteikimą ir vaizdą Sakyamuni'o mokinių, kurie leis- 
'davosi sudraskomi tigrų, kad tik nereiktų pasipriešinti Iblo- 
giui. Iš tikro tačiau šv. Pranciškus buvo toli nuo budis- 
tinio pasyvumo blogio atžvilgiu. Paklusimas. žmonėms 
ir gamtai jam reiškė ne nesipriešinimą juose siaučiančiam 
blogiui, bet atsivėrimą juose gyvenančiam dieviškajam 
pradui. Jau esame minėję, kad šv. Pranciškus prakeikė 
šerną, sudraskiusį ėriuką. Nėra abejonės, kad jeigu jis 
būtų matęs, kaip šis laukinis žvėris užpuolė nekaltą gy- 
vuliuką, tikrai būtų įį apgynęs, šerną nuvydamas arba jį 
nudobdamas. Kitaip sakant, šventasis nebūtų buvęs tik 
pasyvus stebėtojas piktos gamtinės dramos. Taip pat šv. 
Pranciškus nebuvo stebėtojas nė nedoro žmogaus gyveni- 
mo. Priešingai, visas jo pašaukimas buvo naikinti blogį. 
Todėl jis grąžino į visuomenę girios plėšikus, sutaikė 
susipykusius Asyžiaus vyskupą su miesto burmistru, skelbė 
taiką kariaujantiems, išsižadėjimą skęstantiems turte ir 
kūno smaguriuose. Evangelijos kaip tobulo gyvenimo skel- 
bimas skiria šv. Pranciškų nuo kiekvieno Sakyamuni'o 
mokinio. Šv. Pranciškus neprisiėmė šios žemės gyvenimo 
tokio, kokį jis rado, bet keitė jį pagal Išganytojo mokslą. 
Jeigu jis vis dėlto skelbė klusnumą žmonėms ir net 
žvėrims, tai ne blogio pavergtiems žmonėms ir žvėrims, 
bet dieviškosios malonės išskaistintiems, perkeistiems, at- 
statytiems į prarastą rojing būseną. Paklusti blogiui buvo 
didelė nuodėmė šu. Pranciškaus akyse. Viename iš savo 
laiškų jis rašo, kad „niekas negali paklusti tam, kas veda 
į dorinį nusikaltimą“ (Ep. 2). Kitaip sakant, klusnumas 
niekad negali eiti prieš sąžinę ir prieš -dorines jos normas. 
Jis yra dorybė tik tol, kol yra šių normų vykdymas. Jas 
peržengęs arba paneigęs, jis virsta nebe krikščioniškuoju 
klusnumu, o budistiniu abejingumu, kuriam vis tiek, kas. 
ir kaip vyksta. Net ir klusniausias krikščionis visados yra 
kritiškas savo veiksmų atžvilgiu ir už juos atsakingas. 
Esmėje tad šv. Pranciškaus skelbiamas klusnumas buvo ne 
kas kita, kaip dieviškojo pirmavaizdžio vykdymas tiek žmo- 
guje, tiek gamtoje. Tai buvo savo valios palenkimas kito. 
valiai, dalyvaujančiai šiame pirmavaizdyje. Kadangi vie- 
nas Žmogus nei savo protu, nei savo valia šio pirmavaiz- 
džio įvykdyti neįstengia, todėl jis ir turi paklusti kitam, 
kuris tą patį pirmavaizdį gal geriau suvokia ir gal geriau 

sugeba gyvenime įkūnyti. Dieviškasis pirmavaizdis gali bū- 
ti įvykdytas tiktai sutartinėmis visos atpirktosios žmoni- 
jos pastangomis. Atskiras žmogus yra tik dalyvis šiose pa- 
stangose. Todėl jis turi paklusti visiems kitiems, kad kartu 
su jais taptų Dievo Karalystės statytoju. Krikščioniškasis 
klusnumas nėra formalinis nusilenkimas kito valiai kaip 
kito, bet per kito valią nusilenkimas dieviškajai atpirkimo 
paslapčiai, kurią istorijoje plėsti kiekvienas yra pašauktas. 
Savo valios pabrėžimas ir pastangos ją vieną tevykdyti 
veda prie babelinio nesusipratimo ir išsisklaidymo. Kal- 
bos sumaišyme glūdi savimeilinio Aš teigimas: manasis 
Aš pradeda nebesuprasti kito Aš kaip tik tada, kai jis 
žvelgia tiktai pats į save, pamiršdamas savo artimą. Klus- 
numas kaip tik pergali šią Babelio tragediją ir pastato 
žmogiškąjį Aš į tikrąją jo vietą. 

Tas pat yra ir su nekritika. Sv. Pranciškus nieko ne- 
kritikavo, išskyrus patį save. Jo gyvenimo tyrinėtojai pa- 
stebi, kad tuo jis kaip tik ir skyrėsi nuo visų kitų reior- 
matorių, kurie paprastai savo darbą pradeda kitų kritika, 
pirmoje eilėje Bažnyčios pašvęstųjų atstovų, išleisdami iš 
akių asmeninio atsinaujinimo reikalą. Joergensenas ci- 
tuoja vieną protestantų istoriką, kuris gražiai palygina 
šv. Pranciškaus veiklą su jo amžininko eretiko Valdeso 
veikla: „Pranciškus pasirodė kaip palaimintojo gyvenimo 
skelbėjas, Valdesas — kaip skelbėjas šventojo įstatymo. 
Pranciškus skelbė Kristaus meilę, Valdesas — Viešpaties 
įsakymą. Pranciškus tirpo Dievo vaikų džiaugsmu, Val- 
desas baudė pasaulio nuodėmes. Pranciškus telkė aplin- 
kui save tuos, kurie troško išganymo, leisdamas kitiems 
ramiai eiti savo keliu; Valdesas puolė bedievių bedieviš- 
kumą ir supykdė kunigų luomą“ (122). Be abejo, religinė 
egzistencija be kritikos yra neįmanoma. Krikščionybė juk 
yra ne tik Viešpaties malonė, bet ir laisvas žmogaus vei- 
Ikimas, kuris ne kartą klysta ir puola. Todėl eitį kritiko 
pareigas yra ibūtinas uždavinys, priklausąs prie apaštala- 
vimo, kaip ir paties tikėjimo skelbimas. Šia prasme kritikai 
yra buvę ir pranašai, peikdami Izraelio tautos ydas, pir- 
moje eilėje stabmeldybę ir artimo meilės stoką. Šia prasme 
kritikas buvo ir Kristus, darydamas labai skaudžių prie- 
kaištų fariziejams. Sia prasme kritikas buvo ir šv. Pranciš- 
kus, nes jis, kaip pirmieji jo biografai pastebi, „niekad ne- 
tylėjo žmonių ydų akivaizdoje, sakydamas pamokslus. 
Vyriška drąsa jis visiems atvirai sakydavo tiesą“ (Spec. 
peri. 232). Jo pamokslas Perudžios rinkoje, kur jis grasė 

žlugimu šiam miestui, kaip kadaise pranašas Jona Nine- 
vijai, ir kitas jo pamokslas „pop. Honorijui, kai jis dva 
siškių išdidumą pavadino „Bažnyčios gėda“ (Spec. peri. 
194), yra vaizdingi šios kritikos pavyzdžiai. k 
Vis dėlto religinė: kritika turi visai. kitą prasmę ir 
todėl turi Bažnyčioje vykti visai kitokiu būdu negu pasau- 
linė kritika. Pasaulinio gyvenimo — mokslo, meno, visuo- 
menės — srityse kritika yra pastangos objektyviniais šių 
sričių kriterijais, kiek jie žmogaus protui yra prieinami, 
įvertinti tą ar kitą dalyką. Kritiko darbas šiuo įvertinimu 
čia ir baigiasi. Jis pats jaučiasi .stovįs šalia jo kritikuoja 
mojo objekto ir esąs neatsakingas, o tuo labiau nekaltas 
dė! meno, mokslo, politikos ar ekonomikos nepasisekimų 
bei klaidų. Visai kitaip yra Bažnyčioje. Jeigu Bažnyčios 
gyvenime yra nurodomos įsiveisusios ydos, pasitaikančios 
nuodėmės ir nedorybės, tai šis nurodymas čia yra ne tik 
objektyvus paties Takto konstatavimas, bet sykiu ir kal- 
tės prisipažinimas, nes religijoje klaidos, ydos, nedory- 
bės, suklupimai niekad nėra doriniu atžvilgiu neutralūs. 
Juos verlinti reiškia kg nors dėl to kaltinti. Tačiau ka- 
dangi Bažnyčioje, kaip jau šv. Jonas Chrizostomas pras- 
mingai yra pastebėjęs, tikintieji „kitas kitą palaiko ir kitas 
kito yra palaikomi — et portat alterum et ab altero porta- 
tur“, tai čia bet koks kaltinimas yra sykiu ir savęs pasmer- 
kimas. Krilika Bažnyčioje visados yra savikritika. Tai sa- 
votiška vieša išpažintis, kur yra nuorodomos ne tiek sve- 
timos, kiek savos nuodėmės. Todėl šitokia išpažintis nuo- 
širdi bei vaisinga gali būti tik tada, kai ji vyksta atgailos 
dvasia, kai pats kritikas įsijungia į kritikuojamojo skaus- 
mą, jaučia esamos kaltės slėgimą ant savo paties pečių, 
gailisi už šitą kaltę ir prisiima reikalingą atgailą. Kritika 
be atgailos dvasios yra bažnylinio gyvenimo supasaulini- 
mūs. Kas Bažnyčioje kritikuoja kitus, išskirdamas patį są- 
ve, tas yra Tariziejus, kritikuojąs šventykloje besimeldžian- 
tį muitininką. Čia tad ir glūdi priežastis, kodėl daugelis 
bažnytinio. gyvenimo „reiormatorių“, pradėję savo darbą 
kritika, pasiliko nevaisingi: jų kritika buvo kaltės nuro- 
dymas, pačiam jos-neatgailint. Religinė kritika be atgai- 
los yra- svetimas kūnas krikščioniškojoje egzistencijoje. 
Atgaila sudaro šios kritikos esmę. Išskiriant esmę, religinė 
kritika nustoja sakralinio pobūdžio ir atkrinta į profani- 
nes sritis. 
Sakralinis religinės kritikos pobūdis padaro, kad ji 
gali būti vykdoma ir be viešo kaltės nurodymo. Be abejo, 

Bažnyčioje esama asmenų, kurių pati užimama vieta bei 


pai. Vis dėlto labai didelis Bažnyčios narių skaičius to- 

kiam viešumui nėra įpareigoti, išskyrus ypatingas laiko 

ar vietos sąlygas. Tačiau tai dar anaiptol nereiškia, kad 

jie nėra įpareigoti bendram atsakingumui. Pasitaikančios 

bažnytinio gyvenimo kaltės gali būti nekeliamos bei ne- 

svarstomos viešai, bet jau pats jų buvimas bei jautimas 
veda krikščionį į atgailą, kadangi jis yra įjungtas į visą 
Bažnyčios likimą: į jos malones ir į jos nuodėmes. Palik- 
damas viešą šių kalčių išpažinimą atsakingiems bažnytinio 
gyvenimo vadovams, jis pasirenka tiktai pačią religinės 
kritikos esmę, būtent aigailą, ir ją vykdo, kad visų pirma 
pats savyje išdildytų esamą kaltę. Atgaila už Bažnyčioje 
pasitaikančias ydas yra pati giliausia ir sykiu pati sėkmin- 
giausia kritika. Tai yra žygis ano šventojo, kuris, maty- 
damas savo draugą einantį ištvirkautų, šoko į ledų pilną 
tvenkinį ir praeinančiajam tarė: „Kol tu ten nuodėmingai 
linksminsies, aš čia už lave atgailausiu“. 

Šitokį kritikos būdą ibuvo pasirinkęs ir šv. Pranciškus. 
Jeigu jis, kaip sakyta, nieko nekritikavo, tai nereiškia, 
kad jis buvo abejingas Bažnyčios grynumui. Šv. Pranciš- 
kus kritikavo pats save, o per savęs kritiką jis lietė ir vi- 
sų. tikinčiųjų gyvenimą; lietė ne žodžiais, bet savos atgai- 
los darbais. Jis jautė nuostabiai gilų ryšį tarp savęs ir 
religinės bendruomenės, todėl šios bendruomenės ydos 
kaip tik ir buvo jo atgailų objektas. Jis meldėsi už tuos, 
kurie nelankė bažnyčių; jis pasninkavo už tuos, kurie sken< 
dėjo puotose; jis nedrįso pažvelgti į moters veidą už tuos, 
kurie jos geidė kiekvienu. dirstelėjimu; jis lenkėsi prieš ku- 
nigus už tuos, kurie apie juos. kalbėjo visa pikta ir juos 
gujo iš savo tarpo. Savuose palaiminimuose jis rašė: „Pa- 
laimintas yra tasai Viešpaties tarnas, kuris neskuba tei- 
sintis, bet nuolankiai priima sugėdinimą bei papeikimą ir 
už tokią paklaidą, dėl kurios jis nėra kaltas“ (Karrer 683). 
O savo maldoje jis prašė Dievą leisti mums „ištverti tik- 
rame. tikėjime ir atgailos dvasioje“ (Karrer 699). Atgaila 
šv, Pranciškui buvo kelias į bendruomenės ydų taisymą. 
Sv. Pranciškus buvo pats didžiausias bažnytinio gyveni- 
mo kritikas, tačiau ne prolanine pasaulio, bet sakraline 
religijos prasme. Kaip tik todėl jis ir tapo pačiu didžiau- 
siu šio gyvenimo atnaujintoju, anuo pop. Inocento Li sap- 
ne regėtu Laterano bazilikos ramsčiu, sustiprinusiu ją ne 

rūsčiais smerkimais, bet tyliais atgailos darbais, nes Die- 
vas, kaip Joergensenas gražiai yra pasakęs, negyvena 
audroje, į 

4. Trečias dalykas, kuriuo reiškėsi šv. Pranciškaus nu- 
silenkimas žmogui, buvo jo elgesys su nusidėjėliais. Nuo- 
'dėmė yra nuolatinis žmogui pavojus žemiškajame jo ke- 
Ayje. Kiekvienas yra šio pavojaus ištinkamas. Kiekvienas 
nusideda — net ir šventasis. Net ir tobuliausioje ibendruo- 
menėje yra didesnių ar mažesnių nusidėjėlių. Todėl nusi- 
statymas jų atžvilgiu ir elgesys su jais yra vienas iš svar- 
biausių krikščioniškosios egzistencijos klausimų. Ką turi 
daryti nusidėjęs žmogus? Kaip turi su juo elgtis kiti? 
Kokį vaidmenį nuodėmė apskritai turi bendruomeniniam 
gyvenimui? — Štai klausimai, kurie kilo ir šv. Pranciškui 
ir kuriuos jis savo ordine turėjo spręsti. Kaip tad jis juos 
išsprendė? 

1222—1223 metų žiemą šv. Pranciškus parašė broliui 

Elijui, tuometiniam ordino vikarui, laišką, kuriame kaip 
tik ir atskleidė, koks turįs būti pranciškonų ordino elgesys 
su nupuolusiais savo nariais. „Jei myli Viešpatį ir mane, 
Jo ir tavo tarną,— rašė šventasis, — tai elkis taip, kad joks 
brolis, tegul jis nusidėtų, kiek įmanydamas nenueitų nuo 
tavęs, negavęs prašomo atleidimo. O jeigu jis atleidimo 
neprašytų, tu pats jį paklausk, ar jis atleidimo nenorėtų. 
Nors jis eitų su savo nuodėmėmis pas tave ir tūkstantį 
kartų, mylėk jį dar labiau, negu mane myli, kad patrauk- 
tum jį prie Viešpaties; būk visados su tokiais gailestin- 
gas“ (Joergensen 343). Tame pačiame laiške šv. Pranciš- 
kus pasisakė esąs sumanęs artimiausios Sekminių sueigos 
metu pasiūlyti šitokį regulos punktą: „Jei brolis, piktojo 
skatinamas, įkristų į mirtiną nuodėmę, jis yra įpareigo- 
jamas ją išpažinti savo įgvardijonui. O visi kiti broliai, 
žiną jį nusidėjus, neturi jo gėdinti ar žeminti, bet rodyti 
jam didelį gailestingumą ir laikyti slaptoje jo nuodėmes, 
nes ne sveikieji reikalingi vaistų, o sergantieji. Taip pat 
jie yra įpareigojami pasiųsti jį su palydovu pas viršinin- 
ką (custos). Viršininkas turi jį priimti taip maloniai, kaip 
jis pats norėtų tokiu atveju būti pagelbstimas. Jei brolis 
ikristų į lengvą nuodėmę, turi ją išpažinti kuriam nors 
broliui kunigui. Kunigo nesant, turi ją išpažinti broliui 
nekunigui, kol ras kunigą, galintį jam duoti išrišimą. Ta- 
čiau jam neturi būti dedama jokia kita atgaila, išskyrus 
„Eik ir daugiau nebenusidėk““ (t. p.). | - 

Nesunku pastebėti, kad šv. Pranciškus čia mėgino tai- 
syklės drabužiais apvilkti ne ką kita, kaip paties Kristaus 
elgesį su nusidėjėliais. Būdamas didžiojo Karaliaus šauk- 
lys, jis tegalėjo ir puolusiems žmonėms skelbti šio Kara- 
liaus meilę ir atlaidumą. Juk argi Išganytojas pasmerkė 
sugautą svetimoteriaujant moteriškę? Ar Jis atstūmė prie 
Jo kojų sukniubusią Magdalietę? Ar savo gailestingomis 
akimis nepažvelgė į tris kartus Jo išsigynusį Petrą? Net 
ir Judui, tam užkietėjusiam išdavikui, Jis tepasakė: „Ge- 
riau būtų šiam žmogui, kad jis nebūtų gimęs“ (M! 26, 24). 
Ir atvirkščiai, argi Kristus nepasmerkė putlaus „teisiųjų“ 
didžiavimosi nusidėjėlių atžvilgiu? Argi Jo paties pada- 
rytas muitininko palyginimas su fariziejum nėra šio pas- 
tarojo pasmerkimas? ,,Du žmonės atėjo į šventyklą mels- 
tųs. Vienas buvo fariziejus, kitas muitininkas. Fariziejus 
stovėdamas vienas sau meldėsi: „Dėkui Tau, Dieve, kad 
aš ne toks kaip kiti žmonės: plėšikai, neteisūs, svetimo- 
teriai, kaip šis ana muitininkas. Aš pasninkauju du kartu 
savaitėje, duodu dešimtinę nuo viso, ką turiu“. Muitinin- 
kas tuo tarpu, stovėdamas atstu, nedrįso nė akių pakelti 
į dangu, tik mušėsi į krūtinę ir sakė: „Dieve, pasigailėk 
manęs nusidėjėlio“. Sakau jums: šis grįžo į savo namus 
išteisintas, o anas — ne“ (Lk 18, 10—14); todėl ne, kad 
laikymas savęs aukštesniu už nusidėjėlį padaro žmogų 
savo artimo teisėju, vadinasi, Dievo teisių užgrobiku, nes 
vienas yra tik Teisėjas — dangiškasis Tėvas, kuris mus 
pažįsta ligi gelmių, supranta mūsų mintis ir regi mūsų 
kelius (plg. Ps 138, 1—4). Todėl tik Jis vienas tegali žmo- 
nes palyginti ir spręsti apie jų vertingumą. Kiekvienas 
paties žmogaus savęs teisinimas yra lygus savęs pasmer- 
kimui.. | 

Be abejo, meilė nusidėjėliui anaiptol dar nėra meilė 
nuodėmei. Nuodėmė kaip objektyvus blogis yra veria vi- 
'sokeriopo atmetimo. Būdama savo esmėje sukilimas prieš 
"Dievą, ji neturi jokio objektyvaus pagrindo būti vykdoma. 
Todėl ir šv. Pranciškus, rodydamas tokį gilų gailestin- 
gumą nusidėjėliams, buvo nepaprastai neailaidus nuodė- 
mėms. Puolusių brolių darbo jis neteisino, neužmerkė prieš 
jį akių, nekūrė jokios sistemos jų sąžinei nuraminti. Blogį 
jis vadino jo tikruoju vardu, o „Saulės giesmėje“ rašė, 
kad „vargas yra tiems, kurie miršta sunkiose nuodėmėse“. 
Sunkios nuodėmės tragika ir jos pasėkos jam buvo visiš- 
kai aiškios. Tačiau kol žmogus tebeeina šios žemės kelią, 
vadinasi, kol jo likimas nėra užantspauduotas amžinybe, 

tol net ir sunkiai nusidėjęs jis tebestovi atvirų galimybių 
akivaizdoje ir yra vertas užuojautos, pasigailėjimo ir mei- 
Tės, o ne pažeminimo ar pasmerkimo. | 

Nuodėmė ir nusidėjėlis yra du skirtingi dalykai, ir jų 

skyrimas yra būtinas, kad krikščioniškoji egžistencija ne- 
išsigimtų arba į beatodairinį rigorizmą, nepaisantį sub- 
jektyvios sąžinės, arba į nerūpestingą laksizmą, pamirš- 
tantį objektyvinį nuodėmės baisumą. Smerkti nuodėmę ir 
mylėti nusidėjėlį yra krikščioniškosios egzistencijos prieš- 
ginybė, kuri padaro ją gyvenimišką ir todėl žmogui nuo- 
stabiai artimą bei savą. Šių plotmių sumaišymas yra kaš- 
tavęs Bažnyčios istorijoje daug kovų, nereikalingo kraujo 
ir priekaištų. Šv. Pranciškus gilia savo nuojauta suvokė 
šį skirtumą ir neapkęsdamas nuodėmės jis nuoširdžiai gai- 
lėjosi nusidėjėlių, juos gerbė ir mylėjo. Jis neišjungė jų 
iš bendruomenės, bet šiąją kvietė jautria savo meile bei 
broliška parama apsupti nelaiminguosius ir tuo būdu pa- 
dėti jiems greičiau prisikelti. Juk vieno žmogaus nuodėmė 
nėra be ryšio su kitais. Mūsų buvimo bendrumas yra toks 
glaudus, jog mes jame dalyvaujame ne tik tada, kai jį 
stipriname, bet ir tada, kai jį ardome. Bendruomenė visa- 
dos daugiau ar mažiau yra atsakinga už savo narių pakly- 
dimus. Todėl ji turi ne fariziejiškai nuo puolusiųjų nusi- 
grįžti, bet kaip tik į juos atsigrįžti ir jiems pagelbėti. Bū- 
dama vienaip ar kitaip priežastimi pulti, ji turi būti ir 
didesnis ar mažesnis akstinas prisikelti. Šv. Pranciškaus 
suformuluotame regulos punkte, reikalaujančiame nusidė- 
jėliams pagarbos, meilės ir paramos, kaip tik ir išeina 
aikštėn šisai solidarumas pačiu gražiausiu pavidalu. Nu- 
sidėjėlis turi pareigą savo nuodėmes išpažinti. Tačiau visi 
kiti turi pareigą išpažinusįjį priimti taip, kaip Evange- 
lijos tėvas priėmė grįžtantį palaidūną savo sūnų, nes „bus 
daugiau danguje džiaugsmo dėl vieno nusidėjėlio, da- 
rančio atgailą, negu dėl devyniasdešimt devynių teisiųjų, 
atgailos nereikalingų“ (Lk 15, 7). * 

Šitoks tad nusižeminimas, apsireiškiąs savos menkys- 
tės pergyvenimu, klusnumu kitiems, kitų nekritikavimu ir 
"pagarba nusidėjėliams, kaip tik ir buvo padėtas į naujo 
pranciškonų ordino pagrindus. Šv. Pranciškus laikė nusi- 
žeminimą ne tik asmeniniu savo paties reikalu, bet ir bend- 
ruomeniniu principu, kitaip sakant, Evangelijos pratęsimų 
į visuomenę, todėl jo reikalavo ne tik pats iš savęs, bet 
ir iš savo brolių. Jo ordinas turėjo būti nusižeminusiųjų 
bendruomenė. Jo broliai visur ir visados turėjo būti ma- 

žesnieji — minores. Savo senojoj reguloje jis rašė: „Nė 
vienas brolis, dirbąs ar tarnaująs kitų namuose, neturi 
būti iždininkas ar raštininkas, neužimti jokios viršininkų 
vietos; jis turi būti pavaldinys ir visiems namuose nuo- 
lankus“ (cap. 7). Net ir mokyti teologai turėjo būti nu- 
sižeminę ir nerodą jokio išdidumo dėl savo išsilavinimo. 
"Kartą San Damiano bažnyčioje, priklausiusioje šv. Klaros 
vienuolijai, sakė pamokslą iš Anglijos atkeliavęs pranciš- 
konas teologijos daktaras. Pačiam pamokslo viduryje stai- 
ga pakilo brolis Egidijus ir tarė: „Nutilk, mokytojau! Aš. 
noriu kalbėti!“ Teologijos daktaras nutilo, o brolis Egidi- 
jus kalbėjo „Dievo Dvasios įkarštyje“, kaip sako sena Ie- 
genda. Po to mokytas pranciškonas vė! galėjo tęsti toliau 
savo pamokslą. Šia proga Joergensenas cituoja šv. Klaros 
žodžius, kuri klausėsi šio pamokslo: „Tai buvo kaip tik 
tai, ko mūsų šventasis tėvas Pranciškus (šis įvykis atsi- 
tiko jau po šv. Pranciškaus mirties.— Mc.) troško, kad 
teologijos daktaras turėtų pakankamai nusižeminimo nu- 
tilti, jei pasauliškis ibrolis panori kalbėti jo vietoje“ (190). 
Jokia ordine užimama vieta, jokios asmeninės savybės, 
joks išsilavinimas negalėjo atleisti šv. Pranciškaus brolių 
nuo pareigos būti nusižeminusiems ir visados pasirengu- 
siems atsisakyti nuo bet kokios veiklos, jeigu to panorės 
jų artimas. Nusižeminimas turėjo būti pranciškoniškoji 
bendruomeninio santykiavimo forma. Zmogaus nusilenki- 
mas žmogui turėjo šią formą nešti ir teikti jai religinės 
vertės. 

5. Čia tad ir kyla pagrindinis klausimas: kokią pras- 
mę. turi nusižeminimas pats savyje? Ką reiškia, jeigu 
žmogus nusilenkia žmogui? Kodėl krikščionis turi nusi- 
lenkti? — Iš sykio atrodo, kad nusižeminimas esąs ne kas 
kita, kaip tikrovės iškreipimas ar net jos paneigimas. Juk 
kodėl man negalima didžiuotis savos prigimties savybė- 
mis: gabumais, grožiu, sveikata, jėga? .. Kodėl man ne- 
galima didžiuotis savo turtu, jeigu jis iš tikro yra mano? 
Kodėl man negalima didžiuotis užimama visuomenėje 
vieta, jeigu ji tikrai man priklauso? Atrodo, kad nusiže- 
minimas, slėpdamas tai, kas iš tikro žmogui yra jo pa- 
ties, sako arba daro netiesą, kad jis pridengia tikrovę, 
neatskleisdamas jos tokios,. kokia ji esanti savyje; nusi- 
žeminęs gabbusis elgiasi taip, tarsi nieko negalėtų; nusiže- 
minęs gražusis gėdijasi savo grožio; nusižeminęs turtinga- 
sis vaikšto prastutėliai apsitaisęs; nusižeminęs aukšto ran- 
go dvasiškis ar pasauliškis elgiasi taip, tarsi būtų pasku- 

tinė kaimo moterėlė. Visi šios rūšies veiksmai atrodo nu- 
sikalstą tiesai, todėl esą nevertingi doriniu atžvilgiu. To- 
dėl nusižeminimą mes ne sykį ir pergyvename kaip savo- 
tišką fariziejizmą ir neatvirumą, kaip kažkokią diploma- 
"iją ir net apgaulę. Dažnai šis mūsų pergyvenimas iš tikro 
yra pagrįstas, nes ne vienas tik apsimeta esąs nusižemi- 
nęs, o savo širdyje yra tikras puikuolis. Nusižeminimas, 
kaip ir kitos krikščioniškosios dorybės, yra ne viršinis 
elgesys ar nuolankus žodis, bet savos tikrovės pastatymas 
į tikrąją jos vietą ir gilus tikrosios jos vertės pergyve- 
nimas. Kas tad savą tikrovę kelia aukščiau, negu ji pačia 
savo prigimtimi turi stovėti, tas gali iš viršaus būti ir 
labai nuolankus, bet tikro nusižeminimo jis neturės ir kitų 
bus pergyvenamas kaip apsimetėlis, Vis dėlto, nepaisant 
šių gyvenimiškų nusižeminimo išjuokų, pati nusižeminimo 
esmė ne tik kad tiesai neprieštarauja, bet atvirkščiai, ji 
yra vienintelė tikroji tiesos forma. Ne nusižeminęs žmo- 
gus sako ar daro netiesą, bet išdidusis. 
Nagrinėjant minėtus nusižeminimo pavyzdžius, kurie, 
atrodo, neigią tiesą, krikščioniškoji sąmonė užkliūva už 
trumpų Žžodelyčių „mano“ -ir „man“: mano gabumai ir 
mano grožis, man priklausą turtai, mano užimama vi- 
suomenėje vieta, mano garbė, mano daiktai ir t. t. Kas 
gi yra šitie žodelyčiai — trumpi, tačiau pilni gilios pras- 
mės? — Gramatiškai į juos žiūrint, jie yra savybiniai įvar- 
džiai, rodą, kad jais paženklintas daiktas yra įgijęs iš- 
skirting reikšmę, kad jis yra virtęs to ar kito asmens 
nuosavybe, kad jis yra šito asmens žinioje ir valioje, kad 
asmuo turi teisę anuo daiktu vienas tesinaudoti. Vis. dėlto 
krikščioniškoji sąmonė šiuo gramatišku paaiškinimu ne- 
sitenkina. Ji nori peržengti gramatiką ir patekti į meta- 
fiziką. Todėl ji klausia toliau: o ikas gi Žmogui yra: jo 
palies? Kas gi iš tikro jam priklauso? Gramatinis ir net 
juridinis nurodymas, kad šis ar kitas daiktas yra mano; 
dar nepadaro, kad jis ir ontologiškai yra mano, vadinasi, 
kad aš esu jo būties autorius. Gramatika ir teisė kalba 
dažniausiai tik apie naudojimąsi daiktu, nesistengdamos 
atskleisti būtinės šio daikto priklausomybės. Todėl krikš- 
čioniui nei savybiniai įvardžiai, nei juridiniai nuostatai 
nėra gairės išspręsti klausimui, kas gi iš tikro, vadinasi, 
pačia savo būtimi žmogui priklauso. 
Būdamas kūrinys, žmogus turi tiktai vieną vienintelį 
dalyką, kurį jis gali pavadinti tikrai savu, būtent pripa- 
žinimą savo santykio su Kūrėju — daugiau nieko. Pats 

sanlykis taip pat yra ne jo padaras. Jis kyla iš žmogaus 
kūriniškumo, nes: kiekvienas kūrinys yra apspręstas sa- 
vam kūrėjui giliausia savo prigimtimi. Tačiau žmogus 
galį šį ontologinį apsprendimą sava valia pripažinti ar 
jo nepripažinti. Jis gali atkelti jį savos sąmonės švieson 
ir paversti jį religiniu aktu arba gali jį ir toliau palikti 
tūnoti ontologinėse gelmėse, pasiskelbdamas „bedieviu“. 
Tai ir yra vienintelė žmogaus „nuosavybė“. Visa kita yra 
ontologiškai ne jo, nes visa jo būtis su savo turiniu ir 
su savo ypatybėmis yra duota jam iš aukšto. Nebūdamas 
iš savęs (a se), žmogus neturi absoliučiai nieko, ką ga- 
lėtų vadinti savu ontologine prasme. 

Apreiškimas šį absoliutinį „neturtą“ yra pavaizdavęs 
nuostabiai giliu simboliu. Nusidėjęs ir krūmuose pasislė- 
peęs Adomas nedrįso pasirodyti Dievo akyse todėl, kad 
jautėsi esąs nuogas (Pr 3, 10). Bet Dievas prasmingai 
atkreipė jo dėmesį į šio nuogumo šaltinį: „O kas gi tau 
"pasakė, kad esi nuogas, jei ne tai, jog valgei nuo už- 
drausto medžio“ (Pr 3, 11). Kitaip sakant, kol žmogus 
yra su Kūrėju susijęs, tol jis nejaučia savo nuogumo, šio 
metafizinio „neturto“, nes visa, kas yra Viešpaties, yra 
sykiu ir jo. Tačiau pakanka kūriniui nusigrįžti nuo Kū- 
Tėjo, ir jis tuojau pasijunta nuogas, vadinasi, absoliučiai 
nieko neturįs, kuo galėtų pridengti savo nebūtį. Tada 
Viešpaties šūksnis „kur .esi2“ (Pr 3, 9) suskamba jam 
kaip šios nebūties atidengimas, nes žmogus, atitrūkęs nuo 
Dievo, iš tikro būna nebūtyje. Šv. Augustinas, kalbėda- 
mas apie mūsų būties kilmę iš Dievo, yra pastebėjęs, jog 
„esame todėl, kad esame sukurti“, o lygindamas kūrinių 
būtį su Kūrėju, randa, kad kūriniai nėra „nei taip įgra- 
žūs, mei taip geri, nei taip esantieji“, kaip Dievas. Dar 
daugiau, Kūrėjo akivaizdoje „jie nėra gražūs, jie nėra 
geri, jie nėra esantieji — nec sunt“ (Con. 11, 4). Kūrinys 
Kūrėjo atžvilgiu ne tik kad nestovi toje pačioje plotmėje 
būties prasme, bet jis iš viso savos būties neturi. Jeigu 
jį atitraukiame — tegu tiktai logiškai — nuo Kūrėjo ir ta- 
da lyginame su Juo, tuojau pastebime, kad jo iš viso nėra. 
Atitraukdami nuo Kūrėjo, mes jį atitraukiame nuo visko, 
kas yra Kūrėjo, ir čia pastebime, kad tuo pačiu mes jį ati- 
traukėme ir nuo būties. Tokiu .atveju Dievo paklausimas 
Adomui „kur esi?“ metafiziškai tegali būti atsakomas;: 
„Nebesu“. Tai yra esminis kiekvieno kūrinio likimas. Zmo- 
gaus galimybė Kūrėją paneigti psichologiškai čia nieko 
negelbsti, nes ji negali padaryti, kad šiuo paneigimu žmo- 

gaus būtis virstų būtimi iš savęs (ens se). O be to žmo- 
gus yra visiškai „nuogas“, nedrįstąs rodytis Būties Pil- 
nybės šviesoje. Žmogaus likimas yra absoliutaus elgetos 
likimas. Iš Kito rankos jis yra gavęs būtį kaip išmaldą 
ir Kito sprendimu jis naudojasi ja, kad būtų. Tai tinka 
ne tik būčiai apskritai, bet ir visoms konkrečioms jos ap- 
raiškoms. L 

Todėl į anksčiau iškeltą klausimą, ką gi iš tikro žmo- 
gus turi savo, reikia atsakyti: visiškai nieko. Anie savy- 
biniai įvardžiai „man“, „mano“ yra tiktai vylingas tik- 
rovės pridengimas, tik skraistė, po kuria slypi Viešpaties 
malonė. Viskas žmogui yra duola: ir jo prigimtis su viso“ 
mis jo savybėmis, ir jo turtas, ir jo užimama vieta, ir jo 
garbė, ir jo darbai, ir net pats tikėjimas Dievą yra Jo 
dovana. Laikyti visa tai savu ir tuo didžiuotis prieš kitus 
yra grynas nesusipratimas. Žmogus yra visų šių dalykų 
ne savininkas, bet tiktai jų užvaizdas, galįs ir turįs jais 
naudotis, bet sykiu reikalaujamas, atėjus metui, duoti 
apyskaitą savo Valdovui ir tikrajam Šeimininkui (plg. 
Lk 19, 11—23). Kas savo-turimus talentus išmąsto ligi 
galo, tas gali tik nusižemintį ir net iinkti po Viešpaties 
dovanų našta, jei šios yra jam kiek gausesnės. Šia prasme 
nusižeminimas kaip savos menkystės pripažinimas. ir iš- 
pažinimas yra gili tiesa, nes jis apreiškia mūs būlį, besi- 
laikančią ne savyje, bet Kitame. Nusižeminti reiškia pri- 
sipažinti nieko neturint iš savęs. Tai yra savos valios su- 
derinimas su mūsų prigimties ontologine sąranga ir tuo 
būdu mūsų gyvenimo tiesos pagrindimas. 

Tuo tarpu išdidumas yra melas. Išdidus žmogus el- 
giasi taip, tarsi jis turėtų savo būtį pats iš savęs. Jis 
mėgina būti nepriklausomas ir savarankiškas. Be abejo, 
psichologiškai visa tai yra galima. Kaip yra galimas psi- 
chologinis ateizmas, taip yra galimas ir psichologinis iš- 
didumas. Tačiau kaip psichologinis ateizmas nepadaro, 
kad žmogus iš tikro nuo Dievo atitrūktų pačia savo būti- 
mi, taip lygiai psichologinis išdidumas nepadaro, kad žmo- 
gus iš tikro pasidarytų savos būties savininkas. Net ir 
didžiausias puikuolis pasilieka toks pat būties elgeta, kaip 
ir nusižeminęs šventasis. Todėl išdidumas yra ir pasilie- 
ka tiktai psichologinis. Jokio pagrindo būtyje jis neturi. 
Priešingai, išdidaus žmogaus valios linkmė nesiderina su 
jo būlies linkme: valia puikuolė nori būtį laikyti sava- 
rankiška, tuo tarpu pati būtis yra dovana tiek savo kilme, 
tiek savo išsilaikymu. Štai kodėl tokiame žmoguje nėra 

tiesos. Išdidus žmogus yra melagis ne tik savo mintimi 
ar žodžiu, bet ir pačiu savo gyvenimu. 

Ne veltui tad Šventraštis puikybę laiko kiekvienos nuo- 
dėmės šaltiniu. Apsupusi mūsų gyvenimą melu ir davusi 
jam netikrą linkmę, puikybė užnuodija jį pačiose jo gel- 
mėse ir užteršia kiekvieną dorinę jo apraišką. Visa, kas 
kyla iš puikybės, turi netiesos pobūdį ir todėl yra nuo- 
dėmė. Būti išdidžiam reiškia savos tikrovės ne tik ne- 
atskleisti, bet tiesiog ją iškreipti ir pastatyti ją prieš savo 
artimą netikroje šviesoje. Pastanga žmogui stiebtis viršum 
žmogaus yra mėginimas atsistoti ant nesančio pagrindo. 
Tai yra bandymas užgrobti tai, kas priklauso vienam tik 
Dievui. Jeigu nusižeminusį žmogų galima vadinti būties 
elgeta, nes jis žino, kad visa, ką jis turi, yra gauta iš 
Kūrėjo, tai išdidų žmogų reikia vadinti būties užgrobiku, 
nes jis žino, kad būtis jam yra duota tiktai naudojimui, 
tačiau ją pasiglemžia savos nuosavybės titulu. Tai yra 
esmMėje pakartojimas liuciferiško žygio iškilti viršum 
žvaigždžių ir ten pasistatyti savo sostą, mėginant virsti 
panašiu į Aukščiausiąjį. Štai kodėl krikščioniškoji są- 
monė puikybės labiausiai nepakenčia, kadangi ši nuodėmė 
apreiškia ne kurią nors žmogaus kūno ar sielos silpnybę, 
bet gilų metaiizinį jo nusistatymą, einantį bedieviška 
linkme. . 

6..Vis dėlto. puikybę reikia griežtai skirti nuo krikš- 
čioniškosios žmogaus didybės, apie kurią kalba psalmi- 
ninkas, sakydamas, kad žmogus esąs sukurtas maža ką 
menkesnis už angelus ir kad po jo kojomis yra padėti 
visi Viešpaties padarai (plg. Ps 8, 6—7). Jau esame kal- 
bėję apie žmogaus valdoviškumą, apie jo paskirtį gelbėti 
pasaulį, apie ijo galią savo žodžiu, ne tik technika, valdyti 
gamtą. Visa tai iškyla krikščioniškojoje sąmonėje nuostabiu 
žmogiškojo pirmavaizdžio pavidalu, ir krikščionis jaučiasi 
iš tikro apvainikuotas garbe ir šlove, kaip sako tas pats 
psalmininkas (plg. Ps 8, 6). Jis jaučiasi kaip „kūrinijos 
paleistinis“ (J. G. Herder), išvaduotas iš gamtinių varžių 
ir perkeltas į laisvės ir meilės sritį. Krikščionybei nėra 
didingesnio kūrinio už žmogų. Būdamas sukurtas pagal 
Dievo paveikslą, jis yra pašauktas Viešpatį reikšti visa 
savo būtimi. Todėl jis turi šią būtį ir jos sąmonėje, ir jos 
apraiškose taip sutvarkyti, kad ji iš žikro būtų verta die- 
viškojo paveikslo vardo. Nuosekliai tad kiekvienas žmo- 
įgaus kaip kūrinio žeminimas, kiekvienas jo statymas že- 
miau už gamtą yra nekrikščioniškas. Žmogus yra šven- 

tas pačia savo esme, kadangi ši esmė neša Visagalio pa- 
veikslą. Jis yra neliečiamas pačioje savo prigimtyje, kaip 
yra neliečiama Švenčiausioji taurė, Jis yra vertas pagarbos 
pačiu savo asmeniškumu, nes žmogaus asmuo tuo ir yra 
Aš, kad turi absoliutinį Tu Dievuje. Nuosekliai tad pa- 
garbos ženklai žmogui Krikščionybėje ne tik kad nėra 
išnykę, bet priešingai, jie yra išlaikyti ir net išvystyti. 
Žmogaus nusižeminimas Krikščionybėje eina ranka rankon 
su dieviškosios jo didybės sąmone ir susipina į nuostabų 
pergyvenimą, kurį šv. Jonas nuo Kryžiaus vadina „myli- 
mosios perkeitimu mylimajame — amada en el Amado 
transformada“ (Noche oseura). 

Kad ir šv. Pranciškui ši krikščioniškoji žmogaus di- 
dybė nebuvo svetimas dalykas, rodo 1212 m. įvykis, kai 
šventasis po ilgiau užtrukusios misijų kelionės po Italiją 
grįžo atgal į gimtąjį Asyžiaus miestą. Žmonės jau buvo 
'pasiilgę jo žodžio ir jo asmens, todėl suruošė tokį priėmi- 
mą, kokio apsuptas Kristus žengė į Jeruzalę: skambėjo 
visų Asyžiaus bažnyčių varpai, žmonių minios išėjo šven- 
tojo pasitiktų nešini palmėmis, vėliavomis, paveikslais, 
statulomis. Ir štai šv. Pranciškus nepabėgo nuo šios gar- 
bės. Jis nepavarė šalin jį gerbiančios minios, bet leidosi 
nuvedamas procesijoje pas Asyžiaus kleboną, pas kurį jis 
paprastai apsistodavo. Kai kuriems broliams tai atrodė 
jau per daug, todėl jie net darė priekaištų, kad šventasis, 
kuris nuolatos skelbė nusižeminimą, leidosi būti taip 1a- 
bai pagerbiamas. Tačiau šv. Pranciškus paaiškino jiems 
šios garbės prasmę: jam rodoma pagarba esanti ne kas 
kita, kaip pagarba bažnyčiose esantiems paveikslams ir 
statuloms (plg. Joergensen 199). Kitaip sakant, žmogus 
esąs gyvas, iš kūno ir kraujo nuaustas Viešpaties atvaiz- 
das. Iš savęs jis teturįs tik tiek, kiek akmuo, medis ar 
drobė. Bet jis reiškiąs Dievą. Jis nešąs Jį savyje ir vaiz- 
duojąs Jį savo buvimu. Todėl esąs vertas pagarbos ne dėl 
savęs paties, bet kaip tik dėl šio savo reikšmingumo. Vis 
dėlto ši pagarba tenkanti tikrovėje ne jam kaip paveiks- 
lui, bet Tam, Kurio paveikslas jis yra. Jeigu tad akmens, 
medžio ar drobės atvaizdus, reiškiančius Viešpatį Dievą, 
Mergelę Mariją ar šventuosius, mes apsupame procesi- 
jomis ir nešame, varpams gaudžiant, į jiems paskirtas vie- 
tas, tai tuo labiau šitokių procesijų yra vertas gyvasis 
Viešpaties paveikslas — žmogus. Jį sveikindami ir prieš 
jį lenkdamiesi, mes sveikiname mūsų Pirmavaizdį, mūsų 
Originalą, mūsų Kūrėją ir Viešpatį. Todėl šv. Pranciš- 


188 


kus ir leidosi apsupamas procesijos ir palydimas garbės 
ženklų. 

Dėl šios pačios priežasties Krikščionybė puošia pagar- 
bos ženklais visus tuos, kurie Dievui atstovauja arba Jį 
žemėje išreiškia. Dėl tos pačios priežasties kiekvienas 
krikščionis jaučiasi iškeltas aukščiau už kitus Kūrėjo pa- 
"darus ir pastatytas visų jų viršūnėje. Plaudamas apašia- 
Tams kojas, Kristus atskleidė mums ne tik reikalą nusi- 
žeminti, bet sykiu ir reikalą žmogų gerbti. Jis nusilenkė 
prieš žmogų, kad jį išvaduotų iš nuodėmingo išdidumo ir 
sykiu kad pakeltų jį iš paniekinimo purvo. Kojų dulkės 
yra mūsojo puolimo ženklas. Jos yra ženklas, kad mes 
esame nuolatos sutepami. Tačiau jų nuplovimas yra mū- 
sosios garbės ženklas. Jis yra ženklas, kad žmogui ne- 
dera būti suteptam, kad viršinė jo švara yra vidinės jo 
didybės atspindys, kad reikia žmogui būti švariam, nes 
jis yra Svenčiausiojo indas. Todėl krikščioniškoji žmogaus 
didybė ir yra šis monstrancinis jo spindėjimas — Viešpa- 
ties šviesa ir Viešpaties įgarbei. 


III. TARNYBA LIGONIAMS 


1. Kai gyvulys suserga, jis palieka bandą ir išbėga į 
laukus įpasiieškotų reikalingo vaisto arba pasitraukia kur 
nors į pašalį ir leidžia ligai eiti savu keliu. Kiekvienu ta- 
čiau atveju jis palieka vienas, tarsi žinotų, kad jo tvarto 
ar jo ganyklų bendrininkai nieko čia jam padėti negali. 
Liga gyvūnijos pasaulyje yra aiškiausias ženklas, kad 
gamtos padarai yra apspręsti vienišam buvimui. Tuo tar- 
pu susirgęs žmogus elgiasi visai priešingai. Jis ne tik 
kad tokiu atveju iš bendruomenės nebėga, bet atvirkščiai, 
jos ieško ir į ją ypatingai jungiasi. Būdamas sveikas, ne 
vienas nusigrįžta nuo kitų, išdidžiai užsidaro savo vienat- 
vėje ir kitus net niekina. Tačiau ligos ištiktas toks atsi- 
skyrėlis tuojau grįžta atgal. Jis prašo kitų pagalbos, ieš- 
ko paguodos, linksmesnio žodžio, viltingesnio žvilgsnio. 
Jis trokšta būti nuolatos tarp žmonių, nori būti lankomas, 
kalbinamas, aptarnaujamas. Vienatvės jis pradeda ne tik 
nebemėgti, bet tiesiog jos net bijoti. Pasilikęs vienas, jis 
jaučiasi pasilikęs be atramos savo būtyje. Liga žmonių 
pasaulyje yra nesugriaunamas įrodymas, kad žmogus yra 
apspręstas būti drauge. 

Stai kodėl tarnyba ligoniams yra vienas iš sudedamų- 
jų žmogiškosios egzistencijos pradų. Nubūtindama žmo- 
gų, liga pastato jį nebūties akivaizdoje ir atskleidžia jam 
negalią šią nebūtį pačiam vienam pergalėti. Tada jis ieš- 
kosi kito, kuris būtų stipresnis negu jis pats ir galėtų 
ateiti jam pagalbon. Ir pirmas jo žvilgsnis užkliūva už 
bendruomenės. Apspręstas būti drauge, žmogus tuo-įpa- 
čiu yra apspręstas dalintis su kitu ne tik buvimo laime, 
bet sykiu ir kovoti su buvimo kliūtimis. Žmogus turi pa- 
reigą padėti savo artimui būti. Tarnyba ligoniams kaip 
tik ir yra šios būtinės pareigos įvykdymas. Ji yra aukš- 
čiausia žmogiškumo išraiška ir kartu savos egzistencijos 
gražiausias išsiskleidimas. Tarnyboje ligoniams žmonės 
susitinka ne kaip vyriškosios ar moteriškosios lyties at- 
stovai, ne kaip tos ar kitos tautos nariai, ne kaip tos ar 
kitos pasaulėžiūros išpažinėjai, ne kaip tos ar kitos pro- 
Tesijos vykdytojai, bet grynai kaip žmonės, kuriems rūpi 
tiktai pati egzistencija. Visa kita čia yra išskiriama iš 
dėmesio lauko. Būii yra pagrindinis siekimas tiek paties 
ligonio, tiek jo slaugytojo. Niekur tad žmogiškojo buvi- 
mo bei likimo bendrumas nėra toks apčiuopiamas kaip 
ligoje. Tuo pačiu niekur šio bendrumo vykdymas nėra 
toks tikras bei regimas kaip tarnyboje sergantiesiems. 

Vis dėlto .nuodėmė, pažeisdama buvimą pačiose jo šak- 
nyse, pažeidė sykiu ir šią kilniausią jo pareigą. Nusidė- 
jęs Žmogus pradėjo tarnybos ligoniams vengti arba ją 
vykdyti tiktai paviršium, pasitenkindamas grynai medici- 
nine sergančiojo priežiūra. Ligonių, silpnųjų, senelių Žu- 
dymas arba jų išstūmimas iš bendruomenės, paliekant 
juos vienus mirčiai, pažymėjo istorinį daugelio tautų ke- 
lią. Šiandien mums tokie papročiai atrodo barbariški ir 
nuožmūs. Tačiau kas gi yra moderninė eu/hanasia, jeigu 
ne atgaivinimas to paties barbariško papročio civilizuotu 
pavidalu? Nusidėjėlis, nenorėdamas padėti savo artimui 
būti, yra greitas padėti įam mirti. Jis nenori prisiimti li- 
gonio naštos, todėl jį žudo. Čia nėra jokio esminio skir- 
tumo, kokia priemone jis iš buvimo jį pašalins: išmes- 
damas į dykumas ar įleisdamas nuodų jam į kraują. Čia 
svarbu yra tai, kad nusidėjėlis nesidalija su kitu buvimo 
sunkenybėmis. Jis nėra Simonas Kirėnietis, padėjęs Kris- 
tui nešti kryžių. Todėl žmogaus nužmogėjimas niekur ne- 
prasiveržia tokiu šiurpiu pavidalu kaip ligonių apleidime 
ir jų atstūmime. Nusigrįžti nuo ligonio reiškia nusigrįžti 
nuo pagrindinės žmogiškosios pareigos. į š 

Štai kodėl Kristus, atėjęs pasaulin atstatyti žmogiš- 
kosios būties, visų pirma atsikreipė į ligonius. Jis „vaikš- 
čiojo po visą Galilėją, mokydamas jų sinagogose, skelb- 
damas Karalystės Evangeliją ir gydydamas visokią ligą 
ir visokią negalią tautoje. Gandas apie Jį pasklido visoje 
Sirijoje, ir jie nešė pas Jį visus sergančiuosius, visokių 
ligų ir kentėjimų suimtus, velnių apsėstus, mėnesienos 
liga sergančius ir stabo ištiktus, o Jis juos gydė“ (Mt 4, 
23—24). „Saulei nusileidus, visi, kurie turėjo -sergančių 
visokiomis ligomis, vedė juos pas Jį. Jis gi, padėdamas 
ant kiekvieno ranką, gydė juos“ (Lk 4, 10). Tarnyba Ii- 
goniams buvo Kristui vienas iš alperkamųjų Jo darbų. 
Jėzus buvo visuotinis Išganytojas. Jis atėjo gelbėti žmogų 
ne tik iš dvasios, bet ir iš kūno negalių. 

Palikęs Bažnyčiai plėsti savo atpirkimą istorijoje, Kris- 
tus paliko jai ir tarnybą ligonianis kaip vieną iš pagrin- 
dinių krikščioniškosios egzistencijos. uždavinių. SŠiųsda- 
mas apaštalus ir mokinius skelbti Evangelijos Palestinoje, 
o vėliau ir visame pasaulyje, Kristus nurodė į pagalba 
sergantiesiems kaip į pareigą, kurią Jo siųstieji turi at- 
likti: „„Gydykite ligonius, <...> apkuopkite raupsuotuo- 
sius“ (M! /0, 8). „Į kurį tik miestą jeisite, <...> gydy- 
kite jame esančius ligonius“ (Lk 10, 8—9). Šalia Evan- 
gelijos skelbimo ir sakramentų teikimo tarnyba ligoniams 
turėjo būti naujo žmonių santykio apraiška. Dar daugiau, 
ji turėjo būti ženklas, kad krikščionis turi galios įveikti 
vieną iš regimiausių nuodėmės žaizdų: „Kurie tikės, 
<...> dės rankas ant ligonių, ir. šie pasveiks“ (M! /6, 
17—18). Kovoti su liga Bažnyčiai buvo pavesta anigam- 
žinių būdu. Jai buvo duota šios rūšies malonė — charizma. 
Ligonių gydymas Bažnyčioje turėjo būli gydomųjų Kris- 
taus stebuklų išsiskleidimas istorijoje. | 

Ir iš tikro pradinė Krikščionybė yra pilna šios. rūšies 
išganomųjų darbų. Kai tik apaštalai, gavę Šv. Dvasią, 
paliko ankštą pastogės kambarėlį Jeruzalėje, jie tuojau 
atsikreipė ne tik į žmonių širdis, aptemdytas netiesos, bet 
ir į jų kūnus, varginamus ligų bei negalių. „Kartą Petras 
ir Jonas ėjo apie devintą maldos valandą į šventyklą. Tuo 
pat laiku atneša vieną žmogų, raišą nuo pat savo gimimo. 
Jį kasdien sodindavo prie šventyklos durų, kurios vadinosi 
Gražiosios, kad jis prašytų išmaldos iš įeinančiųjų į šven- 
tyklą. Pamatęs Petrą ir Joną, įeinančius į šventyklą, jis 
paprašė iš jųdviejų išmaldos. Pasižiūrėję į jį Petras su 
Jonu atsiliepė: „Pažvelk į mudu!“ Jis žiūrėjo į juodu, ti- 

kėdamas ką nors gauti iš jų. Petras tarė: Sidabro ir aukso 
neturiu; ko gi turiu, tai tau duodu: Jėzaus Kristaus Naza- 
riečio vardu kelkis ir vaikščiok! Ir, paėmęs jo dešinę ran- 
ką, jis pakėlė jį. Tuojau jo kojos ir riešai sustiprėjo. Jis 
pašoko, atsistojo ir vaikščiojo“ (Apd 3, 1—7). Šis įvykis 
aiškiai parodo, kad apaštalai žinojo turį galios ligoniams 
gydyti ir kad jie sąmoningai šią galią naudojo. O ši jų 
galia buvo tokia didelė, jog žmonės „ligonius išnešdavo 
į gatves ir guldydavo juos ant patalų, kad praeinant Pet- 
rui bent jo šešėlis apdengtų ikurį nors iš jų ir jie būtų iš- 
gelbėti nuo savo ligų“ (Apd 5, 15). Rinkdamiesi Jeruza- 
lėn, žmonės „gabeno su savimi sergančiuosius ir nešvarių 
dvasių varginamus, kurie visi buvo pagydomi“ (5, 16). 
Kristaus elgesys su“ sergančiaisiais atsinaujino Jo apaš- 
taluose ir apskritai visoje Bažnyčioje. Išganomasis Jo 
darbas žmogaus kūnui buvo tęsiamas toliau. „Buvo pagy- 
dyta daug stabo ištiktų ir raišų“ (Apd 8, 7): buvo pagy- 
dytas Enėjas (9, 33), prikelta iš mirusiųjų Tabita (9, 40), 
pagydytas žmogus Listre (/4, 9), pagydytas Melitės 
salos vyresniojo Publijaus tėvas ir „kiti salos gyventojai, 
kurie sirgo“ (28, 8—9). Ir šiandien ši galia Bažnyčioje 
nėra išnykusi. Ji reiškiasi šventųjų stebuklais, kurie be- 
veik visi — su retomis išimtimis — yra gydomieji stebuk- 
lai. O jeigu vyskupai kaip apaštalų įpėdiniai šios galios 
nebenaudoja, tai ne todėl, kad jos neturėtų, bet kad jie 
nedrįsta jos naudoti, nes istorija dilina ne Kristaus ma- 
lcnes savo Bažnyčiai, bet žmonių tikėjimą jomis, padary- 
dama tuo būdu jas neveiksmingas. 

Šalia šios vaduojamosios tarnybos ligoniams Bažny- 
čioje nuo pat pradžių yra gyva ir gelbstimoji arba pade- 
damoji tarnyba, vykdoma tų, kurie gydomosios galios nė- 
ra gavę. Jie slaugo sergančiuosius, juos apkuopia, juos 
paguodžia, su jais pasikalba ir tuo būdu pasiima jų bu- 
vimo naštos dalį, palengvindami sunkų jų likimą. Šalia 
antgamtinės rūšies gydytojų, kuriais yra specialiomis ma- 
lonėmis pažymėti žmonės, Bažnyčioje visais amžiais yra 
gyvi gailestingieji broliai ir gailestingosios seserys. Juk 
kiekvienam krikščioniui turėtų giliai į širdį įsmigti paties 
Kristaus palaiminimas tiems, kurie ligoniams tarnauja, ir 
pasmerkimas tiems, kurie ligonius pamiršta: „Ateikite, 
mano Tėvo palaimintieji, ir paveldėkite jums nuo pasaulio 
įkūrimo prirengtą karalystę, nes aš buvau <...> ligo- 
nis, ir jūs mane aplankėte“ (Mt 25, 34—36). Ir atvirkš- 
čiai: „Eikite šalin nuo manęs, prakeiktieji, į amžiną ugnį, 

kuri sukurta velniui ir jo angelams, nes aš buvau <...> 
ligonis <...> ir jūs neaplankėte manęs“ (25, 41—43). Šis 
tad palaiminimas ir šis pasmerkimas kaip tik ir paragina 
tikinčiuosius matyti Kristų kiekviename ligos ar negalios 
prislėgtame žmoguje ir jam pagelbėti, nes tai yra pagalba 
pačiam Išganytojui, kuris pasiėmė ant savęs mūsų Ibuvi- 
mo sunkenybes, pagalba išganomajam Jo darbui, įsijun- 
giant į Jo Atpirkimą ir tuo būdu dalinantis su Juo šio at- 
pirkimo vaisiais. Ligonių lankymas pašvenčia žmogų to- 
dėl, kad šiuo aktu žmogus vykdo tai, ką vykdė ir Kristus, 
kad žmogus čia virsta dalyviu pasaulio išganyme. Štai 
kodėl Bažnyčia visais amžiais buvo „ligonių sveikata“, 
kaip ji pati vadina Mariją — savo simbolį — lauretaniš- 
koje litanijoje. Ji buvo sveikata įvairių įvairiausiais pavi- 
dalais: malda ir stebuklais, tarnyba ir rūpesčiu, gydymu 
ir slaugymu. Bažnyčios globoje vyko ne tik gydomieji 
stebuklai, bet dygo ligoninės, kūrėsi slaugančiųjų vienuo- 
lijos, rinkosi aukos kenčiantiėsiems. Visur, kur tik buvo 
skelbiama Karalystės Evangelija, ėjo kartu ir vispusiška 
tarnyba ligoniams. 

Ši tačiau tarnyba nebuvo tiktai grynam medicinos ar 
higienos reikalui. Bažnyčios rūpestis ligoniais visų pirma 
yra religinis, o tik antroje vietoje medicininis. Be abejo, 
Bažnyčia trokšta, kad sergantis žmogus pasveiktų. Ta- 
čiau ji žino, kad be Viešpaties žinios bei valios negalima 
žmogaus ūgio padidinti nė vienu masteliu. Kitaip sakant, 
ligos sunaikinta būtis gali būti atgauta tiktai Dievui su- 
tinkant, tiktai Jam duodant reikalingos malonės. Nuosek- 
liai tad Bažnyčia visados daugiau pasitiki Paskutinio Pa- 
tepimo sakramentu negu medicininėmis priemonėmis, nes 
apie šį sakramentą Apreiškimas sako: „Tikėjimo malda 
išgelbės ligonį, ir Viešpats pakels jį“ (Jok 5, 15). Žinoma, 
žmogiškasis veikimas yra reikalingas ir šioje srityje. Me- 
dicinos darbai negali būti atmesti, kaip nėra atmestini 
meno darbai kultui, filosofijos darbai tikėjimui, socialiniai 
darbai religinei bendruomenei, nors kultas, tikėjimas ir 
religinė bendruomenė savo esme taip pat ateina iš Dievo 
kaip ir sveikata. Vis dėlto medicininis veikimas čia yra 
tiktai tasai šv. Pauliaus minimas sodinimas ir laistymas, 
vadinasi, tik sąlygų paruošimas. Augimą tuo tarpu duoda 
Dievas (plg. 1 Kor 3, 5—7). Stai kodėl medicina išaugo 
ir išsivystė ne Bažnyčios globoje, kaip, sakysime, menas 
ar filosofija ir net mokslai, bet šalia Bažnyčios, šalia ti- 
kėjimo Paskutiniojo Patepimo gydomąja galia. O vis 

dėlto jokie naujieji medicinos laimėjimai .nesukūrė tokios 
tobulos ir giliaprasmės tarnybos ligoniams kaip Bažny- 
čia, Medicina paprastai yra tik gydymas, bėt ne tarnavi- 
mas tikrąja šio žodžio prasme. Todėl sergančio žmogaus 
dažniausiai ji nepatenkina, nes šalia gydymo ligonis dar 
trokšta aplankomas, paguodžiamas, trokšta šiltesnio žo- 
džio ir buvimo drauge, kurio reikalas ligoje yra ypatingai 
jaučiamas. Religinės institucijos savo tarnyba kaip tik 
patenkina šį esminį ligonio troškimą ir tuo. būdu įvykdo 
žmogaus apsprendimaą būti drauge, įvykdo jį kaip tik sun- 
kiausią žemiškojo kelio valandą. pa 

2. Todėl yra visai nenuostabu, kad ne .vieno šventojo 
kelias yra prasidėjęs kaip tik tarnyba ligoniams. Ne vie- 
nas šventasis jautė, kad savo įstrigimo į pasaulį jis ne- 
pergalės tol, kol privers save pasilenkti prie sergančio 
žmogaus ir pasidalinti su juo sunkiu jo likimu. Įsijungimas 
į ligonio buvimą yra pats sėkmingiausias būdas pralaužti 
savo savimeilę ir pasijausti tikru visuotinio Kristaus Kū- 
no nariu. Tai yra kelias, kuris iš žmogiškojo Aš vienatvės 
veda į bendruomeninį gyvenimą, o per-.ji ir į gyvenimą 
su Dievu, nes ką žmogus padaro „vienam iš mažiausiųjų 
brolių“ (Mt 25, 40), Kristui padaro. O ligonis tarp jų yra 
pats mažiausiasis. Todėl jam atsidėti reiškia kuo labiau- 
siai atsidėti Kristui. - : 


našas Izaijas, vaizduodamas ateisiantį Mesiją, sako“ apie 
ji, kad Jis: būsiąs „„niekinamas, žmonių vengiamas, tikras 
skausmo vyras, kančiai patikėtas, kaip vienas iš tų, prieš 
kuriuos užsidengiame veidus“ (53, 3). Nesunku įspėti, kad 
šis pranašo vaizdas yra pasiskolintas iš raupsais sergan- 
čio ligonio. Žmonių santykį su raupsuotaisiais Izaijas pri- 

taikė jų santykiui su Dievažmogiu. Todėl viduramžiai 
kiekvieną raupsuotąjį laikė Išganytojo prasmeniu ir -šios 
rūšies ligoniams stengėsi gal net labiau padėti negu ki- 
tiems, nes juose jie kaip tik regėjo aną patį mažiausiąjį 
brolį, kuriame Kristus ypatingu būdu gyvena. Vis dėlto 
tarnyba raupsuotiesiems reikalavo nemažos psichologinės 
aukos. Atsimenant ano laiko negalią tvarkyti atviras žaiz- 
das, yra visiškai suprantama, kad bjaurėjimasis turėjo 
būti nuolatinis žmogaus palydovas šioje tarnyboje. 
Raupsuotųjų ligoninė buvo ir šalia Asyžiaus. Pasivaikš- 
čiodamas miesto apylinkėmis, šv. Pranciškus, be abejo, bu- 
vo ne kartą ją matęs ir pro jos šalį ėjęs. Kiekvieną tačiau 
kartą, kai tik papūsdavo nuo jos vėjas ir atnešdavo raup- 
suotiesiems būdingą dvokimą, Pietro di Bernardone's si- 
nus sprukdavo šalin, pirštais užsispaudęs nosį. Jis mielai 
duodavo raupsuotiesiems išmaldos. Bet ją nunešti turė- 
davo kas nors kitas. Taip buvo ir tą dieną, kai jis, jodamas 
raitas, staiga išvydo prieš save raupsuotąjį. Pirma jo min- 
tis buvo pasukti arklį atgal ir pabėgti. Tačiau prieš jo 
dvasios akis išniro anksčiau vienos maldos metu girdėti 
žodžiai:, „Tai, kuo tu bjauriesi, virs tau džiaugsmu ir ma- 
lonumu“. O kuo gi jis labiau bjaurėjosi, įeigu ne raup- 
suotaisiais? Ir štai ryžtingų savo valios mostu jis per- 
laužė save: nušoko nuo arklio, priėjo prie ligonio, įspraudė 
išmaldą į ligos suėstą jo ranką, pasilenkė ir pabučiavo 
žaizdotus jo pirštus. Be abejo, vidinis. sukrėtimas buvo 
nepaprastas. Šventasis nežinojo, kaip jis užsėdo ant arklio 
ir. kokiu keliu jojo tolyn. Tačiau viena jis juto, kad jo šir- 
dis buvo. iš tikro pilna nuostabaus nežemiško džiaugsmo. 
Savojo Aš kiautą įis buvo pralaužęs, sunkiausios ligos 
ištiktą Žmogų jis buvo įėmęs į savo būtį, jo buvimą bei 
likimą ant savęs išmėginęs ir tuo būdu pašalinęs pačią 
svarbiausią kliūtį kelyje į didįjį Karalių, kuris vis garsiau 
savęspi šaukė jo sielą. : 
- „Kitą dieną šv. Pranciškus jau drąsiai pasibeldė į San 
Salvatore delle Pareti — taip. vadinosi raupsuotųjų ligo- 
ninė prie Asyžiaus — vartus. Įleistas į kiemą ir apsuptas 
dvokiančių, apipuvusių, žaizdomis -aptekusių būtybių, jis 
išsitraukė kietai prikimštą piniginę ir pradėjo dalinti iš- 
maldą. Kaulėtos, pamėlynavusios ir sudžiūvusios rankos 
iš visų pusių išsitiesė į labdarį, o šis kiekvienai spaudė po 
pinigą ir kiekvieną bučiavo kaip ir vakar. Nuo to laiko 
šv. Pranciškus jautė ypatingą pomėgį tarnauti raupsuo- 
tiesiems. Išsivilkęs iš šilko drabužių ir iškeliavęs į Gubį, 


195 


jis gyveno kaip tik raupsuotųjų ligoninėje, raišiodamas 
jų žaizdas, mazgodamas jiems kojas, plaudamas jų raiš- 
čius ir visaip kitaip jiems patarnaudamas. 

Šią tarnybą jis padarė vienu iš savos bendruomenės 
uždavinių. Jau iš pat pradžios šventasis norėjo, kad jo 
broliai gyventų raupsuotųjų ligoninėse ir jiems tarnautų. 
Be abejo, pranciškonų ordinas nebuvo specialiai šiam rei- 
kalui įsteigtas, kaip lazaristų ar krucigerių. Jo paskirtis 
buvo kitokia. Vis dėlto tarnyba ligoniams neturėjo būti 
pamiršta. Dar daugiau, ji turėjo būti kelias į naują ordi- 
ną. Štai kodėl šv. Pranciškus įš naujokų reikalavo, kad 
jie kurį laiką pabūtų su raupsuotaisiais ir tuo būdu pasi- 
ruoštų tikram bendruomeniniam atsiskleidimui. Tarnyba 
ligoniams turėjo būti ugnis, kuri išmėgina žmogaus dva- 
sią, išvalydama ją nuo savimeilės rūdžių. Ji turėjo būti 
ženklas, kad šv. Pranciškaus broliai plečia pasaulyje di- 
džiojo Karaliaus žygį, už kurį šventasis buvo apsispren- 
dęs ir kuriam istorijoje vykdyti jis ryžosi skirti savos 
bendruomenės gyvenimą. į 

3. Liga mums atrodo toks įpaprastas ir toks. kasdieni- 
nis. dalykas, kad jos nuostabumo beveik visiškai nejaučia- 
me. Visokius susirgimus ir visokias negalias pergyvename 
kaip būtinybę, kaip neišvengiamą viso gyvybinio pasau- 
lio likimą, į ikurį ir mes patys esame neišsivaduojamai 
įjungti. Paviršium žiūrint, liga juk yra ne kas kita, kaip 
kovos už būvį išraiška, išeinanti aikštėn mumyse pačiuose, 
būtent“ mūsų kūne. Mūsų organizmui svetimi pradai bei 
svetimos jėgos įsigali, pradeda jame veistis, naudoja mū- 
sų gyvybę kaip medžiagą bei lauką savai gyvybei bei 
savam veikimui, suardo tuo būdu mūsų kūno sutartinę, 
ir mes susergame. Mūsų gyvybė ginasi nuo šių įsibro- 
vėlių, tačiau jie ginasi taip pat, nes taip pat nori išsilai- 
kyti. Bendrasis kovos. už būvį dėsnis paliečia mus gal 
pačiu atkakliausiu savo pavidalu. Liga yra rungtynių me- 
tas už mūsų išsilaikymą žemėje. Gamtamoksliškai į šias 
rungtynes žiūrint, nematyti jose nieko nepaprasto. Kaip 
ir visoje gamtoje, taip yra ir mumyse pačiuose, nes ir mes 
juk esame gamtos dalelė. Šiuo atžvilgiu liga atrodo esanti 
pats suprantamiausias ir lengviausiai išsprendžiaimas klau- 
simas. i : 

Visai kitaip tačiau yra žiūrint į ją religijos šviesoje. 
Kovos už būvį Viešpais nesukūrė, nes Jis nesukūrė mir- 


"ties. Dievo pasaulyje kiekvienam turėjo būti vietos. Čia 


negalėjo būti stipresniųjų, kurie naikintų silpnesniuosius, 

ir silpnųjų, kurie tarnautų medžiaga stipriesiems. Kūriniai, 
išėję iš Kūrėjo rankų, buvo geri, vadinasi, neturėjo polin- 
kio nei kitiems kovos skelbti, nei jos iš kitų laukti bei į ją 
atsakyti: Padaras, kuris ateina į pasaulį jau apginkluotas 
pulti; nėra ir negali būti tiesioginė Viešpaties Valios ap- 
raiška. Nenorėdamas niekieno mirties — o tai yra paties 
Apreiškimo tiesa,— Dievas pats negali leisti tokio kūrinio, 
kuriam mirties dėsnis būtų jo išsilaikymo sąlyga. Toksai 
sutvėrimas prieštarautų Dievo gerumui. Jis apreikštų ne 
Dievą, kuris yra Meilė, bet. Dievą, kuris yra- tiktai Pro- 
tas, sugebąs įsteigti būtyje nuostabią, tačiau piktą ir siau- 
bingą sutartinę. Toksai Dievas valdytų pasaulį, kaip jam 
prikaišioja Ad. Mickevičiaus „Vėlinių“ Konradas, „tiktai 
išmintim, bet ne širdim“. Krikščioniškasis Dievo kaip Mei- 
lės supratimas (plg. 7 Jn 4, 8) neleidžia laikyti Viešpaties 
autoriumi kovos už Ibūvį, nes tai reikštų laikyti Jį ir mir- 
ties autoriumi. 

Jeigu vis dėlto ši kova reiškiasi visoje gyvojoje gam- 
toje; dar daugiau, jeigu ji paliečia ir žmogaus kūną, per- 
keldama įį į anų visuotinių rungtynių lauką, tai yra ženk- 
las, kad gamta yra pagadinta savo gelmėse ir kad žmogus 
yra įsijungęs į šį visuotinį pagadinimą. Tai yra, kaip 
anksčiau sakyta, darbas žemėn nutremto šėtono, kuris čia 
plečia savo rūstybę ir savo veikimu išjuokia Viešpaties 
darbus. Kovos už būvį dėsnis yra velnio atsakymas į vi- 
suotinę kūrinių sandorą, kurią Dievas -pradžioje buvo su- 
kūręs ir Rurioje visi sutvėrimai turėjo būti broliai ir se- 
serys. Be abejo, gamtamoksliniam pasaulio aiškinimui ši- 
toks svarstymas nieko nepasako. Užtat gamtamokslis ir 
pasitenkina kovą už būvį pasaulyje suradęs, įą aprašęs 
ir palikęs toliau vykti, neatskleisdamas demoniškų jos gel- 
mių. Tuo tarpu religinis mąstymas .kaip tik sustoja ties 
šitomis gelmėmis, nes jose atsiveria pati didžioji mūsų 
būties tragika, kilusi iš laisvo kūrinio nuodėmės. Kovos 
už būvį akivaizdoje. religinis mąstymas pastebi, kokį gilų 
perversmą nuodėmė yra padariusi būtyje ir kodėl Kris- 
taus atpirkimas turėjo būti anasai šv. Pauliaus minimas 
„Natijas kūrimas — creatio nova“, naujas pasaulio pagrin- 
dimas Dievu, -esminis mirties pergalėjimas, pergalint tuo 
būdu ir kovos už būvį principą. Nuodėmė, kaip jau ne sykį 
ir ne vienoje vietoje. esame. pabrėžę, yra ne formalus 
Viešpaties: valios peržengimas, bet: būties pastūmėjimas 
nebūties linkui — ,„inclinatio ad nihilum“ (švV.:Augustinas). 
Todėl jos -pasėkos' yra ne juridinės, bet ontologinės. Nuo- 

dėmė sukrečia būtį pačioje jos esmėje ir padaro ją ma- 
žiau esančią. Nuosekliai tad ir atpirkimas nuo nuodėmės 
yra ne atsiprašymas. už „nemandagų elgesį“, bet -suardy- 
tos būties atstatymas, Tai yra kūrybinis ir tuo pačiu .onto- 
loginis aktas. Kristus pasirodė pasaulyje ne kaip žmogaus 
pasiuntinys Dievui atsiprašyti, bet kaip Dievo Siųstasis 
žmogui atkurti. Kadangi „per Jį sukurta visa danguje ir 
žemėje“ (Ko! /, 16), todėl per Jį turėjo būti visa ir aikur- 
ta. Būdamas „pirmgymis pirm viso sutvėrimo“ (Kol I, 
15), Jis tuo pačiu buvo. pašauktas iš naujo visa sujungti 
su Dievu, „ar kas yra žemėje, ar danguje“ (/; 20), kad 
pirmavaizdinę savo. galią išplėstų visuose padaruose ir 
juos visus iš naujo įbūtintų. A/pirkimas yra būties įšakni- 
'jimas Kristuje kaip kūrinijos pirmavaizdyje. Štai kodėl 
Išganytojas žemiškajame savo gyvenime kaip tik ėjo visų 
pirma ten, kur būtis buvo labiausiai nubūtinta, kur ji bu- 
vo labiausiai išrauta iš dieviškojo savo pagrindo: Jis ėjo 
pas vargšus, pas muitininkus, pas apsėstuosius, pas klys- 
tančiuosius, pas ligonius, nes jie visi vienaip ar "kitaip 
buvo paliesti visuotinio būties sugadinimo. Visi jie buvo 
nuodėmės apraiškos, reikalingos naujo pagrindimo. Ir šį 
pagrindimą Kristus įvykdė. Jis buvo kertinis akmuo — 
lapis angularis, kaip Jį vadina „Apreiškimas, — ant kurio 
išaugo atstatytasis kosmas — Bažnyčia. £ 
Jeigu tad liga, kaip sakėme, yra kovos už būvį apraiš- 
ka mumyse, tai. nuosekliai ji yra „prasiveržimas mūsų or- 
ganizme ano visuotinio gamtos: sugadinimo. Ji yra nuo: 
dėmės votis, išverčianti savo pūlius regimu būdu mūsų 
kūne. Ir kaip tik čia glūdi jos nuostabumas. Nėra: jokios 
abejonės, kad rojinis žmogus, pats būdamas nuo ligų lais- 
vas, turėjo, plisdamas žemėje, ir ją vaduoti iš ligų siau- 
tėjimo, iš šitos skaudžios voties. Jis turėjo apkuopti gy- 
vąjį pasaulį nuo demoniško jo sutepimo. Jis turėjo -būti 
didysis .pasaulio. gydytojas — ne medicina,. kaip yra da- 
bar, bet savo žodžiu, pilnu dieviškosios malonės. Rojinės 
sandoros dėsniu žmogus turėjo nugalėti kovos už būvį 
dėsnį. Pirmykščio žmogaus pripildytoje ir apvaldytoje že- 
mėje turėjo įvykti „anoji visuotinė sutartinė, kurios- lau- 
kiame dabar kosmo pabaigoje ir apie kurią pranašas Izai- 
jas sako, kad tuomet „vilkas gyvens šalia ėriuko, ir 1e0- 
ipardas įsitaisys sau guolį šalia ožiuko; veršiukas, liūtas 
ir avis bus drauge, ir vaikas juos ganys; karvė ir meška 
kartu ės žolę:. jų vaikai gulės sykiu; liūtas ės šiaudus kaip 
galvijas. Prie gyvačių olos žais kūdikis ir į skorpijonų 

plyšius kaišios savo rankutes“ (1/, 6—8). Kova už būvį 
'bus pasibaigusi, ir Viešpaties norėta pirmavaizdinė sutar- 
tinė bus atstatyta, nes Jo „pažinimo bus pilna žemė, kaip 
jūros yra pilnos vandens“ (Iz II; 9). Ši tad idealinė san- 
dora turėjo būti rojinio: žmogaus padaras, nes ja nešinas 
žmogus turėjo daugintis žemėje, ją apvaldyti ir sau pa- 
vergti. O pavergti žemę dieviškosios malonės pilnam žmo- 
gui reiškė atvaduoti ją iš šėtono rūstybės, iš to, kuriam 
ji buvo pavergta „ne savo -valia“- (Rom 8, 19). Rojinio 
Žmogaus karalystėje kovos už būvį dėsnis turėjo būti iš- 
rautas su šaknimis, išraunant tuo pačiu bet kokią ligą bei 
negalią, bet kokį skurdą ir kentėjimą. Šiuo atžvilgiu žmo- 
gus turėjo būti pasaulio gelbėtojas pačia tikriausia šio 
žodžio prasme. Ža = T į 

Kokia tad demoniška išįuoka yra virtęs šis pirmykš- 
tis jo pašaukimas! Šiandien jis pats savame kūne nešioja 
kovos už būvį dėsnį ir turi pats šią kovą pakelti, ne sykį 
joje visiškai pralaimėdamas, o beveik visados nukentėda- 
mas. Užuot. šį demonišką dėsnį pergalėjęs gamtoje, jis 
turi dabar pats jam paklusti savo (prigimtimi. Užuot su- 
taikęs visus padarus tarp savęs, jis yra virtęs jų grumty- 
nių lauku, skirdamas joms savo kūną. Liga yra pats di- 
džiausias pasityčiojimas iš pirmykščio žmogaus paskyri- 
mo, nes ji yra pats regimiausias nuodėmės ženklas, o 
nuodėmė yra pasityčiojimas savo esmėje. Žalčio pažadas 
padaryti žmogų ;,dievu“ pasibaigė tuo, kad šis „dievas“ 
pasislėpė krūmuose, nedrisdamas pasirodyti tikrojo Vieš- 
paties akivaizdoje. Dievo paskyrimas apvaldyti žemę ir 
ją sau palenkti pasibaigė nuodėmės dėlei tuo, kad šis 
„valdovas“ turėjo nusilenkti žemės elementams, prisiim- 
damas juos į savo organizmą ir iškęsdamas jų kovą ir savo 
paties pralaimėjimą mirtyje. : 

Ne veltui tad Izraelis ilgą laiką laikė ligą kaltės pa- 
sėka. Jobo nelaimės jo draugų kaip tik buvo aiškinamos 
jo nuodėmėmis. Be abejo, liga gali neturėti ir dažnai ne- 
turi ryšio su asmenine žmogaus kalte. Šia prasme Izrae- 
lio tradicija nebuvo teisinga. Todėl Jobas labai griežtai 
paneigė savo ligos ryšį su savomis kaltėmis ir nesutiko 
su savo draugų aiškinimu bei paguoda. Tačiau liga visa- 
dos ir iš esmės turi ryšio su pirmaprade žmogaus nuodė- 
me. Ji yra nuodėmė kūne. Musidėjusi prigimtis negali būti 
sveika, nes ji negali pergalėti savyje kovos už būvį dėsnio. 
Liga nuodėmingai žmogaus būsenai nėra atsitiktinė, bet 
esminė. Kiekvienas žmogus yra ligonis, nes kiekvienas 

yra nusidėjėlis, jeigu ne asmeninės, tai gimtosios nuo- 
dėmės prasme. Šiuo atžvilgiu galima ligą laikyti paprasta 
tir normalia žmogiškojo gyvenimo apraiška, bet tiktai tiek, 
kiek pati nuodėmė.yra „paprastas“ ir „normalus“ dalykas. 
Bet jeigu nuodėmė žmogui nedera, tai nedera nė jos ap- 
raiška — liga. Jeigu iš nuodėmės žmogus turi būti išlais- 
vintas, tai tuo. pačiu jis turi būti išlaisvintas ir iš jos 
apraiškos kūne arba iš ligos. Liga stovi toje pačioje žmo- 
gaus paniekų bei išjuokų plotmėje kaip ir skurdas, ver- 
gija, apsėdimas. Todėl ji taip pat šaukiasi Kristaus at- 
pirkimo kaip ir visos kitos nuodėmingos mūsų egzisten- 
cijos sritys. - 

Stai kodėl žemėje pasirodęs Išganytojas visų pirma 

pasilenkė prie ligonių, vadinasi, prie tų, kurie -regimai 
buvo nuodėmės ištikti. Tačiau Jis pasilenkė prie įų ne 
kaip gydytojas, bet kaip. Atpirkėjas. Jo gydymas buvo ne 
medicininis, bet religinis: Kristus žmones nuo ligų ne 
gydė, bel Jis juos nuo ligų alpirko“ Štai ko gamtamoks- 
linis mąstymas negali suprasti, todėl veltui ieško anų 
būdų, kaip Kristus ligonius „gydė“. Gal Jo seilės turėjo 
mums nežinomos galios atverti nėregio akims? Gal Jo 
rankos perteikė magnetinę srovę paralitiko sąnariams? 
Gal Jo drabužis buvo primirkęs kažkokių mūsų dar nesu- 
rastų vaistų, pajėgiančių sustabdyti moteriškės kraujo 
plūdimą? Visi šie aiškinimai šauna pro šalį, nes visi jie 
išleidžia iš akių ligos kilmę iš nuodėmės. Tasai, kuris turi 
(galios tarti „tavo nuodėmės tau atleistos“ (Mt 9, 5), turi 
taip pat galios pasakyti „kelkis ir vaikščiok“ (ien pat). 
Abu aktai yra lygiai dieviški, antgamtiniai, religiniai, bet 
ne juridiniai ar medicininiai. Abu jie yra atperkamieji 
aktai. Ligonių gydymas Kristaus veikloje buvo žmogaus 
kūno atpirkimas. Todėl šį gydymą suprasti gali tik teolo- 
gija, bet ne medicina, tik: religinis mąstymas, bet ne 
gamtamokslinis. 

4. Šitoje vietoje atsiskleidžia mums ir giliausia tar- 
nybos ligoniams -esmė bei prasmė, Jeigu šv. Pranciškus 
bučiavo raupsuotųjų žaizdas, plovė jiems kojas, mazgojo 
pūliuotus- jų raiščius, tai jis čia dirbo pirmoje eilėje ne 
medicinos ar higienos, bet a/pirkimo darbą. Jis prisiėmė 
ant savęs ligonių naštą ir ją nešė, kaip kad Išganytojas 
nešė visų mūsų naštas. Asyžiaus šventajam toli „gražu 
nekilo mintis būti medicinos tarnu, medicinine ligonių 
slauge. Jis buvo tarnas didžiojo Karaliaus, dalyvis Jo bū- 
tyje ir Jo išganomajame veikime. Todėl jis norėjo ligo- 

niams daryti tai, ką ir Kristus darė: „Kas tiki mane, 
d+rbus, kuriuos aš darau; ir jis. darys, ir didesnių už juos 
darys“ (Jn /4, 12). Bet kaip: Kristaus pasilenkimas prie 
sergančiųjų buvo ne gydytojo, o Atpirkėjo pasilenkimas, 
taip jis buvo toks lygiai ir šv. Pranciškaus. Tarnauti li- 
goniams jam reiškė dalyvauti išganomajame Kristaus 
darbe. a : , 

Todėl ne tepalai ar milteliai; ne raiščiai ar skalbiniai 
jam buvo šio dalyvavimo žymės, bet šavo dvasios atvėri- 
mas sergančiajam, įpasilenkimas prie jo kaip prie nuodė- 
mės aukos, dažnai nekaltos ir todėl mūsų užuojautos bei 
pagalbos dar vertesnės. Medicininė ir higieninė pagalba 
yra tik šio vidinio išganomojo darbo viršinė apraiška. 
Kartais ji gali būti nesėkminga, kartais jos gali iš viso 
nebūti. Tačiau žmogaus atsiskleidimas žmogui, sveikojo 
pasilenkimas prie sergančiojo turi būti visados, nes tik jis 
sujungia juodu buvimo bei. likimo bendruomenėn, pada- 
lina tarp jų skaudų žmogaus gyvenimą ir padeda nelai- 
mingajam jį pakelti — ne tiek kūnu, kiek dvasia, nes kiek- 
viena liga paliečia ne tik mūsų gyvybę, bet ir mūsų dvasią. 
O šiame likimo pasidalijime žmogus labiausiai ir pasi- 
daro kito brolis, Stai kodėl Kristus Jį klausiančiam įsta- 
tymo -žinovui, kas yra artimas, papasakojo ne kurį kitą 
palyginimą, bet kaip tik tokį, kuris vaizduoja žmogaus 
santykius su ligoniu. Gailestingasis samarietis, raišiojąs 
sužeistąjį ir gabenąs jį į užeigą (plg. LA 10, 33—35), 
Ikaip tik ir yra tikrasis artimas, nes jis „parodė gailestin- 
gumo“ (10, 37): Artimo meilė yra esmėje gailestingumo 
veiksmas tiems, kurie yra nuodėmės ištikti. Tuo tarpu li- 
įgoniai jos prakeiksmą kaip tik labiausiai jaučia, todėl 
gailestingumo yra pirmoje eilėje reikalingi. Ligoniai yra 
pirmaeiliai artimo meilės objektai. Tarnauti ligoniui reiš- 
ikia mylėti artimą, o tuo pačiu ir Dievą. Todėl ši tarnyba 
yra religinė /savo esme' ir išganinga savo apraiškomis, 
nes ji lengvina ne tik sergančiojo likimą, bet laimi Vieš- 
paties malonės ir sveikajam. . K 

Štai kodėl šv. Pranciškaus bučiavimas žaizdotų ran- 
kų raupsuotiesiems turi ne tik asketinę, bet ir metaiizi- 
nę prasmę. Juo šventasis ne tik nugalėjo kūninį savo 
bjaurėjimąsi, bet ir. atstatė žmogiškąją bendruomenę. Nuo- 
dėmė nutraukia santykius ne tik su Dievu bei pasauliu, 
bet ir su žmogumi. Šventraštis prasmingai pasakoja, kaip 
Kainas, užmušęs savo brolį Abelį, pasitraukė iš pirmosios 
žmonių bendruomenės ir „apsigyveno kaip pabėgėlis į ry- 

tus nuo rojaus“ (Pr 4, 16): -Kiekviena nuodėmė išmeta 
žmogų iš buvimo drauge. Ir šis pabėgimas kartojasi vi- 
same žemiškajame žmogaus. gyvenime, Jis. kartojasi ypa- 
tingai sveikųjų. santykiuose su sergančiaisiais. Ligoniai 
patys, be abejo, iš bendruomenės nebėga.- Atvirkščiai, jie, 
kaip sakėme, jos net ieško. Užtat bėga sveikieji, Tiksliau 
sakant, jie ligonius iš savos bendruomenės išmeta. Jie su- 
kuria jiems ligonines, prieglaudas, -atskyros namus, kad 
tik jie tarp sveikųjų nesimaišytų.. Raupšuotuosius ištinka 
šis liūdnas likimas pirmoje eilėje, nes jie labiausiai da- 
rosi bendruomenei svetimi — ne savo pavojingumu, bet 
savo išvaizda. Ir juo žmonių bendruomenė yra nuodėmin- 
gesnė, juo ligonių išskyrimas iš jos yra griežlesnis. Be- 
dieviškojoje bendruomenėje jis eina net ligi visiško ser- 
gančiųjų sunaikinimo, kurį -dar E neseniai iekejome 
patys savo akimis. . 2 
Bučiuodamas tad taupsuotojo žaizdas, šv: Praneiškis 
parodė, kad ligonis ir toliau pasilieka žmogiškosios bend- 
ruomenės narys; dar daugiau, kad jis yra vertas ypatin- 
gos kitų narių meilės, nes jis yra ypatingai nuodėmės įš- 
tiktas. Sv. Pranciškaus pabučiavimas buvo Judo pabučia- 
vimo priešginybė, Bučiuodamas Kristų Alyvų kalne, Ju- 
das Jį išdavė, vadinasi, Jį iš žmogiškosios bendruome- 
nės išskyrė: jis pardavė Išganytoją kaip daiktą ar gyvulį. 
Bučiuodamas raupsuotąjį, šv. Pranciškus jį į žmogiškąją 
bendruomenę priėmė. Nesvarbu, kad kūniškai šis raup- 
suotasis ir toliau.pasiliko tarp keturių San Salvatore delle 
Pareti sienų. Tačiau šventojo pabučiavinas užgrindė 
aną prarają, kuri buvo atsivėrusi tarp jo ir žmonių, gy- 
venančių -anapus šių sienų. Jis parodė ligoniui, kad šis 
yra toks pat žmogiškosios "bendruomenės narys kaip ir 
kiti ir kad jo žaizdos yra' visų mūsų bendro likimo žaiz- 
dos. Asyžiaus šventasis čia kaip tik ir atstatė tai, kas buvo 
pradėta griauti Kaino ir kas aukščiausią viršūnę pasiekė 
Getsemanės naktį. Raupsuotasis žmogus, kaip jau buvo sa- 
kyta, reiškė viduramžiams patį Išganytoją. Bučiuodamas 
tad raupsuotojo žaizdas, šv. Pranciškus bučiavo Kristų, 
bučiavo tam, kad Jį, Judo išduotą ir išstumtą, vėl atpra- 
šytų į nusikaltusią mūsų bendruomenę. Šiame pabučiavi- 
me glūdėjo pastanga išdeginti Judo pabučiavimo prakeiks- 
mą. Raupsuotasis buvo pats mažiausiasis Kristaus brolis, 
ir šis brolis -Asyžiaus Neturtėlio— taip pat mažesniojo 
„brolio — buvo pakviestas būti drauge su mumis, -nepaisant 

išniekintos jo išvaizdos mūsų akims ir šlykštaus jo kvapo 
mūsų uoslei. "2 , Sadi 

Tarnyba raupsuotiesiems, vykdyta šv. Pranciškaus, 
buvo žmogiškojo buvimo drauge atstatymas, nes šveniųjų 
bendruomenėje leprozoriumo nėra. Stai kodėl ši tarnyba 
turi metafizinę prasmę ir štai kodėl šv. Pranciškus iš- 
kyla prieš mūsų“ akis kaip pagrindinis“ krikščioniškosios 
bendruomenės ramstis. Svyruojančią Laterano baziliką jis 
parėmė ne tik savo neturtu, ihbet ir savo meile artimui Ii- 
goniui, šiam ryškiausiam Kristaus ir visų mūsų broliui. - 


t 


"IV. MOTERS PERGYVENIMAS 


“1. Nors savo jaunystėje.šv, Pranciškus buvo išlaidus 
ir plepus, nors jis mėgo linksmą draugija ir joje nuolatos 
sukiojosi, tačiau visi jo gyvenimo. aprašinėtojai pabrėžia, 
kad santykiuose su moterimis jis buves nepaprastai skais- 
tus. Nei jis pats apie jas nepadoriai nekalbėdavęs, nei 
savo draugams. .neleisdavęs savo akivaizdoje tarti „rie- 
besnio“' žodžio. .O jei kuris užsimiršdavęs ir ką nors ne- 
tinkamo lepteldavęs, šv. Pranciškaus veidas tuojau pasi- 
darydavęs rimtas, net rūstus, ir išsišokėlis beregint nutil- 
davęs. Lyčių misterija jam. buvo šventa, todėl jis neteršė 
jos nešvariomis šnekomis; kas-taip labai yra įprasta visų 
amžių jaunimui. Moters: atžvilgiu Asyžiaus šventasis el- 
gėsi kaip tikras riteris: jis gynė ją visų pirma nuo savęs 
paties. Vargiai jis turėjo savo jaunystėje konkrečią šir- 
dies damą. Apie tai nekalba nė vienas biografas. Užtat 
kiekvieną jis pergyveno taip, tarsi- ji būtų vienintelė jo 
išrinktoji. 1 6 

Reikia nepamiršti, kad dvyliktojo šimtmečio riterių da- 
ma nebuvo jų mylimoji, sužadėtinė ar žmona,-bet moteris 
idealas, savotiškas vyriškojo garbinimo objektas, vyriškųjų 
žygių skatintoja bei laimintoja, žiūrovė turnyruose. Ri- 
terių dama buvo iolima mylimoji, su kuria jie dažniausiai 
neturėjo gyvenimiško fyšio. Tačiau kaip tik todėl. ji gy- 
veno jų vaizduotėje skaisti, nepalytėta, nekalta, kaip ir 
Mergelė Marija, kurios prasmuo ji buvo ir iš kurios kulto 
ji išaugo. Riterių dama buvo istorijos sukurtas Marijos 
simbolis. Be abejo, reikia apgailestauti, kad riterių amžius 
moters idealo, ano amžinojo ' moteriškumo ieškojo ne šei- 
moje, bet šalia jos, ir kad tuo būdu moters tikrovė — kaip 
tik pati artimiausioji — neteko to jaukaus spindėjimo, ku- 

rį jai teikia sužadėtinės ar žmonos meilė, Nei savo suža- 
dėtinių, nei tuo labiau žmonų riteriai Marijos prasmeniu 
nelaikė, jomis nesižavėjo ir jų neaukštino. Romantinis 
moters pergyvenimas riteriams buvo nežinomas. Amžinojo 
moteriškumo jie ieškojo tolybėse. Tai buvo pateisinama ob- 
jektyviai, nes iš tikro nė viena konkreti moteris Marijos 
tobulai neišreiškia. Tačiau ši netobulybė tiko ne tik rite- 
rių sužadėtinėms bei žmonoms, bet ir kiekvienai kitai mo- 
teriai — net ir tolimiausiai, net ir neprieinamiausiai, Ar- 
timos moters žeminimas tolimosios naudai vedė riterių 
šeimą į nuosmukį, kuris visu ryškumu kaip tik ir prasi- 
veržė Renesanso metu. 

Vieno tačiau dalyko negalima riterių amžiui paneigti: 
moteriško idealo skaistybės. Artima moteris riteriams ne- 
buvo amžinojo moteriškumo išraiška kaip tik todėl, kad 
ji nebuvo skaisti. Moteriškajame riterių ideale slypėjo min- 
tis, kad moteris yra jausta į mūsų nudėmę ir į mūsų 
atpirkimą ne kuo kitu, kaip tik savo . skaistumu. Jeigu 
prieškrikščioniškoji istorija ir net pirmieji Krikščionybės 
šimtmečiai (plg. šv. Jeronimą) žiūrėjo į moterį kaip į se- 
nąją Ievą ir todėl ją niekino dėl josios kaltės, tai riterių 
amžius žvelgė į moterį jau kaip į Naujosios Ievos atsto- 
vę ir todėl ją garbino dėl dieviškojo jos būties spindėjimo. 
Riterių damoje.šis pergyvenimas kaip tik ir išėjo - aikštėn 
visai konkrečiu pavidalu. Būdamas riteris visa savo dva- 
sios sąranga ir savo pasiryžimais, šv. Pranciškus gal la- 
biau -negu kuris kitas jo amžininkas buvo šio“ pergyveni- 
mo pagautas, juo persunktas ir jo vedamas. Ruošdamasis 
gauti riterio kardą bei ietį iš Walterio de Brienneso rankų, 
jis saugojo skaisčią savo širdį, kad ji būtų verta jo būsi- 
mosios akių žvilgio ir pirštinaitės mosto. | 

Šitoks tad jaunystės nusistatymas padarė, kad Asy- 
žiaus šventasis ir vėlesniame savo gyvenime, pasidaręs 
didžiojo Karaliaus riteriu, moterų nelaikė piktų gundy- 
mu, kaip daugelis ankstyvesnių Krikščionybės asketų ir 
šventųjų, ir todėl nuo jų nebėgo. Tiesa, jis gerai žinojo, 
kad draugavimasis su moterimis yra pavojingas, todėl sa- 
vo bbroliams ne kartą sakydavo: „Draugauti su moterimis 
ir jų' neliesti yra taip lygiai sunku, kaip eiti per ugnį ir 
nenusisvilinti padų“ (Celano 117). Tuščių tad ir nereika- 
lingų draugysčių jis stropiai vengdavo. Jo. kalbos su mo- 

terimis būdavo santūrios, -rimtos ir įprasmingos. Pastebė- 
jęs, kad kuri nors jo pokalbių dalyvė suka ilirto linkui,; 
jis tuojau nuleisdavo akis ir nutildavo arba. pradėdavo 

melstis; Apskritai šv. Pranciškaus žvilgis šia prasme buvc 
labai apvaldytas. Kartą jis vienani broliui atvirai prisi- 
pažino: „Tiesą pasakius, broli, aš negalėčiau nė vieno: 
moters atpažinti iš veido, išskyrus dvi; šiųjų veido bruožu: 
aš pažįstu, visų kitų — ne“ (Celano 117). Vis dėlto ši: 
žvilgio kuklumas neturi nieko bendro su Egipto atsisky 
rėlių. moters vengimu. Jeigu šv. Pranciškus retai kad: 
pažvelgdavo į moters veidą, tai ne todėl, kad jis moter 
būtų laikęs velnio pinklėmis vyrui sugauti, bet todėl, kai 
jis nedrįso į ją pažvelgti, kadangi ją pergyveno nuostabia 
kilniai ir todėl ją šventai gerbė. Bet tikrai ir giliai motert 
bičiulystei jo širdis buvo atvira, iką' rodo anos dvi mo 
terys, kurių veidus jis gerai pažino ir prie kurių jis buve 
prisirišęs visą savo gyvenimą. 2 

Šios dvi moterys, sudariusios savotišką, tačiau laba 
prasmingą išimtį Asyžiaus šventojo santykiuose su prie 
šinga lytimi, buvo šv. Klara iš Asyžiaus ir Giacoma i 
Romos. Šv. Klara, šis „palaimintojo tėvo- Pranciškau 
augalėlis“, kaip ji pati save vadino, iš tikro ibuvo dva 
sinė jo sesuo, jo augintinė -Kristujė, jo idealo gražiausi: 
įvykdytoja moteriškojoje sieloje ir moteriškajame gyve 
nime. Jeigu šv. Pranciškus yra vadinamas „antruoju Kris 
tumi“, tai šv. Klarą reikia pavadinti Evangelijos Marija 
kuri visą gyvenimą nuolankiai sėdėjo prie savo mokytoje 
kojų ir klausėsi jo žodžių. Ji buvo to paties miesto gy 
ventoja kaip ir šv. Pranciškus, tik jos kilmė buvo arisio- 
kratiška. Sv. Klaros tėvas Favarone di Offreduccio pri 
klausė prie Asyžiaus aukštuomenės ir turėjo puikius rū 
mus miesto viduryje. Būdama šešiolikos metų ir jau tėvų 
ruošiama tekėti, šv. Klara išgirdo šv. Pranciškaus pa. 
mokslą, ir tą akimirką jai pasidarė aišku, kad šio žmogaus 
kelias yra ir jos kelias. Savo giminaitės lydima jį tuojav 
nuvyko pas šventąjį pasitarti. Šv. -Pranciškus paregėjc 
joje paties Dievo siųstąją padėjėją jo idealui žemėje iš- 
plėsti, todėl aiškiai ir atvirai patarė jai nenusileisti vedy- 
biniams tėvų planams, bet palikti pasaulį ir pasirinkti 
Kristų vieninteliu savo Sužadėtiniu. Nepaisydama smar- 
kaus giminių priešinimosi, šv. Klara rado savyje jėgos 
bei drąsos šio patarimo paklausyti. 1212 m. Verbų sek- 
madienis, kurį ji praleido Asyžiaus katedroje, priimdama 
palmės šakelę iš vyskupo rankų, buvo sykiu ir pastaroji 
pasaulinio jos gyvenimo diena. Atėjus nakčiai, ji slapta 
pabėgo iš tėvo rūmų ir atvyko į Porciunkulę pas šv. Pran- 
ciškų. Šventojo broliai pasitiko ją, išeinančią iš miško, 

su: žibintais, nusivedė tiesiog į bažnytėlę, ir čia Klara 
tapo pranciškone. Ji gavo šiurkštų abitą vietoje šilko dra- 
bužių ir medines klumpes vietoj puikaus aristokratės apa- 
vo; pats šv. Pranciškus nukirpo auksinius jos plaukus ir 
pridengė jos galvą vienuolės įgaubtuvu: Paskui ji padarė 
tris vienuolinius įžadus — neturto, skaistybės ir klusnumo, 
pasirinkdama šv. Pranciškų savo viršininku. Dar tą pačią 
naktį ji buvo palydėta pas benediktines į Isola Roma- 
nesca. Nuo to laiko santykiai tarp šv. Pranciškaus. ir šv. 
Klaros nenutrūko ligi pat jos mirties.- : : 

Šalia šios susitelkusios ir tik anam vienam didžiajam 
rūpesčiui (plg. Lk 10, 42) atsidėjusios Marijos šv. Pran- 
ciškus turėjo ir Mortą, kurios Žžvilgis buvo daugiau at- 
kreiptas į žemiškuosius reikalus. Tai buvo Giacoma di 
Settesoli, Romos aristokrato Gratiano Frangipani'o žmona, 
su kuria šv. Pranciškus susidūrė taip pat 1212 m., atvykęs 
pas pop. Inocentą III prašyti savo- ordinui pripažinimo. 
Iš šios kasdieninės pažinties išsivystė nuoširdi draugystė, 
trukusi ligi pat šventojo mirties. Kiekvieną sykį, kai tik 
šv. Pranciškus atvykdavo į Romą, aplankydavo ir Giaco- 
mą. O ši stengdavosi šventajam padėti kuo begalėdama: 
ji gamino jam valgį (šv. Pranciškus ypač mėgo jos virtą 
migdolų. kremą); ji padovanojo jam ėriuką, 0. iš jo vilnų 
vėliau suverpė ir išaudė abitą, kuriame šventasis mirė; ji 
aplankė jį paskutinės ligos metu ir išvirė jam mėgstamo 
kremo, apie kurį jis vis pasvajodavo sirgdamas; ji pirmoji 
apverkė jo lavoną ir išbučiavo jo stigmų žaizdas. Reikia 
pastebėti, kad į „Porciunkulės vienuolyną, kur šventasis 
gyveno ir.mirė, negalėjo. įžengti jokia moteris. Tačiau kai 
broliai sergančiajam šventajam pranešė, kad atvykusi Gią- 
coma, bet kad regula 'draudžianti moteris įsileisti, šv. 
Pranciškus, atsakė: „Šiai: moteriai anas nuostatas nega- 
lioja“ (Spec: perf.: 285), Mirus šv. Pranciškui,.:Giacoma 
nebegrįžo. į Romą; bet pasiliko Asyžiuje, daug padėjo pran- 
ciškonams ir mirė sulaukusi gilios senatvės. | 

2. -Sita nuoširdi ir ilgametė šv. Pranciškaus draugys- 
tė su šv. Klara ir Giacoma rodo, kad jo santykis su mo- 
lerimi buvo-pagrįstas pozilyvine skaislybeė, esmingai skir- 
tinga nuo grynai negatyvinio susilaikymo. Šis skirtumas 
nėra pramanytas. Jį yra nurodęs pats Kristus, kalbėdamas 
apaštalams apie dvi: nevedančiųjų rūšis. Jo mokiniai, iš- 
girdę, kad vyrui. nevalia moters paleisti arba kito paleis- 
tąją vesti, nes tokiu atveju .abu svetimoteriauja (plg. Mi 
19, 9), pastebėjo: „Jei toks vyro dalykas su moterimi, tai 

neverta vesti“ (/9, 10). Šiuose žodžiuose kaip tik ir apsi- 
reiškė grynai negatyvinio susilaikymo esmė. Kadangi sykį 
susirišęs su moterimi vyras nebegalės nuo jos vėliau at- 
sirišti, nepaisant kokia ji pasirodytų moterystės gyvenime, 
todėl esą neverta iš-.viso vesti, neverta rizikuoti ir savo 
ateitį statyti pavojun. Moteris nesanti tokia didelė vertybė, 
kad dėl jos reiktų aukoti gyvenimo ramybę ir laimę. Ge- 
riau esą jos visiškai išsižadėti ir pasilikti nevedus. Tokia 
buvo pirmoji Kristaus mokinių atoveika į Jo paskelbtą 
moterystės neišardomybę. Lengva tačiau pastebėti, kad 
iš šitokio nusistatymo kilęs susilaikymas yra grynai nei- 
giamas. Jis atmeta moterį, bet jos vietoje nieko nepastato; 
jis bėga nuo vedybinio ryšio, bet palieka žmogų vienišą, 
su niekuo kitu jo nesusiedamas ir jo vienatvės neužpildy- 
damas. Gali šitoks nusistatymas psichologiškai ir būti su- 
prantamas, tačiau savo turiniu jis yra visiškai negatyvus. 
-Savo atsakyme į mokinių pasipurtymą moterystės am- 
žinumo akivaizdoje Kristus tik dar labiau išryškino šį nei- 
giamą susilaikymą. „Yra -eunuchų,— kalbėjo Jis,— kurie 
tokie gimė iš motinos įsčios, ir yra eunuchų, kurie žmoniu 
padaryti“ (19, 12). Kilaip sakant, yra nevedančiųjų, ku- 
riems pali prigimtis nedavė galios saniykiauti su mote- 
rimi; yra taip pat nevedančiųjų, kuriems šia galią atėmė 
žmonės. Abejų susilaikymas yra grynai negatyvinis, nes 
čia skaistybė yra saugoma todėl, kad neturima galios ją 
prarasti. Kristus. čia kalba, be abejo, apie kūninę- galią. 
Tačiau Jo žodžiai tinka ir dvasiniam žmogaus apsispren- 
dimui. Ir dvasiškai žmogus gali apsispręsti grynai nega- 
tyviai ir virsti nevedančiuoju dėl rizikos baimės, dėl nenoro 
aukotis, dėl aversijos kitai lyčiai ir dėl įvairių kitų, gry- 
nai neigiamų. priežasčių. Tokiu atveju žmogus įsijungia 
į anų Kristaus minimų eunuchų skaičių dvasine prasme. 
Šalia kūninių eunuchų esama ištisos eilės psichinių eunu- 
chų, kuriuos tokiais padarė kiti, suprantant šį žodį prasme 
grynai neigiamų motyvų, stovinčių šalia žmogiškojo Aš 
ir todėl palenkiančių jo apsisprendimą svetimiems pra- 
dams. Nevedantieji todėl, kad „neverta vesti“, paviršium 
žiūrint, atrodo apsisprendę patys, iš tikro tačiau jie yra 
apspręSti anų svetimų motyvų ir todėl eunuchais kitų pa- 
daryti. Jie tinka į minėtų eunuchų rūšį, nes visi yra grynai 
neigiamojo susilaikymo atstovai bei reiškėjai. 
Bet štai šalia šios negatyvinės eunuchų rūšies Kristus 
pastato pozityvinę: „Ir yra eunuchų, kurie patys save to- 
kiais padarė dėl dangaus Karalystės“ (19, 12). Šie neve- 

dantieji jau yra patys apsisprendę pačiose savojo Aš gel- 
mėse. Jokia moterystės gyvenimo rizika, joks ateities ne- 
tikrumas jų apsisprendimui neturi įtakos. Vienintelis mo- 
tyvas, kodėl jie neveda, yra dangaus Karalystė. Jie at- 
sisako nuo moters ne todėl, kad moteris būtų jiems pavo- 
jus ar „piktas gundymas, bet todėl, kad jie renkasi kitokį 
žemiškojo gyvenimo būdą, kuriame nėra vietos Kasdieni- 
niam susirišimui su moterimi, iš kurio tačiau moteris 
kaip tokia anaiptol nėra išskiriama. Dangaus Karalystė 
taip labai reikalauja viso žmogaus —,mylėsi Viešpatį, 
savo Dievą, visa savo širdimi, visa savo siela ir visa 
savo mintimi“ (Mt 22, 37), — jog kas jai iš tikro atsideda, 
tas egzistenciškai nebeturi nei laiko, nei jėgos rūpintis 
savo žmona ir savo šeima. Sąmoningai pabrėžiame žodį 
„egzistenciškai“, norėdami tuo pasakyti, kad nevedimas 
nėra krikščioniškojo gyvenimo esminis principas, bet tiktai 
viena iš konkrečių priemonių išvengti pasidalijimo tarp 
Dievo ir pasaulio. Dievo Karalyste rūpintis, ją žemėje 
skleisti ir už ją kovoti yra kiekvieno krikščionio uždavinys, 
nuo kurio niekas nėra atleidžiamas, vis tiek, ar jis būtų 
vedęs, ar nevedęs. Todėl šv. Paulius ir sako: „Esi surištas 
su moterimi, nemėgink atsirišti. Esi laisvas: nuo moters, 
neieškok moters“ (1 Kor 7, 27). Kitaip tariant, krikščio- 
niškojoje egzistencijoje kiekvienas luomas yra geras ir 
kiekvienas yra įrankis dangaus Karalystei. Moterystė toks 
įrankis yra ypatingu būdu, kadangi ji yra sakramentas, 
vadinasi, žmogų pašvenčiąs ir jį perkeičiąs išganymo tvar- 
kos dalykas. Todėl būtų klaida manyti, kad vedusieji turi 
menkesnių uždavinių Dievo Karalystės atžvilgiu arba kad 
jie turi menkesnių malonių šiems uždaviniams atlikti. Jei- 
gu krikščionis, būdamas surištas su moterimi, neturi mė- 
ginti atsirišti, tai reiškia, kad jis ir šiamę susirišime yra 
pašatiktas būti pilnutiniu krikščionimi. : 
Vis dėlto žemiškojoje mūsų kelionėje, tamsioje ir nuo- 
dėmingoje, vyro ir moters ryšys ne sykį kliudo žmogaus 
ir Dievo ryšiui tobulai išsiskleisti; kliudo tuo būdu, kad 
mūsų Žžvilgį palenkia į žemę, į daiktus, į kūną. „Kas ve- 
dęs, tas rūpinasi pasaulio dalykais, kaip įtiktų žmonai, ir 
yra pasidalinęs“ (/ Kor 7, 33). Ne moterystėje kaip die- 
viškajame sakramentę glūdi šis rūpestis „pasaulio daly- 
kais“ ir ne moterystė kaip Kristaus ir Bažnyčios paslapties 
atvaizdas verčia žmogų būti pasidalinusiu, bet žemiško- 
sios egzistencinės jos apraiškos, jos psichologinis vykdy- 
mas kasdienybėje, jos bendruomeninis-socialinis-ekonomi- 

nis išsilaikymas. Nėra jokios abejonės, kad jungtuvių sak- 
ramentas duoda žmogui malonės visas šias neigiamybes 
pergalėti ir moterystę padaryti šventumo keliu. Šia pras- 
me ir pop. Pijus XI sako, kad ;Kristus, sakramentų stei- 
gėjas bei atbaigėjas, paversdamas tikinčiųjų moterystę 
tikruoju Naujojo Įstatymo sakramentu, padarė ją taip pat 
tikru Dievo malonės ženklu ir šaltiniu, siekdamas atbaigti 
prigimtąją meilę, patvirtintį neišardomą vieningumą ir 
pašvęsti pačius susituokusius“ *2, Vis dėlto ne vienas pa- 
nori „melstis Viešpačiui be kliūčių“ (/ Kor 7, 35), todėl 
išsižada moterystės, tačiau ne todėl, kad moterį niekintų 
ar jos bijotų, bet todėl, kad, ryšio su ja išsižadėjęs, vi- 
sapusiškiau ir lengviau atsiduotų vienam tik Dievui. Tai 
yra grynai praktinis, ne principinis išsprendimas. Tai yra 
pašaukimas eiti savotiškų žemėje keliu, nes pirmykštis, 
paties Kūrėjo įsteigtas ir Jo norėtas kelias yra moterystė. 
Todėl ir Kristus, atsiliepdamas į savo mokinių apsispren- 
dimą nevesti, pastebėjo: „Ne visi išmano tą žodį, bet tie, 
kuriems duota“ (Mt 19, 11). Nevedimas dėl dangaus Ka- 
ralystės yra dovana įš aukšto. Tai savotiška charizma, 
kuri dėl savo išimtinio pobūdžio nesudaro principo, o tiktai 
konkrečią praktiką, Bažnyčios palaimintą ir pripažintą. 
Pirmykštis paties Dievo paskelbtas dėsnis „negera yra 
žmogui būti vienam“ (Pr 2, /8) turi galios ir Krikščiony- 
Ibėje. Tačiau kadangi šio dėsnio žemiškasis vykdymas pa- 
sirodo esąs ne sykį klaidus, todėl jis yra pakeičiamas kitu 
krikščioniškojo gyvenimo būdu — celibatu; pakeičiamas tų, 
kurie yra šiam būdui pačios Sv. Dvasios pažymėti. 

Vis dėlto celibatas neturi nieko bendro su aukščiau 
minėtu negatyviniu susilaikymu arba su psichine eunu- 
chyste. Celibatinė gyvenimo forma yra pilna turinio, pilna 
prasmės, aukos ir meilės. Moteris čia nėra nei žeminama, 
nei jos bijoma. Jei psichiniai eunuchai nuo moters bėga, 
nes jos bijo kaip pavojaus ar gundymo, tai nevedantieji 
dėl dangaus Karalystės šį pavojų bei gundymą pergali 
aukštesniu moters pergyvenimu, kylančiu jiems iš paties 
jų apsisprendimo. Tarnyba Viešpačiui kilnina ne tik patį 
tarnaujantįjį, bet sykiu jo turimą žmonių bei daiktų per- 
gyvenimą. Dangaus Karalystės šviesoje pasaulis atrodo 
visiškai kitaip negu tada, kai Dievas yra tik antrinis rū- 
pestis. Moteris šios šviesos yra ypatingai išskaistinama 
hbei perkeičiama. Ji čia netenka tos tamsios gelmės, kuria 
ji vyrą traukia ir sykiu jį žudo. Ji virsta atstove amžinojo 
moteriškumo, kuris mus, kaip jau Goethe gražiai yra pa- 


14 — A. Maceina, t. 4 209 


sakęs; kelia "aukštyn ir palaiko. Atsidėjusieji tik Viešpa- 
čiui gerai žino, kad moteris iš dangaus Karalystės ne-tik 
kad nėra išskiriama, bet kad ji čia užima ypatingai svar- 
bią vietą ir vaidina ypatingai svarbų vaidmenį. Mergelė 
Marija, toji „dangaus Karalienė“, kaip mes ją vadiname 
litanijoje, įveda į šią Karalystę moteriškąjį įpradą ir tuo 
pačiu atskleidžia mums nuostabią jo reikšmę būties at- 
statymui. Moteriai išganymo tvarkoje visa galia tiuka tai, 
ką skelbia šv. Kryžiaus prefacija: „Unde mors oriebatur, 
inde vita resurgeret — iš kur kilo mirtis, iš ten tegu pri- 
sikelia ir gyvenimas“. Kaip moteris Ieva buvo pirmoji žmo- 
nijos nusidėjėlė, taip moteris Naujoji Ieva yra pirmoji 
mūsų atpirkimo -bendrininkė. Kaip moteriškoji prigimtis 
atsivėrė žalčio gundymui, taip ji atsivėrė ir amžinajam 
Logos Marijos įsčioje. Davusi savo sutikimą apgavikui 
rejuje, moteris tarė savo „fiat“ ir Tiesos Dvasiai Nazarete. 
Todėl būtų visiškai priešinga Krikščionybei, jeigu ne- 
vedantieji dėl dangaus Karalystės moterį žemintų arba 
nuo jos bėgtų. Priešingai, jie turi žiūrėti į moterį Atpirki- 
mo paslapties šviesoje, nes senąją Ievą jau yra pakeitusi 
Naujoji. Ieva, Mergelė ir Motina, visos būties Karalienė, 
apvainikuota žvaigždėmis ir turinti mėnulį po savo kojo- 
mis (plg. Apr 12, 1). Celibato laikymas savaime žadina 
esmingai kitokį moters pergyvenimą negu psichinė eunu- 
chystė; pergyvenimą, kuris kaip tik padeda šio gyvenimo 
nešėjams pergalėti neperkeisto lytiškumo grėsmę ir sykiu 
išlaikyti gilią bei nuoširdžią pagarbą kiekvienai moteriai 
kaip Mergelės Marijos prasmeniui žemiškojoje mūsų eg- 
zistencijoje. Nuo šio naujo moters pergyvenimo priklauso 
celibatinio gyvenimo prasmingumas. Kur šio pergyveni- 
mo nėra, ten celibatas atkrinta į grynai negatyvinį susi- 
laikymą, į aną psichinę eunuchystę ir pasidaro nevaisin- 
gas. Savo esmėje celibatas yra didžiulis teigimas: teigi- 
mas moters, teigimas jos prasmės bei reikšmės, teigimas 
jos vaidmens tiek žmogiškosios pilnatvės išskleidime, tiek 
josios atpirkime; vadinasi, teigimas viso to, ką Viešpats 
pradžioje buvo įsteigęs ir ką Jis vėliau savo malone iš- 
aukštino. Jeigu tad celibatas šį savo esminį teigimą iš- 
duoda, pradėdamas moterį neigti ir bėgti nuo jos dėl mi- 
nėtų svetimų motyvų, jis savaime pereina į Kristaus mi- 
nimą negatyvinį susilaikymą ir netenka tos aukštos ver- 
tės, kurią jam teikia Bažnyčia. O išsilaikyti pozityvinėje 
skaistybėje celibatinė gyvenimo forma „gali tik tuomet, kai 
Ji yra atremta į naują moters pergyvenimą. " 

Kame glūdi šio naujo pergyvenimo- esmė? Kuo reiš- 
kiasi šis naujas santykis su moterimi?— Į tai kaip tik ir 
yra mums atsakęs šv, Pranciškus. Kartą prie Bavagnos 
jis ir vienas jo brolis, kuris jį lydėjo, buvo dviejų mote- 
rų — motinos ir duktėrs — pavalgydinti. Ta proga šven- 
tasis pasakė moterims keletą pamokymų. Kalbėdamas, kaip 
įprasta, nežiūrėjo joms .į-veidą, bet visą laiką buvo nu- 
leidęs akis žemyn. Jiems iškeliavus, jį lydintis "brolis tarė 
Šventajam: „Kodėl tu nė sykio nepažvelgei į tą jauną, 
maldingą mergaitę? Argi: nepastebėjai, kaip ji Tiesiog ryte 
rijo tavo žodžius!“— Tada šv. Pranciškus atsakė: .„,Kas 
gi gali drįst žiūrėti į Kristaus sužadėtinę!“ (Joergensen 
396). Šiais žodžiais Asyžiaus šventasis kaip tik ir atsklei- 
dė, koks turi būti krikščioniškasis moters pergyvenimas 
vyro sieloje: ne baimė, ne bėgimas, ne žeminimas, bet 
šventa pagarba, kilusi iš moters kaip Krislaus sužadėli- 
nės pergyvenimo. Kiekviena moteris pačia savo prigim- 
timi ir savo vieta išganymo tvarkoje yra pažadėta Kris- 
tui. Kiekviena moteris yra su Juo. ypatingai susieta — 
net įeigu ji būtų ir Marija Magdalietė prieš savo atsi- 
vertimą. Savo santykiuose su moterimi krikščionis vyras 
visados ir visur yra Kristaus — ano tikrojo ir vienintelio 
įos Sužadėtinio — atstovas.. Todėl savaime suprantama, 
kad šie jo santykiai turi būti skaistūs ir pilni didžios pa- 
garbos. Jeigu senieji germanai, kaip liudija Tacitas, jautė 
moteryse gyvenanti kažką dievišką —„aliguid sanctum et 
improvidum inesse putani“,— tai čia buvo ne kas kita, 
kaip savaimingas nesugadintos žmogaus prigimties nu- 
jautimas, kad moteris yra šventa savo gelmėse, kad pir- 
mavaizdinė jos paskirtis yra reikšti žmogiškosios prigim; 
ties atsivėrimą Dievui ir galop: priimti Jį asmeniniu pavi- 
dalu'į savo įsčią. Tai ir yra tasai naujas pergyvenimas, 
kuris buvo nuostabiai ryškus šv. Pranciškaus sieloje ir 
kuris turi žymėti visus nevedančiuosius dėl dangaus Ka- 
ralystės. Būdamas šios Karalystės padaras, moters. kaip 
Kristaus sužadėtinės pergyvenimas turi galios išskaistinti 
vyro ir moters santykius ir sykiu padaryti Jn95 vaisingus, 
net ir atsisakius moterystės ryšio. 

Kokį tačiau pagrindą turi šitoks pergyvenimas? Kas 
jis yra savyje: tik metaiora, tik gražus poetinis vaizdas, 
ar metafizinė tikrovė?— Stai klausimas, kuris mus veda 
į lyčių gelmes ir kurio atsakymas „padės mums suvokti 
šv. Pranciškaus nedrąsą pažvelgti moteriai į veidą ir sy- 
kiu nuoširdų jo dvasios atvėrimą moteriškajai bičiulystei. 

Šv. Pranciškus moterų atžvilgiu įvykdė tai, ko Krikščio- 
nybė reikalauja: iš kiekvieno vyro, nes jis moters pergy- 
venimą kaip tik ir sėmė iš Krikščionybės gelmių, iš ano 
antgamtinio pagrindo, kurį Kristus yra padėjęs ir kuris 
vyro ir moters santykiuose turi išsiskleisti. . ' 

3. Ne vienas nustebs patyręs, kad Šventasis Raštas 
turi vieną knygą, kurioje nėra Dievo vardo. Tai Giesmių 
Giesmė. Jos turinį sudaro paprastutė ištikimos meilės is- 
torija. Sulamita, jauna, bet jau ištekėjusi moteris, bandų 
iganovė, smalsumo vedama pamėgina įsisėsti į pro šalį 
pravažiuojančio karaliaus Saliamono vežimą ir yra nuve- 
"žama į Jeruzalę, į rūmus, kad būtų viena iš valdovo mei- 
Tužių, kurių Saliamonas savo metu yra turėjęs net tris 
šimtus (plg. 3 Kar II, 3). Vis dėlto ji, nors ir apsupta 
prabangos, nors ir gundoma karaliaus grožio, nepažeidžia 
ištikimybės pažado, bet visą laiką ilgisi savo mylimojo, 
kurio meilė ją „gaivina labiau negu vynas“ (1, 2). Ji nuo- 
latos apie jį svajoja ir girdi dvasioje, kaip jis šaukia ją 
grįžti atgal į ganyklas, nes „žiema jau praėjo, lietus nu- 
stojo, laukuos pasirodė gėlių, atėjo laikas dainuot, krašte 
girdėti purplelio balsas“ (2, //—12). Saliamono pastangos 
prie jos artintis pasilieka be vaisių. Vadinamuoju „guolio 
šokiu“, kurį jaunamartės dar./ir šiandien Sirijoje šoka, 
Sulamita aiškiai leidžia karaliui suprasti, kad ji yra ište- 
"kėjusi ir kad todėl jo meilinimasis negali būti atsakytas. 
Saliamonas mėgina. ją girti, rodo visą savo didybę, bet 
Sulamita nuolatos kartoja: „Mano mylimasis man, o aš 
jam“ (2, 16; 6, 2; 7, 10). Ji šaukiasi jo, kad jis ateitų ir 
ją išvaduotų: „Ateik, mano mylimasis, ir išsivesk mane į 
laukus! Mes pernakvosime kaimuose, 0 rytą eisime į vy- 
nuogynus pažiūrėti, ar: vynuogės sprogsta, ar pumpurai 
prasidaro, ar granatų medžiai žydi“ (7, 12—13). Galop ji 
išsilaisvina iš karaliaus haremo ir grįžta vėl į dykumas, 
sveikinama savo pažįstamų. Savo mylimajam ji sako: „Pri- 
spausk mane kaip antspaudą prie savo krūtinės, kaip ant- 
a ant savo rankos, nes meilė yra stipri kaip mirtis“ 
Kuo yra švenia ši knyga? — Ne tuo, kad ji aprašinė- 
tų Dievo darbus, kaip Mozės iknygos, arba Jį garbintų, 
kaip psalmės, arba skelbtų Jo išmintį ir Jo planus, kaip 
pranašai. Net paties Dievo vardo, kaip sakėme, šioje kny- 
goje nėra. Savo turiniu ji atrodo esanti visiškai profaninė, 
0.savo vaizdais net tam tikra prasme pavojinga. Ir vis 
dėlto Bažnyčia nepabijojo Giesmių Giesmės įtraukti į ka- 

noniškųjų knygų sąrašą, vadinasi, priskirti ją prie neklai- 
dingo ir autentiško Viešpaties apreiškimo. Giesmių Gies- 
mė, kaip ir visas Šventasis Raštas, yra palies Dievo žodis. 
Ką tad jis mums sako? Ką sako anas trumputis lyrinis 
dviejų žmonių — vyro ir žmonos — meilės vaizdelis? Pa- 
viršium „žiūrint, jis vaizduoja ištikimos moterystės san- 
tykį. Knygos pabaigoje Sulamitos lūpomis išreikštas mo- 
tyvas „meilė yra stipri kaip mirtis“ sudaro žmogiškąją 
šio veikalo tikrovę. Iš šios knygos mes iš tiesų patiriame, 
kad tikra meilė yra.nuostabiai atspari: jos nesugundo nei 
turtas, nei valdžia, nei grožis: Sykį žmogų pagavusi, ji 
apvaldo visą jo būtybę ir neleidžia niekam į ją įsibrauti. 
Tai yra mirties galybė, nes ir mirtis žmogų pagauna visą. 
Vis dėlto šiuo žmogiškuoju turiniu Giesmių Giesmė anaip- 
tol neišsisemia. Jeigu meilės atsparumas būtų šios knygos 
vienintelis ir galutinis turinys, ji nebūtų verta dieviškojo 
apreiškimo vardo, nes ji mums nieko neapreikštų. Ištiki- 
mos moterystės motyvas pasaulio literatūroje yra labai 
seniai žinomas. Homero Penelopė dešimtį metų laukia sa- 
vo Odisėjo -ir nepasiduoda Itakės jaunikaičių vilionėms. 
Jeigu tad Bažnyčia Giesmių Giesmę laiko dieviškuoju žo- 
džiu, tai ji nori mums pasakyti, kad ši knyga žmogiškąja 
tikrove neišsisemia, kad ji atskleidžia mums aukštesnę 
tikrovę ir kad žmogiškoji tikrovė yra šios aukštesniosios 
tik nurodymas, tiktai prasmuo. Pro dviejų žmonių meilės 
santykį čia prabyla dieviškasis šio santykio pagrindas, jo 
pirmavaizdis ir idealas. Sulamitos ištikimybėje savam vy- 
rui išeina aikštėn aukštesnė ištikimybė, kurios turi lai- 
Ikytis ne tik kiekviena ištekėjusi moteris savo vyro atžvil- 
giu, bet ir visa žmonija Dievo atžvilgiu. K 

Jau nuo pat Krikščionybės pradžios Giesmių Giesmė 
yra suprantama kaip Kristaus santykio su atpirktąja žmo- 
nija anba su Bažnyčia apreiškimas. Įštikimos moterystės 
galinga meilė čia yra žemiškasis atvaizdas antgamtinei 
meilei, kuria Kristus myli Bažnyčią: už žmogiškojo vyro 
ir moters santykio čia slypi dieviškasis Kristaus ir Baž- 
nyčios santykis. Vyro ir. moters meilė čia yra prasmuo 
Kristaus ir. Bažnyčios absoliučiai ištikimam ir nesuardo- 
mam ryšiui. Esmėje tad ne Sulamitos ištikimybę savam 
vyrui garbina ši Šventraščio knyga, bet Bažnyčios ištiki- 
mybę Kristui; ne karalius Saliamonas čia yra tikrasis iš- 
tikimybės mėgintojas, bet pasaulis su savo auksu ir val- 
džia. Štai kodėl Giesmių Giesmė yra šventa; šventa ne 
žmogiškuoju savo turiniu, bet dieviškosiomis savo gel- 

mėmis, savo simboline prasme, ana aukštesne tikrove, 
slypinčia už žemiškojo turinio. Vis dėlto būtų klaida ma- 
nyti, kad vyro: ir moters meilės santykis čia yra atsitik- 
tinis, kitaip sakant, kad Kristaus ir Bažnyčios santykį bū- 
tų buvę galima ir kitaip pavaizduoti. Anaiptolt Įkvėptasis 
rašytojas pasirinko ištikimą moterystę Kristaus ir Bažny- 
čios santykio prasmeniu todėl, kad moterystė pačia: esme 
iaikosi Krisiaus ir Bažnyčios paslaptyje, kad ji yra šios 
paslapties išraiška žemiškojoje- žmogaus - egzistencijoje. 
Tarp Kristaus ir Bažnyčios ir vyro ir moters yra pirmavaiz- 
džio ir tikrovės atitikimas. Vyro ir moters santykis yra tik- 
rovinis Kristaus ir Bažnyčios santykio išsiskleidimas. To- 
dėl niekuo kitu negalima prasmingiau išreikšti Kristaus ir 
Bažnyčios paslapties, kaip moterystės ryšiu, kadangi šis 
ryšys ir yra sukurtas tam, kad aną paslaptį reikštų. Mote- 
rystė nėra kūrybinės vaizduotės išrastas simbolis, bet on- 
tologinis Kristaus ir Bažnyčios prasmuo, jų sąjungos re= 
įgimas ženklas žemėje, jų sakramentas. 

Tai, kas Giesmių Giesmėje yra atvaizduota poetiškai, 
šv. Paulius mums jau teigia dogmatiškai: „Vyras yra mo- 
ters galva, kaip Kristus yra Bažnyčios galva... Bet kaip 
Bažnyčia yra pasidavusi Kristui, taip ir moterys tebūna 
visame pasidavusios savo vyrams. -Vyrai, mylėkite savo 
moteris, kaip ir Kristus mylėjo Bažnyčią ir pats save už 
ją atidavė, kad ją pašventintų, <.:.> kad ji būtų šventa 
ir nesutepta. Taip ir vyrai turi mylėti žmonas kaip savo 
kūnus. Kas myli savo moterį, tas pats save myli. Juk nie- 
kas niekados nelaikė savo kūno neapykantoje, bet peni įį 
ir globia, kaip ir Kristus Bažnyčią... Todėl žmogus paliks 
savo tėvą ir motiną ir laikysis savo moters, ir du ibus viė- 
nas kūnas. Ta paslaptis didelė, aš sakau: Kristuje ir Baž- 
nyčioje“ -(Ef 5, 23—32). Kitaip sakant, vyro ir moters 
santykio gelmės atsiveria tiktai Kristaus ir Bažnyčios san- 
iykyje. Kaip Kristus myli Bažnyčią, už įą aukoja pats save, 
1a maitina dieviškosiomis malonėmis ir tuo būdu ją pa- 
švenčia, padarydamas įą „neturinčią sutepimo“- (Ef 5, 27), 
taip ir vyras turi mylėti savo Žmoną, aukoti įai pats save, 
ją globoti, ja rūpintis ne tik medžiagine; bet' ir dvasine 
prasme, kad ji taip pat jo meile taptų šventa ir skaisti. 
Iš kitos pusės, kaip Bažnyčia yra pasidavusi Kristui ne 
tik viršinio klusnumo, bet ir vidinio atsivėrimo prasme, mis- 
dama Jo gyvybe ir būdama Jo Kūnas, taip ir moteris turi 
būti atsivėrusi vyrui, kad priimtų jį į save, kad stiprėtų 
vyriškuoju žmogiškumo pradu ir būtų su juo:viena būtis: 

Kaip Kristus ir Bažnyčia yra viena, taip viena turi būti 
ir vyras su žmona. Ne Kristaus santykis semia savo jėgą 
iš moterystės santykio, bet priešingai: molerystė yra pa: 
grįsta Kristaus ir Bažnyčios susijungimu, 

Bet jeigu taip, tuomet vyras yra Kristaus prasmuo 
santykiuose su moterimi, ir moteris yra Bažnyčios pras- 
muo santykiuose su“ vyru. Būdamas sukurtas pagal Dievo 
paveikslą ir panašumą, žmogus pačia savo esme yra pras- 
muo.. Jis yra „Viešpaties atvaizdas, ir visa jo egzistencijos 
prasmė yra šį atvaizdą ryškinti, padaryti jį regimą bei 
jaučiamą. Žmogus nėra Dievas, bei jis reiškia Dievą. Jis 
yra Viešpaties -ženklas; Jo sakramentas, Jo regimybė že- 
mėje. Todėl kiekvienas žmogus yra šventas savo esme, 
kiekvienas yra neliečiamas savo asmeniškume, net jeigu 
jis būtų ir didžiausias -nusidėjėlis, kadangi sąmoningi ak- 
tai negali panaikinti pačioje mūsų prigimtyje glūdinčio 
Viešpaties paveikslo. Tas pat yra ir su Žmogiškosiomis 
lytimis. Prasmuo yra ne tik žmogiškoji prigimtis apskri- 
tai, bet ir jos išsiskleidimas dviejų lyčių pavidalu. Lytys 
taip pat yra sukurtos tam, kad dieviškąjį gyvenimą reikš- 
tų ir sava egzistencija. jį vykdytų. Kaip žmogus savo ęs- 
mėje laikosi Dievu, taip lygiai Juo laikosi ir vyras bei 
moteris. Stai kodėl Apreiškimas mums konkrečiai ir nu- 
rodo, kad vyriškosios lyties pirmavaizdinis pagrindas yra 
Kristuje, o moteriškosios lyties — Bažnyčioje, kad vyras 
sava egzistencija reiškia Kristų, 0 moteris — Bažnyčią, 
kad galop. jųdviejų susijungimas yra Kristaus ir „Bažnyčios 
susijungimo prasinuo. | 

Tokia tad yra ana metafizinė tikrovė, kurioje slypi 
moters kaip Kristaus sužadėtinės pergyvenimas. Bažny- 
čia, pasak paties Apreiškimo, yra Kristaus sužadėtinė, 
„Avinėlio žmona“ (Apr 21, 9): jų santykis yra matrimo- 
nialinis. Taip jį vaizduoja visas Šventasis Raštas, taip 
„apie jį kalba visų amžių krikščioniškieji mistikai; Jau Die- 
vo sandora su išrinktąja Izraelio tauta Senojo Testamen- 
to yra vadinama moteryste, ir šios tautos atkritimas nuo 
Viešpaties yra peikiamas ir baudžiamas -kaip svetimote- 
riavimas, kaip matrimonialinės ištikimybės -sulaužymas. 
Tačiau jeigu moteris yra Bažnyčios (Senajame Testamen- 
te — išrinktosios tautos) prasmuo, tai ji savaime yra ir 
dalyvė Bažnyčios susižadėjime su Kristumi. arba išrink- 
tosios tautos su Dievu. Nuosekliai tad moteris siovį prieš 
Viešpatį visados kaip sužadėtinė. Sukurta pagal atpirk- 
tosios ir su amžinuoju Logos sujungtosios žmonijos pa- 

veikslą bei panašumą, ji yra ontologiškai apspręsta at- 
siverti Kristui. Moteris pačia savo prigimtimi yra kaip 
anoji Rilke's Rutha, kuri dieną renka laukuose varpas, 
o vakare, nusimaudžiusi upėje ir gražiai apsirengusi, at- 
eina prie Viešpaties lovos kojūgalio. Ir kai Jis paklausia 
ją, kas esanti, ji atsako: „Tai aš, Rutha, tarnaitė! Išskleisk 
savo sparnus viršum savo tarnaitės“ 9. Atsiskleisti Die- 
uui Išganytojui yra kiekvienos moters "giliausioji dalia. 
Mergelės Marijos sutikime atverti savo įsčią dieviškajam 
Logos išėjo šis atsiskleidimas aikštėn pačiu tobuliausiu 
ir pačiu gražiausiu pavidalu. J ž „r 

-- Todėl gali moteris Kristų tikėti ar netikėti; gali ji 
būti Marija, sėdinti prie Jo kojų ir klausanti Jo žodžių; 
gali ji būti Morta, besirūpinanti daugeliu -dalykų, o pa- 
miršusi vieną vienintelį, kiekvienu atveju tiek savo ap- 
i(nąstymuose, tiek savo rūpesčiuose ji ieškos Viešpaties 
kaip vienintelio savo Sužadėtinio, kaip tikrojo 'savo sie- 
los Mylimojo, kuris vienas tegali ją pripildyti ir nuramin- 
ti. Susižiedavimas su žemiškuoju vyru moteriai yra tiktai 
kelias į:susižiedavimą su Kristumi, tiktai nurodymas į 
anapusinį ryšį, kurio atvaizdas yra žemiškoji moterystė. 
Jeigu tad jungtuvės nenuleisdina į moters sielą Kristaus, 
jos padaro įą nelaimingą, nes paklaidina ją esminiame 
'jos pašaukime, Vedybos moterai yra jos gyvenimo atbai- 
gimas tik tada, kai moterystės sakramentas -iš tikro virsta 
moteriškosios prigimties atsivėrimu Šventajai Dvasiai, nes 
tik tokiu atveju moteris pasijunta ir egzistenciškai tapusi 
tuo, kuo ji yra savo esmėje, būtent Bažnyčios prasmenimi. 

4. Todėl šv. Pranciškaus turėtame moters kaip Kris- 
taus sužadėtinės pergyvenime kaip tik ir išeina aikštėn 
giliausia moteriškosios lyties tikrovė. Šis pergyvenimas 
nėra jokia metafora, jokia alegorija, joks asketinis ar mis- 
tinis vaizdas tikrovei pridengti, bet tikruių moters gelmių, 
pačios ontologinės jos sąrangos atskleidimas. Pažinti mo- 
terį reiškia pažinti šias gelmes, šį jos ilgesį ir rūpestį. 
Moters kaip Kristaus sužadėtinės pergyvenimas yra tik- 
rasis jos supratimas. Kiekvienas moteriškosios lyties svars- 
tymas bei tyrinėjimas prasilenkia su jos prasme ir esme, 
jeigu jis neatsiremia į šį pergyvenimą. Moteris kaip bio- 
loginė lytis neturi savyje jokių paslapčių. Užtat paslaptis 
ji yra kaip Bažnyčios atvaizdas, kaip Kristaus sužadėtinė, 
kaip atpirktosios žmonijos prasmuo. Jeigu tad mes norime 
bent kiek šią paslaptį suvokti, turime svarstyli moterį 
antgamtinėje šviesoje. Tik tuomet atsiskleidžia jos buvimo 

prasmė ir tik tuomet nušvinta net ir biologinės bei psi- 
chologinės jos funkcijos. : . . 

Iš: kitos pusės, šiame pergyvenime glūdi pagrindas 
tikrajam -vyro santykiui su moteriškąja lytimi. Nereikia 
daug aiškinti, ikad vyras, kuriam moteris yra Kristaus 
sužadėtinė, elgsis su ja visiškai kitaip negu vyras, kuriam 
ji yra tiktai kūninės traukos objektas. Moteris — Kristaus 
"sužadėtinė stovi prieš vyro akis išskaistintojo moteriškumo 
"pavidalu; Gali šios moters žemiškoji tikrovė būti ir labai 
sutepta, tačiau vyras, šio pergyvenimo vedamas, jaučia, 
kad šiuo susitepimu moteriškoji prigimtis neišsisemia, kad 
už jo slypi dieviškoji moters -prasmė, dėl kurios kiekviena 
moteris yra šventa savo esmėje. Todėl net ir nevertą šios 
esmės nešėją vyras pagerbia savo žvilgiu, savo: mintimi 
ir savo elgesiu. Tiesa, kūno ilgesiai šio amžinojo mote- 
riškumo akivaizdoje neišnyksta. Tačiau jie įgyja naują 
prasmę. Jie netenka žemiškojo grubumo ir praeinamumo. 
Jie yra atperkami iš savo įpaklydimo susitelkti aplinkui 
moters kūną ir todėl. žlugti pačią aistros patenkinimo aki- 
mirką. Trokšti molers tiktai kaip priešingo kūno yra lyčių 
egzistencijos akligatvis, į kurį nuodėmė žmogų yra įstū- 
musi. Moteris kaip Kristaus sužadėtinė išvaduoja vyrą 
iš šio akligatvio ir pastato jį į paties Dievo nurodytą ke- 
lią — sujungti dvi lytines egzistencijas į Vieną nedalina- 
mai ir neatjungiamai. 2 

Deja, reikia pripažinti, kad mūsų laikų moters pergy- 
venimas kaip tik yra šiame akligatvyje įstrigęs; taip labai 
įstrigęs, jog bet kurie lyčių santykiai šiandien yra užnuo- 
dyti šia paklydimo dvasia. Mūsų amžius deda didelių pa- 
stangų ištraukti moterį iš praėjusiųjų amžių užsisklen- 
dimo ir pastatyti ją viešumon visų dėmesiui ir net garbi- 
nimui. Šiandien mes regime moterį visur: fabrikuose ir 
įstaigose, mokyklose ir parlamentuose, ligoninėse ir prie- 
glaudose. Šiandien mes sutinkame moters vaizdą taip pat 
visur: meno kūriniuose ir net banknotuose. Tačiau šios 
visur esančios moters akivaizdoje mes neturime pamiršti 
vieno dėsnio: moteris viešumon patenka tiktai dviem pa- 
vidalais — šventosios ir heteros. Krikščionybė išėmė Mer- 
gelę ir Motiną Mariją iš Nazareto tylumos ir pastatė ją 
ant altorių, apgyvendino krikščionių namuose, pakelės kop- 
lytėlėse, mene, poezijoje ir maldose. Nedaug kas žino, kad 
kiekviena kunigų brevijoriaus maldų dalis (officium) bai- 
giasi šiuo dvieiliu: „Palaiminta Mergelės Marijos įsčia, 
kuri nešiojo amžinojo Tėvo Sūnų, ir palaimintos ikrū- 

tys, kurios maitino Kristų Viešpatį“. Marija yra „palai- 
minta tarp moterų“ (Lk I, 28); palaiminta. ne tuo, kad 
savo gyvenime atliko kurį nors didvyrišką darbą, ne tuo, 
kad gyveno dykumose'ir mito skėriais.ir šaknelėmis, bet 
tuo, kad savo įsčioje pradėjo ir pagimdė sūnų, kuris yra 
„didis ir vadinamas Aukščiausiojo Sūnumi“ (1, 32). Kitaip 
sakant, Marija yra palaiminta kaip moteris. Ji yra šven- 
ta moteriškojoje savo prigimtyje. Ji yra vienintelė šven- 
toji dėl savo išskleisto ir ligi galo įvykdyto moteriškumo — 
būti motina ir sykiu. likti mergele. Štai kodėl ji pralaužė 
namų židinio tylą ir išplaukė viešumon, kaip Vakarinė 
išplaukia iš debesų ant dangaus skliauto visų mūsų akims; 
Bet štai prieš šitą moterį šventąją, prieš Mergelę ir 
Motiną stoja moleris hetera kaip anosios varžovė -vyrų 
akims ir širdims. Ji taip pat stengiasi išskleisti savo mo- 
teriškumą ir tuo patraukti į save visų žvilgį. bet mote- 
riškumą, pasiliekantį grynai kūno ribose. Ji taip pat tei- 
gia savo krūtis ir savo įsčią, tačiau ne kaip Visagalio bu- 
veinę bei žmogiškosios gyvybės-šaltinį,-bet kaip aną Ap- 
reiškimo minimą „auksinį indą, pilną paleistuvavimo bjau- 
rumo ir nešvarumo“ (Apr 17, 4). Priešais Mergelę ir Mo- 
tiną stoja nebe mergelė ir ne motina. Ji ateina ne iš šei- 
mos ir eina ne į šeimą, bet iš viešumos ir į viešumą, nes 
hetera namų židinyje neišsitenka. Jai reikia ne -židinio, 
bet salono, ne vyro, bet vyru; jai reikia ne namų glūdu- 
mos, bet scenos, kurioje įi skleistų savo viliones. Šis mo- 
ters tipas yra sutinkamas jau pirmykštėje žmonijos kul- 
tūroje, ypač vad. totemistiniame josios tipe. Jį randame 
ir graikų gyvenime, kuris davė šiai moteriai vardą. Jis 
eina per visas tautas, pradedant mokytomis, šiam reika- 
lui specialiai paruoštomis japonų geišomis ir baigiant pa- 
prasčiausiomis mūsų didmiesčių mergaitėmis. Mūsų am- 
žiuje moteris hetera kaip tik yra pasidariusi anoji -visur 
esanti moteris. Ne motiną ir ne mergelę mes šiandien su- 
tinkame mūsų gyvenimo viešumoje, .bet heterą. Heteriz- 
mas yra būdingiūusia dabartinės moteriškosios -lyties žy- 
mė. . 4 r s| 
Nenuostabu todėl, kad ir vyro“ saritykis su moterimi 
pradeda reikštis tokiais ženklais, kurie gąsdina visas jau- 
tresnes sielas.. Visais laikais šeštasis Viešpaties įsakymas 
yra buvęs laužomas. Tačiau niekad jis nebuvo įgijęs tokio 
objektyvuoto, dar daugiau: tokio organizuoto visuomeni- 
nio pavidalo, kaip šiandien. Stovėdama prieš vyrą ne kaip 
Bažnyčios prasmuo, bet kaip kžninis papildas, moteris he- 

tera -savaime pasuka lyčių santykius biologinio -žaismo 
linkme, išeinančia šiandien aikštėn žvilgsniuose;  pokal- 
biuose, šokiuose, draugystėse. Kol moteris hetera slepiasi 
savo landynėlėje ar viešųjų mamų uždarume, tol -šisai 
žaismas apsiriboja siaurais privatiniais rateliais. Bet kai 
šis moters tipas išplaukia į viešumą ir ją apvaldo, kaip 
yra atsitikė mūsų laikais, tuomet ir anas biologinis žais- 
mas savaime virsta viešu, objektyviniu, sąmoningai or- 
ganizuojamu lyčių santykio pavidalu. Jis virsta visuome- 
nine struktūra it panseksualizmo bruožų įspaudžia visam 
gyvenimui. ||| . di ai 
Prieš šitą tad moterį heterą ir stovi šv. Pranciškus 
su savu moters kaip Kristaus sužadėtinės pergyvenimu. 
Mūsų laikai moterį yra išnagrinėję visais atžvilgiais: jos 
kūno ritmą ir jos judesių plastiką, įos gabumus ir psichinę 
energiją, jos socialinę padėtį ir politinius jos uždavinius. 
Vieną tačiau dalyką jie yra išleidę iš akių: teologinį mo- 
ters pašaukimą ir dieviškąją jos egzistencijos prasmę. Mes 
visur šiandien regime moters heteros paveikslus, ibet mums 
stinga moters šventosios paveikslo. Mums stinga. Kris- 
taus sužadėtinės vaizdo, kuri skleistų aplinkui ne: savo 
kūno trauką, bet dieviškąją savo būties jėgą, kurios pa- 
skirtis yra atbaigti mūsų žmogiškumą: Kaip „Bažnyčia 
yra Išganytojo pilnybė ir užbaigimas“ **, taip moteris tiek 
savo kilme, tiek savo pašaukimu yra vyro pilnybė ir už- 
baigimas. Tačiau šią savo misiją ji gali įvykdyti ne kaip 
biologinė lytis, bet tiktai kaip Bažnyčios prasmuo, kaip 
Kristaus sužadėtinė, nes tik iš savo pirmavaizdžio ji se- 
mia atbaigiamosios savo galios; Kaip biologinė lytis mo- 
teris užbaigia ir išvysto tiktai gamtinę gimdomąją vyro 
jėgą. Jeigu jos paskirtis tuo ir baigtųsi, tuomet ji taip pat 
būtų ibuvusi sukurta iš žemės molio, bet ne iš vyro kūno 
ir kaulo; tuomet ji būtų kilusi iš gamtos, kaip Adomas, 
bet ne iš žmogaus, kaip Ieva. Tačiau nuostabi moters kil- 
mė, kurioje susijungė jau. esanti žmogiškoji būtis su die- 
viškąja galybe, rodo, kad moteris vyro pagalbininke turi 
būti žymiai gilesne prasme negu tik gamtinis gimdymas 
arba kūninių troškimų patenkinimas. Motėris yra savo 
kiline pašaukta būti vyriškosios egzistencijos atbaigėja, 
nes „žmogui negera būti vienam“ (Pr 2, 18). Kaip „Die- 
vo Žodis buvo reikalingas mūsų prigimties, kad savo skaus- 
mais ir kentėjimais atpirktų žmones“; kaip „Jis pats-yra 
reikalingas šimimečių laikotarpiu Bažnyčios, kad galėtų 
tęsti toliau pradėtąjį darbą“ “, taip pat lygiai vyras yra 

reikalingas moters, kad jos padedamas išskleistų savyje 
Viešpaties paveikslą, sudarantį jiems abiem jų būties pa- 
grindą bei prasmę. Meilės santykis subendrina vyro ir 
moters egzistencijas, bet tik tada, kai jis yra Kristaus ir 
Bažnyčios santykio išsiskleidimas bei įvykdymas indivi- 
dualioje vyro ir moters meilėje. Todėl biologiniu žaismu 
šis santykis negali nei prasidėti, nei išsisemti. Moteris he- 
tera nėra vyro pagalbininkė jo egzistencijoje. Priešingai, 
ji kaip tik yra jo vienatvės pabrėžėja ir išryškintoja. Ji 
priklauso prie anų Viešpaties padarų,- tarp kurių vyras 
neranda „sau jokios pagalbininkės“ (Pr 2, 20). 

- Tikrąjį meilės santykį įvykdyti ir tuo būdu tapti vy- 
ro pagalbininke jo buvime bei likimeę gali tiktai moteris — 
Kristaus sužadėtinė, nes tik ji vienintelė apsupa visą vy- 
ro būtį ir ją visą perskverbia savo amžinuoju moterišku- 
mu. Todėl teologinis moters pergyvenimas, taip gražiai 
išsiskleidęs šv. Pranciškaus gyvenime, yra vienas iš ak- 
tualiausių dabarties uždavinių lyčių santykiuose. Nieko 
mūsų amžiuj nepadės įvairios auklėjimo bei lavinimo sis- 
temos, įvairūs teisiniai nuostatai, teikią moteriai savaran- 
kiškumo bei laisvės, ekonominė žmonos nepriklausomybė 
mio vyro, moters sugebėjimas užimti visokias vietas gvve- 
nime,— nieko visa tai nepadės, jeigu nebus perkeistas 
moters pergyvenimas, jeigu mūsų viešumoje moteris hetera 
nebus nugalėta moters šventosios. Mūsų amžius išsiva- 
duos iš ano seksualinio akligatvio tik tada, kai atgims 
šv. Pranciškaus santykis su priešinga lytimi -— žiūrėti į 
moterį kaip į Kristaus sužadėtinę, todėl ją šventai gerbti, 
būti skaisčiam su ja, sykiu tačiau atverti savo širdį šyel- 
niai jos bičiulystei, jos ištikimybei bei prisirišimui. || 


V. KOVA PRIES MOKSLĄ | | 

1. Sv. Pranciškaus gyvenamasis amžius buvo. europi- 
nio mokslo pavasaris. Dvyliktajame šimtmetyje pradėju- 
sios kurtis aukštosios mokyklos dygo dabar kaip grybai 
po lietaus: per pirmąją tryliktojo šimtmečio pusę (1200— 
1250) įsisteigė Europoje net septyniolika universitetų, iš 
kvrių aštuoni Italijoje (Arece, Neapolyje, Pjačencoje, Pa- 
duvoje, Redže, Romoje, Verčelyje ir Vičencoje). Tiesa, 
pradinis švietimas pasiliko apleistas ir toliau: plačiosios 
masės nemokėjo nei skaityti, nei rašyti. Užtat aukštasis 
lavinimas kopė į plačias viršūnes. Anksčiau įsisteigę uni-. 

versitetai Bolonijoje, Paryžiuje ir Oksforde jau buvo išsi- 
skleidę visa: savo pilnatve ir darė didžiulę įtaką visam 
europiniam mąstymui. Iš jų sklido naujos idėjos filosofi- 
joje ir teologijoje, teisėje ir medicinoje. Jie uoliai dalyvavo 
religiniuose ano meto ginčuose -ir kaip ekspertai turėjo 
reikšmės Bažnyčios sprendimams. Pirmųjų Krikščionybės 
amžių į šalį pastumta ir net savotiškai paniekinta Aris- 
totelio tilosofija pradėjo keltis iš ilgos užmaršties ir išsi- 
kovoti deramą vietą Vakarų sąmonėje. Ligi tryliktojo 
šimtmečio krikščioniškasis gyvenimas buvo atremtas į du 
stulpus: į Evangeliją antgamtiniu atžvilgiu ir į Platoną 
gamtiniu atžvilgiu. Antgamtinės tiesos buvo tuomet ap- 
velkamos įplatonišku drabužiu. Platoniškais simboliais šv. 
Jonas vaizdavo istorijos vyksmą savo apokalipsėje, plato- 
niškomis sąvokomis Bažnyčios Tėvai kalbėjo apie krikš- 
čioniškąsias misterijas, platoniškais terminais buvo formu- 
luotos tūkstančio metų krikščioniškos dogmos. Sv. Augus- 
tinas, tasai Vakarų Mokytojas, palenkė Krikščionybės 
'brendimo metą platoniškajam mąstymui, padarydamas šį 
prigimtąja atrama dieviškajam Apreiškimui. 

Bet štai arabų: filosofijoje Aristotelis pradėjo atbusti 
ir per Ispaniją žygiuoti į Vakarų mokslą. Tai buvo atsi- 
gavimas ne tik aristotelizmo, kaip filosofinės sistemos, 
bet ir visai kitokios pasaulėžiūrinės linkmės, kitokio žvilgio 
į pačią būtį. Platonizmas buvo žmogaus dvasios kryptis 
aukštyn. Regimoji būtis Platonui yra tik netobulas am- 
žinųjų idėjų atspindys, tik neišpildytas pažadas, tik šešėlių 
ir sapnų. karalystė. Mūsų gyvenamoji tikrovė, pasak Pla- 
tono, yra tik iš dalies reali, nes ji tik iš dalies pajėgia 
įvykdyti ir apreikšti būties pilnybę nešančias idėjas. Nuo- 
sekliai tad platoniškas žvilgis į daiktus visados yra žvil- 
gis iš aukštesnės bei tolimesnės perspektyvos; žvilgis, 
kurį krikščionys pavadino daiktų pergyvenimu amžinybės 
akivaizdoje — sub specie aeternitatis. Tuo tarpu aristote- 
lizmas savaime pasuko žmogaus dvasią nuo anų transcen- 
dentinių sierų į šią regimą bei apčiuopiamą tikrovę. Jau 
tik tas vienas pakeitimas, kad Aristotelis amžinąsias Pla- 
tono idėjas padarė regimų - daiktų formomis arba entele- 
chijomis, buvo transcendentinės tikrovės kaip masto šiai 
realybei pasmerkimas. Aristotelio filosofijoje daiktas ne- 
beturi ontologinės normos anapus: jis yra matuojamas 
šiapusine paties savo prigimtimi. „Platonas kreipia savo 
akis į Dievą ir į antjuslinį idėjų pasaulį: nuo dieviškųjų 
pirmavaizdžių jis leidžiasi į žemę. Aristotelis eina at- 

virkščiu keliu: nuo patyrimo faktų ir padarinių prie prie- 
žasties, nuo atskirų daiktų prie idealinės jų esmės, nuo 
pasaulio prie Dievo“ *. Pasaulio ir žmogaus kaip į. šį pa- 
saulį įjungto padaro pabrėžimas sudaro aristotelizmo nuo- 
taiką. Jeigu Platonas mėgina išsivaduoti iš žemiškosios 
šešėlių karalystės ir pereiti į amžinybės skaidrą, tai-,„Aris- 
*totelis nekalba apie būsimąją laimę“ (E. .Gilson). Jam 
Taimė išplaukia ne iš sutapimo su antpasaulinė dieviš- 
kąja mūsų idėja, bet iš mūsąją prigimtį atitinkančio vei- 
kimo. Aristotelio filosofija yra filosofija šios tikrovės, 
kosmologinės tikrovės, nes ir žmogus joje yra tiktai kosmo 
narys. 2 G „4 $ ž . į 2 
Nenuostabu todėl, kad šitokios naujos pasaulėžiūrinės 
dvasios prasiveržimas supurtė visą ligšiolinį- mąstymą. 
Aristoteliui pasirodžius, „visa mokslinė lotyniškųjų Vaka- 
rų problematika pateko į savotišką sambrūzdį“ *7. Iš Aris- 
totelio Vakarai patyrė daugybę tokių dalykų, apie kuriuos 
iš viso .nebuvo anksčiau net girdėję. Juk šis vispusiško 
išsilavinimo graikas buvo ne tik filosofas, bet ir gamtos 
stebėtojas, ir pedagogas, ir politikas, ir ekonomininkas. Pla- 
tonas ir šv. Augustinas, atsidėję vidaus gyvenimui įpažin- 
ti — „Deum et animam scire cupio., Nihilne plus? Nihil 
omnino — Trokštu pažinti Dievą ir sielą. Nieko daugiau? 
Visiškai nieko“, — nedaug dėmesio tekreipė į viršinį pa- 
saulį. Todėl platonizmas, o su juo sykiu ir visa patristinė 
krikščioniškoji filosotija buvo skurdi šios tikrovės turiniu. 
Tuo tarpu aristotelizmas kaip tik šio turinio atnešė labai 
daug. Sykiu tačiau jis sudarė pavojų, kad žmogaus 
dvasia kaip tik bus per daug šiuo turiniu sužavėta, kad ji 
pradės aistringai juo rūpintis ir todėl savaime paliks-anks- 
tesnę Marijos būseną prie Mokytojo kojų ir virs Morta, 
užsiėmusia „daugeliu dalykų“: (Lk 70; 4/), bet pamiršusia 
potį svarbiausiąjį — savo pačios išganymą. Štai kodėl 
Aristotelis Vakaruose :nebuvo priimtas išskėstomis ranko- 
mis, Jis sutiko nemaža pasipriešinimo ir turėjo pergalėti 
nemaža kliūčių. Filosofijos. fakultetas Paryžiaus universi- 
tete buvo aristotelizmo tvirtovė..Vis -dėlto Bažnyčia, ne- 
paisydama didelio šios. tvirtovės autoriteto, 1210 ir 1215 
metų dekretais uždraudė naudoti gamtamokslinius ir me- 
tafizinius Aristotelio raštus mokymo reikalui, leisdama 
tiktai loginius ir etinius jo veikalus. Vėliau šis draudimas 
buvo praplėstas ir Tulūzos universitetui. Iš kitos. tačiau 
pusės, Aristotelis. kaip kylanti. nauja žvaigždė. Vakarų 
mokslo horizonte turėjo labai didelės traukos, todėl net 


222 


ir oficialūs Bažnyčios draudimai negalėjo tryliktojo am- 
žiaus nuo-jo atgrasinti: Draudžiantieji nuostatai greitai 
buvo pamiršti, ir aristotelizmas greitai virto laimėtoju. 
Visa tai neapsiėjo -be senų -įsitikinimų sukrėtimo, be di- 
delių kovų ir maišaties. 

Sv. Pranciškaus gyvenimas kaip tik sutapo su šiais 
Vakarų pasaulio polėkiais. Nors pats šventasis nebuvo 
lankęs jokio universiteto, tačiau mokėjo skaityti ir rašyti, 
mokėjo prancūziškai ir lotyniškai, o šv. Jurgio bažnyčios 
kunigai buvo dėję nemaža pastangų išlavinti jauną Pran- 
ciškų taip, kad jis būtų vertas garbingo savo šeimos var- 
do. Jo tėvas, Pietro di Bernardone, buvo didelis prancū- 
ziškosios kultūros gerbėjas, todėl norėjo; kad ir jo sūnus 
būtu tikras „la gaya scienza“— poezijos ir dainos, iškalbos 
ir gražaus elgesio — atstovas. Pažymėtina dar ir tai, kad 
šv. Pranciškus krikšto metu buvo pavadintas Jonu, nes 
jo tėvo tada nebuvo namie, ir motina viena parinko vai- 
keliui vardą. Bet kai tik grįžo tėvas, tuojau jis šį vardą 
pakeitė. Šv. Bonaventūras teigia, kad tai buvo padaryta 
prancūziškosios kultūros garbei: „Ne Jono Krikštytojo: at- 
gailos drabužiais, bet prancūzo dailiomis manieromis“ 
norėjęs tėvas (plg. Joergensen 13). Nėra tad abejonės, 
kad šv. Pranciškus pažino— bent bendrais bruožais — 
savo amžiaus mokslo alkį ir jautė visur besireiškiančias 
pastangas brautis į pasaulio paslaptis. Todėl kai Viešpats 
ji pašaukė Evangelijos vykdyti ir kai jis kūrė savo ordi- 
ną, jam reikėjo neišvengiamai apsispręsti, kaip jis nusi- 
statys - mokslo atžvilgiu. Kas bus jo įsteigtasis ordinas: 
mokytų ar nemokytų žmonių bendruomenė? Įsijungs jis 
į mokslo kūrimą ar pasiliks šalia jo? Šv. Domininko vie- 
nuolija iš pat pradžios apsisprendė už mokslą ir dar šv. 
Pranciškui gyvam tebesant turėjo didelių studijoms na- 
mų ir daug mokytų vyrų, o vėliau išugdė tokių filosofų bei 
teologų, kaip šv. Albertas Didysis ir šv. Tomas Akvinietis. 
Kaip tad turėjo apsispręsti šv. Pranciškaus ordinas? | 

Savo nusistatymą mokslo atžvilžiu -Asyžiaus šventa- 
sis siejo neatskiriamai su turtu ir su nusižeminimu, Ne- 
turtas ir“ nusižeminimas buvo jo bendruomenei esminiai 
dalykai, kuriais naujasis ordinas skyrėsi nuo visų kitų 
senųjų. Šie. tad dalykai kiekvienu atveju ir visokiomis 
aplinkybėmis turėjo išlikti nepažeisti. Visa, kas kenkė 
neturtui, ir visa, kas ugdė žmogaus išdidumą, turėjo būti 
pašalinta. iš mažesniųjų brolių bendruomenės. Tuo tarpu 
mokslo siekimas kaip tik ir buvo neįmanomas be tam tikro 

kiekio medžaginių gėrybių. Kas studijuoja, tas -turi būti 
kito išlaikomas. Tokiu atveju išlaikytojas — vis tiek ar 
jis būtų atskiras asmuo, ar bendruomenė — nebegali gy- 
venti tiktai šiandiena, tik tuo, ką gauna pats sau, nes jam 
yra pareigos rūpintis ir besimokančiuoju savo globotiniu; 
rūpintis ne tik šiandien, bet ir rytoj, ir poryt — tol, kol 
šis studijuos. Jeigu tad pranciškonų ordinas įsirengs stu- 
dijų namus ir juose laikys jaunus brolius mokslui siekti, 
jis turės juos aprūpinti knygomis, mokslo priemonėmis, 
mokytojais, galop pragyvenimu. O visa tai pareikalaus 
pastovaus turto, kuris nesibaigs su saulėlydžiu, bet pasi- 
liks ir kitai dienai. Tuo būdu pranciškoniškas principas 
nesirūpinti rytdiena išnyks, neturto idealas bus išduotas 
arba bent pasidarys nepilnai vykdomas. Pranciškoniška 
bendruomenė įsigys turto kaip bendruomenė ir įsijungs 
į senųjų vienuolynų kelią, iš kurio ją šv. Pranciškus kaip 
tik norėjo išvesti. 

Iš kitos pusės, išsilavinimas neišvengiamai suskaldo 
bendruomenę į savotiškas kastas. Nors mokytumas sa- 
vyje yra žmogaus asmenybei atsitiktinis ir paviršutiniš- 
kas, vis dėlio jis daro didelę įtaką Žmogaus savisąmonei, 
ją paaštrindamas ir keldamas savimeilės jausmą. Jau šv. 
Paulius žinojo — galbūt iš savo paties patyrimo, nes jis 
buvo mokyčiausias iš visų apaštalų, — kad žmones „žino- 
jimas padaro pasipūtusius“ (1 Kor 8, 1). Išsilavinę bet 
kurios bendruomenės nariai tik nenoromis nusileidžia į 
nemokytų narių plotmę, tik nenoromis eina tokias pat pa- 
reigas, kokias eina ir nemokyti ibroliai. Jeigu tad bend- 
ruomenėje yra narių, kurie siekia mokslo arba jau dirba 
mokslo darbą, jie savaime visu: savo gyvenimo būdu iš- 
siskiria iš nemokytų, ir bendruomenė suskyla iš vidaus, 
nors iš viršaus ji ir atrodytų esanti vieninga: Taip yra 
visuose vienuolynuose, kurie atsideda mokslui. Tai yra 
kasdieninis patyrimas, beveik negalimas pergalėti šios že- 
mės tikrovėje. Kaip be turto negalima mokslo pasiekti, 
taip jo pasiekus sunku yra grįžti į neišsilavinusio žmogaus 
kasdieninę būseną. . K 

Sios tad dvi kliūtys ir padarė, kad šv. Pranciškus ap- 
sisprendė savąją brolių bendruomenę palikti šalia savo 
amžiaus mokslingumo. Pranciškonų ordinas turėjo atlikti 
Apvaizdos paskyrimą ne mokslo keliu ir ne mokslo prie- 
monėmis. Čia pat reikia pastebėti, kad esmėje šv. Pran- 
ciškus mokslo neneigė. Savo testamente jis yra aiškiai 
parašęs: „Mes turime pagarboje laikyti visus teologųs ir 

tuos, kurie mums eina dieviškojo žodžio tarnybą, nes jie 
teikia mums dvasios ir gyvenimo“. Vadinasi, mokslas kaip 
tarnyba dieviškajam žodžiui jam atrodė esąs geras, o jo 
atstovai buvo dvasios dalintojai, vidaus gyvenimo palai- 
kytojai, todėl gerbtini ir ikklausytini. Iš kitos pusės, šv. 
Pranciškus niekad neatšisakydavo į savo ordiną priimti 
tokių, kurie jau buvo išsilavinę. Mokytų brolių randame 
pranciškonų vienuolijoje ne tik vėliau, bet ir pačioje pir- 
mykštėje bendruomenėje: Tomas Celanas, Antanas iš Pa- 
duvos (šventasis), Pietro Stacia, Pietro dei Cattani, Elijas 
ir kiti. Kol žmogus buvo pasaulyje, tol jis galėjo lavin- 
*is, ir šv, Pranciškus tokiam kandidatui nedarė nė mažiau- 
sio priekaišto. Tačiau peržengdamas vienuolyno slenks- 
tį, jis turėjo palikti savo mokytumą už durų. Jis turėjo 
pamiršti, kad yra išsilavinęs. Jis turėjo žinoti, kad čia 
toliau nebestudijuos ir savo mokslo pasauline prasme ne- 
Ibenaudos. Čia jis turės pasidaryti toks kaip ir visi: netur- 
tėlis, nusižeminęs, žinąs „ne ką kita, kaip tik Jėzų, ir tą 
prikaltą ant kryžiaus“ (1 Kor 2, 2), vadinasi, visų panie- 
kintą, išduotą ir nužudytą. Pasauliui jis atrodys paikas, 
atsilikėlis, mokslo priešas. Tačiau jis turės šią auką pa- 
deryti, jeigu norės būti Dievo šauklys, nes „Dievas išrinko, 
kas pasauliui paika, kad sugėdintų išmintinguosius“ (1 
Kor I, 27). Sv. Pranciškus iš stojančiųjų į ordiną reika- 
lavo pilnulinės aukos tiek medžiagine, tiek dvasine prasme. 
Kaip pasaulyje surinktą turtą kandidatai turėjo išdalinti 
pirma vargšams, o tik paskui ateiti ir sekti Kristumi, taip 
lygiai jie turėjo grąžinti pasauliui jau surinktus mokslo 
lobius, kad toliau gyventų tiktai „pilna paslapčių Dievo 
išmintimi“ (1 Kor 2, 7), ją vieną teskelbtų ir ją vieną 
tetyrinėtų. Pranciškonų bendruomenė turėjo būti neturtėlių 
ir bemokslių ordinas. 

2. Už šitokią naujosios vienuolijos sampratą šv. Pran- 
ciškus kovojo ligi pat savo mirties, Trimis dalykais reiš- 
kėsi ši jo kova: nepasitikėjimu mokytaisiais, knygų ven- 
gimu ir studijų draudimu. Kaip neturtą, taip ir nemokslą 
Asyžiaus šventasis laikė stulpais, ant kurių rymo visas 
jo pastatas. Todėl kiekvienas bandymas šiuos stulpus iš- 
judinti keldavo jam pasipriešinimą ir net rūstybę. 

Sv. Pranciškaus ordino durys buvo plačiai atvertos 
vargšams ir nuskriaustiesiems, paniekintiems ir persekio- 
jamiems, tačiau kai tik į jas pasibelsdavo koks nors mo- 
kytas žmogus, šventasis tuojau suklusdavo. Kažkoks gi- 
lus atsargumo jausmas vertė šv. Pranciškų nepasitikėti 


15 — A. Maceina, t. 4 225 


mokytų prašytojų žodžiais. „Kai pas mane ateina švie- 
suolis,— kalbėjo šv. Pranciškus,— ir sako man: Žiūrėk, 
broli, aš ilgai gyvenau pasaulyje ir nepažinau tikrojo 
Dievo! Parodyk man dabar vietelę toli nuo pasaulio 
triukšmo, kur galėčiau sutrinta širdimi atgauti veltui pra- 
leistus metus, apmąstyti praeitį ir pradėti geresnį gyve- 
nimą ateičiai, — tai aš visų pirma žiūriu, ar jis, tai saky- 
damas, yra nuoširdus“ (Joergensen 212—213). Prastuolius 
šventasis priimdavo į savo ordiną be jokių ypatingų ban- 
dymų, nes noviciatas pranciškonų  vienuolijoje buvo įkur- 
tas tik 1220 metais. Tuo tarpu mokytuosius jis tirdavo gana 
ilgai ir gana stropiai. Pasakojama, kad vienas didžiai iš- 
lavintas vyras (magnus doctor) buvo priimtas į ordiną, 
tik mėnesį laiko atidirbęs bendruomenės virtuvėje (plg. 
Joergensen 213). 2 

Ir ne be pagrindo! Mokslas, žadindamas žmogaus sa- 
vimeilę, savaime temdo tikrąjį savęs pažinimą. Mokytam 
žmogui yra sunkiau save ištirti ir sunkiau pažinti savyje 
Viešpaties balsą negu nemokytam, nes dažnai šis balsas 
yra iškreipiamas arba net ir visiškai nuslopinamas savi- 
meilės šnibždėjimų. Mokytieji „tiki, — sakydavo šv. Pran- 
ciškus savo broliams, —ikad, suprasdami raštus, jie pagi- 
lins savo maldingumą ir Dievo meilę. Iš tikro tačiau jie 
pasidaro savo viduje šalti ir tušti“ (Spec. perf. 213). Tai 
yra pastaba, turinti. didžią psichologinę prasmę. Užuot 
žmogų pagilinęs, mokslas ne sykį padaro jį paviršutiniš- 
ką. Užuot Dievą atskleidęs, jis pridengia Jį nuo dvasios 
akių. Prastuolis, nieko nežinodamas, viską suveda į Die- 
vą ir jaučia Jį kiekviename žingsnyje. Šviesuolis, pažin- 
damas pirmąsias pasaulio priežastis, dažnai įpro įas nere- 
gi priežasčių Priežasties, nejaučia jos veikimo savo egzis- 
tencijoje ir tuo būdu pasidaro šaltas ir tuščias. Šitokio 
dvasinio apakimo pavyzdį šv. Pranciškus kaip tik rasdavo 
mokytuose paimokslininkuose. „Pastebėję, kad jų klausy- 
tojai esti sustiprinami ir palenkiamį tobulesniam gyveni- 
mui, jie pučiasi ir giriasi savo darbais bei jų vaisiais, tarsi 
jie iš tikro jiems priklausytų. Tuo tarpu jie yra tik įran- 
kiai kitų, kuriais Viešpats pasinaudojo šių vaisių pasirink- 
ti. Juk tos sielos,— kalbėjo toliau šv. Pranciškus, — ku- 
rias jie mano savo mokslingumu bei įpamokslais paskatinę 
į aukštesnį gyvenimą, iš tikro yra patrauktos bei pažadin- 
tos paties Dievo, pasinaudojušio ašaromis ir maldomis 
šventų, paprastų ir nusižeminusių brolių“ (Spec. peri. 213). 
Stalytį save Dievo vietoje yra kiekvieno išlavinto žino- 

gaus pūvojus. Ir labai daugelis jo nepergali. Labai dau- 
gelis net nė nepastebi, kad jie laiko save autoriumi to, kam 
jie buvo tik proga arba tik įrankis Apvaizdos rankose. 
Todėl kai šitoks žmogus pasibeldžia į vienuolyno vartus, 
prašydamas leisti jam palikti pasaulį, reikia būti su juo 
atsargiam, nes gal jo lūpomis kaip tik ibyloja savimeilė, 
o ne Šv. Dvasia, šaukianti jį į tobulybės kelią. Šitokio 
atsargumo šv. Pranciškus turėjo labai daug ir jo neslėpė. 

Knygų Asyžiaus šveniasis nemėgo ne tik todėl, kad 
joms įsigyti reikia turto, bet ir todėl, kad iš jų semiama 
išmintis buvo gryna teorija, nebe gyvenimas, kurį šv. 
Pranciškus žymiai labiau vertino už bet kokį žinojimą. 
Jis norėjo, kad jo broliai būtų išmintingi, tačiau ne kny- 
gine, o gyvenimiškąja išmintimi. Kitaip sakant, jis norė- 
jo, kad jie ne tiek apie gyvenimą skailylų, kiek įį palį 
gyventų. Tai jis labai aiškiai pasakė vienam broliui nau- 
jokui, norinčiam turėti savą psalmyną. Šis brolis jau bu- 
vo gavęs viršininko (šv. Pranciškus tuomet jau nebebuvo 
pranciškonų viršininkas) leidimą, tačiau norėjo išgirsti 
dar ir šv. Pranciškaus nuomonę, todėl tarė jam: „Tėve, 
man būtų didelė paguoda turėti psalmyną. Generalinis 
ministeris man tai leido, bet -aš norėčiau turėti jį ir su 
Jūsų žinia“ (Spec. peri. 214). Tuomet šventasis atsakė: 
„Karalius Karolis, Rolandas, .Olivaras, visi paladinai ir 
didvyriai buvo galingi bei drąsūs kovose ir netikėlių per- 
sekiojimuose ligi mirties. Jų pergalės gyvena žmonijos 
atmintyje. O šventieji kankiniai argi nekrito kovoje už 
tikėjimą į Kristų? Tuo tarpu šiandien atsiranda žmonių, 
kurie ieško garbės tuo, kad jie kalba apie anųjų atliktus 
žygius. Ir tarp mūsų yra tokių, kurie tikisi įsigyti garbės, 
deklamuodami apie šventųjų darbus ir juos girdami“ (215). 
Kitaip tariant, didvyriai ir šventieji gyveno narsų ir pa- 
vyzdingą gyvenimą, o vėlesnės kartos tik skailo apie šį 
gyvenimą ir mano, kad tuo jos atliekančios nuostabių žy- 
gių. Anie žmonės buvo .veikėjai ir kūrėjai, vėlesnieji yra 
tik žiūrovai ir istorikai: Tuo tarpu veikti ir apie veiksmą 
rašyti ar skaityti yra du iš esmės skirtingi dalykai. 

Tai ir buvo šventojo atsakymas broliui naujokui, no- 
rinčiam turėti psalmyną ir skaityti apie šventumą. Krikš- 
čiohis Luri ne apie šventumą skaityti, bet šveniai gyventi, 
Jis turi būti ne šventumo žygių stebėtojas ar ragrinė- 
tojas, bet uolus jų vykdytojas. Jam šventumas turi būti 
ne istorinė praeitis, gyvenanti atskiruose asmenyse, bet 
jo paties dabartis, gyvenanti jame pačiame. Tuo tarpu 

knygos — net ir pats Sventasis Raštas — žmogaus švento 
nepadaro. Jų skaitymas gali žmogų šventumui nuteikti, 
tačiau šią nuotaiką įvykdyti turi jis pats. Tuo tarpu ne 
sykį žmogus šventą nuotaiką, gautą iš šventų knygų, su- 
keičia su šventais darbais ir mano jau esąs patenkinęs 
Kristaus kvietimą būti tobulu, kaip ir „dangiškasis Tėvas 
yra tobulas“ (Mt 5, 48). Todėl noras turėti knygų visados 
yra savotiškas gundymas, nukreipiąs žmogų nuo šventu- 
mo praktikos į šventumo teoriją ir paklaidinąs jo sielą, Šv. 
Pranciškus gerai suprato šio gundymo pavojų ir todėl 
norėjo brolius atpratinti nuo šventumo ieškojimo knygo- 
se, o labiau paskatinti juos į šventumo praktiką kasdienos 
gyvenime. Šventi darbai jam buvo žymiai vertingesni už 
šventus skaitymus. 

Vis dėlto anas brolis naujokas nenorėjo nusileisti. Po 
keletos dienų, besišildant šv. Pranciškui prie ugnies, jis 
vėl užsiminė apie savo psalmyną. Tada šventasis atsakė: 
„Įsigijęs psalmyną, tu įsigeisi ir viso brevijoriaus, o tL- 
rėdamas brevijorių, atsisėsi kaip koks žymus dvasiškis 
katedroje ir sakysi savo broliui: Paduok man brevijorių!“ 
(Spec. perf. 215). Tardamas šiuos žodžius, šv. Pranciškus 
pasisėmė saują karštų pelenų, barstė jais savo galvą ir 
keletą sykių kartojo: „Aš brevijoriusti Aš brevijorius!“ 
(215). Pelenai yra krikščionio brevijorius, nes jie yra žmo- 
giškosios egzistencijos nykstamumo simbolis. Jų akivaiz- 
doje krikščionis patiria, kad jis yra dulkė ir į dulkę pa- 
virs. O šis supratimas bei vidinis patyrimas, išmąstytas 
bei įvykdytas ligi galo, yra didesnė išmintis už bet kurią 
kitą. Knygų lentynos ir mokslo katedros akivaizdoje žmo- 
gus jaučiasi esąs šis /as, todėl nori būti aptarnaujamas, 
nori regėti kitus, susėdusius prie jo kojų ir klausančius 
išmintingų jo žodžių. Tuo tarpu pelenų akivaizdoje žmo- 
gus yra niekis, turįs tik kitiems tarnauti, kitų klausyti ir 
iš kitų mokytis. Nuosekliai tad ne mokytas dvasiškis, sė- 
dįs universiteto katedroje ir siuntinėjąs savo brolius, yra 
šv. Pranciškaus bendruomenės idealas, bet žmogus, pe- 
Tenais pasibarstęs savo galvą ir iš egzistencijos praeina- 
mumo semiąs savo išmintį. Todėl kai vėliau jau prieš pat 
mirtį šv. Pranciškus buvo brolio Riccieri'o paklaustas, 
„ar gali broliai kunigai, stodami į ordiną, pasilaikyti jų 
turimas knygas“, šventasis atsakė: „Sakau tau, broli, kad 
pirmoji ir paskutinė mano valia yra ši: joks brolis negali 
turėti daugiau negu apsiaustą su virve ir kelnes, kaip 
tai mūsų regula leidžia“ (Spec. peri. 264). 

Vis dėlto įvykdyti šią valią šv. Pranciškui buvo ne- 
lengva. Vis labiau pražystančio mokslo akivaizdoje dau- 
gelis išsilavinusių brolių nesuprato šio griežto nusistaty- 
mo prasmės. Dominikonų ordinas steigė studijų namus 
vieną po kito, užėmė katedras universitetuose, rašė kny- 
gas, sakė žmonėms mokytus pamokslus ir garsėjo kaip 
aukštai išsilavinusių žmonių bendruomenė. Tuo tarpu 
pranciškonai turėjo pasilikti prastuoliai. Ne vienam tai 
buvo tiesiog nepakeliama našta, daug sunkesnė negu vi- 
siškas neturtas. Todėl mokytesnieji šv. Pranciškaus broliai 
pradėjo kelti erzelį ir reikalauti, kad ir pranciškonams bū- 
tų leidžiamos studijos. Pietro Stacia, nepaisydamas nei- 
giamo šv. Pranciškaus nusistatymo, atidarė Bolonijoje 
pirmus studijų namus. Bet čia šventasis jau stojo atviron 
Ikovon. Grįždamas iš Palestinos 1220 metais, įis užsuko 
į Boloniją ir įsakė broliams išsikraustyti iš jų studijų na- 
mu. Net sergantieji turėjo nešdintis kitur. Visi nusilenkė 
šiam sprendimui ir pažadėjo pasitaisyti, išskyrus Pietro 
Stacia. Tada šv. Pranciškus jį prakeikė ir, sakoma, net mir- 
damas šio prakeikimo nuo jo nenuėmė (plg. Joergensen 
317). To mokytiesiems broliams, be abejo, buvo jau per 
daug. Todėl jie 1222 metų Sekminių sueigos metu, daly- 
vaujant Ostijos kardinolui, kreipėsi į šį aukštą Bažnyčios 
asmenį prašydami, kad jis prikalbėtų šv. Pranciškų „pa- 
klausyti mokytų brolių patarimo“ (Spec. perf. 229), ir 
sykiu nurodydami kardinolui į šv. Benedikto, šv. Augustino 
ir šv. Bernardo regulas, kurios taip pat reikalauja gilaus 
vidinio gyvenimo, kartu tačiau nedraudžia studijų. Kai 
kardinolas perdavė šv. Pranciškui brolių pageidavimus, šis 
nieko neatsakė, tik paėmė kardinolą už rankos, nusivedė 
į brolių susirinkimą ir prabilo: „Broliai, broliai! Viešpats 
mane pašaukė eiti paprastumo ir nusižeminimo keliu, ku- 
rį Jis man apreiškė, o per mane ir visiems tiems, kurie 
nori manimi tikėti ir manimi sekti. Todėl aš nenoriu, kad 
man kalbėtumėte apie šv. Benedikto, šv. Augustino, šv. 
Bernardo regulas! Jūs' neturite kalbėti apie jokį kitą kelią 
ir apie jokį kitą gyvenimo būdą, kaip tik apie tą, kurį 
man Viešpats parodė savo gailestingumu. Dievas man pa- 
sakė, kad aš turįs būti paikas šiam pasauliui. Jis norėjo 
mus vesti tiktai šitokio „mokslo“ keliu. O jūsų mokslu ir 
išmintimi Viešpats jus Lik sugėdins! Aš jau laukiu Jo 
pasiuntinių, kurie jus nubaus! Vieną sykį jūsų gėdai jūs 
grįšite prie pirmykščio savo pašaukimo, vis tiek ar jūs to 
norite, ar ne“ (Spec. peri. 230). 

Deja, ši kova pasibaigė šv. Pranciškaus pralaimėjimu. 
Matydamas negalįs savo brolių įtikinti ir nenorėdamas kel- 
ti nuolatinio sąmyšio, jis atsisakė nuo ordino viršininko 
pareigų, pasilikdamas paprastas brolis ir leisdamas naujai 
dvasiai eiti savu keliu. Po šventojo mirties pranciškonai 
griebėsi studijų su ne mažesniu įkarščiu negu dominikonai. 
Jau 1234 m. ibuvo įsteigtas didžiulis studijų namas Pary- 
žiuje, turėjęs vietos net 214 studentų. Tačiau norinčiųjų 
ten patekti buvo tiek daug, kad tekdavę jiems laukti eilės, 
ko! pirmesnieji studijas pabaigs. Pasaulėžiūriniu atžvilgiu 
pranciškonai apsisprendė už plalonizmą ir tuo būdu tapo 
savotiški dominikonų priešininkai, nes dominikonai aiš- 
kiai stojo aristotelizmo pusėn. Pal. Dunso Scoto asmenyje 
pranciškoniškasis platonizmas pasiekė aukščiausią viršū- 
nę. Vis dėlto senesnieji pirmykštės bendruomenės nariai 
dar ilgai apgailestavo šitokį ordino posūkį. Jacopone da 
Tod: išreiškė šį jų apgailestavimą prasmingų posakiu: 
„Paryžius sužlugdė Asyžių“; sužlugdė aną paprastumo bei 
Kryžiaus paikybės kelią, kuriuo šv. Pranciškus norėjo sa- 
vo ordiną vesti. Ar jo pranašystė, kad pranciškonai grįš 
prie savo pirmykščio pašaukimo, kada nors išsipildys, žino 
tiktai viena dieviškoji Apvaizda, vedanti slaptingais ke- 
liais ne tik atskirus asmenis, bet ir ištisas bendruomenes. 

Mums tačiau kyla klausimas: kokį pagrindą šv. Pran- 
ciškus turėjo stodamas į kovą su mokslu savame ordine? 
Kas paskatino jį savo vienuoliją laikyti prastuolių Ibend- 
ruomene ir neleisti, kad šie pprastuoliai būtų suvilioti moks- 
lo pagundos? Kokią vietą mokslas užima apskritai krikš- 
čioniškojoje egzistencijoje ir kokią reikšmę jis turi pil- 
nutiniam Evangelijos vykdymui? . : 

3. Mokslas žemiškojoje mūsų egzistencijoje yra toks 
pat dviašmenis kardas, kaip turtas ir kūnas, kaip vedybos 
ir šeima. Iš vienos pusės, jis yra priemonė dieviškajam 
žmogaus paskyrimui vykdyti, iš kitos tačiau, jis atskleidžia 
liucijerišką pagundą, skatinančią žmogų pasijusti esant 
būties viešpačiu ir todėl mėginti užimti Aukščiausiojo vie- 
tą kosmo sąrangoje. Iškeldamas žmogų viršum žvaigždžių, 
mokslas sykiu graso nusviesti jį į klaidos ir sukilimo ibe- 
dugnę. Štai kodėl visų amžių šventieji yra elgęsi su moks- 
1u labai atsargiai. Ne vienas jų ir pats buvo atsidėjęs jo 
darbams. Ne vienas jų pasiliko nepamirštamas vakarietiš- 
ko mokslo istorijoje. Vis dėlto savo viduje šie žmonės 
mokslu nepasitikėjo, juo savos egzistencijos nerėmė, nes 
jį laikė anuo smėliniu Evangelijos minimu pagrindu, ant 

kurio pastatas išsilaiko tik tol, ko! užeina liūtys ir audros 
(plg. Mt 7, 26—27). Nors savo esmėje mokslas, kaip ne- 
trukus matysime, yra dieviškas dalykas, tačiau vykdomas 
nuodėmingoje mūsų gyvenimo sąrangoje jis reikalauja at- 
pirkimo, kaip ir visa mūsoji tikrovė. O kol jis yra neatpirk- 
tas, vadinasi, kol jis yra nepašvęstas Kryžiaus paikybe 
(plg. 1 Kor I, 23), tol. jis žmogų suvilioja ydingomis savo 
apraiškomis ir-išveda iš tiesos kelio. 

Kalbėdami apie šv. Pranciškaus santykį su gamia ir 
su turtu, sakėme, kad pirmykštis žmogaus paskyrimas bu- 
vo apvaldyti žemę ir ją sau palenkti, išvaduojant ją iuo 
būdu iš nutremto šėtono užmačių ir visą kūrinija, pajung- 
tą „tuštybei ne savo valia“ (Rom 8, 20), išvedant „iš su- 
gedimo vergijos į Dievo vaikų garbės laisvę“ (Rom 68, 
21). Nuodėmė šį pašaukimą apgadino, bet jo nepanaikino. 
Savo žodį „dauginkitės, pripildykite žemę ir ją apvaldy- 
kite“ (Pr I, 28) Viešpats taikė ne tik rojiniam, bet ir iš- 
tremtajam žmogui. Ir šiuo žodžiu nešinas jis žygiuoja per 
visus žemiškosios savo istorijos amžius. Žmogus pasaulį 
ne tik pripildo, bet ir apvaldo. Jis ne tik plečia savo gi- 
minę, kaip kiekvienas gyvas padaras, bet kartu ir jai pa- 
lenkia daiktus. Savojo valdoviškumo žmogus nėra pamir- 
šęs. Būti viešpačiu pasaulyje yra nuotaika, kurią galbūt 
vienintelę jis yra išsigabenęs iš Edeno sodo. 

Vis dėlto jeigu rojuje žmogus būtų pasaulį apvaldęs 
dieviškosios malonės pilnu savu žodžiu, atsinaujinančiu 
šiandien tiktai šventųjų santykiuose su gamta, iai žemė- 
je žmogus vykdo pirminę savo paskirtį jau sunkiu darbu, 
reikalingu kiekviename jo tremties žingsnyje. Dabartinis 
pasaulio apvaldymas yra virtęs anuo žemės įdirbimu, apie 
kurį Viešpats kalbėjo Adomui ir kuris turėjo būti įvyk- 
dytas „kaktos prakaitu“ (Pr 3, /9). Darbas taip pat kei- 
čia daiktūs, kaip ir. dieviškosios malonės nešamas žodis. 
Jis taip pat įdeda į juos žmogaus dvasios, pertvarko juos 
pagal žmogaus idėjas, įtraukia juos į žmogaus egzisten- 
cijos sritis, išimdamas tuo būdu juos iš laukinės jų bū- 
senos. Todėl darbas Krikščionybėje visados turi gilią £e0- 
loginę prasmę nepaisant, kad dėl žmogaus nuodėmės jis 
yra pažymėtas savotišku prakeiksmo ženklu (plg. Pr 3, 
17). Darbas krikščioniui, kaip sakėme, yra me tik priemo- 
nė išsilaikyti ekonomiškai, bet ir būdas išganyti žemę, 
kadangi tik įdirbta, vadinasi, žmogaus rankos perkeista 
žemė darosi paruošta galutiniam jos išskaistinimui Dievo 
galybe. Čia kaip tik ir glūdi pati giliausia kultūros reikš- 

mė. Būti visuotinio perkeitimo šaukle bei pradininke yra 
kultūros paskirtis Krikščionybės šviesoje. Kultūrą kuria 
žmogus tam, kad paruoštų būtį Naujajai Jeruzalei. 

Į šią kultūros paskirtį įsijungia ir mokslas kaip vie- 
na iš pagrindinių jos sričių. Kad žemė galėtų būti įdirbta, 
kitaip sakant, kad ji būtų žmogaus paruošta virstį Dievo 
padangte (plg. Apr 21, 3), ji turi būti visų pirma pažinta 
pačia giliausia bei plačiausia šio žodžio prasme. Pažini- 
mas kūrinio gyvenime visados yra pirmesnis už veikimą. 
Jau net ir gyvulys turi tam tikrą daiktų pažinimą, nes sa- 
vo veikimu jis šiuos daiktus taip pat keičia. Tiesa, gyvu- 
lio veikimas yra tik jo paties subjektyviam reikalui — sa- 
vai rūšiai ir savai gyvybei išlaikyti. Objektyvių uždavi- 
nių žemės atžvilgiu jis neturi. Todėl ir jo pažinimas, iš 
vienos pusės, yra labai siauras: gyvulys -pažįsta tik tai, 
kas organiškai įsijungia į gyvenamąją jo aplinką; iš ki- 
tos -- šis jo pažinimas yra instinktyvus: gyvulys pažįsta 
nuostabiai, bet visados vienodai, nedarydamas šioje sri- 
tyje jokios pažangos. Tuo tarpu žmogaus veikimas pa- 
saulyje apima ne tik praktinį jo ir jo giminės išsilaikymą, 
bet sykiu dar ir paties pasaulio pertvarkymą pagal aukš- 
tesnes idėjas. Žmogus luri pareigų ir žemei kaip lokiai, 
kadangi jis yra jos valdovas. Todėl žmogaus pažinimas 
yra esmingai skirtingas nuo gyvulio pažinimo. Jis yra 
visuotinis: žmogus stengiasi viską suvokti, viską savo 
dvasia apimti ir viską ištirti; ir jis yra sąmoningas: žmo- 
gus savo pažinimą nuolatos tobulina, sistemina, išmoko 
jo kitus ir perteikia jį kartų kartoms. Kai šitas jo paži- 
nimas esti sudedamas į tam tikrą sistemą ir sujungiamas 
tam tikrais dėsniais, jis virsta mokslu. Mokslas yra žmo- 
giškojo pažinimo objektyvacija istorijoje. Tai suvisuome- 
nintas pažinimas, pralaužęs atskiro asmens sąmonės sritį 
ir tapęs bendruomenės turtu. Tačiau jo šaknys visados lai- 
kosi individualiniame pažinime kaip sąlygoje žemei įdirb- 
ti ir jai apvaldyti. 

Pažinimas tad yra pats pirmasis žemės apvaldymo ak- 
tas. Atsistojęs prieš pasaulį kaip asmuo prieš daiktą, žmo- 
gus visų pirma jį apima savo sąmone. Jis palenkia jį sau 
tuo, kad savo protu jį perskverbia, suvokdamas jo ap- 
raiškas, jo dėsnius, galop pačią jo esmę bei dieviškąjį jo 
pirmavaizdį. Žemė pažinimo akte virsta žmogui savotiškai 
perregima. „Man daros taip šviesu, tarsi būčiau Dievas!“ 
Sis Fausto posakis pirmajame jo monologe naktį yra la- 
bai būdingas. Goethe gal nė pats nežinojo, kad juo išreiš- 

kė jis pačią giliausią žmogiškojo pažinimo esmę, Švent- 
raštis mums pasakoja, kad „Dievas regėjo visa, ką buvo 
padaręs, kad tai buvo gera“ (Pr I, 31). Viešpaties akims 
daiktai buvo atviri: jie buvo Jam perregimi ligi pat gel- 
mių. Analogiškai yra ir žmogaus pažinime. Žmogus taip 
pat regi daiktus ir šiame regėjime suvokia, kad jie yra 
teisingi, geri ir gražūs. Žmogiškasis pažinimas yra savo 
esmėje ne kas kita, kaip dieviškojo būties regėjimo atvaiz- 
das. Žmogus tik todėl gali pažinti daiktus, kad jis yra 
reginčiojo Kūrėjo paveikslas bei panašumas, vadinasi, kad 
savo dvasia jis dalyvauja šiame regėjime. Pažinimas yra 
žmogaus dalyvavimas dieviškajame būties regėjime. Ir 
kaip tik todėl jis yra žemės apvaldymas bei palenkimas. 
Atskleisdama žmogui savo dėsnius ir savo esmę, būtis 
savaime jam nusilenkia kaip savo valdovui, sukurtam pa- 
gal didžiojo Valdovo paveikslą. | . 

Sia prasme mokslas, kiek jis yra pažinimo objektyva- 
cija, yra šventas dalykas. Jis yra istorijoje sukurtas ob- 
jektyvus būdas, kuriuo žmogus apreiškia ir įvykdo savo 
dalyvavimą Viešpaties regėjime. Jis yra susistemintas pir- 
masis žemės apvaldymo aktas, trunkąs amžių amžiais ir 
atnaujinamas kiekvienos pasaulin ateinančios žmonių kar- 
tos. Mokslė žmogus visų pirma pasirodo kaip žemės ka- 
ralius, kaip jos keitėjas ir išganytojas, kaip jos vaduo- 
tojas iš piktojo galios. Todėl mokslas nėra tiktai pasyvus 
būties atšvaitas, bet būties įdirbimas, nors dar tik sąmonės 
srityje. Moksle būtis esti pertvarkoma idealiniuose jos 
pagrinduose. Tai, kas paskui išauga ir išsivysto techniko- 
je, suprastoje plačiausia prasme, prasideda jau moksli- 
niame pažinime. Pažinti tad reiškia ne ilsėtis, bet dirbti 
ic tuo būdu pasaulį keisti. Šiuo atžvilgiu teisingai Nietz- 
sche pašiepia „nekaltą pažinimą“, vadinasi, tokį, kuris iš 
daiktų nieko nenori, o tik juo atspindi, „kaip veidrodis 
šimtu akių“ *8. Pažinimas nėra veidrodinis būties atspin- 
dėjimas, bet pirmasis jos įdirbimas žmogaus samonėje, iš 
kurios paskui jis pereina ir į šalia mūsų esančią tikrovę. 
Žemės keitimas žmogiškuoju darbu yra objektyvacija jos 
keitimo žmogiškąja mintimi. Stai kodėl mokslas įsijungia į 
pirmykštį dieviškąjį žmogaus paskyrimą apvaldyti žemę. Jis 
yra vienas iš šio apvaldymo aktų ir todėl viena iš dieviš- 
kosios paskirties vykdymo priemonių. Siekti mokslo reiš- 
kia siekti būti tuo, kuo žmogų pats Dievas yra skyręs, 
būtent pasaulio valdovų. 

4. Bet kaip tik šiame: valdoviškame mokslo bruože ir 
slypi jo pavojus. Atverdamas daiktus dvasios akims, pa- 
žinimas virsta pagunda, viliojančia žmogų savą pasaulio 
suvokimą laikyti nė dalyvavimu dieviškajame būties regė- 
jime, bet nepriklausomu aktu. Viską apimančios ir apie vis- 
ką sprendžiančios sąmonės akivaizdoje žmogus pasijunta 
es35 šios nuostabios galios autorius, vadinasi, nebe pa- 
veikslas bei panašumas, bet pats originalas. Nuosekliai 
tad jis mėgina atsiremti ne į tai, ką jis pažįsta, bet į tai, 
kad jis pažįsta; kitaip sakant, ne į pažinimo objektą, ku- 
riuo yra Viešpaties sukurta tikrovė, bet į pažinimo sub- 
jektą, kuriuo yra žmogiškoji — kintanti ir nykstanti — są- 
monė. Ir čia kaip tik prasideda pažinimo, o su juo kartu 
ir viso mokslo tragedija. 

Pirmieji Sventraščio puslapiai mums yra atskleidę šios 
tragedijos šiurpą visu nuogumu. Rojaus gundytojas labai 
vylingai paklausė pirmąją žmonijos moteriškę: „Kodėl Jis. 
uždraudė naudotis tuo, ką pats yra sukūręs?“ (Pr 3, 1). 
Klausimo tikslas buvo labai aiškus. Gundytojas norėjo 
sukelti žmogų prieš Dievą, atvaizduodamas Viešpatį kaip 
pavyduolį, kuris neleidžia savo paties paveikslui daly- 
vauti tame, ką pats yra padaręs ir ką „matė, kad yra ge- 
ra“ (Pr I, 12). Tačiau Ieva tučtuojau patikslino šį žalčio 
klausimą: „Sodo medžių vaisius mes valgome. Dievas už- 
draudė valgyti vaisių tiktai to medžio, kuris auga sodo 
viduryje, kad nenumirtume“ (Pr 3, 2—3). Vadinasi, žmo- 
gus gali naudotis Viešpaties sukurta tikrove ir iš tikro ja 
naudojasi. Gundytojas netiesą sako teigdamas, esą Vieš- 
pats išskiriąs žmogų iš savos kūrybos. O jeigu Jis vis dėlto 
neleidžia valgyti vaisiaus medžio, augančio sodo viduryje, 
tai tik dėl to, kad apsaugotų žmogų nuo mirties. Esmėje 
tad šis draudimas nėra formalinis, bet tikrovinis: jis yra 
greičiau ne draudimas, bet įspėjimas, kad ano medžio vai- 
siai yra mirtingi ir kad todėl žmogus turįs jų vengti — 
„Net nepaliesti“ (Pr 3, 3), nes tą dieną, kai jis šių vaisių, 
ragaus, mirs (plg. Pr 2, 17). os . 

Kas tad yra šis nuostabus medis su mirtį nešančiais 
savo vaisiais? Šventasis Raštas vadina jį „pažinimo .me- 
džiu“ ir kalba apie. jį kaip apie priešginybę „gyvybės 
medžiui“ (Pr 2, 9). Abu jie augo rojuje, vadinasi, abu įpri- 
klausė žmogiškosios egzistencijos erdvei. Abu jie vedė vai- 
sių, vadinasi, teikė žmogui priemonių išsilaikyti. Vis dėl- 
to jų vaidmuo buvo visiškai priešingas. Gyvybės medis 
turėjo padaryti žmogaus buvimą amžiną: jo vaisių valgy- 

damas, žmogus turėjo gyventi amžinai (plg. Pr 3, 22). 
Tuo tarpu pažinimo medis grėsė žmogui mirtimi: jo vai- 
siaus paragavęs, žmogus iš tikro neteko dieviškųjų malo- 
nių, neteko rojinės savo būsenos, buvo ištremtas į žemę, 
įsijungė į sunkų nepašvęstos gamtos likimą ir mirė. 

Nors šie Apreiškimo minimi medžiai ir turi konkretų 
pagrindą tikrovėje, tačiau simboline prasme jie reiškia 
du priešgyniškus dalykus: Dievo sukurtąją būtį ir žmo- 
gaus pažįstančiąją sąmonę. „Gyvybės medis“ yra iš Dievo 
rankų išėjusi, jo malonėmis papuošta ir Jo Apvaizdos iš- 
Taikoma tikrovė. Kol žmogus minta jos vaisiais, vadinasi, 
kol jis savo egzistenciją apsprendžia tuo, kas paties Kū- 
rėjo yra įam duota, tol jis gyvena amžinai, nes ir tikro- 
vė, nors ir nebūdama amžina savo kilme, yra tačiau am- 
žina savo buvimu, kadangi kūrybinis Dievo aktas niekados 
nesiliauja ir tuo pačiu tikrovę nuolatos palaiko. „Gyvy- 
ibės medis“ esmėje yra visur esanti ir visados veikianti 
dieviškoji Apvaizda arba nuolatinis kūrybinis dieviškasis 
aktas. Jo vaisiai yra objektyvinė būtis. Naudojimasis šiais 
vaisiais yra savos egzistencijos -pagrindimas objektu, iš- 
ėjusiu iš Dievo rankų ir nešančių savyje Jo paties am- 
žinuumą. | 

Tuo tarpu „pažinimo medis“ yra žmogiškosios sąmo- 
nės aktas, kuriuo žmogus Dievo sukurtą tikrovę suvokia. 
Nors šis aktas savo prigimtimi, kaip sakėme, yra dalyva- 
vimas dieviškajame būties regėjime, tačiau, būdamas kd- 
rinio aktas, jis yra praeinantis savo pačia esme. Pažinimo 
aktas atsiranda ir nyksta, platėja ir siaurėja, išsivysto 
ir suskursta. Kitaip sakant, pažinimas yra nuolatinis mū- 
sų sąmonės tapsmas, turįs ne tik-pradžią, kaip kiekvienas 
kūrinys, bet ir galą, būdingą tiktai būsenoms, bet ne pa- 
čiai būčiai kaip tokiai. Pažinimas tad yra būsena, bet ne 
būtis. Jeigu tad žmogus apsisprendžia misti „pažinimo 
medžio“ vaisiais, iš tikro jis apsisprendžia už praeinančią 
ir nykstančią būseną, apsireiškiančią jo sąmonės aktu. Pa- 
grindęs šiuo aktu savo egzistenciją, jis pagrindžia ją pra- 
einūmumu. Stai kodėl Dievas, drausdamas valgyti -„paži- 
nimo medžio“ vaisiaus, nurodė, kad tą dieną, kai žmogus 
jo paragaus — mirs, nes savo buvimą apspręs ne „gy- 
vybės medžiu“, vadinasi, ne objektyvine, Viešpaties amži- 
nai kuriama tikrove, o subjektyviniu, praeinančiu savos 
sąmonės buvimo būdu. Mirties dėsnis glūdi pačiame paži- 
nime, ir kas apsisprendžia misti jo vaisiais, tuo pačiu pa- 
lenkia šiam dėsniui savo buvimą. Kai Ieva ištiesė ranką į 

„pažinimo medį“, ji tuo pačiu ištiesė ją į mirtį. 

Vis dėlto šio mirtį nešančio medžio vaisius yra „ska- 
nus valgyti ir gražus pažiūrėti“ (Pr 83, 6). Iš tikro, kas 
gali būti žavesnio, kaip savo sąmone apimti Viešpaties su- 
kurtą būtį? Kas gali būti malonesnio, kaip jausti, kad bū- 
tis atsiveria mūsų dvasiai, kad mes ją regime ligi jos 
esmės, kad mums viskas darosi šviesu ir aišku, kaip Goet- 
he's Faustui? Rojaus gundytojas žinojo šią pažinimo vi- 
lionę, todėl kalbėjo Ievai: „Anaiptol nemirsite! Juk Dievas 
žino, kad tą dieną, kai jo valgysite, aisivers jūsų akys 
ir jūs būsite kaip dievai, pažįstą gera ir pikta“ (Pr 3, 
4—5). Kitaip tariant, pažinimo akte žmogus praregės tai, 
ką regi ir Dievas, būtent pačią būtį, kokia ji yra savyje. 
O jeigu jis įą regės taip, kaip regi Dievas, tuomet jis ir 
bus toks, koks yra Dievas. Būtis jam bus nebe norma jo: 
buvimui bei veikimui, nebe pagrindas jo amžinybei, bet 
objeklas jo sąmonei, kuria jis iškils viršum būties, pasi- 
darys jos viešpačiu, ją apspręs ir ją valdys, atspėdamas 
jos esmę. Pažinimas bus žmogui kelias į savęs sudievini- 
mą. „Gyvybės medis“ bus pakeistas „pažinimo medžiu“. 
Kūrybinis Dievo aktas pasitrauks šalin, o jo vieton at- 
sistos žmogaus pažinimo aktas, atveriąs akis į daiktų 
gelmę. Štai kodėl Ieva „ėmė vaisiaus, valgė pati, davė 
savo vyrui, ir šis valgė“ (Pr 3, 6). 

Ir iš tikro jiems akys atsivėrė: „Jie pamatė, kad yra 
nuogi“ (Pr 3, 7). Kol jie mito „gyvybės medžio“ vaisiais, 
vadinasi, kol jie savo buvimą grindė Viešpaties objekty- 
vine tikrove, tol jie nejautė, kad jie patys iš savęs nieko 
neturi, nes ši tikrovė pripildė juos dieviškuoju turiniu ir 
dieviškosiomis malonėmis. Jie žinojo, kad yra kūriniai, 
vadinasi, kad yra viską gavę iš Dievo rankų, kad stovi 
absoliučiai nuogi Jo akivaizdoje, tačiau „jie nesigėdijo“ 
(Pr 2, 25), kadangi Dievu rėmėsi ir Dievuje gyveno. Jaus- 
tis visiškai nuogam Viešpaties akyse žmogui yra ne gė- 
da, bet garbė, nes tai yra pripažinti tikrąją savo padėtį 
būtyje. Pirmykštis žmogaus nuogumas yra jo kūriniškumo 
ženklas. Todėl juo nešinas žmogus turėjo sklisti žemėje 
kaip Viešpaties visagalybės šauklys. Savo nuogumų jis 
turėjo liudyti savo kilmę iš begalinės Dievo (pilnatvės. Tai 
buvo garbės ženklas, skelbiąs kūrinio esminį ryšį su Kū- 
rėju. 

Bet štai apsisprendimas už „pažinimo medį“, vadina- 
si, už savo sąmonę, paneigiant šalia jo esančią būtį, pa- 
vertė žmogaus nuogumą gėdos ženklu. Pažinimo akte 

atsiskleidė žmogui ne tik pasaulis, bet ir jis pats: jis 
pamatė, kad yra nuogas jau kitokia prasme negu anksčiau. 
Anksčiau jis buvo nuogas Viešpaties akivaizdoje, todėl 
nesigėdijo. Tačiau ištiesęs ranką į „pažinimo medį“, jis 
iš tikro ją ištiesė į savo sąmonę, padarydamas pažinimą 
savo buvimo pagrindu. Bet pažinimas jam kaip tik ir at- 
vėrė akis, kad pamatytų, jog jis yra nuogas savęs palies 
akivaizdoje. Čia žmogus paregėjo, kad jo Aš yra niekis, 
kzd jo sąmonės aktai praeina, kad visa jo būtis, svars- 
toma atitrauktai nuo Dievo, yra tiktai nebūtis, tiktai ab- 
soliutinė nuogybė. Ir žmogų pagavo gilus gėdos jausmas. 
Tai nebuvo psichinė gėda kitos lyties akivaizdoje. Tai bu- 
vo melalizinė gėda Dievo akivaizdoje. Klausydamas gun- 
dytojo vilionės, žmogus apsisprendė atsiremti pats į save: 
į savo sąmonę, į savo pažinimą, į savo mokslą. Bet at- 
kreipęs savo sąmonę į savo paties būtį, jis paregėjo, kad 
ji yra nuoga, vadinasi, kad ji absoliučiai nieko iš savęs 
neturi, todėl negali būti jam atrama bei pagrindas. „Pa- 
žinimo medis“ pasirodė esąs gražus tiktai paviršiumi. Sa- 
vo viduje, ontologinėse savo gelmėse jis tačiau neturėjo 
nieko, kuo žmogus galėtų pridengti savo nebūtį Kūrėjo 
akyse. Štai kodėl, kai tik pažinimo suvilioti žmonės išgir- 
do Jo balsą, tuojau nubėgo ir „pasislėpė — Adomas ir jo 
žmona — nuo Viešpaties Dievo veido tarp sodo medžių“ 
(Pr 3, 8) **. Pažinimo medis buvo apgaulingas ontologiš- 
kai, tačiau nuostabiai teisingas psichologiškai. Ontologiš- 
kai jis nedavė nieko, kas galėtų laiduoti žmogui jo bu- 
vimą. Psichologiškai tačiau jis atvėrė žmogui akis, kad 
pasijustų esąs nuogas ir susigėstų — ne savo nuogumo, 
bet savo apsisprendimo už nuogumą, savo pastangos nuo- 
ggumu grįsti savo būtį. - 

5. Šitoje tad vietoje kaip tik ir atsiskleidžia pažinimo, 
0 su juo ir viso Žmogaus mokslo dvilypumas. Pažinimas 
yra nepaprastai reikšmingas kaip akių atvėrimas, parodąs, 
jog žmogaus būtis iš tikro yra nuoga, ir kaip susigėdiji- 
mas, priverčiąs žmogų nusilenkti Viešpačiui ir slėptis Jo 
akivaizdoje. Tačiau pažinimas yra nepaprastai pavojingas 
"bei pražūtingas kaip žaltiška vilionė siekti dieviškumo, 
naudojantis ne objektyvine būtimi, esančia iš Dievo ir 
'Dievuje, bet subjektyvine savo sąmone, keliant ją viršum 
būties ir statant ją dieviškosios malonės vietoje. Žemiš- 
kojoje mūsų egzistencijoje abi šios pažinimo pusės yra 
gyvos ir abi jos moksle išeina aikštėn. Kiek mokslas at- 
veria žmogui jo tikrąją būtį, absoliučiai besilaikančią 

Dievuje, tiek jis iš tikro yra dalyvavimas dieviškajame 
regėjime, todėl šventas bei palaimintas savo esmėje, Ši/aip 
išlavintas Žmogus yra išmintingas ana Dievo išmintimi, 
apie kurią taip įtaigiai kalba šv. Paulius korintiečiams 
(pig 1 Kor I, 20—25). Tačiau kiek mokslas stato priešais 
žmogų „pažinimo medį“, „skanų valgyti ir gražų pažiū- 
rėti“, siūlydamas -juo grįsti savo buvimą ir savos sąmo- 
nės aktais mėginti save sudievinti, tiek jis prasilenkia su 
dieviškuoju žmogaus paskyrimu, todėl yra liuciferiškas ir 
nuodėmingas. Šiaip išlavintas Žmogus yra išmintingas 
pasaulio išmintimi, kurią Viešpats žmogaus gėdai paver- 
čia paikybe (plg. / Kor I, 20). | . 

Reikia tačiau pripažinti, kad Vakarų mokslo istorijoje 
kaip tik šis pastarasis mokslo bruožas darėsi kas kartą 
vis ryškesnis. Krikščionybė skelbia, kad Žmogaus sudievi- 
nimo kelias yra mūsų jaugimas į Kristų, mūsų laikymasis 
Jame, kaip vynmedžio šakelė laikosi vynmedyje (plg. Jr 
15, 1—7), mūsų mitimas Juo pačiu ir tuo būdų amžinojo 
buvimo užsitikrinimas pagal Jo paties žodžius: „Aš esu 
gyvoji duona, kurs nužengiau iš dangaus. Kas valgys 
šios duonos, bus gyvas per amžius“ (Jn 6, 51—52). Žmo- 
nijos atpirkimo tarpsnyje Kristus yra alslatytasis rojaus 
„gyvybės medis“. Viduramžiai gerai suprato šio „medžio“ 
vaidmenį žmogiškojoje egzistencijoje, todėl aplinkui Jį 
telkė visą savo būtį. Bet koks pasaulio pažinimas vidur- 
amžių žmogui reiškė religinės daiktų prasmės atskleidimą. 
Gamta stovėjo prieš anų laikų žmogaus sąmonę ne kaip 
jos suvokimo ar tyrimo objektas, bet kaip ženklas, nuro- 
dąs į aukštesnę tikrovę, ir kaip perėjimas, vedąs į aukš- 
tesnį gyvenimą. Savo metu Alainas de Lille (1128—1202) 
dainavo: „Omnis mundi creatura guasi liber et pictura 
nobis est et speculum — kiekvienas pasaulio padaras yra 
tarsi knyga, tarsi paveikslas ir veidrodis“ 59. Tai yra ne 
ikas kita, kaip poetinė parafrazė senų psalmės žodžių: 
„Viešpaties žemė ir jos pilnybė, Jo yra žemės rutulys su 
visais gyventojais“ (Ps 23, 1). Pasaulis yra Dievo. Jam 
priklauso visos šalys ir visos tautos. Suvokti tad šią die- 
viškąją nuosavybę ir yra žmogaus pažinimo uždavinys. 
Todėl ne gamta savyje, atitraukta nuo Viešpaties, rūpėjo 
viduramžiams, bet gamta kaip Dievo ženklas, kaip Jo liu- 
dytoja, kaip Jo pėdsakų saugotoja bei atspindėtoja. Vi- 
duramžiškas ' pažinimas buvo Dievo paveikslo aisekimas 
būtyje, 2 + 

Visai kitaip pasidarė naujaisiais laikais. Vakarai sa- 
vo mąstymo istorijoje vis labiau apsisprendė už „pažini- 
mo medį“ ir vis labiau nusisuko nuo „gyvybės medžio“. 
Jie vis. labiau paliko šalia objektyvinę būtį is vis labiau 
pabrėžė subjektyvinę sąmonę, kol galop Hegelio filosofi- 
joje ši sąmonė virto nebe būties suvokėja, bet jau tiesiog 
jos kūrėja pažinimo aktu. Ne: žmogus dalyvauja savo pa- 
žinimu dieviškajame būties regėjime, bet žmogiškasis pa- 
'Žinimas yra Dievo savisąmonė (Hegel). Ne žmogus laikosi 
Dievuje, bet Dievas laikosi žmogumi: „Jeigu dieviškoji 
būtis (Wesen) nebūtų žmogaus ir gamtos būtis, tai ji 
būtų būtis, kuri būtų niekis“ (Hegel). Protinis pažinimas 
kaip tik'ir yra tasai kelias, kuriuo Dievybė skleidžiasi žmo- 
guje ir kuria istoriją, nes „istorija yra dvasios išsisklei- 
dimas laike“ (Hegel). Rojaus gundytojo vilionė tapti die- 
"vais pažinimo priemonėmis atgijo Vakarų dvasioje visu 
savo svarumu. Naujoji Vakarų minlies istorija esmėje 
ibuvo ne kas kita, kaip viena didžiulė pastanga sudievinti 
žmogų „pažinimo medžio“ „vaisiais. Kai aštuonioliktasis 
šimtmetis išvystė proto kultą, apsireiškusį prancūzų re- 
"voliucijos metu pusnuogės moters — proto simbolio! — 
pasodinimu ant altoriaus, tai čia buvo tik liturginė užbai- 
ga anų ilgų pastangų, kurios teorijoje išvystė gnoseologiją, 
praktikoje — situacijos moralę, estetikoje — subjektyvinį 
moderninį meną, savo viršūnę pasiekusį abstraktinėje da- 
barties tapyboje, visiškai netekusioje objekto. Vakarų 
mokslo kelias aiškiai ėjo Viešpaties sukurtos ir Jį reiš- 
kiančios tikrovės neigimo linkme. T 

Be abejo, reikėjo keleto šimtų metų, kad šio neigimo 
išplaukos pasidarytų taip labai regimos, kaip jos yra re- 
gimos šiandien. Vakarų pažinimas, prasidėjęs prometėjiš- 
ku ryžtu pagrobti iš dangaus ugnį ir padaryti žmones jos 
pagalba laimingus, pasibaigė žmogiškosios nuogybės pa- 
regėjimu. Išdidžiai savo sąmonėje pakilęs ir Hegelio filo- 
solijoje net susiabsoliutinęs žmogus galop prisipažino, kad 
„jo būlis (Dasein) krinta į nesavos kasdienybės bedugnę 
ir niekybę“ *!.. Egzistencinė filosolija atidarė akis, parody- 
(dama, kad žmogiškoji būtis nesilaiko pati savimi, todėl 
negali savo sąmone savęs pačios nė grįsti; kad ji visados 
stovi priešais nebūtį ir todėl yra ištikta baimės; kad ji 
tiesiog stebėte stebisi, jog 6Zna,— taip labai ji jaučiasi 
esanti nuoga ontologiniame savo pagrinde. Ankstesnė vi- 
lionė tapti dievišku pažinimo akte dabar atrodo beveik 
kaip pasityčiojimas iš visos žmogiškosios egzistencijos. 

JEI 


Siandien mes aiškiai regime, kad pažinimas nėra buvimas: 
kad buvimo kelias nėra sąmonės kelias, kad sokratiškas 
pažinimo sutapdymas su dorybe žemės gyvenime nepasi- 
teisina. Augant dogmatiniam Apreiškimo pažinimui, Va- 
karuose augo ir bedievybė. Didėjant dorovės specialistų 
skaičiui, didėjo ir nuodėmės plitimas ligi visiško nejauti- 
mo, kas ji yra savyje. Aštrėjant teisinei sąmonei, darėsi 
vis ryškesnis kiekvienos teisės laužymas pačiu Ibrutaliau- 
siu būdu. Kilnėjant žmogaus asmens sampratai, žengė 
kartu visiškas jo nužmoginimas ir sutrypimas. Praraja 
tarp pažinimo ir buvimo pasidarė mūsų laikais tokia gili, 
kaip niekad žmonijos istorijoje nėra buvusi. 

Nenuostabu todėl, kad aiškiaregės sielos jautė šį ne- 
išvengiamą mokslo išsivystymą jau iš pat pradžios. Jos 
jautė, kad Dievo pasaulio pavertimas žmogiškosios sąmo- 
nės objektu, užuot jį laikius Viešpaties garbės bei didybės 
ženklu bei šaukliu, yra didžiulis perversmas žmogaus dva- 
sioje, kad šiuo keliu eidamas, žmogus netrukus paregės 
visos savo kultūros sudužimą, kad tai yra nusilenkimas 
rojaus žalčio vilionei, vedančiai į mirtį. Šv. Pranciškus 
kaip tik Ibuvo vienas iš tokių šviesiaregių, todėl vienas iš 
pačių ryškiausių Vakarų kultūros įspėjėjų. Jo kova prieš 
mokslą savame ordine buvo savaiminga pastanga apsau- 
goti brolius nuo pasitikėjimo apgaulinga pažinimo galybe. 
Tai buvo pastanga išlaikyti gyvą tikrai religinį būties per- 
gyvenimą bei pažinimą, būtent būties kaip Dievo liudyto- 
jos. Juk ne tas pat yra pergyventi ėriuką kaip naminį gy- 
vulį, duodantį mėsos bei vilnų, ir kaip Dievo Avinėlio 
išraišką; ne tas pat yra sodinti palangėje lelijų kaip kvap- 
nių gėlių pavakarės nuotaikai ir kaip Mergelės Marijos 
simbolių; ne tas pat yra praustis vandeniu kaip H5O0 jun- 
giniu ir kaip elementu pirmapradei nuodėmei nuvalyti 
Krikšto sakramente. Moksliniam pažinimui pasaulis išsi- 
semia savo regimybe. Tuo tarpu religinis pažinimas už 
šitos regimybės jaučia aukštesnę tikrovę. Daiktų regimy- 
bės su jos dėsniais ir skaičiais jis neneigia. Tačiau ties ja 
ir nepasilieka. Daiktų regimybė religiniam pažinimui yra 
tiktai ženklas bei nurodymas. Bet jeigu Žmogus visą sa- 
vo sąmonę sutelkia prie mokslinio pažinimo, tuo pačiu jis 
sustoja prie šios daiktų regimybės ir pameta iš akių aną 
aukštesnę tikrovę, kuri krikščioniui visados turi būti jo 
kelio gairė, tačiau kuri mokslo apimtoje sąmonėje vis la- 
biau pradeda darytis nebereali. Štai kodėl šv. Pranciškus 
ir sakydavo, kad raštų pažinimas Dievo meilės ir maldin- 

gumo ne tik nepadidina, bet priešingai, jų žinovus padaro 
šaltus ir tuščius, kadangi juos nuveda į daiktų regimybę 
ir atitraukia nuo to, kas glūdi anapus. Naikindamas simbo- 
linį būties pergyvenimą,— mokslas esmingai yra bet kokio 
simboliškumo priešas,— mokslinis pažinimas savaime už- 
trenkia žmogui duris į transcendentinę sritį. 

Todėl šv. Pranciškaus kova prieš mokslą anaiptol ne- 
buvo negatyvi. Ji reiškė ne tiek šventojo nusistatymą 
prieš mokslinį pažinimą, kiek rungtynes už simbolinio 
būties pergyvenimo bei svarstymo išlaikymą, nes Aristo- 
teliui prisikeliant šis pergyvenimas pradėjo vis labiau 
silpti ir galop vėliau visiškai žlugo. Asyžiaus šventasis 
jautė šio žlugimo artėjimą, todėl mėgino sukurti pras- 
Tuolių ordiną pasaulinio mokslo prasme, tačiau giliažiū- 
rių žmonių ordiną religinio pažinimo prasme. Pranciško- 
nų bendruomenė turėjo pratęsti ir išlaikyti viduramžišką 
pasaulio pergyvenimą, kuriam, kaip sakėme, kiekvienas 
padaras buvo tarsi knyga, pasakojanti apie Dievą, tarsi 
paveikslas, rodąs Jo pėdsakus kūrinijoje, tarsi veidrodis, 
atspindįs Jo galybę, Jo meilę, Jo išmintį ir Jo apvaizdą. 
Vėlesnis pranciškonų apsisprendimas už Platoną iš da- 
lies išgelbėjo šitokį pasaulio supratimą, nes platoniškasis 
būties pergyvenimas labiausiai yra priartėjęs prie religi- 
nio pergyvenimo; bet tik iš dalies, nes Platonas nėra 
krikščionis, ir jo mokslas nėra Evangelija. Tuo tarpu šv. 
Pranciškus norėjo Evangelija pagrįsti ne tik praktinį 
žmogaus elgesį gyvenime, bet ir jo teorinį santykį su bū- 
timi. Jis norėjo, kad ir žmogaus pažinimas būtų evangeliš- 
kas, kad ir savo sąmonės aktuose krikščionis būtų veda- 
mas evangeliškojo žvilgio į būtį. 

O šis žvilgis Evangelijoje yra išreikštas labai aiškiu, 
paties Kristaus pasakytu nurodymu: „Žvilgtelėkite į dan- 
gaus sparnuočius. .. Įsižiūrėkite į laukines lelijas“ (Mt 6, 
26, 28) — ne kaip į paukščių ar augmenų rūšį, ne kaip 
į ekonomines vertybes, net ne kaip į visuotinio grožio 
apraiškas, bet kaip į dangiškojo Tėvo globotinius, kuriuos 
jis peni ir dengia. Pasaulis Evangelijos šviesoje nėra pali 
savyje užsibaigianti regimybė, bet Viešpaties liudytojas 
kiekvienu savo padaru. Pranciškonų ordinas turėjo būti šio 
liudijimo teorinė objektyvacija istorijoje. Jis turėjo iš- 
vystyti ne mokslinį pažinimą, kuris tiria daiktų regimybę, 
bet religinį, kuris atskleidžia daiktų nurodomą dieviškąją 
tikrovę. Šv. Pranciškus jautė, kad su mokslinio pažinimo 
brovimusi į jo ordiną silpnėja religinis pažinimas ir kad 

tuo būdu jo vienuolija tolsta nuo pirmykščio savo pašau- 
kimo vykdyti Evangeliją visame žmogiškojo gyvenimo —— 
tiek praktinio, tiek teorinio — plote.: Stai kodėl jis taip 
griežtai kovojo prieš išlavintų brolių kėslus, prieš knygas, 
prieš studijų namus, pranašaudamas, kad visi šie dalykai 
kada nors sunyks savo niekingume, ir pranciškonų ordinas 
grįš „prie pirmykščio savo pašaukimo“ (Spec. perf. 230). 
Tai nebuvo kova už tolsiojišką apsiprasčiokinimą, bet tai 
buvo kova už „Dievo galybę ir Dievo išmintį“ (/-Kor I, 
24); ne kova prieš kultūrą, bet kova už religiją kultūro- 
je, už Dievo pėdsakus pasaulyje, už Viešpaties paveikslą 
žmoguje. " 


38 Encikl. „Rite expiatis“, nr. 7. 

3 Plg. aut. „Didysis inkvizitorius“.— 1950.— P. 209. 

* Plg. Die Welt das Schweigens.— Zirich, 1948.— P. 43, 

* Guadėme y clvidėme El rostro reclinė sobre el Amado Cesė 
todo v dejėme Dėjando mi cuidado Entre I4s azucenas olvidado (plg. 
E£dilh Stein. Kreuzeswissenschaft. Studie ūber Johannes a Cruce— 
Herder, 1950). 

+ Encikl. „Casti connubii“, nr. 16, liet. vert. 362 p. Lux, 1949, 

* Das Studenbuch, 

“4 Pop, Pijus XI, encikl. „De corpore Christi mystico“, nr.- 27, 
liet. vert. 527 p. 1949. . 

* Encikl. „De corpore Christi mystico“, nr. 2, liet. vert. 498 p. 

4 Zach Fr. Modernes oder kalholisches Bildungsideal.— Wien, 
1925.— P. 48, , j 

* Theologische Guartalsehrift.— 1925.— P. 256. 

* Aiso sprach Zarathustra II, Kap. 15. . 

* Praeinant galima pastebėti, kad šis pirmykščių žmonių susigėdi- 
mas kaip lik ir buvo jų išsigelbėjimas iš amžinos pražūties, ištiku- 
sios puolusius angelus. Susigėsdamas žmogus paneigė savo apsi- 
sprendimą už „pažinimo medį“ ir tuo būdu paruošė savo valią die- 
viškajam Atpirkimui, Susigėdimas buvo tasai prigimtasis pagrindas, 
ant kurio galėjo būti Dievo pastatyta išganymo tvarka, nes ši tvar- 

ka, būdama malonė, reikalauja prigimtos atramos žmoguje, Su- 
sigėdimas kaip tik šią atramą ir sukūrė. Tuo tarpu puolusis angelas 
nesigėdijo savo nuogumo,. nors ir. jautė savo nebūtį. Jis nesislėpė 
nuo Viešpalies akių, bet stojo su Juo kovon, teigdamas savo nuo- 
gumną ir todėl šiame teigime amžinai pasilikdamas, Velnias negali 
būti išganytas, nes jis nesigėdi ir todėl savo valia nesukuria pri- 
gimtosios atramos antgamtiniam alpirkimo aktui. 

50 Cit. Curfius E. R. Europaischa Literatur und lateinisches 
Millelalier.— Bern, 1948.— P. 322. 

5 Heidegger M. Sein und Zeit.— Tūbingen, 1949.— P. 178. 

Ketvirtas skyrius 


"ŠVENTASIS PRANCIŠKUS 
"SU DIEVU | 


I. BAŽNYČIŲ ATSTATYMAS 


1. Religinė šv. Pranciškaus veikla prasidėjo, paviršium 
žiūrint, nereikšmingų, tačiau savo esmėje gilią simbo- 
linę prasmę turinčiu darbu, būtent apleistų ir apirusių 
bažnytėlių atstalymu. Grįžęs iš Spoleto, kur, kaip minėta 
jam paaiškėjo, kad jis turįs tarnauti ne Walterio de Brie: 
nueso kariuomenėje, bet didžiojo Valdovo rinktinėje dan- 
gaus „Karalystei kurti, Asyžiaus šventasis ilgai dar blaš- 
kėsi ir kentėjo, negalėdamas rasti tikro savo kelio ir aiš: 
kaus užsiėmimo. Jis jautė, kad Viešpats jį kažkam šaukia 
Bet kam, jis dar nežinojo. Taip savo viduje besikamuo- 
damas, sykį jis užsuko į San Damiano bažnytėlę pasi- 
melsti ir paprašyti Dievą, kad šis apšviestų būsimą įam 
kelią ir pasakytų, ką reikia daryti. Besimelsdamas staig 
išgirdo balsą, einantį nuo altoriuje kybančio kryžiaus 
„Pranciškau, argi nematai, kaip labai yra apirę mano Na. 
mai? Eik ir atnaujink juos!“ (Tres socii 43). Šventasis 
apsidairė: iš tikro San Damiano koplytėlė buvo labai ap- 
leista. Visur pilna dulkių ir voratinklių,- lubos įlinkusios, 
sienos iškrypusios, visas pastatas pašlijęs. Drebėdamas 
prabilusio Dievo akivaizdoje, šv. Pranciškus atsakė: ,„Mie- 
lai, Viešpatie, padarysiu, ko nori“ (Tres socii 43). Išėjęs 
is bažnyčios ir radęs ant suolo sėdintį kleboną, jis išši- 
traukė piniginę ir padavė jam stambų pinigą, kad nupirk- 
tų altoriaus Iempėlei aliejaus: „Prižiūrėkite, kad prieš kry- 
žių lempelė visados degtų. Kai šiuos išleisite, duosiu dau- 
giau, kiek bus reikalinga“ (Tres socii 43). 

Vis dėlto šv. Pranciškus matė, kad jo turimų pinigų 
koplytėlei atnaujinti neužteks. Todėl greitai parbėgo na- 
mo, parinko keletą ritinių geros medžiagos — jo tėvas bu- 
vo juk tekstilės pirklys, — sukrovė juos ant arklio ir išvy- 
ko į Folinją, kur viską pardavė — ne tik medžiagas, bet 
ir arklį, o su pinigais grįžo pėsčias prie San Damiano, 

nuėjo pas tą patį kleboną ir šį sykį pasiūlė jam jau stam- 
bią pinigų sumą koplytėlei atstatyti. Tačiau klebonas pi- 
nigų nepriėmė. Smulki auka lempelės aliejui jam buvo 
suprantama, bet stambi suma pasirodė įtartina. Todėl 
jis ją atstūmė, ir šv. Pranciškui nebeliko nieko kito, kaip 
Xik pačiam rūpintis bažnytėlės atnaujinimu. Ir jis tuoj 
pradėjo darbą. Išėjęs į miestą, šaukė žmonėms: „Kas duos 
vieną akmenį, gaus užmokestį danguje. Kas duos du, gaus 
dvigubai; kas tris, trigubai“ (Tres socii 51). Žmonės vieni 
iš jo tyčiojosi, kiti davė prašomų akmenų, o šventasis, jų 
prisirinkęs, tempė juos prie San Damiano, tašė, lygino ir 
mūrijo. Praeiviams, sustojusiems pasižiūrėti, ką čia šis 
keistuolis dirba, šventasis atsakydavo: „Geriau ateikite 
ir padėkite man atstatyti šventojo Damiano bažnyčią“ 
(Joergensen 64). 

Baigęs darbą prie San Damiano, šv. Pranciškus ėmė- 
si atnaujinti seną San Pietro benediktinų bažnyčią. Po jos 
ėjo eilė mažytei, bet jau visai bebaigiančiai griūti Por- 
ciunkulės koplytėlei, pašvęstai Mergelės Marijos garbei. 
Ši koplytėlė buvo tokia mažutė ir tokia paprastutė, jog ji 
virto simboliu visam šv. Pranciškaus gyvenimui. Prie jos 
jis nutarė pasistatyti lūšnelę — pirmąjį savo „vienuoly- 
ną“—ir apsigyventi. Porciunkulės lankytojams vėliau jis 
išgavo iš popiežiaus tokius pat atlaidus kaip ir Šventosios 
Zemės piligrimams. Tai buvo pirmosios trys šv. Pranciš- 
kaus atstatytos bažnyčios. Tačiau ir vėliau jis šio darbo 
nemetė. 1213 metais jis pastatė Mergelės Marijos bažny- 
čią tarp San Gemini ir Porcarijos; 1216 metais stipriai pri- 
sidėjo atnaujinant Santa Mara del Vescovado bažnyčią 
Asyžiuje.— Šventasis taip pat nepakentė, kad bažnyčios 
būtų apleistos švaros prasme. Ne sykį, eidamas sakyti 
pamokslo, jis imdavo su savimi šluotą ir pirma bažnyčią 
išsišluodavo, o paskui skelbdavo Dievo žodį. Taip pat ne 
kartą jis susikviesdavo apylinkės kunigus ir mokydavo 
juos švariai laikyti altorius, indus, drabužius, apskritai 
visa, kas yra susiję su šventomis paslaptimis. Dievo Namai 
turėjo būti pirmaeilis Dievo tarnų rūpestis, 

Sitokiu tad būdu šv. Pranciškus pradėjo vykdyti Nu- 
kryžiuotojo balsą, liepiantį eiti ir atstatyti griūvančius Jo 
Namus. Nėra abejonės, kad minėti Kristaus žodžiai turė- 
jo gilesnę prasmę: jie kvietė šventąjį atnaujinti ne liek 
bažnyčią kaip pastatą, kiek Bažnyčią kaip bendruomenę. 
Sv. Pranciškus turėjo tapti ne bažnyčių mūrintoju, bet isto- 
rinio krikščioniškojo gyvenimo taisytoju. Tą patį reiškė ir 

pop. Inocento III sapnas, kuriame Bažnyčios galva regėjo 
svyruojančią Laterano ibaziliką ir ją savo petimi pare- 
miantį mažą, liesą, virve persijuosusį žmogelį. Šiandien 
po septynių šimtų metų mes aiškiai matome, kad ir Kris- 
taus kvietimas, ir popiežiaus sapnas yra įvykę: šv. Pran- 
ciškus iš tikro buvo Bažnyčios atstatytojas, tačiau dvasine 
prasme. Jo įdiegta krikščioniškajam gyvenimui dvasia ati- 
tiesė pavojingą ano meto linkmę, grėsusią Bažnyčiai 
pakrikimu. Štai kaip pop. Pijus XI vaizduoja šv. 
"Pranciškaus laikų krikščionis: „Tarp ponų ir tarnų, 
tarp didžiųjų ir mažųjų, tarp savininkų ir nuomininkų bu- 
vo susidariusios tokios didelės skirtybės, jog jos buvo tie- 
siog pasityčiojimas iš bet kokio žmogiškumo, Vargšai buvo 
galingųjų spaudžiami ir nebaudžiamai kankinami. Visi, 
kurie tik nepriklausė prie paties žemiausiojo luomo, buvo 
pilni savimeilės ir gobšumo. Jie rūpinosi tik savo pačių 
reikalais, degdami nepasotinamu turto troškuliu. Tiesa, 
kai kuriose vietose buvo išleista įstatymų, draudžiančių 
liuksusą, bet jų niekas nepaisė. Kiekvienas didžiavosi 
drabužių puošnumu ir pramogų didingumu. Neturtas ir 
neturtėliai buvo niekinami. Raupsuotiesiems, kurių tuo- 
met buvo daug, žmonės pasidarė nebejautrūs ir kietašir- 
džiai. Jie išskirdavo juos iš bendruomenės ir palikdavo 
likimui. Nuo šio besaikio atsidėjimo žemės gėrybėms ir 
džiaugsmams nebuvo laisvi net ir tie, kurie pagal savo 
sežinę turėjo gyventi rimtą gyvenimą, nors daugelis dva- 
siškių ir buvo verti pagarbos. Buvo nueita net taip toli, 
jog kiekvienas stengėsi išspausti kuo didžiausių pajamų 
iš kur tik begalėdamas. Net prievarta pasidarė kelias pi- 
nigams įsigyti. Buvo lupikaujama skolinant, buvo per- 
kamos vietos, titulai, teisės, net bausmės atleidimas už 
nusikaltimus. Visomis priemonėmis buvo stengiamasi pa- 
sididinti privatinę nuosavybę, siekiančią neleistino laips- 
nio... Vienuolynai, nešę tokių puikių vaisių, buvo ėdami 
šio pasaulio dulkių, neturėdami jėgos sėkmingai joms at- 
sispirti. Naujai įsteigtieji vyrų ordinai, tiesa, kiek pakėlė 
bei sustiprino bažnytinę drausmę, tačiau nusmukusi bend- 
ruomenė reikalavo žymiai gausesnio šviesos bei meilės 
šaltinio“ 52, 

Šitas šaltinis kaip tik ir buvo šv. Pranciškus su savo 
vienuolija. Jis buvo „tasai vyras, kuris,— kaip sako tas 
psts pop. Pijus XI,— buvo Viešpaties pasiųstas perkeisti 
ne tik savo neramaus laiko, bet ir visų amžių krikščioniš- 
kosios bendruomenės“ (ten pat, nr. 2). Jeigu jo įsteigti 

pirmieji du vyrų ir moterų (šv: Klaros) ordinai apsirėžė 
daugiau tais, kurie norėjo siekti aukštos tobulybės, tai 
trečiasis ordinas (tretininkai) nešė atsinaujinimo dvasią į 
plačius pasaulyje gyvenančių ir veikiančių žmonių sluoks- 
nius, keisdamas juos pagal! Evangeliją. „Šiuo būdu, — sa- 
ko pop. Pijus XI,— buvo atnaujinta žmonių bendruomenė. 
Krikščioniškosiose tautose plito ir regimai augo veikalas, 
kurio steigėjas ir tėvas buvo šv. Pranciškus. Atgailos dva- 
sia ir papročių skaistumas žmonėse vėl įsigalėjo. Ne tik 
popiežiai, kardinolai ir vyskupai, bet taip pat karaliai ir 
valdovai, kurių keletas yra pasiekę šventųjų garbės, uoliai 
segėsi trečiojo ordino ženklus, gerdami į save su tretininkų 
dvasia ir Evangelijos išmintį. Gražiausios dorybės pražydo 
nauju puošnumu bendruomenėje. Žemės veidas iš tikro 
buvo atnaujintas“ (ten pat, nr. 36). Todėl istorinėje per- 
spektyvoje svarstant šv. Pranciškaus vaidmenį Bažnyčio- 
je, darosi aišku, kad Nukryžiuotojo kvietimas eiti ir at- 
naujinti Jo Namus buvo taikomas ne San Damiano kop- 
lytėlei, bet visai Bažnyčiai kaip bendruomenei, pilnai 
voratinklių ir dulkių. Šią bendruomenę išvalyti ir buvo tik- 
rasis Asyžiaus šventojo pašaukimas. 

Todėl mums darosi tiesiog nuostabu, kad pats šv. 
Pranciškus anuos Kristaus žodžius suprato tiesiogine pras- 
me ir griebėsi ne pakaitų krikščioniškosios bendruomenės 
gyvenime, o ėmė rinkti akmenis- ir mūryti apirusią, visų 
pamirštą ir nereikšmingą San Damiano koplytėlę. Kas tai 
buvo: šventojo naivumas ar įžvalga į tikrąjį Bažnyčios at- 
naujinimo būdą? Nukryžiuotojo žodžių nesupratimas ar 
kaip tik giliausios jų prasmės atskleidimas? 

2. Paprastai bažnyčia yra vadinama maldos namais, 
Į šį jos bruožą yra nurodęs ir pats Kristus pirklių išva- 
rymo: scenoje. Žydų Velykų metu, atėjęs į Jeruzalės šven- 
tyklą, Jis rado joje „parduodančių jaučius, avis ir kar- 
velius ir sėdinčių pinigų mainininkų. Pasidaręs tarsi rim- 
bą iš virvelių, Jis išvarė visus iš šventyklos, taip pat avis 
ir jaučius, išbarstė mainininkų pinigus ir išvartė stalus“ 
(/n 2, 13—15) pastebėdamas: „Mano Tėvo namai yra mal- 
dos namai, o jūs padarėte iš jų galvažudžių lindynę“ (Lk 
19, 46). Prekiauti šventykloje nedera todėl, kad malda 
ir prekyba yra prieštaraujantieji žmogiškosios egzistenci- 
jos aklai. Malda kreipia mūsų dvasios žvilgį į anapus, į 
Viešpatį, į Jo Apvaizdą; ji žadina mūsų pasitikėjimą Die- 
vu; ji paveda mus Jo globai. Maldoje mes išeiname iš 
savęs, kad gyventume savo Kūrėju. Tuo tarpu prekyba 

sutelkia mus aplinkui šiapusinę tikrovę; ji pastato mūsų 
dėmesio centran daiktą; ji kelia pasitikėjimą mumis pačiais, 
mūsų sugebėjimais, mūsų apsukrumų. Prekyboje mes ap- 
sivyniojame aplinkui save tarsi vijoklis aplinkui medžio 
kamieną. Kiek malda daro žmogų nusižeminusį ir kuklų, 
tiek prekyba verčia jį puikuoliu ir net akiplėša. Prekiauti. 
tad šventykloje reiškia įnešti į ją visus šiuos žemiškuo- 
sius elementus ir paversti ją „galvažudžių lindyne“, nes 
savęs teigimas yra kito žudymas. Pirkliai prekiauja, pa- 
sak Apreiškimo, ne tik auksu ir sidabru, vynu ir aliejumi, 
miltais, kviečiais ir galvijais, bet ir žmonių sielomis (plg. 
Apr 18, 13). Jų prekybos centras, tasai pasaulinis miestas, 
„turįs viešpatavimą ant žemės karalių“ (Apr 18, 18), yra 
suteptas krauju „pranašų ir šventųjų ir visų, kurie yra 
nužudyti žemėje“ (/8, 24). Todėl prekybos lizdo pavadi- 
nimas „galvažudžių lindyne“ yra iš tikro jo esmės at- 
skleidimas; esmės, kuri yra priešinga šventyklos esmei, 
Šventykloje turi susibėgti ne pasaulio rūpesčiai bei reika- 
lai, ne žmonių kova už būvį, bet anapusinio gyvenimo il- 
gesiai aukų ir maldų pavidalu. į 

Vis dėlto maldos namų sąvoka bažnyčios neišsemia. 
Tai taip pat yra nurodęs Kristus. Atsisėdęs sykį prie Jo- 
kūbo šulinio Sicharo mieste Samarijoje, Jis buvo vienos 
moters samarietės paklaustas, kur reikia garbinti Dievą. 
„Mūsų tėvai garbindavo šitame kalne; jūs gi sakote, Je- 
ruzalėje.“ Tada Jėzus jai atsakė: „„Moteriške, tikėk ma- 
nim, ateina valanda, kai jūs nei šitame kalne. nei Jeru- 
zalėje negarbinsite Tėvo. .. Ateina valanda ir dabar jau yra, 
kai tikri garbintojai garbins Tėvą dvasia ir tiesa, nes ir 
Tėvas ieško tokių garbintojų. Dievas yra dvasia, ir jo gar-- 
bintojams reikia garbinti dvasia ir tiesa“ (Jn 4, 2/—24). 
Šiuo atsakymu Kristus. nurodė, kad melstis Viešpačiui, Jį 
garbinant ir Jam dėkojant, galima visur ir visados; kad 
malda nesanti surišta su kuria nors specialia vieta; kad ji 
esanti dvasios apraiška, pagrįsta tiesos išpažinimu bei 
vykdymu. Maldos erdvė yra visa žmogiškosios egzisten- 
cijos erdvė. Bet jeigu taip, tuomet bažnyčia yra“ kažkas. 
daugiau negu tik maldos namai. Bažnyčią kaip maldos 
namus gali pavaduoti bet kas: darbo kambarys, kalinio: 
vienutė, miškas, laukas, net kelias ir gatvė. Tačiau tai dar 
nereiškia, kad bažnyčia dėl to netektų prasmės ir pasida- 
rytų nereikalinga. Nors pirmųjų amžių krikščionys gerai 
žinojo, kad Tėvą reikia garbinti dvasia ir tiesa, vadinasi, 
kad melstis galima visur ir visados, tačiau, gavę laisvę, 

jie tuojau pradėjo statyti bažnyčių — ne todėl, kad jų 
"maldos kitose vietovėse būtų buvusios netikros ar mažiau 
tobulos, bet todėl, kad jie jautė, jog bažnyčia krikščionio 
egzistencijoje vaidina tokį vaidmenį, kurio niekas kitas 
pavaduoti negali. Bažnyčia yra sudedamasis šios egzis- 
tencijos pradas, be kurio žmogus pasiklysta — net ir savo 
maldose. Šis pirmųjų krikščionių "elgesys ryškiai rodo, 
kad malda bažnyčiai sudaro tiktai vieną jos bruožą, baž- 
nyčios esmės neapimantį ir neišsemiantį. | 
Mūsų laikais šis bruožas, tiesa, yra pasidaręs labai 
pastebimas, nes mes į bažnyčią žiūrime beveik (grynai tik 
sielovadiniu atžvilgiu. Bažnyčia mums yra vieta, kur ti- 
kintieji priiminėja sakramentus, klauso Dievo žodžio, mel- 
džiasi. Todėl naujas bažnyčias -statome šiandien tik ten, 
„kur to reikalauja sielovados tikslingumas. Kai atsiranda 
pakankamas tikinčiųjų skaičius, kuris sunkiai tegali pa- 
siekti senąją bažnyčią, arba kai ši pasidaro per ankšta dėl 
bartinis bažnyčių tinklas yra apsprendžiamas tikslingumo. 
Tačiau seniau buvo visai kitaip. Seniau bažnyčios buvo 
statomos visai dėl ko kito. Atsistokite Kauno Rotušės aikš- 
tėje ir apsidairykite: jūs pamatysite keturias bažnyčias — 
katedrą, Vytauto, Jėzuitų ir Šv. Trejybės. Visos jos yra 
sutelktos aplinkui vieną nedidelę aikštę ir viena nuo kitos 
nutolusios šimtą kitą metrų. Sielovadinio tikslingumo at- 
žvilgiu tai išaiškinti negalima. Atsimenant, kad Kaunas 
šių bažnyčių statymo metu buvo mažas, visam jo sena- 
miesčiui būtų pakakę vienos, daugiausia dviejų bažnyčių. 
Tuo tarpu jame be šių keturių randame dar Seminarijos 
ir Benediktinių bažnyčias, vadinasi, iš viso šešetą. Taip 
pat negalima to išaiškinti nė atskirų religinių bendruo- 
menių, kaip vienuolijų (jėzuitų, benediktinių) ar semina- 
rijos, reikalais, nes šios bažnyčios yra ne mažos koplytė- 
lės, skirtos uždaram rateliui, bet didžiuliai pastatai, atviri 
visiems. Ir taip yra ne tik Kaune. Taip yra ir Vilniuje, 
ir kituose senuose Europos miestuose, kuriuose ne sykį 
randame bažnyčią prie bažnyčios, 2, 
"Sitoks sielovadinio tikslingumo atžvilgiu nesupranta- 
maš ir net nepateisinamas bažnyčių tankumas rodo, kad 
seniau žmonės bažnyčią pergyveno kitaip negu dabar, kad 
"jiems šis pastatas reiškė žymiai daugiau negu tik mal- 
dos namus, negu tik vietą Dievo žodžiui išgirsti ar sak- 
ramentams priimti. Šiandien mes matuojame bažnyčias 
žmogaus reikalais — tegu ir religiniais, todėl pagal juos 

kuriame bažnyčių tinklą, saikingą ir apskaičiuotą. Bet 
senesniaisiais amžiais šį tinklą apsprendė kažkokie ki- 
tokie, kažkokie objektyviniai reikalai. Jeigu aplinkui ne- 
"didukę Kauno Rotušės aikštę galėjo išdygti keturios baž- 
nyčios, tai yra ženklas, kad ano meto krikščionys auko- 
jo savo turtą ir savo triūsą ne maldos namams statyti 
(melstis jie galėjo pirmojoje), bet kažkam kitam, nors 
sielovados atžvilgiu ši auka ir buvo netikslinga. 

Bažnyčios esmę galima suprasti tik atsimenant, kad 
ji yra Dievo Namai. Maldos namai. nėra tas pat, kas ir 
Dievo Namai. Tai esame patyrę mes patys tremtyje, kil- 
nodamiesi iš vienos stovyklos į-ikitą. Šiose stovyklose ne 
visur buvo Dievo Namai. Tačiau labai retoje nebuvo mal- 
dos namų. O šie maldos namai buvo padaromi iš didesnių 
kambarių, kuriuose rytą būdavo laikomos Mišios, sakomi 
pamokslai, dalinami sakramentai. Vėliau jie virsdavo vėl 
miegamaisiais, valgyklomis, susirinkimų ir net pasilinks- 
minimų salėmis. Niekas šių kambarių nevadino bažnyčio- 
mis, nes juose buvo tik meldžiamasi, bet juose negyveno 
Dievas. Pastatas virsta bažnyčia tik tada, kai jis yra ski- 
riamas ne tik žmogui melstis, bet ir Dievui gyventi. 

Kad bažnyčia esmingai yra Dievo Namai, tai nurodė 
mums Kristus toje pačioje pirklių išvarymo scenoje. Va- 
rydamas jaučių pardavinėtojus ir pinigų mainininkus iš 
šventyklos, Jis pastebėjo jiems: „Nedarykite iš mano Tėvo 
Namų prekybos namų“ (Jn 2, 16).-Prekiauti šventyklo- 
je nevalia todėl, kad ji yra maldos namai, bet maldos na- 
mai ji yra todėl, kad ji yra dangiškojo Tėvo Namai. Šven- 
tykloje gyvena Viešpats, todėl žmogus čia turi jaustis sto- 
vįs Visagalio akivaizdoje. Jis turi šią vietą pergyventi 
kaip šventą, nes kur tik žmogus „susiduria su Dievu, ten 
šio susidūrimo erdvė pasidaro neliečiama nepašvęstų ran- 
kų ir nepašvęstų daiktų ar veiksmų, Kai Mozė, nusivaręs 
savo uošvio Jetro avis į dykumas, pamatė degantį ir ne- 
sudegantį krūmą, tarė sau: „Eisiu ir pažiūrėsiu šio nuo- 
stabaus reginio, kodėl krūmas nesudega“ (Iš 3, 3). Ta- 
čiau prisiartinęs jis išgirdo balsą: „Neik artyn! Nusiauk 
apavą nuo savo kojų, nes vieta, kur stovi, yra šventa že- 
mė“ (3, 5). Mozė buvo vedamas smalsumo, vadinasi, pro- 
faninio motyvo, todėl negalėjo įžengti į šią Viešpaties 
regimybe pašvęstą erdvę. Jis turėjo nusiauti kojas, vadina- 
si, palikti tai, kas nepriklauso prie jo prigimties, nes Die- 
vo akivaizdoje žmogus gali pasirodyti tik toks, koks yra 
savyje, nepridengtas jokiais jam svetimais pradais. Visa, 

kas žmogų skiria nuo Dievo, kas atsistoja tarsi siena tarp 
jo ir Viešpaties, kas skirta ne Jam, bet pasauliui,— visa 
tai turi būti palikta anapus šios pašvęstosios vietovės, Jei- 
gu bažnyčia yra Tėvo Namai, tuomet žmogus joje turi 
jaustis ir elgtis visai kitaip negu žmogaus namuose. Jis 
turi palikti už durų visa, kas yra pasauliška, nes ne jis 
yra šių Namų šeimininkas. Maldos. nuotaika yra vienin- 
telis dalykas, kurį žmogus gali pasiimti žengdamas į baž- 
nyčią. Štai kodėl Kristus taip aštriai sudraudė pirklius 
Jeruzalės šventykloje. .Bažnyčia kaip maldos namai yra 
jos kaip Dievo Namų pojustinis išsiskleidimas. 

Tačiau kaip tai įvyksta, kad medžiaginis pastatas — 
nykstantis ir praeinantis — virsta Dievo Namais? Argi šv. 
Paulius nėra graikams jų areopage aiškiai pasakęs, kad 
„dangaus ir žemės Viešpats negyvena rankų darbo šven- 
tyklose“ (Apd /7, 24)? Kokiu iad būdu mūsų pačių pada- 
ras galį tapti Dievo buveine? Ką visa tai reiškia: tikrovę 
ar iliuziją? | | 

3. Prasmingos šiam. klausimui šviesos meta karaliaus 
Dovydo pasiryžimas pastatyti Diėvui Namus ir Dievo at- 
siliepimas į šį pasiryžimą. Apraminęs savo priešus ir ga- 
lėdamas taikiai gyventi, Dovydas tarė kartą pranašui Na- 
tanui: „Žiūrėk, aš gyvenu kedrų namuose, o Dievo skry- 
nia stovi po gyvulių kailiais“ (2 Kar 7, 2). Tuo jis norėjo 
pasakyti, kad netinka, jei žmogaus gyvenamieji namai yra 
pranašesni už Dievo Namus, kad Viešpats taip pat turįs 
gyventi tikruose pastatuose, vertuose Jo garbės ir didybės. 
Bet Dievas per pranašą Nataną Dovydui atsakė: „Nuo tos 
dienos, kai Izraelio vaikus išvedžiau iš Egipto žemės, ne- 
gyvenau jokiuose namuose, o tik buvojau palapinėse ir 
užeigose. Ir argi aš kurioje nors vietoje, per kurią keliavo 
Izraelio vaikai, pasakiau nors žodį kuriai nors Izraelio gi- 
minei: Kodėl nepastatote man namų iš kedrų?“ (7, 6—7). 
Viešpaties atsakymas yra labai būdingas. Jis mums at- 
skleidžia du dalyku. Iš vienos pusės, Dievas aiškiai sako, 
kad Jis nereikalauja, jog žmogus Jam statytų rūmus. 
Viešpats 'pasitenkina . buvodamas palapinėse ir užeigose. 
Todėl Jis nė Dovydui nedaro priekaišto, jei šis pasistaty- 
dino kedrų namus, o Sandoros skrynią tebelaiko po gy- 
vulių kailiais. Priešingai, Dievas tuo yra net patenkintas, 
nes Izraelis dar nėra, kaip reikia, žadėtojoje Žemėje įsi- 
kūręs, todėl ir Sandoros skrynia dar nėra radusi pastovios. 
vietos. Ji yra padėta palapinėje kaip išraiška Izraelio gy- 
venimo nepastovumo.. Viešpats nori gyventi taip, kaip 

gyvena žmonės. Jis nori kartu su jais keliauti ir vargti. 
Kedrų namai būtų dar per ankstyvi. Jie per daug išskirtų 
Viešpaties buveinę iš žmonių palapinių. Karalius gali iš- 
siskirti, bet ne Dievas, kuris yra „netoli nuo kiekvieno 
mūsų“ (Apd 17, 27). Kedrų namai tik pakenktų šitam ar- 
tumui ir padarytų Viešpatį neprieinamą, kaip karalių. Štai 
kodėl Dievas nepriėmė Dovydo pasiūlymo ir per pranašą 
Natana pasakė, kad Dovydas Jam namų nepastatys. Prie- 
šingai, Viešpats įkurs Dovydui namus karališkosios gimi- 
nės prasme (plg. 2 Kar 7, 11). - 

Iš kitos tačiau pusės, šis Dievo atsakymas nepanei- 
giamai rodo, kad Viešpats gyvena ir nori gyventi tarp 
žmonių. Jis gyvena žmonių pagamintose ir jų nurodytose 
buveinėse: palapinėse, užeigose, šventyklose. Visiškai Do- 
vydo pasiūlymo Dievas neatmetė. Jis tik nurodė, kad ked- 
rų namus kol kas dar nedera statyti ir kad pats Dovydas 
jų nepastatys. Tačau tasai, kuris iš jo kils ir sutvirtins 
savo karalystę, „pastatys mano vardui namus“ (7, /3). 
Tai turėjo būti karalius Saliamonas, kuris iš tikro pastatė 
Viešpačiui puikią šventyklą ir tuo ibūdu nurodė Sandoros 
skryniai jau pastovią vietą..Tuomet Dievas iš palapinių ir 
užeigų persikėlė į kedrų namus ir pasirodęs Saliamonui 
pasakė: „Aš išgirdau tavo maldą bei tavo prašymą ir pa- 
švenčiau namus, kuriuos man pastatei. Juose aš įtvirtinau 
savo vardą amžiams, o mano akys ir širdis pasiliks juose 
visas dienas“ (3 Kar 9, 3). Be abejo, šis Viešpaties pasiliki- 
mas Saliamono šventykloje nebuvo asmeninė prezencija, 
bet tiktai simbolinis susijimas su Jo paties: duotais ir Mo- 
zės užrašytais įstatymais ant“ dviejų akmeninių plokščių, 
padėtų į Sandoros. skrynią. Sandoros skrynia buvo Die- 
vo apsigyvenimo ženklas; tik ženklas, nes tikroviškai Die- 
vas šioje erdvėje dar. negyveno. Šia prasme šv: Paulius 
graikams ir kalbėjo, kad „Viešpats negyvena rankų darbo 
šventyklose“ (Apd 17, 24), norėdamas tuo pasakyti, kad 
tiek Senojo Testamento, tiek stabmeldžių šventyklose esą 
daiktai tiktai reiškia Dievą, bet jie nėra Dievas. Ano meto 
šventyklos buvo Dievo Namai, bet dar tiktai simboline 
prasme. i 

„Naujajame Testamente Dievas savo norą būti tarp žmo- 
nių pavertė tikrove tuo būdu, kad jis įsikūnijo žmogaus 
prigimtyje ir pasiliko istorijoje Duonos ir Vyno pavidalais. 
Kristaus pasilikimas Švenčiausiajame Sakramente ir Baž- 
nyčios praktika laikyti Švenčiausiąjį bažnyčiose yra ne 
kas kita, kaip Viešpaties gyvenimo tarp žmonių apsireiš- 

kimas ir įvykdymas aukščiausiu laipsniu. Konsekracijos 
metu pašvęstoji Duona ir pašvęstasis Vynas -yra nebe 
Dievo ženklas, kaip Sandoros skrynia, bet dieviškoji fik- 
rovė. Jie yra nebe simbolis ar nurodymas (protestantiš- 
Ikasis Šv. Sakramento supratimas), bet pats Dievas, prisi- 
dengęs žemiškųjų elementų regimybe, kaip Rorebo papėdė- 
je jis buvo prisidengęs erškėtrožių krūmo liepsna. Todėl 
Naujojo Testamento bažnyčios yra Dievo Namai tikrąja 
ir tiesiogine šio žodžio prasme. Jose Viešpats gyvena nebe 
simboliškai, kaip Saliamono šventykloje, kur paauksuotas 
cherubinas gobė savo sparnais Sandoros skrynią, bet 
tikroviškai: Kristus, Dievas ir žmogus, iš tikro yra mūsų 
alltoriuose. Jis yra čia pats asmenine savo prezencija (ka- 
talikiškasis Šv. Sakramento supratimas). Nuosekliai tad 
mūsų bažnyčių erdvė yra sakrališkesnė negu Jeruzalės 
šventyklos šventų Švenčiausioji vieta. Mūsų bažnyčių 
erdvė objektyvuoja asmeninės Dievo prezencijos paslaptį. 
Ji objektyvuoja Viešpaties nusileidimą į erdvę, kaip įsikū- 
nijimas Nazarete objektyvavo to paties Viešpaties nusilei- 
dimą į laiką. Mūsų bažnyčios yra Logos įsikūnijimo palai- 
kymas istorijoje erdviniu būdu. Kristus pasilieka su mumis 
ligi pasaulio pabaigos ir šį savo pasilikimą objektyviai 
apreiškia mūsų altoriuose. Dievas negyvena rankų darbo 
šventyklose, bet tik tol, kol Jis yra grynai transcenden- 
tinis Dievas, vadinasi, kol Jis nėra tapęs žmogumi. To- 
dėl prieš Kristų jokioje šventykloje — nei Izraelio, nei 
stabmeldžių — asmeninės Dievo prezencijos nebuvo. Ta- 
čiau kai Dievas tapo žmogumi, Jis savaime prisiėmė laiko 
Ibei erdvės būseną ir „gyveno tarp mūsų“ (/n /, 14); gy- 
veno Palestinoje ir gyvena visur ten, kur tik pašventi- 
nančiuoju kunigo žodžiu Jis yra atprašomas į Duoną ir 
Vyną. Kur tik yra Šv. Sakramentas, ten yra ir Viešpaties 
buveinė, ten yra Jo Namai — vis tiek ar tai būtų stovyklos 
palėpės koplytėlė, ar gotinė katedra. Kaip Senajame Tes- 
tumente Viešpats nereiškė jokių pretenzijų gyventi kedrų 
namuose, taip jų Jis nereiškia nė dabar. Tačiau kaip Se- 
najame Testamente žmogus jautė gėdą pats gyventi ked- 
rų namuose, o Viešpaties ženklą laikyti po gyvulių 
kailiais, taip lygiai ir Naujajame Testamente jis stato Vieš- 
pačiui didingus pastatus, žinodamas, kad juose apsigy- 
vens nebe Jo ženklas, bet Jis pats, „baisus savo didybėje 
ir be galo gailestingas savo meilėje“ (Dostojevskis). Nau- 
jojo Testamento bažnyčios giliausia prasme yra įsikūni- 
jusiojo Žodžio gyvenimas tarp mūsų. . 

Ką tad sako bažnyčios kaip Dievo Namai Žmogaus eg- 
zistencijai? Kokį vaidmenį jos turi žemiškajam mūsų bu- 
vimui? — Atsakymas į šį klausimą paaiškės, palyginus 
Dievo Namus su žmogaus namais. Žmogaus namų, kaip 
sakėme, šv. Pranciškus stropiai vengė, tuo tarpu Dievo 
Namus jis statė, juos naujino ir jais rūpinosi. Jau tik šis 
vienas Asyžiaus šventojo elgesys rodo, kad tarp žmogiš- 
kosios ir dieviškosios buveinės esama esminio skirtingu- 
mo, kad šios dvi vietovės reiškia dvi viena kitai priešingas 
mūsų egzistencijos linkmes. Žmogaus namai, kaip buvo mi- 
nėta, yra susiję su keleiviniu mūsų būties pobūdžiu, tačiau 
susiję neigiama prasme. Namai yra keleivinės mūsų bū- 
ties išsižadėjimas. Tai yra simbolis, kuriuo mes parodome, 
kad nebenorime keliauti, kad save laikome šios tikrovės 
gyventojais, nebe keleiviais, kad prilimpame prie aprėžtos 
erdvės, aprėždami tuo būdu ir patys save. Stai kodėl, sa- 
kėme, namai yra daugiau negu tik turtinė nuosavybė ir 
štai kodėl šv. Pranciškus jų vengė ir nuo jų bėgo, kaip 
nuo kliūties krikščioniškajam tobulumui. 

Visai kitaip yra su Dievo Namais. Jeigu įsikūnijęs 
Žodis yra apsigyvenęs tarp mūsų, pasilikdamas mūsų baž- 
nyčių altoriuose, tai ne todėl, kad mus šioje tikrovėje 
įtvirtintų, bet kad duotų keleivinei mūsų būčiai linkmę ir 
nurodytų jai tikslą. Šv, Sakramentas yra amžinas kvieti- 
mas į anapus. Jis yra ne tik amžinybės laidas —,,pignus 
Tuturae gloriae“, kaip Jį vadina Bažnyčia,— bet kartu jau 
ir šios amžinybės prasiveržimas į laiką, kad atskleistų vi- 
sos žemiškosios egzistencijos praeinamumą. Šv. Sakra- 
mento akivaizdoje mūsų gyvenimas yra tiktai kelionė, tik- 
tai nepaliaujamas žengimas Dievop, o Eucharistija yra 
vadovė ir palydovė šioje kelionėje. Ją pakviesti į savo 
širdį mes ruošiamės nuo pat jaunystės, ja stiprinamės 
savo kelyje ir ją galop pasiimame, žengdami paskutinį 
žingsnį (viaticum). Eucharistinis Kristus keliauja kartu 
su mumis. Jis taip pat yra amžinai kelyje, kaip ir fizinis 
Kristus Palestinoje. Todėl ir tie Namai, kuriuose eucha- 
ristinis Kristus gyvena, nėra keleivinės mūsų egzistencijos 
žemėje paneigimas, kaip mūsieji namai, bet priešingai, 
mūsų keleiviškumo pabrėžimas ir paskatinimas. Grįžę į 
savo namų židinį, mes pasijuntame palikę savo kelei- 
viškiumą už durų; savuose namuose mes gyvename, bet 
nebekeliaujame. Tuo tarpu užėję į Dievo Namus, šį kelei- 
viškumą kaip tik prisimename, nes čia tuojau patiriame, 
kad tai, kas pasiliko už Dievo Namų durų, nėra mūsų tė- 

viškė, ibet tik perėjimas, tik tiltas į anapus. Tikroji mūsų 
tėviškė yra kaip tik tai, apie ką mums kalba Viešpaties Na- 
mai, ką jie mums rodo visa savo sąranga, savo prasme 
bei reikšme. O ši jų reikšmė visados yra nukreipta į ana- 
pus. Bažnyčia yra Naujosios Jeruzalės atvaizdas; atvaizdas 
to šventojo miesto, kuris, pasak Apreiškimo, nužengia iš 
dangaus ir virsta „Dievo padangte su žmonėmis“ (Apr 21, 
3) ir kuriame „mirties daugiau nebebus, nei deįavimo, nei 
skausmo, nei šauksmo“ (2/,-4). Tai neabejojamai sako 
bažnyčios šventinimo liturgija ir- šio šventinimo metinių 
maldos (officium dedicationis, ecclesiae), kuriose aiškiai 
yra pravesta lygiagretė tarp medžiaginės Dievo buveinės 
žemėje ir dangiškosios Jeruzalės, pastatytos „iš gyvų ak- 
. menų“ (Matutinum himnas „Coelestis urbs“) 53. 

Bet įeigu taip, tuomet Dievo Namai, nors ir stovėda- 

mi žemėje, nėra skirti žemei reikšti. Jie yra skirti reikšti 
perkeistajai- tikrovei, kurioje viskas yra nauja (plg. Apr 
21, 5) ir kuri yra visų mūsų lūkesčių bei ilgesių giliau- 
sias objektas. Dievo Namai yra būsimosios perkeistosios 
tikrovės regimybė erdvėje ir laike. Todėl juose yra ir turi 
būti viskas kitaip negu žmogaus gyvenamuosiuose namuo- 
se: kitoks erdvės apipavidalinimas, kitokios proporcijos, 
kitokia šviesa, kitokie pagražinimai, kitoks žmonių elge- 
sys, kitokios mintys, kitokie žodžiai ir kitokie veiksmai, 
nes tai yra šventasis miestas, turįs: „Dievo skaistumą“ (Apr 
21, 11). Bažnyčių skirtingumas nuo paprastų namų yra 
išraiška Dievo skirtingumo. nuo žmogaus. Istoriškai šis 
skirtingumas tiesiog nepralenkiamai yra išreikštas gotikos 
katedrosė. Jeigu yra buvę ir išlikę gotinių namų, tai jie 
yra tik gotinių katedrų paveikslai, kaip žmogus yra Dievo 
paveikslas, į " 

Reikšdamos būsimąją išskaistintąją būtį, bažnyčios 
kaip tik virsta regimais šios būties šaukliais, jos ženklais 
mūsojoje kasdienybėje. Jos skelbia ne. dabartį čia žemėje, 
bet ateitį anoje transcendentinėję tikrovėje.. Jos žadina 
žmoguje ne norą pastoviai įsikurti savuose namuose, bet 
būsimojo gyvenimo ilgesį. Mūsų bažnyčios yra nuolatinis 
kartojimas Apreiškimo žodžių: „Ateik, Viešpatie Jėzau!“ 
(Apr 22, 20). Dievo Namai yra įmedžiagintas nurodymas 
į keleivinės mūsų egzistencijos pabaigą. Ir čia kaip tik 
glūdi jų reikšmė žemiškajam mūsų buvimui. Jeigu mūsų 
namų židinys mus stabdo ir pririša prie šiapus, paneig- 
damas mūsų begalybę ir keleiviškumą, tai Viešpaties bu- 
veinė mums niekad neleidžia pasijausti šios žemės gy- 

ventojais. Jeigu mūsų kasdieniniai namai yra kliūtis krikš- 
čioniškajam tobulumui, tai Dievo Namai yra šio tobulumo 
nuolatinė paskata. Dievo Namai yra žmogaus namų al- 
pirkimas. Jie išgano mūsų buveines tuo, kad išgelbsti jas 
iš ano simbolinio ir net tikrovinio keleivinės mūsų būties 
paneigimo. Kol pasaulyje yra bažnyčių, tol žmogus niekad 
neįsitaisys šioje tikrovėje neatšaukiamai, nes visados turės 
prieš akis ženklų, Jį įspėjančių ir kviečiančių į anapus. Tu- 
rėti tad savo aplinkoje bažnyčią reiškia turėti transcen- 
dentinio gyvenimo kvieslį, turėti anos tikrovės paveiks- 
lą, todėl visados kreipti į jį savo akis bei dvasią ir nenu- 
rimti savyje. Nerimas Dievop yra bažnyčias sukūręs ir šis 
nerimas yra bažnyčių nešamas ibei palaikomas. Štai kodėl 
senesniaisiais amžiais žmonės statė bažnyčių labai daug. 
Štai kodėl ir Kaune aplinkui Rotušės aikštę yra išdygusios 
keturios ibažnyčios. Ne sielovados reikalui jos ten išdygo, 
bet tam, kad liudytų žmogaus nerimą, kad skelbtų Nau- 
jaja Jeruzalę, kad rodytų kelią į šventąjį Viešpaties miestą. 
Kiekviena ano meto bendruomenė, kiekvienas karalius ar 
kunigaikštis statė bažnyčių, nes kiekvienas yra keleivis 
Žemėje, todėl kiekvienas yra reikalingas kelrodžių į ana- 
pus: „karalius, vyskupas ir aš“ (B. Sruoga). ' 

4, Šitoje vietoje mums darosi aiški ir giliausia bažny- 
čių apleidimo bei jų atstatymo prasmė. Sykį pastatytos 
bažnyčios nepriežiūra reiškia didelį lūžį žmogaus sieloje. 
Ją statydamas žmogus nori turėtį Viešpatį arti savęs. Jis 
nori, kad Dievas gyventų šalia jo ir nuolatos jam kalbėtų 
apie jo keleiviškumą, nuolatos jam primintų šios tikrovės 
praeinamumą, jį savęspi kviestų ir vestų. Bažnyčią pamirš- 
damas, palikdamas ją dulkėms ir voratinkliams, žmogus 
savaime nusisuka ne tik nuo medžiaginio pastato, bet ir 
nuo tos reikšmės, kurią šis pastatas jo egzistencijoje vyk- 
do. Jis nusisuka nuo transcendentinės tikrovės ženklo bei 
šauklio. Jis nebenori, kad bažnyčia būtų jo kelio rodyklė, 
jo nuolatinė kvieslė į anapus. Apleisti Dievo Namus reiš- 
kia pamiršti keleivinę savo būtį. Kierkegaard'as yra sykį 
pasakęs, kad „pats pavojingiausias dalykas yra leisti Die- 
vui iškeliauti“. Bažnyčių apleidimas kaip tik ir yra toksai 
leidimas; dar daugiau, tai yra Dievo išstūmimas iš savos 
aplinkos; tai Dostojevskio inkvizitoriaus elgesys: atida- 
ryti Viešpačiui kalėjimo vienutės duris, išleisti Jį į tamsią 
naktį ir palydėti žodžiais: „Eik ir daugiau nebeateik! Nie- 
kados! Niekados!“ Dievas nereikalauja kedrų pastato. Jis 
yra patenkintas palapine ir užeiga. Tačiau Jis negyvena 

užmiršiyje. Jis yra įsikūnijęs tam, kad gyventų iarp mūsų. 
Jeigu tad mes Jį tiek pamirštame, jog leidžiame Jo Na- 
mams būti dulkiniems, nešvariems, apirusiems, mes tuo 
pačiu Jį išstumiame iš savo tarpo, pareiškiame nenorą 
turėti Jį su mumis ir pergyvename Jį kaip kliūtį žemiška- 
'įam savo buvimui. Apleisdami bažnyčias, mes objektyviai 
simbolizuojame nenorą būti su Dievu. Dievo Namų pamir- 
šimas yra įsikūnijusio Žodžio pamiršimas. Tai yra įžanga 
į aną visuotinį atkritimą, apie kurį kalba šv. Paulius ir 
Tučis išeis aikštėn kaip tik tuo, kad žmogus Dievą pa- 
mirš, taip labai pamirš, jog net nežinos, ar Jis yra, ar 
ne. Bažnyčių apleidimas kaip tik ir yra pirmas žingsnis 
šitokios bedievybės keliu; bedievybės ne kovojančios, ne 
prometėjinės, bet buržuazinės, šaltos, ramios, visiškai ne- 
sidominčios tuo, kas yra transcendentiška. Prisiminę anks- 
čiau cituotus pop. Pijaus XI žodžius, kuriais jis vaizduoja 
12 šimtmečio gyvenimą, galėsime lengvai suprasti, kad 
anas amžius kaip tik buvo pasukęs ši/okios bedievybės 
keliu. Susitelkęs aplinkui šiapusinės tikrovės pomėgius 
ir jų vaikydamasis visomis išgalėmis, žmogus savaime 
pamiršo Viešpatį, pamiršo savo keleiviškumą ir visa jėga 
stengėsi įsitaisyti žemėje. Seniau statylos jo bažnyčios 
bei koplyčios pamažu griuvo, nes Dievas merdėjo žmo- 
gaus širdyje. Jos nebereiškė anapusinio ilgesio, jos ne- 
bebuvo Naujosios Jeruzalės atvaizdai; jų reikšmė buvo 
užgesusi; jos pasiliko tik pastatai, tik pastogės retkarčiais 
pasitaikančiai maldai. Tačiau šiam reikalui jų buvo per 
daug. Todėl daugelį jų žmonės pamiršo. Daugelis jų ap- 
augo voratinkliais, buvo suėstos drėgmės, paliktos šikšno- 
sparnių ir pelėdų prieglaudai. , 

Štai kodėl šv. Pranciškus, išgirdęs San Damiano baž- 
nyčioje Nukryžiuotojo balsą, kad Jo Namai griūva, tuojau 
šokosi atnaujinti apirusias koplytėles. Jis jautė, kokia gi- 
li prasmė glūdi po visomis tomis dulkėmis, kurios dengia 
Viešpaties altorius. Jis tad ėmėsi jas šluostyti. Jis ėmėsi 
atitiesti pašlijusias Dievo Namų sienas, įžiebti užgesusią 
lempelę prieš Jo kryžių, nes amžius, kuris negerbia išga- 
nymo ženklo, nusisuka ir nuo paties išganymo. Tuo Asy- 
žiaus šventasis norėjo atnaujinti ne tik patį pastatą, bet 
ir aną pirmykštį šio pastato pergyvenimą. Jis norėjo, kad 
Dievo Namai vėl taptų Žmogaus rūpesčių centru ir kad 
Dievas vėl virstų anuo vieninteliu dalyku, kuriuo žmogus 
turi sielotis (plg. Lk 10, 41). Atnaujinti bažnyčią šv. Pran- 
ciškui reiškė atprašyti Viešpatį į mūsų būtį, kad Jis vėl 

gyventų tarp mūsų, kad vėl būtų „padėjėjas varguose“ 
(Ps 45, 2) ir priebėga suspaudimuose. Bažnyčių atstaty- 
mas buvo žmogaus keleiviškumo pripažinimas, grąžinant 
transcendentinės tikrovės ženklus į žemės gyvenimą. Tai 
buvo prasidedančios apostazės užtvara ir sykiu pirma- 
sis pozityvus žingsnis į krikščioniškojo gyvenimo atnau- 
jinimą. Paviršium žiūrint, atrodo, kad San Damiano kop- 
lytėlės atstatymas buvo nereikšmingas darbas: bažnyčių 
Asyžiuje ir jo apylinkėse buvo pakankamai. Tačiau savo 
esmėje šv. Pranciškaus kaip bažnyčių mūrininko darbas 
reiškė išstumto Dievo grąžinimą, be kurio krikščioniška- 


sis gyvenimas yra neįmanomas, Todėl juo šventasis ir pra- 


dėjo istorines pakaitas Bažnyčios bendruomenėje. 

Čia tad ir glūdi atsakymas į anksčiau mūsų iškeltą 
klausimą, kodėl šv. Pranciškus Kristaus žodžius eiti ir 
atnaujinti Jo Namus suprato tiesiogine prasme, nors vi- 
sos aplinkybės rodė, kad Viešpats jį šaukia atnaujinti 
Bažnyčią kaip bendruomenę. Tai nebuvo šventojo nai- 
vumas. Priešingai, tai buvo nuostabiai gili įžvalga į kiek- 
vieną tikrąją krikščioniškojo gyvenimo pataisą. Atnaujinti 
Bažnyčią juk yra tas pat, kas padaryti jos narius tikrais 
krikščionimis. Tačiau padaryti juos tikrais krikščionimis 
reiškia įdiegti jiems stiprų ir egzistencinį žmogaus ke- 
leiviškumo pergyvenimą, nes keleivinės mūsų būties dės- 
nis Krikščionybei yra pagrindinis. Jį yra išreiškęs pats 
Kristus Kalno pamoksle, kuriame. Jis liepė kęsti perse- 
kiojimus dėl Jo vardo, nesipykti su savo broliu, negeisti 
moters, nekeršyti ir nesibylinėti, nesigirti savo išmaldo- 
mis, savo malda ir savo pasninku, nesirūpinti rytdienos 
išsilaikymu, kitaip sakant, neprisirišti prie šios tikrovės, 
nepadaryti jos savo egzistencijos pagrindu, kadangi ji 
esanti tiktai smėlis, ant kurio negalima statyti namų be 
pavojaus, nes jie, užėjus liūtims ir audroms, grius, ir jų 
griuvimas bus didelis. Tikras krikščionis turi būti keleivis 
žemėje, kaip ir Kristus buvo keleivis. Todėl kol žmogus 
jaučiasi esąs šios Žemės gyventojas, tol jis nėra krikščio- 


nis, nors būtų pakrikštytas, nors duotų dešimtinę nuo rūtų 


ir mėtų. Kaip visa Bažnyčia yra keleivė pasaulio istorijoje, 
taip keleiviai turi būti ir jos nariai. Bažnyčios nuosmukis 
kaip tik ir prasideda tada, kai jos nariai pamiršta šį savo 
keleiviškumą ir mėgina pastoviai šiapus įsikurti. Afnau- 
jinti tad Bažnyčią reiškia pažadinti jos narių keleivinę są- 
monę, paversti keleiviškumą egzistenciniu krikščionio prin- 
cipu ir aplinkui jį sutelkti visus jo rūpesčius bei veiks- 

mus. Dievo Namai, būdami keleivinės žmogaus būties šauk- 
lys, savaime darosi nepavaduojama priemonė supurtyti 
krikščionis, kad jie pabustų iš šiapūsinių sapnų ir pradėtų 
gyventi transcendentinės tikrovės ilgesiu. Jeigu Dievo Na- 
mų apleidimas yra nukrikščionėjimo regimybė, tai rei- 
kia šią regimybę pašalinti, reikia Viešpaties buveines at- 
naujinti, kad jos vėl šviestų žemiškajame mūsų kelyje, 
kad vėl rodytų mūsų kelionės užbaigą. Kol! yra apleistos 
bažnyčios, tol yra svyruojanti ir Bažnyčia. 

Kad šv. Pranciškus Dievo Namanis teikė ypatingą 
reikšmę, rodo ir Porciunkulės. ailaidai. Anais laikais Baž- 
nyčia žinojo tik vienus vienintelius visuotinius atlaidus, 
būtent už kovą Šventojoje Žemėje arba už stiprų jos rė- 
mimą. Už visus kitus gerus darbus — maldas, bažnyčių 
lankymus, aukas — buvo teikiami tiktai daliniai atlaidai. 
Bet štai 1216 m. šv. Pranciškus eina pas pop. Honorijų 
III ir prašo, kad visiems, kurie tik aplankys Porciunkulės 
koplytėlę Asyžiuje, gailėsis už savo nuodėmes ir jas išpa- 
žins, būtų suteikti /okie pat atlaidai kaip ir kryžiaus karų 
dalyviams. Prašymas buvo labai nuostabus, ir popiežius 
apstulbo. Argi užeiti į menkutę koplytėlę Asyžiaus miesto 
pakraštyje yra tas pat, kas vykti į Palestiną? Argi kova 
su netikėliais yra tokios pat vertės, kaip ir trumpas pasi- 
metdimas? Todėl iš sykio Honorijus III nenorėjo šio pra- 
šymo nė girdėti. Tačiau šv. Pranciškus prisispyręs tvirtino, 
kad šių atlaidų prašyti siunčiąs jį pats Viešpats. Ir staiga 
popiežius, tarsi gavęs Šv. Dvasios įkvėpimą, nusileido ir 
prašomus atlaidus suteikė. Vis dėlto kardinolų įtikintas, 
kad Porciunkulės atlaidai pakenks visai kryžiaus karų idė- 
jai, šv. Pranciškaus prašymą aprėžė tiktai viena diena 
metuose (2 rugp.). Vadinasi, kas tą dieną aplankys Por- 
ciunkulės koplytėlę, atliks išpažintį, priims komuniją, pasi- 
mels popiežiaus intencija, tas gaus visuotinius atlaidus, 
kaip juos gauna ir tie, kurie vyksta į Palestiną, kovoja su 
netikėliais, vargsta ir žūsta. Vėliau šie atlaidai buvo įpra- 
plėsti ir kai kurioms kitoms bažnyčioms, kurios tikinčiųjų 
yra aplankomos rugpįūčio 2 dieną. 

Ko šiuo prašymu šv. Pranciškus siekė? Ne ko kilo, 
kaip parodyti, kad aplankyti Dievo Namus yra lokios pat 
verlės veiksmas, kaip ir žygiuoti į Sventąją Žemę. Šven- 
toji Žemė saugo tiktai erdvę, kurioje Išganytojas gimė, 
veikė, kentėjo ir mirė. Jo paties tenai nėra. Visai Pales- 
tinai tinka angelo žodžiai, pasakyti moteriškėms, atėju- 
sioms Prisikėlimo sekmadienį „pasižiūrėti kapo“ (Mt 28, 

1): „Jo čia nėra“ (Mt 28, 6). Sventoji Žemė yra šventa ne 
asmenine Kristaus prezencija, bet tiktai Jo atsiminimu. 
Ją ginti reiškia ginti tiktai simbolį, tik tą vietą, kur Vieš- 
pats buvo, bet kur Jo nebėra. Tuo tarpu bažnyčiose Kris- 
tus gyvena pats — su savo Dievybe ir Žmogybe, su Kūnu 
ir Krauju; gyvena kaip įsikūnijęs Žodis, pasilikęs amžinai 
tarp mūsų. Palestina Jo neišsaugojo savoje erdvėje. Ji 
nukryžiavo Jį, tuo parodydama, kad ji nepakenčia, kad 
Jis būtų tarp jos gyventojų, nes ,,Jis savo mokslu kursto 
tautą“ (Lk 23, 5). Užtat Jį priėmė mūsų bažnvčios, ku- 
riose Jis pasiliko „visas dienas iki pasaulio pabaigos“ (Mt 
28, 20). Todėl nesusipratimas yra vykti į Šveniąją Zemę, 
aukoti jai dideles aukas, o sykiu leisti nykti bei irti čia 
pat esantiems Dievo Namams. Šventosios Žemės gynimas, 
o Dievo Namų apleidimas rodo, kad žmogus simbolį bei 
atsiminimą vertina labiau nėgu tikrovę, kad jis netvirtai 
tiki Kristaus realia pretenzija bažnyčių altoriuose, kad 
anoji tolima Palestinos erdvė jo širdžiai yra mielesnė 
negu šis eticharistinis Dievo artimumas. Išprašydamas tad 
tokius pat atlaidus už Dievo Namų aplankymą, kaip ir už 
Šventosios Žemės gynimą, šv. Pranciškus norėjo atitiesti 
šį krikščioniškojo gyvenimo iškrypimą ir parodyti. kad ne 
ten toli Palestinoje tikrai gyvena Išganytojas, bet čia tarp 
mūsų, mūsų bažnyčiose. Užeiti tad į šias bažnyčias, jose 
melstis ir atgailauti yra tokios pat vertės veiksmas, kaip ir 
kelionė į Šventąją Žemę. Porciunkulės atlaidai buvo baž- 
nyčių vaidinens ainaujinimas žmogaus gyvenime. O kad 
šių atlaidų šv. Pranciškus prašė Porciunkulės koplytėlei, 
tai taip pat buvo prasmingas dalykas. Porciunkulės kop- 
"Iytėlė, kaip jau buvo sakyta, buvo pati menkiausia iš visų 
Asyžiuje esančių Dievo Namų. Bet joje gyveno tas pats 
Dievas, kaip ir didžiosiose bazilikose. Jos tad lankymas, 
susietas su visuotiniais atlaidais, turėjo atverti žmonėms 
akis, kad įsikūnijęs Logos iš tikro nesiieško marmuro na- 
my, auksu padengtų altorių, bet žmogiškosios atramos, 
nes Jis yra ne tik tikras Dievas, gyvenąs Šv. Trejybės ne- 
suvokiamume, bet sykiu ir tikras Žmogus, trokšiąs gyventi 
tarp mūsų ir dalintis mūsuoju likimu. Todėl jis apsigyvė- 
na visur, kur tik konsekraciniai kunigo žodžiai Jį aiprašo 
į mūsų būtį. Porciunkulės koplytėlėje, pilnoje maldos ir 
dūsavimo, jam yra dar mieliau negu šaltoje Laterano ba- 
zilikoje, pilnoje profaninių žvilgsnių, besistebinčiu na Juo, 
skurdžiai pasislėpusiu baltoje duonoje, bet žmogiškojo ge- 
nijaus kūryba. Štai kodėl šv. Pranciškus visuotinius atlai- 

dus, tuos „indulgentia de terra sancta“, jungė ne su Late- 
rano bazilika, ne su Asyžiaus katedra, bel su skurdžia 
Porciunkulės koplytėle kaip savotišku Betliejaus prakar- 
tėlės pratęsimu istorijoje. 

Čia tad ir glūdi giliausia bažnyčių atstatymo prasmė. 
Iš sykio atrodo, kad rinkti ir nešti akmenis San Damiano 
bažnytėlei buvo naivus užsiėmimas. Tačiau išmąsčius šį šv. 
Pranciškaus veiksmą ligi galo, jis pasirodo kaip tikrasis 
kelias į krikščioniškosios visuomenės atnaujinimą. Asy- 
žiaus šventasis buvo ne tik nuostabus psichologas, bet ir 
giliaregis tikintysis, kuris žinojo, kad atpirkimas prasi- 
deda ne abstrakčių principų skelbimu, bet dieviškojo Žo- 
džio įsikūnijimu žmogiškojoje prigimtyje ir žmogiškajame 
gyvenime. Todėl jis ir stengėsi, kad Dievas iš tikro gy- 
ventų tarp mūsų, kad Jis nebūtų išprašytas nei iš mūsų 
sielos, nei iš mūsų gyvenamosios aplinkos. Juk tik tada 
Dievas virsta mūsų dėmesio centru, kai Jis gyvena tarp 
mūsų. Kiekviena teorija yra išganinga tik tada, kai ji yra 
atremta į įsikūnijusį ir tarp mūsų gyvenantį Dievą. Kitaip 
ji yra tik idėja, neturinti jėgos mus perkeisti, kadangi mus 
keičia ne abstrakti mintis, bet susidūrimas su gyvu asme- 
nimi. Todėl atnaujindamas bažnyčias, šv. Pranciškus ir no- 
rėjo suvesti savo meto žmones į asmeninį santykį su Kris- 
tumi, Jis norėjo, kad žmogus gyventų Dievo Namų še- 
šėlyje, vadinasi, visados jaustų asmeninę Dievo prezenciją 
ir tuo būdu savaime keistų savo gyvenimą, keliaudamas 
Jo linkui. Šv. Pranciškus kaip bažnyčių mūrintojas yra 
tikrasis Bažnyčios atnaujintojas įsikūnijusio Žodžio ap- 
gyvendinimu tarp mūsų. .. . 


II. APASTALAVIMAS 


1. Dievo Namų atnaujinimas buvo dar tik pats pir- 
mutinis žingsnis į Bažnyčios atnaujinimą. San Damiano 
koplytėle šv. Pranciškaus darbas, tiesa, prasidėjo, bet ja 
jis neišsisėmė ir nesibaigė. Nuo medžiaginio pastato Asy- 
žiaus šventasis ėjo prie žmonių sielų ir širdžių, anų gy- 
vųjų Viešpaties šventyklų, ne mažiau apleistų ir ne mažiau 
dulkinų kaip ir San Damiano bažnytėlė. Tai buvo apaš- 
„talavimas jau tikrąja šio žodžio prasme. Norint tačiau šį 
šv. Pranciškaus veikimą suprasti, reikia atsiminti, kad 
jis nebuvo kunigas**, bet paprastas krikščionis, kaip ir 
mes visi, Kitaip sakant, jis apaštalavo remdamasis ne spe- 

cialių šventimų jam duota galia, kaip tai daro kunigai ir 
vyskupai, bet ana bendrąja Viešpaties malone, visiems 
mums tenkančia iš Krikšto ir Sutvirtinimo sakramentų. 
Šv. Pranciškaus veikla Bažnyčioje buvo pasauliškio veik- 
la. Tai buvo katalikiškoji Akcija, šiandien taip labai pa- 
brėžiama bei vertinama, tačiau tokia pat sena kaip ir 
Bažnyčia. Pop. Benediktas XV yra paskyręs šv. Pranciškų 
katalikiškosios Akcijos dangiškuoju globėju ir tuo iš- 
ryškinęs jo kaip pasauliškio religinę veiklą, nurodydamas 
jį pavyzdžiu visiems dabartinės katalikiškosios Akcijos 
nariams. Naujoji katalikiškoji Akcija turinti eiti savo šven- 
tojo globėjo pėdomis. Ji turinti būti šv. Pranciškaus veik- 
los išsiskleidimas istorijoje. Tiesa, šios veiklos priemonės 
laikui bėgant kinta. Po septynių šimtų metų jos nėra ir 
negali būti tos pačios. Tačiau ta pati pasilieka dvasia, 
tie patys esmės principai ir ta pati pagrindinė sąranga. 

Katalikiškoji Akcija yra sudedamasis Bažnyčios pa- 
šaukimo pradas, kaip pasauliškiai yra sudedamasis jos 
struktūros pradas. Kaip ne viena tiktai hierarchija sudaro 
Bažnyčią, taip ne vienas tik hierarchinis, iš Kunigystės 
sakramento išaugęs veikimas sudaro apaštalavimą. Tai yra 
dėsnis, valdąs bažnytinį gyvenimą nuo pat pirmųjų jo 
dienų. Jis buvo gyvas Krikščionybės persekiojimų metais, 
jis buvo gyvas Bažnyčios žydėjimo amžiais, jis yra gvvas 
ir dabar. Jeigu šiandien katalikiškoji: Akcija kaip pasauliš- 
kių apaštalavimas yra ypatingai keliama aikštėn, tai tik 
tedėl, kad du ar trys pastarieji šimtmečiai buvo užtrynę 
pasauliškių vaidmenį Bažnyčioje. Tiksliau sakant, pasau- 
liškiai patys buvo iš šio vaidmens išsijungę, nukreipdami 
savo dėmesį daugiau į profaninę negu į sakralinę žemiško- 
jo savo gyvenimo pusę. Todėl vargu ar galima kalbėti apie 
dabar vykstančią „pasauliškių emancipaciją“ arba „pasau- 
liškių promociją“, kaip tai ne kartą užtinkame katalikų — 
ypač prancūzų — spaudoje *. Sie posakiai, kaip ir pop. 
Pijus XII pastebi, skamba netinkamai ir yra istoriškai ne- 
tikslūs 57. Greičiau reiktų kalbėti apie šiandien vykstantį 
pasauliškių subrendimą, apie susivokimą, apie vis didesnį 
jų išsivadavimą iš ilgaamžio abejingumo religinei veiklai. 
Savo metu šv. Augustinas yra pasauliškiams pasakęs: „Ma- 
no broliai, kai girdite Viešpatį sakant, „kur aš esu, ten 
bus ir mano brolis“, galvokite ne tik apie gerus vyskupus 
ir kunigus; jūs taip pat savu būdu tarnaujate Kristui, 
šventai gyvendami, duodami išmaldos ir kiek galėdami 
skelbdami Jo vardą ir mokslą. Atsirėmęs į šį vardą, teži- 

no kiekvienas šeimos tėvas, kad jis tėvišku gerumu turi 
ugdyti savo vaikus. Kristaus ir amžinojo gyvenimo dėlei 
tegu jis savuosius paragina, pamoko, padrąsina ir įspėja; 
tegu rodo jiems geros širdies, tačiau tegu paiso ir rimtos 
drausmės. Tuo būdu šeimos galva atliks savame židinyje 
bažnytines, dar daugiau, vyskupiškas pareigas, tarnauda- 
mas Kristui, kad amžinai būtų su Kristumi“ 58, Tuo tarpu 
šios pareigos pastaraisiais amžiais kaip tik ir buvo pamirš- 
tos. Pasauliškiai atsidėjo savai specialybei, o nėjo į gy- 
venimą krikščionio titulu ir nesistengė jo keisti pagal 
Kristaus Evangeliją. Šiandien tad ši krikščioniškoji pa- 
sauliškių sąmonė kaip tik atbunda. Pastarųjų popiežių 
skatinami bei kviečiami, jie vis labiau skverbiasi į mo- 
kyklas, į mokslo ir meno įstaigas, į visuomenines organi- 
zacijas, visur skelbia Kristaus Vardą ir Jo mokslą, visur 
rodo gerą širdį ir sykiu rimtą drausmę. Tuo būdu iie 
atlieka bažnytines ir net vyskupiškąsias pareigas ir virsta 
„hierarchinės rankos pratęsimu“ *9. Tai nėra pasauliškių 
emancipacija ar promocija, bet esminės jų pareigos su- 
pratimas bei vykdymas. „Mes pageidaujame,— sako pop. 
Pijus XII,— kad visi tie, kurie Bažnyčioje regi savo mo- 
tiną, rimtai apsvarstytų, jog uolus Ibendradarbiavimas 
mistinio Kristaus Kūno statyme ir ugdyme yra kiekvieno 
nario pareiga pagal jo užimamą vietą, o ne tiktai šven- 
tovės tarnų ar vienuolyniniame gyvenime Dievui pasi- 
šventusiųjų. Mes laukiame, kad tai įsidėmėtų ypač tie, 
kurie jau dabar, garbingai elgdamiesi, padeda vyskupams 
ir kunigams eiti apaštalines pareigas, susibūrę į katalikiš- 
kają Akciją“ 99. Pasauliškiai turi šiandien atkovoti Kris- 
tui tai, kas Jo Bažnyčiai pastaraisiais šimtmečiais buvo iš- 
plėšta dėl pasauliškių apsileidimo. 2 : 

Būdamas katalikiškosios Akcijos globėjas, šv. Pran- 
ciškus savo veikla nurodė, kad ši akcija turi būti pasau- 
liškių vykdoma: Negalima nuslėpti, kad, pasauliškiams vis 
labiau suvokiant savo pareigas Bažnyčioje ir vis veikliau 
jas vykdant, atsiranda apaštalavimo darbe tam tikrų ne- 
sklandumų, tam tikros trinties ne tik tarp pasauliškių ir 
dvasiškių, bet net ir tarp pačių pasauliškių, kurių vieni 
mėgina eiti vienu keliu, kiti — kitu; vieni nori savai veik- 
Jai duoti vienokių formų, ikiti — kitokių. Tai yra visiškai 
suprantama, nes pasauliškių veikla, apimdama visą gy- 
venimo plotą, savaime darosi paini, todėl reikalauja aiš- 
kių gairių ir tvirtų principų. Jeigu sielovadinis dvasiškių 
veikimas, sutelktas aplinkui tris pagrindines funkcijas — 

skelbimą, vadovavimą ir pašventimą — yra daugiau ar 
mažiau nusistovėjęs, tai pasauliškių naudojami katalikiš- 
kosios Akcijos būdai ir priemonės šiandien dar tebėra tik- 
tai bandymai, todėl ne sykį klaidūs ir abejingi. Todėl šv. 
Pranciškaus kaip šios Akcijos dangiškojo globėjo veiklos 
sklaida gali būti prasminga dabartinei pasauliškių veiklai 
nušviesti. Be abejo, konkrečių receptų Asyžiaus šventasis 
neteikia ir šiuo atžvilgiu, kaip daugeliu kitų, nes šie re- 
ceptai yra susiję su gyvenamuoju įo amžiumi, todėl pra- 
ėję ir mūsų laikams vargiai pritaikomi. Tačiau jis stovi 
prieš mus kaip pasauliškis ne tik asmeninio šventumo, 
bet ir visuomeninio žemės ainaujiniojo pavidalu. O koks 
gi yra pagrindinis katalikiškosios Akcijos tikslas. jeigu ne 
pasaulio atnaujinimas Kristuje? Kaip kadaise šv. Pran- 
ciškus, taip šiandien visas pasauliškių apaštalavimas sten- 
giasi įvykdyti pagrindinį krikščioniškojo gyvenimo dėsnį, 
gražiai išreikštą pop. Pijaus XI: „Neužtenka tik priklau- 
syti Kristaus Bažnyčiai, bet reikia būti šios Bažnyčios 
nariu, pilnu gyvos dvasios ir tiesos“ *!. Reikia krikščioniui 
subręsti Jėzuje Kristuje ir pasiekti Jo amžiaus pilnatvės 
saiką. Reikia visą gyvenimą perkeisti Evangelijos dvasia ir 
atvesti jį prie Išganytojo sosto. Todėl dabartiniams kata- 
likiškosios Akcijos veikėjams ir kyla klausimas: kaip šituos 
uždavinius vykdė šv. Pranciškus? Kaip jis apaštalavo pa- 
sauliškio titulu? Kokie buvo pagrindiniai jo veiklos būdai 
Bažnyčioje? ' a 

2. Pirmas dalykas, kuris visu svarbumu iškyla apašta- 
lavimo darbe, yra pasauliškių santykis su dvasiškiais. 
Apaštalavimas yra vienas ir vieningas veiksmas. Jis yra 
visos Bažnyčios funkcija, todėl įvyksta tiktai jos visumoje. 
Bet koks pasidalinimas čia yra. nesusipratimas, bet koks 
prieštaravimas — nuodėmė. „Apaštalavimas turi būti susi- 
įęs su bendruomene“ (kard, Suhard).. Vis dėlto žemiško- 
joje mūsų tikrovėje ne kartą pasitaiko suskilimo ir prieš- 
taravimo, individualizmo ir partizaniškumo. Tai žinojo 
pats Kristus, todėl Paskutinės Vakarienės metu ir meldėsi 
už savo mokinius „ir už tuos, kurie per jų-žodį įtikės, kad 
„visi būtų viena““ (Jn 17, 20—21). Jeigu tarp pasaulio ir 
Bažnyčios nėra vienybės todėl, kad pasaulis Bažnyčios 
nekenčia, nes ji nėra iš jo (plg. Jn 16; 18—19), tai pačios 
Bažnyčios viduje vienybė yra pagrindinė jos pašaukimo 
sąlyga, taip karštai pabrėžiama Kristaus kaip Vyriausiojo 
Kunigo maldoje. Tarp visų tikinčiųjų > tarp Dievo žodžio 
skelbėjų ir jo priėmėjų, tarp ganytojų ir ganomyjų, tarp 

pašventintojų ir pašvenčiamųjų — turi būti vienybė, pa- 
grįsta Šv. Trejybės vieningumu ir pašvęsta Kristaus kry- 
žiaus auka, per kurią Jis suderino „visa su savimi“ (Kol I, 
20). Pasaulio priešginybė Bažnyčiai savaime nurodo į vie- 
nybe pačioje Bažnyčioje. ' ' . 

Tačiau Bažnyčia nėra vienalytė. Paties jos Steigėjo 
ji yra pastatyta ant dviejų skirtingų pradų: ant pasauliš- 
kių ir dvasiškių. Abeji priklauso tai pačiai vienai Kris- 
taus Bažnyčiai. Bažnyčia nėra nei vieni tik dvasiškiai, 
nei vieni tik pasauliškiai. Bažnyčia yra šių abiejų pra- 
dų esminė sutartinė. Vis dėlto patys savyje šie pradai — 
dvasiškasis ir pasauliškasis — yra skirtingi tiek savo pa- 
reigomis, tiek pačiu savo ryšiu su mistiniu Kristaus Kūnu. 
„Bažnyčios ganytojai negali būti laikomi tik pranašesniais 
visuotinės Bažnyčios nariais, kadangi jie yra išimtiniu ry- 
šiu surišti su dieviškąja viso Kūno Galva ir dėl to gali 
būti visai teisingai pavadinti „svarbiausiąja Viešpaties 
Kūno sąnarių dalimi““ 62. Įspausdamas sielai neišdildomą 
žymę, Kunigystės sakramentas išskiria šia žyme paženk- 
lirtą žmogų iš paprastų tikinčiųjų ir teikia jam ypatingą 
būseną Bažnyčios gyvenime bei veikime. Šio žmogaus 
Iunkcijos apaštalavime darosi kitokios negu pasauliškio. 
Pačiu sakramentiniu charakteriu jis yra pašauktas skelbti 
Evangeliją visam sutvėrimui, įsakytas kitiems vadovauti, 
įgalintas teikti sakramentus jų reikalingiesiems ir Kris- 
taus vardu aukoti dangiškajam Tėvui įsikūnijusį Jo Sūnų 
duonos ir vyno pavidalais. 

Todėl visiškai yra nenuostabu, kad Kunigystės sak- 
ramentą priėmę ir kunigiškas pareigas einą žmonės savai- 
me artėja vienas prie kito, savaime rūpinasi savos bend- 
ruomenės reikalais ir tuo būdu istorijos eigoje kuria s0- 
cialinį dvasiškių luomą. Savo prigimtimi Kunigystė yra 
pašaukimas ir didelė Viešpaties malonė. Tačiau išskleis- 
dama šią dvasinę savo prigimtį regimu būdu, ji paliečia 
socialinę žemiškojo gyvenimo sritį ir joje įsitvirtina luomo 
pavidalu. Tiesa, celibato nuostatas padaro, kad dvasiškių 
luomas Naujojo Testamento tvarkoje nėra uždaras, kaip 
buvo Senajame Įstatyme, nes jis visados pasipildo iš pa- 
sauliškių. Vis dėlto, nepaisant jo atvirumo, dvasiškija yra 
luomas, turįs savo teises ir privilegijas, savas tradicijas ir 
papročius, savą auklėjimą, net savą apsirūpinimo bei pra- 
gyvenimo būdą. | 

Čia tad ir glūdi nesantaikos šaknys. Dvasiškija kaip 
socialinis luomas savaime atsiskiria nuo pasauliškių „Iuo- 

mo“ ne tik tuo, kad jo nariai yra pažymėti sakramentiniu 
charakteriu ir vykdo kitokias pareigas Bažnyčioje, bet ir 
tuo, kad įų padėtis visuomenėje darosi kitokia. Istorijoje 
ši išskirtinė padėtis ne kartą yra buvusi labai ryški. Ku- 
nigų luomas ilgus amžius yra buvęs privilegijuolas luo- 
mas, naudojęsis bbenelicijomis, buvęs atleidžiamas nuo mo- 
kesčių, nuo karo tarnybos, nuo pasaulinio teismo kompe- 
tencijos. Be abejo, visų šių privilegijų pagrinde glūdėjo 
gili pagarba žmogui, nešiojančiam ypatingą Viešpaties 
žymę ir Jo galią. Tačiau kaip viskas mūsų žemėje, taip ir 
šios privilegijos buvo ir tebėra dviašmenės: .viena savo 
puse jos rodo aukštą Kunigystės sakramento vertinimą, 
kita tačiau jos trauko ryšiūs tarp dvasiškių ir pasauliškių 
ir skelia Kristaus Bažnyčią į dvi viena kitai besiprieši- 
nančias dalis. Susidurdami su dvasiškiais ne kasdienoje, 
bet tik iškilmingoje gyvenimo „plotmėje ir tai tik iš tolo, 
pasauliškiai savaime pradeda nuo dvasiškių tolti ir savo 
„luomą“ nuo jų „luomo“ užsklęsti, Jie pradeda apsirėžti 
tarsi kokiu ratu, neleisdami dvasiškiui peržengti jo ribos. 
Dvasiškiai nebedalyvauja pasauliškių šiokiadieniuose rū- 
pesčiuose ir varguose, džiaugsmuose ir laimėjimuose. Kul- 
tūriniai pasauliškių darbai — mokslas, menas, ekonomika, 
politika, sportas — taip pat dažnai yra nuo dvasiškių at- 
sitvėrę. Jeigu juose dvasiškiai kartais ir pasimaišo, tai tik 
individualiai, sutikdami ne vieną nepalankų žvilgį ir iš- 
girsdami ne vieną nepalankų žodį. Tuo tarpu šitoks virši- 
nis persiskyrimas netrunka perskirti šiuos du „luomus“ 
ir iš vidaus. Tarp jų atsiranda praraja, prasiveržianti ne- 
pasitikėjimo, įtarimo, pavydo, paniekos ir net persekioji- 
mo formomis. Senas, tačiau krikščionišku atžvilgiu, dėja, 
labai nelaimingas posakis gražiai išreiškia šį esmingą dva- 
sinį plyšį: „Dixit laicus clero: nūnguam amicus. tibi ero — 
pasauliškis tarė dvasiškiui: niekados nebūsiu tau drau- 
gas“. Be abejo, ne kartą šitoks nusistaiymas kyla iš be- 
dieviškos pasauliškių dvasios, kaip tai regime mūsų Jai- 
kais. Tačiau taip pat ne sykį jis yra tiktai socialinės-luo- 
minės kovos apraiška. 

Nors viduramžiais „pasaulis ir buvo Bažnyčios ab- 
scrbuotas“ (Y. Congar), nors tuo metu dvasiškija buvo iš 
tikro pats aukščiausias luomas, tačiau kunigų panieka ir 
jų ujimas buvo pasiekę tiesiog barbarišką laipsnį. Di- 
delis dvasiškių skaičius ir net jų perteklius, menkas jų iš- 
silavinimas ir išsiauklėjimas, bastymasis iš vietos į vietą, 
aukštesniųjų prabanga, o žemesniųjų skurdas, tarpusavės 

grumtynės už geresnes vietas, priverstinis ir ne kartą ne- 
nuoširdžiai vykdomas celibatas padarė, kad krikščioniš- 
kiausi Europos amžiai. buvo nedraugiškiausiai nusiteikę 
Viešpaties tarnams. Šv. Pranciškus kaip tik ir stojo kovon 
prieš šitą dvasiškijos žeminimą. Jis suprato, kad kova su 
dvasiškiais. kaip su socialiniu luomu netrukus virs kova su 
Kunigystės sakramentu, kas Lutherio „reformose“ ir buvo 
padaryta visu griežtiumu, Sakramentinės Kunigystės pa- 
neigimas, atsiremiant į šv. Petro laiške minimą visuotinę 
kiekvieno krikščionio kunigystę (plg. 1 Pt 2, 9), buvo ne 
kas kita, kaip pasauliškių „Iuomo“- pergalė prieš dvasiš- 
kių „luomą“; deja, pergalė iškrypusi, todėl sužalojusi 
Krikščionybę: Asyžiaus šventasis gilia savo įžvalga regėjo, 
kuo pasibaigs įo amžiaus turima dvasiškiams nepagarba, 
todėl dėjo didelių pastangų šiai nepagarbai išnaikinti. 
Be abejo, šv. Pranciškus neužmerkė akių prieš dva- 
siškių ydas. Kunigai jam taip pat buvo apaštalavimo ob- 
jektas, kaip ir pasauliškiai. Jis taikė juos susivaidijusius 
su pasauliniais didikais. Jis skatino juos laikyti švarius 
Dievo Namus. Jis nebijojo pasakyti jiems tiesiai į akis tie- 
sos žodį. Pamokslas pop. Honorijaus III akivaizdoje rodo 
nuostabią šventojo drąsą ir ryžtą. Atvykęs 1217—1218 metų 
žiemą į Romą, įis buvo pristatytas popiežiui. Kardinolai ir 
prelatai jau buvo daug girdėję apie. jo pamokslus, todėl 
norėjo, kad jis pakalbėtų ir jiems. Kardinolas Hugolinas, 
didelis šv. Pranciškaus globėjas, tiesiog pranciškonų ordi- 
no tėvas, bijodamas, kad šventasis nesusikompromituotų 
popiežiaus dvaro akyse, parašė jam „gerai apmąstytą bei 
planingai išdėstytą „pamokslą“ (Spec. peri. 194) ir liepė jį 
išmokti. Tačiau šv. Pranciškus, atsidūręs prieš Kristaus 
Vietininką ir prieš įgarbingus Bažnyčios kunigaikščius, 
pamiršo visa tai ir atrodė iš viso negalėsiąs kalbėti. Bet 
savo keblume jis sudėjo visą viltį į Dievą, atskleidė savo 
brevijorių ir užkliuvo už psalmių eilutės: „Gėda dengia ma- 
no veidą“ (Ps 43, 16), išvertė ją į žmonių kalbą ir pasakė 
ilgą pamokslą apie prelatų puikybę, apie jų blogą pavyzdį 
ir apie gėdą, kurią jie daro Bažnyčiai; juk jie yra „Bažny- 
čios veidas, todėl turi spindėti grožiu“ (Spec.. peri. 194). 
Kardinolas Hugolinas, kaip šią sceną papildo T. Celanas, 
„Stovėjo lyg ant adatų, karštai melsdamasis, kad šventojo 
širdies paprastumas. nesulauktų paniekos“ (196), Tačiau 
tiek popiežius, tiek kardinolai buvo sujaudinti šv. Pranciš- 
kaus pamokslo, virtusio „išganingu sugėdinimu ir pamo- 
kymu“ (Spec. perf. 194), 2 L 

Vis dėlto šv. Pranciškus sugebėjo dvasiškijoje skirti 
žmogiškąjį pradą nuo dieviškojo ir, peikdamas kunigų 
ydas, jis kartu reiškė nuostabią pagarbą kiekvienam Kuni- 
gystės sakramentu pažymėtam žmogui. Savo testamente 
jis rašė: „Paskui Viešpats davė man ir tebeduoda tokį di- 
delį tikėjimą kunigais, kurie gyvena šventos Romos Baž- 
nyčios nustatytu būdu, dėl jų šventimų, jog noriu ieškoti 
ju globos, nors jie ir persekiotų mane. Ir nors turėčiau to- 
kią išmintį, kokią turėjo Saliamonas, ir sutikčiau skurde 
gyvenančių šio pasaulio kunigų, bet vis dėlto prieš jų va- 
lią nenoriu sakyti pamokslų jų parapijose. Noriu jų ir visų 
kitų bijoti, juos mylėti ir gerbti, kaip savo ponus“. Ne ku- 
nigo išsilavinimas ar jo turtingumas buvo šios šventos pa- 
garbos bei meilės pagrindas, bet pati Kunigystė savyje. 
Kiekvienas kunigas jam kaip pasauliškiui buvo viršinin- 
kas, nes kiekvienas buvo paties Dievo pašauktas vadovau- 
ti ir teikti Jo malonių. | 

Šiai pagarbai Asyžiaus šventasis auklėjo ir savos Ibend- 
ruomenės brolius. „Mes esame pasiųsti — sakydavo jis 
jiems,— padėti kunigams išganymo darbe ir papildyti tai, 
ko jiems trūksta... Žinokite, mano broliai, kad Viešpačiui 
patinka, jei mes laimime sielų. Tačiau jų laimėti galėsime 
lengviau tada, kai būsime taikoje su dvasiškiais, negu ta- 
da, kai su jais įginčysimės.... Todėl būkite jiems klusnūs 
ir neleiskite, kad įjumyse prasiveržtų piktas noras lenkty- 
niauti. Būdami taikos sūnūs, jūs laimėsite ir kunigus, ir 
žmones. O tai Viešpačiui daug labiau patiks, negu kad tu- 
rėtumėte žmones savo pusėje, kunigus prieš save“ (Spec. 
peri. 167—168). Būdamas arti mirties ir brolių prašomas 
psrašyti paskutinę valią, šv. Pranciškus pasišaukė brolį 
Benediktą iš Pirakro ir liepė įam užrašyti paskutinius tris 
norus, būtent: broliai turį mylėti kits kitą, mylėti šventąjį 
neturtą ir „būti visados ištikimi bei klusnūs šventos Mo- 
tinos Bažnyčios ganytojams ir kunigams“ (Spec. perf. 
261). Kad broliai kunigų pagarbos dėsnį ne tik žinotų, 
bet ir gyvenimiškai vykdytų, šv. Pranciškus nesibijojo 
griebtis. net nepaprastų priemonių: jis reikalavo kartais 
i5 savo brolių, kad šie bučiuotų pėdsakus kanopų arklio, 
ant kurio buvo prajojęs kunigas (plg. Joergensen 239). Tai 
nebuvo vergo nusilenkimas savam ponui, kaip-kai kam gali 
visa tai atrodyti, bet tai buvo žmogaus nusilenkimas savo 
Kūrėjui, nešiojamam Kunigyste paženklinto žmogaus bū- 
tyje. Tai buvo pratęsimas anos pagarbos Kristui, kai Jis 
iškilmingai įjojo į Jeruzalę, apsuptas didžiulės minios, tie- 

susios jam medžių šakas ir drabužius ant kelio (plg. Mi 
21, 8). Kunigas, būdamas Išganytojo žygio pašvęstasis tę- 
sėjas istorijoje, savaime dalyvauja ir toje pagarboje, kuri 
dera mūsų Atpirkėjui; dalyvauja ne kaip šis ar anas as- 
muo, nešiojąs Petro, Jono ar Andriejaus vardą, bet kaip 
apaštalas, nešiojąs sakramentinę žymę savo sieloje. Tegu 
ši žymė žemiškojo gyvenimo dulkių ir „būtų pridengta, 
tegu ji būtų nuodėmingų veiksmų net išniekinta, ji vis 
tiek nesiliauja spindėjusi kunigo būtyje ir todėl verčia 
mus jai nusilenkti, nes tai reiškia nusilenkti pačiam Kristui. 

3. Kad šitaip šv. Pranciškus suprato savo reiškiamą 
kunigams pagarbą, rašo jis pats savo testamente: „Aš ne- 
noriu žiūrėti jų (kunigų. — Mc.) nuodėmių, nes juose aš 
regiu Dievo Sūnų“. Dvasiškių nuodėmės neištrina sakra- 
mentinės jų Žymės, todėl nesunaikina nė Išganytojo ob- 
įektyvaus atvaizdo, kuriuo yra kiekvienas kunigas. Šv. 
Pranciškus regėjo istorinį dvasiškių luomo išsivystymą. 
Jis regėjo jo reliatyvumą, jo susijimą su gyvenamuoju 
amžiumi, jo ydas ir silpnybes. Tačiau jis nebuvo, kaip Val- 
desas, jų sugundytas. Pro visą šitą šimtmečių austą vir- 
šinį pavidalą jis matė dieviškąją Kunigystės esmę, besi- 
laikančią Kristuje kaip Bažnyčios Galvoje. Kiekvienas 
krikščionis laikosi Kristuje, kaip vynmedžio šakelė laikosi 
vynmedyje, ir be Jo jis negali nešti jokio vaisiaus (plg. 
Jn 15, 4—5). Tai yra esminis' visos Krikščionybės — visų 
jos luomų, pareigų ir. profesijų — dėsnis. Šis bendrasis 
kiekvieno pakrikštytojo susijimas su Kristumi padaro, kad 
krikščionis dalyvauja Jo Kunigystėje ir tampa anąja šv. 
Petro minima „išrinktąja gimine, karališkąja kunigyste, 
šventąja tauta“ (1 Pt 2, 9), kurios paskirtis ir prigim- 
tis yra teikti Dievui dvasinę auką gerų -daribų, maldų, kan- 
čių, galop mirties pavidalu. Kiekvienas krikščionis yra ku- 
nigas, nes kiekvienas yra dalyvis Kristaus žmogyslėje, 
visa jos pilnaive paaukotoje Tėvui — ligi visiško jos su- 
naikinimo (immolatio) Kalvarijos kalne. Kristus juk yra 
Kunigas tuo, kad Jis save patį, visą savo žmogiškąją 
prigimtį yra aukojęs ir amžinai kunigų laikomose Mišiose 
aukoja dangiškajam „savo Tėvui. Kai krikščionis Krikšto 
sakramentu yra įjungiamas į Kristaus Kūną, tuo pačiu jis 
įgyja galios į šią Jėzaus žmogystės visuotinę auką ir, 
aukodamas individualius savos egzistencijos pradus, vyk- 
do kunigiškąsias funkcijas dvasinės ir visuotinės kunigystės 
prasmę. 

Tačiau aukoti Kristų eucharistiniu būdu yra skirta tik- 
tai sakramentinės Kunigystės nešėjams. Šv. Mišios yra 
esmingai Kristaus Auka. Tačiau jos skiriasi nuo kiekvie- 
nos kitos mūsų daromos aukos tuo, kad jose yra auko- 
jama ne mūsų maldos, darbai, pasiryžimai, kančios ar 
mirtys, bet pais Kristus su visu savo gyvenimu, kančia 
ir mirtimi. Be abejo, kadangi Kristus neša savyje visą 
žmoniją su visu jos buvimu bei likimu, tai savaime ir mū- 
sosios aukos įsijungia į Mišių auką, tačiau ne tiesioginiu 
būdu, bet tiktai per Krislų kaip per visų mūsų Tarpininką. 
Tiesioginis tačiau ir pirmaeilis Mišių aukos objektas yra 
Kristus Išganytojas, Kristus Mesijas. Iš kitos pusės, Mi- 
šios nėra nauja auka, kaip mūsosios aukos, bet Kalvarijos 
Aukos sudabartinimas (repraesentatio). Ne iš naujo Kris- 
tus kenčia ir miršta Mišių metu, bet vienkartinė istorinė 
Jo Auka, iškelta per Jo Dievystę viršum laiko ir erdvės, 
todėl nedingusi ir nepasibaigusi, esti atkeliama į dabartį. 
Mišios yra mistinė Kristaus Aukos regimybė. Ir štai ku- 
nigas turi galios Kalvarijos kalno Auką atkelti į mūsų 
dabartį. Jis turi galios padaryti ją mistiškai regimą. Dar 
daugiau, jis turi galios duoną it vyną paversti Kristaus 
Kūnu ir Krauju, nes tik šiuo pavertimu įvyksta istorinės 
Kristaus Aukos sudabartinimas. Tačiau visa tai kunigas 
daro ne savo, bet Kristaus vardu. Jis stovi prie altoriaus 
ne kaip Jonas, Petras ar Andriejus, bet kaip Kristaus įga- 
liotinis, tariąs paties Kristaus žodžius: „Tai yra mano 
Kūnas, tai yra mano Kraujo taurė“. Ne kunigo kūnas ir 
ne kunigo kraujo taurė, bet Krisiaus/ Anasai savybinis 
įvardis „mano“, nors ir tariamas kunigo lūpomis, priklau- 
so ne kunigui, bet Išganytojui. Kunigo aš konsekracijos 
metu išnyksta: jo vieton atsistoja Kristaus Aš. Kunigys- 
tės sakramentas kaip tik ir suteikia žmogui galios visiškai 
tikrovinių — ne simboliniu ir ne moraliniu — būdu Kristaus 
Aš pastatyti savojo aš vietoje ir tuo būdu įvykdyti tai, 
kas Išganytojo buvo įvykdyta Paskutinės Vakarienės me- 
tu, kai Jis „ėmė duoną, laužė dėkodamas ir tarė: Imkite 
ir valgykite, tai yra mano Kūnas, kurs bus už jus išduo- 
tas... Taip pat ir taurę po Vakarienės, tardamas: Ta tau- 
rė yra naujoji sandora mano kraujyje“ (/ Kor II, 28—25). 
Kunigo lūpomis vykdoma konsekrūcija yra Kristaus kon- 
sekracijos plėtimas istorijoje. 

Savaime suprantama, kad konsekracijos aktas yra 
centrinis kunigiškojoje egzistencijoje. Jame išeina aikštėn 
Kunigystės sakramento galybė, -apreikšdama Kristų kuni- 

go asmenyje. Konsekracijos aktas yra Kristaus regimybė 
kunigo prigimtyje, Kai kunigas pasilenkia ant baltutės os- 
tijos ir ant žibančios taurės tarti anuos nuostabius Kris- 
taus žodžius, jis nustoja buvęs aš, nustoja kalbėjęs ir vei- 
kęs savo vardu ir tampa Kristaus regimybe. Konsekracijos 
akimirką prieš mus stovi Kristus žmogiškojoje kunigo pri- 
gimtyje. Čia įvyksta kažkas panašaus, kas įvyko Įsikūniji- 
mo metu, kai dieviškasis Logos, antrasis Šv. Trejybės 
Asmuo, susijungė su žmogiškąja prigimtimi Marijos įsčio- 
je, tapdamas tikru žmogumi, tačiau nešančiu tiktai Žmo- 
giškają prigimtį, bet ne žmogiškąjį asmenį. Be abejo, kon- 
sekracijos aktas baigiasi, kunigas grįžta nuo altoriaus į 
kasdieninį gyvenimą ir vėl kalba bei veikia savo vardu. 
Tačiau niekad nesibaigia jame sakramentiniu ženklu 
įspausta Kunigystės galia. Kiekvieną akimirką jis gali pa- 
daryti ją veiksmingą. Kiekvieną akimirką jis gali savąjį aš, 
vaizdingai kalbant, pastumti šalin ir jo vieton pastatyti 
dieviškąjį Kristaus Aš. Todėl Kristaus atsistojimas kunigo 
asmens vietoje prie altoriaus gyvena pašvęstajame žmo- 
guje visą laiką kaip reali galimybė, todėl visą šį žmogų 
paverčia ypatingu Kristaus paveikslu, tiesiog sakramenti- 
niu Kristaus įsikūnijimu. Kaip Marijos „fiat“ atidarė 
bendrąją žmogaus prigimtį dieviškajam Logos, taip Ku- 
nigystės sakramentas atidaro individualinę žmogaus — 
Petro, Jono, Andriejaus — prigimtį Kristui Išganytojui. 
Tarp Logos įsikūnijimo ir Kunigystės šventimų yra orga- 
riškas ryšys. | 

Štai kodėl šv. Pranciškus regėjo kunigo asmenyje Die 
vo Sūnų. Jis regėjo Jį ne tik konsekracijos metu prie al- 
toriaus, bet visą laiką, nes iš tikro Dievo Sūnus visą lai- 
ką kunigo prigimtyje ir gyvena. Kaip žmogiškoji prigimtis 
yra neatskiriamai susijusi su dieviškuoju Logos įsikū- 
nijimo aktu, taip lygiai neatskiriamai Kristus yra apsi- 
gyvenęs kunigo prigimtyje. Kunigystės sakramentas yra 
ntišdildomas ir neprarandamas. Tuo pačiu yra neišdildo- 
mas ir Dievo Sūnaus reiškimasis kunigo būtyje. O jeigu 
taip, tuomet jokios kunigo ydos ar nuodėmės negali ma- 
žintį jam turimos mūsų pagarbos ir mūsų klusnumo, nes 
ši pagarba ir šis klusnumas iš tikro yra reiškiama ne ku- 
nigo asmeniui — niekingam ir nevertam,— bet jame gyve- 
nančiam Dievo Sūnui. Šv. Augustinas viename savo pa- 
moksle vyskupo šventimų proga kaip tik atkreipia savo 
klausytojų dėmesį į aną nuolatinį Kristaus buvimą kunigo 
būtyje: „Jeigu vyskupas yra vagis, jis niekad nelieps iš 

sakyklos: „Vok!“, bet visados sakys: „Nevok!“, nes tai jis 
yra ėmęs iš Viešpaties sandėlio“ 8. Tuo šv. Augustinas 
mori pasakyti, kad kunigas kalba ir veikia ne iš savęs, 
bei iš Dievo, todėl jo žodis ir jo veiksmas galioja net ir 
tada, kai skiriasi nuo jo gyvenimo. Kunigo gyvenimas yra 
jo paties aš išsiskleidimas, todėl jis gali būti vienoks ar 
kitoks. Tuo tarpu jo žodis ir jo veiksmas yra jame esančio 
Kristaus išsiskleidimas, todėl visados yra reikšmingas ir 
įpareigojantis. Nepateisinami tad yra tie krikščionys, ku- 
rie, matydami dvasiškius, nevykdančius savo skelbimo, 
mano turį teisę ir patys būti nuo šio vykdymo atleisti. 
Tokiems šv. Augustinas gražiai atsako: „Kuo tu teisinsies 
Dievo teisme? Sakysi: dariau bloga todėl, jog mačiau, kad 
mano vyskupas blogai gyvena. Į tai išgirsi atsakymą: Pa- 
sirinkai tą, su kuriuo būsi pasmerktas, o ne tą, su kuriuo 
būtum išganytas“ **. Šv, Pranciškus gerai suprato šio gun- 
dymo grėsmę ir sykiu jo apgaulingumą, todėl nekreipė 
jokio dėmesio į oficialinę dvasiškių luomo sąrangą. Prieš 
jo akis stovėjo kunigas kaip Dievo Sūnaus atvaizdas, ki- 
taip sakant, kaip konsekracijos akto pratęsimas kasdieno- 
jc. Todėl šventasis jį gerbė ir įsakė savo broliams gerbti. 

Tai yra nurodymas visai katalikiškajai Akcijai kaip 
pasauliškių apaštalavimui. Šiandien daug kalbama apie 
pasauliškių santykius su dvasiškiais todėl, kad yra apsitry- 
nęs, o kai kur net visiškai išnykęs kunigo kaip Kristaus 
regimybės pergyvenimas, kad mes labai ryškiai regime 
dvasiškiją socialinio luomo pavidalu, o neregime dieviš- 
kojo Kunigystės pobūdžio, ano neišdildomo Kristaus ap- 
sigyvenimo kunigo būtyje. Šiuo atžvilgiu šv. Pranciškus 
mums yra giliaprasmis pavyzdys. Jo paties mintyje nebu- 
vo noro steigti ordiną dvasiškiams. Kaip jis pats, taip ir 
didelė dauguma pirmųjų jo brolių buvo pasauliškiai. Ku- 
nigų tarp jų Ibuvo tik saujelė, ir tie patys gyveno taip, kaip 
ir visi kiti. Kitaip sakant, šv. Pranciškus rengėsi atnau- 
jinti. Bažnyčią pasauliškių apaštalavimu. Ir vis dėlto jis 
auklėjo savo bendruomenę nuostabiai kunigų pagarbai ir 
meilei, klusnumui ir vadovavimui. Ne kitoks turi būti ir 
šiandieninis katalikiškosios Akcijos veikėjų auklėjimas. Jei- 
gu šiandien pasauliškiai popiežių yra oficialiai kviečiami 
į apaštalavimo darbą, tai ne todėl, kad jie atsistotų dva- 
siškių vietoje — sakramentinės Kunigystės 'su plačia jos 
veikla niekas Bažnyčioje nepavaduos,-- bet kad įvykdytų 
bendrąją kunigystę, gautą Krikšto ir Sutvirtinimo sakra- 
mentais. Katalikiškoji Akcija nėra dvasiškijos pareigų siau- 

rinimas, bet pasauliškių pareigų priminimas ir vykdymas. 
Todėl ji ne tik kad negali perskirti dvasiškių ir pasauliškių 
„luomų“, bet turi juos dar labiau suartinti ir dar labiau 
sujungti Kristuje, nes tik iš Jo vieni ir kiti semia malonės 
bei galios. Sykiu tačiau katalikiškoji Akcija turi išryš- 
kinti teologinį Kunigystės sakramento pagrindą ir iš nau- 
jo prikelti pasauliškiuose kunigo kaip Dievo Sūnaus regi- 
mybės pergyvenimą. Šiuo atžvilgiu šv. Pranciškus, būda- 
mas katalikiškosios Aikcijos globėjas, iš tikro yra vadovas 
pasauliškių santykiams su dvasiškiais“ atnaujinti. 

4. Antras dalykas, kurį nušviečia šv. Pranciškus kaip 
katalikiškosios Akcijos globėjas, yra Dievo žodžio skelbi- 
mas. Apaštalavimas reikalauja iš kiekvieno krikščionio 
dviejų dalykų: liudijimo ir skelbimo. Krikščionis turi liu- 
dyti Kristų savo gyvenimu ir skelbti Jį savo darbais, savo 
poelgiais, savo kančia, galop savo mirtimi. Krikščionio eg- 
zistencija žemėje turi būti Kristaus egzistencijos plėtimas 
istorijoje. „Nė vienas mūsų negyvena sau ir nė vienas 
sau nemiršta. Jei gyvi esame, 'esame gyvi Viešpačiui; jei 
mirštame, Viešpačiui mirštame“ (Rom 14, 7—8). Iš ki- 
tos tačiau pusės, krikščionis turi pareigų ne tik sau, bet ir 
išganymo ieškančiam pasauliui. Būdamas mistinio Kris- 
taus Kūno narys, jis yra pašauktas ne tik pats būti gyvas 
šio Kūno gyvybe, bet kartu ir rūpintis, kad Kristus augtų 
ir plistų, kad Jis taptų visuotinis tiek laiko, tiek erdvės 
atžvilgiu. Būties atstatymas, išvaduojant ją iš nuodėmės 
ir iš naujo sujungiant su Dievu, yra ne tik individualinis 
Išganytojo aktas, įvykęs Kalvarijos kalne prieš du tūks- 
tančius metų, bet ir visos Bažnyčios uždavinys, nepaliau- 
jamai vykstąs visą istorijos metą. „Reikia konstatuoti — 
sako pop. Pijus XII,— nors tai ir kažin kaip keistai atro- 
dytų, kad ir Kristus yra reikalingas savo sąnarių pagal- 
bos... Mūsų Išganytojas, kiek jis neregimu būdu valdo 
Bažnyčią, trokšta savo mistinio Kūno narių Ibendradarbia- 
vimo išganymo darbe“ 9. Todėl kai Kristus, prieš žengda- 
mas į dangų, siuntė savo mokinius į pasaulį skelbti Evan- 
gelijos „visam sutvėrimui“ (Mk /6, 15), tai šiai pasiun- 
tinybei Jis parinko ne tik atskirus asmenis, kuriuos Jis 
turėjo aplinkui save, bet ir visą būsimąją Bažnyčią, įsteig- 
ta ant neklystančios ir nenugalimos Uolos. Kiekvienas 
krikščionis kaip dalyvis mistiniame Jo Kūne yra sykiu ir 
dalyvis Jo Evangelijos plėtime. 46 

Be abejo, tuo nenorime pasakyti, kad apaštalų bei jų 
įpėdinių vyskupų skelbimas yra tos pačios prasmės bei 

reikšmės kaip ir paprasto tikinčiojo. Anaiptol! Vyskupas 
yra tikrasis ir tiesioginis Evangelijos skelbėjas. Jo moko- 
moji galia yra pirmykštė, susijusi su jo vieta Bažnyčioje. 
Niekas kitas, net nė kunigas, šios galios neturi. Bažny- 
čioje kaip istorijoje besiskleidžiančio Kristaus vardu gali 
kalbėti tiktai vyskupas. Kiekvienas kitas, norįs kalbėti vie- 
šai ir oficialiai, turi turėti vyskupo įgaliojimą arba pasky- 
rimą (missio canonica). Saugoti Kristaus Evangeliją, to- 
kią, kokią Jis mums paliko (plg. / Zim 6, 20), ir sykiu skelb- 
ti ją Jo vardu (plg. 2 Tim 4, 2) yra patikėta vyskupui. 
Tačiau šalia šio oficialaus skelbimo, įpareigojančio ir ne- 
klystančio, esama dar labai plataus privatinio Evangelijos 
mokymo, kuris savo pobūdžiu neturi oficialaus mokymo 
žymių. Jis yra nešamas tikinčiųjų ir perduodamas iš kartos 
į kartą. Jis yra naudojamas tėvų savo vaikams, mokytojų 
savo mokiniams (bet ne tikybos mokytojų, nes tikybai 
mokyti reikia vyskupo leidimo, kadangi šis mokymas yra 
skelbimas Bažnyčios vardu), rašytojų savo skaitytojams, 
paskaitininkų savo klausytojams ir t. t. Privatinio skelbi- 
mo laukas yra neišsemiamas, Seniau, kai nebuvo spaudos 
ir organizacijų, šios rūšies Evangelijos mokymas apsirėžė 
šeimos rateliais ir siaurais pasikalbėjimais. Tačiau šian- 
dien, spaudos ir susirinkimų padedamas, jis plinta į visą 
visuomenę. Laikraščiai ir salės dabar atsistojo šalia 52- 
kyklos, ir privatinis skelbimas įgijo nepavaduojamą reikš- 
mę. Anoji visuotinė Evangelijos plėtimo pareiga šian- 
dien pasidarė prieinama kiekvienam geros valios krikš- 
čioniui. 

Nereikia nė aiškinti, kad privatinio skelbimo sritis 
yra iš esmės patikėta. pasauliškiams. Tiesa, ne kartą pri- 
vatiškai moko ir dvasiškiai — net vyskupai ir pats popie- 
žius. Vis dėlto šis net ir privatinis jų mokymas visados tu- 
ri-tam tikrų oficialumo žymių. Negalėdamas nė vieną sa- 
vo gyvenimo valandą nebūti kunigu ar vyskupu, dvasiškis 
tuo pačiu negali nė savo mokyme pereiti į grynai privati- 
nę plotmę ir-šiuo atžvilgiu susilyginti su pasauliškiu. O 
jeigu jis vis dėlto tai daro, tuomet jis pabrėžia privatinį 
savo žodžių pobūdį. Privatinis mokymas dvasiškiui taip 
lygiai yra išimtinis, kaip pasauliškiui oficialusis moky- 
mas. Tiesa, pasauliškis, vyskupo ar popiežiaus pasiųstas, 
gali skelbti Evangeliją ir oficialiai. Seniau ne vienas pa- 
sauliškis sakydavo pamokslus bažnyčiose — net vyskupo 
akivaizdoje. Prie tokių įpasauliškių priklauso ir šv. Pran- 
ciškus. Šiandien šios rūšies mokymas yra aprėžtas tiktai 

leidimų dėstyti religijos mokslą mokyklose. Aną visuotinę 
pareigą skelbti Evangeliją pasauliškiai atlieka paprastai 
privatinio mokymo plotmėje. Jų tribūna yra ne sakykla ir 
net ne mokyklos katedra, bet patarimai ir pasikalbėjimai, 
paskaitos ir prakalbos, straipsniai ir knygos. Juk jeigu 
krikščionis Kristumi gyvena, jis negali apie Jį nekalbėti ir 
ieškantiems Jo nerodyti. Jis negali neskelbti Evangeli- 
jos kiekvienam, su kuriuo tik susiduria. Šalia liudijimo 
gyvenimu skelbimas žodžiu yra viena iš pagrindinių krikš- 
čioniškosios egzistencijos pareigų. i 

. Sv. Pranciškus suprato šią pareigą labai giliai ir labai 
jautriai, todėl buvo ne tik bažnyčios statytojas, bet sykiu ir 
Dievo žodžio skelbėjas. Jis ne tik pats vykdė Evangeliją, 
bat ją rodė ir kitiems. Jis skleidė jos grožį bei palaimą sa- 
voje aplinkoje. Tiesa, savo broliams jis ne kartą sakydavo, 
kad pats geriausias pamokslas yra pavyzdys. Tačiau tuo 
jis anaiptol nenorėjo paneigti pamokslo žodžiu, - Tuo jis 
norėjo tik pasakyti, kad pavyzdys turi daugiau jėgos žmo- 
gui patraukti į krikščioniškąjį gyvenimą negu žodis. Vis 
dėlto žodis yra. reikalingas ir būtinas šiam gyvenimui pa- 
žinti. Evangelija yra dieviškasis žodis, ieškąs mūsų prigim- 
ties, kad joje įsikūnytų. Tačiau šis žodis turi būti paskelb- 
tas, nes tik tokiu atveju ji gali į mus nusileisti ir mus 
perkeisti. Todėl Evangelijos skelbimas yra būtina krikščio- 
nio pareiga. Stai kodėl šv. Pranciškus, nors ir labai vertin- 
damas liudijantį pavyzdį, vis dėlto intensyviai vartojo 
ir skelbiantį žodį. 

Sakyti pamokslus šv. Pranciškus pradėjo tuojau po sa- 
vo atsivertimo. Jausdamas esąs pašauktas būti didžiojo 
Karaliaus riteriu, jis skelbė Jį visiems — net ir neprotin- 
giems padarams. Kur tik susirinkdavo būrelis žmonių, 
šventasis tuojau pasilypėdavo ant akmenų krūvos, ant tvo- 
ros, ant laiptų ir imdavo sakyti pamokslą. Šitų jo pa- 
mokslų turinys buvo labai paprastas. Jis nesileisdavo į 
mokylus teologinius nagrinėjimus, kurie anuo metu buvo- 
taip labai įprasti, bet skelbdavo taiką Viešpatyje, liepdavo 
bijoti Dievo, vengti pikto ir daryti gera. Vienas šv. Pran- 
ciškaus amžininkas — Tomas iš Spoleto — šitaip aprašo 
šventojo pamokslą, girdėtą 1222 m. Bolonijos miesto rin-- 
koje: „Marijos dangun ėmimo šventėje; būdamas studentu 
Bolonijoje, mačiau šv. Pranciškų, sakantį pamokslą rinkoje 
prieš rotušę, kur buvo suplaukęs beveik visas miestas. Pa- 
mokslo tekstas buvo „angelai, žmonės, velniai“. Apie šias 
tris protingų dvasių rūšis jis kalbėjo taip gerai ir taip iš- 

mintingai, jog daugelis išsilavinusių vyrų stebėte stebėjosi, 
kaip nemokytas žmogelis galįs taip kalbėti. Tačiau jo žė- 
čžių tikslas buvo pašalinti vaidus ir įgyvendinti taiką. 
Sventojo apsiaustas buvo purvinas, jo išvaizda neįspūdin- 
ga, jo veidas negražus. Tačiau jo žodžiams Viešpats su- 
teikė tokią didelę jėgą, jog daugelis kilmingųjų giminių, 
kurias skyrė seni priešiškumai ir pralietas kraujas, susi- 
taikė. Visi buvo pilni didelės pagarbos; vyrai ir moterys 
veržėsi būriais prie jo, norėdami nusitraukti jo drabužio 
skiautelę arba paliesti bent jų siūlę“ (Joergensen 323). 
Nenuostabu, kad šventojo pamokslams, kaip pastebi 
pop. Pijus XI, „niekas negalėjo atsispirti, net ir tie, kurie 
nuodėmėse buvo pasenę ir pražilę“ 9. Zodžiai, einą iš įo 
lūpų, krito, kaip Evangelijos sėkla, į išpurentą dirvą ir da- 
vė vaisių. „Italijos gyventojai atsivertė, grįžo prie pamnal- 
daus gyvenimo ir pasidavė šv. Pranciškaus vadovaujami. .. 
Visų sielas pagavo šventas uolumas juo sekti. Vyrai ir 
moterys norėjo palikti savo šeimas ir savo namus, ir sera- 
fimiškasis patriarchas ne kartą buvo priverstas pats įuos 
sulaikyti nuo jų pasiryžimo bėgti iš pasaulio... Antžmo- 
giškas šio paprasto žmogaus iškalbumas padarė, kad Asy- 
žiuje, Bolonijoje, Arece ir daugelyje kitų vietovių bei mies- 
tų buvo pasiekta taikos, kartais patvirtintos net iškilmin- 
gomis sutartimis“ 57. Apaštalavimas pavyzdžiu, kurį žmo- 
nėms rodė šv. Pranciškus ir jo broliai, čia buvo papildytas 
apaštalavimo žodžiu, davusiu tiesiog nuostabių vaisių. Pir- 
mykštis Evangelijos skelbimo gaivalingumas, kurį mums 
taip vaizdingai aprašo Apaštalų darbai, atsinaujino šv. 
Pranciškaus pamoksluose ir padarė, kad krikščionys iš tik- 
ro vėl „buvo vienos širdies ir vienos sielos“ (Apd 4, 32), 
pergalėdami savo susiskaldymą, vaidus, kovas ir šaltą nu- 
sigrįžimą nuo savo brolio. į 
Kame tad glūdi šv. Pranciškaus kaip Evangelijos skel- 
bėjo paslaptis? Kas padarė, kad jo pamokslai iš tikro bu- 
M dieviškasis žodis, skleidžiąs Viešpaties galybę ir ma- 
long? ; ; 
5. Pamiokslas yra amžinai trunkanti Evangelijos skel- 
bimo forma, Jis yra žinomas Bažnyčioje nuo pat pradžios, 
nuo pat pirmųjų Sekminių dienos, kai šv. Petras, gaves 
šv. Dvasią, išėjo pas susibėgusią minią ir pradėjo jai skelb- 
ti „Jėzų, kurį jūs prikalėte ant kryžiaus“ (Apd 2, 36). 
Skelbimas apaštalams atrodė esąs toks esminis jų pašau- 
kimo uždavinys, jog jie net tarnybą artimui pavedė ki- 
tiems, liepdami pirmykštei krikščionių bendruomenei Je- 

ruzalėje išsirinkti diakonus tarnauti „prie stalų“, o patys 
pasilikdami „prie maldos ir žodžio tarnavimo“ (Apd 6, 3). 
Sv. Paulius savo pasiuntinybę irgi regėjo Dievo žodžio 
skelbime, rašydamas korintiečiams, kad „Kristus siuntė 
mane ne krikštyti, bet Evangelijos skelbti“ (/ Kor I, 17), ir 
džiaugdamasis, kad „nė vieno jūsų nekrikštijau, tik Kris- 
pą ir Gajų“ (1 Kor I, 5). Jeigu tarnauti artimui gali ir 
diakonai, jeigu krikštyti gali ir kunigai, tai Evangeliją gi- 
liausia ir tiesiogine prasme skelbti gali tik Kristaus pa- 
šaukti apaštalai ir jų įpėdiniai arba tie, su kuriais jie šiuo 
pašaukimu yra pasidalinę. Dievo žodis reikalauja Žmogaus 
žodžio pagalbos, kad pasiektų mūsų dvasią ir pasėtų joje 
dieviškąją sėklą. Tuo pačiu pamokslas virsta viena iš 
pagrindinių apaštalavimo Iormų, kurios niekas atstoti ne- 
gali. Stai kodėl ligi pat šių dienų pamokslas Bažnyčioje 
wuėra nusiojęs aktualumo. Priešingai, pasauliui vis labiau 
atkrintant į stabmeldybę, pamokslo reikšmingumas daro- 
si juo didesnis. . 

Ne kiekvienas tačiau pamokslas yra vienodai vaisin- 
gas. Naujasis Testamentas mini du pavyzdžius, kurie at- 
skleidžia mums pamokslo vaisių skirtingumą. Šv. Petro 
pamokslo Sekminių dieną minia paklausė, ir prie jo tuojau 
„prisidėjo apie tris tūkstančius sielų“ (Apd. 2, 41). Tuo 
tarpu iš šv. Pauliaus pamokslo Atėnų areopage graikai 
„ėmė tyčiotis“ ir išsiskirstė (Apd 17, 32). Abu apaštalai 
kalbėjo iš Sv. Dvasios ir apie tą patį prisikėlusį Nazarietį. 
Bet jų sėkmė buvo priešinga. Kodėl? Atsakyti šiuo atveju 
nėra sunku, nes čia aiškiai matyti, kad Kristaus minėta 


sėkla krito į nevienodą dirvą (plg. Mt 18, 4—8). Sekminių 


šventėn susirinkę „partai, medai, elamiečiai, Mesopota- 
mijos, Judėjos ir Kapadokijos, Ponto ir Azijos, - Frygijos 
ir Pamfilijos, Egipto ir prie Kirėnės esančios Libijos kraš- 
to gyventojai“ (Apd 2, 9—10) hbuvo' dievobaimingi žmo- 
nės (plg. Apd 2, 5), trokšią savo sielų išganymo, todėl 
Viešpačiui atviri visa savo širdimi. Išgirdę Petrą kalbantį 
kiekvieno jų kalba ir skelbiantį „didžius Dievo darbus“ 
(Apd 2, 11), jie tuojau suprato, kad į juos byloja ne žmo- 
gus, bet pats Dievas. Todėl jie nusilenkė Viešpaties žo- 
džiui, įtikėjo jį ir pasikrikštijo. Tuo tarpu Atėnų areopa- 
ge buvo susirinkę vyrai, kurie „niekuo kitu -neužsiimdavo, 
kaip tik sakyti ar išgirsti ką nauja“ (Apd 17, 21). Naujybių 
noras buvo pagrindinis akstinas jiems susidomėti šv. Pau- 
liaus žodžiais. Jie nusivedė apaštalą nuo rinkos į areopagą 
tik todėl, kad patirtų, „koks.tas naujas mokslas“ (17, 19), 

kurį šv. Paulius buvo pradėjęs aikštėje dėstyti epikūrinin- 
kams ir stoikams (plg. 17, 18). Jų ausys, kaip jie patys 
prisipažįsta, buvo nugirdusios „kažin ką nauja“ (17, 20), 
todėl dabar norėjo patirti šią naujybę iš paties Pauliaus 
lūpų. Iš tikro Krikščionybė buvo absoliučiai naujas daly- 
kas, tikroji pasauliui Naujiena, tačiau anaiptol ne grai- 
kiška prasme. Ji buvo nauja būtis, tuo tarpu graikai ieš- 
kojo naujos teorijos. Ji buvo žmogaus perkeitimas pa- 
švenčiamąja malone, tuo tarpu Atėnų areopagas tikėjosi 
išgirsiąs įdomių protavimų. Šv. Paulius atsistojo prieš 
šiuos mokytus senovės vyrus kaip apaštalas, tuo tarpu jie 
laukė filosofo. Štai kodėl Jeruzalėje susirinkusieji, išgir- 
dz iš Petro, kad „Jėzų Dievas prikėlė“ (Apd 2, 32), paklau- 
sė: „Ką mes turime daryti?“ (2, 37). Tuo tarpu Atėnų 
išminčiai, išgirdę, kad vieną dieną Viešpats teis pasaulį 
per Vyrą, kurį „padarė patikimą visiems,- prikeldamas Jį 
iš numirusiųjų“ (17, 81), pradėjo tyčiotis pastebėdami: 
„Pasiklausysime tavęs apie tai kitą kartą“ (17, 32). Skir-: 
tiugas klausytojų nusiteikimas padarė, kad apaštalų pa- 
mokslai taip pat buvo skirtingi savo vaisiais. vo 
Vis dėlio ne visada pamokslų sėkmingumo ar nesėk- 
mingumo priežastis glūdi klausytojuose. Ne sykį klausyto- 
jai iš tikro yra dievobaimingi, tačiau paniokslininkai yra 
kaip anos šv. Pauliaus minimos moterėlės, kurios „visuo- 
met mokosi ir niekuomet nepasiekia tiesos pažinimo“ (2 
Tim 3, 7), todėl kalba ne „kaip Dvasia moko“, bet „mc- 
kytais žmonių išminties žodžiais“: (/ Kor 2, 13). Jų kalba 
nepasiekia žmogaus širdies gelmių ir jos nekeičia. Šios 
rūšies pamokslai, nors iš viršaus ir atrodo esą pamokslai, 
esmėje tačiau yra paskaitos ar prakalbos, rūpestingai pa- 
rengtos moksliniu ir retoriniu atžvilgiu, bet stokojančios 
„dvasios ir galybės parodymo“ (/ Kor 2, 4), be kurio kiek- 
vienas žmogaus žodis yra religiniu atžvilgiu visiškai ne- 
pajėgus. Todėl šv. Pranciškus savo-pamoksluose kaip tik 
ir nesivaikė nei mokslinio turinio, nei retorinės formos. Jis, 
kaip anksčiau minėta, net neigė mokslo reikšmę Evangeli- 
jos skelbimui. Siųsdamas pirmuosius šešis savo brolius 
į Žmones, šventasis jiems kalbėjo: ,„Nesibijokite, kad esate 
nemokyti vyrai, nes jūs kalbėsite ne iš savęs, bet jūsų dan- 
giškojo Tėvo. dvasia kalbės jumyse“ (Joergensen 92). Tai 
yra paties Kristaus žodžiai (plg. M! /0, 19—20), pasakyti 
mokiniams; siunčiamiems „pas prapuolusias Izraelio namų 
avis“ (Mt 10, 6). Jais Kristus norėjo pažymėti, kad pa- 
mokslas yra Šv. Dvasios bylojimas žmogaus žodžiu. Kaip 

konsekracijos metu kunigo aš užleidžia vietą Kristaus Aš, 
taip pamokslo metu jo sakytojo išmintis bei. išsilavinimas 
užleidžia vietą Šv. Dvasios išminčiai. Pamokslininko Iū- 
pomis kalba pats Dievas, kaip ir konsekracijoje. Todėl 
kiekviena grynai žmogiškoji pastanga, kiekvienas pamoks- 
lininko aš prasikišimas čia yra kliūtis Šv. Dvasios moky- 
mo grynumui. Dievas Eeldislai byloja: ten, kur žmogus 
tyli. 

Ir kitaip nė būti negali. Juk kas gi yra pamokslas, jei- 
gu ne Evangelijos skelbimas, ir kas gi yra Evangelija, jei- 
gu ne Kristaus apreiškimas? O apreiškimas yra ne kas 
kita, kaip būties atskleidimas, kokia ji yra dieviškajame 
savo pirmavaizdyje. Nuosekliai tad Evangelija yra dieviš- 
koji mūsų buvimo bei veikimo norma. Ji mums atsklei- 
džia, kad mes turime būti, Skelbti tad Evangeliją reiškia 
skelbti šią normą ir tuo pačiu dėstyti dieviškąją būties 
prasmę. Pamokslas kaip Evangelijos skelbimas yra būties 
interpretacija dieviškojo ir amžinojo šios būties plano švie- 
soje. Tačiau šitokią interpretaciją duoti gali tik pats Die- 
vas. Joks žmogus pats iš savęs negali pasakyti pamoks- 
lo tikrąja šio žodžio prasme. Kaip kunigas prie- altoriaus 
negali konsekracijos žodžių „Tai yra mano Kūnas — tai 
yra mano Kraujo taurė“ taikyti savam kūnui ir kraujui, 
nors ir vartoja savybinį įvardį „mano“, taip lygiai ir pa- 
mokslininkas negali laikyti pamokslo savos. išminties kū- 
riniu, pro kurį byloja jo išsilavinimas, jo retorinis gabu- 
mas, jo psichologinė galia valdyti klausytojus. Jeigu pa- 
mokslininkas vis dėlto šitaip pamokslą pergyvena, tuomet 
jis dieviškąją būties interpretaciją, glūdinčią Evangelijoje, 
sukeičia su savo paties interpretacija ir tuo būdu dieviško- 
jo žodžio skraiste neteisėtai pridengia savus žodžius. Štai 
kodėl šv. Pranciškus labai smarkiai yra pasisakęs prieš 
tuos pamokslininkus, kurie girdavosi savo iškalba ir jos 
vaisiais, „tarsi jie iš tikro jiems priklausytų“ (Spec. peri. 
213). Dievo žodį skelbią žmonės yra tik Viešpaties įran- 
kiai. Jų laimėjimai esmėje yra Šv. Dvasios pjūtis. Jie yra 
tik darbininkai didžiojo Daržininko soduose, tik. Jo sėk- 
los sėjėjai ir: laistytojai. Tuo tarpu „ne tas, kuris sodina, 
yra šis tas, ir ne-kuris laisto, bet kuris augina — Dievas“ 
(1 Kor 3, 7). Girtis savo pamokslais galima tik paslėpus 
savąjį aš ir keliant aikštėn Dievo malonę ir Jo galybę. 
„Kas giriasi, tesigiria Viešpačiu“ (1 Kor. 1, 31). 

Šis esminis pamokslo bruožas rodo, kad Saimos bitus 
kas sakomuoju aktu daro tai, ką yra daręs Kristus žemiš- 

kosios savo veiklos metu.. Atverdamas savo žodį Sv. Dva- 
siai, jis sudievina jį ir tuo būdu įjungia jį į Kristaus žodį. 
„Kai -pamokslininkas išeina į sakyklą — vis tiek, ar ji būtų 
bažnyčioje, ar šventinamuose laukuose, ar -prie kapo duo- 
bės,— jis yra nebe žmogiškasis aš, bet Kristus, skelbiąs 
linksmąją Naujieną. Pamokslininkas sudabartina Kris- 
taus skelbimą Palestinoje, nuleisdamas jį į mūsų gyvena- 
mąjį laiką ir padarydamas jį girdimą tam tikroje erdvės 
vietoje. Pamokslas yra Karalystės Evangelijos žodinė ob- 
"jektyvacija istorijoje. Tai yra žmogaus žodžio bendradar- 
hbiavimas Atpirkimo žygyje, atskleidžiant būties gelmę, 
nuodėmės iškreiptą ir aptemdytą. Todėl pamokslas yra 
gilus sakralinis akias. Jis iš Šv. Dvasios kyla ir Šv. Dva- 
sią teikia. T m io 

Šiuo atžvilgiu šv. Pranciškus yra prasmingas pavyz- 
dys visai dabarties katalikiškajai Akcijai. Dievo žodžio 
skelbimas šiandien yra vienas iš svarbiausių ir pagrindi- 
nių pasauliškių apaštalavimo uždavinių, kurį jie vykdo 
įvairių įvairiausiomis formomis. Tačiau jie jį vykdo stab- 
meldiškoje aplinkoje; stabmeldiškoje ta prasme, kad šian- 
dien žodis yra šuprojanintos. Jis nebėra amžinojo Logos 
atspindys, bet tiktai priemonė Žmogaus smalsumui paien- 
kinti. Jo tikslas yra nebe tiesa, bet įspūdis. Jis yra sa- 
komas ar rašomas nebe tam, kad atskleistų dieviškąją bū: 
ties prasmę, bet kad į sakytojo ar rašytojo pusę patrauk- 
tų naujybių ištroškusią minią. Maxas Picardas teisingai 
pastebi, kad vietoje žodžio šiandien yra atsistojęs ūžesys. 
„Žmogus nebegyvena žodžiu ir žodyje. Žodis nebėra vieta, 
kur žmogus apsisprendžia už tiesą ir už meilę: ūžesys už jį 
sprendžia. Ūžesys dabar yra pats svarbiausias dalykas, 
6 žmogus-yra tiktai vieta, kur ūžesys plinta: jis yra ūže- 
sio erdvė“ 98, Nenuostabu, todėl, kad, kaip sako toliau tas 
pats Picardas, „ūžesių pasaulyje įvykiai yra susipynę vie- 
nas su kitu. Ūžesys padaro juos visus vienodus; jie nepa- 
prastai išauga, pasidaro įgrasūs, rėkiantys; atrodo, tarši 
įvykiai mėgintų triukšmu vienas nuo kito atsiskirti, ka- 
dangi jiems stinga esmės, kuri įuos vieną nūo kito at- 
skirtų (189 p.). Ūžesys viską sulygina, jis yra nivelia- 
vimo mašina; Čia nebėra jokių individų, kiekvienas yra 
tiktai ūžesio dalis. Čia nebėra. nieko, kas individualiai 
kiekvienam priklausytų; „viskas čia yra įpanerta į ūžesio 
bendrumą, . viskas banguoja, todėl kiekvienas reiškia tei“ 
sių į viską. Masė yra. įteisinta, ji yra ūžesio nešėja, ji yta 

kaip ūžesys, iškyląs ir vėl dingstąs, visur esąs ir niekur 
neužčiuopiamas“ (192 p.). 

Katalikiškoji Akcija todėl šiandien ir yra pašaukta 
prieš ūžesį pastatyti tikrąjį žodį. Ji yra pašaukta grąžinti 
žodžiui sakralinį jo pobūdį ir tuo būdu atpirkti jį iš masės 
užgožėjimo. Žmogus išsivaduos iš dabartinio nuasmenini- 
mo tik tada, kai susiras savą žodį ir kai jame atpažins savą 
asmenį, kaip dieviškojo Asmens atspindį. Žodžio išvada- 
vimas iš ūžesio yra sąlyga asmens išsivadavimui- iš minios. 
Bet šį uždavinį katalikiškoji Akcija galės įvykdyti tik tuo 
atveju, jei žmogiškuosius žodžius padarys Dievo žodžio 
girdimybėmis. Šv. Pranciškus tai buvo įvykdęs savo pa- 
moksluose: Jo klausytojai suvokė, kad pro šio skurdaus ir 
negražaus žmogelio lūpas, nesugebančias atpasakoti kar- 
dinolo parašyto pamokslo, byloja amžinasis Logos, todėl 
jie išgirdo jo balsą ir jam atidarė savo širdis, atidarydami 
jas kartu ir pačiam Dievui. Ūžesio yra pakankamai buvę ir 
tryliktajame šimtmetyje. Tačiau Asyžiaus šventojo pa- 
mokslai jį nugalėjo, nes jie buvo tikrasis žodis, tariamas 
Sv. Dvasioje. Krikščioniškąją egzistenciją valdo nuostabus 
dėsnis: kai tik žmogaus žodis atitrūksta nuo Dievo žodžio, 
jis virsta nebesuprantamu ūžesiu. Senaaro gyventojai 
negalėjo baigti Babelio bokšto todėl, kad jų Žodis, jau 
pačioje pradžioje nukreiptas prieš dieviškąjį Žodį, greitai 
virto užesiu ir neleido jiems užbaigti pradėto darbo. Iš ki- 
tos pusės, žžesyje gali būti išgirstas tiktai dieviškasis žo- 
dis. Tik Šv. Dvasia savu ūžimu „lyg kad kilstančio smar- 
kaus vėjo“ (Apd 2, 2) gali nugalėti profaninį ūžesį ir su- 
teikti žmogui iš naujo kalbos dovaną, kad ją savo žodžiais 
jis skleistų taip, įog kiekvienas: girdėtų įį kalbant sava 
kalba, todėl jį suprastų ir jo mintis priimtų. -Šv. Pranciš- 
kaus pamoksluose Sekminių stebuklas-įvyko visa savo pil- 
natve: jis kalbėjo taip, kad visi jį girdėjo — Asyžiaus pa- 
vargėliai, Bolonijos kariaujantieji, didikai, kardinolai ir 
pats popiežius — kalbantį jų kalba, todėl ir. negalėjo jam 
atsispirti. | 

Tai kaip tik ir yra nurodymas dabartiniam pasauliš- 
kių apaštalavimui: Pop. Pijus XII yra pasakęs, kad „moks- 
To atstovai turi savo žodžiais bei raštais taip prabilti, kad 
mūsų laiko žmonės juos suprastų ir išklausytų“ **. Be abe- 
jo, popiežius čia turi galvoje sakralinį mokslą ir jo išdės- 
tymą paskaitų, prakalbų, straipsnių ir knygų pavidalu. 
Tai yra taip pat apaštalavimas. Tai taip pat Evangelijos 
skelbimas, todėl savaime palenktas anam. pagrindiniam 

dėsniui — būti dieviškojo žodžio girdimybe. Žmogaus žo- 
džio sudievinimas yra pagrindinis dabarties uždavinys. 
Ir tik jo įvykdymas laiduoja katalikiškosios Akcijos pasi- 
sekimą, kaip jis laidavo pasisekimą ir šv. Pranciškui. Asy- 
Žiaus šventasis yra katalikiškosios Akcijos vadovas ne tik 
liudijančiuoju savo gyvenimu, bet ir skelbiančiuoju savo 


žodžiu. 


II. DŽIAUGSMAS 


1. Krikščioniškoji askezė ne kartą yra laikoma džiaugs- 
mo priešininke. Ne vienas ją pergyvena kaip niūrumo 
skleidėją, kuri sąmoningai esą mėginanti užmušti Žmo- 
guje bet kokį jautrumą žemės malonumams. Ji nusigrę- 
žianti nuo visko, kas jauku ir gražu, kas ugdo mūsų po- 
jūčius, kas gilina mūsų įspūdžius, kas mus pačius padaro 
imlius aplinkos daiktams. Askezė, sakoma, įsiterpianti tarp 
mūsojo aš ir viršinio pasaulio ir kliudanti mums pergy- 
venti Viešpaties kūrinius tokius, kokie jie yra savo pilnybė- 
je. Ji užrišanti akis, kad jos nesidžiaugtų moters grožiu; 
ji užkemšanti ausis, kad jos nesiklausytų meilės šnibžde- 
sių; ji užspaudžianti uoslę, kad ji nejaustų kvepalų kvapo; 
ji apmarinanti liežuvį, kad jis nesigardžiuotų skaniai pa- 
gamintais valgiais. Gyvenimas, persunktas askeze, atrodo 
esąs apiplėštas savo turtingume, todėl sužalotas, iškreip- 
tas, pilnas proto kontrolės, gadinančios kiekvieną džiugesį 
ir temdančios kiekvieną linksmybę. Egazistencijos savaimin- 
gumas askezėje dingstąs, o su juo dingstąs sykiu ir džiau- 
gsmas. Nusvirusi galva, sunertos rankos, pilkas veidas esą 
regimi asketinės nuotaikos ženklai. Fr. Nietzsche laiko 
krikščioniškąją askezę susinaikinimo troškuliu ir iš jo kil- 
dina visas šios rūšies pratybas: „Jūsų aš nori mirti, todėl 
jūs nusigręžiate nuo gyvenimo. Jūsų aš nori žlugti, todėl 
jūs niekinate kūną“. Asketai, pasak jo, nesą „tiltai į ant- 
žmogį“. Jie nesugeba „kurti viršum savęs“. Todėl Zara- 
tustra pasisako neisiąs jų keliu??. Juo neina ir daugelis 
kitų, kurie, nesutardami su Nietzsche apskritai, vis dėlto 
yra io šalininkai pažiūromis į askezę. 

Prieš šitokią tačiau askezės sampratą stovi šv. Pran- 
ciškus kaip džiaugsmo skelbėjas. Retas šventasis yra vyk- 
dęs askezės reikalavimus taip griežtai, kaip Asyžietis; ir 
sykiu retas šventasis yra buvęs pilnas tokio didelio ir pas- 
tovaus džiaugsmo, kaip tas pats Asyžietis. Askezė ir 

džiaugsmas šv. Pranciškaus būtyje ne tik kad nebuvo per- 
siskyrę, Ibet priešingai, vienas kitą rėmė ir vienas kitą kil- 
dino. Kūno apvaldymas žadino jam nuostabų džiaugsmą, 
o džiaugsmas stūmė šalin demoniškas viliones. Susitikęs 
kelyje raupsuotąjį ir išbučiavęs, kaip sakyla, žaizdoius jo 
pirštus, šv. Pranciškus, tiesa, tiek susijaudino, jog nežino- 
jo, kokiu keliu jojęs toliau; užtat „į jo sielą plūdo saldumas, 
Taimė ir džiaugsmas; plūdo ir plūdo, nors jo vidus jau se- 
niai buvo pilnas, kaip pilnas yra molinis indas, panertas į 
šaltinį ir bėgąs per kraštus vis naujomis, vis skaidresnė- 
mis vilnimis“ (Joergensen 44). Atidavęs tėvui drabužius 
ir užsimetęs sudriskusį daržininko apsiaustą, šv. Pranciš- 
kus dainuodamas traukė Gubio linkui. Kiekvienas savęs 
apgalėjimas jam buvo tarsi įkopimas į aukštą kalnų vir- 
šūnę, kurioje pasijausdavo atsidūręs gryno oro srityje, 
galįs laisvai kvėpuoti, savo žvilgiu apimąs tolimus plotus 
ir džiaugiąsis visa širdimi. Kančia, -vargas, nepritekliai, 
persekiojimai jam anaiptol nebuvo priežastys nuliūsti. At- 
virkščiai, jie buvo akstinai dideliam ir skaidriam džiaugs- 
mui, nes jie apreiškė- žmogaus didybę bei laisvę. 

Šiuo atžvilgiu yra nuostabiai prasmingas šv. Pranciš- 
kaus pasikalbėjimas su broliu Leonu kelyje iš Perudžios į 
Santa Maria degli Angeli žiemos metu. Ilgą laika šventasis 
broliui Leonui aiškino, kas nėra tikras ir tobulas džiaugs- 
mas. Jeigu jo ordino broliai visiems ir visur duotų šventu- 
mo pavyzdį, jeigu jie gydytų ligonius ir prikeltų mirusius, 
jeigu jie kalbėtų kalbomis. ir pranašautų, jeigu jie savo 
pamokslais visus netikėlius atvestų į Kristų, jeigu jiems 
būtų atviri visi žemės turtai ir visos kūrinijos esmė,— visa 
tai dar nebūtų tobulas džiaugsmas. Tada "brolis Leonas 
paklausė: „Dėl dievo meilės, pasakyk, tėve, kas gi pagaliau 
yra tobulas džiaugsmas?“— Į tai šv. Pranciškus atsakė: 
„Jeigu nuvyktume į Santa Maria degli Angeli, šlapi nuo 
lietaus, sustirę nuo šalčio, purvini ir alkani, pasibelstume 
į vienuolyno vartus, o vartininkas, įtariamai į mus pasižiū- 
rėjęs, paklaustų: „Kas jūs?“, ir mes atsakytume: „Tai mes, 
tavo du broliai“, o jis sakytų mums: „„Melagiai esate, bas- 
tūnai ir apgavikai, grobią vargšų išmaldą! Nešdinkitės ša- 
lin!“; jeigu jis vartų mums neatidarytų ir paliktų mus sto- 
vėti lauke ligi tamsos, susnigtus ir sulytus, sušalusius ir 
alkanus; ir jeigu mes kantriai iškęstume šį didelį. žiau- 
rumą bei. atstūmimą, nesijaudindami ir nemurmėdami; įei- 
gu savo viduje mąstytume ramūs ir nusižeminę, kad var- 
tininkas iš tikro mus teisingai įvertino ir kad jo lūpomis 

kalbėjo pats Dievas, tuomet, broli Leonai, tai būtų tobulas 
džiaugsmas. Ir jeigu mes nesiliautume beldęsi, o jis išbėg- 
tų ipykęs, iškoliotų mus ir apausuotų sakydamas: „Salin 
iš čia, valkatos! Eikite prieglaudon! Čia negausite nei pa- 
valgyti, nei pernakvotil“; ir jeigu mes tai kantriai pakel- 
tume, linksmi ir meilūs, tuomet, broli Leonai, tai būtų to- 
bulas džiaugsmas. Ir jeigu mes, kankinami alkio, šalčio ir 
tamsos, vis įkyriau belstumės, su ašaromis prašydami 
dėl Dievo meilės mus vis dėlto įsileisti, ir jeigu jis įdūkęs 
tartų: „Na, šitiems vagims aš parodysiu!“ ir, pasiėmęs 
gumbuotą lazdą, išeitų, nutvertų mus už gaubtuvų, parsi- 
mestų į sniegą ir gerai ištvotų; ir jeigu mes visa tai pakel- 
tume kantriai ir linksmai kaip Kristaus siųstą mums dalią, 
pasiryžę iškęsti ją dėl Jo meilės, tuomet, broli Leonai, tai 
būtų tobulas džiaugsmas“. Pasakęs šį konkretų ir anais 
laikais visiškai gyvenimišką pavyzdį, šv. Pranciškus pri- 
dūrė: „Viršum visų malonių ir Šv. Dvasios dovanų, kurias 
Kristus siunčia savo prieteliams, stovi malonė priversti 
save ir dėl Kristaus meilės iškęsti vargus, neteisybes, pa- 
žeminimus ir negandas. Visomis kitomis Dievo dovanomis 
mes juk negalime girtis, nes jos yra ne mūsų, o Viešpaties. 
Tačiau priespaudos .ir kančios kryžiumi mes galime girtis, 
nes jis yra tikrai mūsų“ (Fioretti c. 8). Laisvė kęsti su- 
"as žmogaus didybę ir todėl virsta jam džiaugsmo šal- 
iniu, . 

Iš kitos pusės, šv. Pranciškus nesiliovė broliams skel- 
bęs, kad džiaugsmas yra apsauga nuo demoniškų vilionių, 
kurių mes žemiškajame savo kelyje nuolatos sutinkame. 
„Jeigu Dievo tarnas stengiasi būti iš vidaus ir iš viršaus 
linksmas tuo linksmumu, kuris kyla iš širdies grynumo ir 
iš maldos dvasios, tai piktosios dvasios negali jam nieko 
padaryti. Jos turi prisipažinti: „Kai šis Dievo tarnas yra 
linksmas tiek geromis, tiek blogomis dienomis, mes nega- 
lime prie jo prieiti ir jam pakenkti““. Ir priešingai: „Vel- 
nias triumfuoja, jeigu jam pasiseka užgniaužti arba bent 
susilpninti džiaugsmą, atsirandant; iš grynos -maldos ir 
iš teisingo elgesio“ (Spec. perf. 177). Kitoje vietoje šven- 
tasis papildo šią savo pažiūrą sakydamas: „Velnias nešio- 
jasi su savimi smulkių dulkių ir barsto jas mažais kiekiais 
į sąžinės plyšelius, kad sudrumstų gryną nusiteikimą ir 
aptemdytų sielos blizgėjimą. Tačiau džiaugsmas, pripildąs 
dvasinio žmogaus širdį, sunaikina šiuos mirtingus žalčio 
nuodus“ (Celano 122). Kitaip tariant, džiaugsmas sulaiko 
žmogų susigundyti pasiūlomis, gražiai atrodančiomis iš 

viršaus, tačiau slepiančiomis gilų liūdesį viduje; sulaiko 
todėl, kad padaro žmogų šviesiaregį, ir šis tuojau pastebi, 
kas yra tikras džiaugsmas, o kas — apgaulingas. Tuo tarpu 
liūdesys šį dvasinį žvilgį aptemdo. „Jeigu siela yra liūdna, 
vieniša ir susirūpinusi, — sako šv. Pranciškus,— ji leng- 
vai palinksta į viršinę paguodą ir į tuščius pasaulio smagu- 
mus“ (Joergensen 395). Liūdnas žmogus esti lengvai su- 
viliojamas nuodėmingos progos išsklaidyti jį užgulusį sie- 
los sunkumą. Todėl liūdesį šv. Pranciškus teisingai vadino 
„Babelio liga“, vadinasi, tokia sielos nuotaika, kuri žmones 
perskiria. Liiidėsys uždaro dvasią vienatvėje, nuteikia ją 
priešiškai kitų atžvilgiu, padaro nenuoširdžius jos žodžius 
bei elgesius, užmeta ant žmogaus veido kaukę ir tuo būdu 
suardo jo buvimą drauge. Buvimas drauge gali būti grin: 
džiamas tiktai džiaugsmu. Džiaugsmas yra dieviškojo gy- 
vėnimo pprasiveržimas žmogaus egzistencijoje, todėl vieni- 
jantis ir kilninantis. : 

2. Kurdamas savo ordiną, šv. Pranciškus įjungė 
džiaugsmą į vidinę jo sąrangą, pastatydamas jį šalia ne- 
turto ir nusižeminimo. Jo bendruomenė turėjo būti ne tik 
neturtingiausiųjų ir mažiausiųjų, bet sykiu ir linksmiau- 
siųjų brolių vienuolynas. Jis pats juos vadino „Dievo 
pokštininkais (joculatores Dei), turinčiais išjudinti žmonių 
širdis ir teikti jiems švento džiaugsmo“. (Spec. peri. 248). 
Tačiau norėdami džiuginti kitus, jie turį visų pirma patys 
būti džiaugsmo pilni. Evangelija yra linksmoji Naujiena. 
Ji teikia pasauliui ne liūdesio ir ne niūrumo, bet džiaugs- 
mo. Jeigu tad pranciškonai yra pašaukti pilnutiniam Evan- 
gelijos vykdymui, tai jų pareiga yra kelti aikštėn ir šią 
džiugiąją Evangelijos pusę, ją vykdyti savo pačių būtyje 
ir ją skleisti žmonėse. Todėl džiaugsmas šv. Pranciškaus 
ordinui pasidarė ne atsitiktinis, ne psichologinis įrankis 
apaštalauti, bet gilus religinis principas, plaukiąs iš paties 
šio ordino pašaukimo. Būti didžiojo Valdovo šaukliu reiš- 
kia skelbti pasauliui atpirkimą ne tik nuo pačios nuodė- 
mės, bet ir nuo jos pasėkų, tarp kurių liūdesys užima pa- 
čią svarbiausią vietą. . 

Štai kodėl šv. Pranciškus negalėdavo pakęsti maty- 
damas, kad kartais jo broliai vaikščiodavo paniurę ir nusi- 
minę. Vienos Sekminių sueigos metu šventasis net į regu- 
lą įrašė nuostatą: „Broliai turi žiūrėti, kad iš viršaus 
jie neatrodytų kaip veidmainiai rūsčiais ir perkreiptais vei- 
dais, bet kad būtų linksmi Viešpatyje, džiugūs, malonūs ir 
giedri“ (Reg. prima cap. 7). O kai sykį kelionėje kartu 

su šventuoju einąs brolis vis buvo rūškano veido, šv. Pran- 
ciškus neiškentė ir tarė jam: „Kodėl tu rodai savo liūde- 
sį? Jei įžeidei Dievą, tai graužimasis dėl to tepasilieka tarp 
tavęs ir Viešpaties. Prašyk Jį, kad Jis tau atleistų savo 
gailestingume, O tada vėl leisk savo širdžiai džiaugtis ana 
palaima, kurią nuodėmė tau buvo išplėšusi. Bet man ir 
kitiems rodykis visados linksmas, nes Dievo tarnui netin- 
ka būti liūdno ir rūškano veido“ (Spec. peri. 177—178). 
Tai nebuvo patarimas užsidėti džiaugsmo kaukę, bet tuč- 
tuojau pašalinti liūdesio šaltinį — nuodėmę. Sv. Pranciškus 
buvo giliai įsitikinęs, kad vienintelis pagrindas žmogui 
Tiūdėti yra jo nuodėmingumas. Nuodėmingas Žmogus yra 
iš esmės liūdnas. Jis yra nusigręžęs nuo Dievo ir atsigrę- 
žęs į nebūtį; jis eina žlugimo keliu; jis naikina pats save 
ir Viešpaties pasaulį; jis sėja neapykantą; todėl jis neturi 
nieko, kuo galėtų tikrai džiaugtis. Jo būsena yra nitrumas 
ic liūdesys. Tačiau juk krikščioniui nedera pasilikti nuo- 
dėmėje. Jeigu jis paslydo, turi kuo greičiausiai keltis, eiti 
pas savo Tėvą ir Jam sakyti: „Tėve, aš nusidėjau dangui 
ir Tau“ (Lk 15, 18). Jis turi sunaikinti nuodėmę jos iš- 
pažinimu ir atgaila, paskui vėl džiaugtis, nes jokio kito 
pagrindo liūdėti jam nėra. Juk jeigu viskas yra Viešpa- 
ties rankoje, jeigu Jo Apvaizda yra mūsų egzistencijos 
principas, tai jokie gyvenimo smūgiai, jokie vargai ir kan- 
čia negali krikščioniui džiaugsmo atimti. Priešingai, visi 
jie ateina iš Viešpaties. Todėl kantrus ir nuolankus jų iš- 
kentimas, kaip minėta, yra paties didžiausio ir tobuliau- 
sio džiaugsmo šaltinis, kadangi šis iškentimas atveria 
žmogaus didybę jo laisvėje. Minėtu tad savo pamokymu 
liūdinčiam broliui šv. Pranciškus parodė, kad džiaugsmas 
ir krikščioniškoji egzistencija yra susiję savo esmėje. 

Sv. Pranciškaus broliai stengėsi jo skelbiamą džiaugs- 
mą vykdyti savo gyvenime taip stropiai, įog jau anuo 
metu jie pasidarė žinomi savo linksmumu. Nors iš viršaus 
kartais jie atrodė kaip laukiniai, nuo kurių sprukdavo ša- 
lin vaikai ir moterys, nors jie gyveno labai skurdžiai ir 
griežtai, tačiau niekad nevaikščiojo nuleidę galvas, per- 
kreipę veidus, dūsaudami ir aimanuodami. Valdeso rūsty- 
bės pranciškonai nepažino. Jie nuolatos giedojo giesmes 
ir grojo, nuolatos šypsojosi, buvo visiems meilūs ir vis- 
kuo patenkinti. Patys save. jie vadino „Asyžiaus atgailau- 
lojais“. Tačiau nei pasninkas, nei kitos asketinės pratybos 
jų linksmumo nemažindavo. Šiuo atžvilgiu šv. Pranciškus 
savo ordine iš tikro įvykdė tai, ko reikalavo Kristus Kal- 

no pamoksle: „Pasninkaudami -nebūkite paniurę kaip veid- 
mainiai: jie perkreipia savo veidus, kad pasirodytų žmo- | 
nėms pasninkaują. Iš tikrųjų sakau jums, jie atsiėmė savo 
užmokestį. Tu gi, kai pasninkauji, pasitepk savo galvą 
ir nusiprausk savo veidą, kad ne žmonėms rodytumeisi 
posninkaująs, bet savo Tėvui, kuris yra slaptoje. Ir tavo 
Tėvas, kuris mato slaptoje, tau atsilygins“ (Mi 6, 16—18). 
Pranciškonų atgailos buvo skiriamos ne žmonėms, bet 
Dievui, todėl tik Dievas ir tegalėjo apie jas žinoti. Iš ki- 
tos pusės, atgaila valė jų širdis ir todėl kėlė jiems dar di- 
desnį džiaugsmą, nes al/gaila, kuri nuliūdina, yra netikra. 
Tai ne atgaila, bet fakyrinis išsiprievartavimas, galįs ste- 
binti žmones, tačiau neturįs vertės Viešpaties akyse, Kiek- 
vienas tikrai atgailaujantis krikščionis-yra pilnas džiaugs- 
mo, nes jis jaučia Dievą grįžtant į save. Štai kodėl Kris- 
tus ir nurodo, kad atgailos metu reikia pasitepti galvą 
ir nusiprausti veidą, nes tai yra švenias metas; tai metas, 
kai buvusi neištikima sužadėtinė grįžta prie savo am- 
žinojo Sužadėtinio. Be abejo, ji turi apverkti savo kaltę, 
bet jau vestuviniais drabužiais ir laime spindinčiomis. aki- 
mis, kad Sužadėtinis jai atleidžia ir ją priima atgal. Pran- 
ciškonai suprato šį atgailaujančios sielos santykį su Dievu, 
todėl, nepaisydami atgailų aštrumo, džiaugsmo neprarado, 
Vienas ano laiko biogralas apie juos sako: „Jie galėjo 
būti todėl taip džiaugsmingi, kad tiek daug išsižadėjo“ 
(Joergensen 91). Išsivadavimas iš pasaulio — iš turtų, iš 
gyvenimo puikybės, iš kūno ir akių pageidimo — yra sy- 
kiu išsivadavimas ir iš niūrumo. Ir šis išsivadavimas kėlė 
šv. Pranciškaus broliams tokios didelės ir skaidrios lais- 
vės jausmą, jog jis kartais prasiverždavo net nesulaikomo 
juoko forma. Apie Anglijos pranciškonus pasakojama, 
kad pakakdavo jiems dirstelti vienas į kitą, ir jie pratrūk- 
"'davo juoktis. Net bažnyčioje juos pagaudavo toks eksta- 
tinis džiaugsmas ir linksmumas, jog jie negalėdavo bendrai 
Ibrevijoriaus kalbėti (plg. Joergensen 379). Kūdikiškas ne- 
kaltumas rinkosi ir kūdikiškas džiūgavimo iormas. ; 
Pats šv. Pranciškus buvo iikras džiaugsmo pavyz- 
dys. Visados jis vaikščiojo linksmas, nuolatos giedodamas 
arba klausydamas, kaip broliai gieda. Džiaugsmo eksta- 
zių metu jis įpasigrobdavo du pagaliukus ir braukydavo 
juos vienas į kitą, tarsi smuiku grotų. Ir jeigu jis nebūtų 
bijojęs, kad žmonės blogai supras jo ir jo brolių linksmu- 
mą, jis tikriausiai būtų iš savo bendruomenės padaręs ke- 
liaujančių pokštininkų ir muzikantų būrį. Tačiau net 

džiaugsmą reikėjo tramdyti, kad nepasipiktintų „„mažutė- 
liai“. Atsiminę, kad šv. Pranciškus beveik visą gyvenimą 
nągalavo tai akimis, tai viduriais, suprasime, kad jo 
džiaugsmas iš tikro buvo gilaus jo būties sudievinimo pra- 
siveržimas, o ne įgimto temperamento apraiška. Fiziškai 
šventasis kentėjo labai daug. Tačiau kadangi kentėjimai, 
kaip jis pats sakė ibroliui Leonui, yra vienintelis dalykas, 
kuriuo žmogus gali didžiuotis, tai jie jo džiaugsmo ne tik 
nedrumstė, bet jį tik dar labiau stiprino. Gavęs stigmų 
žaizdas, šv. Pranciškus negalėjo gerai nei vaikščioti, nei 
pastovėti, nes padų žaizdose susidariusios vinys kliudė ir 
žeidė. Bet kaip tik tuo .metu jo džiaugsmas buvo pats di- 
džiausias. Kaip tik tuo metu jis parašė gražiausią savo 
laudes „Tu sei santo“, o metais vėliau ir nuostabią „Sau- 
lės giesmę“. Ypač ši pastaroji yra sukurta didžiausio kūni- 
nio apleidimo bei skurdo metu. 1225 m. vasarą šv. Pran- 
ciškaus akių liga labai pablogėjo. Užuot tačiau ėmęs gy- 
dyti, jis pasitraukė prie San Damiano bažnyčios, kur šv. 
Klara pastatydino jam nendrių lūšnelę. Kurį laiką šven- 
tasis buvo visiškai apakęs. Laukų pelės, įsimetusios į šiau- 
dines sienas, nedavė jam ramybės nei dieną, nei naktį. 
Niekad anksčiau šv. Pranciškus nebuvo toks vargšas. Skau- 
damu skrandžiu, sutinusia blužnimi, aklas, negalįs paeiti, 
pelių varginamas, nemigo naktimis jis kūrė giesmę — ne 
saulei, kaip Egipto Amarnos himnas, bet Viešpačiui, aukš- 
čiausiajam, visagaliui, gerajam Valdovui, kurį garbinti 
jis kvietė visus: seserį saulę, brolį mėnulį, seseris žvaigž- 
des, brolį vėją, motiną žemę ir visus kitus Jo padarus. 
„Saulės giesmė“ yra kūrinijos įpynimas į Absoliuto garbę. 
O garbė yra džiaugsmo išraiška. Garbinimas yra liturgi- 
nis džiaugsmo pavidalas. Tai, kas glūdėjo šv. Pranciškaus 
sielos gelmėse, čia prasiveržė garbinančiais žodžiais ir 
sukūrė" nemirštamą veikalą, kuriuo šventasis aiškiai pa- 
Tiudijo, kad jis pats buvo savo būtimi, kaip jau įvade sa- 
kyla, sūulės giesmė, vadinasi, giesmė skaidros ir džiaugs- 
mo, ir kad visa jo egzistencija žemėje buvo giedoti Vieš- 
pačiui. „Saulės giesmė“ yra tik žodinė šios ibūtinės gies- 
Mmės apraiška. . 

Nėra jokios abejonės, kad kaip neturto ir nusižemini- 
mo, taip ir džiaugsmo šaltinis šv. Pranciškui buvo Evan- 
gelija. Ja vykdydamas jis jautė vis labiau artėjantį Dievą, 
todėl džiaugėsi, kaip džiaugėsi ir visa būtis ateinančio 
Mesijo akivaizdoje. Šv. Pranciškaus džiaugsmas yra es- 
mingai susijęs su būties atnaujinimu per Atpirkimą. Jis 

yra Krikščionybės vaisius. Jis nėra džiaugsmas pasaulio 
paviršiaus grožiu ar šios žemės laime, bet perkeistosios 
būties regėjimu. Todėl, norint suprasti jo esmę ir jo reikš- 
mę visai krikščioniškajai egzistencijai, reikia svarstyti jį 
ne psichologiniu, bet feologiniu atžvilgiu: Asyžiaus šven- 
tojo džiaugsmą reikia nagrinėti Atpirkimo šviesoje. 

3. Krikščionybė yra džiaugsmo religija todėl, ikad ji 
yra išganymo religija. Žmogaus ir pasaulio atpirkimas yra 
toks didelis įvykis būties gelmėse, jog jis sukrečia visą 
kūriniją, kadangi grąžina ją iš ankstesnio kelio nebūtin 
į Dievą ir sujungia ją su Kūrėju nebenutrūkstamais ry- 
šiais. Kristui įžengus į dangų ir atsisėdus Tėvo dešinėje, 
antrojo pirmapradžio puolimo būti negali, nes žmogiškoji 
prigimtis, sujungta su dieviškuoju Logos Asmeniu, tuo 
pačiu yra įimta į Šv. Trejybės gyvenimą, todėl niekados 
nuo Dievo negali atkristi, net įeigu ir visi žmogiškieji as- 
menys nuo Jo atsimestų.. Kristus absoliučiai pergalėjo nuo- 
dėmę ne tik tuo, kad atitiesė būtį, slenkančią nebūtin, ir 
įstatė ją į pirmykštį kelią Absoliuto linkui, bet ir tuo, kad 
savo įsikūnijimu rojaus gundytojo parodytą kelią Jis vi- 
siškai užtvėrė. Po Kristaus yra galimos tik asmeninės 
nuodėmės. Prigimties nuodėmė, kuria yra buvusi Adomo 
ir Ievos kaltė, pasidarė nebegalima, nes dabar žmogiškąją 
prigimtį aukščiausia teise neša ne tas ar kitas žmogiš- 
kasis asmuo, bet dieviškasis Logos kaip žmonijos Galva 
ir jo Pirmgymis (plg. Kol I, 15). Todėl tik Jo puolimas 
galėtų pakartoti ir nepaprastai pagilinti pirmapradę nuo- 
dėmę, kas yra aiški nesąmonė. Tiesa, dykumų dvasia gun- 
dė Kristų į šią nesąmonę. Gundymai tyruose buvo velnio 
pakartotas žmogiškosios prigimties puolimas, pradėtas ir 
laimėtas rojuje, bet visiškai pralaimėtas Palestinos smė- 
lynuose. Čia velnias susidūrė nebe su žmogiškuoju asme- 
niu kaip Viešpaties paveikslu, bet su dieviškuoju Aš kaip 
kiekvieno žmogiškojo aš pirmavaizdžiu. Atmesdamas pik- 
tosios dvasios viliones, Kristus visiems amžiams užtik- 
rino, kad nauja tragedija žmonijos neištiks. Kaip vaivo- 
rykštė turėjo būti nuolatinis ženklas, kad Dievas žmonių 
tvanu daugiau nebebaus (plg. Pr 9, 13—16), taip įsikūni- 
ies Žodis buvo neatšaukiamas laidas, kad žmonija savo 
prigimlimi daugiau nuo Dievo nebeatkris. Kristaus mirtis 
ir prisikėlimas sunaikino nuodėmę kaip išdidų nusigrįžimą 
nuo Kūrėjo ir kaip griebimąsi kūrinio (pažinimo medžio 
vaisiaus!) pagalbos dieviškumui pasiekti. Kristaus įsikū- 
nijimas padarė, kad istorinis šio iatališko apsisprendimo 

pakartojimas virto neįmanomu. Tuo būdu pirmapradė nuo- 
'dėmė buvo pergalėta ir savo dabartyje, ir savo ateityje. Ji 
Ibuvo sunaikinta nę tik savo aktualybėje, bet ir savo gali- 
"mybėje. 

Šitokio tad, liturginiais žodžiais tariant, didžio Atpir- 
Ikėjo —„talem ac tantum meruit habere Redemptorem 
"(Exultet)“— akivaizdoje Jo atnešta naujoji religija virsta 
visuotiniu ir neišsemiamu džiaugsmu. Krikščionybės Die- 
vas niekad nėra palikęs žmogaus vieno jo nelaimėje.: Anas 
pirmykštis pažadas siųsti Moters sėklą, kuri sutrinsianti 
žalčiui galvą (plg. Pr 3, 15), gyveno kaip viliis visą prieš- 
kristinės istorijos metą ir gaivino anuos ilgus, tačiau nu- 
tremtojo angelo rūstybėn (plg. Apr 12, 12) išduotus am- 
Žius. Istorija prieš Kristų buvo vilties istorija. Džiaugs- 
mo joje buvo nedaug, nes nuodėmė dar nebuvo pergalėta, 
ir jos siautėjimas buvo jaučiamas kiekviename žmogaus 
egzistencijos žingsnyje. Nebūtin pastūmėta žmogiškoji pri- 
gimtis vaitojo kaltės slegiama. Vis dėlto ji nenusiminė, ji 
nepasidarė šaltai niūri ir fatalistinė, nes Viešpaties paža- 
das stovėjo prieš žmonijos akis kaip būsimojo laiko gairė. 
Zemės istorija prasidėjo ryšium su antruoju Šv. Trejybės 
Asmeniu, kuris turėjo nežinomą mums dieną ir valandą 
nusileisti į mūsų būtį ir įvykdyti jos atnaujinimą. Kris- 
tus kaip dieviškasis pažadas padarė, kad visa istorija ligi 
arkangelo Gabrieliaus apsilankymo Nazarete (plg. Lk I, 
26) buvo ne kas kita, kaip žmogiškasis lūkestis, pilnas vil- 
ties, pilnas pasitikėjimo ir dėkingumo. Kristus Mesijas nu- 
kreipė žmogaus žvilgį nuo puolimo į būsimą išgelbėjimą ir 
tuo būdu jau net ir neatpirktajai egzistencijai įspaudė 
skaidros bruožų, nes viltis visados yra džiaugsmo šauklė. 

Bet kai tik „laikas pasidarė pilnas ir Dievo Karalystė 
priartėjo“ (Mk I, 15), kai tik „Žodis įsikūnijo ir apsigy- 
veno tarp mūsų“ (Jn I, 14), tuojau kūrinijoje išsiveržė 
tikrasis džiaugsmas, kad šiai jos išvadavimo diena jau at- 
ėjo, kad pirmykštis Dievo pažadas virto kūnu, kad kyla vi- 
siškai nauja amžių eilė —,novus ab integro saeculorum 
nascitur ordo“ (Vergilijus). Vilties istorija baigėsi ir pra- 
sidėjo džiaugsmo istorija. Marijos apsilankymas pas Elž- 
bietą yra šios istorijos pradžia. Tai yra pirmasis įsikūni- 
jusio Dievo apsilankymas pas kūrinį ir sykiu pirmoji kū- 
rinio atoveika į Viešpaties pasiskardenimą mūsų būtyje. 
Sventasis Raštas pasakoja, kad Marija, pasakiusi angelui 
„tebūnie“ (LA I, 38) ir tuo pradėjusi savo įsčioje Jėzų, 
„skubiai išėjo į kalnus, į Judo miestą“, pas savo giminaitę 

Elžbietą, kuri taip pat buvo pradėjusi „savo senatvėje“ 
(Lk I, 36) sūnų ir jį nešiojo jau šeštas mėnuo. „Kai tik 
Elžbieta išgirdo Marijos pasveikinimą, kūdikis linksmai 
šoktelėjo jos įsčioje. .. Ji sušuko dideliu balsu: Iš kur man 
tai, kad mano Viešpaties motina ateina pas mane? Nes 
štai, kai tik tavo pasveikinimo balsas pasiekė mano ausis, 
šoktelėjo iš džiaugsmo kūdikis mano įsčioje“ (Lk I, 39— 
44). Susitikimas yra nepaprastai prasmingas. Kristaus 
šauklys, apie kurį angelas jo tėvui Zacharijui sakė, kad 
„jis bus didis“ ir eis pirma Mesijo „su Elijo dvasia ir ga- 
lybe prirengti Viešpačiui tobulos tautos“ (Lk I, 15—17), 
apie kurį pats tėvas, atgavęs žadą, pranašavo, kad jis bū- 
sias „vadinamas Aukščiausiojo pranašu“ ir eisiąs „ties 
Viešpaties. veidu Jo kelių taisyti“ (Lk I, 76),— šis Kris- 
taus šauklys pašoksta iš džiaugsmo savo motinos įsčioje, 
nes savo būtimi pajunta, kad jo Viešpats jau čia pat. Vė- 
Tiau šv. Jonas kalbėjo žmonėms, kad Tasai, kuris įį siuntė 
krikštyti, buvo davęs jam ženklą, iš kurio turėjęs jūu są- 
moningai pažintį Mesiją: „Ant kurio pamatysi nužengian- 
čią Dvasią ir ant jo pasiliekančią, tas krikštys Sv. Dva- 
sia“ (Jn I, 33). Jis matė „Dievo Dvasią, nužengiančią 
kaip karvelį“ (Mt 3, 16), todėl liudijo ir sakė apie Jėzų: 
„Štai Dievo Avinėlis, kuris atima pasaulio nuodėmes“ (Jn 
1, 29). Tai įvyko praslinkus trisdešimčiai metų po Jono 
gimimo. Tuo tarpu būdamas savo motinos įsčioje, jokio 
ženklo nebuvo reikalingas. Pati žmogumi tapusio Logos 
prezencija sujudino jo būtį, pripildė ją Šv. Dvasios (plg. 
Lk I, 16), ir ji šoktelėjo iš džiaugsmo. Tai buvo visos kū- 
rinijos judesys Dievo linkui. Tai buvo pirmas šuolis iš ne- 
būties atgal į būties pilnybę Viešpatyje. 

“Šitas šv. Jono Krikštytojo šoktelėjimas mums kaip tik 
ir. atskleidžia ibūties atoveiką į Atpirkėjo pasirodymą pa- 
saulyje: ši al/oveika yra džiaugsmas. Maždaug tūkstantį 
metų prieš šv. Jono šoktelėjimą psalmininkas regėjo -šį 
būties džiaugsmą ir jį aprašė kaip visuotinį pasaulio žais- 
mą: „Džiūgaukite Viešpačiui visos šalys: linksminkitės, 
džiaukitės ir žaiskite! Giedokite psalmes Viešpačiui kank- 
Tėmis, kanklėmis ir arfos skambėjimu; trimitais ir ragų 
gaudimu džiūgaukite Viešpaties Karaliaus akivaizdoje. Te- 
gu ūžia jūra su savo pilnybe ir Žemės rutulys su savo gy- 
ventojais! Teploja upės rankomis, kartu tedžiūgauja kalnai 
Viešpaties akvaizdoje, nes Jis ateina: Jis ateina valdyti 
žemės“ (Ps 97, 4—9). Viešpaties atėjimas sujudina būtį 
jos gelmėse, tačiau ne baimės prasme, kaip Sinajaus kal- 

no papėdėje, kur žmonės nedrįso peržengti nubrėžtų ribų, 
kad nebūtų užmušti (plg. Iš /9, 12—24). Ne, Mesijo ai- 
ėjimas prikelia būtį džiaugsmui, nes kūrinys paregi Jame 
savo brolį. Ant Sinajaus kalno Viešpats apsireiškė žmo- 
nėms savo Galybe, apsisiautęs liepsna, lydimas žaibų ir 
perkūnų (plg. /š 19, /6—18), todėl pergyvenimas kaip 
kažkas visai kita, ko žmogus niekad neregėjo ir nesuvo- 
kė. Tuo tarpu Elžbietos aplankyme Viešpats buvo pajaus- 
tas kaip vienas iš mūsiškių, kaip kūdikis jaunos ir silpnos 
moters įsčioje, kaip prisiėmęs mūsų negalias, silpnybes ir 
nuodėmes. Sinajaus papėdėje žmogus „išsigando, drebėjo 
iš baimės ir stovėjo atstu“. (Iš 20, 18). Elžbietos aplan- 
kyme jis buvo čia pat prie Viešpaties. Dar daugiau, jis 
Ibuvo pašauktas eiti.pirma Jo, taisyti Jam kelio, vadinasi, 
bendradarbiauti savo paties išvadavime. Nuo Sinajaus kal- 
no Viešpats pasitraukė: liepsna užgeso, perkūnijos nutilo, 
dūmai išsisklaidė, Pasiliko tik Dievo įsakymai, Mozės įrėž- 
ti negyvose akmens plokštėse, Tai buvo Viešpats, įsirai- 
dinęs žmogaus žodyje, tačiau neasmeninis, esąs tik ženklo 
pavidalu. Tuo tarpu Elžbietą aplankęs ir šv. Joną sujudi- 
nęs Viešpats nebepasitraukė nuo žmonijos. Jis gimė ir 
gyveno tarp mūsų kaip mūsų brolis, kenčiąs tuos pačius 
vargus, tiios įpačius persekiojimus, tuos pačius skausmus 
ir tą įpačią mirtį. Jis pasiliko gyvo ir tikro žmogaus pavi- 
dalu. O kai rengėsi žengti Kalvarijos keliu į kryžių, Jis 
apsigyveno mūsų duonoje ir vyne, kad mes amžių amžiais 
Jį turėtume — Jį tikrą ir gyvą, nors ir neregimą mūsų po- 
'jūčiais — savuose altoriuose. Vietoje negyvų akmens plokš- 
čių, uždarytų Sandoros skrynioje, mes turime patį Dievą 
asmeninėje Jo prezencijoje. Todėl yra visiškai supranta- 
ma, kodėl Senojo Testamento baimė pasikeitė į džiaugsmą 
ir meilę. Žmogaus būsena Atpirkėjo akivaizdoje yra džiū- 
gavimas. Psalmininko minimi trimitai ir ragai, kanklės ir 
arfos, ūžianti įūra ir rankomis plojančios upės yra paeti- 
niai simboliai šiam visuotiniam džiūgavimui, šiam būties 
šoktelėjimui iš džiaugsmo dėl pasirodžiusio Išganytojo. 

Krikščionybė kaip tik ir yra pagrįsta šiuo džiūga- 
vimu. Dar daugiau, Krikščionybė yra pats šitas džiūgavi- 
mas. Ji yra ano „visuotinio džiaugsmo įsikūnijimas ir jo 
pratęsimas istorijoje. Būdama atnaujintasis būties suriši- 
mas su Dievu (re-ligio), krikščioniškoji religija niekados 
neišleidžia iš akių ano prasiveržusio džiaugsmo, nes kiek- 
vieną sykį atnaujina jį individualinėje egzistencijoje Krikš- 
to metu. Krikšto vandens lašas žmoguje yra tas pat, kas 

šv. Jonui susidūrimas su Marijos įsčioje augančiu Logos. 
Sio lašo paliestas žmogus šoktelėja iš džiaugsmo savo bū- 
"ies gelmėse, kurios tą akimirką kaip tik atsidaro Dievui. 
Viešpats nusileidžia į jas, pripildo jas pačiu savimi ir žmo- 
ig4 padaro savo vaiku. Todėl šv. Joną ištikęs džiaugsmas 
Krikščionybėje niekad nesiliauja. Krikšto ir Atgailos sak- 
ramentais Bažnyčia neša šį džiaugsmą per visas erdves ir 
per visus laikus. Bažnyčia yra atpirktosios būties džiu- 
gesio istorinis įsikūnijimas. Jos liturgijoje skamba nuola- 
tinis Aleliuja kaip pojustinis šio džiugesio apsireiškimas. 

4. Tiesa, Krikščionybė nepamiršta, jog šiam džiaugs- 
mui pažadintį reikėjo Kalvarijos kalno aukos, reikėjo kan- 
čios ir mirties, kad tiek.pats Kristus, tiek su Juo visa žmo- 
nija „jeitų į savo garbę“ (Lk 24, 26). Tačiau Krikščiony- 
bė šios mirties nesuabsoliutina. Ji laiko įą egzistencinė ap- 
Taiška, bet ne žmogiškosios paskirties principu, nes mirtis 
yra pergalėta prisikėlimu, anuo didžiuoju gyvybės trium- 
fu, didžiausiu, koks tik iš viso gyvybei yra įmanomas. 
Prisikelii yra daugiau negu nemirti. Nemirimas yra tiktai 
gyvybės pratęsimas, tuo tarpu prisikėlimas yra gyvybės 
viešpatavimas. Kristus tapo visatos Karaliumi ne tuo, kad 
Jis mirė, bet tuo, kad Jis prisikėlė (plg. 1 Kor 15, 24—26). 
Todėl Katalikų Bažnyčia liturginių savo metų centru ir 
didžiausia švente laiko ne didįjį Penktadienį, Kristaus mir- 
ties dieną, bet Velykų Sekmadienį, vadinasi, Kristaus pri- 
sikėlimo dieną. | : 2 

Iš kitos tačiau pusės, Krikščionybė neneigia ir nesukas- 
dienina mirties tragikos. Visi mes turime mirti, nes visi 
esame paliesti nuodėmės. Tai yra skaudus dalykas, keliąs 
liūdesį mūsų dvasioje, kaip jis kėlė jį ir Išganytojo sieloje 
Jo mirties išvakarėse. „Mano siela nuliūdusi ligi mirties“ 
(Mk I4, 34) — šie Viešpaties žodžiai išreiškia mūsų pa- 
čių nusistatymą mirties atžvilgiu. Mirtis nekelia mums 
džiaugsmo, nes ji yra nuodėmės pasėka; nuodėmės, to 
liūdniausio ir nelaimingiausio dalyko visoje tiek asmeni- 
nėje, tiek bendruomeninėje žmogaus egzistencijoje. To 
neneigia nė Bažnyčia, sakydama gedulingųjų Mišių pre- 
Tacijoje, kad mus „nuliūdina tikra mirties būtinybė“. Ta- 
Čiau čia pat liturgija priduria, kad sykiu mus „paguodžia 
būsimojo nemirtingumo pažadas“. Tuo ji kaip tik ir nuro- 
do, kad krikščionio žvilgis yra nukreiptas į visuotinį pri- 
sikėlimą istorijos pabaigoje.“ Mirtis krikščioniui yra tik 
laikinas dalykas, kaip ji laikina buvo ir Kristui. Po jos 
eina prisikėlimas amžinam -gyvenimuį ir amžinai garbei. 

Liūdesys tad Krikščionybei yra žinomas. Jis yra krikš- 
čioniškosios egzistencijos šešėlis, kurio Bažnyčia nesu- 
kasdienina, kaip ji nesukasdienina nė mirties. Tačiau jis 
nėra krikščioniškajai egzistencijai būdingas tokia prasme, 
kokia jis buvo, sakysime, būdingas stabmeldiškajai seno- 
vei, negalinčiai liūdesio pergalėti, nes neturinčiai pagrin- 
do kalbėti apie mirtį kaip apie praėjimą 7!. Tiktai Krikš- 
"čionybėje šitoks pagrindas yra padėtas Kristaus prisikė- 
limu: „Kursai prikėlė Jėzų, prikels ir mus su Jėzumi“ 
(2 Kor 4, 14). Todėl „mes nenustojame drąsos, nes nors 
viršinis mūsų žmogus genda, tačiau vidinis atsinaujina įš 
dienos į dieną“ (2, 16). „Mes juk žinome, kad mūsų žemiš- 
kajam šio gyvenimo namui suirus gauname rūmą iš Die- 
vo“ (5, 1). Sv. Paulius neslepia, kad dėl to „mes dūsauja- 
me prislėgti“ (5, 4). Vis dėlto šis dūsavimas nėra stab- 
meldiškas fatalizmas, bet tvirtas tikėjimas ir laukimas, nes 
mes „norime būti ne apiplėšti, bet pervilkti“ (5, 4). Stab- 
meldiškasis dūsavimas yra nusiminimas, nes mirtis stab- 
meldiškoje egzistencijoje iš tikro yra apiplėšimas. Tuo tar- 
pu krikščioniškasis dūsavimas yra viltis, nes mirtis krikš- 
čioniškojoje egzistencijoje yra tik pervilkimas. Krikščio- 
niškoji egzistencija savo esmėje vyksta ne liūdesio, bet 
džiaugsmo ženkle, Liūdesys iš Krikščionybės yra išskiria- 
mas ne psichologiškai, bet teologiškai religiniu jo perga- 
Tėjimu. : i . 

Štai kodėl šv. Paulius, rašydamas pilypiečiams, nuola- 
tos kartoja: ,„Mano broliai, džiaukitės Viešpatyje (3, 1)... 
"Džiaukitės Viešpatyje visuomet; vėl sakau, džiaukitės“ 
(4, 4). Ir čia pat nurodo, kodėl krikščionis turi visados 
džiaugtis: „Viešpats yra arti“ (4, 5). Viešpaties artumas 
krikščioniui, kaip ir šv. Jonui Krikštytojui, yra džiaugsmo 
pagrindas. O krikščioniui Viešpats iš tikro visados yra ar- 
ti. Jis gyvena jame pačiame pašvenčiamosios malonės pa- 
vidalu. Jis gyvena jo istorijoje asmenine šavo prezencija 
bažnyčių altoriuose. Jis netrukus: ateis „debesyse didele 
galybe“ (Mt 24, 30) „teisti gyvųjų ir mirusiųjų“ (Credo). 
Jis pats užbaigs Atpirkimo darbą, kuriame mes dalyvau- 
jame ir kurį Bažnyčia vykdo pasaulio istorijoje. Todėl 
mums nėra jokio teologinio pagrindo liūdėti. Mums liū- 
desys yra tik praeinanti psichologinė nuotaika, bet ne 
mūsų egzistencijos dėsnis. Mes esame atpirkti, išvaduoti ir 
pašvęsli. Mes susiduriame su įsikūnijusiu Žodžiu sakra- 
mentuose, todėl turime šoktelėti iš džiaugsmo ir skelbti šį 
džiaugsmą savoje aplinkoje anuo nesiliaujančiu „„Magni- 

ficat“, kuriuo Marija atsakė į šv. Jono šoktelėjimą Eižbie- 
tos įsčiose, nes „didžių dalykų padarė (mums) Galingasis, 
kurio vardas šventas“ (Lk /, 49). Bažnyčia lad nėra liū- 
dinčiųjų, bei besidžiaugiančiųjų bendruomenė. Ji yra am- 
žinojo Žodžio sužadėtinė, apsivilkusi skaisčia lino drobe, 
anuo nekaltybės, bet sykiu ir giedros drabužiu ir einanti 
į įungtuves su Avinėliu (plg. Apr 2/, 2). Todėl visa jos 
egzistencija yra ir turi būti vesiuvinė, vadinasi, džiūgavi- 
mas kelyje į amžinąją garbę. Ir.ši vestuvinė Bažnyčios 
būsena turi būti objektyvuota kiekvieno krikščionio indi- 
vidualinėje  egzistencijoje.  Krikščionis esmingai yra 
džiaugsmo šauklys pasaulyje, nes. Viešpats „ateina val- 
dyti žemės“ (Ps 97,9). | 

Štai kodėl šv. Pranciškus savo ordiną pagrindė ne tik 
neturtu bei nusižeminimu, bet ir džiaugsmu. Jis norėjo, 
kad šis Evangelijos kaip linksmosios Naujienos bruožas 
išeitų aikštėn jo brolių bendruomenėje, kad ši bendruo- 
'menė virstų atpirktosios būties šaukle ir tuo būdu skleis- 
tų džiaugsmą kartu su išganymo malone. Džiaugtis šu. 
Pranciškui reiškė ne rodyti psichologinę savo nuolaiką, 
bet skelbti alpirkiosios būties laimę. Pranciškoniškojo 
džiaugsmo pagrindas glūdi ne subjektyviame atskiro as- 
"mens nusiteikime, bet objektyviniame gyvenime, kurį Kris- 
tus įkūrė atperkamuoju savo žygiu: Subjektyviai žmo- 
gus gali būti nelaimingas, prislėgtas, kenčias, todėl liūd- 
nas. Tačiau jeigu įis jaučia Atpirkimo reikšmę, dar dau- 
giau, jeigu jis pats dalyvauja istoriniame jo skleidimesi, 
jis džiūgauja, nes žino, kad tiek jo, tiek visų kitų kentė- 
jimai yra tik buvusios nuodėmės liekanos, kurios taip pat 
Ibus galop sunaikintos. „Paskučiausioji neprietelė bus su- 
naikinta mirtis“ (1 Kor 15, 26). O mirties pergalės aki- 
vaizdoje kiekvienas liūdesys darosi tik praeinantis, tik 
subjektyvus šešėlis, neturįs pagrindo objektyvinėje būty- 
je, pašvestoje ir atstatytoje Kristaus prisikėlimu. 

Kad subjektyvūs negandai nusilenkia objektyviam džiu- 
gesiui, rodo visų mūsų patyrimas. Tą dieną, kai mūsų 
tauta atgaus Nepriklausomybę, visų lietuvių veidai švitės 
džiaugsmu, nors tarp jų bus ligonių, sužeistųjų, paliegu- 
siųjų, nelaimingųjų. Tačiau jie nekreips dėmesio į asme- 
ninius savo skaudulius: šie pasirodys jiems smulkūs ir 
menki, palyginti su visos tautos laime, Tiesa, šie skau- 
duliai neišnyks, juos reikės iškęsti ligi galo. Bet jie nebe- 
bus tos pačios prasmės kaip anksčiau. Jie bus panerti į 
objektyvinę tautos pergalę ir iš jos semsis giedros laiki- 

niems aptemimams. Tas pat yra ir Krikščionybėje. Būda- 
ma išganynio religija, ji pasiaio prieš Žmogaus akis aną 
didžiąją pergalę, kurią Kristus iškovojo Kalvarijos kalnę 
visai kūrinijai. Per Krikštą ji įjungia asmenį į šią pergalę 
ir leidžia dalintis jos vaisiais, leidžia aktyviai jam joje 
dalyvauti, ją nešti į gyvenimą, ją skleisti įstorijos, eigoje. 
Todėl nors žmogus ir turėtų savų asmeninių negandų, ta- 
čiau jie pasirodytų menki šios visuotinės pergalės švie- 
soje. Štai kodėl krikščionis ir džiaugiasi, nors jis nėra 
laisvas nuo skausmų ir persekiojimų; štai kodėl jo egzis- 
tencija virsta žėrinčia, todėl paties Išganytojo vadinama 
„pasaulio šviesa“ (Mt 5, 14) kaip įsikūnijusios tikrosios 
šviesos (plg. Jn /, 9) atspindys. Krikščionis nėra šviesa 
pats iš savęs, bet jis liudija apie šviesą (plg. Jn J, 8). Jo 
džiaugsmas nėra įo temperamento ar jo išauklėjimo ap- 
raiška, bet Kristaus pergalės reiškėjas. Todėl krikščionis 
nesiliauja džiūgavęs net ir tada, kai įį užklumpa šv. Jono 
nuo Kryžiaus minima „tamsi naktis“, išskleidžianti savo 
tamsą ne tik kūne kentėjimais bei vargais, bet ir sieloje 
nuobodžiu, atšalimu, atbukimu, pavargimu ir nesidomėji- 
mu. Dėmės individualinėje krikščionio egzistencijoje anaip- 
tol nepadaro, kad ši egzistencija sutemtų savyje, kad ji 
nebereikštų kūrinijos džiaugsmo ir nebetriumiuotų su mir- 
t; pergalėjusiu Kristumi. Objektyvine prasme krikščionis 
visados yra Kristaus spindėjimo liudytojas, todėl džiaugs- 
mo nešėjas bei skleidėjas. 

„Todėl kai šv. Pranciškus reikalavo iš savo brolių nuo- 
latinio džiaugsmo, jis anaiptol nenorėjo pakeisti jų įgimto 
temperamento ar padaryti, kad jie, individualiai būtų ne- 
jautrūs juos ištinkantiems gyvenimo smūgiams. Jis tik 
norėjo, kad jo broliai būtų tikri krikščionys, kad visa sa- 
vo būtimi jie jaustų, ką reiškia būti atpirktam, ir tuo pa- 
čiu asmeninius savo nepasisekimus -ir net nuodėmes pa- 
nertų į visuotinę Kristaus pergalę, todėl džiaugtųsi jos 
šviesa ir šioje šviesoje gyventų, Šv. Pranciškaus skelbia- 
mas-ibei vykdomas džiaugsmas neturi nieko bendro su psi- 
chologine — įgimta: ar įgyta — nuotaika. Jis nėra akių 
užsidengimas nuo pasaulio kančios, nuo jų nelaimių ir 
vargų. Jis nėra epikūriškas nenoras žinoti, kas aplinkui 
dedasi. Ne, šv. Pranciškaus. džiaugsmas iš esmės yra re- 
liginis; tai reiškia: jis kyla iš glaudaus ryšio su Kristumi, 
todėl regi visa, ką Kristus pasaulyje regėjo, tačiau kaip 
tik ima pasaulio nuodėmes ant-savęs ir jas sunaikina At- 
pirkėjo galia. Šv. Pranciškus visa matė ir dėl visko sielo- 

josi. Jis kaip tik todėl ir atsiskyrėliu nevirto, kad norėjo 
pasilikti tarp Žmonių, dalintis -jų būtimi, kaip ja dalinosi 
ir Kristus. Tačiau Asyžiaus šventasis ėjo į žmones nė jų 
dalią apverkti, bet ją nušviesti. Jis ėjo kaip didžiojo Gel- 
bėtojo — Soter — šauklys, kaip Jo pergalės nešėjas ir vyk- 
dytojas. Todėl jis ėjo ne rūškanu veidu ir nusvirusia gal- 
va, bet spindėdamas ir šviesdamas. Jo pašaukimas buvo 
skleisti būties atnaujinimą ir šiuo atnaujinimu uždegti 
žmonių širdis. Todėl jis pats juo ir žėrėjo. Gyvenimas at- 
pirkimu padarė, kad šv. Pranciškaus nuotaika visados 
buvo skaidri ir maloni. Ne psichologija kildino tad jo dva- 
sios giedrą, bet teologija. Sv. Pranciškaus džiaugsmas 
buvo nuolatinis jo buvojimas įsikūnijusio ir mus atpirku- 
sio Dievo artumoje. 

5. Šitoje vietoje galime suprasti ir aną, jau minėtą, 
šv. Pranciškaus teigimą, kad džiaugsmas yra užtvara nuo 
piktosios dvasios. Iš tikro jis toks ir yra, tačiau ne psi- 
chologine savo puse, tarsi linksmas žmogus būtų laisvas 
nuo gundymų, bet žeologine savo prasme. Žmogus, kuris 
džiaugiasi Viešpalyje, kaip į tai mus ragina šv. Paulius, 
pergyvena būtį jos atpirkimo šviesoje ir todėl valingai 
atmeta visas viliones, kurios atpirkimą neigia arba jį už- 
trina. Toksai žmogus gyvena Išganytojo artumoje, nes 
jaučia Jį kiekviename daikte ir kiekviename žmoguje. Bū- 
tis po Kristaus mirties ir prisikėlimo nebėra tokia pat kaip 
iprieš Kristaus įsikūnijimą. Jos gelmėse yra įvykęs dide- 
lis pasikeitimas. Džiaugsmas kaip tik ir yra šio pasikeiti- 
mo pergyvenimas. Tai dalyvavimas naujos žemės ir naujo 
dangaus kūrime (plg. Apr 2/, 1—5). Kaip tad galėtų gun- 
dytojas prie tokio žmogaus prisiartinti? Be abejo, artintis 
jis mėgina. Jis mėgina vilioti krikščionį duona, stebuklu 
ir valdžia, kaip jais viliojo ir Kristų dykumose. Tačiau 
krikščionis jam atsako taip lygiai, kaip atsakė ir Kristus: 
„Žmogus yra gyvas ne viena duona... Negundysi Vieš- 
paties, savo Dievo... Viešpatį savo Dievą tegarbinsi ir 
jam vienam tetarnausi“ (Mt 4, 4—10). Po atpirkimo žmo- 
gus yra gyvas „kiekvienu žodžiu, kuris išeina iš Dievo 
burnos“ (Mt 4, 4). Po atpirkimo žmogus reikalauja iš 
"Dievo ne stebuklo, kad neužsigautų kojos į akmenį, kaip 
tai darė Izraelis (plg. / Kor I; 22), bet priima kentėjimus 
tokia pat dvasia ir prasme, kokia juos priėmė ir Kristus. 
Po atpirkimo žmogus niekam kitam neužleidžia savo šir- 
'dies ir prieš nieką nepuola ant kelių, kaip tik prieš savo 
Gelbėtoją — Dievą ir Žmogų. Jeigu krikščionis visa tai 

giliai pergyvena ir visu šiuo pasikeitimu džiaugiasi, jis iš 
anksto jau duoda atsakymą gundytojui, ir šis nedrįsta prie 
tokio žmogaus artintis, o prisiartinęs gauna greitai pasi- 
traukti. Džiaugsmas plečia Kristaus gundymų nugalėjimą 
istorijoje. zu Au bis | 

Priešingai, niūrumas yra kelias gundytojui pasiekti 
mūsų vidų. Šv. Pranciškus gilia savo įžvalga suprato, kad 
„velnias triumfuoja, jeigu jam pasiseka užgniaužti arba 
bent susilpninti džiaugsmą“ (Spec. perf. 177). Apvaldytas 
liūdesio, niūrus ir nusiminęs Žmogus parodo, kad jis ne- 
pasitiki atpirkimu ir todėl neranda pagrindo džiaugtis. 
Liūdesys objektyvine savo prasme visados yra Kristaus 
pasiuntinybės atmetimas. Subjektyviai gali paniurėlis apie 
tai.-negalvoti. Tačiau apsiblaususi jo egzistencija savaime 
pasidaro šio atmetimo simbolis. Būti niūriam po Kristaus 
prisikėlimo reiškia netikėti, kad Kristus iš tikro prisikėlė. 
Tai yra nuotaika mokinių, keliaujančių į Emauso miestelį 
ir nuliūdusių (plg. Lk 24, 17). Jie manę, kad Jėzus buvęs 
didis pranašas, „galingas darbais ir žodžiais“, o štai vy- 
riausieji kunigai Jį įdavė, „kad būtų pasmerktas nužudyti, 
ir prikalė Jį ant kryžiaus“ (24, 20). Jie tikėje, kad „Jis 
atpirksiąs Izraelį“. O „dabar po viso to šiandien trečia 
diena, kaip tai įvyko“ (24, 21). Visos tad viltys esančios 
žlugusios. Jie palikę Jeruzalę ir keliaują namo nusiminę. 
Šitaip keliauja kiekvienas paniurėlis, nes kiekvienas ne- 
tiki, kad Kristus iš tikro yra žmoniją išvadavęs. 

Todėl liūdesiui duotas šv. Pranciškaus pavadinimas 
„Babelio liga“ yra pats giliausias jo esmės ir religinės jo 
prasmės atskleidimas. Liūdesys, nusiminimas, niūrumas 
yra žmogiškojo asmens išdavimas .nuodėmei ir tuo pačiu 
individualinis atkritimas į neatpirktos žmonijos būseną. 
Niūrus žmogus objektyviai yra stabmeldis, nes jis egzis- 
tenciškai nepripažįsta, kaip anie Emauso mokiniai, kad 
pasaulis yra atpirktas. Teoriškai jis gali atpirkimu ir 
tikėti, tačiau egzistenciškai jis elgiasi taip, tarsi Kristus 
būtų supuvęs kape, .kaip tai tvirtina Solovjovo antikris- 
tas. Įspėdamas -savo brolius saugotis niūrumo; šv. Pran- 
ciškus įspėjo juos bėgti :nuo šios individualinės stabmet- 
dybės, nuo atkritimo į senovinę istoriją, nuo Emauso mo- 
kinių nuotaikos. Miūrumas yra nepergalėtos nuodėmės ap- 
raiška. Kai nuodėmė išplinta egzistencijoje, kai iš vien- 
Kkartinio paslydimo ji virsta pastovia būsena bei veiksena, 
tuomet pasirodo niūrumas .kaip nuotaikinė šios būsenos 
p+lydovė. Kiekvienas nusidėjėlis yra niūrus. Ir atvirkščiai, 

kiekvienas niūtumas yra nenugalėtos nuodėmės ženklas. 
„Paniuręs demonas“ — šie Lermontovo žodžiai, kuriais jis 
pradeda žinomą savo poemą „Demonas“, tinka ne tik anam 
pirmykščiam nusikaltėliui, bet ir visų amžių nusidėjėliams. 
Niūriai būti reiškia nuodėmingai būti. 

Nereikia nė aiškinti, kad niūrumas yra pagrindinė da-- 
'bartinio žmogaus nuotaika. Tikro džiaugsmo šiandien nė- 
ra. Šiandien esama tik linksmybių, sutartinių, dirbtinių,. 
paviršutinių, pro kurias prasiveržia gilus visų mūsų liū- 
desys, nuobodis gyvenimu, sunki neprasmė ir neviltis. Tai 
yra „neapsakomo tuštumo, dykumo ir bet kokios būties. 
niekingumo jausmas, pilnas pavargusio niekuo nesidomė- 
jimo ir viskam abejingumo. Tarsi tylus rūkas jis traukia: 
viską į buvimo bedugnes, sustumia visus daiktus ir žmo-- 
nes, o su jais kartu ir patį aš į savotišką abejingumą, ku-- 
riame viskas paskęsta“ 72. Tai yra ženklas, kad dabarties 
žmogus nebeliki Kristaus atpirkimu, kad jis tebegyvena: 
senąja nuodėmės nuotaika, kad nuodėmę jis yra padaręs. 
„pastovią savo būsena, todėl neranda išeities, užtat liūdi 
ir graužiasi. Savo liūdesiui pergalėti arba bent pamiršti 
jis griebiasi, kaip šv. Pranciškus teisingai įžvelgė, tuščių 
pasaulio smagumų ir juose ieško paguodos. Nepaprastas 
pasilinksminimo vietų ir priemonių išsivystymas ir yra 
šiandien vidaus ištuštėjimo bei nykumo išraiška. Šiandie- 
ninis pasaulis intensyviai linksminasi todėl, kad intensy- 
viai liūdi. Jis yra pasiekęs priešingybę anai Mesijo atėjimu 
besidžiaugiančiai kūrinijai. Koncertais ir dainomis, teatrais 
ir filmais, romanais ir eilėraščiais, kavinėmis, restora- 
nais, kabaretais, smuklėmis, šventėmis, baliais dabartinis 
žmogus ne pasitinka ateinantį Išganytoją, bet bėga nuo 
Jo, prisidengia nuo Jo, mėgindamas pabėgti ir nuo liūde- 
js kuris ištinka kiekvieną, gyvenantį: stabmeldiška nuo- 
alka, ' 

Šia prasme šv. Pranciškus stovi prieš moderninį pa- 
saulį kaip- jo šviesa ir giedra. Skelbdamas džiaugsmą, jis 
kartu rodo kelią niūrumui pergalėti. Asyžiūus šventasis 
kviečia žmogų į alpirktosios būties šventę. Jis liepia jam 
neatsukti ištorijos rato atgal ir negrįžti į pesimizmo pil- 
nus senovinius amžius. Šv. Pranciškaus džiaugsmas atpirk- 
tąja kūrinija yra kaip tik tai, ko stinga dabartiniam pa- 
'sauliui; Priemonių - linksmintis šiandieninis žmogus yra 
sukūręs labai daug. Jų šv. Pranciškus neneigia. Tačiau 
jis nori duoti joms aukštesnį turinį, Jis nori pakreipti 
jas tikrojo džiaugsmo linkui. Šv. Pranciškaus supratimu, 

visos linksmumo priemonės turinčios būti ne įrankiai niū- 
rumui pridengti, bet anie psalmininko trimitai ir ragai, 
anos kanklės ir arfos, kurios turi skambėti Atpirkėjo aki- 
vaizdoje kaip viena didžiulė išganymo giesmė. Žmogus 
turi šokti ir dainuoti, groti ir vaidinti, tačiau kaip Dovy- 
das prieš Sandoros skrynią (plg. 2 Sam 6, 5; 14—16). Jo 
džiaugsmas turi būti kūrinijos džiaugsmo išsiveržimas. 
Štai ko stinga mūsų dienomis. Mums stinga atpirktosios 
būties pajautimo, tuo pačiu stinga tikrojo džiaugsmo. Vi- 
sos mūsų linksmybės yra ne džiūgavimas, bet nesėkmin- 
(ga pastanga užmušti gyvenimo nuobodį (taedium vitae) 
ir sielos niūrumą. Užtat šv. Pranciškus, skelbdamas 
džiaugsmą kaip individualinės ir bendruomeninės krikš- 
čioniškosios egzistencijos principą, kreipia mūsų dėmesį į 
Evangeliją linksmosios Naujienos prasme — Hinksmosios 
gilia pergale ir nauju būties sukūrimu. Asyžiaus šventasis 
yra džiaugsmo šauklys, nes jis Atpirkėjo šauklys. 


IV. MALDA J. 


1. Per maža būtų pasakyti, kad šv. Pranciškus buvo 
maldos žmogus. Savo broliams jis ne sykį kartodavo, kad 
siela savam pasistiprinimui turinti turėti ne mažiau lai- 
ko kaip ir kūnas (Joergensen 392). Malda Asyžiaus šven- 
tajam kaip tik ir buvo tikrasis sielos maistas. Ja jis gy- 
veno ir stiprėjo. Joje jis ieškojo ir rado jėgos anai di- 
džiojo Karaliaus tarnybai, kurion buvo pašauktas. Vis 
dėlto apaštalavimas, nors ir būdamas Kristaus pasiunti- 
nybės plėtimas laike ir erdvėje, yra nuolatinis susidūrimas 
su žmonėmis, su jų gyvenimu, su jų rūpesčiais ir vargais. 
Jis neišvengiamai veda Dievo tarnus į pasaulį ir verčia 
juos dalyvauti jo problemų sprendime, nes tik tokiu būdu 
žmogus esti paruošiamas keičiamajai Viešpaties išgany- 
'mo malonei. Kaip Kristaus Evangelijos pasirodymas žemė- 
je reikalavo tam tikro kultūrinio visos žmonijos subren- 
dimo, taip jo reikalauja kiekvienas amžius, kiekviena 
tauta ir kiekvienas asmuo. Visų tad apaštalų uždavinys 
yra žiūrėti, kad jų skelbiamos Evangelijos sėkla kristų 
į tinkamai išpurentą dirvą. ) i 

Dar daugiau: jų uždavinys yra šią dirvą išpurenti, pa- 
šalinant iš jos erškėčius ir usnis, akmenis ir uolas, kad 
jie nenustelbtų dieviškosios sėklos. Tuo tarpu šią dirvą 
išpurenti, vadinasi, paruošti žmogų Dievo malonei yra 

kultūrinis uždavinys, vykdomas dažniausiai profaninėmis 


"priemonėmis: auklėjimu, mokymu, organizacijomis, moks- 


1u, menu ir net politika. Tačiau kaip tik šių priemonių 
naudojimas, toks būtinas apaštalavimo sėkmingumui, pa- 
nardina apaštalą pasaulio reikaluosna ir gresia jam pa- 
vojumi atitraukti jį patį nuo Dievo. Nuosekliai tad joks 
apaštalas, vis tiek, ar jis Ibūtų dvasiškis, ar pasauliškis, 
negali visą savo laiką ir visą savo būtį skirti šiems pro- 
Yaniniams, nors ir būtinai reikalingiems uždaviniams. Jis: 
"turi kartas nuo karto pasitraukti iš jį apsupančios minios 
ir pasilikti vienas su Dievu. Jis turi, kaip ir Kristus, iš- 
eiti į dykumas, į kalnus, kad melstųsi. Malda yra sielos. 
nutilimas žmonėms, kad- kalbėtų Dievui. Ji yra išsijun- 
gimas iš minios, kad žmogus atsistotų Kūrėjo akivaizdoje, 
todėl suvoktų ir save patį, ir Dievą, nes niekur kitur mūsų 
vidaus gelmės taip plačiai neatsidaro ir niekur kitur taip. 
labai mums Viešpats neapsireiškia, kaip maldoje. Kas. 
tad nenori paklysti pats savyje ir savo kelyje į Dievą, tas 
turi melstis ir nuolatos melstis, kadangi pavojus aptemti 
savyje ir pamesti kryptį Dievop mums nuolatos Žemėje 
yra aktualus. 

Šv. Pranciškus žinojo, kad nuodėminga žmogaus bū- 
sena pasaulyje maldos yra ypatingai reikalinga, kad mal- 
da yra nuodėmės priešginybė, galinti besimeldžiantįjį iš. 
jos išvaduoti arba nuo jos apsaugoti; todėl jis meldėsi 
visur ir visados. Malda buvo nuolatinis -jo rūpestis, per- 
pynęs visus jo užsiėmimus. Tomas Celanas pastebi, kad: 
šv. Pranciškus ne tiek meldėsi, kiek buvo virtęs malda: 
„Non tam orans guam oratio factus“ (Joergensen 391). 
Tai reiškia, kad pati Asyžiaus šventojo būlis buvo tapusi 
malda, kaip ji buvo tapusi ir giesme. Malda sudarė ne 
vieną jo egzistencijos tunkciją šalia daugybės kitų, bet 
pati ši egzistencija buvo malda. Šv. Pranciškus meldėsi 
ir vienas, ir su kitais, meldėsi kelyje ir namie, pasilikęs. 
nuošalumoje ir buvodamas su žmonėmis. Net pokalbiuose, 
pastebėjęs, kad šie išsigema į tuščiažodžiavimą, jis pra- 
dėdavo melstis. Sunku būtų pasakyti, kokią maldą jis 
yra labiau vertinęs: individualinę ar bendruomeninę, nes. 
lygiu džiaugsmu jis melsdavosi krūmuose 'bei olose ir su 
savo broliais bažnyčioje, bendrai su jais kalbėdamas bre+ 
vijorių. Vieno tik šv. Pranciškus nemėgo: būti stebimas. 
maldos metu. Pasakojama, kad Asyžiaus vyskupas, pa- 
mėginęs slapta stebėti besimeldžiantį šventąjį, buvo Die- 

vo nubaustas kalbos atėmimu, kaip ir Zacharijas, netikė- 
;jęs angelo žodžiais (plg Lk I, 20). 

Vis dėlto būtų klaida virtusią malda šv. Pranciškaus 
būtį suprasti kaip žodinių maldų kartotoją arba kaip die- 
wiškųjų paslapčių apmąstytoją. Minėtasis Celano posakis 
„Oratio factus“ veda mus į žymiai gilesnį tiek pačios mal- 
dos, tiek jos vaidmens krikščioniškojoje egzistencijoje su- 
pratimą. Malda yra žymiai didesnis dalykas negu tik Žo- 
džių kalbėjimas ar mąstymas. Šie dalykai yra tik viršinės 
„mneldimosi apraiškos. Jie yra tik pojustiniai ženklai, kad 
žmogus iš tikro yra tapęs malda, nes tikrai melstis ga- 
Jima tik būnant malda. Žodinių maldų — dažniausiai kito 
sukurtų — kalbėjimas, jeigu jis nėra „buvimo malda“ pra- 
siveržimas, virsta fariziejizmu, pasmerktu paties Kristaus. 
"Du dalyku Kristus yra Kalno pamoksle nurodęs, kad mal- 
da būtų tikra: jos slapiumą ir jos trumpumą. „Kai mel- 
-džiatės, nebūkite kaip veidmainiai, kurie mėgsta melstis, 
stovėdami sinagogose ir gatvių kampuose, kad būtų žmo- 
nių matomi... Tu gi kada meldies, eik į savo kambarį ir, 
užsidaręs duris, melsk savo Tėvą slapčia“ (Mt 6, 5—6). 
Malda yra toks asmeninis dalykas, jog sąmoningas jos 
demonsiravimas žmonėms iškreipia pačią jos esmę. Kas 
nori rodytis besimeldžiąs, tas iš tikro nesimeldžia. Jo mal- 
da yra ne tikrovė, bet vaidyba, todėl neverta dangiškojo 
"Tėvo dėmesio, nes ji yra skiriama ne Jam, bet žemiškie- 
'siems žiūrovams, kurie tokiam vaidintojui ir „užmoka“: 
„Iš tikrųjų sakau jums, jie atsiėmė savo užmokestį“ (Mt 
6. 5): atsiėmė anuo dėmesiu, kurį žiūrovai yra parodę. 
'Sv. Pranciškus buvo nepaprastai jautrus šiam maldos 
slaptumui. Norėdamas melstis, jis ppasitraukdavo į krū- 
mus, į olas, į kalnus, į savo lūšnelę arba bent užsideng- 
«davo rankomis ar plačia savo drabužio rankove veidą, kad 
nebūtų žmonių matomas. Buvodamas Alvernos kalne di- 
*džiojo susitelkimo dienomis, šventasis buvo griežtai už- 
«draudęs jį lydėjusiam broliui Leonui eiti į jo maldos vie- 
tą, nedavus prieš tai ženklo brevijoriaus žodžiais: „Vieš- 
patie, atverk mano lūpas — Domine, labia mea aperies“. 

Iš kitos pusės, malda: turi būti trumpa: „„Melsdamiesi 
-daug nekalbėkite, kaip pagonys, nes jie tariasi būsią iš- 
klausyti, jei daug kalba“ (M/ 6, 7). Ilgos maldos apreiš- 
ikia slaptą žmogaus tikėjimą ne Dievo Apvaizda, kuri 
žino, ko mums reikia, pirmiau, negu prašome (plg. Mi 6, 
8), bet savo paties žodžiu. Daugiažodžiavimą maldoje Kris- 
tus priskiria pagonims todėl, kad šiųjų malda visados tū- 

ri savyje magijos elementų, vadinasi, pasitikėjimo žodžio 
galia, larsi žodis pats savimi, o ne Dievas būtų maldos 
pasėkų priežastis. Krikščionys tokios magijos turi iš tolo 
vengti, tuo. pačiu vengdami ir daugybės žodžių, nes Krikš- 
čionybėję ne žmogaus. žodis keičia būtį, bet dieviškoji 
malonė. Todėl visi šv. Pranciškaus ibiograiai pabrėžia, 
kad šv. Pranciškaus maldos buvo trumputės ir papras- 
tutės: Apsinakvojęs sykį su pačiu pirmuoju savo sekėjų 
broliu Bernardu, jis atsikėlė naktį ir manydamas, kad bro- 
lis miega,. karštai meldėsi, kartodamas vieną vienintelį: 
„Mano Dievas ir mano viskas“ (Joergensen 84). Švento- 
jo Pranciškaus. malda įšsisėmė savos neverlybės išpažini- 
mu Dievo akivaizdoje, Dievas yra viskas: Žmogus, stovįs. 
Jo akivaizdoje, yra niekis, nes jis viską turi iš Dievo. 
„Kas esi, mano Viešpatie ir Dieve, ir kas aš esu, tik ma- 
žas tavo tarno kirminėlis“ (Joergensen 405). Tai yra 
žodžiai, kuriuos brolis Leonas, nepaklausęs šventojo drau- 
dimo, nugirdo Alvernos kalne. Jie išreiškia visą šv. Pran- 
ciškaus nuotaiką maldos metu. .Jis nedaug sakė Viešpa- 
čiui žodžių, bet atvėrė Jam savo būtį, palygino ją su 
begaline Jo pilnatve ir nežinojo, kaip pavadinus žmogiškąjį 
niekingumą. Magijos pėdsakų šv. Pranciškaus maldoje vi- 
siškai nėra, Todėl žodžių jis nepaiso. Jis taria juos tokius, 
kokie jie veržiasi jam iš Dievo majestotu srūvančios jo sie- 
Ios. Jo maldos centre stovi ne jis pats, ne puošnus ir rink- 
tinis žodis, bet Dievas savo didybėje ir meilėje. O Dievo 
akivaizdoje žmogus gali tiktai tylėti. Daugiažodiškumas. 
yra žmogiškoji pastanga pasilikti kalbiam ir Dievo akyse, 
tuo: pačiu mėginant parodyti, kad ir žmogus yra šio to. 
vertas ir kad todėl ir jis gali šį tą Viešpačiui pasakyti. 
Todėl niekas maldos tiek nesugadina, kiek iškalba. Reto- 
rinė malda yra stabmeldybės apraiška. Šv. Pranciškui 
šitoks retoriškumas buvo iš esmės svetimas, Nors savo 
sieloje jis buvo poetas, tačiau savo maldose jis. reiškėsi 
nuostabiai trumpai ir paprastai: Asyžiaus šventasis meldėsį. 
ne lūpomis, bet savo būtimi. Todėl jis ne tiek maldas kal- 
Ibėjo, kiek malda buvo. SP ja 
2. Dažnai yra sakoma, kad malda yra žmogaus kalbė- 
jimasis su Dievu. Posakis teisingas ir pilnas gilios prasmės. 
Tačiau čia pat kyla klausimas: ką gi sako žmogus Dievui, 
kalbėdamasis su Juo? Be abejo, labai daug. Jis Viešpatį 
prašo, jis dėkoja Jam, jis garbina Jį. Zmogus prašo Die- 
vą padėti jam žemėje būti, nes būti yra sunku. Jis pra- 
šo teikti šiam buvimui reikalingų dvasinių ir medžiaginių 

gėrybių, saugoti jį nuo klaidos ir nuodėmės, atleisti kal- 
tes, rodyti visai jo egzistencijai kelią ir nušviesti jos 
Tinkmę. Prašymas sudaro labai plačią maldos sritį, nes 
apima visą žmogiškąjį gyvenimą. Kai prašymas esti pa- 
tenkintas arba kai žmogus atkreipia savo dėmesį į tai, 
ką jis yra iš Dievo gavęs, jis dėkoja Jam. Dėkojimas yra 
"žmogaus atsakymas į Dievo meilę. Tačiau maldoje žmo- 
„gus patiria Dievą ne tik ryšium su savimi kaip gelbstintį 
bei pradedantį pradą, bet ir Jį patį savyje kaip neišsemia- 
mą ir nesuvokiamą Didybę. Tada jis Viešpatį. garbina. 
Garbinimas yra neatsiejamas nuo jokios maldos. Mes kal- 
bamės su Dievu, Jį prašydami ar Jam dėkodami, todėl, 
kad tikime Jo visagalybė. Garbinimas kaip tik ir yra 
šitokio tikėjimo išraiška. Kur nėra garbinimo, ten nėra 
nė tikėjimo Viešpaties transcendencija, tuo pačiu nėra 
"nei tikro prašymo, nei tikro dėkojimo. Garbinimas yra 
«esminis maldos elementas. : 

Šiais tad trimis žodžiais — prašymu, dėkojimu ir gar- 
binimu — žmogus kalbasi su Dievu arba meldžiasi. Tačiau 
ką tai visa reiškia? Ką reiškia, kad žmogus prašo, kad jis 
„dėkoja, kad garbina? Ką atskleidžia šie trys žodžiai tiek 
žmogaus, tiek Dievo atžvilgiu? S 

Žmogus prašo todėl, kad -iš savęs jis nieko neturi ir 
negali turėti, vadinasi, kad jis pačia savo prigimtimi yra 
-apspręstas kitam: „Kas gi jūsų gali savo rūpesčiu padi- 
dinti savo ūgį vienu mastu?“ (M! 6, 27). Prašyti tad reiš- 
kia atskleisti ontologinę savo tuštumą, ontologinį savo 
neturtą, savo elgetystę ir sykiu esminę savo negalia šį 
tuštumą užpildyti ir šią elgetystę pašalinti. Būdama prašy- 
mas, malda pastato žmogų visagalio Dievo akivaizdoje ir 
sykiu jam parodo, kiek jis. yra negalia pats savyje, kiek 
jis yra būtybė, kuriai- negalia yra jausta į jos sąrangą ir 
kuriai „norėti yra arti“, bet kuri šio noro įvykdyti ne- 
įstengia (plg. Rom 7, 18). Prašyti reiškia prisipažinti. ne- 
šiojant savyje gilų plyšį tarp žmogiškojo idealo ir žmo- 
giškosios tikrovės; iš kitos -pusės, esant apspręstam idea- 
tui (iš šio apsprendimo ir kyla moras prašyti) ir sykiu ne- 
turint-jėgos šį idealą įvykdyti tikrovėje (iš šio-nepajėgumo 
ir kyla reikalas prašyti). Prašydamas žmogus kaip tik ir 
kreipiasi į Viešpatį, kad Jis suderintų idealą su tikrove 
ir tuo būdu įvykdytų tai, kam žmogus giliausia savo-esme 
yra skirtas. Prašymas yra žmogaus pastanga vietoje savęs 
pastatyti Dievą. Prašomoji malda apreiškia tikrovinį žmo- 


303 


giškosios būties apibrėžiumą. Prašyme žmogus stovi prie- 
šais Dievą kaip reliatyvi būtybė prieš absoliutinę Būtįj. 
Zmogus dėkoja todėl, kad tai, ką jis turi ar gauna, 
yra ne jo paties, bet davėjo. Dėkoti reiškia pripažinti, kad 
žmogaus būtis yra ne jo nuosavybė; dar daugiau, kad: 
jis neturi net teisės į ją, kad ji yra jam duota kaip įgry- 
niausia malonė. Malda kaip dėkojimas pastato žmogų Die- 
vo Davėjo akivaizdoje ir sykiu parodo, kad žmogus savyje 
yra niekis. Dėkojime atsiskleidžia absoliutinė žmogaus: 
priklausomybė nuo Dievo,.visiškas jo įsišaknijimas ir lai- 
kymasis Viešpatyje ir Viešpačiui jo ontologinė negalimybė: 
nuo Kūrėjo atitrūkti ir atsistoti ant savęs paties. Dėko- 
'janti būtybė yra priklausanti nuo kito pačia savo esme. 
Dėkojamoji malda apreiškia žmogiškosios egzistencijos: 
pagrindą Dievu. Dėkodamas žmogus stovi prieš Dievą kaip 
pašauktasis iš nebūties prieš Kūrėją. . 

Žmogus garbina todėl, kad Dievą pergyvena kaip aukš- 
tesnį už save; aukštesnį ne kuria nors galia ar funkcija, 
bet pačiu buvimu. Garbinti reiškia pripažinti žmogų ir 
Dievą nestovint toje pačioje būties plotmėje. Rilke's mi- 
nimas s/ipresnysis buvimas, kuriuo jis apibūdina angelą: 
ir todėl susilaiko jo nešaukęs, kad nepražūtų *, kaip tik 
ir yra kiekvieno „garbinimo pagrindas. Būtybė, kuri būna: 
„Silpniau“, savaime garbina: tą, kuris būna „stipriau“. 
Garbinti reiškia pripažinti, kad Dievas yra visai kas kita, 
kad Jis yra anapus žmogaus, todėl! iš jo neišvedamas ir 
į jį nesuvedamas. Malda kaip garbinimas yra Dievo trans- 
cendencijos išpažinimas. Ganbinime. žmogus stovi priešais. 
Dievą kaip praeinanti būtybė priešais Tą, kurio vardas yra: 
„Esu, kurs esu“ (Iš 3, 14). . : 

Kalibėdamasis tad su Dievu arba melsdamasis, žmo- 
gus sako, kad Viešpats yra visagalis, absoliutinis ir trans- 
cendentus, o jis pats —aprėžtas, pašauktas ir praeinantis.. 
Suvesdama žmogų su Dievu akis akin, malda savaime ap- 
reiškia jų abiejų prigimtį. Kai brolis Leonas, nepaisyda- 
mas draudimo, Alvernos kalne išgirdo šv. Pranciškų be- 
simeldžiantį ir betariantį žodžius „Mano Viešpatie ir Die-- 
ve, ikas esu aš ir kas esi Tu“ ir paprašė paaiškinti jų pras- 
mę, šventasis atsakė: „O tu, Jėzaus Kristaus avinėli, tu 
brangus broli Leonai! Maldoje, kurią girdėjai, buvo man: 
apreikštos dvi šviesos: viena, kurioje pažinau Kūrėją, ant- 
ra, kurioje pažinau pats save“ (Joergensen 405). Sventa- 
sis pažino Kūrėją kaip savo būties šaltinį ir šį pažinimą: 
išreiškė šūksniu „ir kas esį TU“, kuriame slypi nuostaba, 

pagarba, nusižeminimas ir garbinimas. Sykiu tačiau jis 
pažino ir patį save kaip ištekantį iš šito šaltinio, kaip 
mintantį jo versme, kaip besilaikantį jo buvimu, ir šį pa- 
žinimą išreiškė žodžiais „kas esu aš“, nurodančiais žmo- 
įgaus niekybę, nevertumą, negalią ir nebūtį. Tai buvo gi- 
liausias patyrimas, atskleidęs šventajam egzistencijos pa- 
slaptį. Tačiau tai, ką šv. Pranciškus patyrė savo sielos 
gelmėmis, glūdi objektyviai kiekvienoje maldoje. Kiek- 
viena malda slepia. savyje „Dievo kaip visagalio, absoliu- 
tinio ir transcendentinio ir žmogaus kaip aprėžto, pašaukto 
ir nebūtino santykį. Kiekviena malda yra giliausias Vieš- 
paties ir sykiu savojo aš pažinimas. i 

Nesunku tačiau pastebėti, kad maidoje įvykstąs Die- 
vo ir savojo aš pergyvenimas yra pagrįstas žmogaus kū- 
riniškumų, Žmogus todėl prisipažįsta nieko negalįs, kad 
yra kilęs ne savo, bet Viešpaties valios aktu. Nelaiky- 
damas savo buvimo savo paties rankose, jis negali nė 
padaryti, kad šis buvimas vyktų taip, kaip jis pats nori, 
"Todėl jis ir kreipiasi į Dievą, iš kurio yra būtį gavęs, 
ir prašo Jį išskleisti šią būtį jos tikrovėje— Žmogus to- 
dėl prisipažįsta nieko neturįs ir dėkoja--Dievui už viską, 
kad jis yra sukurtas iš nebūties ir tučtuojau į ją vėl 
atkristų, įeigu Viešpats savo nuolatiniu kuriamuoju „te- 
būna“ jo nepalaikytų buvime. Šaukiamas į būtį, žmogus 
absoliučiai neatsineša nieko sava, kas būtų buvę prieš jo 
sukūrimą. Jis visas yra įbūtintas Viešpaties žodis, todėl 
visas yra Dievo. Todėl jis ir dėkoja Viešpačiui už viską. — 
Žmogus prisipažįsta stovįs visai kitoje buvimo plotmėje 
negu Dievas todėl, kad jis aiškiai jaučia, jog buvimas jam 
nėra būtinybė, Jis yra gavęs jį iš Kito, kuriam tačiau būti 
yra ne atsitiktinė, lbet esminė Jo prigimties savybė. Buvi- 
mo būtinybė Dievuje iškelia Jį viršum žmogaus ir padaro 
jį žmogui anapusiniu arba transcendentiniu. Todėl žmo- 
gus garbina Dievą ir tuo būdu išreiškia „silpnesnį“ savo 
buvimą. : 

Visa tad, ką žmogus maldoje sako apie save, susiveda 
į jo kūriniškumą. Žmogus yra Viešpaties kūrinys, todėl 
aprėžtas, pašauktas ir nebūtinas. Giliausia tad savo esme 
malda yra egzistencinis savo kūriniškumo pripažinimas ir 
išpažinimas. Sakome „egzistencinis“ todėl, kad pripažinti 
savo kūriniškumą teoriškai racionaliai dar nereiškia mels- 
tis. Malda yra ne sąvokinis abstraktus teigimas, kad žmo- 
gus yra sukurtas, žmogus kaip rūšis, bet malda yra tei- 
gimas, kad aš pats esu kūrinys ir kad Viešpats yra mano 

palies "Kūrėjas, Kai aš pats pajaučiu savą kūriniškumą 
ir kai šitas pajautimas suveda mane į santykį su Dievu, 
tuomet aš meldžiuosi, tuomet kiekvienas mano žodis, tar- 
tas Viešpačiui, yra malda, nes jis eina iš kūriniškų mano 
lūpų. Maldos esmė glūdi mano kaip kūrinio nusilenkime, 
Dievui kaip mano Kūrėjui. 

3. Šitoje vietoje mums pasidaro aiškus ir Celano po- 
sakis, kuriuo jis apibūdino šv. Pranciškaus maldą: „Ne 
tiek meldžiąsis, kiek malda virtęs“. Iš sykio atrodo nuo- 
stabu, kad žmogus gali virsti malda. Maldą mes laikome 
tiktai egzistencijos funkcija, todėl ją skiriame nuo pačios 
žmogiškosios būties. Tačiau iš tikro malda nėra viena 
funkcija tarp daugybės kitų. Malda yra pati žmogiškoji 
egzistencija. Zmogiškai būti reiškia kūriniškai būti, o“ 
kūriniškai būti reiškia stovėti Dievo kaip Kūrėjo -akivaiz- 
doje ir teigti Jį kaip savo būties versmę. Kitaip sakant, 
kūriniškai būti reiškia melstis. Malda žmogiškajai būčiai 
anaiptol nėra atsitiktinis pradas. Malda yra žmogiškosios 
būties būsena, jos forma, jos buvimo pavidalas. Žmogus 
yra besimeldžiantį būtybė“ pačia giliausia savo sąranga, 
kadangi jis yra kūrinys. 

Tikroji tad malda yra ne žodžių kalbėjimas, bet savo 
kūriniškumo teigimas. Žodžiai yra tik šio vidinio teigimo 
pojustinė apraiška. Jie kyla iš maldingos egzistencijos 
gausos. Tačiau kad jie būtų neveidmainiški, jie turi būti 
šia egzistencija pagrįsti; jie turi įą reikšti ir nešti; jie turi 
garbiai pasakyti tai, kas neregimai slypi. mūsų gelmėse. 
Štai kodėl anksčiau ir sakėme, kad tikrai melstis galima 
lik būnani malda, vadinasi, tik pripažįstant ir išpažįstant 
savo paties kūriniškumą. G kai šis pripažinimas ir išpa- 
žinimas pasidaro egzistencinis, vadinasi, kai yra mano 
paties kūriniškumo pergyvenimas ir elgesys pagal šitą 
pergyvenimą, tuomet žmogus ir virsta malda. Tuomet visa 
jo egzistencija atsistoja prieš Dievą Kūrėją, nusilenkia 
Jam ir Jį pagarbina. Virsti malda reiškia kūriniškumo per- 
gyvenimą padaryti savo elgesio principu. Tai yra ne tik 
galimybė, bet ir viso krikščioniškojo gyvenimo reikalavi- 
mas. Šv. Pranciškus įvykdė jį visa jo pilnatve, todėl ne 
tiek meldėsi, kiek buvo malda. Jo egzistencija stovėjo prieš 
Transcendenciją begaliniame savo kūriniškumo pajauti- 
me. Šv. Pranciškus niekad nepamiršo, kad Dievo akivaiz- 
doje jis yra kūrinys, vadinasi, būtybė, -esanti tik todėl, 

kad Viešpats nuolatos ją šaukia būti. 

Antras dalykas, kurį mums nušviečia maldos kaip kū- 
riniškumo išpažinimas, yra šv. Pranciškaus pastangos nuo- 
latos melstis, kaip ir pats Išganytojas yra nurodęs. Mėgs- 
tamiausia jo malda buvo „Tėve mūsų“. Jis ne tik: pats 
ją kalbėdavo, bet ir broliams liepė keliasdešimt kartų per 
dieną kalbėti. „Tėve mūsų“ pranciškonai ne tik kalbė- 
davo, bet ir giedodavo -„kiekvienu metu prašančiais bal- 
sais ir dvasiniu skambumu“ (Joergensen 138). Tuo pran- 
ciškonų ordinas norėjo įvykdyti paties Kristaus nurody- 
mą, kad „reikia visuomet melstis ir nepailsti“-(Lk 19, 1). 
Tai buvo tas pat, ką ir Bažnyčia yra padariusi, padalin- 
dama laiką į tam tikrus tarpus ir kiekvienam iš jų skir- 
dama.. atitinkamas maldas. „Koks didingas yra reginys 
dangui ir žemei,— sako pop. Pijus XI,— kai besimeldžian- 
ti Bažnyčia dieną ir naktį be pertraukos gieda dieviškojo 
įkvėpimo sukurtas psalmes, kai nėra nė vienos valandos, 
kuri nebūtų pašvęsta sava liturgija, kai kiekvienas am- 
žius turi savo vaidmenį dėkojimo, garbinimo, prašymo ir 
permaldavimo maldoje, šiame bendrajame mistinio Kris- 
taus Kūno, Bažnyčios, dūsavime“ 2. ||| || 8) 

. Vis dėlto šis maldos nuolatinumas laike yra tik ap- 
raiška — graži ir garbinga — esminio jos' amžinumo žmo> 
gaus dvasioje. Visuomet melstis reiškia visuomei: teigti 
savo kūriniškumą Dievo Kūrėjo akivaizdoje. Gera yra, jei- 
gu šis teigimas esti išreiškiamas ir žodiniu pavidalu, api- 
pindamas juo žmogaus gyvenamą dieną ir jo dirbamus 
darbus. Tačiau jeigu kartais dėl kurių nors priežasčių šio 
žodinio pavidalo ir stigtų, tai niekados krikščioniui ne= 
gali stigti ano vidinio teigimo, ano nuolatinio dvasios 
stovėjimo prieš Viešpatį. Maldos nuolatinumas esmėje yra 
nuolatinumas egzistencijos nusilenkimo Transcendencijai. 
Šia prasme malda niekados neturį liautis. Ji prasidėda su 
žmogiškosios sąmonės prašvitimu ir trunka amžinai. Kaip 
žmogus yra amžinai kūrinys; taip. amžinas yra ir jo kū- 
riniškumo išpažinimas arba malda. Net mirtis maldos ne- 
nutraukia. Mirtis užbaigia tik laiką, bet ji neužbaigia mal- 
dos: Malda pereina į amžinybę ir pasilieka kaip nuolatinė 
dabartis. Tiesa, ten ji nebėra prašymas, kyląs iš neatbaig- 
tos dabartinės mūsų egzistencijos. Ten' ji yra dėkojimas 
ir garbinimas (plg. Apr 7, 11—12). Šv. Pranciškus, liep- 
damas broliams nuolatos melstis ir-pats kiekviena proga 
melsdamasis, kaip tik ir išreiškė savos egzistencijos sto- 
vėjimą Viešpaties akivaizdoje, jos kūriniškumo teigimą, 
jos negalią pagrįsti savimi pačią save. Kalbamas kelias- 

dešimt kartų per dieną „Tėvė mūsų“ buvo tiktai pojustinė 
išraiška šventojo ibūties, virtusios ir esančios malda. 

Čia taip pat atsiskleidžia mums ir šv. Pranciškaus 

maldos paprastumo prasmė.. Jau sakėme, kad jo malda 
nebuvo nei puošni, nei ilga. Atodūsis „mano Dievas ir 
mano viskas“ buvo dažniausiai jo lūpose. Tačiau kaip tik 
jame glūdėjo visa šio didžio šventojo maldos esmė. Die- 
vas šv. Pranciškui buvo viskas. Jis pats jautėsi esąs kū- 
rinys, vadinasi, neturįs nieko, ką galėtų pavadinti savu. 
Dievas jį pripildė, palaikė ir vedė. Jis buvo viskas! Tai 
yra gražiausias ir prasmingiausias savo kūriniškumo iš- 
pažinimas, todėl gražiausia ir prasmingiausia malda. Ji 
yra paprastutė savo žodžiais, užtat nuostabiai gili savo tu- 
riniu. Ir kitaip nė būti negali. Egzistencijos kūriniškumas 
yra labai paprasta tiesa, Šventojo Rašto išreikšta taip pat 
paprastais žodžiais: „Pradžioje Dievas sukūrė dangų ir 
žemę“ (Pr 1, I). Jeigu tad ši tiesa esti išpažįstama sava 
egzistencija, ji yra išpažįstama irgi paprastai. Šv. Pran- 
ciškaus maldos paprastumas kilo ne iš jo dvasinio nesu- 
gebėjimo parinkti gražių žodžių, bet kaip tik iš gilaus ir 
tiesioginio anos tiesos pergyvenimo. Atsiminę šv. Pran- 
ciškaus pasikalbėjimą su broliu Leonu apie tikrąjį džiaugs- 
mą, jo pamokslą apie karalių ir neturtingą moteriškę, jo 
„Tėve mūsų“ aiškinimus, jo „Saulės giesmę“, jo garbini- 
mus (laudes), ypač „Omnipotente“, turėsime pripažinti, 
kad Asyžiaus šventasis iš tikro buvo žodžio kūrėjas, kad 
žodžio galia, jo grožis, jo vaidmuo jam buvo gerai žino- 
mas ir poetiniuose kūriniuose jo paties vartojamas. Ne 
veltui tad kultūros istorijoje šv. Pranciškus yra laikomas 
poetu, „kuris iš prigimties vidinius savo įausmus lengvai 
išreikšdavo eilėraščiais. O mokyti žmonės džiaugiasi jo 
„Saulės giesme“ kaip seniausiu išsivystančios jo krašto 
kalbos paminklu“ 75, : 

Vis dėlto maldoje jo žodis įbuvo santūrus, paprastas ir 
kuklus. Maldos žodis juk yra visai kas kita negu poezijos 
žodis. Žodis poezijoje yra savarankiškas: jis neša egzis- 
tenciją ir ją įžiebia. Tuo tarpu maldoje jis yra tik egzis- 
tencijos atšvaita, tik jos žiežirba. Maldos žodis visados 
yra tik nuotrupa ir tik atodūsis. Jeigu poezijoje žodis ku- 
ria naujus pasaulius, todėl yra pagrindas, tai maldoje jis 
yra tik pojustinis prasiveržimas egzistencijos atsivėrimo 
Dievui, todėl išvestinis, antraeilis ir net nebūtinas. Kas 
nuoširdžiai meldžiasi, tas Dievo akivaizdoje daugiau tylė- 
damas būna, negu kalba, tas daugiau laukia, kad Viešpats 

jam prabiltų, negu pats byloja. Stai kodėl pačios giliosios 
maldos yra trumputės ir paprastutės. Kai vienas Kristaus 
mokinys sykį Jam tarė: „Viešpatie, pamokyk mus mels- 
tis“ (Lk 11, 1), tai jis išgirdo „Tėve mūsų“, šią nuostabiai 
paprastą, bet neišsemiamai gilią maldą, gilią visišku žmo- 
gaus egzistencijos atsivėrimu Dievui. Joje nėra jokių puoš- 
menų, jokių prakilnių žodžių, jokių dailių palyginimų. Ji 
susideda iš keleto trumpų sakinių, kukliai išreiškiančių 
mūsų būtį, pavedamą Viešpačiui, kad Jis nužengtų į ją, 
įvykdytų joje savo valią ir įsteigtų savo Karalystę, aprū- 
pindamas mus kasdienine duona ir išgelbėdamas mus nuo 
pikto. Būdama paties Kristaus palikta, ši malda yra kiek- 
vienos maldos pirmavaizdis. Štai kodėl šv. Pranciškus ją 
ypatingai mėgo. Ji buvo jam nurodymas, kaip žmogus iš 
viso turi melstis. Ji buvo tikrojo egzistencijos atvirumo 
Dievui paveikslas, nes niekur -žmogus Dievui nėra tiek at- 
viras kaip Kristuje. Šv. Pranciškus giliai jautė šios mal- 
dos nuostabumą, todėl mėgo ne tik ją pačią, bet jos dva- 
sia kalbėjo ir kitas maldas, tardamas Viešpačiui papras- 
tus žodžius, kaip paprasta yra mūsų būtis Dievo akyse. 

4, Vis dėlto jeigu paklaustume, kokia malda šv. Pran- 
ciškui buvo centrinė, turėtume nesvyruodami atsakyti: gar- 
binimas. Be abejo, Asyžiaus šventasis ir prašė, ir dėkojo, 
ir maldavo atleisti. Tačiau šios maldos nesudarė jo eg- 
zistencijos būdingo bruožo. Jos stovėjo daugiau jo būties 
pakraštyje. Tuo tarpu garbinimas kaip tik užėmė patį 
centrą. Celano posakį, kad šv. Pranciškus buvo virtęs 
malda, galima visiškai pagrįstai pakeisti: teigiant, kad 
jis buvo virtęs garbinimu: adoratio jacius. Ir visai su- 
prantama. Šv. Pranciškus nebuvo didelis nusidėjėlis pa- 
saulinio savo gyvenimo metu. Jo atsivertimas nėra tos 
pačios prasmės kaip, sakysime, šv. Augustino atsivertimas. 
Šv. Pranciškaus jaunystė, nors ir pilna išdaigų, nebuvo 
apsunkinta tokiais nusikaltimais, kuriuos žmogus turėtų 
apverkti visą gyvenimą. Todėl Asyžiaus pirklio sūnus ne- 
buvo vienas iš tų, kurie atgailą padaro savo būties cent- 
ru, dūsaudami ir maldaudami atleidimo savose maldose. 
Tiesa, šv. Pranciškus atgailojo, tačiau ne tiek pats už 
save, kiek už kitus. Jis ir čia buvo ištikimas savo didžiojo 
Valdovo šauklys, nes Išganytojas, esmingai nekaltas Die- 
vo Avinėlis, prisiėmė svetimas nuodėmes, už jas kentėjo 
ir mirė. Ir šiuo atžvilgiu šv. Pranciškus buvo „antrasis 
Kristus“. Jo tad atgailos krypo ne į jo asmenį, bet į žmo- 
niją, kad išdildytų atgailos nepažįstančio ir nemėgstančio 

pasaulio nuodėmes. Todėl prašomoji ir maldaujamoji mal- 
da nėra šv. Pranciškui būdinga. 3 

Iš kitos pusės, išsižadėjęs bet kokio turto ir rytojaus 
dienos rūpesčius sudėjęs į Viešpaties rankas, Asyžiaus 
šventasis dėkojamajai maldai davė visai kitokią linkmę, 
negu ji paprastai turi. Šv. Pranciškus daug dėkojo savo 
maldose, net nesiliovė dėkojęs. Tačiau tai buvo ne padėka 
už kasdienius reikalus — už aprūpinimą, už sveikatą, už 
pasisekimus, už garbę, už turtą. Ne, šitokio dėkojimo šv. 
Pranciškaus maldose nerandame. Šv. Pranciškus dėkojo 
Viešpačiui už sukūrimą ir už atpirkimą. Garsiajame savo 
„brolių įspėjime — admonitio iratrum“, kuris buvo pri- 
jungtas prie pirmosios regulos, šventasis rašė: „Visaga- 
lis, aukščiausiasis ir kilniausiasis Dieve, šventasis ir tei- 
singasis Tėve, dangaus ir žemės Karaliau, dėkojame Tau 
Tavo paties dėlei, kad šventąja savo Valia per vienatinį 
savo Sūnų ir Šventąją Dvasią pagal savo paveikslą bei 
panašumą. sukūrei visus dvasinius ir medžiaginius daik- 
tus, apgyvendindamas mus rojuje. Bet mes nupuolėmę dėl 
mūsų pačių kaltės. Dėkojame Tau, kad kaip per savo 
Sūnų mus sukūrei, taip <...> per Jo kryžių ir mirtį mus 
vargšus belaisvius išvadavai. Dėkojame Tau, kad tasai 
pats Tavo Sūnus ateis savo didenybėje“ (Joergensen 306— 
307). Kas iš mūsų yra šitaip dėkojęs? Kas iš mūsų yra 
supratęs, kad didžiausios mums Viešpaties suteiktos do- 
vanos yra buvimas ir išganymas? Tai yra dėkojimas Ap- 
reiškimo vyresniųjų, kurie, sukniubę ant veido ties Aukš- 
čiausiojo sostu, taria: „Vertas esi Viešpatie, mūsų Dieve, 
imti gyrių, garbę ir galybę, nes Tu sutvėrei visa ir Tavo 
valia buvo ir yra sutverta“ (Apr 4, 11). Ir kitoje vietoje: 
„Dėkojame Tau, Viešpatie,. Dieve visagalis, kuris esi, ku- 
ris ibuvai ir kuris turi ateiti, kad pasiėmei savo didelę 
galybę ir pradėjai viešpatauti“ (11, 17). Dėkojamoji mal- 
da amžinybėje kaip tik ir yra kūrinio nusilenkimas prieš 
dieviškuosius kūrimo, atpirkimo ir perkeitimo aktus. Tai 
amžina nuostabos giesmė Dievo Kūrėjo, Dievo Išganyto- 
jo ir Dievo Išskaistintojo akivaizdoje. Šv. Pranciškaus 
dėkojimas yra šios dangiškosios padėkos atogarsis, dvel- 
kiąs amžinybe, kurioje kasdieniniai reikalai yra mirę, todėl 
mirusi ir padėka už valgį ir gėrimą, už drabužį ir pasto- 
gę, o pasilikusi tiktai nepaliaujama padėka už sukūrimą 
ir atpirkimą, už Viešpaties galybės apsireiškimą ir už Jo 
viešpatavimą. Šitoks tad dėkojimas trykšta ir iš šv. Pran- 
ciškaus maldos. Bet kaip tik todėl jis pralaužia paprasto 

dėkojimo ribas ir susisiekia jau su garbinimu, nes visiškai 
susitelkia aplinkui Dievą Kūrėją ir Dievą Išganytoją. 

Garbinamajai šv. Pranciškaus maldai suprasti yra bū- 
dingi du jo kūriniai: „Saulės giesmė“ ir „Dievo garbė“. 
Abu jie yra parašyti jo gyvenimo pabaigoje: „Dievo gar- 
bė“ tuojau po stigmų gavimo 1224 m. rudenį, o „Saulės 
giesmė“ 1225 m. vasarą didelės kančios ir, kaip sakyta, 
didelio žemiškojo apleidimo valandomis. Tačiau šių kū- 
rinių pobūdis yra nevienodas. „Saulės giesmėje“ šv. Pran- 
ciškus žvelgia į Viešpaties kūriniją, „Dievo garbėje“— į jį 
patį. „Saulės giesmėję“ šventasis stovi priešais gamtą 
kaip didžiojo Karaliaus šauklys, tiesus ir didingas, „Die- 
vo garbėje“ jis yra sukniubęs ties Visagalio majestotu. 
Bet kaip tik dėl to šie kūriniai papildo vienas kitą ir ap- 
reiškia du pradu, kurie slypi garbinamojoje maldoje: žmo- 
gaus didingumą kūrinijos akivaizdoje („Saulės giesmė“) 
ir žmogaus menkumą Dievo akivaizdoje („Dievo garbė“). 
Jeigu gamtos atžvilgiu Žmogus, garbindamas Dievą, jau- 
čiasi esąs pašauktas kalbėti jos vardu, būti jos žodžiu ir 
jos malda, tai Viešpaties atžvilgiu jis gali tik nusilenkti, 
sukniubti ant veido ir kartoti Apreiškimo gyvūnų žodžius: 
„Šventas, šventas, šventas Viešpats Dievas visagalis“ (4, 
8). Tai motyvas, kuris kaip tik ir yra išvystytas šv. Pran- 
ciškaus „Dievo garbėje“. Šių tad dviejų kūrinių sklaida 
kaip tik ir gali padėti mums įžvelgti ne tik paties šv. Pran- 
ciškaus maldos pobūdį, bet. sykiu ir žmogaus buvimo pras- 
mę, nes garbinime geriausiai atsiskleidžia, kas iš tikro: 
žmogus yra ir kam jis gyvena. 

„Saulės giesmę“ šv. Pranciškus pradeda didingu Die- 
vo paganbinimu: „Aukščiausiasis, visagalis, gerasis Vieš- 
patie, Tau garbė ir šlovė, ir laiminimas, ir gyrimas“. Ta- 
čiau čia pat pastebi, kad. „joks žmogus nėra vertas tarti 
Tavo vardo“. Kitaip sakant, žmogus iš savęs nėra vertas 
garbinti Dievo. Jeigu Dievo vardas, kaip .Jis pats apreiš- 
kė jį Mozei;:yra „Kurs yra“ (/š 3, 14), tai žmogus yra 
absoliučiai šiam vardui svetimas, kadangi jis kaip tik yra 
tasai, kurio nėra —,nec sunt“, kaip sako šv. Augustinas 
apie daiktus, palygindamas juos buvimo atžvilgiu su Die- 
vui. Tarti tad Viešpaties vardą galima tik Viešpatyje: Gar- 
binimas nėra žmogiškasis, bet dieviškasis aktas. Tai Dievo 
atsiskleidimas žmogui ir žmogaus įsijungimas į šį atsi- 
skleidimą. Štai: dėl ko šv. Pranciškus,. ištaręs Dievo- var- 
dą- ištisa eile-pavadinimų, tučtuojau susigriebia, kad šiuos 
žodžius iš tikro taria ne jo lūpos, bet Sv. Dvasia, nes. 

tik Ji vienintelė pažįsta Dievo gelmes, todėl Ji vienintelė 
tegali jas pavadinti. o 4 
Po šio trumpo posmelio šv. Pranciškus atsigrįžta į kū- 
. Tiniją, tačiau ne tam, kad lieptų jai pačiai Dievą garbinti, 
kaip tai randame jau anksčiau minėtoje trijų jaunikaičių 
igiesmėje arba 148 psalmėje, bet kad per ją ir ja Viešpats 
būtų pagarbintas: „Pagarbintas būk, mano Viešpatie, vi- 
sais Tavo kūriniais“. Tai yra nuostabiai gilus kūrinio ir 
Kūrėjo santykio atskleidimas. Tuo, kad kūrinys yra Dievo 
padaras, kad jis neša savimi Kūrėjo paveikslą arba bent 
Jo pėdsaką, kad jis yra Jo ženklas ir prasmuo, jau tuo 
vienu jis Dievą garbina, nors būtų visiškai nesąmoningas 
ir tylus. Pais kūrinių buvimas yra Dievo garbinimas. Ob- 
įektyviai yra visai nesvarbu; ar kas šių kūrinių garbina- 
mąją prasmę supras ir žodžiais išreikš, ar ne. Kaip sta- 
tula, nors ir būdama žemėje šimtus metų, todėl niekieno 
neregima ir nesigėrima, vis dėlto pasilieka meno kūri- 
nys, 0 ne paprastas marmuro gabalas, taip ir kūriniai yra 
amžini Viešpaties garbės šaukliai, nors ir niekas jų šauks- 
mo nesuvoktų. Žmogus savo sąmone kūrinijos garbinimą 
pačiu jos buvimu tiktai supranta, bet jis jo- nesukuria. 
Iš visų kūrinių Dievas šv. Pranciškui ypatingai yra 
garbinamas seserimi saule, nes „ji reiškia Tave patį, Aukš- 
čiausiasis — de Te, Altissimo, porta significatione“. Įsi- 
kūnijusiojo Dievo palyginimas su saule Bažnyčios litur: 
gijoje yra labai senas. Kaip saulė atneša dieną gamtai, 
taip Viešpats atnešė išganymą žmonijai. Kaip saulė savo 
šviesa išblaško nakties tamsybes, taip Išganytojas išblaš- 
kė nuodėmės šešėlius. Kristus liturgijoje yra vadinamas 
„išganymo saule“ (brev. himnas „O sol salutis“),: „tei- 
sybės saule“ (Jėzaus vardo litanija), „žmonių šviesa“ (Jn 
1, 4), „tikrąja šviesa“ (Jn I, 9). Jo prisikėlimas yra vaiz- 
duojamas kaip saulės užtekėjimas, kai „aušra raudonina 
dangų“ (brev. himnas „Aurora coelum purpurat“), ir. kaip 
pavasario diena, „kai viskas pražysta“ (himnas „O sol 
salutis“). Todėl šv. Pranciškus teisingai teikia saulei. Die: 
vo prasmens reikšmę ir visų pirma ja Viešpatį garbina: 
Saulė savo veikme gamtoje ypatingu būdu simbolizuo- 
ja Dievo veikmę žmonijoje ir tuo pačiu ypatingai Jį gar- 
bina. . Uk kB 
Toliau Dievas yra garbinamas ištisa eile kitų padarų: 
broliu mėnuliu ir seserimis žvaigždėmis, kurias Viešpats 
danguje yra sukūręs „brangias ir gražias“; broliu vėju, 
„blogu ir geru, ir visokiu oru, kuris Tavo kūrinius palai- 

ko“; broliu vandeniu, „kuris yra naudingas, nusižeminęs, 
"skanus ir skaistus“; seserimi ugnim, „kuri šviečia naktį, 
yra graži ir džiaugsminga, stipri ir galinga“; motina žeme, 
„kuri mus nešioja ir išlaiko, veda vaisių ir želdina spal- 
vingų gėlių bei žolių“. Šv. Pranciškaus giesmėje visa 
kūrinija skelbia Viešpaties garbę. Ji visa Dievą reiškia 
ir tuo jį igarbina. Ji visa vykdo Jo funkcijas būtyje, virs- 
dama Jo ženklu, bylojančiu pačiomis savo gelmėmis apie 
savo didįjį Kūrėją ir Pirmavaizdį. 

Sia gamtos padarų teikiama garbe pirmykštis „Saulės 
giesmės“ tekstas ir baigėsi. Tačiau truputį vėliau šv. Pran- 
ciškus prirašė jam dar du posmus jau iš žimogaus gyve- 
nimo. 1226 m. sunkiai sirgdamas, šventasis grįžo iš Celle 
į Asyžių ir čia rado susivaidijusius vyskupą su miesto 
galva. Vyskupas buvo burmistrą ekskomunikavęs, o bur- 
mistras — uždraudęs gyventojams prekiauti su vyskupu. 
„Kokia gėda mums, Dievo tarnams,— kalbėjo šv. Pran- 
ciškus savo broliams,— kad niekas nesiima čia padaryti 
taikos“ (Joergensen 439). Vyskupui su burmistru sutai- 
kinti jis sukūrė naują „Saulės giesmės“ posmą: „Pagar- 
'bintas būk, mano Viešpatie, tais, kurie atleidžia dėl Ta- 
vo meilės ir kenčia nepriteklių bei suspaudimą“, ir liepė 
broliams jį pagiedoti prieš vyskupo rūmus. Brolių gies- 
mės paskatinti, burmistras atsiprašė vyskupo, o vysku- 
įpas prisipažino esąs staigaus būdo. Paskutinį posmą: „Pa- 
garbintas būk, Viešpatie, seserimi mūs kūno mirtimi, iš 
kurios nė vienas ištrūkti negali“, šventasis sukūrė sužino- 
jęs, kaip tai jau įvade buvo minėta, kad jo liga yra ne- 
beišgydoma ir kad jam belieka gyventi tik keletą sa- 
vaičių. S A ŽD : ; 

Pradėjęs seserimi saule, kūri savo šviesa bei šilima 
kildina gyvybę, šv. Pranciškus baigė savo giesmę seserimi 
mirtim kaip bet kokios gyvybės neišvengiamybė. Gyvybė 
ir mirtis yra žmogiškosios egzistencijos poliai. Kaip sau- 
lė, būdama gyvybės nešėja, simbolizuoja Dievą, iš kurio 
viskas „kyla ir kurio malone viskas laikosi, taip mirtis, bū- 
dama žemiškosios gyvybės užbaigėja, reiškia Dievą,- į iku- 
rį viskas grįžta, ikuris viską į save šaukia ir kuris pergali 
net pačią mirtį. Įsikūnijęs Dievas taip pat mirė, tačiau ir 
prisikėlė, tapdamas mirties valdovu. Sesuo mirtis istorijo- 
je po Kristaus nebėra žiauri mūsų trėmėja į šešėlių kara- 
lystę, kaip ji yra buvusi istorijoje prieš Kristų, bet švelni 
mūsų kvietėja į Viešpaties padangtes. Nors ji ir yra pa- 
žadinta nuodėmės, tačiau, grąžindama mus Viešpačiui, ji 


313 


savaimę nurodo į Jį ir todėl virsta Jo ženklu, virsdama sy- 
kiu ir Jo garbės šaukle. Štai kodėl šv. Pranciškus nepabi- 
jojo ir mirties įjungti į Dievo garbintojų eilę. Būdama 
pastarasis žmogiškosios egzistencijos aktas, mirtis yra kar- 
tu ir didžiausias garbinimo aktas, nes jos metu mes visiš- 
kai atsiduriame Dievo. akivaizdoje ir pergyvename save 
kaip žūstančius. Viešpaties transcendencija niekad taip 
ryškiai mums neatsiskleidžia kaip mirties akimirką. Todėl 
nė viena žemiškojo ibuvimo valanda nėra tokia tinkama 
Dievui pagarbinti kaip pastaroji, nuo kurios todėl ir pri- 
klauso visas žmogaus likimas amžinybėje. Kryžiaus mir- 
timi pagarbinęs Dievą, Kristus išganė visą žmoniją. Savo 
mirtimi paganbinęs Viešpatį, žmogus laimi išganymą sa- 
vai sielai. Mirtis yra garbinamoji malda giliausia prasme. 
„Saulės giesmės“ užbaigimas sesers mirties įjungimu į 
Viešpaties garbę yra nuoseklus krikščioniškosios egzis- 
tencijos užbaigimas. ) 

5. Antrasis šv. Pranciškaus garbinamasis kūrinys yra 
„Dievo garbė“ (Lodi di Dio), .sukurtas stigminių žaizdų 
įspūdžio įtakoje. Jis visas yra sttelktas aplinkui Viešpatį. 
Kūrinija čia yra išnykusi. Zmogus yra pasijutęs esąs vie- 
nų vienas su Dievu. Jis pergyvena Viešpatį kaip pilnybę, 
kaip visumą, kaip begalybę. Tačiau negalėdamas vienu 
Žodžiu šios pilnybės ir begalybės išreikšti, jis pradeda iš- 
skaičiuoti dieviškąsias savybes, kaip jos apsireiškia žmo- 
giškojoje sieloje. Žmogaus siela tarsi stiklo prizmė su- 
skaldo vieną dieviškąjį spindulį į daugybę šviesų ir mė- 
gina jas kiekvieną skyrium pavadinti. „Dievo garbė“ kaip 
tik ir yra toksai pavadinimas. „Tu esi šventas, Viešpatie 
Dieve; Tu esi vienintelis Dievas, kurs daro didžių dalykų; 
Tu esi galingas; Tu esi didis; Tu esi aukščiausiasis; Tu 
esi galingiausiasis; Tu esi Tėvas, dangaus ir žemės Kara- 
lius; Tu esi trejybinis. ir vienas, karalių Karalius; Tu esi 
gėris, vienintelis gėris, aukščiausiasis gėris, Viešpats, gy- 
vasis Dievas; Tu esi meilė; Tu ėšįi išmintis; Tu esi nusiže- 
minimas; Tu esi kantrumas; Tu esi gražumas; Tu esi sau-- 
„gumas; Tu esi ramumas; Tu esi linksmumas; Tu. esi mūsų 
viltis ir mūsų džiaugsmas; Tu esi teisingumas ir saikingu- 
mas; Tu esi--švelnumas; Tu esi gynėjas, apsauga: ir globa; 
Tu esi mūsų priebėga ir: stiprybė; Tu esi tikėjimas, viltis. 
ir meilė; Tu esi didi mūsų laimė; Tu esi neapsakomas ge- 
rumas;. Tu esi didis ir nuostabus, Viešpatie mano Dieve, 
galingasis, geraširdis ir gailestingasis Išganytojau“ (Kar- 
rer 706). :. i . 12 

Mes beveik paskęstame šioje erdvėje. Tačiau taip ne- 
sulaikomai ji trykšta todėl, kad savimi neša Absoliutą. Ji 
yra Žmogiškoji pastanga išreikšti Neišreiškiamybę. Ji yra 
mėginimas dalių gausa atskleisti visumos pilnatvę. Gavęs 
Kristaus ženklus savo kūne, šv. Pranciškus pajuto savyje 
tokią šviesos stiprybę, jog nė vienas žodis nebuvo tinka- 
mas jai išsakyti. Jam neliko nieko kito, kaip tik kartoti ir 
skaičiuoti. Ir tai nėra tik Asyžiaus šventojo nusiteikimas. 
Tai yra nusiteikimas visų, kurie atsistoja Viešpaties aki- 
vaizdoje, kad Jį pagarbintų. Skaičiavimas ir kartojimas 
yra susijęs su pačia garbinamojo akto esme. Išvedęs Iz- 
raelį iš Egipto ir savo akimis regėjęs faraono kariuome- 
nės žlugimą Raudonojoje jūroje; Mozė apstulbo Viešpa- 
ties galybe ir Jo garbei sudėjo giesmę, kuri yra ne kas 
kita, kaip vieno vienintelio motyvo kartojimas: „Tu bai- 
susis, Tu garbingasis, Tu nuostabusis“ (1š 15, 11); Tu 
žirgą ir raitelį nusviedei į jūrą; Tu faraono rinktinius va- 
dus paskandinai vandenyse; „kas iš valdovų yra Tau ly- 
gus, o Viešpatie“! (15, 11). Marija, Aarono sesuo, pasiėmu- 
si būgnelį į rankas, šoko su kitomis moterimis ir giedojo 
tą patį motyvą: „Garbinkime Viešpatį ir giedokime Jam, 
nes Jis pasirodė vertas garbės: raitelį ir žirgą jis nusviedė 
į jūrą“ (15, 21).— Kai Judita nužudė Holoferną ir tuo 
būdu išgelbėjo žydus, „visa tauta džiaugėsi kartu su mo- 
terimis, mergaitėmis ir jaunuoliais, grodami arfomis ir 
citromis“ (Jdt 15, 15), pati Judita giedojo Viešpačiui gies- 
mę Jo didybės bei galybės garbei. Mozė savo giesmėje 
sakė: „Visagalis yra Jo vardas“ (15, 3). Judita savo gies- 
mę pradėjo: „Viešpats yra Jo vardas“ (/6, 3); Viešpats 
todėl, kad „jis ištiesė palapinę tarp žmonių jiems išgel- 
bėti'iš priešo rankų“ (/6, 4) ir šį išgelbėjimą įvykdė ne 
Izraelio kariuomenės narsa, bet silpnos našlės ranka. Iz- 
raelio neprietelis krito „dėl jos veido grožio“ (16, 8). To- 
dėl „giedokime Viešpačiui, giedokime Dievui naują gies- 
mę“ (16, 15). O šios giesmės turinys yra „Aukščiausiasis 
Viešpatie, Tu esi didis ir garbinamas dėl savo galybės. 
Tegu tarnauja Tau visi kūriniai, nes Tu tarei, ir jie atsi- 
rado; Tu pasiuntei savo Dvasią, ir jie buvo sukurti... Kal- 
nai pakyla iš savo pamatų sykiu su vandenimis, uolos 
tirpsta kaip vaškas nuo Tavo veido... Niekas negali at- 
sispirti Tavo balsui“ (/6, 16—/8).— Šimtas ketvirtoji psal- 
mė, ragindama šlovinti Viešpatį, liepia tai daryti ne kuo 
kitu, kaip Jo žygių pasakojimu: „Giedokite Jam, skam- 
binkite Jam, pasakokite visus Jo stebuklus“ (Ps 104, 2). 

Ir iš tikro ji juos išpasakoja, pradėdama Jo padaryta 
sandora su Abraomu ir baigdama Izraelio maitinimu ty- 
Tuose stebuklinga mana ir putpelėmis.— Ir taip yra ne tik 
žemėje. Taip yra ir amžinybėje. Ir ten pasakojimas bei 
skaičiavimas yra pagrindinis garbinimo būdas. „Aš ma- 
Žiau,— sako šv. Jonas savo Apreiškime,— ir girdėjau an- 
"'gelų balsą aplink sostą ir aplink gyvūnus ir vyresniuo- 
sius; jų skaičius buvo tūkstančių tūkstančiai ir jie sakė di- 
deliu balsu: Vertas yra Avinėlis, kuris buvo užmuštas, 
imti galybę ir dievystę, ir išminiį, ir tviriumą, ir gyrių, ir 
garbę, ir palaiminimą“ (5, 1/—12). O anoji didelė minia 
„iš visų tautų, giminių, žmonių kuopų ir kalbų“, stovinti 
„ties sostu ir Avinėlio akivaizdoje“, taip pat kartojo tą 
patį: „Palaiminimas, garbė, išmintis, dėkojimas, pagarba, 
galybė ir stiprybė mūsų Dievui: per amžių amžius“ (17, 
12). Siuo tad atžvilgiu šv. Pranciškaus „Dievo garbė“ yra 
nešama to paties pergyvenimo kaip Senojo Testamento 
(garbinamosios giesmės ir kaip amžinoji giesmė Naujojoje 
Jeruzalėje. „Saulės giesmėje“ šventasis įšskaičiuoja Vieš- 
paties padarus, „Dievo garbėje“— Jo amžinąsias savybes. 
Tai yra vienintelis būdas, kuriuo žmogus gali Dievą iš- 
reikšti ir tuo Jį pagarbinti. | 

Tačiau ką visa tai reiškia? Ką reiškia, kad, garbinda- 
mas Dievą, žmogus pasakoja Jo darbus arba skaičiuoja 
Jo savybes? Kokį ryšį visa tai turi su pačia garbinimo 
esme? , | 

Garbinimas yra egzistencinis mūsų paskirties apsireiš- 
kimas, Jau pats pirmasis katekizmo atsakymas į klausimą, 
kam mes gyvename žemėje, nurodo garbinimo ryšį su 
mūsuoju buvimu: mes gyvename tam, kad garbintume. 
Mes esame sukurti. Viešpaties garbei. Dievo garbinimas 
yra giliausias mūsų pašaukimas, pagrindinis mūsų egzis- 
tencijos uždavinys, jos įvykdymas ir išskleidimas. Jokio. 
kito tikslo, kurdamas ibūtį, Dievas nėra turėjęs, kaip tik 
savo garbę. Dievo garbė yra objektyvinis kūrinio buvimo: 
tikslas. Tai yra pagrindinė Krikščionybės tiesa. 

Kokiu tačiau būdu šis garbinimas įvyksta? Kitaip sa- 
kant,. kokiu būdu mes siekiame pagrindinio mūsų egzis- 
tencijos tikslo ir jį savo Ibuvime vykdome? Maldomis ir 
giesmėmis? Apeigomis ir procesijomis? Būgnais ir tri- 
mitais? Nusilenkimais ir priklaupimais? Ir taip, ir net 
Jeigu visi šie viršiniai garbinimo ženklai neša bei reiškia 
savimi garbinimo esmę, jie iš tikro mūsų tikslą vykdo. 
Tačiau jeigu jie yra nuo šios esmės atsieti ir padaryti 

savarankiškais, tuomet jie yra tiktai vaidyba, tik pasiro- 
dymas žmonių akims, todėl veidmainiavimas, kurį Kris- 
tus yra pasmerkęs (plg. Mt 6, 5—8). Garbinimas yra ne 
pasirodymas, bet tikrovė. Jeigu Dievas yra žmogų sukūręs 
savo garbei, tai ne todėl, kad šis Jam garbę sakylų, bet 
kad Jo garbe būtų. Kitaip tariant, žmogus garbina Dievą 
ne sūvo žOdžiu ar ženklu, bet savo būtimi. Jis įvykdo savo 
įpaskirtį ne tada, kai Dievo garbę rodo, bet tada, kai Die- 
vo garbe yra. Būdamas sukurtas pagal Dievo paveikslą 
bei panašumą, žmogus Viešpatį neša ir reiškia. Jis yra, 
kaip jau anksčiau esame minėję, Dievo regimybė. Niekur 
kitur negalime taip gerai Dievo pastebėti, kaip žmogaus 
egzistencijoje. Visa jos sąranga yra Viešpaties transpa- 
rentas. Visi jos aktai į Dievą nurodo, Jo šaukiasi ir tik- 
tai Jo esti atbaigiami. Žmogus yra susijęs su Dievu taip, 
kaip atvaizdas su savo originalu, kaip portretas su savo 
modeliu. Žmogiškoji būtis neturi kitos prasmės, kaip reikš- 
ti Dievą. Būti žmogumi reiškia būti Viešpaties paveikslu. 

Nesunku tačiau pastebėti, kad žmogaus paskirties švie- 
soje Dievo reiškimas arba vaizdavimas sutampa su Die- 
vo garbinimu. Dievas sukūrė žmogų savo garbei ir sykiu 
'sukūrė jį kaip savo paveikslą. Zmogus savo būtimi reiškia 
Dievą ir šiuo savo reiškimu kaip tik Jį garbina. Garbini- 
mas giliausia sauo esme yra Dievo reiškimas žmogiškąja 
būtimi, Juo ryškiau Viešpaties paveikslas žmoguje spindi, 
juo labiau toks žmogus Dievą garbina. Todėl garbinimas 
savo prigimtimi yra ne psichologinis nusiteikimas, atsi- 
randantis ir praeinantis, bet jis yra amžina ontologinė 
žmogaus būsena: žmogus pačia savo sąranga yra ap- 
spręstas garbinimui, nes ši sąranga neša savimi Viešpa- 
ties paveikslą. Ji yra Dievo atvaizdas, Dievo reiškėja 
objektyvine savo prasme. Psichologinis nusiteikimas gar- 
binti yra tik ano ontologinio apsprendimo pripažinimas ir 
"išpažinimas, iškeliant jį sąmonės švieson ir apreiškiant 
pojustiniais ženklais. Gali tačiau žmogus šio nusiteikimo 
ir neturėti, gali jis jį paneigti ir nuo Dievo nusisukti, bet 
jis negali padaryti, kad jo egzistencija nebūtų Kūrėjo pa- 
veikslas, vadinasi, kad ji Dievo nereikštų ir tuo pačiu ob- 
ektyviai Jo negarbintų. Žmogus yra garbinanti būtybė 
net ir tuo atveju, kai jis yra visiškas bedievis. Psicholo- 
ginis apsisprendimas nekeičia ontologinės sąrangos, o ši 
sąranga kaip tik yra Dievo ženklas, vadinasi, Dievo garbė. 
Garibinimas yra žmogiškojo buvimo aktas, ir jokia asmę- 
ninės sąmonės nuotaika negali jo panaikinti, 

"Kai šį ontologinį mūsų apsprendimą pripažįstame,.va- 
dinasi, kai suvokiame esą Viešpaties paveikslas ir jį savo 
valia teigiame, tuomet mėginame. mumyse glūdiniį Abso- 
liutą išsakyti žodžiais, išreikšti veiksmais ar parodyti ženk- 
lais.. Kitaip sakant, tuomet mes mėginame Viešpaties at- 
vaizdą objektyvuoti ir padaryti' jį prieinamą mūsų pojū- 
čiams. Iš čia tad ir kyla garbinamosios maldos, giesmės, 
judesiai, veiksmai, procesijos, papuošalai. Tai yra vidi- 
nio mūsų apsisprendimo iškėlimas aikštėn, tai oniologinės 
Dievo garbės pavertimas psichologine ir sociologine. Šis 
iškėlimas ibei pavertimas gali būti labai įvairus. Dar dau- 
giau, jis iš esmės yra įvairus, nes, kaip buvome sakę, 
mes nesugebame Absoliuto išreikšti vienu kuriuo Žodžiu; 
vienu kuriuo veiksmu ar vienu kuriuo. ženklu. Mes Jį reiš- 
kiame daugybe žodžių, daugybe veiksmų ir daugybe ženk- 
lų, sykiu žinodami, kad jie visi -Jo pilnatvės neatvaiz- 
duoja. Mumyse glūdįs Viešpaties paveikslas visados yra 
turtingesnis už gražiausias garbinimo maldas ir giesmes. 
Tačiau jis mus verčia kalbėti ir elgtis, verčia objektyvuoti 
jį nors ir reliatyviomis priemonėmis. Todėl čia ir atsiranda 
anas kartojimasis ir skaičiavimas, apie kurį anksčiau buvo 
kalbėta. Jis yra ženklas mumyse glūdinčio Viešpaties pa- 
veikslo begalybės ir sykiu mūsų negalios šią begalybę to- 
lygiai (adeguate) išreikšti. Mes jaučiame, kad pro kiek- 
vieną misų žodį prabyla tik nuotrupa, tik dalelė, todėl 
mes kalbame be paliovos, kaip ir anie Apreiškimo keturi 
gyvūnai — kūrinijos simboliai — sakydami „be poilsio die- 
ną ir naktį: Šventas, Šventas“ (4, 8), kol galop nutrūksta- 
me ir nutylame. Kiekvienas garbinimo aktas baigiasi tyla 
Viešpaties akivaizdoje. Todėl ir šv. Pranciškus, savoje 
„Lodi di Dio“ išskaičiuodamas Dievo savybes, mėgino pa- 

„vadinimų srove išreikšti Viešpaties atvaizdą, tokį pilnu- 
tinį jo sieloje ir sykiu tokį trupmenišką savo apraiškose. 
Gavęs stigmas ir pasidaręs kenčiančio Kristaus ženklu net 
ir mūsų akims, jis, J. Baltrušaičio žodžiais tariant, visas 
nulinko prieš įgyvąjį Dievą, kalbėdamas: „Tu šventas, Tu 
galingas, Tu didis, Tu aukščiausiasis... Tu meilė, Tu iš- 
mintis, Tu grožis“, kol, ištaręs „Tu Išganytojas“, nutilo 
ir tuo savo įgarbinimą padarė patį giliausią, nes /yla yra 
atvaizdo būsena savo Originalo akivaizdoje. Tyla yra ta- 
sai Apreiškimo nuolat primenamas. parkritimas ant veido 
priešais Viešpaties sostą (plg. 4, 10; 5, 8; 5, 14; 7, 11; 
19, 4; 22, 8). | : . į 

6. Šitoje vietoje mums pradeda aiškėti, kodėl garbini- 
mą šv. Pranciškus padarė savos maldos centru. Būdamas 
esmėje tas pat, kas ir Dievo reiškimas arba vaizdavimas 
žmogiškąja būtimi, garbinimas savaime yra mūsosios eg- 
zistencijos centras, Žmogiškai būname mes tiek, kiek gar- 
biname. Garbinimu mes vykdome objektyvinę savo pa- 
skirtį ir išskleidžiame savo prigimtį. Garbinimas yra pa- 
grindinis ir centrinis mūsų buvimo aktas. Todėl kam 
Viešpaties paveikslas ryškiai spindi, tam garbinimas vi- 
siškai savaimingai virsta visos jo egzistencijos aktu. Jis 
nėra jam pašalinis ar antraeilis, bet centrinis ir pirmaei- 
lis, nes ir Dievas mums yra centrinis ir pirmaeilis. Būda- 
mas visas susitelkęs aplinkui Viešpatį, Juo tepasitikėdamas 
ir Juo vienu tegyvendamas, šv. Pranciškus tapo savo bū- 
tyje vienu ištisu garbinimo aktu, kuris Dievą reiškė kiek- 
viena šventojo mintimi, kiekvienu jo žodžiu ir kiekvienu 
veiksmu. Garbinimas Asyžiaus šventajam buvo ne priedas 
prie buvimo, bet pats jo buvimas. Štai kodėl ir garbinamoji 
malda, tasai regimas ontologinio garbinimo apsireiškimas, 
šv. Pranciškui buvo tokia nuolatinė, tokia centrinė, to- 
kia gili ir nuoširdi. Ji plaukė iš pačios garbinančios jo 
būtybės. Ji buvo jame gyvenančio Dievo išsakymas — už- 
degantis kaip ir pats Viešpats. 

Iš kitos pusės, garbinime slypi ir šv. Pranciškaus 
džiaugsmo šaltinis. Jau esame sakę, kad Asyžiečio džiaugs- 
mas, taip labai jam būdingas, buvo esmingai religinis, 
vadinasi, kilęs iš Krikščionybės, kaip išganymo religijos. 
Tačiau išganymas ir yra ne kas kita, kaip Dievo garbės 
atstatymas. Paskutinės Vakarienės metu Jėzus, pakėlęs 
akis į dangų, tarė: „Tėve... aš pašlovinau Tave žemėje, 
baigdamas darbą, kurį Tu man pavedei padaryti“ (Jn 17, 
1—4). Tėvo pagarbinimas buvo Kristaus pasiuntinybės 
uždavinys; tačiau pagarbinimas ne žodžiu, bet Jam paves- 
tu darbu, būtent žmonijos išganymu. Tėvas Kristaus bu- 
vo pagarbintas tuo, kad žmogus buvo išganytas, kad jame 
buvo atstatytas nuodėmės sužalotas Viešpaties paveikslas, 
kad žmogus vėl pradėjo spindėti Dievu, vėl pradėjo savo 
būtimi jį reikšti bei vaizduoti. Kitaip tariant, išganymu 
žmogus tapo atstatytąja Tėvo garbe. Kaip tik todėl išga- 
nymas ir yra kūrinijos džiaugsmo šaltinis. Būti Dievo 
garbe juk reiškia būti tokiu, kokiu žmogų Kūrėjas yra 
numatęs amžinuosiuose savo planuose. Garbinimas neša 
mūsų esmę. Garbinti reiškia šią esmę išskleisti taip, kad 
mūsoji tikrovė sutaptų su dieviškuoju mūsų ppirmavaizdžiu. 

Būdami apspręsti Dievo garbei savo sąrangoje, garbinimo 
aktu mes šį apsprendimą įvykdome savo konkretybėje ir 
tuo būdu sutapdome ją su josios idealu. Garbinimu mes 
pasiekiame savo pilnatvę, iš kurios kaip tik trykšta 
džiaugsmas, nes džiaugsmas visados yra jausminis būties 
pilnatvės pergyvenimas. Mes džiaugiamės tada, kai jau- 
čiamės esą pilnutiniai. O pilnutiniai mes jaučiamės kaip 
tik garbinimo akte. Kas garbina, tas džiaugiasi, nes tas 
S į savo būties regimybę neregimai jame gyvenantį 
ievą. Ė 21. . 
Stai kodėl Viešpaties -garbinimas visados yra susijęs 
su giesme, su muzika, su procesijomis, apeigomis ir net 
šokiais, Gilus vidinis džiaugsmas savaime prasiveržia gar- 
sais ir judesiais, žėnklais ir bendruomeniniu susitelkimu, 
nes džiaugdamasis žmogus“ ieško .kito žmogaus, kad 
džiaugsmu su juo pasidalintų ir džiaugsme dalyvautų. 
Džiaugsmas, kaip ir meilė, yra stipriausias buvimo drauge 
ryšys. Todėl garbinamasis aktas visados veda žmogų į 
bendruomenę ir virsta regimu jos triumfu. Garbinimas 
yra bendruomenę Ruriąs veiksnys. Kai Sandoros skrynia 
buvo nešama iš Abinadabo namų į Jeruzalę, „,„Dovydas 
ir visas Izraelis grojo Viešpaties akivaizdoje visais me- 
džio instrumentais, citra ir gitara, mušė būgnais, skam- 
balėliais ir cimbolais“ (2 Sam 6, 5). Paibuvusį tris mėne- 
sius Obededomo namuose, Sandoros skrynia buvo gabe- 
nama toliau „į Dovydo miestą su džiaugsmu, o su Dovy- 
du ėjo kartu septyni chorai ir jauni galvijai aukai“ (6, 
12). Kas šešetas žingsnių buvo Viešpačiui aukojamas vie- 
nas galvijas ir vienas avinas, „o Dovydas šoko iš visų jė- 
gų priešais Viešpatį“, apsitaisęs ne kunigiškais, bet pa- 
prastais drabužiais, permestais tiktai per petį (ephod). Ir 
jis nesigėdijo šito šokio, nors jis buvo ne liturginis įsa- 
kymas, Ibet tiktai religinio entuziazmo išraiška. Todėl kai 
Sauliaus duktė Micholė mėgino Dovydą dėl jo šokinėjimo 
pašiepti (6, 20), šis jai atsakė: „Aš šoksiu priešais Vieš- 
patį ir dar labiau nusižeminsiu, negu kad padariau, ne- 
bijodamas virsti pajuoka pats sau ir mergaitėms, kurias 
tu minėjai“ (6, 22). Džiaugsmas garbinimo akte yra bū- 
tina šiojo pasėka. Jis savaime kuria džiūgavimo formas, 
kurios iš šalies žiūrintiesiems gali atrodyti kartais juo- 
kingos, tačiau kurios savyje yra pilnos prasmės, nes jos 
yra Viešpaties garbės regimybė. | į 
Todėl ir šv. Pranciškus, pavertęs savo buvimą viena 
ištisa garbinimo giesme, tuo pačiu pasidarė ir džiaugsmo 

skleidėjas savoje aplinkoje: jis tapo saulės giesme todėl, 
kad buvo garbinimo giesmė, Jo būtyje jau prabilo anas 
amžinasis džiaugsmas, kuris kyla iš tiesioginio pasiturė- 
jimo Dievu (visio Dei beatilica) ir kurį Apreiškimas vaiz- 
duoja mums naujos giesmės (plg. 5, 9) ir vestuvinio po- 
kylio (plg. 19, 9) simboliais. Sv. Pranciškus kaip tik ir 
buvo šios naujos giesmės giesmininkas žemėje, todėl jis 
džiaugėsi ir pats savo dvasioje, ir ragino kitus džiaug- 
tis. Pilnutinis džiaugsmas ir pilnutinė laimė amžinybėje 
yra todėl, kad ten yra ir pilnutinis garbinimas, vadinasi, 
visiškas Viešpaties išreiškimas mūsąja būtimi. Asyžiaus 
šventasis, dar žemėje būdamas, išreiškė Dievą nepaprastai 
ryškiai, todėl nepaprastai ir džiaugėsi. Pranciškoniškasis 
džiaugsmas yra atšvaita transcendentinio džiaugsmo kaip 
Dievo garbės rezultato. 


V. KANČIA IR MIRTIS 


1. Nelygindamas šventųjų tarp savęs, nes „Šventoji 
Dvasia kiekvieną iš jų yra pašaukusi vienam kuriam ypa- 
tingam uždaviniui“, pop. Pijus XI vis dėlto drįsta tvirtinti, 
kad „vargu ar atsiras kuris nors kitas, kuriame Kristaus, 
mūsų Viešpaties, paveikslas ir evangeliškoji gyvenimo tor- 
ma būtų išreikšta tokiu panašumu bei aiškumu kaip šv. 
Pranciškuje. Kaip jis pats save vadino didžiojo Kara- 
liaus šaukliu, taip lygiai visiškai teisingai jis buvo pava- 
dintas antruoju Kristumi, nes jo laikų visuomenei atrodė, 
kad Kristus jame tarsi vėl yra pasidaręs gyvas“ "9. Anas 
apsivilkimas Kristumi, apie kurį nuolatos kalba šv. Pau- 
lius (plg. Ef 4, 24; Rom i3, 14; Kol 3, 9) ir į kurį taip 
karštai ragina visus krikščionis, šv. Pranciškaus buvo įvyk- 
dytas nepaprastai stropiai ir ryškiai. Asyžiaus šventasis iš 
"tikro buvo pasiekęs „Kristaus pilnybės amžiaus saiką“ 
(Ef 4, 13), todėl atspindėjo savimi Išganytoją ligi visiš- 
ko panašumo. 

Vis dėlto ne tiek pačiame Kristaus išreiškime glūdi 
šv. Pranciškaus savotiškumas, kiek tame būde, kuriuo 
jis Išganytoją savo būtimi atvaizdavo. Kiekvienas krikš- 
čionis yra pašauktas būti Kristaus paveikslu, Jo reiškė- 
ju, Jo vykdytoju žemėje. Kaip apskritai žmogiškoji eg- 
zistencija yra Dievo atvaizdas, taip krikščionio egzisten- 
cija yra Kristaus paveikslas. Jeigu Bažnyčia, kaip ne sykį 
buvo sakyta, yra laike ir erdvėje besiskleidžiąs Kristus, 

tai kiekvienas jos narys yra dalyvis šiame skleidimesi ir 
jo vykdytojas savu buvimu. Kiekvienas Bažnyčios narys 
yra Kristaus sudabartinimas. Kristus skleidžiasi mistinio 
savo Kūno nariuose, per juos gyvena istorijoje, per juos 
lenkia visą žemiškąją tikrovę savęspi ir tuo būdu plečia 
bei užbaigia savo pasiuntinybę. Krikščionis yra „mažasis 
Kristus“. Tai Kristus, kiek jis gali apsireikšti ankštoje 
atskiro žmogaus asmenybėje. Kristaus išreiškimas yra 
krikščioniškosios egzistencijos esmė, 

Be abejo, nė vienas žmogus, net ir didžiausias šven- 
tasis, nepajėgia išreikšti dievažmogiškosios Kristaus pil- 
natvės, kurios tolygi nešėja yra tiktai Bažnyčia savo vi- 
sumoje. Atskiras jos narys išreiškia tik tą ar kitą Kris- 
taus žymę, tik tą ar kitą Jo gyvenimo bruožą; išreiškia 
taip, kaip Dievo Apvaizdos jam yra skirta. Kristaus vaiz- 
davimas sava būtimi yra dovana Šv. Dvasios, „kuri dali- 
na kiekvienam, kaip nori“ (1 Kor 12, 11). Vienam jos yra 
„Suteikiama išminties kalba“ (12, 8), kad jis išreikštų Kris- 
tų kaip amžinąją Išmintį; kitam „žinojimo kalba“ (12, 8), 
kad jame atsispindėtų Kristus kaip „tikroji šviesa“ (Jn 
1, 9); dar kitam suteikiamas „tos pačios Dvasios tikėji- 
mas“ (/2, 9), kad jis būtų liudytojas absoliutaus pasitikėji- 
mo dangiškuoju Tėvu; vėl kitam yra duodama „gydymo 
dovana“ (/2, /0), kad jis išreikštų Kristų, gydantį „viso- 
kią ligą ir visokią negalią“ (Mt 4, 23); „kitam stebuklų 
darymas, kitam — pranašystė, kitam — dvasių atskyrimas, 
kitam — įvairios kalbos, kitam — kalbų aiškinimas“ (12, 
10). Nepaisant tačiau šių dovanų įvairumo, visos jos kyla 
iš dievažmogiškojo Jėzaus gyvenimo, visos jos yra šio 
gyvenimo išraiška ir vienoks ar kitoks, tobulesnis ar ma- 
žiau tobulas Kristaus būties atvaizdas. Krikščionis neturi 
kito savai egzistencijai šaltinio, kaip tik Kristų. Krikščio- 
nis yra gyvas tiek, kiek Kristus jame yra gyvas, Kristaus 
dabartis mūsų būtyje yra krikščioniškojo gyvenimo pa- 
grindas, vienintelis jo pateisinimas, jo vertė ir garbė. 

Čia tad ir kyla klausimas: kokią dovaną Dievo Dva- 
sia buvo suteikusi šv. Pranciškui? Kokį bruožą iš dieva- 
žmogiškosios Jėzaus pilnatvės Asyžiaus šventasis išreiškė 
sava būtimi? Kad Kristaus paveikslas spindėjo jame nuo- 
stabiai ryškiai, liudija visi jo amžininkai ir patvirtina mi- 
nėti pop. Pijaus XI žodžiai. Tačiau koks paveikslas? Viso 
Kristaus šv. Pranciškus taip lygiai nepajėgė išreikšti, kaip 
to nepajėgia nė vienas žmogus. Šv. Pranciškus nebuvo 
Bažnyčia. Jis buvo tik vienas jos narys, todėl ir Kristaus 

pavgiėlės spindėjo jame vienu kuriuo atžvilgiu. Kuriuo 
tad? 

Kalbėdami apie džiaugsmą, minėjome, kad šv. Pran- 
ciškus tikrąjį ir tobulą džiaugsmą kildino iš žmogaus ga- 
lios kesti. Galia kęsti esanti, jo pažiūra, vienintelis daly- 
kas, kuriuo žmogui leista didžiuotis. Visa kita yra ne jo, 
bet Viešpaties. „Tačiau priespaudos ir kančios kryžiumį 
mes galime girtis, nes tai tikrai yra mūsų“ (Fioretti, cap. 
8). Šie šventojo žodžiai yra ne kas kita, kaip parairazė 
šv. Pauliaus pasakymo: „Saugok, Dieve, kad aš kuo nors 
girčiaus, kaip tik mūsų Viešpaties Jėzaus Kristaus kry- 
žiumi“ (Gal 6, 14). Padarydamas šiuos žodžius savais, šv. 
Pranciškus parodė, kad kryžius užima jo būlyje centrinę 
vietą ir virsta viso jo gyvenimo ženklu. Pop. Pijus XI mi- 
nėtoje enciklikoje cituoja T. Celano žodžius: „Visa vie- 
šoji ir privatinė Dievo tarno (šv. Pranciškaus.— Mc.) veik- 
la siekė mūsų Viešpaties kryžiaus“ (Rite expiatis, nr. 13). 
Nuo tos akimirkos, kai 1207 m. San Damiano koplytėlėje 
jis išgirdo Nukryžiuotojo žodžius, kviečiančius jį eiti ir 
atstatyti griūvančius Dievo Namus, šv. Pranciškus jautė 
ypatingą pagarbą kryžiui. Ir ši pagarba pasiliko jame 
visą gyvenimą. Savo broliams jis įsakė nuolatos kalbėti 
maldą: „Garbiname Tave, Viešpatie, ir šloviname Tave, 
kad šventuoju kryžiumi atpirkai pasaulį“. Jis neleido bro- 
liams užminti dviejų šiaudelių ar rykštelių, gulinčių ant 
žemės kryžiaus pavidalu. 

Tačiau kryžius yra kančios prasmuo. Tiesa, jis yra 
ir išganymo ženklas, bet išganymo tiktai per kančią. Kry- 
žius nėra savaimingas būties perkeitimas, žmogaus akims 
švystelėjęs ant Taboro kalmo. Ne, kryžius yra būties iš- 
skaistinimas kančia ir mirtimi. Siekti tad savo veikla kry- 
žiaus, kaip tai darė šv. Pranciškus, reiškia kreipti ją 
kančios linkme. Tai reiškia vaizduoti Kristų, rodantį mo- 
kiniams, „kad Jam reikia eiti į Jeruzalę, daug kentėti nuo 
vyresniųjų, Rašto žinovų ir vyriausiųjų kunigų, būti nu- 
žudytam ir trečią dieną prisikelti“ (Mt 16, 21). Tai reiškia 
vaizduoti Kristų, net persikeitimo metu kalbantį su Moze 
ir Eliju „apie mirtį, kurią Jis turėjo iškentėti Jeruzalėje“ 
(Lk 9, 31). Pastatyti kryžių į žemiškosios savo būties cent- 
rą reiškia vaizduoti kenčiūntį Kristų. Kieno gyvenimas 
yra Šv. Dvasios pažymėtas kryžiaus ženklu, tas išreiškia 
Kristų ne mokytoją, ne ligonių vaduotoją iš jų negalių, 
ne stebukladarį Galilėjos Kanoje ar ant Tiberiados eže- 
ro kranto dauginantį duoną, ne pirklių išvarytoją iš šven- 

tyklos, ne prisikėlusį ir triumiuojantį, bet Kristų Alyvų 
kalne ir Golgotoje. 

Ir čia mes kaip tik suvokiame šv. Pranciškaus „paslap- 
tį bei jo pašaukimą pasaulyje: šv. Pranciškus yra ken- 
čiančiojo Krisiaus paveikslas. Dievažmogio kančia jau nuo 
pat įaunystės yra dariusi jam gilų įspūdį ir buvusi jam 
susimąstymo bei vidinio sukrėtimo akstinas. Sykį vaikš- 
čiojo šventasis prie Maria degli Angeli bažnyčios ir ver- 
kė. Praeivio paklaustas, ko verkiąs, atsakė: „Aš apverkiu 
mūsų Viešpaties Jėzaus Kristaus kančią ir nesigėdysiu eiti 
į visą pasaulį ir ją apverkti“ (Joergensen 56). Asyžiaus 
šventojo pašaukimas buvo apverkti Dievažmogio kančią. 
Visiškas jo neturtas, jo turima namų baimė, jo nusilenki- 
mas vyresniesiems kilo iš jo meilės Kristaus kančiai. Jis 
norėjo būti taip lygiai apiplėštas, persekiojamas ir nuo- 
gas, kaip ir Kristus, išduotas į vyriausiųjų kunigų rankas. 
Todėl visa, kas tik reiškė kenčiantį Kristų, kėlė jam eks- 
tazės jausmą. Pirmoje eilėje, be abejo, čia stovėjo šv. Mi- 
šios. Būdamos Kalvarijos kalno aukos sudabartinimas, jos 
ypatingu būdu patraukė šv. Pranciškaus dėmesį. Savo 
testamente jis rašė, kad kunigus gerbiąs todėl, jog šie 
„švenčiausiąjį Kristaus Kūną ir Kraują priima patys ir ki- 
tiems dalina“, kad jis norįs „šias šventas paslaptis už 
viską labiau gerbti ir tinkamose vietose saugoti“. Klau- 
syti tad šv. Mišių buvo šv. Pranciškui didelis džiaugs- 
mas, nes čia jis jautėsi stovįs po Kalvarijos kryžiumi ir 
savo sielos akimis regįs didžiausią pasaulio dramą. Mi- 
šių metu šv. Pranciškui kaip tik ir paaiškėjo jo kelias 
žemėje, kai jis 1209 m. vasario 24 d. išgirdo skaitant Evan- 
geliją, skirtą šv. Mato šventei. Nors jo laikais nebuvo 
papročio, kad kunigai laikytų šv. Mišias kasdien, tačiau 
šv. Pranciškus stengėsi jose dalyvauti kiekvieną kartą, 
kai tik jos buvo laikomos. Jis buvo nepaprastai džiaugs- 
mingas ir patenkintas, kai popiežius leido pranciškonams 
kunigams laikyti Mišias jų lūšnelėse ir olose, kuriose jie 
gyvendavo arba keliaudami apsistodavo. Kristaus kančios 
bei mirties sudabartinimas turėjo lydėti pranciškonų bend- 
ruomenę visame jų kelyje, nes ši bendruomenė juk ir 
buvo sukurta kančiai reikšti. . 

Kenčiančiojo Kristaus regimu atvaizdu šv. Pranciškus 
tapo savo stigmomis, kurias jis gavo 1224 m. Alvernos 
kalne. Šv. Kryžiaus išaukštinimo šventėje (rugsėjo 14 d.) 
šventasis atsikėlė dar visai tamsoje prieš saulės tekėjimą 
ir sukniubęs prie savo trobelės ilgai meldėsi, „apmąstyda- 

mas Kristaus kančią ir begalinę Jo meilę“ (Fioretti, 3 
consid.). Staiga išvydo padangėje greitai skrendantį še- 
šiasparnį serafimą, turintį nukryžiuoto Žmogaus formą. 
Nepaprasta šviesa nušvietė visą apylinkę. Piemenis, ga- 
nančius kalnuose bandas, apėmė baimė, o žmonės sukilo 
manydami, kad tekanti saulė, nors iš tikro dar buvo nak- 
tis. „Pamatęs šį reginį, šventasis nusigando, sykiu tačiau 
Ibuvo pilnas ir džiaugsmo, ir skausmo, ir nuostabos. Jis 
džiaugėsi regėdamas Kristų, tokį jam artimą ir mielą. Iš 
kitos pusės, jo sielą užplūdo skausmas, nes regėjo Išgany- 
toją prikaltą prie kryžiaus. Ypač jis stebėjosi šiuo reginiu 
todėl, kad žinojo, jog merdėjimas ir kančia yra nesuderi- 
nami su serafimo dvasia“ (ibd.). Ką šv. Pranciškus šio 
reginio metu patyrė ir kas jam buvo Kristaus pasakyta, 
pasiliks amžina paslaptis. Pats šventasis niekam jos neat- 
skleidė ligi pat savo mirties, o po mirties įvykę „apreiški- 
mai“ yra per daug aiškiai pataikaujantieji šv. Pranciš- 
kaus įsteigtiems trims ordinams, kad galėtų būti laikomi 
autentiškais 77. Viena yra tačiau tikra: šis reginys patvir- 
tino šu. Pranciškaus ligi šiol turėtą kenčiančiojo Kris- 
taus pergyvenimą; patvirtino tuo būdu, kad paženklino 
šventąjį regimais kančios ženklais. Regėjimui išnykus, šv. 
Pranciškaus kūne pasiliko Kristaus žaizdos. Šventasis il- 
'gokai jas slėpė nuo savo brolių.. Tačiau nuolatinis krau- 
javimas, ypač šono žaizdos, ibe to, beveik visiška negalia 
vaikščioti atkreipė kitų dėmesį, ir, atrodo, brolis Leonas 
bus buvęs pirmutinis, kuris šią paslaptį patyrė. Jam šv. 
Pranciškus leido šias šventas žaizdas apraišioti ir puo- 
selėti. Tuo būdu kenčiančiojo Kristaus paveikslas Asy- 
žiaus šventojo būtyje buvo atbaigtas. Sv. Pranciškus tapo 
„antruoju Kristumi“ ne tik savo sieloje, bet ir savo kūne. 
Jis yra pirmas stigmatizuotas šventasis. Antgamtinės kil- 
mės stigmos ligi jo Bažnyčios istorijoje yra nežinomos. 
Tai yra faktas, turįs labai gilią prasmę. Jis rodo, kad 
šv. Pranciškus pradėjo naują Kristaus pergyvenimo tarps- 
nį, pagrįstą nebe amžinuoju Taboru, bet istorine Golgota. 
Ir čia kaip tik slypi jo pašaukimo reikšmingumas visam 
Bažnyčios gyvenimui. į 

2. Išganytojo buvimas susideda iš dviejų viena nuo 
kitos skirtingų dalių: iš Jo veiklos žemėje ir iš Jo triumio 
danguje. Veikla žemėje prasidėjo gimimu ir baigėsi mir- 
timi ant kryžiaus. Triumias danguje -prasidėjo prisikėli- 
mu, ėjo per mirusiųjų išgelbėjimą iš pragarų, per grįžimą 
atgal pas Tėvą ir aukščiausią. viršūnę pasieks antruoju 

atėjimu teisti gyvųjų ir mirusiųjų, grąžinant Tėvui „amži-“ 
ną ir visuotinę Karalystę“ (Kristaus Karaliaus šventės 
prefacija). Žemiškosios Kristaus veiklos forma buvo ken- 
lėjimas persekiojimų iš pat mažens, nepriteklių jaunys- 
tėje ir viešajame gyvenime, netikėjimo Jo pasiuntinybe, iš-- 
davimo, galop kankinimų ir mirties. Dangiškojo triumfo 
forma yra pergalė: mirties — prisikėlimu, laiko ir erdvės — 
kūno perkeitimu, mokinių nedrąsos ir abejonių — Šv. Dva- 
sios atsiuntimu, priešo persekiojimų — krikščionių atspa- 
rumu, velnio užmačių istorijoje — Apvaizdos veikimu Baž- 
nyčioje, galop paties blogio — pastaruoju teismu ir būties 
išskaistinimu. Šios dvi formos turi vidinį ryšį viena su 
kita: riumjuojanlysis Kristus yra kenčiančiojo Kristaus 
išsiskleidimas. „Argi nereikėjo, kad Kristus kentėtų ir taip 
įeitų į savo garbę?“ (Lk 24, 26). Be kančios ir mirties 
nebūtų buvę nei prisikėlimo, nei anojo antspaudų atplėši- 
mo nuo buvimo knygos, kaip Avinėlio pergalę mums vaiz- 
duoja Apreiškimas (plg. 5, 9). Kristaus persikeitinias Ta- 
boro kalne, taip labai patikęs Petrui, buvo praeinantis 
todėl, kad jis dar nebuvo mirties pergalės vaisius, o tik 
paprastas Logos dievystės švystelėjimas, kuriam įamžinti 
reikėjo, kad Kristaus žmogystė kentėtų bei mirtų ir tuo 
būdu taptų verta ano amžinai trunkančio žibėjimo „kaip 
saulė“ ir baltumo „kaip sniegas“ (Mt 17, 2). 

Pagal šias dvi Kristaus buvimo formas yra galimi ir 
du Jo pergyvenimo bei garbinimo būdai. Galima pergy- 
venti bei garbinti Kristų daugiau kančioje ir galima Jį 
pergyventi bei garbinti daugiau garbėje. Galima kentėti 
su Juo žemėje ir galima džiaugtis su Juo danguje. Galima 
Jį garbinti kaip visiškai sutrintą dėl mūsų nuodėmių — 
„immolatus in cruce pro homine“,— neturintį „išvaizdos 
nei grožio“ (/z 53, 2); kaip avinėlį, „vedamą į skerdyklą“ 
(Iz 53, 7); kaip švelnios ir nuolankios širdies asmenį, ku- 
ris „nešaukia, nekelia balso, nesiskardena gatvėje, nenu- 
laužia palinkusios nendrės ir neužgesina smilkstančio dag- 
čio“ (/z 42, 2—3). Bet taip pat galima Jį garbinti kaip 
liūtą „iš Judo giminės“, kuris nugalėjo ir prieš kurį todėl 
visa kūrinija kniumba ant veido (plg. Apr 5, 5—13); kaip 
„karalių Karalių ir viešpataujančiųjų Viešpatį“, valdan- 
tį tautas „geležine lazda“ (Apr 19, 15—16). Didysis Penk- 
tadienis ir Kristaus Karaliaus šventė yra liturginės šių 
dviejų pergyvenimų išraiškos. Visa didžiojo Penktadienio 
liturgija yra sutelkta -aplinkui Kristų, pridengtą sutrintu 
savo žmogiškumu, kuris yra atpažįstamas „tarp dviejų 

gyvūnų“ (1 skait. tractus), kuris skundžiasi globojęs ir 
sodinęs Izraelį kaip gražiausią vynuogyną, o šis Jam at- 
silyginęs rykštėmis, uksusu, ietimi ir kryžiumi (plg. im- 
properia); kuris buvo „nuolankus ligi pat mirties kry- 
žiuje“ (mišparai). Tuo tarpu Kristaus Karaliaus šventės 
liturgijoje Išganytojas iškyla prieš mus kaip „visatos Ka- 
ralius“ (prefacija), kuriame yra visa sujungta ir kuriam 
visa yra palenkta, „ar tai sostai, ar viešpatystės, ar ku- 
nigaikštystės, ar valdžios“ (lekcija), kuris „viešpataus 
nuo jūros ligi įūros ir nuo upės ligi Žemės pakraščių“ 
(offertorium) ir po kurio vėliava kovoti yra žmogui didi 
garbė (postcommunio). . 

Bažnyčioje yra gyvi abu šie pergyvenimo bei garbi- 
nimo būdai. Kaip pačiame Kristuje negalima kančios at- 
sieti nuo garbės, taip lygiai ir Krikščionybėje negalima 
garbinti arba tiktai kenčiančiojo, arba tiktai triumfuojan- 
čiojo Kristaus. Krikščionybės Kristus yra visas Kristus, 
kuriam kančia yra toks pat esminis pradas, kaip ir garbė. 
Stai kodėl. didžiojo Penktadienio liturgijoje jau prabyla 
pergalės motyvas: „Mes. garbiname Tavo kryžių, Vieš- 
patie, ir šloviname Tavo šventą prisikėlimą“ (antifona 
po improperijų). O kryžiaus himne „Vexilla regis“ aiškiai 
sakoma, kad „Dievas viešpatauja nuo kryžiaus“; pats gi 
kryžius yra vadinamas „Karaliaus vėliava“. Iš kitos pu- 
sės, Kristaus Karaliaus šventės liturgija tuojau prisime- 
na Kristaus kančią: „Vertas yra Avinėlis, kuris buvo už- 
muštas, imti galybę ir dievystę, ir išmintį, ir tvirtumą, ir 
gyrių, ir garbę, ir palaiminimą“ (introitus). Kaip didįjį 
Penktadienį į kryžių. pakeltas Avinėlis vis dėlto spindi ka- 
rališkuoju purpuru —,„arbor... ornata Regis purpura“ 
(„Vexilla regis“),— taip Kristaus Karaliaus šventėje vi- 
satos Valdovas yra užmušiasis Avinėlis, todėl vertas vi- 
sokios garbės, kad buvo užmuštas ir atpirko „mus Dievui 
savo krauju“ (Apr 5, 9). 

Vis dėlto atskiri Krikščionybės amžiai, atskiros krikš- 
čioniškos šalys ir tautos gali labiau pabrėžti bei išryškinti 
tai vieną, tai kitą Kristaus gyvenimo bei veiklos bruožą. 
Jų pergyvenimas gali kartais labiau susitelkti aplink Kris- 
tų kančioje, kartais vėl labiau aplink Kristų garbėje. Kar- 
tais didžiosios Savaitės nuotaika gali prasiveržti ir Velykų 
metą, o kartais velykinis džiaugsmas gali būti jaučiamas 
ir gavėnios dienomis. Todėl nors Bažnyčia savo visumoje 
šiuos du pergyvenimo bei garbinimo būdus laiko pusiau- 
svyroje, vis dėlto atskiros jos dalys gali jiems teikti ir 

praktiškai teikia persvaros savo dvasioje ir šią persvarą 
-išreiškia savo liturgijoje. Sakysime, Rytų Bažnyčioje re- 
liginio pergyvenimo ir garbinimo centras yra ne tiek ken- 
čiantysis, kiek triumfuojantysis Kristus (Christos panto- 
krator). Kryžius čia yra pergyvenamas kaip Išganytojo 
sostas, nuo kurio, pasak šv. Jono Chrizostomo, šviečia 
Viešpaties galybė ir didybė. Todėl Kristaus pergalė, pra- 
sidėjusi prisikėlimo Sekmadienį, išplinta visoje Rytų Baž- 
nvčioje ir visą jos religingumą perskverbia eschatologine 
dvasia. „Stiprus eschatologinis bruožas,— sako N. Arsen- 
jevas,— ilgesingas ir karštas Bažnyčios maldavimas, 
džiaugsmingas būsimojo atbaigimo laukimas, bet ne tiktai 
laukimas, ne tik eschatologija, o jau ir dabar turima am- 
žinojo gyvenimo sąmonė, kad Kristus yra prisikėlęs, tikrai 
prisikėlęs, kad Jis yra mus išvedęs iš mirties į gyvenimą, 
iš žemės į dangų ir kad Jam todėl mes giedame pergalės 
giesmę: ši pergalės giesmė, šis džiūgaujantis ir visa kei- 
čiąs Velykų džiaugsmas net persekiojimų metu (sakysime, 
Sovietų Sąjungoje), šis galingas susirėmimas su mirties 
ir pragaro galybėmis, sustingusiais ir negyvais kosmo 
dėsniais, dabar sulaužytais ir pergalėtais gyvybės pilnat- 
vės,— visa tai yra Rytų Bažnyčios vidinis principas, jos 
dvasia ir giliausioji jos siela“ 78, 

Tą patį maždaug reiktų pasakyti ir apie Vakarų Baž- 
nyčios pirmuosius amžius. Kristaus prisikėlimo pabrėži- 
mas, kurį randame šv. Pauliaus laiškuose, buvo gairės 
visai pirminei Krikščionybei. Kristus yra. mūsų Gelbėtojas 
ne tuo, kad Jis mirė, bet tuo, kad Jis mirė ir prisikėlė. „Jei 
Kristus neprisikėlė, tai mūsų skelbimas yra tuščias, tuš- 
čias ir jūsų tikėjimas“ (/ Kor 15, 14); tuščias todėl, kad 
neprisikėlimo atveju mirtis pasiliko nenugalėta, o su ja 
ir nuodėmė, kadangi mirtis yra tiktai nuodėmės pasėka. 
Jeigu Kristus neprisikėlė, tai pasaulis dar nėra atpirktas, 
žmonijos atmetimas nėra pašalintas ir ryšys su Dievu 
neatstatytas. Mes tebegyvename senojo Adomo metą, to- 
dėl kiekvienas amžinojo džiaugsmo skelbimas yra tuš- 
čias, tuščias taip pat ir tikėjimas tokį džiaugsmą. Kris- 
taus neprisikėlimo atveju „mes esame labiau apgailėtini 
negu visi žmonės“ (1 Kor 15, 19). Tie, kurie iš viso 
Kristų netiki, gyvena tiktai šiapus be jokios būsimojo 
gyvenimo vilties. Tuo tarpu krikščionys, tikėdami Kris- 
tų, grindžia juo būsimąją transcendentinę tikrovę. Tačiau 
jeigu Kristus supuvo karste, kaip ir kiekvienas gyvas pa- 
deras, tai Jis nėra mūsų amžinybės pagrindas, ir mes 

esame apsigavę, Juo pasitikėdami. „Tuomet valgykime 
ir gerkime, nes rytoj mirsime“ (1 Kor 15, 32). Stai kodėl 
pirmieji krikščionys Kristaus prisikėlimą pabrėžė nepa- 
prastai stipriai, nes jame regėjo vienintelį laidą, kad pa- 
saulio istorija iš tikro yra įžengusi į atpirktojo gyvenimo 
tarpsnį. Prisikėlęs Kristus yra dangiškasis užstatas, kad 
ir mes prisikelsime ir kad tuo būdu visas žemiškasis mūsų 
buvimas neišsisems tiktai valgymu bei gėrimu, bei ap- 
reikš aukštesnę savo prasmę. Prisikėlimas todėl ir buvo 
pirmųjų amžių Krikščionybei žmogaus pergyvenimo bei 
garbinimo centras. Dar niekas iš Kristaus buvimo bei vei- 
kimo žemėje nebuvo įvilkta į liturgines formas, o prisi- 
kėlimas jau buvo švenčiamas sueigų namuose. Velykos 
yra pati pirmoji krikščionių šventė. Naujas žmogus ir nau- 
jas gyvenimas, gimęs iš vandens ir Šv. Dvasios, tiek pa- 
traukė savęspi krikščionio dėmesį, jog Evangelija jam 
atrodė esanti kuriantysis Viešpaties „tepasidaro“, kuriuo 
„Jis mus pašaukė, nes mūsų nebuvo, kad iš nebūties iš- 
eitume į būtį“ 79. Senojo žmogaus palyginimas su atpirk- 
tuoju žmogumi, su atgimusiuoju ir perkeistuoju, sudarė 
vedamąją gairę Bažnyčios Tėvų moksle, pirmųjų amžių 
liturgijoje ir privatiniame pamaldume. Neapsiriksime pa- 
sakę, kad ši gairė žymėjo visą pirmojo tūkstantmečio Baž- 
nyčios kelią. Religiniame Vakarų krikščionio pergyvenime 
bei garbinime persvarą turėjo triumiuojantysis Kristus, 
nors ir ne taip išvystytas ir pabrėžiamas kaip Rytų Baž- 
nyčioje. 

3. Tačiau dvyliktajame šimtmetyje garbinimo akcen- 
tas pradeda pamažu persisverti kenčiančiojo Kristaus pu- 
sėn. Jo žmogystė kaip išganymo įrankis pradeda vis la- 
biau patraukti krikščionių dėmesį. Du to paties meto šven- 
lieji turėjo šiam lūžiui lemiamą reikšmę: šv. Domi- 
ninkas rožančiaus įvedimu ir šv. Pranciškus savo stigmo- 
mis. Rožančius yra žemiškojo Kristaus kelio apmąstymas, 
tačiau labai savotiškas, nes organiškai susietas su Mari- 
jos dalyvavimu atpirkime. Kristus čia yra mąstomas ne 
kaip amžinasis Logos priešlaikiniame savo buvime pas 
Tėvą ir ne kaip visatos Karalius po paskutiniojo teismo, 
bet kaip Nazareto Mergelės Sūnus, jos pradėtas ir pagim- 
dytas, jos paaukotas Jeruzalės šventykloje ir palydėtas 
Kalvarijon, ją paėmęs į dangų ir apvainikavęs angelų 
karaliene. Iš rdnymo paslaptis rožančiuje yra mąstoma 
Marijos paslapties šviesoje. Tačiau juk Marija yra žmo- 
gus. Jį yra moteris, vadinasi, daugiau stebinti ir kenčianti 

negu veikianti ir kovojanti. Ji dalyvavo visuose atpirkimo 
aktuose ligi pat Šv. Dvasios gavimo (plg. Apd 1, 14), bet 
kilaip negu apaštalai. „Drąsiai ir su pasitikėjimu ištver- 
dama slaptą savo skausmą kaip tikroji kankinių kara- 
lienė, ji papildė labiau negu visi tikintieji tai, ko trūko 
Kristaus kančioms Jo Kūnui — Bažnyčiai“ 8. Tuo būdu 
"Marija pasidarė aukščiausia asmeninė išraiška žmogaus 
dalyvavimo atpirkime. Tai, kas buvo skirta Kristaus žmo- 
gystei ne asmens, bet prigimties pavidalu, išėjo aikštėn 
Marijos asmeninio apsisprendimo ir iškentimo forma. Mąs- 
tyti tad išganymą Marijos šviesoje reiškia mąstyti žmo- 
gaus dalį pasaulio išganyme. Šiuo atžvilgiu rožančius tu- 
rėjo nepaprastą reikšmę visam krikščioniškaiam religin- 
gumui. Šv. Domininko išplatintas, vėliau Bažnyčios palai- 
komas ir skatinamas jis reiškė krikščioniškojo žvilgio at- 
kreipimą į antrąjį, . viduramžiais gal kiek pamiršta 
atperkamojo Kristaus žygio polių, būtent: į žmogų, į jo 
egzistencijos ikelią, į jo kančios vertę. Rožančius nėra ap- 
mąstymas Dievo, kaip Jis yra savyje.. Ne, 70žūnčius yra 
apmąstymas žmogaus Dievo Atpirkėjo akivaizdoje. Jame 
yra aiškiai jausti, kad garbinimo akcentas nuo Kristaus 
kaip Logos pantokrator yra persisvėręs į Kristų Žmogų, 
kenčiantį ir mirštantį. 

" Tą patį reikia pasakyti ir apie šv.: Pranciškaus stigmas. 
Jos buvo nuostabi antgamtinė malonė. Tačiau jos taip 
pat buvo ir regimas ženklas, kad sužeistoji Kristaus žmo- 
gystė negali būti religiniame gyvenime pamiršta, nes kaip 
tik per ją yra įvykęs išganymas. Kristus, spindis savo 
garbėje, iš tikro yra sužeistasis ir užmuštasis Avinėlis, 
Savo pasakojime apie antikristą VI. Solovjovas prasmingai 
pastebi, kad antrojo Kristaus atėjimo metu, kai žaibas 
perskrodė dangų nuo rytų lig vakarų, žmonės „išvydo 
nužengiantį Išganytoją, apsisiautusį- karališkuoju apsiaus- 
tu ir vinių žymėmis išskėstose rankose“ *!. Pasaulio Tei- 
sėjas ateina į žemę nešinas joje gautomis žaizdomis; ne- 
šinas ne tam, kad už jas keršytų, bet kad parodytų, jog 
kelias į garbę eina tiktai per kančią. Žaizdos Kristaus 
Kūne yra ne tik paprasti randai, bet kartu kančios al- 
perkamosios galios regimybė. Todėl jos yra nuo Kristaus 
neatskiriamos net ir Jo garbėje. Jos sudaro išganymo 
prasmenį Jo paties Kūne, kaip kryžius sudaro to paties 
išganymo prasmenį daiktų srityje. Ir štai šv.. Pranciškus 
buvo pažymėtas šiomis žaizdomis! “Ar tai nereiškia, kad 
pats Dievas norėjo žmonėms priminti savo Sūnaus kan- 

čią, kad Jis pats prieš krikščionių akis pastatė gyvą su- 
žeistojo Jėzaus liudytoją? Sv. Pranciškus kaip kenčian- 
čiojo Kristaus paveikslas buvo įsakmus nurodymas į žmo- 
giškumo vaidmenį nešant atperkamąją Viešpaties malonę. 
Nesvarbu, kad Asyžiaus šventasis, gavęs stigmas, gyveno 
tiktai dvejus metus (1224.9.14—1226.10.3). Tačiau tasai 
faktas, pats pirmasis Bažnyčios istorijoje, kad žmogus že- 
mėje gavo Kristaus kančios ženklus, buvo toks įspūdin- 
gas tolimesniam religingumo išsivystymui, jog jis savai- 
me lenkė krikščionių sielą į kenčiantįjį Kristų. Kaip šv. 
Domininkas, įjungdamas Mariją į atpirkimo paslaptį, taip 
šv. Pranciškus, nešiodamas Kristaus žaizdas, sutelkė krikš- 
čionių garbinamuosius aktus aplinkui Išganytojo žmo- 
gystę, atverdamas tolimesnių šimtmečių religingumui nau- 
jų perspektyvų. 

Čia tad ir glūdi šv. Pranciškaus kaip „antrojo Kris- 
lzus“ istorinė pasiuntinybė. Liudydamas savo dvasia ir net 
savo kūnu kenčiantįjį Kristų, Asyžiaus šventasis atitiesė 
aną pirmojo tūkstantmečio pergyvenimą, lenkusį krikš- 
čionis įsižiūrėti daugiau į ateitį, į visų mūsų būsimąjį 
išskaistinimą ir dalyvavimą Kristaus garbėje, o mažiau 
paisyti dabarties, kovos už Dievo Karalystę žemėje ir bū- 
tinybės kęsti negandas bei persekiojimus. Konstantino 
pergalė ir krikščionių išėjimas iš katakombų daugeliui 
atrodė kaip kenčiančiosios ir kovojančiosios Bažnyčios 
tarpsnio užbaiga. Jai belikę toliau tik didingai žygiuoti 
istorijos keliu ligi visiško atsibaigimo Naujojoje Jeruza- 
lėje. Ligi tryliktojo šimtmečio ir net vėliau Bažnyčia jau- 
tėsi ne tiek kovojanti ir kenčianti, kiek triumfuojanti. Ji 
jautėsi esanti atvaizdas ano dangiškojo „Dievo miesto“, 
kuriam žemės karaliai atneša savo garbę ir šlovę (plg. 
Apr 20, 24). Todėl sistemingumas, centralizmas, didingu- 
mas, puošnumas ne tik liturgijoje ir. Dievo Namuose, bet 
ir kasdienoje buvo ano meto bažnytinio gyvenimo žymės. 
Atrodė, kad pasaulis jau yra įimtas į dangaus Karalystę, 
jau persunktas ir apvilktas Kristumi. Belieka tik laukti 
Jo antrojo atėjimo, kuris galutinai atskirs avis nuo ožių 
ir išspręs visas slaptas žmogaus bei gyvenimo problemas, 
nes viešosios visuomeninės problemos atrodė jau esančios 
išspręstos. Eschatologinis bruožas yra pastebimas visose 
ano meto religinėse apraiškose. 

Šiandien, kai Europa vėl yra. virtusi misijų kraštu, 
kai jos tiek privatinis, tiek viešasis gyvenimas vėl yra 
atkritęs į stabmeldybę; dar daugiau, kai europinis žmo- 

gus yra pasidaręs apostala, vadinasi, blogesnis už pir- 
mykštį stabmeldį,— šiandien mums atrodo naivus vidur- 
amžių pasitikėjimas Bažnyčios pergale. Be abejo, vely- 
kinis džiaugsmas niekad neturi užgesti krikščionio egzis- 
tencijoje. Kristaus prisikėlimas. kaip būsimojo gyvenimo 
laidas niekad neturi būti pastūmėtas į pašalį. Vis dėlto 
triumfuojančiojo Kristaus pastatymas garbinimo centre ir 
viso religinio gyvenimo sutelkimas aplinkui jį slepia sa- 
vyje pavojų pamiršti gyvenamąją tikrovę arba jos bent 
tinkamai neįvertinti. Prisikėlusiojo Kristaus akivaizdoje 
krikščionys greitai pasijunta kaip apaštalai Taboro kalne: 
jiems pasidaro gera čia būti, ir jie pradeda statytis pala- 
pines, nekreipdami dėmesio į tai, kad šios palapinės dar 
anaiptol nėra amžinosios padangtės išskaistintoje būtyje, 
kad visai krikščionijai dar reikia kenteti ir mirti ir tik 
šiuo būdu jeiti į Kristaus jai prirengtą garbę. Viduram- 
žių pasitikėjimas Bažnyčios triumiu žemėje kaip tik ir 
buvo pažadintas šio apgaulingo Taboro. Viduramžiai ne- 
atkreipė pakankamo dėmesio į amžiną tiesą, kad Bažny- 
čia žemėje niekad nėra triumfuojanti, bet visados kouvo- 
janti ir kenčianti. Jeigu ji kartais ir pergyvena trumpas 
triumio valandėlės, tai jos turi tą pačią prasmę kaip 
ir iškilmingas Kristaus įžengimas Jeruzalėn, kai „minia 
tiesė savo drabužius ant kelio“ (Mt 21, 8). Tačiau po 
keletos dienų ta pati minia šaukė Piloto kieme: „Ant kry- 
žiaus, ant kryžiaus Jį!“ (Lk 23, 2/), o paskui stovėjo Kal- 
varijos kalne ir tyčiojosi iš Nukryžiuotojo (plg. Lk 23, 
35—236). Kas tad susižavėtų Kristaus įžengimu į Jeruzalę 
ir manytų, esą Bažnyčia turinti būti šio įžengimo išsi- 
skleidimas istorijoje, tas skaudžiai apsiriktų ir tuojau 
būtų priverstas sekti Kristumi Jo kelyje į Alyvų kalną ir 
į Golgotą, nešant sunkų kryžių ir išgeriant karčią kan- 
čios bei paniekos taurę. Sv. Mišios, tasai centrinis Baž- 
nyčios aktas, aiškiai rodo, kad Bažnyčios kelias yra Kris- 
taus kančios kelias. Jei ant jos altorių šios kančios su- 
dabartinimas įvyksta nekruvinu būdu, tai kasdieninėie 
jos egzistencijoj kartojasi kruvina Kristaus kančia ir mirtis. 

Šv. Pranciškus Asyžietis tad ir buvo didelis įspėjimas 
nepasiduoti anai neperkeistojo Taboro apgaulei. Savo bū- 
timi jis parodė, kad kol esame žemėje, tol visi mes — tiek 
kiekvienas skyrium, tiek visi drauge — galime išreikšti 
tiktai kenčiantįjį, bet ne triumtuojantįjį Kristų. Be abejo, 
Jo garbė danguje yra galutinis visų mūsų tikslas. Prisi- 
kelti iš: mirusiųjų ir susijungti su Juo amžinybei yra pa- 

grindinis mūsų troškimas, mūsų žemiškojo gyvenimo pras- 
mė, mūsų būties atbaigimas ir įvykdymas. Tačiau kelias 
į visa tai veda tiktai per kančią. Tiktai kančia mus atve- 
ria visiškam Dievo apsigyvenimui mumyse?2, 0 be šio 
apsigyvenimo nėra įmanomas joks perkeitimas. Apmąsty- 
damas sužeistąją Kristaus žmogystę, šv. Pranciškus iš tik- 
ro apmąstė visą žemiškąją krikščionio egzistencija ne 
tik individualine, bet ir bendruomenine prasme. Asyžiaus 
šventasis nujautė, kad pasaulis dar anaiptol nėra sudie- 
vintas, kaip anais laikais atrodė, kad savo neapykantoje 
jis greitai sukils prieš Bažnyčią, ją paniekins, persekios 
ir kankins, kaip persekiojo ir kankino Kristų. Todėl šv. 
Pranciškaus pašūukimas ir buvo atskleisti krikščionijai 
kryžiaus kelią. Sv. Pranciškus yra įkūnytas atsakymas, 
kurį Kristus davė apaštalams Taboro kalne. Kai šie su- 
sižavėjo Kristaus persikeitimu ir pasiūlė pastatyti ten pa- 
lapines, Išganytojas nieko jiems į šią pasiūlą neatsakė, 
bet su Moze ir Eliju „kalbėjo apie mirtį, kurią turėjo iš- 
kentėti Jeruzalėje“ (LA 9, 31). Taip lygiai elgėsi ir šv. 
Pranciškus. Kai viduramžių krikščionija jautėsi gyvenanti 
triumiuojančioje Bažnyčioje, Asyžiaus šventasis nešiojo 
Kristaus kančios ženklus savame kūne; ženklus neper- 
keistus, nespindinčius palaima ir saldumu, bet skausmin- 
gus, kraujuojančius, kliudančius vaikščioti, stovėti ir il- 
sėtis. Tai buvo įspėjimas ir sykiu pranašystė. Šv. Pran- 
ciškaus stigmų gavimo dieną Bažnyčia baigė vaizduoti 
Kristaus įžengimą į Jeruzalę. Prieš jos akis atsivėrė kan- 
čios ir agonijos kelias. Kristaus kryžius visu savo sun- 
kumu, bet sykiu ir išganingumu iškilo tolimesnėje jos 
istorijoje. Sv. Pranciškus kaip kenčiančiojo Kristaus pa- 
veikslas stovi naujosios bažnytinio gyvenimo epochos an- 
goje. į 

4. Vis dėlto šv. Pranciškus nebuvo tiktai kančios pras- 
muo, tik nurodymas į ją ir į jos būtinybę krikščioniui. 
Ne, jis pats buvo kančios tikrovė. Jau esame minėję, kad 
visą gyvenimą jis sirguliavo: tai akimis, tai skrandžiu, 
tai blužnimi. Šalia šių grynai kūninių skausmų jis kentė 
alkį ir šaltį, viršinių patogumų stoką, pavydą ir net per- 
sekiojimus, galop savo idealo nesupratimą ir nevykdymą. 
Nėra jokios abejonės, kad pats skaudžiausias dalykas bu- 
vo šventajam regėti, kaip jo mažesnieji broliai, pradžioje 
iš tikro buvę patys mažiausi, vis labiau stiebiasi aukš- 
tyn, norėdami kitus pasivyli tiek mokslu, tiek turtu. Ta- 
čiau visa tai šv. Pranciškus kentėjo nuostabiai kantriai. 

Kančia jo buvo laisvai prisiimta, todėl mielai jis ją pakėlė 
ir ja net didžiavosi, nes ji buvo vienintelis dalykas, ku- 
riuo žmogus iš viso gali didžiuotis. Kentėjimai valė šven- 
tąjį, kaip ugnis valo geležį nuo rūdžių. Todėl jis nuo kan- 
čios nebėgo, bet priešingai, jos net ieškojo, pprisiimdamas 
ją kiekviena proga. 

Skaistinamąją kančios galią šv. Pranciškus patyrė jau 
pačios pirmosios sunkios ligos metu 1204 metais. Tuo 
laiku jis turėjo dar tik dvidešimt dvejus metus, vadinasi, 
buvo pačiame jaunystės žydėjime. Motinos ripestingai 
slaugomas, viskuo aprūpintas, būdamas įauno amžiaus, 
jis ligą nugalėjo ir netrukus pasveiko. Tačiau kančia jam 
atskleidė vieną dalyką, kurio ligi tol jis nebuvo patyręs, 
būtent būiies dužlumą. Teoriškai visi mes žinome, kad 
daiktai praeina. Tačiau regėdami, kad pavasaris atgimdo 
gamtą iš žiemos sustingimo, kad mirtį nugali gimimų 
gausumas, kad griovybos padarytus plyšius gausiai už- 
pildo kūryba, mes pradedam būties nykstamumo neper- 
gyventi egzistenciškai, Mes turime nykstamumo sąvoką, 
bet mes labai dažnai neturime nykstamumo jausmo. Net 
pati mirtis mums atrodo lyg koks netikras sapnas. Mes, 
tiesa, žinome, kad visi miršta. Bet kaip tik šie „visi“ ir 
pridengia pajautimą, kad mes patys mirštame, kad mes 
patys praeiname, kad gal rytoj ar poryt mūsų pačių ne- 
Ibebus. Mirtis stovi prieš mus tarsi kažkoks svetimas da- 
lykas, ištinkąs visus kitus, bet tiktai fuo tarpu ne mus. 
Mirties būtinybė ne sykį yra virtusi racionaliu dalyku, 
nepasiekiančiu mūsų pergyvenimo. 

"Tuo tarpu kančia šitokį pergyvenimą kaip tik pažadi- 
na. Kas yra ilgai ir sunkiai sirgęs, tas žino, kad po ligos 
pasaulis pasirodo visiškai kitoje šviesoje. Nuolatinis jo 
atsinaujinimas gamtos jėga ir žmogaus kūryba nebepajė- 
gia paslėpti jo praeinamumo. Visos pastangos sulaikyti 
būtį, kad ji nenyktų, apsireiškia mums kaip apgaulingos, 
kaip savotiškas akių pridengimas, kilęs iš ibaimės, kad ir 
mes patys praeiname. Kiek būdamas sveikas žmogus te- 
mato būties pastovumo pergalę kovoje su jos nykstamu- 
mu, tiek praleidęs ligą jis regi nebūtį, į kurią visa sten- 
giasi grįžti. Ne vienam tad liga virsta naujo gyvenimo 
pradžia; naujo ta prasme, kad atveria kitokį būties per- 
gyvenimą ir atskleidžia gilią ontologinę tiesą, jog kiek- 
viena būtybė šalia aistringo būties troškulio slepia savyje 
ir nebūties polinkį. 

Tokia pradžia buvo 1204 metų liga ir šv. Pranciškui. 

Tiesa, ją pergalėjęs, jis vėl įsijungė į kasdienos gyvenimą, 
vėl dalyvavo puotose bei išdaigose ir net dar aistringiau 
negu pirma. Tačiau jo vidus jau nebebuvo toks pat. Po 
ligos šu. Pranciškus neteko skonio pasauliui. Jis džiau- 
gėsi juo ir naudojosi, bet kaip tasai, kuris išsiplikina bur- 
ną: jis nebejautė daiktų skanumo. Viskas jam buvo lyg 
pelenai. Būtis buvo nužydėjusi: liga nuraškė jos žiedus. 
Be abejo, šventasis galėjo nekreipti dėmesio į šį peleninį 
būties pavidalą ir mėginti jos neskanumą pakeisti jos 
pomėgių gausa, kaip tai daro tūkstančiai pasveikusiųjų. 
Vis dėlto šv. Pranciškus turėjo per daug aštrų dvasios 
žvilgį, kad galėtų save patį apgauti ilgesnį laiką. Senasis 
gyvenimo būdas, netekęs sultingumo, turėjo būti paliktas 
ir susikurtas naujas. Atsivėrusi vidaus tuštuma turėjo būti 
iš naujo užpildyta kitokiu turiniu. Štai kodėl šv. Pran- 
ciškus iš sykio pasišovė būti riteriu. Tolimos šalys ir 
svetimi žmonės. turėjo pakeisti jam pilka virtusią pirkliš- 
ką Asyžiaus aplinką. Stai kodėl jis greitai pakluso, išgir- 
dęs Spolete balsą, kuris jį kvietė tarnauti ne pasauliui, 
Ibet Siuzerenui. Ir štai kodėl jis galop džiaugsmingai vertė 
Mišių knygą bažnyčioje ir buvo laimingas užtikęs nuro- 
dymą, jog naujajame savo kelyje jis turįs neimti „nei 
aukso, nei sidabro, nei pinigų savo juostose, nei delmono, 
nei dviejų jupų, neį kurpių, nei lazdos“ (Mt 10, 9). Į Li- 
gos atskleistą būties tuštumą pats Viešpats įdėjo savą 
turinį. Sv. Pranciškus jį priėmė, pavertė savu, su juo 
sutapo ir tuo būdu virto naujų žmogumi, kuris rodo, kad 
iš tikro kančia mus atgimdo dieviškajam gyvenimui. 

Tai buvo pirmasis kančios pasiskardenimas Asyžiaus 
šventojo būtyje. Jis pasibaigė laimingai, tačiau ne ta pras- 
me, kad šventojo organizmas nugalėjo ligą, bet ta, kad 
kančia išvadavo jo dvasią iš klaidingo santykio su pa- 
sauliu. Anasai džiaugsmas daiktais, kurio šv. Pranciš- 
kus buvo pilnas prieš 1204 metus, buvo netikras, nes jis 
buvo apaštalų džiaugsmas Taboro kalne. Liga atskleidė 
naują džiaugsmą, būtent džiaugsmą perkeistąja būtimi. 
Tačiau ši perkeistoji būtis galėjo kilti tik iš kančios. Ji 
buvo jau Dievo malonė, nužengusi į kančios atvertą tuš- 
tumą. Kančia buvo kelias į šią perkeistąją būtį ir tuo pa- 
čiu kelias į tikrąjį bei tobuląjį džiaugsmą, apie kurį šven- 
tasis taip karštai kalbėjo broliui Leonui. Štai kodėl šv. 
Pranciškus kančios ieškojo ir jos troško, nes jis troško 
anos naujos būties, ano amžinojo, nebepraeinančiojo Ta- 
boro, išaugančio iš Kalvarijos kryžiaus. Laisvė kęsti ir 

šioje laisvėje apsireiškianti žmogaus didybė buvo Asy- 
žiečiui vienas iš pagrindinių viso jo gyvenimo principų. 

Niekur tad turbūt skaistinantis kančios vaidmuo nėra 
toks ryškus kaip šv. Pranciškaus gyvenime. Viešpaties 
nusileidimas į kentėjimų pravertą būties tuštumą čia yra 
Ibeveik pojustiškai apčiuopiamas. Senųjų drabužių išsivil- 
kimas ir jų grąžinimas tėvui yra simbolis senojo žmogaus 
išsivilkimui. Šv. Pranciškuje tiesiog matyti, kaip malonė 
nužengia į žmogaus būtį ir ją perskverbia, joje išplinta ir 
ją sudievina. Tuo būdu čia matyti ir tasai skaistinantis 
kančios vaidmuo arba ta šviesioji kančios pusė, apie ku- 
rią mums kalba N. Berdiajevas. Savo knygoje „Apie žmo- 
gaus paskirtį“ jis skiria dvi kančios rūšis: „Pirmoji, šviesi 
ir atperkanti, veda į gyvenimą. Iš tikro žmogus gali pa- 
kelti kančią, virstančią įam šviesa, malone ir atgimimu. 
Antroji, tamsi ir pragariška, veda į mirtį. Jeigu visi žmo- 
gų ištinką kentėjimai — artimųjų netekimas, liga, netur- 
tas, pažeminimas, nusivylimas bičiuliais, išdavimas ir vie- 
natvė — gali būti jam apsivalymo ir atgimimo priežastis, 
tai, iš kitos pusės, jie taip pat gali jį sulaužyti, visiškai 
aptemdyti, sunaikinti ir užmušti jame gyvenimo prasmės 
pajautimą“ $. Štai kodėl Berdiajevas ir sako, kad „pir- 
moji gailestingumo pareiga ir yra vaduoti kūriniją iš šios 
antrosios kančios ir skleisti valomąjį veikimą pirmosios“. 

Sis Berdiajevo daromas skirtumas atskleidžia mums 
gilią priešginybę, kuri glūdi kančioje, kaip ir kiekviename 
kitame mūsosios egzistencijos prade. Kančia, kaip teigia 
krikščionybė, yra nuodėmės pasėka. Ji yra blogis. Todėl 
žmonijos ir net neprotingos kūrinijos pastangos mėgina 
kančią pergalėti ir pasiekti tokią būseną, kurioje „nei de- 
javimo, nei šauksmo, nei skausmo daugiau nebebus“ (Apr 
2/, 4). Iš kitos tačiau pusės, kančia yra vienintelis realus 
būdas apsivalyti ir į minėtą būseną patekti. Iš to kyla 
nuostabus krikščioniškojo gyvenimo paradoksas: kančia 
yra pergalima jos iškentėjimu. Kristus yra didingas ne 
tuo, kad Jis kaip Dievas galėjo nemirti (pagrindo mirti 
Jame nebuvo, nes Jame nebuvo nuodėmės), bet tuo, kad 
Jis laisvai prisiėmė mirtį, ją iškentė ir tuo ją pergalėjo 
pačioje jos esmėje. Paviršutinis mirties triumfas Golgotoje 
iš tikro buvo galutinis jos pralaimėjimas, nes čia mirtis 
susidūrė su savanorišku jos priėmimu ir todėl neteko fa- 
tališko savo pobūdžio, taip labai jai esmingo istorijoje 
prieš Kristų. Taip yra ne tik krikščionio santykyje su mir- 

timi,: bet ir apskritai su kentėjimais. Kas kenčia laisvai, 
pergali kančią. - i 

Čia tad ir glūdi ana šviesioji kančios pusė. Zmogus 
atgema kančioje tik tada, kai jis ją prisiima ir laisvai 
iškenčia. Atperkamoji kančios prasmė yra ne ta, kad ji 
turėtų kokį nors pozityvinį turinį, vadinasi, kad ji ontolo- 
giškai būtų gėris, kaip linksta manyti manichėjiškai 
nusiteikusios sielos, bet ta, kad laisvai kenčiama kančia 
atveria mūsų būtį Dievui, kuris vienintelis mus atstato 
ir perkeičia. Todėl ne kančia kaip tokia mus atgimdo, bet 
tai padaro Viešpats. Kančia tik sunaikina mumyse senąjį 
žmogų, tik atidaro mūsų būties tuštumą, tik atskleidžia 
mūsų polinkį nebūti. Tačiau kadangi mes ją laisvai ken- 
čiame, tuo pačiu, iš vienos pusės, pripažįstame senojo 
žmogaus nevertingumą ir leidžiame jam kančioje nykti, 
iš kitos — atsivėrusią savo tuštumą nukreipiame į Die- 
vą, kad Jis užpildytų ją savimi pačiu. Jeigu kančia yra 
nuodėmės pasėka, tai ją prisiimti reiškia prisiimti nuodė- 
mės pasėką ir tuo pačiu išpažinti nuodėmę kaip kalię. 
Laisvai kenčiama kančia yra egzistencinė mūsų išpažintis. 
"Tai prisipažinimas esant nusidėjėliu ir kentėjimas už nu- 
sidėjimą. Tokią išpažintį atliko Kristus ant kryžiaus vi- 
sos žmonijos vardu, laimėdamas jai visai išganymą. To- 
kią išpažintį atlieka kiekvienas krikščionis savais kentė- 
jimais, laimėdamas savai sielai amžinybę. Skaistinančioji 
kančios galia glūdi jos laisvėje. 

Jeigu tačiau žmogus kančios neprisiima, nepadaro jos 
sava, o pergyvena ją kaip primestą jam iš viršaus, prieš 
kurią jis purtosi visu savo vidumi, tuomet ji žmogų su- 
žlugdo ir sunaikina. Priešintis kančiai savo viduje reiškia 
priešintis nuodėmės pasėkai ir tuo ibūdu neigti Žmonijos 
solidarumą kaltėje. Tai reiškia laikyti save nenuodėmingu 
ir todėl kančios nereikalingu. Esmėje tai yra melas, nes 
kiekvienas žmogus yra nuodėmės paliestas ne tik dėl savo 
gimimo iš Adomo nuodėmės, bet ir dėl savo asmeninių 
veiksmų. Kiekvienas, kuris sakosi esąs be nuodėmės, yra 
melagis. Kančios nepriėmimas kaip tik ir yra melavimas 
savo būtimi. Tai pastanga išsiveržti iš pirmykštės kaltės 
visuotinumo ir savą individualinę būtį padaryti netikrą. 
Štai kodėl ši melaginga būtis pradeda neprisiimtoje kan- 
čioje irti. Melas juk, kaip ir kiekvienas blogis, yra nebūtis. 
"Kas tad melu grindžia savo gyvenimą, tas neišvengiamai 
sudūžia. Juk savo egzistencijoje mes negalime rinktis 
tarp kančios ir nekančios. Kančia yra visų mūsų likimas. 

Mums belieka tik pasirinkti: laisvą kančią ar priverstinę 
kančią. Kesdami laisvai, mes save statome. Kęsdami iš 
prievartos, mes save žiugdome. Pavadindamas šios rū- 
šies kančią pragariškąja, Berdiajevas kaip tik ir atsklei- 
džia, kad pragaras prasideda jau žemėje, nes iš protesto 
prieš kančią kaip tik kyla didžiausias žmogaus nužmo- 
iginimas. P 

* Šv. Pranciškaus gyvenime šios rūšies kančios nėra 
nė pėdsakų. Jis niekad savo viduje su kančia nekovojo, 
jos neneigė, prieš ją neprotestavo. Jau pati pirmoji liga 
pasirodė jo gyvenime savo šviesiąja puse, kuri paskiau 
lydėjo įį visą tolimesnį jo kelią. Kančios laisvė, absoliu- 
taus laipsnio pasiekusi Kristaus kryžiuje, šv. Pranciškaus 
būtyje buvo regima nuostabiai ryškiai. Šiuo atžvilgiu Asy- 
žiaus šventasis taip pat buvo ištikimas didžiojo Valdovo 
šauklys Ibei reiškėjas. Šiuo atžvilgiu jis taip pat buvo „an- 
trasis Kristus“. Tačiau kaip tik todėl kančia jį tiek iš- 
skaistino, jog Dievas jame spindėjo jau net žemiškojo jo 
buvimo metu. Rodydamas žydams Jėzų, nuplaktą, sukru- 
vintu veidu, „erškėčių vainiku -ir purpuriniu drabužiu“ 
(Jn 19, 5), Pilotas tarė: „Štai žmogus — ecce Homo!“ ir 
šitais žodžiais visai nesąmoningai išreiškė visą žmogiš- 
kosios egzistencijos žemiškąjį kelią. Žmogus yra tikrai 
žmogus, žmogus aukščiausiame savo pakilime tada, kai 
jis atsistoja prieš minią aukos pavidalu. Sv. Pranciškaus 
gyvenime šis aukos pavidalas buvo tikroji jo būsena. Tuo 
metu, kai „kiekvienas didžiavosi drabužių puošnumu ir pra- 
mogų didingumu“, kai „visi buvo pilni savimeilės ir gob- 
šumo“ (pop. Pijus XI), šv. Pranciškus atsistojo prieš 
visą šią minią kaip elgeta, kaip paskutinysis, kaip ken- 
čiantysis ir sužeistasis. Tryliktojo šimtmečio akivaizdoje 
jis iš tikro buvo paties Viešpaties išvestas į istorijos sceną 
ir parodytas krikščionijai kaip „štai žmogus“: štai tasai, 
kuriame žmogiškumas yra pasiekęs aukščiausią laipsnį, 
mes yra pasidaręs labiausiai panašus į Piloto parodytą 
„dieviškąjį „ecce Homo“. Tuo labiau šitoks yra Asyžiaus 
šventasis mūsų amžiaus akivaizdoje, kai supagonėjusi 
minia bėga nuo kančios, bėgdama sykiu ir nuo žmogiš- 
kumo. Šia prasme šv. Pranciškus yra didelis įspėjimas mū- 
sų laikams, kurie didžiuojasi savo humanizmu nepaste- 
bėdami, kad humanizmas yra pastovus tik tada, kai jis 
yra perėjęs kryžiaus kelią. Kiekvienas Kalvarijos kalno 
aplenkimas yra sykiu ir humanizmo esmės aplenkimas. 

„Ecce Homo“ yra pats tikriausias ir pats aukščiausias hu- 
„manizimas, į 

5. Šitaip kančios apvalytas bei paruoštas šv. Pran- 
ciškus ir mirtį sutiko taip, kaip ją turėtų sutikti kiekvie- 
nas krikščionis. Žiūrint žemiškosiomis akimis, Asyžiaus 
šventasis mirė ne laiku, teturėdamas tik keturiasdešimt ke- 
tverius metus, vadinasi, pačiame savo amžiaus stiprume. 
Tačiau žiūrint į visa tai antgamtiniu atžvilgiu, šis nuo- 
stabus šventasis jau buvo atlikęs savo pasiuntinybę. Stig- 
mų gavimas apvainikavo visą jo veiklą ir kartu buvo 
ženklas, kad jo uždavinys šiame pasaulyje jau įvykdytas. 
Tai aiškiai jautė ir pats šventasis. Todėl kai gydytojas, 
įsakmiai jo paklaustas, ką manąs apie jo ligą, pastebėjo, 
jog šventajam belieka gyventi tik trumpą laiką, šis ne- 
nusiminė, bet tik susimąstė, o paskui džiaugsmingai tarė: 
„Tad ateik, sesute mirtie“ ir čia pat savai „Saulės gies- 
mei“ prirašė jau minėtą pastarąjį punktą, kuriame Vieš- 
pats yra garbinamas mūsų kūno mirtimi. Mirtis šv. Pran- 
ciškui buvo tik pastarasis žingsnis jo kelyje į Dievą, ir 
jis žengė jį ne tik drąsiai, bet sykiu ir labai prasmingai. 
'Anoji daiktų gelmė, ikuri buvo jam atsivėrusi 1205 metų 
vasaros naktį, visu savo nuostabumu apsireiškė merdė- 
jimo valandą.. Čia šventasis parodė, kad iš tikro jis per- 
gyvena būtį simboliškai, kad už jos regimybės jis jaučia 
kitą tikrovę, žymiai pilnesnę ir tikresnę negu toji, kurią 
mes patiriame savo pojūčiais. Trys šv. Pranciškaus veiks- 
mai yra šiuo atžvilgiu būdingi: duonos laužymas, dra- 
'bužių išsivilkimas ir giesmė. Visi jie buvo atlikti prieš- 
mirtinėje kančioje ir visi jie turi gilią prasmę. 

Naktį iš spalių 1 į 2 1226 metais šv. Pranciškus labai 
kentėjo, negalėdamas nė akių sudėti. Kai rytą skausmai 
kiek aprimo, jis paprašė sukviesti visus Porciunkulėje 
esančius brolius, -dėjo kiekvienam ranką ant galvos ir lai- 
mino. Paskui liepė atnešti duonos ir sulaužyti ją į gaba- 
lėlius, nes jis pats buvo jau toks silpnas, jog laužyti nebe- 
pajėgė. Palaiminęs kąsnelius, savo ranka jis padalino 
juos broliams, kad suvalgytų (plg. Spec. peri. 280). Nėra- 
abejonės, kad šv. Pranciškus tuo norėjo „duoti savo. bro- 
liams tokį pat meilės ženklą“, kokį Kristus buvo davęs 
savo apaštalams Paskutinės Vakarienės metu (Spec. peri. 
28i). Kaip jo didysis Valdovas, prieš palikdamas mažąjį 
savo būrį, laužė duoną, liepdamas visą žemiškosios isto- 
rijos metą tai daryti Jo atsiminimui (plg. Lk 22, 19), 
taip lygiai ir Jo šauklys norėjo palikti savo atsiminimą. 

brolių dvasioje, padalindamas jiems savo palaimintosios 
duonos kąsnelius. Tai buvo nepaprastai nuostabus aktas, 
Dažnas mirštantysis dalina savo pinigus, savo daiktus, 
savo veikalus, kad tuo būdu pasiliktų gyvas savo artimųjų 
sąmonėje. Tai yra noras gyventi daikto galia. Gautas iš 
mirusiojo daiktas turįs reikšti jį patį, turįs apie jį kal- 
bėti ir jį nuolatos priminti. Mes nesistebime šiuo elgesiu, 
nes jis mums yra toks -įprastas! O tačiau savyje jis yra 
labai keistas. Kaip tai įvyksta, kad krikščionis savam at- 
siminimui išsaugoti renkasi daiktą? Argi jis netiki gy- 
vensiąs po mirties asmeniškai ir turėsiąs asmeninių san- 
tykių su gyvaisiais? Argi Vėlinių šventė, gedulingoji li- 
turgija, maldos už mirusius, Mišiose kasdien kartojamas 
mirusiųjų prisiminimas, galop kenčiančiosios Bažnyčios 
bendruomenė, kuriai priklauso skaistyklos sielos, — argi 
visa tai nėra asmeninio mirusiųjų buvimo teigimas? Ar 
visa tai nėra asmeninių santykių pripažinimas? Kodėl tad 
krikščionis savą atsiminimą saugoti paveda ne šiai visa 
apimančiai Bažnyčios bendruomenei, kurią mes vadiname 
Šventųjų Bendravimu, bet paprastam, negyvam ir neby- 
liam daiktui? Argi pro šitokį pavedimą nebyloja stabmel- 
diškas netikėjimas asmeniniu pomirtiniu gyvenimu ir as- 
meniniu ryšiu su pasilikusiais žemėje? Kam Svenlųjų Bend- 
ravimo tiesa nėra teorinis teigimas, o egzistencinis per- 
gyvenimas, tas nori būti atsimenamas ne daikto galia, 
bet gyvenimu šioje visuotinėje bendruomenėje. 
Būdamas pilnutinis krikščionis, šv. Pranciškus norė- 
jo išsaugoti savo atsiminimą visiškai kitokiu būdu, tokiu 
pat, kokiu jį istorijoje išsaugojo pats Kristus. Tiesdamas 
po Vakarienės pašvęstąją Taurę savo mokiniams, Išgany- 
tojas kalbėjo: „Ta Taurė yra naujoji Sandora mano krau- 
jyje, kuris bus už jus išlietas“ (Lk 22, 20). Tuo Kristus 
aiškiai pasakė, kad savo mirtimi Jis kuria naują bendruo- 
menę tarp Dievo ir žmogaus ir kad šioje bendruomenėje 
Jis yra kertinis akmuo ir Galva. Valgyti tad Duoną ir 
gerti Vyną reiškia prisiminti šios naujosios Sandoros 
buvimą ir sykiu mūsų dalyvavimą įoje; prisiminti ne ko- 
kiu nors teoriniu žodžiu, bet egzistenciniu aktu, kuriuo 
ši sandora yra įsteigta, kuriuo ji laikosi ir kurio esmę 
sudaro mūsų asmeninis susilietimas su pačiu Išganytoju. 
Eucharistinė puota yra atsiminimas Kristaus buvimo įs- 
torijoje. Tai yra šio atsiminimo vykdymas laike ir erdvė- 
je, nes Kristus gyvena naujojoje Sandoroje asmeniškai, 
todėl tik šios asmeninės prezencijos sudabartinimas yra 

Jo atsiminimo gaivinimas. Kristų prisimename ne turėdami 
prieš akis kokį nors Jo paliktą daiktą, bet asmeniškai su 
Juo susitikdami Duonoje ir Vyne. 

Tokiu pat būdu norėjo -savo atsiminimą palaikyti ir 
šv. Pranciškus. Dalindamas savo broliams savo paties. 
palaimintos duonos kasnelius ne saugoti, bet suvalgyti, 
jis nukreipė mūsų žvilgį į naująją Sandorą, kurioje visi 
mes laikomės ir todėl vieni su kitais susitinkame ir vieni 
kitus prisimename, vis tiek, ar kovotume žemėje, ar kęs- 
tume skaistykloje, ar džiaugtumės danguje. Krikščionio 
atsiminimas gyvena Šventųjų -Bendruomenėje. O kelias į 
šią Bendruomenę eina tiktai per Duonos laužymą. Kas 
tad artinasi prie Viešpaties Stalo, tas artinasi prie Jo 
Kūno narių, susiliečia su jais ir juos prisimena. Anuo 
simboliniu duonos laužymu bei laiminimu šv. Pranciškus. 
kaip tik ir norėjo, kad broliai jį atsimintų ne žiūrėdami į 
jo abito lopelį, ne vartydami jo paliktą laišką ar lankydami 
jo gyventą vienutę, bet dalyvaudami Eucharistinėje Puo- 
toje kaip visos Sventųjų Bendruomenės susitikimo šven- 
tėje. Kristaus atsiminimo būdas turėjo būti ir Jo šauklio 
atsiminimas. Šv. Mišios ir Komunija turėjo būti susilie- 
timas su Asyžiaus šventuoju kaip naujosios Sandoros da- 
lyviu. Palikdamas šią žemę ir pereidamas į dangiškojo 
Tėvo buveines, šv. Pranciškus norėjo, kad jo atsiminimas 
būtų gaivinamas ne gamtinėmis, bet antgamtinėmis prie- 
monėmis. Duonos laužymas mirties akivaizdoje buvo di- 
dysis Asyžiečio testamentas visai krikščionijai. 

Antrasis nuostabią simbolinę reikšmę turįs akias 
yra drabužių išsivilkimas. Jausdamas artėjant paskutinę 
valandą, šv. Pranciškus paprašė, kad broliai jį išrengtų 
nuogą ir paguldytų ant plikos žemės. „Šitaip gulėdamas, 
išvilktas iš vargingo savo drabužio, pakėlęs akis į dangų 
ir paskendęs nujaučiamame džiaugsme, kairiąja ranka 
prisidengęs šono žaizdą, kad kiti jos nematytų, šventasis. 
kalbėjo savo broliams: „Aš savo atlikau. Ką jūs turite 
daryti, tepamoko jus Kristus““ (Celano 130—131). Dra- 
bužių išsivilkimu šv. Pranciškus baigė savo pasiuntinybę 
pasaulyje. Jo pašaukimas, kaip sakyta, buvo reikšti ken- 
čiantįjį Kristų ir skelbti kryžiaus kelią krikščioniškajai 
egzistencijai. Tai Asyžiaus šventasis vykdė savo neturiu 
ir kentėjimais, savo paprastumu ir nusižeminimu. Visi jo 
elgesiai buvo Išganytojo gyvenimo prasmenys. Bet visi 
jie buvo išsklaidyti ilgų metų eigoje. Todėl mirties va- 
landą šventasis norėjo juos visus sutelkti į vieną veiksmą 

ir juo vienu regimai išreikšti visą jam Viešpaties skirtą 
uždavinį. Drabužių išvilkimas ir paguldymas ant žemės 
kaip tik ir buvo šitoks veiksmas. Tai buvo prasmuo anos 
Kalvarijos kalno scenos, kai Išganytojas taip pat buvo 
apnuogintas ir ištiestas ant žemės, kad būtų prikaltas prie 
kryžiaus. Ir vis dėlto tai nebuvo Kristaus mirties aplin- 
kybių pamėgdžiojimas. Tai buvo grąžinimas pasauliui vis- 
ko, kas buvo jo, ir sykiu nusilenkimas žmogaus dulkės li- 
kimui, nuo kurio nėra laisvas net nė didžiausias šventasis. 

Mirtis yra būdinga tuo, kad jos valandą žmogus pa- 
silieka vienų vienas. Nuo jo pasitraukia ne tik pasaulis, 
bet net ir Dievas. Kristaus atodūsis ant kryžiaus „mano 
Dieve, mano Dieve, kodėl palikai mane“ (Mt 27, 46) yra 
šios nuostabios vienatvės išraiška. Todėl yra visai su- 
prantama, kad juo žmogus mirties akivaizdoje yra lais- 
vesnis nuo ryšių su daiktais, juo lengviau jis apsispren- 
džia Viešpaties atžvilgiu, nes jo aš tuomet nėra blaško- 
mas pašalinių rūpesčių. Ir priešingai, juo labiau mirties 
valandą žmogus jaučiasi dar daug nuo ko neatsipalai- 
davęs, juo sunkiau jam yra susitelkti aplinkui Dievą ir 
pergyventi Jį kaip vienintelę atramą bei priebėgą. Mirtis, 
kaip ir kančia, yra kilni tik tada, kai ji esti laisva. O 
laisva įi esti tada, kai žmogus įą pasitinka ir prisiima 
visų savimi; vadinasi, kai ji jam yra ne pašalinis ir 
atsitiktinis, bet centrinis ir pats svarbiausias jo egzisten- 
cijos aktas. Mirtis „netyčia“ iš tikro yra nelaimė ne tik 
psichologiškai, bet ypač teologiškai, nes tokiu atveju žmo- 
gus praeina pro tikrosios egzistencijos šalį. Kaip ne vie- 
nas manosi gyvenąs, o iš tikro, pasak Apreiškimo, yra 
miręs (plg. 3, 1), taip lygiai ne vienas sakosi mirštąs, o 
iš tikro tiktai „gauna galą“. Skirtumas tarp „mirti“ ir 
„gauti galą“ yra labai aiškus ir labai didelis. Tačiau kad 
žmogus tikrai mirtų, o ne tiktai „gautų galą“, jis turi 
šią nepaprastą valandą būti grynas aš, vadinasi, palikęs 
bet kokią daiktinę būseną ir išsilaisvinęs iš bet kokio. ry- 
šio, kuris temdo ar iškreipia jo asmenį. 5 

Sv. Pranciškaus drabužių išsivilkimas kaip tik ir .bu- 
vo toksai išsilaisvinimo aktas. Asyžiaus šventasis visą. gy- 
venimą bėgo nuo daikto, kad galėtų būti tikruoju asme- 
niu. Jis nenorėjo turėti nieko sava, išskyrus Viešpatį Die- 
vą. Abitas jam buvo pasilikęs vienintelis, kuriam dar tiko 
šis trumputis savybinis įvardis. Tačiau mirties valandą 
ir jo buvo per daug. Mirties valandą šventasis troško pa- 

silikti visiškai plikas savo kūnu, kad būtų visiškai laisvas 
savo dvasia. Jis visas norėjo susitelkti aplinkui Dievą ir 
atsistoti Jo akivaizdoje toks, koks buvo išėjęs iš kurian- 
čiųjų Jo rankų. Todėl jis nepaprastai pradžiugo, kai gvar- 
dijonas jam atnešė kitus drabužius ir tarė: „Štai abitas, 
kelnės ir gaubtuvas! Aš tau juos paskolinu“ (Celano 131). 
Tą valandą šv. Pranciškus iš tikro nebeturėjo nieko sava: 
Asyžiaus šventasis mirė skoliniuose drabužiuose. Tai, kas 
dar buvo galima laikyti nuosavybe, jis grąžino pasau- 
liui, nutraukdamas su juo paskutinį ryšį ir tuo būdu pa- 
silikdamas vienų vienas, visiškai laisvas, visiškai asme- 
ninis, todėl visiškai pasiruošęs pasitikti sesutę mirtį. 

Vis dėlto nuogo šventojo paguldymas ant žemės turi 
dar ir kitą prasmę. Išvarydamas pirmąjį žmogų iš rojaus, 
Dievas pasakė: „Savo veido prakaite valgysi duoną, kol 
grįši į žemę, iš kurios esi paimtas, nes dulkė esi ir dulke 
pavirsi“ (Pr 3, 19). Nuodėmingas Adomo ir Ievos žygis 
pražudė nemirtingumo malonę. Visoje gamtoje siautusi 
mirtis ištiko dabai ir žmogų: jis turėjo grįžti į žemę, iš 
kurios buvo paimtas; jis turėjo virsti dulke, kuriai buvo 
uždėta pareiga nešti dieviškąjį „gyvybės kvapą“. Žmogus 
kaip jungtinis Dievo ir gamtos padaras buvo mirties su- 
skaldomas į sudedamuosius savo pradus: jo kūnas turėjo 
grįžti atgal į gamtą, jo dvasia — į Dievą. Ir šis likimas 
buvo toks visuotinis, jog net Kristus jam nusilenkė ir 
jog net atpirkimas.jo nepanaikino. Tik pastarąją istorijos 
valandą mirties galybė bus visiškai pergalėta ir suardytos 
asmenybės vienybė bus atstatyta kūnų prikėlimu. Tačiau 
kol istorija žemėje vyksta, tol anasai žmogaus apsispren- 
dimas virsti dulke yra nepermaldaujamas. Todėl kai šv. 
Pranciškus prašė nuogas paguldomas ant žemės, -jis iš- 
reiškė tuo laisvą savo nusilenkimą šiam visuotiniam dės- 
niui. Jis jautė nuostabų solidarumą su žmonija, jis atgai- 
lojo už ją, jis norėjo dalintis su ja žmogaus dulkės likimu. 
Asyžiaus šventasis nereikalavo balzamuoti savo kūno, kad 
apsaugotų jį nuo puvimo, kaip tai daro tie, kurie mėgina 
techninėmis įpriemonėmis pergalėti pirmykštį Viešpaties 
prakeikimą. Šv. Pranciškus pavedė savo kūną žemei, kad 
jis virstų dulke ir tuo būdu prisiimtų bausmę už visų mū- 
sų nuodėmę. Tiesioginis susilietimas su žemė mirties aki- 
vaizdoje kaip tik ir buvo šio dulkės dėsnio prisiėmimas, 
su juo susitaikymas ir pasiryžimas jį iškęsti. 

Paskutinis aktas, kuriuo yra būdinga šv. Pranciškaus 
mirtis, yra giesmė, Jausdamas, kad agonija netrukus pra- 
sidės, šventasis tarė: „Jei tokia yra Viešpaties valia, kad 
netrukus mirčiau, tai pašaukite man brolį Angelą ir brolį 
Leoną, kad jie man pagiedotų apie sesutę mirtį“ (Spec. 
perf. 286). Atėję broliai su ašaromis akyse giedojo „Saulės 
giesmę“, kurios paskutinis posmas, kaip žinome, yra: „Pa- 
garbintas būk, Viešpatie, mūs kūno mirtimi, iš kurios nė 
vienas ištrūkti negali. Vargas tiems, ikurie miršta sunkiose 
nuodėmėse. Palaiminti tie, kurie mirtį randa šventojoje 
Tavo valioje, nes jų neištiks antroji mirtis“ (Karrer 676). 
Broliams nutilus, šv. Pranciškus paprašė apibarstyti jį 
pelenais tardamas: „Greitai aš būsiu tik dulkės ir pele- 
nai“ (Joergensen 454). O paskui, atėjus vakarui ir visiškai 
sutemus, jis pats staiga pradėjo didžiu balsu giedoti 
142 psalmę, kuri prasideda: „Voce magna ad Dominum 
clamo — didžiu balsu šaukiuosi Viešpaties“. Tai ibuvo nuo- 
stabi šventojo giesmė. Joje išskleidė jis prieš Dievą savo 
rūpestį ir suspaudimą, apsižvalgė aplinkui, praregėdamas, 
kad jam nebėra kur toliau eiti, kad Dievas pasiliko vie- 
nintelis, kuris dar domisi jo gyvybe. Todėl jis vadino 
Viešpatį savo dalia „gyvųjų žemėje“ (6 eil.) ir prašė at- 
sikreipti į jo šauksmą, išvaduojant jį iš kalėjimo. Ši šv. 
Pranciškaus pasirinktoji psalmė iš tikro buvo agonijos 
psalmė, nes Dievas niekad nėra tiek pergyvenamas kaip 
mūsų priebėga, kiek mirties valandą. Šią psalmę giedo- 
damas, šv. Pranciškus kaip tik ir įvykdė aną visišką savo 
aš sutelkimą aplinkui Viešpatį. Visi ryšiai su pasauliu jau 
buvo nutraukti. Daiktų buvo išsižadėta ligi paskutinio dra- 
'bužio. Beliko tik atsigrįžti į Viešpatį ir skirti jam paskutinį 
savo lūpų garsą, kuris Ibuvo giesmė, nes giesmė buvo ir 
pats šventojo gyvenimas. Kai ši giesmė nutilo, šv. Pran- 
ciškus įau buvo miręs. 2 

Šitame tad giedojime susitelkė visa Asyžiaus šventojo 
egzistencija, susitelkė į vieną tašką, į vieną garsą, kad 
juo pereitų į amžinąjį buvimą, kuris visas yra garbina- 
moji giesmė. Giedojimas mirštant buvo įvadas į šią am- 
žinąją giesmę. Viešpaties apreikštoji psalmė virto jung- 
timi, kuri užbaigė žemiškąją egzistenciją ir pradėjo dan- 
giškąją. Niekas tad taip gerai neatskleidžia šv. Pranciš- 
kaus būties skaidrumo, kaip faktas, kad jis mirė su gar- 
binimo garsais lūpose. „Jis pasitiko mirtį giedodarnas* 
(Celano) — 

MORTEM CANTANDO SUSCEPIT. 


344 

rinė tiesa. Pirmieji šventojo biogralai, jo amžininkai, niekur šio 
dalyko nemini. 

3 Plg. taip pat pop. Pijaus XI encikl. „Rite expiatis“, nr, 2. 

5 Pig. La vie intellectuelle, 1948 m. gruodžio mėn. 1 p. 

5" Pig. kalbą, pasakylą pasauliškių apaštalavimo kongrese Ro- 
moje 1951 m. spalių 14 d, (Osservatore Romano.— 1951.— Nr. 240), 

5 Commentarium in Johan, Evangelium 51, nr. 13, 

90 Kalba jėzuitams 1946 m. rugsėjo 17 d. 

56. 

6 Plg. Duineser Elegien, 1. Elegie. 

*“ Encikl. „Caritaie Christi“, 1932 m. geg. 3 d. 

75 Pop. Pijus Xi encikl. „Rite expiatis“, nr. 39, 

76 Encikl. „Rite expiatis“, nr. 4—5, 

"T Legenda pasakoja, esą Kristus šv. Pranciškui pasakęs: „Kaip 
aš savo mirties dieną nužengiau į pragarus ir ten rastas sielas iš- 
gelbėjau savo žaizdų galia, taip lygiai leidžiu ir tau, kad ir tu kiek- 

simas yra tik teigiamas, nesiimant jo plačiau nagrinėti. 

8 De la deslination de I'homme.— Paris, 1935.— P. 159. 


DIDŽIOJI PADĖJĖJA 


SV. MERGELEĖS MARIJOS 
BŪTIES IR VEIKLOS APMĄSTYMAS 


AUTORIAUS ŽODIS 


1858 metų vasario mėnesio 1I dieną ant Massabiella 

uolos Lurde pasirodė keturiolikos metų mergaitei, Ber- 
nadetai Soubirous, šviesos apsupta Moteris. Ji sakė, esą 
reikia šioje vietoje pastatyti Viešpačiui Namus, reikia 
procesijomis keliauti į šiuos Namus ir melstis už nusi- 
dėjėlius. Reginys kartojosi. Žmonės skubėjo prie uolos, 
matė klūpančią su rožančium rankoje mergaitę, girdėjo ją 
kalbančią, bei patys nieko neregėjo. Bažnyčia ilgai Ly- 
lėjo šio įvykio akivaizdoje. Tik po 20 metų kardinolai ir 
vyskupai, mminiomis vedini, pradėjo keliauti į Lurdą ir 
klupti prie Massabielle uolos, pašvęstos antgamtės pra- 
siveržimu į liūdną mūsų istoriją. Po Bernadetos ranko- 
mis prasimušęs nuostabus šaltinis virto Naujo Testa- 
mento Siloamo tvenkiniu, kur sveikatos ieško tūkstančiai 
sergančiųjų. 
„ Jau ištisas amžius praslinko po šių regėjimų. Tačiau 
krikščionija jų nepamiršo. Šimtmetę jų sukaktį ji rengia- 
si minėti ne tik požemine bazilika, bet kelionėmis ir mal- 
domis, apmąstymais ir susikaupimais, gailestingais dar- 
bais ir aukomis. Lurdo apsireiškimai priartina aną Švie- 
siąją Ponią prie mūsų, ir mes, paliesti jos spindulių, pra- 
šome ją, kaip ir Bernadeta ją prašė pastarojo regėjimo 
metu: „Pasakyk mums savo vardą!“ 

Kas yra ši Moteris, sujudinusi visą krikščioniškąjį 
pasaulį savu švystelėjimu? Kas yra ši Naujoji Ieva, be 
kurios žmonija žemėje jaustųsi taip lygiai vieniša, kaip 
vienišas jautėsi Adomas rojuje (plg. Pr 2, 18)? Kas yra 
ši socia Christi — Kristaus Padėjėja Jo atpirkimo žygyje? 

Skaitytojo turima knyga ir yra mėginimas į šiuos 
klausimus atsakyti. Jos autorius tačiau prisipažįsta, kad 
rašyti apie Mariją nėra lengva. Ne todėl, kad stigtų me- 
džiagos ar kad patys klausimai būtų ypatingai painūs. 


343 


Sunku yra todėl, kad kiekvieno, kuris imasi šios rūšies 
dirbo, tyko vienas didelis pavojus: aukštinant Mariją, 
nužeminti Kristų. Krikščionybėje „vienas yra Dievas, 
vienas taip pat Tarpininkas tarp Dievo ir žmonių — 
Žmogus, Jėzus Kristus“ (1 Tim 2, 5). Tai pagrindinė iie- 
sa, kurios negalima pamiršti arba aplenkti. Kiekvienas 
Marijos apmąstymas, kuriame Jėzus kaip vienintelis 
Tarpininkas sumenkėja arba net visiškai išnyksta, da- 
rosi neteisingas, net jeigu jis būlų lydimas ir kilnaus 
pasiryžimo pagarbinti Jo Motiną. „Jokios kitos pagarbos 
Marija labiau netrokšta ir jokia kita jai labiau nepalin- 
ka, kaip ta, kad mes Jėzų tikrai pažintume ir pamiliume“*. 
Tuo tarpu ne vienam marijologiniam veikalui galima pri- 
kišti, kad jį skaitant Marija auga, o Kristus eina ma- 
žyn. 

Autorius žinojo šį pavojų, todėl savo knygoje sten- 
gėsi apmąstyti Mariją ne skyrium pačią vieną, bet ijung- 
tą į visą išganymo tvarką: kaip pirmą atpirktąjį žmo- 
gų, kaip reiškėją žmogiškojo įnašo į pasaulio gelbėii- 
mą, kaip patyrusiąją atpirkimo pilnatvę. Marija, toji 
Aušros Žvaigždė, spindi juk ne iš savęs: ji spindi Kris- 
taus šviesa. Todėl glaudus jos įjungimas į Kristaus pa- 
šaukimą buvo pirmoji mintis, kuri vedė autoriaus plunks- 
ną. Iš kitos pusės, autorius mėgino suprasti Mariją ry- 
šium su žmonija, kuriai ji atstovavo Nazarete angelo 
akivaizdoje, Jeruzalės šventykloje, Kalvarijos kalne po 
kryžiumi ir kuriai ji tebeatstovauja amžinojoje savo gar- 
bėje. Marija nėra vienas moteriškasis asmuo tarp dau- 
gybės kitų: ji yra Viešpaties Išrinktoji eiti tam tikrai tar- 
nybai; ji yra viešoji Asmenybė, veikianti vardu to, ku- 
rio reikalui yra paskirta, šiuo atveju — žmonijos. Vie- 
šasis ir visuotinis Marijos pobūdis buvo antroji mintis, 
apsprendusi autoriaus apmąstymų eigą. 

Sis tad dvejopas Nazareto Mergaitės ryšys — su 
Kristumi bei su žmonija —ir yra padėtas į skaitytojo 
turimos knygos pagrindus. Marija esmingai yra Naujoji 
Ieva, vadinasi, Padėjėja tiek Kristui, kaip Motina Jo san- 
tykiuose su žmonija, tiek žmonijai, kaip jos Atstovė Vieš- 
paties akivaizdoje. Čia glūdi asmeninė jos didybė ir vi- 
suotinė jos reikšmė. Sykiu tačiau čia yra ir jos vaidmens 
ribos, nubrėžtos Naujojo Adomo — Kristaus kaip visos 


* Pop. Pijus X encikl. „Ad diem illum laetissimum“, 1904 m. 
vas, 2 d. 

kūrinijos Pirmgimio (plg. Kol I, 15). Autorius tiki, kad 
savo apmąstymuose šių ribų jis nėra peržengęs ir kad 
jo knygoje esanti Marijos būties bei veiklos sklaida es- 
mėje yra ne kas kita, kaip Dievo Kūrėjo ir Dievo Atpir- 
kėjo didybės pabrėžimas. Vadindama Mariją „Kūrėjo 
plano įvykdymu“, bizantiškoji liturgija kaip tik ir krei- 
pia mūsų dėmesį pirmiausia į šio plano Autorių, kurio 
žedžiu Nazareto Mergaitė buvo pašaukta būti Viešnaties 
Tarnaite, Tai yra gairė kiekvienam marijologiniam svars- 
tymui. Jos apspręstas buvo ir šios knygos autorius. 

Būdami Marijos žemės augintiniai, mes garbiname 
Dievo Motina įau nuo pat senovės. Aušrinės giedojimai, 
rcžančiaus pamėgimas, gegužinių pamaldų išvystymas, 
Nekaltojo Pradėjimo minėjimai yra regimi ženklai gilios 
mūsų meilės Marijai. Užtat daros kiek nuostabu, kad lie- 
tuviškoji mintis nėra ėjusi lietuviškosios širdies keliu: 
religinėje savo literatūroje neturime nieko, kas liudytų, 
kad Nazareto Mergaite mes ne tik garbiname, bet ją ir 
mąstome. Juk jeigu jau kiekvienas šventasis turi Baž- 
nyčioje tam tikrą misiją, pralaužiančią privatinės jo sri- 
ties ribas, tai tuo labiau tokią misiją turi Marija. Bet 
jeigu taip, tuomet neužtenka krikščionims tik prieš ją 
nusilenkti, reikia ties įa ir susimąstyti. Lurdo apsireiški- 
mų sukaktis kaip tik yra didelė paskata atkreipti mūsų 
mintį į tąją, kuri šv. Bernadetai atsakė: „Aš esu Nekal- 
tasis Prasidėjimas“. 

Autoriaus knyga tad ir yra lietuviškasis įnašas į šią 
gražią šimtametę sukaktį; įnašas, mažutis savo apimtimi 
ir nedrąsus savo sprendimais. Tai mūsų minties skola 
Mergelei ir Motinai. 

Vis dėlto, kad šis įnašas gali pasirodyti viešumoje, 
reikia dėkoti prelatui Pr. M. Jurui, atgaivinusiam didžią- 
sias mokslo bei meno mecenatų tradicijas ir savo auka 
ne vieną kūrinį išleidusiam į pasaulį. 

Šia proga autorius dėkoja kun. dr. J. Vaišnorai MIC 
it kun. Si. Ylai, kurie mielai perskaitė rankraštį ir davė 
vertingų patarimų, padėjusių patobulinti šiuos apmąsty- 
mus. 

Knygoje esantieji Šventojo Rašto tekstai yra lietu- 
vinti paties autoriaus, pasinaudojant vokiškuoju vertimu 
is originalo: Die Heilige Schrifi des Alien und des Neuen 
Bundes, iibersetzt von Paul Riessler und Rupert Storr, 
Mainz, 1952. 

Baigdamas savo žodį, autorius norėlų palydėti šiuos 
apmąstymus į lietuviškąją visuomenę Jėzaus Siracho 
knygos žodžiais, nuostabiai tinkančiais išreikšti Nazare- 
to Mergaitės vaidmeniui žmonijos istorijoje: 

„Palaistysiu, tariau, sodelį savo 

Ir savo lysvę pašlakstysiu; 

Bet štai griovelis mano daros upė, 

Ir mano upė virsta mariom“ (24, 31). 


A. Maceina 


I. MARIJOS APMĄSTYMAS 


Kas yra Toji, kuri žvelgia žemyn kaip aušra, 
graži kaip mėnulis, skaisti kaip saulė ir baisi kaip 
liūtai? 

Giesmių Giesmė 5. 10. 


1, MARIJOS AMŽIUS 


Marija išniro žemės kelyje kaip Nekalioji: „apsau- 
gota ir išimta iš bet kokio gimtosios nuodėmės suiepi- 
mo“ !, ir baigė šį kelią kaip Perkeistoji: „su kūnu ir siela 
paimta į dangiškąją garbę“P. Tarp šių dviejų įvykių 
skleidėsi jos gyvenimas: ji tapo dieviškojo Logos Mo- 
tina; ji pradėjo užtariamąją savo veiklą Galilėjos Ka- 
noje; ji gavo savo globai žmonių giminę Kalvarijos kal- 
ne; ji laukė su apaštalais Jeruzalėje Sventosios Dvasios. 
Senesnieji amžiai buvo labiau įsižiūrėję kaip tik į šitą 
vidurinį tarpsnį. Marijos gyvenimo pradžia ir užbaiga 
buvo jiems lyg ir išsprūdusios iš akių. Nors Nekaltojo 
Pradėjimo šventė Rytuose buvo švenčiama jau nuo šeš- 
tojo, o Vakaruose nuo devintojo šimimečio, nors žmonių 
tikėjimas šią tiesa gali būti atsekamas ligi pat pirmųjų 
Krikščionybės amžių, tačiau /eologinis šio didžio įvykio 
nušvielimas atėjo tik žymiai vėliauš. Maždaug tas pat 
buvo ir su Dangun Paėmimu. Liturginis jo minėjimas 
Rytuose randamas jau penktajame, o Vakaruose — šešta- 
jame (Galijoje) ir septintajame (Romoje) šimtmetyje. Baž- 
nyčios Tėvai, ypač šv. Jonas Damaskietis ir šv. Germa- 
nas Konstantinopolietis, aiškiai skelbė, kad toji, kuri 
gimdydama išlaikė nepažeistą savo nekaltybę, turėjo ir 
po mirties išvengti savo kūno suirimo“. Vis dėlto ir ši 
tiesa teologiškai nebuvo išvystyta. Jos turinys, jos pras- 
mė, jos ryšys su kitomis mūsų religijos dogmomis pasi- 
liko tamsūs ligi pat mūsų dienų. 

Tuo tarpu Marija negali būti vaisingai apmąstoma 
be šių dviejų jos gyvenimo taškų. Amžinuosiuose Vieš- 
palies sumanymuose jai buvo skirta būti Žodžio Motina, 


23 — A. Maceina, t. 4 353 


K ———— r — 7 255555 


vadinasi, Dievo keliu į žmogų ir tuo būdu bendrininke 
pasaulio išganyme, turėjusiame eiti per Įsikūnijimą. Die- 
vo Motinystė, kaip vėliau matysime, yra pats švenčiau- 
siasis veiksmas, kokį tik žmogus gali atlikti. Bet kaip tik 
todėl jis ir reikalauja, kad jo autorė būtų tinkamai pa- 
ruošta pačioje savo prigimtyje. Jau rojuje Dievas ap- 
reiškė Mariją kaip Gimdytoją Tojo, kuris sutrinsiąs žal- 
čiui galvą (plg. Pr 3, 15), kaip slibino priešininkę, va- 
dinasi, kaip Naująją Ievą, nes senoji leva buvo pasi- 
dariusi žalčio draugė. Šią tačiau paskirtį Marija galėjo 
vykdyti tik tuo atveju, jeigu ji pati nebuvo gundytojo 
galiai palenkia, vadinasi, neturinti gimtosios nuodėmės. 
Marijos nekaliumas buvo jos pašaukimo pagrindimas. 
Lurdo oloje šv. Bernadetai pasakyti žodžiai „Aš esu Ne- 
kaltasis Pradėjimas“ išreiškia tokią Marijos prigimties 
savybę, kuri įgalino ją atskleisti savo įsčią Šventajai 
Dvasiai ir tuo būdu virsti Didžiąja Padėjėja pasaulio va- 
davime iš suvedžiotojo pinklių. 

Iš kitos pusės, Dangun. Paėmimas yra Marijos tarny- 
bos užbaigimas. Apsaugojimas nuo gimtosios nuodėmės 
buvo atitiesimas jos būtybėje to, ką Adomas buvo pra- 
žudęs žmonių giminėje. Vis dėlto šis atitiesimas įvyko 
til) Marijos buvimo gelmėse, bet ne kasdieninėse jo 
apraiškose. Savyje būdama rojaus nešėja, Marija gy- 
veno prakeikimo paliestoje žemėje; savyje būdama be 
nuodėmės, ji dalinosi su kitais nuodėmės pasėkomis: 
kančia, vargu, baime, rūpesčiu, nežinojimu. Kitaip sa- 
kant, Nekaliuoju Pradėjimu Marija buvo atpirkta, bet 
dar neperkeista. Jos Motinystė, tasai didžiausias jos iš- 
aukštinimas, negalėjo žemėje apsireikšti visu tobulu- 
mu, nes buvo kliudomas mūsojo buvimo ydų ir blogybių. 
Reikėjo tad paimti Dievo Motiną į dangų, reikėjo ją per- 
keisti, išvaduoti iš žemiškojo buvimo varžtų ir tuo būdu 
iškelti ją į visos kūrinijos viršūnės, kad būtų visiškai 
užbaigia tiek jos būtis, tiek pats jos pašaukimas. Dievo 
Motinystė reikalauja Nekalto Pradėjimo ir Dangun Pa- 
ėmimo; kol šios dvi tiesos nėra tikimos, tol ir Marija kaip 
Dievo Motina nėra pergyvenama taip giliai, kaip ši nuo- 
stabi jos garbė yra verta. 

Šias tiesas visa pilnatve atskleisti ir pakelti jas į 
dogmų rangą buvo Viešpaties skirta pastarajam Bažny- 
čios istorijos šimtmečiui. 1854 m. popiežius Pijus IX pa- 
skelbė dogma Nekaltąjį Pradėjimą, o 1950 m. popiežius 
Pijus XII — Dangun Paėmimą. Tuo būdu Marijos gyvė- 

nimo pradžia ir pabaiga iškilo“ prieš mūsų akis kaip 
įvykiai, turį nuostabią reikšmę. Dabar Marijos Motinystę 
mes pergyvename ne kaip vieną iš daugybės veiksmų, 
bet kaip vienintelę Nazareto Mergaitės paskirtį, apspren- 
dusią ją visą nuo pat jos buvimo pradžios tėvų įsčioje 
ligi pat jos apvainikavimo danguje Karalienės garbe. Ne- 
kelioji ir Perkeistoji nušviečia Dievo Gimdytoją nuostabia 
šviesa. Todėl ir mūsų santykis su Marija dabar gali būti 
žymiai vaisingesnis negu anksčiau. Popiežius Pijus XII 
sako, kad Nekaltojo Pradėjimo dogma „davė nekaltosios 
Dievo Motinos garbinimui galingą polėkį, kuris, kaip ir 
buvo galima laukti, išskleidė naujų žiedų krikščionijos 
gyvenime“ 5. Iš tikro, jeigu prisiminsime, kokių didingų 
iormų yra įgijęs pamaldumas Marijai Prancūzijoje ir Por- 
tugalijoje ryšium su Lurdo ir Fatimos apsireiškimais; 
jeigu pažvelgsime, kaip Nekaltojo Pradėjimo, o dabar ir 
Dangun Paėmimo šventės vis labiau virsta visos tautos 
šventėmis, kurios nesibaigia bažnyčiose, bet esti pratę- 
siamos susirinkimų salėse, mokyklose, sueigose, šeimose; 
jeigu atkreipsime dėmesį į nepaprastai išaugusią pasta- 
ryųjų dešimtmečių marijologinę lileraiūrą,— turėsime pri- 
pažinti, kad pastarasis šimtmetis, paskatintas anų dviejų 
tiesų išryškėjimo, Marijos ne tik nepamiršo, bet ypatingu 
būdu į ją atsigrįžo, ja susidomėjo, ja susižavėjo, nepa- 
lizujamai įą keldamas iš paslapties tamsos į tikėjimo, 
derovės ir kulto šviesą. Štai kodė! šį laikotarpį, kuris Ma- 
riją mums atskleidė jos pilnaivėje, teisingai galime va- 
dinti Marijos amžiumi, o katalikiškojo pasaulio švęstus 
Marijos metus — šio amžiaus apvainikavimu. Mūsų mal- 
dos į Nekaltąją ir Perkeistąją, mūsų kelionės į jos apsi- 
reiškimų vietas, mūsų susimąstymai ties jos būtimi bei 
tarnyba yra tik bendruomeninis tęsinys ano didžio į Na- 
zareto Mergaitę atsikreipimo, kuris vyksta jau ištisas 
šimtas metų. 

Tačiau Marijos amžius yra būdingas ne tik tuo, kad 
jis mums parodė Dievo Motiną jos pašaukimo visumoje, 
bet ir tuo, kad atkreipė mūsų dėmęsį į žmogaus vaid- 
mens vertę išganyme. Marija juk yra žmogus: mūsų se- 
suo, mūsų giminės atžala, gražiausiasis jos žiedas. Ji 
nėra jokia moteriškoji dievybė, kaip ne sykį katalikams 
prikaišioja netikintieji, nesuvokdami jos garbinimo pras- 
mės. Marijos tarnyba esmėje yra žimogaus tarnyba, ir 
jos įnašas į Kristaus atpirkimą yra žmogaus įnašas. Sios 
tarnybos ir šio įnašo šviesoje mums todėl ir aiškėja, 

„Kokią didžią vertę turi žmogaus gyvenimas, kai jis 
yra visiškai skiriamas vykdyti dangiškojo Tėvo valiai 
iv veikti artimo labui“ 5. Pakviesdamas Mariją būti savo 
Sūnaus Motina, vadinasi, padėti prigimtąją atramą Jo 
įsikūnijimui, Dievas pakvietė joje kartu ir visą žmoniją 
bendradarbiauti su Juo pasaulio išganyme. Žmogiškasis 
įnašas į dieviškąjį atpirkimo žygį Marijos buvime yra 
labai ryškus. Tuo pačiu jis darosi ryškus ir kiekvieno 
žmogaus apsisprendime Kristaus atžvilgiu. Apmąstyti 
Marijos paslaptį esmėje reiškia apmąstyti žmogaus 
reikšmę Dievui Išganytojui, nes „Kristus yra reikalingas 
savo sąnarių pagalbos“; Jis „trokšta savo mistinio Kūno 
narių bendradarbiavimo išganymo darbe“ 7. Marija yra 
aukščiausia išraiška šitokios žmogiškosios pagalbos ir 
šitokio bendradarbiavimo. Sava tarnyba ji kaip tik vyk- 
do tai, ko Išganytojas nori iš kiekvieno žmogaus sky- 
rium ir iš visos žmonijos drauge. Ji todėl stovi priešais 
mus kaip mūsojo santykio su Atpirkėju pirmavaizdis. 
Tai, ką ji teikė Dievui Išganytojui, turi tam tikru būdu 
teikti ir kiekviena žmogiškoji siela. Kiekviena siela turi 
tarti savą „tebūnie“ ir tuo būdu atsiskleisti apvaisinan- 
čiajai Šventosios Dvasios veikmei, nes be šitokio atsi- 
skleidimo negali būti jokio išganymo — nei asmeninio, 
nei visuotinio. Štai kodėl Viešpaties angelo pasibeldimas 
j Nazareto namelio duris yra kartu pasibeldimas ir į vi- 
sos istorinės žmonijos vartus. 

Marijos amžius kaip tik ir pabrėžia reikalą atsakyti 
į šį pasibeldimą taip, kaip atsakė anoji Nazareto Mer- 
gaitė: „Štai aš, Viešpaties tarnaitė; tebūnie man, kaip 
sakai“ (LA I, 38). Po išdidaus nusigrįžimo ateina žmo- 
giškojo jiai tarpsnis; ateina laikas, kai turės būti už- 
baigta tai, kas taip gražiai prasidėjo dvyliktajame šimnt- 
metyje šv. Domininko rožančiumi ir šv. Pranciškaus stig- 
momis. Jeigu ankstesniajame Vakarų krikščionio pergy- 
venime persvarą turėjo prisikėlusis ir todėl triumfuojan- 
tysis Kristus kaip Dievas, kaip visatos Valdovas, tai su 
dvyliktuoju šimtmečiu pamaldumas pradėjo pamažu 
persisverti kenčiančiojo Kristaus pusėn. Jo žmogystė, bū- 
dama išganymo įrankis, vis labiau patraukė į save ti- 
kinčiųjų dėmesį. Įvesdamas rožančių, vadinasi, išgany- 
mo paslapčių apmąstymą Marijos šviesoje, šv. Domi- 
ninkas tuo pačiu pabrėžė žmogaus dalį atpirkime. Gavęs 
Kristaus žaizdų įspaudus savame kūne, šv. Pranciškus 
sutelkė garbinamuosius aktus aplinkui žmogiškąją Iš- 

ganytojo prigimtį: paniekintą, sužeistą, mirštančią, bet 
kaip tik todėl vertą amžinos garbės ir viešpatavimo 
(plg. Apr 5, 13) 8. Tai buvo tikrojo krikščioniškojo huma- 
nizmo pradžia, atremta į dvejopą žmogiškumo kelią, ei- 
naentį per Kristų ir per Mariją. Kristuje Dievas pasilenkė 
prie žmogaus, pasidarydamas visu kuo į jį panašus, kad 
jį. išvaduotų. Tai buvo Dievo nusileidimas žemyn. Ma- 
Triioje žmogus buvo apsuptas ypatinga Viešpaties ma- 
lcne, padarytas Dievo keliu į pasaulį ir žmogiškosios Jo 
regimybės šaltiniu. Tai buvo žmogaus pakėlimas aukš- 
" tyn. Šv. Pranciškus pabrėžė pirmąjį, šv. Domininkas — 
antrąjį kelią. Tačiau jų abiejų pergyvenime stovėjo žmo- 
gus kaip Dievo paveikslas: Kristuje paniekintas dėl mūsų 
nuodėmių prisiėmimo, Marijoje spindintis dėl apsaugoji- 
mo nuo pradinės mūsų kaltės. 

Deja, Renesansas pastūmė šalin šitokią žmogaus sam- 
pratą. Jis paliko žmogumi tapus; Dievą ir sudievintą 
žmogų ir nuėjo angelo sukilėlio keliu. Krikščioniškasis 
humanizmas buvo pamirštas. Jo vietoje išaugo bedie- 
viškasis humanizmas, ir šiojo centre atsistojo nebe Die- 
važmogis, bet žmogdievis, kaip Dievo paneigimo regi- 
mybė. Savo romane „Kipšai“ Dostojevskis sakydina 
inžinierių Kirilovą: „Jis ateis; ir jo vardas bus Žmogdie- 
vis“.— „Dievažmogis?“ — mėgina jį patikslinti Stavrogi- 
nas.— „Ne, Žmogdievis! Tai visai kas kita“. Ir Kirilovas 
svajoja toliau, kas bus, kai ši Kristaus priešginybė pasau- 
lyję pasirodys: tada „žmogus virs Dievu ir fiziškai pasi- 
keis; viskas pasaulyje „pasikeis, visi daiktai pasikeis, visos 
mintys ir visi jausmai“. Nesunkų nujausti, kad ši Kirilovo 
svajonė yra ne kas kita, kaip supasaulintas Bažnyčios 
kvietimas apsivilkti naujų žmogumi, vadinasi, pakeisti 
savo mintis, žodžius ir darbus (plg. Ef 4, 22—32; Rom 
13, 11—14). Bedieviškasis humanizmas taip pat teigia 
žmogų, tačiau ne kaip Dievo paveikslą, o kaip Dievo vie- 
lininką būtyje, kaip Jo vietos užgrobiką, mėginantį sa- 
varankiškai įsitaisyti pasaulyje. Vis "dėlto ypatingas mū- 
sojo amžiaus atsigręžimas į Mariją žadina vilties, kad 
ateities istorija galbūt vėl susitelks aplink Dievažmogį, 
nes „nėra geresnio kelio Kristui pažinti ir tikresnio Jam 
pamilti, kaip Marija“ ?. Būdama žmogus, tačiau žmogus, 
pagimdęs Dievą, ji savaime virsta mūsų giminės pasi- 
didžiavimu ir sykiu humanizmo pagrindu; tokio humaniz- 
mo, kuris, keldamas aikštėn žmogaus vertę bei reikšmę, 

neatitraukia jo nuo Dievo, bet priešingai, sujungia jį su 
Kūrėju ir tuo būdu morališkai vykdo tai, kas Kristuje yra 
įvykę ontologiškai.- Marijos amžius yra žmogaus kelias į 
Dievą, kaip pati Marija yra Dievo kelias į žmogų. 


2. MARIJA KAIP PASLAPTIS 


Bizantinėje Rytų Bažnyčios liturgijoje yra giedamas 
stovinčiųjų himnas (akathistos) '?, kuriame Marija yra 
sveikinama kaip „žmogaus minčiai neprieinama viršūnė“, 
iškilusi „aukščiau už išminčių protą“ ir pralenkusi „kiek- 
vieną pažinimą“. Iš kitos pusės, tas pats himnas vadina 
Mariją iąja, kuri „nušviečia Trejybės paslaptį“, veda mus 
„Der tamsybes tarsi ugnies stulpas“ ir gelbsti mus „iš 
nežinojimo bedugnės“. Kitaip sakant, krikščionio pergy- 
venime Marija yra kariu ir tamsi paslaptis, ir šviesus 
aisiskleidimas. Jeigu Mariją svarstysime tik pasauliškai, 
atsidaušime į neperskverbiamą tamsą. Istorinis jos gy- 
venimo tyrinėjimas nedaug ką mums pasakys, nes tiek 
Sventasis Raštas, tiek. krikščioniškoji Tradicija tiekia 
mums per maža duomenų šiam reikalui. Kaip istorinė 
asmenybė Marija yra paslėpta po laiko uždanga.— Psi- 
chologinė jos sielos ir jos būdo sklaida irgi bus mažai 
vaisinga, nes Marijos atveju susiduriame su žmogumi, 
neturėjusiu, kaip G. Bernanos gražiai pastebi, „nuodėmės 
patyrimo“, be kurio mūsoji psichologija darosi neįmano- 
ma, kadangi ji visa yra atremta į nuodėmingą žmogų.— 
Moralinis Marijos svarstymas taip pat išsisems bendry- 
bėmis, nes šios Moters dorybės stovi ne mūsų plotmėje. 
Visi šventieji yra šventi dieviškosios malonės ir žmogiš- 
kcsios valios sąveika. Tuo tarpu Marijai šventumas yra 
atėjęs vieno tik Dievo sprendimu. Marijos prigimtis ne- 
buvo suskilusi, kaip kiekvieno kito žmogaus. Jai nereikėjo 
kovoti savyje su šv, Pauliaus taip karčiai minimu „nuo- 
dėmės įstatymu“ (Rom 7, 18—24). Marijos akivaizdoje 
mes stebimės ne žmogiškosios pastangos įtampa grumian- 
tis su kūno geismais ar su pasaulio tuštybe; ne ilgamečiu 
ištesėjimu, pasiryžus daryti gera; ne kietu žengimu per 
dvasinę naktį, kai Sužadėtinis nerandamai pradingsta bū- 
ties šešėlyje; bet Marijoje stebimės pačiu Dievu, sukūrusiu 
būtybę, „visą gražią“, besistiebiančią sunkioje mūsų Že- 
mėje tarsi Libano kedras ir Siono kiparisas, tarsi Kadeso 
palmė ir Jericho rožė. Todėl ir jos nuopelnai, kurių ji tiek 

savo gyvenime laimėjo kęsdama, yra kitos rūšies negu 
mūsieji. Kalbėti tad apie Marijos dorinę skaidrą mūsosios 
etikos sąvokomis reiškia šią skaidrą tik drumsti. 

Vaisingiausiai apmąstyti Mariją galima dogmatiškai, 
nes ji ir yra ne kas kita, kaip ligi galo įvykdyta atpirkimo 
dogma. Mūsų religijoje ji stovi ne atsieta nuo visumos 
tarsi išimtis, ne atsidūrusi pakraštyje tarsi nereikšmybė, 
bet Marija yra įjungla į patį Krikščionybės pagrindą, 
būtent į Dievo tapimą žmogumi. Vis tiek ar Logos būtų 
įsikūnijęs ir be žmogaus nuodėmės, kaip teigia Dunsas 
Scotas, ir tuo užbaigęs kuriamąjį aktą, visa sujungdamas 
sų savimi; ar Jis įsikūnijo tik todėl, kad išganytų jau 
nupuolusią žmoniją, kaip moko šv. Tomas Akvinietis, — 
kiekvienu atveju tapimas žmogumi turėjo eiti per moterį; 
kiekvienu atveju Logos turėjo gimti, nes tik gimimas 
padaro žmogų mūsų giminės broliu. Be abejo, Kristus 
galėjo, kalbant grynai logiškai, ateiti kaip žmogus tie- 
siog iš dangaus. Tačiau tuomet Jis nebūtų buvęs mūsų 
giminės žmogus ir su žemės žmonija nebūtų turėjęs ry- 
šio, kaip jo neturėtų žmonės, jeigu jų būtų ant Marso. 
Įsikūnijimas į jau ęsantį žmogiškąjį asmenį yra nesąmo- 
nė, nes tai būtų ne buvimas žmogumi, bet buvimas tiktai 
žmoguje, panašus į apsėdimą. Todėl gimimas yra vienin- 
telis ir būtinas Dievo kelias į žmogiškąją prigimtį. Jeigu 
tad Logos buvo skirtas tapti žmogumi, Jis turėjo būlinai 
turėti Motiną. . 

Marijos tad pašaukimas yra esmingai susietas su 
Logos įsikūnijimu. Marija buvo skirta būti šaltiniu žmo- 
giškosios prigimties sąjungai su dieviškąja prigimtimi 
Legos asmenyje. Kitaip tariant, ji buvo skirta padėti pri- 
gimtąją atramą amžinai religijai, kuri jos Sūnuje, Jėzuje 
Kristuje, rado ontologinę išraišką kaip atpirkimo aktas. 
Kaip tik tad šis Marijos pašaukimas ir patraukia mūs 
dėmesį. Marija yra „Viešpaties tarnaitė“ (Lk I, 38). Jai 
yra nurodyta ypatinga tarnyba dieviškajame visatos pla- 
ne, ir pagal šią tarnybą yra tinkamai paruošta visa jos 
būtybė. Apmąstyti tad Mariją reiškia apmąstyti ne pri- 
vatinę mergaitę namų tyloje, bet Moterį — žmonijos At- 
stovę, Viešpaties sumanytą nuo amžių, apreikštą pačioje 
mūsų žemiškosios istorijos pradžioje, sukurtą Mirjam iš 
Nazareto asmenybėje, vestą kančios keliu pasaulyje ir 
apvainikuotą visų kūrinių Karaliene danguje. Marijos bu- 
vimas buvo jos pašaukimo išsiskleidimas. Todėl ir Marijos 

apmąstymas tegali vykti jos pašaukimo šviesoje. Zvilgis 
į Mariją esmėje yra žvilgis į žmogaus atpirkimą. 

Tačiau kaip tik čia ir susiduriame su paslaptimi. Mums 

yra aiškus pats Marijos pašaukimas, kadangi jis yra Die- 
vo apreikštas ir Bažnyčios vis labiau išskleidžiamas, bet 
tamsus mums pasilieka šio pašaukimo pagrindas. Kodėl 
išganymas turėjo eiti per įsikūnijimą ir todėl per moterį? 
Kodėl Dievas yra reikalingas žmogaus paramos atpirki- 
me? Koks yra santykis tarp motinos ir sūnaus, jei šis 
sūnus yra ne tik savo molinos kūdikis, bet kartu jos Kūrė- 
jas ir Atpirkėjas? Per Mariją įvyko Dievo troškimas būti 
ne tik tarp žmonių, kaip Senajame Įstatyme (plg. / Kar 
9, 3), arba gyventi netoli jų visa palaikančios galybės 
pavidalu (plg. Apd 17, 27), bet būti žmogumi ir tuo būdu 
gyventi tarp mūsų nebe ženkliškai ir nebe tik metaliziškai, 
bet egzistenciškai, kaip vienas iš mūsų (plg. Jn I, 14; 
Fil 2, 7). Gimdamas iš moters, Dievas pagrindė visiškai 
naują santykį tarp savęs ir savo kūrinio: Jis tuo „save 
pažemino“ (Fi 2, 8), nes prisiėmė kūrinio būseną, nusi- 
lenkė jam, pakluso jam. Marija yra šio naujo santykio, 
šios naujos religijos kelias. Ji pagimdė Dievą ne perkelta, 
bet tiesiogine šio žodžio prasme; vadinasi, ji buvo toji, 
kurioje ir per kurią Dievas ir žmogus suėjo į ontologinę 
vienybę — mūsų protui neišsemiamą ir ligi gelmių nesu- 
vokiamą. Todėl ir pati Marija kaip Dievažmogio Motina 
visados mums buvo ir bus „neišreiškiamos išminties pa- 
slaptis“ (akathistos). 

Antra vertus, būdama mūsų giminės sesuo, gyvenusi 
mūsų žemiškąjį gyvenimą, patyrusi visą jo kartėlį, ji stovi 
priešais mus kaip šviesi Vadovė, kaip amžinų žmonijos 
lūkesčių įvykdymas, kaip „apvalytoji visata“ ir „„būsimo- 
sios dienos aušra“ (akathistos). Tai, kas yra įvykę Ma- 
rijoje, turi juk įvykti ir visoje Bažnyčioje, vadinasi, visoje 
už Dievą apsisprendusioje žmonijoje. Marijos kelias yra 
idealinis atpirktojo kosmo kelias. Asmeninis Marijos bu- 
imas yra pirmavaizdis visuotinio Bažnyčios pašaukimo 
laikų tėkmėje. Nepaisant nesuvokiamų šios Moters gel- 
mių, ji visais amžiais yra traukusi savęspi žmogaus 
mintį ir širdį. Nuo pat šv. Eiraimo (303—373), vadinusio 
Dievo Motiną „slaptingu tašku, jungiančiu žemę ir dan- 
gu“, ligi pat pastarųjų dienų krikščionys vis atidžiau 
svarsto jos prasmę bei reikšmę pasaulio sąrangoje. Savo 
metu šv. Bernardas yra pasakęs: „De Maria nunguam 
„satis“ — niekados nėra gana apie Mariją mąstyti, ja ste- 

bėtis, ją garbinti. Krikščionybės istorijoje Marija visados 
yra buvusi metafizinės minties, dorinių pastangų ir este- 
tinės kūrybos įkvėpėja!!. Marijos klausimas niekados 
nėra leidęs nurimti krikščioniškajai sielai. Tačiau juo ji 
uoliau ieškojo tinkamo atsakymo, juo labiau ji pabrėžė 
šią Palaimintąją tarp moterų. Marijos apmąstymas jos 
vaidmens mūsų religijoje ne tik nemažino, bet priešingai, 
jį plėtė ir gilino, nes vis labiau atskleidė jo prasmę bei 
vertę. 


8. KELIAI Į MARIJĄ 


Nazareto Mergaitę galima apmąstyti dviem atžvil- 
giais: pačioje jos 6žiyje, Viešpaties sukurtoje ir išpuoš- 
toje, ir jos žarnyboje, kuriai ji buvo Dievo skirta ir kurią 
ji atliko žemėje ir atlieka visą žmogiškosios istorijos me- 
tą. Tai nėra tik metodinė galimybė, bet ir realus dvejo- 
pumas, jaustas jau ir į mūsų kasdien kalbamą „Angelo 
pasveikinimą“. 

Kai angelas Gabrielius „buvo Dievo siųstas į Galilėjos 
miestą, vadinamą Nazaretu, pas mergaitę, sužadėtą su 
vyru vardu Juozapas“ (Lk I, 26—27), jis atėjęs tarė jai: 
„Sveika, malonės Pilnoji! Viešpats su tavimi! Tu palai- 
minta tarp moterų!“ (1, 28). Šitaip sveikindamas angelas 
atskleidė Marijos būseną ir apreiškė jos tarnybą. Marija 
yra pilna malonės; ji egzistuoja šveniai; ji yra pašaukta 
duoti žmogiškąją gyvybę Aukščiausiojo Sūnui, vadinasi, 
atlikti tokį uždavinį, kuris ją padarys palaimintą tarp 
moterų. Savo žodžių Gabrielius nesiejo su jokiu subjekty- 
viniu reikalu: jis pasiliko grynai objektyvinėje Marijos 
būties plotmėje. Joje pasiliko ir Elžbieta, kurią Marija 
netrukus po apreiškimo aplankė, patyrusi iš angelo, kad 
jos giminaitė taip pat „pradėjo sūnų savo senatvėje“ 
(Lk I, 36). Išvydusi Mariją, Elžbieta sušuko: „Tu palai- 
minta tarp moterų ir palaimintas tavo įsčios vaisius“ 
(/, 42), tuo pakartodama ir pratęsdama angelo žodžius. 
Iš šių dviejų pasveikinimų ir yra sudaryta pirmoji mūsų 
maldos pusė, slepianti savyje grynai dogmatinį Marijos 
apibūdinimą. | . 

Vis dėlto žemėje keliaujanti žmonija nepasitenkino tik- 
tai šiuo objektyviniu Marijos prigimties išreiškimu. Mū- 
soji malda jau labai seniai (15 šimtm.) yra įgijusi ir ant- 

L mimim 


rąają dalį: „Šventoji Marija, Dievo Motina, melsk už mus 
nusidėjėlius dabar ir mūsų mirlies valandą“. Tai jau vi- 
siškai kitoks kreipinys negu angelo ir Elžbietos. Jį pri- 
dūręs žmogus žvelgė ne tiek į tai, kas Marija yra savyje 
it savo santykiuose su Dievu, kiek į tai, kas ji yra jam 
pačiam žemiškojoje jo kelionėje. Visi esame nusidėjėliai, 
vadinasi, atkritėliai nuo Dievo, tačiau ne angelo sukilėlio 
prasme. Mes jaučiame savo kaltes, gailimės dėl įų, todėl 
prašome Viešpaties Motiną, kad ji užtartų mus pas savo 
Sūnų, kad padėtų mums grįžti atgalios, kad skaisčia savo 
širdimi melstų už mus ne tik dabar, bet ypač mūsų mirlies 
valandą, aną didžio bei lemtingo apsisprendimo akimirką. 
Antrojoje mūsų kasdieninės maldos pusėje Mergelės es- 
mės antgamtinis spindėjimas yra pasikeitęs į globojan- 
čiosios Motinos žemiškąjį pergyvenimą; angelo pasveiki- 
nimas yra virtęs žmogaus maldavimu. 

Tai ir yra du keliai į Mariją. Savaime aišku, kad šiedu 
keliai nėra ir negali būti vienas nuo kito atskirti. Marija 
juk stovi priešais nuodėmingą žmogų kaip jo Užtarytoja, 
kaip gailestingoji Motina bei viltis tik todėl, kad ji yra 
malonės Pilnoji, vadinasi, nesutepta jokia nuodėme, ne- 
buvusi žalčio valdžioje. Marijos veikla yra atremta į jos 
būtį pagal visur galiojantį dėsnį, kad „agere seguitur 
esse — veikimas eina paskui buvimą“. Angelo sveikinamo- 
ji Mergelė ir žmonių maldaujamoji Motina yra susijun- 
gusi neperskiriamon vienybėn. Vis dėlto vieno ar kito kelio 
pabrėžimas krikščioniškajame pergyvenime ir krikščioniš- 
kcjoje istorijoje stipriai svyruoja. Kartais mes Mariją 
labiau sveikiname, kartais daugiau ją prašome; kartais 
net ji pati mums apsireiškia daugiau spindinčia savo pri- 
gimtimi (Lurde), kartais vėl daugiau susirūpinusiu įspė- 
jimu (Fatimoje). 

Naujajame Testamente motiniškai užtariantis bei 
gelbstintis Marijos veikimas pasirodo tik vieną vienintelį 
kertą, būtent Galilėjos Kanos vestuvėse, kai ji pastebėjo 
savo Sūnui, esą jaunavedžiai „jau nebeturi vyno“ (Jn 2, 
8). Iš Jėzaus atsakymo „mano valanda dar neatėjusi“ 
(2, 4) aiškiai matyti, kad Marijos kreipimasis buvo ne 
peprastas jaunavedžių neturto paminėjimas šiaip sau 
pokalbio metu, bet jų užtarimas ir prašymas padėti jiems 
keblią valandą. Marija čia pirmą sykį pasirodė kaip Mal/er 
misericordiae ryšium su žmonių vaikais. Naujasis Testa- 
mentas šio jos pobūdžio neslepia, bet jo nė nepabrėžia. 
Jis pasilieka dar angelo pasveikinimo plotmėje. Toje pa- 

čioje plotmėje pasiliko dar ir pirmieji Krikščionybės am- 
žiai, kuriems Marija buvo laidas, kad Kristus yra ne sap- 
nas, ne išganymo lūkesčio susiklostymas mito pavidalu, 
bet tikrai įsikūnijęs ir gimęs Dievažmogis, moters Sūnus, 
todėl tikra istorinė asmenybė ir mūsų giminės brolis (plg. 
šv. Ignotas Kankinys). Iš kitos pusės, Marija buvo ypa- 
tingai pabrėžiama kaip Naujoji Ieva, vadinasi, kaip žalčio 
priešininkė, sutrynusi jam galvą ir tuo būdu sudariusi 
prigimtąsias sąlygas visos žmonijos išganymui (plg. šv. 
Justinas, šv. Ireniejus, Klemensas Aleksandrietis, Origenas 
ir kt.). Marijos kaip Dievo Gimdytojos klausimas taip pat 
buvo viena iš pagrindinių ketvirtojo ir penktojo šimtmečio 
temų, kol Efeso (431) ir Chalkedono (451) susirinkimai 
šį klausimą išsprendė ir Nestorijų, Teotokos neigėją, 
pasmerkė, 

Šis objektyvinis Marijos svarstymas Rytuose buvo ir 
pasiliko žymiai ryškesnis negu Vakaruose. Net ir šv, Au- 
gustinas negali šiuo atžvilgiu prilygti graikų Bažnyčios 
Tėvams. Ligi vienuoliktojo šimtmečio lotyniškoji marijo- 
loginė literatūra yra gana skurdi. Tiesa, šiuo metu kilo 
himnų ir maldų Marijos garbei !2; šiuo metu šv. Ildeion- 
sas (607—669) rašė Marijos amžinos mergystės apgyni- 
mą, o šv. Petras Damianis (1007—1072) aiškino Giesmių 
Giesmės Sulamitą Marijos prasme. Tačiau tai ir yra be- 
veik viskas, ką lotyniškieji Vakarai yra šiuo atžvilgiu 
sukūrę per pirmąjį tūkstantmetį. O kai vėliau šv. Anzelmas 
(1034—1109) žvelgė į Mariją kaip į skausmingąją Moti- 
ną ir tuo nurodė visam paskesniam Vakarų pamaldumui 
kelią; kai šv. Bernardas (1090—1153) pergyveno Dievo 
Motiną kaip tarpininkę tarp žmogaus sielos ir Kristaus; 
kai šv. Domininkas (miręs 1221) savo rožančiaus maldoje 
apmąstė išganymo paslaptį Marijos šviesoje; kai šv. Bo- 
naventūras (1221—1274) garbino Mariją todėl, kad ji 
„vyriška širdimi“ teikėsi atiduoti savo Sūnų žmonių gi- 
minės išganymui,— tai visi šie Nazareto Mergaitės svars- 
tymai jau buvo pažadinti subjektyvinių žemėje gyvenan- 
čio ir kovojančio žmogaus reikalų, skatinusių Vakarus 
pergyventi Mariją daugiau ryšium su mumis pačiais, o 
mažiau jos pačios būtyje. Ir šitoks pergyvenimas pasiliko 
ligi pat pastarojo šimtmečio, kai Marija vėl suspindėjo 
prieš mūsų akis kaip Nekaltoji ir Perkeistoji. 

Vakarų ir Rytų nusistatymą Marijos atžvilgiu geriau- 
siai galime suprasti palyginę du liturgijoje vartojamus 
himnus, kurie yra to paties turinio ir net beveik to paties 

pavadinimo, tačiau kilę iš skirtingo pergyvenimo. Tai 
pranciškono Jacopone's da Todi (1228—1306) „Stabat 
Mater“ ir kunigo Romanoso (5 šimtm. Bizantijos Kurijoj) 
„Mergelė po kryžiumi“.— Jacopone's kūrinys yra vienas 
ištisas žmogaus prašymas leisti jam įsijungti į Marijos 
kančią, kurią ji patiria regėdama savo Viengimį, pri- 
kaltą prie kryžiaus. Joks žmogus negalėtų neverkti, ma- 
tydamas jos skausmą. Todėl autorius ir kreipiasi į šiąją 
Mater dolorosa, kad ji pajausdintų savo skausmus jo šir- 
dyje, kad leistų jam kartu su ja vaitoti, kad Nukryžiuo- 
tojo žaizdos įsmigtų į jo širdį; kad jis galėtų dalyvauti 
Kristaus kančioje, nešti Jo mirtį, apmąstyti Jo kentėjimus, 
apsvaigti Jo kryžiumi ir krauju. Šis. himnas kaip tik ir 
yra poetinė išraiška minėto Vakarų posūkio nuo triumn- 
iuojančiojo Kristaus į kenčiantįjį. Kai Nukryžiuotasis virs- 
ta centriniu mūsų apmąstymų objektu, Mater dolorosa 
savaime pridengia Immaculata spindėjimą. Adomo iš 
St. Victoro abatijos Paryžiuje (miręs 1177) himnas „Sal- 
ve, Mater Salvatoris“ yra turbūt paskutinis lotyniškosios 
viduramžių poezijos kūrinys, kuriame Marija pasirodo 
dar didingu Nekaltosios pavidalu ir kuriame Mater do- 
lorosa dar beveik nejaučiama 8. Vėlesnieji Marijos him- 
nai '* persisveria kryžiaus pusėn, ir juodas gedulo šydas 
pridengia žydrą Perkeistosios skraistę. Jacopone's „Sta- 
bzt Mater“ yra ryškiausia tokio gedulo išraiška. 
Romanoso himnas yra dialogas tarp Motinos ir Sū- 
naus. Marija čia irgi stovi po kryžiumi. Tačiau ne asme- 
ninis jos skausmas sudaro jos pokalbio su Jėzumi turinį. 
„Į kokias vestuves Tu skubi? — klausia ji Kristų.— Ar 
vėl paversti vandenį į vyną? Ar man reikia eiti paskui 
Tave, ar pasilikus Tavęs palaukti? <...> Petro nėra su 
-Tavimi; tojo Petro, kuris sakėsi Tavęs nepaliksiąs, net 
jeigu jam ir mirti reikėtų. O kiti — artimieji ir sūnūs, ku- 
rie turės teisti dvylika giminių,— kur įie dabar visi?“ IS 
Kristus ramina verkiančią savo „Motiną pastebėdamas, 
kad Adomas negalėtų būti išgelbėtas, jeigu Jis neken- 
tėtų ir nemirtų. Marija turinti tai žinoti ir todėl nesiskųs- 
ti. „Netinka Tau raudoti; Tau, kuri buvai pavadinta ma- 
lonės Pilnąja“ 'ė, Jėzus liepia žengti jai „džiaugsmu ne- 
šinai“, kadangi Jis skubinąsis įvykdyti valią Tojo, kuris 
yra Jį siuntęs. Marija turinti nenusigąsti, jeigu Jo mirtis 
sukelsianti „sąmyšį kūrinijoje“: jei plyšianti šventyk- 
los uždanga, sudrebėsią kalnai, aisiversią kapai. Himnas 
baigiasi kreipimusi į Kristų, kuris leidęs Švč. Mergelei va- 

dinti save „mano Sūnau ir mano Dieve“ — žodžiai, kuriais 
užsisklendžia kiekvienas šio ilgo kūrinio posmas. 

Kaip šių himnų turinys rodo, Jacopone's išeities 1aš- 
kas yra asmeninė Marijos skausmo drama, Romanoso — 
visuotinė atpirkimo drama. Nors kenčiąs Išganytojas sa- 
vo Motinai ir aiškina, esą Jis turįs kentėti todėl, kad Ado- 
mas galėtų būti išgelbėtas, vis dėlto Marija šiuo aiškini- 
mu nėra įtikinama ir savo Sūnui atsako: „Tu juk tiek 
išgelbėjai nekentėdamas: raupsuotąjį — pakako panorėti, 
ir jis buvo apvalytas; paraližuotąjį — jo raumenis su- 
minkštinai be jokio vargo; akląjį — vienu savo žodžiu grą- 
žinai jam regėjimą... Visi daiktai Tau palenkti, nes visus 
juos sukūrei. Kodėl tad dabar skubi (kentėti), mano Sū- 
nau?“ Romanoso himnas sklaido didžią kančios paslaptį, 
nes į ją žiūri ne psichologiškai, kaip Jacopone, bet me- 
tafiziškai, siedamas ją ne su Žmogaus užuojauta ken- 
čiančiai motinai, bet su Dievažmogio laisvu apsisprendi- 
mu mirčiai. Todėl nors šiedu himnai savo motyvais ir 
yra artimi, tačiau pats giliausias nusistatymas Marijos 
atžvilgiu yra giliai skirtingas. Tiek Jacopone's, tiek Ro- 
manoso Marija yra Mater dolorosa. Tačiau Jacopone'i 
įi yra verkianti pati ir virkdanti kitus, Romanosui ji yra 
įjungta į atpirkimą kaip dalyvė nesuvokiamoje Išganytojo 
misterijoje. 

Tai yra Vakarų ir Rytų kelias į Nazareto Mergailę. 
Vakarams ji yra daugiau istorinė asmenybė, Rytams — 
visuotinio prado nešėja; Vakarams ji yra daugiau Mo- 
tina, pagimdžiusi Dievą, gavusi Golgotoje žmoniją savo 
globon, todėl nuolatos besirūpinanti, kad jos vaikų ves- 
tuvėse nepristigtų vyno; Rytams ji yra daugiau Mergelė, 
nekaltai pradėta, sužadėta su Avinėliu, apsiausta saule 
ir apvainikuota žvaigždėmis; Vakarų pergyvenime ji stovi 
šalia Kristaus kaip žmonių Užtarėja: jos elgesys Galilė- 
jos Kanoje yra vedamoji vakariečio gairė jo pamaldu- 
me; Rytų pergyvenime ji žengia šalia Atpirkėjo kaip Jo 
paties Padėjėja: jos kova su senuoju žalčiu ir apokalipti- 
nio slibino neapykanta jos atžvilgiu yra apsprendžiamasis 
rytiečio motyvas jo religingume. Klaida būtų vieną kurį 
iš šių pergyvenimų atmesti, o kitą priimti. Abu jie yra 
tikri, nes abu išreiškia pagrindines Marijos savybes. 
Marija yra ir Motina, ir Mergelė kartu. Kaip Motina ji 
apreiškia savo tarnybą, kuriai ją Viešpats yra pašaukęs. 
Kaip Mergelė ji atskleidžia savo būtį, kurią Viešpats yra 
sukūręs ir išpuošęs. Kadangi motiniškumas savyje yra 

veikimas, todėl jis yra artimesnis vakariečio žmogaus 
aktyviai dvasiai, ir Marija Motina Vakaruose yra labiau 
suprantama negu Marija: Mergelė, slepianti savyje onto- 
loginį imlų santykį su Dievu ir todėl prieinamesnė ry- 
tietiškajam susimąstymui. Norint tačiau žvelgti į Mariją 
jos pilnatvėje, reikia suderinti abu šiuos pergyvenimus 
ir svarstyti Motiną neatskiriamai nuo Mergelės, Marijos 
pašaukimą — neatskiriamai nuo jos būties.— Šiuo keliu 
autorius ir mėgins savo rašte eiti. 


4. MARIJOS SAVISĄMONĖ 


- Pati tikriausia gairė, nurodanti, kaip mums reikia eiti 
į Marijos paslaptį, yra jos pačios savisąmonė. Nors Ma- 
rija ir buvo nekaltai, vadinasi, be pradinės kaltės pradėta, 
tačiau įos sąmonės švieson ši palaiminta būsena ilgai 
nebuvo prasiskverbusi. Marijos nenuodėmingumas, kaip 
sakyta, buvo ne jos valios iškovotas ir ne jos maldų iš- 
prašytas, taigi ne asmeninis apsisprendimas, bet Vieš- 
paties apsprendimas: gryna Jo dovana, gryna Jo malonė, 
duota jai be jos prisidėjimo ir net be jos žinios. Todėl 
kai angelas jai tarė: „Sveika, malonės Pilnoji“, Marija 
„Sumišo dėl tokios kalbos ir svarstė, ką šitoks pasveikini- 
mas reikštų“ (Lk 1, 29). Malonės pilnatvė gyveno joje 
nuo pat pirmojo jos buvimo akimirksnio. Angelas jos ne- 
atnešė, bet tik ją atskleidė. Jis tik pasakė tai, kas joje 
jau buvo, būtent kad ji esanti „išlaisvinta iš nuodėmės 
vergijos, todėl visa graži, visa tobula“ !". Tačiau ligi an- 
gelo pasveikinimo Marija nežinojo, kas ji esanti. Užtat 
nuostabiai ryškiai šis žinojimas prasiveržė įos susitikime 
su Elžbieta. Išgirdusi Marijos pasiskardenimą savo na- 
muose, Elžbieta sušuko: „Kuo aš užsitarnavau, kad mano 
Viešpaties Motina ateina pas mane?“ (Lk I, 43). Tada 
Marija atsakė į šį šūksnį nebe baimingu klausimu, kaip 
angelui Nazarete, bet didinga ir drąsia, nuostabiai drąsia 
„Magnificat“ giesme: „Mano siela garbina Viešpatį, ir 
mano dvasia džiūgauja Dievuje, mano Išganytojuje“ 
(Lk I, 46). 

Marijos „Magnificat“ yra labai panaši į Samuelio 
motinos Onos giesmę, kurią ji giedojo, atvedusi Samuelį 
šventyklon ir skirdama jį, kaip anksčiau buvo pažadėjusi, 
Dievo tarnybai (plg. 1 Sam 2, 1—10). Abi šios moterys — 
Ona ir Marija — pradeda. savo giesmes tuo pačiu širdies 

džiaugsmo pareiškimų ir dėl tos pačios priežasties, bū- 
tent dėl įvykusios motinystės. Abi įos buvo nevaisingos: 
Marija dėl laisvo apsisprendimo (plg. Lk 1, 34), Ona dėl 
įsčios užsklendimo (plg. / Sam I, 5). Tačiau į jas abi 
Viešpats pažvelgė, ir jos abi tapo motinomis. Todėl jos 
i' garbina dabar Dievą, nesuvokiamą savo keliuose: ga- 
linguosius Jis paverčia silpnais, o silpnuosius išaukština; 
alkstančius Jis pasotina, o turtinguosius paleidžia vėjais. 
Abi moterys naudoja tas pačias priešginybes Dievo galy- 
bei išreikšti. Tačiau kiek Ona pasilieka asmeninės perga- 
lės srityje, tiek Marija savame išaukštinime regi visuotinių 
perspektyvų. Ona buvo. Elkanos žmona. Bet dėl savo ne- 
vaisingumo ji turėjo kęsti daug patyčių iš kitos to paties 
Elkanos žmonos Peninos (plg. Z Sam I, 6). Pagimdžiusi 
Samuelį, ji didžiuodamasi tarė savo giesmėje: „Didi yra 
mano stiprybė Viešpatyje, ir mano lūpos drąsiai kalbasi 
su priešais“ (1! Sam 2, 1). Penina dabar turėsianti nutilti, 
petyčios pasibaigsiančios, paniekinta moteris atsitiesianti. 

Tų pačių aidų girdėti ir Marijos „Magnificat“. Tiesa, 
Marija buvo atsisakiusi motinystės sava valia. Bet tai dar 
nereiškia, kad šis atsisakymas jai buvo lengvas ir kaip 
moteriai apskritai, ir kaip izraelitei. Kiekviena moteris 
pačia savo prigimties sąranga bei giliausiais savo po- 
linkiais trokšta būti motina. Izraelio tautoje šis bendras 
moters bruožas buvo dar sustiprintas Viešpaties pažado 
kildinti iš Jokūbo namų Mesiją. Todėl kiekviena izraelitė, 
kuri gimdė, teisingai galėjo tikėtis, kad galgi jos sūnus 
būsiąs tasai, apie kurį kalbėjo pranašų eilės. Atsisakyti 
motinystės reiškė atsisakyli šitos galimybės. Jeigu vis 
dėlto Marija apsisprendė likti mergele, tai šį jos ryžtą 
reikia suprasti kaip didelio nusižeminimo auką, sunkią ir 
nepatogią, nes anuo metu mergystė ne tik kad nebuvo 
gerbiama, bet net savotiškai niekinama. Štai kodėl, kai 
angelas Marijai pranešė, jog ji radusi malonės pas Vieš- 
patį, todėl pradėsianti ir pagimdysianti sūnų (plg. Lk I, 
31), ji neatstūmė šio pasiūlymo iš esmės, bet tik paklausė, 
„kaip tai įvyks“, kadangi ji nepažįstanti vyro (LA I, 34). 
Paneigti mergystės Marija nenorėjo. Tačiau atsisakyti 
Dievo siūlomos motinystės — taip pat ne, Todėl ji lengvai 
alsiduso, iš angelo išgirdusi, kad motinystė jai ateisianti 
ne iš vyro valios, bet iš Dievo Dvasios, kuri ją apdeng- 
sianti „savu šešėliu“ (Lk I, 35). Ir Marija sutiko, nes čia 
regėjo nepaprastą Viešpaties dovaną: jai bus nuimta ne- 
garbė prieš savo tautą ir sykiu bus išsaugotas jai taip 

brangus vyro nepažinimas. Savoje giesmėje ji išreiškė šį 
atodūsį žodžiais: „Jis pažvelgė į savo tarnaitės žemumą“ 
(Lk I, 48). Negimdydama ji stovėjo žemiausioje Izraelio 
moterų vietoje. Bet štai Dievas jos pasigailėjo ir pakėlė 
ją iš pažeminimo, kaip ir Samuelio motiną. 

Bet tuo bendras šių moterų kelias ir baigiasi. Ona 
nedaro iš savo motinystės jokių reikšmingesnių išvadų. 
Ji neturi pašaukimo ateičiai. Ji pagimdė Samuelį, atvedė 
jį šventyklon, atidavė kunigui Heliui ir tuo savo paskirtį 
atliko. Todėl jos giesmėje nejausti nieko, kas pralaužtų 
asmeninės motinystės sienas ir įgytų visuotinę reikšmę. 
Visai kitaip save pergyvena Marija. „Štai nuo dabar visos 
kartos vadins mane palaiminta, nes didelių dalykų pa- 
darė man Galingasis“ (Lk I, 48—49). Sutikusi būti Išga- 
nytojo Motina ir nešiodama savyje įsikūnijusį Žodį, Ma- 
Tija suvokė, kad jos motinystė yra daugiau negu tik pa- 
prastas naujos gyvybės pradėjimas, kad ji nesibaigsianti 
su Mesijo gimimu, bet aidėsianti amžių amžiais visoje 
pasaulio istorijoje; angelo apreikšta malonės pilnybė bū- 
sianti vaisinga ne tik gamtinės gyvybės suteikimu Dievui, 
bet ir antgamtinių dovanų dalinimu žmonėms, o šių do- 
vanų dalinioja būsianti vadinama palaiminta visų žemės 
giminių. Savo giesmėje Marija prabyla kaip sąmoninga 
žmonijos atstovė Dievo Išganytojo akivaizdoje. 

Susitikusi su Elžbieta ir iš jos patyrusi, kad Mesijo 
pirmatakas „šoktelėjo iš džiaugsmo“ savo motinos įsčioje 
(Lk I, 44), Marija suvokė, kad šis šoktelėjimas yra vaiz- 
das visam tolimesniam josios keliui: visa kūrinija džiū- 
gaus jos akivaizdoje, nes ji nešioja Tąjį, kuris „ateina val- 
dyti žemės“ (Ps 97, 11). „Magnificat“ yra Marijos sąmo- 
nės prasiveržimas, tačiau ne subjektyvios laimės prasme, 
kaip Onos giesmėje, bet prasme objektyvios tarnybos žmo- 
nijoje. Marija mažai kalba apie savo praeitį, prisiminda- 
ma savo pažeminimą tautoje dėl nekaltybės pažado. Jos 
žvilgis yra nukreiptas į ateitį, į išsiskleidimą anų jai 
Galingojo padarytų didžių dalykų. Jeigu Onai giesmė yra 
jos pareigų užbaiga, tai Marijai „Magnificat“ yra jos 
tarnybos pradžia, jos pirmas žingsnis į Apvaizdos jai 
atskleistą pareigų lauką. Buvusi kukli ir baiminga Naza- 
rete, Marija visu didingumu išsitiesia Zacharijo namuose. 
„Magnificat“ posmuose iš tikro jaučiame prabylant aną 
Apokalipsės Saulėtąją Moterį, kuriai duota „du didelio. 
erelio sparnu“ (12, 14). Ar tai mums neprimena šv. Petro 
Sekminių dieną, kai šis, anksčiau visokeriopai svyravęs 

vyras, gavęs Šventąją Dvasią, staiga suvokė savo paskir- 
tį, drąsiai išėjo priešais minią ir pradėjo jai skelbti pri- 
sikėlusjjį Jėzų (plg. Apd 2, 14), kurio dar taip neseniai 
Kajaio kieme buvo išsigynęs (plg. Mk 14, 7)? Kaip Šven- 
toji Dvasia pažadino Petro savisąmonę, taip lygiai ta pati 
Šventoji Dvasia, apdengusi Mariją savo šešėliu, atskleidė 
jai jos kelią žmonijos istorijoje. | 


5. LITURGIJOS ZVILGIS Į MARIJĄ 


Norint suprasti, bent kiek tai žmogaus protui yra 
įmanoma, kas yra Marija, reikia pasiklausti ne tik Sven- 
tojo Rašto ir Tradicijos, ne tik teologijos, bet ir liturgijos, 
nes liturgija savo visumoje slepia katalikiškąjį tikėjimą ?8 
(kultas juk yra pojustinė dogmos regimybė) ir todėl da- 
rosi ne sykį reikšminga atskiriems šio tikėjimo klausi- 
mams nušviesti. Kaip tad liturgija pergyvena Mariją? 
Kokiais pavidalais iškyla ši nuostabi Moteris kulto švie- 
2 — Į tai mums atsako Marijos gimimo šventė (8 rug- 
sėjo). 

Sios šventės Mišių evangelija prasideda: „Knyga gi- 
minės Jėzaus Kristaus, Sūnaus Dovydo, Sūnaus Abraomo. 
Abraomui gimė Izaokas, Izaokui gimė Jokūbas, Jokūbui 
gimė Judas ir jo broliai, Judui gimė Faras ir Zara iš Ta- 
maros, Farui gimė Esromas, Esromui gimė Aramas, Ara- 
mui gimė Aminadabas, Aminadabu gimė Naasonas, 
Naasonui gimė Salmonas, Salmonui gimė Boozas iš Raa- 
bos, Boozui gimė Jobedas iš Rutos, Jobedui gimė Jesė, 
Jesei gimė karalius Dovydas“ ir taip toliau ligi pat Jo- 
kūbo, kuriam „gimė Juozapas, vyras Marijos, iš kurios. 
gimė Jėzus, vadinamas Kristumi“ (Mt I, I—-16). Pirmu 
požiūriu atrodo, kad ši ilga vardų eilė nieko nereiškianti.. 
Iš tikro tačiau ji slepia savyje gilią prasmę. Išskaičiuo- 
dama „nuo Abraomo iki Dovydo keturiolika kartų, nuo 
Dovydo iki ištrėmimo į Babiloną keturiolika kartų ir nuo 
ištrėmimo į Babiloną iki Kristaus keturiolika kartų“ (J. 
17), liturgija padaro mūsų giminės broliu ne tik Jėzų, bet 
įjungia ir Mariją į Judo kiltį, į Dovydo giminę '9, pasta- 
tydama ją prieš mūsų akis kaip istorinės žmonijos dukrą,. 
turinčią savo praeitį, savo tėvynę, savo gimdytojus, savo 
gimimo vietą ir laiką. Šiais vardais liturgija nori pasa- 
kyti, kad Marija nėra kažkoks žmogiškojo ilgesio susi- 
klostymas, kažkokia šviesi svajonė ar kilni idėja, bet 

istorinė asmenybė: Mirjam iš Nazareto, Juozapo žmona, 
Kristaus Motina, kurios kilmės šaknys siekia pačius se- 
niausius laikus. 

Bet štai prieš keletą minučių kunigas, stovėdamas de- 
šinėje altoriaus pusėje, skaitė kitą to paties dieviškojo 
Apreiškimo tekstą, kurį liturgija taip pat naudoja Marijai 
apibūdinti, tačiau visiškai kitu jau atžvilgiu: „Viešpats 
turėjo (kaip nuosavybę) mane savo kelių (kaip Kūrėjas) 
pradžioje, anksčiau, negu buvo ką nors sukūręs iš pra- 
džios. Aš esu įstatyta nuo amžių, nuo pat senovės, pir- 
miau, negu atsirado žemė. Dar nebuvo bedugnių, o aš 
jau buvau pradėta; dar nebuvo ištryškę vandenų šaltiniai, 
dar kalnai nebuvo iškilę sunkia mase, o aš jau gimiau — 
anksčiau negu kalneliai... Kai Jis rengė dangų, aš ten 
buvau; kai griežtu įstatymu aprėžė ratu gelmes, kai tvir- 
tino skliautą ir svėrė vandens versmes, kai jūrai nustatė 
jos krantus ir vandenims jų dėsnius, kad neišeitų iš savo 
ribų, kai dėjo žemei pamatus, aš buvau su Juo, visa kartu 
statydama (componens), ir džiūgavau diena dienon, žais- 
dama Jo akivaizdoje, žaisdama ant žemės rutulio, ir man 
smagu yra būti su žmonių vaikais“ (Pat 8, 22—31). Tai 
jau yra visiškai kitoks Marijos vaizdas. Gimimo šventės 
evangelijoje Marija yra istorinis žmogus, įstatytas į tam 
tikrą giminę, į tam tikrą erdvę ir laiką. Tuo tarpu lekcijos 
Marija iškyla viršum žemiškosios tikrovės, net viršum 
visos kūrinijos, atsistoja pačioje pradžioje kaip Dievo 
bendradarbė Jo kūryboje, džiūgaujanti Jo akivaizdoje ir 
žaidžianti Jo kūriniais. Jeigu Mišių evangelijos vardai 
kreipia mūsų dėmesį į Palestinos dukrą, tai tų pačių Mi- 
šių lekcijos vaizdai mums sako, kad Mirjam iš Nazareto 
būtis žemiškąja tikrove neišsisemia, kad ši Moteris yra 
kažkas daugiau negu tik vienas iš istorijoje gyvenusių ir 
veikusių žmonių. 

Šitie du liturgijos žvilgiai į Mariją apsprendžia ir 
Bažnyčios maldas. Pergyvendama Mariją kaip istorinę 
moterį, perėjusią visus žmogiškojo gyvenimo tarpsnius, 
liturgija mini šiuos tarpsnius bei įvykius atskiromis šven- 
tėmis: pradėjimą (8 gruodžio), gimimą (8 rugsėjo), vardo 
dieną (12 rugsėjo), paaukojimą šventykloje (21 lapkričio), 
angelo apreiškimą Nazarete (25 kovo), apsilankymą pas 
Elžbietą (2 liepos), motinystę (11 spalių), apsivalymą 
(2 vasario), skausmus (15 rugsėjo), galop jos paėmimą 
į dangų (15 rugpjūčio). Šių švenčių maldose besimel- 
džianti Bažnyčia prašo Dievą, kad Jis Marijos užtarimu 

leistų mus apvalytus pas Jį nueiti (Nekaltojo Pradėjimo 
Mišios); kad Marijos gimimas mums virstų „išganymo 
pradžia“ (Gimimo Mišios); kad jos vardas mums būtų 
apsauga ir išlaisvinimas iš blogio (Vardo Dienos Mi- 
šios); kad jos maldos padėtų Dievo Tautai (Dangun Pa- 
ėmimo Mišios). Brevijoriuje Bažnyčia kreipiasi net tie- 
siog į Mariją ir prašo ją melstis už tikinčiuosius, užtarti 
kunigus, pagelbėti maldingai moteriškajai lyčiai (Gimi- 
mo matutinum), padėti vargstantiems, sustiprinti svyruo- 
jančius, pradžiuginti liūdinčius (Vardo Dienos mišparai); 
padaryti, kad jos skausmų įėga būtume verti gėrėtis dan- 
gaus Karalystės džiaugsmu (Septynių Skausmų laudes). 
Istorinė Marija yra liturgijai visų pirma žmogaus Globėja. 
Ji patraukia savęspi mūsų prašymus tuo, kad joje regime 
Užtarytoją pas jos Sūnų, mūsų Viešpatį ir Atpirkėją. Pop. 
Leonas XIII pastebi, kad, nors Išganytoją mes ir labai 
mylime, nes Jis praliejo už mus savo kraują, vis dėlto mes 
Jo ir bijome kaip nepermaldaujamai teisingo Teisėjo. „Iš 
šios baimės dėl nuodėmių kaip tik ir kyla reikalas užta- 
riančios bei globojančios jėgos, kuri būtų Dievo malonėje, 
ir sykiu tokio širdies gerumo, jog nė vienam nusiminusia- 
jam pagalbos neatsakytų“ ??, Šitokia jėga, šitokia malonės 
ir gerumo pilnybė liturgijai ir yra Marija, Jos tad šven- 
tėse pergyvename ją visų pirma kaip gailestingumo Mo- 
tiną, kaip mūsų viltį, kurios vardo šaukiamės ir kurios 
priebėgon skubame. 

Kiekvienos tačiau šventės metu liturgija mums nepa- 
miršta priminti, kad Marija yra ne tik globojanti Motina, 
bet kartu ir antžemiškai spindintis Mergelės, Karalienės, 
Saulėtosios Moters paveikslas. Anksčiau minėtąją Pa- 
tarlių knygos vietą, kurioje Marija yra pastatoma šalia 
Dievo kaip pradinė Jo Bendradarbė, liturgija skaito ne 
tik Marijos gimimo, bet ir jos pradėjimo, ir vardo dienos, 
ir šv. Rožančiaus šventėse, o brevijoriuje dar ir Gerojo 
Ganytojo Motinos dieną (pirmąjį gegužės sekmadienį). 
Minėdama Marijos apsilankymą pas Elžbietą, liturgija 
gretina Mariją su Giesmių Giesmės Sulamita, kurią my- 
limasis kviečia keltis ir ateiti, nes „žiema jau praėjo, lie- 
tus nustojo, pasirodė gėlių mūsų laukuose“ (Mišių Iek- 
cija). Senesnėje Dangun Paėmimo Hiturgijoje Marija iš- 
kyla kaip Išmintis, kuriai Viešpats skyrė apsigyventi 
Jokūbo namuose ir augti „kaip Libano kedras ir Siono 
kiparisas“, kaip „palmė Kadese ir rožių krūmas Jeriche“. 
Brevijoriuje šis vaizdas yra kartojamas beveik kiekvie- 

name Marijos oficiume. Šalia Dievo Motinos liturgijoje 
nuolatos išnyra Senojo Tesiamento Sofija ir Naujojo 
Testamento Saulėtoji Moteris. Šio idealinio paveikslo 
akivaizdoje Bažnyčia tarsi pamiršta nuodėmingą žmogų 
su žemiškaisiais jo reikalais: čia ji Marijos nebeprašo, 
nebemaidauja, mūsų kasdienos nebeprimena, bet prieš 
Mariją nusilenkia ir ja stebisi jos pačios grožyje ir didy- 
bėje. „Tu Jeruzalės garbė, tu Izraelio džiaugsmas, iu 
mūsų tautos pasididžiavimas“, — tai žodžiai, kuriais litur- 
gija atskleidžia antrąjį savo santykį su Marija. 
Liturgijos tad atsakymas į klausimą, kas yra Marija, 
nėra vienaprasmis. Iš vienos pusės, savo šventėse ji mus 
vedžioja žemiškaisiais istoriniais Marijos keliais: ji veda 
mus į Nazaretą, į Jeruzalės šventyklą, į Betliejaus pra- 
kartėlę, į vestuves Galilėjos Kanoje, į Golgotą po Jėzaus 
kryžiumi. Iš kitos pusės, ji kreipia mūsų žvilgį į pačius 
pradinius Viešpaties sumanymus, į žmogaus protui nesu- 
vakiamas žmogaus ir Dievo bendradarbiavimo gelmes, 
vadinasi, į antistorinę Marijos idėją. Kitaip sakant, litur- 
gija taip pat slepia savyje anuos du minėtus priėjimo 
būdus, abu juos jungia vienybėn, derina vieną su kitu ir 
tuo mums nurodo, kad Marijos apmąstymas negali išsi- 
semti tik žemiškaisiais jos gyvenimo įvykiais, bet kad 
patys šitie įvykiai yra kažkokio aukštesnio prado išraiš- 
ka. Liturgijoje Mirjam iš Nazareto yra antlaikinio prado 
įsikūnijimas *!. Nagrinėdami tad Marijos buvimo apraiš- 
kas, turime nuolatos kreipti dėmesį į gilesnę ir visuoti- 
nesnę jų prasmę. Marijos akivaizdoje mūsų mintis turi 
eiti mūsų maldos keliu. 


"Pop. Pijus IX. Inefiabilis Deus, 1854 m. gruodžio 8 d. 
y Pop. Pijus XI!. Munilicentissimus Deus, 1950 m. lapkričio 

3 Rytų Bažnyčioje Nekalto Pradėjimo tiesa niekados, net ir po 
atsiskyrimo nuo Romos, nebuvo aptemusi. Tuo tarpų Vakaruose „Pe- 
Iagijaus erezija stipriai suvėlino ir net sukliudė, iškeldama įvairių 
sunkenybių, tikrą pažangą tikėjimo į Nekaltąjį Pradėjimą“ (Alastruoy G. 
Tratado de la Virgen Santisima.— Madrid, 1952.— P. 168). Tokie dideli 
Vakarų teologai, kaip Aleksandras iš Aleso, šv. Bonaventūras, šv. 
Albertas Didysis, šv, Tomas Akvinietis, nepalaikė mažesniųjų pažiūros, 
esą Marija buvusi visiškai laisva nuo gimtosios nuodėmės. Sv. Bo- 
naventūras liudija, kad jo laikais „beveik visi manę, jog Švč. Mergelė 
turėjo gimtąją nuodėmę“ (plg. Alastruey, p. 180). Dunsas Scotas 
(1266—1308) buvo pirmasis Vakaruose, kuris teologiškai Nekaltąjį 
Pradėjimą pagrindė, apvalydamas jį nuo teorinių sunkenybių. 


372 


b 2 "L jų abiejų pamokslus in Dorm. BMV // Migne. P. G., 96 
x Ė i 

5 Fulgens corona. 

5 Pop. Pijus XII. Munilicentissimus Deus, 

* Pop. Pijus XII. De corpore Christi mystico, liet. vert. 511 p. 
Lux.. k 

ačiau apie tai autorius rašo „Saulės giesmėje“.— Brooklyn, 
1954,— P. 431—433. Karijos o 

3 Pop. Pijus X. Ad diem illum laetissimum, 1904 m. vasario 2 d. 

10 Šis himnas yra priskiriamas šv. Germanui Konstantinopoliečiui; 
jis yra giedamas stovint; jo tekstas čia yra cituojamas iš P. Rėgamey'io 
marijologinės antologijos „Les plus beaux textes sur la Vierge Marie. -- 
Paris, 1946.— P. 70—77. 

H Eilė krikščionių mąstytojų (šv. Anzelmas, šv. Bernardas, šv. 
Bonaventūras, pal. D. Scotas, pal. Suso, šv. Pranciškus Salezietis, 
J. H. Newmanas, V. Solovjovas, S. Bulgakovas), poetų (Dante, Ja- 
capone da Todi, Petrarka, Villonas, Novalis, Mistralis, Verlaine'as, 
Pegury'is, Rilke, Claudelis), tapytojų (Gotto, Murillo, Angelico, Dū- 
reris, Rafaelis, Rubensas), muzikų (Palestrina. Bachas, Schubertas, 
Sasnauskas, Naujalis) yra buvę susidomėję Marija, semdamiesi iš jos 
įkvėpimo savo mintims ir savo kūriniams. 

1? Pvz., O gloriosa Domina, Ave maris stella, Regina coeli, Salve, 
Regina, Gaude Dei Genitrix. Tačiau net ir šiuose himnuose bei 
maldose Marijos kaip globojančios ir gelbstinčios Motinos pergy- 
venimas turi pirmenybę prieš spindinčią Mergelės būtį. 

8 „Sveika, šventojo Žodžio Motina! Ziede, išsprogęs iš erškėčių! 
Ziede be spyglių! Žiede, krūmo garbe, nes krūmas tai mes, sudras- 
kyti nuodėmės dyglių. Bet Tu dyglių nepažinai... Tu pralenki savo 
kvepėjimu cinamono ir miros šakelę, smilkalą ir balzamą. Sveika, 
mergelių garbe, žmonių Tarpininke, išganymo Motina! Tu esi susilai- 
kymo mirta, kantrumo rožė, kvepiantis nardas; nusižeminimo slėnis, 
laukų lelija, žemiškasis rojus, pilnutinis grožio išsiskleidimas, žmonių 
giminės garbė...“ —ištisas Marijos prigimties išsakymas nuostabiais 
vaizdais ir palyginimais (plg. Rėgamey P. Op. cit., p. 149—150). |. 

4 Jacopone's poezijoje išniręs „Stabat Mater“ motyvas jau nebe- 
išuyko vėlesniuose, net ir pasauliniuose Marijos eilėraščiuose. Jis ran- 
damas pas Corneille'į ir Richinį, pas Novalį ir Brentaną, pas Ver- 
laine'ą ir Pėguy'į. Pas visus juos Marija yra Mater dolorosa, nes 
„jau seniai mes ją padarėme septynių skausmų Motina“ (Ch. Pėguy). 
Įdomią išimtį čia sudaro P. Claudelis, kurio poezijoje Marija yra vis 
dėlio daugiau nuostabos negu prašymo objektas. 

p Sio himno tekstas yra cituojamas iš: Rėgamey P. Op. cit, 

p. 78—87. 

18 Marijos kančia po kryžiumi ne kartą krikščionių pergyvenime 
esti siejama su didžiomis jos ašaromis ir net alpuliu, pamirštant, kad 
tiek jos prigimties sąranga, tiek jos pašaukimo sąmonė negalėjo 
leisti šitokio įausminio kančios prasiveržimo. Tai neigė jau šv. Amb- 
raziejus sakydamas: „Aš skaitau, kad ji stovėjo, bet aš nerandu, 
kad ji verkė“ (Migne. P. L. 16, p. 1218). Pastaraisiais laikais Marijos 
ašaras ligi kraštutinumo pabrėžė L. Bloy sakydamas, kad „visos ver- 
kiančios motinos, visos našlės, visos mergelės neprideda nieko prie 
šio gausaus išsiliejimo, kurio pakaktų nuplauti dešimčiai tūkstančių 
nusivylusių pasaulių“ (Le symbolisme de V'apparition.— Paris, 1925.— 
P. 271). Prieš tai protestavo P, Claudelis pastebėdamas, kad Šv. Rašto 
pasakymas „po kryžiumi stovėjo (stabai) Jo motina“ (Jn 19, 25) reiš- 

kia ne tik fizinį stovėjimą, bet ir dvasinį tvirtą laikymąsi. „Mūsų 
Motina Marija Kalvarijos kalne turėjo atlikti kažką daugiau negu 
verkti: Bažnyčios vardu ji turėjo gauti savo pamoką, savo katekizmą“ 
(L'Epėe et Ie Miroir.— Paris, 1939.— P. 73). Sentimentalus Marijos 
skausmų pergyvenimas pirmaisiais Krikščionybės amžiais yra nežino- 
mas. Todėl Romanosas ir leidžia Kristui sudrausti savo Motiną, at- 
skleisdamas aukštesnę savo mirties prasmę (plg. pop. Pijus X. Ad 
diem ilium laetissimum). 

17 Pop. Pijus IX. Inefiabilis Deus. 2 

8 Plg. Pop. Pijus XII. Mediator Dei, 1947 m. lapkričio 20 d. 

IS Nors Šv. Raštas čia kalba tik apie Juozapo, Marijos vyro, 
kilmę iš Dovydo, tačiau aiškus Apreiškimo nurodymas, kad Kristus 
yra „iš Dovydo giminės“ (2 Tim 2, 8), savaime į šią giminę įjungia 
ir Mariją, nes savo kilmę Išganytojas juk galėjo paveldėti tiktai iš 
Marijos, ne iš Juozapo. 

20 Octobri mense, 1891 m. rugsėjo 22 d. 

* Autoriaus pažiūra, Marija yra Sofijos įsikūnijimas. Sofija, apie 
kurią kalba Senojo Testamento Patarlių, Išminties ir Jėzaus Siracho 
knygos, yra ne tik amžinojo Logos figūra, bet ji reiškia kartu ir 
dieviškąją žmogaus idėją, kuri Marijoje Nekaltuoju jos Pradėjimu 
buvo regimai įvykdyta asmeniniu pavidalu. Mariją Viešpats sukūrė 
kaip pirmavaizdinį žmogų, tobulai nešantį jo paveikslą ir veiksmingai 
dalyvaujantį Jo valdžioje, kaip tai apie Soliją teigia Šv. Raštas (plg. 
Išm 7, 25—26; 9, 4). Šiuo atžvilgiu "Marija yra ne išimtis iš Žmonių 
giminės, bet kaip tik šios giminės idealo įvykdymas. Ji yra išimtis 
tik iš sužalotos žmonijos, iš nuodėmei pasivergusių Adomo vaikų. 
Tačiau savyje ji yra žmogiškumo aukščiausias laipsnis. Tai, ką Vieš- 
pats buvo sumanęs iš pradžios ir sukūręs kaip idėją, Jis Marijoje 
cealizavo regimos tikrovės forma, Marija tad yra mūsų pačių ilgesys, 
mūsų pačių laukimas bei prašymas. Ir jeigu Bažnyčia mus skatina 
Marija sekti, tai šis skatinimas yra ne tik paprastas gyvenimiškas pa- 
tarimas, bet kartu ir ontologinis nurodymas, kur glūdi žmogiškoji pil- 
natvė.— Pradžioje autorius buvo manęs visa tai išdėstyti šioje studijoje 
atskiru skyriumi. Tačiau nenorėdamas skaitytojo apsunkinti painia 
Sofijos problematika, jis pasitenkino minėtą savo pažiūrą paskelbęs 
„Aiduose“ (plg. Marijos idėja, 1954 m. 5 nr.). ' 


II. MARIJOS APREIŠKIMAS 


Ir užkursių nesantaiką tarp tavęs ir Moters, 
tarp tavo palikuonies ir jos Palikuonies; Jis su- 
traiškys tau galvą, o tu lykosi įgelti Jam į kulnį. 


Pradžios knyga 3, 15. 


1. MOTERS VAIDMUO BUVIME 


Sukūręs pirmąjį žmogų „iš žemės dulkių“ ir įkvėpęs 
jam „gyvybės kvapo“ (Pr 2, 7), Viešpats apgyvendino jį 
„Edeno sode“, pilname „visokių medžių, meilių pažiūrėti 
ir skanių valgyti“ (2, 9). Keturios upės drėkino šią pir- 
mąją žmogiškojo buvimo erdvę; laukų gyvuliai ir dangaus 
paukščiai laukė pavadinami ir tuo paskiriami saviem už- 
daviniam; gyvybės medis žadėjo nemirtingumo amžiams 
(plg. 2, 10—20; 3, 22). Kūninės pirmykščio buvimo sąly- 
gos žmogui buvo sudarytos tokios, kokių jis niekados 
nebūtų pasiekęs kūrybinėmis savo paties pastangomis. 
Tai buvo visiškas gamtos nusilenkimas bei atsivėrimas 
tam, kuris buvo pašauktas jai vadovauti. 

Bet štai šiame visuotinio džiaugsmo kampelyje pasi- 
girdo Kūrėjo žodžiai: „Negera žmogui būti vienam“ (2, 
17); negera jam vienam ne dirbti, ne ilsėtis, ne džiaugtis, 
ne garbinti, bet — bžli. Vienišas buvimas kažko stoksta; 
jis yra nepilnas, neužbaigtas ir todėl negeras. Sumanęs 
žmogų kurti, Dievas sumanė jį pagal savo „paveikslą bei 
panašumą“ (Pr 1, 26). Bet juk Dievas nėra vienišas. Jis 
yra vienas, bet ne vienišas. Dievas yra triasmeninis, va- 
dinasi, nuostabiausia ir giliausia meilės bendruomenė. To- 
dėl ir žmogus, kol jis yra vienišas savo būtimi, dieviško- 
sios bendruomenės neatspindi ir nėra Viešpaties paveiks- 
las. O kol jis nėra trejybinio Dievo paveikslas, tol ir jo 
buvimas yra negeras. Tik bendruomenėje išsiskleidžia 
Viešpaties sumanyto žmogiškumo pilnatvė, todėl tik bend- 
ruomenėje pasidaro žmogui gera būti. 

Atsakydamas į savo paties žodžius, Dievas sukūrė 
žmogui padėjėją, panašią į jį; sukūrė „moterį ir atvedė 
ją žmogui“ (2, 22). Gyvulius ir paukščius Viešpats buvo 

žmogui taip pat atvedęs, tačiau tarp jų šis „nerado nė 
vieno padėjėjo, panašaus į save“ (2, 20). Galėjo gyvū- 
nija būti ir labai naudinga žmogui mąstyti, dirbti, žaisti, 
aukoti, bet ji negalėjo padėti jam bžti. Gyvūnija buvo 
šalia žmogaus, tačiau ji nepajėgė būti drauge su juo. 
Zemės padarų eilėse pirmasis žmogus ieškojo buvimo 
bendruomenės, ir gyvulių bei paukščių eilėse jis šitokios 
bendruomenės nerado, nes visų šių padarų buvimas vyko 
iš esmės kitokioje plotmėje negu žmogaus. Tuo tarpu iš- 
vydęs Dievo jam sukurtą moterį, jis sušuko: „Tai kaulas 
iš mano kaulo ir kūnas iš mano kūno! Ji vadinsis žmona, 
nes iš žmogaus paimta. Jos dėlei vyras paliks tėvą bei 
motiną ir laikysis savo moters: ir juodu bus vienas kūnas“ 
(2, 23—24). Moteris tad santykiavo su vyru kaip tikroji 
padėjėja būti, kaip negero buvimo pergaletoja, Jos vaid- 
muo žmogiškojoje būtyje prasidėjo ir tebesitęsia buvimo 
bendruomenės vykdymu, Kur tik buvimas yra neužbaigtas, 
kur jo pilnatvė yra apardyta, ten ateina moteris ir savo 
meile apsupa nuskriaustuosius, nes meilė yra pagrindinė 
priemonė negeram buvimui pašalinti. Žmogui gera būti 
tiktai meilėje. Be moters žmogus būtų benamis savo bū- 
tyje. Buvimas ne kaip klajonė, o kaip židinys susikuria 
tiktai moters pagalba 22. 

Vis dėlto moters vaidmuo čia dar nesibaigia. Vykdy- 
dama buvimo bendruomenę, moteris ją vykdo visose sri- 
tyse. Nėra nė vieno lemiančio žmogiškosios būties veiks- 
mo, kuriame vienaip ar kitaip nedalyvautų moteris. Jos 
kaip padėjėjos įtaigojama susiklosto buvimo bendruomenė 
ne tik savo pagrinduose, bet ir savo išsiskleidime. Šven- 
tesis Raštas pasakoja, kad Edeno sode gundytojas prisi- 
artinęs prie pirmosios žmonos ir jai kalbėjęs, esą Vieš- 
poties draudimas valgyti „pažinimo medžio“ vaisiaus 
anaiptol nepatrauksiąs paskui save mirties; priešingai, 
„kai tik jo būsite valgę, atsivers jums akys, ir jūs būsite 
kaip dievai, pažįstą gėrį ir blogį“ (3, 5). Moteris susigun- 
dė šiuo vylingu „apreiškimu“, todėl vaisiaus „ėmė ir jo 
valgė; davė savo vyrui, ir šis valgė“ (3, 6). Ir kai Dievas 
paklausė susigėdusį ir krūmuose pasislėpusį vyrą, kas jam 
pasakęs, jog esąs nuogas, šisai atsiliepė, kad viso šio ne- 
lemto įvykio kaltininkė esanti paties Viešpaties jam duo- 
toji moteris, Tuo Adomas nurodė nepadalinamą likimą, 
kuriuo yra susietas vyro ir moters gyvenimas. 

Puolimo tad bendruomenės vykdytoja taip pat buvo 
moteris. Viešpaties sukurta ir atvesta pas vyrą, ji atbaigė 

žinogiškąją būtį, padarydama ją gerą. Vyrą suviliojusi, 
moteris pastūmėjo šią būtį atgal į jos nepilnatvę. Žmo- 
gui vėl pasidarė negera būti ir kaip tik todėl, kad šalia 
jo stovėjo nebe padėjėja, bet buvimo neigėja bei ardytoja. 
Jeigu buvimo bendruomenėje vyras pranašiškai kalbėjo, 
kad moters dėlei jis paliksiąs savo tėvą bei motiną ir 
laikysiąsis savo žmonos, tai puolimo bendruomenėje jis 
amžių amžiais neigė šią pranašystę, nuolatos ieškodamas 
būdų, kaip nuo molers atsirišti. Išskyrus vad. pagrindo 
kultūros tauteles, visose kitose tautose ir visose kitose 
religijose moterystė buvo suardoma. Tiktai Kristus pa- 
skelbė, kad „ką Dievas sujungė, žmogus teneperskiria“ 
(Mt 19, 6). O tai Jis paskelbė todėl, kad išlaisvino žmo- 
niją iš nuodėmės ir vyro ir moters santykiui grąžino 
pirmykščią vieno kūno vienybę, nenutrūkstamą ligi mir- 
ties. 

. „Nors nuodėmės nugalėtojas negalėjo būti joks žmo- 
gus, nes atpirkimas esmėje yra „naujas sutvėrimas“ (2 
Kor 5, 17), įmanomas tik vienam Dievui, tačiau be žmo- 
gzus dalyvavimo jis taip pat negalėjo būti įvykdytas. 
Kaip nuodėmė buvo laisvas žmogiškosios valios atsivėri- 
mas gundytojo žodžiams, taip išganymas galėjo ateiti irgi 
tik per laisvą žmogiškosios prigimties atsiskleidimą die- 
viškajam Žodžiui. Šia prasmę išganymas galėjo būti tik 
sutartinis Dievo ir žmogaus veiksmas, dievažmogiškasis 
žygis, kuriame Dievas teikia savo galią, o žmogus — savo 
valią. Jeigu tačiau žmogus turėjo įsijungti į savo paties 
atpirkimą, tai šis įsijungimas galėjo įvykti irgi tik per 
moterį. Šalia kūrimo ir puolimo atpirkimas yra trečiasis 
lomiantis veiksmas žmogiškojoje būtyje, todėl jis savaime 
šaukiasi moters padėjėjos. Turėjusi įtakos žmogiškosios 
būties kūrimui bei puolimui, moteris negalėjo jos neturėti 
ir šios būties atstatymui. „Iš kur kilo mirtis, iš ten kils ir 
gyvenimas.“ Atpirkimo bendruomenėn moteris taip pat at- 
neš savo dalią. 


2. MARIJA KAIP DIEVIšKASIS PAZADAS 


Nuodėmė jau buvo įvykusi, pirmieji žmonės jau buvo 
paregėję esą nuogi ir pasislėpę „po sodo medžiais“ 
(Pr 3, 8) nuo artėjančio Viešpaties žingsnių. Tačiau Die- 
vas pasišaukė juos iš jų slėpynės ir paklausė, ar jie ne- 
bus valgę užginto vaisiaus. Tada Adomas atsakė: „Mo- 

teris, kurią pastatei šalia manęs, davė man nuo medžio, 
ir aš valgiau“ (3, 12). Argi negirdime šiuose žodžiuose 
paslėpto priekaišto Dievui? Argi Adomas savo širdyje ne- 
sako, kad jeigu Viešpats nebūtų jam moters davęs, jis 
nebūtų sulaužęs pradinio įsakymo? Užuot vyrą nuo gun- 
dymo sulaikiusi, moteris ne tik pati paklususi žalčiui, bet 
it vyrui vaisiaus davusi. Dievas nieko neatsakė į šį tylų 
priekaištą, bet kreipėsi į Ievą: „Ką tu padarei?“ (3, 13). Si 
atsakė: „Žaltys mane suvedžiojo, ir aš valgiau“ (8, 13). 
Moteris taip pat vertė kaltę kitam, šį sykį jau pirmykščiam 
jos autoriui. Ne ji esanti nuodėmės sumanytoja, bet žal- 
tys, tasai didysis slibinas, „kuris vadinamas velniu ir šė- 
tonu“ (Apr 12, 9). Ieva esanti tik jo apgaulės auka, 
laisva ir sąmoninga, todėl atsakinga; vis dėlto ne pais 
kaltės šaltinis. . 


si pilvu ir ėsi žemes visą gyvenimą. Ir užkursiu nesan- 
taiką tarp tavęs ir Moters, tarp tavo palikuonies ir jos 
Palikuonies; Jis sutraiškys tau galvą, o tu tykosi įgelti 
Jam į kulnį“ (18, 4153, Zalčio prakeikimas čia yra tik 
pakartojimas ano antlaikinio pasmerkimo, kurį Viešpats 
buvo metęs angelams sukilėliams, ištremdamas juos iš 
dangaus į žemę (plg. Apr 12, 9). Jokio naujo santykio 
tarp Dievo ir šėtono šis pakartojimas neatskleidžia. Di- 
dysis slibinas pasiliko toks pat, koks buvo pradėjęs būti 
sevo tėvynėje, būtent „melagis ir melo tėvas“, kaip jį yra 
pavadinęs pats Išganytojas (Jn 8, 44). Ir ioks jis pasiliks 
amžinai. ' Ž Ž 

Užtat visiškai naujų prošvaisčių Viešpaties žodžiai 
atvėrė santykiui tarp žalčio ir žmonijos. Sugundęs savo 
klasta pirmuosius žmones ir sukėlęs juos prieš Dievą, 
šėtonas tuo pačiu įtraukė ir juos į savo galios sritį. Vieš- 
pats buvo žmogui skyręs „pripildyti žemę ir ją sau pa- 
lenkti“ (Pr 1, 28). Kaip išeities erdvę, iš kurios jis ga- 
lėjo plėsti malonės viešpatavimą pasaulyje, Dievas jam 
buvo sukūręs rojų. Nusidėdamas žmogus neteko šios pa- 
lsimintos erdvės, o su ja kartu ir visų tų malonių, ku- 
riomis Viešpats jį buvo pažymėjęs: neskausmingumo, 
nemirtingumo, aiškaus pažinimo, sandoros tarp kūno ir 
sielos. Mirtis, kančia, klaida, aistra, maišatis pasidarė 
dabar jo būsenos pradais. Palaimintas Dievo vaikas virto 

tzukiniu. Ir velnias iš tikro galėjo džiaugtis pagadinęs 
patį Viešpaties paveikslą, laisvai apsisprendusį už tamsos 
vergiją. 

Bet štai velnio triumfo valandą Dievas jam taria: „Už- 
kursiu nesantaiką tarp tavęs ir Moters“. Vadinasi, žmogus 
nepasiliks amžinai šėtono valdžioje. Ateis laikas, kai jis 
vienoje iš savo giminės dukterų sukils prieš žaltį ir pra- 
dės kovą už savo išvadavimą. Juk nusidėjęs žmogus ne- 
stojo kovon su Aukščiausiuoju, kaip tai padarė nupuolęs 
angelas, bet pasijuto esąs nuogas, susigėdo Viešpaties 
akivaizdoje ir todėl pasislėpė rojaus krūmuose. Tuo jis pa- 
rodė, kad neužsikerta nuodėmės būsenoje, kad jaučiasi 
pasidaręs menkesnis negu malonėje, todėl negalįs išeiti 
Viešpaties veido švieson. Susigėdimas buvo pirmykštis 
žmogaus gailesčio aklas ir tuo pačiu prigimtoji sąlyga 
atpirkimui. Štai kodėl Dievas suniekino žalčio pergalę, 
aiskleisdamas laikiną jos pobūdį ir paskelbdamas būsimą 
žmogaus kovą su šėtonu. 

Nesantaikos apreiškimas buvo kartu ir pats pirmykš- 
tis žmonijos išganymo apreiškimas; išganymo, kurio pir- 
masis pavidalas ir bus Moters sukilimas prieš žaltį. Ieva 
virto žalčio drauge tuo, kad savo valią palenkė jo kuž- 
desiams ir įsijungė į jo melą. Tai buvo moters ir žalčio 
sutartis, apiplėšusi ne tik Ievos asmenybę, bet ir visą žmo- 
giškają prigimtį, kuri iš jos, kaip „visų gyvųjų motinos“ 
(Pr 3, 20), gavo pradžią. Tačiau Dievas apreiškė naują 
Moterį, kuri sulaužys Ievos sutartį ir pagrįs amžiną ne- 
santaiką tarp žmogaus ir slibino. Tiesa, sutrinti jam galvą 
galės tik šios Moters Palikuonis, jos Kūdikis. Vis dėlto Jis 
bus jos Sūnus, jos kūno ir kraujo vaisius, gimęs iš jos 
priešybės žalčiui, todėl nepaliestas jo galios ir galįs kovą 
už -galutinį žmonijos išgelbėjimą vesti ligi visiškos per- 
galės. Moteris kaip žalčio priešininkė bus Atpirkėjui kelias 
į puolusią žmoniją. 

Tai buvo Viešpaties atsakymas ne tik žalčiui į jo ta- 
rizmą triumfą, bet ir Adomui į tylų jo priekaištą. Dievas 
neteisino Ievos, bet paskelbė, kad ateis Naujoji Ieva, kuri 
pagrįs atpirkimo bendruomenę, atverdama savo valią ir 
savo įsčią dieviškajam Žodžiui. Si Naujoji Ieva atities 
sulaužytą pirmykštį moters paskyrimą, pakels jį ligi aukš- 
čiausio laipsnio ir bus padėjėja ne tik žmogui žemiškojoje 
buvimo bendruomenėje, bet ir pačiam Dievui išganymo 
veiksme bei jo sklidime istorijoje. Sugriauta moters gar- 
bė bei ištikimybė bus atstatyta, panieka moteriškajai ly- 

čiai pasibaigs, nepasitikėjimas ja išnyks, amžiais trukęs 
moters žeminimas bus išrautas su šaknimis. Moters kaip 
padėjėjos vaidmuo vėl suspindės visu grožiu. Zmogus 
pajaus, kad jam be šios Moters vėl būlų „negera būti“. 

Tai buvo Dievo atsakymas ir Ievai. Apreikšdamas, kad 
nesantaika užsikurs tarp žalčio ir Moters ir kad jos Pa- 
likuonis sutraiškys gundytojui galvą, Dievas išskyrė vyro 
bendrininkavimą Išganytojo kelyje į žmoniją. Atsimenant, 
kad Senasis ir net Naujasis Testamentas nepaprastai ryš- 
kiai pabrėžia vyro vaidmenį žmonių giminės pratęsime, 
Dievo nurodymas į moters Palikuonį įgyja didžią pras- 
mę. Jis mums sakyte sako, kad šis žalčio Nugalėtojas 
bus tiktai moters vaisius ir kad vyras jo gimime dalios 
neturės ir savo tėvyste didžiuotis negalės, kaip tai jis 
darė tūkstančius metų. Tai buvo nuostabus apreiškimas, 
auais laikais nesuvokiamas. Jis skelbė, kad ne vyras bus 
pastatytas šalia Atpirkėjo kaip Jo padėjėjas, bet Moteris. 
Vyro pritarimas moters kaltę užbaigė ir išplėtė žmogiš- 
kojoje prigimtyje. Bet vyras nuodėmės nepradėjo. Vyrui 
kaltė atėjo per buvimo bendruomenę su žmona. Todėl iš- 
ganymą jis irgi patirs ne pats iš savęs, bet taip pat tik 
per atpirkimo bendruomenę, kurią pagrįs ne jis, bet Mo- 
teris. Šalia Dievo Atpirkėjo stovės Didžioji Padėjėja, Nau- 
joji Ieva, visų Naujojo Testamento gyvųjų Motina. Tai 
yra pradinis, tačiau nepaprastai gilus Marijos apreiški- 
mas. 


3. MARIJA KAIP BENDRININKĖ IšGANYME 


Koks yra šito apreiškimo turinys? — Dievas nepasakė 
šios Moters vardo, nukreipdamas tuo mūsų dėmesį ne tiek 
į šios Išrinktosios asmenybę, kiek į jos /arnybą, kurią ii 
turės vykdyti žmonijos istorijoje. Asmeninė Marijos būlis 
pesiliko nežinoma, tačiau būsimas jos žygis iškilo prieš 
nusidėjusios žmonijos akis visu ryškumu. Tuo pačiu iškilo 
it pati Marija ne kaip privatinis žmogus, bet kaip Atstovė, 
pašaukta atlikti tam tikrą veiksmą žmonijos vardu; veiks- 
mą, kuris jai bus ne atsitiktinis, ne laikinas, ne dalinis, 
bet sudarys visos jos būties prasmę. Pats tad pradinis 
Marijos apreiškimas jau išima ją iš privatinės subjektyvi- 
nės plotmės ir atskleidžia viešą objektyvinį jos gyvenimo 
pcbūdį. Marijos pavadinimas Naująja Ieva, duotas jai 
pirmaisiais Krikščionybės amžiais, kaip tik ir išreiškia šį 

pobūdį, nes senoji Ieva nusidėjo taip pat ne kaip priva- 
linis asmuo, bet kaip „visų gyvųjų motina“. Pašaukta 
taisyti Ievos klaidą, Marija taip pat kalbės bei veiks visų 
gyvųjų vardu. Jos žodis ir jos darbas pralauš siauro jos 
gyvenimo sienas ir virs visos žmonijos žodžiu bei darbu. 
Marijos atstoviškumas yra pirmas dalykas, kurį randame 
Pradžios knygos apreiškime. 

Ką vykdys ši naujoji mūsų Motina? — Ne ką kita, kaip 
aną nesantaiką su žalčiu, Priešinimasis šėtonui bus pa- 
grindinė jos tarnybos apraiška. Kalbine savo prasme žo- 
dis „nesantaika“ yra neigiamasis. Jis reiškia taikos arba 
sutarties nebuvimą, jos laužymą, jos nesilaikymą. Tačiau 
atsimenant, kad Marijos nesantaika turės būti su žalčiu, 
kuris per senosios Ievos nuodėmę pasivergė žmoniją, aiš- 
kėįa nuostabiai /eigiamas Naujosios Ievos uždavinio tu- 
rinys. Būti nesantaikoje su Dievo priešininku, šią nesan- 
taiką savo būtimi vykdyti, ją skelbti ir ją istorijoje skleisti 
reiškia ne ką kita, kaip atsistoti Viešpaties pusėje, nusi- 
lenkti Jo valiai ir atsiverti Jo malonei. Kitaip tariant, 
nesantaika su žalčiu reiškia santaiką su Dievu. Laužyti 
senosios Ievos padarytą sutartį su gundytoju reiškia sukti 
žmonių giminę iš nuodėmės kelio į malonės kelią ir iuo 
būdu įsijungti į Dievo numatytą pasaulio atpirkimą. 

Jau buvo minėta, kad išganymas tegali ateiti tik iš 
Dievo. Tačiau žmogus, būdamas laisva būtybė, tegali būti 
išganytas tik davęs savo sutikimą ir atvėręs savo prigimtį 
Šventajai Dvasiai. Todėl atpirkimas visados yra Dievo ir 
žmogaus sąjunga, kuriai laisvas žmogaus įnašas yra būti- 
nai reikalingas. Marijos kaip žalčio priešininkės apreiški- 
mas ir buvo šio žmogiškojo įnašo nurodymas. Pats iš- 
ganymo Vykdytojas bus Moters Palikuonis, jos Kūdikis — 
amžinasis dieviškasis Logos: Jis sutrins žalčiui galvą 
istorijos eigoje ir sugavęs suriš jį istorijos pabaigoje, „kad 
nebesuvedžiotų daugiau tautų“ (Apr 20, 3). Tačiau šalia 
Jo stovės bei teiks Jam prigimtosios žinogiškosios atra- 
mos žmogus Moteris, kalbanti bei veikianti iš giliausios 
žmogiškumo esmės. Ji bus kelias anai Dievo sąjungai su 
žmogumi; ji atvers žmogiškąją prigimtį atperkamajai 
malonei; ji duos sutikimą žmonijos vardu nusileisti į nuo- 
dėmės nubūtintą pasaulį kuriančiajai Dievo Dvasiai. Ma- 
rijos dalyvavimas žmonijos išganyme yra antrasis dalykas, 
kurį randame pradinio jos apreiškimo turinyje 28, 

Kalbėdamas apie nesantaiką tarp žalčio ir Moters, 
Dievas, kaip matome, kalba sykiu ir apie šios Moters Pa- 

likuonį, kuris sutrins žalčiui galvą. Kitaip sakant, ne pati 
ši Moteris bus tikroji pasaulio gelbėtoja, bet jos Sūnus, 
ne ji pati galutinai išvaduos žmoniją iš slibino valdžios, 
bet jos įsčios vaisius. Marija kaip išganymo bendrininkė 
stovi ne viena skyrium, bet yra esmingai sujungta su 
Kristumi, kaip Ieva buvo sujungta su Adomu. Marija ne- 
turi jokios savarankiškos galios išganymo žygyje. Ji nėra 
mūsų atpirkėja, bet tik Atpirkėjo padėjėja. Ji tik atremia 
atperkamuosius Kristaus aktus į žmogiškąją prigimtį jos 
sutikimo bei atsiskleidimo pavidalu. Ji tik vykdo šiuos 
aktus atskiro asmens ir visos žmogiškosios bendruomenės 
gyvenime. Tačiau tai ji daro ne iš savęs, tarsi būtų nepri- 
kiausoma, bet absoliučiai iš Kristaus. Kristaus atpirkimas, 
apsireiškęs bei išsiskleidęs, kaip vėliau matysime, pačioje 
Marijoje Nekaltuoju Pradėjimu, įjungė ir ją į šį visuotinį 
žvgį, padarydamas ją Kristaus veiksmo nešėja bei sklei- 
dėja, Todėl išganymo kelyje Marija šviečia ne iš savęs, 
bet iš Dievo, kuris joje gyvena. Genezės Moteris yra es- 
mingai sujungta su savo Palikuonimi, kuris vienas vie- 
nintelis pajėgia sutraiškyti pradinio žalčio galvą. Tai 
yra trečiasis dalykas, kurį randame Marijos rojiniame 
apreiškime. 


4. MARIJA KAIP ŽMONIJOS LŪKESTIS 


Pradinio tad Marijos apreiškimo turinys slepia savyje 
tris žymes: Marija yra žmonijai apreikšta dar rojuje 
1) kaip jos atstovė naujajame santykyje su Dievu, 2) kaip 
Viešpaties padėjėja Jo meilės žygyje išganyti pasaulį :ir 
3) kaip Kristaus bendrininkė atpirkimo bendruomenėje. 
Tuo pačiu Marija yra tapusi pasaulio istorijos nepraei- 
mančia tema. Šv. Jonas Krikštytojas buvo apreikštas kaip 
Kristaus pirmatakas tiktai prieš pat jo prasidėjimą Elž- 
bietos įsčioje (plg. Lk 1, 17). Jo vaidmuo buvo, tiesa, 
didelis: jis turėjo grąžinti „daug Izraelio vaikų į Vieš- 
patį, jų Dievą“ ir teikti savai tautai „išganymo pažinimo“ 
(I, 16; 77). Tačiau šiuo darbu jo pašaukimas ir baigėsi. 
Todėl kai Kristus pasirodė Palestinos žemėje, skelbdamas 
Karalystės Evangeliją, Jonas laikė savo uždavinį baigtą 
ir susirūpinusiems savo sekėjams pasakė: „Reikia, kad 
Jis augtų, o aš eičiau mažyn“ (Jn 3, 30) “. Ir jis ėjo 
mažyn. Pasaulio istorijos tema šv. Jonas nevirto, nors ir 
buvo daugiau negu pranašas (plg. Lk 7, 26). Tuo tarpu 

Marija buvo apreikšta pačioje žemiškosios istorijos pra- 
džioje, Palikdami rojų, pirmieji žmonės jau išsinešė ne 
tik viltį, kad išganymas ateis ir Ievos sutartis su žalčiu 
bus sulaužyta, bet jie išsinešė ir paveikslą anos palai- 
mintosios Moters, kurios būtyje ši sutartis pirmą sykį ne- 
beturės galios ir kuri todėl bus tarsi didysis šauksmas 
sukilti prieš savo pavergėją. Be abejo, šis paveikslas buvo 
tik Įabai neryškus. Tačiau jis buvo pakankamai patrauk- 
lus, kad gyventų visų tautų dvasios gelmėse ir virstų ne- 
nykstamo ilgesio šaltiniu. G. Bernanos gražiai sakydina 
savąjį kaimo kleboną: Marija „yra mūsų Motina, savaime 
aišku. Ji yra žmonių giminės Motina, Naujoji Ieva. Bet 
sykiu ji yra ir jos duktė. Senasis pasaulis, tasai skausmo 
pasaulis prieš malonę, ilgai sūpavo įą savo sutrintoje šir- 
dyje — amžių amžiais, neaiškiai, nesuprantamai laukda- 
mas Mergelės Gimdytojos*; amžių amžiais jis ugdė ją 
senomis savo rankomis, kaltės suteptomis; sunkiomis ran- 
komis jis ugdė šią nuostabią mažą Dukrytę, nežinodamas 
net jos vardo“ 26, 

Tai ta pati mintis, kurią pop. Pijus X anksčiau negu 
Bernanos yra išreiškęs sakydamas, kad „jau Adomas re- 
gėjo tolybėse Mariją kaip žalčio galvos traiškytoją ir šiuo 
reginiu guodėsi jį ištikusiame prakeikime; apie ją mąstė 
Nojus, užsidaręs gelbstinčioje arkoje, ir Abraomas, kai 
jam buvo sukliudyta paaukoti savo sūnų; Jokūbas regėjo 
ją pavidalu kopėčių, kuriomis laipiojo angelai; Mozė at- 
pažino ją stebėdamasis degančiame ir nesudegančiame 
krūme?; Dovydas sveikino ją šokdamas ir giedodamas 
priešais Sandoros skrynią; Elijas pastebėjo ją mažame de- 
besėlyje, kylančiame iš jūros“ 8. Marija istorijoje nėjo 
mažyn, kaip šu. Jonas Krikštytojas, bet augo amžius iš 
amžiaus. Pradinis Dievo apreiškimas susiklostė žmonijos 
vaizduotėje įvairių įvairiausiais pavidalais. Juk kas gi yra 
graikų Afroditės gimimas iš jūros putų, jei ne mitas ilge- 
sio paregėti mergaitę, nesuteptą žmogiškajame savo atsi- 
radime? Kas yra rytietiškoji Kibelė, etruskiškoji Magna 
Mater, lietuviškoji Žemyna, jei ne globojančiosios ir už- 
tariančiosios Motinos susiklostymas teogoniniais pavida- 
lais? Kas yra visi anie stabmeldiškieji mitai, vaizduojan- 
tieji gimimą be vyro, jeigu ne tolimas aidas būsimojo 
apreiškimo Nazarete? Dante yra pavadinęs Mariją „„amži- 
nojo Sprendimo užbrėžtu tikslu“ ir tuo išreiškęs jos san- 
tykį su pasaulio istorija. Marija buvo žmonijai pačios Ap- 
vaizdos užbrėžias siekinys, kurio ji ilgėjosi ir laukė. Iš 

vienos pusės, žmonija, nenorėdama susitaikinti su Ievos 
kalte, niekino moteriškąją lytį kasdienos gyvenime; iš ki- 
tes, laukdama pasirodant Naujosios Ievos, ji kūrė savo 
mituose moteriškųjų dievybių, prieš kurias ji lenkėsi, ku- 
rias ji garbino ir kurios visos esmėje buvo ne kas kita, 
kaip Genezės Moters nesąmoninga, tačiau be galo pras- 
minga išraiška. Šalia moters ujimo eina pasaulio istorijoje 
ir moters garbinimas kaip savaimingas įvadas į būsimąjį 
Marijos kultą. 

Todėl kai Giesmių Giesmės autorius sakydina Sulami- 
tos vyrą, nerandantį savo žmonos, „kelkis, mano bičiule, 
mano gražioji, ir ateik“ (2, 10), tuo jis išreiškia ne tik in- 
dividualinį moters padėjėjos ilgesį asmeninio buvimo 
bendruomenėje, bet kartu ir visos žinonijos šauksmą, kad 
galop ateitų Didžioji Padėjėja ir pagrįstų atpirkimo bend- 
ruomenę. Atsiremdamas į šiuos Giesmių Giesmės žodžius, 
pal. Petras Damianis šaukiasi Marijos ketveriopu atžvil- 
giu: „Ateik visų pirma savo prigimtimi“: Marija yra žmo- 
gus, turįs tokią pat prigimtį kaip ir mes visi; todėl jos 
atėjimas reikš žmogiškosios prigimties nepaprastą pakil- 
ninimą. „Ateik toliau savo galia“: padaręs Marijoje di- 
delių dalykų, Viešpats tuo pačiu suteikė jai nuostabios 
galybės kovoje su žalčiu; todėl jos pasirodymas reikš žmo- 
nijos stojimą kovon su senuoju slibinu; Marija bus šios 
kcvos šauklė ir vėliavnešė. „Ateik ir savo meile“: Marijai 
yra džiaugsmas būti su žmonių vaikais, kaip Lai teigia Ji- 
turgija; jos atėjimas bus šio džiaugsmo įvykdymas regimu 
būdu; turėdama Mariją tarp savęs, žmonija nesijaus vie- 
niša; ji bus tam tikra prasme pergalėjusi savo ištrėmimą. 
„Ateik galop savo gailestingumu“: jeigu Marija yra Vieš- 
paties pašaukta būti Kristaus atpirkimo nešėja bei sklei- 
dėja istorijoje, tai jos atėjimas žemėn bus pradžia ano 
didžio pasigailėjimo, kurį Dievas pažadėjo puolusiam 
žmogui 8. Moters Iūkeslyje visados glūdi įaustas Marijos 
lūkestis. Aplankymo šventėje (2 liepos) liturgija skaito 
aną Giesmių Giesmės tekstą, tuo mums nurodydama, kad 
Marijos apsilankymas pas Elžbietą yra simbolis jos alėji- 
mo į žmonių giminę. Marija buvo laukiama visą senosios 
istorijos metą; laukiama kaip išganymo aušra, kaip Baž- 
nyčios pirmatakė, kaip pirmasis išvaduotojo žmogaus 
apsireiškimas. 

Iš kitos pusės, Marija stovi priešais žmonijos akis kaip 
žalčio priešininkė, vadinasi, kaip kovotoja už dieviškąją 
žmogaus laisvę. Žmonijos pasąmonėje ji glūdi ne tik kaip 

Nekaltoji, ne tik kaip Gailestingoji, bet ir kaip Galingo- 
ji — Virgo potens, „baisi kaip liūtai“ (Giesmių Giesmė 
6, 10). Šalia švelnių meilės bruožų Marija turi ir karingos 
jėgos. Liturgija ją vadina ne tik gražia Jeruzalės dukte- 
rimi, bet ir baisia lyg šarvuotų kareivių eilės — sicut acies 
castrorum ordinata, tuo išreikšdama kovingą jos pobūdį. 
Liturgija taip pat skelbia, kad Marija yra sunaikinusi ir 
sunaikina visas religines paklaidas, gresiančias Bažnyčiai: 
„Cunctas hereses sola interemisti in mundo universo“ 0, 
vadinasi, žmonijos istorijoje ji reiškiasi kaip kovotoja už 
Kristaus paskelbtą tiesą. Šv. Jonas vaizduoja šią kovą 5a- 
vo regėjimuose įspūdingu simboliu: „Danguje pasirodė 
didelis ženklas: saule apsiausta Moteris, turinti po savo 
kojomis mėnulį, o ant savo galvos dvylikos žvaigždžių 
veiniką... Ir kitas ženklas buvo regimas danguje: štai 
didelis rausvas slibinas, turįs septynias galvas ir dešimt 
ragų, o ant galvų septynis vainikus“ (Apr 12, 1—2). Šis 
slibinas norėjo visų pirma praryti Moters Kūdikį, bet Vieš- 
pets išvedė Moterį į dykumas „toli nuo žalčio veido“ (12, 
14). Tada slibinas „nuėjo kariauti su kitais jos vaikais“ 
(12, 17). Genezės apreikštoji nesantaika larp žalčio ir Mo- 
ters laikų pabaigoje įgyja tiesioginės kovos pavidalą 3!. 
Tačiau ši kova vyksta ne už Marijos asmenybę, kurioje 
žaltys niekados nėra turėjęs pergalės, bet ji yra Marijos 
kova už žmoniją. Todėl ir savo santykiuose su Viešpaties 
priešininku Marija yra žmonijos atstovė. Jos vykdoma 
nesantaika esmėje yra žmonijos nesantaika ir tuo pačiu 
issižadėjimas senosios Ievos kelio.. Marija yra bendrininkė 
Kristaus atpirkime ne tik teigiamu sutikimu atverti savo 
įsčią dieviškajam Logos, bet ir neigiamu nusigrįžimu nuo 
žalčio sutarties, sudarytos su pirmąja mūsų motina. Ir 
kaip kovotoja už žmonijos išganymo kelią Marija stovi 
neatskiriamai šalia savo Sūnaus. 


22 Šiuo atžvilgiu celibatas kaip buvimas be moters geriausiai iš- 
reiškia žmogiškąjį benamiškumą, kurį Krikščionybė laiko žemiškojo 
yvenimo prasmenimi. Celibatinė būsena yra keliavimas į anapus. 
12 glūdi jos metafizinė prasmė ir moralinė jos vertė, iškelianti ją 
aukščiau už moterystės būseną, kuri, nors ir būdama pažymėta sakra- 
mento ženklu, vis dėlto slepia savyje objektyvinį sustojimą žemiš- 
kuosiuose pavidaluose (plg. 1 Kor 7, 33—34). Atskiras asmuo gali ir 
privalo pergalėti šį moterystės pavojingumą, bet jis negali pašalinti 
objektyvinio jos bruožo, kuris padaro, kad moterystė virsta klaidingu 
„geru buvimu“, nes nuodėmės pažymėtoje žemėje niekam ir niekur 
negali būti gera. 

* Si mintis eina per visą krikšč. Tradiciją, Jau Bažnyčios Tėvų 

raštuose Marija nuolatos yra vadinama Naująja Ieva, kuri su Kristu- 
mi taip santykiauja, kaip senoji Ieva su Adomu, vadinasi, yra Jo 
padėjėja (šv. Eiraimas, šv. Petras Chrizologas, šv. Bazilijus Didysis, 
šv. Augustinas). Išganytojo padėjėja Mariją yra pavadinęs šv. Al- 
bertas Didysis, sakydamas, kad Viešpats pasiėmė ją ne kaip „savo 
tarnaitę, bet kaip palydovę ir pagalbininkę“ (Mariale, p. 29; taip pat 
p. 26 ir 43). Sv. Bonaventūras tiesia lygiagretę tarp moters kaip pa- 
dėjėjos sukūrimo ir Marijos, sakydamas, kad Marija „buvo Kristui 
padėjėja, panaši į Jį“ (De assumpt. ser. 6). Pastaraisiais laikais Ma- 
rijos kaip bendrininkės pergyvenimas yra pasidaręs ypatingai gyvas. 
Pradedant pop. Pijum IX, kuris Mariją vadino „mūsų protėvių ati- 
tiesėja ir gyvybės teikėja jų palikuonims“ (Ineffabilis Deus), aukš- 
čiausias mokomasis Bažnyčios autoritetas nuolaios kalba apie Dievo 
Motiną kaip Išganytojo bendrininkę. Pop.: Leonas XIII sako, kad 
Marija buvusi „išrinkta būti Dievo Motina ir pašaukta bendradarbiauti 
žmonių giminės išganyme“ (Supremi apostolatus). Pop. Pijus X kalba, 
kad Marija „dalyvavo (atpirkimo) paslapiyse“ ir kad jos „buvo jai 
patikėtos“ (Ad diem illum laetissimum). Pop. Pijus XI Marijos 
motinystę įjungia į jos pašaukimą bendradarbiauti išganyme: „Pa- 
laimintoji Mergelė be pirmosios nuodėmės buvo išrinkta Kristaus 
Motina kaip tik todėl, kad būtų padėjėja Jam žmonių išganyme“ 
(epist. Auspicatus profecto). Pop. Pijus XII vadina Mariją „kilnia 
mūsų Išganytojo pagalbininke“ (De corpore Christi myslico: Munificen- 
tissimus Deus). Todėl nors Marijos bendradarbiavimas atpirkime kol 
kas ir nėra dogma, tačiau jis taip aiškiai yra teigiamas paprastojo 
Bažnyčios mokymo, jog vargu būtų galima rasti pakankamo pagrindo 
abejoti šia tiesa. 

* Šv. Jonas savo krikštu buvo patraukęs į save nemažą mokinių 
būrį. Tačiau vėliau žmonės pradėjo pamažu nusigrįžti nuo jo ir eiti 
pas Kristų. Tada atėjo Jono mokiniai pas jį ir skūndėsi: „Rabi, tasai, 
kurs buvo su tavimi anapus Jordano ir. apie kurį tu liudijai, štai 
dabar krikštija, ir visi eina pas Jį“ (Jn 3, 26). Tada Jonas atsakė: 
„Aš ne Kristus, aš esu tik siųstas pirma Jo. Kas turi sužadėtinę, tas 
yra sužadėtinis, o sužadėtinio bičiulis, šalia jo stovėdamas ir jį gir- 
dėdamas, džiaugiasi sužadėtinio balsu. Tokį džiaugsmą ir aš esu 
visiškai patyręs. Reikia tad, kad Jis augtų, o aš eičiau mažyn“ 
(3, 29—30). oro 

25 Čia reikia pastebėti, kad Genezės Moteris yra žmonijai aiškiai 
apreikšia kaip motina, nurodant, kad ji gimdys ir kad jos Palikuonis 
sutrins žalčiui galvą (plg. Pr 3, 15). O kad ši Motina bus kartu ir 
Mergelė. žmonija pirmą sykį patyrė tik per pranašą Izaiją, kuris 
skelbė, kad „Mergelė pradės 17 pagimdys sūnų“ (7, 14). Deja, šios 
pranašystės nesuprato nei Izraelis, nei tuo labiau stabmeldiškoji žmo- 
nija. 

25 Journal d'un curė dė campagne.— Paris, 1936.— P. 256. | 

27 Kad dykumose degantis ir nesudegantis krūmas reiškia Mariją, 
teigia ir didelis ortodoksų teologas S. Bulgakovas, kuris savo knygą 
apie Mariją pavadino „Nesudegantis krūmas“ (Paris, 1927), . 

28 Encikl. „Ad diem illum laetissimum“, 1904 m. vasario 2 d. , 

* Pig. Breviarium romanum, mat. in dom. I. Mai, 83 noct, 

30 Brev. rom. Matut. in festis BMV per annum. 

31 Apie šią kovą plačiau kalbėsime skyriuje „Marijos perkeitimas“. 

II., MARIJOS SUKŪRIMAS 


Palenk savo ausį, Dukrele, ir klausyk: Pa- 
miršk savo tautą ir savo tėvų namus! Karalius 
geidžia Tavo grožio, o Jis yra Tavo Viešpals. Būk 
Jam klusni? 


Psalmė 44, 11. 


1. MARIJA KAIP NAUJA PRADŽIA 


Marija kaip .Genezės Moteris buvo apreikšta ne din- 
gusios rojinės ir ne prasidėjusios žemiškosios, bet būsimos 
alpirkimo tvarkos šviesoje. Tai, kas buvo rojuje, žmo- 
gaus nuodėme buvo sugriauta amžinai. Ties rojaus var- 
tais atsistojęs cherubinas su „liepsnos kalaviju“ rankoje 
(Pr 3, 24) buvo ženklas, kad žmonija į aną palaimintąją 
būseną daugiau nebegrįš. Tačiau ilgi nuodėmės istorijos 
amžiai taip pat pasibaigs. Žalčio viešpatavimas pasaulyje 
bus sulaužytas. Ateis naujas žmonijos gyvenimo tarps- 
nis — teisingumo, meilės ir šventumo Karalystė, kitokia, 
negu buvo rojuje, bet savo kilnumu šiąją net pralenkianti, 
nes pažymėta neperskiriama žmogiškosios prigimties są- 
junga su Dievu. Šitų tad naujų prošvaisčių akivaizdoje 
Viešpats ir kalbėjo apie Moterį kaip žalčio priešininkę. 
Nuodėmės istorijos metu žmonija dūsaus ir lauks išga- 
nymo. Ji mels Dievą, kad dangus išlydintų Teisingąjį, 
kad atsivertų žemė ir išželdintų Išganytoją. O ženklas, 
kad šis laukiamas istorijos tarpsnis jau čia pat, bus Mer- 
gelė, kuri pradės ir pagimdys Sūnų — Dievą su mumis: 
Emanuelį (plg. Iz 7, 14), tikrąjį žalčio Nugalėtoją pačioje 
jo valdžios esmėje. . 

Tačiau šios Mergelės vieta nuodėmingoje žemės isto- 
rijoje bus labai savotiška. Šv. Efraimas sako, kad „Mari- 
joje išaugo gyvybės medis, buvęs pasislėpęs rojaus vi- 
duryje“ 32, Kitaip tariant, Marijoje atsinaujino išganoma- 
sis Dievo veikimas. Gyvybės medis, turėjęs duoti žmonėms 
nemirtingumo, Adomo kalte buvo prarastas. Tačiau Dievas 
jį vėl atnaujino Marijoje: Mergelės įsčios „palaimintas 
Vaisius“ (Lk I, 42) turėjo mūsų žemės kelionėje virsti 

Duona, kurios valgydamas žmogus „bus gyvas per am- 
žius“ (Jn 6, 59). Vadinasi, Marija turėjo būti ne viena 
15 daugybės nuodėmingų šios žemės dukterų, bet kūri- 
nys, kilęs specialiu Viešpaties nutarimu. Atnaujinti Ma- 
rijoje rojinį gyvybės medį reiškė išimti ją iš nuodėmingo 
Ievos paveldėjimo ir pastatyti prieš žmonijos akis „visą 
gražią“. 

Adomo kaltė nebuvo tik praeinantis įvykis. Pirmieji 
žmonės nusidėjo visu savimi, todėl nubūtino savo prigimtį 
ir ją nubūtintą perteikė savo vaikams. Visi, kurie turėjo 
gimti iš istorinės žmonijos, buvo neišvengiamai pažymėti 
šia nelemta būsena, kurioje žmogus gyvena toli nuo Die- 
vo kaip Jo neigėjas. Adomo nuopuolis virto gimtąja nuo- 
dėme. Jeigu tad Dievas buvo nusprendęs, kad žmonijos 
atpirkimas turi įvykti per Dievažmogį, tai Jis turėjo pa- 
ruošti Jam Moterį, iš kurios gimdamas Logos būtų pri- . 
siėmęs žmogiškumą, tačiau be anos nuodėmingos būsenos. 
Kitaip žmogiškoji Išganytojo prigimtis būtų buvusi pati 
žalčio valdžioje ir todėl netinkama tapti išganymo įran- 
kiu. Todėl dar prieš Kristų turėjo žemėje pasirodyti ne 
tik šv. Jonas Krikštytojas kaip išganymo šauklys morali- 
niu atžvilgiu, bet ir Mergelė Marija kaip išganymo atrama 
ontologiniu atžvilgiu. Sv, Jonui buvo skirta paruošti žmo- 
nių širdis Mėsijui sutikti. Mergelei Marijai buvo skirta 
paruošti žmogiškąją prigimtį Logos įsikūnijimui. Nėra jo- 
kios abejonės, kad šis ontologinis paruošimas nepapras- 
tai pralenkia moralinį paruošimą ir kad todėl Marijos pa- 
šaukimas yra nepaprastai kilnesnis už šv. Jono pašauki- 


mą. 

Vis dėlto Marija galėjo būti atrama Logos įsikūnijimui 
tik tuo atveju, jeigu ji pati savyje, giliausiame savo žmo- 
giškume buvo be nuodėmės, vadinasi, be anos Dievo nei- 
gimo būsenos, kuria nešini gema visi Adomo palikuonys. 
Todėl Marijos gimimas turėjo būti pasirodymas visiškai 
naujo žmogaus: ne žmogaus, kuriam Dievas pradinę kaltę 
būtų atleidęs ar jos jam nejskaitęs, bet žmogaus, kilusio 
iš specialaus kūrybinio Dievo aklo, iš savotiškai pakartoto 
pirmykščio žodžio „padarykime žmogų pagal Mūsų pa- 
veikslą ir panašumą“ (Pr I, 26). Marija turėjo išeiti iš 
Viešpaties rankų, nešina sandora su Dievu. Ji turėjo būti 
naujo žmogiškumo pradžia. Jeigu tad ji minėto stovinčiųjų 
himno (akathistos) yra vadinama „rojaus gėle“, „visatos 
apvalymu“, „žmonijos atstatymu“, tai visi šie pavadini- 
mai yra ne tik poetiniai vaizdai, skiriami išreikšti nesu- 

teptai Mergelės prigimčiai, bet kartu ir giliaprasmiai nu- 
rcdymai į tą vietą, kurią Marija turėjo užimti atpirktosios 
žmonijos istorijoje. Marija stovi šios istorijos pradžioje. 
Ji jau priklauso atpirkimo tvarkai. Iš nuodėmės tvarkos ji 
yra jau išimta. Ji yra nauja pradžia, „slaptingos dienos 
aušra“, po kurios turėjo užtekėti „išganymo Saulė“. 


2. NEKALTASIS PRADĖJIMAS KAIP ATPIRKIMAS 


Sią rojinę Marijos būseną, paties Dievo sukurtą jos 
prigimtyję, vadiname Nekaltuoju Pradėjimu. Tai sąvoka, 
neturinti nieko bendro su lytine žmogaus pradžia. Ma- 
rija yra gimusi iš žemiškųjų tėvų ir tuo pačiu būdu kaip 
ir visi kiti Žmonės: iš sąjungos vyro su moterimi. Tačiau 
ji yra gimusi be pradinės nuodėmės, todėl ir vadinama 
nekaltai Pradėtąja, išreiškiant šiuo žodžiu Bažnyčios min- 
tį, jog Marija nėra nuo kaltės išvaduota savo motinos 
įsčioje, kaip buvo manoma seniau, bet nuo jos laisva jau 
patį pradėjimo akimirksnį. 

Marijos kaip Nekaltosios pergyvenimas yra taip giliai 
suaugęs su pačia krikščioniškąja sąmone, jog pop. Pijus X 
vadina jį tiesiog mums įgimtu arba įkvėptu, cituodamas 
Dionisijaus Kartūziečio žodžius, kuriais šis reiškia pasi- 
baisėjimą mintimi, kad „toji, kuri turėjo būti Viešpaties 
Motina, galėjusi kada nors būti velnio dukterimi“, Ir pats 
popiežius priduria, kad kaip tik todėl „krikščionys niekad 
negalėjo suprasti, kaip šventas, nesuteptas, nekaltas Kris- 
taus Kūnas Mergelės įsčioje būtų galėjęs būti paimtas iš 
tokio kūno, prie kurio, nors ir vieną akimirką, būtų buvusi 
prikibusi nuodėmės suteptis“ 33. Iš tikro, jeigu Marija jau 
pirmiesiems žmonėms rojuje buvo apreikšta kaip žalčio 
priešininkė, kaip nesantaikos su juo nešėja bei skleidėja, 
tai nė vienos akimirkos ji negalėjo būti žalčio draugė, jo 
valdinė, jo bendradarbė. Moteris, apie kurią Dievas kal- 
bėjo žemiškosios istorijos akivaizdoje, turėjo būti šventa 
pačia savo būtimi. Ne asmeninis jas valios ryžtas galėjo 
išvaduoti ją iš visuotinės sutarties su slibinu, bet tik spe- 
cialus jos būties sutaikymas su Dievu. Ieva juk taip pat 
apgailėjo savo kaltę: susigėdimas bei pasislėpimas nuo 
artėjančio Viešpaties buvo, kaip sakėme, regima šio gai- 
lesčio išraiška. Jo pakako išsigelbėti iš demoniško užkie- 
tėjimo ir padėti prigimtąjį pagrindą atpirkimui, tačiau jo 
nepakako išsivaduoti iš pačios sutarties su žalčiu ir ati- 

tiesti sužeistą žmogaus prigimtį. Visas -tolimesnis Ievos 
ir jos giminės kelias liko šios sutarties valdomas. 

Tuo tarpu Viešpaties žodžiai, skelbią nesantaiką tarp 
Moters ir žalčio, yra aiškus nurodymas, kad ši Moteris 
bus kitokia negu Ieva. Daug Senojo Testamento vyrų bei 
moterų patys nesidavė žalčio suviliojami: Bet nė vienas 
iš jų neįvykdė prigimties nesantaikos. Nė vienas iš jų 
nevirto žalčio priešininku savo būtimi. Jeigu tad 
Marija buvo pašaukta būti istorine nesantaikos su žalčių 
nešėja bei reiškėja, Lai ji turėjo būti išimta iš jo valdžios 
žmonių giminėje, kaip rojus buvo išimtas iš blogio dėsnių 
gamtoje. Pažadas užkurti nesantaiką tarp žalčio ir Molers 
yra kartu ir Nekallosios apreiškimas.: Siuo pažadu Vieš- 
pats nurodė, kad ateis Moteris, kurios būtyje atsigaus 
rojinė žmogiškoji prigimtis (Ieva prieš nuodėmę buvo 
irgi žalčio priešininkė), nenusigrįžusi nuo Kūrėjo, neži- 
nanti vidaus maišaties ir kovos tarp. sąžinės bei geismo, 
Ji bus toji, kurioje Dievas ir žmogus bus sutapę tarp sa- 
vęs, kaip originalas yra sutapęs su savo atvaizdu. Todėl 
ncrs Nekaltojo Pradėjimo tiesa teologiškai buvo išvystyta 
gana vėlai, o dogma paskelbta tik prieš šimtą metų, ta- 
čiau savo esme ji glūdi jau pačiame pirmykščiame Dievo 
apreiškime, duotame žmonijai dar rojuje. 

Pirmu „požiūriu Nekaltojo Pradėjimo sąvoka atrodo 
esanti neigiamoji ir todėl neturinti aiškaus turinio. Dog- 
matiniame šios tiesos apibrėžime sąkoma, kad Mergelė 
Marija „patį pradėjimo akimirksnį visagalio Dievo ypa- 
tinga malone bei pažymėjimu ryšium .,su Jėzaus Kristaus, 
žmonių giminės Atpirkėjo, nuopelnais pasiliko apsaugo- 
ta nuo bet kokio gimtosios nuodėmės sutepimo“ 3*, Vieš- 
pats neleido, kad Marijos būtis būtų paliesta ano nuodė- 
mingo paveldėjimo, kuris ištiko visą Adomo giminę. Ma- 
rija buvo pradėta nekaltai. Formaliai -imant, šie žodžiai 
išreiškia Marijos nebuvimą nuodėmingoje būsenoje, va- 
dinasi, neigiamą dalyką, neatskleidžiantį mums, kaip at- 
rcdo iš karto, dar nieko pozityvaus. | |- 

Ir vis dėlto mes jaučiame, kad už šių žodžių glūdi 
nepaprastai teigiamas turinys. Nekaltasis Pradėjimas es- 
miėje juk yra nuodėmės paneigimas Marijos būtyje. Tačiau 
kadangi pati nuodėmė jau yra neigiamas dalykas, todėl 
jos paneigimas — neigimo paneigimas.-— yra didžiulis 
teigimas. Sakyti, kad Marija buvo pradėta nekaltai, va: 
dinasi, nenuodėmingai, yra tas pat, kas sakyti, jog ji buvo 
pradėta šventai, vadinasi, dieviškosios malonės būsenoje; 

Nors mes ir galėtume įsivaizduoti tokią žmogaus būseną, 
kurioje jis būtų ir be nuodėmės, ir be malonės (vad. status 
naturae purae), vis dėlto joks žmogus šitokiojeę būsenoje 
nėra buvęs ir negali būti, kadangi Dievas žmogų yra sky- 
ręs antgamtiniam tikslui ir todėl išpuošęs jo prigimtį ati- 
tinkamomis malonėmis. Tikrovinė bet kurio žmogaus bū- 
sena yra arba būti santaikoje su Dievu ir tuo pačiu būti 
pažymėtam šventumu, arba būti priešybėje su Juo ir to- 
dėl savaime būti nuodėmėje. Būdama pradėta nenuodė- 
mingai, Marija tuo pačiu buvo pradėta malonėje. O ma- 
lonė juk reiškia nuostabiai glaudų žmogaus susijimą su 
Dievu ir Dievo apsigyvenimą žmoguje. Žmogaus tad gy- 
venimas Dievuje ir Dievo gyvenimas žmoguje — štai tik- 
rasis Nekaltojo Pradėjimo sąvokos turinys. 

Čia tad mums ir pradeda aiškėti, kodėl Nekaltasis 
Pradėjimas savo esmėje yra ne kas kita, kaip alpirkimas. 
Kiekviena nuodėmė, tiek gimtoji, tiek asmeninė, yra at- 
sitraukimas nuo Dievo ir nusigrįžimas į kūrinį, vis tiek 
kaip šį kūrinį suprasime: pasaulio, kūno, turto, meilės, 
garbės, savojo aš ar ko -nors kito vardu. Tuo tarpu at- 
pirkimas yra priešingas veiksmas. Jis yra Žmogaus grą- 
žinimas į Dievą, jo sujungimas su Kūrėju, jo atstatymas 
į malonės būseną. Apsaugodamas Mariją nuo gimtosios 
nuodėmės, Viešpats jos būtyje kaip tik ir įvykdė tai, ką 
buvo žadėjęs visai žmonių giminei, būtent: sutrinti žalčio 
galvą; vadinasi, pergalėti atsitraukimą ir atstatyti pir- 
mykštę sąjungą. Išganymo istorijos kelyje Marija yra pir- 
mas atpirktasis žmogus. Sukurdamas ją malonės būsenoje, 
Dievas pradėjo vadavimo darba žmonijoje, kaip Jis buvo 
jį pradėjęs gamtoje, įsteigdamas „Edeno sodą“. 

Šiais dviem kūrybiniais savo veiksmais Viešpats pa- 
rodė, kad -atpirkimas gali prasidėti tiktai Jo paties galy- 
be ir kad jis iš tikro yra naujas kūrimas (plg. Gal 6, 15). 
Iš kitos pusės, Jis parodė, kad Marijos atpirkimas, kaip 
ir rojaus įsteigimas; yra tiktai visuotinio išganymo įva- 
das, tiktai jo aušra. Nekaltojo Pradėjimo dogmos api- 
brėžtyje sakoma, kad Marija buvo apsaugota nuo nuo- 
dėmės „ryšium su Jėzaus Kristaus, žmonių giminės At- 
pirkėjo, nuopelnais“. Tai reiškia, kad Marijos išganymas 
nebuvo išskirtas iš visuotinio išganymo eigos, kad jos 
Atpirkėjas taip pat yra Kristus, kad tik laiko atžvilgiu 
šis atpirkimas įvyko anksčiau negu visos žmonijos. Tei- 
singai tad minėtas: stovinčiųjų himnas sveikina Mariją 
kaip „Kristaus stebuklų pradžią“. Marija stovi neatskiria- 

mai šalia Kristaus ne tik kaip Jo Motina, bet sykiu ir 
kaip Jo atpirktoji, t. y. kaip Jo sujungtoji su Dievu. Kristų 
gimdydama, ji tapo Jo Motina. Gaudama malonės pilnybę 
į savo būtį ir virsdama „garbinguoju indu“ Dievybei ap- 
sigyventi, ji tapo Logos Sužadėtine. Pirma, negu nusi- 
leidęs į Marijos įsčią ir tapęs žmogumi, Logos „nužengė 
į jos būtį pradėjimo akimirką malonės pavidalu ir ją su- 
dievino. Logos susijungimas su žmogiškąja prigimtimi 
Marijos įsčioje pagrindė santykius tarp Sūnaus ir Mo- 
tinos; to paties Logos susijungimas su prasidedančiąja 
Marijos būlimi per pašvenčiamąją malonę pagrindė san- 
tykius tarp Sužadėtinio ir Sužadėtinės 3. Sužadėtiniška- 
sis žmogaus prigimties bruožas Nekaltojo Pradėjimo metu 
išsiskleidė visu savo grožiu ir pasiekė Marijoje aukščiau- 
sią išraišką “. 

Tuo pačiu išsiskleidė joje ir išganymo veiksmas, nes 
sujungti žmogų su Dievu juk ir reiškia jį išganyti. Štai 
kodėl šv. Andriejus Kretietis vadina Marijos pradėjimą 
diena, kurią „žmonija gavo pirmojo savo atstatymo do- 
vaną“. Šis atstatymas buvęs „tobulas atnaujinimas, „o 
alnaujinimas buvęs sudievinimas, kai „Vargšė žmogaus 
prigimtis apsivilko karališkuoju purpuru“. Tai buvusi die- 
na, kai „prasidėjo mūsų prigimties atstatymas: sena- 
sis pasaulis, palenktas dieviškajam perkeitimui, gavo 
antrojo kūrimo pirmones“*". Graikų Bažnyčioje Marijos 
kaip antrojo kūrimo pirmonės pergyvenimas yra nuosta- 
biai stiprus. Rytams ji yra Apreiškimo minima „naujoji že- 
mė“ (šv. Teodoras Studitas), „naujosios giminės pradžia“ 
(Mikalojus Kabasilas), „naujas kūrinys“ (šv. Germanas 
Konstantinopolietis), „Žmonijos atitiesimas“ (akathistos), 
„naujasis dangus, daug gražesnis ir dieviškesnis negu 
pirmasis, nes iš jo gimė Teisybės Saulė“ (šv. Jonas Da- 
maskietis). Nekaltosios spindėjimas yra patraukęs Rytų 
Bažnyčioje į save tikinčiųjų dėmesį, nes šiame spindėji- 
me jie yra regėję prisiartinančio visuotinio išganymo bei 
perkeitimo aušrą. 

Vis dėlto Nekaltuoju Pradėjimu įvykęs Marijos atpir- 
kimas buvo tiktai individualinis. Dogmos apibrėžtyje yra 
sakoma, kad Marija buvo apsaugota nuo gimtosios nuo- 
dėmės sutepimo „ypatinga visagalio Dievo malone“. Ki- 
taip tariant, Marijos atpirkimas buvo paankstintą asme- 
ninė visuotinio alpirkimo apraiška (redemptio anticipata). 
Todė! ji pasiliko istorijoje prieš Kristų (tegu tik keliolika 
metų) savotiška „išimtis“, neišplisdama žmonių giminėje, 

nes Marijoje buvo sujungta su Dievu ne žmogiškoji pri- 
gimtis kaip tokia, bet tiktai individualinė jos apraiška 
Nazareto Mergelės būtyje. Žmonija negalėjo priimti ir 
išlaikyti šio paties Dievo įsteigto „Edeno sodo“, nes jis 
buvo pažymėtas grynai asmeniniu ženklu. 

Marijos atpirkimas Nekaltuoju Pradėjimu buvo savo- 
liškai panašus į Kristaus persikeitimą Taboro kalne. Ten 
Išganytojas sušvito perkeistuoju pavidalu, kokį Jis įgijo 
žik vėliau, prisikėlęs iš mirusiųjų. Jo Dievybė prasiveržė 
pro žemiškąjį Jo Žmogybės lukštą, ir šis žibėjo kaip saulė 
(plg. Mt 17, 2). Vis dėlto šis persikeitimas negalėjo virsti 
pastovia būsena. Neperėjusi per kančią ir mirtį, žmogiš- 
koji prigimtis nepajėgė būti tobulas atšvaitas Kristaus die- 
viškumui. Todėl Taboro persikeitimas buvo tik praeinantis 
švystelėjimas. Jis pasibaigė, o Kristus uždraudė apašta- 
Jams apie jį pasakoti, „kol Žmogaus Sūnus bus prisikėlęs 
i5 mirusiųjų“ (Mt 17, 9). Tik prisikėlimas padarė Taborą 
pastovų. Tik mirties pergalėjimas išskaistino žmogiškumą 
taip, kad jis pajėgė jau tobulai išreikšti dieviškąjį žibė- 
jimą. Todėl tik po prisikėlimo apaštalai galėjo kalbėti apie 
aną pradinį švystelėjimą kaip apie amžinojo spindėjimo 
šauklį. 

Taip yra buvę ir su Marija jos Nekaltojo Pradėjimo 
būsenoje. Ji buvo išganyta, vadinasi, sujungta su Dievu, 
todėl malonės pilnoji, visa graži ir nekalta. Tačiau kad 
šis atperkamasis Dievo veiksmas būtų galėjęs išplisti vi- 
scje žmonijoje, reikėjo Logos įsikūnijimo, reikėjo Kristaus 
kančios ir mirties. Pats vienas Nekaltasis Pradėjimas ga- 
lėjo laikytis asmeninėje Marijos būtyje, nes ši būtis buvo 
specialus Viešpaties kūrinys. Bet jis negalėjo laikytis žmo- 
nijoje, nes žmogiškoji prigimtis, ir Marijai prasidėjus, 
pasiliko nesujungta su Dievu asmeninėje vienybėje. Ma- 
rija ir Dievas buvo susijungę pašvenčiamojoje malonėję, 
tačiau ši jų sąjunga nebuvo nešama vieno dieviškojo As- 
mens, todėl turėjo tik moralinį, bet ne ontologinį po- 
būdį. Ontologiškai žmogų su Dievų sujungė tiktai įsi- 
kūnijęs Logos. Tiktai Kristus sukūrė amžiną ir nežlunga- 
mą ryšį su Dievu, amžiną ir visuotinę religiją, todėl tik 
Jis vienas atpirko žmoniją jos visumoje, tik Jo vieno žy- 
gis apėmė visus laikus ir visas erdves. Marijos atpirkimas 
buvo tik švystelėjimas, tik išganymo Taboras. Kristaus 
kančia ir mirtis padarė šį švystelėjimą visuotinį ir am- 
žiną. Dėl to tik Kristaus šviesoje spindi ir Marijos Ne- 
kaltasis Pradėjimas. Jis yra „naujosios giminės pradžia“. 


393 


(Kabasilas) tik todėl, kad Kristus jį pratęsė ir šią naująją 
giminę savo Bažnyčioje iš tikro įkūrė. Svarstomas pats. 
vienas be ryšio su Kristumi, Nekaltasis Pradėjimas pra- 
randa savo prasmę, kaip ją praranda ir Taboro persikeiti- 
mas, nesiejamas su prisikėlimu, . 

Nekaltuoju Pradėjimu Marija buvo atpirkta ne tik kaip 
žmogus, bet ir kaip moteris. Laužydama Viešpaties įsa- 
kymą, Ieva sulaužė ir pati save. Sukurdamas moterį kaip 
padėjėją, Dievas skyrė jai priimti į save vyro sėklą ne tik 
naujai gamtinei gyvybei, bet sykiu ir naujai dangaus ma- 
lanei pratęsti žmonių giminėje, Krikščionybė skelbia, kad 
gimdymas turėjęs būti rojinės būsenos kelias į būsimąsias 
kartas. Kaip dabar gimdymu yra perteikiama gimtoji nuo- 
dėmė, taip anuomet gimdymu būtų buvusi perteikiama 
pirmapradė malonė. Gimdymas turėjęs būti pats švenčiau- 
sias veiksmas visoje žmogiškojoje būtyje, savotiškas sak- 
ramentinis aktas, perteikiąs šventumą ir nešąs jį istorijos 
keliu. Zmonių, giminės didėjimas anuo metu turėjęs reikšti 
ir malonės gausėjimą gyvenime. 

Nusigrįždama nuo Dievo, Ieva savaime nusigrįžo ir 
nuo šio pirmykščio savo paskyrimo. Jos įsčia, tiesa, ir po 
nuodėmės pasiliko gamtinės gyvybės versmė, bet ji užsi- 
sklendė kaip antgamtinės malonės šaltinis. Gal pats di- 
džiausias žalčio laimėjimas kaip tik ir buvo šisai gim- 
dymo apiplėšimas. Būdamas mirties tėvas, nes Dievas 
mirties nesukūrė ir nesidžiaugia gyvųjų žlugimu (plg. 
Išm I, 13), žaltys nebijo prigimto gyvybės didėjimo isto- 
rijoje, kadangi žino, jog visa ši gyvybė vieną dieną vis 
tiek turės žūti. Atkovoti iš jo žemę, kurion jis nužengė 
„Čidele rūstybė“ (Apr 12, 12), gali ne žiungantis gamti- 
nis gimdymas, bet tik nemirtingas antgamtinis šventumas. 
Netekusi savam gimdymui pašvenčiamosios malonės, mo- 
teris tapo palenkta mirčiai ne tik kaip asmuo, bet ir kaip 
motina, vadinasi, kaip gimdančioji prigimties galia. Iš 
jos įsčios kylanti gyvybė.buvo pasmerkta įsijungti į bend- 
rą visos gamtos likimą. Ievai, anai „visų gyvųjų motinai“ 
(Pr 3, 20), buvo lemta regėti mirštančius savo vaikus. 
Todėl kai Dievas kalbėjo jai padidinsiąs dėl jos kaltės 
„gimdymo sunkenybes“ (Pr 8, 16), Jis turėjo mintyje ne 
tik kūninį suspaudimą, kurio moteris, pasak Kristaus, 
greitai nebeatsimena „dėl džiaugsmo, kad gimė pasauliui 
žmogus“ (Jn 16, 21), bet gal kaip tik šį pačios moteriško- 
sios būties liūdesį, kad štai šis naujas žmogus turės vėl 

greitai palikti žemę ir kad moters įsčia veltui kovoja su 
mirties dėsniu pasaulyje. 

Marija kaip žalčio priešininkė turėjo sulaužyti jo val- 
džią ir šioje specialioje moteriškosios prigimties srityje. 
Ji turėjo ateiti kaip atstatytojo gimdymo nešėja, kaip ro- 
jinė motina, kurios įsčia perteiktų ne tik gamtinę gyvybę, 
bet ir antgamtinį šventumą. Marijos įsčios vaisius turėjo 
būti tobulas pirmapradės malonės prasme. Tiesa, ir Jam 
buvo skirta mirti, bet ne todėl; kad mirties dėsnis būtų 
valdęs Jo prigimtį, bet todėl, kad Jis pats laisva savo va- 
lia prisiėmė mūsų nuodėmes ir tuo pačiu mūsų mirtį. Pa- 
čiame Kristaus žmogiškume mirties akstino nebuvo, nes 
Jame nebuvo nuodėmės *. Mirtis juk atėjo į pasaulį tik 
per nuodėmę (pig. Rom 5, 12). Todėl nors Marijos Sūnus 
mirti. Sukurdamas Mariją kaip Nekaltąją, Dievas grąžino 
jos gimdymui aną pirmykštį sakramentinį pobūdį: jos 
įsčia ir jos krūtys vėl tapo palaimintos (plg. Lk 11, 27) 
ne tik gamtinės gyvybės bei gamtinio peno, bet ir dieviš- 
kosios malonės prasme. Marija perteikė Logos švenią 
žmogiškumą ir tuo būdu įvykdė tai, kam buvo skirta Ieva. 
Nekaltasis Pradėjimas buvo Marijos kaip Motinos, kaip 
gimdomojo prado pašventimas. 


3. NEKALTASIS PRADĖJIMAS 
KAIP DZŽIAUGSMAS IR GROŽIS 


Nors Marijos atpirkimas buvo tiktai asmeninė jos pri- 
vilegija, vis dėlto jis reiškė naują pradžią žmogaus san- 
tykiuose su Dievu. „Marija pasirodė pasaulio kelyje kaip 
atpirktoji ir todėl kaip ženklas, kad ir visuotinis išgany- 
mas jau visiškai arti. Jeigu Simeonas, išvydęs vaikelį 
Jėzų, atneštą į šventyklą, atsidusdamas kalbėjo, jog Vieš- 
pats dabar jau galjs leisti eiti jam amžinon ramybėn (plg. 
Lk 2, 20), tai šitokio atodūsio lydimas galėjo būti ir Ma- 
rijos pradėjimas. Viltis, nešiojama žmonijos amžių am- 
žiais, buvo Marijoje įvykusi. Žemėje pasirodė Moteris — 
žalčio priešininkė, todėl jo valdžios griuvimas buvo tik 
valandų klausimas. Marijai prasidėjus, laikas šuoliais 
skubėjo į savo pilnatvę. Štai kodėl Marija yra „mūsų 
džiaugsmo priežastis“, kaip mes ją vadiname litanijoje. 
Elžbietos šūktelėjimas, pamačius Mariją, „iš kur man tai, 
kad mano Viešpaties Motina ateina pas mane“ (Lk I, 43), 

yra kartu ir visos žmonijos džiaugsmo šūksnis. Elžbieta 
juo išreiškė tai, kas žmonijoje glūdėjo nuo pat pradžios. 
Zacharijo namų aplankymas buvo pirmas Marijos žings- 
nis jos pašaukimo keliu. Ji žengė į juos Išganytoju ne- 
šina; ji žengs Juo nešina per visą pasaulio istoriją. Elž- 
bietos ir Marijos susitikime susitiko nuodėminga žmonija 
su išganymo nešėja. Todėl džiaugsmas buvo pagrindinis 
šio susitikimo pergyvenimas *, ir jis nesiliaus niekados. 
Kiekvienas Marijos apsireiškimas istorijos eigoje bus ano 
pradinio džiaugsmo pakartojimas bei sustiprinimas. 

Vargu turbūt kur kitur Marija yra šiuo atžvilgiu taip 

giliai pergyvenama kaip šv. Efraimo „Himne Mergelei Ma-- 
rijai“. Šis Sirijos šventasis kviečia džiaugtis Marijoje: 
mergeles, nes viena iš jų pagimdė „Didvyrį, laikantį vi- 
są kūriniją ir ištaisvinusį žmonių giminę, vaitojusią savo 
vergijoje“. Jis kviečia džiaugtis joje senąjį Adomą, žalčio 
sužeistą, nes „iš jos kyla naujas Palikuonis, pajėgus su- 
traiškyti žalčiui galvą ir išgydyti mirtiną žaizdą“. Jis 
kviečia džiaugtis Marijoje kunigus, nes ji „davė pasau- 
liui Didįjį Kunigą, tapusį kartu ir Auka“ ir tuo būdu „už- 
baigusį senąsias aukas“. Jis kviečia džiaugtis pranašus, 
nes per Mariją įvyko visi jų nurodymai: Marijos Sūnus 
visų jų pranašystes padarė tobulas. Jis kviečia galop 
džiaugtis Marijoje visus žmones, nes Marija vietoje kar- 
tzus Ievos vaisiaus davė pasauliui „vaisių, pilną saldu- 
mo, ir štai visas pasaulis džiaugiasi šiuo Marijos Vaisiu- 
mi“. Marija nuaudė „garbės drabužį“ ir padovanojo jį 
pirmajam mūsų tėvui. Anksčiau jis „slėpė savo nuogumą 
pc medžiais“, dabar jis „pasipuošė kuklumu, drovumu ir 
grožiu“ *, Visas šv. Eiraimo himnas yra giesmė džiaugs- 
mui, tarsi devintosios Beethoveno simfonijos užbaiga. O 
šio visuotinio džiaugsmo priežastis yra Marija. 

Be abejo, šv. Eiraimas džiūgauja Marijos akivaizdoje: 
ryšium su žmonijos atpirkimu, kaip ryšium su juo džiū- 
gavo ir Elžbieta. Vis dėlto pati jo himno pradžia atsklei- 
džia mums ir kitą džiaugsmo atžvilgį, būtent pasigėrėjimą: 
Marija kaip tobulu Viešpaties kūriniu. Marija — Išganyto-- 
jo Motina mums yra džiaugsmas daugiau dėl mūsų pačių, 
nes per ją atėjo mums išganymas. Šitaip džiūgaudami 
mes džiūgaujame daugiau morališkai, subjektyviai, su- 
interesuotai. Šios rūšies mūsų džiaugsmas įgyja daugiau: 
psichologinio pobūdžio. Tačiau galima džiaugtis Marijos. 
akivaizdoje ir ja pačia; galima džiaugtis tuo, kad ji, kaip: 
šv. Efraimas savo himno trečiame posme sako, yra „šventa. 

savo kūnu, graži savo siela, nekalta savo dvasia, ne- 
klastinga savo protingumu, skaisti savo jausmais, ištiki- 
ana, grynos širdies“. Kitaip tariant, kad ji yra toks žmo- 
gus, „koks jis buvo prieš puolimą ir koks jis būtų buvęs, 
jegu būtų išsiskleidęs ligi pat savo aukštumos“ *!. Šitaip 
žiūrėdami į Nekaltąją, mes žiūrime į ją nebe subjektyviai, 
išeidami iš mūsų taško, bet objeklyviai, svarstydami Ma- 
riją Viešpaties kūrimo šviesoje. Marijoje tokiu atveju mes 
regime įvykdytą pirmykštį Dievo planą sukurti žmogų pa- 
gal Jo paties paveikslą bei panašumą. Ir mes džiaugia- 
mės šiuo įvykdymu. Mes regime, kad tai, ką Viešpats joje 
yra padaręs, yra labai gera. 

Šios rūšies mūsų džiaugsmas yra nebe moralinis, nebe 
psichologinis, vadinasi, nebe suinteresuotas, bet estetinis 
aukščiausia ir gryniausia šio žodžio prasme. Marija čia 
mums yra nebe džiaugsmo priežastis subjektyvine pras- 
me, bet „visos kūrinijos džiaugsmas“ ir „džiaugsmo pil- 
nybė“, kaip ją vadina rytietiškoji šv. Bazilijaus Didžiojo 
liturgija. Ji yra kūrinijos garbė, nes kuriamasis Viešpaties 
aktas joje yra išsiskleidęs visu tobulumu. Ji stovi priešais 
mus kaip idealas, įsikūnijęs tikrovėje, kaip įvykdytas bū- 
ties troškimas paregėti save neiškreipto dieviškojo atvaiz- 
do pavidalu. Marijoje šis atvaizdas švyti nepaprastai 
skaidriai, todėl mes ir džiūgaujame jo akivaizdoje. Jeigu 
Dovydas, „skambant citroms, dundant būgnams, žvangant 
varpeliams ir cimbolams“ (2 Kar 6, 5), šoko prieš neša- 
mą Sandoros skrynią, nes ji buvo regimas ženklas Dievo 
sąjungos su Izraeliu ir todėl kėlė džiaugsmą visoje tau- 
toje, tai tuo labiau Marijos akivaizdoje džiūgauja Naujo- 
sios Sandoros žmogus, nes Marija pasilieka tarp mūsų 
ne ženklo, bet atstatytosios tikrovės pavidalu. Dievo są- 
junga su žmogumi čia yra reiškiama ne iš kedro lentų 
sukalta ir paauksuota skrynia, kurioje yra uždarytos ak- 
mens plokštės, bet gyvu žmogiškuoju asmeniu, mūsų gi- 
minės dukra, kurioje gyvena malonės pilnybė. Dovydo 
džiūgavimas buvo tik simbolis mūsajam džiūgavimui. Jo 
<itros ir arfos, būgnai ir cimbolai buvo tik tolimas ato- 
garsis mūsų giesmių ir grojimų, mūsų paveikslų ir eilė- 
raščių, mūsų bažnyčių ir statulų, kuriais mes vaizduojame 
Nekaltąją, reikšdami jai savo pagarbą ir susižavėjimą. 

Marija tad yra šaltinis ne tik subjektyvaus džiaugsmo 
kaip išganymo nešėja, bet ir objektyvaus grožio kaip Ne- 
kaltoji, vadinasi, kaip tobulas Dievo kūrinys. Grožis yra 
pojustinis Viešpaties atšvaitas kūrinijoje, nes Dievas yra 

ne tik Tiesa bei Gėris, bet ir Grožis — „pulchritudo infi- 
nita“, kaip Jį vadino šv. Augustinas, gailėdamasis per 
vėlai Jį pažinęs bei pamilęs. Išspindėdamas pojūčiams pa- 
gaunamu būdu daikte įkūnytą idėją, grožis apreiškia vi- 
dinį daikto tobulumą ir sykiu nurodo į būsimąjį pasaulio 
perkeitimą, kai viskas žėrės „kaip brangakmenis, kaip 
jaspis, kaip krištolas“ (Apr 21, 12). Todėl kiekviena bū- 
sena, kuriai stinga grožio, yra ženklas, kad būtis nėra 
išsiskleidusi visa savo pilnatve, kad ji neišreiškia Dievo 
pojustiniu būdu, kad vidinė jos idėja nepajėgia prasi- 
skverbti pro grubų jos paviršių. Bjaurumas, kurio tiek 
dzug sutinkame žemėje, yra tokia pat pradinės kaltės pa- 
sėka, kaip klaida, kančia, aistra, nuodėmė. Jis yra apraiš- 
ka nesantaikos tarp idėjos ir medžiagos, tarp sielos ir kū- 
no, tarp formos ir turinio. Jeigu tad Kristaus atpirkimas 
yra pergalė klaidos, nuodėmės ir mirties, tai jis taip pat 
yra pergalė ir bjaurumo. Išganytoji būlis yra graži būtis, 
ir kai išganymas bus įvykęs ne tik gyvenimo esmėje, bet 
ir regimose jo apraiškose, bjaurumas bus visiškai pašalin- 
tas kartu su ašaromis, skausmu ir mirimu (plg. Apr 21, 
4). Perkeistojoje būtyje „nebebus daugiau jokio prakeiki- 
mo“ (22, 4) ne tik pažinimo ir dorovės, bet ir grožio sri- 
tyje. Štai kodėl Apreiškimas perkeistąjį gyvenimą mums 
ir vaizduoja šviesos, brangakmenių, aukso, krištolo sim- 
boliais (plg. Apr 21, 11—12). | į 
Žmonija, žygiuodama žemiškosios istorijos keliu išga- 
nymo linkui, laukė sušvintant ne tik Tiesos bei Gėrio, bet 
ir Grožio. Ji laukė būtybės, kuri pasirodytų mums kaip 
grožio įkūnytoja bei skleidėja, kurioje grožis būtų nebe 
atsitiktinė apraiška, bet kiltų iš visos jos sąrangos. Ir 
šitokios būtybės ji sulaukė Marijoje. Būdama be nuodė- 
mės, Marija savaime yra apsaugota nuo visų tų pradinės 
kaltės pasėkų, kurios šią kaltę tiesiog nurodo ir ją regimai 
išreiškia, sakysime: fizinis ar dvasinis trūkumas, liga, mir- 
tis (mūsąja prasme) ir bjaurumas. Įstoriškai mes neturi- 
me žinių, ar Marija buvo graži savo kūnu. Tačiau teologai 
vieningai teigia, kad ji buvusi „tobulos kūninės sąrangos“ 
ir kad priešingas teigimas būtų drąsus, bet peiktinas (te- 
merarium) +. Tiesa, grožis nėra asmens vertybė, ir žmo- 
gaus asmenybės negalima matuoti grožiniu mastu, kaip 
šiandien ne kartą daroma. Vis dėlto grožis žmoguje iš- 
reiškia gyvybės paklusimą dvasiai ir sielos spindėjimą 
per kūninį žmogaus pradą. Nesantaika tarp kūno ir sielos 
yra aiški nuodėmės pasėka (plg. Rom 7, 14—19). Kur tad 

šios nesantaikos nėra, ten gyvybė tobulai paklūsta dvasiai 
ir virsta šiosios peršvaita. Marijoje sutartinė tarp sielos 
ir kūno buvo tobula: dviejų įstatymų kovos, kurią iškęsti 
turi kiekvienas nuodėmingas žmogus, Marija nežinojo. Jos 
siela nebuvo kūno slegiama bei tramdoma. Priešingai, 
gyvybinis jos pradas pagelbėjo jos dvasiai apsireikšti po- 
justiniu būdu. Tobula jos kūno sąranga buvo malonės pil- 
nybės išsiskleidimas gyvybės prade. Todėl Bažnyčia, va- 
dindama Mariją „visa graži“, turi galvoje ne tik jos sielos 
grožį nenuodėmingumo prasme, bet ir šio nenuodėmingu- 
mo atspindį Marijos kūne 8. 

“ Štai kodėl  Nekaltąją pergyvename kaip prarastojo 
grožio atstatymą, iš kurio teka mums įkvėpimas grožinei 
mūsų kūrybai. Menas žmonijos istorijoje yra nesiliaujanti 
pastanga vaduoti būtį iš bjaurumo, kaip filosofija yra 
pastanga vaduoti ją iš klaidos, o prigimtoji dorovė — iš 
nuodėmės. Tačiau šis vadavimas reiškiasi tik mūsų rankų 
padarais, kurie visi yra ne būtis, bet tiktai būties ženklas. 
Menas neturi tikrovinio buvimo: jis egzistuoja tik kaip 
simbolis **. Todėl nors menininkas ir mėgina būti „gamtos 
atpirkėju“, kaip jį vadino Novalis, tačiau šį „atpirkimą“ 
jis pajėgia vykdyti tik simboliškai, vadinasi, tik nurodyti 
į būties išvadavimą, bet ne tikroviškai ją išvaduoti. Būtis 
ir didžiausio estetinės kultūros klestėjimo metu pasilieka 
valdoma bjaurumo, kadangi ji yra valdoma nuodėmės. Štai 
kodėl šalia džiaugsmo, kad menas nukreipia mūsų žvilgį 
ir mūsų širdį į perkeistąją būtį, žmogus pergyvena esteti- 
nę kūrybą kaip didžiulį nepasisekimą. Meno tragedija yra 
tokia pat kaip filosofijos, kuri siekia visiškos tiesos, ir 
prigimtosios dorovės, kuri siekia. šventumo. Kaip šių da- 
lykų nepasiekia nei viena, nei antra, taip visiško grožio 
nepasiekia nė menas. . . 

Bet štai Marijoje žmonija regi būtybę, kuri yra „visa 
graži“ ne kaip ženklas, bet kaip tikrų tikriausia realybė. 
Marija yra būtis, ne simbolis, tuo pačiu ji yra meno ne-- 
galios pergalėjimas ir meno lūkesčių įvykdymas. Išgano- 
moji meno misija pasaulyje yra pasiekusi Marijoje Zik- 
rcvės laipsnio. Grožis joje yra nebe nurodymas į tai, kas 
dar „bus, bet įvykimas, įsikūnijimas regimoje asmenybėje. 
Meno nepasisekimas mūsų. rankų darbuose Marijoje yra 
virtęs aukščiausiu ir. nuostabiausiu laimėjimu. Štai kodėl 
Nekaltoji traukė ir- tebetraukia menininkų žvilgį. Kūry- 
binė Dievo Dvasia įkūnijo Marijoje grožio pradą taip, 
kaip jis buvo įkūnytas rojinėje būsenoje. Tuo ji pateikė 

E niniak idealą — ne paveikslo, bet gyvos tikrovės pa- 
vidalu. 

Nekaltasis tad Pradėjimas nėra tik dorinė apraiška 
Marijos būtybėje. Jis yra nauja pradžia visam žmogiš-- 
kumui, visai žmogiškajai prigimčiai — tiek sielai, tiek. 
kūnui. Jis yra ontologinis aktas giliausia savo esme. To-- 
dėl jis padarė Mariją ne tik „išmintingiausia Mergele“ 
psžinimo srityje, ne tik „švenčiausiąja Mergele“ doro- 
vės srityje, bet kartu ir „Aušros žvaigžde“, vadinasi, gro-- 
žio skleidėja ant tamsaus mūsų buvimo skliauto. 


32 Ad diem illum laetissimum. 

3 Pop. Pijus IX. Inefiabilis Deus. 

“4 Pop. Pijus IX. Ineilabilis Deus. , : 

35 Kad Marija yra ne tik Kristaus Motina, bet ir Logos Sužadėtinė, 
teigia visa krikščioniškoji mistika ir marijologija; plg. Scheeben-Feckes. 
Die brautliche Gottesmutter.— Essen, 1951. 

3 Čia reikia pastebėti, kad kūrinys Kūrėjo akivaizdoje esmingab 
yra receptyvus, nės jis visa iš Jo gauna, Jame gyvena, Juo laikosi. 
Nulinkti visam prieš savo Viešpatį, Jam atsiverti, priimti Jį į save 
kaip malonę yra kūrinio pašaukimas ir sykiu visos jo būties prasmė.. 
Žmogui tai tinka ypatingu būdu, nes jis yra sukurtas pagal Dievo 
paveikslą, vadinasi, yra iš esmės Viešpaties atvaizdas bei atspindis. 
Kūriniškoji galia nusilenkti (potentia obedieniialis) išauga žmoguje: 
ligi laisvo apsisprendimo, ligi visiško „tebūnie“, vis tiek, ar tai būtų 
didžio džiaugsmo apreiškimas, kaip Marijai Nazarele, ar didžios kan- 
čios išvakarės, kaip Kristui Alyvų kalne (plg. Lk 22, 42). Visur žmo- 
giškoji prigimtis Dievo atžvilgiu yra receptyvi, net jeigu ją neša ir 
dieviškasis Logos Asmuo; visur tad ji yra moteriškai sužadėtiniška. 
Marijoje šis bendrasis bruožas atsiskleidė ypatingu grožiu. Josios. 
„liai“ Nazareie aną savaimingą kūrinio galią nusilenkti pavertė są- 
moninga ryžtimi. Tuo būdu ontologinis santykis tarp Logos ir žmo-- 
giškosios prigimties įgijo regimą istorinę išraišką. Jeigu Ieva, skin- 
dama užgintą vaisių, kūrinio galią nusilenkti paneigė, Marija ją savu 
„tebūnie“ atstatė. Ieva, paklusni žalčiui, išsijungė iš sužadėtiniško 
santykio su Viešpačių ir virto žalčio „drauge“; Marija šį santykį pa- 
brėžė ir jį sustiprino. Šiai kodėl ji yra ir Logos Sužadėtinė, ne tik 
Kristaus Motina. Siuo atžvilgiu Marija geriausiai išreiškia ne tik: 
bendrą kūrinio santykį su Kūrėju, bet kartu ir Bažnyčią, nes Baž- 
nyčia taip pat yra Kristaus Sužadėtinė. „Kristus ir Bažnyčia yra dw 
viename kūne“ (šv. Augustinas). Plg. šv. Pauliaus laišką korintiečiams 
(11, 2); pop. Pijaus XII enciklL De corpore Christi mystico (liet. 
vert. 536, 543 p. Lux, 1949); šv. Augustino Ennarat. in Psalmos: 
(Migne. P. L., 36, p. 142). Sermones (Migne. P. L., 38, p. 262). 

87 Homil. in nativ. BMV//Migne. P. G., 96, p. 812. 


38 Kadangi Kristaus Motinoje nuodėmės taip pat nebuvo, todėl ir 
mirties dėsnis Marijos būtyję negalėjo reikštis mūsąja prasme kaip 
„nuodėmės ailygis“ (Rom 6, 23). Kokiu būdu Marija yra užbaigusi 
žemiškojo savo gyvenimo kelią, autorius kalba skyriuje „Marijos per- 
keitimas“. 


400 


* Plačiau apie džiaugsmu pagrįstą Marijos susitikimą su Eižbieta 
autorius kalba „Saulės giesmėje“, p. 379—382. 

* Plg. Rėgamey P., p. 54—55. 

š S Newman J. H. Maria im Heilsplan.— Freiburg į. Brsg, 1953.— 

42 Alastruey G. Tratado de la Virgen Santisima, p. 373. 

“ Viso to negalima taikyti Kristui, apie kurio grožį nekalba nei 
Evangelijos, nei liturgija. Priešingai, pranašas Izaijas, piešdamas Die- 
vo Tarno paveikslą, sako: „Jis auga vienišas lyg šaknelė iš kietos 
žemės. Jis neturi grožio nei išvaizdos, nepatraukia mūsų žvilgio, 
neturi puikumo ir patrauklumo. Jis yra niekinamas, viso pasaulio ap- 
leistas, skausmo vyras, ligos lankomas“ (!z 53, 2—3). Tai yra todėl, 
kad Kristus prisiėmė mūsų nuodėmes ir tuo būdu buvo „dėl mūsų 
kaltės sužalotas“ (Iz 53, 5). 

** Plačiau apie simbolinį meno pobūdį autorius yra rašęs pirma- 
įm iš savo „Laiškų rašytojams“ // Aidai. — 1950.— Nr. 10.— P. 445— 
455. 


26 — A. Maceina, t. 4 


IV. MARIJOS MOTINYSTĖ 


Tu radai malonės pas Dievą: šiai pradėsi 
įsčioje ir pagimdysi Sūnų ir pavadinsi Jį vardu 
JEĖZUS. 


Luko I, 80. 


I. NEKALTYBĖS ĮŽADAS | 


Apreikšdamas Mariją kaip žalčio priešininkę, kurios 
Palikuonis sutrins jam galvą, Dievas tuo pačiu apreiškė 
žmonijai Moterį Motiną, įvairių įvairiausiais pavidalais 
besireiškusią visoje tolimesnėje pasaulio istorijoje. Ga- 
lėjo šie pavidalai būti ir labai iškrypę, kaip matriarcha- 
tinėje kultūroje; galėjo jie būti pilni gyvybinio instinkto, 
kaip rytietiškosios Kibelės kulte; kiekvienu tačiau atveju 
visų jų pagrinde glūdėjo paslėpta mintis, kad žemės iš- 
vadavimas ateis gimdymo keliu. Sakramentinis rojinio 
gimdymo pobūdis, tiesa, buvo žlugęs: žemės gimdymas 
perteikė naujosioms kartoms nebe malonę, bet nuodėmę. 
Vis dėlto žmonija nujautė, kad šis gimdymo prakeikimas 
bus pergalėtas, kad viena iš jos dukterų pagimdys Šven- 
„ toji (plg. Lk I, 35) ir kad šis jos veiksmas bus pats to- 
buliausias, kokį tik įstengs atlikti žmogiškoji prigimtis. 
Marijos Motinystė todėl yra jai ne atsitiktinė žymė, bet 
pati jos pašaukimo bei tarnybos esmė: Marija stovi šalia 
Kristaus kaip Jo Motina. Ji yra bendrininkė išganyme tuo, 
kad atvėrė savo įsčią Logos tapti žmogumi. Kaibėdamas 
apie Moterį ir jos Palikuonį, Dievas jau rojuje kalbėjo 
apie Mariją kaip Motiną. 

Mesijo kaip moters Sūnaus laukimas ypatingai buvo 
gyvas žydų tautoje. Žinodama, kad Išganytojas gims tik- 
tai iš jos, ši tauta moterį motiną (pirmoje eilėje sūnaus 
motiną) laikė didelėje pagarboje ir priešingai, niekino 
tają, kurios įsčia liko nevaisinga. Tai buvo ne tik papro- 
tys, bendras su visomis kitomis nomadinėmis tautomis, 
bet kartu ir Izraelio religijos reikalavimas, kad būtų su- 
kurtos prigimtos sąlygos mesijaninėms pranašystėms 
įvykti, Kiekviena izraelitė tikėjosi, kad gal kaip tik ji bū- 

sianti Gelbėtojo motina, vadinasi, Dievo kelias į žmoni- 
ją. Niekas Izraelyje nekreipė dėmesio į Izaijo pranašavi- 
n:ą, kuriuo jis buvo davęs ženklą Achazui: „Štai mergaitė 
pradės ir pagimdys Sūnų ir pavadins Jį Emanueliu — Die- 
vas su mumis“ (7, 14). Vienas vienintelis dalykas, kurį 
žydai šiuose žodžiuose suprato, buvo tas, kad Mesijas gims 
kaip moters Sūnus. Bet kad Jo motina bus mergaitė, kad 
Jis pats bus Emanuelis, vadinasi, „Dievas su mumis“ žy- 
miai gilesne prasme negu „Dievas tarp mūsų“, — viso to 
Izraelis nesuprato. Todėl moterų pastangos ištekėti ir turėti 
sūnų, nevaisingumo panieka pasiliko Izraelyje ir po Izaijo. 

Bet štai Marija nusigrįžta nuo visų šitų svajonių ir 
nuo visų šios rūšies papročių. Krikščioniškoji tradicija 
teigia, kad Marija, sakydama angelui „aš nepažįstu vy- 
ro“ (Lk I, 34), išreiškė ne paprastą iaktą, bet nekaliybės 
įžadą, kurį ji buvo padariusi pačios ankstyvosios jaunystės. 
metais. Tiesa, Izraelyje buvo ne vienas garbingas vyras, 
nepažinęs moters (Jeremijas, Elijas, Danielius, šv. Jonas 
Krikštytojas), ir ne viena moteris, pasilikusi arba iš viso 
netekėjusi, arba skaisčiai vėliau našlavusi (Ona, Judita). 
Tačiau visi šie žmonės pateko į celibatinę būseną ne są- 
moningu savo valios apsisprendimu, bet arba dėl savo 
pašaukimo, kaip pranašai, arba dėl nelaimės, kaip našlės. 
Todėl visų jų skaistybė neturėjo įžado formos: ji buvo 
tik faktas, bet ne pasiryžimas. Skaistybės įžado Izraelis 
nežinojo. Priešingai, sąmoningu savo valios aktu atsisa- 
kyti vaisingumo žydų tautoje buvo beveik piktžodžiavimas, 
nes tai reiškė išsijungti iš visuotinio Viešpaties palaimini- 
mo, suteikto Izraeliui, jei šis laikys įsakymus: „Tu būsi 
palaimintas labiau negu visos tautos; pas tave nebus nie- 
kc nevaisingo: nei pas vyrą, nei pas moterį, nei pas gal- 
viją“ (Įst 7, 14). Jeigu tad žydų tautoje ir buvo nevedusių 
vyrų ir netekėjusių moterų, tai jie buvo šiai būsenai ap- 
spręsti galingesnio už juos gyvenimo eigos, o ne jai apsi- 
sprendę patys savo valios ryžtu. Štai kodėl krikščioniškoji 
tradicija ir teigia, kad Marija buvo pirmoji, padariusi są- 
moningą nekaltybės įžadą *. Ir čia kaip tik glūdi šio jos 
įžado vertė. 

Marijos paklausimas angelui, kaip ji galėsianti tapti 
Aukščiausiojo Sūnaus motina, jeigu ji nepažįstanti vyro, 
rodo, kad ir ji pati nebuvo supratusi Izaijo pranašystės, 
kad Mesijo gimimo ji taip pat laukė iš prigimtojo santy- 
kio tarp vyro ir moters ir kad vyro nepažinimas jai atrodė 
esanti pagrindinė kliūtis mesijaninėms pranašystėms. Vis 

dėlto Marija pasirinko šią kliūtį, padarydama ją savu ap- 
sisprendimu ir savo gyvenimo forma. Išsižadėdama vyro, 


ji pagal savo tautos ir savo pačios įsitikinimą išsižadėjo 


ir galimybės tapti Dievo keliu į žmogiškąją prigimtį. Šią 
laimę ir šią garbę Marija paliko kitoms savo tautietėms, 
0 pati pasirinko žemiausiųjų, negerbiamųjų ir net nieki- 
namųjų Viešpaties tarnaičių rangą. 

Bet štai tuo ji kaip tik išpildė Dievo apreikštą sąlygą 
Mesijo motinystei — būti nekalta. „Mergaitė pradės ir pa- 
gimdys“, ne ištekėjusi moteris, ne pažinusi vyrą, bet toji, 
kuri yra mergailė pačia tikriausia ir giliausia prasme. Mo- 
teris lieka mergaite ne tada, kai jai nepasiseka ištekėti, 
bet tada, kai ji ištekėti atsisako. Vyro ieškanti ir jo trokš- 
tanti moteris yra jam atsivėrusi savo dvasia ir todėl nebe 
mergaitė tikrąja šio žodžio prasme, nors savo kūnu ji būtų 
ir nepaliesta, o savo troškimais nenuodėminga. Moteris 
yra mergaitė tik tada, kai ji vyro nepažįsta nė savo lū- 
kesčiuose. Ir tokia mergaitė kaip tik buvo Marija. Sužadėta 
su Juozapu, ji vis dėlto galėjo angelui drąsiai tarti: „Aš 
nepažįstu vyro“ (Lk I, 34). Tačiau kaip tik tokio nepa- 
žinimo Dievas ir norėjo, kaip tik apie fokigą mergaitę 
Izaijas ir kalbėjo, kaip tik /okia moteris ir buvo pašaukta 
būti Išganytojo motina. Apsispręsdama būti žemiausiąja, 
Marija tapo aukščiausiąja iš visų Viešpaties kūrinių. At- 
sisakydama motinystės per vyro pažinimą, ji laimėjo ją 
tobuliausiu būdu. 

Skelbdamas pranašo Izaijo lūpomis, kad „mergailė 
pradės ir pagimdys“, Dievas norėjo sulaužyti aną išdidų 
kiekvienos izraelitės troškimą, nes būti Dievo Motina ne- 
buvo verta jokia moteris. Dievo Motinystė galėjo ateiti 
tiktai kaip nepaprasta Viešpaties malonė, kaip nuostabi 
Jo dovana, apie kurią negalėjo svajoti nė viena žemiškoji 
moteris. Kiekviena tad izraelitė, kuri laikė save šios gar- 
bės verta ir todėl skubinosi ištekėti ir turėti vaikų, sa- 
vaime užsitrenkė duris į šią laimę. Verta pasirodė esanti 
tik ta, kuri jautėsi visiškai neverta ir tuo rado „malonės 
pas Dievą“ (Lk I, 30). Savuoju nusižeminimu Marija sa- 
kė didžią tiesą: žmogus yra elgeta pačia savo būlimi, ir 
tik šį elgetos pavidalą jis gali pasiūlyti Viešpačiui, Bet 
kaipgi Marija išdrįstų juo apvilkti Dievo Siųstąjį bei Pa- 
teptąjį? Juk Jis ateisiąs kaip Karalius! Jį pasitikdamos 
džiūgausiančios visos šalys, giedodamos psalmės „kank- 
lėmis ir arfomis“; Jo akivaizdoje ūžausianti jūra „savo 
pilnybe ir žemės rutulys savo gyventojais“, upės plosian- 

čios rankomis ir kalnai šokinėsią iš džiaugsmo lyg avi- 
niukai (plg. Ps 97). Kaipgi tad kukli Nazareto Mergaitė. 
galėtų pasiūlyti nevertą savo įsčią šiam Didingajam? 

Tačiau kaip tik šis nusižeminimas, šis nevertumo jaus- 
mas Marijoje atitiko Dievo amžinuosius sprendimus. Juk 
Išganytojas buvo pasiryžęs pats save sunaikinti, „prisi- 
inidamas tarno pavidalą“, pasidarydamas viskuo „pana- 
šus į žmones“ ir iš viršaus atrodydamas ne kaip Valdo- 
vas, bet „kaip žmogus“ (Fil 2, 6—7). Todėl ir Jo Motina 
turėjo būti pati žemiausioji ir kukliausioji mergaitė. Lo- 
gos apsisprendimas įsikūnyti tarno pavidalu sutiko su Ma- 
rijos apsisprendimu pasilikti žemiausiąja Izraelio tarnaite. 
Ir kai Marija savo giesmėje ,,„Magnilicat“ stebėjosi Vieš- 
paties galybe, kuri „išaukština žemuosius“ (Lk /, 52), įi 
tuo išreiškė ne tik bendrą Dievo veiklos dėsnį, bet kartu 
ir asmeninį savo pačios patyrimą. : 


2. MARIJOS „TEBŪNIE“ REIKSMĖ 


Šitą tad žemiausiąją Viešpaties tarnaitę Gabrielius ir 
pasveikino malonės Pilnosios vardu, tuo ją net nugąsdin- 
damas: „Koks čia yra tas pasveikinimas?“ (Lk I, 29) — 
svarstė Marija. Esmėje gi angelo pasveikinimas buvo: 
Viešpaties džiaugsmas tobulu savo kūriniu. Kaip pradžio- 
je Dievas gėrėjosi savais darbais ir apie kiekvieną, išėjusį 
iš Jo kuriančiojo žodžio, sakė, kad jis esąs geras (plg. 
Pr I, 10—25), net labai geras (plg. Pr I, 31), taip ir 
dabar, sukūręs Mariją, Jis siuntė pas ją savo angelą, kad 
šis jai pasakytų, jog ji esanti malonės Pilnoji, vadinasi, 
gera ir graži, kaip nė vienas kitas iš Jo padarų; jog joje 
yra atitiesta tai, kas buvo žalčio suardyta; jog Dievas joje 
vėl pasirodė kaip Nugalėtojas. Tai buvo apreiškimas 0b- 
jektyvinės sąlygos Mesijo motinystei. Išganytojas, kaip: 
sakėme, galėjo gimti tik iš tokios moters, kuri niekad nė. 
vieną akimirką nėra buvusi žalčio draugė ir jo valdinė. 
Sukurdamas Mariją be nuodėmės, Dievas šią sąlygą įvyk- 
dė: Jis paruošė kelią savo Sūnui į žmoniją. Angelo pa- 
sveikinimas malonės Pilnosios vardu kaip tik ir buvo šio. 
dieviškojo veiksmo atskleidimas. Marija nesuprato jo pras- 
mės, nes ligi tol ji nežinojo, kas esanti, laikydama save 
neverčiausia Izraelio mergaite, todėl nusigando angelo 
žodžių, nes šie atvėrė prieš jos akis žmogaus dvasiai ne- 
aprėpiamą dieviškąją galybę. ; 

Tačiau angelas tuojau pat jai pasakė savo apsilanky- 
mo tikslą: „Štai pradėsi ir pagimdysi sūnų ir pavadinsi jį 
verdu JĖZUS. Jis bus didis ir bus vadinamas Aukščiausio- 
jo Sūnumi. Viešpats Dievas duos Jam Jo tėvo Dovydo 
sostą, Jis karaliaus Jokūbo namuose per amžius, ir Jo ka- 
raliavimui nebus galo“ (Lk I, 3/—32). Angelas kalbėjo 
pranašų žodžiais, kad Marija aiškiai suvoktų, jog jos sū- 
nus bus ne kas kitas, kaip Izraelio lauktasis Mesijas, o 
ji pati — žemės Atpirkėjo motina. Marijoje įvyksią tai, 
apie ką kalbėjo pranašų. eilės ir ko Izraelis dūsaudamas 
laukė amžių amžiais, „Atėjo laiko pilnybė, ir Dievo Kara- 
lystė priartėjo“ (Mk I, 15). Marija esanti paties Dievo iš- 
rinkta būti vartais, pro kuriuos įeis „garbės Karalius“ 
(Ps 23, 7). 0 et 

Vis dėlto šį būsimą nuostabių nuostabiausią įvykį an- 
gelas apreiškė Marijai kaip prašymą. Gabrielius buvo Vieš- 
paties siųstas pasiklausti Nazareto Mergaitę, ar ji sutik- 
sianti priimti šią garbę ir šią laimę, kartu tačiau ir su 
ja susijusį kalaviją, kaip tai vėliau jai pastebėjo senelis 
Simeonas, laikydamas gimusį Jėzų ant savo rankų (plg. 
Ik 2, 35). Niekados prieš tai žmonijos istorija nebuvo 

" aisidūrusi prieš tokį lemtingą sprendimą, kaip šio pasi- 
klausimo akimirką. Dievas siuntė savo angelą paklausti 
žmogų, ar šis nori, kad Viešpats apsigyventų jo prigimtyje 
ne tik kaip visa kurianti bei palaikanti jėga neregimos 
Apvaizdos pavidalu, bet ir kaip Asmuo: kaip mūsų gimi- 
nės kūdikis, kaip mūsų brolis. Logos, skirtas įsikūnyti, 
yra savyje Dievo „garbės atšvaitas ir Jo esmės paveikslas“ 
(Žyd I, 3). Per „Jį sukurta visa danguje ir žemėje, regimi 
ir neregimi dalykai“ (Kol I, 16). Jis laiko „visa savo įė- 
gos žodžiu“ (Žyd I, 3). Kitaip sakant, Jis yra kuriantysis 
ir palaikantysis pradas; kūrinijos tikslas ir pirmavaizdis. 
Tečiau ši neaprėpiama dieviškoji Didybė trokšta tapti 
žmogumi; Logos trokšta nusileisti nuo karališkųjų sostų 
ir „pasidaryti visu kuo panašus į brolius“ (Žyd 2, 17). Ir 
šiam reikalui Jis kreipiasi į Mariją, prašydamas sutikimo. 
Dievas nenori nusileisti į jos įsčią be jos žinios. Jis nori 
būti /aisvai priimtas. Gabrieliaus apsilankymas Nazarete ir 
buvo gauti iš žmogaus šitokį laisvą sutikimą. Nuo Mari- 
jos tad atsakymo priklausė, ar Logos įsikūnys, ar įvyks 
anas nepaprastos dieviškosios meilės veiksmas, kuris visą 
pasaulio istoriją padalino į du iš esmės skirtingus tarps- 
nius. Rytų Bažnyčios teologas M. Kabasilas (16 šimtm.) 

sako, kad Mergelė Marija nebuvo Dievui tarsi žemė sėjė- 
jui, kuris beria sėklų be jos žinios; ne, „ji pati buvo vei- 
kėja ir autorė“. Palygindamas pirmojo Adomo sukūrimą 
su antrojo Adomo įsikūnijimu, Kabasilas sako, kad, norė- 
damas kurti Ievą, Dievas nesikreipė į Adomą, bet jį už- 
migdė.. Tuo tarpu norėdamas, kad Logos taptų žmogumi, 
Jis siuntė savo angelą pas Mergelę prašyti jos sutikimo. 
Jeigu ji nebūtų sutikusi, Dievo valia nebūtų įvykusi. To- 
dėl Kabasilas teisingai daro išvadą: „Žodžio įsikūnijimas 
buvo veiksmas ne tik Tėvo ir Šventosios Dvasios, Tėvui 
nusprendžiant ir Dvasiai nusileidžiant, bet įis buvo veiks- 
mas ir Šv. Mergelės: jos valios ir jos tikėjimo“*S, 

Šitoje vietoje mes suvokiame nepaprastą Marijos at- 
sakymo vertę bei reikšmę. Marijos žodis Nazarete buvo 
tam tikra prasme panašus į pradinį kuriamojį Dievo žodį. 
Kaip iš pirmykščio Viešpaties „tebūnie“ kilo pasaulis, taip 
iš Marijos „tebūnie“ kilo šio pasaulio atnaujinimas; kaip 
viršum vandenų sklendenanti Dievo Dvasia, klusni pra- 
diniam „fiat“, skėlė iš maišaties daiktų pavidalus, taip 
ta pati Dvasia, išgirdusi Marijos „fiat“, nusileido į jos 
prigimties gelmes ir įžiebė žmogiškąją gyvybę Aukščiau- 
siojo Sūnui. Įsikūnijimas nėra tik grynas dieviškasis 
veiksmas; jis yra dievažmogiškasis žygis, kuriame savo 
dalios turėjo ir žmogus, teikdamas ne tik savos prigim- 
ties pradą, bet kartu ir laisvą savo asmens sutikimą. 
Marijos pašaukimas kaip tik prasidėjo šiuo žmogiškuoju 
įnašu į įsikūnijimo ir atpirkimo dieviškąjį sprendimą. 
Tardama angelui „tebūnie man, kaip sakai“ (Lk I, 38), 
Marija pasidarė sąmoninga Viešpaties bendrininkė pa- 
saulio atnaujinime. 

Ryšium su šiuo Marijos žodžiu šv. Ambraziejus krei- 
pia „mūsų dėmesį į Zacharijo nutilimą- kaip į simbolinę 
senosios Sandoros užbaigą. Zacharijas buvo kunigas iš 
Abijo giminės, vedęs Elžbietą „iš Aarono dukterų“. Juo- 
dų gyveno „pagal visus Viešpaties įsakymus“, bet netu- 
rėjo vaikų. „Elžbieta buvo nevaisinga, ir abu buvo jau 
pasenę:“ Atėjus Zacharijo eilei . aukoti šventykloje, jis 
pastebėjo angelą, stovintį „smilkalų altoriaus dešinėje“, 
ir nusigando. Tada angelas jam tarė: „Nebijok, Zachari- 
jau, nes tavo malda išklausyta! Tavo žmona Elžbieta pa- 
gimdys tau sūnų, ir tu pavadinsi jį vardu Jonas“. Tačiau 
Zacharijas netikėjo šiuo apreiškimu: „Iš kur aš tai pa- 
tirsiu? Aš jau senas ir mano žmona taip pat sena“. Tada 

angelas atsakė: „Aš esu Gabrielius ir stoviu Dievo aki- 
vzizdoje. Esu siųstas tau kalbėti ir paskelbti šios linksmos 
žinios. Štai tu būsi nebylys ir negalėsi kalbėti ligi tos 
dienos, kurią tai įvyks, kadangi netikėjai mano žodžiais“. 
Iš tikro, išėjęs iš šventyklos, Zacharijas negalėjo kalbėti, 
„Jis aiškinosi ženklais ir pasiliko nebylys“ (Lk I, 6—22). 
Tiktai aštuntąją dieną, Jonui gimus, kai parašė ant len- 
ielės vardą, kuriuo turėjo vadintis jo sūnus, „jo liežuvis 
atsirišo“ (/, 64). Šiame kunigo nebylume šv. Ambraziejus 
regi Senojo Testamento užbaigą. ,,Nutyla kunigas, nutyla 
pranašas. Jeigu neklystu, viename nutilo visos tautos 
lūpos, nes per vieną tarpininką kalbėdavo Viešpats į visą 
tautą. Aukos pasiliovimas ir pranašysčių išnykimas reiš- 
kia nutilimą kunigo ir nutilimą pranašo“ *. Šv. Ambra- 
ziejus čia primena, kad Viešpats kadaise per Izaiją grasi- 
no Izraeliui atimsiąs iš Jeruzalės „teisėjus ir pranašus“ 
(Iz 8, 2). Zacharijo nebylume Dievas, pasak šv. Ambra- 
ziejaus, šį grasinimą kaip tik ir įvykdęs: „Jis atėmė pra- 
nošus, atimdamas jiems žodį, kuriuo pranašai kalbėda- 
vo“ 48, 

Priešais šį Zacharijo nutilimą šv. Ambraziejus kelia 
Marijos prabilimą: vietoje nebylio kunigo atsistoja kal- 
banti Mergelė, vyro netikėjimą pakeičia moters nusilen- 
kimas Dievo valiai. „Kunigas elgėsi neigiamai, tuo tarpu 
Mergelė patyrė aiškumo nesuvokiamybėje“ 42, Sv. Ambra- 
ziejus palygina Zacharijo paklausimą angelui „iš kur aš 
tai patirsiu“ su Marijos paklausimu „kaip tai įvyks“ ir 
randa, kad Zacharijas čia išreiškė savo abejonę pačiu 
įvykiu, o Marija tik prašė paaiškinti jai apreikšto įvykio 
būdą, kadangi įprastas būdas buvo neįmanomas. Todėl 
augelas prikišo Zacharijui netikėjimą ir už tai jį nubaudė, 
tuo tarpu Marijai jis paaiškino jos motinystės įvykimą. 
Kad Marija angelu tikėjo, rodo Elžbietos žodžiai, kuriuos 
ši pasakė, kai Marija ją aplankė: „Palaiminta tu, kad 
įtikėjai“ (Lk I, 45). Elžbieta čia aiškiai turi galvoje savo 
vyro netikėjimą ir jo nebylumą pergyvena (tuo metu Za- 
charijas dar buvo nebylys) kaip bausmę už netikėjimą, o 
Marijoje ji regi gyvą tikėjimą ir todėl Viešpaties jai su- 
teiktą palaiminimą. Tas pats angelas Gabrielius, kuris nu- 
tildė Senojo Testamento kunigą, išgirdo žodį iš Mergelės 
liipų; žodį, kuris atidarė Naujosios Sandoros tarpsnį. Se- 
nasis Testamentas užsisklendė vyro kunigo nutilimų. Nau- 
jasis prasidėjo moters mergaitės prabilimu. Tai buvo sim- 
bolinis nurodymas į visą tolimesnės istorijos dvasią. 

3. DIEVO MOTINOS DIDYBĖ 


Kieno vardu Marija tarė savo „tebūnie“? — Įsikūnyda- 
amas dieviškasis Logos turėjo susijungti su žmogiškąja 
prigimtimi, bet ne su Marijos individualine asmenybe. 
Marija turėjo būti tiktai šaltinis, iš kurio šis susijungimas 
ištekės, bet ne pats susijungimo objektas. Dieviškasis 
Žodis turėjo iš Marijos gimti kaip jos Sūnus, bet ne joje 
pasilikti kaip sudedamoji asmeninės vienybės dalis. Ši 
dalis turėjo būti ne kuri nors žmogiškoji asmenybė, bet 
Žžmogiškoji prigimtis kaip tokia. Todėl ir Marijos sutiki- 
anas, duotas žodžiu „tebūnie“, esmėje buvo sutikimas teikti 
Logos žmogiškąją prigimtį, o ne save pačią kaip asmeny- 
bc. Tiesa, ši prigimtis buvo nešama Marijos asmens, to- 
dėl be jos sutikimo negalėjo būti prisiimta net paties Die- 
vo, Vis dėlto ji buvo ne jos privatinė nuosavybė, o bendras 
turtas su visais kitais žmonėmis. Marija nebuvo žmogiš- 


nuo Dievo ir jų nešama Žmogiškoji prigimtis, taip ir žodį 
„tebūnie“ tarė ne tik Nazareto Mergaitė privatinėje savo 
būsenoje, bet kartu per ją ir visa žmonija giliausiose savo 
gelmėse. 

Būdama nuo amžių skirta būti Išganytojo padėjėja, 
Marija šį paskyrimą pradėjo vykdyti, prisiimdama Dievo 
Motinos pareigas. Angelo jai duotas apreiškimas buvo ne 
privatiniam jos pačios džiaugsmui, bet visos žmonijos 
išganymui. Jai buvo aiškiai pasakyta, kad Šventasis, ku- 
ris iš jos gims, bus Dievo Sūnus, pašauktas karaliauti 
„Jokūbo namuose per amžius“ (Lk I, 32), vadinasi, vyk- 
dyti viešąją ir visuotinę funkciją; kad Jis bus „pastatytas 
nupuolimui ir prisikėlimui daugelio Izraelyje“; kad Jis 
bus „ženklas, kuriam bus prieštaraujama“ (Lk 2, 34— 
35). Kitaip tariant, Kristus bus Marijos Sūnus, tačiau Jo 

buvimas bei veikimas netilps privatinėje motinos ir sū- 
naus plotmėje. Marija iš pat pradžios žinojo, kad šis iš 
Šventosios Dvasios pradėtas Kūdikis bus jos, bet ne jai- 
Ir kai Marija vieną vienintelį kartą, Jėzui dar esant ma- 
žam, pamėgino priekaištauti, kam Jis be jos žinios pasi- 
likęs Jeruzalės šventykloje, padarydamas tuo skausmo ir 
jai, ir globėjui, Jėzus atsakė: „Kam manęs ieškojote? Argi 
nežinojote, kad man reikia būti Namuose mano Tėvo?“ 
(Lk 2, 49). į 

Tuo Kristus tik dar labiau pabrėžė, kad Jis kaip Tėvo 
Siųstasis gyvena ir veikia ne šeimai, iš kurios Jis gimė 
ir kurioje augo, bet visai žmonijai. Jeruzalės šventykla 
yra Tėvo Namų simbolis, todėl Jis joje pasilieka ir moko 
žmones, būdamas dar jaunų metų. Vėliau Jis visiškai pa- 
liks savo vaikystės namus ir nebeturės kur galvos pri- 
glausti (plg. Mt 8, 20), išreikšdamas tuo savo visuotinu- 
mą, savo paskirtį būti pakeliui, vadinasi, būti visiems. 
Si viešoji Mesijo pasiuntinybė buvo Marijai apreikšta jau 
angelo žodžiais, kuriais Jis apibūdino Kristų kaip Aukš- 
čiausiojo Sūnų, kuriam Viešpats duos „Dovydo sostą“ ir 
kurio „karaliavimui nebus galo“ (Lk I, 32—33). Marija 
žinojo, kad jos apsisprendimas būti Išganytojo motina reiš- 
kia apsisprendimą už tarnybą žmonijos labui. Ji pagimdys 
Šventąjį, tačiau ne sau, kaip visos kitos motinos, net ne 
Izraeliui, bet visam pasauliui ?2,. Todėl jos „tebinie“ buvo 
auka nuo pat pirmojo akimirksnio, auka už žmoniją. 

Prisiimdama Dievo Motinystę, Marija atliko tokį ak- 
tą, kuris iš esmės pakeitė žmogaus santykius su Dievu, 
pagrindė naują pasaulio istoriją ir žmogiškąją prigimtį 
pakėlė į nesuvokiamos garbės viršūnes. Jeigu nuodėmė 
yra žmogaus atitrūkimas nuo Dievo, tai išganymas, kaip 
sakyta, yra žmogaus sujungimas su Dievu. Aukščiausią 
laipsnį šis sujungimas tačiau pasiekia dieviškosios ir 
žmogiškosios prigimties suderinime vienu dieviškuoju 
Asmenimi. Logos įsikūnijimas todėl buvo tikras išgano- 
mojo plano vykdymas. Norėdamas sujungti žmogų su Die- 
vu, Logos jį sujungė asmeninėje vienybėje, vadinasi, taip, 
kad jis niekados jau nuo Viešpaties atitrūkti negali. Po 
Kristaus įsikūnijimo galėtų visi atskiri asmenys atkristi 
per savo nuodėmes nuo Dievo, tačiau tuo dar neatkristų 
nuo Jo žmogiškoji prigimtis kaip tokia, nes ji yra amžinai 
pas Dievą Kristaus egzistencijoje. Ji yra įimta į Sv. Tre- 
jybę, todėl nė vienam žmogiškajam asmeniui nebepriei- 
nama. ; 

Čia kaip tik tad ir glūdi Kristaus triumfo esmė, Įsikū- 
nydamas Logos ne tik ištraukė žmogiškąją prigimtį iš 
žalčio valdžios, bet sykiu ir padarė, kad velnias jos nie- 
kados daugiau negali pasivergti jos visumoje, kaip tai 
buvo padaręs rojuje. Kristus pergalėjo nuodėmę ne tik 
jos tikrovėje, bet ir jos galimybėje: po Kristaus yra gali- 
mos tik asmeninės nuodėmės, bet absoliučiai yra negalima 
žmonijos nuodėmė, nes žmonijos Galva dabar yra nebe 
rojaus Adomas, bet pats Kristus Dievas, o žmonija yra 
Jc mistinis Kūnas — Bažnyčia. Atskiras narys gali iš šio 
Kūno išsiskirti asmenine savo kalte, bet jis negali Kūno 
atskirti nuo jo Galvos. Visa tai tačiau įvyko tik todėl, 
kad Marija pasiryžo būti Logos Motina, atvėrė žmogišką- 
ją prigimtį anai nesuardomai žmogaus ir Dievo vieny- 
bei. : 

Jeigu tad istorija prieš Kristų dūsavo ir laukė Išgany- 
tojo, tai tuo pačiu ji laukė ir Marijos Motinystės. Šv. 
Bernardas karštais žodžiais vaizduoja šį visuotinį lūkestį. 
Angelas pranešė Marijai, kad ji pagimdysianti Jėzų, ir 
laukė jos atsakymo. Ir ne tik jis vienas. Jo laukė Adomas, 
jo laukė Abraomas, Dovydas ir visi patriarchai, gyveną 
mirties šešėlių srityse. Jo laukė visas pasaulis, kritęs ant 
kelių prieš Mariją 5, Apreiškimas Marijai Nazarete, pa- 
sxk Gertrūdos von le Fort, buvęs apreiškimas visai kūri- 
nijai 24, todėl visa kūrinija ir laukusi Marijos žodžio. Jį 
tardama, Marija įvykdė žmonijos lūkestį. Jos Motinystė 
tapo aktu, kuriuo išsipildė pagrindinis kūrinio troškimas 
peregėti Dievą ir žmogų asmeninėje sąjungoje. Marija 
pagimdė Dievą ne tik žmonijai, bet ir žmonijoje. Tai buvo 
švenčiausiasis veiksmas visoje būtyje, ir Moteris, šį veiks- 
mą atlikusi, iš tikro yra verta būti vadinama palaiminta 
tarp moterų, palaiminta visą istorijos metą. Pagimdyda- 
ma Dievą, Marija pakėlė žmogiškosios prigimties gali- 
mybes ligi aukščiausio laipsnio. 

“ Stai kodėl Bažnyčia Nekaltojo Pradėjimo šventės li- 
turgijoje kalba aštuntąją psalmę, kuri vaizduoja jau nebe 
asmeninę Marijos, bet apskritai žmogaus didybę: „Kas 
yra žmogus, kad jį atsimeni, ir kas yra žmogaus sūnus, 
kad juo rūpiniesi? Tu jį sukūrei maža ką menkesnį už 
angelus, apvainikuodamas jį šlove ir garbe. Jam davei ga- 
lios ant visų Tavo rankų darbų; visa padėjai po jo kojo- 
mis“ (Ps 8, 5—7). Kuo žmogus yra didingas ir kodėl jis 
yra apvainikuotas garbe? Tuo, kad jis atsiveria Viešpačiui, 
priima Jį į save, Jį apreiškia per save, virsdamas Dievo 

peršvaita ir tuo būdu Jo garbe. Marija šį apreiškimą įvyk- 
dė pačiu tobuliausiu būdu, nes ji priėmė Logos į save ne 
tik malonės pavidalu, kaip kiekvienas kitas žmogus, bet 
is asmeniniu nusileidimu į jos įsčią. Tuo būdu žmogaus. 
didybę ji išreiškė regimu būdu ir tapo visų Karaliene — 
net angelų. Dievą gimdydama, vadinasi, atverdama Jam 
kelią į kūriniją, Marija prašoko visas būtybes, visas dan- 
giškąsias galybes, nes angelas Dievo pagimdyti negali. 
Didžiuodamiesi šia Nazareto Mergaite, skelbdami jos. 
Motinystę didžiausia Viešpaties malone, mes tuo pačiu 
didžiuojamės žmogiškumo galimybėmis būti garbės Ka- 
raliaus vartais į Jo paties susikurtą būtį. 

Marijos Motinystė yra didžioji perskyra, dalinanti visą: 
žmonijos gyvenimą į du tarpsniu. Prieš Marijos „tebūnie“ 
žmonija santykiavo su Dievu, kurio „niekas niekados ne- 
matė“ (1 Jn 4, 12). Jis rodėsi žmonijai Abraomo aukos 
liepsnoje (plg. Pr 15, 17); Jis kalbėjo jai nesudegančio: 
krūmo pavidalu (plg. /š 3, 4); Jis skelbė jai įsakymus 
Sinajaus kalno dūmuose ir liepsnose (plg. Iš 20, /8); bet 
Jis negyveno tarp mūsų. Tuo tarpu po Marijos „tebūnie“ 
Dievas tapo mūsų broliu ir „apsigyveno tarp mūsų“ (Jn I, 
15), pasidarydamas „panašus į žmones ir viršine išvaizda: 
rastas kaip žmogus“ (Fil 2, 7). Jis nebebuvo tik anapus, 
bet ir tarp mūsų, dalindamasis su mumis mūsų vargais, 
kentėjimais, prisiimdamas mūsų nuodėmes ir mūsų mirtį. 
Per Mariją žmogiškoji prigimtis suėjo į naują santykį 
su Kūrėju. Nors rojuje žmogus ir buvo išpuoštas nepa- 
prastomis antgamtinėmis dovanomis, tačiau pati žmogiš- 
koji prigimtis nebuvo sujungta su Dievu asmenine vie- 
nybe. Dievas gyveno rojinėje žmonijoje tiktai malonės pa- 
vidalu. Žmogaus sukūrimas dar anaiptol nebuvo jo su- 
jungimas su Šv. Trejybe. Tuo tarpu Kristaus įsikūnijimas 
kaip tik šį sujungimą įvykdė, Per Marijos Motinystę Die- 
vas apsigyveno tarp mūsų asmeniniu savo buvimu. Todėl 
santykis tarp Dievo ir žmogaus čia esmingai pasikeitė. 
Čia atsirado nauja religija, pagrįsta nebe tik žmogaus 
nusilenkimu neregimai Dievybei, bet ir Dievo pasilenkimu 
prie žmogaus begalinėje meilėje ligi visiško susinaikinimo. 
(plg. Fil 2, 7). 

Visų pirma ir aukščiausiu laipsniu šį naują san- 
tykį yra patyrusi pati Marija. Pagimdydama Dievą žmo- 
nijoje ir pastatydama Jį tarp mūsų kaip savo Sūnų ir 
mūsų Brolį, ji tuo pačiu pakilo į Viešpaties kūrinių vir- 
šūnęs. Iš Dievo Motinystės „tarsi iš paslėpto šaltinio teka 

Marijos nepaprasta malonė ir kilnybė, padaranti ją po 
Dievo aukščiausia“ *. Be abejo, apie bet kokią onlologinę 
Marijos sąjungą su Šv. Trejybe netenka kalbėti. Vis dėlto 
ji stovi šalia Dievo kaip aukščiausias ir tobuliausias kd- 
+inys, kaip žmonijos atstovė, kaip gimdomasis žmogaus 
pradas, išskleidęs savo veiklą ligi paties Dievo pagimdy- 
mo. Tuo pačiu ji yra žmonijos „pasididžiavimas ir garbė“, 
kaip Mariją prasmingai vadina liturgija. Joje, kaip sakyta, 
mes regime išvystytas žmogiškąsias galimybes ligi pat 
galo, nes Marija, nors ir būdama be nuodėmės, nors ir 
apdovanota ypatingomis malonėmis, vis dėlto pasilieka 
žmogus: mūsų giminės atžala, kiekvieno iš mūsų sesuo, 
visų mūsų Motina; ji pasilieka moteris padėjėja, naujoji 
Ieva, sukurta tam, kad žmonijai būtų gera būti drauge 
si ja. Jos žodyje visi mes apsisprendėme priimti Viešpatį 
į savo būtį, todėl ir jos kilnybė, pralenkianti angelus, 
savotiškai teko ir mums visiems. Po Marijos „tebūnie“ 
žmonija yra pasidariusi kitokia negu anksčiau. Kaip per 
rojaus Ievą žmonija išstūmė iš savęs Dievą, taip per 
Naująją Ievą ta pati žmonija priėmė savo Kūrėją į savo 
prigimtį ir tuo būdu pasiruošė atpirkimui. Rojaus Ieva inus 
pažemino, naujoji Ieva mus išaukštino: jos žėrėjimas nu- 
šviečia mus visus. Kristus niekur nėra savęs vadinęs Ma- 
rijos sūnumi, bet labai dažnai žmogaus Sūnumi, norėda- 
mas tuo pasakyti, kad Jo pagimdymas yra visos žmonijos 
lūkestis, troškimas ir galop sutikimas, duotas Marijos lū- 
pomis ir įvykdytas Marijos Motinyste. 

Stai kodėl Marijos Motinystės tikrumas pirmaisiais 
Krikščionybės amžiais buvo karštų ginčų ir net aštrių 
kovų objektas. Šiandien mums nė į galvą neateina abejoti, 
kad Marija yra tikra Dievo Motina, nes jos Sūnus, „Jė- 
zus Kristus, yra vienas ir būtent dieviškasis Asmuo“ S. 
Tačiau senovėje tokio aiškumo nebūta. Žinodamas, kad 
dieviškasis Logos gema iš Tėvo, Nestorijus pradėjo skelbti, 
esą Marija galinti būti vadinama ne Dievo Motina, bet 
tiktai Kristaus žmogybės gimdytoja, vadinasi, netikra 
motina. Bažnyčia greitai pasipriešino šitokiam Marijos 
Motinystės suskaldymui. Kaip Kristus yra vienas, tikras 
žmogus ir tikras Dievas, taip ir Jo gimdytoja yra tikra 
Jo Motina: ir Dievo, ir žmogaus. Eieso susirinkimas šį 
klausimą oficialiai išsprendė, paskelbdamas Mariją Dievo 
Gimdytoja — Teotoka. 

Dideliu džiaugsmu žmonės atsakė į šį paskelbimą. 
Šv. Kirilas Aleksandrietis laiške kunigams ir tikintiesiems 


413 


rašo: „Žinokite, kad dvidešimt aštuntąją Payni mėnesio 
dieną (22 d. birželio) įvyko susirinkimas Efese, didžiojoje 
bažnyčioje, pavadintoje Marijos, Dievo Motinos, vardu, 
Ištisą dieną posėdžiavę, baigėme pasmerkdami piktžo- 
džiautoją Nestorijų, nedrįsusį pasirodyti šventajame su- 
sirinkime: mes išskyrėme jį iš Bažnyčios ir atėmėme iš 
jo pareigas. Buvome susirinkę maždaug du šimiu vyskupų. 
Visi miesto gyventojai stovėjo nuo pat ankstaus ryto iki 
vakaro ir laukė šventojo susirinkimo sprendimo. Patyrę 
Nestorijaus pasmerkimą, šauksmais jie sveikino susirin- 
kusius vyskupus ir garbino Dievą, kad Jis nugalėjo tikėji- 
mo priešą. Paskui, mums išeinant iš bažnyčios, jie pa- 
lydėjo mus ligi užeigos, nešdami švyturius, nes jau buvo 
gilus vakaras. Buvo daug džiaugsmo visur: miestas buvo 
apšviestas, moterys ėjo priešais mus su smilkytuvais“ 57. 
Tai buvo tikinčiųjų atsakymas j Nestorijaus klaidą; 
atsakymas savaimingas, nes krikščioniškoji sąmonė ne- 
gali pakelti Marijos pažeminimo, atimant iš jos Dievo 
Motinos vardą. Efeso žmonės suvokė, kad Teotokos titulu 
buvo apginta ne tik pati Marija, bet joje buvo apginta 
ir visa žmonija, kurios atstovė pagimdė Dievą. Teotokoje 
žmonija regi savo garbę, savo pasididžiavimą, savo pra- 
dinės kaltės atitiesėją, todėl šį Marijos pavadinimą gina 
ir šiuo titulu ją garbina. Marijos Motinystės pilnatvė yra 
laidas, kad ir Kristus iš tikro yra „žmogaus Sūnus“, va- 
dinasi, mūsų Brolis, ir kad todėl mūsų santykis su Juo 
yra meilės santykis: „Mes esame Jo giminės“ (Apd 17, 
26). Gindama Mariją kaip Dievo Motiną, Bažnyčia esmėje 
gina Kristaus vienybę ir tuo pačiu Jo gyvenimą tarp mūsų 
pilnutine ir tikra prasme. 


* Plg. Alastruey G. Tratado de la Virgen Santisima, p. 483. 
46 Cit. Rėgamey P., op. cit., p. 101—103. 
1 Euolietueė der Kirchenvater: Ambrosius.-—- Kempten, 1915.— Bd. 


4 Op. cit, ibid. 

* Op. cit., p. 60. . 

5 S. Th. HI, g. 30, a. 1. 

1 Plg. Pop. Leonas XIII. Octobri mense, 1891 m. spalių 22 d.; 
Pijus XII. De corpore Christi mystico. į 

52 Plg. Leonas XIII. Fidentem piumgue, 1896 m. spalių 20 d. 
8 Plg. Rėgamey P., op. cit., p. 126. ' 

5 Plg. Die ewige Frau— Mūnchen, 1949.— P. 156, 

55 Pop. Pijus XI. Lux veritatis, 1931 m. gruodžio 25 d, 

58 Pop. Pijus XI. Lux veritatis. 

“7 Epist. 25// Migne. P. G., 77. 

V. MARIJOS AUKA 


Jie nunešė Jį Ieruzalėn, kad paaukotų Vieš- 


pačiui. 
Luko 2, 22. 


I. AUKA SVENTYKLOJE 


Dieviškojo Kūdikio kūninis pagimdymas Betliejuje pa- 
darė Marijos Motinystę, tiesa, regimą, tačiau neišvystė 
jos dar ligi visuotinumo ir todėl neišbaigė ligi gelmių. 
Būti Dievo Sūnaus Motina Marijai reiškė žymiai daugiau 
negu tik „teikti savo kūno medžiagos“ (Baeda Venerabi- 
lis) amžinajam Žodžiui, kad šisai, pasiekęs žmogiškojo 
amžiaus pilnatvę, nuneštų ją ant Kalvarijos kalno kaip 
auką dangiškajam Tėvui. Tarnybinis Marijos Motinystės 
pobūdis reikalavo, kad ji ryžtųsi Išganytoją ne tik pagim- 
dyti, bet taip pat „šį aukos. Avinėlį globoti, maitinti ir, 
atėjus laikui, nuvesti Jį prie aukojimo altoriaus“ *8. Kitaip 
sekant, Marijos Motinystė galėjo išsiskleisti ir užsibaigti 
tiktai jos auka, esmingai susieta su atperkamoja Kristaus 
auka. 

Atpirkimas, kaip sakėme, yra žmogaus sujungimas su 
Dievu. Regimas šio sujungimo ženklas, kad žmogus iš 
tikro yra Viešpačiui grąžintas, yra auka. Kūrinys yra vi- 
siškai Dievo ligi pat savo gelmių. Jis absoliučiai neturi 
nieko, ką galėtų pavadinti ontologiškai savu. Jis visas yra 
dovana ir malonė. Psichologinis šios būtinės nesavasties 
pergyvenimas išeina aikštėn nusižeminimu, o nusižemini- 
mas pojustiškai apsireiškia per aukojimą. Štai kodėl „auka 
yra tobuliausias ir tikriausias Dievo pagarbinimas“ 5? ir 
štai kodėl kiekvienoje religijoje esama aukos. Aukodamas 
žmogus simboliškai grąžina Viešpačiui tai, ką yra iš Jo 
gavęs tikroviškai, tuo būdu prieš Jį nusilenkia, Jį pripa- 
žįsta ir pagarbina. Jeigu Dievo garbė, kaip skelbia Krikš- 
čionybė, yra kūrinio buvimo tikslas, tai šis tikslas gra- 
žiausiai apsireiškia aukoje, toje „Viešpaties puotoje“, kaip 
auką vadina Senasis Testamentas (plg. Kun I, 13; 2, 16; 

3, 14). Kaip garbinimas yra mūsų egzistencijos įvykdy- 
mas, taip aukojimas yra šio įvykdymo regimybė. Žmogus 
yra garbinanti būtybė, todėl jis yra ir aukojanti būtybė. 
Iš kitos pusės, nuodėmė, būdama žmogaus atsitrauki- 
mas nuo Dievo, savaime yra ir aukos paneigimas. Ji yra 
paneigimas ontologinės žmogaus elgetystės ir bandymas 
pastatyti kūrinį „ant savų kojų“, tarsi iš savęs jis būtų 
ne niekis, bet šis tas. Nuosekliai tad kiekvienas nusidėjė- 
lis yra pūikuolis: puikybė yra psichologinė nuodėmės 
apraiška. Dievą paneigęs, Žmogus netenka savos niekybės 
pajautimo, vadinasi, netenka nusižeminimo, netekdamas 
kartu ir aukos įausmo. Jis atsisako jam Viešpaties dovano- 
tą būtį pripažinti dovana ir aukos pavidalu grąžinti ją 
tikrajam jos Savininkui. Štai kodėl nuodėmė yra pats di- 
džiausias Dievo įžeidimas, įvykstąs tuo, kad nusidėjėlis 
virsta Viešpaties teisių užgrobiku. Pasiskelbdamas savos 
būties savininku, jis iš tikro užgrobia tai, kas priklauso 
tiktai Dievui: nusidėjėlis užgrobia Viešpalies dovaną. 
Jeigu tad Kristus atėjo į pasaulį žmogaus atpirkti iš 
nuodėmės, tai Jis visų pirma turėjo pergalėti šį sukilėlišką 
aukos paneigimą, paaukodamas patį save ligi visiško susi- 
naikinimo ir tuo pagarbindamas Dievą pačia giliausia bei 
tikriausia prasme 90, Pasiėmęs iš Marijos įsčios žmogiškąją 
prigimtį, dieviškasis Logos ją ne tik sujungė savo As- 
menyje su dieviškąja prigimtimi, bet taip pat ją ir paau- 
kojo savo Tėvui, išvesdamas žmoniją iš jos ligi šiol 
vykdyto užgrobikiško santykio su Dievu. Kristuje žmonija 
prisipažino esanti Viešpaties dovana ir Jo mirtimi aukos 
pavidalu buvo grąžinta Kūrėjui kaip Jo nuosavybė. Štai 
kodėl atpirkimo aktas yra visuotinės ir tobuliausios aukos 
teikimas. Kristus, amžinasis Kunigas, paaukojo save kaip 
žmonijos Galvą ir tuo būdu atitiesė tai, ką buvo paneigęs 
Adomas rojuje taip pat kaip žmonijos galva. Visas Kris- 
taus gyvenimas buvo nukreiptas į šią auką ir savaime į 
Dievo pagarbinimą. Visi Jo veiksmai buvo ne kas kita, 
kaip vienokia ar kitokia šios aukos ir šio pagarbinimo 
apraiška. Kristus buvo Atpirkėjas visur ir visados, todėl 
visur ir visados Jis buvo aukotojas ir kartu auka, 
Sutikdama būti amžinojo Logos Motina, Marija tuo 
pačiu sutiko įsijungti į šią savo Sūnaus auką, nes žinojo, 
kad jos Kūdikis yra aukos Avinėlis, turįs būti „išrautas iš 
gyvųjų žemės“ (Iz 53, 8). Kai senelis Simeonas šventyk- 
loje Marijai kalbėjo, kad jos „sielą pervers kalavijas“ 
(Lk 2, 85), tai jis tik garsiai išreiškė tai, kas jau glūdėjo 

Marijos širdyje, Juk jeigu Marija savoje „Magnilicat“ 
jai suteiktą angelo apreiškimą vadino įvykdytu Viešpaties 
pažadu, duotu „Abraomui ir jo palikuonims“ (Lk I, 55), 
tai ji, be abejo, žinojo, kad šis pažadas yra susijęs su 
Mesijo pasiaukojimu ligi visiško susinaikinimo už pasau- 
lio nuodėmes, kaip apie tai buvo kalbėję visi Izraelio pra- 
našai. Jos Sūnus turėjo būti Karalius. Tačiau šis Jo kara- 
liavimas turėjo ateiti nuo kryžiaus: „Regnavit a ligno 
Deus“ *!. 

Pirmas Marijos žingsnis aukos keliu buvo Jėzaus nu- 
nešimas Jeruzalės šventyklon. Norėdamas, kad Izraelio 
tauta nuolatos prisimintų, jog Viešpats yra jos vedėjas 
bei globėjas žemiškosios istorijos kelyje, Dievas reikalavo 
jcs pirmgimių aukos: „Pašvęsk man kiekvieną pirmgimį! 
Kas tik Izraelyje atveria motinos įsčią, yra mano: žmogus 
ir galvijas“ (Iš 13, 2). „Tą dieną, kai išžudžiau visus Egip- 
to pirmgimius, pašvenčiau sau visus Izraelio pirmgimius: 
žmonių ir galvijų“ (Sk 3, 13). Norėdami pasilaikyti pirm- 
gimį sūnų, tėvai turėjo jį iš Dievo atsipirkti tam tikra 
auka (plg. Iš 34, 20), kuri buvo piniginė (plg. Sk /8, 16) 
arba gyvulinė: dar metų nesulaukęs ožiukas ir balandis, o 
neturtingiesiems — du balandžiai (plg. Kun 12, 6—8). Ši 
auka buvo regima išraiška ypatingos Izraelio priklauso- 
mybės Dievui. Sykiu tačiau ji buvo nurodymas ir į Mesiją, 
kuris turėjo pasirodyti pasaulyje kaip „pjauti vedamas 
Avinėlis“ (Iz 53, 7), nešąs ant savęs „daugelio nuodėmes“ 
(53, 12). Pirmgimių paaukojimas Dievui buvo Kristaus 
pasiaukojimo ant kryžiaus prasmuo; tik prasmuo, tik ženk- 
linis nurodymas, nes Izraelio pirmgimiai buvo atsiperkami 
pasivaduojant daiktine auka. 

Marija pakluso šiam Izraelio tautos įsakymui ir, „pa- 
sibaigus jos apsiplovimo dienoms“ (Lk 2, 22), nunešė 
Jėzų į Jeruzalę, kad Jį pašvęstų Dievui ir kartu Jį išsi- 
pirklų duodama „auką, kaip įsakyta Viešpaties įstatyme: 
dvejetą purplelių arba du jaunu balandžiu“ (2, 24). Tai 
padariusi, ji Jėzumi nešina „grįžo į Galilėją, į savo miestą 
Nazaretą“ (2, 39). Iš viršaus žiūrint, čia buvo atlikta ta 
pati sena, keliolika šimtmečių trukusi ir tūkstančius sykių 
kurtota ceremonija, neturėjusi ypatingos reikšmės pirm- 
gimio motinai. O tačiau Marijos atveju ši ceremonija įgijo 
ypatingą prasmę. Marijos auka Jeruzalėje nebebuvo 
prasmuo, vadinasi, nurodymas į ateitį, bet dabartinė tik- 
rovė. Dievo reikalavimas, kad pirmgimis priklausytų Jam, 
čia buvo įvykdytas visiškai realiu būdu: Marija Jėzaus 

neatsipirko, bet gavo Jį aigal lik ligi laiko. Ji gavo šį 
aukos Avinėlį tik tam, kad Jį išaugintų ligi amžiaus pil- 
nybės. Du purpleliai Jėzaus nebepakeitė, kaip visų kitų 
Izraelio pirmgimių, nepriklausiusių Levio giminei. Kristus, 
atneštas į Jeruzalės šventyklą ir pastatytas Viešpaties aki: 
vaizdoje, buvo Jo priimtas nebe simboliškai, kaip visi kiti, 
bet tikroviškai. į 

Tai žinojo visi, kurie stovėjo aplinkui aukojamą Vai- 
kelį: pati Marija, Juozapas, Simeonas, pranašė Ona. Pa- 
ėmęs Jėzų į savo rankas, Simeonas kalbėjo Marijai: „Štai 
Jis yra skirtas daugelio puolimui bei prisikėlimui Izraelyje. 
Jis bus ženklas, kuriam bus prieštaraujama“ (Lk 2, 34). 
Rytų šalies išminčiai, atnešę „aukso, smilkalų ir miros“ 
(Mt 2, 11) ir ant kelių garbiną Jėzų, buvo aiškus nuro- 
dymas, kad šis Kūdikis pradeda savo pasiuntinybę pačiu 
savo gimimu. Iš kitos pusės, Erodo karaliaus siautėjimas, 
privertęs Mariją bėgti į Egiptą, kad išgelbėtų Jėzų (plg. 
Mt 2, 13—14), buvo ženklas, kad šiam Vaikeliui yra prieš- 
taraujama nuo pat pradžios, kad pats Jo pasirodymas 
pasaulyje jau sudaro pavojų žemės karaliams (plg. 
Mt 2, 3). Jeigu tad Marija ir parsinešė Jį iš Jeruzalės 
namo, tai nebe kaip išsipirktąjį, bet kaip auką, kuri pri- 
klauso nebe jai, bet Dievui ir žmonijai, ir kurios ji buvo 
tik saugotoja ligi laiko. | 

Jeruzalės šventykloje tad ir prasidėjo Marijos bend- 
radarbiavimas atpirkime kaip permaldavimo ir pagarbini- 
mo aukoje. Nunešdama Jėzų šventyklon, Marija užbaigė 
Senojo Įstatymo simbolinį pirmgimių aukojimą ir pradėjo 
Naujojo Istatymo žikrovinę auką, paskirdama Dievui „vi- 
scs kūrinijos Pirmgimį“ (Kol 1, 15) kaip permaldavimą 
už pradinę žmonijos kaltę. Tiek Nazarete, tiek Jeruzalėje 
Marija kalbėjo ir elgėsi žmonijos vardu, todėl ir jos auka 
buvo kartu visos žmonijos auka. Tai buvo žmonijos suti- 
kimas, kad žmogiškoji prigimtis, Adomo atitraukta nuo 
Viešpaties ir tūkstančius metų ėjusi „savarankišku“ keliu, 
būtų Kristaus sunaikinta ant kryžiaus aukuro kaip visiš- 
kas žmogaus priklausomybės nuo Dievo pripažinimas ir 
atnaujintas nusilenkimas būties Karaliui. Marijos auka 
šventykloje buvo paruošimas aukos Kalvarijos kalne. Sa- 
lia Kristaus kaip vienintelio tikrojo bei amžinojo Kunigo 
atsistojo Marija kaip aukos teikėja visuotinės kunigystės 
prasme. Juk jeigu visuotinės kunigystės esmė yra apibrė- 
žiama kaip „tikinčiojo galia teikti Dievui dvasinių au- 
kų“ 92. tai Marija išreiškė šią esmę aukščiausiu laipsniu, 

nes jos auka buvo. ne tik vidinis pasiryžimas, bet ir viršinė 
regimybė, Anoji šv. Petro minima „šventa kunigystė dva- 
sinėms aukoms aukoti“ (1 Pi 2, 5), „karališkoji kuni- 
gvstė“ (2, 9) įgijo Marijos veiksmu tikrovinį pagrindą, 
nes buvo atremta bei įjungta į „Kunigo per amžius“ (Ps 
109, 4) auką. Jeigu tad šiandien tiek daug kalbama apie 
pasauliškių kunigystę, įgalinančią juos veikliai dalyvauti 
Bažnyčios gyvenime, tai reikia nepamiršti, kad ši visuotinė 
kunigystė yra ne kas kita, kaip Marijos aukos išplitimas 
mistiniame Kristaus Kūne. 

Kristaus atpirkimas turi du pradu: žmogiškosios pri- 
gimties prisiėmimą įsikūnijimu ir jos paaukojimą mirtimi. 
Ir štai abiejuose praduose Marija yra Padėjėja Naujajam 
Adomui. Įsikūnydamas Kristus padarė savo Motiną atpir- 
kimo bendrininke tuo, kad Marijos Jam suteiktas žmo- 
giškumas buvo sujungtas su Dievu asmeninėje vienybėje. 
Aukodamas žmogiškąją prigimtį kaip permaldavimo bei 
pagarbinimo atnašą, Kristus padarė savo Motiną atpirki- 
mo bendrininkę tuo, kad ji pirmoji šį aukojimą pradėjo, 
jį tesė visą Jėzaus „gyvenimą ir jį užbaigė paskutiniu savo 
Sūnaus atodūsiu Golgotoje. Kaip Kristuje įsikūnijimo ne- 
galima atskirti nuo mirties, taip lygiai ir Marijoje Dievo 
p+gimdymo negalima atsieti nuo Dievo paaukojimo. Šie 
du aktai vienas kitą paremia ir vienas kitą užbaigia. Dievo 
Gimdytoja išsiskleidžia Dievo Aukotojoje. J. Dillisbergeris 
net teigia, kad Dievo paaukojimas teikia Marijos asme- 
nybei tokio pat kilnumo ir tiek pat priartina ją prie Dievo 
Sūnaus, kaip ir jos Motinystė 8. | 


2. AUKA KALVARIJOS KALNE 


Būdamas sykį Pilypo Cezarėjoje, Jėzus pasiteiravo sa- 
vc mokinių, kuo žmonės Jį laiką, ir patyrė, kad vieni Jį 
vadiną Jonu Krikštytoju, kiti Eliju, treti Jeremiju ar ku- 
riuo kitu pranašu. Tada Jis kreipėsi į pačius mokinius: 
„O jūs kuo mane laikote?“ (Mt 16, 15). Tada Petras visų 
vardu atsakė: „Tu esi Kristus, gyvojo Dievo Sūnus“ (16, 
16). Ir čia Evangelija pastebi, kad „nuo tada Jėzus pra- 
dėjo savo mokiniams aiškiai rodyti, kad Jam reikia eiti 
Jeruzalėn, ten daug kentėti nuo vyresniųjų, Rašto žinovų 
ir vyriausiųjų kunigų, būti nužudytam ir trečią dieną pri- 
sikelti“ (16, 21). Mokinių suvokimas, kad jų Mokytojas 
iš tikro yra Kristus, paskatino Jėzų atskleisti jiems ne- 

išvengiamą savo likimą. Artinosi laikas, kai Mesijas kaip 
Dievo Karalystės skelbėjas bei kūrėjas, kaip stebukladaris 
ir žmonių mylimasis turėjo virsti aukos Avinėliu. Pranašų 
skelbimas, kad Mesijas „bus vedamas iš kalėjimo į teismą 
ir mirtį“, kad „Jo kapas bus tarp vargšų“ (/z 53, 8—9), 
turėjo įvykti visa pilnatve. Todėl kai Petras, išsigandęs 
šitokios Kristaus veikimo pabaigos, mėgino atkalbėti Jį 
nuo kančios, Jėzus smarkiai subarė šią nuolatos svyruo- 
jančią Uolą: „Eik šalin nuo manęs, šėtone! Tu esi man 
papiktinimas! Tu neturi nuovokos, kas yra Dievo, bet tik 
kas žmonių“ (Mt 16, 23). Žemiškasis Kristaus kelias aiš- 
kiai ėjo Golgotos linkui, ir jokie žmogiškieji nuogąsčiai ne- 
galėjo jo pakeisti. 

Ištikima palydovė šiame kelyje kaip tik ir buvo Ma- 
rija. Nepaisant Petro patikinimo. Kristui Paskutinės Va- 
karienės metu, kad „net jeigu ir visi Tavimi suabejotų, 
aš niekados nesuabejosiu“ (Mt 26, 33), Getsemanės sode 
„visi Jo mokiniai, palikę Jį, pabėgo“ (26, 56). Ganytojas 
buvo užgautas (plg. Zch 13, 7), ir Jo sekėjai „išsisklaidė 
lyg avys kiekvienas savo keliu“ (/z 53, 6). Tačiau Evan- 
gelijos pastebi, kad būrelis moterų, atėjusių „paskui Jė- 
zų iš Galilėjos Jam tarnautų“ (M: 27, 55), nuolatos Jį se: 
kė Jo kančios keliu. Jos verkdamos ėjo paskui Jį, Jam 
nešant kryžių (plg. LA 23, 37); jos „iš tolo žiūrėjo“ (MA 
15, 40) į Jo kryžiavimo bei mirties sceną; jos mirusį „Jį 
palydėjo, matė Jo kapą ir Jo kūno palaidojimą“ (Lk 23, 
55). Nėra abejonės, kad šiam būreliui priklausė ir Kris- 
taus Motina Marija, nes ją šv. Jono evangelija aiškiai 
mums nurodo stovinčią po kryžiumi: „Prie Jėzaus kryžiaus 
stovėjo Jo Motina“ kartu su savo seserimi Marija Klopie- 
ne ir Marija Magdalietė (Jn 19, 25). Tai buvo tos pačios 
moterys, kurias, einančias paskui Kristų į Kalvarijos kal- 
ną, mini šv. Mato (27, 56), šv. Morkaus (15, 40) ir šv. | 
Luko (24, 10) evangelijos. Jėzaus Motina nepasislėpė, 
Aa tai padarė Jo mokiniai, bet ėjo kartu su Juo ligi 
galo. 

Tai buvo Marijos kelionės į Jeruzalės šventyklą pratę- 
simas ir užbaigimas. Paduodama vaikelį Jėzų Simeonui 
(plg. Lk 2, 28), Ji paskyrė savo Pirmgimį Viešpačiui ir 
gavo Jį atgal tam, kad išaugintų ir žmogiškai paruoštų 
Jį tikrajai sunaikinimo aukai. Dabar buvo atėjęs laikas 
nuvesti Jį prie kryžiaus aukuro. Ir ji vedė šį Avinėlį su 
kalaviju širdyje, tačiau drąsiai ir ryžtingai. Stovėdama po 
Jėzaus kryžiumi, Marija „atnašavo Jį ant Golgotos am- 

žinajam Tėvui kartu su savo motiniška teise ir meile kaip 
Naujoji Ieva už visus Adomo liūdno puolimo sugadintus 
vaikus“ 9. Jeigu Jeruzalės šventykloje, bent iš viršaus 
žiūrint, ji dar atliko Mozės įstatymo reikalaujamą pareigą, 
tai Kalvarijos kalne Jėzaus aukojimas buvo jau visiškai 
jos laisvas apsisprendimas ir sąmoninga dovana pasaulio 
Kūrėjui. Marija gerai žinojo, kad „Kristus turėjo tai iš- 
kęsti ir tuo būdu įeiti į garbę“ (Lk 24, 26) ne tik pats, bet 
į ją įvesti ir visą žmoniją. Todėl ji nealpo po kryžiumi, 
kaip ne vienas mano. „Ji anaiptol nebuvo lyg apsvaigusi 
nuo regimų baisybių, bet ji jautė net džiaugsmą, kad jos 
Vienatinis yra aukojamas žmonių giminės išganymui“ 95. 
Marijos buvimas po kryžiumi buvo ne paprastas žemiško- 
sios motinos gailesčio bei skausmo apsireiškimas, bet tik- 
ras aukos Avinėlio atvedimas prie aukuro. Ji čia stovėjo 
ne todėl, kad savo Sūnų gautų atgal, bet kad aukotų Jį 
kartu su Juo pačiu. Marija čia buvo tikroji aukos tiekėja 
amžinajam Kunigui, kad šis ją sunaikintų Viešpačiui per- 
maldauti bei pagarbinti. Prisiėmusi aukos kelią Nazarete 
savuoju „tebūnie“, ji užbaigė jį Golgotoje. Kristus ant 
kryžiaus aukuro pasiaukojo ne tik pats, bet buvo kartu ir 
savo Motinos paaukotas. 

Kalvarijos kalne Marija aukojo Jėzų taip pat ne kaip 
privatinė motina, bet kaip žmonijos atstovė ir žmonijos 
vardu. Tai aiškiai pabrėžia pop. Pijus XII sakydamas, 
kad šią auką amžinajam Tėvui ji teikė „kaip Naujoji Ie- 
va“. Vadinasi, kaip žmonijos motina ir jos reiškėja san- 
tykiuose su Visagaliu. Be abejo, tikrasis šios aukos Kuni- 
gas buvo Kristus kaip kūrinijos Pirmgimis. Vis dėlto ku- 
nigas, kaip teisingai pastebi J. Dillisbergeris, negali aukoti 
už kitą, jeigu šis jo neprašo ir jam dovanos aukai ne- 
teikia 6. Šalia kunigo turi atsistoti pasauliškis kaip au- 
kotinos dovanos tiekėjas, kaip prašytojas ir savo sutikimo 
pareiškėjas. Tik tuomet kunigas ima iš jo rankų auką ir 
ją pašvenčia Dievui kaip tarpininkas tarp Jo ir Žmonių, 
Jeigu tad kryžiaus auka turėjo būti žmonijos auka kaip 
permaldavimas už pradinę jos kaltę, tai žmonija turėjo 
Kristui Kunigui, iš vienos pusės, patiekti aukojimui skirtą 
duvaną, iš kitos, pavesti Jam šią dovaną sunaikinti, kad 
tuo būtų pagarbintas dangiškasis Tėvas. . 

Visa tai žmonija atliko per Mariją. Marija žmonijos 
vardu tarė „tebūnie“ Nazarete ir tuo būdu patiekė žmo- 
giškąją prigimtį dieviškajam Žodžiui kaip aukojimo do- 
vaną. Marija nešė Jėzų į Jeruzalės šventyklą ir palydėjo 

Jį į Golgotą, tuo pareikšdama žmonijos sutikimą, kad 
žinogiškoji prigimtis būtų Kristaus kaip vyriausiojo Ku- 
nigo sunaikinta ant kryžiaus. Abu tad pagrindiniai tikros 
aukos pradai — dovanos patiekimas ir valios pareiški- 
mas — buvo žmonijos per Mariją įvykdyti. Todėl kryžiaus 
auka yra ne tik paties Kristaus, bet kartu ir visos žmonijos 
acka. Ji yra tikra dievažmogiškoji auka, kurioje dalyvau- 
ja ir Kristus kaip Kunigas, ir žmonija kaip aukos tiekėja 
bei aukojimo prašytoja per Mariją. Marijos vaidmuo at- 
pirkime kaip permaldavimo ir pagarbinimo aukoje yra 
dovanos tiekėjos bei valios reiškėjos vaidmuo, be kurio 
ir amžinasis Kunigas — Kristus nebūtų galėjęs paaukoti 
savęs kaip žmonijos aukos. ' 

Čia mums darosi suprantamas ir tasai Kristaus kan- 
čios papildymas, apie kurį kalba šv. Paulius ir kurį Ma- 
rijos atžvilgiu kelia aikštėn pop. Pijus XII. Šv. Paulius 
laiške kolosiečiams sako: „Aš džiaugiuos kentėdamas už 
jus, nes savo kūnu papildysiu Jo Kūną, Bažnyčią, tuo, 
ko trūksta Kristaus kančioms“ (/, 24). Atsiremdamas į 
šiuos žodžius, pop. Pijus XII teigia, kad šis Kristaus kan- 
čios papildymas tobuliausiai įvyko kaip tik Marijos kan- 
čioje: „Ji pagaliau, drąsiai ir su pasitikėjimu ištverda- 
ma begalinį savo skausmą, kaip tikroji kankinių Karalie- 
nė papildė labiau negu visi tikintieji tai, ko trūko Kristaus 
kančioms“ “7. Iš sykio mus nustebina šis teigimas. Argi 
Kristaus kančioms iš tikro ko nors dar trūko? Argi ne Jo 
vieno kraujas mus atpirko? Apie kokį tad papildymą čia 
gali būti kalbama? 

Tačiau ši nuostaba nyksta atsiminus, kad Kristus ne- 
galėjo žmonijos išganyti be jos pačios sutikimo, kaip tai 
jau savo metu yra nurodęs šv. Augustinas sakydamas, 
kad Viešpats žmogų sukūrė be jo žinios, bet Jis negali 
jo išganyti be jo paties prisidėjimo, Jeigu Kristaus kančia 
buvo skirta visų išganymui, tai šie visi ir turėjo tam tikru 
būdu į ją įsijungti ir ją papildyti: jie turėjo kentėti drauge 
ir tuo pareikšti egzistenciškai (ne teoriškai!) savo pasi- 
ruošimą bei sutikimą kryžiaus auka permaldauti Viešpatį 
nė papildė labiau negu visi tikintieji tai, ko trūko Kristaus 
negali būti egzistencinio žmogaus dalyvavimo išganyme 
ir tuo pačiu negali būti nė paties išganymo, kadangi žmo- 
gus yra laisvas asmuo, todėl tik laisvai ir tegali būti at- 
pirktas. Štai kodėl yra reikalingas Kristaus kančios pa- 
pildymas žmogiškąja kančia; papildymas ne ta prasme, 
tersi Kristaus kančia savyje būtų per silpna, bet ta pras- 

me, kad atpirkimas kaip auka būtinai turi būti dvipolis: 
jis turi būti kartu Dievo ir žmogaus veiksmas. 

Būdama žmonijos atstovė, Marija savo kentėjimais 
kaip tik labiausiai ir papildė Kristaus kančias, vadinasi, 
atpirkimo aukoje ji buvo žmogiškasis polius, laisvai ir be 
savos kaltės prisiėmusi kančią, todėl suteikusi jai didelę 
prasmę bei vertę. Kesdama po kryžiumi, Marija padarė, 
kad žmonija kentė drauge su Išganytoju ir tuo apreiškė 
egzistencinį savo troškimą bei sutikimą būti sutaikinta 
su Dievu. Šia prasme per Mariją žmonija didžiajam Ku- 
nigui ne tik patiekė aukojimo dovaną, ne tik šią dovaną 
nunešė į aukurą, bet kartu kentė ir jos sunaikinimo skaus- 
mą. Marijoje kaip Naujojoje Ievoje kentėme mes visi, to- 
dėl visi įsijungėme į aną Kristaus kančios papildymą ir 
kryžiaus auką per skausmingąją Motiną padarėme sava 
auka. 

Skaitydama septynių Marijos Skausmų šventėje (penk- 
tadienį po Kančios sekmadienio) ištrauką iš Juditos kny- 
gos, kurioje ši moteris yra aukštinama todėl, kad ji „žmo- 
nių dėlei nesigailėjo savo gyvybės“, Bažnyčios liturgija 
kaip tik ir nurodo į Marijos didybę, prašokstančią Juditos 
vaidmenį, tačiau turinčią su ja ryšio ta prasme, kad Ma- 
rija, kaip ir Judita, pasidarė „išgelbėjimas iš pražūties“. 
Nesant Marijos aukos, pradedant Nazaretu ir baigiant Gol- 
gota, nebūtų buvę nė Kristaus - aukos, nes prievartinis 
žmonijos išganymas yra neįmanomas. Kaip Juditą Vieš- 
pats panaudojo išvaduoti Izraeliui iš asiriečių grėsmės, 
taip Jis išrinko Mariją, kad jos širdies auka būtų par- 
blokštas senasis slibinas. Senoji Ieva, skindama vaisių, 

- panorėjo būti „kaip Dievas“ (Pr 3, 5), vadinasi, savaran- 
kiška būtyje ir tuo būdu nereikalinga aukojimo veiksmo. 
Tuo ji žengė žalčio keliu, kuris taip pat neaukoja ir ne- 
silenkia Kūrėjui. Naujoji Ieva, skirdama savo Sūnų kry- 
žiui, palaužė žalčio išdidumą, nes parodė, kad žmonija 
vėl grįžta prie aukos ir tuo būdu prie savo niekybės pri- 
pažinimo. as Ė 

Nuostabu, kad ir vienu, ir kitu atveju žmonių priekyje 
stovi moteris gal kaip tik todėl, kad „Dievas išrinko tai, 
ką pasaulis vadina silpnu, kad sugėdintų stipriuosius“ 
(1 Kor I, 27). Argi ne ši mintis glūdi ir Juditos giesmėje, 
kurioje ji sako: „Ne dėl jaunuolių (jėgos) krito galinga- 
sis ir ne milžinų sūnūs jį sumušė; nę galingi didvyriai įį 
puolė: jį nusilpnino Judita, Merario duktė“ (Jdt 16, 6). 
Tas pat tinka ir Marijai jos kovoje su Dievo ir žmonių 

priešininku; Moters galia aukoti ir kęsti įgijo joje visuo- 
tinę reikšmę, tapdama pergale visai žmonijai. 

Čia mums aiškėja ir kančios bei aukos prasmė krikš- 
čioniškojoje egzistencijoje apskritai. Kadangi atpirkimas 
yra ne tik žmogiškosios prigimties sujungimas su Dievu, 
bet ir paaukojimas ją sunaikinant kančia bei mirtimi, tai 
atpirkimo vaisių išplitimas individualinėję krikščionio bū- 
tyje reikalauja, kad ši būtis ne tik būtų sujungta su Dievu 
per Krikšto sakramentą, bet kad ji irgi virstų auka ken- 
tėjimų ir galop mirties pavidalu. Krikščionių kentėjimai 
istorijoje yra Kristaus kančios papildymas kaip egzislen- 
cinis kiekvieno iš mūsų valios pareiškimas prisiimti al- 
pirkimą ir jame laisvai dalyvauti. Kaip pasaulio išgany- 
mas savo esmėje įvyko per kryžiaus auką, taip lygiai ir 
jo skleidimasis istorijoje tegali vykti per individualinį 
kryžių krikščionio gyvenime. Marija pirmoji prisiėmė šį 
kryžių ir jį iškentė. Ji pirmoji parodė, kokia turi būti krikš- 
čioniškoji egzistencija, net jeigu ji ir nebūtų nuodėminga 
atskiro asmens atveju. Laisvas kančios prisiėmimas ir jos 
iškentimas yra sudedamasis krikščioniškosios egzistencijos 
pradas ir gražiausias regimasis jos ženklas, Juo yra pa- 
žymėta ne tik kiekvieno šventojo žemiškoji būtis, bet ir 
ištisi Bažnyčios atgimimo istoriniai tarpsniai. Jeigu Ma- 
rija, kaip matysime vėliau, yra Bažnyčios pirmavaizdis, 
tai ji stovi priešais istorinę Bažnyčią ne tik kaip Saulėtoji 
Moteris amžinojoje garbėje, bet ir kaip Skausmingoji Mo- 
tina po savo Sūnaus kryžiumi. Bažnyčios istorinis kelias 
eina Marijos keliu: per Jeruzalės šventyklą į Golgotą, ne- 
šant didžiąją pasaulio auką ir iškenčiant jos sunaikinimo 
skausmą. ia ' 


3. VISUOTINĖ MARIJOS MOTINYSTĖ 


Marijos palydėtas aukos Avinėlis jau buvo Golgotoje 
pakeltas ant sunaikinimo aukuro. Kareiviai pasidalino Jo 
drabužius ir dėl Jo įupos metė burtą (plg. /n 19, 23—24). 
Jis kybojo minios akivaizdoje apnuogintas ir kenčiąs. Skų- 
biai artinosi valanda, kai Jis tars „atlikta“ (Jn 19, 30) 
ir atiduos savo sielą į dangiškojo Tėvo rankas (plg. Lk 
23, 46). Tačiau prieš tai Jėzus atliko dar vieną veiksmą. 
„Matydamas stovinčius savo Motiną ir savo mokinį, kurį 
mylėjo, Jis tarė savo Motinai: „Moteriške, štai tavo sū- 
nus“. Paskui sakė mokiniui: „Štai tavo motina“. Ir nuo 

tos valandos mokinys pasiėmė ją pas save“ (Jn 19, 26— 
27). Tai buvo paskutinis Kristaus aktas žemiškojo Jo gy- 
venimo kelyje. Prieš palikdamas prigimtąją savo būseną, 
Jis dar sykį atkreipė mūsų dėmesį į savo Motinos vaid- 
menį ryšium su Jo vykdomu išganymu. 

Marijos Motinystė, kaip sakėme, buvo jai ne atsitiktinis 
dalykas, bet pats jos pašaukimas, pati jos buvimo prasmė. 
Motiniškumas buvo jai būsena, per kurią įi turėjo skleisti 
savo galią kaip atpirkimo bendrininkė. Kadangi tačiau at- 
pirkimas buvo ne tik vienkartinis aktas ant kryžiaus, bet 
ir šio akto pasilikimas žmonijos istorijoje, todėl ir moti- 
niškoji Marijos tarnyba turėjo kokiu nors būdu istorijoje 
taip pat pasilikti ir reikštis. Nurodydamas šv. Joną kaip 
tąjį, kuris po Jėzaus mirties turėjo būti Marijai sūnus, 
Išganytojas kaip tik ir atskleidė mums šį nenutrūkstamą 
bei visuotinį Marijos motiniškumą. Tai buvo ne psicholo- 
ginis pavedimas vidaus tuštumai pergalėti, ne socialinis 
globos bei aprūpinimo reikalui, bet religinis giliausia šio 
žodžio prasme. Per šv. Joną Marija turėjo ir po jos Sū- 
naus išsiskyrimo iš gyvųjų vykdyti savo pašaukimą kaip 
motina, vadinasi, kaip gimdančioji, globojančioji ir užta- 
riančioji galybė išganymo istorijoje. 

Sakome „per šv. Joną“, nes šis apaštalas buvo Marijai 
pavestas ne kaip privatinis žmogus, bet kaip. Kristaus vie- 
tininkas santykiuose su žemėje pasiliekančia Jo Motina. 
Jeigu šv. Petras atsistojo Kristaus kaip regimojo Bažny- 
čios Mokytojo, Ganytojo ir Pašventėjo vietoje, tai šv. Jo- 
nas užėmė Jo kaip Sūnaus vietą. O kas gi buvo Kristus 
kaip Sūnus, jeigu ne Marijos atnaša aukai už žmonijos 
išgelbėjimą? Pastatydamas šv. Joną į sūniškąją savo vie- 
tą, Kristus pabrėžė, kad Marijos bendrininkavimas atpir- 
kimo žygyje, teikiant žmonijos vardu aukos dovaną ir 
išreiškiant aukojimo valią, yra pratęsiamas ligi pasaulio 
pabaigos. Švenčiausiojo Sakramento įsteigimu Išganyto- 
jas padarė nesibaigiamą patį kryžiaus aukos veiksmą. Šv. 
Jono pastatymu į savo kaip Sūnaus vietą Jis padarė nesi- 
baigiamą Marijos atnašos tiekimą kryžiaus aukai. Pasku- 
tinė. Vakarienė ir pavedimas nuo kryžiaus yra du Išga- 
nytojo aktai, esmingai tarp savęs susiję, kaip yra susiję 
kunigo aukojimas bei pasauliečio atnaša. Jeigu šv. Mišių 
auka yra ne kas kita, kaip istorijoje sudabartinta kryžiaus 
auka, tai Marija šitame sudabartinime taip pat dalyvauja 
kaip dovanos aukai tiekėja, pasaulietė žmonijos vardu, 

nes šv. Mišios iš tikro yra viešoji žmonijos auka, vykdo- 
ma Kristaus — Amžinojo Kunigo dangiškajam Tėvui, todėl! 
turinti turėti ne tik aukotoją (Kristus kaip dieviškasis 
Asmuo), ne tik auką (Kristaus žmogybė), bet ir dovanos 
šiai aukai tiekėją bei aukojimo prašytoją iš žmonijos pusės. 
Šv. Jono pavedimas kaip tik ir buvo nurodymas, kad šia 
dovanos tiekėja bei aukojimo prašytoja ir toliau pasilieka 
Marija, kaip ji ja yra buvusi nuo pat išganymo istorijos 
pradžios. 

„Pagal nesiliaujantį Bažnyčios įsitikinimą, Kristus Jono 
asmenyje pažymėjo visą žmonių giminę, o ypač tuos, ku- 
rie yra su Juo susiję tikėjime“ 9. Po kryžiumi Jis „visą 
žmonių giminę patikėjo Marijos priežiūrai ir globai“ 99. 
Kitaip sakant, ne vienas tik šv. Jonas buvo Marijai pa- 
vestas kaip sūnus, bet jame kiekvienas žmogus visoje pa- 
saulio istorijoje. Šv. Jonas buvo tik Marijos visuotinės 
Motinystės regimybė asmeniniu pavidalu, tik sūniškojo 
žmonijos santykio su Marija reiškėjas. Esmėje tačiau Kris- 
taus žodžiai ,„Moteriške, štai tavo sūnus“ apėmė visą iš- 
ganytąją žmoniją. Marija tad yra visų Motina, ir mes visi 
esame jos vaikai. Todėl ir toji atnaša išganymo aukai, 
kurią Marija kaip Motina yra pašaukta teikti amžinajam 
Aukotojui — Kristui, istorijos eigoje yra ne privatinis in- 
dividualus šv. Jono asmuo, bet visa žmonija su visomis 
savo kartomis bei tautomis. Savo atnašos sudabartinime 
Marija išeina aikštėn taip pat kaip Žmonijos atstovė ir 
jos reiškėja. Žmonijos vardu ji tiekia visą pasaulį kaip 
atnašą atpirkimo aukai skleistis laike ir erdvėje. Visuotinė 
Marijos Motinystė yra ne kas kita, kaip jos dovanos tie- 
kimo nesibaigiamybė istorijoje. |. || . 

„Ši dovana atpirkimo aukai yra, kaip minėjome, visa 
žmonija, sujungta su Dievu per. įsikūnijimą, pašvęsta Jė- 
zaus krauju ir išgelbėta Jo mirtimi bei prisikėlimu. Kitaip 
tariant, Marijos atnaša aukojimo aktui yra žmonija ne- 
dalinamoje savo vienybėje su Kristumi. Pop. Pijus X kil- 
dina Marijos visuotinę Motinystę iš jos fizinės Dievo Mo- 
tinystės: „Tuo, kad Marija savo įsčia apglobė Išganytoją, 
ji nešiojo joje ir tuos, kurių gyvenimas buvo įjungtas į: 
Išganytojo gyvenimą“ 79, Įsikūnijimu Logos sujungė su. 
savimi atpirkimo reikalingus žmones ir kartu juos mis- 
tiniu būdu padarė savo broliais ir savo Motinos vaikais. 
Tą patį teigia ir pop. Pijus XII sakydamas, kad Kristus: 
jau Marijos „skaisčioje įsčioje tapo Bažnyčios Galva“ 71, 

įgydamas tuo pačiu mistinį Kūną, kuriuo yra visa su Juo 
sujungtoji žmonija, tačiau jį įgydamas jau Marijos įsčioje. 
Gimdydama Jėzų fiziškai, Marija pagimdė kartu mistiškai 
ir Bažnyčią arba mistinį Kristaus Kūną su visais Jo na- 
Tiais, todėl ji yra jų visų dvasinė Motina. Visuotinio Ma- 
zijos motiniškumo pagrindas glūdi įsikūnijimo paslaptyje. 

Toji tad atnaša, kurią Marija teikia Viešpačiui istorijos 
=igoje, yra esmėje ne kas kita, kaip mistinis Kristaus Kū- 
nas, vadinasi, tas pats jos Sūnus, tik sujungęs savyje ir 
savimi atpirktuosius žmones. Šventykloje ir Kalvarijos 
kalne Marija paskyrė dangiškajam Tėvui Jėzų individua- 
diniu pavidalu kaip fizinė Jo Motina; istorijos eigoje ji 
skiria tam pačiam dangiškajam Tėvui Jėzų visuotiniu pa- 
vidalu kaip dvasinė mistinio Jo Kūno Motina. Marijos at- 
naša esmėje yra pasilikusi ta pati, tik pakitęs jos pavi- 
dalas: individualinė žmogiškoji jos. Sūnaus prigimtis yra 
išplėsta ligi visuotinės mistinio Kūno apimties, kurioje 
visi esame Kristaus kaip Galvos nariai, todėl visi esame 
Marijos paskiriami Dievui kaip dovana išganymo aukos 
plėtimui. Tiekdamą mistinį savo Sūnaus Kiną dangiška- 
jam Tėvui kaip. dovaną kryžiaus aukos sudabartinimui, 
Marija tiekia mus visus drauge ir kartu kiekvieną skyrium, 
įjungdama žmoniją į atpirkimo žygį ir tęsdama toliau sa- 
vo kaip žmonijos atstovės bei reiškėjos vaidmenį. Jau ro- 
juje apreikštas Marijos atstoviškumas yra išsivystęs iš- 
ganymo istorijoje ligi visuotinumo ir tapęs nesiliaujančiu 
ligi pasaulio pabaigos, kai „išganymas, jėga ir karalystė“ 
teks Dievui „ir galybė Jo Kristui“ (Apr 12, 10). 

Kelno arkivyskupas kardinolas J. Fringsas atkreipia 
mūsų dėmesį į tai, kad po kryžiumi Marijos sūnumi buvo 
padarytas „vienas katalikų Bažnyčios kunigas, apaštalas 
Jonas“. Šiame įvykyje Fringsas regi ne tik moralinį visų 
kunigų pavedimą ypatingai Marijos globai, bet kartu ir 
dogmatinį Marijos visuotinės Motinystės vykdymo būdą. 
„Jeigu mane klaustumėte,— sako kardinolas,— kuo Ma- 
rija vykdo savo Motinystę mistiniame Kristaus Kūne, tu- 
rėčiau atsakyti: vis4 pirma ji tai daro kunigų veiksmais. 
Ji dalyvauja juk kiekvienos malonės -perteikime. Todėl kai 
jūs krikštijate kūdikį, kai taikote nusidėjėlį su Dievu, kai 
teikiate jam šventąjį Valgį, kai stovite prie mirštančiųjų 
ir jų mirtį jungiate į Kristaus mirtį, šiąją tuo būdu atbaig- 
dumi, kai mokote vaikus, vadovaujate suaugusiems, — visa 


tai reiškia, kad Dievo Motina vykdo per jus savo Motinystę 


kaip mistinio Jėzaus Kristaus Kūno Motina“ 72, 

Šiuo atžvilgiu Naujojo Įstaiymo kunigyslė yra regimo- 

ji Marijos visuotinės Motinystės vykdymo forma. Pati 
Marija nėra kunigas 8, vadinasi, tikrasis aukotojas žmo- 
nių vardu. Tačiau ji yra dovanos aukai tiekėja ir paties 
aukojimo prašytoja, vadinasi, dalyvė aukojime bendrosios 
pssauliečių kunigystės prasme. Šią dovaną iš jos priima 
ir ją Kristaus kaip amžinojo ir tikrojo Kunigo vardu Die- 
vui aukoja Naujojo Įstatymo kunigai. Būdama žmonijos 
atstovė, Marija tiekia kunigui žmonijos vardu dovaną — 
mistinį Kristaus Kūną. Per Mariją žmonija kaip pasauliš- 
kė dalyvė išganymo aukoje reiškia savo valią ir savo pra- 
šymus. Todėl tiktai per Mariją ir kunigas darosi tarpinin- 
kas tarp Dievo ir žmonių. Jo žodžiais ir veiksmais esti 
vykdomas tas pats Motinos ir Sūnaus santykis, kuris vyko 
žemiškajame jų gyvenime. Marija stovi priešais Naujojo 
Įstatymo kunigus taip, kaip ji stovėjo Jeruzalės šventyk- 

lcje priešais Simeoną: ji paduoda jiems savo Sūnų, tiktai 

jau nebe fizinio, bet mistinio Jo Kūno pavidalu, pavidalu 

visuotinio Kristaus, antrojo Kristaus, kaip dažnai yra va- 

dinama Bažnyčia. Todėl šv. Jono pavedimas Marijai buvo 

ne tik visos žmonijos pavedimas, bet sykiu ir nurodymas, 

kokį glaudų ryšį kunigiškosios funkcijos turi su visuotine 

Marijos Motinyste: jos vykdo istorijoje Kristaus žodžius: 

„Moteriške, štai Tavo sūnus“. 

Viešas šių žodžių pripažinimas iš atpirktosios žmonijos 
pusės buvo padarytas popiežiaus Pijaus XII 1942 m. gruo- 
džio 8 d. pasaulio paaukojimu. Nekaltajai Marijos širdžiai, 
patikint jai „šią sunkaus likimo valandą žmonijos istori- 
ją“. Atsiremdamas į Fatimos apsireiškimuose pareikštą pa- 
geidavimą, popiežius kaip Vyriausiasis Bažnyčios Kunigas 
dar sykį istoriniu aktu pavedė Marijai žmonių giminę, 
prašydamas jos motiniškos globos „laukinėje nesantaikoje 
besiplėšančiam, neapykantos gaisru degančiam ir -savo 
paties piktumo auka. tapusiam pasauliui“ *. Tai buvo 
žmonijos savarankiškas ir sąmoningas Marijos pripažini-. 
mas savo Motina, Mistinio Kristaus Kūno sūniškumas, ap- 
reikštas pavedimu nuo kryžiaus, čia buvo dar sykį iškeltas. 
žmogiškosios sąmonės švieson ir padarytas krikščioniško- 
sios valios aktu. Kovojanti Bažnyčia prisipažino popiežiaus 
lūpomis, kad ji yra Marijos vaikas. Todėl J. Dillisbergeris: 
teisingai pastebi, kad „pasaulio paaukojimas Marijai su-- 
kūrė naują žmonių santykį su Dievo Motina“ 5; sukūrė ta: 
prasme, kad mistinį savo sūniškumą Marijos atžvilgiu 
žmonija padarė savos valios apsisprendimu. Šiuo pašven- 

timu Bažnyčia kaip mistinis Kristaus Kūnas pati pareiškė 
savo norą būti ne tik Marijos globotine kasdienos rūpes- 
čiuose bei kovose, bet ir jos dovana amžinai istorijoje trun- 
kančiai išganymo aukai. ' 


8 Pop. Pijus X. Ad diem illum laetissimum. 

5 Scheeben I. M. Mysterien des Christentums.— Freiburg / Br., 
1951.— P. 356. 

“0 Stai dėl ko žmonijos išganymas yra įvykęs Kristaus mirtimi. 
Senasis Adomas savo nuodėme paneigė žmogiškąją prigimtį kaip 
Viešpaties dovaną, Naujasis Adomas turėjo šią prigimtį vėl paversti 
dovana Dievui ir ją iš naujo Jam paskirti. Mirtis kaip tik ir buvo 
paskiriamasis aktas, nes auka virsta Viešpaties tik jos sunaikinimo 
atveju. Kristaus mirtį ant kryžiaus — jos prasmę ir jos reikalingumą — 
galime suprasti tik ryšium su nuodėme kaip aukos paneigimu ir šio 
paneigimo atstatymu. Įsikūnijimas pergalėjo žmogaus nusigrįžimą nuo 
Dievo (aversio a Deo), kryžiaus mirtis pergalėjo žmogaus atsigrįžimą 
į save patį (conversio ad creaturam). i 

S! Didžiojo Penktadienio himnas „Vexilla Regis prodeunt“. 

62 Abt. Bernhard OSB. Dreifaches Priestertum.— Neresheim, 1947.— 
P. 5.— Plg. taip pat pagrindinį šiuo klausimu veikalą: I. M. J. Congar 
2 Jalons pour une thėologie du laicat.— Paris, 1953—P. 159— 


6 Das neue Wort ūber Maria.— Salzburg, 1947.— P. 118. 

“4 Pop. Pijus XII. De corpore Christi mystico, liet. vert. 543 p. 

65 Pop. Pijus X. Ad diem illum laetissimum. Plg. taip pat šios 
studijos 15 išnašą. 2 

6 Plg. Das neue Wort ūber Maria, p. 109. 

7 De corpore Christi mystico, liet. vert. 543 p. | 

88 Pop. Leonas XIII. Adiutricem populi, 1895 m. rugs. 5 d. 

59 Pop. Leonas XIII. Octobri mense. |. 

70 Ad diem illum laetissimum. 

"1 De corpore Christi mystico, liet. vert. 543 p. 

"2 Pamokslas kunigų šventimo proga Kelne, plg. Herder-Korres- 
pondenz 1954 m. rugs. nr. 570 p. 

"3 Nepaisant, kad kai kurie Bažnyčios Tėvai ir rašytojai yra va- 
dine Mariją „kunige ir altoriumi“ (šv. Epifanijus), „Dievo kunige“ 
(šv. Jonas Damaskietis), „teisybės kunige“ (šv. Antoninas), S. Oilicii 
kongregacija 1913 m. sausio 13 d. dekretu yra uždraudusi paveiksluose 
vaizduoti Mariją kunigiškais liturginiais drabužiais, o 1916 m. balan- 
džio 8 d. dekreiu neleidusi „Mergelės Kunigės“ kulto. Tuo Bažnyčia 
norėjo pasakyti, kad Marijai „kunigės“ vardas netinka nei Kristaus 
kunigystės, nei sakramentinės bei hierarchinės kunigystės prasme, kad 
josios kunigystė yra tos pačios rūšies kaip ir kiekvieno krikščionio, 
žik įvykdyta aukščiausiu laipsniu. 

"* Paaukojimo aktas.— Būdamas atliktas karo metu, jis, iš vienos 
pusės, išreiškia šiurkščią kovos tikrovę, iš kitos — yra perpintas taikos 
maldavimu. 

75 Das neue Wort ūber Maria, p. 9. 

VI. MARIJOS UŽTARIMAS 


Jėzaus Motina tarė Jam: Jie nebeturi vyno. 
Jono 2, 8: 


1. „BROLIŲ SKUNDĖJO“ VAIDMUO 


Norint suprasti Mariją kaip mūsų Užtarytoją, reikia 
svarstyti įą šviesoje anos aštrios bei visuotinės kovos, ku- 
rią veda amžinasis Dievo priešas, kad pražudytų Viešpa- 
ties kūriniją, pirmoje eilėje Jo paveikslą bei panašumą — 
žmogų. Šv. Avilos Teresė yra kartą apie velnią pasakiusi: 
„Vargšas, jis nemyli“. Tai ta pati mintis, kurią į savo die- 
noraštį įsirašė ir Dostojevskio Zosima: „Jūs, tėvai ir mo- 
kytojai, kas yra pragaras? Aš manau, tai skausmas, kad 
jau nebegalima mylėti“ 76. Šiais žodžiais yra išreikšta pati 
velniškosios pragarinės būsenos esmė. Velnias yra tasai, 
kuris nemyli "7. Kadangi tačiau meilė yra dvasios veiksmas, 
stumiąs kūrinį būties linkui ir apsireiškiąs būties kūrimu 
bei globojimu, tai meilės netekimas yra priešingas veiks- 
mas: jis yra kūrinio nusigrįžimas nuo būties, jos neigi- 
mas ir naikinimas. Netekdamas meilės, velnias neteko bū- 
ties troškulio ir virto nebūties skleidėju: „dvasia, kuri nuo- 
latos neigia“, kaip apie save sako Goethe's „Fausto“ Me- 
fistofelis. Dabartinis jo buvimas nebėra dialogas, vadina- 
si, nuoširdus pokalbis su Kūrėju ir kūriniais, bet grynas 
monologas, vadinasi, kalbėjimas tik pačiam sau — be at- 
sakymo. Ši absoliutinė velnio vienatvė kaip tik ir išeina 
aikštėn kūrinijos neapykanta ir jos naikinimu. Štai kodėl 
Išganytojas ir vadina velnią galvažudžiu „nuo pat pra- 
džios“ (Jn 6, 44). 

Žinodamas tačiau, kad nė žvirblis nekrinta žemėn be 
Dievo valios (plg. M: 10, 29), vadinasi, kad visuotinė 
Dievo Apvaizda yra pagrindinė kliūtis galvažudiškai jo 
veiklai pasaulyje, velnias stengiasi pakirsti šią apvaizdinę 
globą visų kūrinių, o pirmoje eilėje žmogaus gyvenime. 

Jis stengiasi, iš vienos pusės, sukelti žmoniją prieš Kū- 
rėją, kad ji atmestų Išganytojo skelbiamą nesirūpinimą 
rytdiena, nepasitikėtų dangiškuoju Tėvu ir pradėtų savo 
ateitį užsitikrinti savo pačios pastangomis. Iš kitos pusės, 
jis mėgina atkreipti paties Kūrėjo dėmesį į žmonių pikta- 
darybes ir paskatinti Jį atitraukti nuo jų globojančiąją 
savo ranką. Pirmasis velnio veiklos būdas yra mūsų re- 
gimas kiekvieną dieną: jis auga kartu su vis didėjančiu 
gamtos palenkimu žmogaus reikalams "8. Antrasis būdas 
yra taikomas mums neprieinamoje antgamtinėje srityje, 
todėl iš sykio atrodo nereikšmingas. Tačiau Apreiškimas 
kalba apie šį būdą — Dievo globos atitraukdinimą — kaip 
apie didelės svarbos dalyką. Anapus mūsų pasaulio regi- 
mybės vyksta savotiška išganymo drama, kurios mūsų 
protas nesuvokia, kuri tačiau dėl to nė kiek nesilpnėja 
savo dramingume, , 

Visiems yra žinoma Jobo istorija. Jobas buvo tiesus 
ir religingas žmogus: jis meldėsi ir aukojo, davė žmonėms 
patarimų, globojo našlės ir našlaičius. Bet štai vieną sykį 
velnias, grįžęs „iš savo kelionių po žemę“ (Job I, 7), 
pasirodė „tarp Viešpaties vaikų“ (1, 6) ir pradėjo kaltinti 
Jobą veidmainyste: „Argi veltui Jobas garbina Viešpatį? 
Ar ne Tu pats apvedei tvorą aplink jo namus ir visą turtą? 
Tu palaiminai jo rankų darbus, ir jo nuosavybė išplito 
po visą šalį. Bet ištiesk tik savo ranką ir pajudink jo 
gėrybes: jis tikrai piktžodžiaus Tau į akis“ (/, 9—/1/). 
Šio skundo prasmė yra ta, kad ne vienas garbina Dievą 
tik tol, kol Dievas jam reiškiasi jaučiamos globos pavi- 
dalu. Praradęs sėkmę, ne vienas praranda ir Dievą. Nau- 
dodamasis šiuo patyrimu, velnias kaip tik ir skundžia 
žmogų, esą šis pergyvenąs Dievą tiktai kaip savo naudos 
šaltinį, bet ne kaip Asmenį, su kuriuo santykiautų meilės 
pogrindu. Atsakydamas į šį skundą, Dievas ne sykį leidžia 
velniui žmogų išmėginti. Tokį mėginimą, kaip žinome, 
turėjo iškęsti ir Jobas. Velnias sunaikino jam ne tik turtą, 
bet išžudė jo vaikus ir jį patį apleido bjauriausiomis vo- 
timis (plg. 1, 13—19; 2, 7). Tiesa, Jobas bandymą išlaikė 
ir parodė, kad Dievas jam vis dėlto yra asmeninis Tu, 
kurio jis stipriai laikosi visokiose savo buvimo situacijose. 
Tačiau kiek daug žmonių tokio mėginimo neišlaiko! Kiek 
daug žmonių ima iš tikro Dievui piktžodžiauti į akis, jeigu 
jų gėrybės esti pajudinamos! Velnio skundas todėl visados 
yra didelė grėsmė, nes ji pastato žmogų į lemtingą 2pSE 
sprendimo kelią. 

Kad velnias iš tikro skundžia žmogų Dievo akivaiz- 
doje, teigia ir pranašas Zacharijas. Ketvirtajame savo re- 
gėjime jis matė vyriausiąjį kunigą Jozuę, kaip šisai „sto- 
vėjo Viešpaties anpzelo akivaizdoje ir kaip šėtonas atsisto- 
jo jo dešinėje, kad jį skystų“ (Zch 3, I). Ir tik angelui 
velnią sudraudus: „Viešpats tau grasina, šėtone! Viešpats 
tau grasina“ (3, 2), šisai savo skundo neišdėstė. Sven- 
tasis Raštas nenurodo, kokiu pagrindu velnias rengėsi šį 
vyriausįjį kunigą skysti. Tačiau atsimenant, kad Jozuė 
stovėjo priešais angelą „nešvariais drabužiais“ (3, 3), 
simbolizuojančiais Jeruzalės išniekinimą, galima nujausti, 
kad velnias norėjo šiuos drabužius išaiškinti kaip Jozuės 
kaltės pasėką. Kiekvienu tačiau atveju velnio pasiryžimas 
skųsti žmogų yra pranašo Zacharijo aiškiai paliudytas.— 
Tą patį sutinkame. ir Naujajame: Testamente. Paskutinės 
Vakarienės metu Kristus kalbėjo šv. Petrui: ,„Simonai, 
Simonai, štai šėtonas reikalavo. jus persijoti tarsi kvie- 
čius. Bet aš meldžiausi už tave, kad nesusvyruotų tavo 
tikėjimas“ (LA 22, 31—32). Kokiu pagrindu velnias Petrą 
skundė, numanyti nesunku. Juk argi ne Petras dar taip 
neseniai klausė Kristų: „Štai mes viską palikome ir se- 
kėme Tave: ką mes už tai gausime?“: (Mt 19, 27). Ka- 
daise Jobui velnio padarytas priekaištas Petro atveju ga- 
lėjo būti dar lengviau pritaikytas. Tačiau Kristus meldėsi 
už šitą svyruojančią Uolą, ir Petras mėginimo išvengė. 
Vis dėlto Išganytojo malda yra šiurpus nurodymas, kad 
anapus mes turime amžiną priešą, kuris stengiasi įpai- 
nioti mus į mums sunkiai pakeliamą būseną ir tuo būdu 
sudaryti mums visai konkrečią galimybę pražūti. Skys- 
damas žmogų, velnias gina ne Viešpaties garbę ar Jo 
meilę, bet tikisi bandymų atveju pažadinsiąs žmogaus šir- 
dyje neapykantos jausmą Dievui. Ir ši jo viltis nėra ne- 
pagrįsta. Kai Jobas buvo netekęs turto ir vaikų, kai visas 
jo kūnas buvo viena žaizda, jo žmona kalbėjo jam: „Ar 
tu vis dar laikaisi savo tiesumo? Prakeik Dievą ir mirk“ 
(2, 9). Jos patarimas savo vyrui rodo, kad ji pati, pate- 
kusi šitokion situacijon, būtų taip ir padariusi. Ir ne tik 
ji viena! Smūgių ištiktas, dažnas žmogus prakeikia Dievą 
iz miršta kaip Jo priešas. Apvaizdos pasitraukimas iš 
žmogaus būties yra pats didžiausias pavojus žemiškajame 
gyvenime, nes į tai žmogus gali atsakyti neapykanta, pas- 
kui kurią eina Apreiškimo minima „antroji mirtis“ (Apr 
21, 8). O to velnias kaip tik ir siekia savo skundu. 

Todėl Apreiškimas tiesiog džiūgauja, kad atperkamasis 
Kristaus žygis sulaikė ir šią paslaptingą velnio teisę: ,,Da- 
bar atėjo mūsų Dievo pergalė, jėga ir valdžia ir Jo Patep- 
tojo galybė, nes nutremtas yra mūsų brolių skundėjas, 
kuris juos dieną naktį skundė Dievo akivaizdoje“ (Apr 
12, 10). Sujungdamas žmogiškąją prigimtį su dieviškąja 
ir paaukodamas ją kaip permaldavimo bei pagarbinimo 
auką dangiškajam Tėvui, Kristus nepaprastai pakėlė žmo- 
gaus vertę Viešpaties akivaizdoje ir tuo pačiu sumažino 
velnio skundo reikšmę, visiškai tačiau jo nepašalindamas, 
nes slibinas tik istorijos pabaigoje bus sugautas ir suriš- 
tas, „kad daugiau nebesuvedžiotų tautų“ (Apr 20, 3). O 
kol istorija vyksta, tol „vargas žemei ir jūrai“, į kurias 
velnias yra nužengęs „didele rūstybė“ (/2, 12), nes tol 
jis turi laisvę kenkti ir skysti. Šv. Petro- pavyzdys rodo, 
kad šis jo skundimas nėra išnykęs nė išganymo tvarkoje, 
kad velnias ir po Kristaus tęsia toliau tą patį pasirodymą 
„tarp Viešpaties vaikų“ ir kartoja tuos pačius priekaištus 
kaip ir Jobo atveju. Grėsmė būti ištiktam mėginamųjų 
smūgių ir todėl galimybė savo širdyje prakeikti Dievą yra 
pesilikusi ir dabar. Tuo pačiu yra pasilikęs ir reikalas už- 
tariamosios galybės, kaip šv. Petro atveju: galybės, kuri 
paverstų niekais velnio skundus bei reikalavimus ir tuo 
būdu apsaugotų žmogų nuo pavojaus. į 

Šitokia užtariamoji galybė išganymo istorijoje kaip tik 
ir yra Marija. Kadaise Viešpats, regėdamas „didžiulę žmo- 
nių niekšybę žemėje“, gailėjosi- juos sukūręs ir ryžosi juos 
sunaikinti „ligi kirmino ir dangaus paukščio“ (Pr 6, 5— 
7). Velnio skundas tuo metu iš tikro buvo pagrįstas, ir 
žmonija neturėjo nieko, ką galėtų pastatyti kaip aisakymą 
j slibino kaltinimus. Tiesa, Dievui ištikimi pasiliko Nojus, 
Abraomas, Jokūbas, ištisa eilė patriarchų ir pranašų. Ta- 
čiau jie visi buvo tik atskiri asmenys, pažymėti gimtąja 
nuodėme, pilni silpnybių ir ydų, todėl negalį būti nei žmo- 
nių gynėjais, nei tuo labiau jų saugotojais nuo velnio 
puolimų. Bet štai išganymo istorijos priešaušryje pasiro- 
dė Moteris, kuri „rado malonės pas Dievą“ (Lk I, 30) ne 
kaip atskiras asmuo, bet kaip žmonijos atstovė, kaip visų 
gyvųjų motina, kuri neturėjo savyje nuodėmės jokia praš- 
me, kuri galop buvo apreikšta pasauliui kaip žalčio prie- 
šininkė, vadinasi, kurios pašaukimas buvo vaduoti žmo- 
niją iš senosios Ievos kaltės. Marija pasirodė istorijoje 
ne tik nešina savo gera valia, kaip Senojo Testamento iš- 
tikimieji, bet ir kaip tobulas kūrinys pačia savo būtimi ligi 

gelmių, kaip tikrojo žmogiškumo įvykdymas, kaip tobulai 
spindintis Dievo paveikslas. Todėl jau pats Marijos bu- 
vimas yra naikinantis atsakymas į velnio vykdomą mūsų 
brolių skundimą „dieną naktį“ (Apr 12, 10). Nekalta savo 
būtimi tarsi skydu Marija pridengia žmogiškumą nuo šė- 
tono puolimų. Būdama be jokios nuodėmės, ji pati žalčio 
puolimams yra neprieinama, o pašaukta būti visų mistinio 
Kristaus Kūno narių Motina, ji plečia apsaugą nuo slibino 
į visą žmoniją. Marija turi, kaip gražiai pastebi G. Ala- 
struey, „nepaprastą mūsų išganymo troškulį“ 7?, todėl ne- 
lcidžia, kad velnio skundų įtakoje Viešpats sumažintų 
apvaizdinį savo veikimą mūsų gyvenime ir pastatytų mu 
į grėsmės situaciją. z 
Štai kodėl liturgija vadina Mariją „mūsų gynėja — 
advocata nostra“ (Salve, Regina), o mokomasis Bažnyčios 
autoritetas nesiliauja statęs ją prieš mūsų akis kaip mūsų 
priebėgą, pagalbininkę ir užtarytoją 39. Būdama Kristaus 
bendrininkė išganyme visos žmonijos atžvilgiu, Marija 
pasilieka Jo bendrininkė ir išganymo įvykdyme individua- 
linėje kiekvieno žmogaus būtyje. Apreikšta kaip žalčio prie- 
šininkė pasaulio istorijos pradžioje, ji vykdo šią savo prie- 
šybę ir visoje šios istorijos eigoje. Todėl Naujosios San- 
doros tarpsnyje, pasirodžius šėtonui „tarp Viešpaties vai- 
kų“ ir pradėjus kaltinti juos veidmainyste, Marija atsistoja 
prieš jį kaip „ištikimojii Mergelė — Virgo fidelis“ (lauret. 
litanija) ir suniekina jo skundą, saugodama žmones nuo 
Jobo likimo. Ir jeigu šios Sandoros. istorijoje nebėra tokios 
didelės velnio įtakos žmogui, kokią randame Senojoje San- 
doroje ir stabmeldybėje, tai ne tik todėl, kad slibino val- 
džią jos esmėje Kristus pakirto savo mirtimi bei prisikė- 
limu, bet ir todėl, kad regimas šios valdžios apraiškas su- 
laiko Marija nepaliaujamu savo užtarimu pas Viešpatį 
Dievą. Anoje visuotinėje šėtono kovoje prieš Dievą ir prieš 
Jo paveikslą Marija stovi žmonijos priekyje kaip „galin- 
goji Mergelė“ (lauret. litanija) ir gina jai patikėtus vai- 
kus tiek pačia savo būtimi, tiek savo pašaukimu. 


2. VESTUVĖS GALILĖJOS KANOJE 


Pirmą sykį kaip žmonių Užtarytoja Marija pasirodė 
Galilėjos Kanos vestuvėse, į kurias buvo pakviesta ne tik 
ji, bet ir „Jėzus su savo mokiniais“ (Jn 2, 2). Jaunave- 
džių, matyt, būta neturtingų, todėl vynas jiems išsibaigė 

anksčiau negu įprasta. Tai pastebėjusi, Marija tarė savo 
Sūnui: „Jie vyno nebeturi“ (2, 3). Galima nesunkiai įsi- 
vaizduoti, kad šie žodžiai buvo pasakyti pakuždomis, ne- 
norint atkreipti kitų dėmesio į šį staiga pasirodžiusį stig- 
lių. Jie buvo tylus prašymas, nukreiptas į Kristų — žmo- 
nijos Vaduotoją, parodyti savo galybę ir išgelbėti jauna- 
vedžius iš keblios padėties. Be abejo, vyno pritrūkimas 
vestuvių metu, žiūrint objektyviai, yra nedidelis dalykas. 
Tačiau jis gali būti labai nemalonus tiems, kuriems rūpi 
naujo savo gyvenimo pradžią padaryti džiaugsmingą. Ma- 
rija kaip moteris gerai suprato šių subjektyvinių nema- 
lonumų reikšmę, todėl ir kreipėsi į Jėzų, Dievą ir Zmogų, 
kad Jis pradėtų mesijaniškąjį savo žygį kaip tik vestu- 
vėse, pagelbėdamas sunkenybių ištiktiems žmonėms. Jos 
tad žodžiai Kristui buvo ne paprastas nurodymas į jau- 
navedžių neturtą, bet užtarimas bei prašymas. Dievo Mo- 
tina čia pasirodė kaip tikroji žemės vaikų Globėja. 

Kristaus atsakymas į šį savo Motinos prašymą yra 
nepaprastai būdingas. Jėzus tarsi svyruoja: „Kas man 
čia dabar daryti, moteriškė?“ (2, 4) *!. Jis tarsi susimąsto: 
„Mano valanda dar neatėjo“ (2, 4). Dar tik prieš kelias 
dešimtis dienų Jis paliko Nazareto namų tylumą ir išėjo 
viešumon. Dar tik prieš keletą dienų Jis buvo šv. Jono 
pakrikštytas Jordano vandeniu. Dar tik prieš tris dienas 
Jis pasikvietė pirmuosius savo mokinius. Mesijaniškoji jo 
veikla buvo dar tik pačioje pradžioje. Tiesa, Jėzus kalbėjo 
Natanaeliui, kad šis išvysiąs „didesnių dalykų“ (Jn I, 51) 
negu jo paregėjimas po tolimu figos medžiu. Tačiau šiems 
dideliems dalykams valanda dar nebuvo išmušusi. O štai 
Jo Motina kužda Jam, kad jaunavedžiai pristigę vyno. 
Kristus suprato, kad tai yra maldavimas paskubinti gelbs- 
timosios savo veiklos pradžią, paskubinti aną valandą, 
skirtą Jam Tėvo nuo amžių. Marijos prašymas yra žmo- 
gaus įsilerpimas į Viešpaties planų vykdymą. Štai kodėl 
Kristus lyg ir svyruoja, lyg ir susimąsto, išgirdęs savo Mo- 
tinos žodžius. "r 

Vis dėlto, nepaisydama šio svyravimo, Marija savo 
širdyje jautė, kad jos prašymas bus išklausytas. Todėl 
ji kreipėsi į vestuvių svečiams patarnaujančiuosius: „Da- 
rykite visa, ką Jis tik jums pasakys“ (2, 5). Be abejo, ji 
nežinojo, kokiu būdu Jėzus savo galybę parodys ir jau- 
navedžiams padės. Bet jai buvo aišku, kad kažkas turės 
įvykti. Ir tikrai, pirmasis Jėzaus stebuklas įvyko. „Ten 
stovėjo šeši akmeniniai indai, pastatyti įprastiems žydų 

apsiplovimams. Kiekviename iš jų tilpo du ar trys kibirai“ 
(2, 6). Regėdamas šiuos didžiulius indus, Jėzus tarė pa- 
tarnaujantiesiems: „Pripilkite indus vandens“ (2, 7). Jie 
pripylė juos sklidinus. Tada Jėzus kalbėjo toliau: „Dabar 
semkite ir neškite puotos užvaizdai“ (2, 8). Tolimesnė šio 
stebuklo eiga yra žinoma. Puotininkas stebėjosi, iš kur at- 
sirado tokio puikaus vyno, ir beveik barė įaunavedį, kam 
šis gerą vyną palikęs vestuvių pabaigai, kai svečių go- 
murys jau pradeda nebeatskirti gėrimo skonio. Jis juk 
nežinojo, kad tai nėra įaunavedžio nesusivokimas, o Jė- 
zaus galybės apsireiškimas (plg. 2, 11). Bet jis dar ima- 
žiau žinojo, kad savo galybę Jėzus apreiškė Marijos pra- 
šomas. Pirmas gelbstimasis stebuklas, pirmas mesijaniš- 
kasis Jėzaus veiksmas buvo paskubintas Marijos užta- 


imu. 

Stebuklas Galilėjos Kanoje atskleidžia mums Marijos 
kaip Užtarytojos veikimo esmę. Pop. Pijus X pastebi, kad 
„mes niekados nepriskiriame Dievo Motinai galios ant- 
gamtinei malonei vykdyti“ 82. Kitaip sakant, Marija yra 
antgamtinės malonės ne autorė, bet tik jos prašyloja. Ga- 
lilėjos Kanos vestuvėse ji pati jokio stebuklo nepadarė ir 
pedaryti negalėjo. Jeigu tačiau ji nebūtų Jėzaus prašiusi, 
anas stebuklas taip pat nebūtų įvykęs, nes Kristaus kaip 
Celbėtojo valanda iš tikro dar nebuvo atėjusi. Bet Marija 
savo maldavimu šią valandą paskubino. Marijos kaip Už- 
tarytojos žygiuose tikrasis veikėjas visados yra ir pasilieka 
jcs Sūnus, mūsų Išganytojas ir Dievas, o ji pati tik pa- 
daro, kad Kristus atsikreipia į konkrečią mūsų gyvenimo 
psdėtį, kurioje Jis be savo Motinos užtarimo galbūt ne- 
veiktų arba veiktų kitu būdu ir kitu metu. Marijos užta- 
rimas yra alperkamojo Kristaus žygio suegzistencinimas: 
jo pritaikymas laiko, erdvės, asmens ir padėties atžvilgiu. 
Būdama paties Dievo pašaukta veikti žmonijos vardu, 
Marija žvelgia į konkrečią savo vaikų padėtį ir pagal ją 
lenkia dieviškąją malonę. Marija nėra malonės šaltinis, 
bet tiktai įosios latakas, kaip šiuo vardu ją vadino šv. Ber- 
nzrdas. Malonė visados teka iš Kristaus, o Marija ją tik 
nukreipia į mūsų dabartinius — šio laiko ir šios vietos — 
rūpesčius. 2 ' 

Šį Marijos vaidmenį Bažnyčia nepaprastai vertina ir 
todėl vadina Dievo Motiną visų malonių Tarpininke, kuri 
vienintelė „pajėgia mums atverti priėjimą prie Kristaus 
pažinimo“ 8, kuri yra „mūsų taikintoja su Dievu ir dan- 
giškųjų malonių tiekėja“ 3*, iš kurios „mums trykšta visa, 

kas tik yra mumyse malonė ar išganymas“ 35, Šv. Kirilas 
Aleksandrietis suima šį Bažnyčios tikėjimą į nuostabius 
žodžius: „Per Tave apaštalai skelbė tautoms išganymą. 
Per Tave yra garbinamas brangus Kryžiaus medis visame 
pasaulyje. Per Tave yra išvaromos piktosios dvasios ir 
žmogus grąžinamas dangui. Per Tave yra vedamas į tiesą 
kiekvienas sutvėrimas, buvęs stabų garbinimo klaidoje. 
Per Tave tikintieji pasiekia Krikštą ir per Tave visur že- 
mėje yra statomos bažnyčios“ 8. Lengva pastebėti, kad 
visi čia išskaičiuoti Marijos užtariamieji darbai išreiškia 
konkrečias mūsų egzistencijos padėtis: Evangelijos skel- 
bimą, kryžiaus garbinimą, stabmeldžių atvertimą, piktųjų 
dvasių išvarymą, krikštijimą, šventovių statymą Viešpa- 
čiui. Visų šių darbų pagrindas ir esminė galimybė glūdi 
Kristaus atpirkime, be kurio visi jie nebūtų buvę įmano- 
mi. Tik Kristaus atėjimas žemėn padarė, kad Dievas 
pesilenkė prie žmogaus ir įsijungė į jo būtį ne tik kaip 
palaikomasis apvaizdinis principas apskritai, bet ir kaip 
Asmuo, mums padedąs, mus gelbstįs, mus vedąs ir glo- 
bejąs. Vis dėlio, kad šis bendrasis Kristaus įvykdytas ir 
tebevykdomas žmogaus gelbėjimas bei jo tobulinimas ap- 
sireikštų konkrečioje mūsų padėtyje, reikia Marijos užta- 
riamojo žodžio, reikia jos prašymo bei nurodymo, nes į: 
yra mūsų atstovė bei reiškėja Viešpaties akivaizdoje. To- 
dėl labai prasmingai Bažnyčia išreiškia šį Kristaus Dievo 
ir Marijos žmogaus bendradarbiavimą liturgijoje: Marijos 
šventėse ji kreipiasi ne į pačią Mariją, bet į Dievą, tačiau 
prašydama Viešpatį, kad Jis vis dėlto Marijos užtarimu. 
(intercessione, protectione, interventione ir t. t.) išplėstų 
savo Sūnaus atpirkimo vaisius individualinėje mūsų būties 
situacijoje. į 

Neturi todėl pagrindo protestantų ir net kai kurių ka- 
talikų daromas priekaištas, esą Marijos kaip Užtarytojos. 
ir Tarpininkės vaidmuo paneigiąs arba bent susilpninąs 
vaidmenį Kristaus kaip vienintelio Tarpininko (plg. I 
Tim 2, 5), kuris, būdamas Vyriausiasis Kunigas, amžinai 
yra gyvas danguje, „kad mus užtartų“ (Žyd 7, 25). Jė- 
zaus tarpininkavimas yra visiškai kitos rūšies: tai yra 
daugiau negu tarpininkavimas, nes juk tarpininko sąvoka 
visados slepia savyje kažką trečią, kas stovi tarp dviejų 
ir juos mėgina derinti. Tuo tarpu Kristus nestovi tarp Die- 
vo ir žmogaus kaip trečiasis, bet Jis įungia savyje ir sa- 
vimi Dievą ir žmogų; dar daugiau: Jis pafs yra Dievas: 
ir žmogus kartu. Jeigu tad tarpininkavimą suprasime mo- 

ralinę prasme, Kristus bis žymiai daugiau negu tik tar- 
pininkas: Jis bus oniologinis tarpininkas, vadinasi, toksai, 
kuris žmogų ir Dievą suveda vienybėn ne tik psichologiš- 
kai, juridiškai ar morališkai, bet ir būtiškai, sujungdamas 
pačias jų prigimtis vieno Asmens vienybėje. Ir tik iš šio 
ontologinio sujungimo plaukia moralinis žmogaus ir Die- 
vo suderinimas, 5 

Todėl Kristaus kaip amžinojo Kunigo maldos, pradė- 
tos ant kryžiaus ir tęsiamos danguje amžiais, Marija ne 
tik neatstoja, bet priešingai, ji ir pati yra į šią maldą jim- 
ta. Marija, kaip jau buvo sakyta, yra nekaltai pradėta 
„ryšium su Jėzaus Kristaus, žmonių giminės Atpirkėjo, 
nuopelnais“ 57, Kitaip tariant, jau pats jos sukūrimas buvo 
apgaubtas Kristaus išganymo. Marija yra išganyto žino- 
gaus idėjos įvykdymas, vadinasi, gyvena ir veikia Kristaus 
atpirkimu, todėl yra privaloma šio vienintelio Tarpininko 
maldos ir aukos. Jeigu tad Marija užtaria žmones, tai 
tuo ji tik vykdo šią visuotinę savo Sūnaus maldą bei auką 
konkrečiame žmonių gyvenime, nė nemėgindama jos vie- 
toje pati atsistoti. Ir mes, kreipdamiesi į ją, taip pat ne- 
pastumiame Kristaus į šalį, bet atvirkščiai, norime, kad 
Motina atkreiptų savo Sūnaus dėmesį į mūsų būtį, kaip 
tai ji padarė Galilėjos Kanos vestuvėse. Mes prašome, 
kad ji padėtų mums pajusti gelbstinčiąją Kristaus ranką 
asmeninėje mūsų padėtyje. 

Savo pasakojimą apie Galilėjos Kanos stebuklą šv. 
Jonas baigia pastaba, kad tuo Kristus „apreiškė savo gar- 
bė. Tačiau ši regimybė kaip tik buvo Marijos išprašyta. 
buklas vestuvėse buvo Jėzaus galybės bei garbės regimy- 
bč. Tačiau ši regimybė kaip tik buvo Marijos išprašyta. 
Maldaudama padėti jaunavedžiams, Marija tuo pačiu 
avreikšdino Kristų vestuvių dalyviams ir padėjo jiems 
pažinti Jame žmonijos Gelbėtoją. Be Marijos kreipimosi 
jie Kristaus didybės savoje situacijoje (būtent vestuvėse) 
nebūtų paregėję. Tas pat vyksta ir visoje išganymo isto- 
rijoje. Marijos užtarimas atskleidžia Išganytojo garbę 
mūsų egzistencijos kasdienybėje. Per jos prašymą mes 
patiriame Dievą Gelbėtoją mūsų individualinėje padėtyje. 
Kaip fizine savo Motinystie ji „pasauliui išliejo amžinąją 
Šviesą, Jėzų Kristų, mūsų Viešpatį“ (Marijos Mišių pre- 
facija), taip ir dvasine savo Motinyste ji nuolatos sklei- 
džia šią Šviesą istoriniame mūsų žemės kelyje. Marijos 
tarpininkavimas savo esmėje yra Jėzaus garbės bei ga- 
lybės apreikšdinimas. 

Stebuklas Galilėjos Kanoje, įvykęs Marijos užtarimu, 
buvo pagelbėjimas žmogui, kad jo džiaugsmas žemiško- 
joje egzistencijoje per anksti neišsektų. „Be džiaugsmo 
yra neįmanoma gyventi“ (F. Dostojevskis). Be džiaugsmo. 
yra negalimas buvimas drauge ir tuo pačiu žmogiškosios 
būties išskleidimas. Vis dėlto džiaugsmas yra savo esmėje 
žymiai gilesnis dalykas negu tik psichologinis linksmumas. 
arba gera nuotaika. Vaizduodamas amžinąją baigties bū- 
seną džiaugsmo pavidalu (plg. Apr 21, 4), Apreiškimas 
mums sakyte sako, kad džiaugsmas yra dieviškojo gyve- 
nimo prasiveržimas žmogaus egzistencijoje. Tuo pačiu jis 
yra ir nurodymas į šį gyvenimą. Linksmintis galima ir 
liūdint. Dar daugiau: juo giliau žmogus liūdi, juo aist- 
ringiau jis linksminasi, manydamas viršiniu šėlsmu už- 
mušiąs vidinį niūrumą kaip nepergalėtos ir neatgailėtos. 
nuodėmės nuotaiką 8. Tačiau džiaugtis galima tik Dievo 
artumoje. Kiekvienas džiaugsmas yra Viešpaties artybės 
apreiškimas. Kiekvienas džiaugsmas yra ženklas, kad mū- 
sų būtyje vienokiu ar kitokiu būdu prasiveržė dievišku- 
mas. 

Tai ypač reikia pasakyti apie vestuvinį džiaugsmą. 
Vestuvės nėra pasilinksminimas, kaip, sakysime, šokiai 
ar kuris kitas pažįstamų susitikimas, bet jos yra ano pra- 
dinio džiaugsmo išraiška, kai Adomas paregėjo jam Vieš-- 
paties atvedamą moterį ir sušuko: „Tai kaulas iš mano 
kaulo ir kūnas iš mano kūno“ (Pr 2, 23). Kiekvienų vestu- 
vių metu kartojasi šisai žmogaus šūktelėjimas, nes kiek- 
vienų vestuvių metu esti pergalimas žmogiškosios būties 
neatbaigimas, sujungiant vyrą ir moterį į vieną kūną 
(plg. Pr 2, 24). Kiekvienų vestuvių metu esti vykdomas 
Dievo paveikslas žmogiškoje bendruomenėje: Dieviškasis 
gyvenimas čia prasiveržia labai ryškiai, todėl ir džiaugs- 
mas darosi iš tikro didelis. Krikščionių vestuvėse jis dar 
padidėja, nes krikščioniškoji moterystė yra Kristaus ir 
Bažnyčios sąjungos atspindys. Vyro ir moters susitikimas 
ir pasižadėjimas vienas kitam reiškia Kristaus ir Bažnyčios 
susijungimą nesibaigiamam džiaugsmui istorijos pabai- 
goje. Galutinis Avinėlio laimėjimas kovoje su slibinu ir 
visiškas žmonijos atvedimas Dievop Apreiškimo mums yra 
vaizduojamas vestuvių pavidalu. Šv. Jonui jo regėjimuose- 
angelas tarė: „Ateik, aš tau parodysiu Sužadėtinę, Avi- 
nėlio žmoną“ (Apr 21, 9), ir šv. Jonas matė „šventąjį 
Miestą, Naująją Jeruzalę, nužengiančią iš dangaus, nuo 
Dievo, apsirengusią kaip Sužadėtinė, pasipuošusi savam 

Sužadėtiniui“ (21, 2). Tai buvo Kristui ištikima žmonija, 
Viešpaties tauta, „Dievo padangtė“ (2/, 3). Krikščioniš- 
kosios vestuvės kaip tik ir yra nurodymas į šį galutinį 
Kristaus ir atpirktosios žmonijos susijungimą. Jų metu 
kuriama mažutė dviejų asmenų bendruomenė yra išraiška 
anos didžiosios dievažmogiškosios bendruomenės, kurioje 
džiaugsmas įau bus pilnas (plg. Apr 21, 4). 

Vestuvių kaip Kristaus ir Bažnyčios sąjungos simbo- 
lio šviesoje įgyja naują prasmę ir Marijos užtarimas. 
Prašydama Jėzų padauginti svečiams vyno, vadinasi, pra- 
tęsti jų džiaugsmą, Marija norėjo pagelbėti ne kuriai nors 
profaninei linksmybei, bet anam dieviškumo prasiveržimui, 
kuris glūdi vyro ir moters santykių gelmėse. Ji norėjo, 
kad jaunavedžių žingsniai į naują gyvenimą nebūtų su- 
drumsti atsitiktinės stokos ir kad prie šio gyvenimo slenks- 
čio jie ir jų pažįstamieji nepajustų žemiškosios egzisten- 
cijos kartėlio. Savu prašymų Marija stengėsi pergalėti 
žemės netobulumą ir leisti žmogiškajai būčiai bent valan- 
dėlę pabūti dieviškosios būties artumoje. Ji atsistojo prie- 
šais žmogų kaip jo Globėja, skaisčiu savo paveikslu pri- 
dengianti jį nuo egzistencijos smūgių, kad jie nedrumstų 
jo džiaugsmo ir kad tuo būdu jo egzistencijos apraiškos 
iš tikro pasiliktų dieviškojo gyvenimo ženklai. Būdama 
pati pilna malonės, vadinasi, šviečianti Dievu, Marija 
trokšta, kad kiekviena žmogiškoji būsena virstų Viešpaties 
regimybe. Todėl savo tarpininkavimu ji įsijungia į Dievo 
Karalystės kūrimą žemėje, nes Dievo Karalystė ir yra „ra- 
mybė, teisybė ir džiaugsmas Šventojoje Dvasioje“ (Rom 
14, 17). Prašydama savo Sūnų, kad savo galybe Jis pra- 
testų šį džiaugsmą, Marija tuo pačiu darosi Šventosios 
Dvasios bendradarbė pasaulio sudievinime. Todėl nors iš 
sykio ir atrodo, kad jos žodžiai Galilėjos Kanoje buvo 
susieti su kasdienine situacija, esmėje tačiau jie buvo tikra 
giliausic jos pašaukimo išraiška; pašaukimo — parodyti 
Dievą žmonijai. ; 


76 Die Brūder Karamasow, p. 594. Piper, Mūnchen. . 

77 Meilės neturėjimu velnias radikaliai skiriasi nuo Dievo, kuris 
„yra Meilė“ (1 Jn 4, 8), ir išsijungia iš dalyvavimo dieviškajame gy- 
venime, mes tiktai „kas myli, pasilieka Dievuje“ (1 Jn 4, 16). Gali 
Lodėl velnias ir tikėti Viešpaties visagalybe, gali net drebėti Jo aki- 
vaizdoje (plg. Jok 2, 19), tačiau kadangi jis nemyli, iuo pačiu jis 
neturi asmeninio santykio su Kūrėju, vadinasi, neturi religijos. Dievas 
velniui egzistuoja tik kaip būties Priežastis, bet ne kaip Asmuo, į 
kurį jis kreiptųsi kaip į Tu, kuriam jis atsiskleistų, kurio šauklysi ir 

kurį garbintų. Velnias yra ne ateistas, vadinasi, kūrinys be Dievo, bet 
jis yra anliteistas, vadinasi, kūrinys be religijos. Todėl ir jo veikla 
istorijoje yra sukelti žmoniją prieš asmeninio Dievo buvimą: pagrin- 
dinis velnio siekimas yra sunaikinti religiją pasaulyje. 

"4 Samoningas paties žmogaus noras išsijungti iš dieviškosios 
Apvaizdos ypač matyti bolševizme. 1954 metų rugsėjo 21 d. 17, 32 val. 
iš Vilniaus radijo stoties buvo paskaitytas A. Smirnovo straipsnis 
apie kovą su religija, kuriame buvo pasakyta: „Tarybiniai žmonės 
panaudoja gamtos jėgas visuomenės interesams, sudaro naujas jūras, 
stato galingas hidroelektrinės, tiesia kanalus, išaugina naujas augalų 
ir gyvulių veisles... Savo rankomis, be jokios antgamtinės dieviškosios 
pagalbos jie pertvarko gamtą“. Prometėjinis žmogaus išdidumas yra 
komunizmą gaivinantis patosas. Dievo nesą todėl, kad žmogus elgiąsis 
pasaulyje „kaip dievas“ (plg. Pr 3, 5). 

79 Tratado de la Virgen Santisima, p. 763. 

80 Marija kaip mūsų gynėja bei užtarytoja iškyla popiežių raš- 
tuose jau nuo Bonifaco IX (popiežiavęs 1389—1404) laikų. [vesdamas 
Marijos aplankymo šventę, šis popiežius 1390 m. rašė, kad Marija 
esanti toji, „kuri viena sunaikino visas erezijas ir kaip galinga gynėja 
(advocata) bei budri globėja užtaria mus pas Karalių, kurį ji pagimdė 
visai krikščioniškajai tautai“. Nuo to laiko šis Marijos pavadinimas 
vienokia ar kitokia forma yra kartojamas visais amžiais. Mūsų lai- 
kais Marijos užtarimo pergyvenimas paprastajame Bažnyčios mokyme 
yra pasidaręs ypatingai gyvas. Pop. Pijus VII pastebi, kad Marija 
„kaip gynėja prašo, kaip tarnaitė meldžiasi, kaip Motina užtaria“ 
(1805 m.). Pop. Pijus IX vadina Mariją „tikriausia priebėga ir ištikima 
padėjėja visų pavojun patekusiųjų, galinga tarpininke ir sutaikintoja“ 
(Inelfabilis Deus). Pop. Leonas XIII kreipiasi į ją kaip į „dangiškąją 
visos žmonių giminės globėją“ (Supremi apostolatus, 1883 m. rugs. 
I d.), vadina ją „užtariančiąja Jėga“ (Octobri mense), kuri „vykdo 
Sargės tarnybą Bažnyčioje“ (Adiutricem populi). Pop. Pijus XI teigia, 
kad sunkiausių situacijų metu „mes bėgame prie Marijos, ieškodami 
jos pagalbos ir globos“ (Lux veritatis, 1931 m.). Pop. Pijus XII, 
paaukodamas žmoniją Nekalčiausiajai jos Širdžiai, kreipiasi į ją kaip 
į „Žmonių giminės priebėgą“ (paaukojimo aktas). 

8! Mums įprastas lietuviškasis šio šv. Jono evangelijos sakinio 
vertimas „Kas man ir tau darbo, moteriškė“ yra labai netikslus ir 
net iškreipia mintį; Jėzus čia išreiškia ne savo ir Marijos nesidomėji- 
mą, bet tik savotišką svyravimą. 

82 Ad diem illum laetissimum. L 

8 Pop. Pijus X. Ad diem illum laetissimum. 

84 Pop. Leonas XIII. Supremi apostolatus. 

*5 Pop. Pijus IX. Ubi primum, 1849 m. vas. 11 d. 

85 Homil. contra Nestorium // Migne. P. G., 77, p. 992, | 

57 Pop. Pijus IX. Ineifabilis Deus. 

88 Nuodėmės ryšys su niūrumu yra plačiau nagrinėjamas „Saulės 
giesmėje“ 390—391 p. 

VII. MARIJOS PERKEITIMAS 


Tuomet pašaukė mane visalos Kūrėjas, kuris 
mane sukūrė, įtvirtino amžiams mano palapinę. 


Siracho knyga 24, 3. 


1. PERKEITIMO REIKALAS MARIJOS BŪTYJE 


Sukūręs žmogų pagal savo paveikslą bei panašumą, 
Dievas skyrė jį gyventi su Savimi ne tik pašvenčiamosios 
malonės pavidalu, bet ir regint Jį veidas į veidą, „kaip 
Jis yra“ (1 Jn 3, 2). Siame regėjime, pasak Bažnyčios, 
įvyksta žmogaus sudievinimas ir tuo pačiu jo atbaigimas: 
čia žmogus pasidaro panašus į Dievą (plg. 1 Jn 3, 2), 
pasiekdamas tai, apie ką buvo svajojęs nuo pat pradžios 
ir kuo pasinaudodamas gundytojas kaip tik buvo nukrei- 
pęs jį nuo Viešpaties, Pirmykštis „būsite kaip Dievas“ 
(Pr 3, 5), buvęs melas žalčio lūpose, virsta tikrove per 
Jėzaus Kristaus atpirkimą. Tai yra žmogaus išvadavimas 
iš jo buvimo pakeliui ir perkėlimas į baigties būseną, kurią 
aprašinėdamas šv. Jonas sako, kad joje „nakties daugiau 
nebebus“: atbaigtiesiems žmonėms „nereikės nei žiburio 
šviesos, nei saulės šviesos“, nes „Viešpats Dievas juos 
apšvies“ (Apr 22, 4—5). Šioje palaimintoje būsenoje žmo- 
gus nebebus aptemęs Dievo paveikslas; jam nereikės pa- 
sikliauti kūriniais, kad susivoktų savoje egzistencijoje. Jo 
būties didžioji Gairė ir Šviesa bus pats Kūrėjas. Atbaigtie- 
ji žmonės „regės Jo veidą“, ir „Jo vardas bus jų kaktose“ 
(22, 5). Jie bus Dievo regimybė. Viešpats suspindės visoje 
žmogaus būtyje, ir žmogaus paveiksliškumas bus įvykdy- 
tas ligi galo. , 

Kiekviena tad būsena, kurioje žmogus Dievo regimai 
neišreiškia ir kurioje jam tenka pasikliauti „žiburio švie- 
sa“, vis tiek, ar šis žiburys bus jo paties protas, ar gamta, 
ar menas, ar mokslas, — kiekviena tokia būsena yra ženk- 
las, kad žmogus gyvena pakeliui ir kad savo tikslo jis 
dar nėra pasiekęs. Buvimas pakeliui nėra įvykdytas buvi- 

mas, todėl turįs kartą baigtis ir būti pakeistas buvimų 
baigtyje. Kurdamas žmogų, Dievas pašaukia jį būti Jo 
paveikslu ir dalyvauti Jo valdžioje, tačiau kuriamasis ak- 
tas dar nepadaro, kad žmogus regėtų Viešpatį, kaip Jis 
yra savyje, ir todėl neprivalėtų „Žiburio šviesos“. Net ir 
rcjiniai žmonės tokio regėjimo neturėjo, todėl buvo pa- 
lenkti „gyvybės medžiui“ ir viliojami „pažinimo medžio“ 
(Pr 2, 9). Kad žmogus būtų perkeltas į baigties būseną 
ir kad jame iš tikro apsireikštų tai, „kas mes būsime“ 
(1 Jn 3, 2), reikia naujo dieviškojo akto, kurį paprastai 
vadiname perkeilimu — transiiguratio. Tai savotiškas kū- 
tybinio akto apvainikavimas, kai dieviškoji idėja pa- 
saulyje ir Dievo paveikslas žmoguje yra įkūnijamas savo 
pilnatvėje. Šis aktas užbaigia kūrinijos buvimą pakeliui, 
užbaigia laiką ir atveria būseną amžinybėje. 

Perkeitimo yra reikalingas kiekvienas padaras, kuris 
yra palenktas laikui. Net jeigu rojaus žmonės ir būtų 
pasilikę nekalti, vis tiek jie būtų buvę šio atbaigiamojo 
akto reikalingi. Žmonių giminės plėtimasis žemėje ir pa- 
saulio apvaldymas būtų, tiesa, išskleidęs malonės būseną 
visame kosme, tačiau nebūtų padaręs, kad gamta ir žmo- 
gus būtų atsidūrę veidas į veidą su Viešpačiu. Palaiminta 
žmogaus veikla žemėje būtų buvusi tik parengimas atbai- 
giamajam Kūrėjo žygiui, anam naujam aktui, visuotiniam 
kūrinijos perkeitimui. Rojus taip pat būtų baigęsis, kaip 
baigsis ir mūsoji žemės istorija. Perkeitimas, būdamas 
kuriamojo akto pilnutinis įvykdymas, yra būtinas kiek- 
vienam Viešpaties pašauktajam iš nebūties. Jis buvo būti- 
nas ir Marijai, kadangi Marija taip pat yra kūrinys. 

Pirmųjų žmonių kaltė atidarė žemiškosios istorijos ke- 
lią, paversdama mūsų buvimą pakeliui nuodėminga būse- 
na, vadinasi, tokia, kurioje žmogus būna nusigrįžęs nuo 
Viešpaties ir todėl perkeitimui neprieinamas. Dievas juk 
negali sudievinti padaro, kuris savo laisve Jį neigia: Jis 
gali jį tik atmesti, perkeldamas jį į baigties būseną su 
visu jo neigimu, kaip tai yra atsitikę su angelais sukilė- 
liais. Tačiau kadangi žmogus savo kaltės gailėjosi ir savo 
susigėdimu, kaip minėjome, šį gailestį išreiškė, Viešpats 
paliko jį ir toliau būti pakeliui, pažadėdamas ji pats iš- 

gelbėti iš nuodėmės. Tuo būdu tarp žmogaus sukūrimo 
š būsimo perkeitimo įsiterpė dar vienas dieviškasis aktas, 
būtent atpirkimas, kaip atnaujintasis žmogaus sujungimas 
su Dievu ir padėjimas pagrindo perkeitimui. Po Kristaus 
perkeitimas gali įvykti kiekvieną akimirką, nes žmogus 

dabar vėl yra atsigrįžęs į Dievą, vėl pasiruošęs Jį sutikti 
ir. Jam atsiverti. Žmonijos istorijoje šie trys veiksmai — 
sukūrimas, atpirkimas ir perkeitimas — išsiskyrė ne tik dėl 
Apvaizdos sprendimo, bet ir dėl žmogaus puolimo. Sukū: 
rimas įvyko prieš atpirkimą, ir perkeitimas įvyks po at- 
pirkimo. "o 

Marijoje pirmieji du Viešpaties aktai — sukūrimas ir 
atpirkimas — laiko atžvilgiu susijungė į vieną Nekaltojo 
Pradėjimo veiksmą. Nors savo esmėje juodu yra skirtingi, 
tačiau juodu įvyko tą pačią akimirką. Kūrybinis Viešpaties 
aktas pašaukė Mariją iš nebūties ir kartu apsaugojo ją, 
kad ji neįsijungtų į nuodėmingą Adomo paveldėjimą, gim- 
dama iš pradinę kaltę nešančių savo tėvų. Todėl Marija 
pasirodė pasaulyje ne tik kaip naujas žmogiškasis asmuo, 
bet kartu ir kaip Atpirktoji, vadinasi, nešina pašvenčia- 
mąja malone, kuri žmogų padaro Dievo vaiku. Vis dėlto 
ji nebuvo Perkeistoji. Ji egzistavo pakeliui, kaip ir visa 
žmonija. Perkeitimo atžvilgiu Marija nebuvo išlaisvinta 
nuo laukimo ir tuo pačiu nuo laiko su visomis savo neto- 
bulybėmis. Nors ji gyveno sąjungoje su Dievu, nors žmo- 
giškumas atsigavo joje rojiniu pavidalu, vis dėlto viršinis 
jos gyvenimas vyko mūsosios egzistencijos erdvėje ir todėl 
buvo priverstas prisiimti ištisą eilę žemiškųjų sunkenybių. 
Kadeso rožė, pati būdama be spyglių, buvo skirta augti 
erškėčiuotoje aplinkoje. Tiesa, Marija buvo laisva nuo to- 
kių nuodėmės pasėkų, kurios ją išreiškia tiesioginiu būdu, 
kaip dorinė klaida, aistra, kūno priešinimasis dvasiai, mir- 
tis (bausmės už nuodėmę prasme). Tačiau ji nebuvo laisva 
nuo tokių pasėkų, kurios, nors ir būdamos susijusios su 
žmonių ar angelų puolimu, vis dėlto net ir Kristaus at- 
pirkimo nebuvo išveistos iš pasaulio,. bet pasilieka jame 
ligi visuotinio perkeitimo, paliesdamos net švenčiausius 
žmones. R 

„Visų pirma kančia. Jeigu šiandien vadiname Mariją 
„nuliūdusiųjų paguoda“, tai todėl, kad ji pati yra išken- 
tusi žmogiškosios egzistencijos liūdesį giliausia šio žodžio 
piasmę. Simeono pranašautas kalavijas iš tikro pervėrė 
Marijos sielą, padarydamas ją tikrąja „kankinių Kara- 
liene“. Marijos kančių vertę ryšium su Kristaus atpir- 
kimu jau svarstėme anksčiau, kalbėdami apie jos auką. 
Šioje vietoje minime jas tik kaip žemiškosios būsenos pra- 
dus, kurių Marija negalėjo išvengti ir kurie rodo, kad 
Dievo Motinos būtis, nors ir buvo atpirkta, vis dėlto pasi- 


444 


liko reikalinga perkeitimo, kaip išvadavimo pirmoje eilėje 
iš kančios. 

Toliau — nežinojimas. Nors teologai ir linksta manyti, 
kad Marija buvo laisva nuo tokios klaidos ir nuo iokio 
nežinojimo, kurie lietė arba dorinę sritį, arba jos pačios 
pašaukimą *?, vis dėlto ši nuomonė nepaneigia egzisten- 
cinio Marijos nežinojimo, sudariusio jai nepatogumų, rū- 
pesčio ir net skausmo. Kai angelas jai apreiškė, kad ji 
esanti Viešpaties šaukiama būti Išganytojo Motina, Ma- 
rija nežinojo, kaip tai įvyks (Lk I, 33), nes nesugebėjo 
suprasti motinystės be vyro pažinimo. Ji nežinojo, kad 
Erodas slapta ketina nužudyti ką tik gimusį Jėzų (plg. 
Mt 2, 13). Ji nežinojo, kad Erodas mirė ir kad todėl jau 
galinti grįžti iš Egipto atgal į savo tėvynę. Ji nežinojo, 
kad Erodo vietoje viešpatauja jo sūnus Archelajas ir kad 
tedėl dar yra pavojinga apsigyventi Judėjoje (plg. Mt 2, 
19—-22). Ji taip pat nežinojo, kur pasidėjo Jėzus, grįžtant 
jiems po Velykų švenčių iš Jeruzalės: ji ieškojo Jo „tarp 
giminių ir pažįstamų“, o Jis tuo tarpu sėdėjo šventykloje 
(Lk 2, 44). . 

Galop — rūpestis. Jis egzistencinės filosofijos yra va- 
dinamas pagrindine žemiškojo buvimo nuotaika. Būdamas 
aisitiktinė būtybė, žmogus rūpinasi, kad savo buvime išsi- 
laikytų, ir šis rūpestis išeina aikštėn ne tik teoriniu savo 
problemos sprendimu, bet kartu ir kasdieniais reikalais. 
Rūpestis perskverbia visą žmogaus būtybę. Jis buvo per- 
skverbęs ir Mariją. Ji buvo susirūpinusi, kad išlaikytų 
nekaltybės pažadą net ir angelo apreiškimo akivaizdoje 
įrlg. Lk 1, 34). Ji buvo susirūpinusi, kur galėtų pagim- 
dyti savo kūdikį, kai „atėjo jai metas“, o „nebuvo vietos 
užeigoje“ (Lk 2, 6—7). Ji buvo susirūpinusi, neradusi 
Jėzaus tarp giminių, ir šis rūpestis prasiveržė jai net tam 
tikru lyg ir priekaištu savo Sūnui: „Kam mums taip pa- 
darei?“ (Lk 2, 48). Pridėkimę prie viso to Marijos rūpes- 
čius svetimoje Egipto žemėje, nesvetingame Nazareto mies- 
te; rūpesčius, pradėjus Jėzui mokyti, o žydams Jį perse- 
kioti, ir suprasime, kad kančia, nežinojimas ir rūpestis 
buvo nuolatiniai Marijos žemiškojo gyvenimo palydovai. 
Todėl pop. Pijus XII ir sako; kad „Mergelė Marija žemiš- 
kosios savo kelionės metu gyveno gyvenimą, pilną rūpes- 
čio, vargo ir kančios“ 99, | 2 " 

Šios tad trys apraiškos, bendros žemiškajai visų žmo- 
nių būsenai, rodo, kad Marija buvo reikalinga ne tik 
atpirkimo, apsaugant ją nuo pradinės kaltės, bet ir per- 

keitimo, išvaduojant ją iš šios kaltės pasėkų, įsitvirtinusių 
pasaulio būtyje. Jeigu Marijos atpirkimas įvyko kartu su 
jos sukūrimu, tai perkeitimas turėjo ateiti jai žymiai vė- 
liau. Marija turėjo jo laukti, kaip jo laukiame ir mes 
visi. Skirtumas tik tas, kad mums jis įvyks istorijos pa- 
baigoje, o Marijai jis įvyko individualinio jos gyvenimo 
gale; mums jis bus visiems bendras, o Marijai jis buvo 
asmeninis; mums tarp mūsų gyvenimo ir perkeitimo įsi- 
terpia mirtis, o Marijai perkeitimas sutapo su jos žemiš- 
kojo kelio pabaiga. 


2. MARIJOS DANGUN PAĖMIMAS 


Dieviškąjį veiksmą, kuriuo Marijos būtis buvo atbaig- 
ta, mes vadiname Dangun Paėmimu. Tai antgamtinis įvy- 
kis, kuriuo tikėta ,,nuo anksčiausių laikų“ ?!, kuris liturgi- 
nę išraišką yra radęs, kaip sakyta, jau penktajame šimt- 
metyje, tačiau dogmatiškai kaip tikėjimo tiesa buvo pa- 
skelbtas tik 1950 m. lapkričio 1 dieną. Dogmos apibrėžtyje 
yra sakoma, kad Marija, „užbaigusi žemiškojo gyvenimo 
kelią, su kūnu ir siela paimta į dangiškąją garbę“ ?2. Vieš- 
pats pašaukė pas save savo Motiną visa jos asmenybės 
pilnatve, nelaukdamas istorijos galo, nes Marija į šią 
nuodėmės istoriją ir nebuvo jimta. Nekaltasis įos Pradė- 
jimas apsaugojo ją nuo pradinės kaltės, iš kurios žemės 
vyksmas kaip tik ir kilo. Nebuvo tad pagrindo leisti Ma- 
rijos kūnui virsti dulkėmis ir laukti visuotinio prikėlimo. 
Mums visiems, kurie dalyvaujame Adomo nuodėmėje, tarp 
žemiškojo mūsų kelio pabaigos, įvykstančios mirtimi, ir 
mūsų perkeitimo yra įsiterpęs laikas. Mes „dūsaujame 
patys savyje, laukdami mūsų kūno atpirkimo“ (Rom 8, 
23). Šį laiką perėjo net ir Išganytojas, tris dienas pasilik- 
damas Juozapo iš Arimatėjos kape (plg. Lk 23, 52—55), 
nes, prisiėmęs mūsų nuodėmes bei iš jų išplaukiančią 
mirtį, Kristus prisiėmė ir asmenybės suskaldymą kaip vie- 
ną iš skaudžiausių nuodėmės pasėkų. Tiesa, Kristus per- 
galėjo šį suskaldymą prisikeldamas, tačiau Jis taip pat 
laukė. Tuo tarpu Marijos buvime laukimo nebuvo. Būda- 
ma be nuodėmės, ji tuo pačiu buvo laisva ir nuo asmeny- 
bės suskilimo mirties metą. Pastarąją žemiškojo kelio aki- 
mirką Marija buvo paimta „į dangiškąją garbę“, vadi- 
nesi, perkelta į palaimintąją baigties būseną, perkeičiant 
visą jos būtybę ir išvaduojant ją iš žemiškosios egzisten- 

cijos varžtų bei netobulybių. Marija dabar yra tokioje bū- 
senoje, kurioje bus Kristui ištikima žmonija po visuotinio 
prikėlimo ir pasaulio perkeitimo. Ji yra pirmasis atstaty- 
tasis žmogus pilnutine prasme. 

Šia prasme Marijos dangun paėmimas buvo nuoseklus 
išvystymas pirmykščio Viešpaties plano, kurį Jis buvo pra- 
dėjęs vykdyti Mirjam iš Nazareto būtyje, apsaugodamas 
ją nuo pradinės kaltės. Tai buvo „tarsi vainikas ir užbai- 
ga“ tos didžiosios privilegijos, kurią vadiname Nekaltuoju 
Pradėjimu. Tiktai tikint, kad Dievo Motina su kūnu ir 
siela gyvena amžinojoje garbėje, „pilnesnė bei ryškesne 
šviesa“ nušvinta ir malonės Pilnoji. „Šios dogmos siejasi 
viena su kita vidiniu būtinumu“ 93, Nekaliasis Pradėjimas 
taip santykiauja su Dangun Paėmimu, kaip pagrindas su 
užbaiga. Nekaliuoju Pradėjimu Marija buvo paruošta, iš 
vienos pusės, būti Išganytojo Motina, iš kitos — atsistoti 
priešais rojaus žaltį kaip jo priešininkė ir pradėti su juo 
kovą žmonijos vardu. Fizinė Marijos Motinystė buvo Kal- 
varijos kalne išplėsta ligi visuotinės dvasinės Motinystės: 
visas mistinis Kristaus Kūnas — Bažnyčia virto dabar Ma- 
rijos vaikais. Ontologinė Marijos priešginybė šėtonui iš- 
siskleidė j veiksmingą priešinimąsi jo užmačioms atpirk- 
tojoje žemės istorijoje ir į sėkmingą žmonijos globojimą 
no jo puolimų bei skundų. 

Visa tai įau buvo pagrįsta Nekaltuoju Pradėjimu. 
Tečiau žemiškosios egzistencijos varžtai neleido Marijai 
šio dvilypio pašaukimo išvystyti ligi jo viršūnės. Tuo 
tarpu paimta į dangiškąją garbę, ji tęsia toliau savo tar- 
nybą, nebekliudoma žmogiškųjų netobulybių. Nekalioji iš- 
skleidžia savo grožį Paimtosios pavidalu. Visi lūkesčiai, 
kuriuos žmonija buvo sudėjusi į Mariją, dangun paėmimu 
buvo įvykdyti aukščiausiu laipsniu. Paimtoji stovi pasau- 
iio akivaizdoje kaip Genezės Moteris, žalčio priešininkė, 
nebuvusi įo valdžioje nei siela, nei kūnu, nes kūno virti- 
mas dulkėmis kaip bausmės už nuodėmę išraiška (plg. 
Pr 3, 19) taip pat būtų buvęs viršinis slibino pergalės 
ženklas. Ji reiškiasi kaip Evangelijos Motina, globėja ir 
užtarytoja, esanti pas savo Sūnų ir nuolatos Jį prašanti, 
kad nepritrūktų vyno mūsų vestuvėse. Ji galop veikia 
kaip Apreiškimo Mergelė, būties Karalienė, apsiausta sau- 
le ir apvainikuota žvaigždėmis, kovojanti su slibinu už 
jai Golgotoje patikėtą žmoniją. Marijos priešybė šėtonui, 
visuotinė jos Motinystė ir kovingoji jos galia apsireiškia 
dangaus garbėje visa savo pilnatve. Ji stovi šalia savo 

Sūnaus kaip Jo didžioji Padėjėja ir bendradarbiauja Jo 
atpirkimo plėtime „nuo jūros ligi jūros“ (Ps 7!, 8). 

Ką sako mums šis nuostabus įvykis? — Marijos atžvil- 
giu jis rodo, kad Dievo Motinos ir visų mūsų globėjos 
bei atstovės buvimas yra užbaigtas, visiškai jame įvyk- 
dant Kūrėjo planą. Tačiau ką jis sako mūsų tikėjimui 
apskritai? Nors Dangun Paėmimo dogma buvo paskelbta 
Bažnyčios istorijoje gana vėlai, vis dėlto ji nėra be ryšio 
si kitomis mūsų tikėjimo tiesomis, nes Krikščionybės dog- 
mos nestovi šalia viena kitos, bet jos yra vieno organizmo 
dalys: jos papildo viena kitą ir viena kitą nušviečia. Ko- 
kios tad šviesos viena iš šių dalių — Dangun Paėmimas — 
meta į visumą? 

Yra visiškai tikra, kad Kristus atpirko žmoniją, per- 
galėjo mirtį, išskaistino žmogiškumą savo prisikėlimu ir 
vėl sujungė mus su Dievu savo „kryžiaus krauju“ (Kol 
1, 20). Pasaulis po Kristaus esmingai yra kitoks savo 
santykiuose sų Kūrėjų negu prieš Kristų. Bet štai Kristus 
„buvo pakeltas aukštyn“, ir debesys uždengė Jį nuo žmo- 
nių akių (Apd I, 9). Žmonės pasiliko žemėje, žiūrėdami į 
dangų ir laukdami antrojo Jo atėjimo, kuris išganomąjį 
Jo žygį užbaigs. Tačiau ligi tol? Ar Jo atpirkimas pasiliks 
tik ontologinėse žmonijos gelmėse, neprasiverždamas isto- 
rinėje jos egzistencijoje? Ar jis neapsireikš visa savo galia 
bei pilnybe jokiame isioriniame asmenyje? Ar jis pasiliks 
peslėptas ligi pasaulio galo ir todėl bus daugiau pažadas 
negu įvykdymas? — Į tai atsakymą kaip tik ir duoda Dan- 
gun Paėmimo dogma. ' 

Jeigu Marija yra su siela ir kūnu dangiškojoje garbėje, 
tai Kristaus atpirkimas yra ne tik esminis žmonijos išva- 
devimas, bet jau ir egzistencinis šio išvadavimo vykdymas 
mūsų istorijoje. Jis yra ne tik pažadas, bet ir tikrovė, 
įvykusi Mirjam iš Nazareto asmenyje. Jis yra duotas žmo- 
nijai ne tik bendrai, bet ir kiekvienam iš mūsų individua- 
liai, nes yra išsiskleidęs vienoje iš mūsų giminės dukterų. 
Dangun Paimtoji stovi prieš mūsų akis kaip Kristaus alt- 
pirkimo nusileidimas visa savo pilnatve į žemiškąją likro- 
ve. Bizantinės liturgijos giedamas stovinčiųjų himnas 
vadina Mariją „prisikėlimo išspinduliavimu“. Ir labai tei- 
singai. Prisikeldamas Kristus perkeitė žmogiškąją pri- 
gimtį, tačiau šis perkeitimas aną Sekmadienio rytą nepa- 
lietė nė vieno žmogiškojo asmens istorinėje jo tikrovėje. 
Jis tik sudarė perkeitimui galimybę, išplisdamas Kristaus 
nešamoje žmogybėje ir tuo pačiu padėdamas ontologinį 

pagrindą visuotiniam perkeitimui. Pirmą sykį šis ontolo- 
ginis pagrindas, ši atdara galimybė suspindėjo Marijos 
konkrečiame asmenyje. Dievo Motinos perkeitime Kristaus 
atpirkimas įgijo sklindančiąją prasmę, pradėdamas 
vykti atskiruose žemės žmonėse. Iš ontologinės plotmės, 
nešamos Kristaus žmogybėje, jis nusileido į egzistencinę 
mūsų tikrovę. Tuo būdu Marijos Dangun Paėmimas virto 
mums regimu ženklu, kad atpirkimas nėra tik kažkoks 
moralinis Dievo permaldavimas, kaip jį supranta protes- 
tantizmas, bet tikras keičiamasis aktas, jau pradėjęs vykti 
mūsų istorijoje ir palietęs Marijos tiek sielą, tiek kūną. 
Dangun Paimtoji yra šios pradžios įrodymas ir todėl savo- 
tiška garantija, kad šis dieviškasis aklas savo laiku palies 
ir mus visus. 

Pastatydama prieš pasaulio akis Paimtąją, Šventoji 
Dvasia dogmos pavidalu davė atsakymą į dabartinį 
žmonijos sąmonėje vis labiau įsigalintį atpirkimo sumo- 
ralinimą ir supsichologinimą. Bažnyčia juk yra istorijoje 
besiskleidžiąs Kristus; jos pašaukimas yra nešti Kristaus 
atpirkimą į visas tautas, vadinasi, plėsti aną ontologinį 
pagrindą laike ir erdvėje, sudarant tuo būdu vis didesnę 
galimybę galutiniam keičiamajam aktui antruoju Išga- 
nytojo atėjimu. Bet štai šis esminis Bažnyčios uždavinys, 
šis istorinis jos pašaukimas kaip tik dabar pradedamas 
vis labiau pamiršti, pakeičiant jį socialine, kultūrine, do- 
rine, psichologine Bažnyčios įtaka tautoms. Šiandieninė 
žmonija mielai pripažįsta, kad Bažnyčia švelnina papro- 
čius, vykdo teisingumą, remia kultūrinius darbus, globoja 
vargšus, ragina žmones į doresnį gyvenimą. Ne vienas 
fabrikantas organizuoja savo darbininkams pamaldas šven- 
tadieniais, nes paskui darbininkai yra uolesni darbo die- 
nomis. Ne vienas dvarininkas siunčia savo tarnus sakra- 
mentų, nes paskui tarnai nevagia ir negadina turto. Ne 
vienas psichiatras pataria savo pacientams eiti išpažinties, 
nes paskui ligoniai darosi ramesni ir duodasi lengviau gy- 
domi. Šios rūšies Bažnyčios kaip atpirkimo įstaigos įtaka 
daugelio yra suprantama ir labai vertinama. Tačiau kad 
atpirktasis žmogus „yra naujas sutvėrimas“ (2 Kor 5, 
17), kad su Kristaus mirtimi bei prisikėlimu užsibaigė 
senasis pasaulis ir „visa pasidarė nauja“, kad išganymas 
palietė ne tik egzistencijos kasdienybę — socialinę, mora- 
linę, psichologinę, kultūrinę,— bet ir pačią žmogiškosios 
būties gelmę,— šis dalykas, šis ontologinis atpirkimo bruo- 

žas šiandien yra nebesuprantamas arba laikomas kažkokią 
svajone. 2 . | + 
Prieš šitą tad -psichologizmą bei moralizmą ir stoja 
Dangun Paimtoji kaip perkeistasis žmogus ne savo pavir- 
šiumi, bet pačiu žmogiškuoju savo pradu. Ji stovi kaip 
atsakymas į dabartinį Kristaus atpirkimo pergyvenimą, 
rodydama, kad jis yra ne egzistencijos kasdienybės pa- 
dailinimas, bet jos perkeitimas; ne priemonė sėkmingiau 
žemėje įsitaisyti, bet kelias jai palikti; ne žlugimas mirties 
akimirką, bet prisikėlimas ir amžinasis gyvenimas 
garbėje. Ontologinio bruožo iškėlimas Kristaus atpirkime 
yva Dangun Paėmimo dogmos akiualybė mūsų laikams: 
Kas atidžiau stebi. dabarties pasaulio religinę sąmonę, turi 
pripažinti, kad Marijos Dangun Paėmimo paskelbimas ti- 
kėjimo tiesa buvo. padarytas pačiu geriausiu metu. Žmo- 
nijai vis labiau religijoje ieškant žemiškosios paguodos ir 
sėkmės, prieš ją iškyla Toji, kuriai jos Sūnaus pasiuntiny- 
bė tarnavo ne psichologiniam nusiraminimui, ne apsirū- 
pinimui, net ne garbei (kol Marija gyveno žemėje, apie įą 
mažai kas kalbėjo, kaip ir apie visas Izraelio moteris), bet 
būties atnaujinimui. Ji pirmoji šį atnaujinimą patyrė ir 
kartu nurodė, kaip mes Kristaus išganymą turime suprasti, 
pergyventi ir vertinti: kaip pasiuntinybę įkurti naujam 
dangui ir naujai žemei (plg. 2 Pt 3, 13; Apr 21, I). 


3. MARIJOS MIRTIES KLAUSIMAS 


Atidesnis skaitytojas galėjo pastebėti, kad autorius, 
kalbėdamas apie Marijos Dangun Paėmimą, sąmoningai 
vengia mirties žodžio ir sąvokos. Iš sykio atrodo, kad Ma- 
rija, kaip ir visi žmonės, neišskyrus nė paties Kristaus, 
užbaigė žemiškąjį savo kelią mirtimi, paskui buvo dieviš- 
kosios galybės prikelta iš mirusiųjų ir paimta į dangišką- 
ja garbę. Vis dėlto šis dalykas nėra toks savaime aiškus, 
kaip apie jį paprastai: galvojama. Tai ypač krinta į akis 
dogmatiniame Dangun Paėmimo tiesos apibrėžime, ku- 
riame sakoma, kad Marija buvo su kūnu ir siela paimta 
į dangų, „užbaigusi žemiškojo gyvenimo kelią — expleto 
terrestris vitae cursu“ **. Beskaitant šiuos žodžius, tuojau 
kyla klausimas, kodėl čia nepasakyta „mirusi, po mirties, 
prikelta iš mirusiųjų“ ar kaip kitaip, kas aiškiai išreikštų 
Marijos mirties iaktą? Nėra abejonės, kad ieškant tinka- 
mos formulės šiai tiesai, popiežiui siūlėsi žodžiai, slepią 

Marijos mirties prasmę, tačiau jis juos atmetė, pasirink- 
damas tokią iormulę, kuri mirtį gali reikšti, bet gali jos ir 
nereikšti. Tuo popiežius norėjo pasakyti, kad Dangun Pa- 
ėmimo dogma Marijos mirties klausimo savin nejima, bet 
priešingai, „rūpestingai nuo jo atsiriboja“ 5. Žinoma, tai 
nėra įrodymas, kad Marija nėra mirusi, kaip tai mėgino 
daryti pora italų teologų. Vis dėlto tai yra nurodymas, kad 
Marijos mirties problema tebėra atvira ir kad galima jai 
paieškoti vienokio ar kitokio sprendimo. 

Krikščioniškojoje tradicijoje yra nemaža kalbama apie 
Marijos mirtį (šv. Modestas, šv. Andriejus Kretietis, šv. 
Germanas Konstantinopolietis, šv. Jonas Damaskietis ir 
t. t). Tačiau labai būdinga, kad beveik visuomet šiai mir- 
čiai teikiamas kiloks pobūdis negu apskritai žmonių gyve- 
nimo pabaigai. Šv. Teodoras Studitas sako, kad jis regįs 
Mariją „greičiau užsnūdusią negu mirusią“ 8. Šv. Ger- 
manas, Konstantinopolio patriarchas, teigia, kad Marija 
turėjusi „prisiimti mirtį tarsi miegą“ ?. Šios minties įta- 
kcje Rytų Bažnyčia šventę, kurios liturgijoje yra minimas 
Marijos išsiskyrimas iš žemiškojo gyvenimo, pavadino 
„Marijos užsnūdimu“ (dormitio). Šiuo vardu ir Vakarų 
Bažnyčia ilgai šventė rugpjūčio 15 dieną. Tik vėliau ši 
šventė buvo pavadinta Dangun Paėmimu (assumptio). 
Naujaisiais laikais šv. Pranciškus Salezieiis, atsiremda- 
mas į šv. Matildos regėjimą, pasak kurio Marija mirusi 
dėl dieviškosios meilės įtampos, išvystė ištisą jos mirties 
teoriją, kurios pagrinde glūdi Marijos ilgesinga meilė 
savo Sūnui. Tai buvusi neįsivaizduojamai švelni mirtis, 
tačiau deginanti, ir Marija sudegusi ant šio aukuro „kaip 
meilės auka“ 98, 

Sutikime, kad visuose šiuose posakiuose esama tam 
tikro sužmoginimo. Tačiau visi jie būdingi tuo, kad mė- 
gina Marijos mirtį atskirti nuo visų kitų žmonių mirties; 
atskirti tuo, kad neleikia jai agonijos pobūdžio. Kitaip 
tariant, krikščioniškoji tradicija saugo Mariją nuo tos ab- 
soliutinės vienatvės merdėjimo metu, kai žmogus pasi- 
lieka vienų vienas didžiam ir lemtingam apsisprendimui. 
Per šitokią vienatvę yra perėjęs ir Išganytojas. Kyboda- 
mas ant kryžiaus, Jis skundėsi: „Mano Dieve. mano Die- 
ve, kam palikai mane“ (Mk 15, 34). Mirdamas dėl mūsų 
nuodėmių, Jis prisiėmė ne tik fizinę mirties pusę savo kū- 
nu, bet ir ontologinį jos pobūdį, jos atveriamą nebūtį, 
kurioje net Viešpats yra neberandamas, ir perėjo per šią 
būties naktį, nešinas didžiu nusilenkimu Dievo valiai. Ta- 

čiau Marijai šitoks perėjimas nėra taikomas. Kaip visa 
krikščioniškoji tradicija vieningai teigia, kad Marijos kū- 
nas nesupuvo, taip lygiai ji nenori pripažinti, kad Marijos 
dvasia būtų iškentusi agoniją arba aną Dievo pranykimą 
nebūties tamsoje. Kūno apsaugojimas nuo suirimo po mir- 
ties ir dvasios apsaugojimas nuo Dievo nerandamybės 
merdėjimo metą yra du pradai, kurie, atrodo, esą esmi- 
niai Marijos išsiskyrimui iš žemiškojo gyvenimo suprasti. 
Marijos mirties klausimas aiškėja tik apskritai žmo- 
giškosios mirties šviesoje. Jei žemiškosios istorijos metą 
žmogus iš buvimo pakeliui eina į baigties būseną per mir- 
lį, tai yra pradinės kaltės pasėka. Rojuje mirties nebuvo. 
Iš Dievo rankų išėjęs žmogus turėjo ir pats nemirti, ir 
sykiu vaduoti žemę iš joje siautusio mirties dėsnio, nes 
„Mirties Dievas nepadarė ir nesidžiaugia gyvųjų žlugi- 
mu: Jis visa sukūrė buvimui“ (Išm I, 13). Jeigu mirtis įsi- 
veržė ir į žmogaus buvimą, tai tik todėl, kad mūsų tėvai 
nusilenkė žalčiui, kuris „buvo galvažudys nuo pat pra- 
džios“ (Jn 8, 44). Jie prisiėmė jo valdžią, o su ja kartu ir 
jo visur skleidžiamą mirties dėsnį, kadangi „nuodėmės 
atlygis yra mirtis“ (Rom 6, 23). „Nežlungamą sukūrė Vieš- 
pats žmogų ir padarė jį savo esmės paveikslu, tačiau per 
velnio pavydą mirtis įėjo į pasaulį, ir ją patiria tie, kurie 
jam (velniui) priklauso“ (Išm 2, 23). | ) 
Nuosekliai tad tasai, kuris yra be nuodėmės pačioje 
savo prigimties sąrangoje, kuris velniui nėra priklausęs 
nė vieną akimirką, mirties dėsnio savyje nenešioja. Tokio 
žmogaus atlygis yra ne mirtis, kylanti iš atsitraukimo nuo 
Dievo, bet „amžinasis gyvenimas“ (Rom 6, 23). Marijai 
ši išvada tinka visu svoriu. Dievo Motina buvo be nuo- 
dėmės ne išlaisvinimo, bet apsaugojimo prasme. Ji buvo 
be įokios nuodėmės: be pradinės ir be asmeninės. Kokiu 
tad būdu galėjo jos būtybė būti palenkta anam „nuodė- 
mės atlygiui“? Kančios buvimas Marijos gyvenime yra 
visai kitos prasmės dalykas. Eidama žemiškąjį savo kelią 
per mūsosios egzistencijos erdvę, Marija kentėjo ne todėl, 
kad ji pati būtų šiame kelyje klupusi, bet todėl, kad ji 
egzistavo drauge su mumis ir todėl drauge su mumis 
kentėjo (conpassio). Marijos žemiškoji kančia buvo da- 
lyvavimas žmonių kančioje. Simeonas, pranašaudamas 
šventykloje, kad Marijos „sielą pervers kalavijas“, čia pat 
nurodė ir šio pervėrimo tikslą: „Kad būtų atidengtos dau- 
gelio širdžių mintys“ (Lk 2, 35). Kitaip sakant, Marijos 
kančioje turėjo skaidrėli kenčianti žmogaus širdis. Būda- 

ma kito užjaučiama bei pergyvenama, kančia yra tam tik- 
ra prasme pasidalinama ir todėl palengvinama. Kęsdamas 
kito kančią, žmogus reikšmingiausiai būna drauge ir io- 
dėl geriausiai vykdo žmogiškąjį buvimą. Dalyvaudama tad 
mūsų kančiose, Marija jas išskaidrino, pakilnino, padarė 
vertingas Dievo akyse. Tuo ji parodė, kad ji iš tikro yra 
pašaukta būti Padėjėja ne tik savo Sūnui, bet ir visiems 
žmonėms, gautiems Kristaus paskyrimu nuo kryžiaus. 

Viso to negalima pasakyti apie mirtį. Mirtis yra ab- 
soliučiai asmeninis dalykas. Kiekvienas žmogus miršta 
vienas ir vienišas. Niekas negali kito mirties pergyvenii 
ir todėl ja su kitu pasidalinti. Vienas vieninielis, kuris 
prisiėmė ant savęs mūsų mirtį, ją iškentė ir todėl perga- 
lėjo, buvo Kristus — Dievažmogis. Tačiau jokiam žmo- 
giškajam asmeniui nėra įmanoma dalyvauti kito mirtyje. 
Jeigu tad Marijai buvo lemta mirti, ji taip pat turėjo mirti 
pati viena savą asmeninę mirtį. Tačiau šitokia mirtis kaip 
tik ir yra nuodėmės pasėka ir regimiausia jos apraiška. 
Kckiu tad pagrindu ji būtų galėjusi paliesti nekaltą Ma- 
rijos būtybę? Religinio pagrindo Marijos mirčiai nėra. 

Kai kas mėgina Marijos mirtį sieti su. Kristaus mirtimi 
kaip atpirkimo priemone. Būdama Kristaus Padėjėja iš- 
ganomajame Jo žygyje, Marija, sakoma, sujungusi savo 
mirtj su savo Sūnaus mirtimi ir tuo būdu mirusi laisvu 
savo apsisprendimu, kad būtų bendrininkė žmonijos išgel- 
bėjime ligi galo. Nors šis pagrindas ir slepia savyje di- 
delį žmogiškąjį kilnumą, tačiau dogmatiškai jis yra vi- 
siškai silpnas. Jis būtų iš tikro stiprus, jeigu Marija būtų 
mirusi kartu su Jėzumi Kalvarijos kalne. Tuomet iš tikro 
ji būtų savo mirtį sujungusi su Kristaus mirtimi į vieną 
išganomąjį dangiškojo Tėvo pagarbinimą ir permaldavi- 
mą už visos Žmonijos nuodėmes. Tačiau Marija mirė tik 
keliolika metų po Golgotos dramos, vadinasi, tada, kai 
atpirkimo darbas jau buvo baigtas ir kal .jam beliko tik 
skleistis žemės istorijoje. Po kryžiumi Marija kentėjo tik 
dvasiškai. Mirti už žmoniją ir laisvoje savo aukoje sunai- 
kinti nuodėmingą žmogaus prigimtį buvo skirta tik vie- 
nam Kristui, ir Jo vieno mirtis atpirko pasaulį. Vėlesnė. 
Marijos mirtis galėjo turėti su Kristaus mirtimi tik grynai 
moralinį ryšį, kaip ir kiekvieno kito krikščionio mirtis, 
nes „jei mes mirštame, tai' mirštame' Viešpačiui“ (Rom 
14, 8). O šis ryšys yra per silpnas, Kad-pagrįstų Marijos 
mirties prasmingumą bei reikalingumą. - - 


453 


Visa tai mus verčia padaryli išvadą, kad mūsiškė mir- 
žimi Marija iš tikro nemirė. Mirtis kaip nuodėmės pasėka, 
kaip bausmė už kaltę jos paliesti negalėjo. Čia glūdi prie- 
žastis, kodėl krikščioniškoji tradicija iš Marijos „mirties“ 
išskiria agoniją ir kūno suirimą. Tačiau šiuos du pradus 
išskyrus, mirtis pasidaro visiškai kito pobūdžio ir kitos 
prasmės: ji yra ne mirtis tikra šio žodžio prasme, vadi- 
nasi, ne „nuodėmės atlygis“, bet tiktai žemiškojo kelio 
pabaiga. Štai kodėl Marijos atveju ji yra vadinama už- 
snūdimu  (dormitio), užbaigimu (terminus), perėjimu 
(transitus), gimtadieniu (natalicium), pertraukimu (pau- 
satio). Krikščioniškoji sąmonė nedrįsta Marijos išsisky- 
zimui iš žemiškosios būsenos taikyti aiškaus mirties ter- 
mino, nes jis yra apsunkintas nuodėmės paveldėjimu. 

Jeigu vis dėlto mums reiktų pozityviai pasakyti, kokiu 
būdu“? Marija užbaigė žemiškąjį savo kelią, drįstume 
teigti, kad tai įvyko pačiu jos būties perkeitimo aktu. Kaip 
Marijoje atsinaujino rojinis žmogiškumas, taip joje įvyko 
ir rojinio žmogaus kelio užbaigimas. Rojaus žmonės juk 
nebūtų mirę, tačiau žemėje amžinai taip pat būtų nepasi- 
likę, Jie būtų buvę irgi „paimti į dangų“, vadinasi, per- 
keisti ir perkelti į baigties būseną, į tiesioginį Viešpaties 
regėjimą. Sukurta pagal rojinį žmogaus pirmavaizdį, Ma- 
rija kaip tik ir buvo vedama rojaus keliu bent savo esmėje: 
ji buvo perkeista, nepatirdama prieš tai mirties tragikos. 

Kad tai nėra tik pradingusios rojinės būsenos atsi- 
naujinimas, bet kartu ir nurcdymas į istorijos pabaigos 
įvykius, liudija mums šv. Paulius, rašydamas korintie- 
čiams, kad „mes, tiesa, ne visi mirsime, bet visi būsime 
perkeisti“ (1 Kor 15, 51) 10, įr pamokydamas tesalonikie- 
čius, kad Kristaus -atėjimo valandą „prisikels visų pirma 
mirusieji“, o paskui „mes, kurie dar esame pasilikę gyvi, 
būsime sujungti su anaisiais ir pakelti debesyse į orą Kris- 
taus linkui“ (1 Tes 4, 16—17). Perkeitimo veiksmas laikų 
pabaigoje paliečia visus: tiek mirusiuosius, tiek dar pasi- 
likusius gyvuosius. Kodėl tad jis negalėjo paliesti ir gyvos 
esančios Marijos? Mirtis nėra būtina sąlyga perkeitimui. 
Ji yra tik nuodėmingos žemiškosios istorijos apraiška. Ta- 
čiau kai istorija antruoju Kristaus pasirodymu esti už- 
baigta arba kai žmogus yra į šią istoriją iš viso neįjung- 
tas, perkeitimas gali ateiti ir be mirties. Jeigu tad teigia- 
me, kad Marija užbaigė žemiškąjį savo kelią ne mirtimi 
mūsąja prasme, bet tiesioginiu dieviškojo perkeitimo aktu, 
tai tuo išreiškiame tik tai, kas būtų buvę su visais žmo- 

nėmis rojuje ir kas, pasak šv. Pauliaus, bus su kai kuriais 
žmonėmis, pasibaigus pasaulio istorijai. Marija yra šilokio 
perkeitimo pirmonė, kaip ji buvo ir atpirkimo pirmonė. 
Be abejo, mes nežinome, kokią įtaką perkeitimas turi 
mūsajam gyvybės pradui. Kad jis jo nesunaikina, yra sa- 
vaime aišku, nes tokiu atveju jis būtų ne žmogaus išskais- 
tinimas, bet jo nužudymas. Tačiau kad jis sukrečia visą 
žmogaus būtybę, yra visiškai tikra. Apaštalai, išvydę Ta- 
boro kalne persikeitusį Kristų, „puolė ant veido ir labai 
išsigando“ (Mt 17, 6). Žmogaus susidūrimas su dievišku- 
mo dvelktelėjimu sujudina jį ligi pat gelmių. Tuo labiau 
jis sujudina jį, jeigu jis yra ne praeinantis regėjimas, bet 
įvykis asmeninėje būtyje. Šia prasme galima iš tikro kal- 
bėti apie savotišką perkeičiamojo žmogaus „mirimą“, apie 
savotišką įo pojūčių ir kasdieninės jo sąmonės nutilimą, 
kaip tai įvyksta šventųjų ekstazėse. Mistinė ekstazė ir 
perkeitimas yra tarp savęs labai panašūs. Ekstazė juk ir 
yra ne kas kita, kaip praeinantis baigties būsenos pergy- 
venimas: tik psichologinis, todėl nepasiliekantis. Tačiau 
jeigu šis pergyvenimas virstų ontologiniu, vadinasi, būtų 
įvykdytas žmogaus būtyje, žmogus savaime būtų perkeis- 
tas, vadinasi, užbaigtų žemiškosios. egzistencijos kelią. | 
Ekstazės ištiktas žmogus savotiškai „miršta“ pasauliui, 
kad visas susitelktų tiktai apie Dievą. Kai šv. Pranciškus 
Asyžietis 1205 m. vieną vasaros naktį išgirdo iš gamtos 
prabylantį Viešpatį, jo širdis patvino tokiu saldumu, jog 
jis nieko kito nebejautė; net jeigu jam kas sąnarį po s3- 
nario būtų pjaustęs, jis būtų nepastebėjęs ir nesujudė- 
jęs!9!. Sv. Jonas nuo Kryžiaus savo eilėraštyje „Giesmė 
sielos ir jos Sužadėtinio“ prašydina sielą, kad Sužadėtinis 
nužudytų ją savo Žžvilgiu ir grožiu, o „Gyvosios meilės 
liepsnoje“ jis sako, kad šis nužudymas pakeičia mirtį gy- 
venimu !02. Ekslazė yra mirimas, tačiau šio mirimo esmė 
yra visiškai kitokia negu mirties mūsąja prasme, mirties 
kaip „nuodėmės atlygio“. Ekstazės metu siela ne tik ne- 
nutolsta nuo Dievo, ne tik nesiskundžia, kodėl Viešpats 
yra ją palikęs tamsoje, kaip tai esti mirties agonijoje, bet 
priešingai, ji taip artimai prie Jo prisiglaudžia, jog šis 
rtimumas jai darosi beveik nebepakeliamas, beveik nai- 
kinantis prigimtąją jos egzistenciją „meilės smūgiu“ (šv. 
Matilda). ži i į 
Nėra tad abejonės, kad perkeitimo veiksmas užbaigė 
žemiškąją Marijos gyvybę, ją sukrėsdamas, nutildydamas 
jos pojūčių veikimą, nuramindamas jos troškulius, vadi- 

nesi, ją savotiškai numarindamas. Šia prasme ir galima 
sakyti, kad Marija mirė, nes prigimtas jos gyvybės Iunk- 
cionavimas iš tikro baigėsi. Tačiau ši užbaiga įvyko ne 
agonijos būdu, vadinasi, ne gyvybei tolstant nuo dvasios 
it žmogaus asmenybei skylant, kaip tai yra mūsojoje mir- 
tyje, bet gyvybei persikeičiant į visišką sutartinę su dva- 
sia, į visišką paklusimą dvasios esmei. Perkeilimo akte 
gyvybė nutyla todėl, kad dvasia prabyla visa savo galia. 
Tačiau gyvybė čia dvasios nepalieka, žmogaus asmenybė 
nesuskyla, ir „žemiškojo buvimo namai“ nėra sugriauna- 
mi, kaip apie mūsąją mirtį sako gedulingųjų Mišių prefa- 
cija („dissoluta terrestris hujus incolatus domo“). Nors 
iš viršaus perkeitimo aktas ir yra į mirtį panašus, savo 
esmėje tačiau jis yra mirčiai kaip tik priešingas. . 

Galima todėl sakyti, kad Marija mirė, tačiau reikia į 
šiuos žodžius dėti visiškai kitokį turinį. Marija mirė že- 
miškajai būsenai, tačiau ji nemirė prasme gyvybės žlugi- 
mo ir jos atsiskyrimo nuo dvasios. Ji mirė ekstatine mir- 
timi, vadinasi, patyrė keičiamąją Dievo galią, kuri už- 
baigė jos žemiškąjį kelią, išėmė ją iš laiko bei erdvės ir 
perkėlė į baigties būseną; perkėlė jos asmenybės pilnybė- 
je: „su siela ir kūnu“, kaip sakomnia dogimoje. Todėl šv. 
Pranciškaus Saleziečio Auomonė, kad Marija sudegusi die- 
viškosios meilės liepsnoje, gali būti visiškai priimama tik 
suprantant šį sudegimą ne kaip ilgesingą graužimąsi ir 
todėl fizinį nykimą, bet kaip vis didėjantį artinimąsi prie 
Viešpaties, kurio pastarasis meilės šūksnis pakvietė Jo 
Motiną į amžinąją garbę. 


: 4. SAULETOJI MOTERIS 


Dangun Paėmimu Marijos būtis buvo užbaigta. Pir- 
mykštis Viešpaties sumanymas sukurti Moterį „visą gra- 
žią“ ir pastatyti ją šalia Kristaus kaip Padėjėją buvo įvyk- 
dytas ligi galo. Logos Sužadėtinė ir Išganytojo Motina 
grįžo iš savo buvimo pakeliui į amžinąsias buveines, kad 
būtų ir toliau bendrininkė atpirktosios žmonijos vedime 
į visuotinį išvadavimą ir į galutinę žalčio pergalę istori- 
joje. Vis dėlto dangiškasis Marijos bendradarbiavimas 
vyksta jau kitokiu pavidalu negu žemėje. Ligi angelo ap- 
silankymo Nazarete Marija buvo Nekalioji Mergelė, pilna 
malonės, savoliškas rojaus atsinaujinimas žmonių gimi- 
nėje. Tačiau ši rojaus gėlė augo Palestinos žemėje visiškai 

nežinoma. Nazareto namelio erdvė buvo grynai privatinė, 
nepastebima ir nevertinama. 

Angelo pasveikinimas pavertė šią erdvę didžio įvykio 
vieta. Tardama savo „tebūnie“, Marija tapo Motina Die- 
vo Sūnaus, kuris savo pasirodymu žemėje tarsi kalaviju 
perskyrė žmoniją į dvi dalis (plg. Mt 10, 34—37). Kristui 
buvo skirta būti visatos Karaliumi, vadinasi, stovėti pa- 
saulio viešumoje, jam vadovaujant, jį pašvenčiant ir tei- 
siant. Todėl ir Marija kaip šio Karaliaus Motina pralaužė 
tylaus savo buvimo sienas ir išėjo į kelią, į kurį buvo nu- 
kreiptos visų žmonių akys. Nežinomos moteriškės šūktelė- 
jimas Kristui: ,„Palaiminta įsčia, kuri Tave nešiojo, ir 
krūtys, kurias žindai“ (Lk 11, 27), buvo pasaulio balsas, 
skiriamas Jo Motinai: garbės balsas, kuriuo žmonija iš- 
reiškė savo nuostabą tąja, kuri pagimdė mums Gelbėtoją. 
Kaip Motina Marija ėjo paskui savo Sūnų visą žemiškąjį 
Jo kelią nuo prakartėlės Betliejuje ligi palaidojimo Ari- 
matėjos Juozapo kape. Paskui šv. Jonas pasiėmė ją „pas 
save“ (/n 19, 27). Motiniškasis jos vaidmuo savam Sūnui 
buvo atliktas. Jėzus grįžo pas dangiškąjį Tėvą, ir Marijai, 
kaip iizinei Jo Motinai, nebeliko kas žemėje veikti. 

Paėmimu į dangų prasidėjo trečiasis Marijos buvimo 
tarpsnis — nebe kaip kuklios Mergelės, nebe kaip savo Sū- 
ny auginančios ir globojančios Motinos, bet kaip Didžio- 
sios Padėjėjos, kurios veikla apima visą žmoniją ir sklei- 
džiasi visoje istorijoje. Paimta į dangų Marija stovi pa- 
saulio akivaizdoje Saulėiosios Moters pavidalu. 

Kalbėdami apie Marijos apreiškimą, esame minėję, 
kad šv. Jonas savo regėjimuose yra matęs ženklą: „Sau- 
le apsiausta moteriškė, mėnulis po įos kojomis ir ant jos 
galvos dvylikos žvaigždžių vainikas“ (Apr 12, 1). Ką reiš- 
kia šis ženklas? Kas yra ši Saulėtoji Moteris? Nėra abe- 
jonės, kad visų pirma ji reiškia Bažnyčią. Sios Moters 
vaikai, „kurie laiko Dievo įsakymus ir turi Jėzaus Kristaus 
liudijimą“ (Apr 12, 17), yra visi atpirktieji ir Kristui išti- 
kimi žmonės. Jos pabėgimas į dykumas nuo žalčio perse- 
kiojimų, „kur ji turėjo Dievo paruoštą vietą“ ir buvo „nuo 
žalčio saugi“ (12, 6—/4), reiškia Bažnyčios santykį 'su 
pasauliu ir jos globojimą tiesioginiu Viešpaties įsikišimu: 
Jos šauksmas gimdant ir kentėjimas gimdymo skausmų 
(plg. 12, 2) yra nurodymas į Evangelijos plitimo sunke- 
nybes žemėje. Visi šie simboliniai vaizdai gražiai tinka 
Bažnyčiai. Ir vis dėlto Saulėtoji Moteris Bažnyčia kaip 
bendruomene neišsisemia. Jos pagimdytas Berniukas, tu- 

rėjęs „valdyti visas tautas geležine fazda“ (12, 5), aiškiai 
yra Krisius. Bet jeigu taip, tuomet Jo Gimdytoja, ana 
Saulėtoji Moteris, yra ne kas kita, kaip Marija, nes juk 
ne Bažnyčia pagimdė Kristų, bet Kristus įkūrė Bažnyčią. 
Stai kodėl ir pop. Pijus X, aiškindamas šv. Jono regėtą 
didelį ženklą, sako, kad „kiekvienas juk žino, jog ši mo- 
teris reiškia ne ką kitą, kaip Mariją“ 18, Vadinasi, Baž- 
nyčia ir Marija susijungia šv. Jono regėjime į vieną Sau-+ 
Ičtosios Moters vaizdą. Bažnyčia įgyja asmeninių Marijos 
bruožų, o Marijos tarnyba išplinta ligi visuotinumo. | 
Sis glaudus ryšys mums sakyte sako, kad Marija yra 
Bažnyčios pirmavaizdis. Jeigu Bažnyčia yra Kristaus at- 
pirkimo skleidėja istorijoje, tai šis atpirkimas juk visų 
pirma įvyko Marijoje: Bažnyčia vykdo tai, kas Marijoje 
buvo pradėta kaip išganymo pirmonė. Jeigu Bažnyčia 
dvasiniu būdu per sakramentinę malonę apgyvendina Die- 
vą žmogaus sieloje, tai ji čia tik plečia tą patį veiksmą, 
kurį atliko Marija, pagimdydama Dievą žmonijai fiziniu 
būdu. Jeigu Bažnyčia mus visus apglobia ir saugo nuo 
slibino smūgių, permaldaudama Dievą šv. Mišių kasdieni- 
nc auka, tai ji čia tik vykdo Marijos globą, kuriai pats 
Kristus patikėjo žmoniją nuo kryžiaus. Kitaip sakant, 
bendruomeninės funkcijos Bažnyčios veikloje yra asme- 
ninių Marijos funkcijų suvisuotinimas. Kiek Bažnyčia yra 
atpirktoji žmonija, tiek ji yra Marijos istorinis išsisklei- 
dimas. Štai kodėl šv. Jonas išreiškė Bažnyčią ir Mariją 
tuo pačiu Saulėtosios Moters simboliu. Kiek Saulėtoji 
Moteris yra bendruomenė, tiek ji reiškia Bažnyčią; kiek 
ji yra asmuo, tiek ji reiškia Mariją. Savo santykyje: su 
Dievu Bažnyčia ir Marija yra tas pats dalykas, tik svars- 
tomas kitu atžvilgiu: Marija yra Bažnyčia asmeniniu pa- 
vidalu, ir Bažnyčia yra Marija bendruomeniniu pavidalu. 
Saulėtoji Moteris yra Marijos objektyvacija jos baig- 
ties būsenoje. Paimta į dangų, ji stovi priešais mus kaip 
Bažnyčios regimybė bei reiškėja. Gyvendama žemėje, Ma- 
rija taip pat buvo Bažnyčios pirmavaizdis, tačiau neregi- 
mai. Išvaduota iš žemiškųjų sunkenybių, ji iškyla pasaulio 
akivaizdoje kaip Bažnyčios įvykdymas. Paimtojoje .mes 
iš tikro regime, kas yra Bažnyčia savo esmėje: tai žmo- 
nija, atvėrusi savo prigimtį Logos veikimui ir Jį įėmusi 
į save. Joje taip pat mes regime, kas Bažnyčia turi. būti 
istoriniame savo kelyje: tai žmonija, pasitinkanti Kristų 
kaip Sužadėtinė, apsivilkusi „spindinčia ir balta. bei plona 
drobe“, kuri yra ne kas kita, kaip „teisingi šventųjų dar: 


458 


bai“ (Apr 19, 8). Paimtosios šviesoje Bažnyčia atskleidžia 
gilesnę savo prasmę negu tik tada, kai į ją žiūrime kaip 
į regimą organizaciją. 

Be abejo, Bažnyčia yra organizacija, turinti hierarchi- 
nę savo sąrangą, savo įstatymus, savo įstaigas, savo 
technines ir juridines priemones. Tačiau visa ši organi- 
zacija yra tiktai, Y. M. J. Congaro OP žodžiais tariant, 
„Bažnyčios pastovai (armature)“, kurie yra būtini Vieš- 
paties šventyklai istorijoje statyti. Tačiau laikų pabai- 
goje, kai šventykla bus pastatyta, pastovai bus nuimti, 
ir tuomet Bažnyčia sušvitės, kaip šventasis Miestas, kaip 
Dievo Tauta, kaip Avinėlio Žmona ir Jo Sužadėtinė (plg. 
Apr 21, 2—10). „Baigties būsenoje,— sako Congaras,— 
vadinasi, danguje nebus nei tarpininkaujančiojo hierarchi- 
nės kunigystės veikimo, nei tikėjimo mokymo, nei galios 
valdyti, nei dogmų, nei įstatymų, nei sakramentų“ 19*. Visi 
šie dalykai yra tol, kol Bažnyčia yra pakeliui — in via. 

Nereikia daug nė aiškinti, kad mūsų amžius į šiuos 
Bažnyčios „pastovus“ yra įsižiūrėjęs labai stipriai ir kad 
Bažnyčia kaip Viešpaties Tauta, „kaip Jo Sužadėtinė ir 
mistinis Jo Kūnas yra išsprūdusi iš dėmesio lauko. Mūsų 
dienomis Bažnyčia yra dažniausiai pergyvenama kaip 
„išganymo įstaiga“, net kaip „išganymo administracija“ 
(Congar) ir tuo būdu nustumiama į paprastų žemiškųjų 
organizacijų rangą, pamirštant, kad „ji yra žymiai pra- 
našesnė už bet kokią kitą žmonių bendruomenę“; prana- 
šesnė tuo, kad „susideda ne tik iš draugijinių ir teisinių 
dalių bei santykių“, bet slepia savyje ir anigamtinį pradą, 
būtent „Dievo dvasią, kuri skaičiumi viena ir ta pati pri- 
pildo ir vienija visą Bažnyčią“ 166. Šitas tad pradas, „tik- 
rai ir veiksmingai glūdįs tiek bendrame organizme, tiek ir 
atskiruose nariuose“ 6, kaip tik ir teikia Bažnyčiai tai, 
ko neturi jokia žemiškoji organizacija ar bendruomenė, 
net jeigu ji, iš viršaus žiūrint, ir būtų labai panaši į Baž- 
nyčią. Bet kaip tik šis pradas, ši dieviškoji, visur esanti 
ir viską gaivinanti Dvasia šiandien ne kartą ir yra išlei- 
džiama iš akių, pasitenkinant anų „pastovų“ kėlimu aikš- 
tėn, jų ugdymu bei stiprinimu. 2 

Dangun Paėmimo dogma, atskleisdama mums Mariją 
kaip Bažnyčios pirmavaizdį bei asmeninę josios išraišką, 
ir nori pasukti mūsų dvasios žvilgį į dvasingesnį ir vi- 
suotinesnį Bažnyčios pergyvenimą. Argi šitoje dogmoje, 
sako H. Hirschmannas SJ, „nematyti tos pataisos, kurią 
pats Dievas padaro pertemptam, tarnybiškai kunigiškajam, 

vyriškajam pradui Bažnyčioje, kuri visuose savo nariuose 
yra Kristaus Sužadėtinė“? 97 Jeigu Marija yra Bažnyčios 
pirmavaizdis ir jeigu Bažnyčia yra Marijos santykio su 
Dievu išsiskleidimas bendruomeniniu pavidalu, tai argi 
visa tai nėra nurodymas, kad ne iš pasaulio pasiimtos 
priemonės — organizacinės, juridinės, - propagandinės, 
techninės — padaro žmogaus sielą Kristaus Sužadėtine, 
bet anasai amžinasis „jiat“, pirmą sykį suskambėjęs Ma- 
rijos lūpomis: ir nepaliaujamai turįs skambėti žmoriijos 
istorijoje? Argi ši dogma nenori prometėjiškai vyriškojo 
Bažnyčios pergyvenimo papildyti nuolankiu moteriškuoju 
pergyvenimu? Juk Bažnyčia Logos akivaizdoje yra Mo- 
teris: Ruta, kukliai susigūžusi Viešpaties kojūgalyje ir 
laukianti, kada Jis vidurnaktį ją paklaus: „Kas esi?“, o ji 
atsakys: „Ruta, Tavo tarnaitė“ (Rut 3, 9). Saulėtoji Mo- 
teris stovi priešais mus kaip šio atsakymo tobulas įvyk- 
dymas, kaip amžinas kvietimas šį atsakymą duoti kiek- 
vienam Dievo pasibeldimui į mūsų sielą. Šiandieninis 
mūsų susidomėjimas Paimtąja yra kartu susidomėjimas 
psčia Bažnyčia. Marijos amžius yra kartu Bažnyčios am- 
žius: tai amžius gilesnio Bažnyčios supratimo bei pergy- 
venimo, didesnio pasitikėjimo Viešpačiu, intensyvesnio su- 
sitelkimo savyje, ištvermingesnės maldos ir budėjimo. 
Paimtoji yra „didelis ženklas“ danguje, kuris veda Baž- 
nyčią per pasaulio dykumas, nušviesdamas jai kelią, kaip 
Izraeliui jį nušvietė ugnies stulpas naktį ir debesų stulpas 
dieną (pig. Iš 13, 21). 

Tačiau šv. Jonas savo regėjime matė ne tik vieną ženk- 
lą Saulėtosios Moters pavidalu. „Ir kitas ženklas buvo 
matomas danguje: didelis rausvas slibinas, turįs septy- 
nias galvas-ir dešimtį ragų ir ant savo galvų septynis vai- 
nikus“ (Apr 12, 3). Tai amžinasis Viešpaties priešas, an- 
gelas sukilėlis, „senasis žaltys, kuris vadinamas velniu 
bei šėtonu ir kuris suvedžioja visą pasaulį“ (Apr 12, 9). 
Jis kyla šalia Saulėtosios Moters, kad „jai pagimdžius pra- 
rytų jos Kūdikį“ (12, 4): O kai Dievas ją išgelbsti išves- 
damas į dykumas (plg. /2, 6), slibinas nueina „kariauti 
su kitais jos vaikais, kurie laiko Dievo įsakymus“ (12, 17). 
Šis vaizdas yra nepaprastai prasmingas. Jis mums sako, 
kad senasis žaliys nepaliaujamai kyla prieš Bažnyčią, 
kartu kildamas ir prieš jos pirmavaizdį — Mariją. Mari- 
ja jau rojuje buvo apreikšta žmonijai kaip kovotoja už 
jos išlaisvinimą iš žalčio valdžios. Sv. Jono regėjime ši 
kova įgyja visuotinių perspektyvų. Saulėtoji Moteris at- 

sistoja prieš rausvą slibiną kaip jo priešininkė ir nuga- 
lėtoja. 

Būdinga tačiau, kad šios Moters — Marijos ir Bažny- 
čios — pergalė ateina sutartiniu Dievo ir žemės veikimu. 
Žalčio persekiojamai Bažnyčiai-Marijai Dievas duoda 
„du didelio erelio sparnu, kad skristų į dykumas“ (Apr 
12, 14). Tačiau jai bebėgant, „žaltys paleido iš savo nas- 
rų paskui Moterį vandenį tarsi upę“ (Apr 12, 15), kuri 
turėjusi Moterį pražudyti. Bet tada jai pagalbon atėjo že- 
mė: „Žemė atvėrė savo burną ir sugėrė upę“ (/2, /6). Sun- 
ku mums būtų atspėti šios simbolinės upės prasmę. Vie- 
na tačiau yra aišku, kad ji reiškia gausą visų tų prie- 
monių, kurias žaltys naudoja Bažnyčiai pražudyti. Ir štai 
joms nugalėti ateina ne tik Dievas, išvesdamas savo Su- 
žadėtinę iš ypatingai pavojingų situacijų, bet ir pati Že- 
mė, suimdama į save šėtono užmačias. Kovon su slibinu 
susitelkia visos jėgos: antgamtinės ir gamtinės, nes slibi- 
nas yra priešas ne tik Kūrėjo, bet kartu ir kūrinijos. Žemės 
vaizdu šv. Jonas nori pasakyti, kad kūrinija taip pat ko- 
voja prieš slibiną ir tuo būdu pati prisideda prie savo iš- 
ganymo. .. ; 

Įsižiūrėti tad į Paimtąją, šviečiančią mums Apreiški- 
mo vaizduojama Saulėtąja Moterimi, reiškia įsižiūrėti- į 
kovą, kurią tenka Bažnyčiai vesti savo istorijoje ir kuri vis 
aštrėja, laikams skubant prie pabaigos. Saulėtoji Moteris 
yra ne tik Bažnyčios kaip Kristaus Sužadėtinės, bet kartu 
ir jos kaip žalčio priešininkės ženklas. Ji stovi prieš mūsų 
akis kaip mūsų vėliavnešė grumtynėse su nutremtuoju sli- 
binu. Tarp jos ir žalčio yra užkurta negęstanti nesantaika, 
kurią Bažnyčia turi vykdyti istoriniame savo kelyje ir tuo 
pačiu iškęsti slibino smūgius. 

Bažnyčios rungtynės su žalčiu ir su jo valdomu pa- 
sauliu niekados nebuvo tokios visuotinės ir tokios gilios, 
kaip mūsų amžiuje. Pasibaigus Antrajam karui, kai kas, 
pagautas entuziazmo, pradėjo kalbėti, esą žmonijoje vyks- 
tąs didžiulės reikšmės persilaužimas; esą žmonija supra- 
tusi savo klaidą ir todėl grįžtanti prie Dievo; esą jokiam 
socialistu ir net bolševikui pasidariusi nebe mada kal- 
bėti prieš religiją; esą pasaulyje liovusis bent vieša kova 
su Dievu. Deja, šis entuziazmas greitai išblėso, nes visos 
anos pokarinės kalbos buvo pažadintos ne žmonijos atsi- 
vertimo, bet tik politinio dienos reikalo. Kai šis reikalas 
praėjo, senojo slibino neapykanta išsiveržė dar didesne 
kova negu anksčiau. Vienijantis pasauliui, vienijasi ir ūnti- . 

kristinės jėgos, puldamos visų pirma Bažnyčią kaip Kris- 
taus skleidimąsi istorijoje, nes Jo paties, sėdinčio Tėvo: 
dešinėje, jos pasiekti nebegali. Bažnyčia iš lėto, bet neiš- 
vengiamai žengia į apokaliptinį savo istorijos tarpsnį, kai 
ji bus ištremta iš žmonių bendruomenės, nes nesutiks 
priimti žvėries žymės ant savo kaktos (plg. Apr 13, 16— 
17). Pasilikdama ištikima Avinėliui, ji savaime užsitrauks 
slibino rūstybę ir turės iškęsti jo persekiojimus. Saulėtoji 
Moteris, to paties slibino vejama į dykumas, yra išraiška 
Bažnyčios likimo visą žemiškąjį metą, o ypatingai mūsų 
dienomis. 

Dangun Paėmimo dogma kaip tik ir kreipia mūsų dė- 
mesį į šį Bažnyčios likimą. Būdama paskelbta ypatingų 
slibino puolimų metu, ji, iš vienos pusės, ruošia mus šiuos 
puolimus iškęsti, iš kitos — mus paguodžia parodydama, 
kad Viešpats niekad Bažnyčios nepalieka vienos, bet ap- 
saugoja ją nuo mirtinų smūgių, leisdamas jai pasitraukti į 
dykumas, iš kurių Jis pašaukia pranašus ir šventuosius. 
Saulėtosios Moters pergalė yra Bažnyčios pergalė. Si Mo- 
teris yra „galingoji Mergelė“, į kurią mes šaukiamės li- 
tanijoje ir kurios laimėjimas yra laidas, kad ir mūsų prie- 
šinimasis žalčiui nebus veltui. Būdama apsupta saulės, 
turėdama mėnulį po kojomis ir žvaigždžių vainiką ant gal- 
vos, ji yra tikroji visatos Karalienė — Regina universi, 
todėl tikroji mūsų priebėga ir užtarytoja, nes savo galia 
ji dabar iš tikro apima visą pasaulį. 


—————————————————————————————— 


= d Plg. Alastruey G. Tratado de la Virgen Santisima, p. 368— 


9 Munificentissimus Deus. 

2! Pop. Pijus XII. Munificentissimus Deus. 

92 Pop. Pijus XII, ten pat. 

8 Pop. Pijus XII. Fulgens Corona. 

*4 Munilicentissimus Deus. 

9 Alastruey G. Tratado de la Virgen Santisima, p. 489. 

95 Homil. V in Dorm. B. Deiparae // Migng. P. G., 99, p. 720. 

37 Plg. Die leibliche Himmeliahrt Mariens (sudėtinė studija) — 
Frankfurt / M., 1950.— P. 57. 

98 Traitė de I' Amour de Dieu, liv. 7, chap. 13 ir 14. 

9 Ispanų marijologas G. Alastruey'is pastebi, kad Dangun Paėmi- 
mo dogmoje reikia skirti du dalyku: patį paėmimo jakią ir šio pa- 
ėmimo būdą. Faktas yra tikėjimo tiesa, būdas yra Bažnyčios nenu- 
rodytas, vadinasi, paliktas laisvam tikinčiųjų svarstymui. Todėl čia 
yra galimas nuomonių įvairumas (plg. Tratado de la Virgen Santisi- 
ma, p. 389). Šios studijos autorius, teigdamas, kad Marija nemirusi 
mūsiške mirtimi, vadinasi, neperėjusi per agoniją, bet buvusi paimta 
iš mūsosios būsenos pačiu perkeitimo aktu, reiškia savo asmeninę 

nuomonę, nelaikydamas jos niekam privaloma ir jau iš anksto nusi- 
lenkdamas Bažnyčios sprendimui, jeigu jis kada nors šiuo klausimu 
būtų paskelbtas viešojo ar paprastojo mokymo keliu. 

100 Vulgatoj ši šv. Pauliaus laiško korintiečiams eilutė yra iš- 
versla priešinga prasme: „Omnes guidem resurgemus, sed non omnes 
immutabimur — visi, tiesa, kelsimės, bet ne visi būsime perkeisti“ 
(1 Kor 15, 51). Sis pakeilimas atsirado, matyt, todėl, kad vertėjas 
arba nesuprato šv. Pauliaus Žodžių prasmės (plg. Die Hl. Sehrift 
v. P. Riessler u. R. Storr, Erlauterungen NT 24), arba negalėjo pri- 
Įeisti, kad Kristaus antrojo aiėjimo metu dar būtų gyvų žmonių. Iš 
tikro tačiau mes juk kasdien kalbame tikėjimo išpažinimą, kur aiškiai 
pasakyta, kad Jis „aieis teisti gyvųjų ir mirusiųjų“. Originalo tekstas, 
kad „mes, tiesa, ne visi mirsime“, yra virtęs viena iš tikėjimo išpaži- 
nimo tiesų: Kristus teis ne tik prisikėlusius mirusiuosius, bet ir pasi- 
likusius gyvuosius. 

10 Plačiau apie šį šv. Pranciškaus pergyvenimą plg. „Saulės 
giesmė“, p. 26—27. 

102 Plg. Stein E, Kreuzeswissenschait. Siudie iber Johannes a 
Cruce.— Freiburg / Br., 1950.— P. 198, 

103 Ad diem illum Jaetissimum. 

11 Sacerdoce et laicat dans I'Eglise, in: La vie intellectuelle 1946, 
gruodžio mėn. 13 p.— Plg. taip pat lo paties Congaro straipsnį „Pour 
une thėologie du laicat“ in: Etudes 1948, sausio mėn.; taip pat jo 
veikalą „Jalons pour une thėologie du laicat“.— Paris, 1953. 

05 Pop. Pijus XII. De corpore Christi mystico, liet. vert. 520 p. 

106 Pop. Pijus XII, ten pat. 

17 Die leibliche Himmeifahrt Mariens, p. 136. 


„VIII. MARIJOS GARBINIMAS 
LIETUVOJE 


Jis pažvelgė į savo Tarnaitės menkumą: nuo 
dabar visos kartos vadins mane palaiminta. 


Luko I, 48. 


1. MARIJOS KULTO REIKŠMĖ LIETUVAI 


„Jis numeta galiūnus nuo sosto ir išaukština žemuo- 
sius. 20 Ž . 
Alkstančius jis pripildo gėrybių, o turtuolius paleidžia 
tuščius.“ Ą 
Nuo vaikystės dienų mums tebeskamba ausyse Lietuvo- 

je taip įspūdingai švenčiamų sekmadieninių Mišparų gar- 

siosios „Magnificat“ žodžiai. Jie turi savo gilų patei- 
sinimą žmonijos išgyventuose šimtmečiuose apskritai. Kiek 
daug atvejų tačiau gali paliudyti ir mūsoji istorija, kaip 

„Silpnas kelias, tvirtas griūva“ (Maironis). Tai pagaliau 

patvirtina ir pati Švenčiausios Marijos kulto eiga Pabal- 

tijyje. 

Ar nebuvo kitados, t. y. prieš 700 su viršum metų, kai 
karalius Mindaugas savo lotynišku krikštu Lietuvos veidą 
pirmasis kreipė į vakarus, šiandieniniai Latvijos ir Es- 
tijos plotai — tada Livonija — jau vadinami „Marijos že- 
me“ (Marie-Landchen). Titulą „Terra Mariana“ Livonija 
buvo gavusi 1215 metais per Laterano konciliją, didžiojo 
popiežiaus Inocento III laikais!'. Iš kitos pusės tačiau, 
ar nežinoma yra iš keliolikos vokiečių kronikų šimtai fak- 
tų, kaip anie kryžiuočiai kardu bandė brautis į Lietuvą, 
vis įsitikinę, kad krikštą galima bus pradėti, pirma neti- 
kėlius pagonis užkariavus. Bet Lietuva pasikrikštijimui 
surado visai kitą būdą. O garsingasis Jeruzalėje įsteigtas 
ordinas, per du šimtu metų varginęs Lietuvą nuolatiniais 
karais, pirmasis atsimetė nuo Romos. Jis atsisakė, žino- 
ma, ir nuo Marijos kulto, nors iki tol jos vardą oficialiai 
nešiojo. Vos tik Lutheris pasirodė, atkritęs vyriausias ma- 
gistras su didele dalimi riterių, anot Lutherio, metė „fal- 

šyvą skaistybę“ ir tuoj priėmė jo mokslą. O lietuviai, kry- 
žiuočių kronikose: ilgai pravardžiuojami ir keikiami viso- 
kiais pragaro, tamsybės, velnio, pražūties vaikais bei sū- 
numis, ištikimai per šimtmečių audras ir religines atakas 
(ir per Muravjovo gadynės stačiatikinimo orgijas!) išlaikė 
Romos kryžių. Jį priėmę, nuo jo jie nebeatsimetė, tuo pa- 
veldėdami Pabaltijyje vienintelės ten palikusios „Marijos 
Žemės“ titulą. Ar čia neįsiprasmino garsiosios giesmės 
„Magnificat“ žodžiai? . 

Dėstyti šiandien tremtyje apie Švč. Mergelės kultą 
Lietuvoje reiškia bandyti su tėvynės ilgesiu ir jos gražių 
religinių tradicijų nostalgija mintimis persikelti į ken- 
čiančios Lietuvos plotus. Vaizduoti Dievo Motinos gar- 
binimą per šimtmečius Nemuno šalyje reiškia prisiminti 
įvairių vietų Lurdus, stebuklingais paveikslais garsias 
šventoves, akmenyse įspaustas Marijos pėdas. Tai reiškia 
pavaikščioti ir po tokias šiandien tremtyje jau apmirštas, 
bet Lietuvos liaudyje per šimtmečius stebuklingais Ma- 
rijos paveikslais išgarsėjusias bažnyčias, kaip Ukmergės 
apskrities. Gelvonai, Pagiriai, Šimonys, kaip Kazokiškis 
(į šiaurę nuo Vievio — ant Neries kranto), Vasiliškis — 
Lydos apskr., Pivašiūnai — Alytaus apskr.; reikėtų taip 
pat nepamiršti aplankyti ir tas Dievo Motinos paveikslais 
žinomas šventoves, kur žmonės per kartų kartas savo 
skausmus, sielvartus, maldas ir apžadus nešė, būient; 
Šiaulių apskr. Rozalimą, Radviliškį, Raseinių apskrities — 
Ugionis, Telšių apskr.— Tverus, Paežerę, Kretingos 
apskr.— Kulius, Sūduvoje — Seinus ir t. t2 Be abejo, ši- 
tcs Marijos kulto šventovės nėra nė iš tolo tokios garsios. 
kaip italų Loretas, prancūzų — Lurdas, meksikiečių — Gva- 
dalupė, portugalų — Fatima, vokiečių — Altetingenas ar 
lenkų — Čenstochova. Bet ir tose vietinėse šventovėse 10- 
liau nepasijudinąs Lietuvos artojas rasdavo savo paguodą,. 
darydavo votus, savo giesmes giedodavo, savo vargus iš- 
liedavo. | . 

Kalbėti toliau apie Švč. Mergelės kultą Lietuvoje, t. y. 
Europos vietovėje, kuri yra Benjaminas Europos krikščio- 
niškų tautų šeimoje, reiškia prisiminti pakelių koplytėles. 
su Skausmingosios Dievo Motinos statulėlėmis, reiškia at-- 
kurti anuos religinio uolumo vaizdus, kai seni ir jauni 
bažnyčiose ir namie per puošnias Gegužines pamaldas įr 
įvairių Marijos švenčių progomis melsdavosi Nekaltai 
Pradėtajai. Kas ilgiau gyveno Lietuvos kaime, prisimena, 

kaip ten iš anksto būdavo padaromi apžadai aplankyti ku- 
rią garsią Marijos šventovę, Gyvai prieš akis stojasi, kaip 
iš tolimiausių parapijų vykdavo žmonės į Marijos garbei 
didžiuosius atlaidus Šiluvon, Žemaičių Kalvarijon, Fažais- 
lin, į Vilniaus Aušros Vartus, Trakus, Krekenavą. 

Kokių neišdildomų paveikslų yra palikę iš tų dar svei- 
kų ir patriarchalinių mūsų kaimo santykių, kai visa šeima 
per spalių mėnesį vakarais kalbėdavo rožinį, kai per Ad- 
vcntą važiuodavo anksti rytais tolimą kelią į Rarotas! Tur- 
būt ne vienas čia prisimins rašytoją J. Biliūną, kuris yra 
jautriai įspaudęs mūsų atmintin B tokį gražų literatū- 
rinį Rarotų pergyvenimą! 

Pagaliau jeigu norime nors kiek liesti Šv. Marijos 
kultą Lietuvoje iš istorinės perspektyvos, reikia atsekti nuo 
seno jos garbei organizuotas brolijas, aiškintis jos gausių 
giesmių kilmę ir pradžią, tai reiškia taip pat apžiūrėti jos 
gausius paveikslus, bandant atkurti jų istoriją. 

Zodžiu, yra tai įdomi tema savyje, graži mozaika dau- 
gybės faktų faktelių, stipriai paliečianti didelę dalį Lietu- 
vos bažnyčios ir jos religinio gyvenimo istorijos. Ban- 
dysime, kad ir labai prabėgomis, tai imti kritiškos istorijos 
plotmėje. 

Peržvelgiant Lietuvos krikščionybės vystymosi šimtme- 
čius, tuoj aptinkama slenkstis, kuris akivaizdžiai Svč. 
Mergelės kultą, kaip ir visą Bažnyčios istoriją Lietuvoje, 
perdalina į dvi dali. Kas tai per slenkstis, lengva atspėti! 
Tai protestantizmas, nešamas kaip tik labiausiai iš tų kai- 
myninių žemių, kurios dar prosenelių laikais lietuviui bu- 
vo siūliusios kryžių ant jaštrinto kardo galo, ir vos šimtui 
metų praėjus nuo žinomosios vytautinės Melno taikos 

1422 m. tas pats kaimynas, tik numetęs kryžiuočio ap- 
siaustą, jau ne ginklu, bet veiklia propaganda bei savo 
kultūrinėmis pastangomis uoliai bandė savęsp patraukti 
Lietuvą. 

Beveik ištisas dvi generacijas Lietuva, kaip ir daugelis 
„Europos kraštų, gauna taip pat persirgti religinių sutemų 
laikus. Palyginti dar silpna bažnytinė organizacija sun: 
kiai atsilaiko iš Vakarų ir iš Lenkijos einančiai protestan- 
tizmo bangai. Kai kam jau rodėsi, kad tik reikia stipriau 
spūstelti, ir jau silpnai besiblaškanti Lietuvoje Romos .ti- 
kėjimo liepsnelė galutinai užslopsianti. Bet nuostabu! Ji 
tik dar skaisčiau ir stipriau sužibėjo! Ji didingai sušvito 
„ant puošnių barokinių altorių, prie Svč. Mergelės paveiks- 

Ių. Atsispyrusi prieš Marijos kultą neigiantį protestan- 
tizmą,— tai darė ypač kalvinistai, — Lietuvos liaudis na- 
tūraliai dar labiau akcentavo jos garbę. Pagarsėjo Aušros 
Vartai, Trakai, Žemaičių Kalvarija, dar didesniu stiprumu 
sužibėjo Šiluva su savo Apsireiškimu, kurio reikšmę Lie- 
tuvos katalikybės restauracijos istorijoje dar reikia nuo- 
sekliai ir atsidėjus tirti 3. 

Sitaip tad protestantizmas ir perdalina mūsų Bažnyčios 
bei visą jos kultūros istoriją į du reikšmingus laikotarpius. 
Pirmiausia žvilgtelsime į religinio gyvenimo plėtojimąsi 
ir Marijos garbinimą Lietuvoje iki kalvinizmo įveikimo, 
t. y. iki 17-0jo amž. pradžios. O paskui prabėgsime pro 
reikšmingiausius lakius, liečiančius Švč. Mergelės kulto 
suklestėjimą Lietuvoje, protestantizmo pavojų įveikus. Abu 
tiedu laikotarpiai yra chronologiškai labai nelygūs, būtent 
du šimtmečiai beveik prieš dvigubai ilgesnę poprotestan- 
tinę epochą. Ir štai, žinoma, tiedu laikotarpiai daugeliu 
atžvilgių yra labai skirtingi. Skirtingais jiedu padaro ir 
istorinių šaltinių charakteris. Jeigu, pvz., apie priešpro- 
testantinių laikų Krikščionybės istoriją ir Marijos garbini- 
mą Lietuvoje yra tiek daug spragų ir dar iki šiol neiš- 
aiškintų mįslių, tai nuo 17-0jo amž. šaltinių vis labiau 
gausėja! Švč. Mergelės garbinimo versmės, žinoma, dau- 
gėja ne vien todėl, kad labiau artėjame į mūsų laikus. Jos 
auga kaip tik labiausiai dėl to, kad Marijos garbinimas 
vis daugiau ir daugiau plečiasi. 18-ajame ir 19-ajame am- 
žiais atsiranda ne vien tik naujos jos kulto vietos, bet 
iškyla ir naujos jos garbinimo formos. Statoma daug nau- 
jų ar permūrijamos senos bažnyčios. Jų kas trečia gauna, 
vis vienu ar kitu titulu, Švč. Mergelės Marijos ar jos sa- 
vybių vardą. Jeigu kas nors tiksliai sudarytų Lietuvos. 
bažnyčių šventųjų patronato kartograiinį vaizdą — žemė- 
lapį, kaip yra kitose tautose *, tai būtų aišku, kaip plėtėsi 
ir kokiomis kryptimis keliavo Marijos patronatų bažnyti- 
niai titulai. Tokia „šventųjų geografija“, be abejo, žymiai: 
tiksliau išaiškintų Marijos kulto reikšmę Lietuvoje. Šie 
rėmai tačiau mums apskritai teleidžia tik mažą dalelę at- 
skleisti dar iki šiol neparašytos Marijos garbinimo istori- 
jos Lietuvoje. 

2. MARIJOS GARBINIMAS LIETUVOJE 


a. Šaltinių atsitiktinumas ir jų priešingumai 
(brolijos Marijos garbei ir Mariyno Mažvydo laiškas 
| Prūsų hercogui) 


Ka žinome istoriško apie Švč. Mergelės Marijos kultą 
per anuos pirmuosius du šimtmečius, kai etnografinėje 
Lietuvoje, anoje neseniai buvusioje pagonių žemėje, buvo 
įkurtos dvi vyskupijos? Nusileiskime į žilus laikus prieš 
400—500 metų! Tai visai nebūtų sunku, jeigu mūsų rū- 
pimam klausimui netektų remtis labai atsitiktiniais šalti- 
niais. Štai, iš vienos pusės, susiduriame su žiaurios tikro- 
vės faktais, kai apie 16-0jo amž. vidurį protestantizmas 
Lietuvon pylėsi per visus plyšius. Dėl įo greito plitimo 
ikitolinę Krikščionybę paprastai bandoma aiškintis 
buvus dar labai silpnutę. Vaizdžiai nusakoma, kaip plačioje 
Žemaičių vyskupijoje, Lutherio ir Kalvino mokslui sklin- 
dant, tarp plačių miškų masyvų tebuvusios vos 38 para- 
pijos. Vyskupijoje belikę — ir tai nuolat kartojama — vos 
7 ištikimi kunigai! Vis aptinkama, kad Lietuvoje dar buvę 
daug pagonybės likučių. Iš tos vėlyvos pagonybės vaizdų 
net yra bandoma daryti iš viso išvadų apie senąją lietuvių 
religiją. Dar pridedama, kad kunigai buvę dideliai nemo- 
kyti arba dažniausiai buvę ateiviai iš kaimynų ir t. t. Tam. 
viskam paremti, be abejo, surandama ir faktų, leidžiančių 
nupiešti labai tamsų paveikslą, kaip jį ir yra perdavęs- 
Lietuvos protestantizmo tyrinėtojas Juozas Purickis 5. 

Iš kitos pusės tačiau, štai vėl iš gyvenimo paimti gyvi 
taktai mūsų žvilgsnį nukreipia priešingon pusėn. Kara- 
iiaučiaus archyvan (dabar Getingene) per I D. karą yra 
patekę, pvz., svarbių Vilniaus žemės bažnytinių dokumen- 
tų, kurių nežinojo net mokslingi Vilniaus vyskupijos ko- 
dekso leidėjai. Tie reikšmingi dokumentai parodo, jog jau 
Vytauto mirties metais (1430) prie Vilniaus parapijos baž- 
nyčios buvo steigiamos brolijos. Pvz., Sv. Jono brolijai, 
gaunančiai atitinkamus atlaidus, buvo nustatyta giedoti, 
šalia kitų įpareigojimų, 10 „Tėve mūsų“ ir tiek pat „Svei- 
ka Marija“ *. . 

15-ajame amž. brolijų skaičius Lietuvos sostinėje didė- 
jo. Dar giliajame viduramžyje Vakaruose, sekant amatų 
cechų pavyzdžiu, ypač dominikonai, pranciškonai, karmeli- 
tai ėmėsi iniciatyvos prie bažnyčių kurti įvairias religines 
brolijas (coniraternitates) 7. Pirmiausia jos buvo skirtos 

laidoti numirėliams ir slaugyti ligoniams. Per jas plėtėsi 
žmonėse ir Marijos kultas. Intensyvinant religinį gyveni- 
mą, jos yra suvaidinusios reikšmingą rolę. Gaila, kad Lie- 
tuvos brolijų istorija dar neparašyta. Čia naudojamės tik 
pabiromis! Dar Kazimiero laikais kelios brolijos jau buvo 
Vilniuje prie Šv. Jono bažnyčios . Iš Karaliaučiaus archy- 
ve esančių vilniškių pergamentų originalų vėl aiškiai nu- 
statoma, kad tokios brolijos greitai plito ir parapijose. Pvz., 
1521 m. Geranainio parapijoje buvo Švč. Mergelės Marijos 
Apreiškimo brolija ?. Arba vėl 16-0jo amž. gale Švč. Mer- 
gelės Rožančiaus — Rožinio brolija įsisteigė Gardine *, 
Rožinį, plačiai paplitusį Vakarų Bažnyčioje jau 14-ajame 
amž., žinoma, platino dominikonai, šitam Marijos kultui 
iš popiežiaus gavę daug atlaidų !!. Jo brolijos tad organi- 
zavosi ir Lietuvoje. Vakaruose jos jau žinomos 15-ajame 
šimtmetyje 12. 

Vėl labai atsitiktinai iš Vatikano archyvo neišsemiamų 
versmių patiriame, kad Žemaičių Varniuose Merkelio Gied- 
raičio laikais, vadinasi, dar 16-0jo amž. gale yra buvusios 
tokios brolijos: Šv. Onos, Rožinio ir Švč. Mergelės Mari- 
jos gimimo brolija 8, Tai tik nenuosekliai pagautos žinios 
iš archyvų, sakytume, lyg kokie šviesos spindulėliai tam- 
sioje kameroje. Bet šitie keli autentiški faktai leidžia 
įžvelgti į aną nuo istorinių dokumentų apnuogintą sritį. 
Jais remiantis galima padaryti ir kai kurių išvadų, taip 
kaip, pvz., sprendžiame iš mažyčio gurkšnelio apie paduo- 
to vyno skonį, nė nebandydami išragauti visos statinės. .. 
Jau priešprotestantinėje epochoje, net I5-ajame amžiuje, 
bus buvę ne tik -prie katedrų bažnyčių, bet ir parapijose 
žmonių pamaldumui ir religiniam uolumui skatinti brolijų, 
tarp kurių buvo platinančių Rožinį, keliančių Marijos gar- 
binimą. 4 į o 

Tokie pat atsitiktinumai vėl leidžia pažvelgti į religi- 
nius santykius Mažojoje Lietuvoje, kuri kaimyniniams bro- 
liams Didžiojoje turėjo nešti liuterišką katekizmą. Tikrai 
įdomu yra patirti, ką rašo, pvz., toks pirmojo lietuviško 
protestantų katekizmo autorius Martynas Mažvydas, liu- 
teronų klebonas Ragainėje (ant Nemuno). Jis labai grau- 
džiai skundėsi savo parapijiečiais hercogui Albrechtui, ku- 
ris buvo didelį uolumą išvystęs tikslu plėsti protestantiz- 
mą ir Didž. Lietuvoje. Savo ilgame lotyniškame laiške 
Albrechtui (vokiškai Mažvydas iš viso nemokėjo!) prašė 
pagalbos, kad jis — Ragainės pastorius — galėtų savo ti- 
kinčiuosius labiau prisijaukinti. Šie esą taip užkietėję 

„Eapistų moksle“ — „doctrina Papistarum“, jog jam nė 
per dvidešimt su viršum darbo metų nesą pasisekę jų at- 
pratinti nuo „papistinių“ papročių !*. Savo „papistiniame“ 
aklume jie, girdi, atmeta evangelikų švenčių religines gies- 
mes, labai mažai jų ateiną į jo pamaldas (,„„Paucissimi 
enim adsunt“) !š ir, kas dar blogiau esą, palaikydami senas 
„papistų“ ydas, Mažvydo parapijiečiai važinėja į Lietuvą 
ir Žemaičius savo moterystėms ten gauti palaiminimų, 
vyksta į jų šventes ir atlaidus. Nusiminęs Mažvydas iš- 
skaičiuoja, kaip jam patikėtos parapijos žmonės per Šv. 
Oną vyksta į Batakius, per Šv. Jokūbą — į Švėkšną, per 
Svč. Mergelės šventę (pasakyta „Mariae virginis glorio- 
sae“) į Šiluvą, per Šv. Kryžiaus atlaidus į Jurbarką, per 
Sv. Jurgį ir Dievo Kūną į Tauragę, per Dangun Žengimą 
į Veliuoną ir kitur. O kurie nevyksta į atlaidus pas kata- 
likus — skundžiasi toliau Mažvydas,— namie pasistatę 
žvakes prie sienos meldžiasi į šventuosius, nes laikosi jų 

maldauja savo hercogą, kad šis išleistų ediktą, draudžian- 
tį. visokias tos rūšies „stabmeldybes“ — „idololatrijas“ !8. 

Štai autentiški faktai, paimti iš paties lietuvių gyveni- 
mo pasienyje 1550 metais. Pats Mažvydo laiško originalas 
yra šiandien Karaliaučiaus archyve Getingene. Paskelbė 
jį proi. Jurgis Gerulis, žinomas baltistas, tragiškai gyve- 
nimą baigęs po II D. karo. . 

„Dabar kyla klausimas, kaip čia išdėstytus faktus gali- 
ma suderinti su visu tuo, ką skaitome mokslo knygo- 
se ir disertacijose. Čia turiu galvoje ir dr. J. Purickio 
darbą apie protestantizmo įsigalėjimą Lietuvoje“, kur 
priešprotestantinė Krikščionybė taip visuotinai suniekina- 
ma, padaroma dideliai paviršutiniška. Net pats prof. J. Ge- 
rulis, evangelikas ir nacistinės ideologijos žmogus, svar- 
bių mūsų kultūros istorijos dokumentų iš Karaliaučiaus 
archyvo išvilkęs dienos švieson, teisingai prideda: „Ne 
vien liuteronai ir reformatai, bet ir patys katalikai, rodosi, 
per. blogai apie anų laikų katalikiškąją bažnyčią rašo. ..“ 18 
Kai reformacijai įsigalint baudžiauninkų gyvenimas žy- 
mitai blogėjo, lietuviai, kaip rodo Karaliaučiaus dokumen- 
tai, savo tikėjimą keitė ne geru noru, bet valdžios pri- 
spirti !?, Vakarykščiai dar buvę katalikai, o šiandien jau 
protestantais vadinami, šitie kaulo lietuviai vis dar per 
25-erius metus prie protestantų kunigo dar nebuvo pri- 
pratę ir nesidavė prijaukinami 29. Tad jie ėmė pas katali- 

kus ir toliau moterystės sakramentą, garbindami šventuo- 
sius ir Šv. Mariją, važinėjo į katalikų bažnyčių atlaidus. 
Ar tai ne reikšmingi duomenys? 

Juk nuo Ragainės iki Batakių tiesia linija beveik 
50 km, iki Švėkšnos — 60, o iki Veliuonos — 80 km. Tas 
kelias kiek trumpėdavo, žinoma, tiems, kurie nuo pai pa- 
sienio keliaudavo į katalikišką Lietuvą. Šis Mažvydo laiš- 
kas alskleidžia du svarbius faktus: viena — 16-0jo amž. 
pirmoje pusėje Vakarų Žemaičiuose dar visai nebuvo žiu- 
gusi katalikybė, nes protestantizmas jos dar nebuvo įsten- 
gęs ar spėjęs sugriauti. Vadinasi, buvo eilė parapijų, į 
kurių atlaidus žmonės dar iš toli vykdavo. Antra — nebe- 
turėdamas savo pamaldų ir švenčių vietoje, žmogelis 
ieškojo savo tikėjimo kad ir už daugybės mylių. 

Ar ne nuostabu pagaliau, kiek tai liečia Svč. Mergelės 
kultą! Lietuvis protestantų kunigas, ir ne mažesnis kaip 
Martynas Mažvydas, su kurio vardu siejama iš viso pir- 
moji spausdinta iki šiol žinoma lietuviška knyga (1547 m.), 
reikšmingai paliudija, kad jo ragainiškiai važinėja į Šilu- 
cą, į Švč. Mergelės Marijos šventę. O Lliesia linija Šiluva 
ragainiškiams buvo iš viso tolimiausia parapija iš visų 
Mažvydo laiške išskaičiuotų, būtent už 90 km. Žinoma, 
praktiškai, vingiuotais miškų ir paupių keliukais, iki Ši- 
luvos susidarydavo žymiai daugiau negu šimtas km. 

Ragainės protestantų kunigo minimoji šventė „Mariae 
virginis gloriosae in Szidlowo“ greičiausiai buvo ta pati 
Marijos Užgimimo rugsėjo 8-oji, vadinama Šilinė, kuri 
nuo 17-0jo amž. vidurio ten sutraukdavo tūkstančių tūks- 
tančius maldininkų. " į 

. Siluva, kuri iš tradicijos su žinoma stebuklingo pa- 
veikslo istorija ir Apsireiškimu paprastai mums teminimma 
nuo 17-ojo amž. pirmo ketvirčio (taip apie ją rašo ir eilė 
Siluvos knygučių, ir pats Valančius*!), buvo jau garsi ir 
prieš gerą pusšimtį metų prieš tai, t. y. pirmoje 16-0jo 
amž. pusėje. Į ją keliaudavo žmonės iš gana tolimų pa- 
rspijų, lankydavo dar likę katalikai nuo paties Nemuno 
krantų. Jie keliaudavo į Švč. Mergelės šventę dar apie 
1550 metus, t. y. kaip tik tada, kai — atrodė — Lietuvoje 
patvino pati didžiausioji protestantizmo banga: Štai Ma- 
rijos garbinimo Lietuvoje faktai, kuriuos reikėtų nuosek- 
liau išryškinti ir labiau išanalizuoti. i Š, 

Be abejo, tokių iaktų turėio būti ir Didžiojoje Lietu- 
voje. Ten ponai, paprastai virsdami kalvinais, savo žemėse 
prievarta keitė tikėjimą, atiminėjo parapijinės žemes, už: 

grobinėjo bažnyčias. O baudžiauninkų liaudis abejinga ir 
dažnai toli stovėjo nuo tų „naujybių“ ir reformų. Užtat 
neklaužadoms baudžiauninkams buvo grasinama juos re- 
težiuose kalėjime laikyti 22, ' so 5 

„ Viso to šiuose rėmuose nebeįstengsime apžvelgti. Mums 
tai padaryti būtų ir nelengva, kadangi iki šiol neturime 
tikros lietuvių tautos krikščionėjimo eigos istorijos, netu- 
rime jos liturginių papročių tyrinėjimo šimtmečių bėgyje, 
nėra dar lietuviškos giesmės istorijos ir t. t. Turime kny- 
gų, kaip kūrėsi Lietuvos vyskupijos, yra vyskupijų istori- 
jos, bet per paskutinį šimtą metų nebeturime kritiškais 
šaltiniais paremto veikalo, kuris mums išaiškintų nuosta- 
bią mįslę, kaip Lietuva, su dideliu pavėlavimu atėjusi į 
Kristaus Vynuogyną, virto tikrąja Marijos žeme, Ken- 
čiančių Madonų, Sopulingųjų Dievo Motinų, Rūpintojėlių 
it Kryžių šalimi? 


b. Vytauto Didžiojo ir Jogailos bažnyčios 
Šv. Marijos garbei 


Jau ne kartą yra buvęs atkreiptas dėmesys, jog antrą 
sykį Lietuvos valdovams oficialiai pasisakant už Vak. 
krikščionybę (pirmasis yra buvęs Mindaugas!), Lietuva 
lyg ir buvo tuojau pat paženklinta Marijos žeme. Ypač 
krinta į akis, kad dalis Vytautui Didžiajam ir Jogailai pri- 
skiriamųjų, t. y. jų statytųjų bažnyčių yra skirtos Švč. 
Mergelės garbei. Vytauto Didžiojo jubiliejiniais metais 
kan. Pr. Penkauskas, surinkęs krūvon visas senesnių is- 
torikų žinias apie Vytauto statytas bažnyčias, randa jų 
Lietuvoje 12-ka 8. Jų priskaito dvigubai daugiau Lietuvos 
bažnytinės provincijos ir Vilniaus archidiecezijos bažny- 
tiniai kalendoriai — vadinamieji „Elenchus“ 2. Jie pa- 
prastai duoda ir bažnyčių pastatymo metriką. Čia nėra 
dabar įmanoma surinkti katalikų bažnyčių metrikas viso 
Vytauto valdyto Lietuvos Didžiosios Kunigaikštystės plo- 
to. Jeigu dar pridėtume gudų ir kitų slavų dalis, Vytautui 
priskiriamųjų bažnyčių skaičius, kuris visaip ir visokiomis 
progomis įvairėja, tik padaugėtų. ; 

Reta sena bažnyčia Lietuvoje, kurios fundacijos aktai 
kažkada yra pražuvę, nėra savęs kildinusi iš Vytauto laikų 
taip, kaip dažnas 16-0jo—17-0jo amžiaus bajoras per teis- 
mus vis teigdavo savo bajorystę galįs išvesti iš Vytautui 
tarnavusių jo prosenelių. O kai tikrų bajorystės popierių 

nebeturėdavo, bandydavo juos „pasidirbinti“,.. Vytauto 
vardas palikuoniams ilgai buvo žavus, ir jie jo atminimą 
vienu ar kitu būdu palaikydavo. Tas pat galėjo atsitikti ir 
su gera dalimi Vytautui priskiriamųjų bažnyčių. Juk net 
16-0jo amž. Sapiegų mūrinis gotikos statinys Zapiškyje 
ilgai buvo laikomas Vytauto bažnyčia. . 

Dokumentuotai galime įrodyti, kad pats Vytautas, pvz., 
Medininkų (Žemaičių) vyskupijoje yra pastatęs dvi bažny- 
šias. Tai yra Medininkų — Varnių katedrą, gavusią Sv. 
Aleksandro — Vytauto patrono vardą, ir Veliuonos para- 
pijinę bažnyčią, skirtą Svč. Mergelės Dangun Ėmimo gar- 
bei 25. Kitoms bažnyčioms 15—16-ojo amž. aktuose įokių 
Vytauto pėdsakų neužtinkame 2. Kai 1619 metais Medinin- 
kų kanaun. Babinauskis sudarė Žemaičių vyskupijos baž- 
nytinių aktų nuorašų knygą, daugiau Žemaičiuose jis ne- 
rado 27. 

Tačiau bažnytiniame „Elenchus“, kuris yra paremtas 
dažniausiai Valančiaus Žemaičių vyskupystės „Tobliczė- 
mis“ 2, ir figūruoja, kad Raseiniai, Betygala, Ariogala, 
Kaltinėnai, Luokė, Kražiai, Viduklė, Krekenava, Kelmė 3 — 
yra vytautinės bažnyčios, ir jos tokias senas datas iš tra- 
dicijos veda iki šiolei. Panašiai Vytauto kurtomis save 
laiko Utena, Dubingiai, Perloja, Kernavė, Darsūniškis, 
Breslauja, Gardinas, Eišiškės, Švenčionys*?, jau nekal- 
bant apie Trakus ir Kauno pranciškonų bažnyčią ?!. 

Reikia spėti, kad daugelis tų bažnyčių —o0 gal ir jos 
visos — buvo jau pastatytos 15-ajame amž. Nesigilinant 
tačiau į chronologiją, jos visos buvo priskirtos Vytautui *!. 
Juk būtų labai nuostabu, kad per pusę šimtmečio Kazimiero 
valdymo (1440—1492) tebūtų buvusios pastatytos Žemaičių 
vyskupystėje tik 4-ios bažnyčios 32. Taip išeina iš vysk. 
Valančiaus „toblyčių“ 3. Panašus santykis atsiranda ir 
Vilniaus vyskupijoje34. Kazimiero laikais juk galėjo la- 
biau atsirasti ir klebonų naujiems Dievo namams, nes lie- 
tuviai ėmė jau vykti Krokuvon ir į kitus universitetus, kai 
pirmai pradžiai naujai statytai bažnyčiai klebono reikėjo 
su žiburiu ieškoti. Tai ir bus viena iš svarbių priežasčių, 
kodėl pat pradžioje nebuvo bažnyčių intensyviai statoma. 
Vytautui buvo labiausiai svarbu pirma turėti Žemaičiuose 
vyskupą, kad kovose su ordinu, Konstance ir visur kitur 
jau būtų galima šaukti, jog tas ginčijamas kraštas pastan- 
gomis paties Vytauto — o ne kryžiuočių — formaliai yra 
tapęs krikščionišku. . 

Kai Vytautas užrašė naujai įkurtajai Medininkų diece- 
zijai žemių, vyskupas, žinoma, pirmiausia turėjo važinėti 
po savo žemes. Žmonėms atversti, mokyti ir krikštyti reikė- 
jo bažnyčių. Todėl jos tuoj turėjo atsirasti paties vyskupo 
plotuose jau be jokio specialaus Vytauto fundacijos -do- 
kumento. Vadinasi, toliau bažnyčios buvo statomos vys- 
kupo reikalams, jo paties įsakymu, kad jis pats ar jo pa- 
skirtieji kunigai ten galėtų laikyti Mišias ir sakyti pa- 
mokslus. Jeigu tokios bažnyčios ir buvo pastatytos Vytauto 
valdymo laikotarpiu, tai valdovo fundacijos raštų joms. 
jau galėjo ir nebebūti *. Taip galėjo atsitikti su Kaltinė- 
nais, Raseiniais, Vidukle, Kražiais ir t. t. > 2 

Panašių fundacijų Vilniaus vyskupijoje, be abejo, yra 
atlikęs ir Jogaila. Šituo atžvilgiu ir yra įdomus, pvz., įo 
1389 metų raštas Vilniaus vyskupui. Juo įsakoma tė-. 
vūnams, jog, kur tik vyskupas panorės pastatyti bažnyčią, 
tėvūnai turi jo klausyti lygiai taip kaip paties didžiojo 
kunigaikščio 3, 2 : 

Iš pasakyto peršasi išvada, jog patys Lietuvos valdo- 
vai, būtent Vytautas ir Jogaila, betarpiškai nėra pastatę 
tiek daug bažnyčių, kiek jiedviem priskiriama. Vadinamųjų 
jogailinių bažnyčių skaičius anuose tradiciniuose sąra- 
šuose irgi sėkmingai vejasi vytautines šventoves. Per abu 
minėtus bažnytinius kalendorius Jogailos kurtų bažnyčių 
etnografinėje Lietuvoje susidaro per dvidešimt 37. Grei- 
čiausiai didelė dalis jų tokiu pat būdu gavo Algirdaičio 
vardą, kaip anos Kestutaičiui prirašomos bažnyčios. 

Jeigu anų dviejų žymiųjų pusbrolių statytųjų bažnyčių 
skaičius ir nėra toks didelis, tai vis tiek sutinkame čia 


bingiuose, Eišiškėse, Darsūniškyje. Jogailos bažnyčios 
Merkinėje ir Maišiagaloje, pvz., buvo taip pat skirtos Švč: 
Mergelės Dangun Emimo garbei 9*. 

Vadinasi, absoliuti dauguma Marijos vardu statytų 
bažnyčių yra gavusios Dangun Ėmimo titulą. Gal moks- 
linis Lietuvos bažnyčių patronatų tyrinėjimas surastų ko-- 
kią nors gilesnę prasmę ir įstengtų tiksliau nusakyti, kodėl 

pačių Lietuvos didžiųjų kunigaikščių ar. po jų mirties sta- 
tytųjų bažnyčių daugumai, jeigu jos buvo skiriamos Ma- 
rijos garbei, dažniausiai vis buvo parenkamas Dangun 
Emimo titulas. Tai yra dar tirtinas klausimas. Gal čia 
kokią nors rolę yra suvaidinę vienuoliai, būtent pranciš- 
konai, 14-ajame amž. vedę Lietuvos misijas, o pirmasis 
sostinės vyskupas Andrius Vasylius, kaip ir jo įpėdinis 
Jokūbas Plichia, buvo pranciškonai *. Gal pagaliau Dan- 
gun Ėmimo patronatas turi kokią prasmingą teologinę 
reikšmę aniems laikams. Čia nebeliečiame Marijos garbei 
statytųjų bažnyčių vėlesniais šimtmečiais. Kuriame am- 
žiuje ir kokiais jos savybių titulais daugiausia buvo pa- 
statytos, be abejo, yra lengva nustatyti iš „Elenchus“. 

Mes čia labiau norėtume bandyti rasti istorinį pagrin- 
dą, kodėl toks palyginti nemažas 15-0jo amž. Lietuvos 
bažnyčių skaičius yra apskritai skirtas Sv. Marijos garbei. 
Mums peršasi tokia mintis: vokiečių ordinas vadinosi ofi- 
cialiai Šv. Mergelės Jeruzalėje riterių ordinu. Yra žinoma, 
pvz., kad Livonijoje iki pat reformacijos stipriai žmonių 
sąmonėn buvo jaugęs Svč. Mergelės kulias*!. Gaibūt, 
parenkant bažnyčių patronus, kaip tik Lietuvos valdovai 
norėjo parodyti vis skersuojantiems kryžiuočiams, jog lie- 
tuviai nėra blogesni krikščionys už kryžiuočius. Tuo būdu 
galėjo būti stengiamasi nuplauti įtarimus, kurių vokiečių 
ordinas Vytauto laikais vis leido į pasaulį **. Žinoma, yra 
aa ir kitaip aiškintis, bet aš kitokio aiškinimo nesu ra- 

ęS. 

Šiaip ar taip, istorinėje tradicijoje Marijos kultas yra 
nuo pat dviejų vyskupijų suorganizavimo vis labiau sieja- 
mas su Vytauto, o ne su kurio kito Lietuvos valdovo var- 
du. Gal nebuvo pripuolamumas, kad ir savo vainikavimui 
jis buvo parinkęs vieną iš didžiųjų jos švenčių, būtent 
Gimimą, kuris yra mums nuo 1930 metų tapęs antrąja tau- 
tos švente, Taip pat yra reikšmingas dalykas, kad žmonių 
tradicijose buvo išlikę — ir taip nuo seno į istorijos kny- 
gzs pateko, — jog Vytautas per savo krikštą iš garsaus 
savo laiko amžininko, Bizantijos imperatoriaus Manuilo II 
Paleologo esąs gavęs Dievo Motinos paveikslą. Toks pa- 
sekojimas yra apie Madonos paveikslą prie Vytauto pa- 
minklo Vilniaus katedroje. Šitą paveikslą, kaip autentišką 
Manuilo dovaną Vytautui, patiekia dabar Lietuvių En- 
ciklopedija *. Panašiai rašoma ir apie stebuklingąjį Trakų 
Švč. Mergelės paveikslą *, į kurį visai panašus (greičiau- 
siai jo kopija) buvo nuo seno didžiojo Zarasų ežero Asavo 

salos vienuolyno bažnyčioje. Jis skaitėsi kartu su Trakų 
paveikslu Vytauto gautas iš to paties Bizantijos impera- 
toriaus 5, Jeigu tų pasakojimų ir vėlesnių užrašymų šian- 
dien ir nebegalime patikrinti įtikimai autentiškais do- 
kumentais, tai vis tiek yra simptominga, kad vienu ar kitu 
būdu seniausias Šv. Marijos kultas Lietuvoje yra glau- 
džiai siejamas su Vytauto Didžiojo, o ne su kurio kito 
valdovo vardu. 


c. Seniausiųjų Šu. Marijos slebuklingųjų 
paveikslų islorija 


Didelis palyginti Svč. Mergelės bažnyčių skaičius Lie- 
tuvoje, savo pradžią gavęs oficialiai įvedant bažnytinę 
organizaciją ir kuriant parapijų tinklą, akivaizdžiai pa- 
liudija, kad jos garbinimas jau. 15-ajame amžiuje čia leido 
šaknis. O jeigu eilė bažnyčių buvo pasirinkusios savo 
Patronu Šv. Mariją bei jos savybes, tai altoriuose turėjo 
atsirasti ir paveikslų, kurie kai kur įgijo garsą slebuklin- 
gųjų. Jų pati kilmė, kaip ir pradžia, istoriškai imant, 
dingsta sutemose, juo labiau kad Marijos ikonografija 
Lietuvoje nėra dar iš esmės pilnai ištyrinėta. Ką toje sri- 
tyje aprašomuoju būdu apie stebuklinguosius Lietuvos pa- 
veikslus pateikia jėzuitas Aloyzas Friedrichas, yra tik per- 
davimas vietos bažnyčiose randamų žinių, dažnai pasiten- 
kinant klebonų pranešimais **. Tik į Vilniaus krašto iko- 
nograliją meno istoriko akimis yra pažvelgęs lenkas J. Klo- 
sas*7. | 2 “ 

O Marijos paveikslų istorija Lietuvoje tikrai nėra -pa- 
prasta. Jų chronologija, nuo kurios pirmiausia reikėtų 
pradėti, yra dažniausiai nebenustatoma. Per visokių ne- 
gandų metus paveikslai būdavo paslepiami, kitur išveža- 
mi, restauruojami, perdirbami, iš naujo apdedami sidabro ' 
bei skardos votais ir t. t. Kiekvienas jų turi savo istoriją, 
savo keliones ir saugojimus anais neramiais laikais, 

Kitur Europoje yra jau seniai ištyrinėti Madonų pa- 
veikslų stiliai, jų tapybos atskiros mokyklos, kurių iiuo 
14-ojo amž. vis daugiau atsirado. Nustatomos įtakos ir 
keliai, kaip ir kur tokie paveikslai plito. Ypač nuo 15-6jo 
amž. Italijoje buvo tapoma tūkstančiai Madonų. Buvo 
imama ne vien tik jos gyvenimo motyvai (sceninės gru- 
pės), bet pradėta tapyti daug kultinių paveikslų, dažniau- 
siai Madona su Kūdikiu. Šitaip susidarė milžiniška ma- 

riianiškoji ikonografija. Ji nuolat toliau tyrinėjama, daug 
rašoma mokslo veikalų ir disertacijų iki pat šiai dienai. 
Ic Petrapilio Mokslų Akademija buvo pradėjusi leisti rusų 
„Bogomateri“ — „Dievo Motinos“ ikonografijos didžiulius 
tomus *. Tik tas pastangas sutrukdė I Did. karas. . 

Ar bebus galima kada nors stebuklingųjų Marijos pa- 
veikslų Lietuvoje nustatyti metrikas, išaiškinti kelius, ku- 
riais jie yra atsiradę Lietuvoje? Galbūt ne vienas tų pa- 
veikslų bus ten turėję šiandienio religinio gyvenimo su- 
temose išgyventi tokias odisėjas, kokias yra palyrę kai 
kurie Madonos paveikslai kalvinizmo epochoje, švedų ir 
rusų įsiveržimų bei siaubimų metu. Tai būtų moksliškai 
istorinis tokių paveikslų tyrinėjimas, jų „mokyklos“ ir kil- 
mės (meniniu atžvilgiu) aiškinimasis. Nušviesti pačiai 
Lietuvos religinio gyvenimo istorijai tačiau tokios akade- 
minės studijos nėra labai būtinos. Jeigu ir būtų, pvz., su 
visu moksliniu aparatu išsiaiškinta, kad kuris nors pa- 
veikslas yra pusšimčiu metų senesnis ar vėlyvesnis, prie 
to paveikslo žmonių teikiamoji Svč. Mergelei pagarba ne- 
sikeičia. Kaip vietinės tradicijos rodo, liaudis visada 
buvo linkusi stebuklingųjų paveikslų atsiradimą nukelti į 
gana senus laikus. ' 

Jau buvo užsiminta Vilniaus katedros Madona, pagal 
padavimą Vytauto gauta iš Bizantijos imperatoriaus Ma- 
nuilo Paleologo. Klosas tačiau teigia, jog tas paveikslas 
daro įspūdį, kad jis turi būti Kelno ar Niurnbergo Madonų 
mokyklos, t. y. Vokietijos *. Sių dienų autentiškais šalti- 
niais nebepatikrinama graikiška pradžia prirašoma ir Tra- 
kų Madonos paveikslui, kurį Vytautas gavęs iš minėto 
Bizantijos imperatoriaus *0, Istoriškai tai yra įmanoma, nes 
žymusis Bizantijos Manuilas II, miręs penkeri metai anks- 
čiau už Vytautą, yra su juo apskritai per 34 savo valdymo 
metus palaikęs santykius *!. Iš tiesų tas paveikslas, pieštas 
ant varinės plokštės, yra bizantiško stiliaus. To neginčija 
nė kritiškas Klosas 52, . 

Jeigu tačiau Trakų Madonos paveikslas ir ne Vytauto 
laikais ten būtų atkeliavęs, vėliau jis buvo labai garsus. 
Kad Vilniaus kapitulos aktai jį, kaip ir kitus stebuklin- 
guosius vyskupijos paveikslus, tik 17-ajame amž. tepa- 
mini 53, negalima daryti išvados, kad jo anksčiau Trakuose 
nebuvo, Kiekvienu atveju jis yra ankstyvesnis už Aušros 
Vartų Madoną. | 

1602—1603 metais Vilniuje siautė epidemijos, ir ano 
meto silpnomis higieninėmis sąlygomis limpamos ligos 

buvo didelė rykštė. Tada buvo iš Vilniaus į Trakus suor- 
ganizuota didžiulė procesija pas Maloningąją Dievo Moti- 
ną Trakuose. Tokių procesijų vėliau iš sostinės pas ste- 
buklingąjį paveikslą yra ne kartą įvykę, ir apie tas proce- 
sijas yra nemaža šaltinių. Ši buvo pati pirmoji. Vadinasi, 
jau pačioje 17-ojo amž. pradžioje Trakų paveikslo garsas 
Lietuvoje buvo plačiai pasklidęs. Kaip tikri piligrimai, pats. 
Vilniaus vyskupas Benediktas Vainius, kapitula ir kunigai 
su didele žmonių minia vyko 28 km; vis kas septyni kilo- 
metrai procesija sustodavo, kad galėtų išklausyti jėzuitų 
pamokslų 54, 1625 metais, rašydamas Vilniaus vyskupijos 
reliaciją Romon, vysk. Eustachijus Valavičius įsakmiai pa- 
brėžė: šalia stebuklingų Dievo Motinos paveikslų kitosė 
bažnyčiose labiausiai garsus esąs Trakuose senas Šv. Ma- 
rijos paveikslas, prie kurio žmonės suplaukia 5. Panašūs 
pranešimai Romon buvo ir po ketverių metų *. O popiežiaus 
nuncijus po kito dešimtmečio (1639 m. liepos 16 d.) kaip 
svarbų faktą Romon pranešė iš Varšuvos, jog karalius 
Vladislovas Vaza 1639 metų liepos 10 d. iš Vilniaus at- 
vykęs į Trakus, kad galėtų pagarbinti stebuklingąjį Švč. 
Mergelės paveikslą*7. Toliau yra dar daugiau duomenų, 
kaip tas paveikslas vis labiau garsėjo, kaip vykdavo žmo- 
nių minios, kaip jis kartais buvo saugojamas, slepiamas, 
atgabenamas Vilniaus Šv. Kazimiero garsiojon koplyčion 
Katedroje, kaip jis buvo karūnuotas ir t. t.58 ž 

Jeigu norėtume tiksliai išsiaiškinti ir kilmę, ir chrono- 
logiją tokio nuo seno stebuklingo Krekenavos Švč. Mer- 
gelės su Kūdikiu paveikslo, taip pat būtų nemažiau sun- 
ku. (Krekenava yra ant gražaus Nevėžio kranto į šiaurę 
nuo Kėdainių.) Pagal Valančių, ten dar Vytautas Didysis 
statęs bažnyčią 59, Pagal Friedricho ir mūsų bažnytinės Pro- 
vincijos „Elencho“ duomenis *9, tik Kazimiero laikais (1484 
m.) bajorai Vizgirdaičiai ir Bandoriai yra pastatę Ma- 
rijos Dangun Ėmimo bažnyčią. Kai 18-o0jo amž. viduryje 
buvo pastatyta nauja mūrinė šventovė, žinoma, jon pateko 
ir senasis Madonos paveikslas. Apie jį vietinis padavimas 
sakė, jog kažkoks riteris jį atvežęs iš Krokuvos ir pado- 
vanojęs misininkui Albertui, skelbusiam Evangeliją ant 
Nevėžio krantų?!. Rodos, kad iki šiol nėra aptikta duome- 
nų apie tokį Žemaičių misionierių Albertą. Greičiausiai tas 
paveikslas yra patekęs žymiai vėliau. Reikšminga aplin- 
kybė čia yra Krokuva. Galbūt jį kas nors tiesiai į Kreke- 
navą atgabeno iš Krokuvos, kur kaip tik nuo viduramžių 

galo buvo cechas tapytojų, piešiančių bažnyčioms šventus 
paveikslus. "2 
Pirmojo Didžiojo karo metu pagyvenęs Krekenavoje 92, 
ten iš arti pamatęs Žmonių nepaprastą maldingumą prie 
aa Madonos paveiksio, mūsų Maironis apie ją ei- 
iavo 93; 


„„.„„Tu stebuklais įgarsėjus, 

Viltį Tavimi padėjus... 

Gelbėk žmogų nelaimingą, 

Savo globa stebuklinga, 

Motina Dangaus! 

Tu Krekenavos paveiksle žinoma plačiai, 

Kad stebuklais trauki žmones iš ugnies stačiai...“ 


Liuteronas Mažvydas mums yra neabejotinas šaltinis, 
kad Švč. Mergelės kultas Šiluvos bažnyčioje buvo jau ži- 
nomas pirmoje 16-ojo amž. pusėje“. Lieka tik neišaiškin: 
tas pats stebuklingojo paveikslo klausimas. Yra nuoseklu 
semprotauti, jog tai buvo tas pats paveikslas, kurį žmo- 
nės, saugodami nuo kalvinistų, žemėje užkasė su kitais 
bažnytiniais daiktais. Iš kur šitoji Madona Šiluvon pateko, 
nėra nė mažiausio autentiško pėdsako. To klausimo ne- 
aiškina mums nė daug padavimų surinkęs Friedrichas 93. 
Jau Valančius yra padavęs faktą, kad Šiluvos bažnyčią 
pastatęs ir parapiją įsteigęs Petras Gedgaudas (Giedy- 
goldas) 1457 m.66 

Sustosime apie Šiluvą plačiau kitame skyriuje, kai pa- 
liesime 17-ajame amžiuje atsirandančias Lietuvoje tokias 
naujas ir žymias Šv. Marijos šventoves kaip Aušros Var- 
tai, Pažaislis, Zemaičių Kalvarija. 

Kaip akivaizdžiai matome, norint tiksliau kalbėti apie 
Svč. Mergelės garbinimą Lietuvoje dar priešreformacinėje 
epochoje, reikėtų tų dviejų amžių lietuvių tautos religinį 
gyvenimą ir jo vystymąsi dar labiau patyrinėti. Tai būtų 
įdomi ir dėkinga tema! į 

Nepalyginamai daugiau archyvinės ir spausdintos me- 
džiagos yra trims paskutiniams šimtmečiams. Čia daug 
būtų pasakytina apie įvairių vienuolių pastangas Marijos 
kultą beplatinant liaudyje, pirmoje eilėje minint pran- 
ciškonus, basuosius karmelitus, jėzuitus, dominikonus, 
augustinus, nuo 18-ojo amž. pagaliau marijonus. Rei- 
kėtų sustoti prie Švč. Mergelės brolijų, Rožančiaus išpla- 
tinimo, Škaplieriaus įvedimo, 19-ajame amž. atsiradusio 

Gyvojo Rožančiaus, daugėjančių Marijos garbei giesmių, 
naujų jos garbei paskirtų šventovių, Lurdų ir t. t. ir t. t. 
Mes tačiau pirma mesime bendrą žvilgsnį į suinten- 
syvėjusį religinį gyvenimą, kai protestantizmas buvo pa- 
galiau įveiktas. Si: 


3, SVC. MERGELĖS KULTO SUKLESTĖJIMAS 
LIETUVOJE |. L 


a. Bendra Lietuvos religinio gyvenimo charakteristika 
17—18 amž. 


17-asis amžius yra ir Lietuvoje tikrasis katalikybės 
restauracijos šimtmetis. Šitas triumfas prieš protestantiz- 
mą čia reiškiasi visokiais būdais. Jis buvo, pvz., gana reikš- 
mingas statybose. Kai miestai suskurdo, aktyviais kultūros 
palaikytojais pasirodė Lietuvos didikai, stambieji žemval- 
džiai. Daugelis jų pačių .ar jų įpėdiniai atgailavo savo ar 
savo tėvų nuklydimą į kalvinizmą. O atgailą reikšdavo 
pastatydami Dievui namus arba vienuolyną, arba abu 
drauge. Šitaip Pacų lėšomis atsirado Sv. Teresės (1654) 
ir Antakalnyje — gražiausias Vilniaus barokas su 2000 sta- 
tulų — Šv. Petro ir Povilo bažnyčia (1668—1676). Ten pat 
Sapiegų pastangomis pastatyta Jėzaus Vardo bažnyčia ir 
prie jos vienuolynas (1694—1717). Vėl Pacų, t. y. Lietu- 
vos kanclerio Kristupo Zigmanto Paco, turtais išaugo ba- 
rokinio meno šedevras Lietuvoje — Pažaislio bažnyčia ir 
kamaldulių vienuolynas — 1664—1674 m. (1719) 97. 

Įdomu, kad šitie ir kiti Lietuvoje gana gajaus baroko 
vertingi architektūriniai paminklai buvo pastatyti didžiu- 
lio politinio susmukimo ir ekonominio suskurdimo laiko- 
tarpiu, 17—18-ajame amžiuje, t. y. po Lietuvą taip nu- 
siaubusių Maskvos karų, po didžiosios švedų invazijos, 
po valstybę labai nusilpninusių didžiųjų kazokų maištų. 
Bet nelaimių prislėgtas, ekonomiškai suvargęs žmogus au- 
kojo pačias didžiausias žemiškas vertybes Dievo garbei. 
Mūrinių bažnyčių šimtmetis prasidėjo. Salia žinomyjų me- 
no šedevrų buvo pastatytos Aušros Vartų, Sv. Ignoto, 
Šv. Kotrynos, Misionierių ir kitos bažnyčios Vilniuje, kuris 
vėliau imta vadinti šiaurės Atėnais. Ir tolimos periferijos, 

net tokie užkampiai, kaip Kretinga, Telšiai ir kiti miestai, 
dabar jau buvo aprūpinami puošniomis mūrinėmis bažny: 
čiomis. 

Katalikybės restauracija atnešė ne tik naują stilių sta- 
tybai, bet ir pamaldoms visą barokinį puošnumą, pompą. 
Tuo būdu ir Švč. Mergelės kultas Lietuvoje dar labiau plė- 
tėsi. Uoliojo kataliko Radvilos Našlaitėlio lėšomis jėzuitai 
suu pasistatė bažnyčią Nesvyžiuje (1584). Pačiame Vil- 
niuje prie turgaus aikštės, tarp medinukių rusų cerkvių 98 
iškilo antras svarbus barokinis paminklas, būtent Sv. Ka- 
zimiero (1604). Sitas jėzuitinis barokas padarė įtakos 
ir kitiems sakraliniams pastatams: Gardino bažnyčiai 
(1647—1667), Kauno Karmelitų bažnyčiai (1685). O pats 
Vilnius po 1610 metų gaisro, kurio liepsnos buvo nuliežu- 
sios 10 bažnyčių, kaip-ir po 1655 m. rusų antplūdžio paly- 
dėtų baisių naikinimų ir gaisrų, buvo taisomas, perstato- 
mas, ir didelė dauguma bažnyčių apsivilko barokiniais 
rūbais9. Apskritai savo papročiuose ceremoningumą 
mėgstančiam lietuviui (plg. vestuves) barokas buvo žymiai 
arčiau sielos! Jam svetimas šaltas racionalumas. žtab 
barokintos Lietuvoje ir gotiškos bažnyčios. 

Protestantizmo akivaizdus įveikimas pasireiškė ne vien 
puošnioje barokinėje statyboje. Katalikybės atgijimas, re- 
liginis uolumas su iškilmingomis ir dažnomis procesijomis, 
su gausiomis Komunijomis, -devocijonalijomis, atlaidais, 
relikvijų kultu, bažnytinemis brolijomis ir t. t. yra bendra 
to džiaugsmo išraiška. To religinio pakilimo pirmas regi- 
mas vaisius buvo. gausus vienuolynų kūrimas Lietuvoje. 
Vienuolynai statėsi įvairiausiose Lietuvos vietose, ir daug 
užimtų čia juos bandyti išskaičiuoti. Vilniuje 18-0jo amž. 
pradžioje buvo keliasdešimt vienuolynų. Jeigu iki I7-ojo 
amž. pradžios Žemaičiuose iš viso nebuvo buvę nė vieno 
vienuolyno, tai per pirmą šimtą metų nuo Merkelio Gied- 
raičio mirties (1609 metais) įvairiose reikšmingose vietose 
atsirado bernardinai (pranciškonai), jėzuitai, dominiko- 
nai, karmelitai, benediktinės. Stipriai įkėlė koją vienuoliai 
ir į Sūduvos girias. Dar reikėtų laukti kada nors mokslinio 
tyrinėjimo, kaip vienuolynai yra labai aktyviai prisidėję, 
kad 16-ajame amž. dar pagoniškomis liekanomis svetim- 
taučiui į akis krintanti Lietuva taip palyginti greitai yra 
gavusi Marijos žemės, Kryžių šalies, Šventosios Lietuvos 
vardą. Toje srityje vienuolių darbas. dar neįvertintas! 

b. Šv. Marijos kulto paplitimas liaudyje 


Aukščiau minėtuosna rėmuosna reikia įstatyti ir su- 
prasti dar labiau suintensyvėjusį Šv. Marijos kultą. 17-asis 
amžius yra tikrasis šimtmetis Lietuvoje, kai Marijos 
garbinimas buvo įvestas į aiškias vėžes, kuriomis jis reiš- 
kėsi ne tik 18-ajame, bet ir vėlesniais šimtmečiais. Vargu 
kuris vienuolynas Lietuvoje nėra įnešęs savo reikšmingo 
indėlio į Marijos garbinimą, ypač plečiant -jos kultą liau- 
dyje. Dominikonai, kaip žinome, nuolat žmonėse skleidė 
Rožinį. Jie yra išgarsinę, pvz., Marijos kultą per savo vie- 
nuolyną Seinuose, kur pagarsėjo Švč. Mergelės iš pro- 
testantiško. Karaliaučiaus pargabenta statula '?. Rožanči- 
nės atlaidai sutraukdavo į Seinus iki 20—30 000 žmonių 7!. 
Dominikonai išgarsino Marijos kultą ir Kazokiškėse, kai 
vienas Romoje studijavęs dominikonas čia atgabeno Švč. 
Mergelės paveikslą, kuris greitai žmonėse išgarsėjo 72. Tas 
pat atsitiko Vosiliškyję, kur buvo padaryta Čenstochovos 
paveikslo kopija 7?, 3 

Apie pranciškonus (bernardinus) tą patį galima pasa- 
kyti. Po 16-ojo amžiaus krizės atsigavę, jie daug darbavo- 
si liaudyje. Su įų pastangomis reikia sieti, žinoma, Švč. 
Mergelės paveikslus. Vilniaus Šv. Kryžiaus. bažnyčioje 7*, 
garsųjį jos paveikslą Šv. Mykolo bažnyčioje *5, 1750 me- 
tų rugsėjo 8 šventėje nepaprastai iškilmingai karūnuotą "*. 
Pranciškonai taip pat išplėtė Marijos kultą ir Gelvonuose, 
kurių stebuklingasis paveikslas buvo apipintas įvairiais 
pasakojimais 77. Jeigu leistų laikas atidžiau pažvelgti į ste- 
buklingųjų paveikslų istorijas, tai matytume, jog vienuo- 
lynai dažnai yra atlikę reikšmingą vaidmenį ypač tose vie- 
tose, kur bažnyčios iš kalvinų buvo atgal-atsiimtos. Ir 
karmelitai, ir augustinai, jau nekalbant apie jėzuitus, yra 
Marijos kulto skatinime parodę didelį uolumą. | . 

1646 metų savo reliacijoje popiežiui Urbonui VIII, ko- 
kias periodiškai kas penkeri metai, kai „tik vykdavo Ad 
Limina Apostolorum, vyskupai turėdavo paruošti, Zemai- 
čių vyskupas Jurgis Tiškevičius išskaičiavo įvairias bro- 
lijas: Dievo Kūno, Angelų Sargų, Sv. Onos, Krikščioniškos 
Doktrinos mokymo (t. y. katekizmo), Šv. Izidoriaus Ar- 
tcjo. Tiškevičius tačiau pažymėjo, jog beveik prie visų pa- 
rapijinių bažnyčių esančios taip pat Šv. Marijos Rožan- 
čiaus (,,Rosarii B. V. Mariae“) ir įvairios kitos „,piae 
congregationes“, skirtos Svč, Mergelės garbei 78. Apie Ro- 
ženčiaus brolijas Vilniaus vyskupijoje jau kalbėjo įsak- 

miai savo 1625 m. reliacijoje vyskupas Eustachijus Tiš- 
kevičius 7. a 

Vadinasi, miestuose ir krašto parapijose buvo intensy- 
viai organizuojamos brolijos. Yra žinoma, kad jėzuitas Jo- 
nas Jaknavičius, kuris savo lietuviškai rašytais raštais at- 
sistoja greta kitų dviejų žinomų rašytojų jėzuitų, būtent 
greta Konstantino Širvydo ir Pranciškaus Šrubauskio, yra 
išleidęs trijų brolijų knygutes lietuviškai ir Jenkiškai: 
Šv. Jėzaus Kūno (1630), Sv. Juozapo ir Nikodemo ir 
Šv. Izidoriaus (1639). Tik gaila, kad tų knygučių nė viena 
nėra išlikusi. Greičiausiai yra pradingę ir Sv. Marijos bro- 
lijų spausdinti nuostatai, Juk mūsų žemėje — ir tai kar- 
tojasi iki pat šiai dienai — taip daug kas greit sunykdavo 
ir sunyksta, pražūva. 

Yra įdomių pėdsakų apie Nekalto Prasidėjimo broliją 
dar trys šimtai metų prieš Dogmos (1854) paskelbimą. 
Lietuvos— Lenkijos valdovas Vladislovas Vaza buvo norė- 
jęs visoje savo valstybėje įsteigti Nekaltai Pradėtosios 
archibroliją. Jos nariams plačiu mastu buvo numatyta 
atitinkami ženklai ir rūbai. Popiežius Urbonas VIII tokią 
broliją patvirtino, tačiau respublikos senatas tokiam su- 
manymui nepritarė 9. Dar iš Zigmanto Vazos laikų (1629) 
yra likęs Vatikano bibliotekos rankraščių skyriuje kara- 
liaus prašymas leisti įsteigti visoje jo valdomoje respubli- 
koje, vadinasi, ir Lietuvoje, Nekaltai Pradėtosios archibro- 
liją*!, Lenkijos bernardinai 18-ajame amž. gavo iš popie- 
žiaus Klemenso XII patvirtinimą steigti Nekaltai Pradėto- 
sios brolijas 32. Ir bazilijonai, kurie daug kliūčių sutikdami 
tiesiog herojiškai yra platinę bažnytinę uniją, steigdavo 
taip pat Svč. Mergelės Nekalto Prasidėjimo brolijas *. Rei- 
kia pažymėti, jog vienuoliai augustinai buvo įsteigę Šv. 
Marijos Paguodos broliją, kurios nariai nešiodavo tam 
skirtą odinį diržą3*. Karmelitams, žinoma, labiausiai rū- 
pėjo Šv. Škaplieriaus brolijos “5, kurios taip -plačiai yra 
paskleidusios Lietuvoje škaplieriaus nešiojimą. Marijos 
kultą plėsdami daug veikė taip pat basieji karmelitai, ir 
įie buvo įsteigę Sv. Marijos Įvesdinimo (Žvakių dienos) 
broliją 5. Daug prisidėdami prie Švč. Mergelės kulto, per 
savo keliolika kolegijų Lietuvos Valstybės plote jėzuitai 
visur, kur tik jų misijos siekė, organizavo Šv. Marijos 
sodalicijas 57. : . 

Šitaip 17-asis ir 18-asis yra šimtmečiai, kurie Lietuvoje 
davė didelį religinių brolijų skaičių. Jie stipriai išgarsino 
ir kai kurias Marijos kulto vietas. 

c, Naujos šventovės ir jų stebuklingieji 
Šv. Marijos paveikslai 


Paprastai nuo 17-ojo amž. vidurio labiausiai mums ži- 
nomos Marijos šventovės yra Trakai, Šiluva, Aušros Var- 
tai ir Žemaičių Kalvarija. Dvi paskutiniosios iš viso iki 
17-0jo amž. buvo nežinomos. Jau savo reliacijoje Romon 
vysk. Tiškevičius 1646 m. sumini keturias Žemaičių baž- 
nxčias, kurias žmonės labai gausiai lanką: Zapyškį, kur 
esąs iš Nemuno išgelbėtas senas Kristaus paveikslas, Ši- 
luvą, Tverus ir Kalvariją, arba Naująją Jeruzalę *8. Aišku, 
jog jau tuo metu buvo garsas apie dominikonams pavestą 
Kalvariją, kur 1649 metais, vadinasi, po trejų metų, buvo 
galutinai įrengti Kryžiaus keliai. Ir čia stebuklingojo Ma- 
rijos- paveikslo pradžia tokia pat kaip Kazokiškėse. Jį par- 
vežė vienas Romoje mokęsis dominikonas. * 

Žinomąjį Šiluvos Apsireiškimo „stebuklą (Svč. „Mergelė 

pasirodžiusi piemenims!) yra jau smulkiai aprašęs 1848 
metais Valančius savo Vyskupystės istorijoje, kaip įvykusį 
17-0jo amž. pradžioje *?. Dar šimtą m. prieš tai, vadinasi, 
758 m:, Žemaičių vysk. Antanas Tiškevičius savo relia- 
cijoje Romon yra platokai minėjęs stebuklingą Siluvos pa- 
veikslo garsą. Jis pažymėjo ir tai, kaip aklas šimtametis 
senelis nurodęs vietą, kur paveikslas (Svč. Mergelė su 
Kūdikiu rankoje), pieštas drobėje, „buvo surastas mišku jau 
apaugusioje vietoje ??. 

Atskirų studijų reikėtų, „kad“ būtų galima nuodugniai 
išsiaiškinti visokiais gražiais pasakojimais .apipintus fak- 
tus. Tai liečia daugelį šventovių, pradedant Ugionimis *! 
ir baigiant Aušros Vartais. Nors tremtyje tyrinėjimų me- 
todai turi skirtis, bet ir čia, dar neturint po.kojomis savo 
žemės, šį tą toje srityje galima pasiekti. Įdomiausia šituo 
atžvilgiu yra, be abejo, Šiluva. Iš 1624 metais Žemaičių 
vyskupo St. Kiškos Romai atliktos reliacijos yra matyti, 
kad Šiluva buvo atgriebta iš kalvinų jo vyskupavimo 
(1619—1625) laiku. Byla teismuose kainavusi 16 000 
auksinų 92 t. y. sumą, už kurią tada buvo perkami dideli 
dvarai. Apie Šiluvos bažnyčios atgavimą kalba 1625 me- 
tais savo brevėje ir popiežius Urbonas VIII. Ten kalvi- 
nai turėję įsitaisę savo seminariją. 

Šalia Šiluvos Madonos, be abejo, žymiausias šituo at- 
žvilgiu religinis Lietuvos centras buvo nuo 17-ojo. amž. 
Vilniaus Aušros Vartai. Jų pradžia, nors ir katalikų, ir 
stačiatikių nuo 19-ojo amž. vidurio. iki: pat šiol tiek daug 

rašyta, nėra dar. pilnai išaiškinta. Tiesa, patys Aušros Var- 
i kaip vieneri iš: Vartų mūruose, kurie nuo Aleksandro 

leikų buvo pastatyti apie sostinę, buvo žinomi jau 16-aja- 
me amž., jie ir Brauno ir Hohenbergo 2tlasę 1576 metais 
yra aiškiai pažymėti. 

Dabartinis paveikslas tačiau jau 16-ajam amžiui yra 
žinomas, nors ir nėra jokios istorinės atramos tvirtinti, 
kad ir kaip tai skambiai ir įdomiai atrodytų, jog Aušros 
Vartų Madonos veido bruožai esą modeliuoti iš Barboros 
Radvilailės, jai dar. gyvai esant 1540 metais. Taip mums 
parašyta naujoje Lietuvių Enciklopedijoje (t. II, p. 478). 
(Barbora apie tą laiką buvo dar nežymi Trakų vaivados 
Goštauto dvidešimtmetė žmona!) Yra dvi viena kitai prieš- 
turaujančios lenkų tezės. Viena jų teigia: Aušros Vartų 
Madona italų mokyklos, kita — daryta Krokuvoje. Prieš 
30 metų lenkas dr. Mečislovas Skrudlikas ėmė Vilniaus 
Madona domėtis ir parašė dvi studijėles **. Po ilgo šaltinių 
nagrinėjimo ir lyginimo — visa tai atpasakoti čia daug 
vietos reikėtų — gretindamas „paveikslo medžiagą, pačią 
techniką ir t. t. su kitais tos rūšies paveikslais, Skrudlikas 
prieina išvadą, jog Aušros Vartų Madona esanti Kroku- 
vos tapytojų. cecho darnos, Tikrą paveikslo datą nustatyti 
esą sunku. 

Bet ne visi yra tos pat niuomiūnės! Žymusis Vilniaus 
meno specialistas J.. Klosas mums aiškina, kad toji be Kū- 
dikio Madona, dešinėn palenkta galva ir maldai sudėtomis 
rankomis, priklausanti italų 16-ojo amž. vidurio mokyklai. 
Esanti greičiausiai piešta pačiame Vilniuje, kur Žygimanto 
Augusto dvare buvo ir italų tapytojų 96, J. Klosas remiasi 
viena gana svarbia aplinkybe. Ilgai skardos votais apdė- 
tas paveikslas altoriuje buvo atidesniems tyrinėjimams 
neprieinamas. Lenkas J. Remeris 1927 metais tačiau atliko 
nuodugnią ir labai detalią konservaciją. Buvo padarytos 
n:edžiagos analizės, studijuota pati technika, stilius. Iš to 
ir buvo galima nustatyti, jog šis paveikslas yra darytas 
itališkame stiliuje pačiame Vilniuje. 16-ojo amž. Aušros 
Vartų paveikslo konservacijos darbai buvo atlikti prieš ka- 
rinuojant pagal popiežiaus Pijaus X! parėdymą Gailes- 
tingumo Motinos vardu. Tai įvyko 1927 m. liepos 2 d.37 

Paskutinis, kuris apie Aušros Vartus disertaciją rašė 
Vilniuje, buvo taip pat lėnkas Tadas Sieczka 1934 metais *8. 
Jis panaudojo didelį mokslinį aparatą, eilę nespausdintų 
šaltinių. Po Kloso teigimų apie pačią paveikslo kilmę jis 
nieko nauja nebepasakė, tik pažymėjo, jog ką tik Vilniun 

atvykę jėzuitai jau 1570 metais pakabinę „prie Aušros 
Vartų Dievo Motinos paveikslą prašydami, kad būtų įveik- 
tas protestantizmas mieste. 2 

Formaliai tačiau Aušros Vartų Madonos kultas tepra- 
sidėjo 1626 metais, kai Vilniuje įsikūrė basieji karmelitai. 
Jiems buvo pastatyta graži Šv. Teresės bažnyčia (1654 m.), 
i jie, labiau įsistiprinę, 1668 metais yra gavę iš paties 
Vilniaus miesto magistrato privilegiją globoti tą paveikslą 
ir pastatyti jam koplyčią 99. 

Toliau apie paveikslo istoriją. būtų galima jau daug 
pasakoti. Kai Narbutas, tiesa, buvo paskelbęs, jog tą pa- 
veikslą Algirdas parsivežęs iš Krymo Chersono, Muravjo- 
vas planavo jį iš katalikų atsiimti, ir: tik greitas Muravjo- 
vo atšaukimas tai sutrukdė įvykdyti. (Dabar gudai. vėl 
kildina tą paveikslą iš stačiatikių — bizantiniško rito!) 

Sieczka mums paduoda, jog 1856 metais buvo prie.pa- 
veikslo 1438 votai. Nuo 1844 metų, t. y: per 12-ka metų, 
jų buvo padaugėję beveik dvigubai — 1653. | 

Mums yra garbė, kad garsusis meno šedevras —. Pa- 
žaislio vienuolynas su jo stebuklingąja Madona.-yra radę 
savo :, tyrinėtoją meno istorikės Kairiūkštytės-Jacinienės 
asmenyje '?; Savo vokiškai rašytos studijos rezultatus ji 
pati yra lietuviškai sutraukusi žurnale „Židinyje“ !0!. Apie 
aną Stebuklingąją Madoną, kurią Sovietų Rusija 1928 me- 
tų pavasarį grąžino, meno istorikė žino, kad ji buvo pa- 
dovanota vienuolyno steigėjui Kristupui Zigmantui Pacui 
1661 metais paties. popiežiaus Aleksandro VII!92: Šitas 
liaudies: vadinamas „Kamaldulių Dievo Motinos“ paveiks- 
las nuo senų laikų buvo didelė vienuolyno šventenybė, ir 
jį garbino viso krašto tikintieji, Kai po 1831 metų sukili- 
mo Pažaislio kainalduliai buvo uždaryti ir -ten įkurdinta 
stačiatikių vienuoliai, tai stebuklingas paveikslas buvo 
žmonių garbinamas ir toliau. Garsi čia buvo Marijos Ap- 
lankymo šventė — liepos 2-oji (bažnyčios titulas). Iš apy- 
linkių suplaukdavo žmonių minios '3. Nuo 1893 metų ste- 
buklingasis paveikslas gegužės mėn. buvo nešamas Kau- 
nan. Liepos 2, šventės išvakarėse, iškilmingoje procesijoje 
jis būdavo grąžinamas vienuolynan. . 

Kai Šv. Kazimiero seserys 1920 m. gavo Pažaislio 
vienuolyną, tai antra didelė Marijos šventė buvo Žolinė, 
kur kandidatės darydavo įžadus. Nepaisant įvairių nelai- 
mių, kurios buvo ištikusios ir Pažaislio vienuolyną, yra 
išlikusios freskos Marijos Aplankymo, Marijos vainikavi- 
mo ir įvairių jos gyvenimo scenų !**, 

Dar liko neapžvelgta eilė jau 17-ajame amžiuje pagar- 
sėjusių šventovių, kurios buvo liaudyje populiarios 195, Kol 
nebuvo atgautas Vilnius, nepriklausomoje Lietuvoje tačiau 
labiausiai buvo žinomos trys didžiausios Marijos garbini- 
mo vietos: Šiluva, Kalvarija ir Pažaislis. 


4. BAIGIAMOSIOS PASTABOS — 
LIETUVOS PASIAUKOJIMAS SV. MARIJAI 


1951 metų gegužės 13 d. keturi tremtyje gyveną Lie- 
tuvos vyskupai, kai buvo Šv. Kazimiero Kolegijos koply- 
čioje Romoje minima Lietuvos krikšto 700 metų jubiliejus 
i“ 25-erių metų sukaktys Lietuvos Bažnytinės Provincijos 
įsteigimo ir Kauno Metropolito arkiv. Skvirecko ganytoja- 
vimo, paaukojo lietuvių tautą Šv. Marijos Širdžiai. Ga- 
nytojiškame laiške yra pasakyta: „Savo tėvynę Lietuvą 
mes irgi vadiname Marijos žeme. Ir tai dėl to, kad lietu- 
viai myli, garbina Dievo Motiną ir visaip reiškia Jai pa- 
gerbą. Marijos žemė ji yra, nes jau 1656 metais Lietuva 
buvo jos anuometinio valdovo iškilmingai paaukota Dievo 
Motinai“. - ; 

Iš tiesų 1656 metais, kai Lietuvą— Lenkiją teriojo ta- 
da ianatiškai įnirtusių protestantų švedų kareivių pulkai, 
o rytinę Lietuvos dalį siaubė viską naikinančių rusų bū- 
riai, karalius Jonas Kazimieras Lvove 1656 m. balandžio 
1 d. jaudinančioje iškilmėje, „kur daugeliui traukė ašaras 
iš širdžių“ 16, pavedė save ir Lietuvą—Lenkiją Švč. Mer- 
gelės globai, paskelbdamas įą visų savo valdomų žemių 
Patrone 107, 2 

Šitas pasiaukojimas ir Švč. Mergelės padarymas vals- 
tybės Globėja buvo didelis moralinis ginklas. Jis davė tam 
karui tautos sukilimo prieš svetimtikius — jungo nešėjus 
ir katalikų persekiotojus — charakterį. Švedams ėmė, ypač 
po garsiojo Čenstochovos apgynimo, nebesisekti. 1660 me- 
tais Olyvoje jie sudarė taiką. Nelaimės baigėsi — buvo 
sudarytos paliaubos ir su rusais. 

Daug kartų (generacijų) Lietuvoje dar pragyveno po 
anų skaudžių metų, vis tebegarbindamos skaisčiąją Die- 
vo Motiną. Mūsų skubotas istorinis žvilgsnis tepamini 
čia tik vieną kitą ryškesnį faktą. Dar daug reikėtų kal- 
bėti, kad būtų galima tautos religinio gyvenimo vystymosi 
rėmuose duoti pilnesnį jos kulto įvertinimą, jau nekalbant 

apie specialesnį dėmesį Marijos garbei skirtoms lietu- 
viškoms giesmėms, poezijai, tapybai, skulptūrai. 

Ar neįdomus dalykas būtų buvę ištirti, kokį procentą 
šalia Jonų Krikštytojų, Jonų Nepomūkų, Šv. Jurgių, Izi- 
dorių, Florijonų ir kitų šventųjų statulėlių sudarydavo Lie- 
tuvos pakelėse ir kryžkelėse Skausmingosios Dievo Mo- 
tinos statulos. Iš prof. Igno Končiaus paskelbtos įdomios 
siudijos apie Žemaičių padangės kryžių ir koplytėlių sta- 
tistiką teturime tik vieną gana įdomią išpjovą 198, : Žino- 
ma, iš tos regionalinės statistikos negalima daryti spren- 
dimų visai Lietuvai. Bet ji jau leidžia spręsti maždaug, 
kaip mūsų liaudis sau persistatydavo Skausmingąją Dievo 
Motiną: ar grupinėse skulptūrose, ar atskirose statulė- 
lėse. Žinoma, toji Pieta, patekusi Lietuvon per Lenkiją 
a: Vokietiją, turėjo savo specilinį. lietuvišką charakterį, 
savo pastovią formą !9?,. „Epinis Dievo Motinos kančios 
vaizdavimas <...> pasakytas septyniais širdin įsmeig- 
tais kardais, lyrizmas — angelėliais su žvakėmis. Tai yra 
pasipasakojimas gilaus. liūdesio, kuris dvelkia į mus iš 
Rūpintojėlio ir Lietuvos laukų peizažo“ !!0, 

Ir mes čia pasiguodėme .savo tautos anais tikrojo re- 
liginio uolumo šimtmečiais, nes peržvelgėme praeitus lai- 
kus. Mūsų žvilgsnis slysta į dabartį ir ateitį. Kai pakelėse 
nebeliko nei Rūpintojėlių, nei Dievo Motinos koplytėlių, 
kai šiandien Marijos žemėje kaip tik vedama intensyvi 
antireliginė propaganda, kai visokiais būdais dar labiau 
ten imta skleisti bedievybę, Marijos globa šiandien ten 
kenčiančiam tautiečiui pasilieka vienintelė viltis, taip kaip 
ji buvo kitados anais 1655 metais !!!, 


„O Karalieny apgienieje musu, 

Weyziek ant žmoniu sunkiey nupuolusiu, 
Iszmelsk pri sava Sunaus wys galenčia 
Kad paweizieltu anl žmogaus werkienčia. . 


G kodėl žmonės verkė, giesmės, kuri vadinama „Giesmie 
Ciesu Praejusiu Lietuwoy“, > (juo laikomas jėzuitas 
Jaknavičius) paaiškina: į 


„Tukslantis žmonių ing newale wary 
Szwiedas, Moskolus kalinius pridary 
Sunkia korony wysi apturiejo, 
Nekalty žmones krauju apsiliejo... a 
Bažnicies Szwentas, miesius ir miestelius, + * 

Dwarus ir sodus degin neprietelus | 
Altorius pliesza Wiera iszjuokdamy, 
Bažnyčes biauren arklus statidamųy. 
Kunigay Diewa larnay Zokonikay, 
Paneles szwentas, yr kity Minikay, 
Isztremiy stojos kayp awis isz garda“. 


Šis tekstas, kuris, rodos, yra tik sena lietuvių kalba jau 
prieš tris šimtmečius šiai dienai skirtas ir surašytas, pateko 
ir į pirmas Kantičkas „Balsas Širdies“ jau 17-ajame am- 
žiuje, ir toji giesmė nuolat buvo giedama, kol ji pagaliau 
19-ojo amž. viduryje Lietuvos rusintojų- buvo uždrausta. 
Jos ilgas 90-ties eilučių tekstas užbaigiamas: 


„O Karalieny Molin galingiausi 

Danguje žibi už Sauli skaysčiausi. | 

Yr mes su tavim trokszdamųy ten buty, 

Neduok mums Panna amžinay pražuty“. Amen. 


Šiandien mums Marijos žemėje liko malonus prisimini- 
mas, kai laisvės laikais žmonės ilgais rudens ir žiemos 
vakarais giedodavo, kai jie per linamynę auštant užtrauk- 
davo „Sveika, žvaigždė ankstyvoji, sveika, Pana Šven- 
čiausia“ !!2, Juk tada jos garbei žmonės iš atminties, be 
bendrų ir senų bei atskirų giesmių, giedodavo ir apie Paną 
šventą stebuklingą Šidlavos bažnyčioje, ir apie Žemaičių 
Kalvarijoje stebuklais šlovingą !*, ir apie Krekenavos mie- 
liausiąją Ponią, Karalienę dangaus. 

Ar besugrįš anos romantiškai pakilios, iš baroko laikų 
einančios religinio gyvenimo formos, kurios buvo charak- 
teringos Lietuvos patriarchalinio gyvenimo laikams nuo 
18-0jo amžiaus iki D. karo, čia nespręsime. Jeigu šienpjo- 
vys ant pjaunamos mašinos jau nebedainuoja šienpjovio 
dainos, tai, pvz., išnykus ir anai kolektyvinei linamynei, 
kuri visokiais atžvilgiais buvo įdomi, taip pat nebegiedos 
auštant naktį ir „Sveika, Pana Švenčiausia...“ Tai tik 
formos klausimas, kuris tačiau nepaliečia iš esmės paties 
turinio. 

Kaip po didžiųjų 17-ojo amžiaus vidurio nelaimių Šv. 
Marijos kultas Lietuvoje sužibėjo nauja šviesa, taip vėl aš 
vaizduojuos, jog ateis laikas, kai vėl keliai ir vieškeliai 
turės būti patvinę, ir jais trauks per Marijos Aplankymą 
visa Vakarų Lietuva į Žemaičių Kalvariją, per Dangun 
Ėmimą vėl lankys Pažaislį, per. Užgimimą — Šiluvą, Tra- 
kus, Aušros Vartus ir t. t. Šituoju atžvilgiu mūsoji istorija 
juk kartojasi su įdomiu panašumu. Ir šiandien lietuvis, 

Ja -- 


a knsis S 


J) 


kaip prieš tris šimius metų pradėjęs, turi ir toliau mal- 
dauti: 24 


„Usztarik Panna szwentoms maldoms tawa, 
Mus neapleyski, glausk p0 sparnu sava“. 


! Plg. Kleintjenss J. Fontes historiae Latviae Societatis Jesu (Lat- 
vijas Vestures Avoti Jezuitu Ordena Archivos).— Ryga, 1941.— T. 1W.— 
P.3. - ; 

-2 Friedrich. Aloysius S. J. Hystorye cudownych obrazėw N. Maryi 
Panny w Polsce.— Krakėw, 1911.— T. IV.— P. 84—250. Už šito vei- 
kalo nurodymą dėkoju kun. dr. J. Vaišnorai. ; 

3 Pig. Vysk. Brizgys V. Šiluva // Lux Christi. — 1951.— Nr.3.— 
P. 40—41. 4250 į : 

* Pig. Lehmer I. B. Patron // Lexikon fūr Theologie und Kirche 
(Buchberger).— 1936.— T. VIII .— P. 1—3. 

i 5 Dr. Puryckis Joseph. Die Glaubenspaltung in Litauen — Freiburg, 
1919. . . A 
* Karaliauč. Archyvas, Sammlung Zasztowt, dok. 4. X. 1430; plg. 
ten pat, Nr. 6. aj . 

" Plg. Schubert F. Bruderschait // Lexikon iūr Theologie und 
Kirche.— 1931.— T. II.— P. 584—585; X. St. Ch. Bractwo (conirater- 
nitas, sodalitas) // Encyklop. Košcielna— 1873.— T. II-—-P. 551— 
576. Bractwa religijne // Encyklop. Powszechna (S. Orgelbranda).— 
Warszawa, 1860.— T. IV.—P. 247—250. 

5 Vatikano Archyvas, Sec. Brev. vol. 708 £. 134. Pig. Kurczewski J. 
Biskupstwo Wiletskie— Wilno, 1912.— P. 353, 357; Rostowski S. Li- 
tuanicarum Societatis Jesu Historiarum libri decem.— 1877.— P. 157. 
"* 5 Karal. Archyv. Sammlung Zasztowt, Nr. 18. " 

10 Vatik. Archyv. Indice vol. 390 (Clemens VIII) f. 182 v. Pačios 
bulės pilno nuorašo Lomas yra pražuvęs (Reg. Lateranen.). ) 

" Biklmeyer K. Rosenkran2 // Lexikon iūr Theologie und Kirehe.— 
1936— T. VIII.— P. 992—993; X. St. Ch. Bractwo // Encykl, Koš- 
cielna.— T. I.— P. 567. 4 2 

2 Bihlmeyer K., op. cit, 992. ||| | || RR, 

B Vatik. Archyv. Proc. Gonsist. 12, f. 108 y. Ž 

4 Gerulis J. Nauji XVI: amžiaus dokumentai apie reformaciją 
Prūsų Lietuvoj // Tauta ir žodis.— 1924.— T. IV.— P, 427. | 

15 Gerulis, op. cit, 428. " “ 

16 Gerulis, op. cit., 428. . 

7 Ten.yra padaryta metodiškai ir viena didelė klaida: daugelis 
Lenkijos kunigijos negerovių, rūpestingai iš šaltinių išrankiotos, yra 
perkeltos Lietuvon. Ž 4 + . 

1 Gerulis, op. cit, p. 428 pstb. 2. | 

19 Gerulis, op. cit., 426. Plg. Alekna Antanas. Katalikų Bažnyčia 
Lietuvoje / redagavo J. Stakauskas.— Kaunas, 1936.— P. -67—70. 

20 Gerulis, op. cit., p. 426. iš į 

2 Wotonczewskis Motiejus. Zemajtiu Wiskupiste— Wilniuj, 1848.— 
T. I.-— P. 124—128, 234—236, 261; Blažys A. Šiluvos istorija — Ma- 
rijampolė, 1929; Kun. Daujotas J. Garbinkime Šilavos Šv. P. Mariją.— 
Kaunas, 1925; Kun. Katela Paulius, Šiluvos .Marijos šventovės isto- 
rija— Kretinga, '1937; Yla St. Marijos garbė.— 1949.— P. 12. 

2 Boleslaw 2 Mt. Gružewski: Košci6i Ewangelicko-Reformowany 
w eiaecii Rys historyczny na dokumentach urzędowych.— Warsza- 
wa, | 

- 3 Doc, Mag. Penkauskas Pr. Vytauto Didžiojo nuopelnai dvasinės 
kultūros srityje // Athenaeum, Teologijos- Biocojos Fakultetas, Filoso- 
fijos skyrius.— Kaunas, 1931.— Nr. 1.— P. 3 

24 Elenchus omnium ecclesiarum et Ii cleri Provinciae Eccle- 
siasticae Lituanae 1940, p. 48, 49, 60, 72, 73, 74, 103, 131, 132, 
176. 236. 238, 243, 246; Catalogus ecelesiarum et cleri Archidioecesis 
Vilnensis 1939.— Vilnae, 1939— P. 47, 61, 70, 94, 102, 111 ir kt. 
Baliūski Michael. Wielkic Ksiestwo Litewskie // rink: Starožytna 
Polska.— 1886.— T. IV; Slownik Geograiiczny, t. L-XIV. 

5 Elenchus Prov. Eccl. Liluanae 1940, p. 72, 131. 

6 Jablonskis K. Nauji į auto laikotarpio aktai V Praeitis. — 
Kaunas, 1933.— T. II.— P. 378, 

2 Jablonskis K. Nauji Vytanio laik. aktai, op. cit, p. 378. 

2 Wolonczewskis M. Zam. Wiskupistė, I, p. 274—331, 

* Pig. Elenchus Prov. Eccl. Lituanae, 1940, p. 60, 73, 74, 103, 
132 ir kt. 

30 Elenchus Prov. Lilhuanae, 1940, p. 176, 236, 238, 243, 246 
ir kt; yaatalepės Archidioecesis Vilnensis 1939, p. 47, 61, 94, 102, 
111 ir kt. i 

31 Catalogus Archidioec. Viln: 1939, p. 111; Elenchus Prov. Li- 
thuanae 1940, p. 48. 

32 Wolonczewskis M. Žem. Wiskupistė, I, p. 274—331. Plg. Jvins- 
kis Z. Mikelis Giedraitis arba Lietuva dviejų amžių sąvartoje // Ai- 
dai.— 1951.— P. [19, 

“3 Wolonczewskis M. Zem. Wisk. I. p. 274 (Alsėdžiai — 1467 m.) 
306 (Pašvitinys — 1459 m.), 318 (Siautili — 1445 m.), 320 (Siluva — 
1459 m.). 

3 Plg. Kurczewski I. Biskupstwo Wileūskie.— Wilno, 1912. 

35 Jablonskis K. Nauji Vytauto laikot. aktai, op. cit., 379. 

38 Kurczewski I. Košciėl Zamkowy 6 katedra Wilenska.— Wil- 
no, 1910.— T. II.— P. 15, | 

37 Elenchus Prov. Eccl. Lithuanae 1940, 53—54, 69, 177, 237; 
Palaiapųs Archidioec. Viln. 1939, p. 27, 29, 9 67, 73, 89, 91, 112 
ir kt. 

38 Ivinskis Z. Didžiųjų Lietuvos kunigaikščių ekonominė politika 
savo dvaruose iki XVI amžiaus pusės // Lietuvos praeitis — Kaunas, 
1940.— T.. I.— Sąs. 1.— P. 23—28 (Veliuona). . 

38 Vytauto bažnyčios: Elenchus Prov. Eccl. Lit. 1940, p. 72, 243, 
246; Catalogus Archid. Viln. 1939, p. 61. Jogailos bažūyčios: Elen- 
chus, op. cit., 237; Catalogus, op. cit., 67. 

40 Plačiau žr. Gidžiūnas Victor P. De iratribus Minoribus in 
Lithuania — Romae, 1950.— Pars I.— P. 68—73. Įdomu, kad pranciš- 
konai tnrėjo bažnyčias Ašmenoje, Kaune ir Pinske, kurios visos buvo 
pa Šv. Marijos Dangun Ėmimo garbei. Plg. Gidžiūnas, op. cit., 

46, 49. 

*1 Witlram Reinhard. Baltische Geschichte. Die Ostseelande Liv- 
land, Estland, Kurland 1180—1918.— Mūnchen, (954— P. 59. 

4 Plg. Codex Diplomaticus Prussicus / ed. J. Voigt.— 1861.— 
T. VI.— P. 120; Seriptores rerum Prussicarum, III, p. 274, 376. 

* Lietuvių gei elena, 1954.— T. II-— P. 57; Klos J. 
Przewodnik po Wilnie— 1929.— P. 122—123. 

* Friedrich Aloysius S. J. Hystorye cudownych obrazėw N. Maryi 
Panny- w Polsce— 1911.—-T. IV.— P. 130.— Plg. 1718 metais — pa- 
vcikslo karūnavimo proga — padarytą įrašą. Pasakyta, jog „tikima“, 
kad tą paveikslą padovanojo („creditur...“) imperatorius Jonas Kom- 
nenas, kuris nugalėjo hunus (I) ir persus. Pig. X. Waclaw 2 Sulgosto- 
wa. O cudownych obrazach w Polsee Przenajswietrzeį Matki Božej.— 


Krakow, 1902.— P. 673. 


+ Plg. Barkauskas Pr. jp Vabalūs Al.. Vadovas po Lietuvą.— 
Kaunas, 1938.— P. 197—199. " į | 


* Friedrich Aloysius. Hystorye čudownych obraz6w N. Maryi 


-Panny w Polsce.— Krakėw, 1911.— T. IV.— P. 84—250, 


i Ktos J. Przewodnik po Wilnie— 1929— 2-as leid.— P. 123, 143, 
188, 277. LT T - 

48 Kondakovu Nikodim Pavl. Ikonogralija Bogomateri.— 1911— 
1915.— T. I, II. Ten nagrinėjamos italų etc. įtakos. Pig. plačią mari- 
janinę ikonografijos bibliografiją: Enciclopedia Italiana (Treccani).— 
la P.'306; Enciclopedia Catiolica.— 1952.— T. VIII.— 
P.-108—119.* . Ė 

* Klos J. Przewodnik po Wilnie— 1929.— P. 122—123. 

* S Klos J., op. cit, p. 277; Friedrich Al. Hystorye:cud. obrazėw, 
op. cit., p. 130. | . 
5 Jis valdė 1391—1425. Lenkų istorijos prof. H. Paszkiewiczius, 
kuris savo antram tomui „Jagiellonowie a Moskwa“ (I tomas, 1933) 
dar prieš II D. karą buvo surinkęs daug įdomios ir nežinomos me- 
džiagos apie Vytautą, ne kartą yra teigęs, jog Manuilo II laikų Bi- 
zantijos šaltiniai įdomios medžiagos duoda apie mūsų Vytautą. Tik 
niekas iš lietuvių anų bizantiniškų Vytauto epochos šaltinių iki šiol 
nestudijavo, 

52 Klos J: Przewodnik, op. cit., 277. e 

8 Kurczewski J. Košci6i Zamkowy czyli Katedra Wilefska.— 
1916—T. III. Lengviausia orientuotis iš dalykinių rodyklių. 

4 Kurczewski J. Košc. Zamkowy.— 1908.— T. I.— P, 97. Plg. Ros- 
towski St. Lituan. Soc. Jesu Histor.— 1877.— P. 207. 

55 Archyvas Tridento Konsil. Relac. Dioeces. Viln. vysk. 1625 m. 

55 Ten pat, Viln. vysk. relac. 1629 m. ' 

57 Vatik. Archyvas, Nunziatura di Polonia, vol. 47, f. 530—531. 

58 Kurczewski J. Košc. Zamkowy, t. III, p. 110, 181, 185, 199, 
219, 229, 266, 275, 283. 

Vysk. Būčys yra 1951 m. pasakojęs, kad jis nuvežęs į Petrapilio 
Dvasinę Akademiją storą knygą, kurioje buvo surašyti prie Trakų 


„Madonos įvykę stebuklai, aprašyti per šimtmečius Trakų bažnyčios 


(prepozitūros) klebonų. Tačiau toji labai svarbi knyga — didelis šalti- 
nis Lietuvos religingumo istorijai tirti — esanti Akademijoje Petrapi- 
lyje pražuvusi. Visa tai vysk. Būčys pasakojo kaip gyvas liudinin- 
as. . Ė š 
„ 5 Wolonczėwskis M. Žem. Visk.,:I, p. 292; plg. ten pat, p. 72— 
73, 75. į | ; 

60 Friedrich A. Hyst. cud. obr., op. cit., IV, p. 212. Elenchus ecel. 
Prov. Lit. 1940, .p. 163. ' 

8! Friedrich A. Hyst. cud. obr. IV, p. 212—218. 

62 Plg. Barkauskas-Vabalas. Vadovas po Lietuvą. — 1938.— P, 239, 

63 Maironis. Pavasario balsai — Roma, 1952.— XVII laida— 
P. 178. 

64 Gerulis J. Nauji XVI amž. dok., p cit., 427. 

65 Friedrich A. Hyst. cud. obr. IV, 234. 

66 Wolonczewskis M. Zem. Wisk., I, p. 70, 80, 320.- Plg. Elenchus 
cccl. Prov. Lit.-— 1940.— P. 67. 

57 Visą barokinę Lietuvos bažnyčių architektūrą rūpestingai ap- 
žvelgia ir atitinkamą literatūrą gerai nurodo savo disertacijoje (Darm- 
štaio technikos aukštajai mokyklai) dipl. inž. Aliredas Kulpavičius: 
Der Barock in den Sakralbaulen Litauens. Tėvo Ali. Bernatonio pa- 
stsngomis šitas darbas buvo hektografuotas (140 lapų teksto). | 

8 Plg. Fijalek Jan. Opisy Wilna až do polovy wieku XVII-go // 
Ateneum Wileūskie.— 1924.— Rok II, zeszyt 5—6— P. 131—158. 

69 Ivinskis Z. Lietuvių kultūros tarpsniai // Aidai.— 1949,— Nr. 
23.— P. 6!—64 (Baroko bei dvaro kultūros išsiskleidimas). | 

70 Klapkowski Wladystaw X. Konwent Dominikanėw w Sejnach // 
Atencum Wileūskie— 1937.— T. XI.— P. 84—88 (aprašyta toji įdami 
atidaromoji Svč. Mergelės statula. Ją atidarius pasidaro du sparnai 
ją garbinančių, o viduje yra krucifiksas elc.). E : 

n Totorailis J. Sūduvos—Suvalkijos istorija — Kaunas, 1938-— 
T. I.— P. 521. E : 

2 Friedrich Al. Hyst. cud. obrazėw, op. cit.,- IV, p.: 106—108. 

* Friedrich Al., op. cit, p. 139—142. | 

“A Friedrich Al., op. cit., p. 164, 175. Plg. įdomias J. Kloso (Prze- 
wodnik po Wilnie, 1929, p. 143) pastabas. . : : 

75 J. Klosas aiškina, kad ias paveikslas esąs dar iš 16-0jo amž. 
pradžios (p. 143), į i E 

"6 Friedrich Al., op. cit., IV, p. 175—181. - 

"1 Friedrich Al., op.: cit., 84; Barkauskas Pr. ir Vabalas Al. Va- 
Tokas oi TI Kaunas, 1938.— P. 187; plg. Slownik Geograficzny, 
II, p. 555. ' 

7 Arch. Tridento Konsilijos, Relac. Dioec. Samogit. 1646. 

*8 Arch. Trid. Konsilijos, .Relac, Dioec. -Vilnen. 1625. . 

š kap 1B X. St. Ch. Bractwo // Encykl. Košcielna.— 1873.— T. I1.-— 
5! Vatikano Biblioteka, Rankraščių skyrius, Barb. Lat. 6609, i. 24, 
Už šitos „medžiagos suteikimą dėkoju kun. Rapolui Krasauskui Ro- 


moje, : . 

32 Plg, X. St. Ch. Bractwo, op. cit, 565. 

8 X. St. Ch. Bractwo, op. cit., p. 569. 

* X. St. Ch. Bractwo, op. cit., p. 568. Ii 

35 X. St. Ch. Bractwo, op. cit., p. 566. Plg. Bihlmeger K. Skaplier 
// Lexikon iūr Theologie und Kirche— 1937.— T. IX.— P. 616—617. 

56 X. St. Ch. Bractwo, op. cit., 665. | Ž 

7 Daug medžiagos apie Marijos kultą Vilniuje ir jėzuitų kole- 
gijose suteikia Ros/owski Si. Lituanicarum Societatis Jesu Histor.— 
1877.— P. 148, 287, 343 ir kt. Plg. Zaleski S. Jezuici w Palsce, tom 
IV, cz. I (1905). cz. 2 (1904), cz. 3 (1905), cz. 4 (1905). Tose 
IV tomo keturiose knygose yra visa medžiaga apie įėzuitų veiklą Lie- 
tuvoje nuo jų atvykimo į Vilnių iki pat 18-0jo amž. galo. 

Arch. Trid. Konsilijos, Relac. Dioec. Samogit. 1646. Apie Zem. 

Kalvariją žr.: Totoraitis J. Žemaičių Kalvarija.— 1937; Totoraitis J. 
Tr Jeruzalė.— 1937; Tol/oraitis J. Vysk. Jurgis Tiškevičius.— 


8 Wolonczewskis M. Zem. Wisk., t. I, p. 125. 

90 Arch. Trid. Konsilijos, Relac. Dioec. Samogit. 1748, i. 3v. 

9 Wolonczewskis M. Zem. Wisk., t. I, p. 170. Pig. Friedrich Al. 
Hyst. cud. obr., op. cit, IV, p. 217 (Kuliai), 221 (Pagiriai), 224 
(Radviliškis), 226 (Rozalimas), 244 (Tverai), 248 (Ugionys). Žr. 


493 


Kai aros Romoje: Lithuania, vol. 38, i. 52; vol. 40, f. 248; vol. 
41,1. J 

82 Arch. Trid. Konsilijos, Relac. Dioeces. Samogit. 1624, i. 4. 

9 Vatik. Archyvas, Sec. Brev. vol. 702, f. 515, ' 

* Skrudlik Mieczyslaw. W sprawie twėrecy Obrazu N. Maryi Pan: 
ny Ostrobramskiej.— Wilno, 1924: Skrudlik M. W sprawie pochodze- 

95 Skrudlik M. W sprawie pochodzenia o. c. „Pro Christo“ Nr. 6, 

96 Klos J. Przewodnik po Wilnie— 1929.— P. 188—189. 

*""Kios J. Przewodnik, op. cit., p. 189, ' . 

88 Sieczka Tadeusz X. Kult obrazu N. Marji Panny Ostrobramskiej 
w akill rozwoju. Dysertacja doktorska. Šiudja teologiczne, t. Vi 

1934), 

Žmogaus išmaldas Jis užantspauduoja, jo ge- 
radarybes Jis saugo Tarsi akies lėliukę. 

paminėti 


Autorius 


"PRATARTIS 


Romano Guardini yra kartą pasakęs, kad „kas ryžtasi 
kalbėti apie Jėzaus Kristaus asmenybę bei gyvenimą, turi 
visų pirma išsiaiškinti, ko jis nori ir kokios ribos čia yra 
nubrėžtos kiekvienam norui“ I. Kristuje juk esama tiek pil- 
natvės ir šviesos, jog jokia plunksna nepajėgia jos paslap- 
čių atskleisti ir jos visumos aprėpti. Net ir šv. Jonas apaš- 
talas, baigdamas savo Evangeliją, prisipažįsta, kad esama 
„dar daug ir kitų dalykų, kuriuos Kristus buvo .padaręs“, 
tačiau „jei kiekvienas iš jų būtų skyrium aprašytas“, tai 
„visas pasaulis negalėtų sutalpinti tų knygų“ - (Jn 21, 25). 
Evangelijos tad yra taip pat tik nuotrupos bei atšvaitai 
tos dievažmogiškosios pilnatvės, kuri perėjo mūsų žemę 
gera darydama ir kuri ligi pat šių dienų nenustoja trau- 
kusi mūsų širdies. 

Nuo Klemenso Aleksandriečio „Paidagogos“ (202), 
kuriame jis vaizduoja Kristų kaip žmonijos Ugdytoją, ligi 
Giovanni'o Papini'o „„Storia di Cristo“ (1921) ir Francois 
Mauriac'o „Vie de Jesus“ (1936), kur pavargusio bei pa- 
kiydusio naujojo žmogaus siela ieškosi paguodos bei ra- 
mybės, eina eilė rašytojų, pasirinkusių Kristų .savo veikalų 
turiniu ir skyrusių jam „ne vieną nemirtingą puslapį. Ir 
eis ši eilė, kol bus pasaulis, ir niekas negalės pasigirti iš- 
sakęs viską, nieko nebepalikdamas būsimosioms . kartoms. 
Kristaus gyvenimas veda'į dangiškojo Tėvo valią, į die- 
viškąją laisvę, kur nyksta. priežastys, sąryšiai, pagrindai 
ir prasideda neperskverbiama: tamsa. Kristaus .:mokslas 
veda į dieviškąjį buvimą bei veikimą sukurtosiose būtybė- 
se, į neaprėpiamą. Kūrėjo ir kūrinio meilės ryšį ir baigiasi 
nesugaunama paslaptimi. Kristaus asmenybė veda į Šv. 
Trejybės vidaus santykius, juose-randa galutinį išaiškini: 
mą, sykiu tačiau išsprūsta.žmogiškajam: protui. Miekas 
negali eiti su Kristumi ligi galo. Kiekvienas užtat ir turi 

žinoti, kokioje vietoje jis privalo sustoti, užsklęsdamas 
savo apmąstymus, 

Ko tad nori šios knygos autorius Kristaus atžvilgiu? — 
Visų pirma jis nori „Dievo avinėlių“ užbaigti vieną iš savo 
įzu senokai sumanytų ir pamažu vykdomų trilogijų. Po- 
kalbyje su „Tėviškės žiburių“ redaktoriumi (1954) auto- 
rius yra pasipasakojęs, esą jis turįs apmetęs planą dviem 
trilogijom: bedieviškajai, išsivystančiai nuo Prometėjo per 
inkvizitorių ligi antikristo, ir religinei, einančiai nuo šv. 
Pranciškaus per Dievo Motiną Mariją ligi Kristaus 2. Pir- 
moji trilogija sklaido neigiamą žmogaus santykį su Die- 
vu arba bedievybės problemą. Iš trijų šios problemos dalių 
yra parašytos ir išleistos dvi pastarosios: „Didysis inkvi- 
zitorius“ (Bielefeld, 1950, prel. Pr. Juro leidinys) ir „Aiek- 
šybės paslaptis“ (Brooklyn, 1964, Ateitininkų federacijos 
leidinys); pirmoji dalis, pavadinta „Žmogus sukilėlis“, 
tebėra rankraštyje akademinių paskaitų pavidalu. 

Antroji trilogija nagrinėja teigiamą žmogaus santykį 
su Dievu arba religijos -problemą, užsimezgančią Pran- 
ciškaus Asyžiečio nesirūpinimu, „ką valgysime ir ką ger- 
sime“ (Mt 6, 31), išsivystančią Marijos žodžiais „štai aš, 
Viešpaties tanaitė“ (Lk I, 38) ir užsibaigiančią Kristaus 
žingsniu į kryžių kaip Tėvo valios vykdymu (plg. M! 26, 
349—42). Iš trijų šios trilogijos dalių buvo ligi šiol išleis- 
tos tik dvi pirmosios: „Saulės giesmė“ (Brooklyn, 1954, 
prel. Pr. Juro leidinys) ir „Didžioji padėjėja“ (Putnam, 
1958, prel. Pr: Juro leidinys). Dabar „Dievo avinėliu“ yra 
ši trilogija užbaigiama. +: | :: us Ak 

„Vis dėlto ši užbaiga yra kiek savotiška. Rašyti knygą 
apie Kristų. buvo sena autoriaus svajonė. Tačiau jai įvyk- 
dyti kliudė viena sunkenybė: autorius nenorėjo aprašinėti 
Jėzaus gyvenimo, sakysime, Papini'o, Mauriac'o ar Danie- 
liaus Ropso pavyzdžiu, o artintis prie Kristaus kaip tokio 
jis nedrįso. Ne sykį jis buvo ėmęsis žvelgti mąstytojo aki- 
mi į tą ar kitą Kristaus asmens bruožą bei jo gyvenimo 
įvykį. Tačiau visa tai pasiliko tik bandymai, tik nuotrupos, 
palaidos ir todėl nesudarančios jokios svaresnės visumos. 
Atrodė, kad knyga apie Kristų liks neparašyta. 

Išeitis betgi pasisiūlė, -susipažinus arčiau su Rytų Baž- 
nyčia. Akademinis autoriaus darbas vedė jį metai iš metų 
vis giliau į Rytų krikščionijos filosofiją bei teologiją, iš- 
laikiusią savyje aną gyvą pirmųjų Krikščionybės amžių 
dvasią, kuriai Kristus kaip Dievažmogis buvo ne tik tikė- 
jimo, bet kartu ir mąstymo bei pergyvenimo objektas. Juk 


496 


argi ne nuostabu: tarp Rytų ir Vakarų Bažnyčių esama ne- 
maža skirtybių. bei ginčų daugelyje sričių, tačiau Kristus 
yra iš visų šių ginčų absoliučiai išskirtas. Visos kristolo- 
ginės tiesos yra tos pačios tiek Rytams, tiek Vakarams. 
Dar daugiau: Rytų Bažnyčia yra kaip tik toji dvasinė erd- 
vė, kurioje brendo giliausios krikščioniškosios įžvalgos į 
Kristaus asmenį, virtusios visuotinių susirinkimų nutari- 
mu tikėjimo tiesomis: „Kristaus dieviškumas Nikėjoje (325), 
Kiisiaus vienintelis asmeniškumas Eiese (431), Kristaus 
dvi prigimtys Chalkedone . (451), Kristaus dvi valios 
Konstantinopolyje (680). Teisingai tad teigia J. Tyciakas, 
kud „Kristaus paslaptį mums yra atskleidusi kaip tik Rytų 
Bažnyčia“ 3, 

Šitos tat Rytų įžvalgos ir pasisiūlė autoriui kaip tema 
naujai studijai, turinčiai užbaigti religinę trilogiją, pa- 
sisiūlė tuo labiau kad mes, Vakarų krikščionys; dabar sa- 
vaime ieškomės Rytų Bažnyčios, jausdami jos vidinį tur- 
tingumą ir trokšdami būti apvaisinti šiais turtais. Sena 
trintis, susiklosčiusi net schizma 1054 metais, neleido 
mums reikiamai Rytų Bažnyčios stebėti ir ja gėrėtis. Ta- 
čiau šiandien, kai Romos popiežius ir Konstantinopolio 
patriarchas išdildė iš atminties aną /nelemtą abipusį eks- 
komunikos aktą, nebeliko jokios net ir formalios kliūties 
nuoširdžiai nertis į Rytų Bažnyčios dvasią ir savintis jos 
vertybes, nešančias tokią nuostabią "krikščioniškąją tradi- 
ciją. Rytietiškas Kristaus pergyvenimas bei mąstymas yra 
viena iš tokių nuostabių vertybių. Ją tad autorius ir pa- 
sirinko kaip kelią į Išganytojo sklaidą. 

Tačiau čia pat autorius nori pridurti, kad Rytų Bažny- 
čios kristologinis pergyvenimas bei mąstymas yra ir jam 
pačiam ne tik artimas, bet tiesiog savas, padėjęs jam Kris- 
ių žymiai giliau suprasti negu tada, kai jis sukiojosi vienų 
tiktai Vakarų filosofijos bei teologijos plotuose. Šios kny- 
gos svarstymai bei mintys yra kartu ir jos autoriaus as- 
meninis įsitikinimas: Štai kodėl jis čia dėsto-ne tik Rytų 
Bažnyčios kristologiją kiek galėdamas objektyviai, bet 
kartu ir pratęsia bei paryškina šios kristologijos mintis 
savais pergyvenimais bei savomis mintimis, kurios jam 
kaip tik ir kilo Rytų Bažnyčią benagrinėjani. „Dievo avi- 
nėlis“ nėra tad tik grynas aprašymas, bet kartu ir išpaži- 
nimas. 

Iš viršaus žiūrint, ši knyga atrodo labai „moksliška“: 
autorius daug cituoja, nurodydamas tiksliai citatų šaltinius 
ir juos papildydamas atitinkama literatūra. Šiuo atžvilgiu 

„Dievo avinėlis“ kiek išsiskiria iš kitų autoriaus studijų. 
Tačiau šią knygą autorius ,,„sumokslino“ sąmoningai. Iš 
savo patirties jis žino, kaip nemalonu, 'jei kas nors tavo 
mintis atpasakoja netiksliai arba jas net iškreipia — vis 
tiek, ar jis jas girtų, ar peiktų. Svetimos minties tikslumas 
yra pagrindinis reikalavimas kiekvienam. rašytojui. Sio 
tikslumo. pasiekiama tačiau geriausiai, jei kito mintis per- 
teikiama, ją žodiškai pacituojant. Kadangi „Dievo avinė- 
lis“ sklaido Rytų Bažnyčios kristologiją, todėl autorius ir 
cituoja Rytų teologus bei filosofus gana gausiai, leisda- 
mas jiems patiems byloti apie Kristų. Vis dėlto visas šis 
„moksliškumas“ yra tik viršinis knygos apvalkalas. Savo 
turiniu ji, atrodo, nėra sunkesnė negu kiti autoriaus dar- 
bai. 2 į 

- Kaip dedikacija rodo, „Dievo avinėlis“ yra mažutis 
įnašas į didžią prelato Pr. M. Juro 75 metų amžiaus su- 
kaktį. Prieš dvejetą metų Prelatas kreipėsi į mane tokiu 
vieno savo laiško sakiniu: „Mano gyvenimo saulutė Iei- 
džiasi, ir gal neužilg reikės keliauti į Namus. Prieš iške- 
liausiant norėčiau dar nors vieną Tamstos kūrinį savo 
rankomis jteikti lietuvių visuomenei. Gal pajėgsiu“ (1964 
m. vasario 29 d.). Atsiliepdamas pasiūliau Prelatui tris 
temas: „Nebūties vietininkas (Nuodėmės filosofijos met- 
menys), „Žmogus sukilėlis““ (Prometėjizmo problema ir 
jos sprendimai) ir „Dievo avinėlis“ (Kristus Rytų Baž- 
nyčioje). Prelatas pasirinko „Dievo avinėlį“, pagrįsdamas 
savo pasirinkimą tuo, kad „rodyti pasauliui Dievo Avi- 
nėlį, kuris atima pasaulio nuodėmę, antrojo Visuotinio 
Bažnyčios Tėvų susirinkimo fone ir liturginio atsinaujini- 
mo momentu yra reikalinga ir išganinga“ (1964 m. kovo 
10 d.). Taip gimė šios knygos apmatai. Autorius džiau- 
giasi, kad įstengė savo darbą baigti kaip tik tais metais, 
kuriais Prelatas švenčia didžią savo sukaktį, taip kad ši 
knyga savaime įsijungia į eilę anų gilios. pagarbos bei 
padėkos pareiškimų, kurių Prelatui yra kalta visa lietu- 
viškoji visuomenė. Aš į 


1 : 7 „ Anlanas Maceina 


Mūnster/Westf., 1966 m. sausio 20 d. - «. 


! Guardini R. Der Herr. Pelrarnoingės, ūber dic Person und das 
Leben Jesu Christi.— Wūrzburg; 1987— B. XIII. | sa 
„2 Plg. Tėviškės žiburiai. — 1954.— Nr. 27 ir 28. 

3 Tyciak J. Zwischen Morgenland und Abendiand.— Dūsseldori, 
1949.— P. 107. 

Pastaba.— Rusiškųjų asmenvardžių rašyba Vakarų mokslo lite- 
ratūroję sudaro nemaža keblumų: ji yra kitokia Europoje ir vėl kitokia 
Amerikoje. Šios knygos /eksie autorius naudoja tarptautinę bibliotekų 
bei bibliografinių institutų priimtą rašybą čekų, resp. lietuvių abėcėle, 
Tačiau išnašose bibliograliniam tikstumui išsaugoli rusiškieji asmen- 
vardžiai paliekami taip, kaip jie cituojamos knygos autoriaus yra ra- 
šomi. Todėl tam pačiam varduj užtinkame nemaža permainų, pvz., 
Berdjaev, Berdiajew, Berdjajew, Berdiaeif; Bulgakov, Bulgakow, Boul- 
gakolf ir kt. Tačiau šio margumyno išnašose suvienodinti nevalia, nes 
tokiu atveju nebūtų galimas bibliogralinis veikalo patikrinimas, 


Pro" 


ĮVADAS a 
"„ŠTAI DIEVO AVINĖLIS“ ||| 


Artinantis mums prie Dievo Stalo priimti komunijos, 
kunigas atlieka trumputę, bet didžios prasmės apeigą: jis 
atsigręžia į žmones, pakelia ostiją truputį viršum taurės 
ir taria: „Štai Dievo Avinėlis, štai Tasai, kuris pasiima 
pasaulio nuodėmes“, o žmonės į tai atsako: „Viešpatie, 
nesu vertas, kad užeitumei po mano stogu, bet tark. tiktai 
žodį, ir mano siela pasveiks“. Retam iš tikinčiųjų ateina į 
galvą, kad čia amžiais vyksta tai, kas įvyko Palestinoje, 
Kristui pasirodžius viešumoje. Kunigas taria šv. Jono 
Krikštytojo žodžius, kuriais šis Kristų pristatė Izraeliui 
(plg. Jn I, 29—30). Žmonės taria šimtininko žodžius, ku- 
riais šis maldavo Kristų išgydyti jo tarną (plg. M! 8, 8). 
Ostija viršum taurės yra tas pats Dievo Avinėlis, kadaise 
stovėjęs Jordano pakrantėje tarp minių kaip vienas iš 
daugelio, net niekieno nepastebėtas. Tik šv. Jonas jį paži- 
no ir žmonėms pasakė, kad tai ne paprastas Juozapo iš 
Nazareto sūnus, bet jų tautos ir viso pasaulio Atpirkėjas. 
Taip dabar daro ir kunigas: jis kilsteli ostiją į viršų ir 
parodo, kad tai nėra paprastos duonos kąsnelis, bet Kris- 
taus Kūnas, Kūnas Dievo Avinėlio, pasiimančio ir dabar 
pasaulio nuodėmes kaip ir prieš du tūkstančiu metų. Ti- 
kinčiųjų kartojami šimtininko žodžiai yra atsakymas į šį 
Kristaus pristatymą bei parodymą. Jie reiškia nužemintą 
suvos būties atskleidimą prieš mus stovinčiam ir mūsų 
laukiančiam Kristui. Žmogus nusilenkia prieš Dievo Avi- 
nėlį, sakosi nesąs vertas priimti jo savo pastogėn; pa- 
kanka vieno tiktai jo žodžio, kad palūžusi mūsų būtis at- 
sitiestų. 

Šiame nuostabiame dialoge vyksta Kristaus pasibeldi- 
mas į istorijos duris ir kartu žmonijos atsakymas į šį 
pasibeldimą; atsakymas pilnas nusižeminimo, tačiau būti- 
nas, kad Kristus galėtų pradėti išganomąjį savo darbą. 

Visur šio dialogo prasmė yra ta pati: Kristus yra prista- 
tomas žmonėms, ir žmonės aisako į šį pristatymą; atsako 
sutikdami priimti Kristų po savo stogu, tai yra atverti 
jam savo būtį — vis tiek, ar ši būtis reikštų visuotinę 
žmoniją, ar tik asmeninę puolusią sielą. Nes išganymas 
nėra nei vieno tik Dievo, nei vieno tik žmogaus veiksmas. 
Išganymas yra galimas tik Dievo ir žmogaus sutartine. 
Tai dievažmogiškasis veiksmas ir vyksmas. Kristus yra 
nuolatos pristatomas žmogui, ir žmogus nuolaios atsako 
jo laukiančiam Kristui: Dievo Avinėlis nuolalos beldžiasi 
į mūsų istorijos duris. 

Todėl mums ir reikia visų pirma pažvelgti į Kristų 
kaip į jo pirmatako parodymą Izraeliui, o per šį ir visai 
žmonijai. Mums reikia pasiaiškinti, ką reiškia tasai šv. 
Jono mostas ir žodis „štai Dievo Avinėlis“, kuriuo jis pri- 
statė Kristų į jo laukiančiai išrinktajai tautai. 


1. KRISTAUS PARODYMAS 


Kas yra šv. Jonas Krikštytojas? Kas yra ši priešgyniš- 
ka asmenybė, kuri, paties Kristaus žodžiais tariant, iš- 
kyla aukščiau už kiekvieną pranašą, sykiu tačiau yra ma- 
žesnė už menkiausiąjį Dangaus Karalystėje (plg. Mt II, 
9— 11)? Kas yra šis šventasis, kurį tiek Rytų, tiek Vakarų 
Bažnyčia stato čia pat po Mergelės Marijos ir švenčia 
ne tik jo mirties, bet net ir jo gimimo dieną? 

Tai klausimas, kurį keliame ne tik mes. Jį kėlė ir Je- 
ruzalės kunigų bei levitų imis, pačiam Jonui: „Kas 
tu esi?“ — norėjo jie žinoti (Jn I, 19). Gal Kristus? Gal 
Elijas? Gal pranašas? O kai Jonas į visus šiuos klausi- 
mus atsakė neigiamai, žydų siųstieji jam tarė: „Tai kam iu 
kvikštiji, jei nesi nei Kristus, nei Elijas, nei pranašas?“ 
(!1 Jn I, 25). Izraelio vadams nebuvo aiškus nei Jono 
asmenybės pobūdis, nei jo veiklos vaidmuo. Jie nežinojo, 
nei kas jis pats yra, nei kokią reikšmę turi jo krikštas. 
Vis dėlto jie būtinai norėjo patirti iš Jono ką nors teigia- 
mo, todėl prisispyrę reikalavo pasakyti, kas gi jis galų 
gale esąs, kad galėtų „duoti atsakymą tiems“, kurie buvo 
juos siuntę (Jn 1, 22). Tada Jonas šitaip išreiškė savo 
paslaptį: „Aš — dykumose šaukiančiojo balsas: taisykite 
Viešpačiui kelią“ (/n 1, 23): Jonas Krikštų ytojas yra kelio 
tiesėjas. L ės, Tai jo veiklos prasmė ir jo SIS UES 
esmė. . 

Kaip Kristaus pirmatakas Jonas buvo pranašų paskelb- 
tas iš anksto. Jo gimimo šventės (24 birželio tiek Rytų, 
tiek Vakarų Bažnyčioj) Mišiose Bažnyčia skaito ištrauką 
iš pranašo Izaijo, kur sakoma, kad Viešpats pašaukęs jį 
jau motinos įsčioje ir jau įsčioje davęs jam vardą (plg. 
I+ 49, 1) L. Pranašas Malachijas kalba 'apie pasiuntinį, 
kurį Viešpats:siunčiąs kelio lygintų. (plg. Mal 3, I). Aiš- 
kiausiai tačiau Jonas yra nurodytas šiais pranašo Izaijo 
žodžiais: „Klausyk! Vienas šaukia dykumose: Taisykite 
Viešpačiui kelią“ (/z 40, 3). Be 'abejo, šie žodžiai, skyrium 
patys vieni paimti, yra tamsūs kaip ir visos pranašystės. 
Mes šiandien. gal nė nežinotume, ką .čia pranašas turėjo 
galvoje, jei Evangelija šios Izaijo eilutės nebūtų pritai- 
kiusi Jonui Krikštytojui. Visi keturi evangelistai pabrėžia, 
kad Jonas „yra tasai, kuris paskelbtas Izaijo žodžiais: dy- 
kumose šaukiančiojo balsas“ (Mt 3, 3; plg. Mk I, 2—3, Lk 
3, 4—6, In I, 23). Ir pats Jonas galop, Jeruzalės pasiun- 
tinių spiriamas, pasivadino, kaip minėjome, dykuinose 
šaukiančiojo balsu. Izaijo regėjimas, aprašytas maždaug 
ij 700 metų, įsikūnijo šv. Jono Krikštytojo asmeny- 

ėje. . ž . k " 

Tai reiškia: Jonas Kristaus -pirmataku ne Zapo; saky- 
sime, savo pasiryžimu, savo dorybėmis, savo darbais, bet 
jis Kristaus pirmataku gimė. Būti pirmataku yra Jono bū- 
ties esmė bei prasmė. Tai pats giliausias ir vienintelis 
jo .-pašaukimas. Dievo vardu. guosdamas Izraelio 
tautą, pranašas Izaijas sako, kad Izraelis neturįs nusi- 
minti, nes „pasirodys skaidrus Viešpaties žėrėjimas, kurį 
regės visas pasaulis“ (/z 40, 5), o šią artėjančią šviesą 
savo šauksmu dykumose pasitiks jos pirmatakas, pats -ne- 
sąs šviesa, bet turįs „liudyti apie Šviesą“ (Jn I, 8). Die- 
viškajame atpirkimo plane Jonui yra iš anksto skirta ypa- 
tirga vieta ir ypatinga pareiga. Jonas yra Kristaus pirma- 
tzkas ne ta prasme, kad jis truputį anksčiau negu Kristus 
pasirodė Jordano pakrantėse ir pradėjo krikštyti, pakrikš- 
iydamas ir patį Jėzų. Jono kaip pirmatako vaidmuo yra 
žymiai gilesnis. Tai visai kas kita negū tik ankstyvesnis 
jo išėjimas viešumon laiko atžvilgiu. 2 S 

Jonas yra nuostabiai panašus..į Kristų. Jo gimimas 
kaip ir Kristaus yra to paties angelo Gabrieliaus praneša- 
mas Zacharijui iš anksto: „Elžbieta pagimdys tau sūnų“ 
(Lk I, 13). Jo vardas kaip ir Kristaus irgi pasakomas iš 
anksto: „Tu pavadinsi jį vardu Jonas“ (Lk I, 13). Jo pa- 
siuntinybė kaip ir Kristaus taip pat nurodoma iš pra- 

džios: „Jis eis <...> parengtų Viešpačiui tobulos tau- 
tos“ (Lk 1, 17). Jonas ruošiasi kaip ir Kristus savai veik- 
lai dykumose (plg. Lk 3, 2—3). Jis skelbia Dievo Karalys- 
tės artėjimą-.tais pačiais žodžiais kaip ir Kristus: „Da- 
rykite atgailą, nes "Dangaus Karalystė arti“ (Mt 3, 1) 2, 
Todėl nenuostabu, kad žmonės pradėjo manyti , „savo Šir- 
dyse apie Joną, ar kartais jis ne Kristus“ (Lk 3, 15). Net 
Joną nukirsdinęs Erodas, išgirdęs apie Jėzaus darbus, kal- 
bėjo savo tarnams: „Tai Jonas Krikštytojas! Jis prisikėlė 
iš mirusiųjų“ (Mt 14, 1). Šitoks Jono ir Kristaus supla- 
kimas žmonių sąmonėje galėjo kilti tik iš gilaus jųdviejų 
panašumo. Joną ir Kristų jungia kažkoks vidinis ryšys, 
kuris juodu suveda viSoES ir abu Paneria i tą. patį iš- 
ganomąjį žygį. : 

Vis dėlto Jonas,  epiisydaiias“ šio didelio panašumo, 
atitaiso klaidingą jo tapatinimą su Kristumi, atvirai pri- 
sipažindamas: „Aš nesu Kristus“ (Jn I, 20). Dar daugiau: 
gretinamas su Kristumi, Jonas jaučiasi toks menkas, jog 
nesąs vertas „parpuolęs atrišti.jo apavo dirželio“ (Mk I, 
7). Jono pasiuntinybė jam pačiam yra tokia aiški, įog jis 
nė iš tolo nemėgina lenktyniauti su Kristumi. Jis nesivadi- 
na nė pranašu (plg. /n /, 2/), nes pranašai skelbė Kristų, 
o Jonui skelbti nereikia, nes Kristus jau čia pat: jis stovi 
tarp tų, kurie atėjo pas Joną pasikrikštytų (plg. Jn 1, 26): 
Jonas juk yra tik šešeriais mėnesiais vyresnis už Kristų 
(plg. Lk I, 26). Kokiu tad būdu jis galėtų Kristų prana- 
šauti? O jeigu Evangelija vis dėlto sako, kad Jonas bus 
„vadinamas Aukščiausiojo pranašu“ (Lk I, 76), tai jau 
nebe senųjų pranašų prasme, kurie visi laiko atžvilgiu 
stovėjo toli nuo Kristaus ir todėl tik žodžiais galėjo skelbti 
jo atėjimą. Jonas yra visai kitoks pranašas: „Tu, vaikeli, 
būsi vadinamas Aukščiausiojo pranašu, nes eisi Viešpa- 
ties akivaizdoje jo kelio taisytų“ (Lk I, 76). Joks pranašas 
savo asmenybe nėjo Viešpaties akivaizdoje. Jo kelius tiesė 
tik pranašų žodžiai. Tuo tarpu ne Jono žodis — kaip Izaijo, 
Jeremijo, Ezechielio, Danieliaus, Malachijo — eis Viešpa- 
ties akivaizdoje, bet jis pats. Kristui gimus, pranašavimas 
žodžiais baigėsi: „Visi pranašai ir įstatymas pranašavo 
iki Jono“ (Mt 11,.13). Su Jonu prasideda naujas tarpsnis, 
kuriame pranašystės žodžiais jau nebereikalingos, nes jų 
turinys jau įsikūnijęs ir gyvena tarp mūsų. Todėl Jonas ir 
nėra pranašas ateities skelbėjo prasme: ateitis“ jau. yra 
virtusi dabartimi. Jonas yra „daugiau negu pranašas“ 
(Mt 11, 9). Jis yra dabarties atskleidėjas. | i 

Pirmataku paprastai vadiname tokį žmogų, kuris eina 
kito priekyje: Paskui pirmataką žygiuoja kitas, kuriam 
pirmatakas tiesia arba ruošia kelią. Karalius siunčia pir- 
matakų šauklių, kad jie paskelbtų jo atėjimą ir jį paruoštų. 
Karo vadas siunčia pirmatakų žvalgų, kad šie patirtų prie- 
šo kariuomenės išsidėstymą. Istorijoje mažesni veikėjai yra 
pirmatakai didžiųjų. Moksle išradėjai yra pirmatakai kas- 
dieninio pritaikymo bei vartojimo: šita prasme Einsteinas 
yra atominės bombos pirmatakas. Kiekvienu tačiau atveju 
pirmatakas eina savo sekėjo priekyje. Pirmatakas žygiuoja 
nugara į savo sekėją. Taip yra tiek laiko, tiek erdvės, tiek 
dvasios atžvilgiu, tiek moksle, tiek mene, tiek visuomenės 
gyvenime. Na 

Šitaip suprasta pirmatako sąvoka Jonui Krikštytojui 
betgi visiškai netinka. Laiko atžvilgiu Jonas, kaip sakyta, 
nėra Kristaus--pirmatakas: jis yra Kristaus amžininkas. 
Santykių atžvilgiu Jonas nėra Kristaus mokinys, todėl 
neina pirma savo Mokytojo, kad paruoštų šiojo atvykimą 
bei priėmimą, kaip tai darydavo apaštalai Kristaus kelio- 
nių Palestinoje metu. (plg. Velykų avinėlio parengimą 
Kristaus kančios išvakarėse, LA 22, 1—13). Jonas negali 
būti lyginamas nei su karalių bei didžiūnų pasiuntiniais, 
nei su mažesnių asmenybių vaidmeniu didžiosioms iškilti, 
nei su išradėjų įnašu į kasdieną. Visur, kur tik Jonas 
sugretinamas taip su Kristumi, kad Kristus eina paskui. 
Joną,— visur ten Jono prasmė yra iškreipiama. Jonas nežy- 
giuoja nugara į Kristų, ir Kristus neseka paskui Joną. Jo- 
no žygiavimas „Viešpaties akivaizdoje“ yra -visiškai kito- 
kio pobūdžio: Jonas eina veidu į Kristų; jis eina. Kristaus 
pasitiktų. m Ė . 

Būdamas to paties amžiaus kaip ir Kristus, Jonas pra- 
nyksta iš viešumos labai anksti. Jis išeina į dykumas, 
ten gyvena, dėvėdamas kupranugario vilnų ašutinę, - juo- 
sėdamas' šikšnine. įuosta ir valgydamas ;skėrius bei lau- 
kinių -bičių medų“ (Mk 1, 6). Jis meldžiasi ir ruošiasi, 
kol Viešpaties žodis pašaukia jį atgal į paliktą visuomenę 
(plg. Lk 3,.2). Tačiau nuostabiausia, kad Dievas pašaukia 
Joną iš dykumų -kaip tik tada, kai ir Kristus eina į viešąjį 
gyvenimą. -Šios dvi asmenybės yra. apspręstos 'viena kitai: 
jos abi maždaug tuo pačiu metu dingsta: iš žmonių akių 
ir maždaug tuo pačiu metu vėl išnyra viešumoje. Jono 
esminis uždavinys taisyti Viešpačiui kelią prasideda kaip 
tik tada, kai Viešpats jau žygiuoja per pasaulį. Tai be 
galo prasmingas Jono pasiuntinybės bruožas. Viešpats pa- 

šaukia Joną iš dykumų anaiptol! ne keliolika metų prieš 
Jėzaus pasirodymą, kad savo. pamokslais jis iš tikro su- 
grąžintų „daug Izraelio vaikų į Viešpatį, jų Dievą“ (Lk I, 
16). Jonas nevaikščioja po Palestinos aisaius, o eina prie 
Jordano, nes prie Jordano artėja ir Kristus. Ir štai ant 
šios upės krantų Jonas pasitinka Išganytoją, pasitinka 
kaip truputį anksčiau atėjęs, jo laukęs ir- sulaukęs: „Kitą 
dieną Jonas pamatė ateinantį pas jį Jėzų“ (Jn I, 29). Šią 
valandą Jono pasiuntinybė pasiekė aukščiausią laipsnį. 

Kristus gyveno pasaulyje jau tris dešimtis metų (plg 
Lk 3, 23), tačiau niekas jo nepažino kaip pasaulio Iš- 
ganytojo, niekas netikėjo, kad „gali būti kas gero iš Na- 
zareto“ (Jn I, 46). Kristaus žmogiškumas, apie kurį vė- 
liau plačiai kalbėsime, buvo taip pridengęs jo dieviškumą, 
įog pasaulio Mesijas buvo „rastas kaip žmogus“ (Fil 2, 
7), nepastebint jame nieko, kas turėtų ypatingesnę reikš- 
mę bei prasmę. Ir Jonas Krikštytojas Jėzaus nepažino; 
kaip jis pats prisipažįsta: „Aš jo nepažinau, bėt todėl at- 
ėjau ir krikštijau vandeniu, kad jis apsireikštų Izraeliui“ 
(Jn I, 81). Jono krikštas Pajordanėje .kaip- tik ir buvo 
toji dvasinė erdvė, kurioje Jėzus turėjo pasirodyti ir būti 
Izraeliui pristatytas kaip Išganytojas. Viešpaties balsas, 
grąžinąs Joną iš dykumų, buvo davęs jam ženklą: „Ant 
kurio pamatysi nužengiančią Dvasią ir ant jo Bal ems 
tai Tasai, kuris krikštys Šventąja Dvasia“ (Jn I, 
Jonas matė, „Dvasią, nužengiančią kaip balandį ir S 
liekančią* ant Jėzaus (Mk I, 10), ir iš to pažino, kad 
Jėzus yra „Dievo Sūnus“ (Jn £ 84). 

Ką tad Jonas turėjo dabar daryti? Ne ką kita, kaip 
ši savo pažinimą pasauliui paskelbti ir-atėjusį Išganytoją 
žmonėms parodyti. Jonas jau buvo jiems sakęs, kad po jo 
ateis Kitas, kuriam jis nėra vertas atrišti apavo dirželio. 
Jis žinojo, kad šitasai Kitas jau yra. pasaulyje: „Tarp jūsų 
stovi“ (Jn I, 26), sakė Jonas žmonėms, Ir štai, išvydęs 

jam duotą ženklą, Jonas išskyrė Jėzų iš minios, pažino, 
ik jis yra, ir tuoj pat jį minioms parodė: „Štai Dievo Avi- 
nėlis! Štai Tasai, kuris pasiima pasaulio nuodėmes! Jis 
yra Tasai, apie kurį sakiau: po manęs ateina žmogus, 
kuris buvo pirma manęs“ (Jn I, 29—30). Tai ir buvo Jono 
pasiuntinybės įvykdymas: parodyti Kristų pasauliui, pa- 
rodyti tą, kuris jau gyveno tarp žmonių, kurio tačiau šie 
nepažino (plg. Jn 1, 26). Jono uždavinys buvo nutraukti 
šią nežinojimo skraistę ir pasakyti žmonėms, kur ir kas 
yra Išganytojas, kurio jie buvo laukę tūkstančius metų. 

Savo žodžiais: „štai Dievo Avinėlis“ Jorias tai-ir padarė. 
Tuo jo pasiuntinybė buvo baigta. E 

Niekas taip giliai--šios Jono pasiuntinybės nesuvokė. ir 
jos taip vaizdžiai neišreiškė, kaip vokiečių dailininkas 
Mathias Grunewaldas (Mathis. Neithardas, . 1468—1527) 
garsiame Izenheimo altoriaus paveiksle (1513—1515). Šis 
kūrinys wyaizduoja Kristų,: kybantį ant kryžiaus ir jau 
mirusį. Po kryžiumi stovi- vienoje. pusėje šv. Jonas Evan- 
gelistas, prilaikydamas 'išbalusią ir iš skausmo sverdinčią 
Jėzaus Motiną, kitoje — šv. Jonas Krikštytojas. Kaire ran- 
ka jis laiko atverstą Senąjį Testamentą, greičiausiai Izaijo 
knygą, o dešine rodo į nukryžiuotą Kristų.- Visi: dešinės 
rankos. pirštai sugniaužti, tik.smilius ištiestas. Šis pirštas 
dailininko nupieštas toks ilgas -ir taip krinta į akį, jog 
stebėtojas tuojau suvokia, kad šiame -piršte yra sutelkta 
visa Jono būtis, visas jo gyvenimo uždavinys:: parodyti 
žmonijai Kristų kaip. Dievo Avinėlį .ir pasakyti. jai, kad 
štai šis Avinėlis pasiima ant savęs pasaulio nuodėmes, 
virsdamas auka už mus visus. Jonas yra pašauktas būti 
pirštu-rodikliu išganymo istorijoje. Es Ars 2 


2. KRISTAUS ĮVEDIMAS Į ISTORIJĄ | 


Kokią prasmę turi šis Kristaus parodymas žmonėms? 
Ar gali jis būti toks svarbus, jog Dievui būtų reikėję šiam 
tikslui paruošti bei apreikšti net. ypatingą žmogų — pir- 
mataką? . + 


"Sv. Jonas Krikštytojas yra, kaip sakėme, labai panašus 
į Kristų. Bet iš kitos pusės, jis yra panašus 'ir į jo Motiną, 
Mergelę Mariją. Rytų Bažnyčia savoje liturgijoje šv. Joną 
visur .mini tuoj pat po Marijos, tuo pastatydama įį visų 
kitų šventųjų priekyje. Vienas jo Gimimo šventės himnas 
(visi bizantinės liturgijos himnai turi bent vieną posmą 
Marijos garbei, vad. theotokion) apgieda Dievo „Motiną ir 
Joną Krikštytoją kaip vieningus savo esmėje (jedino v 
sušče). Daugelyje ikonų Jonas stovi kartu su Marija prie 
Kristaus. „Istoriniame šių asmenybių gyvenime nėra pa- 
grindo juodvi taip glaudžiai sieti vieną su kita, nes atro- 
do, kad Marija nėra niekad Jono Krikštytojo sutikusi, iš- 
skyrus aną laiką, kai ji aplankė nėščią Elžbietą. Ar ji 
buvo Zacharijo namuose Jonui gemant, neaišku, nors Lu- 
kas ir rašo, esą „Marija pasiliko su ja (su Elžbieta— 
Mc.) apie tris mėnesius“ (Lk I, 56). Galimas daiktas, kad 

ji: palaukė, „kol Jonas išvys pasaulio šviesą, ir tik tada 
„grižo į savo namus“ (t. p.). Greičiausiai Marija Joną 
mažytį yra mačiusi. Bet tai turbūt buvo pirmas įr paskuti- 
nis pasimatymas bei susitikimas. Bent Evangelijos nieko 
daugiau apie tai nemini. Nebūdamas Kristaus mokinys, 
Jonas neturėjo progos buvoti arti Jėzaus giminių bei pa- 
žįstamų. Ankstyva jo mirtis neleido jam įsijungti net į 
Kristaus šalininkų eilęs ir tuo būdu susitikti su jo Motina, 
lydėjusia savo sūnų ligi kryžiaus. Kuo tad remiasi Rytų 
Bažnyčia, nuolatos gretindama Mariją su Jonu Krikšty- 
toju ir laikydama juodu net vieningos esmės asmenybė- 
mis? 

Žymiausias 20 šimtmečio rusų stačiatikių teologas Ser- 
gejus Bulgakovas (1871—1944) šio gretinimo pagrindą 
regi Marijos ir Jono nusižeminime. Kaip Marija, tardama 
„štai aš, Viešpaties tarnaitė“ (Lk I, 38), nusilenkė Dievo 
pianams ir pasiėmė nešti kryžių kartu su Jėzumi, taip ir 
Jonas, džiaugdamasis, kad Kristus auga, o jis eina mažyn 
(plg. Jn 8, 29—30), panėrė savo asmenį bei veiklą į tuos 
pačius Dievo planus kaip ir Marija: juodu abu išsižadėjo 
savęs, kad būtų sudarytos sąlygos Kristui ateiti bei veikti 
pasaulyje 3. Be abejo, psichologiškai svarstant, šis bendras 
pagrindas yra tikras ir prasmingas, tačiau jis nėra vie- 
nintelis. Tokį psichologiškai moralinį bendrumą tarp Jo- 
no ir Marijos galėtume rasti ir nekaltybėje (ypatingai!), 
ir neturte, ir maldingume, nes visomis šiomis dorybėmis 
pasižymėjo tiek Jonas, tiek ir Marija. Nusižeminimas čia 
nesudaro kokios nors ypatingai išskirtinės savybės. Todėl 
jis ir negali būti pats giliausias pagrindas, „kodėl Rytų 
Bažnyčia šv. Joną „taip glaudžiai sieja su Dievo Motina, 
Šio pagrindo . reikia ieškoti kur kilur, o ne doriniamę 
Jeno ir Marijos panašume, D "5 

Gretindama Joną su Marija, Rytų Bažnyčia visados 
juodu jungia su Kristumi. Kitaip sakant, toji vieninga, es- 
mė, kuri .Joną ir -Mariją suveda paslaptingon draugėn, 
yra jųdviejų ryšys su Išganytoju. Jonas ir Marija yra to- 
dėl panašūs į vienas kitą, kad jųdviejų santykis su Kris- 
tumi remiasi gilia „analogija. Todėl tik šio santykio švie- 
soje galime suprasti. aną Bažnyčios gretinimą ir sykiu 
Jono pasiuntinybę parodyti pasauliui Kristų kaip Dievo 
Avinėlį. | m 12 Daius K 

Marijos santykis su Kristumi mums yra žinomas: ji 
yra Jėzaus Motina: Tačiau ką reiškia būti Jėzaus Motina? 
Ar tai tas pat, ką būti bet kurio kito asmens — Povilo, 

Petro, Jokūbo — motina? Ar tai tas pat, kas duoti gyvybę 
bet kuriam kitam kūdikiui? Jau pats šio: klausimo „kėlimas 
rodo, kad būti Kristaus Motina yra visai kas kita negu 
duoti gyvybę apskritai žmogui. Be abejo, Kristus yra Lik- 
ras žmogus, todėl ir jo Motina yra tikra jo gimdytoja tie- 
siogine ir pilnutine šio žodžio prasme. Ji davė jam žmo- 
giškąją gyvybę, kaip ir kiekviena moteris ją duoda savam 
kūdikiui. O vis dėlto Marijos motinystė .tuo neišsisemia, 
nes ji davė -žmogiškąją gyvybę ne šiam ar- kitam žmo- 
giškajam asmeniui, bet antram Šv. Trejybės Asmeniui — 
dieviškajam Logos. Marijos motiniškumas buvo būdas, 
kuriuo Dievas lapo žmogumi. Tai vienintelis galimas bū- 
das, kad Dievas susijungtų su žmogiškąja prigimtimi. Lo- 
gos įsikūnijimas,.Viešpaties numatytas nuo amžių, galėjo 
įvykti tiktai gimimo būdu, .vadinasi, tik per Marijos mo- 
tiniškumą. Todėl ir Marija buvo numatyta nuo amžių ir 
apreikšta pačioje pradžioje žemiškosios žmogaus istorijos 
(plg. Pr 3, 15). Suėjus laiko pilnybei, Viešpaties angelas 
buvo „pasiųstas į Galilėjos miestą, kurs vadinamas Nazare- 
tas, pas mergaitę, pažadėtą vyrui vardu Juozapas, iš Do- 
vydo namų, o mergaitės -vardas buvo Marija“ (Lk I, 26— 
27), kad pasiklaustų, ar ši mergaitė sutinkanti būti Logos 
Motina. Ji sutiko tardama angelui: „Tebūnie man, kaip 
sakai“ (Lk I, 38) *, D . A Kt 
Kas įvyko šią akimirką? Šią akimirką Kristus prasi- 
dėjo Marijos įsčioje. Antrasis Šv. Trejybės Asmuo tapo 
žmogumi. Savu „tebūnie“ Marija atvėrė Dievui žmogiškąją 
prigimtį. Kitoje vietoje autorius yra plačiau -svarštęs šio 
„tebūnie“ reikšmę išganymo istorijoje. Ten jis, remdama- 
sis Bažnyčios tradicija, yra teigęs, kad jeigu Marija savo 
žodžio nebūtų tarusi, Logos nebūtų įsikūnijęs, nes Marija, 
angelo klausiama, atstovavo čia ne tik sau pačiai kaip 
Mirįam iš Nazareto, bet ir visai žmonijai. Tai bendras 
Bažnyčios įsitikinimas. Logos įsikūnijimas kaip susijungi- 
mas su-žmogiškąja prigimtimi išganymo dėlei galėjo būti 
tik laisvas jo priėmimas iš žmogaus pusės *. Marija tapo 
motina ne nesąmoningai, ne netyčia, ne kokiu nors jai ne- 
jaučiamu būdu, kaip dievų prasidėjimą moterų įsčioje 
vaizduoja prieškrikščioniškoji mitologija; Marija tapo mo- 
tina sąmoningu bei valingu, vadinasi, laisvu apsisprendi- 
mu, atsiverdama Šventajai Dvasiai. Marijos Motinystė yra 
laisvas Dievo priėmimas į žmogaus prigimtį. Logos įsi- 
kūnijimas yra dievažmogiškasis veiksmas, kuriame daly- 
vzuja tiek Dievas savo galia, tiek ir žmogus savo valia. 

Szvu „tebūnie“. Marija .įvedė- Dievą i žmoniją, suprastą 
žmogiškosios prigimties prasme. | 

Tačiau žmonija nėra tiktai prigimtis — kūnas ir siela, 
protas ir-valia, jausmai ir pergyvenimai,— kurią dieviška- 
sis Logos. pasiėmė iš Marijos ir nebeatskiriamai sujungė 
su dieviškąja savo prigimtimi, Žmonija yra ir šios prigim- 
ties gyvenimas bei veikimas laike ir erdvėje. Kitaip sakant, 
žmonija -yra ne tik žmogiškoji prigimtis, bet ir žmogiškoji 
istorija. | žmoniją kaip į žmogiškąją prigimtį Dievas nu- 
žengė per Marijos „tebūnie“. Tačiau Logos. įsikūnijimas 
tuo dar neužsibaigė. Gimęs iš Marijos ir užaugęs Juozapo 
namuose, Kristus turėjo pradėti veikti; jis turėjo jeiti į 
žmoniją ne tik kaip mūsų brolis, turįs tą pačią prigimtį 
kaip ir mes, bet jis turėjo įeiti į žmoniją ir kaip jos Mo- 
kytojas bei Gelbėtojas. Įsikūnijimas Marijos įsčioje Dievo 
tapimą - žmogumi įvykdė tiktai. prigimties, bet ne 
istorijos: atžvilgiu. Vieno tik gimimo iš Marijos dar nepa- 
kzko, kad pasaulis būtų išganytas. Išganymas galėjo žmo- 
nijai ateiti tiktai iš Kristaus : veiklos istorijoje, o šiai 
veiklai reikėjo tokio pat laisvo priėmimo iš žmogaus pu- 
sės kaip ir gimimui. Kas galėjo: šią Kristaus veiklą istori- 
joje žmonijos vardu priimti? . 

Jau -esame minėję, kad tris dešimtis metų Kristus gy- 
vėno pasaulyje: nepažintas. Šis. Jėzaus gyvenimo tarpsnis 
dažnai -yra vadinamas „paslėptuoju gyvenimu“. Posakis 
netikslus arba mažų mažiausia dviprasmis, nes. Kristus 
nuo niekieno. nesislėpė. Sukakęs dvylika metų, jis keliavo 
su tėvais,.kaip ir. visi kiti, Jeruzalėn (plg. LA 2, 41—42). 
Pasilikęs: šventykloje vienos tokios kelionės metu, jis sė- 
dosi prie sinagogos mokytojų, klausėsi jų ir juos klausinė- 
jo (plg. Lk 2, 46): Būdamas namuose, jis atlikinėjo kas- 
dienos pareigas, tėvams buvo klusnus ir žmonėms meilus: 
„augo <...> malone <...> pas žmones“ (Lk 2, 51). 
Kristus nėjo į dykumas, kaip Jonas. Jis pasiliko pasau- 
lyje tarp žmonių, su jais santykiaudamas ir būdamas įiems 
artimas. Šio tarpsnio metu Kristus anaiptol nebuvo pasi- 
slėpęs. Jis buvo dar tik neįėjęs į žmoniją istorijos prasme: 
Jis neveikė viešumoje, todėl nebuvo pažįstamas kaip Me- 
sijas. 

Kokiu tačiau būdu. Kristus galėjo ieiti į visuomeninę 
viešumą, vadinasi, į istoriją tikrąja šio žodžio prasme? — 
Evangelijos labai aiškiai mums rodo tą kelią, kuriuo Kris- 
tus iš savo gyvenimo kaip Juozapo sūnus (plg. Lk 3, 23) 
perėjo į gyvenimą kaip Rabi — Mokytojas (plg. Jn I, 38): 

šis kelias eina per Joną Krikštytoją. Viešpaties balso para- 
gintas (plg. Lk 3, 2), Jonas paliko savo būstinę dykumose, 
atėjo prie Jordano „ir skelbė visoje Pajordanėje atgailos 
krikštą nuodėmėms atleisti“ (Lk 3, 3). Iš Evangelijų ap- 
rašymo matyti, kad Jono skelbimas greitai virto viešu 
viso krašto reikalu, nes „pas jį ėjo Jeruzalė, visa Judėja ir 
visa Pajordanės šalis“ (Mt 3, 5), „Visa tauta krikštijosi“ 
(Lk 3, 21). Jonas pasirodė Izraelio akivaizdoje kaip. Dievo 
siųstasis atlikti viešo uždavinio. Jono veikla buvo ne 
asmeninė, bet visuomeninė istorinė. . Reikia niekad nepa- 
miršti, kad žydų tauta buvo Dievo išrinktoji, kad Dievas 
buvo tikrasis jos Valdovas bei Karalius ir kad todėl kiek- 
vienas Dievo žygis, vykdomas per jo siųstuosius žmones, 
buvo viešas dalykas, paliečiąs Izraelio -istoriją. Todėl ir 
Jono skelbimas Pajordanėje sudarė Izraelio istorijos dalį. 
Dar daugiau: jo skelbimas aiškiai rodė, kad Izraelio tauta 
stovi naujos istorijos angoje: „Dangaus Karalystė arti“ 
(Mt 3, 2), „kirvis jau pridėtas prie medžių šaknies“ (M! 
3, 10); krikštas prie Jordano yra, tiesa, dar tik ženklas 
aligailai (plg. Mt 3, 1/), bet tuoj pasirodys Kitas, galin- 
gesnis už Joną, kuris krikštys „Šventąja Dvasia ir ugni- 
mi“ (Mt 3, 11; plg. Mk I, 8; Lk 3,.16; In I, 33). Jis ateina 
nešinas vėtykle, kuria „išvalys savo klojimą“, atskirdamas 
kviečius nuo pelų (Mt 3, 12). Artėja apsisprendimo metas, 
kurio niekas negalės išvengti, atsidūręs Mesijo akivaizdo- 
je. Nėra prasmės šauktis Abraomo, nes „Dievas gali pa- 
žadinti Abraomui vaikų iš šitų akimenų“ (Lk 3, 8). Jei 
žydų tauta Kristaus nepriims, jos vietoje ateis kitos tautos, 
ir šios bus Abraomo vaikai kaip tęsėjai jos sandoros su 
Viešpačių. Jono skelbimas buvo toks aiškus ir griežtas, 
kad „minios jį klausė, sakydamos:: Tai ką gi mes turimė 
daryti? <...> Ir muitininkai atėjo krikštytis ir klausė: 
Ką mes turime daryti? <...> Ir kareiviai klausė jį, sa- 
kydami: O ką mes turime daryti“ (Lk 3, 10—14). Visiems 
Jonas nurodė, ką jie turi daryti, kad pasiruoštų priimti Tą, 
kuris jau čia pat netoliese-stovi laukdamas savo valandos. 
Jonas iš tikro „kalbėjo žydų tautai kaip naujos istorijos 
šauklys. D S " 

Ir štai „anomis dienomis atėjo iš Galilėjos Nazareto 
Jėzus ir buvo Jono pakrikštytas“ (Mk I, 9), tačiau ne kaip 
vienas iš minios, o kaip pasaulio Gelbėtojas, nes šią aki- 
mirką Jonas parodė jį žmonėms ir pasakė jiems, kad tai 
Dievo Avinėlis, kuris pasiima ant savęs pasaulio nuodė- 
mes (plg. Jn I, 29); tai Tasai, apie kurį Jonas tiek daug 


512 


kalbėjo ir kuris dabar statys Dievo Karalystę žemėje. Ir 
tik po šio pristatymo Izraeliui Jono žodžiais „štai Dievo 
Avinėlis“ Jėzus pradėjo mokyti ir daryti stebuklų, vadi- 
nasi, veikti istorijoje. Todėl šis Jono pristatymas ir buvo 
ne kas kita, kaip Kristaus įvedimas į žmoniją istorijos 
prasme. Būdamas Dievo siųstasis ir veikdamas jo vardu, 
Jonas atstovavo Pajordanėje ne sau pačiam, bet visai 
išganymo istorijai, kiek ji buvo susitelkusi žydų tautoje. 
Todėl jo nurodymas į Kristų kaip į Dievo Avinėlį ir buvo 
Kristaus įvedimas į aną jo klojimą, apie kurį Jonas buvo 
kiek ankstėliau minioms kalbėjęs. Kaip Marija, tardama 
„štai aš, Viešpaties tarnaitė“ (Lk /, 38), atvėrė Logui 
kelią į žmogiškąją prigimtį, taip Jonas, tardamas „štai 
Dievo Avinėlis“, atvėrė Kristui kelią į žmogiškąją istoriją. 
Šią akimirką Jėzus nustojo buvęs tik Juozapo sūnus iš Na- 
zareto, vadinasi, tik privati asmenybė ir virto Rabi— 
Mokytoju, vadinasi, vieša istorine asmenybe. į 

Būdinga, kad šitaip Kristų pergyveno kaip tik Jono 
mokiniai, matyt, tuoj pat supratę, ką reiškia Jono mostas 
ir žodžiai „štai Dievo“ Avinėlis“, nes kitą dieną, einant 
Kristui pro juos, du Jono mokiniai „nuėjo paskui Jėzų“, 
o jam paklausus „ko ieškote?“, juodu atsakė: „Rabi (tai 
reiškia: Mokytojau), kur gyveni?“ (Jn I, 38). Kreipinys 
nuostabus, nes Jėzus anuo metu dar nebuvo žmonių mo- 
kęs. Šis kreipinys galėjo kilti tik iš Jono nurodymo, kurį 
jo mokiniai suprato kaip kvietimą sekti Jėzumi Rabi. Va- 
dinasi, ne kas kita, o tiktai Jonas buvo Kristaus kelias į 
istorinę viešumą. Per Mariją Dievas tapo žinogumi, per 
Joną Dievas tapo istoriniu žmogumi. Jono pristatymas už- 
baigė Logos įsikūnijimą, paversdamas jį vieša visuome- 
nine funkcija arba veikla pasaulio istorijoje. " 

Čia tad ir glūdi giliausia Jono pasiuntinybės reikš- 
mė. Kol Kristus gyveno Nazarete kaip Juozapo sūnus, tol 
kiekvienas galėjo praeiti pro jį nejučiomis, neužmegzda- 
mas su juo jokių — nei teigiamų, nei neigiamų — santy- 
kių. Tačiau dabar, kai šis Žmogus yra pristatytas tautos 
viešumai kaip esąs daugiau negu tik amatininkas iš Naza- 
reto, kaip Dievo žadėtasis Mesijas, kaip viso pasaulio 
Gelbėtojas iš nuodėmės,— dabar niekas negali likti jam 
abejingas. Jono žodžiai „štai Dievo Avinėlis“ nebuvo tik 
paprastas teiginys, kurio pilna kasdienoje ir kurį išreiš- 
kiame posakiais „štai mano žmona“, „štai mano draugas 
Petras“ ir t. t. Jono žodžiai buvo apreiškimas, kad Išga- 
nytojas pasaulin jau atėjęs ir kad jis yra Jėzus iš Naza- 

rcto. Nesvarbu, kad žmonės mano, esą iš Nazareto negalį 
būti nieko gero, kad jie Jėzų laiko Juozapo sūnumi, kad 
jis daugeliui yra pažįstamas nuo mažens. Visa ši kasdie- 
nybė neturi reikšmės. Jėzus yra tikrasis lauktas Mesijas. 
Tai Jonas Izraeliui kaip tik ir apreiškė — ne savo nuojau- 
ta, bet gavęs nurodymą iš paties Dievo. 

Tuo būdu Jonas pastatė Izraelį, o su juo ir visą žmo- 
niją prieš lemtingą apsisprendimą, nuo kurio priklausė 
visos tautos, o dabar ir kiekvieno žmogaus likimas: ar 
Izraelis pripažins Jėzų iš Nazareto .Mesiju, ar ne. Šis ap- 
sisprendimas buvo laip lygiai būtinas kaip ir Marijos al- 
žvilgiu, nes Dievo priėmimas tiek į prigimtį, tiek į istoriją 
turėjo būti laisvas žmogaus veiksmas. Parodydamas Kris: 
tų kaip Dievo. Avinėlį, Jonas sudarė Izraeliui sąlygas savo 
apsisprendimą pareikšti. Pastatytas tautos akivaizdoje, 
Kristus tapo istorine asmenybe, ir kiekvienas izraelitas iu- 
rėjo dabar Kristaus atžvilgiu apsispręsti: priimti jį ar 
atmesti. Po Jono niekas negali Kristaus nepastebėti, niekas 
negali abejingai praeiti pro jo asmenybę bei mokslą, nes 
Kristus dabar yra takoskyra išganymo istorijoje. S. Bul- 
gakovas laiko Jono žygį tokiu svarbiu, jog net teigia, esą 
„be Jono Kristus būtų negalėjęs pasirodyti“ 9. Tai labai 
panašus teigimas į M. Kabasilo, kuris sako, kad jei Mari- 
ja nebūtų tarusi „štai aš, Viešpaties tarnaitė“, Logos ne- 
būtų įsikūnijęs“. Tiesa, Bulgakovas pripažįsta, kad Jono 
žodžiai „štai Dievo Avinėlis“ nesudaro tokio esminio pa- 
grindo, kaip Marijos „tebūnie“, vis dėlto jie yra „būtina 
sąlyga įsikūnijimui“ * istorinės veiklos prasme. Kaip isto- 
rija apskritai atsiremia į prigimtį, taip ir. Marijos „štai 
ač, Viešpaties tarnaitė“ pagrindžia Jono „štai Dievo Avi- 
nėlis“. Tačiau kaip istorija išskleidžia prigimtį laike bei 
erdvėje, taip Kristaus pristatymas žmonijai Jono mostu iš- 
plečia Kristaus pagimdymą ligi istorinės apimties. Kris- 
taus įvedimas į žmogiškąją istoriją užbaigia Kristaus įve- 
dimą į žmogiškąją prigimlį ir luo būdu Logos įsikūnijimą 
padaro pilnutinį. Po Jono žodžių Kristus stovi priešais 
pasaulį kaip ženklas laisvo žmogaus apsisprendimo ir 
tuo pačiu jo likimo. 

Kas tad yra šis Dievo Avinėlis? Kas yra Tasai, kuris 
ir šiandien komuniją dalinančio kunigo rankomis yra 
mums parodomas ir pristatomas šv. Jono Krikštytojo žo- 
džiais? Kas yra Tasai, prieš kurį lenkiamės kartodami mal- 
daujančius romėnų šimtininko žodžius, prieš kurį tačiau 
kyla žemės karaliai ir sąmokslą ruošia kunigaikščiai (plg. 

Ps 2, 2)? — Rytų Bažnyčia, kurios kristologinį pergy- 
venimą čia kaip tik ir norime išskleisti, svarsto Dievo 
Avinėlį trimis atžvilgiais: kaip Perkeistąjį Taboro kalne, 
kaip Nusižeminusįjį visoje savo būtyje ir kaip Viešpatau- 
jentįjį tiek atskirame žmoguje, tiek istorijoje, tiek danguje. 
Nusižeminusis Kristus stovi šių trijų atžvilgių viduryje 
ir juos pagrindžia bei neša. Juk ir Jonas pristatė Jėzų Izra- 
eliui ne kaip Šviesą iš Šviesos, ne kaip visatos Karalių, 
sėdintį amžinajame soste, bet kaip aukos Avinėlį, apsun- 
kintą pasaulio nuodėmėmis. Šitas tad aukos Avinėlis ir 
yla patraukliausias mūsų meilės objektas. Į šitą aukos 
Avinėlį ir sudūžia bet koks žemės karalių sąmokslas (plg. 
Ps 2, 1), nes maištauti galima tik prieš didžiūnus, bet ne 
prieš Nusižeminusįjį ir save Sunaikinusįjį iš meilės pa- 
ticms maištaujantiesiems! Dievo Avinėlis yra pati kristolo- 
ginio Bažnyčios pergyvenimo bei mąstymo esmė. Iš jo 
plaukia visa kita, nes aukos spinduliai lydi Kristų tiek į 
Taborą, tiek į Golgotą, tiek į sostą Tėvo dešinėje. 


! Siuo pašaukimu remdamasi, Rytų Bažnyčia švenčia net Jono 
Krikštytojo pradėjimo dieną (24 rugsėjo), tuo būdu pabrėždama ypa- 
tingą jo pasiuntinybę, susieta su ypatingu jo šventumu — jau net 
motinos įsčiose, pasak arkangelo Gabrieliaus: „Dar savo moinos įsčio- 
se jis bus pilnas Šventosios Dvasios“ (Lk I, 15). Lygiagretė tarp 
Jono ir Marijos, apie kurią kalbėsime vėliau, prasideda jau pačią 
pirmaja Jono būties akimirką. 

2 Plg. Kristaus žodžius „laikas pasidarė pilnas, ir Dievo Karalystė 
priartėjo. Darykite atgaila ir tikėkite Evangelija“, pasakytus pačioje 
Išganytojo veiklos pradžioje (Mk I, 15). 

3 Plg. Bulgakov S. Drug ženicha.— Paris, 1927.— P. 8. 

* Sias mintis autorius yra plačiau nagrinėjęs savo knygelėje „Di- 
džioji padėjėja. Sv. Mergelės Marijos būties ir veiklos apmąstymas“ 
(Putnam, 1958.— P. 89—106), todėl jas čia tik pamini nenorėdamas 
kartotis ir pasiunčia skaitytoją į nurodytą studiją. 

5 Pig. Maceina A. Didžioji padėjėja, p. 93—98.— Todėl negalima 
teigti, esą „Logos turėjo įsikūnyti nepriklausomai nuo jokios bet kurio 
žmogaus valios“ (Kan. M. Vaitkus „Didžiosios padėjėjos“ recenzijoje, 
„Draugas“, 1959 m. spalių 17 d.), nes nei Dievo žinojimas, kad 
Marija sutiks, nei jo visagalis laisvės nenaikina ir žmogaus valios 
apsisprendimo neatstoja. Šiai kodėl bažnytinė tradicija ir supranta 
angelo apreiškimą Marijai ne kaip paprastą pranešimą, kad tai turės 
įvykli, bet kaip prašymą, kad tai galėtų įvykti.. 

S Bulgakov S.-Drug ženicha, p. 12, : 

? Plg. Maceina A. Didžioji padėjėja, p. 96. 

5 Bulgakov S., op. cit., p. 13. ' 

Pirmas skyrius 
PERKEISTASIS KRISTUS 


Vakaruose gyvenęs ir prancūziškai rašęs rusų stačia- 
tikių teologas V. Loskis, sūnus garsaus lilosolo N. Los- 
kio (gim. 1870), yra metęs mintį, kad raktas suprasti vie- 
tai, kurią Kristus užima Rytų Bažnyčioje, esanti Persi- 
keitimo šventė |. Pats Loskis šios šventės turinio nenagri- 
nėja; jis tik į ją nurodo. Tačiau šis jo nurodymas yra 
didžiai prasmingas. Įsigilinus į bizantinę Persikeitimo 
liturgiją, iš tikro mums atsiskleidžia nuostabus Kristaus 
vaizdas, kurio Vakaruose visa pilnatve neturime ir kuris 
todėl gali būti kelias Kristui giliau pažinti bei pamilti. 

Persikeitimo šventė yra bendra tiek Rytų, tiek Vakarų 
Bažnyčiai; abejur ji net švenčiama tą pačią dieną, būtent 
6-ąją rugpjūčio. Tačiau jos pobūdis vienur ir kitur yra ga- 
na skirtingas. Rytuose Jėzaus persikeitimas Taboro kalne 
yra švenčiamas jau nuo 5-ojo šimtmečio, Vakaruose jis 
buvo paverstas visuotine Katalikų Bažnyčios švente tik 
popiežiaus Kaliksto III 1457 metais, taigi visu tūkstantme- 
čiu vėliau. Pagrindas šiai šventei kilti Rytuose buvo /e0- 
loginis: tai graikų Bažnyčios Tėvų bei rašytojų mąstymai 
apie Dievą kaip Šviesą, kuri spindi būties gelmėse ir todėl 
gali būti žmogaus mažų mažiausia pajausta, o kartais net 
aiškiai paregėta 2. Vakaruose šios šventės akstinas buvo 
visuomeninis: tai turkų pralaimėjimas prie Belgrado 1456 
metais. Liturginio rango atžvilgiu Persikeitimas priklauso 
Rytuose prie dvylikos pačių. didžiųjų metinių švenčių, kaip 
Kalėdos, Trys Karaliai, Velykos, Sekminės, Šv. Kryžiaus 
Išaukštinimas. Vakaruose ši šventė tenkinasi antraeiliu 
rangu, kaip Naujieji Metai, Sv. Kryžiaus Atradimas, apaš- 
talų ir evangelistų šventės. 

Ankstyvas atsiradimas, gilus pagrindimas ir aukštas 
liturginis rangas rodo, kad Persikeitimo šventė Rytų Baž- 
nyčioje iš tikro yra ypatingai gerbiama bei vertinama. 
Kame glūdi ši jos vertė? 

1. PERSIKEITIMAS KAIP NAUJA PRADZIA 

Persikeitimo šventės turinį sudaro vienas Kristaus 
žemiškojo gyvenimo įvykis, kurį mums Evangelijos šitaip 
aprašo. Kartą Jėzus „pasiėmė Petrą, Jokūbą ir Joną ir 
užkopė į kalną melstųs. Jam besimeldžiant, pasikeitė jo 
veido išvaizda, ir jo apdaras pasidarė baltas bei žibąs“ 
(Lk 9, 28—29); toks baltas „kaip -sniegas“, jog-„nė vienas 
skalbėjas žemėje negalėtų taip išbaltinti“ (Mk 9, 2). Ne- 
tiukus „pasirodė Elijas su Moze“ (Mk 9, 3); jie buvo „re- 
gimi garbėje“- (Lk 9, 31) „ir kalbėjosi su Jėzumi“ (Mk 
9, 3) „apie mirtį, kurią jis turėjo iškentėti Jeruzalėje“ 
(Lk 9, 31). Reginio- sužavėtas ir pamatęs, kad Mozė su 
Eliju rengiasi Jėzų palikti (plg. Lk 9, 33), Petras tarė: 
„Mokytojau, gera mums čia būti; padarykime tris padang- 
tes: vieną Tau, vieną Mozei ir vieną Elijui“ (Lk 9, 33). 
Dar jam bekalbant, „užėjo debesis ir apdengė juos“ (Lk 9, 
34); „šviesus debesis“ (Mt /7, 5), taip kad „mokiniai nu- 
sigando“ (Lk 9, 34) ir „puolė ant veido“ (ML! 17, 6). „Iš 
debesies pasigirdo balsas: Šitas yra mano mylimasis Sū- 
nus, jo klausykite“ (LA 9, 35). Mokiniai žvalgėsi aplinkui, 
tučiau „nieko daugiau nebematė, kaip tik vieną Jėzų“ 
(Mk 9, 7). „Jėzus priėjo, palietė juos ir tarė: Kelkitės ir 
nebijokite“ (Mt 17, 7). Leidžiantis nuo kalno, „jis liepė 
jiems niekam nepasakoti, ką buvo matę, kol žmogaus Sū- 
nus nebus prisikėlęs iš mirusiųjų“ (Mk 9, 6). Ir „jie ty- 
lėjo“ (Lk 9, 36). | . : 

Vakarų Bažnyčioje šis įvykis nėra radęs jokio ypa- 
tingo atgarsio nei teologijoje, nei maldingume; net ir 
liturgija įrikiavo jį, kaip minėjome, į antrinio rango ir 
neprivalomų švenčių skaičių. Tai buvęs vienas iš tos rū- 
šies Kristaus stebuklų, kurie, tiesa, apreiškia jo dieviškąją 
galybę, kurių prasmė tačiau lieka mums paslėpta, sakysi- 
me: ėjimas viršum vandens (plg. Mi 14, 24—26), piktųjų 
dvasių pasiuntimas į kiaulių kaimenę (plg. Mt 8, 30—32) 
arba bevaisio figos medžio prakeikimas (plg. Mt 21, 19— 
20). Tokio pat pobūdžio buvęs ir Jėzaus persikeitimas 
Taboro kalne. Nesuvokiant jo prasmės, žinoma, nebuvo 
galima jo kiek giliau panagrinėti teologiškai arba per- 
gyventi kaip maldingumo akstino. Tuo tarpu Rytų Baž- 
nyčioje Taboro įvykis patraukė teologų ir asketų dėmesį 
iš pat pradžios?. Apreiškimo tiesa, kad „Dievas yra Švie- 
sa“ (1 Jn I, 5), kuri „šviečia tamsybėje“ (Jn I, 5), darė 
gilų įspūdį Rytų mąstytojams, nes ši tiesa savaime 

derinosi su Platono idėjomis ir stoikų sėkliniais logais (lo- - 
goi spermatikoi), kurie glūdį daiktuose, kurių tikroji ka- 
ralija esanti betgi anapus daiktų. Rytams nebuvo sunku 
suprasti šv. Jono evangelijos pradžią, kad Dievas yra ne 
tik visko Kūrėjas, savo žodžiu pašaukęs pasaulį būti, bet 
sykiu ir „žmogaus šviesa“, apšviečianti kiekvieną, „atei- 
nantį į šį pasaulį“ (Jn I, 4+—9). Sakysime, Atėnagoras 
(125— 190), norėdamas stabmeldžių valdovams Markui Au- 
relijui Antoninui ir Lucijui Aurelijui Komodui išaiškinti 
krikščioniškojo Dievo sąvoką, jį piešia kaip „neišreiškia- 
mu būdu šviesos bei grožio apsuptą“ (p. 27), kaip patį 
esantį „neprieinama šviesa bei atbaigtu grožiu“ *. 

Bet štai Dievas kaip Šviesa atėjo į pasaulį Jėzaus 
Kristaus asmenyje, kuris yra ne kas kita, kaip dieviškasis 
Logos, nuo pat pradžios buvęs „pas Dievą“ (Jn I, 2), kaip 
„neregimojo Dievo paveikslas“ (Kol I, 15), atspindįs visą 
Dievo pilnybę (plg. Kol 1, 19) ir sūderinąs visa su savimi, 
„kas-yra žemėje ar danguje“ (Kol 4, 20). Jis ir anksčiau 
bucvo pasaulyje, nes „pasaulis per jį padarytas“ (Jn I, 
10): „visa sutverta per jį ir jam“ ir „visa juo laikosi“ 
(Ko! I, 17). Tačiau „pasaulis jo nepažino“ (Jn I, 11), 
nes buvo paskendęs tainsybėje todėl, kad atitrūko nuo 
Dievo kaip Sviesos. Nūnai tačiau apsireiškė ši „tikroji 
šviesa“ (Jn I, 9) Jėzuje iš Nazareto ir gyvena „tarp mū- 
sų“ (Jn I, 14). Rytietiškai Kristaus sampratai labai bū- 
dinga, kad, pavyzdžiui, šv. Justinas Kankinys (miręs apie 
165 m.) Viešpaties pasirodymą Mozei degančiame krūme 
(plg. Iš 3, 1—5) aiškina kaip Kristaus apsireiškimą „ug- 
nies pavidalu“ (p. 78). „Anksčiau,— rašo šv. Justinas, — 
Kristus pasirodė ugnies pavidalu ir nekūniškai Mozei bei 
kitiems pranašams; dabar <...> pagal Tėvo valią ir 
jį tikinčiųjų išganymui jis tapo žmogumi per Mergelę“ 5. 
Visiška tapatybė tarp Logos, kuris nuo amžių buvo pas 
Dievą, ir Jėzaus, gimusio Betliejuje iš Marijos, yra Rytų 
Bažnyčios tėvams pagrindinė ir nepajudinama tiesa. Die- 
vas kaip Šviesa vaikščioja žemėje Jėzaus asmenyje, ap- 
šviesdamas daiktus ir žmones; jis yra ias pats, kuris iš 
degančio krūmo Mozei tarė: „Esu, kurs esu“ (Iš 3, 14) 
ir tuo būdu nurodė, kad ir iš moters Gimusis gyvens am- 
žinai, kaip šiuos Viešpaties žodžius aiškina šv. Justinas 
(t. p.). Jo prisikėlimas padarys jo šviesą negęslančią vi- 
siems laikams. 

Tačiau Kristus yra ne tik Dievas ir tuo būdu „tikroji 
Šviesa“, bet kartu ir žmogus. Rytų Bažnyčia nuo pat pra- 

džios smarkiai kovojo su doketų erezija, kurios pradmenys 
jau skardenasi šv. Jono laiškuose: šv. Jonas suvedžioto- 
jais vadina tuos, „kurie neišpažįsta, jog Jėzus Kristus yra 
atėjęs kūne“ (2 Jn 7). Doketai mat laikė Kristaus kūną tik 
priedanga, tokia pat kaip angelų pasirodymai, o ne tikru 
kūnu kaip prigimties dalimi. Doketizmas pripažino Kris- 
taus dievybę, bet neigė jo žmogybę. Bažnyčia tačiau gynė 
Kristaus žmogiškumą taip lygiai kaip ir jo dieviškumą, ir 
Chalkedono visuotinis susirinkimas (451 m.) paskelbė 
dogmą, jog dvi Kristaus prigimtys — neatsiskyrusios ir 
nesusimaišiusios — yra nešamos vieno dieviškojo asmens. 
Tuo būdu buvo apgintas Kristus ne tik kaip tikras Dievas, 
bet ir kaip tikras žmogus — su „visu žemiškuoju turiniu, 
kuris į misticizmą linkusiems ano meto tikintiesiems at- 
rodė nesąs Dievo vertas ir todėl negalįs būti Kristaus tik- 
rovės dalis. 

Jeigu tačiau Kristus yra tikras žmogus, tai jis yra toks 
pat kaip ir mes. „Būdamas esme Dievas“, jis prisiėmė 
„tarno pavidalą“, pasidarė „panašus į žmones“ ir „viršine 
išvaizda“ buvo „rastas kaip žmogus“ (Fil 2, 6—7). Tiek 
Kristaus pavidalas, tiek žemiškasis jo gyvenimo kelias nie- 
kuo nesiskyrė nuo jo aplinkos: Jėzus iš Nazareto yra vai- 
kas savo tautos, savo laiko, savo kultūros. Bet kaip tik šis 
žmogiškasis Kristaus pradas pridengia mūsų akims jį kaip 
„tikrąją šviesą“. Dievas yra Šviesa — taip! Tačiau tiek 
gamtoje, tiek istorijoje viešpatauja tamsa, pro kurią Dievo 
kaip Šviesos mes neregime. Sunki „daiktų žievė“ (G. Sko- 
voroda) pridengia mums Logos, spindintį gamtiniame bū- 
ties pagrinde. Tarno išvaizda pridengia mums tą patį Lo- 
gos, žėrintį istorijoje kaip „žmonių šviesa“ (Jn I, 4). Pa- 
saulis nepriėmė Kristaus kaip Šviesos todėl, kad regėjo 
jame tik tarno pavidalą, gesinantį bet kokį spindėjimą. 
Platonas buvo teisus sakydamas, kad žemėje gyvename 
tarsi nugara į šviesą: mes regime tik jos atspindžius ant 
priešais mus esančios sienos, bet niekad neišvystame pa- 
čios šviesos. Šios visuotinės tamsybės akivaizdoje galime 
suprasti, kodėl šv. Jonas ir sako, kad „Dievo niekas nie- 
kados nėra matęs“ (Jn I, 18), nepaisant, kad jis yra Svie- 
sa tiek būties apskritai, tiek kiekvieno žmogaus, ateinan- 
čio pasaulin. 

O vis dėlto esama išganymo istorijoje akimirkų, kai 
dieviškoji galybė pralaužia mus gaubiančią tamsą ir pa- 
sirodo mums kaip Šviesa tikra šio žodžio prasme. Prie 
tokių akimirkų priklauso visų pirma Senojo Testamento 

teoianijos arba Dievo apsireiškimai: degantis, bet nesudę- 
gantis krūmas dykumose (plg. Iš 3, 2), ugnies stulpas 
Izraelio kelionėje. iš Egipto (plg. Iš I3, 21—22), žaibai 
ant Sinajaus kalno, duodant dešimtį įsakymų (plg. /š 19, 
16—16), arba liepsna, sudarant sąjungą tarp Dievo ir 
Abraomo (plg: Pr I5, 17). Visur čia. Dievas apsireiškia 
šviesos pavidalu: kaip liepsna, kaip žaibai, kaip ugnis. 
Gamtos tamsybė esti .pergalima, ir žėrintis dieviškasis 
būties pagrindas pasidaro regimas. Prie tokių pat aki- 
mirkų priklauso ir Jėzaus persikeitimas Taboro kalne. Ir 
čia viskas žėrėjo bei akino. Ir čia dieviškoji šviesa gąsdino 
žmones. Ir čia apaštalai krito veidu žemėn, išgirdę Dievo 
balsą iš „šviesaus debesies“ (Mt 17, 6). -Kaip kiekvienas 
Dievo apsireiškimas šviesos pavidalu, taip ir Jėzaus per- 
sikeitimas buvo lydimas apstulbimo ir net baimės. Pavir- 
šium tad žiūrint, Taboro kalno teofanija atrodo esanti labai 
panaši į Senojo Testamento Viešpaties pasirodymus tarp 
ugnies ir žaibų. 2 

Vidine savo gelmės sąranga ji yra tačiau visiškai 
kitokia. Degantis krūmas dykumoje, dangumi slenkąs švie- 
sos stulpas, žaibai Sinajaus kalne buvo garntinio pobūdžio 
reiškiniai, neturį asmeninių žymių. Žmogus, tiesa, jautė ir 
žinojo, kad per šiuos reiškinius byloja Dievas. Vis dėlto 
šis jo bylojimas buvo pergyvenamas kaip gaivalinga ir 
baisinga jėga, įvilkla į gamtos siautėjimą, gresiantį sunai- 
kinimu bei mirtimi. Be abejo, ši jėga norėjo Izraeliui 
padėti, tačiau ji dar nesuėjo su Senosios Sandoros Žmo- 
gumi į asmeninį sąlytį. Šviesa, iš kurios Dievas kalbėjo, 
nepergalėjo begalinio jo atstumo nuo žmogaus. Priešin- 
gai, siaubą keliantis šios šviesos pobūdis aną atstumą 
tik dar labiau pabrėžė. Mozė juk buvo tiesiog sulaikytas, 
kad per daug nesiartintų prie degančio krūmo (plg. /š 8, 
5). Izraelio tauta buvo įspėta stovėti atstu nuo Sinajaus 
ir nelytėti jo uolų (plg. Iš 19, 12—13). Senojo Testamento 
žmogui dar buvo neįmanoma paregėti Dievą, asmeniškai 
gyvenantį žmogiškojoje aplinkoje. Žmogus galėjo tik jaus- 
ti Viešpaties artumą šviesos pavidalu, bet kaip tik todėl 
jis turėjo užmerkti akis ir kristi žemėn. Izraelitai prašyte 
prašė Mozę, kad jis, o ne Dievas su jais kalbėtųsi: kitaip 
jie mirsią iš baimės (plg. Iš 20, 19). Jie net bėgo nuo Si- 
najaus ir stovėjo toli nuo jo (plg. Iš 20, 18). Neperžen- 
giamas nuotolis tarp Dievo ir žmogaus buvo Senajame 
Įstatyme griežtai išlaikytas — net mirties bausmės kaina 
tiek žmogui, tiek gyvuliui (plg. Iš 19, 13). 

Tuo tarpu Taboro kalnę šis atstumas nyksta. Tiesa, 
ir čia Dievas dar byloja į žmones iš šviesaus debesies. 
Tačiau šiuos Viešpaties žodžius galėtume jau pavadinti 
atsisveikinimu su visais ankstesniais baimę bei siaubą 
žadinusiais reiškiniais. Taboro kalne kalbąs Dievas nebe- 
duoda žmonėms jokių naujų įsakymų. Jis tik nurodo į Kris- 
tų kaip į mylimiausią savo Sūnų, kurio dabar reikės klau- 
syti. Nuo dabar Kristus. bus aukščiausias ir vienintelis 
Įstatymdauvys. Patvirtindamas šį dangiškojo Tėvo nurody- 
mą, Jėzus priėjo prie išsigandusių ir sukniubusių apaš- 
talų, palytėjo juos savo rankomis, liepė jiems keltis ir 
nebebijoti (plg. Mt 17, 7). Gamtinis ir neasmeninis Dievo 
apsireiškimų būdas baigėsi. Jo vietą užėmė Kristaus as- 
muo, kuris nuo žmogaus ne tik nesislepia, bet tiesiog jo 
ieško, su įuo gyvena, dalindamasis įo likimu, jo kančia 
bei mirtimi. 

Todėl Taboro šviesa yra visai kas kita negu Sinajaus 
liepsnos ir žaibai. Apaštalai nebėga nuo Taboro, kaip iz- 
reelitai nuo Sinajaus. Priešingai, jiems čia „gera būti“ 
(Lk 9, 33); jie nori čia net įsikurti ir pasilikti, pastatyda- 
mi palapinių tiems, kurie kalbasi dieviškoje šviesoje. Die- 
vo apsireiškimas Kristuje virsta žavinčia ir be galo pa- 
trauklia įėga. Kristus, tiesa, spindi kaip saulė; jis yra vi- 
siškai kitoks, negu apaštalai buvo įpralę jį regėti kasdie- 
noje. Dievo transcendencija arba jo absoliutinis kitoniš- 
ktumas neišnyksta. Bet jis nebekelia baimės, nes sklinda iš 
mylinčios Kristaus būtybės. Atvirkščiai, žėrintis Jėzaus 
veidas ir balti kaip sniegas jo drabužiai teikia begalinį 
džiaugsmą: jie traukia ir pririša. Vieta, kur spindintis 
Kristus kalbasi su Senosios Sandoros atstovais, nebėra 
tokia, kad reiktų apaštalams mesti apavus nuo kojų, kaip 
Mozei artinantis prie degančio krūmo (plg. /š 3, 5). Ta- 
boro kalnas yra taip lygiai „šventa žemė“ (/š 8, 5), kaip 
ir kiekviena kita vieta, kurioje Dievas apsireiškia. Tačiau 
žmogaus santykis su šia vieta esmingai kinta: Taboro Ral- 
ne žmogus atsiliesia. Apaštalų puolimas ant veido, išgir- 
dus Dievo balsą iš debesies, buvo paskutinis Senosios 
Sandoros žmogaus elgesys Viešpaties akivaizdoje: nuo 
dabar žmogus nebekris prieš Dievą veidu ant žemės, nes 
Kristui ir Kristuje jis nebėra vergas, o Dievo draugas ir 
jo vaikas (plg. /n 15, 14—15). Pats „Viešpats ir Mokyto- 
jas“ pasilenks prie žmogaus, kad nuplautų jo kojas (plg. 
Jn 13, 14). Tiesa, ir Naujosios Sandoros metu žmogus 
lenksis prieš Viešpatį, tačiau nebe iš baimės, bet iš siel- 

varto bei gailesčio, kad nusidėjo savo dieviškajam Drau- 
gui ir Tėvui". HS 

Taboro įvykis turi tad, kaip matome, išganymo istori- 
joje nepaprastą reikšmę: jis užbaigia senąjį žmogaus 
santykį su Dievu, atremtą į baimę, ir pradeda naują san- 
tykį, kurio esmę sudaro meilė. Šio naujo santykio metu 
Dievas apsireiškia ne kaip gaivalinga — gąsdinanti bei 
naikinanti — jėga, o kaip mylintis bei globojantis Asmuo. 
Naujo apsireiškimo erdvė yra nebe gamtiniai daiktai — 
krūmas, dūmai, žaibai, liepsna,— bet žmogiškoji Kristaus 
prigimtis. Jėzus iš Nazarelo yra dabar vienintelė tikroji 
teojanija. Sviesa, kuri anksčiau skelbė ir lydėjo Viešpaties 
artėjimą, dabar telkiasi Kristaus žmogybėje, ją perkeičia, 
perskverbia ir paverčia Dievo regimybe. Todėl persikeiti- 
mas Taboro kalnę nėra Kristaus gyvenime koks smulkus, 
atsitiktinis įvykis, bet tai slenkstis, kuris skiria išganymo 
istoriją į dvi dali. Savo žodžiais „kelkitės ir nebijokite“ 
(Mt 17, 7) Kristus pradeda naują religijos tarpsnį, ku- 
riame žmogaus bendravimas su Dievu virsta sekimu, drau- 
gavimusi, ištikimybe ir meile ligi mirties aukos. 

Kristus kaip tik stovi: pačiame šios didžios takosky- 
ros viduryje; dar daugiau: jis neša savimi šį naują žino- 
gaus santykį su Dievu ir jį vykdo. Todėl persikeitimas 
Taboro kalne kaip šio naujo santykio pradžia atskleidžia 
mums ir patį Kristų. Taboro šviesoje Kristus darosi mums 
tarsi perregimas. „Jo šviesa apšviečia mus“, sako bizanti- 
nė Persikeitimo šventės liturgija? (Didieji Mišparai, 
litė), ir visi svarbiausieji jo gyvenimo tarpsniai bei jo bū- 
ties esminiai pradai darosi mums ne tik dvasiškai suvokia- 
mi, bet tiesiog pojustiškai regimi: dievybė ir žmogybė, 
būsimoji garbė ir artima kančia, amžinasis buvimas Šv. 
Trejybėje ir pasiuntinybė žmonijos istorijoje, transcen- 
deniinis Dievo kaip būties pagrindo atstumas ir pilnas 
meilės to paties Dievo kaip Išganytojo artumas. „Am- 
žiais pridengta paslaptis atsiskleidė tavo persikeitimo aki- 
mirką Petrui, Jonui ir Jokūbui“, gieda Rytų Bažnyčia 
Didžiųjų Mišparų metu (3 sticheron). Rytų Bažnyčia gerai 
suprato šio atsiskleidimo reikšmę ir todėl! pasirinko Taboro 
įvykį išeities tašku savai kristologijai. Šia prasme V. Los- 
kis ir sako, kad Persikeitimo šventė gali būti raktas su- 
prasti Kristui, kaip jį pergyvena Rytų Bažnyčia. Minėda- 
ma Taboro kalno įvykį, ši šventė virsta vaizdine Rylų 
Bažnyčios kristologija ir tuo būdu mus įgalina šią kristo- 
logiją kiek giliau pasklaidyti ir jos prasmenis suvokti. 

Bizantinės liturgijos atžvilgiu tai yra ypač prasminga, 
nes ši liturgija yra nepaprastai gausi tiek mintimis, tiek 
vaizdais. Joje slypi tiek teologija, tiek mistika, tiek isto- 
rija. Ji yra leurginis kūrinys, kaip liturgiją vadina V. So- 
lovįovas; vadinasi, toks veikalas, kuriame dieviškoji ma- 
lonė jungiasi su žmogiškuoju kūrybiškumu, paversdama 
kultą tikrąja tikėjimo regimybe. i 


2. KRISTUS ŠV. TREJYBĖJE 


Vakarų Bažnyčios mąstyme bei pergyvenime Šv. Tre- 
jybei tenka daugiau ar mažiau atitrauktinio prado vieta: 
nei viešajame kulte, nei privatiniame maldingume ji ne- 
vaidina kokio nors ypatingesnio vaidmens, nepaisant, kad 
visos mūsų maldos prasideda ir baigiasi trijų dieviškųjų 
asmenų pagarbinimu, kuris tačiau yra daugiau dogmati- 
nio, o ne gyvenimiško pobūdžio. Kaip gyvenimiškąjį pradą 
mes, Vakarų krikščionys, vargu ar Šv. Trejybę jaučiame. 
Mums Šv. Trejybė visad atrodo daugiau kaip trys skirtingi 
asmenys, mažiau betgi kaip vieninga šių asmenų bendruo- 
menė. Tuo tarpu Rytų Bažnyčiai Šv. Trejybė yra, kaip 
L. Uspenskis sako, „viso bendruomeninio krikščioniškojo 
gyvenimo pagrindas“; tai „prototipas meilės, kuri ligi pat 
šių dienų gaivina bet kokią krikščioniškąją bendruomenę — 
ar tai būtų vienuolynas, ar parapija, ar kuris kitas sam- 
būris“ š. Rytuose yra pabrėžiami ne tiek atskiri dieviškieji 
asmenys — Tėvas, Sūnus, Šv. Dvasia,— kiek šių asmenų 
meilės sąjunga tarp savęs, turinti atsispindėti ir krikščio- 
nių santykiuose. Bendruomeninis arba soborninis? religi- 
jos pergyvenimas apskritai, taip labai būdingas Rytų Baž- 
nyčiai, išeina aikštėn ir Šv. Trejybės sampratoje. 

Todėl Šv. Trejybė Rytų krikščionims yra daugiau negu 
tik žmogaus protui nesuvokiama paslaptis. Ji yra kartu 
ir šaltinis, iš kurio plaukia religinis įkvėpimas melstis bei 
kurti. Juk argi nebūdinga, kad jokia kita krikščioniškoji 
koniesija neturi tiek himnų Šv. Trejybės garbei, kaip Rytų 
Bažnyčia savo liturgijoje. Ypač Smirnos vyskupo Metro- 
fano (9 šimt.) himnai mėgina aplenkti žmogaus kelią į 
Dievą per kūrinius ir vaizduoti Šv. Trejybę taip, kaip ji yra 
neprieinamoje savo šviesoje nuo amžių — pati viena su 
rūsčia nebūties karalija. Tai „trisaulė Prodievybė“, kurios 
spinduliai įsikūnija kūrinijoje (p. 28); tai „neišsakomo 
grožio šventovė“, kurioje prabyla trikarlis cherubinų 

„šventas, šventas, šventas“ (p. 33). Visa gamta „gieda him- 
nus“ šiai „vienintelei, trisaulei Prodievybei“ ir prašo ją 
„išvaduoti iš klaidų, pavojų, vargo ir pikto“ !?. Grynai ii- 
losoiinių Šv. Trejybės aiškinimų, kaip Vakaruose šv. Au- 
gustino arba šv. Tomo Akviniečio, Rytų Bažnyčia nežino. 
V. Solovjovo (1853—1900) mėginimas išvedžioti Šv. Tre- 
jybę iš būties sąvokos !! arba S. Bulgakovo bandymas tri- 
asmeninę Dievo vienybę kildinti iš asmens sąvokos !* nėra 
radę stačiatikių Bažnyčios pritarimo, pasilikdami grynai jų 
pačių nuomonėmis. Užtat tuo daugiau vietos Šv. Trejybei 
skiria Rytų Bažnyčia savoje poezijoje. Tai, ką Vakarų 
krikščionis nori pasiekti savo protu, Rytų krikščionis prie 
to paties likslo bando prieiti kūrybinio -įsijautimo keliu. 
Todėl Šv. Trejybės tiesa, nors ir atrodo esanti nepaprastai 
atitraukta nuo gyvenimiškos tikrovės, Rytų pergyvenime 
įgyja nuostabaus ryškumo ir virsta labai artima mūsų šir: 
džiai, nepaisant, kad bizantinė liturgija nuolatos ją va- 
dina nesuvokiama, neišsakoma, neprieinama, antesybine 
ir t. t. Poetiniame pergyvenime Šv. Trejybė apsireiškia kaip 
„neatsispiriama grožybė“, taip stipriai žmogų sužavinti, 
kad jis drįsta prašyti trejybinį Dievą leisti jam „paregėti 
jo kilnumą“ ir „himnais apgiedoti jo didybę“ *š. 

Kristus yra viena iš šių „trijų Dievybės Šviesų“, vie- 
na iš šių „trijų Dievybės Saulių“, kuri be pradžios pa- 
teka „iš bepradės Šviesos“ *. Jis yra taip lygiai dieviš- 
kas, taip lygiai amžinas, taip lygiai galingas kaip ir abi 
kitos dieviškosios Saulės — Tėvas ir Šv. Dvasia. Rytų 
Bažnyčios įsitikinimu, tik ryšium su Šv. Trejybe atsisklei- 
džia giliausioji Kristaus būtis, nes toji šviesa, kuria ne- 
šinas jis atėjo į pasaulį ir kurį taip įspūdingai sužibo Ta- 
boro kalne, yra ne kas kita, kaip pirmapradė Šv. Trejybės 
šviesa. Esminis Kristaus įsišaknijimas Šv. Trejybėje yra 
pirmas dalykas,. kurį mums apreiškia Kristaus persikeiti- 
mas. Balsas iš šviesaus debesies, „šitas yra mano myli- 
masis Sūnus“ (Mt I7, 5), yra bizantinės liturgijos su- 
prantamas kaip nepaneigiamas nurodymas į Kristaus vietą 
Šv. Trejybėje. Persikeitimo šventės Didieji Mišparai va- 
dina Kristų „Tėvo esmės atspindžiu“ (litė) ir tapatina 
Tėvo bei Šv. Dvasios šviesą su Sūnaus šviesa (plg. Ma- 
tutinum, 9 odė). Kristaus garbė, kuria jis buvo apsuptas 
Taboro kalne, taip pat yra ne kas kita, kaip „Tėvo garbės 
žėrėjimas“ (Matutinum, katisma po 2 stichologijos); tai 
garbė, „kurią vienatinis Sūnus gauna iš Tėvo“ (Didieji 
Mišparai, litė). . 

Šis Kristaus sąryšis su Šv. Trejybe, apreikštas Taboro 
kalne, yra Rytų Bažnyčios ypatingai branginamas, nes 
„Tėvo balsas patvirtino įsikūnijimo paslaptį“ (Didieji Miš- 
parai, paskutinis troparion). Jis atskleidė tapatybę tarp 
amžinojo Logos ir istorinio Jėzaus iš Nazareto. Po įvykio 
Taboro kalnė ši tapatybė virto nepajudinama tiesa. Tai 
buvo pats stipriausias liudijimas, duotas žmonėms paties 
Dievo, todėi neabejotinas ir nesugriaunamas. Šv. Dvasios 
nužengimas ant Jėzaus jo Krikšto metą ir balsas iš dan- 
gaus, paskelbęs dieviškąją Jėzaus sūnystę (plg. Mi 3, 
16—17; Mk 1, 10—11; Lk 3, 22), buvo taip pat paties dan- 
gaus liudijimas. Tačiau. jis dar nebuvo „sujungtas su 
Kristaus dieviškumo apsireiškimu perkeistuoju pavidalu, 
todėl galėjo būti suprastas tiktai kaip Kristaus pasiunti- 
nybės ženklas: Jėzus iš Nazareto esąs Viešpaties pašauk- 
tas būti mesiju; tačiau kad jis yra ir Dievas, ženklo Jor- 
dano pakrantėse dar nepakako. Tuo tarpų Taboro kalne 
prabyla. ne tik balsas iš dangaus, bet ir pats Jėzus Žėri 
dieviškąja šviesa. Ir visa tai žmonės patiria savais po- 
jūčiais. Tai reiškia, kad Kristus yra mylimasis Tėvo Sū- 
nus ne tik pasiuntinybės, bet ir pačios esmės prasme. Juk 
Sūnus turi tą pačią prigimtį kaip ir Tėvas ir dalinasi todėl 
su Tėvu ir šiojo galia (plg. Laudes, | sticheron 150 psal- 
mei). Prasmingai tad pastebi S. Bulgakovas, kad vardas 
Jėzus kaip antrojo Šv. Trejybės asmens pavadinimas 
kartu išreiškia ir visą dievybę, nes tai .Žodžio (Logos) 
vardas; šis Žodis betgi yra Tėvo žodis, todėl neša savyje 
dieviškumą kaip tokį. Vardas Jėzus yra, iš vienos pusės, 
tikrinis vardas, iš kitos — vardas paties Dievo, panašus 
į Jahvės vardą 5. Stai „kodėl jis ir turi tokią didžią ga- 
lią, kad šiam vardui nusilenkia visa „danguje, žemėje 
ir po žeme“ (Fil 2, 10). - 

Kristaus dievybė. yra tad pirmasis dalykas, į kurį nu- 
rcdo Taboro kalno įvykis, ir bizantinė Persikeitimo : li- 
turgija apgieda šį nurodymą nenuilstamai. Šios šventės 
Matutinum. tiesia gražią lygiagretę tarp to, ką Mozė per- 
gyveno Sinajaus kalne, ir to, ką tas pats Mozė dabar pa- 
tyrė Taboro kalne. Abiem atvejais jam apsireiškė dieviš- 
kasis Logos: Sinajuje kaip Įstatymdavys, Tabore kaip Iš- 
ganytojas (plg. 4 odė). Šviesa, kurios Kristus buvo ap- 
suptas, atėjo jam ne iš viršaus: tai buvo pačios jo prigim- 
ties žėrėjimas. Kristus švietė savo vidumi. „Iš tavo kūno 
sklido žaibai tavo dievybės“, gieda Rytų Bažnyčia (4 odė, 
2 kanono hirmos)..,,Saulė užtemo nuo tavo dievybės spin- 

dulių, regėdama tave persikeitusį Taboro kalne, o Jėzau“ 
(t. p.). Mozė regėjo Kristaus kūną, „visą spindintį die- 
vybe“ (t. p.). Šiais vaizdais bizantinė liturgija reiškia 
gilią dogmatinę mintį, kad dieviškumas yra vidinis Kris- 
Žaus pradas. Rytų Bažnyčios įsitikinimu, Kristus visados 
yra buvęs, kaip minėta, būties šviesa, nes jis yra juk šios 
bžties pirmavaizdis, pagal kurį ir kuriam visa sukurta. 
Nuosekliai tad persikeitimo busena Taboro kalne buvo 
nauja Kristui kaip žmogui, bet ne Kristui kaip Dievui. Kris- 
tus kaip dieviškasis Logos visados gyvena neapsakomo- 
je Šv. Trejybės šviesoje. Aštrus ginčas, kilęs 14 šimt- 
metyje tarp Barlaamo (mir. 1350) ir Palamo (1296—1359), 
kaip tik ir sukosi apie Taboro šviesos prigimtį. Šį ginčą 
Bizantijos Bažnyčios susirinkimai Konstantinopolyje (1341 
ir 1351) išsprendė ta prasme, kad, Palamu sekdami, pa- 
tarė skirti Dievuje ėsmę (ousia) nuo jėgos (energeia). 
Abi jos esančios nesukurtos, todėl abi dieviškos. Tačiau 
dieviškoji esmė yra neperteikiama ir neišreiškiama, tuo 
terpu dieviškoji jėga gali būti apreikšta ir perteikta; ji gali 
būti pergyvenama net pojustiškai !“. Taboro šviesa kaip 
tik ir buvo viena iš dieviškosios jėgos apsireiškimų. Kris- 
tuje kaip Dievuje ji gyveno visą laiką. Tačiau Taboro kalne 
ji pasidarė regima mūsų akims. Ji buvo mums perteikta 
kaip Jėzaus dieviškumo ženklas. Ji bylojo mums apie Kris- 
tų kaip amžinąjį Logos, kuris yra Šviesa pačia savo esme. 
Tzboro šviesa tad yra Jėzaus dieviškumo regimybė arba 
„pirmapradės jo grožybės atidengimas“ ir tai „ne sim- 
os bet realiai, kaip sako liturgija (Matutinum, 5 
odė). “ 

Jėzaus dievybė liturgijos yra keliama aikštėn ypač ga/- 
bės alžvilgiu. Daugelyje vietų ir puikių puikiausiais vaiz- 
dais mėgina Persikeitimo himnai šią Kristaus garbę pa- 
daryti mums suvokiamą bei pajaučiamą. Kristus „pila savo 
spindesį ant žmonių silpnybės ir krisdina šviesą ant mū- 
sit sielos“ (Mažieji Mišparai, 2 sticheron); jis žėri „garbės 
didybėje“ ir tuo būdu rodo, kad ir žmonės yra verti „dieviš- 
kos garbės“ (Didieji Mišparai, 2 sticheron); apaštalai regi 
„jame pačiame pirmapradės grožybės garbę“ (Didieji Miš- 
parai, litė); Taboro kalno įvykis yra „dieviškosios Kristaus 
būsenos garbė“ (t. p.), todėl „Taboras yra labiau išaukš- 
tintas negu kuris kitas žemės kampelis, nes jis regėjo 
Lievo prigimtį, šviečiančią garbe“ (Matutinum, 6 odė). 
Rytų Bažnyčia kreipiasi į tikinčiuosius Persikeitimo liiur- 
gijoje ir kviečia juos: „Eikime su Petru ir Zebedėjaus sū- 

numis, kopkime į Taboro kalną,.kad kartu su jais regėtumeė 
mūsų Viešpaties garbę“ (t. p.).. 

Su garbe siejasi ir Kristaus galybė, Ir šį atžvilgį bi- 
zantinė Persikeitimo liturgija yra Taboro kalne paste- 
bėjusi ir gražiais vaizdais išreiškusi. Pirm negu Kristus 
buvo pakeltas ant kryžiaus, jis užžengė su apaštalais į Ta- 
boro kalną ir ien parodė jiems „savo galybės spindulius“: 
tai jis padarė iš meilės žmonėms, sykiu tačiau ir dėl „savo 
neaprėžtos valdžios“ (Didieji Mišparai, 3 sticheron). Di- 
džiųjų Mišparų procesijos metu Rytų Bažnyčia apgieda 
apaštalams „parodytą Kristaus galią“, vadindama jį „gy- 
vųjų ir mirusiųjų Viešpačiu“ (litė; plg. ir Laudes, 1 stiche- 
ron). Rytietiškasis Kristaus kaip visatos Valdovo (pan- 
tokrator) pergyvenimas, apie kurį kalbėsime kiek vėliau, 
aiškiai išeina aikštėn Persikeitimo šventės liturgijoje. Ir 
tikrai, sako Atos kalnė miręs (1938) rusų vienuolis Si- 
luanas (S. Antonovas), „jeigu Dievas apsireiškia kaip 
šviesos pilnybė, tai nėra jokios abejonės, kad jis yra ir 
Valdovas, ir visatos Kūrėjas, ir Karalius“ !7. Juk visa Jė- 
zaus persikeitimo aplinka liudija jo valdoviškumą: jis pa- 
sirodo: šviesos apsuptas, lydimas Senojo Testamento pra- 
našų, pristatomas žmonėms paties dangiškojo Tėvo kaip 
Įstatymdavys, kurio reikia klausyti. Taboro kalno įvykis 
Spin mums D kaip Diėvą, Spindiutį garbe bei 
galybe 


3. KRISTUS ŽMONIJOJE 


Tačiau Kristus yra ne tik tikras Dievas bei Šviesa iš 
Šviesos, bet kartu ir tikras žmogus. Įsikūnijimo akimirką 
jis nužengė nuo savo dieviškojo sosto ir įsijungė į žemiš- 
kąją istoriją. Kristaus būtis laikosi ne tik nesuvokiamose 
Sv. Trejybės gelmėse, bet ir istoriniame žmonijos likime, 
o per žmoniją sykiu ir viso pasaulio likime. Ši antroji arba 
žmogiškoji Kristaus būties pusė taip pat atsiskleidė Ta- 
boro kalne. Evangelijų pastaba, kad Kristus su Moze ir 
Eliju kalbėjosi „apie mirtį, kurią jis turėjo iškentėti Je- 
ruzalėje“ (LA 9, 3!), rodo, kad persikeitimas buvo ne -iik 
dieviškumo liudijimas, bet sykiu ir žmogiškojo Kristaus 
likimo nurodymas. Kristus atėjo į pasaulį atpirkti žmonijos 
ne dieviškąja: savo galybe, bet savo gyvybės auka ant 
kryžiaus. Todėl kai Petras pasiūlė pastatyti Taboro kalne 
tris palapines, vadinasi, įtvirtinti aną įvykį, paverčiant jį 

pastovia būsena, Evangelijos pastebi, kad tą akimirką „jis 
nežinojo, ką kalbas“ (Lk 9, 33), nes šis pasiūlymas kaip 
tik ir buvo žmogiškosios silpnybės noras pasilikti dieviš- 
kosios galybės žėrėjime, išsijungiant iš visuotinių istori- 
jos sutemų, kurias Kristus atėjo pergalėti ne nuo jų trauk- 
damasis, o jas prisiimdamas ir iškęsdamas.- 3 

Jau ir anksčiau, kai Jėzus buvo kalbėjęs savo moki- 
niams, kad jam reikia eiti į Jeruzalę, ten daug kentėti ir 
būti nužudytam, Petras „pradėjo jį barti sakydamas: Nie- 
ku būdu, Viešpatie, tai Tau neatsitiks“ (Mt 16, 22). Ta- 
čiau Kristus davė Petrui labai aiškų atsakymą: „Eik nuo 
manęs, šėtone; tu man papiktinimas, nes mėgsti. ne iai, 
kas Dievo, bet kas žmonių“ (Mt 16, 23). Petro žodžiuose 
byloja žmogiškosios prigimties lūkestis paregėti pasaulio 
išgelbėjimą neistoriniu būdu, grynai dieviškajai galybei 
veikiant, galybei, kuri pasilieka anapus žemiškojo likimo 
ir kurios mostu viskas pakinta be kančios bei mirties. Ta- 
čiau Kristus atmeta šituos lūkesčius, nes Taboras be Kal- 
varijos yra klaidi svajonė. Taboras yra dievybės apsireiš- 
kimas, tačiau viena dievybė nesudaro pilnutinio Kristaus, 
todėl ir vienas Taboras nesudaro pilnutinio išganymo. Ke- 
lias į Taborą kaip į pastovią žmogaus būseną eina tik per 
Kalvariją. Pasistatyti palapinę Taboro kalne, nusigręžiant 
nuo Kalvarijos įvykių, reiškia nusilenkti svajonei ir tuo 
būdu paneigti pačią išganymo tikrovę. Štai kodėl Kristus 
taip smarkiai subarė Petrą, mėginusį jį atkalbėti nuo kan- 
čios, ir štai kodėl Paryžiaus kardinolas E. Suhardas savo 
metu kalbėjo apie.,Taboro gundymą“, kuris grasė ne tik 
Petrui, bet graso ir visiems krikščionims, jeigu šie bando 
pasilikti Krikšto malonės žėrėjime, pamiršdami aplinkui 
esantį tamsų pasaulį !š. Nes atskirti Taborą nuo Kalva- 
rijos reiškia išjungti tiek Kristų, tiek Bažnyčią iš istorijos 
ir tuo būdu paneigti Įsikūnijimo tikrovę. Dieviškosios Kris- 
taus galybės žėrėjimas niekados negali mūsų apakinti, 
ksd jo šviesoje nepastebėtume ar net neigtume jo pasiun- 
tinybę žemės istorijoje. Kristaus ryšys su žmonija yra 
toks pat tikras kaip ir jo ryšys su Šv. Trejybe. 

Trim atžvilgiais bizantinė Persikeitimo šventės litur- 
gija vaizduoja mums Kristaus ryšį su žmonija, būtent: 
Tzboro įvykis yra prisikėlimo atšvaitas, žmogaus sudie- 
vinimo pradžia ir pasaulio perkeitimo šauklys. 

Rytų Bažnyčia Jėzaus persikeitimą vadina „prisikėli- 
mo atspindžiu“ ir net „prisikėlimo paveikslu“ (Didieji Miš- 
parai, 3 ir 4 sticheron). Tai labai prasmingas pavadinimas, 

kuris reiškia, kad persikeitusi Kristaus išvaizda Taboro 
kalne yra ne kas kita, kaip ta pati išvaizda, kurią jis gaus 
prisikėlęs: saule žibąs Kristaus veidas yra perskverbtas 
dieviškosios galybės, glūdinčios pačioje Logos prigimtyje. 
Tai apsireiškimas dieviškosios nesukurtos jėgos: Jeigu ta- 
čiau šis dieviškosios jėgos apsireiškimas Tabore yra Kris- 
taus prisikėlimo paveikslas, tai prisikėlimas yra ne kas ki- 
ta, kaip tos pačios dieviškosios jėgos prasiveržimas. Tuo 
būdu Jėzaus prisikėlimas iš mirusiųjų yra esmingai jun- 
giamas su jo dievybe: Jėzus turėjo prisikelti, nes jo die- 
viškumas perskverbė jo žmogiškumą jau žemės gyvenime, 
taip kad šio- gyvenimo dėsniai virto bejėgiais ir buvo pa- 
lenkti dieviškajam gyvenimui. Mirties dėsnis, valdąs visus 
žmones, Kristuje veikė ne gamtiniu savo būtinumu, kaip 
kiekviename kitame žmoguje, bet tuo, kad Logos nusiže- 
minimas /eido jam veikti, kad Logos jį prisiėmė kaip savą 
likimą. Persikeitimo šviesoje Kristaus mirtis pasirodo esąs 
absoliučiai laisvas veiksmas; ji yra auka žmonijos išga- 
nymui. Todėl Rytų Bažnyčia ir gieda Persikeitimo šventės 
Matutinum, sakydama, kad mokiniai regėjo dieviškąją 
Kristaus garbę Taboro kalne ir suprato, jog jo kančia 
Golgotoje yra laisvas žygis (plg. 6 odę). Dieviškosios 
šviesos persunktas Kristus juk negalėjo mirti. O jeigu įis 
vis dėlto mirė, tai tik todėl, kad leido mirčiai veikti, kad 
suteikė jai tarsi malonės, atskleisdamas savo žmogiškąją 
prigimtį jos ardymui. .. 1 

Šiuo atžvilgiu yra būdinga, kad bizantinė liturgija 
Jėzaus persikeitimą laiko atsakymu į Mozės ir Elijo kalbą 
„a3pie mirtį, kurią jis“ turėjo iškentėti Jeruzalėje“ (Lk 9, 
30). Šios mirties reikalą gynė, tiesa, ir pats Jėzus, atstum- 
damas Petrą ir vadindamas jį net šėtonu, kai šis mėgino 
Išganytoją įtikinti, esą jam nereikia eiti Jeruzalėn ir būti 
nužudytam (plg. Mt 16, 21). Jėzaus pasiuntinybė žemėje 
turėjo baigtis mirtimi. Iš kitos tačiau pusės, mokiniai tu- 
rėjo suprasti, kad Jėzaus mirtis nėra prigimtas jo žemiš- 
kojo kelio galas. Todėl jis leido jiems paregėti savo persi- 
keitimą, „kurio metu žmogiškoji jo prigimtis kaip tik ir 
sužibo dieviška šviesa. Tuo Jėzus tiek savo mokiniams, tiek 
visai žmonijai apreiškė, kad jo mirtis nėra prigimta jo 
žmogybės išvada, nes ši žmogybė jau gyvenimo eigoje bu- 
vo dievybės persunkta, bet laisvas jo meilės ryžtas žmo- 
nijai atpirkti (plg. Didieji Mišparai, litė). Persikeitimas 
Taboro kalne yra Rytų Bažnyčiai nesugriaunamas įrody- 

mas, kad mirtis Kalvarijos kalne yra visiškai laišva Kris- 
taus auka žmogaus labui. . Ji BLS 

Betgi žmogiškoji Kristaus prigimtis yra neatskiriamai 
sujungta su. dieviškąja jo prigimtimi. Žmogiškumo prisi- 
ėmimas įsikūnijimo akimirką buvo ne koks praeinantis 
Logos įsivilkimas į žmogybę tarsi drabužį, bet Kūrėjo susi- 
įvngimas su savo paties kūriniu pastoviam buvimui. Kris- 
tus kaip žmogus niekados neturėjo nustoti buvęs žmogumi 
ir grįžti į- grynai trejybinę savo būseną kaip Tėvo Zodis. 
Nuosekliai tad ir mirtis galėjo būti Kristui tik praeinantis 
dalykas, o ne pastovi būsena. Juk mirtis suardo žmogiš- 
kąją prigimtį, perskirdama šią į kūninį ir dvasinį pradą. 
Tiesa, dvasinis pradas gyvena ir po mirties, tačiau nebe 
pilnutiniu pavidalu. Kadangi žmogus kaip toks nėra gryna 
dvasia, todėl ir jo pomirtinis. gyvenimas -be kūninio prado 
yra nepilnai žmogiškas. Štai kodėl Krikščionybė, skelb- 
dama pomirtinį gyvenimą kaip albaigtą buvimą, skelbia 
kartu ir kūno prisikėlimą bei jo susijungimą su siela, nes 
tik tokiu būdu žmogus vėl atgauna savą prigimtį, kokia 
ji buvo Viešpaties iš pat pradžios sukurta. Kristus, tapęs 
žmogumi, prisiėmė žmogiškąją prigimtį visa jos pilnatve. 
Todėl jis negalėjo leisti, kad mirtis suardytų šios prigim- 
ties kūninį pradą ir kad todėl Logos neštų tik žmogiškąją 
sielą be žmogiškojo kūno. Mirtis Kristaus buvime galėjo 
būti tik aukos veiksmas. Jis atliko šį veiksmą ant kryžiaus, 
patiekė dangiškajam savo Tėvui auką už žmones, įvykdė 
tuo savo pasiuntinybę žemėje — ir prisikėlė, kad grįžtų 
atgal pas Tėvą, nešinas pilnutine savo būtimi. Prisikėli- 
mas yra būtina išdava iš dviejų Kristaus prigimčių vie- 
nybės tame pačiame dieviškojo Logos asmenyje. 

Todėl yra suprantama, kodėl Kristus uždraudė apaš- 
tulams pasakoti žmonėms apie persikeitimą, kol jisai „ne- 
bus prisikėlęs iš mirusiųjų“ (Mk 9, 8). Nes tik po prisi- 
kėlimo tiek apaštalai, tiek visi kiti galėjo suprasti, kad 
persikeitimas nebuvo Kristui koks nors atsitiktinis įvykis, 
atėjęs jam iš viršaus, bet jo dieviškosios prigimties prasi- 
veržimas — lygiai toks pat kaip ir prisikėlimas. Taboro 
kalne šis prasiveržimas buvo tik laikinas švystelėjimas 
apaštalų akims, po prisikėlimo tačiau jis turėjo virsti pa- 
stovia Kristaus būsena. Uždrausdamas savo mokiniams 
pasakoti, ką jie buvo matę Taboro kalne, pats Kristus nu- 
rodė į esminį persikeitimo ryšį su prisikėlimu kaip galų- 
tiniu dieviškumo įtvirtinimu žmogiškajame prade. Kad 
apaštalai šią Kristaus mintį suprato, rodo jų kalbėjima- 

sis „tarp savęs“ apie tai, ką reiškia žodžiai „kada bus 
prisikėlęs iš mirusiųjų“ (Mk 9, 9). Mokiniai jautė, kad Ta- 
boro kalno šviesa yra kažkas daugiau negu tik paprastas 
dieviškumo švystelėjimas ir kad ji nurodo į tai, kas su Kris- 
tumi dar turi atsitikti. Todėl jie kalbėjosi apie prisikė- 
limą, nors ir nežinojo, kaip tai galėtų įvykti. Kiekvienu 
tačiau atveju Jėzaus persikeitimas Taboro kalne yra įva- 
das į prisikėlimą, ir Jėzaus prisikėlimas Velykų rytą yra 
persikeitimo pilnutinis įvykdymas. 

Su dieviškuoju Logos sujungta žmogiškoji prigimtis 
Kristuje beigi yra visiškai tokia pat, kokią turime mes visi. 
Jėzus iš Nazareto yra tikras žmogus — su kūnu ir siela, 
su visų savo tautos turiniu. Kaip žmogus jis niekuo nesi- 
skiria nuo kitų, Tačiau šią žmogiškąją bendrą prigimtį 
Kristus turi ne sau vienam. Posakis tamsokas, bet teisin- 
gas. Kristus yra žmogus, tačiau ne asmens, o tik prigim- 
ties prasme. Kristus nėra žmogiškasis asmuo, kaip kiek- 
vienas iš mūsų: Jonas, Petras, Povilas, Antanas. Tai di- 
džiulė tikėjimo paslaptis, kurios gelmių. mūsų protas ne- 
gali perskverbti, kuri tačiau yra viena iš pagrindinių Krikš- 
čionybės dogmų. Kristus prisiėmė žmogiškąją prigimiį, 
nevirsdamas žmogiškuoju asmeniu. Kaip asmuo Kristus 
yra tik dieviškas: tai dieviškasis Logos — antrasis Šv. Tre- 
jybės Asmuo. Tai jis neša žmogiškąją prigimtį ir jungia 
ją su dieviškąja prigimtimi. Kristus yra vienas asmuo 
(dieviškasis), turįs dvi prigimtis (dieviškąją ir žmogišką- 
ją). Bet kaip tik todėl, kad Kristus nėra žmogiškasis 
asmuo, jis turi žmogiškąją prigimtį ne sau vienam, Mes, 
kaip žmonės asmens prasme, paverčiame žmogiškąją pri- 
gimlį mūsų asmenine nuosavybė: mūsų asmuo padaro 
žmogiškąją prigimtį priklausančią tik mums, atskirtą nuo 
kitų, pasiliekančią tik savyje. Todėl mūsų asmens veiks- 
mai, susitelkę aplinkui mūsąjį Aš, paliečia tik mūsų pri- 
gimiį, neišplisdami visame šios prigimties žmogiškumo 
plote. Mes gyvename ir veikiame savyje ir sau. . 

Visai kitaip yra su Kristumi. Nebūdamas žmogiškasis 
asmuo, Kristus neatskiria savo žmogiškosios prigimties 
nuo tos pačios prigimties, nešamos kitų žmonių. Žmogiš- 
koji prigimtis Kristuje nėra įasmeninia žmogiškuoju as- 
meniu. Ji yra jasmeninta dieviškuoju Logos asmeniu. Ta- 
čiau Logos kaip Dievas yra toks visuotinis, kad įokio 
atskyrimo čia būti negali. Dieviškasis Logos asmuo, neš- 
damas žmogiškąją prigimtį, nepadaro jos išskirtine savo 
nuosavybe, kuri tik jam vienam priklausytų, tik jo vieno 

būtų, tik jam vienam tarnautų. Prisiimdamas žmogiškąją 
prigimtį ir įasmenindamas ją ne žmogiškuoju, bet tiktai 
dieviškuoju asmeniu, Kristus tapo ne šiuo ar kitu asme- 
niniu žmogumi, bet jis tapo visuotiniu žmogumi, . univer- 
saliu žmogumi, tokiu plačiu, kaip plati yra pati žmogiškoji 
prigimtis. Tai reikia ypač pabrėžti, norint suprasti Kris- 
tzus ryšį su žmonija. Šis ryšys yra ne tik juridinis, ne 
tik moralinis, bet ir ontologinis. Tai tos pačios visuotinės 
prigimties ryšys. Visuotinis ir pilnutinis žmogiškumas, 
kurį mūsų asmuo suindividualina ir todėl aprėžia, gyvena 
Kristuje nesuindividualintas ir neaprėžtas. Nuosekliai tad 
ir visi Kristaus veiksmai liečia ne tik tąją prigimties plot- 
mę, kurią regime Jėzuje iš Nazareto, bet ir visą žmogiškąją 
prigimtį jos universalume. AS 

Stai kodėl Persikeitimo liturgija Rytų Bažnyčioje die- 
viškumo 'prasiveržimą Taboro kalne laiko ne tik indivi- 
dualiniu Jėzaus žmogybės nušvietimu, bet ir apskritai 
žmogiškosios prigimties sudievinimu. Krikščionybė „skel- 
bia, kad sudievinimas yra galutinis žmogaus tikslas: bei 
laimė it kad šioje būsenoje žmonės, kaip sako Tridento 
susirinkimo noru išleistas katekizmas, atrodys labiau pa- 
našūs į dievus negu į žmones („potius dii guam homines 
viderentur“). Jėzaus persikeitimas Taboro kalne kaip tik 
ir buvo šio sudievinimo pradžia. Daugelyje vietų bizanti- 
nė Persikeitimo liturgija kartoja minlį, kad Kristus Ta- 
boro kalne „bjaurią žmogiškąją prigimtį perkeitė ir ją iš 
naujo nušvietė“ (Mažieji Mišparai, 1 sticheron), nes nuo- 
dėmė ją buvo subjaurinusi ir aptemdžiusi. „Jis pakeitė 
aptemdytą Adomo prigimtį: savo žėrėjimu ją nušviesda- 
mas, jis ją sudievino“ (t. p.; plg. ir Didžiųjų Mišparų litė). 
„O Kristau,— meldžiasi Rytų Bažnyčia Persikeitimo šven- 
tės Matutinum,— tu apvilkai (apnuogintą) Adomą! Tu ap- 
švietei kadaise aptemdytą prigimtį savo persikeitimu! Tu 
ją sudievinai!“ (3 odė). " 2 

Šisai žmogiškosios prigimties sudievinimas vyksta, 
pagal Rytų Bažnyčią, atstatant žmoguje nuodėmės ap- 
griautą bei sužalotą dieviškąjį pirmavaizdį. Didžiųjų Miš- 
parų metu Rytų Bažnyčia gieda, kad „Kristus parodė apaš- 
talams žmogiškąją prigimtį, apvilktą pirmykščiu jos pir- 
mavaizdžio grožiu“ (litė). Šis žmogaus pirmavaizdis yra 
tačiau ne kas kita, kaip pats Kristus (apie tai kalbėsime 
vėliau). Jame ir jam yra juk sukurta visa, taigi ir žmo- 
gus: Žmogaus' pirmavaizdis šviečia Kristuje pirmykštė 
savo galia ir virsta savaimingu visų mūsų sudievinimo 

užstatu („pignus futurae gloriae“). Kaip Kristuje dieviš- 
oji jėga persikeitimo akimirką sudievino žmogiškąją jo 
prigimtį, taip ta pati jėga sudievins ir mūsų prigimtį, nes 
ši prigimtis yra ta pati, kurią nešioja ir Kristus. Kaip 
Kristuje dieviškasis žmogybės pirmavaizdis prasiveržė 
visu skaidrumu, taip jis prasiverš ir mumyse. Taboro kalno 
įvykis yra apsireiškimas žmogaus pirmavaizdžio Kristuje 
i: tuo būdu nurodymas, kad šis pirmavaizdis visoje žmo 
nijoje bus galutinai atstatytas. Be abejo, žmonijos sudie- 
vinimas turi eiti tuo pačiu keliu, kuriuo ėjo ir Kristus, 
būtent per mirtį ir prisikėlimą. Iš: esmės tačiau mūsų vil- 
tis, kad būsime sudievinti, prasideda jau Taboro kalne, 
nes persikeitimas kaip tik parodė ir patvirtino, jog Žmo- 
gaus prigimtis, kaip bizantinė liturgija sako, „yra verta 
dieviškosios garbės“ (Didieji Mišparai, troparion po „,Tė- 
ve mūsų“). O kadangi žmogiškoji prigimtis Kristuje yra 
visuotinė žmogiškoji prigimtis, kurioje ir mes dalyvaujame, 
tai Kristaus žmogybės sudievinimas nurodo kartu ir į tai, 
kad ir mūsų nešama prigimtis taip pat yra verta dieviško- 
sios garbės. j " 

Žmogaus sudievinimas vis dėlto dar nėra paskutinis 
dalykas, kurį mums apreiškia Jėzaus persikeitimas Taboro 
kalne. Rytų Bažnyčia žengia šia linkme dar vieną žingsnį 
ir Taboro įvykyje regi net ir kosmo perkeitimo pradžią. 
Vakarų krikščionys jau iš seno yra įpratę keičiančiąją 
Viešpaties malonę suprasti daugiau ar mažiau morališ- 
kai bei psichologiškai ir jos veikimą aprėžti tiktai žmo- 
gaus būtimi bei gyvenimu. Apie gamtos perkeitimą, apie 
perkeitimą viso pasaulio Vakaruose kalbama labai mažai. 
Teologiškai ši mintis yra pasilikusi neišvystyta. Ji minima 
p+prastai tik ryšium su kūno prikėlimu pasaulio pabaigoje. 
Tuo tarpu Rytų Bažnyčioje kosmo perkeitimas yra viena 
iš pagrindinių Krikščionybės tiesų. Ir štai šios tiesos pa- 
tvirtinimą Rytų Bažnyčia regi Jėzaus persikeitimę Taboro 
kalne. Bizantinė liturgija yra sukūrusi eilę vaizdų, ku- 
riais ji mėgina šią tiesą reikšti ir padaryti ją mums su- 
prantamą bei pergyvenamą. 

Taboro šviesa, Rytų Bažnyčios mokslu, nėra koks nors 
grynai psichologinis dalykas, buvęs patiriamas tik žmogaus 
dvasios. Tai ne vidinis apšvietimas, bet ontologinis įvy- 
kis, palietęs visą būtį, apimančią ir gamtą. Dieviškoji ga- 
lia, prasiveržusi Kristaus žmogybėje, perkeitė ne tik šiąją, 
bet ir visą su žmogumi susijusį pasaulį. „Žemę nušvietusi 
saulė, — meldžiasi Rytų Bažnyčia Persikeitimo šventės Ma- 

žuosiuose Mišparuose,— leidžiasi, tačiau Kristus, žėrėda- 
mas garbe Taboro kalne, užlieja pasaulį sava šviesa“ 
(aposticha prieš Simeono giesmę). Kristaus dievybės spin- 
duliai paliečia ir kosmą, taip kad ir šis esti atnaujinamas, 
Todėl Rytų Bažnyčia ir gieda Didžiųjų Mišparų procesijos 
metu, kad Kristus savo šviesa „pašventė visą visatą“ (li- 
tė), nes tai buvusi kūrybinė šviesa Tėvo ir Šv. Dvasios, 
kuri „apšviečia kiekvieną kūrinį“ (Matutinum, 9 odė). 
Persikeitusiojo Kristaus akivaizdoje džiūgauja ne tik žmo- 
gus, bet ir „kiekvienas daiktas“, kaip toje pačioje Matu- 
tinum pabrėžia slaviškoji liturgija (troparion po 50 psal- 
mės). , 

„ Kristaus ryšys su pasauliu yra tad ne. tik antropolo- 
ginio, bet ir kosmologinio pobūdžio. Prisiimdamas žmo- 
giškąją prigimtį, Logos tuo pačiu prisiėmė ir kosmo turinį, 
kuris glūdi žmogaus sąrangoje ir su Logos asmeniu tie- 
siog jungiasi. Dieviškoji galia, sužibusi Taboro kalne, keičia 
ne.tik žmogų, bet ir gamtą. Būdinga, kad liaudies dvasi- 
nės giesmės (duchovnyje stichi) Taboro kalną vadina 
„visų kalnų motina“, nes čia kaip tik ir prasideda naujo 
pesaulio gimimas, anos naujos žemės, apie kurią kalba 
Naujasis Testamentas (plg. 2 Pt 3, 13; Apr 21, I). Taboro 
kalne prasideda pergalė tamsios „daiktų žievės“, priden- 
giančios mūsų akims Dievą kaip būties šviesą; prasideda 
apsireiškimas Logos kaip spindinčio būties pagrindo. Ap- 
reikšdamas savo ryšį su žeme, Kristus parodė, kad jis 
laiko ne tik žmonijos, bet ir viso kosmo likimą, vesdamas 
juos būties pilnatvės linkui. 


4. DIEVISKUMO PIRMENYBĖ KRISTUJE 


Po šios trumpos liturginių vaizdų bei posakių apžval- 
gos kyla klausimas: jeigu Persikeitimo šventė yra raktas 
suprasti Kristaus vietai Rytų Bažnyčios mąstyme bei per- 
gyvenime, ką tad sako mums šios šventės liturgija apie 
Kristų? Dogmatiškai žiūrint, visuose minėtuose liturginiuo- 
se vaizduose bei simboliuose nerandame nieko naujo, nes 
kristologinės dogmos Rytų Bažnyčioje yra visiškai tos 
pačios kaip ir Vakarų Bažnyčioje. Kristus yra įsikūnijęs 
Tėvo Žodis, pasiųstas į žmoniją pasaulio atpirktų. Jis gy- 
vena ne tik kaip žmogus, bet per žmogiškąją prigimtį 
jungiasi ir su gamta, ją taip pat vaduodamas „iš suge- 
dimo vergijos“ ir vesdamas „į Dievo vaikų garbės laisvę“ 


534 


(Rom '8, 21). Tiek Kristaus buvimas Šv. Trejybėje, tiek 
jo ryšys su žmonija bei su kosmu yra žinomi ir Vakaruose, 
ncrs gal ir ne visais atžvilgiais vienodai pabrėžiami. Dog- 
matine tad prasme Persikeitino šventės liturgija jokių 
ypatingų tiesų mums neatskleidžia. 

Tačiau religinio pergyvehimo prasme Persikeitimo 1i- 
turgijos vaizduose glūdi kažkas iš tikro nauja. Kurdama 
šiuos vaizdus bei simbolius, Rytų Bažnyčia įaudė į juos 
ne tik dogmalinių savo sąvokų, savo mokslo, bet kartu ir 
Kristaus pergyvenimo, kuris gana stipriai skiriasi nuo Va- 
karų Bažnyčios pergyveninno. Persikeitimo šventės bizan- 
tinėje liturgijoje prieš mūsų akis iškyla Kristus, nu- 
šviestas dieviškąja šviesa, apsuptas dieviškąja garbe, visa 
keisdamas dieviškąja savo galia. Tai Kyrios — Vieš- 
pats savo didybėje bei galybėje. Jis yra, tiesa, tikras žmo- 
gus ir todėl siejasi su ontologinėmis mūsų prigimties 
gelmėmis. Tačiau. jis visų pirma yra tikras Dievas, ant- 
rasis Šv. Trejybės asinuo, begalinė bei bepradė trisaulės 
Prodievybės Šviesa. Kristaus dieviškumas kaip jo asme- 
nybės pagrindas pasirodo Rytų. Bažnyčios pergyvenime 
taip stipriai, kad šis dieviškumas dar prieš prisikėlimą 
žmogiškąją prigimtį nušviečia, perkeičia, sudievina ir tuo 
būdu išima iš žemiškojo gyvenimo dėsnių, padarydamas 
ją dievybės regimybe. Spindintis Kyrios — štai tasai vaiz- 
das, kuris glūdi Persikeitimo šventės liturgijoje ir kuris 
todėl visų pirma krinta mums į akis, šią liturgiją nagri- 
nėjant. i 

Rytų Bažnyčia pati save vadina ir kitų yra vadinama 
Prisikėlusiojo Bažnyčia. Tai gražus ir prasmingas var- 
das! Tačiau dažnai pamirštame, kad Rytų Bažnyčia jau 
persikeitimą Taboro kalne laiko prisikėlimo pradžia ir iuo 
būdu išplečia prisikėlusiojo Kristaus būseną į visą jo gy- 
vcnimą. Prisikėlusiojo būsena atsirado Kristui ne tiktai 
po mirties pergalės Velykų rytą, bet ji jam buvo sava 
visą laiką: ji buvo tik neregima. Persikeitimas kaip prisi- 
kėlimo  atospindis — taip jį vadina bizantinė liturgija 
daugelyje vietų — rodo, kad šie du įvykiai esmėje yra 
tas pats dalykas, būtent dieviškosios jėgos prasiveržimas 
žmogiškojoje prigimtyje. Ši jėga buvo Kristuje kaip die- 
viškajame Logos visados. Kristus visados gyveno prisi- 
kėlusiojo būsena. Tačiau žemiškosios egzistencijos tamsa 
slėpė šią būseną nuo žmonių akių. Bet štai Taboro kalne 
prigimtoji tamsa pasitraukė, ir Kristus sužibo taip, kaip 
ir prisikėlimo rytą. Prisikėlimas kaip Rytų Bažnyčios pra- 

das glūdi tad pačiuose šios Bažnyčios pagrinduose. Rytų 
Bažnyčia yra Prisikėlusiojo Bažnyčia ne todėl, kad-ji ypač 
pabrėžia bei iškilmingai švenčia patį prisikėlimo įvykį, 
bet todėl, kad ji prisikėlusiojo Kristaus būseną regi tiek 
dangiškojoje jo garbėje, tiek žemiškojoje jo istorijoje. Ne 
Velykų šventė kaip centrinė padaro Rytų Bažnyčią Prisi- 
kėlusiojo Bažnyčia, bet perkeistosios Jėzaus būsenos iš- 
plėtimas į visą jo gyvenimą ir šios būsenos dėjimas į 
religinio pergyvenimo pagrindą. Šio pergyvenimo šviesoje 
Kristus visados yra didingas Viešpats, apvilktas galybe 
bei garbe — vis tiek, ar jis būtų mąstomas kaip sėdįs Tėvo 
dešinėje, ar vaikštąs Genezareto ežero pakrantėmis. 
Turime nuoširdžiai pripažinti, kad šitoks Kristaus vaiz- 
das dogmatiškai yra giliaprasmis ir psichologiškai labai 
patrauklus. Bet koks istorinis Jėzaus iš Nazareto paveiks- 
les blanksta perkeistojo Kyrios akivaizdoje. Nenuostabu 
tad, kad Rytų Bažnyčios teologai bei Šventojo Rašto ty- 
rinėtojai istorinio Kristaus "nepabrėžia ir juo per daug 
nesidomi. Mūsų laikais, ypač protestantų teologijoje, da- 
romas skirtumas tarp istorinio Jėzaus ir kerigmatinio Kris- 
taus, tai yra Kristaus istorijoje ir Kristaus tikėjimo 
skelbime !'?, yra Rytų Bažnyčiai nežinomas: ji laiko šį 
skirtumą nesusipratimu ir net nesąmone. Rusų religijos 
filosoias V. Ernas (1881—1917) tiesiog piktindavosi po- 
sakiu „istorinis Kristus“. „Kodėl ne paprastai Kristus? — 
klausia Ernas.— Argi šalia istorinio Kristaus esama dar 
kokio kito Kristaus?“ Taip, atsako jis pats, „tačiau tik 
netikintiesiems! Žmonėms, kurie Kristų laiko tik paprastu 
žmogumi, žinoma, esama dviejų Kristų: vieno, kurio vaiz- 
dą ryškina istorinė kritika ir kuris atrodo tarsi žydų ra- 
binas — be antgamtinės šviesos bei nuostabos; ir kito, 
kuris yra tikinčiųjų Kristus, apgaubtas legendų ir pasa- 
ky, netikras, įsivaizduotas, įtikėtas. Tokiems žmonėms isto- 
rinis Kristus turi iš tikro prasmę kaip priešginybė ano 
netikro, neistorinio Kristaus. Tačiau tikinčiojo lūpose po- 
sakis. „istorinis Kristus“ visados skamba kaip nesusipra- 
timas ir piktžodžiavimas“ 29. Juk istorijos Jėzus, veikęs 
Erodo laikais Palestinoje ir Poncijaus Piloto sprendimu 
nukryžiuotas Jeruzalėje, yra tas pats tikėjimo Kristus. 
Tikėjimo Kristumi istorijos Jėzus tapo dėl savo prisikėli- 
mo. Prisikėlimas padarė, kad istorinis Jėzus lieka amžinai. 
Iš kitos tačiau pusės, Jėzaus istoriškumas padaro, kad 
prisikėlimas nevirsta pasaka. Be prisikėlimo Jėzus iš Na- 
zureto seniai būtų buvęs pamirštas kaip ir daugybė jo 

bendraamžių. Bet be Jėzaus isloriškumo prisikėlimas būtų 
likęs. ir toliau mitas, kaip tai yra įvairiose tautose, kurių 
dievai miršta ir keliasi. Prisikėlime išsigelbsli istorinis Jė- 
zus iš praeinamybės, ir Jėzaus istoriškume išsigelbsti prisi- 
kėlimas iš mitologijos. Kas tad daro skirtumą tarp isto- 
rinio Jėzaus ir kerigmatinio Kristaus, neatkreipia dėme- 
sio.į vidinį istoriškumo ryšį su prisikėlimu; į ryšį, kuris 
Rytų Bažnyčiai visados buvo savaime aiškus, kurį ji vi- 
szdos pabrėžė ir todėl Kristaus niekados neskaldė. 

Rytų Bažnyčia niekad nesusigundė Kristaus istorišku- 
mo laikyti nereikšmingu tikėjimui, kaip tai šiandien daro 
protestantiškoji vad. numitologinimo teorija?!. Iš kitos 
tačiau pusės, Rytų Bažnyčia nebuvo nė suviliota istorinio 
metodo, kuris Evangelijų pasakojimą tyrinėja mokslo 
šviesoje, mėgindamas tuo būdu išaiškinti Kristaus as- 
menybę bei jos veiklą. Rytų Bažnyčiai visados buvo aišku, 
kad Kristus yra istorinis asmuo: gimęs iš Marijos Betlie- 
juje, augęs Nazarete, mokęs Palestinos žemėje ir miręs 
Jeruzalėje ant kryžiaus. Tačiau Rytų Bažnyčia šį istorinį 
Jėzaus asmenį visados svarstė ir tebesvarsto prisikėlimo 
šviesoje; ji žiūri į jį kaip į perkeistąjį Viešpatį, kuriame 
dieviškasis Logos virto, tiesa, regimu, kartu tačiau visą 
žemiškąjį Jėzaus gyvenimą įtraukė į paslapties sritį. To- 
dėl šis gyvenimas ir buvo pridengtas nuo profaninių moks- 
lo akių. Mokslas regi Jėzaus gyvenime eilę nuogų faktų, 
bet jis neregi ir negali regėti galutinės jų prasmės, be 
kurios grynų faktų aprašymas — net ir tiksliausias bei 
objektyviausias — Kristaus supratimo neatskleidžia. Mums 
juk svarbu ne tik tai, ką Kristus darė, bet ir lai, kodėl 
jis tai darė, nes tik šis „kodėl“ gali mums pasakyti, kas 
Kristus buvo. O šio „kodėl“ negali įžvelgti joks projaninis 
mokslas, nes giliausias visų Kristaus veiksmų pagrindas 
glūdi dieviškojoje jo pasiuntinybėje, kuri mokslui kaip tik 
jr yra neprieinama. 

Todėl istorija, būdama vienas iš proianinių. mokslų, 
gali lygiai tiek maža pasakyti apie Kristų kaip ir psi- 
chologija. .Kaip yra neįmanoma Kristaus psichologija, 
„es jo asmenybės viduje glūdi Dievo Sūnaus paslaptis ir 
niekais paverčia kiekvieną psichologiją“ 22, taip lygiai yra 
neįmanoma žemiškojo Jėzaus gyvenimo istorija. Dešimtį 
metų anksčiau negu R. Guardini atkreipė N. Berdiajevas 
(1874—1948) „mūsų dėmesį į šią negalimybę. „Abšoliutinė 
dievažmogio Jėzaus Kristaus tikrovė mums yra duota 
Bažnyčios. tradicijoje ir dvasiniame Bažnyčios patyrime. 

čia ir mirtis Jeruzalėje, yra paliečiami tik vieną vienintelį 
sykį (Didieji Mišparai, litė) ir tai tik kaip įvykis, kuris, 
palygintas su persikeitimu, atrodo esąs beveik bereikš- 
mis. Mozė ir Elijas pasirodo Taboro kalne ne kaip kančios 
bei mirties skelbėjai, o greičiau kaip Kristaus garbės liu- 
dytojai ir jo pergalės šaukliai. Kristus „pasišaukė pirmuo- 
sius pranašus Mozę ir Eliją, kad jie paliudytų jo dieviš- 
kumą“, gieda Rytų Bažnyčia Didžiuosiuose Mišparuose 
(litė) ir Matutinum (3 odė). Persikeitimo šventės liturgija 
giedodina net pačius Mozę, Eliją ir apaštalus, kurie džiū- 
gauja Kristaus garbės akivaizdoje (plg. Matūtinum 7, 8 
ir 9 odės). Mintis, kad Taboro šviesa greitai užges ir kad 
mirties tamsa pridengs persikeitusiojo Kristaus spindesį, 
yra šios šventės liturgijai nežinoma; Sudievintos Žžmogy- 
bės žėrėjimas taip žavi Rytų Bažnyčią, kad artima Išga- 
nytojo mirtis išsprūsta jai iš akių. Velykų ryto pergalė, 
kurios pradžia persikeitime kaip tik ir atsiskleidžia, jau 
iš anksto pagauna Rytų krikščionio dvasią, ir ši pradeda, 
kaip Petras Taboro kalne, pamiršti, apie ką Mozė ir Elijas 
kalbėjosi su Kristumi. | į 

Vis dėlto būtų didelė klaida Persikeitimo šventės li- 
turgiją apibendrinti ir joje esantį Kristaus vaizdą laikyti 
vieninteliu ir net būdingu visai Rytų Bažnyčiai. Kad Rytų 
Bažnyčia spindintį Kyrios ypač garbina ir juo žavisi, tai 
tiesa; tačiau tai nevisa liesa, nes kenčiantysis Kristus 
čia anaiptol nėra pamirštamas: Dar daugiau: Aenčiantysis 
Kristus sudaro patį giliausią pergyvenimą Rytų Bažnyčios 
maldingume. Tai dažnai pamirštame arba nepastebime, 
nes ir kenčiantysis Kristus yra Rytų Bažnyčios kitaip su- 
prantamas negu Vakarų Bažnyčios. Bet kaip tik šis kitoks 
atžvilgis pagilina Kristaus kančios bei mirties pergyve- 
nimą ir atskleidžia Kristų kaip mums nuostabiai artimą ir 
savą. Nes ne kančia ir mirtis kaip tokios padaro Kristų 
mūsų broliu, bet mūsų prigimties — kenčiančios ir mirtin- 
gos — prisiėmimas, įvykęs todėl, kad Kristus iš meilės 
nusižemino ligi pat paskutinio laipsnio. Krisiaus nusiže- 
minimas — štai kas įaudina ir žavi Rytų krikščionio sielą. 


„2! Plg. Lossky V. Die mystische Theologie .dėr morgenlūndischen 
Kirche.— Graz, 1961.— P. 188. ž od 

2 Dievo kaip Šviesos samprata persunkia visą graikų .Bažnyčios 
teologiją ir išeina aikštėn visų apreiškimo tiesų aiškinime; -plg. War- 
nach P. V. OSB. Byzanz und Rom in Motiviheologischer- Sicht // su- 
teiktinėje knygoje „1054—1954. L'Eglise et les ėglises“.— Chevetogne, 
1954.— T. 1.— P. 128—154. + į 

3 Plg. Losskų -V., op. cit., p. 280—284, 292—293; Wunderle G. Zur 
Psychologie des hesychastischen Gebetes.— Vūrzburg, 1949.— P. 49. 

* Afhenagoras. Apologie. Bibliothek der Kirchenvater. Frūhchrist- 
is Apologeten.— Kempten, 1913.— T. I.— P. 27 ir 34; plg. taip pat 


Ė ž Der kl. Justin. Apologien. Bibliothek der Kirchenvater.— T. I.— 
„78, 79. 

S Sv. Pauliaus kelionėje į Damaską pasikartoja tas pats lūžis kaip 
ir Taboro kalne. „Saulius, dar iebealsuodamas kerštu ir žudynėmis 
prieš Viešpaties mokinius“, skubinosi į Damaską, kad galėtų juos „ap- 
kalęs atvesti į Jeruzalę“. Netoli Damasko „staiga apšvietė jį šviesa 
is dangaus. Sukniubęs ant žemės, jis išgirdo balsą, kuris jam sakė: 
Sauliau, Sauliau, kam persekioji mane?“ (Apd-9, 1-4). Saulius dar te- 
begyveno Senosios Sandoros dvasia ir todėl krito žemėn, pajutęs Dievą 
dengaus šviesoje. Tačiau gavęs atsakymą, jog tasai, kurį jis persekioja, 
yra Jėzus, Saulius tuoj pat paklausė: „Viešpatie, ko nori, kad daryčiau“ 
(Apd 9, 6). S; momentą įvyko Sauliaus atsivertimas, ir šį momentą 
baigėsi Senoji Sandora. Sauliaus būtyje. Todėl ir Kristaus atsakymas 
buvo toks pat kaip ir apaštalams Taboro kalne: „Kelkis ir eik į mięs- 
tą“ (Apd 9, 6). Sauliaus gyvenime baimės religija virto meilės san- 
tykiu, dėl kurio jis vėliau pakėlė kiekvieną auką. Sauliaus virtimą 
Pauliumi galime tad suprasti ne tik grynai asmenine prasme, bet 
ir kaip perėjimą iš Senosios Sandoros į Naująją, ir šviesą kelyje į 
Damaską galime laikyti kaip Taboro šviesos pratęsimą, kuris iš sykio 
ak a žmogų žemėn, bet tuoj pat jį pakelia Kristaus meilės 
Žodžiu. . 

* Bizantinės liturgijos tekstai yra šiandien prieinami įvairiomis 
kalbomis; net ir tomis, kuriomis ši liturgija nėra švenčiama. Šioje kny- 
goje autoriųs cituoja tekstą, vartojamą graikų stačialikių Bažnyčios, 
nurodydamas alitinkamą liturginių Valandų ar šv. Mišių dalį. originaliu 
jos pavadinimu. Kadangi graikiškų liturginių (erminų mes iš viso 
neturime, todėl jie yra cituojami graikiškomis formomis. Sitokiu būdu, 
Sado bus galima lengviausiai atitinkamą teksią susirasti bei pa- 
ikrinti. 

5 Ouspensky L. Essai sur la Thėologie de I'Icone.— Paris, 1960.— 


S Šį bendruomeninį religijos pajautimą rusų teologas pasauliškis 
Al. Chomiakovas (1804—1860) yra pavadinęs sobornos/ (sobor reiškia 
susirinkimą) ir įtvirtinęs šią sąvoką visoje vėlesnėje stačiatikių teolo- 
gijoje. Pagal jį, dieviškojo Apreiškimo iiesa yra nešama ne vieno as- 
mens, ne kurios nors institucijos, net ne visuotinio susirinkimo, 0 
visos Bažnyčios kaip bendruomenės (plg. Zenkouskij V. Svoboda i 
sobornost // Putj.— Paris, 1927.— Nr. 7.— P. 3—22; Dejaifue G. So- 
bornost ou Papautė // Nouvelle revue thėologiguc.— Louvain, 1952.— 
Nr. 84— P. 355—371 ir Nr. 85.— P. 466—484; Plunk P. B. Katholizitat 
und Sobornost.— Wiūrzburg, 1960). 

10 Hymnen der  Ostkirche.  Dreilaltigkeits,  Marien-und Toten 
hymnen.— Miinster, 1960.— P. 28, 29, 33, 

M Plg. Solovjovo V. Členije o bogočelovečesive (1877—1881) // - 
Sobranije sočinenij.— Peterburg, 1901—1903.— T. Iii.-- P. 87. 

12 Pig. Bulgakov S. Utešitel. O. Bogočelovečesive.— Paris, 1936— 
P. 66. 
3 Hymnen der Osikirche, p. 49. 
4 Hymnen der Osikirche, p. 40, 28, 38. 

15 Pig. Bulgakov S. Filosofija imeni.— Paris, 1953.— P. 220—221; 
taip pat ir jo knygą „L'Orthodoxie“.— Paris, 1958, kur jis rašo, kad 
„tikėjimas Kristų yra sykiu ir tikėjimas Šv. Trejybę“ (p. 143). 

15 Plg. Meyendorff I. Introduction a l'ėtudė de Grėgoire Pala- 
mas.— Paris, 1959,— P. 147. 

E akiai Siiuan. Leben, Lehre, Sehriften.— Dūsseldori, 1959— 

18 Pig. jo ganytojiškąjį laišką 1947 m. gavėnios proga „Esor ou 
dėclin de I'Eglise“.— Paris, 1947.— P. 70. 

* Plg. Der hisiorische Jesus und der kerygmatische Christus / 
hrsgb. von Z. Ristow und K. Malthiae.— Berlin, 1962 (šio sutelktinio 
veikalo autoriai yra katalikų ir protestantų teologai). 

20 Cit. Schultze B. Russische Denker.— Wien, 1950.— P. 294—295. 

* Pig. Der historische Jesus und der -kerygmatische Christus, 


22 Guardini R. Der Herr. Betrachtungen ūber die Person und das 
Leben Jesu Christi.— Wūrzburg, 1937.— P. XIII.— Šiame veikale pa- 
sisako Guardini ne tik prieš Kristaus psichologiją, bet ir prieš jo gy- 
venimo istoriją (plg. p. XIII-XIV). 

B Berdjaev N. Nauka Oo religiji i christianskaja apologetika // 
Putj.— 1927.— Nr. 6.— P. 64—65. 

24 Apie tai autorius yra plačiau rašęs „Niekšybės paslapiyje“.— 
Brooklyn, 1964.— P. 139—144. 

25 Fedoiov G. Pravoslavije i istoričeskaja krilika // Putj.— 1932.— 
Nr. 33.— P. 15; plg. taip pat Bulgakovo S. L'Orthodoxie, p. 23—24.— 
Būdinga, kad Rytų Bažnyčia nėra pasisakiusi jokiu naujosios egrzegezės 
klausimų (plg. sutelktinį veikalą „Die orlhodoxe Kirche in griechischer 
Sicht“, išleistą Bratsioltis P.— Stuttgart, 1959.— T. L— P. 130). 

2 Bulgakou S. Filosofija imeni, p. 152; plg. laip pat Zunder L. A. 
Einheit ohne Vereinigung.— Stuttgart, 1959.— P. 231—232, 

A10 Lossky V. Die mystische Theologie der morgenlūndischen Kirche, 
P : 


"Antras skyrius 


NUSIŽEMINUSIS KRISTUS 


Kaip pastarojo skyriaus minčių sklaida rodo, Rytų 
Bežnyčia niekad Kristaus nesvarsto tiktai vienu kuriuo 
atžvilgiu: nei tiktai dieviškuoju, nei tiktai Žmogiškuoju. 
Ji mąsto ir pergyvena Išganytoją kaip dievažmogiškąją 
pilnatvę. Tai požiūris, kurio šviesoje Rytai nagrinėja kiek- 
vieną Kristaus gyvenimo bei veiklos apraišką. Tai kelias, 
kuriuo jie artinasi net prie smulkių Jėzaus asmenybės sa- 
vybių. 

Sisai požiūris arba kelias — sakytume: metodas — ga- 
licįa ir kenčiančiojo Kristaus sampratai. Krikščioniškame 
Rytų pergyvenime Krislaus kančia bei mirtis yra neatski- 
riamai jungiamos, iš vienos pusės, su jo dieviškumu, iš 
antros — su įo žmogiškuinu, taip kad ši jungtis kenčiantį- 
jį ir mirštantįjį Kristų mums atskleidžia kitokioje šviesoje, 
negu esame įpratę jį regėti vakarietiškajame pamaldume. 
Grynai žmogiškas žvilgis į Kristaus kančią bei mirtį kaip 
į psichofizinį įvykį jo kūne yra Rytų Bažnyčios nemėgsta- 
mas ir nenaudojamas. Tokių smulkmeniškų Kristaus kan- 
čios aprašymų, kaip Katarinos Emmerich !, Rytų Bažnyčia 
neturi. Tarp jos šventųjų nėra nė vieno stigmatizuotojo, 
kas irgi rodo, kad sužeistasis Kristus čia nėra ypač stipriai 
pergyvenamas?. Rytų Bažnyčia taip pat nenagrinėja nė 
Jėzaus mirties biologinės eigos: ar Kristus mediciniškai 
mirė, ar kareivio ietis pataikė jam į širdį, ar kraujas jau 
buvo pradėjęs gesti prieš laidojant, kas buvo Kristaus 
mirties tikrasis pagrindas — bendras išsekimas kybant ant 
kryžiaus ar raumenų spazinos, panašios į susirgimą stab- 
lige (tetanus), ir t. t. Tai klausimai, kurie vakarietiškojoje 
apologetikoje yra nuolatos keliami bei sprendžiami. Jų 
yra jau susidariusi net ištisa literatūra. Rytų Bažnyčiai 
visa tai yra svetima ir net grasu. Rytų teologai atmeta šios 
rūšies klausimų kėlimą kaip Kristaus kančios savotišką 


543 


išniekinimą ir net kaip ateistinį požiūrį į sakralinius įvy- 
kius 3. 2 

Tai, be abejo, anaiptol nereiškia, kad Kristus nebūtų 
tikrai kentėjęs bei miręs, kaip tai savo metu teigė mani- 
chėjiška doketų erezija. Šitokią Kristaus kančios bei mir- 
ties sampratą Rytų Bažnyčia neigia visu griežtumu. Kris- 
tus atėjo žemėn ne šmėklos, bet tikro žmogaus pavidalu: 
„žmogiškosios prigimties tikrovėje, o ne netikrame kūne“, 
kaip tai skelbia bizantinė liturgija (Ortodoksijos Sekma- 
dienis, Matutinum, 9 odė). Todėl jis galėjo kentėti ir iš 
tikro kentėjo. Juk žmogiškoji kančia yra ne kas kita, kaip 
asmeninė iškreiptos pasaulio tvarkos apraiška. Kol gyve- 
name šioje iškreiptoje tvarkoje, tol turime kentėti.. Kristus 
nesudaro: čia jokios išimties. Būdamas tikras žmogus, jis 
buvo įjungtas į šio pasaulio tvarką ir palenktas žemiškam 
visų mūsų likimui, neišskiriant nė kančios bei mirties, Tai 
toks aiškus dalykas, kad Rytų Bažnyčia jo net nepabrėžia 
ir savo maldingumo juo negrindžia. Argi nuostabu, kad 
Kristus, būdamas žmogus, turėjo valgyti, ilsėtis, drabu- 
žiais rengtis, praustis? Ar tad nuostabu, kad jis turėjo ir 
kentėti? Tai nėra jokia problema ir joks nuostabą žadi- 
nantis dalykas. m P 

Nuostaba prasideda tada, kai Kristaus kančią svars- 
tume kaip jo pasiuntinybės dalį. Ne atskiri kančios įvy- 
kiai — plakimas, erškėčiais vainikavimas, kryžiavimas — 
jaudina Rytų krikščionio sielą, bet Kristaus dalyvavimas 
visuotiniame pasaulio kentėjime. Kristus kentėjo ne lik sa- 
vo gyvenimo pabaigoje. „Jis nešė kryžių ne-:tik iš Jeru- 
zalės į Golgotą, padedamas: Simono Kireniečio; bet jis ne- 
šė kryžių nuo Betliejaus ligi Jeruzalės.ir nuo Jeruzalės ligi 
Getsemanės sodo. Visas Jėzaus gyvenimas buvo vienas 
vienintelis kryžius“ +. Todėl jo kančia yra daugiau negu 
psicholizinis skausmas, kilęs iš viršinio kankinimo. Kris- 
taus kančia yra viso pasaulio skausmas.. Tai kentėjimas 
drauge su visa kūrinija. Kristus kentė ne savo vieno skaus- 
mą, ne atskirą skausmą; jis kentė viso pasaulio skausmą, 
kurio slegiami vaitoja tiek žmogus, tiek gamta. Devyniolik- 
tojo šimtmečio pabaigoje rusų "teologai stačiatikiai 
(A. Chrapovickis, A. Beliajevas, P. Svetlovas, S. Strago- 
rodskis) taip stipriai pabrėžė šį Kristaus kentėjimą drauge 
su visa kūrinija, kad Jėzaus „užjaučiančioje meilėje“ jie 
net regėjo atpirkimo esmę 3. Iš naujųjų stačiatikių teologų 
ypač S. Bulgakovas- laiko Kristaus kentėjimą drauge su 
kūrinija atpirkimo pagrindu. Pasak jo, „visoks -žmogiš- 

kasis kentėjimas įsijungia į asmeninį Kristaus kentėjimą“; 
Golgotos kalne Kristus prisiėmė šį visuotinį pasaulio 
skausmą kaip savą ir paaukojo jį savo dangiškajam Tė- 
vui9. Kristaus prigimties ir jo asmens visuotinumas pa- 
verčia ir jo kančią visuotine pasaulio kančia: Kristaus ken- 
tėjimuose telpa visų kūrinių skausmai, virsdami tuo būdu 
"auka pasaulio išganymui. Tai požiūris, kuriuo Rytų Baž- 
nyčia pergyvena kenčiantįjį ir mirštanijjį Kristų. 

Tačiau jis nėra vienintelis. Kristaus kančia juk yra jo 
kaip Dievažmogio kančia. Todėl Rytų Bažnyčia kelia dar 
ir kitą, nepaprastai gilų klausimą: ką reiškia Kristaus 
kančia bei mirtis ryšium su jo dieviškumu? Ką reiškia, 
kad Kristus Dievas, amžinasis Logos ir perkeistasis Ky- 
rios, drauge su mumis kenčia ir už mus miršta? Šiuo 
klausimu paliečiame Kristaus Kančios nebe žmogiškąją, 
bet jau dieviškąją pusę. Tapęs tikru žmogumi ir įsijungęs 
į mūsų buvimą, dieviškasis Logos turėjo kentėti. Tai sa- 
vaime aišku. Tačiau kas įvyko kančioje su Kristaus die- 
viškumu? Juk turėjo kas nors ir su Logos įvykti, jam tam- 
pant žmogumi ir prisiimant ant savęs visuotinį pasaulio 
skausmą! Įsikūnijimas nėra gi Dievo apsigyvenimas žmo- 
guje tarsi tuščiame bute. Tai yra dviejų prigimčių susi- 
jungimas viename asmenyje. Dieviškojo Logos asmuo ne- 
ša šias abi prigimtis ir yra jų abiejų įtaigojamas. Kristus 
kaip Logos turi atitikti šias abi prigimtis, turi prie jų 
prisitaikyti, kad galėtų jas abi išlaikyti nepaliestas jų es- 
mėje ir jų tikroviškume. Visa tai reikalauja tam tikrų 
pakaitų ir paties Logos buvime. Dieviškasis Logos gy- 
vena kitaip prieš įsikūnijimą ir vėl kitaip po įsikūnijimo. 
Dieviškumas ir žmogiškumas juk nėra tos pačios plotmės 
dalykas, ir jų buvimas vyksta ne toje pačioje būties tvar- 
koje. Kad dieviškojo Logos nešamas žmogiškumas galėtų 
reikštis visa savo pilnatve, reikia, kad ir pats Logos iš 
dieviškosios būties plotmės nusileistų į žmogiškąją plot- 
mę; kitaip tariant, reikia, kad jis pakeistų savo būseną. 

Šią kitokią dieviškojo Logos būseną po įsikūnijimo Ry- 
tų Bažnyčia vadina susinaikinimu (lot. exinanitio, gr. ke- 
nosis). Tai labai stinkiai išreiškiama sąvoka. Joks lietu- 
viškas žodis jos neatitinka. Todėl toliau vartosimę graikiš- 
ką jos pavadinimą kenosis, sulietuvindami jį į kenozė (plg. 
synthesis — sintezė). Kenozė yra Logos būsena po įsikū- 
nijimo. Sios būsenos akivaizdoje Rytų Bažnyčia tad ir 
svarsto Kristaus kančią bei mirtį. Rytų krikščionį sukrečia 
ne pastarųjų Kristaus gyvenimo dienų skausmas, bet Kris- 

taus kenozė kaip nuolatinė jo būsena. Kančia ir mirtis yra 
tik. šios būsenos konkrečios apraiškos. Tai. regimi kenozės 
pavidalai. Todėl ne apraiškas reikia apmąstyti, norint su- 
prasti kenčiantįjį Kristų, o pačią kenozę, iš kurios šios ap- 
raiškos kyla. Kristus kenozėje — štai kas glūdi Rytų Baž- 
nyčios pergyvenime bei mąstyme. Šiame skyriuje todėl ir 
bandysime parodyti, kaip perkeistojo Kyrios vaizdas yra 
kenozės nešamas bei pagrindžiamas. 


1. TARNO PAVIDALAS KRISTUJE 


Kenozė yra ne kas kita, kaip teologinė išraiška šv. Pau- 
liaus žodžių pilypiečiams. Paraginęs juos būti nuolankiais, 
laikyti kitą „viršesniu už save“ ir visados žiūrėti to, kas 
kitiems naudinga, šv. Paulius nurodo pagrindą, kodėl kaip 
tik šifaip turi elgtis kiekvienas tikras krikščionis. Juk būti 
krikščionimi reiškia būti antruoju arba mažuoju Kristu- 
mi; tai reiškia Kristaus būseną padaryti sava biisena arba, 
kaip šv. Paulius sako, turėti „savyje tokių jausmų, kokių 
turėjo Kristus Jėzus“ (Fi! 2, 5). Kuo tačiau yra būdinga 
Kristaus būsena?. Kokių jausmų turėjo Jėzus? Į tai šv. 
Paulius kaip tik ir alsako pabrėždamas kenozės mintį. 
Kristus, „būdamas dieviškojo pavidalo (in forma Dei), ne- 
sistengė vis dėlto būtinai likti Dievui lygus, bet apiplėšė 
pats save (semetipsun exinanivit), prisiimdamas tarno 
pavidalą (iormam servi), pasidarydamas panašus į Žmo- 
nes ir išvaizda rastas kaip žmogus. Jis pažemino save, pa- 
sidarydamas klusnus ligi mirties ir tai ligi mirties ant kry- 
žiaus“ (Fil 2, 6—8) 7. Žinomas anglų kultūros istorikas ir 
filosofas Arnoldas Toynbee'is šituose šv. Pauliaus žodžiuo- 
se regi „esminį Krikščionybės branduolį“. Krikščionybės 
esmė juk ir yra, pasak Toynbee'o ta, „kad Dievas dalinasi 
kentėjimais su žmonėmis“. Bet kad šis dalinimasis būtų 
tikroviškas, „Dievas laisvai atsisako savo visagalybės ir 
prisiima žmogaus pavidalą... Įsikūnijimas virsta didžiau- 
sio pasiaukojimo aktu“ š. Visatos Viešpats palieka savo 
valdžios sritį ir žengia į klusnumo karaliją. Jis išsivelka 
dieviškąją savo būseną ir apsivelka tarno būsena. Tarno 
pavidalas virsta Kristaus tikrove. 

Sustatydamas šias dvi būsenas — Dievo pavidalą (for- 
ma Dei) ir tarno pavidalą (iorma servi) — vieną prieš 
kitą, šv. Paulius kaip tik ir nori išreikšti Kristaus susinai- 
kinimą, apsiplėšimą, pasižeminimą, tai yra perėjimą į ki- 

tokią buvimo plotmę negu ta, kokią jis turėjo prieš tapda- 
mas žmogumi. Prieš įsikūnijimą Logos gyveno neprieina- 
moje Šv. Trejybės šviesoje, apsuptas neišsemiamos garbės 
bei didybės. Po įsikūnijimo jis gyvena žemiškoje tamsoje, 
niekieno nepastebimas, nejįvertinamas ir net niekinamas. 
Gimdamas iš Tėvo, Logos gema kaip „Dievas iš Dievo, 
Šviesa iš Šviesos, tikras Dievas iš tikro Dievo“ (šv. Mišių 
Credo). Gimdamas iš Marijos, jis ateina į pasaulį tokioje 
vietoje, iš kurios niekas nieko ypatingo nelaukia: „Ar gali 
būti kas gero iš Nazareto?“ — klausė Natanaelis Pilypą, 
kai šis pasisakė radęs tą, „apie kurį rašė Mozė Istatyme 
ir pranašai“ (Jn 1, 45—46). lr vėliau visą savo gyvenimą 
Kristus stūmė šalin visa, kas jį jau žemėje kokiu nors 
būdu išaukštintų — vis tiek, ar tai būtų gundymas pasi- 
imti „pasaulio karalystes ir jų garbingumą“ (Mt 4, 8), 
ar naivus izraelitų mėginimas „paskelbti jį karaliumi“ to- 
dėl, kad stebuklingu būdu pavalgydino juos dykumoje (Jn 
6, 15). Šis tad garbės bei didybės atsisakymas, šis pasi- 
nėrimas į tarno bei niekinamojo būseną kaip tik ir yra va- 
dinamas Kristaus kenoze?. Visas žemiškasis Kristaus gy- 
venimas buvo ne kas kita, kaip ištisa kenozė.—Bet kaipgi ji 
yra galima? Kaip gali. Dievas išeiti iš savo garbingos 
Valdovo būsenos ir prisiimti tarno būseną? 

Atsakymą į tai Rytų Bažnyčia mums duoda anuo jau 
anksčiau minėtu skirtumu tarp dieviškosios esmės ir die- 
viškosios jėgos. Šis skirtumas, pagrįstas ir išplėtotas 
G. Palamo, yra virtęs Konstantinopolio susirinkimuose, 
kaip sakyta, oficialiu Rytų Bažnyčios mokslu. Pagal šį 
mokslą, dieviškoji esmė yra neišreiškiama ir neperteikiama. 
Dieviškoji jėga tačiau gali būti apreikšta, perteikta ir net 
virsti regima, kaip tai įvyko Taboro kalne Kristaus persi- 
keitimo metu. S. Bulgakovas kaip tik ir panaudoja šį Pa- 
lamo mokslą kenozės galimybei išaiškinti, šiek tiek pa- 
keisdamas tiktai terminus: užuot žodžio „esmė“ (gr. ousia) 
jis sako „prigimtis“ ir vietoje „jėga“ (gr. energeia) jis 
vartoja žodį „gyvenimas“. Dieviškoji prigimtis (arba es- 
mė) yra tai, kas Dievą padaro Dievu. Ji nekinta jokiu at- 
veju, nes prigimties kitimas padarytų ir Dievą kintamą, 
vadinasi, tokį, Kaip ir visi kiti praeinantieji dalykai: Die- 
viškoji prigimtis, būdama būties pilnatvė, negali nei ma- 
žėti, nei didėti: ji yra amžinai ir absoliučiai 'ta pati ir tokia 
pati. Kristus, būdamas tikras Dievas, turi šią dieviškąją 
prigimtį visoje jos pilnatvėje bei tobulume. Šiuo atžvilgiu 
jo kenozė nereiškia jokio pakitimo. Tapęs žmogumi, die- 

viškasis Logos pasiliko savo prigimtimi toks pat: Dievas 
kaip ir anksčiau, būtent: „bendraesmis su Tėvu — consub- - 
stantialis Patri“, kaip tai-išpažįsta tiek Rytų, tiek Vakarų 
Bažnyčia (šv. Mišių Credo). Kristaus :kenozė tad nėra ir 
negali būti dieviškosios prigimties apiplėšimas ar suma- 
žinimas (exinanitio). i 

Visai kitaip yra su dieviškąja jėga arba su dieviškuoju 
gyvenimu. Tiesa, vidinis Dievo gyvenimas, kaip tarpusa- 
vis Šv. Trejybės asmenų santykiavimas (leologiškai: actus 
ad intra), nesikeičia ir negali keistis. Jo negali apriboti bet 
koks kitoks kad ir paties Dievo veikimas. Tačiau dieviška- 
sis gyvenimas kaip santykiavimas su kūrinija gali kisti ir 
iš tikro kinta. Pasaulio sukūrimas, žmogaus puolimas, jo 
atpirkimas kaip tik ir yra šio kitimo tarpsniai. Dievas san- 
tykiauja su kūriniu kitaip, kai šis yra dar tik loginė gali- 
mybė, ir vėl kitaip, kai jis virsta ontologine tikrove. Ki- 
tokius santykius Dievas mezga su tuo kūriniu, kuris jį 
atmeta, neigia, jo nekenčia ir jį persekioja, ir vėl kitokius, 
kai šis kūrinys aigailauja, grįžta prie savo Viešpaties, yra 
jo pasitinkamas ir priimamas, kaip tai Evangelija mums 
skelbia sūnaus paklydėlio palyginimu (plg. Lk 15, 17— 
24). Būtų klaida manyti, kad visur čia kinta tik kūrinys, 
o Dievas pasilieka nepajudinamoje savo ramybėje. Juk jei- 
gu Evangelija vadina Dievą gyvenimu, tai tuo ji kaip tik 
pabrėžia Dievo dinamiškumą, nes gyvenimas visados yra 
sntykis — mažiausia dvinaris. Būdamas santykis, gyvė- 
nimas negali būti nekintamas, nes jis priklauso nuo abiejų 
šio santykio narių. Dievas Kūrėjas, Dievas Atpirkėjas, Die- 
vas Perkeitėjas gyvena kiekvieną sykį vis kitokį gyvenimą, 
nes jis turi vis kitokių santykių su kūrinija. Dieviškoji pri- 
gimtis pasilieka visuose šiuose santykiuose absoliučiai ne- 
psjudinama, užtat kinta šios prigimties reiškimasis arba 
gyvenimas. Jeigu Dievo gyvenimas nekistų, tai Dievas bū- 
tų statinis Absoliutas ir kaip tik todėl neasmeninis pra- 
das, vadinasi, nebe Dievas krikščioniškąja prasme. Tokiu 
atveju jis būtų tik ontologinė akla jėga, valdanti būtį pa- 
gal gamtinės būtinybės dėsnius ir nepaliekanti erdvės lais- 
vės pradui. Savo gyvenimu nekintantis Dievas negali būti 
Dievas Meilė. Jeigu norime suprasti bei pergyventi Dievą 
kaip meilę, turime būtinai daryti skirtumą tarp jo absoliu- 
čiai pastovios esmės ir jo kintančio gyvenimo. Ginčas tarp 
Barlaamo ir Palamo Rytų Bažnyčioje kaip tik ir buvo gin- 
čas tarp graikiškai stabmeldiškos ir krikščioniškos Dievo 
sampratos: Dievo kaip visais atžvilgiais nejudančio Abso- 

liuto (Aristotelis) ir Dievo kaip mylinčio Asmens (Nau- 
jasis Testamentas). «| 

Kenozė tad. reiškia dieviškojo gyvenimo (ne esmės!) 
pakitimą. Dievas atsisako: garbingos savo gyvenimo for- 
mos (forma, morfė), kaip šv. Paulius tai vadina, ir prisi- 
ima kitą — žemesnę — formą, neįtaigodamas tuo nė men- 
kiausiai savo esmės. Šita kita dieviškojo gyvenimo forma 
betgi yra /arno forma, vadinasi, reliatyvi, aprėžta, baig- 
tinė. Tai nebe dieviškoji, o žmogiškoji forma, kurią prisiim- 
damas Dievas nusileidžia į mūsąją buvimo plotmę ir nusi- 
lcnkia šios plotmės dėsniams. Tačiau Dievas tai daro ve- 
damas begalinės savo meilės kūrinijai, kad sujungtų ją su 
savimi ne tik kaip jos būties Kūrėjas (ontologiškai), bet ir 
kaip įos Gelbėtojas, subendrindamas su ja patį gyvenimą 
(egzistenciškai). Kenozė 1!ad yra apraiška dieviškosios 
meilės kūrinijai. Tai absoliučiai laisvas Dievo žygis, kilęs 
iš jo meilės, o ne iš kokios nors vidinės būtinybės 1, 

Šia prasme, kaip tai teisingai aiškina Bulgakovas, ke- 
nczė neapsirėžia vienu tik įsikūnijimu !'. Kiekvienas die- 
viškasis veiksmas, liečiąs kūriniją (teologiškai: actus ad 
extra), reiškia Dievo gyvenimo susiaurinimą ir todėl yra 
esmėje kenotinis veiksmas. Kiekvienas Dievo santykis su 
kūriniu yra Dievo nužengimas į žemesnę plotme. Tuo bū- 
du kenozė išplinta į visą Dievo gyvenimą, kiek jis vyksta 
ryšium su kūrinija. Apžvelgę šio gyvenimo tarpsnius, ga- 
lime lengvai pastebėti ir kenozės laipsnius, kurie Dievo 
santykiuose su kūrinija vis labiau jo veikimą aprėžia, 
siaurina, palenkia: juo labiau Dievas jungiasi su kūrinija, 
juo kenozė didėja; juo labiau Dievas savo meilę reiškia, 
juo labiau jis nusižemina ir susinaikina. Dievo meilė ir 
Dievo kenozė yra tiesiog proporcingos viena kitai. 

Pirmas Dievo kenozės laipsnis yra pasaulio sukūrimas. 
Mūsų sąmonėje yra įsišaknijusi mintis, kad pasaulio su- 
kūrimas yra Dievo galybės ženklas. Vienu atžvilgiu tai 
tiesa, būtent žiūrint iš kūrinio pusės. Juk pašaukti bū- 
tybę iš nebūties reikia iš tikro absoliučios jėgos. Tačiau 
žiūrint iš Dievo pusės, pasaulio kūrimas yra Dievo apsi- 
rėžimo, susisiaurinimo, nusižeminimo veiksmas. Juk Die- 
vas savyje yra absoliutinis, ir jo galybės veikimas yra taip 
pat absoliutinis. Kaip tad galima, kad šio absoliuto bu- 
vimo bei veikimo erdvėje galėtų egzistuoti kita būtybė, ku- 
ri nėra Dievas, o vis dėlto realiai yra? Kiekvienas kūri- 
nys juk yra reliatyvus. Kaip tad galima, kad reliatyvi 
būtybė galėtų realiai būti absoliučios Būties erdvėje? Ši 

galimybė atsiranda tik dėl Dievo Kūrėjo kenozės. Kūrimo 
metu Dievas aprėžia savo veikimo absoliutuną, nutiesda- 
mas įam tam tikras ribas ir tuo.būdu sudarydamas onto- 
lcginę galimybę reliatyviai būtybei egzistuoti. Jeigu Die- 
vas savo gyvenimo kaip absoliučios savo prigimties reiš- 
kimosi neaprėžtų, nebūtų įmanoma jokia ontologinė erdvė, 
kurioje kūrinys galėtų kilti ir būti: Dievo absoliutumas 
suimtų į save kiekvieną reliatyvumą ir kiekvieną kūrinį 
ontologiškai sudegintų savo būties galybe bei pilnatve. To- 
dėl ir yra- būtina, kad Dievas savo absoliutinį veikimą ap- 
rėžtų ir tuo būdu leistų reliatyviai būtybei egzistuoti. Štai 
kodėl Bulgakovas pasaulio sukūrimą ir vadina Dievo abso- 
liutumo auka, paaukota reliatyvios būtybės dėlei: tai „me- 
talizinė kenozė“ 12. Ir kitas rusų religijos filosofas P, Flo- 
renskis savarankiškos būtybės sukūrime regi „Dievo nusi- 
žeminimą“, kuris kaip tik „pasirodo laisvame apsiriboji- 
me“ !š. Nors Dievas, sukūręs pasaulį, ir toliau pasilieka savo 
prigimtyje visagalis, tačiau jis taip santykiauja su kūriniu, 
„tarsi nebebūtų visagalis; jis kūrinio neverčia, bet įtikinė- 
ja; jis jo neprievartauja, bet prašo“ (t. p., p. 134). Kitaip 
tariant, savo santykiuose su kūriniu Dievas nusileidžia 
į reliatyvios būties plotmę: jis pripažįsta šią plotmę, jis 
paiso jos dėsnių, jis pats savo veikime prisiima reliatyvios 
būtybės veikseną. Po pasaulio. sukūrimo Dievas nebėra 
tiktai transcendentinis, tai yra absoliučiai peržengiąs bet 
kokią reliatyvią būtį. Po pasaulio sukūrimo Dievas yra ir 
imanentinis, tai yra gyvenąs reliatyvioj būtybėj jos pačios 
aprėžtą gyvenimą. . i 
Prasmingai tad Bulgakovas vadina pasaulio sukūrimą 
„Absoliuto Golgota“, nes čia įvyksta „laisva save panei- 
giančios meilės auka“, būtent auka, kad reliatyvus kūrinys 
galėtų iš viso būti. „Pasaulis yra sukurtas nuo kryžiaus, — 
sako Bulgakovas,—kurį Dievas meilės vardan pasiėmė 
nešti. Kūrimas yra ne tik dieviškosios visagalybės ir iš- 
minties veiksmas, bet kartu. veiksmas ir. pasiaukojančios 
meilės bei džiaugsmo, kad ir „kitas“ gali egzistuoti.“ Ka- 
dangi tačiau šis „kito“ egzistavimas yra galimas lik ap- 
rėžus dieviškąjį veikimą, todėl: Bulgakovas ir sako, kad 
„kūrimas yra begalinio nusižeminimo veiksmas, kuriuo Ab- 
soliutas yra išvelkamas iš savo absoliutumo: nusižeminan- 
čioji meilė, ši galutinė bei visuotinė krikščioniškoji dorybė, 
yra kartu ir. ontologinis kūrimo pagrindas. Duodamas vie- 
tos reliatyviam pasauliui, Absoliutas nusižemina iš meilės 
kūriniui“ *. Ir vėl turime pabrėžti, kad šis Dievo apsi- 

rėžimas, „nusižeminimas, savo absoliutumo paaukojimas 
liečia ne jo esmę bei prigimtį, o tiktai veikimą bei gyveni- 
mą. Iš kitos pusės, visa tai vyksta absoliučiai laisvu paties 
Dievo nuosprendžiu, o ne kūrinio galia, tarsi reliatyvi bū- 
tybė galėtų priversti absoliučią Būtį susiaurinti savo veiki- 
mą. Štai kodėl pasaulio sukūrimas yra laisva dieviškosios 
meilės auka kūrinio dėlei, sykiu tačiau ir pati pirmykštė 
Dievo kenozė 5, 

Tai ypač reikia pabrėžti ryšium su laisvos bilybės su- 
kūrimu ir jos buvimu. Nelaisvos būtybės buvimas atsiremia 
tiktai į dieviškojo veikimo apribojimą ta prasme, kad Die- 
vas sudaro ontologinę galimybę reliatyviai būtybei būti: 
jis sulaiko savo absoliutumą, kad šisai savo galybe nesu- 
degintų reliatyvios būtybės. Kadangi tačiau nelaisva bū- 
tybė nesueina į jokius asmeninius santykius su Kūrėjų, 
todėl! Dievas jos atžvilgiu nesuvaržo savo veikimo egzis- 
tenciškai. Nelaisvos būtybės atveju Dievas veikia neribo- 
tai. Tai galime aiškiai pastebėti Kristaus gyvenime. Jis 
leido piktosioms dvasioms sueiti į kiaulių bandą ir šią 
prigirdyti ežere (plg. Mt 8, 30—32); jis nudžiovino figos 
medį, neradęs jame vaisiaus (plg. Mi 2/, 19—20). Gam- 
tinių daiktų atžvilgiu Kristus elgėsi kaip tikrasis būties 
Viešpats, kurio veikimui nelaisva būtybė jokių sienų ne- 
nubrėžia. Visai kitaip tačiau santykiauja Dievas su laisva 
būtybe: laisvė reikalauja ne tik ontologinio, bet ir egzis- 
tencinio dieviškosios visagalybės aprėžimo. Kad laisva bū- 
tybė galėtų savo laisvę realiai vykdyti, Dievas atitraukia 
savo galybę iš konkrečios tikrovės, palikdamas ją laisvai 
bžtybei kaip jos pačios tiek buvimo, tiek veikimo erdvę. 
Nes juk kiekvienas konkretus Dievo visagalybės pasireiš- 
kimas- laisvę silpnintų ir ją net visiškai panaikintų. Tiktai 
egzistencinis Dievo susilaikymas padaro laisvę realią ir 
tuo būdu įgalina laisvos būtybės gyvenimą. 

Iš to plaukia išvada, kad jokiaine kitame santykyje — 
nei su gamta, nei su mūsų artimu — nesame tiek laisvi, 
kiek santykyje su Dievu. Norėdami įvykdyti savo laisvę 
santykiuose su gamta, turime nusilenkti gamtos dėsnin- 
gumui. Tiesa, mes šį dėsningumą savuose kūriniuose per- 
tvarkome pagal savo norą, tačiau niekados negalime jo 
panaikinti: visi gamtos dėsniai veikia kiekviename mūsų 
kūrinyje. Visų jų turime klausyti, jei nenorime būti jų su- 
taiškyti. Norėdami įvykdyti savo laisvę santykiuose su 
mūsų artimu, turime apsirėžti patys save, nes laisvė bend- 
ruomenėje yra galima tik pripažinus ir artimo laisvę, o 

šis pripažinimas reikalauja savos laisvės apribojimo. To- 
dėl tiek gamtos, tiek savo artimo atžvilgiu mes susiduria- 
me su labai konkrečiais objektais, kurie mus varžo ir siau- 
rina, siaurindami tuo būdu ir mūsų laisvę. Su Dievu gi 
nesusiduriame konkrečiai niekur ir niekados. Jis apreiškia 
savo buvimą bei veikimą taip, kad jo visagalybė niekur 
mumns kelio nepastoja. Savo santykiuose su Dievu gali- 
me elgtis taip, tarsi jo visiškai nebūtų. Todėl jo atžvilgiu 
ir esame laisviausi. Visa, kas mūsų santykiuose su juo at- 
siranda — Dievo pripažinimas bei jo garbinimas ar jo 
atmetimas bei niekinimas,— kyla tiktai iš mūsų pačių be 
jokios prievartos iš Dievo pusės. Dievas mums kalba, mus 
moko, atskleidžia mūsų likimą, tačiau jis mūsų neverčia, 
nes mūsų kaip laisvų būtybių atžvilgiu jis yra sulaikęs 
savo visagalybę ne tik ontologiškai, bet ir ėgzistenciškai !9, 

Antras kenozės laipsnis yra Dievo įsikūnijimas. Rytų 
Bažnyčioje įsikūnijimas yra mąstomas bei pergyvenamas 
su didžiausia pagarba, nes jame Dievo apsirėžimas ir nusi- 
žeminimas išeina aikštėn nepaprastai ryškiai. „Dievo įsi- 
kūnijime,—.sako Bulgakovas,— dieviškoji kenozė pasirodo 
nc tik tuo, kad Dievas šalia savęs pakenčia sukurtąją, nuo 
jo atkrilusiąją, nusidėjusiąją būtybę, bet dar ir.tuo, kad 
jis pats į šios būtybės gyvenimą nužengia ir su ja su- 
tampa“ !". Pasaulio kūrime:kenozė yra daugiau neigiamas 
Dievo veiksmas, būtent savo absoliutinės galybės aprė- 
žimas, savo absoliutumo sulaikymas. Tuo tarpu įsikūniji- 
me kenozė virsta žeigiamu Dievo veiksmu: Dievas prisiima 
žmogaus būseną, aną nedievišką pavidalą ir egzistuoja 
taip, kaip šis pavidalas reikalauja. Tai ir yra nužengi- 
mas iš dangaus (descendit de coelis), kurį savo maidose 
išpažįstame kaip tikėjimo tiesą. Šis nužengimas kaip tik 
ir reiškia pasikeitimą Dievo gyvenime: dieviškasis Logos 
nužengia į kūrinio plotmę ir nusilenkia šios plotmės dės- 
ningumui. „Dievas tapo (egeneto) kūriniu — „kūnu“ 
(sarx),— sako Bulgakovas.— Galime žodį „kūnas“ aiškinti, 
kaip norime, kiekvienu tačiau atveju jis reiškia: Dievas 
tapo Ne-Dievu, nenustodamas būti Dievu“ !š. Tai yra žy- 
miai daugiau negu tik sudaryti ontologinę erdvę reliaty- 
viai būtybei (ne-Dievui) būti bei veikti. Įsikūnijimo atveju 
pats Dievas tampa šia reliatyvia būtybe. Jis nužengia iš 
dangaus į žemę; tai yra, jis palieka savo absoliutinę garbės 
būseną ir prisiima reliatyvią paniekos būseną. 4/aldovas 
tampa tarnu. 

Sį Dievo nužengimą iš dangaus į žemę reikia suprasti, 
pasak Bulgakovo, visu tikrumu !?, Labai dažnai įsikūniji- 
mo atžvilgiu esame gundomi laikyti jį tarsi Dievo žaismu, 
tarsi kokiu viršiniu apvalkalu, tarsi reginiu, bet ne tikrove 
ligi pat šio žodžio gelmių. Žmogui nelengva susitaikyti 
su tuo, kad Dievas tikrai tampa tokiu kaip ir jis pats. 
Doketų erezija pirmaisiais Krikščionybės amžiais kaip tik 
ir buvo tokios pagundos ir tokio nesusitaikymo išraiška. 
Ji skelbė, esą Kristus yra tikras Dievas, bet ne tikras žmo- 
gus: jo žmogiškumas esąs tiktai regimybė, bet ne tikra 
jo prigimtis. Tačiau Bažnyčia tokį įsikūnijimo aiškinimą 
atmetė visu griežtumu, Kristaus žmogybė yra ne prie- 
monė pasidaryti regimu, bet tikras ir pilnutinis žmogišku- 
mas, lygiai toks kaip ir kiekvieno žmogaus. Visi veiksmai, 
kuriuos Kristus žemiškajame gyvenime atliko, buvo ne 
žaismas, ne pedagoginis pavyzdys, bet tikra įo žmogybės 
apraiška. Tai buvo jo žmogiškosios prigimties veiksmai. 
„Kristus gyveno kaip visi žmonės: jis turėjo valgyti, il- 
sėtis, miegoti; jis keitėsi, turėjo nenuodėmingų jausmų; 
jis džiaugėsi, liūdėjo ir piktinosi“ 2. Ypač stipriai -Bulga- 
kovas pabrėžia Kristaus maldą, apie kurią Evangelijos 
mums taip dažnai pasakoja, nes maldoje kūriniškas žmo- 
saus pobūdis geriausiai išeina aikštėn. Savo esmėje malda 
ir yra ne kas kita, kaip savo kūriniškumo pripažinimas. 
Bulgakovas teisingai neigia Kristaus maldos aiškinimą ta 
prasme, tarsi tai būtų buvęs pokalbis tarp dviejų Šv. Tre- 
jybės Asmenų — Sūnaus ir Tėvo. Anaiptol! Kristaus mal- 
da yra buvusi „meldimas Tėvo kaip Dievo“ (t. p., p. 245). 
Tai buvo ne pavyzdys žmonėms, kad reikia melstis, bet tik- 
rasis kūriniškojo-žmogiškojo Kristaus gyvenimo išskleidi- 
mas Dievo akivaizdoje. Būdamas tikras žmogus, Kristus 
ir meldėsi kaip žmogus kūrinys, reikalingas Dievo Kūrėjo 
pagalbos. 

Taigi tiek kūniškai, tiek dvasiškai Kristus gyveno tikrą 
ir pilnutinį žmogaus gyvenimą ir buvo palenktas šio gy- 
venimo reikalavimams. Tad suprantama, kodėl Logos įsi- 
kūnijimas Rytų Bažnyčios yra laikomas nepaneigiama Die- 
vo kenoze, tai yra nuostabiu Dievo nusižeminimu bei susi- 
naikinimu. „Savo prigimtimi,— gieda Rytų Bažnyčia Di- 
džiuosiuose Ortodoksijos Sekmadienio (pirmas gavėnios 
sekmadienis) Mišparuose,— Tu esi neribotas, tačiau nu- 
* žengdamas į laiką ir prisiimdamas kūną, panorėjai apsiri- 
boti, o Viešpatie, nes Tu prisiėmei žmogybę su visomis jos 
savybėmis.“ Tas -pat ir Matutinum: „Begalinis Tėvo Žodis 

tapo kūne apribotas; kūne, kurį jis gavo iš Tavęs, šventoji 
Dievo Motina... Vargšas buvo jis, Dievo Zodis; jis aiko 
ir troško kūne. Tai ženklai žmogiškosios jo prigimties, kuri 
jį apribojo“ *l. 4 a 

Trečiasis ir paskutinis kenczės laipsnis yra Dievo kan- 

čia ir mirtis. Tarp visų šių laipsnių nėra. būtino ryšio: pa- 
saulio sukūrimas nebūtinai turi patraukti paskui save įsi- 
kūnijimą, ir įsikūnijimas nebūtinai turi baigtis kančia ir 
mirtimi. Kiekvienas kenozės laipsnis kyla iš Dievo meilės 
nuosprendžio ir todėl yra absoliučiai laisvas jo veiksmas. 
Iš kitos tačiau pusės, kiekvienas šis laipsnis reiškia vis 
didėjantį Dievo visagalybės aprėžimą ir tuo būdu vis aiš- 
kesnį begalinės Dievo meilės apreiškimą. Kančios ir mir- 
ties prisiėmimas yra pats didžiausias susinaikinimas ir 
todėl pilnutinė Dievo kenozė. Juk kančioje bei mirtyje yra 
apribojamas ne tik absoliutinis Dievo gyvenimas, kaip tai 
įvyksta kūrimo ar įsikūnijimo veiksmuose, bet čia yra su- 
ardoma ir žmogiškoji prigimtis, kaip esminė Kristaus bū- 
ties dalis. Kančioje ir mirtyje apsireiškia nebūlis kaip 
" priešginybė absoliučiai Būčiai. Stai kodėl Dievo kančia ir 
mirtis yra „begalinės kenozės bedugnė“ 22. 

Pasaulį kurdamas, Dievas pasirodo esąs toks absoliu- 
tus nebūties Valdovas, kad į jo šūksnį „tebūna — fiat“ 
(Pr I, 3) atsiliepia būtis savo tikrove. Nebūtis pasitraukia 
ir esti ontologiškai pergalima. Dievo absoliutumas čia vei- 
kia visu savo plotu. Nebūties atžvilgiu pasaulio kūrime nė- 
ra jokio Dievo apsiribojimo (jis prasideda tik sukurtosios 
būtybės atžvilgiu). Kęsdamas ir mirdamas Dievas šį savo 
absoliutumą tiek aprėžia ir susiaurina, kad nebūtis vėl 
atsigauna ir suardo aną kūrinišką plotmę, į kurią Dievas 
buvo nužengęs. Tačiau ši plotmė juk yra paties Dievo kū- 
" rinys, kilęs iš nebūties pergalės absoliutinė jo galybe. 
Mirties valandą betgi Dievas ieidžia, kad nebūtis suardytų 
tai, ką jis pats buvo sukūręs ir ką jis buvo prisiėmęs kaip 
savo būseną tarno pavidalu. Mirties valandą net šis tarno 
pavidalas esti sužlugdomas;, pavidalas, kurį nešioja pats 
Dievas. Kančioje ir mirtyje Dievas nusilenkia ne tik relia- 
tyviai būtybei, kuri vis dėlto yra šis tas, bet jis nusilenkia 
nebūčiai ir jos naikinančiajai galiai. Mirties valandą Die- 
vas susinaikina kaip Kūrėjas. Būties Valdovas nusilenkia 
nebūčiai ir leidžiasi jos apiplėšiamas. 

Štai kodėl Kristaus mirtis skiriasi nuo visų kitų žmo- “ 
nių mirties — savo baisumu. Kristaus mirtis yra daugiau 
negu tik prigimtas įvykis, kaip kiekviename žmoguje. Jo 

mirtis yra laisvai prisiimtas įvykis iš meilės kitiems; įvy- 
kis, kuris paliečia ne tik kūną, bet ir dvasią, kadangi 
žmogaus mirtis yra nuodėmės pasėka; tai yra pasėka ati- 
trūkimo nuo Dievo. Prisiimdamas šią pasėką ant savęs, 
Kristus prisiėmė visą mirties baisumą ne tik tuo atžvilgiu, 
kad mirtis suardo žmogiškąją prigimtį, perskirdama kūną 
ir sielą,-bet ir tuo atžvilgiu, kad mirtis verčia pergyventi 
aną nuodėmės įvykdytą žmogaus. nutolimą nuo Dievo. 
Būdamas be jokios nuodėmės, Kristus. vis dėlto kenčia ir 
miršta už kitų nuodėmes, todėl kenčia ir miršta ne kokią 
švelnią, į miegą panašią mirtį, bet mirtį visu jos dvasiniu 
šiurpu, mirtį kaip nuodėmės vaisių. Kristaus mirtis yra 
įvykis ne tik jo kūne, bet ir jo asmenybės gelmėse. Bulga- 
kovas kovoja su doketišku polinkiu kalbėti apie kenčian-- 
tijį ir mirštantįjį Kristų tiktai kaip apie žmogų. Tiesa, 
Kristus kentėjo ir mirė ne kaip Dievas, bet ir ne tiktai 
kaip žmogus. Jis kentėjo ir mirė kaip Dievažmogis 3. Po- 
sakiai „kaip Dievas“ ir „kaip žmogus“ išreiškia tik pri- 
gimtį. Tačiau mirtis nėra tiktai įvykis grynai prigimtyje; 
mirtis yra įvykis ir asmens gelmėse; tai giliausias asme- 
ninis patyrimas — viso mirties šiurpumo tiek kūniniu, tiek 
ypač dvasiniu atžvilgiu. Kristus taip pat pergyveno šį 
patyrimą visa jo pilnatve; pergyveno kaip dieviškasis as- 
muo, nešąs savimi tiek dieviškąją, tiek žmogiškąją pri- 
gimtį. Todėl negalima Kristaus mirties atsieti nuo jo as- 
mens ir kalbėti šiuo atžvilgiu apie jį tiktai kaip apie žmo- 
gų. Būdamas vienas dieviškasis asmuo, Kristus neša visus 
liek dieviškosios, tiek žmogiškosios prigimties veiksmus 
šiuo savo asmeniu: tai yra jo palies veiksmai — prisiimti, 
patirti, pergyventi, iškęsti, todėl turį begalinę vertę ir 
begalinę reikšmę. Jeigu Kristus būtų miręs tiktai kaip 
žmogus, vadinasi, jeigu jo mirtis nebūtų buvusi Dievažmo- 
gio mirtis, tai ji nė nebūtų galėjusi būti auka už mūsų 
nuodėmes, nes tai būtų buvusi tokia pat mirtis kaip ir 
kiekvieno kito žmogaus. Kristus mus atpirko savo mirtimi 
tiktai todėl, kad mirė ne tik kaip žmogus, bet kaip Dieva- 
žmogis, pačiame savo asmenyje iškentęs mirtį kaip nuo- 
dėmės pasėką ir tuo būdu ją sunaikinęs. 

Tačiau: Kristaus mirtis yra absoliučiai laisvas jo Žy- 
gis. Būdamas be nuodėmės, Kristus nėra palenktas meta- 
fiziniam mirties dėsniui. O jeigu jis vis dėlto miršta, tai 
tik todėl, kad jis save patį atskleidžia mirties veikimui. 
Štai kodėl Kristaus mirtis ir yra pats giliausias Dievo 
kenozės laipsnis. Aprašydamas Kristaus susinaikinimą, šv. 

Paulius pastebi, kad Išganytojas „pažemino save, pasida- 
rydamas klusnus ligi mirties ir tai ligi mirties ant kry- 
žiaus“ (Fil 1, 8). Šie du Kristaus nusižeminimo arba jo 
kenozės pavidalai — mirtis ir mirtis ant kryžiaus — yra 
didžiai prasmingi. Mirtis apskritai yra pats giliausias klus- 
numas prasme ontologinio nusilenkimo nebūčiai. Mirtis 
ant kryžiaus yra pats giliausias klusnumas prasme isto- 
rinio nusilenkimo niekingiausiai mirties Ilormai. Kristus 
kaip dieviškasis Logos, per kurį ir kuriam yra visa sukur- 
ta, susinaikino taip „radikaliai, kad jis nusilenkė ne tik 
mirties atveju veikiančiai nebūčiai, bet ir pačiai gėdin- 
giausiai šio veikimo formai — mirčiai ant kryžiaus. 

Trys tad yra Dievo kenozės laipsniai: pasaulio sukū- 
rimas, įsikūnijimas ir mirtis. Visuose juose apsireiškia 
Kristus kaip tikrasis kenozės nešėjas. Kūrime jis yra tasai, 
per kurį visa yra sukurta ir kuriame visa laikosi. Tačiau 
jeigu kūrimas, kaip sakyta, yra pirmykštis Dievo apsiri- 
bojimo veiksmas, tai šis veiksmas visų pirma liečia Kris- 
tų. Nešdamas pasaulį savo jėga, Logos aprėžia savo visa- 
galybę, kad teiktų galimybės reliatyviai būtybei būti ir 
veikti. Įsikūnijime Kristus yra tasai, kuris palieka savo 
valdovišką būseną ir prisiima tarno būseną, nusilenkda- 
mas visiems šios būsenos dėsniams. Kančioje ir mirtyje 
Kristus yra tasai, kuris atskleidžia mirties kaip nuodėmės 
pasėkos baisumą ligi pat gelmių, šį baisumą prisiimda- 
mas ir jį kaip Dievažmogis iškęsdamas. Tarno pavidalas 
Kristuje prasideda juo kaip pasaulio pirmavaizdžiu ir eina 
ligi pat gėdingiausios istorinės mirties ant kryžiaus, 


2. KRYŽIAUS PERGYVENIMAS 


Bet kaip tik šiuo Kristaus nusileidimu į mirties tamsą 
ir prasideda jo žengimas į dangiškąją garbę. Laisvas vi- 
siško susinaikinimo prisiėmimas virsta mirties kaip ne- 
būties pergale. Tai yra nepaneigiama Krikščionybės tiesa. 
Sv. Paulius, pavaizdavęs vis didėjančią Logos kenozę, 
anąjį savęs susinaikinimą prisiimant tarno pavidalą, sako: 
„Todėl Dievas ir išaukštino jį, duodamas jam vardą, vir- 
šesnį už visus vardus, kad Jėzaus vardu priklauptų kiek- 
vienas kelis danguje, žemėje ir po žeme ir kad kiekvienas 
Liežuvis išpažintų, jog Viešpats Jėzus Kristus yra Dievo 
Tėvo garbei“ (Fil 2, 9—11). Pasiekusi savo giliausią laips- 
nį mirtyje, kenozė pasikeičia į savo priešginybę: klusnu- 

mas virsta viešpatavimu, Kristus Tarnas virsta visatos 
Valdovu. Jo kančios visuotinumas apsivelka garbės visuo- 
tinumu. Ir kaip tik šio pasikeitimo šviesoje atsiskleidžia 
kryžiaus pergyvenimas Rytų Bažnyčioje. 

Vakaruose įprasta teigti, esą Rytų Bažnyčia nėra iš- 
vysčiusi nei kryžiaus mistikos, nei jo teologijos; visa tai 
esą padarę tiktai Vakarai?4. Si pažiūra yra teisinga, bet 
Sykiu ir klaidinga. Jeigu žiūrėsime į kryžių kaip į Kristaus 
psichofizinės kančios simbolį, tai turėsime sutikti, kad 
šitaip suprasto kryžiaus mistikos ir teologijos Rytai iš tik- 
ro neturi. Jų teologija nesvarsto Kristaus kentėjimų bei 
mirimo vyksmo, kiek šis vyksmas reiškia prigimtą Išga- 
nytojo kūno ardymą. Tokio svarstymo Rytų Bažnyčia, kaip 
šio skyriaus pradžioje minėta, net vengia, nes ji laiko jį 
Kristaus kančios pažeminimu. Rytų mistika neturi, kaip 
sakyta, jokių Kristaus kankinimo regėjimų: tuo aiškina- 
mas ir visiškas stigmatizuotųjų nebuvimas Rytų Bažny- 
čioje. Rytų maldingumas nežino nė Kryžiaus Kelių. Kris- 
taus kančios relikvijos — drobulė, vinys, ietis, jupa — 
nevaidina čia jokio vaidmens. Ikonų tapyboje vengiama 
vaizduoti sužalotą, krauju aptekusį, nuo skausmo iškreiptą 
Jėzaus kūną, o ypač jo veidą. Kryžius kaip išraiška to, kas 
Kristaus kentėjimuose ir mirtyje yra gamtiškai žmogiška, 
nestovi Rytų Bažnyčios pergyvenimo bei mąstymo centre. 

Bet tai anaiptol nereiškia, kad Rytų Bažnyčia iš viso 
returėtų kryžiaus teologijos, mistikos ir jo garbinimo. 
Kristaus kančios reikšmė atpirkimui ypač rusų teologų yra 
jau senokai išnagrinėta *. Rytų Bažnyčios liturgija skiria 
kiekvieną savaitės trečiadienį ir penktadienį Jėzaus kentė- 
jimams paminėti 3. Jos pamoksluose vyrauja mintis, kad 
Kristaus kryžius „yra durys į Dievo Karalystę“ ir kad 
Krikštas reiškia ,,pasinėrimą į kryžiaus kentėjimų gel- 
mes“ 7. Sekimas Kristumi, kaip netrukus matysime, yra 
delyvavimas Kristaus visuotinėje kančioje. Net ir kasdie- 
nos gyvenime Rytų Bažnyčios krikščionys aiškiai pabrėžia 
kryžiaus vaidmenį: jokia kita konfesija nevartoja kryžiaus 
ženklo taip gausiai kaip Rytų Bažnyčia. Socialinėje srityje 
kryžius irgi yra pergyvenamas kaip būdas atsinaujinti; šio 
šimtmečio pradžioje N. Nepliujevo pradėtas sąjūdis per- 
auklėti rusų darbininkiją religiniu bei socialiniu pagrindu 
kaip tik vadinosi „Kryžiaus Išaukštinimo Brolija“ 28, 

Klaidinga tad yra kurti kažkokią priešginybę tarp įsi- 
kūnijimo ir kryžiaus teologijų ir čia regėti Rytų ir Vakarų 
Bežnyčių skirtumą. Tiesa, G. Stadtmūlleris yra teisingai 

pastebėjęs, kad Rytų Bažnyčios mąstymų, arba tiksliau: 
apmąstymų, pagrindinį objektą sudaro „Kristaus įsikūni- 
jimo paslaptis“. Bet čia pat jis priduria, kad ši paslaptis 
Rytuose yra svarstoma savotišku atžvilgiu, būtent: kaip 
„Dievas, būdamas begalinis, gali tapti žmogumi“, kaip jis 
„Iš savo dieviškosios aukštumos gali nusileisti į žmogiš- 
kąsias žemumas“ 29. Tai tas pats atžvilgis, kurį mes ir 
vadiname kenoze. Tai Dievo apsiribojimo, nusižeminimo 
ir susinaikinimo atžvilgis. Dievo tapimas žmogumi yra, 
kaip sakyta, vienas iš kenozės laipsnių. Kitaip tariant, įsi- 
kūnijimas yra Rytų Bažnyčios apmąstomas Dievo alžvil- 
giu, būtent kaip begalinės jo meilės aktas, kuris aprėžia 
Dievo visagalybę. Praplėsdami tad anksčiau minėtus 
S. Bulgakovo žodžius, kad pasaulis esąs sukurtas nuo kry- 
žiaus, galėtume ir įsikūnijimą pavadinti įvykusiu kryžiaus 
šešėlyje. Įsikūnijimas nėra Dievo triumnjas, bet jo kenozė. 
Stai kodėl Rytų Bažnyčia Kalėdas ir švenčia žymiai san- 
tūriau negu Vakarų Bažnyčia, nes kryžiaus šešėlis apgau- 
bia šį nuostabų veiksmą ir neleidžia žmogui juo taip kū- 
dikiškai džiaugtis, kaip tai daro Vakarų krikščionys. Štai 
kodėl ir ana priešginybė tarp įsikūnijimo ir kryžiaus teo- 
logijų yra dirbtinė. Ne tai būdinga Vakarų ir Rytų Baž- 
nyčioms, kad juodvi įsikūnijimą ir kryžių perskirtų, bet 
tai, kad juodvi abi šias tikėjimo paslaptis pergyvena ir 
apmąsto kitu atžvilgiu, būtent: Rytų Bažnyčia Dievo at- 
žvilgiu, Vakarų Bažnyčia — Žžinogaus atžvilgiu. 

Kaip Rytų Bažnyčia pergyvena kryžių ir Kristų ant 
kryžiaus, gali mums gana gerai paaiškinti ikonų tapyba. 
Viename šios tapybos vadovėlyje randame būdingų nuro- 
dymų, kokių užrašų bei pavadinimų reikią duoti Išga- 
nytojo ikonoms. Šio vadovėlio autorius, Atos kalno vie- 
nuolis Dionyzas, rašo: jei tapomas Kristus paskutiniojo 
teismo melu, tai paveikslas turįs būti pavadintas „Teisusis 
Teisėjas“; jei Kristus vaizduojamas kaip Aukščiausiasis 
Kunigas, tai ikona turi turėti užrašą „Karalių Karalius ir 
Didysis Kunigas“; jeigu Kristus tapomas ant kryžiaus, 
tai užrašas turi skambėti; „Garbės karalius“ 99. Nepa- 
prastai būdingas pavadinimas!  Nukryžiuotasis Krišius 
yra Rytų Bažnyčiai Garbės Karalius. Tai nurodymas, 
kad Rytų krikščionys Kristaus kryžių visados pergyvena 
jo garbės šviesoje. Kristaus kančia kaip kūninis skaus- 
mas, kaip kūno ardymas bei žalojimas yra visiškai reali, 
tačiau ji tuo anaiptol neišsisemia, nes kartu su kančia jau 
žengia ir pergalė, pakeisdama tuo būdu ir patį kančios 

pobūdį. Kristaus kančia yra pirmas jo žingsnis į Prisikė- 
lima. „Kai Jėzus merdėjo ant kryžiaus ir galop nutilo, tai 
prabilo dangus ir žemė, pakilo mirusieji, kad skelbtų Nu- 
kryžiuotojo prisikėlimą; net akmenys pradėjo kalbėti“ 3!. 
Rytų Bažnyčia negali Jėzaus mirties atsieti nuo jo prisi- 
kėlimo ir šiuos du jo gyvenimo įvykius skyrium apmąstyti 
ir skyrium švęsti. Kaip įsikūnijimas yra pergyvenamas kry- 
žiaus šešėlyje ir todėl jo šventimas Kalėdų metu nesusi- 
klosto naiviai kūdikiškomis formomis, taip kančia yra per- 
gyvenama garbės šviesoje ir todėl neigyja tragiškų bruo- 
žų. Gimimas ir mirtis, kančia ir garbė Rytų pergyvenime 
susijungia į neperskiriamą vienybę, ir tik šios vienybės 
šviesoje visi Išganytojo gyvenimo momentai tegali būti tin- 
kamai suprasti. Štai kodėl rusų religijos filosofai (S. Bul- 
gakovas, L. Karsavinas) ir vadina Krikščionybę ne gyve- 
nimo ir ne mirties religija, bet religija gyvenimo per mirtį. | 
Gyvenimas prašvinta, tačiau tik perėjęs per mirties tamsą. 
Mirtis reiškiasi visa savo galia, bet ji netenka tragikos 
gyvenimo šviesoje. Šis pilnutinis žvilgis į Kristaus būties 
apraiškas, jų neskaldymas ir neatskyrimas vienos nuo ki- 
tos kaip tik ir sudaro būdingiausią bruožą Rytų Bažnyčios 
nusistatyme Kristaus kančios bei mirties atžvilgiu. 
"Vidinis mirties jungimas su prisikėlimu ypač išeina 
aikštėn bizantinėje Didžiosios Savaitės liturgijoje. Jau 
Didįjį Penktadienį, vadinasi, Kristaus mirties dieną, Rytų 
B+žnyčios maldose ir giesmėse pasigirsta aiškūs prisikė- 
limo motyvai. Žinoma, Jėzaus mirtis šios dienos liturgijoje 
užima daugiausia vietos, tačiau ji yra čia nuolatos sieja- 
ma su artimu prisikėlimu. Rytų Bažnyčia įspėja Izraelio 
įstatymdavius nesiguosti tuo, kad jiems pasisekė Jėzų 
apkaltinti ir nukryžiuoti, nes jo mirtis anaiptol nėra pa- 
baiga: „,„Pažvelkite į šventyklą, kurią sugriovėte; pažvelkite 
į Avinėlį, kurį prikalėte prie kryžiaus ir leidote palaidoti: 
jis prisikėlė pats savo galybe“, — gieda Rytų Bažnyčia Di- 
dįjį Penktadienį (Matutinum, katisma po 12 antifonos). 
Tai anaiptol nereiškia, kad Jėzaus mirtis būtų buvusi ne- 
tikra. Išganytojas mirė tikrą ir baisią mirtį, bet šia savo 
mirtimi jis kaip tik ir „apkalė pančiais tironą“ (t. y. mir- 
tį, t. p.). Tą patį sako ir Jėzaus Motina mirusiam savo 
Sūnui: „Mano Sūnau, kur dingo tavo išvaizdos grožybė! 
Aš nebegaliu ilgiau pakelti matydama, kaip neteisingai 
esi nukryžiuotas! Pasiskubink prisikelti!“ (Šticheron prie 
9 odės). Didžiojo Penktadienio apeigų pabaigoje rusų sta- 
čiatikių Bažnyčia Epitaphion (plaščianica) garbinimo me- 

tu irgi sakydina Dievo Motiną: „Ach, mano Vaikeli! Ach, 
Tu mano įsčios Šviesa! Ką Simeonas man šventykloje 
pranašavo, šiandien išsipildė: kalavijas perskrodė mano 
širdį. Bet Tu paversk mano ašaras džiaugsmu ir prisi- 
kelk“. Vedamasis Didžiojo Penktadienio liturgijos mo- 
tyvas Rytų Bažnyčioje yra išreiškiamas šia dažnai karto- 
jama eilute: „Mes garbiname, Kristau, Tavo kančią, pa- 
rodyk mums didingą savo prisikėlimą“  (Matutinum. 15 
antifona). 

Žinoma, svarstant tik vieno Didžiojo Penktadienio Rytų 
liturgiją, galima būtų šį nuolatinį žvilgčiojimą į Kristaus 
prisikėlimą aiškinti kaip laukimą bei viltį ir todėl nelaikyti 
jo būdingu rytietiškam pergyvenimui, Tačiau atsimenant, 
kad lygiai tas pat pasikartoja ir Velykų Sekmadienį, šis 
Didžiojo Penktadienio žvilgis įgyja naują prasmę bei 
reikšmę. Kaip Didžiojo Penktadienio liturgijoje prisikė- 
limas, taip Velykų Sekmadienio liturgijoje kryžius bei 
kenčia sudaro pagrindinius šių švenčių motyvus. Didįjį 
Penktadienį Rytų Bažnyčia žvelgia į tai, kas įvyks Velykų 
Sekmadienį. Velykų Sekmadienį ji žvelgia į tai, kas įvyko 
Didįjį Penktadienį. Ateitis ir praeitis susipina į vieną ne- 
atskiriamą mirties ir prisikėlimo vienybę. Be prisikėlimo 
Kristaus mirtis būtų buvusi visiškas ir galutinis jo pra- 
leimėjimas: miręs ir neprisikėlęs Jėzus yra joks pasaulio 
Išganytojas, net jeigu jis morališkai ir būtų pasiaukojęs 
už žmoniją. Tačiau be mirties Kristaus kenozė būtų susto- 
jusi pusiaukelėje, ir Jėzus nebūtų išsėmęs viso žmonijos 
likimo, vadinasi, nebūtų realiai pasiėmęs jos nuodėmių, 
nes kas realiai pasiima žmonijos nuodėmes, tas pasiima 
i: mirtį kaip nuodėmės pasėką. Žmonijos išganymas juk 
nėra koks nors -priedas prie to, ką ji jau turi, bet tai 
vidinis pakeitimas, einąs ligi pačių ontologinių žmogaus 
būtybės gelmių. Išganymas yra senosios žmogaus padėties 
pergalėjimas, tačiau ne tuo, kad ši padėtis būtų tarsi iš 
viršaus užtveriama, bet tuo, kad ji iš vidaus iškenčiama 
ligi pat galutinių jos galimybių. Amžinasis gyvenimas, 
kyląs iš Kristaus atpirkimo, yra ne prigimtojo gyvenimo 
pratęsimas nemirimo prasme, bet buvimas visai kitokioje 
plotmėje, ateinąs žmogui ontologiškai iš pirmą kartą gau- 
tos pašvenčiamosios malonės, egzistenciškai tačiau tiktai 
po iškentėtos mirties. Prisikėlimas įvykdo šį naują buvi- 
mą. Bet mirimas užbaigia seną buvimą, be kurio ir nauja- 
sis būtų neįmanomas. 

Šia prasme mirtis išganymui yra tokia pat esminė kaip 
it prisikėlimas. Todėl kai Petras bandė sykį atkalbėti Kris- 
tu nuo kančios bei mirties, Jėzus atšiauriai subarė jį pa- 
stebėdamas, esą Petras yra jam papiktinimas, nes jis 
mėgstąs „ne tai, kas Dievo, bet kas žmonių“ (Mt 16, 23). 
Žmonės iš tikro trokšta nernirti, tai yra gyventi „blogą 
amžinybę“ čia žemėje, kaip V. Solovjovas vadina tokį 
gyvenimą be mirties. Tuo tarpu Dievas nori ne prailginti 
žmogaus žemiškąjį gyvenimą ligi begalybės, bet perkeisti 
jo buvimą ontologiniu mirties pergalėjimu: mirštant ir 
prisikeliant. Atkalbėti Jėzų nuo mirties todėl reiškia nesu- 
vokti pačios dieviškojo atpirkimo esmės, regint šią esmę 
tiktai paprastame nemirime. Štai kodėl Jėzus taip smar- 
kiai ir papeikė Petrą, pavadindamas jį net šėtonu gun- 
dytoju: „Eik nuo manęs, šėtone!“ (Mt I6, 23). Rytų Baž- 
nyčia giliai pergyvena šį išganymo ryšį, iš vienos pusės, 
su mirtimi, iš kitos — su prisikėlimu, todėl ir savo litur- 
gijoje nuolatos žvelgia tai į vieną, tai į kitą įvykį, nestaty- 
dama jų šalia vienas kito, bet juos iš vidaus vieną su kitu 
jungdama: mirtį su prisikėlimu Didžiojo Penktadienio li- 
turgijoje, o prisikėlimą su mirtimi Velykų sekmadienio 
iškilmėse. 

Daugelyje Velykų liturgijos vietų yra minimas ir gar- 
tinamas kryžius kaip mirties ženklas bei įrankis. Velyki- 
niai bizantinės liturgijos himnai yra pilni kryžiaus pri- 
siminimo: „Mes garbiname, Kristau, Tavo kryžių ir gie- 
dame Tavo prisikėlimo garbei... Ateikite, krikščionys, pa- 
garbinti Kristaus prisikėlimo; juk tai per kryžių atėjo 
džiaugsmas į pasaulį. Todėl be paliovos giedame, Išgany- 
tojau, Tavo prisikėlimui, nes iškentęs kryžių Tu sunaiki- 
nai mirtį mirtimi“ (Velykų Sekmadienio Matutinum, 6 
odės sinaksarion). Nuostabus kryžiaus supynimas su pri- 
sikėlimu! Ir šis supynimas trunka visą velykinį laiką. Ypač 
trečiadienį po Velykų kryžius kaip liturginis motyvas stip- 
riai išeina aikštėn: ,,Savo kryžiumi, Kristau, tu mus išva- 
davai iš seno prakeikimo; savo mirtimi tu nugalėjai šėtoną, 
tą mūsų prigimties budelį... Savo kryžiumi veski mus, 
Išganytojau, į savo tiesą ir apsaugok mus nuo mūsų prie- 
šc pinklių!“ (Matutinum). Tas pats kryžiaus pabrėžimas 
pasirodo ir penktadienį po Velykų: „Tavo kryžius, Vieš- 
petie, yra gyvenimas ir prisikėlimas Tavo tautai; juo pa- 
sitikėdami, mes giedame Tau, prisikėlusis Dieve“ (Matu- 
tnum); „nužengęs iš dangaus, Tu užžengei į kryžių, Jė- 
zau; būdamas amžinasis gyvenimas, Tu ėjai mirti“ (Miš- 

parai, Prisikėlimo sticheron). Ir Atvelykio Sekmadienį, 
skirtą šv. Tomui ir todėl perpintą tikėjimo ir netikėjimo 
motyvais, bizantinė liturgija nepamiršta kryžiaus: „Tu 
savo kryžiumi mus, susenusius, atnaujinai, Kristau, ir mus 
žlungančius pakeitei į nežiungančius“ (Matutinum, 3 odės 
troparion). Jeigu nežinotumę, kad visi šie atodūsiai į Kris- 
taus kryžių yra paimti iš velykinės liturgijos, galėtume 
juos visiškai pagrįstai priskirti Kryžiaus Išaukštinimo arba 
net Didžiosios Savaitės liturgijai. Ir neklystume, nes tais 
pačiais žodžiais garbina kryžių Rytų Bažnyčia ir minėtų 
švenčių liturgijoje. 

Šie liturginiai tekstai sakyte sako, kad Didysis Penk- 
tadienis ir Velykų Sekmadienis Rytų Bažnyčioje sudaro 
neperskiriamai gilią vienybę ir kad todėl vienašališka yra 
teigti, esą Rytų Bažnyčia esanti „prisikėlimo Bažnyčia“ 
kaip tik todėl, kad joje kryžius esąs .mažiau pabrėžiamas 
negu Vakarų Bažnyčioje. Tai visiškai klaidingas įspūdis. 
kilęs iš Rytų nepažinimo arba jų nesupratimo. Juk jeigu 
pslyginsime liturginius Rytų Bažnyčios tekstus su tokiais 
pat tekstais Vakarų Bažnyčioje, galėsime lengvai pastebė- 
ti, kad bizantinė liturgija kryžių mini daug dažniau ne- 
gu lotyniškoji liturgija. Kryžiaus pergyvenimo bei jo gar- 
binimo skirtingumas Rytų Bažnyčioje neturėtų tad stiprinti 
nuomonės, esą Kristaus kančia ir mirtis Rytų maldingume 
„ nėra radę tinkamos išraiškos. 

Kad ši nuomonė iš tikro yra klaidinga, rodo tarp kit- 
ko — ir tai labai įspūdinigai — Kryžiaus Išaukštinimo šven- 
tė. Abejose Bažnyčiose ji yra švenčiama tą pačią dieną, 
būtent rugsėjo 14-3ją. Tačiau šios dienos iškilmės Vakarų 
Bažnyčioje yra labai kuklios ir net skurdžios. Liturginio 
rango atžvilgiu Kryžiaus Išaukštinimo šventė yra čia ant- 
raeilė ir todėl stovi toje pačioje plotmėje kaip kai kurios 
Marijos šventės (pvz., Marijos septyni skausmai, rugsėjo 
15). Tuo tarpu Rytų Bažnyčioje Kryžiaus Išaukštinimas 
priklauso — kaip ir Persikeitimas: Taboro kalnę — prie dvy- 
likos pačių didžiųjų švenčių liturginių metų eigoje. Šios 
šventės vigilija yra Rytuose labai griežtas pasninkas, lai- 
komas net jeigu vigilija pasitaiko :ir sekmadienį. Pati 
Kryžiaus Išaukštinimo liturgija Rytų Bažnyčioje yra pilna 
nuostabiai gilių minčių bei įspūdingų apeigų, kurios kaip 
tik ir aiskleidžia kryžiaus reikšmę. Matutinum metu, cho- 
rui giedant didžiąją doksologiją, kunigas paima kryžių nuo 
altoriaus ir neša jį pro kairiąsias ikonostaso duris į vi- 
durį bažnyčios, kur netoli vidurinių arba karališkųjų iko- 

nostaso durų yra specialiai parengtas nedidelis altorėlis. 
Ant jo kunigas kryžių pastato,-pasmilko, paskui vėl ima į 
rankas, iškelia kiek galėdamas į viršų ir nusigręžęs į rytus 
kryžiumi tris kartus laimina pasaulį. Rusų Bažnyčios cho- 
ras tuo tarpu gieda 100 kartų „Viešpatie, pasigailėk (Hos- 
podi, pomiluj)“. Ši apeiga pasikartoja dar keturis kartus, 
kunigui nusigręžiant į šiaurę, į vakarus, į pietus ir dar 
kartą į rytus. Choras kiekvieną sykį gieda vis po 100 kar- 
tų „Viešpatie, pasigailėk“. Rusų kompozitorius Lvovskis 
(miręs 1894 m.), priklausęs vad. Petrapilio muzikos mo- 
kyklai, sujungė kiekvieną šio „Viešpatie, pasigailėk“ šim- 
tinę viena melodija, kuri nuo vos girdimo pianissimo kyla 
ligi griausmingo fortissimo, išreikšdama puolusios kūri- 
nijos maldavimą ir įos vargo šauksmą. Ši melodija ir yra 
dabar rusų Bažnyčiose giedama anų penkių kryžiaus paky- 
lėjimų metu. 

Laimindama kryžiumi visas keturias pasaulio šalis, Ry- 
tų Bažnyčia kaip tik ir nori tuo- pasakyti, kad kryžius yra 
v:suotinio išganymo ženklas — ne tik žmogui, bet ir visai 
kūrinijai. ,„Šiandien buvo pašvęstos visos keturios pasau- 
lio šalys“, — gieda bizantinė liturgija Kryžiaus Įšaukšti- 
nimo dieną (Matutinum pabaigoje). Kryžius kaip „gyvy- 
bės medis“ auga „iš pačių žemės gelmių“ ir „stiprina“mū- 
sų tikėjimą prisikėlimu“; kunigo rankomis pakeltas į 
viršų, jis „skelbia Kristaus žengimą į dangų“, sykiu tačiau 
ir tai, kad „žemės molis, iš kurio esame padaryti, taip 
pat gyvena dariguje“ (t. p.); tai reiškia, pašvęsta yra ne 
tik dvasia, bet ir medžiaga. Kryžius „šiandien yra virtęs 
žemės centru“ ir „pašventęs visatos ribas“ (Didieji Miš- 
parai, litė); jis „sergsti visą pasaulį“ (Matutinum, 9 odė). 
Štai kodėl kryžius Rytų Bažnyčiai turi ne tik moralinę, 
bet ir kosmologinę reikšmę: jis yra daugiau negu tik psi- 
chologinis nurodymas; jis yra pasaulio perkeitimo pa- 
grindas, siekiąs net ligi pat medžiagos gelmių, ką keturių 
pasaulio šalių laiminimas kryžiumi kaip tik ir nori išreikš- 
ti. Kryžiaus Išaukštinimo šventėje Rytų Bažnyčia tikrai 
atskleidžia savą kryžiaus pergyvenimą, nuostabiai gilų ir 
platų, kuris nepasitenkina tik viena žmogaus užjaučiančia 
širdimi, bet išplečia kryžiaus vaidmenį į visą kosmą. Kaip 
tad galima kalbėti apie kryžiaus antrinę vietą Rytų Baž- 
nyčioje! > . 

Tačiau ir vėl: visas šis kryžiaus aukštinimas, jo jun- 
gimas su kosmu, jo statymas į pasaulio centrą čia pat 
yra siejamas su prisikėlimu, taip kad kryžiaus garbinimas 

Rytų Bažnyčioje įgyja ne tik iškilmingą, bet kartu ir 
džiaugsmingą pobūdį. Argi nebūdinga, kad Rytų Baž- 
nyčia gieda Aleliuja ne tik Kryžiaus Išaukštinimo dieną, 
bet ir Didįjį Penktadienį, kas mums, Vakarų krikščionims, 
atrodo tarsi didžiulis nesusipratimas. Jeigu tačiau prisi- 
minsime, ką Aleliuja reiškia, tai mūsų tylus priekaištas 
Rytų Bažnyčiai tuojau dings, ir liturginė jos praktika at- 
siskleis visu prasmingumu. Aleliuja yra džiaugsmo šūks- 
nis. Tačiau liturgijoje jis reiškia ne kurį nors praeinantį 
žemiškąjį džiaugsmą, o aną palaimintąją būseną, atsira- 
dusią visai kūrinijai po Kristaus prisikėlimo ir įžengimo 
į dangų. Šv. Jonas, savo regėjimuose aprašinėdamas Avi- 
nėlio galutinę pergalę kovoje su didžiąja paleistuve, nuo- 
latos kartoja žodį „Aleliuja“ kaip išraišką to, kad „„mūsų 
Viešpats Dievas visagalis ėmė viešpatauti“ (Apr 19, 6). 
Aleliuja pasigirsta danguje tarsi „daugelio vandenų“ ir 
„didelių griausmų“ balsas (19, 6), tarsi balsas „daugelio 
minių“ (/9, 1). Jį taria ir „dvidešimt keturi vyresnieji ir 
keturi gyvūnai“ prieš Viešpaties sostą (19, 4). Visa kū- 
rinija gieda Aleliuja, nes ji visa yra Kristaus pergalės 
pakelta į perkeisiąją būseną, išvaduotą iš blogio. Tiesa, 
kol gyvename žemėje, tol blogis mums graso ir ne sykį 
mus'ištinka. Tačiau tai visai kas kita negu gyvenime prieš 
Kristų. Kristus savo prisikėlimu pergalėjo mirtį, šį patį 
didžiausią blogį, ir todėl gyvenimas po Kristaus jau nebėra 
skundas, bet esmėje džiaugsmas. Mirdami po Kristaus, mes 
jau žinome, kad mirštame prisikėlimui ir tuo jeiname į 
pelaimintąją būseną, kurios išraiška įr yra anasai dan- 
giškasis Apokalipsės Aleliuja. 

Todėl Rytų Bažnyčia niekad nenustoja savo liturgijoje 
Aleliuja giedojusi. Liturgija juk yra ne kas kita, kaip anos 
palaimintosios būsenos simbolinė išraiška, kaip šventimas 
amžinosios Kristaus pergalės. Aleliuja kaip šios pergalės 
šūksnis tad ir turi skambėti nuolatos: net ir Kryžiaus Iš- 
aukštinimo dieną, net ir Didįjį Penktadienį, nes kryžius ir 
mirtis po Kristaus yra apgaubti nebe liūdesiu, o džiaugs- 
mu. Giedodama Aleliuja Kristaus mirties dieną, Rytų Baž- 
nyčia gal kaip tik įspūdingiausiai parodo, kaip glaudžiai 
ji mirtį jungia su prisikėlimu ir kaip labai ji kryžių per- 
gyvena amžinosios garbės šviesoje. Katalikų Bažnyčia 
nebegieda Aleliuja nuo senųjų Užgavėnių (septuagesima) 
ligi Didžiojo Šeštadienio nakties: tuo metu, kai ypač gi- | 
liai prisimename Kristaus kančią bei mirtį, lyg ir netinka 
giedoti džiaugsmo giesmę. Psichologiškai tai tiesa. Ta- 

čiau šiuo Aleliuja kaip džiaugsmo išraiškos išleidimu Va- 
karų Bažnyčia parodo, kad jos pergyvenime kančia ir mir- 
tis esti atskiriama nuo prisikėlimo ir garbės, kad jos mal- 
dingume esama momentų, kurie lyg ir netenka ryšio su 
visuma ir kuriuose vienas pradas (liūdesys Didįjį Penkta- 
dienį, džiaugsmas Velykų Sekmadienį) lyg ir nustelbia 
kitą pradą. Rytų Bažnyčioje tokio nusielbimo nėra: Aleliu- 
ja nenutyla niekados, nes niekados kančia ir mirtis negali 
si pergyvenama be žvilgio į prisikėlimą ir amžiną gar- 


ę. , 

Štai kodėl kryžius yra Rytų Bažnyčios pergyvenamas 
ne kaip liūdesio ar pralaimėjimo ženklas, bet kaip ženklas 
„tikro džiaugsmo“. „Šią dieną, — gieda Rytų Bažnyčia 
Kryžiaus Išaukštinimo šventėje, — visa kūrinija yra išva- 
duojama iš sugedimo, ir per kryžių spindi malonė viršum 
mūsų, Todėl kniumbame prieš Tavo veidą ir sakome: Kokie 
nuostabūs Tavo darbai, o Viešpatie“ (Didieji Mišparai, li- 
tė). Rytų Bažnyčioje kryžius šviečia. Jo garbinimas virs- 
t: triumiu, kas ypač išeina aikštėn trečiąjį Gavėnios sek- 
madienį, skirtą irgi kryžiaus garbei. „Visa širdimi džiū- 
geujame,— gieda Rytų Bažnyčia šią dieną, — ir žvilgsniais, 
ir lūpomis giedame triumio giesmę, džiaugdamiesi lenkia- 
mės prieš Viešpaties kryžių ir plojame rankomis. .. Šian- 
dien švenčiame džiaugsmo šventę ir žemėje, ir danguje. .. 
Šiandien džiūgauja angelų chorai, garbindami tavo kry- 
žių... Džiaukitės tad ir jūs, žemės tautos; džiaukitės, gro- 
dzmos arfomis ir giedodamos giesmes, ir lenkitės Viešpa- 
ties kryžiui... Dievo Bažnyčia, džiaukis ir tu, garbindama 
palaimintą Viešpaties kryžiaus medį“ (Matutinum, !1—9 
odė). Iš tikro nuostabūs žodžiai Gavėnios metu ir tai šven- 
tėje, skirtoje kryžiaus garbei! Jeigu tačiau Kristaus pa- 
kėlimas ant kryžiaus reiškia visos puolusios kūrinijos pa- 
kėlimą į malonės būseną, tai liturginis kryžiaus minėjimas 
ssvaime prasiveržia džiaugsmo giesme, kurią gieda visas 
pasaulis. Kryžius Rytų Bažnyčioje nėra išraiška žmogiš- 
kosios tragikos, neperskverbiamos tamsos, vienatvės, bet 
jis yra Kristaus garbės ženklas, o per jį ir visos kūrinijos 
išaukštinimas. 

Pilnumo dėlei reikia pridurti, kad senojoje lotyniškoje 
Didžiojo Penktadienio liturgijoje kryžius taip pat buvo 
garbinamas kaip pergalės ženklas. Tai dar ir šiandien yra 
išlikę himne ,„Pange, lingua“, kuris Katalikų Bažnyčioje 
yra giedamas kryžiaus nudengimo ir garbinimo metu. Šia- 
me himne kryžius yra vadinamas laimėjimu („super cru- 


565 


cis trophaeo“), ir pats himnas turįs išreikšti didžiulį irium- 
fa („dic triumphum nobilem“). Dar aiškiau kryžius kaip 
Kristaus Karaliaus sostas buvo vaizduojamas himne „Ve- 
xilla Regis“, kuris buvo giedamas nešant. iš vakaro pakon- 
sekruotą ostiją iš šalutinio altoriaus į didįjį altorių. „,Ka- 
raliaus vėliavos žengia priekyje, šviečia kryžiaus paslap- 
tis“; kryžiuje įvyko Dovydo pranašystė: „Viešpats kara- 
liaus. nuo medžio“. Pats kryžius yra šiame himne vadina- 
mas „puikiu ir žėrinčiu medžiu“ („arbor decora et fulgi- 
da“), papuoštu „Karaliaus purpuru“ („ornata Regis pur- 
pura“). Abu šie himnai yra parašyti Fortūnato Venanci- 
jaus 6 šimtmetyj, vadinasi, tuo metu, kai dar nebuvo jo- 
kio skilimo tarp Rytų ir Vakarų Bažnyčios ir kai Kristaus 
apmąstymas bei pergyvenimas- dar buvo visai krikščionijai 
bendras. Vėliau šis pergyvenimas persiskyrė. Rytų Baž- 
nyčia ir toliau svarstė kenčiantįjį -Kristų kaip garbingą 
Karalių, tuo tarpu Vakarų Bažnyčia susitelkė aplinkui 
Nukryžiuotąjį jo sužeistos Žmogybės atžvilgiu. Minėti 
himnai buvo lotyniškojoje liturgijoje giedami, tiesa, ir 
toliau, tačiau jie neteko pirmykštės prasmės. Prieš dešimtį 
metų (1955 m, lapkr. 16 d.) Apeigų Kongregacijos dekretu 
buvo pakeista lotyniškoji Didžiosios Savaitės liturgija, ir 
senas himnas ,„Vexilla Regis“ buvo išbrauktas, nes jo tu- 
rinys nebeatitinka dabartinio vakariečio krikščionio pergy- 
venimo. Dabar tylint yra nešama pakonsekruota ostija į 
didįjį altorių: merdinčio Jėzaus akivaizdoje Vakarų krikš- 
čionija nebegali pergyventi įo kaip Karaliaus, todėl kry- 
žius nebetenka spindesio, kuriuo jis žėri Rytų krikščionio 
sieloje. Himno „Vexilla Regis“ išbraukimas galbūt ryš- 
kiausiai parodo, kaip labai esame nutolę nuo kryžiaus pir- 
mykščio supratimo bei garbinimo. 2 . 


3. MEILĖ KRISTUI 


Kenozės pagrindas, pradedant pasaulio sukūrimu ir 
baigiant mirtimi ant kryžiaus, yra Dievo meilė. Save ap- 
rėždamas ir pažemindamas tuo, kad sulaiko savo abso- 
liutinę galybę, kad nusileidžia į kūriniškojo buvimo plot- 
mę ir nusilenkia šios plotmės dėsniams, Dievas kaip tik ir 
apreiškia save kaip Meilę. Dar daugiau: kenozė yra vie- 
nintelis būdas, kuriuo Dievas gali savo meilę parodyti. 
Juk kol Dievas pasilieka transcendentinėje plotmėje, savo 
absoliutinėje garbėje bei galybėje, tol jis yra mums visiš- 

kai neprieinamas ir tol mes apie jį nieko nežinome. Šia 
prasme šv. Jonas ir sako, kad „Dievo nė vienas niekados 
nėra matęs“ (Jn /, 18). Tiktai tada, kai Dievas išeina iš 
savo neaprėpiamos šviesos ir garbės, mes patiriame, kad 
jis iš viso yra ir kad jis yra Meilė. Tačiau šis Dievo'išėji- 
mas iš transcendencijos yra niekaip kitaip negalimas kaip 
tik kenozės būdu. Jau pats būties sukūrimas yra, kaip sa- 
kyta, pirmas kenozės žingsnis. Mes egzistuojame tik todėl, 
kad Dievas nuolatos mums buvimą teikia ir todėl nuolatos 
savo absoliutinę galybę aprėžia. Kadangi esame sukurti 
iš meilės, todėl mūsų buvimas ir yra nuolatinis Dievo kaip 
meilės liudytojas. Kartu tačiau jis yra ir nuolatinis Dievo 
kenozės liudytojas. Dievas kaip meilė prabyla jau pačiu 
kūrimo aktu, nes čia prabyla jis kaip nusižeminęs ir save 
apribojęs Viešpals, Ir juo kenozės laipsniai didėja, juo 1a- 
biau Dievas mums apsireiškia kaip meilė, 

Didžiausią aiškumą šis apsireiškimas pasiekia, kaip 
jau minėta, įsikūnijime. Priimdamas tarno pavidalą, Die- 
vas save taip aprėžia ir taip nusižemina, kad vienintelis 
šios kenozės pagrindas tegali būti meilė. Pasaulio kūri- 
me dar galime regėti Dievo galybės ženklų. Įsikūnijime 
tckių ženklų nebėra. Čia Dievo galybė yra visiškai pasi- 
traukusi, ir Viešpats pasirodo kaip vienas iš mūsų. Jis 
prisiima žemiškąjį mūsų likimą ir neša jį — ne kaip kokią 
kaukę, bet kaip savo paties prigimtį. Jis net nusilenkia šios 
prigimties dėsniams. Mus kurdamas, Dievas dalinasi su 
mumis buvimu. Tapdamas žmogumi, jis dalinasi su mumis 
ir šio buvimo Jorma. Tuo būdu Dievas tampa mums taip 
labai artimas, kad jis virsta tikrai mūsų Dievu giliausia 
šio žodžio prasme. Gėrybių bei vertybių subendrinimas 
(communicalio bonorum), kuris sudaro meilės esmę, įsikū- 
nijime pasiekia aukščiausią laipsnį: „Dievas taip pami- 
Ic pasaulį, kad davė savo vienatinį Sūnų“ (In 3, 16) — 
davė ne taip, kad jis tiktai tarp žmonių gyventų, bet kad 
ir pats tikru žmogumi būtų. Jeigu išganymas yra žmogaus 
sujungimas su Dievu, tai išganymo esmę kaip tik ir su- 
daro meilė, nes meilėje, kaip S. Verchovskis teisingai pa- 
stebi, „įvyksta tobuliausia vienybė. Kristus išganė visus 
todėl, kad visus sujungė meile su savimi, 0 per save ir 
su Tėvu bei Šventąja Dvasia... Dievo Karalystė yra mei- 
lės karalystė, o Kristus yra jos centras“ 32. Todėl Kristus 
ir yra tobuliausias Dievo kaip meilės apsireiškimas. 

Didžiausias betgi Dievo apsirėžimas bei nusižemini- 
mas įvyksta trečiajame kenozės laipsnyje, būtent mirtyje. 

Dievas miršta mūsų mirtį, kad šią iš pagrindų pergalėtų 
ir tuo būdu suteiktų mums amžiną gyvenimą (plg. Jn II, 
25—26) — ne prailgintą prigimtojo buvimo plotmėje, bet 
visą kartu kaip neišsemiamą dabartį. Mirti už kitą yra 
betgi“ pats didžiausias meilės ženklas, niekuo kitu nebe- 
pralenkiamas ir net nebepasiekiamas. „Niekas neturi di- 
desnės meilės kaip ta, kad kas guldo savo gyvybę už savo 
prietelius“ (Jn 15, 13). Logos įsikūnijimu žmogus juk ir 
yra tapęs Dievo prieteliu. Kristus nevadina savo mokinių 
tarnais, „nes tarnas nežino, ką jo viešpats daro“; tai reiš- 
kia: tarnas nedalyvauja savo pono gyvenime, jis nesida- 
lina su įuo šiojo būtimi bei veikla. Kristus- vadina savo 
mokinius prieteliais, nes jis jiems pasakė visa, ką yra 
girdėjęs iš Tėvo; tai reiškia: jis įvedė juos į dieviškąjį 
gyvenimą, įis šį gyvenimą su jais subendrino; Dievas 
pasidalino su žmogumi per Kristų savo turiniu (/n 15, 
14—15). Žmogus tapo dieviškojo gyvenimo dalyviu. To- 
dėl jis ir nėra Dievo tarnas, bet jo prietelis. Kristus miršta 
už šį prietelį ant kryžiaus ir tuo apreiškia pačią didžiau- 
sią — neišsemiamą ir neperžengiamą — meilę žmogui, o 
per jį ir visai kūrinijai. 

Bizantinė Rytų Bažnyčios liturgija turi daugybę var- 
dų, kuriais ji vadina Kristų: karalius, valdovas, demiur- 
gas, šviesa, aušrinė, saulė ir t. t. Tačiau pats dažniausias 
vardas, kurį sutinkame kiekviename žingsnyje, yra Kris- 
taus pavadinimas žmonių draugų (philanthropos, čelove- 
koliubec). Šis Kristui taikomas epitetas yra labai senas. 
Jį randame jau vad. „Laiške Diogenetui“, rašytame 2 šimt- 
metyje, kurio autorius, deja, nežinomas. Atsiremdamas į 
anksčiau minėtą šv. Jono teigimą, kad Dievo niekas nie- 
kad nėra matęs, laiško autorius sako, kol Dievas „savo 
išmintingus sprendimus pasilaikė tiktai sau ir saugojo juos 
kaip paslaptį, galėjo atrodyti, kad jis mumis visiškai nesi- 
domi ir nesirūpina. Tačiau apreikšdamas ir per savo Sūnų 
atskleisdamas mums tai, ką pačioje pradžioje buvo suma- 
nęs, jis mums suteikė visa: tiek galimybę dalyvauti jo 
geradarybėse, tiek įį patį regėti ir pažinti. Kas iš mūsų 
galėjo to tikėtis?“ Šitoje vietoje laiško autorius ir vadina 
Dievą žmonių draugų (philanthropos) ir kalba apie „jau 
net per gausų Dievo draugiškumą žmogui“ (philanthro- 
pia) 3, Bizantinė liturgija pasiėmė šį pavadinimą ir pri- 
taikė jį Kristui kaip Dievo meilės asmeninei apraiškai. 
Kristus yra žmonių draugas, kuris už juos guldo savo gy- 
vybę. Mirtyje ant kryžiaus kaip didžiausiame Dievo keno- 

zės laipsnyje išeina aikštėn ir didžiausias Dievo draugiš- 
kumas žmonėms. . 
Šiuo atžvilgiu gilią prasmę turi Kristaus kaip vie- 
nintelės galimos teodicėjos samprata. Teodicėja, kaip ži- 
nome, reiškia Dievo pateisinimą blogio akivaizdoje. Juk 
jeigu blogis šėlsta tiek gamtoje, tiek istorijoje, tai savai- 
me kyla klausimas, kaip gali pasaulis būti Dievo kūrinys 


" įr jo apsireiškimo vieta. Tai žinojo jau ir šv. Tomas Ak- 


vinietis, nagrinėdamas priekaištą Dievo buvimui: „Jei Dię- 
vas būtų, tai nebūtų blogio; kadangi tačiau yra pasaulyje 
blogis, tai todėl nėra Dievo“ (STh I, 4 2, a. 3). Mūsų 
laikais šis priekaištas yra pasidaręs itin populiarus ir sy- 
kiu skaudus, nes juo yra grindžiama vien4 ateizmo rūšis, 
vadinama egzistenciniu aleizmu. Tai ateizmas, kuris re- 
miasi blogio (absurdo, melo, kankinimų) patyrimu ir todėl 
negali sutikti, kad egzistuotų Dievas kaip absoliutinė pras- 
mė, tiesa ir laimė. Šios rūšies ateizmo randame ypač pran- 
cūzų egzistencinėje dabarties filosofijoje **. Tačiau anksčiau 
negu prancūzų egzistencialistai aną priekaištą kėlė rusų 
nihilistai, nes rusai ieškojo Dievo ne tiek sausu protu, 
kiek asmeniniu susitikimu bei pergyvenimu. Betgi tokiam 
susitikimui blogis kaip tik ir pastoja kelią. 

Tai labai giliai atskleidė F. Dostojevskis savo romane 
„Broliai Karamazovai“ (1879—1880), kuriame Ivanas Ka- 
remazovas neigia ne patį Dievo buvimą kaip tokį, bet 
pasaulio prasmingumą, ir tai todėl, kad pasaulyje esama 
nekaltų būtybių, ypač vaikų, kančios. Nekaltos būtybės 
kančia kaip tik ir kelia aikštėn pasaulio neprasmę, o ne- 
prasmingas pasaulis juk negali būti žmogaus pripažintas 
bei priimtas. Neprasmingęą pasaulį žmogus gali ir turi 
neigti. Tai Ivanas Karamazovas kaip tik ir daro grąžin- 
damas Dievui, kaip jis sako, „įėjimo bilietą“, gautą gimi- 
mo akimirką. Neigdamas pasaulį kaip pilną neprasmės, 
žmogus tuo pačiu neigia jį ir kaip Dievo veikalą: nepras- 
1mingas pasaulis juk negali būti absoliutinės Prasmės kū- 
rinys. O nebiidamas Dievo kūrinys, pasaulis mums Dievo 
neliudija, nerodo ir neatskleidžia. Todėl nors Ivanas Ka- 
ramazovas Dievo buvimo tiesiog ir neneigia, jis vis dėlto 
szvo nusistatymu pasaulio atžvilgiu pasirodo esąs tikras 
ateistas 3. Nekaltos būtybės kančia neleidžia mums išvysti 
Dievo kaip Meilės, o Dievas be meilės, Dievas kaip grynas 
protas juk yra neįmanomas. Jeigu toks Dievas be meilės 
ir būtų, žmogus būtų tiesiog moraliai įpareigotas jį neigti 
ir net su įuo kovoti, atmesdamas jo tvarką. Šios rūšies 

ateizmą Dostojevskis laikė tokiu svariu, kad sakėsi jį ra- 
dęs ne Vakarų Europoje, o tiktai rusiškojo žmogaus sielo- 
jc*. Anuo metu tai buvo iš tikro tiesa. Šiandien tačiau 
šis egzistencinis ateizmas yra išplilęs ir Vakarų Europoje. 
Šalia vad. scientistinio ateizmo, kylančio iš Dievo nerei- 
kalingumo mokslui, egzistencinis ateizmas, kyląs iš pa- 
saulio sąrangos absurdiškumo, yra dabar plačiausiai iš- 
sivysčiusi bedievybės rūšis *7. 

Egzistencinį ateizmą Rytų Bažnyčia visados yra lai- 
kiusi labai rimtu, nes krikščioniškasis Rytų mąstymas nie- 
kad nėra blogio banalinęs, ką ne sykį regime apologeti- 
niuose vakariečių teologų veikaluose. Rusų religijos lilo- 
sofai drąsiai pripažįsta, kad - „vienintelis rimlas aleizmo 
argumentas kaip tik ir yra sunkenybė visagalio ir gerada- 
rio Dievo buvimą suderinti su esančiu pasaulyje blogiu 
i kančia“, nes „jei visavaldis (pantokrator) Dievas eg-- 
zistuoja kiekviename blogyje, kiekviename kentėjime, ka- 
re, kankinimuose, mare ir choleroje, tai Dievą. iš viso 
negalima tikėti, ir maištas prieš jį yra tokiu atveju visiš- 
kai pateisinamas“ 3. Štai kodėl teodicėjos problema rusų 
religijos filosofijoje yra žymiai aštriau keliama negu Va- 
karų filosofijoje, nes tai problema, kuri liečia ne grynai 
teorinį klausimą, "bet visai konkretų žmogaus nusistatymą 
būties pagrindo.ir jos prasmės atžvilgiu. Todėl pagrįstai 
E. Trubeckojus kalba apie dilemą: „Arba pasaulyje nėra 
jokios prasmės ir jokio Dievo, arba Dievas turi parodyti 
savo galią pasaulio kančioje“ *. Kitaip sakant, žmogus 
turi ieškoti tokio „Dievo apsireiškimo“, kuris „gyvenimo 
beprasmybę galutinai pergalėtų“ (t. p.). - : 

Sį Dievo kaip galutinio laimėtojo apsireiškimą kančios 
pilname pasaulyje Rytų religiniai mąstytojai kaip lik ir 
regi Krisiuje. Kristus yra nepaneigiamas ir nenugalimas 
Dievo pateisinimas blogio akivaizdoje. „Idėja Dievo, kuris 
nužengė į pasaulį, laisvai kentė dalyvaudamas žmogaus 
bei kosmo kančioje; idėja kenčiančio Dievažmogio yra 
vienintelė galima teodicėja, vienintelis įtikinamas Dievo 
pateisinimas“ *. Nes čia apsireiškia Dievas ne kaip ker- 
šytojas bei teisėjas, reikalaująs atstatyti pažeistą savo 
garbę, bet kaip bendrininkas kentėjimuose ir mirtyje, va- 
dinasi, kaip meilė tobuliausia šio žodžio prašme. Giliau- 
sias kenozės laipsnis arba Kristaus mirtis ant kryžiaus 
išsprendžia nekaltos kančios problemą tuo būdu, kad pats 
Kūrėjas virsta nekaltu aukos Avinėliu. Tai ir yra Dievo . 
atsakymas į amžiais keliamą priekaištą, kad jis leidžiąs 

pasaulyje egzistuoti nekaltų būtybių kentėjimams. Taip, 
jis tai leidžia, tačiau ne ta prasme, kad pats, kaip Puti- 
nas savo eilėraštyje „Rex“ be pagrindo sako, „į purpurą 
įsivyniojęs“ nematytų pasaulyje „nei skurdo, nei skaus- 
mo“ arba pyktų, kam žmonės, „rūsčiai šaukdami tame 
kionyje“, ardo „pasaulio harmoniją“ *!,— ne: Dievas pals 
įsijungia į šią nekalią kančią, prisiima ją ir iškenčia ją 
ligi galo. Naktis Alyvų kalne, kai Kristus prašė Dangiškąjį 
Tėvą, kad ta taurė pracitų pro jį negerta (plg. Mt 26, 39— 
42), yra nepaneigiamas įrodymas, jog žmogiškoji jo pri- 
gimtis purtėsi kančios akivaizdoje taip lygiai kaip ir kiek- 
vieno kito ir kad jos baisumas.jį ištiko visa jėga. Kristus 
betgi nusilenkė Tėvo valiai ir išgėrė aną kančios taurę 
ligi dugno. Tai ir buvo blogio problemos išsprendimas iš 
Dievo pusės, . ; 

Blogis kaip visiškas negatyvumas ir nebūtis negali iš 


„esmės turėti jokio teorinio sprendimo. Juk išspręsti pozi- 


tyviai kokį nors klausimą reiškia pažinti jo turinį ir jį 
suvesti į santykį su kitais turiniais. Tačiau blogis juk ne- 
turi jokio turinio. Jis yra turinio stoka, jo neigimas, jo 
ardymas. Jis todėl ir negali būti proto pažintas, nes ien - 
nėra ko pažinti*2, Šiai kodėl Kristus savo moksle ir ne- 
davė mums jokio teorinio kančios bei blogio sprendimo. 
Tačiau jis mums davė egzistencinį sprendimą, kuris glūdi 
ryžte ištverti blogio ištiktoje padėtyje ligi galo. Kristus 
prisiėmė mirtį, šią kraštutinę blogio apraišką, ir leido jai 
stardyti savo gyvybę kaip aukščiausią žemiškąjį gėrį. Tuo 
būdu jis atsidūrė tokioje padėtyje, kurioje blogis šėlsta 
visu smarkumu. Tačiau Kristus, nors ir purtydamasis — 
„tis pradėjo liūdėti ir sielvartauti“ (Mt 26, 37),— ištvėrė 
šioje padėtyje ir tuo būdu mirtį nugalėjo — ne kokia nors 
teorine formule, bet egzistencine- elgsena blogio akivaiz- 
doje. Todėl S. Frankas ir sako, kad Kristus „savo auka 
sujungė su Dievu“ ne tik nusidėjusįjį, bet ir kenčiantįjį 
pasaulį“ *3. Po Kristaus pasaulyje esanti kančia ' vyksta 
kertu su Dievu: ir Dievuje. Nekalti kentėjimai yra dabar ne 
kas kita, kaip dalyvavimas Kristaus kančioje; todėl jie turi 
atperkamąją reikšmę bei vertę.“ Kaip Kristus savo kan- 
čią sujungė šu kūrinijos kančia, taip dabar kūrinija jungia 
savo kančią su Kristaus atpirkimu ir darosi tuo būdu šiojo 
bendrininkė **. Štai kodėl po Kristaus nekalta kančia yra 
šventa; ji nebeturi ano senovinio fatalizmo bei tragiškumo, 
kuris toks ryškus graikų tragedijose. Be abejo, ir po Kris- 
tous kančia yra.likusi tokia pat baisi bei .žiauri psichofi- 

ziniu savo atžvilgiu. Ir po Kristaus sunkus atsakingumas 
slegia pečius :visų tų, kurie nekaltą kančią žadina arba ją 
stiprina. Tačiau pati ši kančia kaip tokia yra netekusi ne- 
prasmybės. Po Kristaus ji yra nuostabiai prasminga kaip 
kelias plėsti Kristaus išganymui ir kaip dalyvavimas jo 
meilės žygyj. 

Stai kodėl Kristus šiandien ir stovi priešais mus kaip 
tikroji teodicėja,. vadinasi, kaip Dievo pateisinimas blogio 
akivaizdoje. Šiandien niekas negali Dievo kaltinti, esą jis 
ieškąsis priebėgos begalinėje savo garbėje ir paliekąs pa- 
szulį vieną su savo kentėjimais. Kenčiančio ir mirštančio 
Kristaus akivaizdoje šis priekaištas neturi jokios prasmės. 
Fo Kristaus nebegalima nekaltos kančios laikyti pagrindu 
Dievo buvimui neigti arba sukilti prieš jo viešpatavimą. 

Iš to plaukia labai svarbi išvada: egzistencinis ateiz- 

mas, kyląs iš blogio patyrimo, po Kristaus yra netekęs pa- 
grindo. Po Kristaus yra galimas tik scientistinis ateizmas, 
vadinasi, toks ateizmas, kuris. protu Dievo būtyje neranda 
arba -būčiai išaiškinti jo yra nereikalingas. Tačiau nebe- 
gzlimas yra toks ateizmas, kuris atmeta Dievą todėl, kad 
jis esąs beširdis valdovas, nemylįs žmonių, todėl leidžiąs 
jiems nekaltai kęsti ir žūti. Prometėjinis sukilimas prieš 
Dievą, esantį kietos širdies ir nesugebantį tarnauti, kaip 
tai Dzeusui prikaišioja graikiškasis Prometėjas, Kristaus 
akivaizdoje yra tikra nesąmonė, Juk Kristuje kaip tik ir 
įvyko anasai Prometėjo pranašavimas, esą Dievas išmok- 
siąs tarnauti ir tapsiąs minkštos širdies *, Dievo Karalys- 
tė, kurią Kristus skelbė ir kurią Bažnyčia dabar žemėje 
kuria, yra nebe jėgos, bet „teisybės, meilės ir taikos Ka- 
ralystė“ (Kristaus Karaliaus šventės preiacija); tai anie 
Tėvo namai, į kuriuos grįžta sūnus palaidūnas, Tėvo pri- 
imamas su didžiausiu džiaugsmu bei atlaidumu (plg. Lk 
15, 17—20) . Kristaus įsteigtos religijos esminė žymė todėl 
ir yra ne valdymas, bet tarnavimas. Be abejo, valdymas 
irgi reikalingas tarnavimo, tačiau tiktai vienapusiško: kitas 
tarnauja man. Betgi Dostojevskis teisingai klausia: „Kodėl 
turi kitas žmogus, toks pat Dievo paveikslas Kaip ir ašen, 
„man tarnauti?“ * Atsakymas į šį klausimą gali būti tik 
vienas: joks žmogus nėra vertas, kad jam kitas tarnautų. 
Ternavimas yra galimas tik abipuse prasme: visi tarnau- 
jame vienas kilam. Ir tik šis abipusis tarnavimas atitinka 
žmogaus vertę bei kilnumą. 

Šį abipusį tarnavimą kaip žmogiškojo buvimo išraišką 
kaip tik ir įvykdė Kristus, nusilenkdamas prieš savo mo- 

kinius ir plaudamas jiems kojas. „Jūs vadinate mane Mo- 
kytoju ir Viešpačiu, ir gerai sakote, nes aš esu. Taigi jei 
aš, Viešpats ir Mokytojas, mazgojau jūsų kojas, tai ir jūs 
turite vienas kitam mazgoti kojas“ (Jn J3, 12—14). Kris- 
tus čia neneigia savo valdžios kaip Mokytojas ir Viešpats. 
Priešingai, jis šią valdžią net pabrėžia sakydamas, esą 
jis kaip Viešpats ir Mokytojas mazgoja kojas. Kristus Die- 
vas nusilenkė prieš žmogų ir tuo būdu apreiškė save kaip 
meilę, kurios esmę juk ir sudaro atsidavimas kitam, nesu- 
laikomas net absoliutinės dieviškosios galybės. Tas pat 
atsitiko ir Alyvų kalne. Ir čia Kristus pasidavė žydų ku- 
nigų pasiųstiems tarnams ne kaip bejėgis, bet prieš tai 
parodęs savo galybę: „Jie pasitraukė atgal ir puolė ant 
žemės“ (Jn 18, 6), išgirdę Jėzaus prisipažinimą, kad jis 
esąs tasai, kurio įie iešką: „Aš esu“ (!. p.). Ir čia Kristus 
nepaneigė savo dieviškosios galios. Tačiau jis ją aprėžė 
ir neleido jai veikti. Juokingas tad buvo šv. Petro uolumas 
išsitraukti kardą ir juo ištikti „vyriausiojo kunigo tarną“ 
(Mt 26, 51), tarsi Kristus būtų reikalingas žemiškosios 
jėgos. Vienas tik šūksnis, ir dangiškasis Tėvas atsiųstų 
jam „daugiau kaip dvylika legionų angelų“ (Mt 26, 53). 
Tačiau kaip „tuomet įvyktų Raštai“ (Mt 26, 54)? Tai yra: 
kaip tuomet Kristus atpirktų pasaulį? Prievarta? Bet juk 
tai nesąmonė. O jeigu laisvu žmogaus sutikimu ir bendra- 
darbiavimu, tai šis įima į save juk -ir nesutikimą, ir at- 
metimą, ir sugavimą, ir nukryžiavimą. Todėl Kristus Iš- 
ganytojas galėjo pasirodyti pasaulyje tiktai kaip Avinėlis, 
o ne kaip Valdovas, nors savyje jis ir nešė visą valdžią 
danguje ir žemėje. Tačiau jis aprėžė savo galybę ir pasi- 
davė „tamsybės valdžiai“ (Lk 22, 53). Kiekviename Dievo 
kenozės laipsnyje jo galybė yra aiški ir jaučiama. Tačiau 
kiekviename laipsnyje ji vis labiau yra aprėžiama. Kris- 
taus tarnavime žmogui net ligi pasidavimo mirčiai šis 
aprėžimas pasiekia aukščiausią laipsnį. Tuo Kristus kaip 
tik ir laužo stabmeldišką Dievo kaip bejausmio tirono per- 
gyvenimą ir apreiškia jį kaip begalinę Meilę. 

Čia tad ir glūdi pagrindas, kodėl Kristus taip giliai su- 
krečia Rytų krikščionio sielą, kodėl jis virsta „vienintele 
rusų tautos meile“, kaip teigia Dostojevskis 47. Juk afsakyti 
į Kristaus kenozę galima tiktai meile: „Mes mylime, nes 
„Dievas pirmas mus mylėjo“ (1 Jn 4, 19). Kol Dievas savo 
meilės žmonėms tiesioginiu būdu nerodė, tol žmonės nega- 
lėjo nėjo mylėti. Jie, tiesa, dėkojo jam ir drebėjo išvydę jo 
apraiškas, bet „kas bijo, tas netobulas meilėje“, nes „,bai- 

mės meilėje nėra“ (1 Jn 4, 18). Žmogus myli Dievą visa 
širdimi tiktai tada, kai kreipiasi į jį ne iš baimės ir net ne 
is -dėkingumo, bet iš draugiškumo. Tačiau šis draugišku- 
mas, o tuo pačiu ir tikra žmogaus meilė Dievui reikalauja, 
kad Dievas -pirmas apreikštų savo meilę žmogui; kad. jis 
žmogui atsiduotų, su juo susibendrintų, kaip to prašosi pati 
meilės esmė. Visa tai Kristuje kaip tik ir įvyko. Kristus 
yra. didžiausios Dievo meilės žmogui apsireiškimas, todėl 
žmogus ir atsako į šį apsireiškimą savo meile Kristui. 
Kristaus kenozė yra toji liepsna, kuri įžiebia meilę žmo- 
gaus širdyje. „Išganytojas patraukia mūsų širdis savo 
giliu, nepalyginamu - nusižeminimu. ., Tasai, kuris valdo 
visą pasaulį ir laiko savo rankose karalysčių bei tautų li- 
kimą, nusilenkia žemiškojo savo gyvenimo metu visokiems 
priekaištams'bei šmeižtams“ *š. ' 

Sis Kristaus nusilenkimas kaip tik ir daro didžiausią 
įspūdį švelniai rytietiškai sielai, kuri gal geriau negu 
išdidi vakarietiška siela suvokia Dievo kenozės prasinę ir 
kartu reikalą į Dievo meilę atsakyti taip pat meile. Ka- 
dangi Kristuje Dievo kenozė yra labiausiai jaučiama, io- 
dėl Kristus ir virsta nepaneigiama meile rytietiškajai krikš- 
čionio sielai. Net rusiškieji nihilistai ir ateistai, neigę Die- 
vą bei gyvenimo prasmę, negalėjo išrauti Kristaus iš savo 
širdies. Atsiminkime tik Dostojevskio Kirilovą iš jo ro- 
mano „Velniai“ (1874), šį nuoseklų ir griežtą bedievį, 
kuris tačiau degina lemputę prieš Kristaus ikoną ir patį 
Kristų laiko „didžiausiu visame pasaulyje“, kokio „nebuvo 
prieš jį ir nebus po jo“ *?. Tai gražus nurodymas į rytietiš- 
kojo žmogaus santykį su Kristumi. Šis žmogus negali Kris- 
taus visiškai paneigti ir jo pamiršti, nes Kristus stovi 
prieš jo akis visados kaip didžiausios, nesavanaudiškos, 
pasiaukojančios meilės įkūnijimas. ; 

Stai kodėl Rytų Bažnyčia laiko. didžiausi skausmu, 
kurį žmogus gali Kristui padaryti, ne kūno kančią — pla- 
kimą, erškėčiais vainikavimą, nukryžiavimą — ir net ne 
naivių žmonių piktžodžiavimą bei šmeižimą, bet meilės 
atšaukimą, virstantį kraštutiniu atveju net išdavimu. Judo 
darbas — štai kas domina rytietiškąją teologiją ir sykiu 
gąsdina rytietiškąjį maldingumą. Rytų Bažnyčios teolo- 
gijoje nuolatos svarstoma, ką reiškia, kad vienas iš Jė- 
zaus apaštalų, vadinasi, jo paties pašauktas ir patikėtas 
žmogus, skirtas būti Dievo Karalystės statytoju žemėje, 
jį palieka ne dėl pažiūrų ar metodo skirtybių, ne dėl kokio 
nors asmeninio ginčo, bet klastingai jį išduoda už pini- 

gus. Kokį niekšybės laipsnį reikia pasiekti žmogaus šir- 
džiai, kad .-įi būtų pribrendusi šitokiami darbui? -Kokia 
paslaptis prabyla pro visą šį Judo elgesį? Kokią pras- 
mę šis elgesys turi Dievo planuose? Kaip jis derinasi su 
žmogaus pašaukimu amžinajai laimei? Kaip jis įsijungia 
į žmogaus laisvę ryšium su Dievu ir su savimi pačiu? — 
Stai klausimai, kuriuos Judo išdavimas kelia Rytų Baž- 
nyčios teologo sąmonėje ir į kuriuos jis intensyviai ieško 
„atsakymo *?. a e 

Tas pat yra ir su rytietiškuoju maldingumu. Kristaus 
garbinime jo išdavimas vaidina labai žymų vaidmenį. Di- 
džiojo Ketvirtadienio ir Penktadienio bizantinėje - litur- 
gijoje Rytų Bažnyčia gana mažai kalba apie konkrečius 
Jėzaus kančios tarpsnius, apie aną kryžiaus kelią, kurį 
Išganytojas ėjo šiomis dienomis. Užiat Judo išdavimas 
yra kartojamas beveik be paliovos, ypač Didžiojo Ket- 
virtadienio Matutinum ir Didžiojo Penktadienio antifono- 
se. Šalia mistinės puotos, nusižeminimo ir mirties motyvų 
išdavimo motyvas eina per visą šių dienų liturgiją tarsi 
raudona „gija. Didžiu nuogąsčiu Rytų Bažnyčia kalba apie 
Judo darbą kaip apie didžiausią piktadarybę. Atšaukti mei- 
lę Kristui, jį išduodant, nėra absoliučiai jokio, net nė ma- 
žiausio pagrindo — net jeigu tai būtų ir grynas žmogaus 
įsikalbėjimas, gryna klaida, grynas nesusipratimas, paža- 
dintas žmogaus vidinės silpnybės. „Kas gi padarė tave, 
Judai, išdaviku? — klausia Rytų. Bažnyčia Didįjį Penkta- 
dienį.— Ar jis išskyrė tave iš apaštalų būrio? Ar jis atsakė 
tzu malonių gausos? Ar jis pavarė tave nuo stalo, puo- 
taudamas su kitais? Ar jis, plaudamas kitų kojas, panie- 
kino tavąsias?“ (Matutinum, 6 antifona). [ visus šiuos 
klausimus Judas turi atsakyti neigiamai: iš Kristaus pu- 
sės nebuvo padaryta absoliučiai nieko, .kas būtų Judo šir- 
dį įžeidę, jo garbę paniekinę, jo žmogiškumą pažeminę. 
Kristaus meilė Judui yra be jokio priekaišto ir be jokio še- 
šėlio. Kuo tad vaduodamasis jis atšaukė meilę savo Mo- 
kytojui ir Viešpačiui? Kaip jis galėjo išduoti Jėzų, kuris 
prieš valandėlę įam buvo nuplovęs kojas, nusilenkdamas 
prieš jį — ne tik kaip žmogus, bet: ir kaip Dievas? Rytų 
maldingumas neranda tokiam darbui jokio pagrindo ir 
todėl pergyvena jį kaip pasibaisėtiną piktadarybę, „kuri su- 
krečia kiekvieno sielą ligi pat gelmių. 

Tačiau ne tik Judas neturėjo jokio pagrindo Kristaus 
išduoti. Nė vienas žmogus neturi nė mažiausio. pagrindo 
atšaukti savo meilės Išganytojui. Rytų Bažnyčia pakenčia 

jos pačios kritiką ir net smūgius, nes ji žino, kad žmo- 
giškasis jos pradas yra nuodėmingas ir todėl turi atgailauti 
dėl savo klaidų. Tačiau ji nepakenčia kritikos Kristaus 
atžvilgiu. Kas atšaukia savo meilę Kristui, nusideda jam 
kaip žmonių draugui ir atskleidžia didžiausią savos dva- 
sios sugedimą. Išduoti Kristų reiškia atstumti jį kaip Iš- 
ganytoją ir tuo būdu pražudyti patį save: „Jis pabučiavo 
jį ir neteko jo“, gieda Rytų Bažnyčia Didjjį Ketvirtadienį 
(sticheron prie 148 psalmės). Todėl kai sovietinis rašyto- 
jas Demjanas Bednyj (1883—1945) savo veikaluose pa- 
mėgino vaizduoti Judą kaip revoliucininką, o jo išdavimą 
aiškinti kaip proletariato sukilimą *!, jis tuo neįtikino nė 
pačių komunistų: "niekas Rusijoje negalėjo laikyti Judo 
didvyriu ir jame regėti vieną iš proletariato pirmtakų. Ru- 
sų tautos sąmonėje įis buvo ir pasiliko išdavikas — nieko 
daugiau. Šiandien net ir sovietų rašytojai tokių nesąmonių 
nesigriebia, nes joks Judo aukštinimas negali pridengti 
jo darbo kaip niekšybės paslapties. 

Didįjį Ketvirtadienį šv. Bazilijaus liturgijoje Rytų Baž- 
nyčia vietoje cherubinų himno gieda vieną troparion, ku- 
riame sakoma: „Aš nebučiuosiu Tavęs Judo pabučiavimu, 
bet šauksiuos Tavęs, kaip piktadarys šaukės tavo dešinėje: 

„Viešpatie, prisimink mane savo karalystėje“. Tai pati gi- 
liausia rytietiškojo krikščionio santykio su Kristumi išraiš- 
ka. Zmogus gali virsti piktadariu nusidėjėliu, bet jis 
neturi virsti išdaviku. Ne Magdalietė ir ne galvažudys 
gąsdina Rytų Bažnyčią, bet Judas. Magdalietė suklupo 
prie Kristaus kojų, tepdama jas aliejumi ir šluostydama 
savo plaukais (plg. Lk 7, 37—38); galvažudys kreipėsi į 
Kristų, prašydamas jį prisiminti savo karalystėje (plg. 
Lk 23, 42); tuo tarpu Judas mirė savižudžio mirtimi, at- 
stumtas ir atsitraukęs nuo Dievo (plg. Mi 27, 4): „kas 
mums darbo? tu žinokis“, Lk 22, 48: „Judai, pabučiavimu 
tu įduodi Žmogaus Sūnų“. Juk išdavimu atsakyti į Kris- 
taus kenozę kaip aukščiausios meilės išraišką reiškia iš 
tikro demoniškai elgtis, o demonizmas patraukia paskui 
save susinaikinimą kaip neprasmės ir niekšybės įprastinį 
galą. Štai ko Rytų Bažnyčia bijosi ir ką ji apmąsto Kris- 
taus kančios dienomis. 

Meilės Kristui atžvilgiu joks. žmogus negali pasilikti 
nei šiltas, nei šaltas, nes joks žmogus negali būti neutra- 
lus Kristaus kenozei. Už mus kenčiantįjį ir mirštantįjį 
Kristų galime arba mylėti, nepaisant daugybės -=moralinių 
mūsų nuodėmių (Magdalietės atvejis), arba jį išduoti, 

nepaisant, kad už tai negautume nė vieno sidabrinio (Judo 
atvejis), nės neaisakymas meile į didžiausią meilę jau yra 
šiosios išdavimas. Štai kodėl Kristus ir gyvena dabartinėje 
istorijoje kaip skiriantysis kardas (plg. Mt 10, 34—37) — 
ne savo mokslu bei doriniais reikalavimais, bet savo As- 
menybe, kuri reikalauja iš mūsų taip pat asmeninio atsa- 
kymo ir savaime mus atskiria nuo visų tų, kurių atsakymas 
į Kristaus meilę yra neigiamas. 


4. GYVENIMAS KRISTUJE 


Dievo kenozė padaro mums suprantamą ne tik gilią 
Rytų krikščionio meilę Kristui, bet ir stoką Kristaus se- 
kimo idėjos Rytų Bažnyčios asketinėse praktikose, idėjos, 
kuri Vakaruose yra stipriai paplitusi, ypač pasirodžius 
knygai „Kristaus sekimas — De imitatione Christi“, pri- 
skiriamai Tomui Kempiečiui (15 šimtm.). Šios knygos pa- 
grindinė mintis yra ta, kad Kristus esąs mums pavyzdys, 
kuriuo įau šiame gyvenime turime sekti, vykdydami jo 
dorybes ir tuo būdu tobulėdami savu gyvenimu. Krikščio- 
niškoji tobulybė esanti ne kas kita, kaip Kristaus vykdy- 
mas asmeninėje būtyje. Kiekvienas krikščionis turįs tapti 
mažu arba „antruoju Kristumi“, kaip dažnai sakoma. Kris- 
taus dorybės ir visa jo elgsena turinčios būli mūsų dory- 
bių ir mūsų elgsenos matas. Tai ir yra sekimas Kristumi 
arba krikščioniškojo tobulumo kelias 32. 

Rytų Bažnyčios asketikai ši idėja yra betgi svetima. 
„Kristaus sekimo keliu dvasinis Rytų Bažnyčios gyveni- 
mas niekados nėra ėjęs“ 5, nes tai esą negalima. Pastan- 
gos sekti Kristumi galinčios žmogų priartinti prie Išga- 
nytojo „tik iš viršaus“ (t. p.): žmogus galįs Kristų tik 
pamėgdžioti, o ne juo sekti. Šitoks Rytų Bažnyčios nusista- 
tymas mums atrodo iš sykio gana keistas. Kodėl krikš- 
čionis negalėtų savo gyvenime elgtis taip, kaip elgėsi 
Kristus? Kodėl jis negalėtų laikyti Išganytojo pavyzdžiu 
visai savo būčiai? Argi šv. Paulius neliepia krikščionims 
apsivilkti Kristumi (plg. Rom 13, 14), tai yra prisiimti jo 
išvaizdą — ne viršinės povyzos, bet vidinio pavidalo pras- 
me? Jeigu tačiau įsigiliname į rytietiškąjį Kristaus kaip 
Dievo Avinėlio pergyvenimą, tai Kristaus sekimo idėjos 
stoka mums darosi aiški. Žmogus gali ir turi susijungti 
su Kristumi: tai pagrindinė visos Krikščionybės — taigi ir 
Rytų Bažnyčios — tiesa. Tačiau ši tiesa Rytų Bažnyčioje 

yra vykdoma kitaip negu Vakarų Bažnyčioje; kitaip to- 
dėl, kad ir pats Kristus čia yra kitaip suvokiamas bei per- 
gyvenamas. 

Kaip jau ne kartą buvo minėta, Kristus yra Rytų Baž- 
nyčiai dieviškumo ir žmogiškumo pilnatvė. Pilnutinis žvil- 
gis į Kristų, jo neskaldymas į dievybę bei žmogybę, jo 
visuotinis pobūdis, apimąs tiek dangų, tiek žemę, kaip tik 
ir sudaro aną atžvilgį, kuriuo Rytų Bažnyčia Kristų mąsto 
bei garbina. Kas tad galėtų drįsti imtis šią pilnatvę vykdyti 
būtyje? Juk jeigu Kristų pergyvename kaip pavyzdį, ku- 
riuo turime sekti, tai būtinai imame jį istoriniame jo gy- 
venime žemėje: Nazarete, kelionėse po Palestiną, santy- 
kiuose su savo Motina bei apaštalais, su žydais ir stab- 
meldžiais, jo kančioje ir mirtyje, nes tik žemiškajame Jė- 
zaus gyvenime galima kalbėti apie jo dorybes bei įo elg- 
seną. Betgi, kaip jau sakyta, šiuo istoriniu žemės gyve- 
nimu Kristus anaiptol neišsisemia. Visuotinės Kristaus 
pilnatvės žemiškasis jo gyvenimas neatskleidžia ir neiš- 
reiškia. Kenotinė šio gyvenimo forma arba anasai tarno 
pavidalas pridengia Kristaus išvaizdą ir neleidžia mums 
jos paregėti tokios, kad ją galėtume aiškiai suvokti ir to- 
dėl ja sekti. Kristaus elgesiai žemiškajame jo gyvenime 
mums nėra vienaprasmiai. Norėdami jais sekti, greitai susi- 
duriame su neišsprendžiamomis priešginybėmis. Kokiu 
Kristumi turime sekti: tuo, kuris išvaiko pirklius iš šven- 
tyklos, ar tuo, kuris nesipriešindamas pasiduoda žydams 
Alyvų kalne? Tuo, kuris nepasmerkia svetimoteriaujančios 
moters, ar tuo, kuris pragaro teismu graso iariziejams ir 
Rašto žinovams? Gili antinomija žymi visą žemiškąjį Kris-. 
laus gyvenimą. Mes negalime šios antinomijos išspręsti, 
nes tai reikštų perprasti ne tik žmogiškumo, bet ir die- 
viškumo gelmes. Todėl vargu ar galime šiuo antinominių 
gyvenimu sekti, padarydami atskirus jo įvykius bei elge- 
sius mastu savo elgesiams. Rytų Bažnyčia prikaišioja va- 
kariečiams krikščionims, esą šie, norėdami Kristumi sekti, 
pamiršta jo dievažmogiškąją pilnatvę; o jeigu jie jos ne- 
„ pamiršta, tai tada jie pasiduoda rojaus žalčio pagundai ir 
mėgina būti „kaip Dievas“ (Pr 3, 5). Šiuo atveju sekimas 
Kristumi virsta, objektyviai žiūrint, vakarietiškos dvasios 
isdidumu, nors savo viduje atskiras krikščionis ir būtų 
labai nuolankus. Idėją sekti Kristumi Rytų Bažnyčios teo- 
logai kildina iš Vakarų antropocentrizmo, vadinasi, iš pa- 
stangų ne Dievą, bet žmogų laikyti išeities tašku bei pa- 
grindu. Sekimas juk visados prileidžia, kad žmogus pirmas 

griebiasi eiti paskui kitą, kad jis juda Kristaus linkui ir 
kad Kristus tarsi gyvena kažkur anapus Žmogaus. Rytų 
Bažnyčiai visa tai yra labai svetima. Todėl ji savo asketi- 
nių praktikų ir neremia sekimo idėja, 

Šis sekimo idėjos nemėgimas tačiau anaiptol nereiškia, 
kad Rytų Bažnyčia nežino ano žmogaus brendimo, ano 
augimo Kristuje, apie kurį kalba šv. Paulius (plg. Ef 4, 
13—15); ano skausmingo žmogaus gimdymo, kol Kristus 
gauna mumyse paveikslą (plg. Gal 4, 19). Atvirkščiai, 
žmogaus kitimas Kristuje Rytų Bažnyčiai yra labai gerai 
žinomas ir jos praktikose vykdomas. Tačiau visa tai čia 
daroma kitu atžvilgiu ir todėl kitu būdu. Kristus yra Rytų 
Bažnyčiai ne pavyzdys, bet žmogaus pirmavaizdis. Skir- 
tumas tas, kad pavyzdys yra moralinio, o pirmavaizdis 
ontologinio pobūdžio. Pavyzdys ragina mus kopti aukštyn, | 
eiti paskui, sekti. Pirmavaizdis nužengia pats į mus ir mu- 
myse skleidžiasi perskverbdamas visą mūsų būtį. Pavyz- 
dys gyvena šalia mūsų. Pirmavaizdis gyvena mumyse, gi- 
liausiame mūsų būties pagrinde. Pavyzdys mums yra Die- 
vo Motina Marija: tai Rytų Bažnyčia pabrėžia labai aiš- 
kiai. Bet Kristus mums yra daugiau negu pavyzdys: jis 
yra mūsų pirmavaizdis. Marija mes galime sekti, Kristuje 
tačiau turime gyventi, nes Kristus stovi ne šalia mūsų, 
bet yra mumyse kaip mūsų būties nešėjas: mes esame 
sukurti per jį ir jam (plg. Kol I, 15—16; 8, 10); mes juo 
lsikomės — ne tik moraliai, bet ir ontologiškai. Todėl 
anasai brendimas arba gimimas Kristuje darosi per daug 
sutnoralinamas ir supsichologinamas, įeigu jis vadinamas 
„Sekimu“ ir vykdomas kaip Jėzaus dorybių pavyzdys. 

Nuosekliai tad Rytų Bažnyčia žmogaus kelią į krikš- 
čioniškąjį tobulumą vadina ne sekimu Kristumi, bet gv- 
venimu Kristuje. Šitaip šį kelią yra apibūdinęs 
M. Kabasilas iš Tesalonikų (gim. 1320) savo knygoje „Gy- 
vėnimas Kristuje — Peri tes en Christo dzoės“, parašytoje 
maždaug šimtmečiu anksčiau negu Tomo Kempiečio „Kris- 
taus sekimas“. Šių dviejų knygų vardai yra sykiu ir vardai 
dviejų būdų, kuriais krikščionis vykdo savo paskirtį že- 
mėję — būti nauju kūriniu, atpirktu Kristaus krauju ir 
įjungtu į jo Karalystę Krikšto vandeniu. Vakarų krikščio- 
nio tobulėjimo būdas yra sekimas Kristumi. Rytų krikš- 
čionio brendimo būdas yra gyvenimas Kristuje. Anų dviejų 
knygų vardai yra tarsi simboliai vakarietiškajai ir rytie- 
tiškajai asketikai. M. Kabasilo „Gyvenimas Kristuje“ Rytų 
Bažnyčioje vaidina lygiai tokį pat vaidmenį kaip Tomo 

Kempiečio „„Sekimas Kristumi“ Vakarų Bažnyčioje, nors 
Kabasilo knyga populiarumo atžvilgiu ir negali prilygti 
Tomo Kempiečio knygai **. | 
M. Kabasilo knygos pagrindinė idėja yra ta, kad ne 
mes ieškome Dievo, bet Dievas ieško mūsų. Vakarietiška- 
sis žmogaus santykis stt Dievu yra dažnai vadinamas 
nerimu Dievop, kurį šv. Augustinas yra išreiškęs 
garsiuoju posakiu: „Tu sukūrei mus sau, ir tol bus ne- 
razmi mūsų širdis, kol ras atilsio Tavyje — fecisti nos ad 
te, et inguietum est cor nostrum, donec reguiescat in te“ 
(Conf. I, 1). Savo „Išpažinimų“ pradžioje šv. Augustinas 
kelia vakarietiškai krikščionio dvasiai būdingą klausimą, 
būtent: ar jis turįs visų pirma Dievą pažinti, ar jo šauk- 
tis — „scire te prius sit, an invocare“ (t. p.). Tačiau čia 
pat šv. Augustinas susivokia, kad abu šie dalykai yra ant- 
riniai: juk kas gali Dievo šauktis, jo nepažindamas, bet kas 
gali jį pažinti, jo neieškodamas? Dievo ieškojimas — štai 
kas yra pirmaeilis dalykas, nes „kas jo ieško, ras jį, ir ra- 
dęs jį, pagarbins jį — guaerentes enim, invenient eum, et 
iuvenientes laudabunt eum“ (t. p.). Todėl šv. Augustinas 
ir ryžtasi: „Eisiu ieškoti Tavęs, Viešpatie — Guaeram ie, 
Domine“ (t. p.). Dievo ieškojimas yra iš tikro vakarieliš- 
kas žmogaus kelias Dievop, ir šv. Augustinas ne veltui yra 
laikomas šio kelio pradininku. Būdinga, kad net ir Dievo 
praradimas ateizmo pavidalu Vakaruose reiškiasi Dievo 
ieškojimu. Fr. Nietzsche's šauksmas „Aš ieškau Dievo! Aš 
icškau Dievo!“, kuriuo jis pradeda skelbti rinkos miniai 
Dievo mirtį, kaip tik įsirikiuoja į šį bendrą Vakarų žmo- 
gaus polinkį. Vakarų žmogus juk pats Dievą nužudė: net 
* jo mirties skelbėjas, pasak Nietzsche's, yra dievažudys; 
visi yra kalti dėl Dievo mirties moderninio žmogaus sie- 
loje. Ir vis dėlto šis dievažudys ima žibintą į rankas ir eina 
ieškoti jo paties nužudyto Dievo. Net ir šiandieninis ko- 
miunistinis ateizmas ne vieno yra vadinamas Dievo nera- 
dimu, vadinasi, nevaisingu įo ieškojimu. Visoje Vakarų 
dvasios istorijoje Dievo ieškojimas — nuo Augustino ligi 
Nietzsche's — reiškiasi kaip būdas žmogaus santykio su 
Dievu 55, 
Šį tad vakarietiško žmogaus nerimą Dievop Rytų Baž- 
nvčia kaip. tik ir nori atsverti Dievo roškuliu žmogaus 
syplimi: žmogaus kilimas į Kristų čia yra pakeičiamas 
Kristaus nusileidimu į žmogų. „Ne mes judėjome Dievo 
linkui,— sako Kabasilas,— ir kilome į jį, bet jis pats nusi- 
leido žemyn ir atėjo pas mus. Mes neieškojome; mes bu- 

vcme ieškomi, taip lygiai kaip ne avis ieškojo ganytojo ir 
ne drachma moters (plg. Lk 15, 4—9). Jis pats pasilenkė 
prie žemės ir rado savo paveikslą; jis pats ėjo į tą už- 
kampį, kur avis buvo nuklydusi; jis pakėlė ją ir tuo už- 
bzigė jos klajones“ 58. Ir kitoje vietoje: „Juk jis šaukė savo 
mylimą tarną ne paprastai ateiti pas jį, pats pasilikdamas 
savo plotmėje, bet asmeniškai nužengė žemyn ir pasileido 
ieškoti“ (p. 161). Pergyvendami Kristų kaip pavyzdį, mes 
pergyvename jį tarsi pasiliekantį „savo plotmėje“, vadina- 
si, stališkai, Tiesa, ir šiuo atveju jis šaukia mus, bet pats 
nesijudina mūsų linkui. Jeigu tačiau Kristus yra pergyve- 
nzmas kaip pirmavaizdis, tai šiame pergyvenime jis pasi- 
rodo esąs nuostabiai dinaminis: jis pats pasilenkia prie 
savo paveikslo — žmogaus, jis pats jį atstato nusileisda- 
mas į mūsų būties ploimę. Žmogaus brendimo kelyje ligi 
Kristaus amžiaus pilnybės (plg. £f 4, 13) Rytų Bažnyčia 
iniciatyvą bei aktyvumą nuo žmogaus perkelia į Kristų: 
Kristus kenozėje, Kristus tarno pavidalu — štai kas ateina 
pas mus ir mus keičia. Žmogaus uždavinys tokiu atveju yra 
„malonę priimti, turtų neišeikvoti, degančio žiburio neuž- 
pūsti“ (M. Kabasilas, p. 21), kitaip tariant, į mūsų duris 
besibeldžiantį Kristų priimti ir pas save apgyvendinti. 
Emauso mokinių žodžiai Kristui: „Pasilik su mumis, nes 
artėja vakaras, ir diena jau baigiasi“ (Lk 24, 29) yra visos 
rytietiškosios asketikos pagrindas. Kristus pasiveja žmo- 
gų jo gyvenimo kelyje, jis aiškina jam dieviškąją Tiesą „nuo 
Mozės ir visų pranašų“ (Lk 24, 27), jis sėdasi su juo prie 
stalo, ima duoną, laužo ją ir laimina; reikia tik, kad žmo- 
gus nepavarytų jo nuo šio stalo, kad jis neištremtų jo iš 
savos būties, kad jam atsivertų akys ir kad jis šiame visų 
Tarne paregėtų savo Viešpatį ir Dievą. Logos įsikūnijimas 
juk yra nepaprastas Dievo aktyvumas žmogui išganyti, ir 
šis aktyvumas išeina aikštėn visuose konkrečiuose Kristaus 
veiksmuose. Kokia tad prasmė yra eiti Dievo ieškoti, jeigu 
jis pats „gyvena tarp mūsų“ (Jn I, 14)? Ar ne tiksliau 
yra šį tarp mūsų gyvenantį ir mūsų broliu esantį Dievą 
priimti į savo namus? 

Šis dieviškojo aktyvumo ir žmogiškojo atgivėrimo prin- 
cipas kaip tik ir apsprendžia Rytų Bažnyčios dvasinio to- 
bulėjimo praktiką. M. Kabasilas visus savo pamokymus ir 
apmąstymus telkia aplinkui tris sakramentus: Krikštą, Su- 
tvirtinimą (myron) ir Eucharistiją. Krikštas teikia žmogui 
„tikrąjį buvimą Kristuje“; Sutvirtinimas „duoda jam jė- 
gos“; Eucharistija „palaiko šį gyvenimą Kristuje“ (p. 22— 

23). Gyventi Kristuje praktiškai reiškia gyventi šių trijų 
sakramentų galia. „Iš Krikšto vandens būtį gavę, mes 
toliau gyvename šiąja Duona ir judame Miros jėga“ 
(p. 23). Bet kokios privatinės, subjektyvios, asmeninės 
dvasinio gyvenimo praktikos, kurios Vakaruose yra taip 
labai išplitusios, Rytuose netenka reikšmės: jos darosi be- 
veidės šių trijų sakramentų akivaizdoje. Juk ne šios iš 
žmogaus iniciatyvos kilusios praktikos įgyvendina mumy- 
se krikščioniškąjį tobulumą, bet Krislaus buvimas mumy- 
se. „Kristus gyvena mumyse,— sako Kabasilas,— ir diegia 
į mūsų sielą aną neiššakomą būseną ir aną esminę gy- 
vybę. Jis yra tikrai čia pat mumyse, jis globoja gyvybės 
daigus, kuriuos pats savo atėjimu mums dovanojo“ 
(p. 22). 

Be abejo, Rytų Bažnyčia anaiptol neneigia ir paties 
žmogaus pastangų išlaikyti šį gyvenimą Kristuje. Gyve- 
nimas Kristuje nėra poilsis. ,,Mes turime vengti visko, kas 

gus turi saugoti šią kibirkštį, kad jos neužpūstų tiek jo 
paties nuodėmės, tiek žemės gyvenimo vėjai iš šalies. Gy- 
venimas Kristuje yra bendras Kristaus ir krikščionio dar- 
bas: tai dievažmogiškasis veikalas. „Kad šis gyvenimas iš 
viso atsiranda, tai priklauso grynai nuo Išganytojo ran- 
kos; bet kad sykį pagrįstas gyvenimas išsilaiko gyvas, iai 
reikia priskirti taip pat ir mūsų pačių pastangoms. Todėl 
žmogiškumas yra būtinas, kad veikalas būtų užbaigtas“ 
(p. 157). Klaida tad yra kalbėti apie žmogaus pasyvumą 
Rytų Bažnyčios dvasiniame gyvenime. Žmogus aktyviai 
dalyvauja savo paties užbaigime kaip Kristaus įdiegtos 
gyvybės sargas ir puoselėtojas. Čia kartojasi tas pat, kas 
ir rojinio žmogaus gyvenime, Rojų kaip aną pradinę pa- 
laimintąją būseną įsteigė pats Dievas ir joje apgyvendino 
žmogų (plg. Pr 2, 8). Rojus nėra žmogaus pastangų kūri- 
nys; jis stovi pačioje jo žemiškosios egzistencijos pradžio- 
je; jis yra Viešpaties dovana. Tačiau šią dovaną, šią pa- 
leimintąją būseną žmogus turėjo — paties Dievo valia — 
„Saugoti ir įdirbti — ut custodiret et colleret“ (Pr 2, 15). 
Rojus turėjo būti dievažmogiškasis veikalas, bendras die- 
viškosios malonės ir žmogiškosios veiklos vaisius. Argi 
tad kitoks savo sąranga galėtų būti ir atstatytasis rojus 

žmogaus sieloje sakramentine malone? Kaip pradinio ro- 
jeus būsenoje žmogus turėjo budėti, šią būseną saugoda- 
mas, taip jis turi budėti ir atstatytojo rojaus būsenoje. 
Žmogaus dalyvavimas yra būtinas visur, kur Dievas sėk- 
14 yra pasėjęs. 

Vis dėlto šis dalyvavimas, Rytų Bažnyčios pažiūra, 
reiškiasi ne paties žmogaus išgalvotomis praktikomis ar 
taisyklėmis, bet pastanga būti tos pačios dvasios, kaip ir 
Kristaus. „Jeigu esame su juo rišami kraujo giminystės, 
tai turime būti rišami ir dvasios giminystės“, sako Kaba- 
silas (p. 159); kitaip mums atsitiks kaip tai nuo kamieno 
atskeltai vynuogės šakelei: ji sudžius ir „bus įmesta į 
ugnį“ (t. p.). Ši mūsų dvasios giminystė su Kristumi ta- 
čiau yra ne kas kita, kaip būsenos bendrumas. Šv. Paulius, 
kaip šio skyriaus pradžioje minėta, liepia krikščionims tu- 
rėti „tokių jausmų, kokių turėjo Jėzus Kristus“ (Fil 2, 5). 
Šitie gi Kristaus jausmai, kaip sakyta, yra ne kas kita, 
kaip jo ryžtas prisiimti tarno pavidalą ir būti tokiu kaip 
visi. Būti Kristaus dvasios arba turėti jo jausmų reiškia 
tad įsijungti į jo kenozę, į aną tarno pavidalą kaip bega- 
linės Dievo meilės žmogui išraišką. Prisiindamas mūsų 
prigimtį, Kristus tapo mūsų giminės, mūsų kraujo broliu. 
Prisiimdami jo kenozę, tampame jo giminės, jo dvasios 
broliais. Tik šiuo būdu Kristus apsigyvena mumyse visiš- 
kai, nes tik šiuo būdu laikėmės jame, kaip kad šakelė lai- 
kosi vynmedyje (plg. Jn 15, 5). Pats Kristus pasivadino 
mūsų keliu: „Aš kelias“, todėl „nė vienas neateina pas Tė- 
vą kaip tik per mane“ (Jn J4, 6). Betgi šis kelias yra ne 
kas kita, kaip kelias nusižeminimo ir apsiribojimo, kelias 
kančios ir mirties. Štai ką dažnai pamirštame ir štai ką 
mums Rytų Bažnyčia nori priminti. Gyvenimas Kristuje 
yra nuolatinis gyvenimas jo kenozėje. „Jeigu dvasioje nuo- 
latos pasiliekame su Kristumi ir giliai apmąstome visa, ką 
jis kaip žmonių draugas padarė mūsų išganymui, tai tuo 
kaip tik gyvename Kristuje ir daromės pašvęsti“ (Kaba- 
silas, p. 177). Įvairios asketinės praktikos, kurių. pilna 
Vakarų maldingume, įgyja prasmę tik tada, kai jos esti 
paneriamos į šį bendrą krikščionio nusistatymą būti Kris- 
taus dvasios, turėti jo jausmų, tai yra savą būseną žemėje 
paversti kenotine Kristaus būsena. 

Čia tad ir glūdi rytietiškojo maldingumo bei apskritai 
žmogaus tobulėjimo esmė. Žmogus kaip švenčiausias Vieš- 
paties kūrinys (plg. Kabasilas, p. 165) yra pašauktas būti 
sudievintas. Gyvenimas Kristuje yra šio sudievinimo vyks- 

mas: tiek pačiame žmoguje, tiek pasaulyje, tiek asmenyje, 
tiek bendruomenėje. Atskiri šio gyvenimo Kristuje veiks- 
mai turi todėl ne tik moralinę bei psichologinę, bet ir 
ontologinę reikšmę: jie kuria mumyse naują būtį. Žmo- 
gus ir pasaulis turi būti pakelti Dievop, turi dalyvauti jo 
amžinajame, perkeistame, šviesos pilname gyvenime. Kaip 
Kristus buvo pagarbintas, išėjęs savo kelią, taip ir visa 
kūrinija turi būti pagarbinta laikų pabaigoje. „Kiekvienam 
iš mūsų bus duota galia žibėti šviesiau negu saulė“, api- 
būdina Kabasilas šią kūrinijos garbę (p. 166). Kaip Kris- 
tuje persikeitimo valandą Taboro kainę prasiveržė die- 
viškasis jo pradas, taip ir kūrinijoje turi prasiveržti die- 
viškasis jo pirmavaizdis, glūdįs jos būties pagrinduose, 
ir perskverbti visą žemiškąją jos būseną — sunkią bei klai- 
džią. Kas atsitiko su individualine Kristaus žemiškąja — 
dvasine ir kūnine — prigimtimi, tas turi atsitikti su šia 
prigimtimi jos pasauliniame visuotinume. Štai kodėl Rytų 
Bažnyčia Kristaus persikeitimą Taboro kalne ir laiko, kaip 
minėjome, visų mūsų persikeitimo pradininku, nes šis per- 
sikeitimas buvo ne koks nors žaismas, bet įvykis pačiose 
prigimties gelmėse, palietęs todėl jau ir mūsų pačių būtį. 

Jeigu tačiau Kristaus pagarbinimas yra kūrinijos pa- 
garbinimo laidas, tai Kristaus kelias į šį pagarbinimą yra 
taip pat ir kūrinijos kelias, Kūrinija negali kitaip pasiekti 
savo sudievinimo, kaip tik eidama Kristaus keliu. Žmogaus 
kilimas Dievop vyksta lygiai taip, kaip ir Kristaus kilimas 
garbėn, būtent: ši garbė esti pasiekiama lik tada, kai taurė 
išgeriama ligi dugno. Kitaip sakant, žmogaus sudievinimo 
kelias eina per kančią ir mirtį. Kaip Kristus susinaikino ligi 
galo, prisiimdamas kryžiaus mirtį, taip ir žmogus drauge 
su visu pasauliu turi eiti šiuo keliu irgi ligi galo. Kaip 
ivdividualiniame Kristaus gyvenime po Taboro sekė Gol- 
gcta, taip tai turi būti tiek gamtoje, tiek istorijoje: ir čia 
turi iškilti Kalvarijos kalnas, laisvai prisiimtas ir iškęstas. 
Tik tada kūrinija gali būti sudievinta. Gyvenimas Kristuje 
todėl ir yra Golgotos prisiėmimas: tai kančia ir mirtis už 
kitą, tai nešimas kito naštos, tai pasiaukojimas už kitą ligi 
mirties. „Gyvenimas Kristuje yra vienybė su Kristumi,— 
sako Kabasilas.— Bet ši vienybė su Kristumi esti teikiama 
tik tiems, kurie pereina visa tai, ką ir Kristus yra perėjęs, 
iškenčia visa, ką ir Išganytojas yra iškentęs bei patyręs“ 
(p. 41). Tai pagrindinė Rytų Bažnyčios mintis, kuria re- 
miasi žmogaus tobulėjimas. Gyvenimas Kristuje yra gy- 
venimas jo kryžiumi, kurį jis nešė, kaip minėta, visą 

žemiškąjį savo gyvenimą. Tai nėra atskirų šio gyvenimo 
žingsnių sunkenybės ar smūgiai. Tai viso šio gyvenimo 
kenotinė forma arba anasai tarno pavidalas, turįs virsti 
konkrečia žmogaus būsena. 

Gyvenimas Kristuje kaip dalyvavimas jo kenozėje ypač 
stipriai išeina aikštėn rusų religijos filosofų bei teologų 
mąstyme. Garsus rusų pamokslininkas ir rašytojas Filarelas 
(1782—1867), Maskvos metropolitas, regi Evangelijoje, 
Bažnyčioje ir visoje istorijoje kryžiaus paslaptį, nuo kurios 
kaip tik ir priklauso pasaulio likimas. Kristus žmonijai 
paliko kryžių kaip amžiną savo testamentą. „Pirmieji jo 
paveldėtojai gavo žemiškojo jo gyvenimo gale vieną vie- 
nintelį turtą, būtent jo kryžių, ant kurio jis kentėjo ir 
mirė“57, Tai nėra joks grynai moralinis ar psichologinis 
kryžiaus aiškinimas: tai išganymo istorijos teologija, su- 
telkta aplinkui Kristaus kryžių, kaip teisingai šią Filareto 
pažiūrą apibūdina G. Florovskis 8. Kryžiaus paslaptis ke- 
nozės prasme prasideda pasaulio sukūrimu, eina per Lo- 
gos įsikūnijimą, per Kristaus persikeitimą Taboro kalne, 
per Golgotą ir pasilieka amžinai ligi pasaulio pabaigos. 
Kryžiaus amžinumas Rytų Bažnyčiai turi irgi ne grynai 
moralinę, bet ontologinę prasmę ir yra siejamas su 
žaizdų pasilikimu Išganytojo kūne. Šį pasilikimą mums 
yra paliudijusi pati Evangelija, pasakodama apie Tomo 
apaštalo netikėjimą, esą Kristus yra prisikėlęs: „Jei ne- 
pzmatysiu jo rankose vinių perdūrimų, neįdėsiu savo piršto 
į vinių vietą ir savo rankos į jo šoną, netikėsiu“ (Jn 20, 
25). Kristus patenkino šį Tomo reikalavimą ir pasirodęs 
jam tarė: „Įdėk čia savo pirštą, matyk mano rankas, iš- 
tiesk savo ranką ir įdėk į mano šoną“ (Jn 20, 27). Va- 
dinasi, žaizdos Išganytojo kūne yra pasilikusios ir po 
prisikėlimo. Ryšium su tuo Kabasilas ir sako: „Nuosta- 
biausia tačiau yra tai, kad Kristus ne tik kentėjo ir su- 
žeistas mirė, bet tai, kad jis, prikėlęs žlungantį kūną, šias 
žaizdas pasilaikė, kad jis nešioja savo kūne jų randus, 
kad jis laiko juos savo papuošalu. Visa kita, kas šiam 
kūnui priklauso, jis išsivilko; jis turi dabar dvasinį kūną 
(plg. 1 Kor 15, 44). Kūno sunkumas, neperskverbiamumas 
ir visos kitos silpnybės yra išnykusios. Tačiau randų jis 
nepašalino ir žaizdų žymių neišnaikino“ (p. 162) 59. Tuo 
būdu kryžius tapo įamžintas pačiame Kristaus kūne. 

Atsiremdamas į šį kryžiaus amžinumą Kristaus būtyje, 
' Filaretas ir vaizduoja kryžių kaip vienintelį kelią į Dievo 
Karalystę. Kristaus traukos jėga kaip tik ir glūdinti jo 

kryžiuje. „Jis traukia mus prie savęs ne kitaip, kaip tik 
statydamas kryžių mumyse ir šį mūsų kryžių jungdamas 
su savu kryžiumi“ (cit. Rose, p. 147). Tai reiškia: „Kaip 
Kristaus kryžius yra vartai į Dievo Karalystę apskritai, 
taip lygiai kryžius yra raktas į Dievo Karalystę kiekvienam 
Dievo vaikui, kuris šion Karalystėn yra pašauktas 
(p. 143). <...> Kiekvienas kentėjimas Kristaus akivaiz- 
doje ir pagal jį yra slenkstis į rojų. Kaip regimas, daik- 
tinis kryžius yra neregimos Kristaus Karalystės ženklas, 
taip slaptas kryžius yra žymė tikrų ir išrinktų neregimos 
Dievo Karalystės tarnų“ (p. 148). Krikščioniškoji būtis, 
kurią gauname Krikšto metu, yra, pasak Filareto, ne kas 
kita, kaip mūsų „panėrimas į kryžiaus kančios pilnatvę“ 
(p. 145), Nuosekliai tad ir visas istorinis mūsų gyvenimas 
turįs būti auka Kristui, Vyriausiajam Kunigui tuo, kad 
„laisvai palenkiame savo valią Kristaus kryžiaus veiki- 
mui mumyse“ ir tuo būdu „leidžiamės būti nukryžiuoti su 
Kristumi“ (p. 147). Iš to kyla, pasak Filareto, ne tik as- 
meninis tobulumas, bet ir klestėjimo tarpsniai Bažnyčios 
istorijoje, nes Bažnyčia auga, klesti ir žydi tliklai tada, kai 
„Viešpaties dirva yra kryžiumi ariama ir kankinių krauju 
laistoma“ (p. 148). Tai ta pati mintis, kurią randame ir 
pas Kabasilą: „Nėra geresnės filosolijos kaip kankinio“ 
(p. 76), nes kankinio būtyje pažinimas iš tikro virsta gy- 
venimu. 

Iš jau Vakaruose veikusių ir tebeveikiančių rusų reli- 
gijos filosofų bei teologų pabrėžtinas yra V. Zenkouskis 
(gim. 1882), stačiatikių akademijos profesorius Paryžiu- 
je, kuris kryžių laiko žmogaus pašaukimu ir jo individua- 
lybės išraiška. Zenkovskio pažiūra, senovinė likimo idėja 
Krikščionybėje yra visiškai išnykusi. Likimas juk yra ne 
kas kita, kaip buvimas be išeities: kas į šį buvimą yra 
patekęs, turi jį nešti ir būti jo sutraiškytas, vis tiek ar 
jis būtų kaltas, ar ne. Tai labai aiškiai pabrėžia graikų 
tragedijos. Krikščionybė tačiau kaip žmogaus santykis su 
Dievu Meile, su Dievu kaip visų mūsų Tėvu šitokio buvimo 
be išeities pripažinti negali, nes net ir labiausiai susipai- 
niojusiame gyvenime mums visados pasilieka vienas atvi- 
ras kelias, kaip anam sūnui paklydėliui, būtent kelias į Tė- 
vc namus. Užtat vietoje likimo (fatum) iškyla Krikščiony- 
bėje kryžius, ir tai individualinis kryžius kaip kiekvieno 
pašaukimas. Išganytojo žodžiai, kas nori eiti paskui jį, 
„tegul ima savo kryžių“ (Mt 16, 24), yra, pasak Zenkovs- 
kio, nurodymas, „kad kiekvienas žmogus turi savą kryžių 

ir kad todėl kryžius yra labai glaudžiai susijęs su žmogiš- 
kęja individualybe: jis glūdi mūsų gelmėse ir auga iš ne- 
pakartojamo žmogaus originalumo. Tai reiškia, kad mes 
tik tada surandame save kaip tikrą individualybę, kai 
imame savo kryžių pačia giliausia savo sielos laisve, nes 
tik tada tampame viena su Kristumi. Mūsų kryžiuje atsi- 
skleidžia mūsų individualybė“ 60, , 

Todėl negalima kryžiaus tapatinti paprastai su kentė- 
jimais ir sunkenybėmis. „Kryžius turi būti suprastas, — sa- 
ko Zenkovskis,— kaip Dievo mums skirtas uždavinys, kaip 
dėsnis, kuris iš vidaus tarsi entelechija mus brandina“ 
(p. 64). Kentėjimai ir sunkenybės yra tik kasdieninės šio 
uždavinio bei dėsnio apraiškos; kryžiaus prasmės betgi jie 
neišsemia. Kryžius yra būdas, kuriuo vykdome aną Vieš- 
paties mums skirtą uždavinį, kad galėtume pasirodyti jo 
akivaizdoje, nešini kančios ženklais kaip ir Kristus (plg. 
65 p.). Kryžius, būtent savas kryžius, yra visados kon- 
kretus: tai toji individualinė kančia, kuri mus lydi visą 
gyvenimą. Jeigu ją pergyvename kaip savą uždavinį bei 
pašaukimą, tai tuo išryškiname savo dvasios sąrangą, 
igyjame nepakartojamo originalumo, nes kančia taip pat 
yra nepakartojama, kartu tačiau „dalyvaujame žmogaus 
ir pasaulio išganyme bei perkeitime“ (p. 68), kadangi kry- 
žiaus kelias yra visų kelias. Gyvenimas Kristuje kaip to- 
bulumo kelias yra tad ne kažkoks bendras bevardis kelias, 
bet giliai asmeninis kelias, kadangi ir kryžius yra asme- 
ninis, augąs iš žmogaus dvasios sąrangos. Kiekvienas turi 
savą kryžių, vadinasi, kiekvienas gyvena savą gyvenimą 
Kristuje. Žmogus kaip asmuo vienybėje su Kristumi ne 
tik nepradingsta, ne tik nedildo savo originalumo, bet at- 
virkščiai, savo nepakartojamumą išvysto ligi aukščiausio 
laipsnio, kadangi neša savą kryžių, kurį tik jis vienas neš- 
ti tegali. Šis kryžiaus jungimas su žmogaus asmenybe ir 
jo aiškinimas kaip individualinio uždavinio bei pašauki- 
1ro iš tikro gražiai papildo bendrą Rytų Bažnyčios kry- 
žiaus kaip Dievo kenozės sampratą. 

Čia minime kiek plačiau tik du rusų religijos filoso- 
fijos atstovus (Filaretą iš senesniųjų ir Zenkovskį iš nau- 
jesniųjų), kurie ypač pabrėžia kryžiaus vaidmenį krikš- 
čionio gyvenime. Prie jų tačiau būtų galima pridurti dar 
ir kitų, kaip P. Florenskis (gim. 1882, dingęs Sovietų Są- 
jungoje po revoliucijos), kuris krikščioniškąjį gyvenimą 
suvokia kaip „brolio kryžiaus nešimą“ ir kryžiui taip pat 
priskiria „ontologinę reikšmę“ *!; arba jau Vakaruose 

brendusį S. Verchouskį (gim. 1907), dogmalikos profesorių 
Niujorko stačiatikių akademijoje, kuris kryžių laiko „iš- 
minties keliu“ ir kartu blogio pergale, išplėsdamas jo rei- 
kalą taip pat į visą krikščionio būtį92. Trumpai tariant, 
gvvenimas Kristuje kaip krikščioniškojo tobulėjimo kelias 
Rytų teologijoje ir asketikoje, ypač rusiškojoje, yra supran- 
tamas kaip dalyvavimas Kristaus kenozėje, o ši kenozė 
-kunkrečiai yra suprantama kaip kryžiaus nešimas asme- 
ninėje būtyje. Tai mintis, kuri eina per visą Rytų Bažnyčios 
religingumą ir kuri tik dar sykį patvirtina ankstesnį mūsų 
teigimą, kad Kristus Rytų Bažnyčioje yra pergyvenamas 
ne tik kaip Perkeistasis, bet ypač kaip Nusižeminusis, kaip 
Aukos Avinėlis tikrąja šio žodžio prasme, 

Gyvenimas Kristuje kaip dalyvavimas jo kenozėje gali 
mums paaiškinti, kodėl Rytų Bažnyčia Velykas taip giliai 
pergyvena ir taip iškilmingai švenčia. Dogmatiškai žiūrint, 
Kristaus prisikėlimas yra pagrindinis įvykis išganymo 
istorijoje, be kurio tiek tikėjimo skelbimas, tiek pais mūsų 
tikėjimas būtų tuščias, kaip tai teigia šv. Paulius (1 Kor 
15, 14). Kristaus neprisikėlimo atveju mes, kurie tuo ti- 
kime, būtume „labiau apgailėtini negu visi kiti žinonės“ 
(1 Kor 15, 19). Siuo atžvilgiu Kristaus prisikėlimas ir jo 
liturginis šventimas Velykų dieną yra visos krikščionijos 
pagrindas ir todėl randamas visose konfesijose. Dvasinio 
pergyvenimo atžvilgiu tačiau niekur kitur Velykos nėra 
tokios pakilios kaip kad Rytų Bažnyčioje. „Velykos yra sta- 
čiatikybės širdis“, sako S. Bulgakovas S. Betgi šį gilų 
Velykų pergyvenimą vargu ar galėtume suprasti, jeigu ne- 
sietume jo su Kristaus kenoze ir su mūsų dalyvavimu šio- 
je jo kenozėje. 

Vakarų krikščionija pergyvena Kristų daugiau ar ma- 
žiau istoriškai, vadinasi, kaip jo būties išsiskleidimą lai- 
Ke — nuo gimimo ligi mirties. Todėl Vakarų krikščioniui 
darosi įmanoma atskirus Jėzaus gyvenimo veiksmus bei 
įvykius atskirti vieną nuo kito žmogiškojoje jų plotmėje 
ir juos pergyventi prigimtuoju atžvilgiu: džiaugtis gimimo 
metu, verkti kančios metu, liūdėti ir net nusiminti mirties 
akivaizdoje. Visa tai tačiau netenka prasmės, jeigu Kris- 
tus yra pergyvenamas ne istoriškai, bet amžinybės švie- 
soje ir jei jo gyvenimas yra svarstomas žiūrint į jį atgal, 
vadinasi, iš prisikėlimo. Tada visi šio gyvenimo veiksmai 
bei įvykiai pasirodo esą nuolatinis Logos apsiribojimas, 
nusižeminimas, vienas ištisas nuolat didėjančios bei gilė- 

- jančios kenozės vyksmas. Žmogiškoji visų šių veiksmų 

bei įvykių plolinė netenka savo savarankiškumo ir esti pa- 
lenkiama Kristaus dieviškumui. Stovėdami Velykų Sek- 
madienį prisikėlusiojo Jėzaus akivaizdoje, pergyvename 
visą pirmesnį jo buvimą žemėje kaip pasiruošimą prisi- 
kėlimui, nusileidžiant į žmogiškosios prigimties gelmes — 
ligi pat šių gelmių ribos, būtent mirties. Kenozė ir garbė 
darosi tada taip stipriai susijusios viena su kita, kad jos 
viena kitą tiesiog sąlygoja: prisikėlimas kaip atbaigiama- 
sis įvykis meta savo šviesą ant kryžiaus ir tuo būdu pa- 
keičia ir šiojo prasmę, suteikdamas jam kitokio pobūdžio, 
negu kad jis turėjo prieš Kristų. 

Si tad nauja Kryžiaus prasmė ir šis naujas jo pobūdis 
kaip tik ir yra priežastis, kodėl Rytų Bažnyčia Velykas“ 
taip giliai pergyvena ir taip pakiliai švenčia. Gyvenimas 
Kristuje yra dalyvavimas jo kenozėje. Rytų krikščionis tai 
daro labai mielai; jis prisiima kentėjimus atvira širdimi 
ir neša juos, ypač rusiškasis krikščionis, labai kantriai. 
Tačiau visa tai būtų be prasmės, įei Kristus nebūtų prisi- 
kėlęs. Kenčiąs ir tuo būdu Kristuje gyvenąs Rytų krikš- 
čionis būtų tikrai labiau apgailėtinas negu visi kiti žmo- 
nės, jeigu Kristaus mirtis būtų buvusi paskutinis jo būties | 
įvykis. Kentėjimų neprasmingumas įšsigelbsli tiktai Kris- 
taus prisikėlime. Nepakanka, kad Kristus būtų buvęs tik 
„galingas darbais ir žodžiais Dievo ir visos tautos aki- 
vaizdoje“ (Lk 24, 19), kaip apie jį kalbėjo mokiniai, ke- 
liaudami iš Jeruzalės į Emauso miestelį. Moraliniai Kris- 
taus žygiai turi maža vertės, jeigu jis yra tik pranašas, 
miręs ir neprisikėlęs. Tokio pranašo mirties akivaizdoje 
mums tenka tik nepaguodžiamai liūdėti. Tai jautė Kris- 
taus mokiniai labai aiškiai ir todėl išsiblaškė į visas šalis, 
jį palaidoję Juozapo iš Arimatėjos kape, nes jie vis dar 
netikėjo, kad kartą miręs žmogus galėtų prisikelti. Jeigu 
tačiau Kristus yra prisikėlęs, tai reikia čia pat tuojau, 
dar „tą pačią valandą“ (Lk 24, 33) keltis ir grįžti atgal, 
nes tokiu atveju kinta visa žmogiškojo buvimo situacija. 
Tokiu atveju kančia ir mirtis išsivelka iš savo neprasmės, 
nes pasirodo esą ne galutinis žmogaus pralaimėjimas, o 
pasiruošimas didžiajai pergalei. 

Šis tad žmogaus praregėjimas, šis akių atsivėrimas 
prisikėlusiojo Kristaus akivaizdoje (plg. LA 24, 31) ir yra 
jaustas į Velykų pergyvenimą bei šventimą Rytų Bažny- 
čioje. Jeigu Kristus yra prisikėlęs ir daugiau nebemiršta, 
tai ir žmogus kaip jo paveikslas yra pašauktas prisikelti 
ir amžinai gyventi. Šio gyvenimo kančia kaip Logos keno- 

zės vykdymas darosi tokiu atveju ne ardantis, bet statan- 
tis pradas. Mūsų kenozė kaip dalyvavimas Kristaus ke- 
nozėje pagrindžia būsimąją mūsų garbę. Tokiu būdu ir 
kentėjimai kaip konkreti kenotinė mūsų būsena žemėje 
darosi prasmingi. Visa tai simboliškai mes ir išreiškiame 
Velykų šventės iškilmėmis. Argi tad neturi šios iškilmės 
- mūsų sukrėsti? Ar neturi jos būti tokios pakilios, kiek 
tik galima? Velykų ryto džiūgavime prabyla nauja kančios 
bei mirties prasmė. Kas kančią savo gyvenime prisiima 
kaip gyvenimą Kristuje, tas ir prisikėlimą išgyvena žymiai 
giliau bei pakiliau negu tas, kam kančia yra iš viršaus 
primesta ir su krikščioniškuoju tobulumu teturi tik atsitik- 
tinį ryšį. Prisikėlimo triumią padaryti asmeniniu savo 
džiaugsmu galima tik tada, kai kančios taurė yra išgerta 
ligi dugno. O tai kaip lik ir yra Rytų krikščionio gyveni- 
me. Artimo pabučiavimas velykinėje Rytų Bažnyčios litur- 
gijoje, pasisveikinant žodžiais „Kristus prisikėlė“, yra 
atodūsis, kad brolio kryžiaus nešimas nebuvo neprasmin- 
gas: tai perkeistoji kenozė. 


' Plg. Emmerich K. Karti mūsų Viešpaties Kristaus kančia / vertė 
J. Talmantas.— Kaunas, 1932. 

* Plg. Lossky V., op. cit, p. 310; Eudokimov P. De la nature et 
de la grace dans la thėologie de I'Orient // rinkinyj „1054—1954. 
L'Eglise et les ėglises“.— T. II.— P. 193, 

* Tai ypač išeina aikštėn viename J. Kirejevskio laiške iš Berlyno, 
kur jis klausė Hegelio ir Schleiermacherio paskaitų (1830). Kartą 
Schleiermacheris kalbėjo kaip tik apie Kristaus prisikėlimą ir kėlė visus 
anuos anksčiau minėtus biologinius klausimus. Kirejevskis apie tai ra- 

minčių, visas pokalbis yra labai plokščias). | į 

S Išganymo istorijos šviesoje Kristaus kenozė yra atsakymas į 
pirmųjų žmonių nuodėmę, kurios esmė kaip tik ir glūdi pastangoje 

būti „kaip Dievas“ (Pr 3, 5), vadinasi, mėginti pakilti į dieviškąją 
būseną, tačiau ne Dievui į ją pakeliant, bet pačiam į ją kopiant pa- 
žinimo kelių. Kristus sunaikina šią pirmapradę nuodėmę kaip tik tuo, 
kad atsisako dieviškosios būsenos ir prisiima žmogiškąją būseną, kad 
ją pakeltų aukštyn, bet tiktai per kančią bei mirtį. Kristus virsta pa- 
saulio Gelbėtoju todėl, kad gyvena Dievo Avinėlio, tai yra Nusižemi- 
nusiojo gyvenimą (plg. Lamarche P. L'Hymne de Y'ėpitre aux Philip- 
piens et la Kėnose du Christ // sutelktiniame veikale „L'Homme de- 
vant Dieu“.— Paris, 1963.— T. I.— P. 150—151), 

6 Plg. Bulgakovo S. Agnec Božiį, p. 240—275; Crouzel H. La pas- 
sion de L'Impassible // sutelkt. veikale „L'Homme devant Dieu“.-— 
T. I.— P. 278. 

" S. Bulgakovas kalba tiek apie Tėvo, tiek apie Šv. Dvasios ke- 
nozę, kuri išeina aikšlėn, iš vienos pusės, bėdos kūrime, iš kitos — 
Bsžnyčios istoriniame gyvenime (plg. Bulgakov S. Utešitel.— Paris, 
1936.— P, 253—262 ir p. 406—447). 

"2 Bulgakou S. Agnec Božiį, p. 150. 

5 Florenskiį P. Der Pieiler und die Grundieste der Wahrheit // 
SB epas Christentum. Dokumente.— Minchen, 1925.— T. II.—- P. 126, 

4. 

4 Bulgakovo S. Kosmodizee // Ostliches Christentum.— T. 1L-— 
P. 201—202; plg. taip pat Berdjaev N. Das Problem der Anthropodi- 
ze, t. p., p. 248—259; Karsavin L. Der Geist des russischen Christen- 
tums, t. p., p. 319—320. 

15 Kol pasaulio kūrimas nebuvo suprastas kaip Dievo kenozė, tol 
nebuvo galima nė kūrimo iš nebūties sąvoka, nes nebuvo galima 
išaiškinti, kaip gali absoliuti Būtis ir reliatyvi būtybė būti drauge 6u 

o ne kaip atsiradimas Dievo veiksmu (creatio): pasaulis tekąs iš Die- 
vo kaip upelis iš šaltinio ir todėl nesąs niekad šalia Dievo; jis esąs 
savotiškas Dievo pratęsimas ir todėl dieviškas pats savyje. Tai buvo 
mintys, kurios iš Filono ir Plotino perėjo ir į ne vieno krikščionio 
samonę jr su kuriomis pirmųjų amžių Krikščionybė turėjo sunkiai 
grumtis. Tiktai kenozės idėja, kilusi Rytų Bažnyčioje, atsakė į kiau- 
simą, kaip kūrinys gali egzistuoti šalia Kūrėjo, nebūdamas šiojo pra- 
tesimas, bet nauja būtybė. Tuo būdu ir kūrimo iš nebūties sąvoka 
kenozės šviesoje pasidarė logiškai galima. 

16 Čia kaip tik ir glūdi klaida vad. postuliatorinio ateizmo, kaip 
ji savo raštuose nupiešė K. Marxas (plg. Die Frūhschriften.— Stuttgart, 
1953.— P. 246), M. Bakuninas (plg. Dieu et I'Etat.— Paris, 1882 ir 
N. Hartmannas (plg. Ethik.— Berlin, 1949). Pasak jų, Dievo negali 
būti todėl, kad žmogus yra laisvas ir turi būti laisvas. Jeigu Dievas 
būtų, tai jo veikimas pasaulyje (gamtoje ir istorijoje) panaikintų 
žmogaus laisvę: žmogus virstų tik šokinėjančia lėle Dievo rankose. 
Ši mintis tačiau būtų teisinga tik tuo atveju, jei Dievas savo visagaly- 
bės neaprėžtų, bet tada iš viso jokia reliatyvi būtybė būtų negalima. 

Trečias skyrius 


VIEŠPATAUJANTYSIS KRISTUS 


Jau ne sykį anksčiau minėjome, kad Kristaus kenozė 
p=grindžia ir jo garbę: „Dėl mirties kentėjimo matome 
jį apvainikuotą garbe ir šlove“ (Žyd 2, 9). S. Bulgakovas 
vadina šią šlovę „grąžinimu anos dieviškosios garbės“, 
kurios Logos buvo atsisakęs, nužengdamas iš dangaus į 
žemę !. Būtų tačiau klaidinga šį grąžinimą suprasti kaip 
paprastą Logos grįžimą į Šv. Trejybės šviesą, kurios jis, 
kaip sakėme (plg. ! skyrių), niekados nebuvo praradęs, 
kas regimu būdu ir išėjo aikštėn Taboro kalne. Kristaus 
garbė, kylanti iš jo kenozės, yra kitokios rūšies negu ta, 
kurią jis turi kaip Logos Šv. Trejybės vidaus gyvenime. 
Grįžęs pas Tėvą, Kristus gyvena ne tik kaip vienas anos 
trejybinės Prodievybės Asmuo, bet sykiu ir kaip „užinigu- 
siųjų pirmonė“ (1 Kor I5, 20), nugalėjusi mirtį ir todėl 
tapusi „visų dalykų tėvoniu“ (Žyd I, 2). Savo kenoze 
Kristus suėjo į ypatingus santykius su kūrinija, kuri dabar 
jį ir garbina kaip tąjį, su kuriuo ji sujungta ir todėl ne- 
apsakomai išaukštinta. Nužengdamas į sukurtosios būties 
gelmes, Kristus nušvietė šias gelmes kaip kūrinijos pir- 
mavaizdis. Pirmapradė dieviškoji Logos garbė virto kartu 
ir kūrinijos, visų pirma žmogaus garbež. Todėl dabar ir 
šaukia visi kūriniai, „kurie yra danguje ir žemėje, ir po 
žeme: Avinėliui palaiminimas, gyrius, garbė įr valdžia per 
amžių amžius“ (Apr 5, 13). Sao, : 

Šią naują Kristaus garbės savybę Rytų Bažnyčia vadi- 
na karaliavimu arba karališkąja tarnyba. Tai, žinoma, 
simbolinis pavadinimas, tačiau jis gerai išreiškia Kristaus 
garbę, svarstant ją iš kūrinijos pusės. Kristus Karalius 
juk yra amžinai su kūrinija susijungęs Logos. Tai save 
apribojęs, save pažeminęs Dievas, tapęs kūrinijos broliu 
ir kartu jos gelbėtoju, o tuo būdu ir jos karaliumi. Kara- 
liaus sąvoka juk kaip tik ir reiškia gilų ryšį su tauta, 

einantį dažnai net ligi kraujo giminystės, kartu tačiau ir 
tautos viršijimą galia, išmintimi bei gerumu. Savo kara- 
liuje tauta regi pati save, tačiau perkeistu ir išaukštintu 
pavidalu: karaliuje įsikūnija tautos idealas. Karalius yra 
lautos pirmavaizdžio nešėjas bei reiškėjas. Todėl yra vi- 
siškai pagrįsta bei prasminga karaliavimo sąvoką bei var- 
dą taikyti Kristaus santykiams su kūrinija ir vadinti jį Vieš- 
pačiu, prieš kurį puola ant kelių kiekvienas padaras „dan- 
guje, žemėje ir po žeme“ (Fil 2, 10). Juk Kristus neša sa- 
vyje ir savimi Dievo tautą, kuri iš tikro yra jo tauta (plg. 
Jn I, 11); jis neša jos prigimtį ir jos nuodėmes. Kartu 
tačiau jis viršija savo tautą tuo, kad, būdamas nekaltas 
Avinėlis, jis už ją pasiaukojo ligi mirties. Abu tad kara- 
liaus sąvokos pradai — ryšys su tauta ir tautos viršiji- 
mas — įsikūnija Kristuje tobuliausiu pavidalu. Štai kodėl 
Bulgakovas ir kritikuoja Kristaus karaliavimo kaip trans- 
cendentinės galybės sampratą. Kristus yra Karalius ne 
todėl, kad jis yra Dievas ir turi ontologinę galią valdyti 
būtį pačiame jos buvime. Ši Dievo Kūrėjo jėga yra visiš- 
kai kitos rūšies. Kristaus karaliavimas yra, pasak Bul- 
gskovo, „dievažmogiškoji tarnyba“; tai kūrinijos širdies 
pavergimas dieviškąja meile?. Kristaus karališkumas ky- 
la iš jo kenotinės meilės santykio su kūrinija. Tai ne irans- 
cendentinė jėga, o vidinė aukos galia. 

Liturginiai Rytų Bažnyčios metai neturi specialios Kris- 
taus Karaliaus šventės“, tačiau pali liturgija kalba apie 
Kristų kaip Karalių kiekviename žingsnyje. Mišparų ir 
Matutinum metu Rytų Bažnyčia gieda pakeistą 94 psalmę, 
vadindama Karaliumi ne tik Dievą, kaip tai yra pačioje 
psalmėje (Ps 94, 3), bet ir Kristų: „Mūsų Karalius ir mūsų 
Dievas“. Bizantinės . liturgijos himnuose sutinkame eilę 
pavadinimų, kurie kaip tik ir mėgina išreikšti Kristaus 
karaliavimą: vienintelis Valdovas, visatos Viešpats, dan- 
giškųjų galybių Valdovas, Visagalis, dangaus Karalius, 
vienintelis Demiurgas, angelų Karalius ir t. t. Visi šie pa- 
vadinimai turį krikščioniui įteigti mintį, kad „Kristus, ve- 
damas savo išminties gilybių, visa tvarko pagal savo meilę 
žmonėms ir, vedamas savo gerumo, kiekvienam teikia tai, 
kas jam priklauso“ (Vidurnakčio liturgija, tropar po tri- 
shagion). Kaip šie žodžiai rodo, Kristaus karaliavimo pa- 
grindas liturgijoj yra lygiai toks pat kaip ir Šv. Rašte, 
būtent: Logos kenozė kaip išraišką meilės Rūrinijai. Todėl 
ir nukryžiuotasis Kristus, kaip sakyta, yra pergyvenamas 
ne tiek kankinio, kiek karališkojo pergalėtojo pavidalu, 

Šis karališkasis Kristaus atžvilgis yra esininis visų kraštų 
ir visų laikų Rytų krikščionijai3. Mūsų tad uždavinys ir 
yra atskleisti tas pagrindines būties sritis, kuriose Kristaus 
viešpatavimas labiausiai reiškiasi ir kurios yra tarsi erdvė 
Kristaus Karaliaus veiklai. 


1. KRISTUS KAIP ŽMOGAUS PIRMAVAIZDIS 


Rytų Bažnyčios teologai ir religijos filosofai yra vie- 
ningai įsitikinę, kad Kristus apreiškė mums ne tik Dievą, 
bet ir žmogų, koks jis yra giliausia savo esme. Kristus 
yra ne lik atbaigta leojanija, bet kartu ir tikroji antropo- 
Janija*. Ypač tai pabrėžia bei išvysto N. Berdiajevas. Pa- 
sak jo, „Krikščionybė yra ne tik tikėjimas Dievą, bet ir 
tikėjimas žmogų; tai Dievažmogio ir dievažmogiškumo re- 
ligija; tai religija dviejų prigimčių vienybės Kristuje Iš- 
ganytojuje. Čia kaip tik ir glūdi Krikščionybės savotišku- 
mas, vienkartiškumas ir nepakartojamumas“7. Tapdamas 
žmogumi, Logos pagrindė naują santykį su Dievu, atremtą 
kaip tik į dievažmogiškumą, kuriame pasirodo naujoje švie- 
soje ne tik Dievas kaip meilė, bet ir žmogus kaip šios 
meilės objektas. Juk žmogus, už kurį Kristus miršta, turi 
būti kažkas nuostabaus ir nepaprasto. Jis turi būti bent 
savo gelmėse, bent ontologiškai vertas šios Kristaus au- 
kos, Norėdami tad patirti, kas yra žmogus šiose ontologi- 
nėse savo gelmėse, kaip tik ir turime žvelgti į jį Kristaus 
šviesoje. Kristus yra pagrindas ir išeities taškas kiekvie- 
nai žmogaus filosofijai. „Nuo to, kaip suvokiame Kristų, — 
sako Berdiajevas,— priklauso ir tai, kaip suvokiame žmo- 
gų“Š. Berdiajevas eina net taip toli, įog tvirtina, esą 
„kristologija yra vienintelė tikra antropologija“ *. Jis net 
kalba apie „žmogaus kristologiją“ (t. p.), tai yra apie tokį 
žmogaus mokslą, kurio mastas būtų Kristus, nes Kristus 
atėjo į pasaulį kaip „absoliutinis žmogus“, vadinasi, kaip 
bet kokio žmogiškumo norma, pagal kurią dabar turįs vyk- 
ti kiekvienas žmogaus svarstymas bei tyrinėjimas. Juk tik- 
tai „per Kristų kaip Dievažmogį žmogus pasiekia absoliu- 
tinę savisąmonę“ *? ir tuo būdu suvokia savo vietą bei 
reikšmę visatoje !!. Kitaip sakant, tiktai Kristuje žmogus 
pužįsta, kas jis yra savyje ir kokį vaidmenį jis vaidina 
kūrinijoje. Logos įsikūnijimas todėl ir yra naujas žmogaus 
apreiškimas. Ką tad jis mums sako? 

Rytų teologai dažnai kelia klausimą, kaip galėjo Die- 

vas susijungti su žmogumi — ne iš viršaus, bet individua- 
linėje dviejų prigimčių vienybėje, nešamoje vieno dieviš- 
kojo Logos asmens. Dievas tapo.žmogumi tikra šio žodžio 
prasme. Ar galėjo Dievas tapti ir gyvuliu? Klausimas bai- 
siai stebinantis ir net piktžodžiaujantis. Tačiau kaip tik 
todėl jis yra didžiai prasmingas. Visiškas tokios galimy- 
bes paneigimas mums jau iš anksto rodo, kad žmoguje 
turi būti kažkas, kas kaip tik ir sudaro galimybę Dievui 
tapti žmogumi. S. Bulgakovas teigia, esą Dievas galįs 
susijungti tik su tokia prigimtimi, kuri atitinka jį patį, 
vadinasi, kuri yra panaši (confiorme) į jo prigimtį !?, Tai 
sena Rytų Bažnyčios mintis, aiškiai randama jau pas 
M. Kabasilą. Aprašinėdamas liturginį altoriaus pašventi- 
nimą ir jo reikšmę žmogaus gyvenimui Kristuje, Kaba- 
silas sako, kad vyskupo konsekruojamas altorius yra „ti- 
pas ir paveikslas altoriaus, kuriuo yra pats žmogus“ 3, 
nes žmogus, apsivalęs nuo nuodėmės, tampa Viešpaties 
būstine, „o jo širdis tampa altoriumi“ (t. p.). Šventinant 
altorių, ši mintis esanti išreiškiama baltais vyskupo dra- 
bužiais ir jo nusilenkimu „visu kūnu“ (t. p.). Nusilenkimas 
yra gailesčio aktas, valantis širdį ir padarantis ją Dievo 
altoriumi. 

Tačiau Kabasilas žino, kad vienas tik gailestis žmo- 
gaus nepaverčia Viešpaties altoriumi; gailestis tik paša- 
lina kliūtis, kurios neleidžia Dievui gyventi žmogaus dva- 
sioje, tačiau Dievo buveinės žmoguje jis nesukuria. Lig 
žemės nusilenkiantis ir savo nuodėmes apgailintis vys- 
kupas „ne todėl tampa altoriaus paveikslu“, kad nusilenkia 
ir gailisi, bet todėl, „kad tarp visų regimų padarų tiktai 
viena žmogaus prigimtis gali būti tikra Dievo šventykla 
ir jo altorius, taip kad žmogaus rankomis pastatytasis 
altorius ir gali būti šio žmogaus-altoriaus tipas bei pa- 
veikslas“ (p. 148). Altorius šventykloje yra tik paveikslas 
altoriaus žmoguje, kadangi pati žmogaus prigimtis yra 
ontologinė Dievo buveinė: „tikrovė turi gi būti pirmesnė 
už paveikslą“, kaip Kabasilas priduria (t. p.). Pirm negu 
žimogus kuria dieviškumą reiškiančius prasmenis, jis pats 
turi būti dieviškas. „Daikias turi pasirodyti anksčiau, ne- 
gu yra galimas jo paveikslas“ (t. p.). Simbolinis žmogaus 
kūrinių dieviškumas yra ne kas kita, kaip išraiška tikrovi- 
nio žmogaus esmės dieviškumo. 

Šiame tad žmogaus esmės dieviškume Rytų teologai 
kaip tiktai ir regi ana galimybę Dievui tapti žmogumi. 
Dievas gali tapti žmogumi tik todėl, kad žmogus giliausia 

savo prigimlimi yra dieviškas. Kitaip tariant, žmogus yra 
„dievybei imlus — capax divini“, kaip šią nuostabią žmo- 
gaus savybę išreiškia Bulgakovas *. Žmogus yra pajėgus 
priimti Dievą į save, nes „jis yra tam pašauktas ir todėl 
tam paruoštas“ (t. p.). Šia prasme „žmogus yra,— pasak 
Bulgakovo, — sukurtas kaip dievažmogis“ (t. p.).Jo prigim- 
tis yra panaši į Dievą. Žmogus yra „sukurtasis dievažmo- 
giškumas“ (t. p.). Dievažmogiškumo idėja tinka todėl ne 
tik Kristui, bet ir žmogui apskritai, ir visai žmonijai, nes 
Kristaus dievažmogiškumas yra istorinis įvykdymas ano 
žmoguje glūdinčio ontologinio dievažmogiškumo. Kristuje 
apsireiškė aktualiai tai, kas buvo žmoguje potencialiai, 
būtent panašumas į Dievą arba dievažmogiškumas. To- 
dėl S. Frankas ir sako, kad „žmogiškumas žmoguje yra 
kaip tik jo dievažmogiškumas“ 5. Žmogus yra tiek žmo- 
giškas, kiek jis yra dievažmogiškas, vadinasi, kiek jis ap- 
reiškia ir vykdo jame glūdintį panašumą į Dievą. Šis tad 
žmogaus dievažmogiškumas ir įgalina Dievą susijungti su 
žmogiškąja prigimtimi. Prisiimdamas šią prigimtį, Logos 
prisiima ne kažką jam absoliučiai svetimą, bet randa joje 
kzžką sava: jo pasirodymas pasaulyje virsta atėjimu „pas 
savuosius“ (Jn !, 11). 

Pirmas tad dalykas, kurį suvokiame iš Kristaus kaip 
tikros antropolanijos, yra mūsų dieviškumas. Kristuje žmo- 
gus randa nuostabų savo ryšį su Dievu — ne paprastą ryšį 
tarp kūrinio ir Kūrėjo, kuris glūdi visuose Dievo pada- 
ruose, bet specialų ryšį, specialų panašumą į Dievą kaip 
paruoštą Kristui įsikūnyti. Žmogus suvokia save kaip su- 
kurtą Kristui iš pat pradžios. Šv. Raštas vadina šį onto- 
loginį žmogaus apsprendima dieviškajam Logui Dievo 
paveikslu žmoguje: žmogus todėl yra dieviškas, kad yra 
sukurtas pagal Dievo paveikslą (plg. Pr /, 26—27). Žmo- 
gus yra Dievo atvaizdas, ir Dievas yra žmogaus pirma- 
vaizdis. Dievas gyvena žmoguje ontologiškai, kaip mode- 
lis gyvena savame portrete: portretas turi tiek būties, kiek 
jis yra panašus į modelį, vadinasi, kiek modelis yra jame 
įvykdytas. Galimas daiktas, kad nuodėmė stipriai aptem- 
dė šį Dievo gyvenimą žmoguje, neleisdama jo egzis- 
tencialiai apreikšti. Tačiau jokia nuodėmė negali panai- 
kinti žmogaus ontologinio panašumo į Dievą, nes tai reikš- 
tų panaikinti pačią žmogaus būtį. Žmogus, nustojęs būti 
ontologiškai panašus į Dievą, tuo pačiu nustotų būti žmo- 
gumi apskritai. O tai padaryti nėra žmogaus galioje, net 
įcigu jis būtų ir didžiausias nusidėjėlis. Nuodėmė yra „pa- 

slinkimas į nebūtį — inclinatio ad nihilum“ (šv. Augusti- 
nas), bet ji niekad negali virsti būties sunaikinimu. Ir 
puolęs žmogus pasilieka, ontologiškai žiūrint, Dievo pa- 
veikslas. Todėl ir po puolimo Logos galėjo prisiimti žmo- 
giškąją prigimtį ir sujungti ją su dieviškąja prigimtimi. 

Dievo paveikslas mumyse tad ir padaro, kad esame 
Dievo giliausia šio žodžio prasme. Šią 1nūsų priklauso- 
mybę Dievui Naujasis Testamentas išreiškia dviem simbo- 
liais: nuosavybės įr namų. Šv. Jono evangelija kalba apie 
Logo įsikūnijimą kaip atėjimą į tai, kas jam kaip tik yra 
sava: „Jis atėjo pas savuosius (in propria), bet savieji 
jė nepriėmė“ (Jn 1, 11). Logos juk „buvo pasaulyje“ ir 
anksčiau, kadangi „pasaulis per jį padarytas“, tačiau „pa- 
saulis jo nepažino“ (Jn I, 10), nes gyveno, kaip sakėme 
(plg. 1 sk.), tamsoje ir negalėjo pastebėti, kad dieviškoji 
šviesa „šviečia tamsybėje“ (Jn I, 5). Pasirodžius Logui 
psprasto dailidės iš Nazareto pavidalu, pasaulis palaikė 
jį tokiu pat kaip ir visi ir tarėsi galįs jo nepriimti. Kris- 
taus atmetimo tragika yra ne ta, kad čia įvyko klaida, 
kad čia buvo apsirikta, bet ta, kad čia buvo atstumtas 
Tasai, kuriam žmogus priklauso — ne socialiai tarsi ver- 
gas, bet ontologiškai. Atvaizdas juk yra ontologinė pir- 
mavaizdžio nuosavybė, kaip portretas yra ontologinė mo- 
delio nuosavybė, nors juridiškai jis jam ir nepriklausytų. 
Mano paveikslas priklauso man todėl, kad jis yra mano | 
paveikslas. Žmogus priklauso Dievui todėl, kad jis yra 
Dievo paveikslas. Šv. Paulius paryškina šią mintį kitu 
simboliu, vadindamas žmoniją namais, Dievo pastatytais 
ir todėl jam priklausančiais. Mozė yra buvęs šiuose na- 
muose tik tarnas, tuo tarpu Kristus yra juose Sūnus: 
„Kaip Sūnus savuose namuose“ (Žyd 3, 6). Šie gi namai 
„esame mes“ (t. p.). Todėl Kristaus pasirodymas žemėje 
yra atėjimas ne į svetimus namus, bet į savus, kurie iam 
priklauso nuo pat pradžios kaip Tėvo vieninteliam Sū- 
nui. 

Tiesa, šie namai buvo aptemę; Dievo paveikslas buvo 
iškreiptas ir apgadintas, tačiau Dievas, būdamas meilė, 
ėjo ieškotų savo paveikslo, o žmogus, būdamas Dievo pa- 
veikslas, ilgėjosi savo pirmavaizdžio ir ėjo taip pat jo 
icškotų. Ir štai Kristuje kaip tik susitiko žmogaus ieškąs 
Dievas ir Dievo ieškąs žmogus, susitiko ir susijungė nebe- 
perskiriamon vienybėn. Dievažmogiškumas, kuris lig šiol 
burvo tiktai ontologinis, vadinasi, slypįs tiktai žmogiškosios 
būties gelmėse, virto dabar regima kasdiena Jėzaus iš 

Nazareto asmenybėje. „Amžinasis dievažmogiškumas“, 
kaip Bulgakovas vadina Dievo paveikslą žmoguje !8, da- 
bzr tapo isiorine apraiška. Tai buvo didžiulis posūkis vi- 
soje žmonijos istorijoje. Laikas prieš Kristų buvo nakties 
metas, kai žmonija grabaliojosi tamsoje, nujausdama, kad 
Dievas yra, bet nežinodama, kur jis ir koks jis yra. Po 
Kristaus „naktis praėjo, o diena priartėjo“ (Rom 13, 12). 
Ieškojimo metas, kai žmonija žvalgėsi Dievo į visas pu- 
ses, „ar neapčiuops jo, ar neras jo“ (Apd 17, 28), baigėsi, 
nes Kristus stovi dabar priešais mus kaip Dievo regimy- 
bė: „Kas mane mato, mato ir Tėvą“ (Jn 14, 9). Todėl po 
Kristaus jau žinome, kad Dievas gyvena mumyse ne tik 
kaip visą būtį laikąs ontologinis pagrindas, bet ir kaip 
gyvas, asmeninis, regimas ir patiriamas mūsų pirmavaiz- 
dis. Po Kristaus jau žinome, kaip atrodo žmogus, sukur- 
tas pagal Dievo paveikslą. Mūsų žmogiškumo mastas dabar 
yra ne abstrakti Dievo idėja, bet konkretus Krislaus as- 
muo. Žmogus dabar yra tiek žmogus, kiek jis yra antrasis 
arba mažasis Kristus, vadinasi, apsivilkęs Kristumi, kaip 
tai simboliškai išreiškia šv. Paulius (plg. Rom 13, 14). 

Štai kodėl Rytų Bažnyčios teologai ir sako, kad Kris- 
tus apreiškė ne tik Dievą, bet ir žmogų, nes jis apreiškė 
Dievo paveikslą žmoguje. Būdamas dievybės pilnatvė 
(plg. Kol I, 19) ir kartu žmogiškumo pilnatvė, Kristus 
savaime tampa žmogaus idealu bei mastu. Ontologiškai 
žmogaus pirmavaizdis yra Dievas, nes pagal jo paveikslą 
žmogus yra sukurtas. Tačiau čia Dievas yra supranta- 
mas kaip neregimas būties pagrindas, kurio niekas niekad 
neregėjo (plg. /n I, 18). Todėl apspręsti savo egzisten- 
ciją pagal Dievą kaip savo pirmavaizdį žmogui stabmel- 
džiui buvo praktiškai beveik neįmanoma. Štai kodėl šis 
žmogus ir „pakeitė nemaraus Dievo garbę maraus žmo- 
gzus, net paukščių, keturkojų ir šliužų paveikslo panašu- 
mu“ (Rom I, 23). Jis ieškojo, kas jam konkrečiai galėtų 
Dievą parodyti, ir tarėsi jo šią konkretybę radęs tai valdo- 
vc asmenyje, tai gyvūnuose, tai visa gimdančioje žemėje, 
tai griausmų bei žaibų siautėjime, tai galop dangaus 
skliaute. Be abejo, Viešpaties „amžinoji galybė ir dievy- 
bė“, kaip pastebi šv. Paulius, yra „galimos matyti proto 
šviesa iš padarytųjų dalykų“ (Rom 1, 20). Iš jų galima 
suvokti, kad Dievas nėra panašus „į auksą ar sidabrą, ar 
akmenį, ar dailės ir žmogaus minties padarą“ (Apd 17, 
29), kad pasaulio kūrėjas „negyvena rankų darbo šven- 
tyklose“ ir negali būti „žmonių rankomis aptarnaujamas“, 

tarsi jam ko nors stigtų (Apd. 17, 24—25). Todėl šv. Pau- 
lius ir neteisina stabmeldžių, kurie „pakeitė Dievo tiesą 
melu“ (Rom I, 25). Objektyviai svarstant, visa tai yra 
tikra. Subjektyviai tačiau šitoks Dievo suvokimas yra labai 
sunkus. Juk tasai nuolatinis Dievo ieškojimas, apie kurį 
kalba šv. Paulius (plg. Apd 17, 28), kaip Lik ir yra ženklas, 
jog labai lengva, Dievo ieškant, klysti: visa žmonijos isto- 
rija yra tokio klaidžiojimo liudytoja. Zmonės iš tikro rado 
Dievą pasaulyje, deja, ne kaip neregimą galybę, o kaip 
konkretų šios galybės atvaizdą — tai valdovo, tai gyvulio, 
tai aklos jėgos pavidalu. 

Kad šitoks paklydimas vargu ar buvo išvengiamas, 
rodo ne tik visų amžių stabmeldija, bet ir pati išrinktoji 
Dievo tauta — Izraelis. Ši tauta laip pat nuolatos linko 
klupti prieš netikrus, bet labai akivaizdžius dievus. Šian- 
dien mums beveik nebeįmanoma suprasti, kaip žydai, dar 
taip neseniai stebuklingu būdu išgelbėti iš Egipto, galėjo, 
Mozei kiek ilgėliau užtrukus ant Sinajaus, būriais veržtis 
pas Aaroną ir jį prašyti: „Padaryk mums dievų“ (/š 32, 1); 
kaip jie galėjo šiam reikalui aukoti žiedų ir auskarų, kad 
„iš jų būtų nuliedintas aukso veršis, kurį jie laikė dievu, 
išvedusiu juos iš iaraonų vergijos (plg. /š 32, 4). Mums 
taip pat sunku suprasti, kad po tiekos šimtmečių, kurių 
e:goje Viešpats taip jaučiamai globojo Izraelį, reikėjo pra- 
našui Jeremijui tuoj pat rašyti specialų laišką žydams, 
išvestiems į Babilono belaisvę, ir juos tikinte tikinti, kad 
jie tenykščių stabų nelaikytų Dievu, jų nebijotų ir negar- 
bintų, nes visi anie stabai esą tik „skulptorių bei auksa- 
kalių padarai“ (Bar 6, 45). Tačiau jeigu turėsime prieš 
akis tą nenugalimą žmogaus linkimą nepasitenkinti teisin- 
ga, tačiau atitrauktine Dievo sąvoka ir nuolatos ieškoti 
konkretaus jo atvaizdo ir šį atvaizdą perkelti į regimą 
būtį, tai bus suprantami tiek išrinktosios tautos svyravi- 
mai bei nuopuoliai, tiek stabmeldijos klaidžiojimai bei iš- 
krypimai. Istorijos prieš Kristų tragika ir yra ta, kad ji 
garbino kūrinį, užuot garbinusi Kūrėją (plg. Rom I, 25). 

Kristus pergalėjo šią tragiką visiems amžiams ir vi- 
soms tautoms. Kristus juk yra žmogumi tapęs ir tarp 
mūsų apsigyvenęs Dievas (plg. Jn /, /4); tai Dievas, by- 
lojąs į žmoniją,— tačiau ne kaip gamtos jėga, ne kaip 
pranašų ar išminčių žodis, ne kaip žemiškasis valdovas, 
bet kaip regimas, apčiuopiamas, kasdieninės išvaizdos 
žmogus, gimęs iš moters, todėl esąs mūsų brolis ir vaikš- 
+tąs tarp mūsų. Tai „neregimojo Dievo paveikslas“ (Kol 

1, 15). Jeigu tad žmonija amžių amžiais kaip tik tokio kon- 
kretaus paveikslo ieškojo, tai dabar ji turi jį radusi Kris- 
tuje. Žmonijos troškimas išvysti Dievą konkrečiai bei aki- 
vaizdžiai yra Kristuje įvykdytas. Kristus nėra Dievo kau- 
kė, bet Dievo regimybė. Dievo apsireiškimai Senajame 
Testamenie Abraomui (plg. Pr 8, 9—32) arba Jokūbui 
grumtynių metu (plg. Pr 32, 25—30) yra visiškai kitos 
prasmės negu Dievo apsireiškimas Kristuje. Senajame Tes- 
tamente Dievas reiškėsi apskritai per gamtos jėgas (plg. 
skyrelį „Persikeitimas kaip nauja pradžia“), o kur,jis reiš- 
kėsi žmogaus pavidalu, ten jis nešiojo tiktai žmogiškąją 
išvaizdą, bet ne žmogiškąją prigimtį. Ši išvaizda, pasi- 
baigus apsireiškimui, dingo, ir Dievas pasiliko neberegi- 
mas kaip ir anksčiau. Tuo tarpu Kristaus žmogiškumas 
yra ne trumpalaikė išvaizda, bet sudedamoji jo būtybės 
dalis. Kristus yra amžina Dievo regimybė. Štai kodėl šv. 
Jonas suvedžiotoju ir net antikristu laiko tą, kuris ,per- 
skiria Jėzų“ (1 In 4, 3), nepripažindamas, kad „Jėzus Kris- 
tus yra atėjęs kūne“ (2 Jn 7), vadinasi, kūną (žmogiško- 
sios prigimties prasme) laiko tik Dievo kauke. Kristaus 
žmogiškumo tikrumas bei pilnatvė yra laidas ir Dievo 
paveikslo tikrumui. 

Be abejo, ir po Kristaus žmonija ieško Dievo, nes ne- 
rimas Dievop yra neišnaikinamas iš žmogaus širdies. Ta- 
čiau istorijoje po Kristaus Dievo ieškojimas gali eiti tiktai 
per Kristų, nes lik jis yra vienintelis tikrasis kelias į 
Dievą: „Nė vienas neateina pas Tėvą kaip tik per mane“ 
(/n 14, 6). Kas, ieškodamas Dievo, prasilenkia su Kristu- 
mi, įo neužkalbinęs, tas atkrinta į senąją istoriją su jos 
paklydimais ir todėl laiko Dievą tai gamta (panteizmas), 
tai žmonių giminės išsivystymu (įvairaus plauko progre- 
sizmas), tai žmogaus veikalu (komunizmas). Naujojoje 
istorijoje Dievas gyvena tiktai Kristuje dievažmogiškuoju 
pavidalu. Kas tad šio pavidalo nepastebi, tas nė Dievo 
neranda. 

Koks tad yra santykis tarp Dievo kaip žmogaus pir- 
mavaizdžio ir Kristaus kaip Dievo regimybės? Jeigu Kris- 
tus yra Dievo pilnatvė (plg. Ko! I, 19), jeigu jis ir Tėvas 
yra viena (plg. /n 10, 30), jeigu jis yra Dievo „garbės 
atšvaitas“ (Žyd /, 3), tai tuo pačiu jis yra ir žmogaus pir- 
riavaizdis: jo mastas, jo norma, jo turinys. Tačiau Kristų 
kaip žmogaus pirmavaizdį reikia suprasti ne tik grynai 
moraline prasme. Kaip etinis žmogaus idealas Kristus yra 
pripažįstamas juk ir tų, kurie neigia jo dieviškumą ir 

laiko jį tiktai žmogumi, tokiu pat kaip ir visi kiti didieji 
istorijos asmenys: Buda, Sokratas, Platonas, Augustinas, 
Pranciškus Asyžietis, Pascalis, Gandis, Rytų -Bažnyčiai ši- 
toks Kristaus kaip pirmavaizdžio supratimas yra visiškai 
svetimas. Kristus kaip žmogaus pirmavaizdis reiškia -žy- 
miai daugiau negu tik moralinį idealą, kuriuo žavimės ir 
sekaime. Kaip pirmavaizdis Kristus yra ontologinė jung- 
tis, rišanti žmogų su Dievu ir padaranti, kad žmogus yra 
panašus į Dievą. S. Bulgakovas sako: „Žmogus yra su- 
kurtas pagal Dievo paveikslą; betgi tai kaip tik ir reiškia, 
kad jis yra sukurtas pagal Kristaus paveikslą ir kad 
Kristus yra šio paveikslo apreiškimas bei įvykdymas is- 
torijoje“ !7. Tai paties Šventraščio mintis, aiškiai randama 
šv. Pauliaus laiškuose, kuriuose jis vadina Kristų visos 
kūrinijos Pirmgimiu (plg. Ko! I, 15) ir kūriniją jungia su 
Kristumi iš tikro kaip su jos pirmavaizdžiu: „visa sutverta 
per jį ir jam; jis yra pirm visų ir visa juo laikosi“; jis 
„yra pradžia“ (!. p. /, 16—16); jis yra pirmasis Prisikė- 
lusis, todėl pirmauja visur; jis yra „Bažnyčios kūno gal- 
va“, vadinasi, galva visos su Dievu sujungtos ir atpirktos 
žmonijos (£. p.). Visi šie posakiai — daugiau ar mažiau 
simboliški — reiškia, kad žmogus ontologinėse savo gel- 
mmėse nešioja Kristaus paveikslą nuo pat savos egzistenci- 
jos pradžios: „Jau pats pirmasis žmogus, Adomas, buvo 
Kristaus paveikslas ir laukė jo visiško apsireiškimo bei 
įvykdymo“!š, kas, Kristui įsikūnijus, kaip tik ir buvo pa- 
siekta. Žmogaus santykiai su Kristumi kyla ne tik iš at- 
pirkimo, bet ir iš kūrimo, ne tik iš antgamtės, bet ir iš 
gaintos. Ir gamtiniame savo huvime žmogus gali būti iik 
tiek žmogus, kiek jis išreiškia savimi Kristų, vadinasi, 
kiek jame spindi Kristaus paveikslas. Nes juk ir Kristus 
yra ne tik: antgamtinė dieviškoji Būtis, bet kartu ir gam- 
tinė žmogiškoji būtybė. Tuo būdu atitrauktinis Dievo pa- 
veikslas žmoguje per Kristų ir Kristuje virsta egzistenci- 
niu mastu, pagal kurį žmogus susivokia savame buvime, 
šį buvimą tvarko ir apipavidalina, rasdamas ir patį save, 
nes juk „Dievo ieškojimas, — kaip teisingai pastebi Ber- 
diajevas,— yra kartu ir savęs paties ieškojimas; tai ieško- 
jimas savo žmogiškumo“ !*, kuris Kristuje kaip tik konkre- 
čiai apsireiškia. 

Šia prasme Rytų Bažnyčios teologai ir filosofai kalba 
apie Kristų kaip „visuotinį žmogų“ ?, kaip „absoliutinį 
žmogų“ *!, kuriame gyvena ne tik dieviškumo, bet ir žmo- 
giškumo pilnatvė. Tai taip pat sena Rytų Bažnyčios min- 

tis, apsprendusi visą anksčiau cituotą M. Kabasilo knygą 
„Gyvenimas Kristuje“. Šioje knygoje Kabasilas laiko Kris- 
tų archetipu (lietuviškai tariant, pirmavaizdžiu), „buvusiu 
jau mus kuriant“ 2. Žmogus siekia Kristaus „ne tik dėl 
jo dievybės, kaip visų dalykų tikslo, bet ir dėl jo žmo- 
giškosios prigimties“ (p. 198), kaip žmogybės idealo. Nuo 
Kristaus nutolti arba jo vietoje rinktis ką kitą reiškia, pa- 
sak Kabasilo, prarasti tai, „kas glūdi mūsų prigimtyje 
nuo pat jos pradžios“ (t. p.). Kristus yra „vienintelis 
pavyzdys, į kurį žmogus turi žvelgti, norėdamas tiek save 
patį tvarkyti, tiek kitam ką nors parodyti“ (p. 195), nes 
„Išganytojas pasirodė kaip vienintelis tikras bei tobulas 
žmogus tiek savo įpročiais, tiek savo gyvenimu, tiek bet 
kuriuo kitu atžvilgiu“ (p. 197). Dorinis sekimas Kristumi 
yra ne kas kita, kaip egzistencinė išraiška ontologinio jo 
pirmavaizdiškumo. Mes sekame Kristumi mūsų kasdie- 
noje todėl, kad jis yra mūsų pirmavaizdis ontologinėje 
mūsų esmėje. Sekti Kristumi yra ne pamėgdžioti kažką 
svetima, kas yra šalia mūsų, bet iškelti save patį iš onto- 
loginių gelmių į egzistencinį paviršių. Todėl tiktai Kris- 
taus etika yra vienintelė žmogui autonominė etika, kadangi 
tik jos dėsniai skelbia tai, ką sako ir pati žmogaus esmė. 
Sekdamas Kristumi, žmogus apsisprendžia ne pagal ką 
kitą, bet pagal giliausią save patį. 

Iš to plaukia didžios svarbos išvada: norėdami ką nors 
tikro pasakyti apie žmogų, turime pasiklausti Kristaus; 
turime įsižiūrėti į mūsų pirmavaizdį, Kristuje apsireiškusį 
ir įvykdytą. Štai kodėl, kaip anksčiau sakėme, Bėrdiajevas 
kristologiją ir laiko tikrąja antropologija: mokslas apie 
Kristų yra sykiu ir tikrasis mokslas apie žmogų. : Kristo- 
legijoje laikosi pagrindas viso to šviesaus bei giliaprasmio 
žmogaus vaizdo, kuris prasidėjo su Krikščionybė ir kuris 
šiandien glūdi vad. žmogaus teisėse ir visame žmogiškojo 
asmens kilnume. Juk jeigu šiandien Jungtinių Tautų Or- 
ganizacija sugeba „Žmogaus teisių deklaracijoje“ skelbti, 
kzd „visi žmonės gema lygūs savo kilnumu ir teisėmis“ 
(sk. 1), kad „kiekvienas asmuo turi teisę gyventi, būti 
leisvas ir saugus“ (sk. 3), kad „niekas neturi būti pa- 
vergtas“ ir kad „vergija yra draudžiama bet kokia forma“ 
(sk. 4), kad „niekas neturi būti kankinamas ar nežmoniš- 
kai baudžiamas“ (sk. 5) arba 'iš savo tėvynės tremiamas 
(sk. 9), kad kiekvienas turi teisę kurti šeimą, nekliudo- 
mas „rasės, tautybės ar religijos“ (sk. 16),— tai visos šios 
teisės šiandien yra įmanomos tik todėl, kad Kristaus Evan- 

gelija joms“— kartais net ir prieš istorines bažnytinės 
Icrmas — yra praskynusi kelią į žmogaus sąmonę. Be 
Kristaus humanistinis išsivystymas būtų buvęs taip lygiai 
neįmanomas, kaip be gamtos nusakralinimo būtų buvęs 
neįmanomas inokslinis išsivystymas. Juk net ir komunistų 
ideologai: šiandien pripažįsta, kad „Krikščionybė sukūrė 
naują žmogaus kaip asmens sampratą“, kurios graikų fi- 
losoiija nežinojo: net žodžio joje nebuvo, kuriuo būtų buvę 
galima išreikšti žmogaus asineniškumą, nes „graikų filo- 
sofija nesuvokė, kaip begalybė bei visuotinybė galėtų būti 
suimta j- asmenį“ 3, vadinasi, apsireikšti daline būtybe. 
Tačiau Krikščionybė sukūrė asmens sąvoką, atsiremdama 
į Šv. Trejybės ir Kristaus įsikūnijimo tiesas, ir tuo būdu 
atskleidė naują plotmę žmogaus būtyje. Ant šios plotmės 
ir yra dabar statoma visa žmogaus kilnumą bei vertę sau- 
gojanti santvarka, kurią vadiname demokratija. Demo- - 
kratija be Kristaus būtų buvusi neįmanoma, nes be Kris- 
taus būtų buvęs neįmanomas žmogaus kaip neliečiamos 
vertybės supratimas. Tiktai Kristuje žmogus atpažino save 
kaip absoliutinę vertę bei kilnybę. 

Šiuo atžvilgiu yra prasmingas rusiškasis Narcizo mito 
aiškinimas. Šis graikiškasis mitas pasakoja, kad dievaitis 
Narcizas, išvydęs upelio vandenyje savo paties paveiks- 
lą. taip jį pamilo dėl jo grožio, kad, negalėdamas su juo 
susijungti, iš ilgesio pavirto lauko gėle, kurią ir vadiname 
narcizu. Pirmasis rusų religijos lilosofas G. Skovoroda, 
ukrainietis (1722—1792), yra parašęs šio mito aiškinimą, 
pavadintą „Narcizas arba pažink pats save“ (Peterburgas, 
1798). Sioje knygoje klausia Skovoroda: „Pasakyk man, 
gražusis Narcize, ką tu ten vandenyje paregėjai? Kas iau 
ten pasirodė?“ Narcizas atsako: „Tuose vandenyse <...> 
ašen išvydau ne Žmogaus rankų sukurtą paveikslą, Tėvo 
garbės atšvaitą“ *, Šis atsakymas kaip tik ir atskleidžia 
Skovorodos aiškinimo prasmę. Ne žmogaus rankų sukurtu 
paveikslu Rytų teologai vadina paties Dievo apreikštą at- 
vaizdą arba Kristaus, arba jo Motinos Marijos. Tai at- 
vaizdas, pagal kurį esančios tapomos Kristaus ir Mari- 
jos ikonos. Tokį atvaizdą paregėjęs ir Narcizas upelio van- 
denyje. Kieno buvo šis atvaizdas? Pastarieji Narcizo 
žodžiai yra ne kas kita, kaip žodinė citata šv. Pauliaus 
laiško žydams, kuriame Paulius kalba apie Kristų, per kurį 
Dievas pastaruoju laiku kalbėjo žmonėms ir kuris yra „jo 
garbės atšvaitas ir jo esmės paveikslas“ (Žyd I, 3). Nar- 

cizas kaip tik tad ir išvydo vandenyje šį Dievo garbės 
atšvaitą arba Kristų. : 

Šiuo aiškinimu Skovoroda nuostabiai pagilina stab- 
meldišką mitą.- Vandenyje paregėtas paveikslas yra ne 
kas kita, kaip Kris/aus atvaizdas, sykiu tačiau jis yra ir 
paties Narcizo atvaizdas. Būdamas nuostabaus grožio, jis 
atvaizduoja Narcizą jo esmėje, jo idealinėje būtyje. Ta- 
čiau ši idealinė esmė kaip tik ir apsireiškia Kristaus pa- 
veikslu, nes Kristus yra žmogaus pirmavaizdis ir idealas. 
Jis glūdi kiekviename žmoguje, ir žmogus, regėdamas savo 
esmę, iš tikro regi Kristų; arba priešingai: regėdamas 
Kristų, jis regi ir savo esmę. Žmogaus esmės paveikslas 
sutampa su Kristaus paveikslu. Kas pajėgia perskverbti 
žmogų ligi pat jo gelmių, randa jose švytintį Kristaus 
paveikslą. Narcizas įsimylėjo šį paveikslą, nes jis buvo 
nepaprasto grožio. Narcizas manė, kad tai jo tikrovės pa- 
veikslas ir kad jis pamilo patį save. Esmėje tačiau jis pa- 
milo savo dieviškąjį pirmavaizdį, kuriuo yra Kristus. Nar- 
cizo meilė susitelkė apie Kristų kaip esantį žmogaus esinės 
gelmėse. Kurdami šį mitą, graikai išreiškė juo žmogaus 
ilgesį ieškoti paties savęs — tačiau ne savo kasdienoje, bet 
dieviškajame savo pirmavaizdyje. Kristus patenkino šį 
ilgesį ir tuo būdu atskleidė tikrąją Narcizo mito prasmę 25. 
Narcizas esąs, pasak Skovorodos, žmogaus savęs pažini- 
mo prototipas, tačiau pažinimo ne kaip žmogus yra kas- 
dienoje, bet koks jis yra Kristuje kaip savo pirmavaizdyje. 
Graikiškasis posakis „pažink pats save“ reiškia pažink 
save savo pirmavaizdyje, kuriuo kaip tik ir yra Kristus. 
Būdamas užrašytas ant Delių šventyklos sienos, šis po- 
sakis sakyte sakė, kad žmogus save pažinti gali tiktai 
ryšium su Dievybe— ne su abstrakčia Dievybe, bet ry- 
šium su Dievažmogiu, nešančiu savyje tiek Dievo, tiek 
žmogaus esmės paveikslą. Kristus yra pats tikrasis žmo- 
gaus pažinimo kelias, nes jis yra pats tikrasis žmogaus 
buvimo pagrindas, ant kurio rymo visa antropologinė 
tiesa. 


2. KRISTUS KAIP GYVENIMO MASTAS 


Laiške korintiečiams šv. Paulius sako, kad „nė vienas 
negali dėti kito pamato, kaip tik tą, kuris yra jau pa- 
dėtas, būtent Jėzus Kristus“ (1 Kor 3, 11). Kitaip tariant, 
negali būti jokio kito masto, kuriuo būtų matuojamos gy- 

venimo vertybės, norint patirti giliausią jų reikšmę. Kris- 
tus yra pagrindas ir mastas visiems laikams ir visoms 
duutoms. Ar tad yra reikalo kalbėti apie Kristų kaip gy- 
venimo mastą Rytų krikščionijoje? Ar jis nėra mastas 
kiekvieno krikščionio gyvenimui? Objektyviai žiūrint, iš 
tikro taip yra, ir bet koks specialus Kristaus kaip masto 
pabrėžimas šiuo atžvilgiu yra nereikalingas. Subjektyviai 
t.čiau yra visiškai kitaip. Subjektyviai galima nestatyti 
Kristaus pirmoje vietoje ir nelaikyti jo mastu gyvenimo 
vertybėms; galima kurti ir ugdyti daugybę dalykų, ne- 
jungiant jų su Kristumi. Tai nėra Kristaus išsižadėjimas. 
Tai tik vad. „vertybių autonomija“, kuri Vakarų Europoje 
ir Amerikoje šiandien taip įsigalėjusi, jog čia laikoma tie- 
siog netaktu, jei kas mėgina gyvenimo vertybes matuoti 
Kristumi ir juo apspręsti šių vertybių reikšmę. Šio tad 
svbjektyvaus nusistatymo akivaizdoje Rytų krikščionijos 
pergyvenimas kaip tik ir yra būdingas. -. 

Rytų krikščionio santykis su gyvenimo vertybėmis yra 
kristocentrinis. Rylų krikščionis nepažįsta ir nepripažįsta 
vertybių autonomijos tokia prasme, kad šios vertybės ga- 
lėtų būti be ryšio su Kristumi kuriamos bei ugdomos 35. 
Rytų pergyvenime vertybės yra ne autonominės, bet kris- 
žonominės, tai yra palenktos Kristui kaip visatos Galvai 
(plg. Ef I, 10). Šiuo atžvilgiu yra nepaprastai būdingi 
F. Dostojevskio žodžiai, kuriais jis išreiškė šį vertybių pa- 
lenkimą Kristui: „Jei kas nors man įrodytų, kad Kristus 
yra netiesa, ir jei liesa būtų iš tikro šalia Kristaus, tai 
ašen pasirinkčiau geriau liktis su Kristumi, o ne su tiesa“ 
(laiškas poniai Fonvisin 1854 m. kovo mėn.) 7. Pirmu 
požiūriu šie žodžiai atrodo mums tarsi kažkoks nesusipra- 
timas ir net fanatizmas: jie mus sukrečia ir net nugąsdina, 
Iš tikro tačiau jie yra ne kas kita, kaip tik išraiška anos 
centrinės padėties, kurią Kristus užima Rytų krikščionio 
pergyvenime bei mąstyme. Juk kiekviena atitrauktinė tiesa 
turi būti matuojama konkrečia bei gyva tiesa. Atitrauktinė 
tiesa gali būti kiekvieno pripažįstama. Juk tai šią atitrauk- 
tinę tiesą turi galvoje šv. Jokūbas, rašydamas savo laiške: 
„Tu tiki, kad Dievas yra vienas; gerai darai; tačiau vel- 
niai taip pat tiki ir dreba“ (Jok 2, 19). Tikėjimas vieną 
Dievą yra atitrauktinė tiesa, todėl ji yra bendra tiek žmo- 
gui, tiek velniui. Tačiau kai šią atitrauktinę tiesą reikia 
apspręsti konkrečia gyva tiesa, pasak šv. Jokūbo: darbais 
a1timui (plg. /, /4—26), tai tuojau pasirodo didžiulis skir- 

tumas tarp tų, kurie „tiki ir dreba“, ir tų, kurie vykdo 
gailestingumą (plg. Jok I, 13). ks . 
Si konkreti bei gyva tiesa kaip tik ir yra Kristus: „Aš 
esu tiesa“ (Jn I4, 6). V. Solovjovas gražiai yra pasakęs, 
kad „viena vienintelė ir nekintama tiesa, įdiegta žmoni- 
joje kaip lūkestis (stabmeldžiams) ir kaip pažadas (Dievo 
tautai), virto įvykiu, pasirodžius tikrajam Dievažmogiui 
Jėzui Kristui mūsaįjame kūne“ 2. Tai, kas tiek stabmel- 
džiams, tiek žydams buvo tik ateitis ir todėl atitrauktybė, 
krikščionims jau yra įvykis, taigi visiška konkretybė. Krikš- 
čieniui tiesa niekad nėra tik bendrybė, bet visados gyveni- 
mo reikalas. Kas neigia tiesą kaip gyvą įvykį, tuo pačiu 
neigia ją joje pačioje. Kas „išsigina Sūnaus, neturi taip 
pat ir Tėvo“ (1! Jn 2, 23). „Kas nemyli, tas nepažino Die- 
vo“ (1 In 4, 8). Kas sakosi mylįs Dievą, o nekenčia savo 
brolio, „tas melagis“ (1 In 4, 20). Kas sakosi turįs tikėji- 
mą, o neturi darbų, to tikėjimas „yra pats savyje miręs“ 
(Jok 2, 17). Sv. Jono ir šv. Jokūbo laiškai yra ne kas kita, 


„kaip primygtinis priminimas bei pabrėžimas, jog atitrauk- 


tinis principas yra tuščias ir net melagingas, jeigu jis nėra 
paverčiamas gyvenimišku įvykiu. Nepakanka tikėti vieną 
Dievą kaip tolimą antpasaulinę jėgą: reikia tikėti bei pri- 
imti ir jo Sūnų Jėzaus iš Nazareto pavidalu. Nepakanka 
filosofiškai svarstyti Dievo problemos, bet reikia turėti ir 
meilės, nes be meilės Dievo pažinimas yra neįmanomas. 
Nepakanka pripažinti dogmas kaip teoretiškai išreikštas 
tiesas, bet reikia jas perkelti į darbus, nes be šių visos 
dcgmos virsta lavonais. Tiesos pavertimas įvykiu, apsi- 
reiškęs visų pirma Kristuje ir turįs reikštis kiekvieno krikš- 
čionio būtyje, yra pagrindinis dalykas, skirias Krikščiony- 
bę nuo bet kokios filosofijos bei teorinės pasaulėžiūros. 
Jeigu tad pasitaikytų, kad kokia nors atitrauktinė tiesa 
priešinasi gyvenimiškai tiesai, kuria yra Kristus, tai Rytų 
krikščionis yra pasiryžęs bei pasiruošęs atsisakyti anos 
atitrauktinės bendros tiesos ir pasilikti su Kristumi kaip su 
gyvenimiška konkrečia tiesa. Jis yra pasiruošęs; kaip 
N. Berdiajevas aiškina minėtus Dostojevskio žodžius, „ne- 
gyvą imlaus proto tiesą paaukoti gyvai nepalaužios dva- 
sios tiesai“, nes „tiesa yra ne būties sudvigubinimas arba 
jos pakartojimas pažįstančiame žmoguje, .bet prasmės da- 
vimas būčiai ir tuo būdu jos išlaisvinimas“ 8. Betgi būtį 
įprasminti ir ją išlaisvinti galima tiktai Kristuje ir per 
Kristų, nes tik jis yra apsireiškęs kaip būties prasmė ir 
kaip jos Išganytojas iš neprasmės, maišaties-bei mirties. 

Todėl Kristaus žodžiai „aš esu tiesa“ turi, pasak Berdiaje- 
vo, ne tik morališkai religinę, bet „ir absoliučiai filosofinę, 
gnoseologinę prasmę“ (t. p. 36): Būdamas būties — die- 
viškumo ir žmogiškumo — pilnatvė, Kristus tuo pačiu yra 
ir tiesos pilnatvė,. tačiau tiesos ne atitrauktiniu jos pavi- 
dalu kaip bendras principas, bet konkrečiu gyvenimišku 
pavidalu kaip gyva asmenybė. Moderniems Vakarų filoso- 
fams šis tiesos tapatinimas su Kristumi yra papiktinimas 
ir kvailybė*?, kaip kadaise graikams (plg. / Kor I, 22), 
nes ir jie, kaip kadaise graikai, tiesą suvokia tik atitrauk- 
tiniu jos pavidalu, todėl neigia visa, kas ją apreikštų 
kaip įvykį. Čia ir glūdi didžiausias skirtumas tarp krikščio- 
niškosios ir mModerninės mąstysenos. Tuo tarpu Rytų krikš- 
čionis Kristaus posakį „Aš esu tiesa“ pergyvena visiškai 
realiai ir pasilieka su šia tiesa net ir tuo atveju, jeigu kuri 
nors atitrauktybė jai ir priešintųsi. 

Sis tiesos santykis su Kristumi — „Dievažmogis yra tie- 
sa“ (N. Berdiajevas, t. p.) — apsprendžia ir visas kitas 
vertybes. Bet kuri vertybė virsta Rytų krikščionio pergy- 
venime įtartina, jeigu ji nėra tiesioginiame santykyje su 
Kristumi, vadinasi, jei Kristus iš jos vykdymo išskiriamas, 
nes tokiu atveju ši vertybė darosi apgaulinga ir virsta net 
įkūnytu melu, kuris būtį ardo, užuot ją tobulinęs. Bet ko- 
kia vertybė yra tikra lik tada, kai per įg spindi Kristus ir 
tuo paliudija jos tikrumą. Būdamas tiesos mastas, Kris- 
tus tuo pačiu yra visų vertybių mastas. Vertybių autono- 
mijos pabrėžimas yra Rytų krikščionio pergyvenamas kaip 
Kristaus pažeminimas ir net paneigimas. Visa tai V. So- 
levjovas nuostabiai prasmingai pavaizdavo vienoje savo 
„Pasakojimo apie antikristą“ (1900) vietoje *!. 

Tapęs pasaulio valdovu, antikristas sušaukė, kaip Ži- 
nome, visuotinį Bažnyčios susirinkimą, kuriame dalyvavo 
trijų didžiųjų konfesijų atstovai ir kuris šias koniesijas tu- 
rėjo suvesti vienybėn. Atidarydamas šį susirinkimą, anti- 
kristas klausė visų jų atstovus, „kas jiems brangiausia 
Krikščionybėje“ 22, nes jis norėjo jiems kaip tik žai duoti 
ir tuo būdu pririšti prie savęs jų širdis (plg. t. p.). Iš- 
kėlęs šį klausimą, antikristas nutilo ir laukė. Salėje pa- 
sklido „duslus murmėjimas“ (t. p.). Susirinkimo daly- 
viai „šnibždėjosi vienas su kitu“ (t. p.), matyt, negalėda- 
mi rasti tinkamo atsakymo į aną lemtingą valdovo klau- 
simą. Palaukęs keletą minučių, antikristas kreipėsi į atski- 
rzs konfesijas ir jau pats pradėjo nurodinėti, kas kiek- 
vienai iš jų esą brangiausia. Brangiausiu dalyku katali- 

kybėje jis laikas „dvasinį autoritetą“ (p. 572), kurį išreiš- 
kiąs popiežius. Kadangi tačiau popiežius anuo laiku buvo 
i: Romos ištremtas, tai antikristas grąžinąs jį atgal, at- 
statydamas visas jo-anksčiau turėtas teises bei privilegijas. 
Brangiausiu dalyku stačiatikybėje antikristas laikąs „šven- 
tęją tradiciją“ (p. 573), todėl jai tirti bei globoti įkuriąs 
pasaulinį archeologijos muziejų. Brangiausiu dalyku pro- 
testantizme jis laikąs „asmeninį įsitikinimą ir laisvą Švent- 
raščio tyrinėjimą“ (p. 574) ir šiam reikalui sieigiąs pa- 
saulinį institutą Šventraščiui tirti. Kaip atoliepio į šias di- 
deles dovanas antikristas nenorįs nieko kito kaip tik tai, 
kad krikščionys „nuoširdžios meilės jausmu pripažintų įj 
tikru savo vadu“ (p. 572) ir šio pripažinimo ženklan ateitų 
pas jį ant estrados, nuo kurios jis kalbėjo. Ir iš tikro dau- 
guma visų trijų konfesijų atstovų paklausė valdovo kvie- 
timo ir nuėjo pas jį. 

Vis dėlto salėje pasiliko trys mažos grupelės krikščio- 
nių su savo vadovais: katalikų grupė su popiežium Pet- 
ri II, stačiatikių grupė su seneliu (starec) vyskupu Jonu 
ir protestantų grupė su profesorium .Paulium. Jos nelipo į 

„keistus žmones“ (p. 575), klausdamas juos: „Ką galė- 
čiau jums dar padaryti? <...> Kas gi jums yra bran- 
giausia Krikščionybėje?“ (t. p.). Klausimas buvo iškel- 
tas labai aiškiai ir turėjo būti atsakytas. Tada pakilo 
risų stačiatikių vyskupas Jonas ir visų vardu tarė: „Bran- 
giausia mums Krikščionybėje yra pats Kristus — Jis Pats, 
nes. jame, kaip žinome, kūniškai gyvena visa Dievybės 
pilnatvė. Tačiau mes esame pasiruošę priimti ir iš tavęs, 
Valdove, bet kokią dovaną, jei tik dosnioje tavo rankoje 
atpažinsime šventą Kristaus ranką. O į tavo klausimą, 
ką galėtum mums dar padaryti, atsakome: Čia pat visų 
mūsų akivaizdoje išpažink Jėzų Kristų, Dievo Sūnų, įsikū- 
nijusį, prisikėlusį ir vėl ateisiantį! Išpažink jį, ir mes pri- 
imsime tave kaip jo antrojo atėjimo pirmataką!“ (p. 575). 
Tai buvo atsakymas, duotas valdovui visų žemai salėje 
pasilikusių krikščionių vardu. Tačiau šis atsakymas buvo 
tartas Rytų Bažnyčios vyskupo lūpomis. 

Atsakymo prasmė visiškai aiški. Brangiausia Krikščio- 
nybėje yra ne popiežiaus autoritetas, ne tradicija ir net 
ne Šventasis Raštas, bet pa/s Kristus. Visa kita yra ver- 
tinga bei brangu tik ryšium su Kristumi. Todėl vyskupas 

Jonas ir reikalavo, kad pasaulio valdovas išpažintų Kristų 
i: tuo būdu atskleistų vidinį savo dovanų santykį su Iš- 
ganytoju kaip tiesa. Nes kol šis santykis yra neaiškus, tol 
ir valdovo dovanos pasilieka dviprasmės. Juk popiežiaus 
autoritetą galima pabrėžti ir be Kristaus, būtent: kaip 
žemiškąją galią arba kaip drausmės pradą. Tradiciją ga- 
lima ugdyti taip pat be Kristaus kaip praeities liekaną. 
Šventąjį Raštą irgi galima tyrinėti be Kristaus kaip tautų 
bei kultūrų liudytoją. Vyskupas Jonas įtarė, kad val- 
dovo dovanos trims konfesijoms kaip tik ir slepia savyje 


. šį Kristaus išskyrimą, todėl galimos dosniai dalinti, Kris- 


tous neišpažįstant ir net prieš įį kovojant. Štai kodėl jis 
ir prašė valdovą atskleisti tikrąją savo dosnumo prasmę, 
išpažįstant Kristų kaip Dievo Sūnų ir pasaulio Išganytoją. 
Tiktai šitokio išpažinimo šviesoje galėjo pasirodyti, ar 
popiežiaus autoritetas, tradicija ir Šventraštis yra tikros 
kiikščioniškos vertybės. Kaip žinome, valdovas Kristaus 
viešai neišpažino, o vyskupas Jonas ir popiežius Petras II 
buvo antikristo tarno ten pat salėje nužudyti. Tuo būdu 
valdovas tik patvirtino vyskupo Jono spėjimą, kad net ir 
religinės vertybės galimos ugdyti be Kristaus, bet kaip 
tik todėl jos darosi melagingos, nes iš viršaus sako visai 
kg kita, negu yra pačios savyje. Blizgančiu savo pa- 
vidalu jos suvilioja bei suklaidina krikščionis, kurie pa- 
siskubina jas priimti, neišmatavę jų visų pirma pačiu Kris- 
tumi. Vyskupas Jonas šį mastą antikristo dovanoms pri- 
taikė ir čia pat atskleidė jų apgaulę. 

Antras dalykas, būdingas šioje scenoje, yra tai, kad 
Solovjovas aną pagrindinės reikšmės atsakymą įdėjo į 
Rytų Bažnyčios vyskupo lūpas. Nei popiežius Petras II 
kaip katalikų vadovas susirinkime, nei profesorius Paulius 
kaip protestantų vadovas neatsakė valdovui, kai šis klausė, 
kas jiems esą brangiausia Krikščionybėje. Tai anaiptol ne- 
reiškia, kad Šolovjovas būtų norėjęs tuo pasakyti, esą Kris- 
tus katalikams ar protestantams nėra brangiausias daly- 
kas. Ne! Tuo jis norėjo tik pabrėžti, kad Kristus Rytų 
krikščionio pergyvenime yra taip aiškiai jaučiamas kaip 
centras, jog tikintis žmogus tuoj pat jį, o ne ką kitą, turi 
galvoje, jei jam reikia apspręsti tą ar kitą vertybę. Ši 
nuolatinė "Kristaus dabartis kaip tik ir virsta savaimingu 
mastu bet kokiam Rytų krikščionio sprendimui. Rytų Baž- 
nyčia mažiau rūpinasi dogmatinių tiesų išraiškos tobulu- 
mu, mažiau kreipia dėmesio į dorinių žmogaus veiksmų 
smulkmenišką tvarkymą, į drausmės nuostatų rūpestingą 

saugojimą: visa tai Rytų krikščioniui nėra taip svarbu kaip 
vakariečiui. Juk jeigu Kristus stovi visų šių sričių, veiks- 
17ų bei nuostatų centre, jeigu jis yra visų jų mastas bei 
norma, tai žmogiškoji dogmų, taisyklių bei nuostatų iš- 
raiška gali būti ir netobula, ir netiksli, ji vis tiek yra 
Šventa, nes pats Kristus gyvena šiose dogmose, šiose tai- 
syklėse, šiuose nuostatuose. Kristus yra pati brangiausia 
vertybė Krikščionybėje, todėl jis atsveria bet kokį žmo- 
giškąjį netobuluną, vykdant Krikščionybę istorijos eigo- 
ją —vis tiek, ar šis vykdymas būtų teorinėje dogmų sri- 
tyje, ar praktinėje dorovės srityje, ar estetinėje liturgijos 
srityje. 

Nė viena žmogiškoji forma ar formulė Kristaus pil- 
nybės išreikšti nepajėgia. Tačiau kiekvienos šios formos 
ar Tormulės pagrinde glūdi Kristus kaip Tiesa, Kelias ir 
Gyvenimas. Rytų vyskupas Jonas nenagrinėjo, ar popie- 
žiaus autoriteto alsiatymas su visomis praeities teisėmis 
bei privilegijomis yra pats savyje priimtinas, ar ne; jis 
taip pat nesvarstė, ar archeologijos muziejus tikrai patar- 
naus tradicijos principui stiprėti bei gilėti; jis neklausė, 
kaip veiks anas pasaulinis institutas Sventraščiui tyrinėti. 
Vyskupas Jonas norėjo tik patirti, kokį ryšį šios visos 
vertybės turi su Kristumi kaip su pačia pagrindine ver- 
tybe. Jeigu jos yra šios vienintelės didžiausios vertybės 
spinduliavimas, tai jos gali būti ir netobulos, vis tiek jos 
yra šventos savyje, ir krikščionys. gali jas be jokio svy- 
ravimo priimti ir už jas valdovui dėkoti. Tačiau jeigu jos 
stovi šalia Kristaus, jos turi būti atmestos — net jeigu 
žemiškoji jų struktūra ir būtų be priekaištų. Tai visiškai 
nuosekli išvada iš pirmavaizdinio Kristaus pobūdžio. Juk 
jeigu Kristus neša visa savimi kaip dieviškasis visų daly- 
kų pagrindas, tai niekas negali būti šalia Kristaus, kas 
yra vertinga. Kas tad kurią nors vertybę atitraukia nuo 
Kristaus, tuo pačiu atitraukia ją nuo giliausio jos pa- 
grindo, vadinasi, nuo jos vertingumo. Štai kodėl Solov- 
jovas ir leidžia savame pasakojime Rytų Bažnyčios vys- 
kupui duoti atsakymą antikristiniam pasaulio valdovui, 
nežemindamas tuo nei katalikų, nei protestantų, 0 tik 
nurodydamas į Rytų krikščionio egzistencinį pasiruošimą 
kiekvienu atveju žvelgti į Kristų kaip į gyvenimo mastą. 

Šis mastas tačiau Rytų krikščioniui yra pirmoje eilėje 
ne Evangelijos mokslas, bet pas Išganytojo asmuo. Kris- 
tus kaip dievažmogiškoji asmenybė — štai kas Rytų krikš- 
čioniui brangiausia Krikščionybėje. „Jis Pats“, kaip tai 

savo atsakyme valdovui pabrėžė vyskupas Jonas. Evange- 
lijos mokslas yra tik išraiška Kristaus asmens, kuriuo šis 
mokslas laikosi. Ne Evangelija apsprendžia Kristų, bet 
Kristus apsprendžia Evangeliją ir teikia jai dieviškumo. 
Tai irgi pabrėžė V. Solovjovas *. Savo „Paskaitose apie 
dievažmogiškumą“ (1877—1881), skailytose Petrapilyje 
plačiai publikai, jis teigia, kad „Krikščionybė turi savą tu- 
rinį“, vadinasi, specijinį turinį, kuris ją skiria nuo bet ku- 
rios religijos. „Šis specilinis turinys yra tačiau Kristus. 
Krikščionybėje kaip tokioje randame Kristų ir tiktai Kris- 
tų — štai liesa, tiek daug kartų skelbia, bet tiek mažai pa- 
sisavinta“ 5. Juk „mūsų laikais,— sako Solovjovas,— 
krikščioniškajame pasaulyje, ypač tarp protestanių, labai 
dežnai sutinkame žmonių, kurie vadinasi krikščionimis, 
kurie tačiau įsitikinę, esą Krikščionybės esmė glūdinti ne 
Kristaus asmenyje, o jo moksle. Jie sako: esame todėl 
krikščionys, kad priimame Kristaus mokslą“ (t. p.). Šį 
nusistatymą Solovjovas laiko klaidingu, nes jis neatsako į 
klausimą, „kame gi glūdi Kristaus mokslas“ (t. p.). Trum- 
pai apžvelgęs Evangelijos mokslą, liečiantį žmogų ir jo 
santykius su artimu, Solovjovas neranda čia nieko Krikš- 
čionybei speciliško. Brahmanizmas ir budizmas skelbę jau 
žymiai anksčiau negu Krikščionybė artimo meilę ir užuo- 
jautą visai kūrinijai (plg. p. 104). Net ir Krisiaus mokslą 
apie Dievą kaip visų mūsų Tėvą Solovjovas laiko Krikš- 
čionybei nebūdingu, nes kiekvienoje religijoje Dievas yra 
laikomas Tėvu padėjėjo ir gelbėtojo prasme, o persų reli- 
gija vadinusi Dievą tiesiog geraširdžiu bei mylinčiu Tėvu. 
Dogmatinis ir etinis Evangelijų turinys neturi, pasak So- 
Icvjovo, nieko, kas tik vienai Krikščionybei būtų sava 
(plg. t. p.).“ 

Tai, kas Krikščionybę tačiau skiria nuo visų kitų reli- 
gijų, yra „Kristaus mokslas apie save Patį, apie save kaip - 
gyvą įsikūnijusią tiesą“ (p. 104). Tai pati Kristaus moks- 
Ic esmė. Šis mokslas telkiasi ne apie žmogų, ne apie Die- 
vą, bet apie patį Kristų: jis kaip asmuo stovi Evangelijos 
centre. „Jeigu tad ieškome Krikščionybei specifinio turi- 
nio, tai turime pripažinti, kad šis turinys susiveda į patį 
Kristų“ (t. p.). Kristus ir jo mokslas yra vienas ir tas 
pats dalykas, nes tai mokslas apie Kristaus asmenį. Kris- 
tus kaip gyva ir žemėje apsireiškusi asmenybė sudaro 
Krikščionybės turinį, Krikščionybė juk esmėje yra išgany- 
mo religija. Tačiau Kristus išgano pasaulį ne tuo, ką jis 

sako, bel tuo, 'kas jis yra, būtent asmeninis Dievo ir žmo- 
gaus susijungimas. Kristaus asmuo čia yra pagrindinis . 
dalykas, ir apie jo asmenį telkiasi visa, kas yra žemėje ar 
danguje, Tai bendras visų Rytų krikščionių įsitikinimas. 
V. Rozanovas, vienas iš originaliausių rusų religijos filo- 
solų, laiko didžiausiu Krikščionybei pavojumi kalbėti „ne 
apie Jėzų Kristų, bet apie dieviškąjį Mokyloją“ 3, nes čia 
funkcija (mokymas) pridengia vardą, vadinasi, asmenį 
(Jėzus). Kitaip tariant, teorija čia įgyja pirmenybę, o 
asmenybė nuslenka į antrą ar trečią vietą. Tuo būdu yra 
iškreipiama pati Krikščionybės esmė, kurią sudaro ne Kris- 
taus pavadinimas „Rabi — Mokytojau“ (Jn I, 38), bet 
Jėzus, nes tik šį vardą tariant linksta kiekvienas „kelis 
danguje, žemėje ir po žeme“ (Fil 2, 10). 

Tai ypač reikia pabrėžti mūsų dienomis, kai Vakarų 
teologija mėgina iš naujo permąstyti Evangelijos tiesas, 
kai Evangelijos skelbimo metodai bandoma pritaikyti nau- 
jojo Žmogaus sąmonei, kai pati Bažnyčia stengiasi sueiti 
pokalbio su pasauliu. Visa tai, be abejo, reikalinga ir net 
būtina. Tačiau šiose pastangose slypi pavojus susitelkti 
aplinkui Kristaus mokslą, o pamesti iš akių jo asmenį. 
Juk tokios sąvokos, kaip „permąstymas“, „metodas“, „po- 
kelbis“, yra teorinės sąvokos. Jos liečia ir išreiškia moks- 
lą, o ne asmenį. Esama tad pavojaus, kad prasidėjusiame 
pckalbyje tarp Bažnyčios ir pasaulio bus kalbamasi apie 
daugybę tiesų, o bus praleidžiama viena vienintelė tiesa — 
Kristus. Juk Kristus kaip tiesa yra moderniniam pasauliui, 
kaip minėta, papiktinimas ir net kvailybė. Kaipgi gali būti 
tiesa gyvas asmuo — Jėzus iš Nazareto, dailidės sūnus, 
teks pat kaip ir mes visi? Tačiau kas šio papiktinimo veng- 
tų, tas tikrai manytų galįs būti krikščionimi — be Kristaus. 
Nė viena atitrauktinė tiesa nieko nepiktina, Ir Evangelijos 
tiesos, paverstos atitrauktinėmis tiesomis, yra visų pri- 
pažįstamos bei gerbiamos. Papiktinimas atsiranda tik ta- 
da, kai Kristus atsistoja priešais mus ir taria: „Aš esu 
tiesa!“ Tada žmogui reikia apsispręsti: pasilikti su Kris- 
tumi kaip su gyva asmenine tiesa ar eiti su atitrauktine 
bendrine tiesa. Moderninis pasaulis nusigrįžta nuo Kris- 
taus ir eina su atitrauktine tiesa. Tačiau tai kaip tik ir 
sudaro pavojų, kad ir krikščionys, mėgindami pasivyli 
moderninį pasaulį, nepasuktų šios atitrauktinės tiesos ke- 
liu. Šiuo atžvilgiu Rytų krikščionijos pasilikimas su Kris- 
tumi kaip su mastu kiekvienai gyvenimo vertybei turi di- 

džią prasmę ne tik kaip Krikščionybės esmės vykdymas, 
bet sykiu ir kaip įspėjimas moderninio pasaulio akivaizdo- 
je, pasaulio, kuris lenkiasi prieš Evangeliją kaip dorinį 
kcdeksą, bet piktinasi Kristumi kaip įsikūnijusia tiesa. 


3. KRISTUS KAIP ISTORIJOS DIEVAS 


Kaip anksčiau minėjome (plg. I, 4), Rytų Bažnyčios 
teologija niekad nėra kėlusi Kristaus istoriškumo klausi- 
mo, nes jis tiek glaudžiai siejasi su prisikėlimu, jog /ikėji- 
mas prisikėlimą savaime reikalauja, kad Krislus būtų 
istorinis asmuo; kitaip prisikėlimas virsta mitu, ir visa 
Krikščionybė nustoja .prasmės (plg. / Kor 15, 14); ne- 
istorinis Kristus juk yra neprisikėlęs Kristus; tai tik sim- 
bolis arba šifras žmogaus ilgesio nugalėti mirtį, bet ne 
realus jos nugalėtojas — „victor Rex“ (Velykų Sekmadie- 
nio Mišių sekvencija). Užtat Rytų teologai ir filosofai yra 
nuolatos kėlę kitą klausimą, būtent: kokią reikšmę Kris- 
tus turi pačiam istorijos vyksmui? Juk Kristus yra dau- 
giau negu tik viena didelė istorinė asmenybė. Kaip žmo- 
gus jis, tiesa, gyveno aiškiai aprėžtoje erdvėje (Palesti- 
ncje) ir aiškiai aprėžtame laike (Erodui karaliaujant). 
Tarno išvaizda palenkė jį mūsojo gyvenimo dėsniams ir 
padarė jį konkrečiai patiriama asmenybe. Kaip Dievas ta- 
čiau Kristus peržengia bet kokią erdvę ir bet kokį laiką: 
jis gyvena anapus istorijos. Iš kitos tačiau pusės, Kristus 
yra įsikūnijęs Dievas, vadinasi, nužengęs į mūsų istoriją. 
Tspdamas žmogumi, Logos tuo pačiu tapo ir istoriniu žmo- 
giuni, nes tikras žmogus kitoks nė būti negali. 

G. Florovskis teisingai pastebi, kad kiekvienas apsi- 
reiškiinas yra „Dievo kelias į istoriją“ arba jo „„malonin- 
gas artinimasis prie kūrinijos“ *7. Apsireikšdamas Dievas 
sueina į tam tikrus santykius su žmonija ir įsijungia į jos 
gyvenimą. Tai tinka tiek Senajam Testamentui, tiek net 
stabmeldybei, kurioje irgi esama Dievo apsireiškimo pėd- 
sakų. Tačiau šis Dievo apsireiškimas yra buvęs, kaip šv. 
Paulius pastebi, Viešpaties kalbėjimas „per pranašus“ 
(ZŽyd 1, 1), vadinasi, ne tiesiog asmeniniu pavidalu, o per 
tai pininkus, kurie Dievo valią skelbė, jo vardu stebuklus 
darė, tautai vadovavo, ją baudė ir guodė. Dievas gyveno 
Izraelio tautos istorijoje realiai, tačiau neasmeniškai. Jis 
joje gyveno žodžio, veiksmo, įstatymo, jėgos, vadovavimo, 
išlaisvinimo pavidalu, vadinasi, dar tiktai grynai objek- 

tyviniu būdu. Tuo tarpu Logui įsikūnijus, Dievas byloja 
į žmoniją „per Sūnų“ (Žyd I, 2). Jis gyvena „tarp mūsų“ 
(Jn I, 14) ne tiktai kaip tikrovė apskritai, bet ir kaip as- 
meninė tikrovė. Po Logos įsikūnijimo ne pranašų žodžiai 
kalba apie jį, jį skelbia, jį nurodo, bet jis pais gyvena 
asmeniškai mūsų laike ir mūsų erdvėje. Įsikūnijimas yra 
asmeninis Dievo nužengimas į istoriją. Šia prasme Flo- 
rovskio minimas maloningas Dievo artinimasis prie kūri- 
nijos įvyksta tobuliausiu būdu, nes asmeninio susitikimo 
pralenkti nėra įmanoma. 

Todėl čia ir kyla klausimas: ką reiškia Dievo gyveni- 

mas mūsojoje istorijoje? Juk savaime suprantama, kad 
istorija turi virsti kitokia, jei Dievas gyvena joje tik kaip 
prasmuo, ir vėl kitokia, jei jis nužengia į ją asmeniniu 
pavidalu. Būdamas antistorinis savo esme, Dievas nepa- 
sineria istorijos eigoje, kaip kiekviena istorinė asmenybė; 
jis nėra jos nešamas; greičiau jis ją neša bei veda. Tačiau 
kokiu būdu? Aplinkui šį tad klausimą ir sukasi krikščio- 
niškasis Rytų mąstymas. „Rytų teologija telkiasi aplinkui 
įsikūnijimo stebuklą“ 38, tačiau ne kaip aiskirą įvykį, ap- 
suptą skaidria piemenėlių nuotaika, angelams giedant, 
bet kaip savotišką istorijos eigos lūžį bei posūkį visiškai 
kitokia linkme. Kristaus gimimo valandą prasidėjo kažkas 
visiškai naujo. Tasai didis džiaugsmas, apie kurį kalbėjo 
angelas, pasirodęs piemenims Betliejaus apylinkėse, buvo 
ne tiek vidinis džiūgavimas, kiek objektyvinis dalykas „vi- 
sai tautai“ (Lk 2, 10), o per ją įr visai žmonijai. Kris- 
taus gimimas nebuvo vienas įvykis tarp daugelio kitų, bet 
pagrindinis įvykis, aplinkui kurį tuoj pat susitelkė visa 
istorijos eiga. Jeigu Dievas yra čia pat su mumis, tai iš 
jo viskas kyla ir į jį viskas teka. Tada ir piemenys, ir 
karaliai keliauja jo pagarbintų (plg. LA 2, /15—20; Mt 2, 
2—11). Kristaus įsikūnijimas keičia istorijos pobūdį, — štai 
EBS, kuri valdo visą Rytų istorijos teologiją bei filoso- 
1J4. 

Pirmas dalykas, kuris išryškėja svarstant istoriją Die- 
vo įsikūnijimo šviesoje, yra tai, kad Kristus yra istorijos 
centras arba vidurys. Pasirodžius protestantų teologo 
O. Cullmanno knygai „Kristus ir laikas“ (1945), kristo- 
centrinė istorijos samprata virto sava ir Vakarų krikščio- 
nijai. Cullmannas skelbia, kad istorijos vidurys krikščioniui 
glūdi ne kažkur ateityje, bet kaip tik praeityje, būtent Kris- 
tsus gimime, gyvenime ir mirtyje. Norėdami suprasti isto- 
riją tikėjimo šviesoje, turime į ją žvelgti ne ateities, bet 

kaip tik praeities požiūriu. Tik Izraelio tauta gyveno atei- 
ties perspektyvoje. Krikščionio ateitis tuo ir skiriasi nuo 
iziaelito ateities, kad krikščioniui ateitis yra ne kas kita, 
kaip praeities išsiskleidimas; išsiskleidimas to, ką Kristus 
savo gyvenimu bei mirtimi jau pagrindė. Antrasis Kristaus 
atėjimas nebus naujo gyvenimo steigimas, bet jau įsteigto 
gyvenimo užbaigimas — anos trumpos valandėlės, apie 
kurią kalbėjo pats Išganytojas, atsisveikindamas su apaš- 
talais (plg. Jn 16, 16) *?. 

Visas šias mintis kaip tik ir randame Rytų teologų 
raštuose. Penkiolika metų anksčiau negu Cullmannas kal- 
bėjo G. Florovskis beveik tais pačiais žodžiais apie Kristų 
kaip istorijos vidurį. „Krikščioniškoji religija,— rašo Flo- 
rovskis,— yra nukreipta ne į laukiamą ateitį, bet į praeitį, 
ne į tai, ko dar nėra, o į tai, kas jau įvyko... Ji nukreipta 
į aną amžiną dabartį arba į aną dieviškąją pilnatvę, apsi- 
reiškusią mums Kristuje ir per Kristų. Žinoma, ir krikš- 
čioniškojoje religijoje esama' laukimo, ir joje slypi apo- 
kaliptinis nusistatymas. Tačiau antrą kartą Kristui atei- 
nsnt arba jam grįžtant, bus įvykdyta tik tai, kas įvyko pir- 
muoju atėjimu ir kas jau vyksta bei vykdoma pasaulyje. 
Išganymas jau yra juk atliktas. Zmogiškoji būtis jau ati- 
tiesta, jau išgydyta, jau išlaisvinta — nors dar tik savo prad- 
menyse“ *. Tai reiškia, istorija nebeeina Kristaus linkui 
kaip Izraelio tautoje. Po Kristaus istorija teka iš jo kaip 
iš centro. Kristus stovi viduryje tarsi siena ir skiria isto- 
riją į dvi dali: prieš įsikūnijimą kaip istorijos tikslą ir po 
įsikūnijimo kaip istorijos šaltinį. Istorija negali Kristaus 
pralenkti: ji arba jo siekia, arba iš jo plaukia. Kristus 
krikščioniui niekad nėra nei gryna ateitis kaip Izraelio 
tautai, nei gryna praeitis kaip liberalizmui. Kristus yra 
Didžioji Dabartis, apimanti tiek praeitį, tiek ateitį, nes jis 
yra nuolatos — vakar, šiandien ir rytoj. Jis yra amžinai 
dabartinis, vadinasi, niekad neperžengiamas, niekad ne- 
pašalinamas, niekad nepralenkiamas. 

Šį amžiną Kristaus buvimą istorijoje ir jo dabartį kaip 
visų laiko dimensijų santalką ypač išryškino L, Karsavi- 
nas (1882— 1958), ilgus metus dėstęs istoriją Lietuvos uni- 
versitete ir Lietuvoje išleidęs pagrindinius lilosotinius savo 
veikalus *'. Pasak jo, „įsikūnijimas yra ne tik formalus 
istorijos vidurys (ta prasme, kad juo baigiame bei prade- 
dame skaičiuoti istorijos amžius.— Mc.), bet jis yra ir 
realus istorinės dinamikos centras, ir kartu ontologinis 
istorinio buvimo telksnys (sredotočije). Jėzus Kristus yra 

dievažmogiškasis istorijos šaltinis, iš kurio teka višos sro- 
vės tiek į praeitį, tiek į ateitį“ *2. Kitoje vietoje Karsavi- 
nas teigia: „Jėzus Kristus sudaro tikrą pasaulio istorijos 
vidurį ir viršūnę. Tik per jį istorija darosi galima ir tikra 
būtent ta prasme, kad tik su Kristumi prasideda tiek da- - 
bartis, tiek ateitis, tiek praeitis“ *. Su Kristui prasideda 
„laikas ontologine prasme ir skyla į tris kategorijas: vie- 
na iš jų slenka priekin ir virsta ateitimi, antroji teka atgal 
ir virsta praeitimi, trečioji pasilieka visados kaip dabartis 
ir yra identiška su mūsų gyvenimu, taip kad Kristus mums 
nėra nei tik praėjęs, nei tik ateisiąs, bet visados dabarti- 
nis“ +. Ir kaip tik šioje amžinoje dabartyje mes tampame 
su Kristumi „realiai viena“ (t. p.). Kristus yra mums, pa- 
sak Karsavino, artimesnis negu mūsų amžininkai; jis yra 
mums visiškai tikrai apčiuopiamas bei regimas, nors ir 
gyveno Palestinoje Augusto ir Tiberijaus laikais. Tai nėra 
tiktai moralinis artumas atsiminimo ar tradicijos prasme; 
tai ontologinė Kristaus kaip laiko santalkos dabartis ir tuo 
būdu kaip istorijos vidurys, iš kurio niekados negalima 
išeiti. Kristus neplaukia su laiko tėkme, bet jis laiko laiką 
savimi ir todėl pasilieka visados čia pat: „Visas dienas 
iki pasaulio pabaigos“ (Mt 28, 20). 

Kristaus kaip istorijos centro samprata įgalina mus 
geriau pajausti ir Rytų krikščionio eschatologinę nuotaiką, 
kuri sudaro vieną iš ryškiausių Rytų Bažnyčios žymių, ku- 
ri tačiau labai dažnai yra klaidingai aiškinama. Galima 
sutikti su A. Kartaševo pastaba, kad Rytų krikščionys, 
pirmoje eilėje rusai, geriausiai suprato ir džiaugsmingiau- 
siai priėmė apaštalo Pauliaus žodžius „čia mes neturime 
pastovaus miesto, o ieškome būsimojo“ (Žyd 13, 14); kad 
rusai yra „mūsų laikų tesalonikiečiai“, taip aistringai lau- 
kią antrojo Kristaus atėjimo, jog juos reikią net raminti, 
kad nesibaimintų, „esą Viešpaties diena esanti arti“ (2 Tes 
2, 2). Taip pat tiesa, kad Rytų krikščionis, ypač tikin- 
tysis rusas, yra „didysis keliauninkas“, einąs „amžinojo 
Miesto linkui“ *. Juk net ir N. Berdiajevas, tasai aistrin- 
gas žmogiškosios kūrybos bei kultūros gynėjas, sako apie 
save patį, kad jis esąs „neįsišaknijęs pasaulyje“ ir kad šis 
neįsišaknijimas sudarąs giliausią jo pasaulėjautos pa- 
grindą; kad jis niekados nebuvęs atsidėjęs „pasauliui tir- 
ti“: jam rūpėję tiktai „pastarieji dalykai“ *7. Eschatologinė 
arba galo nuotaika bei jo laukimas Rytų krikščionims iš 
tikro yra būdinga. 

Tačiau būtų klaida rytietiškąją eschatologiją gre- 
tinti su izraelitų tautos eschatologija, tai yra su tokiu galo 
laukimu, kuris remiasi gryna aleitimi ir ja gyvena giliau- 
sia savo esme. Rytų krikščionijos eschatologija yra atremta 
ne į ateitį, bet kaip tik į praeitį, į tą nuolatinį Kristaus 
pasilikimą su mumis „visas dienas“ (MH 28, 20). Juk Baž- 
nyčia savo istorijoje yra ne kas kita, kaip „įsikūnijimo skli- 
dimas laike“; vadinasi, „Bažnyčiai paskutinieji dalykai 
jau yra virtę dabartimi“: jie nėra tiktai pažadas, kuris 
dar turi įvykti; „Dievui tapus žmogumi, pasaulio galas yra 
jam imanentinis“; mūsų epocha, tai yra epocha po Kris- 
taus, jau yra „paslarasis tarpsnis“ arba anoji „paskutinė 
valanda“, apie kurią kalba šv. Jonas savo laiškuose (1 Jn 
2, 16) *8. Antrojo Kristaus atėjimo laukimas, toks ryškus 
Rytų krikščionijoje, turi visai kitą prasmę negu laukimas 
jo pirmojo atėjimo Izraelyje. Antrasis atėjimas bus juk tik 
pirmojo atėjimo užbaigimas. Nėra jokios lygiagretės tarp 
Mesijo kaip įsikūnijusio Dievo ir Kristaus kaip pasaulio 
Teisėjo laikų pabaigoje, nes šie du įvykiai yra du poliai 
tos pačios išganymo istorijos, kuri trunka nuo pasaulio 
pradžios ir antruoju Kristaus atėjimu kaip tik bus užbaig- 
ta. S š 

Rytų krikščionis laukia šios užbaigos todėl taip ilgesin- 
gai, kad šiuo veiksmu bus galutinai įvykdytas pirmykštis 
pažadas, duotas žmogui dar rojuje; būtent sutrinti gun- 
dytojo galvą (plg. Pr 3, 15). Juo bus duotas „atsakymas 
į visus šios epochos kentėjimus, į gyvenimo klausimus, į 
susiskaldymą, nežinojimą ir tragiškas sunkenybes“ **. Ta- 
čiau visa tai bus ne koks nors atskiras, specialus įvykis, 
bet tik visiškas išskleidimas to, kas prasidėjo įsikūnijimo 
akimirką ir kas vykdoma visą istorijos metą, bet vis ne- 
tobulai, vis negalutinai, vis gresiant pavojui alkristi atgal. 
Logos įsikūnijimas yra pagrindas šiam galutiniam už- 
baigimui. Jeigu tad Rytų krikščionys ir karštai meldžiasi 
„ateik, Viešpatie Jėzau“ (Apr 22, 20), tai jie tai daro nie- 
kad nepamiršdami, kad Jėzus esmėje jau yra atėjęs, kad 
jis yra centras, kad jo žodžiai ant kryžiaus „atlikta — 
consumatum est“ (Jn 19, 30) tikrai reiškia įvykdymą. Be 
abejo, kai kurios rytietiškojo maldingumo formos, kaip 
atsiskyrėliai, juokdariai Kristuje (jurodivyj), keliauninkai, 
sudaro įspūdį, esą dabartinė istorija yra niekai, 0 ver- 
tiuga yra tik tai, kas dar turi ateiti. Tačiau pati Rytų 
Bažnyčia yra visados kovojusi su šių Iormų vienašališku- 
mais, neleisdama žeminti istorijos kaip Kristaus dabarties 

leike bei erdvėje. Kristus kaip istorijos vidurys yra pa- 
grindinė idėja rytietiškoje istorijos teologijoje. 
Kita idėja, kylanti iš Kristaus kaip istorijos vidurio, yra 
laiko pobūdžio pakitimas, Išganytojui atėjus žemėn. Šią 
idėją Rytų mąstylojai pabrėžia taip lygiai, kaip ir nuola- 
tinį Kristaus buvimą istorijos vyksme. Jau Origenas teigė, 
esą Kristus nuvainikavo graikiškąjį eoną (aion). Ką iai 
reiškia? Graikiškasis žodis „eonas“ paprastai yra verčia- 
mas „laiku“, „laikotarpiu“, „amžiumi“. Iš tikro tačiau 
šis žodis pažymi ne tiek laiko ilgį, kiek laiko tėkmės 
būdą. Tai labai aiškiai matyti Heraklito aforizmuose. Į 
klausimą, kas yra eonas, Heraklitas atsako: „Tai žaidžian- 
tis, kauliukus dėstantis ir vėl ardantis vaikas“ *9. Tuo He- 
raklitas nori pasakyti, kad eono žaismo esmė glūdinti nuo- 
latiniame kartojime. Žaisdamas kauliukais, jis juos stato 
ir ardo, stato ir ardo — ligi begalybės. Eonas dėlioja laiko 
momentus. Tuo būdu laiko tėkmė eono rankose įgyja labai 
savotišką būdą: ji darosi betikslė, kadangi ji yra nuola- 
tinis kartojimasis — kaip ir kiekvienas žaismas. Graikiš- 
koji eono sąvoka, Heraklito pavaizduota žaidžiančio vaiko 
prasmenimi, labai gražiai išreiškia laiko tekėjimą ne į 
kurį nors tikslą, bet nuolatinį jo grįžimą į tą patį tašką. 
Be abejo, žraikai pirmieji suvokė savotiška žmogaus 
vietą pasaulio sąrangoje, kildindami jo sielą iš anipasau- 
linės srities (Platonas), kurioje ji gėrėjosi tobulomis idė- 
jomis ir dabar tebegyvena anais atsiminimais. Graikai taip 
pat buvo pirmieji, kurie suprato istoriją kaip žmogaus žygį 
ir pradėjo ją aprašinėti. Ir vis dėlto jie nepajėgė atpalai- 
duoti žmogaus nuo gamtinių jėgų. Priešingai, jie kaip tik 
jį palenkė šioms jėgoms, sukurdami likimo idėja, apiman- 
čią ne tik žemę, bet ir dangų, ne tik žmones, bet ir dievus. 
Istorija yra, tiesa, žmogaus žygiai, bet šie žygiai paklūsta 
aukštesnei galybei, valdančiai žmogų ligi pat jo vidaus 
gyvenimo. Niekas — net nė dievai — negali ištrūkti iš šios 
galybės rankų. Tai akla jėga, veikianti be atodairos, dės- 
ningai, nepermaldaujamai. Tai esmėje gamtinė jėga — be 
meilės, be sąmonės, aklas dėsnis kaip ir visur gamtoje. 
Graikiškasis žmogus nepajėgė dar jaustis kaip tikroji gam- 
tos priešginybė. Greičiau jis jautėsi -kaip jos dalis, kuri 
veltui mėgina išsiveržti iš gamiinės visatos dėsningumo. 
„ Sis dėsningumas valdė todėl ir žmogaus istoriją. Isto- 
rija, graikų pažiūra, buvo ne vyksmas šalia gamtos, bet 
pačioje gamtoje. Tai buvo kosmologinis vyksmas. Štai ko- 
dėl istorija buvo apspręsta gamtos ritmo. Tačiau kadangi 

gamtos ritmas yra nuolatinis kartojimasis, todėl grįžimo 
bei kartojimosi idėja valdė ir graikų pažiūras į istoriją. 
Istorijoje nėra tikros ateities; joje nėra nieko esmingai 
naujo. Visa, kas ateityje įvyks, įvyks pagal tą patį būdą 
ir tuos pačius dėsnius kaip ir praeityje. Ateitis bus tik 
praeities grįžimas. Fr. Nietzsche's žodžiai „visa praeina ir 
visa grįžta, amžinai sukasi būties ratas“ gali būti santrau- 
ka visos graikiškosios istorijos filosofijos. Būdinga, kad 
Nietzsche šiuos žodžius deda į gyvulių lūpas: juos taria 
susirgusį Zaratustrą slaugantieji miško žvėrys *!, vadinasi, 
gamtos padarai, nęs gamtoje iš tikro viskas praeina ir 
viskas grįžta; gamtos būties ratas sukasi nuolatos; gam- 
tos būsena yra kartojimasis. Eonas, tasai kauliukais žai- 
Čžiantis vaikas, apsireiškia gamtoje ryškiausiai; čia jo 
žeismas vyksta be galo: gimimas ir mirtis, diena ir naktis, 
žiema ir vasara, dargana ir giedra eina viena po kitos ' 
jo rankose. Istorijos tėkmės forma buvo graikams apskri- 
timas. Viskas eina ratu, viskas grįžta į tą pačią vietą, 
iš kurios buvo išeita. Nesvarbu, kad šis ratas yra milži- 
niškas, kad atskiras žmogus ir net atskira tauta jo ap- 
rėpti negali ir todėl kartojimosi nepastebi, manydami 
pergyveną kiekvieną sykį vis kažką nauja. Mąstytojui 
tačiau yra aišku, kad rato dydis esmės nekeičia: apskriti- 
mas lieka apskritimas, net jeigu jam apeiti ir reiktų mili- 
jardų metų. Sykį apėjus, prasideda kartojimasis be pras- 
mės ir be tikslo. 2 

Šį tad graikiškąjį (kartu ir indiškąjį) laiko pobūdį, vaiz- 
duojamą apskritimu ir todėl nuolatos besikartojantį, Kris- 
tus ir pakeitė iš esmės. Istorija ėjo graikams ratu todėl, 
kad ji neturėjo taško, į kurį ji artintųsi ir kuris ją ap- 
spręstų. Laikas neturi ateities, jeigu jis neturi tikslo; o 
neturėdamas tikslo, jis savaime eina ratu. Tačiau dieviš- 
kojo Logos įsikūnijimas kaip tik ir yra toksai laiko tikslas. 
Kaip amžinasis Tėvo nutarimas, Logos įsikūnijimas lenkė 
į save visus istorinius amžius: prieš Kristų istorija ėjo jo 
gimimo linkui. Kaip pažadas vėl ateiti ir teisti visas tautas 
bei gimines (plg. Mt 25, 32), Kristus traukia į save irgi 
visus amžius: po Kristaus istorija eina jo teismo linkui. 
Tuo būdu Kristus padaro, kad istorijos tėkmė virsta lini- 
jine: kūrimas, atpirkimas, perkeitimas yra tie trys taškai, 
kurie istoriją pradeda, ją veda ir ją atbaigia. Įsikūnijimo 
šviesoje laikas yra vienkartinis. Jokio kartojimosi, jokio 
grįžimo į tą patį tašką nėra ir negali būti. Istorijos ritmas 
nebėra gamtos ritmas, nes jis vyksta nebe gamtoje, bet 

žmogaus gyvenime, kuris esmėje yra ne kas kita, kaip lais- 
vas apsisprendimas Kristaus atžvilgiu. Tuo būdu Kristus, 
kaip Origenas sako, ir nuvainikavo graikiškąjį eoną: laikas 
Kristaus šviesoje nebėra kauliukais žaidžiantis — juos ar- 
dantis ir vėl statantis — vaikas. Laikas yra vienkartinis 
žmogaus buvimas Dievo akivaizdoje, Dievo ne kaip -kos- 
minės jėgos, nę kaip aklo likimo, bet įsikūnijusio Dievo 
Jėzaus iš Nazareto: pavidalu. Laiko vienkartiškumas yra 
esminė jo žymė krikščioniškojoje istorijos teologijoje. 
Savo knygoje „Gyvenimo prasmė“ (1918) E. Trubec- 
kojus (1863—1920) rašo, kad „Kristuje gyvenimas liau- 
jasi buvęs nuolatinis ratas (circulus vitiosus). Kryžiaus 
pergale buvo pašalinta bloga amžinybė ir nuolatinis mir- 
ties grįžimas. Priešingai Dionisui ir kitiems gamtinių reli- 
gijų dievams, kurie periodiškai miršta ir keliasi, Kristus 
mirė ir prisikėlė tiktai vieną kartą; jame buvo panaikintas 
anas visuotinis periodinės mirties dėsnis“ 52. Tačiau kaip 
tik šiuo vienkartiniu savo prisikėlimu Kristus pagrindė gy- 
venimą irgi kaip vienkartinį vyksmą. Mes gyvename ir 
mirštame tik kartą, nes ir Kristus gyveno ir mirė lik kar- 
tą. Mes prisikelsime, nes ir Kristus prisikėlė. Mes gyven- 
sime amžiną gyvenimą be mirties, nes ir Kristus tik kartą 
prisikėlė ir gyvena amžinai. „Pasaulis pasieks būtinai savo 
galą — ne ta prasme, kad jis nustotų iš viso buvęs, bet ta, 
kad jis pasieks savo būties pilnatvę“ 8, Amžinybė, kaip. ją 
supranta Krikščionybė, yra ne begalinė laiko tėkmė, bet 
laiko peržengimas, kai visos kitos laiko linkmės arba 
dimensijos (praeitis, ateitis) dingsta, o lieka viena tik 
dabartis. Begalinė laiko tėkmė yra gamtinė sąvoka, todėl 
dvasios gyvenimui visiškai netinkanti. Begalybėn tekąs 
laikas yra bloga amžinybė, nes ji nepergali mirties ir savo 
nuolatiniame pasikartojime tik parodo žemiškosios istori- 
jos beprasmybę. Tačiau Kristus, būdamas istorijos vidurys 
ir. judindamas visus amžius savęspi, kaip tik pergali šią 
blogą amžinybę, paverčia ją palaiminta amžinybe, pavers- 
damas ir mūsų gyvenimą viena ištisa dabartimi (totum. 
simul), kuria jis ir pats dabar yra. Būti viena su Kristumi 
reiškia būti įo dabartyje ir tuo būdu nemirti amžinai: „Kas 
tiki mane, tas turi amžinąjį gyvenimą“ (Jn 6, 47). Tuo 
bidu Kristus darosi Išganytojas ne tik atskiros sielos iš 
nuodėmės, bet ir visos istorijos iš jos neprasmingo karto- 
jimosi arba iš anos begalinės laiko tėkmės. Istorijos galas 
kaip būties pilnatvė ir nuolatinė dabartis yra ne kažkas 
reigiamo, bet tai atbaigiamasis išganymo aktas. Istorija 

turi turėti pabaigą, nes ji turi pasiekti savo tikslą; tik to- 
kiu atveju ji yra prasmingas vyksmas. Skelbdamas isto- 
rijos teismą, Kristus apsireiškė kaip tikras istorijos Die- 
vas, kuris laiko savo rankose laiko tėkmę ir veda ją sa- 
vęspi. | 

Pakitęs laiko pobūdis ryšium su Logos įsikūnijimu 
suteikia istorijai po Kristaus tokį dinamizmą, kokio vel- 
tui ieškotume epochose prieš Kristų. Jau tik tas vienas 
dalykas, kad žmonijos gyvenimas nebėra aklas likimas, bet 
laisvas apsisprendimas Kristaus atžvilgiu, paverčia laiko 
tėkmę žmogaus veikalu. Žmogaus dalia yra ne kažkieno 
apspręsta iš anksto, bet ji yra jo bendradarbiavimo su 
Dievu pasėka. Tai dieviškosios malonės ir žmogiškosios 
laisvės susitikimas. Tai maldavimas ir išklausymas, gai- 
lestis ir atleidimas, beldimasis ir atidarymas, kaip Kris- 
tus pats yra apibūdinęs žmogaus padėtį žemėje. Likimo 
idėjos pašalinimas ir graikiškojo  eono nuvainikavimas 
reiškia nepaprastą žmogaus suaktyvinimą, jo jėgų paska- 
tinimą, jo valios išbudinimą veiklai. „Gimus vilčiai, kad 
prasmė bus pasiekta, pajudinama visa,skas yra žmogiška: 
valia, jausmai ir mąstymas“ “*. Teisingai tad N. Berdiaje- 
vas kalba apie sukilėlišką pradą krikščionio dvasioje, kuri 
nebepasiduoda likimui ir todėl kuria „aną audringą pasau- 
lio istoriją, taip būdingą krikščioniškajai epochai“ *. Juk 
istorija po Kristaus nebėra gamtinės būtinybės išsivys- 
tymas. Joje veikia „prasmės dinamika“, apsprendžianti jos 
eigą. „Krikščionybė yra istorijos judėjimas galo linkui“, 
todėl ir ji pati, ir jos apspręsti amžiai „yra dinamiški aukš- 
čiausiu laipsniu“ 58. 

Tačiau šis krikščioniškasis dinamizmas nėra paprastas 
laiko skubėjimas į galą, bet tai laisvės albaigimas, glū- 
dįs žmogaus apsisprendime ir padarąs istoriją pilną įtam- 
pos bei tragikos. Apsisprendimo metas juk yra kartu ir 
išsiskyrimo metas. Kristus pasirodė žemėje nešinas ne 
ramybe, bet kalaviju, kuris sukelia sūnų prieš tėvą, duk- 
terį prieš motiną, marčią prieš uošvę ir žmogaus namiškius 
padaro įo priešais (plg. Mt 10, 34—36). Apsisprendimas 
už ar prieš Kristų veikia lyg magnetas: jis traukia vieną 
prie kito to paties nusistatymo žmones ir stumia vieną 
nuo kito priešingo nusistatymo. Kristus veikia istorijoje 
kaip bendruomenę kuriąs veiksnys ir skelia žmoniją į dvi 
stovyklas, dar daugiau: į dvi kariuomenes. Tiek Kristus, 
tiek jo priešininkas yra kovotojai per savo šalininkus, ir iš 
šitos kovos kaip tik ir kyla istorijos galas (plg. Apr 13, 

7: 19, 13—21). Stai kodėl V. Solovjovas Evangelijos sklei- 
dimą pasaulyje ir aiškina ne kaip paprastą tautų supa- 
žindinimą su Krikščionybe, bet kaip „žmonijos pastatymą 
prieš dilemą: priimti arba atmesti pažintą tiesą“; tik šiuo 
atveju Evangelijos platinimas įgyja „eshatologinę reikš- 
mę“, virsdamas laiko pilnybės ženklu, kuris skelbia ant- 
rąjį Kristaus atėjimą 57. 

Nuosekliai tad Rytų krikščionys yra įsitikinę, kad Kris- 
taus įsteigtoji Bažnyčia niekados žemėje negali laimėti bei 
triumfuoti. Nors Bažnyčia ir yra dievažmogiškumas, ap- 
imąs visą būtį kaip ir pats Kristus, tačiau ji negali virsti 
istorijos eigoje įvykdyta Dievo Karalyste; ji visados gali 
būti tik fampanti Dievo Karalystė. Iš vienos pusės, ji, 
tiesa, pašvenčia žmoniją ir net visą kosmą, iš kitos — ji 
yra spaudžiama, ujama ir persekiojama. Kaip istorinė ap- 
reiška Bažnyčia niekad negali pasiekti galutinės pergalės 
žemėje, nes Bažnyčios likimas istorijoje priklauso nuo 
žmonijos apsisprendimo Kristaus atžvilgiu, o šis apsi- 
sprendimas nėra vieningas, kas Bažnyčią visados padaro 
tik dalinę, bet ne visuotinę 5. Savo gyvenimo pabaigoje 
V. Solovjovas buvo giliai įsitikinęs, kad Kristaus klau- 
simas „o žmogaus Sūnus, kai ateis, ar jis ras tikėjimą že- 
mėje?“ (Lk 16, 8) turįs būti atsakytas neigiamai, kad ti- 
kėjimo būsią labai nedaug ir kad krikščionys sudarysią 
“k nereikšmingą mažumą, o dauguma seksią antikristu 5?. 

Ši nuojauta kaip tik ir padaro, kad Rytų Bažnyčia nie- 
kad nesistengia siekti istorijoje kokio nors ypatingesnio 
laimėjimo. Nuostabiu ramumu ji sutinka persekiojimus ir 
didele kantrybe juos neša. Rytų Bažnyčia nepalaužiamai 
tiki „Kristų kaip istorijos Dievą ir laukia galutinės jo 
pergalės laikų pabaigoje. Tačiau kenotinį Išganytojo pa- 
vidalą, aną tarno pavidalą ji perkelia į savo pačios istorinę 
egzistenciją, žinodama, kad kryžius laukia ne tik Kristaus, 
bet kad jis laukia ir Bažnyčios: ana kančios taurė, jaudi- 
nusi Jėzų Alyvų kalne, negali praeiti nė pro Bažnyčią (plg. 
Mt 26, 42). Be abejo, Bažnyčiai reikia didelio nusižemi- 
nimo ir pasivedimo Viešpaties valiai, kad įi galėtų iš vi- 
dzus šią taurę priimti, kaip kad ją priėmė irgi ne be gilaus 
liūdesio Išganytojas (plg. ZA 22, 42—44). Tačiau tai vie- 
nintelis jos kelias istorijos eigoje. Rytų Bažnyčia tai žino 
labai gerai, todėl ji nesiduoda sugundoma jokio triumia- 
lizmo ar optimizmo. Ji žino, kad Bažnyčia suspindės visu 
savo grožiu „kaip sužadėtinė“ (Apr 21, 2), tačiau tai įvyks 
tiktai laikų pabaigoje, sudužus žemiškajai tvarkai. Kristus 


624 


pasiliks“ savo. sužadėtinę, tačiau-tuo ir baigsis jos kelias 
žemėje, kelias,:-pilnas kančios ir kraujo, priespaudos ir 
ašarų. O kol- istorija“ eina savo keliu, tol Bažnyčiai belie- 
ka tik budėti ir melstis; jai belieka tik laukti ir šį laukimą 
įprasminti Kristaus: ip AuČInOjo Aniės: aukos šienuina 
Dievo 1 AmUuosė: ; J: 


4. KRISTUS KAIP AMziNAŠIS KUNIGAS m 
i a 1: L 

S: Bulgakovas pastėbi, kad Kristaus pavadinimas Am- 
ž:inuoju Kunigu papraštai.yra jurigiamas'su žmonijos at- 
pirkimu, kutis kaip tik ir įvyko: Kristaus pasiaukojimu- už 
pasaulį; pasiaukojimnu, kuriame auka: ir aukotojas yra vie- 
nas ir tas pats Asmuo; būtent:: Kristus kaip. „Dievažmogis. 
Tuo būdu Kristus yra. Kunigas iš pat pradžios-ir pačia .sa- 
vo esme 0 „Mes turime Vyriausiąjį Kunigą, <: ..>-nes 
kiekvienas vyriausias kunigas .<.::.> yra įstatomas žmo: 
nėms, <+:.>ikad aukotų dovanas ir aukas už nuodėmes“ 
(Zyd 4, 15,:5; I). Si tačiau Kristaus kunigystė dažnai yra 
suprantama tik kaip:-žemiško. jo gyvenimo: auka ant kry- 
žiaus Kalvarijos kalne, vadinasi, .kaip vienkartinis ir pasi- 
baigęs veiksmas. -Kristus įį atliko,:atidavė šavo gyvybę 
už žmones, prisikėlė ir įžengė į-dangų, kūr yra apvainikuo- 
tas „garbe ir šlove“ (Žyd:2,.9)/ Susidaro tad įspūdis, kad 
Kristus yra kunigas tik todėl, kad "būdamas žemėje vykdė 
kunigiškąją aukojimo pareiga ir kad tik ryšium su šiuo 
praėjusiu žemės veiksmu: jis ir: šiandien tebėra: vadinamas. 
kunigu. Kitaip tariant, „Kristus: esąs "Amžinasis Kunigas 
ta prasme, -kaip.-kad išsitarnavęs -mokytojaš ar ministeris 
y:a mokytojas ar. ministeris:ligi gyvos -galvos' ir: neteipad 
mirties (sakysime: „proješorius St:. Šalkauskis) :: pasišiekk: 
titulas, bet ne pareigos. Tiesa, šis titulas yra pagrįstagytūko 
romis. pareigomis. aš "dėlto šios. pareigoK i psapšios jau 
atliktos. į || :/ V „659 iesimoi il „2nmin 

"Prieš šitaip ad ŽuDLSsiS Keiskkudikėsi pysiaciskndešsas 
ko „Bulgakovas,- pastebėdamas,skadsKrisitsyyaa niuėbiajiis, 
ir savo garbėje, 'o 'ne ' tikiūdntės ngyvertirhgįs kaik! jas siai 
kunigiškąją pareigą..pratgsia ainžianis is! .iodėšlyvė Autižią 
nasis. Kunigas agtąk lėmė ii visados įtusps)žahik 2jaigab atb 
pirkimas yrą. žiimijosiisdtaikiyniasįi 30u Dieiazčtkisisis1fl 
taikymas syraisies tiksiviankalltiniiss veikalas anitskeyšiališs 
bet sykiigirnaižinds atykdrės kaipu Arm sistaikyinio Upalais 
kymiasi/At pirkimo: gtvejd syksteo(ids padjikas: it ano TEO 

veju: sukurtosios būtybės yra reikalingos nuolatinio ku- 
riančio palaikymo jų buvime, kad negrįžių į nebūtį, iš 
kurios yra pašauktos?!. Taip lygiai ir atpirktosios- būtybės 
yra reikalingos atperkančio jų palaikymo, kad negrįžtų at- 
gal į būseną prieš atpirkimą. Jeigu tačiau atpirkimas įvy- 
ko Kristaus auka, tai pasaulio palaikymas atpirkime vyksta 
irgi ta pačia Kristaus auka. Kaip pratęstasis būtybių kū- 
rimas (creatio continua) niekados nesiliauja, taip niekados 
nesiliauja ir jų atpirkimas. Kitaip tariant, Kristus amžinai 
aukojasi už pasaulį Dangiškajam savo Tėvui ir tuo būdu 
palaiko žmoniją atpirktoje būsenoje. Kristus yra kunigas 
ne tik todėl, kad jis sykį. pasiaukojo.-ant kryžiaus, bet ir 
todėl, kad jis amžinai aukojasi, būdamas garbėje; kunigiš- 
koji jo pareiga“ nesiliauja -niekados, nes niekados nesi- 
liauja atpirkimo vyksmas palaikymo atžvilgiu. Kristus yra 
Amžinasis: Kunigas tikra ir tiesiogine: šio žodžio prasme. 
Šio tad Amžinojo Kunigo auka ir yra švenčiama Rytų 
Bažnyčios liturgijoje. Vakarų „Bažnyčioje Kristaus amži- 
oji kunigystė yra taip pat. tikėjimo tiesa. Tačiau ši tiesa 
čia nėra radusi kokios nors ypatingesnės ir plačiau litur- 
giškai išvystytos išraiškos. Tuo tarpu Rytų Bažnyčioje ji 
yra visos liturgijos pagrindas. Rytų Bažnyčios liturgija yra 
ne kas kita, kaip Kristaus — Amžinojo Kunigo — buvimas 
ant mūsų altorių. Tai mintis, verta kiek giliau pasvarstyti, 
ypač mūsų dienomis, kai liturginė reforma ir mūsų, Va- 
karų krikščionių, akis kreipia į anų švenių veiksmų gilesnę 
prasmę. Šiuo atžvilgiu, kaip ir daugeliu kitų, Rytų Bažny- 
čia gali labai vaisingai papildyti mūsų pastangas ir pa- 
gilinti mūsąją liturgijos sampratą. 
Kiekviena krikščioniškoji liturgija yra išganomosios 
Kristaus aukos šventimas. Čia sutaria visos koniesijos. Jos 
skiriasi tik tuo, kad nevienodai supranta šio šventimo 
esmę. k 
Proteštantiškoji Hiturgija yra Kristaus aukos prisimi- 
Rimas. Ji remiasi Paskutiniąja Vakarienė, kai Išganytojas 
ėmėsi duonos, dėkojo, laužė ir kalbėjo savo mokiniams: 
„Imkite ir valgykite, tai yra mano kūnas, kurs bus už jus 
įduotas; tai darykite man atsiminti“ (1 Kor II, 24). Tuos 
pačius žodžius „tai darykite man atsiminti“ jis pakartojo 
duodamas apaštalams ir vyno taurę (plg. 1 Kor 11, 25). 
Protestantiškoji liturgija kaip tik ir švenčia šį atsiminimą 
ant savo altorių. Protestantų Bažnyčia yra taip stipriai įsi- 
žiūrėjusi į Kristaus Aukos tobulumą, kad ji neigia aukos 
charakterį liturgijoje, bijodama tuo pažeminti Kristaus 

žygio sėkmingumą, tarsi žmonija su Dievu dar nebūtų ga- 
lutinai sujungta, tarsi Kristaus aukos dar nepakaktų, jei- 
gu jos šventimas liturgijoje būtų /ikras aukojimas. Todėl 
protestantizmas švenčia savo liturgiją tik kaip atsiminimą, 
o ne kaip aukojimą. „Ant: kryžiaus Kristus buvo auka, 
eucharistinėje puotoje jis yra mums valgis ir "'gėrimas“: 
Viešpaties puota „yra -jo aukos aisiminimas, bet ne pati 
auka“, — šitaip. apibrėžė protestantiškąją liturgiją di pro- 
testantizmo teologai L. .Osianderis ir M. Crusis savo laiš- 
kuose Konstantinopolio patriarchui Jeremijui .II 1572 me- 
tais 9?. Šis apibrėžimas yra gyvas ir šiandien: 

Nuosekliai tad Jiturginis protestantų atsiminimas elis 
ontologinio ryšio.su tikru įvykiu, nes atsiminimas nėra juk 
pats įvykis: Tarp protestantų liturgijos ir Kristaus aukos 
nėra tapatybės. Jeigu protestantų teologai ir.pabrėžia, kad 
Viešpaties puotos metu: Kristaus: Kūnas esąs iš tikro ant 
altoriaus, tai šis buvimas išsisemia tik simboliais, vadi- 
nasi, Kristų apreiškia tiktai:dvasiniu, bet ne tikroviniu bū- 
du: duona ir vynas ant protestantų altorių tiktai nurodo 
į Kristaus Kūną ir Kraują, bet. jie patys nėra šis. Kūnas 
ir Kraujas, Protestantų. Bažnyčia ypatingai pabrėžia Kris- 
taus žodžius Paskutinės Vakarienės -metu: „Kiek kartų jūs 
valgysite tą duoną if gersite.tą taurę, jūs "skelbsite Vieš- 
paties mirtį, iki jis ateis“ (1. Kor 1/,-26). Protestantų li- 
turgija todėl ir skelbia tiesiogine prasme. Ne pats aukos 
veiksmas. čia yra Kristaus mirties skelbimas, bet liturgo 
žodis. Skelbimas tad ir-sudaro „tikrąją protestantiškosios 
liturgijos esmę: ana ara yra Bieio 
liturgija“ 88. | 

Katalikų liturgija neneigia nei: atsiminimo, nei iaibi 
mo žodžiu. Priešingai, Mišių maldose aiškiai sakoma, kad 
duona ir:vynas yra aukojami „prisiminti Viešpaties mūsų 
Jėzaus * Kristaus kančiai, iš: numirusiųjų prisikėlimui ir 
dangun žengimui“ (Suscipe, Sancta Trinitas). Tas pat yra 
ir maldoje po konsekracijos, kur sakoma, kad šią ostiją 
aukojame * „minėdami to paties „Kristaus, tavo Sūnaus, 
mūsų Viešpaties; šventąją kančią, iš numirusiųjų prisikė- 
limą ir garbingą dangun įžengimą“ (Unde et memores). 
Simbolinis atperkamojo. Kristaus žygio prisiminimas ka- 
talikiškojoje liturgijoje anksčiau buvo toks stiprus, jog net 
atskiros Mišių apeigos buvo siejamos su atskirais Kristaus 
kančios įvykiais, kaip tai vaizdžiai matyti senesnėse lietu- 
viškose maldaknygėse. Tas pat reikia pasakyti ir apie skel- 
bimą žodžiu. Pamokslas Katalikų Bažnyčios liturgijoje irgi 

yra visais amžiais žinomas:  Tiesa,. jis gal nebuvo visad 
organiškai siejamas su Mišių apeigomis. Tačiau: jis: buvo 
sakomas „beveik visados. O dabar Antrasis Vatikano susi- 
rinkimas pamokslą (homilijos forma). pavertė Mišių dali- 
mi ir įsakė jį sekmadieniais bei šventadieniais visose bend- 
ruomeninėse bei iškilmingose: Mišiose. (Const. de sacra 
liturgia, art. 52; Instr: ad exec. const. de sacra liturgia, IlI, 
53). Vadinasi, visa tai, ką protestantiškojį liturgija pa- 
brėžia, turi ir kat. liturgija. O vad. .Dievo Žodžio liturgijos 
išryškinimas 'pakeistose katalikų apeigose, Zselbiinę: Žo- 
džiu dar labiau sustiprino; :. 

Tačiau katalikų liturgija nei atsiminimu,: nei: skelbimu 
neišsisemia. Šalia šių dviejų pradų. jiituri: dar vieną, bū- 
tent: ji yra tikras aukojimas. tos pačios kryžiūus. aukos 
Kalvarijos kalne. Teologiškai -kalbant, katalikiškoji litur- 
gija yra Kristaus aukos sakramentinis :(nekruvinas) suda- 
bartinimas (representatio; vok. Vergegenwartigung). Tai 
nėra Golgotos aukos pakartojimas, bet jos šventimas 
kaip dabartinės: /storinis Kristaus aukos: žygis yra. buvęs 
vienkartinis. Katalikų Bažnyčios : liturgija. neturi nieko 
bendro su: stabmeldiškuoju kultu, kuriame-yra švenčiarnas 
nuolatinis gamtos įvykių kartojimasis:. Ant katalikiškojo 
altoriaus neįvyksta nieko „naujo: Tai: yra ta pati auka ir 
tas pats aukotojas Kristus: Tik ši auka, istoriškai praėjusi, 
esti sudabartinama liturgijoje; ji yra perkeliama į mūsų 
dabartį, į mūsų erdvę bei Jaiką. Tai daugiau negu atsi- 
minimas. Tai tikras realus įvykis, tik ne kartojimo, 
bet sudabartinimo prasme.. Be abejo, čia pasilieka viena 
filosofinė sunkenybė: laikas yra neatsukamas (irreversi- 
bile) —tai ontologinė tiesa. Kaip tad praeitis gali virsti 
dabartimi? Kaip galima.: praėjusį ir. vienkartinį įvykį pa- 
daryti. dabartinį, jo nekartojant, tai yra neatliekant es- 
mingai naujo veiksmo? Sios as katalikų teologija 
nėra nugalėjusi. 

Nepaisant tačiau šio neaiškūmo: ir net savotiško“ prieš- 
taravimo laiko ontologijai, viena yra tikta: Kalalikų Baž- 
nyčios liturgija yra tikra auka ir tai ta pati auka kaip ir 
Kristaus ant kryžiaus, tiktai aukojimo: būdas yra skiriin- 
gas:-ant kryžiaus jis buvo fizinis (kruvinas), ant altoriaus 
jis yra sakramentinis (nekruvinas). Tačiau aukojimo do- 
vana, aukojimo veiksmas ir aukotojas yra visur tas pats 
Kristus. Katalikiškoji liturgija yra ne tik puota, bet ir 
auka, ne tik valgis, bet ir garbinimas. Duona ir vynas. ant 
katalikiškojo altoriaus yra ne tik ženklai, rodą į Kristų, 

bet ir pati Kristaus likrovė jo Kūno ir Kraujo pavidalais. 
Katalikiškoji liturgija yra ontologiškai susijusi su Kris- 
taus aukos žygiu kaip tapatybė. Ji yra ne tik atsiminimas, 
bet ir pats įvykis. Šis tad įvykis ir yra Katalikų Bažnyčios 
suprantamas kaip Kristaus mirties tikrasis skelbimas, „iki 
jis ateis“ (1 Kor I/, 26). Ne liturgo žodis neša Kristaus 
tikrovę per laiką bei erdvę, bet liturgijos aukojamasis 
veiksmas. Todėl žodinio skelbimo gali kartais ir nebūti, 
bet jei lieka aukojimas, liturgija išlaiko savo esmę ir pa- 
siekia savo tikslą, nes ji skelbia Kristų tuo, ką ji daro, 
paversdama duoną ir vyną jo Kūnu ir Krauju. Be abejo, 
skelbimas žodžiu papildo ir paryškina skelbimą veiksmu. 
Tačiau skelbimo esmė liturgijos šventimu glūdi ne žodyje, 
o aukos veiksme. Tuo katalikiškoji liturgija ir skiriasi nuo 
protestantiškosios liturgijos.- 

Rytų Bažnyčios liturgija žengia dar vieną žingsnį to- 
liau. Jos liturgijos esmę sudaro ne atsiminimas (kaip pro- 
testantizme) ir ne kryžiaus aukos sudabartinimas (kaip 
katalikybėje), nors abu šie pradai joje aiškiai yra. Ypač 
vad. proskomidija arba pasiruošimas yra perpintas atsi- 
minimo motyvais. N. Gogolis (1809—1852) aiškina visą 
proskomidiją kaip vaizdą Kristaus pasiruošimo savam už- 
daviniui. Užtat ji esanti atliekama uždaroje altoriaus erd- 
vėje, žmonėms nematant, nes ir Kristaus pirmasis gyve- 
nimo tarpsnis buvo Žmonių akims paslėptas **. Proskomi- 
diįjos maldose aiškiai sakoma, kad, sakysime, duonos su- 
pjaustymas šventąja ietimi (gr. logchė; slv. kopje) ir jos 
atitinkamas sudėstymas ant parengties stalo yra daromas 

„atsiminti (eis anamnesin) mūsų Viešpačiui ir Dievui ir Iš- 
ganytojui Jėzui Kristui“ ir jo kančios įvykiams, kurie toli- 
mesniame diakono ir kunigo dialoge yra liečiami: Kristaus 
svgavimas, jo nuteisimas, įo nukryžiavimas. Tačiau ir to- 
limesni bizantinės liturgijos veiksmai, kaip eucharistinių 
dovanų smilkymas bei pridengimas, didžioji ir mažoji pro- 
cesija, Evangelijų knygos įnešimas, ženklina tą ar kitą 
Kristaus gyvenimo bei kančios įvykį, taip kad Konstanti- 
nopolio patriarchas Jeremijas II sako, jog liturgija esanti 
„Viešpaties veiklos nuo pradžios ligi galo ikona“ “, vadi- 
nasi, atvaizdas, kuris „visu savimi nurodo į Išganytojo 
atperkamąjį darbą“ (t. p.). 

Vis dėlto šiuo simboliniu vaizdavimu arba atsiminimo 
šventimu Rytų Bažnyčios liturgija taip lygiai neišsisemia, 
kaip ir Katalikų Bažnyčios. „Mes turime ne atvaizdą, bet 
Nugalėtojo Kūną“,— rašo patriarchas Jeremijas II savo 

atsakyme anksčiau minėtiems protestantų teologams, kurie 
savą liturgiją aiškina tik kaip atsiminimą, o ne kaip tikrą 
auką (t. p. 90). Ant Rytų Bažnyčios altoriaus vyksta ,ne- 
regimas aukojimas ir pavidalų perkeitimas į patį Viešpa- 
"ties Kūną ir Kraują“ 99. Tiesa, Rytų Bažnyčia nelaužo gal- 
vos, norėdama išspręsti klausimą, kaip tai galima, kad 
duona ir. vynas nepakeičia savo gamtinės sudėties ir vis 
dėlto po konsekracijos nebėra duona ir vynas, o Kristaus 
Kūnas ir Kraujas. Rytų teologai net prikaišioja katalikų 
teologams, esą šie racionaliną tikėjimo paslaptį („,myste- 
rium fidei“ — konsekracijos žodžiail), mėgindami ją aiš- 
kinti kaip duonos ir vyno substancijos pakitimą, o akci- 
densų pasilikimą, kaip tai skelbia scholastinė transsubstan- 
cijos teorija; tai esą panašu į kažkokį „sakramentinį gam- 
tamokslį“, nes tuo būdu klausimas esąs keliamas ne rę- 
ligiškai, bet kosmologiškai. (ten pati). Todėl Ryių Bažny- 
čios teologijoje tokių teorijų nėra. Nepaisant šio atgrasi- 
nimo racionalinti Apreiškimo paslaptis, tikėjimas į Kris- 
taus Kūno ir Kraujo fikrove duonos ir vyno pavidalais su- 
daro rytietiškosios liturgijos pagrindą. „Visas dieviškosios 
liturgijos: šventimas Rytų Bažnyčioje,— pabrėžia metro- 
pelitas Serafimas, — remiasi tikėjimu į tikrą Kristaus Kūno 
ir Kraujo buvimą ne tik dvasine bei simboline, bet ir žodi- . 
ne, tikra prasme“ *7. Trumpai sakant, atsiminimo pradas . 
jungia Rytų Bažnyčios liturgiją tiek su protestantiškąja, 
tiek su. katalikiškąja liturgija; tikėjimas į duonos ir vyno 
tikrą pavertimą Kristaus Kūnu ir Krauju skiria Rytų Baž- 
nyčios liturgiją nuo protestantiškosios liturgijos ir padaro 
ją bendrą su katalikiškąja liturgija. 

Skelbimo momentas Rytų Bažnyčios liturgijoje yra vyk- 
domas labai savotiškai. Nors Graikija yra buvusi senovėje 
iškalbos meno gimtinė, tačiau pamokslas Rytų Bažnyčioje 
niekados nevaidino tokio reikšmingo vaidmens kaip ka- 
talikų, o ypač protestantų Bažnyčiose. Tiesa, Trulanumo 
susirinkimas (692) įpareigojo visus graikų Bažnyčios dva- 
siškius sakyti pamokslus, ir jie, atrodo, šią pareigą bus ėję 
gana stropiai; net Bizantijos imperatoriai rašydavo pa- 
mokslus ir liepdavo juos perskaityti žmonėms didžiojoje 
Konstantinopolio katedroje Hagia Sofija 98. Taip pat Rytų 
Bažnyčia visados yra turėjusi didelių pamokslininkų, pra- 
čedant šv. Jonu Chrizostomu ir baigiant Maskvoje mirusiu 
metropolitu Nikolajumi (m. 1961), kurio du tomai pa- 
mokslų bei kalbų yra išleisti Maskvos patriarchato 59. Ta- 
čiau ne šis oficialus įpareigojimas ir ne atskiri pamoksli- 


630 


ninkai sudaro nuotaiką, kurioje skleidžiasi Dievo žodžio 
vaidmuo, o pats šio žodžio priėmimas iš žmonių pusės ir 
perteikimas iš dvasiškių pusės. Ir štai šio priėmimo bei 
perteikimo kaip tik ir stokoja Rytų Bažnyčia. Kadangi pa- 
rapijas valdantieji Rytų Bažnyčios kunigai, kaip žinome, 
yra buvę menko išsilavinimo, apsikrovę šeimomis, apsun- 
kinti pragyvenimo rūpesčiais, todėl jų pamokslai paprastai 
nepasiekė reikiamo lygio nei turinio, nei formos atžvilgiu, 
taip kad tikintieji jų nemėgo ir jų vengė, net reikalaudami“ 
jų nesakyti, o tik paskaityti jiems skyrelį iš Šventraščio 7, 
Ypač Rusijoje pamokslas buvo smukęs — tiek dėl kunigų 
nepasiruošimo, tiek dėl caro valdžios kontrolės, reikalau- 
jančios pamokslą paruošti raštu ir įteikti jį iš anksto cen- 
* zūrai. Šiuo tad atžvilgiu pamokslas kaip skelbimo torma 

Rytų Bažnyčioje yra liturgijai dar labiau atsitiktinis negu 
anksčiau Katalikų Bažnyčioje. ' : 

Tačiau tai anaiptol nereiškia, kad Rytų Bažnyčia sava 
liturgija — ir žodžiu, ne tik veiksmu — neskelbia Viešpa- 
ties mirties, „iki jis ateis“. (1 Kor II, 26.). ZŽodinis skelbi- 
mas bizantinėje liturgijoje randamas labai ryškiai, ta- 
čiau ne pamokslo, o himno forma. Vakarų Bažnyčioje (iiek 
katalikų, tiek. protestantų) skelbimas susiklosto kalbos pa- 
vidalu. Rytų Bažnyčioje jis įgyja visų pirma poezijos pa- 
vidalą. Bizantinės liturgijos tyrinėtojai jau seniai yra 
atkreipė dėmesį, kad šalia ištraukų iš Sventraščio, šalia 
maldų ir prašymų rytietiškojoje liturgijoje labai didelį vaid- 
menj vaidina himnai. Himnai yra žinomi ir Katalikų Baž- 
nyčios liturgijoje, lačiau jie čia yra gana skurdūs. Išsky- 
rūs kunigų kalbamą brevijorių, kuriame kiekviena valanda 
turi po vieną himną, Mišių liturgijoje himnai pasitaiko 1a- 
- bai retai. Tuo tarpu Rytų Bažnyčios liturgijoje himnų tiek 
gausu, kad neperdedant galima teigti, esą visa ši liturgija 
yra ne kas kita, kaip viena ištisa himnologija. Ši himnų 
gausa ir padaro, kad bizantinė liturgija yra esmingai 
giedama, o ne kalbama, nes himnas reikalauja giesmės pa- 
čia savo prigimtimi. ; 

Savo turiniu šie bizantinės liturgijos himnai, kaip - 
juos prasmingai vadina H. G. Beckas, yra „eiliuoti pa- 
mokslai“ 7!. Tai dogmų skelbimas, dorinis pamokymas, 
ginčas su erezijomis, istorinių įvykių minėjimas, net ne- 
vengiant tikrinių vardų su ju gyrium ar .peikimu, Visa tai, 
ką Vakarų Bažnyčia skelbia pamokslu, Rytų Bažnyčia yra 
įaudusi į savo liturginius himnus. Nenuostabu todėl, kad 
šie himnai pamokslą ne sykį atstoja ir tikinčiuosius net ge- 


*631 


riau pamoko negu prastas pamokslas. Juk šie himnai yra 
sukurti pačių didžiausių Rytų Bažnyčios poetų (Roma- 
nos, Andrius iš Kretos, Teofanas, Juozapas Himnograias, 
Jonas Damaskietis, Kalikstas Ksantopulas). Net ne vienos 
poetės moters kūriniai buvo Rytų Bažnyčios jimti į litur- 
giją (Kasija, Tekla, Paleologina). Būdami tikri poetiniai 
kūriniai, šie himnai pasižymi. vidine dramatika, puikiais 
vaizdais, nuostabiai į atmintį stringančiais palyginimais, 
stipriomis priešginybėmis, palyginimais, žodžiu, visu tuo, 
kas žmogaus sielą pagauna ir ją įtaigoja. Jie todėl ir at- 
lieka pamokslo uždavinį. Pamokslo apleidimas Rytų Baž- 
nyčioje turi tad visai kitą prasmę negu Vakarų Bažny- 
čioje, nes himnai papildo pamokslo spragą. Šalia himno 
pamokslas visados airodo pilkas, nes kasdienos žodis pa- 
prasto, dažnai menkai išlavinto kunigo lūpose niekados 
nebus toks puikus krikščioniškosios tiesos nešėjas, kaip 
įkvėptas žodis poeto lūpose. ' . 
Jokio tad prado Kristaus aukos šventime Rytų Baž- 
nyčios liturgija nestokoja: nei atsiminimo, nei aukojimo, 
nei skelbimo. Ir vis dėlto visais šiais pradais rytietiškoji 
liturgija neišsisemia, nes jos esmė glūdi kur kitur. Tai, - 
kas Rytų Bažnyčios liturgiją skiria tiek nuo katalikiškosios, 
tiek nuo protestantiškosios liturgijos, yra šventimas am- 
žinosios Kristaus aukos danguje. Tai ne istorinės aukos 
Kalvarijos kalnę sudabartinimas, bet dangiškosios aukos 
apreiškimas ant žemiškojo altoriaus. Dogmatinis Rytų li- 
turgijos pagrindas ir šaltinis yra ne Paskutinė Kristaus 
Vakarienė Jeruzalėje, ne jo mirtis ant kryžiaus Golgotos 
kalne, bet anoji apreiškimo tiesa, kad Kristus kaip Vyriau- 
siasis Kunigas, būdamas garbėje, aukojasi už mus dangiš- 
kajam Tėvui per amžius. Tai naujas Kristaus aukos mo- 
mentas, kurio savo liturgijoje neiškelia nei protestantiz- 
mas, nei katalikybė. Kristaus išganomoji auka yra viena 
vienintelė ir ta pati tiek Paskutinės Vakarienės metu, tiek 
Kalvarijos kalne, tiek dabar danguje. Tačiau joje esama 
įvairių atžvilgių, kurių šviesoje ji galį būti pergyvenama 
it tuo „būdu liturgiškai švenčiama. Ją galima atsiminti 
kaip buvusią, ją galima sudabartinti kaip praėjusią, ją ga- 
lima galop apreikšti kaip dabartinę, nes kiek ji yra istori- 
nė, ji yra iš tikro praėjusi ir vienkartinė, tačiau kiek ji 
yra vykdoma danguje prieš dangiškojo Tėvo sostą, tiek 
ji yra amžina ir dabartinė. Kiekvieną iš šių atžvilgių arba 
momentų galima paversti liturgija. Protestantai savo li- 
turgiją grindžia atsiminimu ir todėl Kristų tik simbolizuo- 

ja. Katalikai sava liturgija Kristaus auką Kalvarijoje su- 
dabartina ir todėl tiki tikrą Kristaus buvimą duonoje ir 
vyne. Stačiatikiai apreiškia savo liturgijos veiksmais am- 
žinąją Kristaus auką danguje ir pagal tai tvarko liturgijos 
sąrangą. | 

Sitokiai Kristaus aukos ir tuo pačiu liturgijos sampra- 
tai pagrindo teikia šv. Paulius savo laišku žydams. Šiame 
lziške apaštalas mėgina parodyti žydains jų klaidą, pada- 
rytą Kristų -atmetant ir remiantis tiktai Senojo Istatymo 
aukomis. Šios aukos, tiesa, turi išganomąjį pobūdį, ia- 
čiau jos yra netobulos, todė! turinčios būti nuolatos karto- 
jamos. Tuo tarpu Kristus atėjo, „kad permaldautų (Dievą) 
už tautos nuodėmes“ (Žyd 2, 17), pasidarydamas šiam 
tikslui „visu kuo panašus į brolius“ (t. p.), kad galėtų 
kentėti, būti gundomas ir tuo būdu padarytų „tobulą jų 
išganymo vykdymą“ (2, 10). Išganymo vykdymas yra ia- 
čiau auka. Šv. Paulius stipriai pabrėžia, kad nuo aukos 
pobūdžio priklauso kunigystės pobūdis, o nuo kunigystės 
pcbūdžio priklauso įstatymo pobūdis. Melchizedeko auka 
buvo kitokia negu deginamosios Senojo Testamento aukos; 
Melchizedeko auka buvo Kristaus aukos panašybė, tačiau 
tik panašybė, todėl švystelėjusi ir praėjusi. Melchizedekas 
pssirodė istorijoje tarsi meteoras: „be tėvo, be motinos, 
be giminės, be dienų pradžios ir be gyvenimo galo“ (Žyd 
7, 3), tarsi išimtas iš istorijos rėmų, bet kaip tik todėl 
„padarytas panašus į Dievo Sūnų“ (7, 3), kuris taip pat 
pasirodė istorijoje, būdamas antistorinis savo esme. Mel- 
chizedekas yra. kunigas kitokia prasme negu iš Aarono ki- 
lusieji kunigai. Todėl ir žydų įstatymas yra kitoks (Mel- 
chizedekas nebuvo žydas), „nes pasikeičiant kunigystei 
reikia, kad pasikeistų ir įstatymas“ (7, 12). 

Kristui atėjus, įstatymas kaip tik ir pasikeitė, nes pasi- 
keitė auka. „Kristus, atėjęs kaip Vyriausiasis būsimųjų 
gėrybių kunigas, <...> ne ožių ar veršių krauju, bet savo 
krauju įėjo vieną kartą už visus į šventyklą, radęs amžiną 
atpirkimą“ (9, 1!—12). Senojo Testamento kunigai aukojo 
Viešpačiui daiktus gyvulių ar javų pavidalu. Kristus pa- 
aukojo pais save. Senojo Testamento aukos turėjo būti at- 
neujinamos kasdien. Kristaus auka yra vienkartinė. Seno- 
jo Testamento kunigai mirė, todėl jų turėjo būti daug. 
Kristus gi „pasilieka per amžius“ ir todėl pats vienas 
„gali išgelbėti amžinai tuos, kurie artinasi per jį į Dievą“ 
(7, 24—25). Kaip Kristaus asmeninė auka yra nepalygina- 
mai aukštesnė už Senojo Testamento daiktines aukas, taip 

neapsakomai yra aukštesnė ir jo kunigystė: Kristus „yra 
naujos sandoros tarpininkas“ (9, /5), pakeitęs senąją san- 
dorą savo auka ir savo kunigyste. | 
Tačiau Kristaus auką ir jo kunigystę šv. Paulius ne- 
išsemia auka ant kryžiaus kaip vienkartiniu istoriniu įvy- 
kiu. Prisikėlęs ir dangun įžengęs Kristus taip pat yra au- 
kotojas ir todėl kunigas. „Mes turime tokį Vyriausiąjį Ku- 
nigą, kursai sėdosi didenybės sosto dešinėj danguje, tarną 
šventyklos ir tikrosios padangtės, kurią ištiesė Viešpats, 
ne žmogus. Nes kiekvienas vyriausias kunigas yra įstalo- 
mas atnašauti dovanų ir aukų. Todėl reikia ir šilam (Kris- 
tui) turėti ką nors, kg jis atnašautų“ (8, I—3), būtent: 
„pats save nesuteptą Dievui“ (9, 14). Ir kitoje vietoje: „Jė- 
zus įėjo ne į rankų darbo šventyklą, tikrosios paveikslą, 
bet į patį dangų dabar užtarti (appareat, vulg.) mus Die- 
vo akivaizdoje“ (9, 24) ir tuo vykdyti amžiną atpirkimą, 
„nes jis yra visuomet gyvas, kad mus užtartų“ (7, 25). 
Tuo būdu Kristus „turi amžiną kunigystę“ (7, 24), nes 
amžinai aukoja ir amžinai mus gelbsti bei išgelbėtus pa- 
laiko. Kitaip tariant, amžinasis Kristaus buvimas garbėje 
yra ne kas kita, kaip nepaliaujamoji kunigiškoji tarnyba 
aukojimo prasme. Šv. Paulius visur pabrėžia, kad tai yra 
ta pati auka, kurią Kristus savo Tėvui paaukojo ant kry- 
žiaus (plg. Žyd 7, 27; 9, 25—28). Danguje ši auka nėra 
pratęsiama laiko prasme, bet ji yra perkelta iš laiko į am- 
žinybę, todėl pasilieka visados dabartinė: Kristus aukojasi 
amžinai, todėl yra kunigas per amžius. 

Nuostabiausia tačiau yra tai, kad Kristus savo kuni- . 
gystę, pasak šv. Pauliaus, visa pilnatve kaip tik ir išsklei- 
džia danguje. „Jeigu jis būtų žemėje, jis net nebūtų kuni- 
gas, nes čia yra tokių, kurie ainašauja dovanas, eidami 
įstatymu“ (8, 4). Tačiau šios pagal įstatymą aukojamos 
dovanos yra praeinančios, besikartojančios kasmet ir todėl 
nepajėgiančios „padaryti besiartinančiųjų (prie altoriaus) 
tobulų. Kitaip juk būtų liautasi jas atnašavus, nes vieną 
kertą apvalyti Dievo garbintojai nebeturėtų daugiau jokios 
nuodėmės sąžinėje“ (10, /-—-2). Šią esminę Senojo Testa- 
mento aukų silpnybę Kristus pergalėjo tuo, kad jis paau- 
kojo pats save kaip nekaltą Avinėlį ir kad jis šią auką 
padarė danguje nepraeinančią. Kristaus auka nereikalinga 
kartoti kasmet, nes ji yra visados dabartinė. Tačiau ji yra 

* dabartinė todėl, kad ji yra jamžinta kaip Kristaus būsena 
garbėje. Kaip istorinis įvykis Jeruzalėje Poncijaus Piloto 
lzikais ji yra praėjusi ir nebeatsukama; tačiau kaip Kris- 

taus, sėdinčio Tėvo dešinėje, būsena ir kaip kunigiškoji 
tarnyba, Kristui tekusi (plg. 8, 6), ji yra amžinai dabar- 
tinė, nes ir pats Kristus „pasilieka per amžius“ (7, 24). 
Todėl ši dangiškoji Kristaus auka ir suima į save visas 
kitas aukas, padarydama įas neprasmingomis, jeigu jos 
yra aukojamos be ryšio su Kristaus auka (plg. 10, 18— 
26). Visos aukos prieš Kristų buvo „„dangiškųjų dalykų 
paveikslui ir šešėliui“ (6, 5), Kristaus auka yra jau tikrovė 
ir tai dangiškoji tikrovė, todėl visos kitos žemiškosios au- 
kos kaip nurodymai bei simboliai netenka prasmės, kai 
tikrovė yra apsireiškusi. Kaip šv. Jono Krikštytojo buvimas 
turėjo eiti mažyn, Kristui pasirodžius (plg. Ja 8, 30), ir 
galop visiškai išnykti, taip ir visos Senojo Testamento ir 
stabmeldijos aukos turėjo baigtis, jamžinus Kristaus auką 
danguje. 

Šią tad amžinąją bei visados dabartinę Kristaus auką 
danguje kaip tik ir švenčia Rytų Bažnyčia savo liturgijoje. 
Tai, ką Kristus vykdo, būdamas garbėje, Tėvo akivaizdoje, 
yra apreiškiama liturgijos šventimo valandą ir leidžiama 
visa tai žmogui pajausti simboliniu būdu. Rytų Bažnyčios 
liturgija yra amžinosios Kristaus kaip Vyriausiojo Kunigo 
aukos atskleidimas žemiškojo laiko kategorijose. Rytietiš- 
koji liturgija yra „dalyvavimas amžinojoje Avinėlio litur- 
gijoje, švenčiamoje dangiškojoje Jeruzalėje“ 72. Kristaus 
auka Rytų Bažnyčios liturgijoje nėra sudabartinama, nes 
ji yra amžinai dabartinė ir jokio sudabartinimo liturginiu 
aktu nereikalinga. Rytų Bažnyčios teologija nesusiduria 
su filosofiniu laiko neatsukamumo (irreversibilitas) kiau- 
simu, kurio katalikų teologai kaip tik negali išspręsti, 
aiškindami liturgiją kaip kryžiaus istorinės aukos suda- 
bartinimą nekruvinu būdu. Ši sunkenybė Rytų Bažnyčios 
tcologijoje iš viso nekyla. Kristus kaip Vyriausiasis Kuni- 
gas aukojasi dangiškajam Tėvui ir dabar, dangiškoje gar- 
bėje; šis aukojimas yra jo amžina būsena. Bažnyčiai reikia 
tik šį aukojimą, šią kunigiškąją Kristaus būseną nuleisti 
iš amžinybės į laiką ir savais veiksmais bei daiktais pa- 
daryti jį žmogui pajaučiamą. Tai Bažnyčia kaip tik ir 
vykdo liturgijos šventimu. Liturgijos metu įvyksta dieviš- 
kosios amžinosios tikrovės nusileidimas į žmogiškąją lai- 
kinąją tikrovę. Ta pati auka, Kristaus aukojama garbėje, 
liturgijos šventimo metu darosi aukojama kartu ir ant Baž- 
nyčios žemiškojo altoriaus; liturgiją švenčiantis kunigas 
atsiduria „tarp angelų būrio“ ir dėkoja Dievui, kad jis 
teikiasi priimti „šią auką iš mūsų rankų, nors aplinkui 

stovi „tūkstančiai archangelų ir milijonai angelų, nors ap- 
linkui skraido cherubinai ir šešiasparniai, daugiaakiai se- 
refimai“ (tyli malda prieš konsekraciją); jis prašo, kad 
ant žemiškojo altoriaus patiektos dovanos „būtų priimtos 
ir ant dangiškojo altoriaus“ (malda smilkant ir uždengiant 
ostiją bei taurę). Liiurgija, sako S. Bulgakovas, yra ,die- 
viškieji laiptai, kuriais dangun įžengęs Viešpats vėl nu- 
žengia į žemę“ 3. Liturgija pergali absoliutinę dangun 
žengimo transcendenciją: Mišių metu Kristus grįžta atgal, 
kad pasiliktų su mumis „visas dienas iki pasaulio pabai- 
gos“ (Mt 28, 20). Stai kodėl Rytų Bažnyčia ir stengiasi, 
kzd liturgijos šventimas Dievo Namuose niekados nenu- 
trūktų, kad tuo būdu žemiškasis laikas visados būtų pa- 
švęstas dieviškosios tikrovės buvimu. 

Giliausia tad Rytų Bažnyčios kulto prasmė ir yra ap- 
reikšti perkeistąjį buvimą liturginiais veiksmais ir į litur- 
giją įjungtais daiktais. Tai sena Bažnyčios Tėvų mintis, 
kurią gražiai yra išreiškęs šv. Jonas Chrizostomas saky- 
damas: „Paslaptingas stalas jau paruoštas, Dievo Avinėlis 
aukojamas, ugnis veržiasi iš altoriaus, cherubinai yra čia 
pat, seraiimai skubinasi, šešiasparnės dvasios pridengia 
savo veidus, visi kūriniai meldžiasi su kunigu už tave. 
Kaip tad tu gali manyti esąs tarp žinonių čia žemėje? Juk 

' tu esi greičiau danguje. Savo sielos akimis tu regi juk 
dangaus stebuklus!“ * Ir šiandien, po pusantro tūkstančio 
metų, šie žodžiai galioja Rytų Bažnyčios liturginei sam- 
pratai. Liturgija yra dangaus nužengimas į žemę, tai 1e0- 
Janija giliausia ir tikriausia šio žodžio prasme. „Dieviš- 
koji liturgija yra dangaus vykdymas žemėje; tai tarnyba, 
kurios metu Dievas nepaprastai priartėja prie žmogaus, 
pats būdamas ir Vyriausiasis Kunigas, kuris aukoja, ir au- 
ka, kuri aukojama. Šiuo metu Dievo Namai virsta žemišku 
dangumi, altoriaus tarnai vaizduoja Kristų, angelus, che- 
rubinus, serafimus ir apaštalus. Liturgija yra žemėje nuo- 
latos vykstantis Dievo artinimasis prie žmonių giminės, tai 
stipriausia žmonijos užtarytoja jos išganymo reikalui“ 75. 
„Kultas yra dangus žemėje; tai dvasinio grožio apsireiš- 
kimas“ 6. „Liturgija yra žmogaus perkeitimas“ arba „pa- 
slaptingas sielos perkeitimas“ 77. „Dievo Namai yra dan- 
gaus Karalystės patyrimas, todėl tikintieji ir gieda kartu 
su angelais ir dangiškosiomis galybėmis trikartį Šventas, 
Šventas, Šventas (trishagion)“ 78. Tokių ir panašių litur- 
gijos apibūdinimų yra pilna Rytų Bažnyčios teologija. Visi 
šie posakiai nėra moralinio, bet dogmatinio pobūdžio; visi 

jie reiškia ne simbolinį Kristaus aukos ir visos perkeisto- 
sios būties apsireiškimą ant altoriaus, bet žikrą realybę. 
Rytietiškąją liturgijos sampratą gražiai sutraukia N. Ar- 
senjevas (1788—1863): „Kristus yra tikrai tarp mūsų. Jo 
už mus paaukotas Kūnas ir jo išlietas Kraujas yra tikrai 
čia pat. Jis yra Avinėlis, buvęs užmuštas, o dabar visados 
aukoiąsis Tėvui už pasaulio nuodėmes; buvęs sykį nužu- 
dytas ant Golgotos konkrečiu istoriniu Iaiku,-o dabar 
amžinai aukojąsis prieš Tėvo sostą. Šia prasme perkeiii- 
mas įau yra mistinė dabartis būtent ryšium su šia mistinė 
amžina Kristaus auka“ ??. . 

Amžinoji Kristaus auka danguje sudaro centrinį viso 
kcsmo vyksmą, aplinkui kurį telkiasi ir kuriame daly- 
vauja visa kūrinija. Sv. Jonas apaštalas savo regėjimiuose 
aprašo šį vyksmą, vaizduodamas Kristų, sėdintį sosie ir 
telkiantį apie save visus padarus: vaivorykštę, supančią 
Kristaus sostą ir panašią „į smaragdą“; stiklinę jūrą, pa- 
našią į krištolą ir ištįsusią prie Kristaus sosto; keturis gy- 
vūnus, pilnus akių visame kūne; dvidešimt keturis vyres- 
miuosius, apvilktus baltais drabužiais ir turinčius ant gal- 
vų aukso vainikus; visi šie padarai „sakė be poilsio diena 
ir naktį: Šventas, šventas, šventas Viešpats Visagalis, kur- 
sai buvo, kuris yra ir kuris turi ateiti“; vyresnieji, tai iar- 
dami, „parpuldavo ties sėdinčiuoju soste ir dėjo savo vai- 
nikus ties sostu“ (Apr 4, 2—10). Kristaus auka danguje 
yra visuolinė ir kosminė liturgija, kurioje dalyvauja tiek 
negyvieji gamtos elementai (šviesa, žaibai, griausmai, jū- 
r“), tiek gyvieji (atstovaujami čia keturių gyvūnų), tiek 
protingieji padarai (vyresnieji), tiek galop angelai, reiš- 
kiami septyniais švyturiais, kurie „yra septynios Dievo 
dvasios“ (4, 5). Visos šios kūrinijos viduje stovi Kristus 
kaip Nugalėtojas, vertas „imti gyrių, garbę ir galybę“ 
(4, 11) ir kartu „atidaryti knygą“ bei „atplėšti septynis jos 
antspaudus“ (5, 4—5), t. y. atskleisti istorijos paslaptis ir 
visą žmonijos ateities eigą. 

Rytų Bažnyčios liturgija įsilieja į šią visuotinę litur- 
giją ir jungiasi su visu tuo, kas vyksta prie Kristaus sosto. 
Liturgija, kaip ją supranta Rytų krikščionys, yra ne tik 
žmogiškasis veiksmas, bet sykiu ir kosminis vyksmas, Ji 
krypsta ne tik į atskiro žmogaus sielą, patenkindama jo 
troškimą būti arti Dievo, bet sykiu ir į visą pasaulį, skelb- 
dama Kristaus viešpatavimą. Pagrindinis liturgijos kaip 
kosminio. vyksmo motyvas yra: „Avinėliui palaiminimas, 
gyrius, garbė ir valdžia per amžių amžius“ (5, 13). G. Flo- 

rcvskis prasmingai pastebi, kad „eucharistija yra greičiau 
himnas negu malda“ *9, vadinasi, greičiau garbinimas ne- 
gu prašymas, greičiau pergalės giesmė negu maldavimas, 
nes liturgijos šventimo metu prasiveržia išganytosios kū- 
rinijos džiaugsmas, kad Kristus nugalėjo nuodėmę bei 
mirtį ir kad įį tikintieji gyvens amžiais. Rytų Bažnyčia 
girdi šį pergalės himną ne tik žmogaus sieloje, bet ir viso- . 
je gamtinėje būtyje, nes Šv. Dvasia, kurią Tėvas, grįžus 
Sūnui pas jį, išliejo ant pasaulio, gyvena — Rytų Bažny- 
* čios įsitikinimu — ne tik žmonijoje, bet ir gamtoje *!. Kris- 
taus išganymas apima visą kūriniją, visą kosmą tiesio- 
gine šio žodžio prasme. Jis laužo ne tik nuodėmės galią 
žmogaus buvime, bet sykiu ir aną neprotingos kūrinijos 
» vergiją, kuriai ji buvo palenkta ne savo valia ir dėl kurios 
ji „vaitoja ir kenčia skausmus iki šiolei“ (Rom 8, 20). Štai 
kodėl Rytų Bažnyčios liturgija ir yra „pilna kosminio pa- 
toso“ 82, nes Kristus savo įsikūnijimu, kančia ir prisikėlimu 
kaip tik ir įvykdė kosme pirmykštį Dievo planą. Jeigu tad 
sava liturgija švenčiame šį atperkamąjį Kristaus žygį, tai 
jo šventimas kaip tik ir apima „visą kūrinija“; liturgijoje 

" apjungiame „visas būties plotmes: kosminę, žmogiškąją ir 
angeliškają“; joje „atsiskleidžia pasaulis kaip vienas, su- 
jungtas, atskubėjęs į centrą“ $3. Todėl liturgija Rytų Baž- 
nyčioje ir yra „bendras reikalas“, kaip ją savo melu yra 
pavadinęs rusų religijos filosofas N. Fiodorovas (1828— 
1903) **, nes juk ir išganymas yra bendras visų reikalas. 
Dievo Namuose, kuriuose liturgija yra švenčiama, ti- 
kintieji šį išganymo ir kartu liturgijos kosminį pobūdį kaip 
tik ir pergyvena pojustiniu būdu. Rytų tikintysis pasijunta 
Dievo Namuose tarsi dangiškojoje Jeruzalėje, kurioje jį 
apsupa nežemiška šviesa, kasdienoje nepatirta statinio są- 
re<nga, gausi šventųjų bendruomenė, veiksmų iškilmingu- 
mas, nuostabus giedojimas bei muzikinių instrumentų pri- | 
tarimas ir brangakmenių žėrėjimas iš paveikslų, iš žvakių, 
iš drabužių; žėrėjimas, einąs iš vidaus kaip perkeistosios 
būties ženklas. Rytų Bažnyčios šventyklai iš tikro nereikia 
„Nei saulės, nei mėnulio, kad jame šviestų“, nes „Dievo 
skaistumas“ ją apšviečia, ir jos „žiburys yra Avinėlis“ 
(Apr 21, 22—23). Tik vieną vienintelį kartą Vakarų Baž- 
nyčios istorijoje šis principas buvo įvykdytas Dievo Namų 
statyboje, būtent golinėje katedroje, nes ji, kaip ir bizan- 
tinė šventykla, buvo sukurta pagal dangiškosios Jeru- 
zalės arba Dievo miesto idėją, taip ryškiai mums atvaiz- 
. duotą šv. Jono apreiškimų knygoje (plg. Apr 21, 10—27). 

"Gotinė katedra nėra žmogaus gyvenamųjų namų atvaiz- 
das, kaip tai yra buvę klasikinės bazilikos arba romaninės 
katedros atveju. Gotinė katedra neturi pavyzdžio žmogaus 
namuose, nes dangiškoji Jeruzalė neturi pavyzdžio žemės 
būtyje. Gotika yra vienintelis vakarietiškas stilius, išreiš- 
kęs dangiškosios Jeruzalės idėją architektūros statinyje *3. 
Tuo tarpu Rytuose mintis, kad Dievo Namai yra iš tik- 
ro dangiškosios Jeruzalės kaip Dievo miesto atvaizdas, 
yra gyva jau nuo 4-ojo šimlinečio. Istorijos eigoje ji buvo 
visados stropiai vykdoma. Rytų Bažnyčia yra įsitikinusi, 
kad pats Viešpats tiek Senajame, tiek Naujajame Testa- 
mente yra nurodęs, kaip jo Namai žemėje turį būti stato- 
mi bei įrengiami: Senajame Įstatyme pradžioje kaip pala- 
pinė, kol izraelitai buvo klajokliai (plg. Iš 26, 1—37), vė- 
liau kaip namai iš kedrų (plg. 1 Kor 6, 1—38), Naujaja- 
me Įstatyme kaip. dangiškoji Jeruzalė, aprašyta šv. Jono 
apreiškime (plg. 2/, 1—27; 22, 1—5). Be abejo, Rytų Baž- 
nyčia leidžia šventyklos statyboje naudoti įvairių stilių, 
tačiau kiekvienas stilius turi Dievo Namus taip paruošti, 
kad jie vaizduotų nę žemiškąją gyvenvietę, o dangiškąją 
Jeruzalę perkeistosios būties prasme. Kadangi bizantinis 
stilius buvo sukurtas esmingai šventyklų reikalui ir tuo 
būdu tapo sakraliniu savaimę, nenaudojamu profaninei 
statybai (bizantinių pilių, tvirtovių, rūmų nėra), todėl 
jis ir virto labiausiai paplitusiu ir ilgiausiai išsilaikiusiu. 
Tačiau jis Rytuose nėra dogmatizuotas. Rusijos dievnamių 
statyboje jis yra patyręs gana ryškių pakaitų 59. 
Nepaisant tačiau šios galimybės stiliui kisti, Rytų Baž- 
nyčia turi aiškią Dievo Namų idėją, kurią ji teologiškai 
pagrindžia ir egzistencialiai vykdo, būtent: Dievo Namai 
žemėje lurį meninėmis priemonėmis atvaizduoli būsimąjį 
perkeistąjį buvimą. Perkeistasis buvimas Apreiškimo yra 
„vadinamas dangiškosios Jeruzalės vardu. Kadangi Kristus 
gyvena ir aukoja šioje dangiškojoje Jeruzalėje ir kadangi 
liturgijos šventimas šią kunigiškają Kristaus būseną pa- 
dzro realią ant mūsų altoriaus, tai tiek altorius, tiek toji 
erdvė, kurioje altorius stovi, arba žemės šventykla, turį 
taip pat vaizduoti dangaus šventyklą kaip amžinosios Kris- 
taus aukos erdvę. Kristus kaip Amžinasis Kunigas, nusi- 
leisdamas liturgijos momentą į mūsąją erdvę bei laiką, 
„turįs čia rasti irgi atitinkamą šventyklą, taip sutvarkytą, 
kad ji skelbtų jo garbę, kad šią garbę reikštų regimu 
būdu ir mūsų sielai rodyte rodytų arba bent leisių pajausti 
biisimosios šlovės didybę bei grožį. Tai ir yra principas, 

kuris valdo Rytų Bažnyčios šventyklų statybą bei įrengi- 
mą. Rytų dievnamiai iš tikro yra Kristaus kaip Amžinojo 
Kunigo gyvenvietės. Jos yra, kaip A. Kartaševas pastebi, 
„dangaus gabalėlis“ *. „Mūsų šventyklos yra dangiško- 
sios Jeruzalės paveikslai“, nes „šventykla juk yra būsimo- 
sios taikos, naujo dangaus ir naujos žemės pirmatakė 
(anticipacija); naujo dangaus ir naujos žemės, kuriuose 
visa kūrinija telkiasi apie savo Kūrėją“ $8. Trumpai tariant, 
Dievo Namai Rytų Bažnyčioje yra Dievo Karalystės iko- 
na*?: Dievo Karalystės, kurioje viešpatauja Kristus kaip 
Amžinasis Kunigas, teikdamas dangiškajam Tėvui save 
pstį kaip auką už visą atpirkimo reikalingą pasaulį — tiek 
žmones, liek gamtą. „Ižengęs į šventyklą, tikintysis pasi- . 
neria į kitą pasaulį, nepanašų į tą, kuris jį apsupa kasdie- 
noje“ *?, 

Liturgijos kaip amžinosios Avinėlio aukos šventimu 
Kristaus viešpatavimas pasiekia aukščiausią laipsnį. Kris- 
tus viešpatauja ne tik žmoguje kaip jo pirmavaizdis, ne 
tik istorijoje kaip jos centras, bet ir perkeistoje visos kūri- 
nijos būtyje kaip jos Užtarėjas sava auka. Aukos Avinėlio 
esmė viešpatavimu ne tik nėra pridengiama arba susilpni- 
nama, bet priešingai, ji čia išryškėja visa savo galia. Juk 
Kristus viešpatauja savo meile kūrinijai, už kurią jis pa- 
siaukojo ant kryžiaus, padarydamas šią auką amžina savo 
būsena Tėvo akivaizdoje. Štai kodėl Kristus ir galėjo skelb- 


„ti. kad jo našta lengva ir jo jungas saldus, nes-tai yra ne 


viršinės galios ar teisinio įstatymo prievarta, bet nusi- 
lenkimas Meilei ir iš meilės. Skleisti Kristaus viešpatavi- 
mą reiškia skleisti meilės galią žemės būtyje; galią, kylan- 
čią iš aukos ir reikalaujančią aukos. 

" Užbaiga 
PJŪTIES VIEŠPATS 


Siųsdamas keliasdešimt savo mokinių vis „po du pir- 
ma Savęs į visus, miestus. ir vietas, kur: jis pats turėjo 
ateiti“. (Lk 10,.2), Kristus. jiems kalbėjo: „Pjūtis, tiesa, 
didelė, o.darbininkų maža. Taigi prašykite Pjūties Viešpaiį 
siųsti darbininkų į savo pjūtį“ :(1. p.). Kas yra šisai Pjū- 
ties Viešpats? Kas yra,.-Tasai, +kuris šaukia darbininkų į 
Kristaus „įveistą „vynuogyną? Ne. kas kita, kaip Šventoji 
Dvasia, kurią pats Kristus. buvo pažadėjęs atsiųsti (plg. 
In 45, 26), ir kuri iš tikro Sekminių dieną atėjo ant apašta- 
lų bei niokinių, susirinkusių ir „jos laukusių pastogės kam- 
baryje Jeruzalėje (plg. Apd 1I,'13; 2, 1—4). Ši tiesos Dva- 
sia turėjo,. kaip Kristus: sakė savo: mokiniams, paskelbti 
jiems visa, ko jie, Kristui.esant žemėje, dar negalėjo pa- 
kelti (plg--/n 16, 12). Kitaip tariant, ji turėjo subrandinti 
Bažnyčią istoriniame jos kėlyje. Iš kitos pusės, Šv. Dvasia 
turėjo imti iš.to, kas yra: Kristaus, ir apreikšti jo moki- 
niams: „Ji ims iš to, kas mano, ir jums paskelbs“ (Jn 16, 
15).. Vadinasi, ji turėjo pratęsti Kristaus, apreiškimą ir | 
papildyti. Galop. ji turėjo vesti apaštalus „į visokią tiesą“ 
(Jn 16, 13), tai reiškia vadovauti Bažnyčiai jos. augime. 

Šie paties Kristaus nurodyti Šv. Dvasios uždaviniai — 
subrandinti, pratęsti ir vadovauti — rodo, kad Bažnyčia 
nėra-tiktai vieno Kristaus -pasilikimas ligi pasaulio pabai- 
gos; bet kartu ir tiesos Dvasios kaip veiklos principo mis- 
tiniame. "Kristaus Kūne. Pjūties- Viešpats yra „ugnis ir 
meilė“;-kaip jį vadina „Veni, Creator“ himnas. Jo rankose 
bala: tai, kas sutepta, gyja tai, kas sužeista, drėgsta tai, 
kas buvo išdžiūvę. Jis yra „didysis Ramiritojas, gaivinan- 
tis sielos Svečias, saldusis Atnaujintojas“, teikiąs „darbe 
poilsio, karštyje pavėsio, maldavime paguodos“ (Sekminių 
Mišių sekvencija). Kitaip tariant, keičiamasis Bažnyčios 
vaidmuo glūdi Šv.: Dvasios veikime. Istorija. po Kristaus 

yra atpirkimo išvystymas, ir įvykdymas. Tai didžioji pjūtis, 
kurios derlius išdygo iš Kristaus kraujo. Šios pjūties Vieš- 
pats yra Šv. Dvasia, kuri Bažnyčią kaip išganymo vyk- 
dymą istorijoje brandina, gilina ir veda. Negalima tad 
užbaigti knygos apie Kristų, nepasiklausus bent trumpai, 
kas gi yra toji tiesos Dvasia, tasai Ramintojas, kurį Kris- 
tus atsiuntė ir kuris dabar veikia — tiek atskiro žmogaus 
širdyje, tiek visos bendruomenės gyvenime. 


1. SPIRITUS CREATOR 


Krikščioniškoji filosofija bei teologija teigia, kad die- 
viškoji kūryba niekados nesiliauja — ne: ta prasme, kad 
Dievas kurtų vis naujų pasaulių, bet ta, kad sykį sukurtos 
būtybės buvimas: yra nuolatinis jos kūrimas. Kiekviena 
būtybė grįžtų į nebūtį, jeigu Viešpats bent akimirką nu- 
slotų ją kūręs. Dieviškoji Apvaizda, kuri-visus daiktus lai- 
ko jų kelyje, yra ne kas kita, kaip pratęstas kuriamasis 
aktas, kuriuo daiktai buvo pašaukti -būti: Tačiau kaip tik 
dėl to daiktai ir būna nuostabiai glaudžiame santykyje su 
Dievu. Būdamas nuolatos kuriamas, daiktas yra nešamas 
dieviškosios jėgos ir kiekvieną akimirką semia savo būtį 
iš Dievo, kaip spinduliai semia šviesą iš savo židinio. Vaiz- 
dingai kalbant, -visi. esame nešami dieviškosios: kuriančios 
as visi joje „gyvename, jūdame ir esame“ (Apd 17, 

Čia kaip tik ir glūdi, filosofiškai kalbant, Dievo įma- 
nentiškumo pagrindas. Dievo santykis su kūrinija yra la- 
bai savotiškas. Dievas yra neapsakoinai aukščiau už- ją; 
aukščiau ne tik savo turinio tobulumu, bet ir pačiu buvi- 
mu. Palyginti su Dievu, kūriniai, kaip šv. Augustinas sa- 
ko, nėra nei tokie gražūs, nei tokie geri „kaip jų. Kūrėjas“ 
(Coni. lib.-11, cap. 4). Tai žinoma visiems: Tačiau čia pat 
šv. Augustinas priduria, kad kūriniai; palyginti su Dievu, 
net ir būna ne taip, kaip jų Kūrėjas. Dievo kaip esančiojo 
akivaizdoje kūriniai išblėsta:savo buvime: „nec sunt — jų 
net nėra“! sako šv. Augustinas (t. p.), toks silpnas. yra 
sukurtasis buvimas dieviškojo buvimo :šviesoje. Šita tad 
prasmė Dievas ir yra, kaip sakoma, kūrinijai transcenden- 
tinis: jis ją peržengia, pralenkia, iškyla aukščiau už ją — 
ir tai ne tik savo absoliučiu turiniu, bet ir pačiu savo bu- 
vimu. Iš kitos tačiau pusės, Dievas yra kūrinijai ir neap- 
sukomai artimas. Jis gyvena joje pačioje kaip jos. buvi- 

mo kūrėjas, palaikytojas ir kaip jos veikimo pradas. Savo 
jėga jis perskverbia būtybę ligi pat ontologinių jos gel- 
mių, Juk būtybė neturi absoliučiai nieko sava, kas nebūtų 
jai iš Dievo. Todėl Dievas yra mums arčiau negu mes pa- 
tys sau. Šv. Augustinas mėgina šią Dievo artybę reikšti 
lauko ir vidaus vaizdais. Ryšium su savimi pačiu žmogus 
būna, palyginti su--Dievu, tarsi lauke, o Dievas būna vi- 
duje: „intus-eras et ego foras“. Dievas man yra toks arti- 
mas, tarsi gyvėnių mano viduje, o aš gyvenčiau lauke — 
už savo paties: durų. Si Dievo artybė ir vadinasi Dievo 
imanentiškumas arba buvimas būtybių gelmėse kaip jų on- 
tologinis pagrindas. 

Dievas yra kūrinijai betgi šniaineni is tik todėl, kad jis 
yra jos Kūrėjas. Kuriamasis aktas yra savotiškas kūrėjo 
įėjimas į kūrinį ir apsigyvenimas jame. Kiekvienas kūri- 
nys yra kūrėjo atospindis -ir: išraiška. Todėl iš kiekvieno 
kūrinio galime šį tą spręsti ir apie jo kūrėją, nes kūrėjas 
palieka kūrinyje savo pėdsakų bei žymių. Čia yra pagrin- 
das, kodėl iš pasaulio galime pažinti Dievą: Sklaidydami 
pasaulio būtybes, randame, Linnė žodžiais tariani, ką tik 
praėjusį Jahvę, -tiksliau sakant, 'ne praėjusį, bet nuolatos 
esantį, nes nuolatos kuriantį ir todėl nuolatos mums apie 
save bylojantį. Kūrybos aktas, būdamas nuolatinis; padaro, 
kad ir Dievas daiktams yra nuolatinis. Dievas Kūrėjas yra 
iš esmės imanentinis Dievas. Tai mūsų vidaus Dievas. 
Tai mūsų sielos bei širdies Viešpats, kurio ilgimės ir ku- 
riame viename nurimsta nerami mūsų dvasia, sukurta pa- 
gal jo paveikslą ir todėl į jį nuolatos linkstanti (šv. Au- 
gustinas). Žmogaus nerimas Dievop yra ne kas kita, kaip 
kūrėjo parodas savamę kūrinyje, kaip modelio jėga 
portrete. 

Šis Dievas Kūrėjas, šis "vidaus Dievas būtybių gelmė- 
se kaip tik ir yra Šv. Dvasia. Pasak Apreiškimo, kiekvie- 
nas kuriantysis veiksmas yra susijęs su Šv. Dvasios vei- 
kimu. Tai ji sklendeno viršum vandenų, kai pasaulis te- 
bebuvo dar tik maišatis (plg. Pr /, 2); tai ji tvarkė šią 
maišatį ir šaukė vis naujas formas į būtį; tai ji yra toji 
Spiritus Creator, kurios meldžiame prieš kiekvieną savo 
darbą, nes juk kiekvienas žmogaus žygis yra kūryba. To- 
dėl kiekviename šiame žygyje Šv. Dvasia ir turi savo dalią. 
Jeigu tačiau dieviškoji Apvaizda, kaip sakyta, yra ne kas 
kita, kaip pratęstasis kūrimas (creatio continua), tai Šv. 
Dvasia vyra kartu ir Apvaizdos principas. Būdama jėga, 
kuri būtį kuria, Šv. Dvasia padaro, kad ji šitą būtį ir pa- 

laiko jos.buvime. Sv.: Dvasia yra imanentinis Dievas. Die- 
vas gyvena daiktuose. per Šv. Dvasią..Iš kitos pusės, jei- 
gu Dievas yra -sukūręs daiktus pagal amžinuosius, jame 
pačiame esančius pirmavaizdžius, kaip tai skelbia šv. Au- 
gustinas; tai šie pirmavaizdžiai. irgi glūdi. Sv.- Dvasioje. 
Sv.. Dvasia yra būties: pirmavaizdžių nešėja: Ji yra anoji 
idėjų karalystė, : „apie kurią kalbėjo Platonaš;. nors ir nesu- 
gebėdamas šios“ karalystės sujungti su pasaulio, kūrė ėju — 
demiurgu. 

Šitoje vietoje paregime kosminę r iDsacios, prasmę: 
Šv. Dvasia paprastai yra suprantama morališkai, . kaip 
žmogaus sielos stiprintoja, guodėja, dorybių diegėja, :ydų 
šalintoja: „Ji „tokia,-be abejo, ir;yra:. Tačiau jos veikimas 
čia - nesibaigia. Atvirkščiai, : Šv.-- Dvasia . veikia morališkai 
tik todėl, kad ji tiek:-žmoguje,-tiek būtyje apskritai turi. gilų 
ontologinį pagrindą kaip imanentinis.Dievas. Būdama die- 
viškoji idėjų karalystė. pagal- kurią yra sukurtos visos 
būtybės, :Šv. Dvasia „meta: šios idealinės šviesos į visus 
daiktus::ir atskleidžia mums šių daiktų tikrąją prigimtį. 
Todėl.jį ir gali šią prigimtį jos žemiškoje tikrovėje tvar< 
kyti;; vadinasi, -morališkai . veikti. Moralinis. Šv.. Dvašios 
veikimas.yra ne kas kita, kaip ontologinio jos veikimo. kas- 
dieninė apraiška.. Šv..-Dvasia. yra todėl -;1umen cordium — 
širdžių šviesa“, kad. ji yra apskritai „būties šviesa: Be jos 
ženklo todėl neįvyksta nieko žmoguje —-„sine tuo. numi- 
ne nihil est in homine“,— kad be jos Ženklo SPE ueka 
de EL vė Ųų i 

+Dar daugiau, Bažnyčia net ir pačios ŠV Trejybės pa- 
žinimą "priskiria Šv.. Dvasios veikimui, anai.- „palaiminta- 
jai šviesai — lux „beatissima“, kuri mūsų protui nušviečia 
ir Dievo gelmes. Himne „Veni, Creator“ mes meldžiame, 
kad ši, kuriančioji Dvasia. leistų per save mums pažinti ir 
Tėvą, ir, Sūnų; „Per Te: sciamus- da-patrem, nosčamus 
atgue Filium“.-Tai. reiškia, kad Šv. Dvasia yra tiek pa= 
saulio, tiek: Dievo pažinimo .principas.. Tik -jos „dvasinio 
patepimo-— spiritalis unctio“ paliesti, tik jos: „aukštesnės 
malonės —.superna gratia“ sustiprinti, galime įsibrauti į 
būties paslaptis, -suvokti tikrąją daiktų prigimtį ir tikrus 
būtybių . kelius, „kuriuos joms. Viešpats yra nubrėžęs. Kur- 
dama bei palaikydama visas būtybes. jų. -buvime,- Šv. 'Dva- 
sia gyvena jų: gelmėse ir::savo šviesa atidaro jas ES 
pažinimui:.Ji'yra Kelrodis. giliausia šio žodžio prasme. ; 

Ryšium su kosminiu Šv. Dvasios pobūdžiu galime su- 
prasti ir aną nuodėmę Šv. Dvasiai, apie kurią Kristus sa- 

ko, kad ji nebūsianti atleista: „Kas taria žodį prieš Žmo- 
gaus Sūnų, tam bus atleista, o kas piktžodžiautų Šv. Dva- 
siai, tam nebus atleista“ (Lk 12, 10). Bet kuri nuodėmė 
yra Dievo paneigimas, nuo jo nusigrįžimas, jo atstūmi- 
mas. Tas pat yra ir su nuodėme Šv. Dvasiai. Kas piktžo- 
džiauja Šv. Dvasiai, tuo pačiu ją paneigia, nuo jos nusi- - 
grežia, ją atstumia. Tačiau Šv. Dvasia yra imanentinis, 
pačioje būtyje gyvenąs, ją kuriąs ir ją palaikąs Dievas. 
Šv. Dvasia yra tikroji mūsų pačių prigimtis, mūsų pačių 
pirmavaizdis, mūsų pačių dieviškasis paveikslas bei pa- 
našumas. Nusidėti tad Šv. Dvasiai reiškia paneigti šį mu- 
riysę pačiuose gyvenantį imanentinį Dievą, mūsų vidaus 
Dievą, mums artimesnį už mus pačius. Visos kitos nuodė- 
mės susikerta su Dievu kaip gyvenančiu anapus mūsų, 
kaip su transcendentiniu Dievu. Nuodėmė Šv. Dvasiai at- 
stumia Dievą kaip gyvenantį mumyse pačiuose, kaip mus 
laikantį mūsų buvime. Jeigu išmąstysime ligi galo, ką ši- 
toks mūsų vidaus Dievo atstūmimas reiškia, nesunkiai 
galėsime įžvelgti, kad Dievo kaip mus kuriančio bei pa- 
laikančio atstūmimas reiškia pastangą atsistoti būtyje, 
kaip sakoma, „ant savų kojų“, mėginti atsiremti į save 
ir patį save būtyje laikyti. Dievas mums yra be galo arti- 
mas kaip imanentinis Dievas, tai yra kaip mus kurias bei 
palaikąs. Tačiau nusidėdami Sv. Dvasiai, mes kaip tik 
paneigiame šį imanentinį Dievą. Savo nuodėme mes įį iš- 
tremiame iš savęs. Nuodėmė Šv. Dvasiai padaro, kad žmo- 
gus pasilieka absoliučiai vienas, nes sunaikina anuos vi- 
dinius saitus, kurie jį jungia su Dievu. Nusidėdamas Šv. 
Dvasiai, žmogus paneigia Dievą Kūrėją bei Palaikytoją, 
paneigia dieviškąją Apvaizdą, paneigia tuo būdu savo pir- 
mavaizdį, pripažindamas tik savo kasdieninę tikrovę, ko- 
kia ji yra. Kūrinys šioje nuodėmėje bando atsipalaiduoti 
nuo Kūrėjo. Nuodėmė Šv. Dvasiai yra visados liuciferiško 
pobūdžio: netarnauti, tai yra neprisipažinti esant kūriniu 
ir mėginti iškelti savo būties sostą aukščiau žvaigždžių. 
Jeigu visas kitas nuodėmes pavadintume moralinėmis 
nuodėmėmis, tai nuodėmei prieš Šv. Dvasią tektų ontolo- 
ginės nuodėmės vardas, nes šios nuodėmės autorius kėsi- 
nasi į ontologinę būties sąrangą, sukeisdamas kūrinio ir 
Kūrėjo vietas. Stai kodėl ji ir nėra atleidžiama — ne iš Die- 
vo pusės, bet iš žmogaus: nusidėjėlis Šv. Dvasiai neprašo 
atleidimo. Jis pasitraukia į savo begalinę vienatvę, netek- 
damas Dievo savo viduje. O jo netekęs, jis neturi į ką 
kreiptis. Tai ir yra giliausia prasmė „vad. „užkietėjimo“, 

kurio kiekvienas turi nusigąsti, kas bent kiek giliau apie 
nuodėmę mąsto. Užkietėjimas nuodėmėje yra ne užsispy- 
rimas, ne kartojimas tų pačių nuodėmingų veiksmų, bet 
pasilikimas savo vienatuėje be imanentinio Dievo, vadina- 
si, be Sv. Dvasios. Tai toji liūdesio pilna būsena, iokia bū- 
dinga  demoniškajam buvimui. Pavadindamas demoną 
„nuliūdusiuoju“ (pečialnyj demon), Lermontovas išreiškė 
šiuo posakiu pačias nuodėmės Šv. Dvasiai gelmes: Šv. 
Dvasiai nusidėjęs kūrinys gyvena liūdesyje, nes jis gy- 
vena vienatvėje be savo Dievo ir be savęs paties kaip die- 
viškojo paveikslo. Jis yra gryna kasdiena, todėl pilka ir 
liūdna ligi pat gelmių. į 


2. SPIRITUS PARACLITUS 


Tačiau Šv. Dvasia yra imanentinis Dievas ne tik gamti- 
nėje tvarkoje: ordo naturae. Ji gyvena ne tik kosme, ne 
tik daiktų prigimtyje, bet ji yra Dievas ir iš atpirkimo ki- 
Jusios tvarkos: ordo gratiae. Jau tik tas (aktas, kad Marija 

+ pradėjo Jėzų, nužengus ant jos Šv. Dvasiai (plg. Lk I. 
45), rodo, kaip giliai Šv. Dvasia yra susijusi su atpirkimo 
žygiu. Kaip pasaulio kūrimą, taip ir jo atpirkimą Šv. Dva- 
sia vedė pagal amžinąjį Aukščiausiojo planą. Pradėdamas 
viešąjį savo gyvenimą, Kristus „ėjo iš Galilėjos prie Jor- 
dano pas Joną, kad būtų jo pakrikštytas“ (Mt 3, 13). Ir 
štai kai Jėzus išbrido iš upės, „atsivėrė jam dangus, ir 
jis matė Dievo Dvasią, nužengiančią kaip balandis ir nusi- 
leidžiančią ant savęs“ (Mt 3, 16—17). Dabar Kristus, kas- 
dieniškai kalbant, buvo sutvirtintas ir tuo būdu galutinai 
paruoštas savam uždaviniui, nes Sutvirtinimo sakramentas 
juk ir yra Šv. Dvasios nužengimas į žmogaus širdį arba, 
tiksliau sakant, jos iškilimas iš ontologinių žmogaus pri- 
gimties gelmių į jo egžistencinę veiklą; iškilimas, kurį Su- 
tvirtinimas kaip tik įvykdo. Formuodama žmogiškąją pri- 
gimtį Marijos įsčioje, Sv. Dvasia paruošė Amžinajam Lo- 
gui sąlygas ateiti į nuodėmingą pasaulį. Nusileisdama ant 
jo krikšto metu Jordano vandenyse, ta pati Šv. Dvasia su- 
stiprino jį anam didžiam žygiui. Dabar Kristus tikrai yra 
Pateptasis (christos), tikrai Mesijas, mylimasis Sūnus, 
Tėvo atospindis (splendor Patris), kuriam jis turi grąžinti 
nutolusį pasaulį ir savo kryžiaus auka visa „suderinti su 
ssvimi, ar kas yra žemėje, ar danguje“ (Kol I, 20). At- 
pirkimo pradžia yra aiškiai vadovaujama Šv. Dvasios. 

Tačiau tą patį Šv. Dvasios veikimą randame ir Kris- 
taus Žygio pabaigoje. Savo žemiškojo gyvenimo išvaka- 
rėse Kristus apaštalams nurodė, kad jo darbas nėra vien- 
kartinis, kad jis niekados nepasiliks tiktai buvęs. Atpirki- 
mas turįs būti nuolatinis vyksmas, nuolat dabartinis, vyk- 
domas visą laiką ligi pasaulio pabaigos. Pats Kristus kaip 
Mesijas žemės istorijoje jau buvo savo uždavinį atlikęs. 
Jam reikėjo jau grįžti pas Tėvą, kuris buvo jį siuntęs (plg. - 
Jn 16, 5). Bet ar atpirktasis pasaulis turėjo pasilikti vie- 
nišas? Anaiptol! Paskutinės Vakarienės metu ir kelyje į 
Getsemanę Kristus kalbėjo: „Aš nepaliksiu jūsų našlaičiais 
(In 14, 18). <...> Aš melsiu Tėvą, ir jis duos jums kitą 
Ramintoją, kad pasiliktų su jumis per amžius (Jn /4, 
16). <...> Ramintojas, Šv. Dvasia, kurią Tėvas siųs ma- 
no vardu, jus visko išmokys ir primins įums visa, ką esu 
žums kalbėjęs (Jn 14, 26). <...> Ji liudys apie mane (/n 
15, 26). <...> Ji pašlovins mane (In 16, 14). <...> 
Ji ves jus į visokią tiesą“ (/n 16, 12). Šitie žodžiai rodo, 
kad Kristus Šv. Dvasiai paveda pratęsti ir užbaigti pa- 
saulio atpirkimo darbą. Po Kristaus įžengimo į dangų 
Šv. Dvasia moko toliau žmoniją dieviškosios tiesos, ji kal- 
ba toliau apie Kristų, ji kildina jo garbinimo formas. Kris- 
tus labai aiškiai pabrėžia, kad Šv. Dvasios veikimas bus 
ne kas kita, kaip jo paties tolimesnis veikimas — tiktai ki- 
tokiu pavidalu: „Ji ne pati iš savęs kalbės“; ji „ims iš to, 
kas mano, ir paskelbs pasauliui“ (Jn 16, 18—14). Šv. Dva- 
sios veikla istorijoje bus pratęstasis Kristaus apsireiški- 
mas bei veikimas. Štai kodėl Kristus, pastebėjęs, kad tik 
„trumpą laiką“ dar būsiąs su savo apaštalais (/n- 18, 33), 
čia pat juos guodžia pridurdamas: „Aš ateisiu pas jus“ 
(Jn 14, 18). Tai ne antrasis Kristaus kaip Teisėjo atėjimas, 
apie kurį jis kalbėjo anksčiau (plg. Mt 25, 31). Tai Kris- 
taus atėjimas per Šv. Dvasią ir pasilikimas su Bažnyčia 
Sv. Dvasioje. Mokydama žmones to, kas yra Kristus, jį liu- 
dydama, jį šlovindama, vesdama žmoniją į Kristų kaip į 
Tiesą, Sv. Dvasia padaro Kristų dabartinį ir nepraeinantį, 
nors savo asmenybe jis ir sėdi Tėvo dešinėje. Grįždamas 
pas savo dangiškąjį Tėvą, Kristus iš tikro nepaliko Baž- 
nyčios našlaite: per Šv. Dvasią jis gyvena joje „visas die- 
nas“. 

Pažadą atsiųsti Ramintoją Kristus įvykdė prisikėlęs iš 
mirusiųjų ir įžengęs į dangų. Palydėję Jėzų į Alyvų kalną 
ir matę, kaip jis pakilo pas Tėvą, apaštalai „sugrįžę už- 
ėjo į aukšto kambarį, kur jie paprastai sustodavo“ (Apd 

1, 13), ir pasiliko ten „ištvermingi maldoje drauge su mo- 
terimis“ (Apd I, 14), nes Kristus pats kiek ankstėliau bu- 
vo jiems liepęs „neiti iš Jeruzalės ir laukti Tėvo pažado“ 
(Apd 1, 4). Ir štai „Sekminių dienai atėjus, <...> stai- 
ga pasigirdo iš dangaus ūžimas tarsi kilstančio smarkaus 
vėjo, ir pripildė visus namus, kuriuose jie sėdėjo. Jiems 
pasirodė pasidalinę tarsi ugnies liežuviai, ir ant kiekvieno 
iš jų nusileido po vieną. Visi jie pasidarė pilni Sv. Dva- 
sios ir ėmė kalbėti visokiomis kalbomis taip, kaip Šv. Dva- 
sia jiems leido prabilti“ (Apd 2, I—4). Čia įvyko tai, apie 
ką jau Jonas buvo kalbėjęs Jordano pakrantėse: „Aš krikš- 
tiju jus vandenimi, bet ateis galingesnis už mane <...>; 
jis krikštys jus Šv. Dvasia“ (Lk 3, 16). Kad šie Jono žo- 
džiai buvo iš tikro nurodymas į ateisiančią Šv. Dvasią, 
patvirtino pats Kristus. Prisikėlęs iš mirusiųjų ir sykį val- 
gydamas su apaštalais, jis tarė jiems: „Jonas krikštijo tik 
vandenimi, o jūs, nedaugeliui dienų praslinkus, būsite pa- 
krikštyti Sv. Dvasia“ (Apd I, 5). Sekminių tad diena ir 
buvo anasai Bažnyčios krikštas arba jos galutinis įtvirti- 
nimas pasaulio istorijoje. Kaip Jėzus tapo individualiniu 
Mesiju, nusileidus ant jo Šv. Dvasiai krikšto metu Jorda- 
ne, taip dabar Bažnyčia tapo visuotiniu Mesiju, atėjus 
tai pačiai Sv. Dvasiai ant pirmosios krikščionių bendruo- 
menės (apaštalų, mokinių, moterų) Jeruzalės kambaryje, 
Bažnyčios steigimas, pradėtas įsikūnijimo metu, vykdytas 
apaštalų pakvietimu bei mokymu, buvo baigtas, Šv. Dvasiai 
atėjus. Vedusi Kristų nuo pat jo prasidėjimo ligi grįžimo 
pas Tėvą, dabar Šv. Dvasia pasiėmė vesti toliau ir jo at- 
pirktąją žmoniją. Ji pasiliko Bažnyčioje kaip imanentinis 
jos principas, kaip neregima galia, kad nuolatos apreikštų, 
kas dar liko paslėpta, ir paaiškintų tai, kas tamsu bei slap- 
tinga. 

Ir iš tikro Sv. Dvasios veikimas prasidėjo dar tą pačią 
jos nusileidimo dieną. Vienoje psalmėje yra pasakyta „ti- 
kėjau ir todėl kalbėjau — credidi, propter guod locutus 
sum“ (Ps 115, 1), nes tikėjimas visados yra kalbus; įuo 
jis yra gilesnis, juo labiau verčia žmogų kalbėti bei 
skelbti tai, ką jis pats tiki. Šis tikėjimo kalbumas išėjo 
aikšlėn jau pačią pirmąją Sekminių dieną. Dešimtį dienų 
apaštalai tūnojo užsisklendę pastogės kambaryje. Ten jie 
meldėsi, išsirinko Motiejų apaštalu vietoj atkritusio Judo 
(plg. Apd I, 15—26), tačiau tylėjo. Už jų kambario durų 
esąs pasaulis, Kristų nukryžiavęs ir paties jo dabar palik- 
tas, buvo jiems per baisus, kad jie galėtų į jį grįžti ir jam 

kalbėti. Jų tikėjimas dar buvo per silpnas pasauliui ap- 
valdyti. Tiesa, jie nebebuvo tokie mažatikiai, kaip anie mo- 
kiniai, palikę Jeruzalę po Kristaus mirties ir grįždami į 
Emausą (plg. Lk 24, 21—25). Pastogės kambario bendruo- 
menė jau buvo mačiusi prisikėlusį Jėzų. Tomas jau buvo 
palietęs Kristaus žaizdas ir įtikėjęs, Šio tikėjimo pakako 
jiems patiems, pakako subįektyviam jų tikrumui nebeabe- 
jcti Kristaus dieviškumu ir jo pasiuntinybe. Bet jo nepa- 
kako apaštalavimui pasaulyje, kuris Kristaus nekenčia 
(plg. Jn 15, 19, 23), todėl nekenčia nė jo mokinių (plg. 
Jn 15, 18), juos persekioja ir žudo: „Iš tikrųjų, iš tikrųjų 
sakau juins: jūs verksite ir raudosite, o pasaulis džiaug- 
sis (Jn 16, 20). <...> Pasaulyje jūs patirsite priespau- 
dos, bet pasitikėkite: aš nugalėjau pasaulį“ (Jn 16, 33). 
Stai šio tad pasitikėjimo apaštalai dar neturėjo, nes jis 
reikalavo ne tik įsitikinimo, bet kartu ir drąsos išeiti grės- 
mingo pasaulio akivaizdon, ten kentėti ir mirti. Todėl jie 
ir buvo užsidarę pastogėje, ten meldėsi ir laukė to, kas dar 
turėjo įvykti ir tuo būdu jų tikėjimą galutinai užbaigti. 
Šis užbaigimas kaip tik ir įvyko pirmųjų Sekminių 
dieną. „Kilus ūžimui, susiėjo minia ir nežinojo, ką manyti, 
nes kiekvienas girdėjo juos kalbančius sava kalba... Tuo- 
niet Petras drauge su vienuolika atsistojo, pakėlė balsą ir 
įiems kalbėjo“ (Apd 2, 6, 14); kalbėjo todėl, kad jo tikėji- 
mas jau buvo pilnutinis; kalbėjo tas pats Petras, kuris dar 
taip neseniai — prieš porą mėnesių — buvo Kristaus išsi- 
gynęs — ne budelių bei kankinimų, bet paprastų juokau- 
jančių tarnaičių akivaizdoje (plg. Lk 22, 55—57; Jn 18, 
17). Dabar gi Petro kalba buvo ne kas kita, kaip drąsus 
Kristaus išpažinimas, jo gynimas ir kartu kvietimas įsi- 
jungti į Kristaus įkurtą ir Sv. Dvasios pakrikštytą bend- 
rvomenę: „Tepasikrikštija kiekvienas iš jūsų Jėzaus Kris- 
taus vardan nuodėmėms atleisti; taip jūs gausite Šv. Dva- 
sios dovaną. Nes tas pažadas duotas jums ir jūsų vaikams, 
ir visiems, toli esantiems, kuriuos tik Viešpats, mūsų Die- 
vas, pašauks“ (Apd 2, 38—39). Pastogės kambario slenks- 
tis jau buvo peržengtas. Apaštalai paliko jo erdvę ir išėjo į 
pssaulį. Bažnyčia pasidarė visuotinė. Tą pačią dieną, Pet- 
rui baigus kalbėti, „prisidėjo apie tris tūkstančius sielų“ 
(Apd 2, 41) iš anų. minių, kurias sudarė „partai, medai, 
elamiečiai, Mesopotamijos, Judėjos ir. Kapadokijos, Ponto 
ir Azijos, Frygijos ir Pamfilijos, Egipto ir prie Kirėnės 
esančiojo Libijos krašto gyventojai“, girdėję apaštalus, 
kiekvieno jų kalba „skelbiančius didžius Dievo darbus“ 

(Apd 2, 9—11). Jie „laikėsi apaštalų mokslo, bendro duo- 
nos laužymo ir maldų (Apd 2, 42). Lobį ir turtus jie par- 
duodavo ir iš to dalino visiems, kaip, kiekvienam buvo 
privalu. Taip pat kasdien pasilikdavo šventykloje, laužy- 
dami duoną tai vienuose, tai kituose namuose, imdavo val- 
gio su džiaugsmu ir neklastinga širdimi, garbino Dievą 
ir turėjo malonės pas visus žmones. O Viešpats kasdien 
daugino jų būrį“ (Apd 2, 45—47). 

Šv. Dvasia yra tad ne tik imanentinis kūrimo, bet sy- 
kiu ir imanentinis atpirkimo Dievas. Ji yra toji Spiritus 
Paraclitus, kuri nužengia užbaigti išganymo darbą — tiek 
asmens, tiek bendruomenės, tiek istorijos plotmėse. Štai 
kodėl Kristaus įsteigtoje Bažnyčioje paskui Krikštą visa- 
dos eina Sutvirtinimas kaip Sekminės atskiram asmeniui. 
Krikštas įjungia žmogų į atpirkimo bei malonės tvarką ir 
atidaro asmeninei jo sielai kelią į Dievą. Tačiau kad šis 
kelias išsiskleistų, kad jis išvestų iš individualinės plot- 
mės, iš ano ankšto pastogės kambarėlio, reikia Šv. Dva- 
sios nužengimo, vadinasi, reikia Sutvirtinimo sakramento, 
reikia Sekminių su ugnies liežuviu. Tik tada žmogus gauna 
aną „žodžio mokslą — scientiam vocis“, nes tik tada esti 
jo tikėjimas atbaigiamas, virsdamas kalbiu ir patį žmogų 
padarydamas apaštalu pasaulio plotuose. . 

Šią atbaigiamąją Sv. Dvasios veikmę Rytų Bažnyčia iš- 
reiškia vienu liturginiu aktu, kuris vadinamas epikleze. 
Tai malda į Sv. Dvasią Mišių metu po konsekracijos. Gar- 
siu balsu atgiedojęs konsekracijos žodžius („imkite ir val- 
gykite <...> imkite ir gerkite. ..“) ir juos užbaigęs, tyliai 
kalbėdamas, kad visa tai yra Kristaus kančios, jo kryžiaus, 
jo prisikėlimo, jo dangun žengimo ir jo sėdėjimo Tėvo de- 
šinėje prisiminimas, kunigas kreipiasi, toliau melsdamasis 
į Viešpatį ir sako: „Mes žengiame prie Tavo altoriaus, ne- 
šame Tau Tavo Kristaus šventojo Kūno ir Kraujo pavida- 
lus ir šaukiamės Tavęs: Šventųjų Šventasis, teateinie dėl 
Tavo palankumo bei gerumo Tavo Šv. Dvasia ant mūsų 
ir ant šių čia pat esančių dovanų; tepalaimina ji jas, tepa- 
švenčia įas ir teparodo, kad ši duona yra brangiausiojo 
mūsų Viešpaties. ir Dievo, Išganytojo Jėzaus Kristaus kū- 
nas, o ši taurė mūsų Viešpaties ir Dievo, Išganytojo Jė- 
zaus Kristaus kraujas, išlietas už viso pasaulio gyvybę ir 
atpirkimą“. Ir toliau: „Dar sykį aukojame Tau šią dvasinę, 
nekruviną auką, maldaudami Tave: siųski savo Sv. Dvasią 
ant mūsų ir ant šių čia pat esančių dovanų“. Tada diako- 
nas mosteli orarionu (mūsiškai stula) ostijos linkui ir 

sako: „Palaiminki šią šventąją duoną!“ Kunigas atsako: 
„Ir paverski šią duoną brangiausiuoju Tavo Kristaus Kū- 
nu“. Diakonas: „Amen“. Jis mosteli paskui orarionu tau- 
res linkui sakydamas: „Palaiminki šią šventąją taurę“, 
Kunigas: „Ir paverski šią taurę brangiausiuoju Tavo Kris- 
taus Krauju“. Diakonas: „Amen“. Jis mosteli orarionu 
dar kartą į abu pavidalus sakydamas: „Palaiminki abu“. 
Kunigas: „Ir perkeiski juos per Tavo Šv. Dvasią“. Diako- | 
nas: „Amen, amen, amen“. 

Vakarų Bažnyčios Mišios epiklezės neturi, Tačiau li- 
Anrgijos istorikai mano, esą ji ir Vakaruose ligi 6 šimtme- 
čio buvusi: pėdsakų esama išlikusių senuose kanono teks- 
tuose ir ypač pop. Gelazijaus (492—496) laiškuose. Rytų 
Bažnyčioje epiklezė yra išsivysčiusi, kaip matome, į ištisą 
ilgoką maldą su diakono mostais ir kunigo laiminimais. 
Šios maldos prasmė yra ne ta, tarsi epiklezė sudarytų 
konsekracijos žodžius. Konsekracijos žodžiai Rytų Bažny- 
čioj yra tie patys kaip ir Vakarų, būtent: „Tai yra mano 
Kūnas <...> tai yra mano Kraujo taurė“. Todėl senovi- 
niai abipusiai teologų priekaištai, esą rytiečiai vartoją 
konsekracijai nereikalingą priedą (iš Vakarų pusės) arba 
esą vakariečiai neužbaigią konsekracijos, nesišaukdami Šv. 
Dvasios (iš Rytų pusės), yra grynas nesusipratimas. 
Epiklezė Rytų Bažnyčios liturgijoje yra išraiška Su. Dva- 
stos dalyvavimo visuose Kristaus atpirkimo žygiuose. 
Kaip Kristaus atėjimas į žmogiškąją prigimtį Marijos 
įsčioje, taip ir jo atėjimas į duoną bei vyną ant altoriaus 
yra įvykdomas Šv. Dvasios: tai nepaneigiama tiesa, ku- 
rią pripažįsta tiek Vakarų, tiek Rytų Bažnyčia !.- Tik Va- 
'karų Bažnyčia sujungia šį Šv, Dvasios veikimą su kon- 
sekracijos žodžiais į vieną liturginį aktą, o Rytų Bažny- 
čia šiam veikimui skiria dar specialią maldą, sukurdama 
tuo būdu dar ir naują liturginį veiksmą. Vakarų Bažny- 
čioje Šv. Dvasios veikimas yra tiktai tikėjimo tiesa, ne- 
įgijusi liturginės išraiškos (arba tiksliau: ją praradusi). 
Rytų Bažnyčioje Šv. Dvasios veikimas duonos ir vyno per- 
keitime yra aiškiai išreiškiamas specialia liturgine apeiga. 
Čia, kaip ir visur kitur, Rytų Bažnyčia yra pasilikusi tos 
nuomonės, kad Kristaus ir Sv. Dvasios veikimas yra ne- 
perskiriamas ir kad todėl abu šie dieviškieji pradai turį 
rasti regimą išraišką tiek maldų, tiek apeigų forma. 
Mišios kaip Kristaus Auka -dangiškajam Tėvui yra vykdo: 
ma Šv. Dvasios galia: epiklezė kaip tik ir išreiškia Šv. 
Dvasios veikmę Kristaus Aukoje. Visa Šv. Trejybė da- 

lyvauja šiame nuostabiame akte, ir visi jos Asmenys yra 
Rytų liturgijoje į šį aktą įpinami. Epiklezė yra liturginė 
išraiška Šv. Dvasios veikimo Bažnyčioje kaip mistiniame 
Kristaus Kūne. 


3. SPIRITUS SANCTIFICATOR 


Kristus yra tasai Didysis Sėjėjas, kuris pasėjo garsty- 
šios grūdelį savo krauju. Dabar šis mažas grūdelis, ma- 
žiausias iš visų, turįs augti į pasaulinį medį, į visuotinę 
Bažnyčią, apimančią visas tautas ir visoms joms teikian- 
čią pavėsio savo šakose, Kas yra tasaį pradas, kuris sklei- 
ėžia šio medžio šakas? Kas yra tie syvai, kurie teka jo 
kamienu ir jį maitina? Kas yra tasai patrauklumas, kuris 
šaukia tautas ieškotis prieglobsčio šiame medyje? Ir vėl 
turime kartoti tą patį: ne kas kita, kaip Šv. Dvasia! Šven- 
toji Dvasia išvedė Bažnyčią iš Jeruzalės kambarėlio į isto- 
rinį žmonijos kelią, ta pati Šv. Dvasia veda Bažnyčią ir 
toliau šiame kelyje ligi pasaulio pabaigos. 

Kristaus atpirkimas plinta pasaulyje dviem kryptimi: 
atskiro žmogaus pašventimu it Dievo Karalystės kūrimu. 
Ir vienai, ir antrai krypčiai pagrindus padėjo pats Kristus. 
Tačiau ir vieną, ir antrą atpirkimo būdą istorijoje vykdo 
Šv. Dvasia. 

Atskiro žmogaus pašventimas yra ne kas kita, kaip iš- 
ryškinimas jo konkrečioje būtyje ano pirmykščio dieviš- 
kojo paveikslo, pagal kurį žmogus buvo sukurtas ir kurį jis 
savo puolimu aptemdė bei apgadino. Negalėdamas savo 
jėga kaltės pašalinti, žmogus yra reikalingas Dievo pa- 
galbos arba atpirkimo. Todėl Dievas ir siuntė pasaulin sa- 
vo Sūnų, kad šis atstatytų antgamtinį dieviškąjį pirma- 
vaizdį žmoguje, kad atnaujintų sužalotą žmogiškąją pri- 
gimtį ir vėl suvestų žmogų į naujus santykius su Dievu. 
Kristus tai įvykdė visa pilnatve. Jis pergalėjo nuodėmę 
tuo, kad sujungė žmogiškąją prigimtį su dieviškąja vieno 
Asmens vienybėj, vadinasi, padarė negatimą antrą pir- 
mykštę nuodėmę: po Kristaus, net ir visiems žmonėms at- 
kritus nuo Dievo, žmogiškoji prigimtis nebegali: atkristi, 
nes ji yra neatskiriamai su Logu sujungta. Kristus per- 
galėjo mirtį tuo, kad prisikėlė; po Kristaus mirtis įgijo 
kitokį pobūdį, būtent: ji nebėra perėjimas į laukimo 
būseną; bet į būseną galutinio.apsisprendimo bei likimo — 
su Dievu-ar -be Dievo. Kristus pergalėjo neteisingą san- 

žcarką tuo, kad apreiškė Dievą kaip meilę ir todėl įsteigė 
savo Karalystę, pagrįstą teisingumu, taika ir meile. Žmo- 
nijos padėtis po atpirkimo pasidarė esmėje tobulesnė, ne- 
gu buvo buvusi prieš puolimą, nes Kristaus žygiu žmo- 
nija buvo pakelta į antgamtinį gyvenimą, ir jai buvo ati- 
darytos tokios malonės galimybės, kurių neturėjo mūsų 
tėvai. Stai kodėl Bažnyčia Velykų Šeštadienį ir gieda šven- 
tiudama Velykų žvakę: „O tikrai reikalinga Adomo nuo- 
dėmė, kuri buvo nuplauta Kristaus mirtimi| O laiminga 
kaltė, laimėjusi tokį didį atpirkėją“ (Exultet). 

Sitas tačiau atstatytasis žmogaus dieviškasis pirma- 
vaizdis ir yra, kaip sakyta, ne kas kita, kaip pats. Kristus — 
Dievas ir Žmogus. Jį tad įvykdyti savyje, subręstant ligi 
Kristaus amžiaus pilnatvės, ir yra uždavinys bei rūpestis 
kiekvieno žmogaus, gyvenančio atpirktojoje žmonijoje. 
Kristus stovi prieš mus kaip pilnutinis Zmogus, kaip vie- 
nintelis žmogus, išsprendęs mūsų būties mįslę ir todėl ta- 
pęs vadovu surizgusioje mūsų egzistencijoje. Su juo tad 
sutapti, juo apsivilkti reiškia įsijungti į jo atpirkimą ir 
tuo būdu leisti suspindėti anam dieviškajam pirmavaiz- 
džiui mūsų būtybėje. Tačiau šitą darbą mumyse atlikti ir 
yra pašaukta Šv. Dvasia. Šv. Dvasios veikimu mes Kristų 
kaip Tėvo Sūnų ne tik pažįstame, bet jį savyje ir vykdome. 
Kaip Šv. Dvasios šešėlyje (plg. Lk I, 35) Žodis tapo kū- 
nu ir apsigyveno tarp mūsų, taip lygiai jos galia tas pats 
Žodis apsigyvena kiekvieno iš mūsų prigimtyje. Sv. Dva- 
sia formuoja mus pagal mūsų dieviškąjį pirmavaizdį, ku- 
riuo yra pats Kristus, tuo būdu tapdama mūsų pašventėja 
ir perkeitėja — Spiritus Sanctificator. Anuo „Sacrum sep- 
tenarium“, anomis septyniomis dovanomis Sv. Dvasia 
ištašo mumyse, tarši kokiais aštriais įrankiais, Kristaus 
paveikslą bei panašumą. Prasmingai tad Bažnyčia ir prašo 
Šv. Dvasią Sekminių liturgijos himne: „Uždek šviesą mūsų 
jausmams, įliek meilės mūsų širdims, amžinąja galia su- 
stiprink mūsų kūno negalias“ (Veni, Creator). Kitaip 
tsriant, Šv. Dvasios veikimui turinti atsiverti visa mūsų 
būtybė: jausmai, siela ir net kūnas, nes tik jai vadovau- 
jant („ductore sic te praevio“) galime išvengti to, kas mus 
gadina: „vitemus omne noxium“. Tik jai vadovaujant die- 
viškasis pirmavaizdis pradeda spindėti mūsų būtybėje. 
Kaip pašventėja, Šv. Dvasia yra Kristaus atpirkimo vyk- 
dytoja subjektyvinėje žmogaus plotmėje. Atsiskleisti Šv. 
Dvasiai reiškia atsiskleisti Jėgai, kuri mus padaro tikrais 
ir pilnutiniais žmonėmis; pilnutiniais ne renesansiškojo hu- 

manizmo, bet Krikščionybės prasme; tai yra tokiais Žmo- 
nėmis, kuriuose prigimtis yra pakilninta antgamtiniu gy- 
venimu ir kuriuose žmogiškumas spindi dieviškumu kaip 
ir pačiame Kristuje. Tai ir yra atpirkimo tikslas subjekty- 
viniu arba atskiro asmens atžvilgiu. : 
Tas pat vyksta ir objeklyvinėje plotmėje. Kristus atėjo 
pasaulin ne tik pašvęsti atskiro žmogaus, bet ir įkurti Die- 
vo Karalystės, kurioje visi kūriniai būtų sujungti tiek 
terp savęs, tiek su Dievu. Amžinos bei visuotinės Kara- 
lystės įkūrimas ir jos atidavimas Tėvui yra Kristaus. at- 
pirkimo tikslas istoriniu atžvilgiu (plg. Kristaus Kara- 
liaus šventės preiaciją). Jeigu tad Kristaus atpirkimas 
atskiro žmogaus būtybėje esti vykdomas šventumo pavi- 
dan, tai tasai pats atpirkimas pasaulio istorijoje esti vyk- 
domas Dievo Karalystės pavidalu, nes ši Karalystė yra 
„Karalystė tiesos ir gyvenimo, Karalystė šventumo ir ma- 
lonės, Karalystė teisingumo, meilės ir taikos“ (minėta 
preiacija). Nesunku tačiau pastebėti, kad šios Kristaus 
įsteigtos Karalystės savybės visiškai sutampa su Sv. Dva- 
sios dovanomis, su anuo „sacrum septenarium“, kuris yra 
žmogui teikiamas Sutvirtinimo metu. Tai reiškia, kad 
Dievo Karalystė yra ne kas kita, kaip Šv. Dvasios dovanų 
įvykdymas objektyvinėje gyvenimo tikrovėje, objektyvinė- 
se mūsų kultūros bei istorijos formose. Prašyti tad, kad 
ateitų Dievo Karalystė, kaip tai darome kasdien „Tėve mū- 
s;“ maldoje, reiškia prašyti, kad Šv. Dvasia išplėstų savo 
veikimą ne tik atskiro žmogaus sieloje, bet ir istoriniuose 
žmonijos žygiuose, institucijose ir kūriniuose. Istorija po 
Kristaus yra jo atpirkimo plėtimas, vadinasi, tuo pačiu 
Sv. Dvasios žygiavimas laike ir erdvėje. , 
Kaip Spiritus Creator Sv. Dvasia gyvena visuose Die- 
vo padaruose. Kaip Spiritus Sanctificator ji gyvena visur 
ten, kur žymu žmogiškosios kūrybos. Gamta yra taip pat 
Dievo Karalystės dalis, nes Šv. Dvasia gyvena ir joje 
kaip jos tvarkos, grožio bei tikslingumo pradas. Tačiau 
visų pirma Dievo Karalyste turi tapti kultūra, toji specia- 
liai žmogiškosios kūrybos sritis, nes ji yra atpirkimo ne- 
mažiau reikalinga negu gamta. Todėl kultūra ir virsta sa- 
vaiminga Šv. Dvasios veikimo dirva. Filosofija ir mokslas, 
technika ir menas, visuomenė, valstybė ir teisė, — visa yra 
palenkta Sv. Dvasiai kaip Dievo Karalystės vykdytojai 
istorijoje. Būdama imanentinis Dievas, Sv. Dvasia veda 
istoriją į antrąjį Kristaus atėjimą nejaučiamu, bet neper- 
galimu būdu, Ji neleidžia, kad žmogaus laisvė iškreiptų 

amžinąjį Viešpaties planą. Graikiškojo likimo „vietoje vei- 
kia, Krikščionybės įsitikinimu, kaip tik Šv. Dvasia; veikia 
svtartinėje su laisve, su žmogaus apsisprendimu, sykiu 
tačiau kaip amžinųjų Viešpaties sprendimų vykdytoja. Šv. 
Dvasia yra istorijoje paslėpta, Nei Apreiškime, nei Bažny- 
čios moksle, nei mūsų pačių religiniame pergyvenime ji 
neturi jokio aprėžto pavidalo, pasirodydama tik simboli- 
niais vaizdais: tai balandžiu (plg. Jn I, 32), tai ugnies 
liežuviu (plg. Apd 2, 3), tai vėjo ūžimu (plg. Apd 2, 2), 
tai šešėliu (plg. LA /, 35). Kiekvienu tačiau atveju ji reiš- 
kia jėgą, Galybę ir Veikimą. Kristus naują žmonijos isto- 
riją savo atpirkimu pradėjo; jis ją pastarąja savo ištarme 
ir užsklęs, Tačiau šiuos ilgus amžius tarp Kristaus įžen- 
gimo į dangų ir antrojo jo atėjimo veda Šv. Dvasia. Isto- 
Ei skuba prie Kristaus kaip Teisėjo sosto Šv. Dvasios 
galja: ' 

2 adesse festinani tempora. 


! Plg. Handbuch der Liturgiewissenschalt / hrsgb. von Marti- 
mort A. G. ir kt.— Freiburg / Br., I963.— T. I-— P. 431. 

